
Et  amerikansk  Sorø< 

Af  Otto  Jespersen. 


Få  ting  af  hvad  jeg  så  og  oplevede  under  en  rejse  i  Nordamerika 
i  1904  gjorde  så  stærkt  et  indtryk  paa  mig  som  mit  ophold  paa  Phillips 
Exeter  Academy  —  et  slags  Sorø  50  engelske  mil  nord  for  Boston. 
Skolen  har  sit  dobbelte  navn  efter  stifteren,  dr.  John  Phillips,  der  op- 
rettede den  i  1781,  og  efter  den  lille  by  Exeter  den  ligger  i.  Det  er 
en  privat  skole  (altså  uden  nogensomhelst  kontrol  af  det  offentlige)  som 
forbereder  til  universiteterne,  især  til  Harvard. 

Hvad  der  slog  mig  dær,  var  ikke  så  meget  den  undervisning  jeg 
hørte;  den  var  dygtig  og  præget  af  det  samme  energiske  liv  som  jeg 
havde  lejlighed  til  at  se  i  så  mange  amerikanske  skoler,  men  forekom 
mig  ikke  så  meget  bedre  end  eller  så  forskellig  fra  hvad  vi  kender  i 
den  gamle  verden,  at  jeg  af  den  grund  skulde  ha  grebet  til  pennen 
for  at  fæste  mine  indtryk.  Nej,  det  var  hele  ånden  i  anstalten,  for- 
holdet mellem  disciplene  og  lærerne  og  mellem  disciplene  og  skolen, 
som  forekom  mig  at  være  præget  af  det  allerbedste  i  de  nordameri- 
kanske fristater  —  af  det  der  har  betinget  deres  beundringsværdige 
væxt  i  fortiden,  og  af  det  som  man  må  håbe  for  hele  menneskeheden 
at  staterne  må  bevare  i  rigeligt  mål  i  fremtiden,  på  trods  af  meget  der 
drager  i  andre  retninger  og  netop  nu  synes  at  ville  gøre  sig  bredt 
dærovre.  Denne  skolens  ånd  traadte  mig  imøde  i  alt  hvad  jeg  så  i  den, 
men  mest  lærte  jeg  den  dog  at  kende  gennem  lange  samtaler  med  flere 
af  lærerne  og  især  med  den  dygtige  og  sympatiske  bestyrer,  Mr. 
Harian  Page  Amen. 

Disciplene  er  i  reglen  i  alderen  af  fra  14  til  18  år,  fordelte  på  fire 
klasser.  Nogle  af  dem  bor  ude  i  byen  i  private  familier,  men  de  fleste 
på  skolen  selv.   Denne  består  i  et  ikke  ringe  antal  bygninger  omkring 
en  meget  stor  åben  parkagtig  firkant:  den  egentlige  skole,  et  gymnastik- 
i  hus,  en  Alumni  Hall,  væsentlig  bestående  af  en  stor  spisesal  for  de 

ældre  disciple,  en  rektorbolig,  en  bygning  til  et  fysisk  og  een  til  et 
kemisk  laboratorium,    flere   dormitories,   hvor  disciplene  og  nogle  af 
i  lærerne  boer,  osv.  Store  fælles  sovesale  kendes  ikke;  hver  discipel  har 

I  et  eller  to  værelser  for  sig;  i  det  højeste  kan  to  disciple  dele  et  værelse 

!  eller  en  lejlighed  på  to  eller  tre  værelser.    Det  er  —  i  alt  fald  målt 

med  en  dansk  målestok  —  ikke  helt  billigt  at  gå  i  skole  dær,  under- 
visning koster  150  dollars  om  året,  kost  162  dollars  og  værelse  fra  25 
til  200  dollars  efter  størrelse  og  beliggenhed,  i  alt  altså  fra  337  dollars 
til  512  dollars  (fra  1250  til  1900  kr.)  om  året. 

Fattige  elever  er  dog  ikke  udelukkede  —  tværtimod!  De  er  endog 
særdeles  velkomne,  forudsat  at  de  er  flittige  og  stræbsomme.  Så  kan 
de  ikke  alene  nyde  godt  af  de  ikke  få  stipendier  og  fripladser  der  er 

Stiftede  af  skoletis  velgørere,  men  de  kan  også  ved  deres  eget  arbejde 
tjene  ikke  så  ganske  lidt.  For  exempel  ved  at  feje  klasseværelserne, 
sørge  for  at  tavlerne  er  vaskede  rene,  slukke  og  tænde  gassen  osv. 
Da  der  om  aftenen,  mens  jeg  sidder  og  taler  med  rektoren  i  hans 
dagligstue,  blir  utålelig  hedt,  så  at  vi  må  lukke  vinduer  op,  siger  rektor 
undskyldende:  Ja,  den  discipel,  der  sørger  for  mit  varmeapparat,  er 
ikke  rigtig  indøvet  endnu;  det  kan  gerne  være  at  jeg  stod  mig  ved  at 
ha  en  rigtig  karl  til  det  og  andre  lignende  arbejder,  men  jeg  fore* 
trækker  nu  at  ha  en  af  skoledrengene  (the  students)  til  det,  og  det 
samme  gør  de  fleste  folk  i  byen.""  Ikke  få  af  eleverne  får  deres  kost 
for  halv  pris  mod  at  opvarte  ved  bordet,  og  at  disse  opvartere  ikke 
ses  ned  på  af  de  andre,  så  jeg  tydelig  da  jeg  selv  spiste  med  i  skolens 
spisesal  og  efter  måltidet  så  en  af  opvarterne  i  fortrolig  samtale  med 
en  søn  af  en  meget  velhavende  mand*).  Som  et  af  hovedtrækkene  i 
skolens  ånd  vil  jeg  fremhæve  dette,  at  enhver  vurderes  efter  sit  eget 
værd,  ikke  efter  afstamning  og  familieforbindelser. 

En  bekendt  politiker  har  udtalt,  at  han  netop  i  Exeter  fik  den  første 
lære  i  ægte  amerikansk  demokratisk  sindelag.  Han  var  hjemmefra 
vant  til  at  se  et  stærkt  skel  mellem  ansete  boi^ere  og  andre.  I  skolen 
fandt  han  i  begyndelsen  at  der  ikke  toges  tilstrækkeligt  hensyn  til 
ham,  og  han  beklagede  sig  til  en  af  sine  kammerater.  „Veed  I  da  ikke 
hvem  jeg  er?"  Næ.  „Min  far  er  den  bekendte  senator  Hi,  ham  kender 
I  da?"  Næ,  har  aldrig  hørt  om  ham.  „Og  min  onkel,  han  er  govemor 
i  sin  stat."  Ja  hvad  så?  det  kan  jo  være  os  det  samme!  (En  govemor 
i  en  stat  er  indflydelsesrigere,  og  i  reglen  på  et  større  område,  end  en 
konseilspræsident  i  Danmark).  Vor  ungdommelige  snob  blev  hurtigt 
vænnet  af  med  at  prale  af  sin  fine  familie,  og  sagde  siden  at  han  skyldte 
sit  liv  i  Exeter  den  evne  han  havde  til  at  ta  hver  mand  udelukkende 
efter  hans  indre  værd. 

Selv  det  der  i  Nordamerika  sætter  det  dybeste  skel,  farveforskellen, 
spiller  her  ingen  rolle.  Der  findes  for  øjeblikket  tolv  negere  i  skolen. 
Dette  er  nu  i  og  for  sig  i  nordstaterne  ikke  noget  særligt;  i  Phila- 
delphia, New  York  og  Cambridge  så  jeg  i  public  schools  sorte  drenge 
og  piger  sidde  side  om  side  med  hvide  uden  at  nogen  tog  sig  det  nær; 
men  i  en  privat  skole,  der  som  Exeter  søger  sit  publikum  ikke  alene 
i  den  nærmeste  omegn,  men  fra  alle  staterne,  også  de  gamle  slave- 
stater, fortjener  det  at  fremhæves.  Mr.  Amen  fortalte  mig  om  en  dreng 
fra  syden,  der  kort  efter  sin  ankomst  havde  opsøgt  rektor.  Jeg  ser 
der  er  niggers  her."  Ja,  vi  kalder  dem  nu  ikke  sådan  her,  vi  kalder 
dem  farvede  (coloured  gentlemen),  men  hvad  er  der  med  dem?  Ja 
hvis  min  far  havde  vidst  at  der  ..."  Hør  engang,  afbrød  rektor  ham 


*)  Også  studenterne  ved  de  amerikanske  universiteter  tjener  for  en  stor  del  deres 
føde  på  måder,  der  er  ret  ukendte  ved  europæiske  universiteter:  som  opvartere, 
som  høstarbejdere,  portnere  osv. 

Og  så  på  sit  ur :  er  De  misfornøjet  med  at  være  her,  så  går  det  næste 
tog  til  Boston  kl.  2,^0.  —  Drengen  blev  og  befandt  sig  vel  derved: 

Selvom  de  sorte  således  er  fuldstændig  ligestillede  med  de  hvide, 
sker  det  dog  noget  hyppigere  med  dem  end  med  hvide,  at  de  ikke 
kan  opfylde  skolens  ret  strænge  fordringer  til  læreevne,  så  at  de 
hurtigt  f&r  det  råd  at  gå  til  lettere  skoler.  Men  skolen  har  og  har  haft 
ikke  Ul  sorte  fyre  med  lyse  hoder,  som  den  er  stolt  af;  især  nævnede 
man  mig  een  ved  navn  Bruce,  der  ikke  søgte  de  andres  selskab,  men 
som  stadig  blev  søgt  af  dem,  og  som  de  især  så  op  til,  da  han  ved 
sin  slagfærdighed  blev  årsag  til  en  glimrende  sejr  skolens  disciple 
vandt  i  den  årlige  debat  mod  Harvard-studenterne. 

Et  par  af  de  historier  jeg  hørte  om  disciple  der  havde  arbejdet  sig 
selv  frem,  vil  måske  interessere  andre  på  samme  måde  som  de  optog 
mig.  En  ung  fyr  ude  et  sted  i  Iowa  følte  en  uimodståelig  trang  til  at 
lære  noget  mere  end  skolen  dær  kunde  gi  ham,  og  da  han  hørte  om 
Exeter  besluttede  han  at  han  vilde  prøve  at  komme  dærhen.  Det  lyk- 
kedes ham  at  få  fri  rejse  med  jernbanen  mod  at  passe  kvæg  der  skulde 
til  Chicago.  Men  da  han  kom  til  den  by,  opdagede  han  at  hans  vadsæk 
med  det  eneste  sæt  klær  han  ejede  foruden  dem  han  gik  i,  var  stjålet. 
Han  mente  da  han  var  nødt  til  at  ta  hjem  igen ;  men  han  havde  lovet 
sin  mor  at  opsøge  en  dame  i  Chicago,  og  da  hun  spurgte  hvor  han 
vilde  hen,  vilde  han  fra  først  af  ikke  ud  med  andet  end  at  han  vilde 
hjem  til  sin  mor.  Tilsidst  får  hun  dog  lokket  hans  historie  ud  af  ham, 
og  siger  at  hvis  det  med  tøjet  er  den  eneste  hindring  for  ham,  vil  hun 
forære  ham  et  nyt  sæt.  Han  fatter  da  mod,  og  ved  at  arbejde  på  for- 
skellig måde  lykkes  det  ham  omsider  at  nå  til  Exeter  med  hele  sytten 
dollar  i  lommen  foruden  de  ny  klær.  Vejen  fra  hans  hjem  til  skolen 
var  som  fra  København  til  Messina,  men  det  afskrækkede  ham  ikke. 
I  Amerika  er  man  jo  med  penge  og  med  afstande  vant  til  at  regne 
med  større  tal  end  i  Europa.  På  skolen  klarede  han  sig  fortræffeligt 
og  kom  dærfra  til  Harvard  universitet.  Her  har  de  den  skik,  at  første 
års  studenter  skriver  engelske  stile  over  selvvalgte  æmnef,  dels  daglige 
korte,  dels  ved  ferierne  længere.  Som  genstand  for  en  stil  af  den  sidste 
art  valgte  vor  ven  en  skildring  af  reisen  til  skolen,  skrevet  somom 
det  var  en  anden  der  havde  oplevet  den.  Beskrivelsen  var  så  ypperlig 
livlig,  at  professor  Wendell,  der  fik  studenten  til  at  tilstå  at  den  be- 
roede på  selvoplevelser,  anbefalede  ham  til  redaktøren  af  et  af  de 
største  blade.  I  sommerferien  blev  han  så  sendt  ud  som  rejsende 
brevskriver,  tog  til  Kalifornien  og  havde  ved  feriens  slutning  et  over- 
skud af  $  700  (2600  kr.)  til  at  fortsætte  sine  studier  med.  Da  han 
var  færdig  med  universitetet,  fik  han  strax  en  plads  som  engelsklærer 
ved  sin  gamle  skole  —  og  dær  er  han  endnu. 

En  skotsk  udvandrer  uden  nogen  boglig  dannelse  traf  i  Boston  en 
journalist  der  fortalte  ham  om  hvordan  han  selv  uden  formue  eller 
hjælp  fra  nogen  havde  tjent  sig  igennem  Exeter  skole.  Skotten  fik  lyst 

til  det  samme,  og  mens  han  om  dagen  var  almindelig  arbejder,  gik  han 
flittigt  på  aftenskole  i  Boston  for  at  skaffe  sig  de  fornødne  forkund- 
skaber. Da  han  kom  ind  i  skolens  nederste  klasse,  var  han  en  otte 
år  ældre  end  den  yngste  af  sine  kammerater,  men  det  tog  han  sig  ikke 
nær  og  han  klarede  sig  stolt  i  skolen. 

En  dag  fik  rektoren  besøg  af  en  skolelærer  fra  vesten,  der  ønskede 
at  gå  videre,  da  han  ikke  var  fornøjet  med  de  6 — 700  dollars  han 
kunde  tjene  nu.  Han  var  gift  og  havde  to  børn.  Hidtil  havde  han  ikke 
kunnet  tænke  på  sin  videre  uddannelse,  da  han  havde  hjulpet  to  brødre 
frem;  men  nu  var  den  ene  af  dem  blevet  skolelærer  og  den  anden  var 
kommet  på  et  universitet,  og  nu  kunde  de  hjælpe  ham  en  smule.  Han 
havde  desuden  lånt  100  dollars  til  at  begynde  med.  Da  han  fortalte  at 
han  havde  fået  tilbud  om  en  lidt  bedre  plads  på  et  år,  rådede  rektoren 
ham  til  at  vente  det  år,  så  han  kunde  begynde  uden  gæld:  om  De 
begynder  i  28-  eller  29-års  alderen  her,  vil  ikke  gøre  stort  fra  eller  til. 
Han  tog  da  hjem  igen,  men  i  mellemtiden  var  den  plads  han  havde 
løfte  om,  besat  med  en  anden.  Dærfor  kom  han  tilbage  til  skolen,  fik 
efter  en  termin  en  friplads,  gjorde  al  slags  arbejde  og  læste  desuden 
de  almindelige  skolefag  med  de  disciple  der  var  tilbage  i  dem.  Da  han 
havde  fået  et  års  kursus  i  latin,  blev  han  meget  brugt  til  at  læse  latin- 
lektier med  begyndere.  Hans  kone  og  børn  flyttede  til  byen  også  altid 
nette  ud  i  klær,  skønt  det  må  ha  knebet  med  at  skaffe  penge  også  til 
det;  børnene  blev  meget  hurtigt  hans  klassekammeraters  yndlinge.  Da 
han  var  dimitteret,  havde  han  ved  Harvard  den  skuffelse  at  han  på 
grund  af- alder  var  udelukket  fra  stipendier.  Ved  hjælp  af  venner  fra 
Exeter  kom  han  dog  igennem,  og  da  han  i  en  alder  af  33  år  fik  sin 
afsluttende  examen  ved  universitetet,  fik  han  strax  en  plads  i  Kansas 
med  begyndelsesløn  $  1600,  næste  år  $  1800  og  tredie  år  $  2000,  så 
at  han  også  pengeligt  fik  belønning  for  de  strenge  år. 

Ved  siden  af  denne  mulighed  for  at  kunne  komme  frem  ved  eget 
arbejde,  er  den  tillid  der  vises  eleverne,  det  træk  der  mest  slår  den 
fremmede.  De  skal  forberedes  til  det  frie  studieliv  ved  universitetet, 
og  så  j;ridt  det  lar  sig  gøre,  gennemføres  det  samme  frie  liv  allerede 
på  skolen.  Hvert  klasseværelse  er  helliget  et  bestemt  fag  og  er  smykket 
i  overensstemmelse  dermed:  det  græske  med  billedhu^erarbejder  fra 
Grækenland,  det  latinske  med  nogle  fra  Rom,  det  engelske  med  billeder 
af  store  forfattere,  af  Stratford-on-Avon,  osv.  Ved  hver  times  slutning 
finder  der  altså  en  stadig  vandring  sted  fra  klasse  til  klasse. 

Bortset  fra  kontrollen  med  at  eleverne  indfinder  sig  til  timerne  i 
de  fag,  der  er  enien  tvungne  for  dem  eller  som  de  har  valgt,  øves  der 
meget  lidt  kontrol  med  dem,  og  det  tilsyn  der  øves  går  så  ubemærket 
og  stille  af  som  vel  muligt.  Hver  har  sit  eget  sove-  og  læseværelse, 
men  er  ikke  forpligtet  til  at  være  der  til  nogen  bestemt  tid.  At  han 
bestiller  noget  kontrolleres  kun  gennem  resultatet  i  undervisningstimerne. 
De  yngste  bor  i  Dunbar  Hall,  hvor  der  er  den  bestemmelse  at  de  skal 

være  hjemme  kl.  8  om  aftenen,  men  de  kan  fx  gå  i  seng  når  de 
selv  har  lyst.  De  ældre  har  lov  til  at  være  ude  så  længe  de  lyster; 
gadedørene  står  åbne  hele  natten;  der  findes  blot  trykte  blanketter 
som  de  den  følgende  dag  skal  udfylde,  hvis  de  kommer  hjem  efter 
kl.  10  (eller  11?)  med  angivelse  af  navn,  tidspunkt,  og  det  sted  hvor 
de  har  været.  Naturligvis  gribes  af  og  til  een  i  at  luske  sig  fra  denne 
pligt,  men  byen  er  så  lille  og  fristelserne  så  få  og  disciplene  så  kendte, 
at  lærerne  uden  nogetsomhelst  spioneri  næsten  altid  får  at  vide  hvem 
der  har  været  sent  på  færde.  Kort  tid  før  jeg  var  ved  skolen,  havde 
der  om  natten  været  en  ildebrand  i  byen.  Den  næste  dag  indløb  der 
imidlertid  ikke  så  mange  meddelelser  om  sen  hjemkomst  som  man 
havde  ventet.  Rektor  sa  da  ved  morgenandagten  næste  dag:  „Det 
ser  ud  til  at  nogle  af  jer  har  misforstået  reglerne:  I  skal  meddele  når 
I  kommer  sent  hjem,  liså  godt  hvis  I  for  exempel  har  været  til  ilde- 
brand som  hvis  I  har  været  til  selskab."  En  time  efter  var  der  ind- 
løbet en  hel  del  anmeldelser  —  og  dermed  endte  den  sag. 

En  medvirkende  årsag  til  at  det  kan  gå  an  at  gi  så  frie  hænder,  er 
det  at  der  i  byen  ikke  findes  et  eneste  udskænkningssted  for  stærke 
drikke.  Det  samme  er  tilfældet  i  hele  den  by  Cambridge,  hvor  Har- 
vard, det  ældste  og  mest  ansete  amerikanske  universitet,  ligger:  vil 
studenterne  dær  ha  øl  eller  whisky,  må  de  blive  på  deres  egne 
værelser  eller  også  ta  ind  til  nabobyen  Boston.  I  det  hele  taget  er  drikke- 
spørsmålet  interessant  at  studere  i  de  forenede  stater.  Ved  siden  af  at 
der  i  mange  krese,  også  fx  i  mange  klubber,  drikkes  nok  så  meget 
som  i  tilsvarende  krese  hos  os,  er  bevægelsen  bort  fra  alkohol  så 
stærk  mange  steder,  at  der  jo  er  hele  stater,  hvor  ingen  udskænkning 
finder  sted,  og  hvor  folk  af  det  gode  selskab  vilde  anse  det  for  en 
personlig  fornærmelse  og  gå  deres  vej,  om  værten  ved  et  privatselskab 
stillede  vin  på  bordet.  Exeter  by  hører  nu  altså  til  dem,  hvor  værts- 
huse ikke  må  findes.  Hvad  tobaksrygning  angår,  pålægges  der  disciplene 
kun  den  tvang,  at  de  ikke  må  vise  sig  rygende  i  byen  Exeter;  udenfor 
den  og  på  deres  værelser  må  de  ryge  lige  så  meget  de  vil. 

Med  hensyn  til  skolens  styrelse  gik  man  i  1858  bort  fra  det  tid- 
ligere een-mandsvælde,  så  at  lærerforsamlingen  blev  den  ledende  myn- 
dighed, og  samtidig  indførte  man  i  vidt  omfang  selvstyre  blandt  disciplene. 
Den  eneste  undtagelse  man  dengang  gjorde,  angik  den  nederste  klasse. 
Men  også  i  den  har  man  nu  indført  selvstyre  og  befinder  sig  vel  der- 
ved. Hver  klasse  vælger  tre  tillidsmænd  (tillidsdrenge),  igennem  hvem 
alle  disciplinære  meddelelser  fra  lærerne  går.  Alle  mindre  forseelser 
kommer  overhodet  ikke  til  lærernes  kundskab  —  eller  de  lader  i  alt 
fald  somom  de  ikke  veed  af  dem.  De  afgøres  af  drengene  selv.  Tillids- 
mændene indanker  derimod  alvorligere  tilfælde  for  den  lærer  der  har 
tilsynet  med  vedkommende  afdeling.  Forstanderen  for  Dunbar  Hall 
fortalte  mig  om  hvor  pudsigt  det  var,  når  de  tre  mødte  op  med  en 
synder,  som  de  efter  alle  regler  for  anklageprocessen  tiltalte  for  en 

forbrydelse,  hvorpå  han  selv  erkendte  sig  skyldig  eller  forsvarede  sig. 
Herefter  indstillede  så  tillidsmændene  forbryderen  til  straf,  der  idømtes 
af  vedkommende  lærer  og  bestod  i  reglen  i  study  hours,  d.  v.  s.  at 
han  skulde  holde  sig  på  sit  værelse  bestemte  tider  af  dagen,  fx  for 
en  måned.  Hvis  det  ikke  hjælper,  kommer  vedkommende  på  pro  ba- 
tion, hvilket  vil  sige  at  han  når  der  er  det  mindste  i  vejen  med  ham 
igen,  må  forlade  skolen.  Dette  sidste  går  dog  for  sig  på  så  lempelig 
en  måde  som  muligt,  så  at  det  ikke  får  præg  af  en  exekution.  Rektor 
forhandler  brevlig  med  bestyrerne  af  en  eller  anden  af  de  skoler,  som 
han  finder  vil  egne  sig  for  drengen,  og  hvor  der  i  reglen  er  strengere 
tilsyn  med  disciplene.  Når  en  skole  er  fundet,  meddeles  det  forældrene, 
at  det  har  viist  sig  at  deres  søn  ikke  er  moden  til  den  frihed  disciplene 
nyder  i  Exeter,  hvorfor  de  bedes  om  snarest  at  sende  ham  til  den  og 
den  skole.  Kammeraterne  får,  bortset  fra  tillidsmændene,  ikke  andet  at 
vide  end  at  han  ér  taget  ud  af  skolen.  Korporlig  straf  existerer  ikke 
—  og  synes  i  det  hele  at  være  meget  lidt  brugt  i  Amerika.  Bestyreren 
for  Peabody  skole  i  Cambridge  sagde  således  til  mig  at  siden  denne 
skole  var  rejst,  nu  for  en  fem  år  siden,  var  ingen  blevet  afstraffet  dær. 
De  lærere  og  lærerinder  jeg  så  undervise  i  alle  de  skoler  jeg  besøgte, 
syntes  at  holde  disciplin  med  de  fineste  små  midler,  uden  at  råbe  op 
eller  gøre  sig  vrede.  En  sprøjte  kører  forbi  og  en  del  af  børnene  rejser 
sig  naturligvis  strax  halvvejs  op  for  at  se  ud  ad  vinduerne.  Lærerinden, 
en  spinkel  lille  dame,  afbryder  midt  i  sin  forklaring  og  siger  med 
dæmpet  stemme  „Please,  give  your  attention  this  way,"  og  øjeblikkelig 
er  alles  øjne  igen  rettede  mod  hende,  så  hun  kan  blive  ved  med 
geografien. 

At  legemsøvelser  og  idræt  spiller  en  stor  rolle  i  Exeter,  er  lige  så 
selvfølgeligt  ved  en  amerikansk  skole  som  ved  en  engelsk,  og  jeg  be- 
høver dærfor  ikke  at  opholde  mig  længe  derved.  Den  lægekyndige 
gymnastiklærer  undersøger  med  visse  mellemrum  hver  dreng  nøjagtigt, 
så  at  han  kan  anvise  ham  hvilke  øvelser  han  vil  ha  særlig  godt  af  og 
hvilke  han  ikke  vil  kunne  tåle.  I  fritimerne  om  eftermiddagen  så  jeg 
mange  gå  til  boltpladsen,  men  andre  gik  til  laboratorierne  for  at  arbejde 
dær,  og  atter  andre  satte  sig  op  på  biblioteket  for  at  læse.  Men  i 
gymnastiksalen,  der  naturligvis  også  stod  åben  for  dem,  så  jeg  flere 
gå  og  øve  sig  for  at  udvikle  netop  de  sider  af  deres  legeme  som  efter 
lærerens  udsagn  trængte  særlig  dertil. 

Det  nye  prægtige  gymnastikhus  gir  mig  anledning  til  at  fremdrage 
endnu  et  exempel  på  den  tillid  der  vises  drengene.  I  kælderetasjen 
findes  bl.  a.  også  en  lang  række  vandklosetter.  Da  rektor  viste  mig 
om,  pegede  han  på  de  lyse  farver  der  fandtes  overalt,  og  fortalte  at 
det  hele  var  malet  således  efter  hans  ønske.  En  af  skolens  direktion 
(trustees,  der  har  særligt  med  pengesagerne  at  gøre)  kom  med  ind- 
vendinger og  sa  at  drengene  naturligvis  ikke  kunde  dy  sig  for  at 
komme  med  blyantsmærkér  og  for  at  snitte  i  træværket  med  deres 

knive.  Rektor  svarede:  mal  det  lyst  og  fint  på  mit  ansvar;  hvis  drengene 
beskadiger  noget  skal  jeg  betale  regningen.  Da  hele  huset  blev  indviet, 
holdt  han  en  tale  til  disciplene,  hvori  han  stillede  det  under  deres  eget 
opsyn  og  sa  at  han  havde  viist  sin  tillid  til  dem  ved  at  få  alt  malet 
med  sarte  farver.  De  måtte  betragte  det  som  deres  eget  —  og  man 
ødelagde  jo  ikke  sine  egne  fine  sager.  —  Han  havde  aldrig  haft  nogen 
regning  at  betale  for  det! 

Det  er  i  det  hele  taget  et  synspunkt  der  spiller  en  stor  rolle: 
disciplene  betragter  det  hele  som  noget  der  tilhører  dem  selv  i  for- 
bindelse med  de  tidligere  slægter  af  disciple.  Hver  årgang  danner  en 
helhed  og  føler  sig  som  sådan,  og  det  gælder  om  at  holdet  1907  (de 
benævnes  altid  efter  det  år  i  hvilket  de  har  forladt  skolen  eller  skal 
dimitteres  fra  den)  ikke  skal  stå  tilbage  for  holdet  1906  eller  1901, 
som  de  har  hørt  så  meget  godt  om.  Hele  livet  igennem  er  de  knyttede 
til  skolen,  kommer  ret  jævnligt  tilbage  til  de  gamle  steder,  gør  hvad 
de  kan  for  skolen  og  for  hver  enkelt  der  har  gået  i  den,  uden  hensyn 
til  aldersforskel.  Og  det  er  ikke  småting  amerikanere  kan  gøre  for  den 
skole  eller  det  universitet  de  er  knyttede  til,  hvad  der  jo  også  hænger 
sammen  med  at  disse  anstalter  for  en  stor  del  er  pengeligt  afhængige 
af  godgørenhed*).  Disciplene  i  Exeter  får  hver  dag  ved  morgen- 
andagten i  kapellet  og  ved  måltiderne  i  spisesalen  bestandige  mindelser: 
ved  at  se  den  lange  række  portrætter  af  skolens  store  mænd,  dels 
berømte  tidligere  disciple,  dels  skolens  velgørere  (tit  forresten  de  samme) 
ægges  deres  ærgerrighed  dels  i  retning  af  at  drive  det  til  noget  i  livet, 
dels  i  retning  af  at  gøre  noget  for  den  kære  skole.  De  hører  om  ham 
dær,  at  han  begyndte  som  en  fattig  dreng  og  endte  som  stor  forfatter 
eller  leder  af  en  stor  jernbane  eller  minister  osv.  De  hører  om  ham 
ved  siden  af,  at  han  på  sit  dødsleje  kaldte  sin  søn  til  sig  og  sagde: 
Jeg  ejer  $  300,000;  hvis  du  synes  som  jeg,  deler  vi  det  ligeligt  mellem 
dig  og  den  skole  vi  begge  to  skylder  så  meget"  —  og  sønnen  gav  sit 
samtykke,  ja  hvad  mere  er,  da  han  få  år  efter  ved  sine  forretninger 
havde  fordoblet  sin  egen  andel,  gav  han  skolen  de  resterende  $  150,000 
af  faderens  formue.  Og  således  videre:  hvert  portræt  har  sin  historie, 
der  er  egnet  til  at  gøre  indtryk  på  de  unge. 

At  arbejde  lærer  disciplene  sikkert  udmærket  i  Exeter.  Rektoren 
udtalte  sig  med  en  viss  foragt  om  de  konkurrerende  skoler  der  aver- 
terede med  mange  fag  eller  med  at  de  havde  fx  syv  laboratorier.  Få 
fag,  men  grundigt,  var  hans  valgsprog.  Der  var  stor  valgfrihed  for 
eleverne,  men  han  sørgede  altid  for  at  de  i  hvert  fag  fik  nok  at  gøre. 
Da  han  for  nylig  fik  en  ny  lærer  i  kemi,  advarede  han  ham  mod  den 
forrige  lærers  fejl  at  gøre  faget  for  let:  giv  dem  ordentligt  at  bestille, 
ellers  får  De  i   løbet  af  kort  tid  alle  fæhoderne  over  til  Dem.    Når 

*)  Læsere  af  Booker  Washingtons  herlige   bog  „Up   from  slavery ""  vil   ha  fået  et 
stærkt  indtryk  heraf. 

eleverne  fik  valget  meUem  græsk  og  tysk,  vilde  mange  foretrække  det 
sidste,  blot  fordi  et  nyere  sprog  anses  for  lettere  end  et  gammelt.  Men 
nu  havde  han  indrettet  det  således  at  begynderundervisningen  i  begge 
sprogene  blev  givet  af  samme  lærer  (dr.  Ball),  der  netop  forstod  at 
fordre  meget  arbejde  af  alle  sine  elever  og  nok  skulde  vide  at  la  dem 
der  valgte  tysk,  mærke  at  der  også  dær  skulde  arbejdes.  Jeg  hørte 
ikke  hans  undervisning  i  tysk,  men  overværede  en  time  i  græsk  og 
blev  imponeret  over,  så  vidt  han  havde  bragt  Qleveme  ved  blot  een 
måneds  undervisning.  De  tumlede  med  hemmelighederne  ved  de  græske 
akcenter  (eller  rettere  akcenttegn)  på  en  sådan  måde,  at  man  så  at 
reglerne  derfor  var  brugt  i  høj  grad  til  tanke-exercits,  og  de  var  alle 
ivrige  for  at  komme  til  at  vise  deres  kundskaber  og  forståen.  Denne 
iver  gir  sig  i  denne  skole  et  ejendommeligt  udslag,  idet  disciplene  ikke 
nøjes  med  at  række  hånden  eller  en  finger  i  været  som  tegn  på  at  de 
ønsker  at  spørges,  men  knipser  højt  med  fingrene.  Nærmer  man  sig 
udefra  i  gangen  til  et  klasseværelse,  hører  man  —  dørene  står  næsten 
altid  åbne  i  amerikanske  skoler  —  en  ganske  mærkelig  knitrende  lyd 
omtrent  som  af  kastanjetter,  idet  drengene  knipser  om  kap,  noget  der 
ikke  i  mindste  måde  ser  ud  til  at  virke  forstyrrende  på  undervisningen. 

Der  lægges  stor  vægt  på  at  udvikle  selvtænkning,  bl.  a.  ved  den 
måde  hvorpå  disciplene  ledes  til  at  gøre  fysiske  og  kemiske  experi- 
menter.  En  meget  fornøjelig  undervisningstime  overværede  jeg:  disciplene 
havde  som  hjemmeopgave  i  engelsk  fået  det  at  leddele  en  beretning 
på  noget  over  en  side,  som  i  deres  bog  stod  trykt  ud  i  ett.  Det  gjaldt 
altså  om  at  angi  hvor  der  burde  være  „ny  linie**  (paragraph,  i  den 
engelske  betydning  af  ordet).  De  enkelte  disciple  var  kommet  til  for- 
skellige resultater  på  flere  punkter,  og  timen  formede  sig  som  en  ind- 
gående drøften  af  de  forskellige  muligheder  og  grundene  for  dem. 
Drøftelsen  lededes  af  læreren,  men  førtes  helt  igennem  af  disciplene 
selv,  af  og  til  endog  med  ligefremme  afstemninger  —  det  hele  således 
at  jeg  ikke  kunde  tænke  mig  en  bedre  skolen  i  den  kunst  at  frem- 
sætte og  ordne  sine  tanker. 

Respekt  for  arbejde,  for  selvtænkning,  for  personligt  værd  og  for 
personlig  frihed  —  alt  dette  gror  i  en  sådan  skole  som  i  en  frugtbar 
jordbund.  Men  mest  velgørende  er  det  måske  at  se,  hvor  ringe  en 
rolle  forældrenes  rigdom  eller  fattigdom  spiller  her  i  modsætning  til 
andre  skoler.  Naboskolen  Groton  har  jeg  mange  gange  hørt  omtale 
som  en  rigtig  snobskole,  hvor  (ligesom  i  Eton  i  England)  kun  de  rigeste 
kan  sende  deres  børn,  men  hvor  nu  tilstrømningen  er  så  stor  at 
millionærerne  indtegner  deres  sønner  strax  ved  fødselen  på  ventelisten. 
Præsident  Roosevelt,  der  —  hans  mange  fortrinlige  egenskaber  ufortalt 
—  synes  at  fjerne  sig  mer  og  mer  fra  tidligere  præsidenters  jævne 
borgerlighed,  har  en  søn  i  Groton.  Præsident  Lincoln  sendte  sin  til 
Exeter. 


Anatole  France  om  Krig  og  Kolonier. 

Oversat  ved  cand.  th.  Wandall. 


Anatole  France  har  udgivet  en  ny  Bo^,  hvis  Titel  meget  mystisk  lyder:  „Paa  den 
hvide  Sten**.  Bogen  er  en  Blanding  af  Romantik  og  Tidshistorie,  opdigtede  Personer 
diskuterer  paa  Forum  Romanum  Tidens  Begivenheder  og  lader  deres  Tanker  gaa  tilbage 
og  frem  i  Tiden.  I  Tilslutning  til  Professor  Georg  Brandes  Afhandling  om  Anatole 
France  i  Det  ny  Aarhundrede  bringer  vi  et  Uddrag  af  en  Række  Udtalelser  om 
Krigen,  han  her  lader  en  af  sine  Personer  fremsætte. 

Den  russisk-japanske  Krig  betegner  et  af  de  store  Mærke- 
punkter i  Verdenshistorien.  Og  for  at  forstaa  dens  Betydning  maa  man  gaa 
to  tusinde  Aar  tilbage. 

Romerne  anede  sikkert  ikke,  hvor  stor  en  Del  af  Jorden  Barbarerne 
sad  inde  med,  de  havde  ingen  Forestilling  om  disse  umaadelige  Menneske- 
beholdere, som  en  skønne  Dag  skulde  briste  og  udgyde  deres  Indhold  over 
dem,  saa  de  druknede  deri.  Det  faldt  dem  ikke  ind,  at  der  kunde  være  nogen 
anden  Fred  i  Verden  end  den  romerske.  Og'  dog  var  der  en,  —  der  baade 
var  ældre  og  mere  omfattende:  den  kinesiske. 

Ikke  at  deres  Købmand  var  uden  Forbindelse  med  „Silkelandets''.  Disse 
bragte  Raasilken  til  et  Sted,  der  laa  Nord  for  Pamirs  Højland,  og  som  man 
kaldte  Stentaarnet.  Kejserrigets  handlende  drog  derhen.  Dristige  vester- 
landske Handelsmænd  trængte  ind  i  Tonkinbugten  og  handlede  paa  Kinas 
Kyster  lige  til  Kang-Tschan-Fu  eller  Kanoi.  Dog  tænkte  Romerne  sig  ikke, 
at  „Serika"  udgjorde  et  Rige,  der  var  stærkere  befolket  end  deres,  rigere 
og  mere  fremskredent  i  Agerbrug  og  Statsøkonomi.  Kineserne  kendte 
ogsaa  godt  de  hvide  Mænd.  Deres  Aarbøger  omtaler,  at  Kejser  An-Thun, 
i  hvem  vi  genkender  Markus  Aurelius  Antonius,  sendte  et  Gesandtskab 
til  dem,  som  dog  maaske  kun  var  et  Tog  af  Sømænd  og  Handelsfolk. 
Men  hvad  de  ikke  vidste,  var,  at  en  Civilisation,  der  var  hurtigere  og  vold- 
sommere end  deres,  ogsaa  frugtbarere  og  med  uendelig  større  Udvidelses- 
drift,  udbredte  sig  over  den  ene  Side  af  denne  Klode,  hvis  anden  Side  de 
bedækkede.  Erfarne  Ager-  og  Havedyrkere,  dygtige  og  redelige  Købmænd, 
som  de  var,  levede  de  lykkeligt,  takket  være  deres  Forretningsmetoder  og 
deres  store  Kreditforeninger.  De  havde  nok  i  deres  Videnskab,  deres 
udsøgte  Høflighed,  deres  helt  menneskelige  Fromhed  og  deres  uforanderlige 
Visdom  og  var  næppe  synderlig  nysgerrige  efter  at  vide,  hvorledes  disse 
Mænd  fra  Cæsars  Land  levede  og  tænkte.  Og  det  kan  gerne  være,  at 
An-Thuns  Udsendinge  forekom  dem  noget  plumpe  og  barbariske. 

De  to  store  Kultursamfund,  det  gule  og  det  hvide,  vedblev  at  leve  ube- 
kymrede om  hinanden,  indtil  det  Tidspunkt,  da  Portugiserne,  efter  at  have 
omsejlet  Det  gode  Haabs  Forbjerg,  begyndte  at  handle  paa  Makao.  Fra  nu 
af  tog  de  kristne  Missionærer  fast  Ophold  i  Kina  og  gav  sig  til  at  øve  alle 
Slags  Voldshandlinger  og  Røverier  der.  Kineserne  fandt  sig  deri;  de  er 
vante  til  at  lide  med  Taalmodighed  og  har  en  utrolig  Evne  til  at  udholde 
slet  Behandling;  og  alligevel  dræbte  de  andre  dem,  naar  Lejlighed  gaves, 
under  alle  de  udsøgte  Pinsler,  som  en  forfinet  Grusomhed  kan  finde  paa. 
I  Middelalderen  voldte  Jesuiteme,  næsten  tre  Aarhundreder  igennem,  uop- 
hørlig Uorden.  I  vore  Dage  er  det  blevet  almindelig  Skik  blandt  de 
kristne  Folkeslag,  at  de,  saa  snart  Ordenen  i  det  store  Rige  er  bleven  for- 
styrret,  enten    i    Fælleskab   eller    hver   for   sig,    sender    Soldater   derover, 

som  genopretter  den  ved  Tyveri,  Vold,  Plyndring,  Mord  og  Brand,  og  at 
de  med  korte  Mellemrum  falder  ind  i  Landet  for  at  stifte  Fred  ved 
Hjælp  af  Geværer  og  Kanoner.  De  værgeløse  Kinesere  forsvarer  stg  ikke 
eller  forsvarer  sig  slet;  man  mejer  dem  ned  i  Ro  og  Mag  med  en  behagelig 
Lethed.  De  er  hellige  og  ceremonielle;  men  det  bebrejdes  dem,  at  de  nærer 
saa  ringe  Sympati  for  Evropæerne.  Vore  Klager  over  dem  ligner  Hr.  Du 
Chaillus  over  hans  Gorilla.  Hr.  Du  Chaillu  skød  en  Dag  i  en  Skov  en 
Gorillamoder.    Endnu  i  Deden   knugede   den  sin  Unge   tit    sit  Bryst.    Han 


vristede  den  les  og  ferte  den  med  sig  i  et  Bur  tværs  gennem  Afrika  for 
at  sælge  den  i  Evropa  Men  det  unge  Dyr  gav  ham  berettiget  Grund  (il 
Klage.  Den  var  uselskabelig  den  vilde  ikke  tage  Næring  til  sig  og  inden 
længe  døde  den  af  Sult  ,Jeg  var"  siger  Hr.  Du  Chaillu,  „ikke  i  Stand 
tit  at  forbedre  dens  slette  Natur  Vi  beklager  os  med  lige  saa  megen 
Grund  over  Kineserne,  som  Hr.  Du  Chaillu  over  sin  Gorilla. 

1  1 90 1 ,  da  Ordenen  igen  var  bleven  forstyrret  i  Peking,  bragte  fem  Stor- 
magters Hære  under  en  tysk  Feltmarskalks  Overbefaling  atter  Ro  til  Veje 
ved  de  sædvanlige  Midler.  Efter  at  de  fem  Stormagter  saaledes  havde 
bedækket   sig   med  Krigshæder,    undertegnede   de   en   af  de  utallige  Trak- 

tater,  ved  hvilke  de  indestaar  for  Kinas  Ukrænkelighed  og  deler  dets  Pro- 
vinser imellem  sig. 

Rusland  besatte  for  sin  Del  Man tsch uriet  og  lukkede  Korea  for  Handelen 
med  Japan.  Japan,  som  i  1894  havde  slaaet  Kineserne  tillands  og  tilvands, 
og  i  1901  havde  deltaget  i  Magternes  Optræden  til  Ordenens  Genoprettelse, 
saa  med  koldt  Raseri  den  graadige  Bjørn  langsomt  nærme  sig.  Og  medens 
det  vældige  Dyr  trægt  rakte  Snuden  hen  imod  den  nipponske  Bikube, 
gjorde  alle  de  gule  Bier  sig  paa  en  Gang  klar  til  Kamp  med  deres  Vinger 
og  deres  Braadde  og  bedækkede  det  med  brændende  Stik. 

„Det  er  en  Kolonikrig,"  sagde  en  høj  russisk  Embedsmand  til  min 
Ven,  Georges  Bourdoni.  Men  nu  er  det  en  ufravigelig  Grundregel  ved  al 
Kolonikrig,  at  Evropæeren  skal  være  de  Folkeslag  overlegen,  3om  han 
kæmper  med;  det  er  umiddelbart  indlysende,  at  uden  dette  er  det  ikke 
nogen  Kolonikrig.  Det  er  en  given  Ting  i  den  Slags  Krige,  at  Evropæeren 
angriber  med  Artilleri,  og  Asiaten  eller  Afrikaneren  forsvarer  sig  med  Pile, 
Køller,  Assegajer  og  Tomahavker.  Man  ser  igennem  Fingre  med,  at  han 
har  skaffet  sig  nogle  gamle  Stenlaasgeværer  og  Patrontasker;  saa  meget 
større  er  Æren  for  Kolonisatoren.  Men  han  maa  i  ethvert  Tilfælde  hver- 
ken være  bevæbnet  eller  uddannet  paa  evropæisk  Vis.  Hans  Flaade  skal 
bestaa  af  Dsjunker,  Piroger  og  Kanoer,  der  er  udhulede  af  en  Træstamme. 
Hvis  han  har  købt  Skibe  paa  evropæiske  Værfter,  maa  disse  Skibe  være  for- 
ældede. Kineserne,  der  forsyner  deres  Arsenaler  med  Porcellænsgranater, 
holder  sig  Reglerne  for  Kolonikrig  efterrettelige. 

Men  Japanerne  er  skejet  ud.  De  fører  Krig  efter  de  Grundsætninger, 
som  General  Bonnal  indprænter  sine  Elever  i  Frankrig.  De  overgaar  langt 
deres  Modstandere  i  Kundskab  og  Intelligens.  De  tager  ikke  ringeste  Hen- 
syn til  Skik  og  Brug:  de  slaas  bedre  end  Evropæeme,  ja,  de  gaar  tilværks 
paa  en  Maade,  der  saa  at  sige  strider  imod  Folkeretten. 

Forgæves  har  alvorlige  Mænd,  som  Hr.  Edmond  Théry,  bevist  for  dem, 
at  de,  ifølge  de  bedste  økonomiske  Grundsætninger,  maatte  besejres  for  de 
altovervejende  evropæiske  Handelsinteressers  Skyld.  Forgæves  har  Stats- 
sekretæren for  Indo-Kina,  selve  Hr.  Doumer,  krævet  dem,  med  kort  Frist, 
for  de  afgørende  Nederlag  tillands  og  tilvands,  som  det  var  deres  Skyldig- 
hed at  lide.  „Hvilken  Sorg  vilde  ikke  formørke  vort  Sind,**  udbrød 
denne  store  Mand,  „dersom  Beobrazof  og  Alexejef  ikke  mere  skulde  tjene 
en  eneste  Million  paa  Koreas  Skove!  De  er  Konger.  Jeg  var  Konge  som 
de;  vi  har  fælles  Sag.  O  Mand  fra  Nippon!  lær  Sagtmodighed  af  de  kobber- 
farvede  Folkeslag,  over  hvilke  jeg,  under  Méline,  herskede  med  Hæder.** 
Forgæves  kom  endelig  Dr.  Charles  Richet  med  et  Skelet  i  Haanden  og 
forestillede  dem,  at  da  de  var  Prognater  og  ikke  havde  tilstrækkelig 
udviklede  Lægmuskler,  var  det  deres  Pligt  at  flygte  op  i  Træerne  for 
Russerne,  der  er  Korthoveder  og  som  saadanne  udmærkede  Civilisatorer, 
som  det  har  vist  sig,  da  de  druknede  femtusinde  Kinesere  i  Amur.  „Læg 
vel  Mærke  til,  at  I  staar  midt  imellem  Aben  og  Mennesket,**  sagde  Hr. 
Professor  Richet  høfligst  til  dem,  „hvoraf  følger,  at  hvis  I  slog  Russerne, 
eller  det  finsk-lettisk-ugrisk-slaviske  Folk,  vilde  dette  være  nøjagtigt  det 
samme,  som  om  Aberne  slog  jer.  Forstaar  I?**  Men  de  vilde  ikke  forstaa 
noget. 

Hvad  Russerne  for  Øjeblikket  maa  bøde  for  i  de  japanske  Farvande 
og  i  Mantschuriets  Bjergkløfter,  er  ikke  blot  deres  griske  og  brutale 
Politik  i  Østerlandene,  men  hele  Evropas  Kolonipolitik.  Hvad  de  maa 
sone,    er  ikke  alene  deres   egne  Forbrydelser,    men  hele  den  militære  og 

kommercielle  Kristenheds.  Jeg  vil  ikke  dermed  sige,  at  der  er  en  Verdens- 
retfærdighed.  Men  man  ser  besynderlige  Omslag  i  Tingenes  Gang;  og 
Magten,  som  endnu  er  den  eneste  Dommer  over  de  menneskelige  Hand- 
linger, gør  undertiden  uventede  Spring.  Dens  vilde  Udskejelser  forstyrrer 
en  Ligevægt,  som  man  troede,  var  stadig.  Og  det  Spil,  den  spiller,  og  for 
hvilket  der  altid  er  en  eller  anden  skjult  Regel,  fører  interessante  Træf 
med  sig.  Japanerne  gaar  over  Jalu  og  slaar  med  Præcision  Russerne  i 
Mantschuriet.  Deres  Sømænd  ødelægger  med  Glans  en  evropæisk  Flaade. 
Straks  faar  vi  Øje  paa  en  Fare,  der  truer  os.  Hvis  den  er  til,  hvem 
har  da  skabt  den?  Det  er  ikke  Japanerne,  der  har  yppet  Strid  med 
Russerne.  Det  er  ikke  de  gule,  der  har  villet  de  hvide  tillivs.  Vi  opdager 
nu  den  gule  Fare.  Asiaterne  har  i  mange  Aar  kendt  den  hvide  Fare.  Plyn- 
dringen af  Sommerpaladset,  Myrderierne  i  Peking,  Drukningerne  i  Blago- 
vetschensk,  Kinas  Sønderlemmelse  —  var  der  slet  ingen  Grund  for 
Kineserne  til  at  blive  urolige  over  det?  Og  Japanerne,  følte  de  sig  i 
Sikkerhed  under  Port  Arthurs  Kanoner?  Vi  har  skabt  den  hvide  Fare.  Den 
hvide  Fare  har  skabt  den  gule  Fare.  Det  er  saadanne  Sammenkædninger, 
der  giver  den  gamle  Nødvendighed,  som  styrer  Verden,  Udseende  af  en 
guddommelig  Retfærdighed,  og  man  beundrer  den  overraskende  Handle- 
dygtighed hos  denne  Guders  og  Menneskers  blinde  Dronning,  naar  man  ser 
Japan,  der  for  ikke  længe  siden  var  saa  grusomt  imod  Kineserne  og  Kore- 
anerne, Japan,  der  ustraffet  har  været  medskyldig  i  Evropæernes  For- 
brydelser i  Kina,  blive  Kinas  Hævner  og  den  gule  Races  Haab. 

Det  synes  dog  ikke  ved  første  Øjekast,  som  om  den  gule  Fare, 
der  forfærder  de  evropæiske  Statsøkonomer,  betyder  meget  i  Sammen- 
ligning med  den  hvide  Fare,  der  svæver  over  Asiens  Hoved.  Kineserne 
sender  ikke  Missionærer  til  Paris,  Berlin,  St.  Petersborg  forat  undervise  de 
Kristne  i  Konfutses  Lære  og  bringe  Evropa  i  Uorden.  Intet  kinesisk  Eks- 
peditionskorps er  sejlet  ind  i  Bugten  ved  Quibéron  for  at  kræve  Eks- 
territorialret af  Republikens  Regering,  d.  v.  s.  Ret  til  at  lade  en  Domstol 
af  Mandariner  dømme  Kinesere  og  Evropæere  imellem.  Admiral  Togo  er 
ikke  kommen  med  et  Dusin  Panserskibe  for  at  bombardere  Brests  Rhed 
og  derved  opnaa  Begunstigelser  for  den  japanske  Handel  paa  Frankrig. 
Blomsten  af  det  franske  Nationalistparti,  Spidserne  blandt  vore  „Spetakel- 
magere"  har  ikke  belejret  de  kinesiske  og  japanske  Legationer  i  deres  Boliger 
i  Avenue  Hoche  og  Avenue  Marceau,  og  Marskalk  Oyania  har  ikke  som 
Følge  deraf  ført  Østasiens  forenede  Hære  til  Boulevard  de  la  Madeleine  for 
at  forlange  Spetakelmageme  afstraffede.  Han  har  ikke  afbrændt  Versailles  i 
en  højere  Civilisations  Navn.  De  asiatiske  Stormagters  Hære  har  ikke  ført 
Malerierne  i  Louvre  og  Servicet  i  Elyséet  bort  til  Tokio  og  Peking. 

Nej!  selv  Hr.  Edmond  Théry  indrømmer,  at  de  gule  ikke  er  civiliserede 
nok  til  saa  nøjagtigt  at  efterligne  de  hvide.  Og  han  forudser  heller  ikke, 
at  de  nogensinde  skulde  hæve  sig  til  en  saa  høj  moralsk  Kultur.  Hvor 
skulde  de  faa  vore  Dyder  fra?  De  er  jo  ikke  Kristne.  Men  kyndige  Folk 
mener,  at  den  gule  Fare  derfor  ikke  er  mindre  frygtelig  i  økonomisk 
Henseende.  Japan  og  det  ved  Japan  organiserede  Kina  truer  med  paa  alle 
Jordens  Markeder  at  rejse  en  Konkurence  imod  os,  saa  frygtelig,  kolossal, 
uhyrlig  og  hæslig,  at  den  blotte  Tanke  derom  faar  Haaret  til  at  rejse  sig 
paa  Statsøkonomemes  Hoveder.  Derfor  bør  Japanerne  og  Kineserne  udryddes. 
Det  kan  der  ikke  være  to  Meninger  om.  Men  saa  maa  man  rigtignok  ogsaa 
erklære  De  forenede  Stater  Krig  for  at  hindre  deres  Metalvarefabrikanter  i 

at  sælge  Jærn  og  Staal  til  lavere  Priser  end  vore  Fabrikanter,  der  er  mindre 
velforsynede. 

Lad  os  dog  engang  sige  Sandheden.  Lad  os  et  Øjeblik  høre  op  med  at 
smigre  os  selv.  Det  gamle  Evropa  og  det  nye  Evropa  (det  er  nemlig 
Amerikas  rette  Navn)  har  indledet  den  økonomiske  Krig.  Ethvert  Folk  er 
i  industriel  Kamp  med  de  andre.  Overalt  ruster  Produktion  sig  som  rasende 
mod  Produktion.  Det  klæder  os  ilde  at  klage,  hver  Gang  vi  ser  nye  Frem- 
bringelser, der  konkurrere  med  vore  og  bringer  Forstyrrelse  med  sig,  dumpe 
ned  paa  Verdensmarkedet,  hvor  der  i  Forvejen  hersker  Anarki.  Hvad  nytter 
det  at  sukke  og  stønne.  Vi  kender  ingen  anden  Ret  end  den  stærkeres. 
Hvis  Tokio  er  den  svageste,  har  det  Uret,  og  vi  skal  nok  sørge  for,  at 
det  kommer  til  at  føle  det;  hvis  det  er  den  stærkeste,  har  det  Ret,  og  vi 
har  intet  som  helst  at  bebrejde  det.  Er  der  noget  Folk  i  Verden,  der  har 
Lov  til  at  tale  i  Retfærdighedens  Navn? 

Vi  har  lært  Japanerne  et  System,  hvor  det  er  Kapitalen  og  Krigen,  der 
raader.  De  indjager  os  Skræk,  fordi  de  er  kommet  til  at  ligne  os.  Og  det 
er  virkelig  ogsaa  skrækkeligt.  De  forsvarer  sig  imod  Evropæeme  med 
evropæiske  Vaaben.  Deres  Generaler,  deres  Søofficerer,  som  har  studeret  i 
England,  i  Tysland,  i  Frankrig,  gør  deres  Læremestre  Ære.  Flere  af  dem 
har  gennemgaaet  Kursus  ved  vore  Akademier.  De  Storfyrster,  som  frygtede 
for,  at  der  ikke  vilde  komme  noget  godt  ud  af  vort  Militærvæsen,  der  var 
altfor  folkeligt  efter  deres  Mening,  maa  vel  nu  være  blevne  beroligede. 

Det  er  ikke  let  at  forudse,  hvem  af  de  kæmpende  der  tilsidst  vil 

gaa  af  med  Sejren.  Men  dersom  Japan  faar  lært  de  hvide  at  have  Respekt 
for  de  gule,  har  det  i  høj  Grad  gjort  sig  fortjent  af  Menneskehedens  Sag  og 
imod  sit  Vidende,  sagtens  ogsaa  imod  sin  Vilje,  forberedt  en  fredelig  Verdens- 
udvikling.   

Man  frygter  for,  at  Japan,  naar  det  er  blevet  stort  og  mægtigt,  skal 

hæve  Kina  til  et  højere  Kulturtrin;  at  det  skal  lære  det  at  forsvare  sig  og 
at  udnytte  sine  Rigdomme.  Man  er  bange  for,  at  det  skal  skabe  et  stærkt 
Kina.  Man  skulde  ikke  frygte,  derfor,  men  ønske  det,  for  det  almene  Vels 
Skyld.  De  stærke  Folkeslag  bidrager  til  at  gøre  Verden  rigere  og  mere 
harmonisk.  De  svage  Lande,  som  Kina  og  Tyrkiet,  er  en  bestandig  Aar- 
sag  til  Uro  og  Fare.  Men  vi  forhaster  os  med  vor  Frygt  eller  vort  Haab. 
Hvis  Japan,  naar  det  har  sejret,  tager  sig  for  at  give  det  gamle  gule  Rige 
en  moderne  Organisation,  vil  det  ikke  lykkes  for  det  første.  Det  vil  tage 
Tid  at  lære  Kina,  at  der  er  et  Kina.  For  det  ved  det  ikke,  og  saa  længe 
det  ikke  ved  det,  er  der  ikke  noget  Kina.  Et  Folk  er  kun  til  i  Kraft  af 
den  Følelse,  det  har,  af  at  det  er  til.  Der  er  tre  hundrede  og  halvtredsinds- 
tyve Millioner  Kinesere;  men  de  ved  det  ikke.  Saa  længe  de  ikke  har  talt 
sig  selv,  tæller  de  ikke  med.  De  eksisterer  ikke,  ikke  engang  som  Tal. 
„Del  ind"  det  er  den  første  Befaling,  Sergenten  giver  sine  Folk.  Og  med 
det  samme  lærer  han  dem  Grundprincipet  for  Samfundene.  Men  det  tager 
lang  Tid  for  tre  Hundrede  og  halvtredsindstyve  Millioner  Mennesker'  at  dele 
sig  ind.  —   —  — 

Kolonipolitiken  er  Barbariet  i  dets  nyeste  Skikkelse  eller,  om 

De  hellere  vil,  Civilisationens  sidste  Udslag.  Jeg  gør  ingen  Forskel  paa  disse 
to  Udtryk :  de  er  et.  Hvad  Folk  kalder  Civilisation,  er  den  nuværende  Sædernes 
Tilstand,  og  hvad  de  kalder  Barbari,  er  de  forhenværende  Tilstande.  Nu- 
tidens Sæder  vil  man  kalde  barbariske,  naar  de  er  blevne  Fortidens  Sæder. 
Jeg    indser  meget  vel,    at  det  stemmer  med   vore  Sæder  og  vor  Moral,    at 

de  stærke  Folkeslag  ødelægger  de  svage.  Det  er  Folkerettens  Princip  og 
Grundlaget  for  hele  Kolonipolitiken. 

Men  det  bliver  et  Spørgsmaal  om  fjerntliggende  Erobringer  altid  er  en 
god  Forretning  for  Folkene.  Det  synes  ikke  saa.  Hvad  Gavn  har  Spanien 
haft  af  Meksiko  og  Peru?  Portugal  af  Brasilien?  Holland  af  Batavia?  Der 
er  forskellige  Slags  Kolonier.  I  nogle  er  det  et  udyrket  og  øde  Land,  der 
modtager  ulykkelige  Evropæere.  Disse  er  trofaste,  saa  længe  de  er  føttige, 
men  river  sig  løs  fra  Moderlandet,  saa  snart  de  kommer  i  en  blomstrende 
Forfatning.  Andre  er  ubeboelige,  men  man  udfører  Raastoffer  derfra  og 
indfører  Varer.  Det  er  indlysende,  at  disse  ikke  gør  dem  rige,  der  regerer 
over  dem.  Som  oftest  indbringer  de  ikke  saa  meget,  som  de  koster.  Og 
tilmed  udsætter  de  hvert  Øjeblik  Moderlandet  for  Krig  og  Nederlag. 

Men  nu  England!  Ja  Englænderne  er  ikke  saa  meget  et  Folk  som  en  Race. 
Angelsakserne  har  intet  andet  Fædreland  end  Havet.  Og  England,  som  man 
tror,  er  saa  rigt  paa  Grund  af  sine  udstrakte  Besiddelser,  har  sin  Handel 
at  takke  for  sin  Velstand  og  sin  Magt.  Det  er  ikke  dets  Kolonier,  man  skal 
misunde  det,  men  dets  Købmænd;  alt  hvad  det  ejer,  har  det  fra  dem.  Og 
tror  De,  at  Transvaal  for  Eksempel  er  saa  god  en  Forretning  for  det? 
Man  kan  imidlertid  forstaa,  saaledes  som  Forholdene  nu  engang  er  her  i 
i  Verden,  at  Folkeslag,  der  avler  mange  Børn  og  tilvirker  mange  Produkter, 
søger  at  skaffe  sig  Landstrækninger  eller  Markeder  langt  borte  og  sikrer 
sig  Besiddelsen  af  dem  ved  List  og  Vold.  Men  vi!  —  vort  sparsommelige 
Folk,  der  sørger  for  ikke  at  faa  flere  Børn  end  Fædrelandets  Jord  med 
Lethed  kan  ernære,  som  ikke  producerer  overdrevent  stærkt,  og  som  nødigt 
drager  ud  paa  Eventyr  i  faerne  Lande,  Frankrig,  som  knapt  nok  kommer  uden- 
for sin  Have,  hvad  Brug  har  det  for  Kolonier?  —  Du  gode  Gud,  hvad  skal  det 
med  dem?  Hvad  Gavn  skulde  det  have  af  dem?  —  Det  har  øst  Menneske- 
liv og  Penge  ud,  for  at  Kongo,  Cochinkina,  Annam,  Tonkin,  Guyana  og 
Madagaskar  kan  købe  Bomuldstøjer  i  Manchester,  Vaaben  i  Birmingham  og 
Ltittich,  Brændevin  i  Danzig  og  Bordeauxvin  i  Hamborg.  Det  har  i  halv- 
fjerdsindstyve Aar  udplyndret,  jaget,  holdt  Klapjagt  paa  Araberne  —  for  at 
befolke  Algier  med  Italienere  og  Spaniere! 

Den  Ironi,  som  ligger  i  disse  Resultater  er  unægtelig  grusom,  og  man  fatter 
ikke,  hvordan  dette  Rige,  der  er  ti — elleve  Gange  større  end  Frankrig  selv, 
har  kunnet  opstaa.  Men  man  maa  tage  i  Betragtning,  at  medens  det  franske 
Folk  ingen  Fordele  har  af  at  eje  Lande  i  Afrika  og  Asien,  saa  har  der- 
imod de,  der  staar  i  Spidsen  for  Regeringen,  mange  Fordele  af  at  skaffe 
det  nogle  Kolonier.  De  vinder  ved  dette  Middel  Flaaden  og  Hæren,  som 
ved  Ekspeditionerne  til  Kolonierne  opnaar  Forfremmelse,  Pensioner  og  Kors, 
foruden  den  Hæder  man  indlægger  5ig  ved  at  sejre  over  Fjenden.  De  vinder 
Gejstligheden  for  sig  ved  at  aabne  den  nye  Udsigter  til  Propaganda  og 
ved  at  uddele  Grundejendomme  til  Missionerne.  De  glæder  Rhedeme,  Skibs- 
byggen^, Leverandørerne,  som  de  overøser  med  Bestillinger.  I  det  nye 
Land  skaffer  de  sig  en  Hærskare  af  Klienter  ved  at  give  Koncessioner  paa 
umaadelige  Skove  og  utallige  Plantager.  Og  hvad  der  er  endnu  mere  værdi- 
fuldt for  dem,  de  lænker  til  deres  Flertal  alle  Rigsdagens  Forretningsjægere 
og  Fedtemægiere.  Endelig  smigrer  de  Holten,  der  er  stolt  af  at  eje  et  gult 
og  et  sort  Rige,  som  faar  Tyskland  og  England  til  at  blegne  af  Misundelse. 
De  bliver  regnede  for  gode  Borgere,  for  Fædrelandsvenner  og  for  store 
Statsmænd.  — 

De  vil  nu  forstaa,  hvorfor  vi  af  og  til  har  haft  imperialistiske 

Ministre,  der  har  været  nidkære  for  at  øge  vort  Koloniomraade.  Og  vi  maa 

endda   prise   os   lykkelige  og  rose  vore  Styrere  for  deres  Maadehold:    de 
kunde  have  velsignet  os  med  endnu  flere  Kolonier. 

Men  al  Fare  er  ikke  afværget;  firsindstyve  Aars  Krige  i  Marokko  truer 
os.  Vil  Kolonigalskaben  da  aldrig  høre  op? 

Jeg  ved  nok,  at  Folkene  ikke  er  fornuftige.  Det  vilde  ogsaa  være  ube- 
gribeligt, om  de  var  det,  naar  man  ser,  hvoraf  de  bestaar.  Men  et  vist 
Instinkt  advarer  dem  ofte  mod  det,  der  er  skadeligt  for  dem.  De  kan  under- 
tiden se  sig  for.  De  høster  i  Længden  sørgelige  Erfaringer  af  deres  Vild- 
farelser og  Fejl.  En  skøn  Dag  gaar  det  op  for  dem,  at  Kolonierne  er  dem 
en  Kilde  til  Farer  og  en  Aarsag  til  Ruin.  Det  kommercielle  Barbari  vil  blive 
afløst  af  den  kommercielle  Civilisation,  voldelig  Indvandring  af  fredelig  Ind- 
vandring. Disse  Tanker  trænger  nu  helt  ind  i  Parlamenterne.  De  vil  sejre, 
ikke  fordi  Menneskene  bliver  mere  uegennyttige,  men  fordi  de  kommer  til  en 
bedre  Erkendelse  af,  hvori  deres  sande  Interesser  bestaar.  Mennesket  selv 
er  den  store  menneskelige  Værdi.  Skal  Jordklodens  Værdier  komme  os  til- 
gode, maa  vi  først  udvinde  Menneskets.  Til  at  udnytte  Jordbunden,  Minerne, 
Vandene,  alle  Jordens  Stoffer  og  Kræfter  behøves  Mennesket,  ethvert  Men- 
neske, Menneskeheden,  hele  Menneskeheden.  Jordklodens  fuldstændige 
Udnytning  kræver  de  hvide,  gule,  sorte  Menneskers  forenede  Arbejde.  Ved 
at  nedsætte,  formindske,  svække,  med  ét  Ord:  kolonisere  en  Del  af  Men- 
neskeheden, modarbejder  vi  os  selv.  Det  er  til  vor  egen  Fordel,  at  de  gule 
og  sorte  er  mægtige,  rige  og  fri.  Vor  Velfærd,  vor  Rigdom  afhænger  af 
deres  Rigdom  og  deres  Velfærd.  Jo  mere  de  frembringer,  desto  mere  for- 
bruger de.  Jo  større  Udbytte  de  har  af  os,  desto  større  Udbytte  har  vi  af 
af  dem.  Lad  dem  rigeligt  nyde  godt  af  vort  Arbejde  og  lad  os  rigeligt  nyde 
godt  af  deres. 

Naar  man  opmærksomt  betragter  de  Bevægelser,  der  griber  Samfundene, 
vil  man  maaske  opdage  Tegn  paa,  at  Voldstiden  nærmer  sig  sin  Ende. 
Krigen,  som  før  var  en  vedvarende  Tilstand  blandt  Folkene,  er  nu  periodisk, 
og  Fredsperioderne  er  blevne  meget  længere  end  Krigsperioderne.  Vort 
Land  giver  Anledning  til  en  interessant  Iagttagelse.  I  Folkenes  Krigshistorie 
viser  Franskmændene  en  ejendommelig  Karakter.  Medens  alle  andre  Folke- 
slag altid  førte  Krig  for  deres  Interessers  Skyld,  eller  fordi  de  var  nødte 
dertil,  sloges  Franskmændene  for  deres  Fornøjelse.  Men  det  er  værdt  at 
lægge  Mærke  til,  at  vore  Landsmænds  Smag  har  forandret  sig.  Renan 
skrev  for  tredive  Aar  siden:  „Enhver,  der  kender  Frankrig  i  dets  Helhed 
og  i  dets  mangfoldige  Skikkelser  i  de  forskellige  Provinser,  vil  uden  Betænk- 
ning indrømme,  at  den  Bevægelse,  der  i  det  sidste  halve  Aarhundrede  er 
gaaet  igennem  dette  Land,  væsentligt  er  af  fredelig  Natur.  "*  Det  er  en  Kends- 
gerning, som  mange  Iagttagere  har  bekræftet,  at  Frankrig  i  1870  ikke  havde 
Lyst  til  at  gribe  til  Vaaben,  og  at  Krigserklæringen  vakte  Bestyrtelse. 
Sikkert  er  det,  at  kun  faa  Franskmænd  nu  for  Tiden  tænker  paa  at  rykke 
i  Felten,  og  at  alle  har  let  ved  at  gaa  ind  paa  den  Tanke,  at  man  har  en 
Hær  for  at  undgaa  Krig.  Jeg  skal  anføre  et  Eksempel  —  et  af  tusinde  — 
paa  dette  Standpunkt.  Hr.  Ribot,  Rigsdagsmanden,  den  forhenværende 
Minister,  var  bleven  indbudt  til  en  eller  anden  patriotisk  Fest,  men  und- 
skyldte sig  i  et  veltalende  Brev.  Hr.  Ribot  rynker  sin  furede  Pande,  saa 
snart  nogen  nævner  Ordet  Afvæbning.  Han  har  en  Svaghed  for  Faner  og 
Kanoner,'  som  det  passer  sig  for  en  forhenværende  Udenrigsminister.  I  sit  Brev 
betegner  han  de  Fredsideer,  Socialisterne  udbreder,  som  en  Fare  for  vor 
Nation.  Han  ser  deri  en  Selvopgivelse,  som  han  ikke  kan  finde  sig  i.  Det 
er  ikke  fordi  han  er  krigersk.  Ogsaa  han  ønsker  Freden,  men  en  Fred,  der 

er  pompøs,  storartet,  glimrende  og  stolt  som  Krigen.  Hvad  der  skiller  Hr. 
Ribot  og  Jaurés  fra  hinanden,  er  kun  Spørgsmaaiet  om  Maaden.  De  er 
Fredsvenner  begge  to.  Jaurés  er  det  i  al  Simpelhed,  Hr.  Ribot  er  det  med 
Trommer  og  Trompeter.  Det  er  hele  Forskellen.  Et  endnu  bedre  og  sikrere 
Vidnesbyrd  om  Erobringsideemes  uhjælpelige  Tilbagegang  end  Social- 
demokratiet, der  er  fornøjet  med  Freden  i  Bluse  eller  Frakke,  afgiver  denne 
Stemning  i  den  højere  Borgerstand,  som  forlanger  en  Fred,  der  er  udstyret 
med  militære  Distinktioner  og  bedækket  med  en  indbildt  Æres  Hæderstegn, 
fordi  den  militære  Aand  her  aabenbarer  sig  haandgribeligt  i  det  Øjeblik, 
da  den  skifter  Natur  og  bliver  fredelig. 

Frankrig  faar  lidt  efter  lidt  Følelsen  af,  at  det  er  paa  det  intellektuelle 
Omraade,  det  har  sin  sande  Styrke;  det  bliver  sig  sit  Kald  bevidst,  som 
er  det  at  udsaa  Ideerne  og  herske  i  Tankens  Rige.  Det  vil  snart  opdage,  at 
dets  eneste  faste  og  varige  Magt  har  været  dets  Talere,  dets  Filosoffer,  dets 
Forfattere  og  dets  Lærde.  Og  endelig:  Det  maa  engang  lære  at  indse,  at 
dets  numeriske  Styrke,  som  det  saa  ofte  fejlagtig  har  stolet  paa,  for  bestandig 
glider  ud  af  Hænderne  paa  det,  og  at  den  Tid  er  kommen,  da  det  maa 
give  Afkald  paa  enhver  anden  Hæder  end  den,  det  kan  være  sikker  paa 
at  vinde,  naar  det  dyrker  sin  Aand  og  bruger  sin  Fornuft. — 


Forhør  under  Defension. 

Meddelelse  ved  Højesteretssagfører  Dr.  juris  Ernst  Møller. 

Der  synes  atter  at  indtræde  en  Standsning  for  den  store  Retsreform, 
en  Standsning,  som  skyldes  dels  Landstingsmedlemmers  Modvilje  over- 
for visse  Sider  af  Reformen  og  navnlig  overfor  Nævninger,  dels  det 
Spørgsmaal  om  det  store  Apparat,  som  Reformen  forudsætter,  nu  og- 
saa  er  de  mange  uopgjorte  Penge  værd,  som  den  vil  koste.  Afdøde 
Højesteretssagfører  Frederik  Salomon  har  forudset  alle  disse  Vanske- 
ligheder, og  da  han  —  med  sin  Erfaring  om,  hvad  der  trives  i  det 
nuværende  Systems  Skygge  —  var  levende  interesseret  i  snarest  at  se 
et  Brud  med  dette  System  virkeliggjort,  havde  han  den  Tanke,  at  man 
helst  snarest  muligt  skulde  se  at  komme  til  Ende  med  „Systemet''  ved 
en  foreløbig  Ordning  for  saa  senere  i  Ro  at  kunne  drøfte  „Retsrefor- 
men"*,  muligvis  i  anden,  simplere  og  mindre  bekostelig  Skikkelse  end 
nu  foreslaaet.  Denne  foreløbige  Ordning,  som  altsaa  tillige  skulde  hid- 
føre hint  Brud,  mente  han  kunde  opnaas  ved  —  i  Tilslutning  til  de 
bestaaende  Regler  for  offenlige  Sagførere  —  at  hidkalde  Defensionen 
allerede  under  Forhøret,  idet  man  derved  vilde  sikres  imod  alle  Mis- 
brug. Han  interesserede  sig  endog  saa  meget  for  denne  Tanke,  at  han 
gav  den  Udtryk  i  et  formeligt  Udkast  til  et  Lovforslag,  som  forøvrigt 
udarbejdedes  i  Samraad  med  mig. 

Tiderne  var  imidlertid  ikke  den  Gang  til  at  vække  Lyd  for  et  sligt 
Experiment,   men  nu,  da  man  har  set,  hvor  langsomt  „Retsreformen" 


I 


I 

kryber  frem,  og  da  tilmed  en  ret  alvorlig  Forsumpning  synes  at  true, 
kan  der  muligvis  blive  Rum  for  det  Spørgsmaal,  om  ikke  et  foreløbigt 
Skridt  kunde  have  en  vis  Værdi. 

Jeg  tillader  mig  derfor  til  Overvejelse  at  hidsætte  hint  Udkast  saa- 
lydende : 

Forslag  til  Lov  om  midlertidige  Ændringer  i  Reglerne  for 
Behandlingen  af  offentlige  Straffesager. 

S  1. 

Ved  offentlig  StrafTesag  forstaas  i  denne  Lov  enhver  Straffesag,  i  hvilken  der 
overensstemmende  med  de  hidtil  gældende  Regler  samt  nærværende  Lovs  S  10  skal 
foregaa  offentlig  Beskikkelse  af  Aktor  og  Defensor. 

Under  Straffesagen  henregnes  saavel  al  Undersøgelse  og  Behandling  af  vedkom- 
mende Sag  for  nogen  Ret  eller  Domstol  som  den  forudgaaende  Undersøgelse  ved  Politiet 
eller  anden  ikke-judiciel  Myndighed. 

S  2. 

Naar  der  i  offentlig  Straffesag  foreligger  Sigtelse  eller  væsentlig  Mistanke  mod  en 
bestemt  Person  med  Hensyn  til  nogen  Forbrydelse,  maa  saadan  Person  ikke  afhøres  i 
Sagen  uden  i  Overværelse  af  Defensor. 

Undtagelse  fra  denne  Regel  kan  alene  finde  Sted,  naar  særdeles  væsentlige  Hen- 
syn, der  da  udtrykkelig  maa  oplyses,  ikke  tilstede  at  afvente  en  Defensors  Tilkaldelse. 

Ved  Forbrydelse  er  i  denne  Lov  at  forstaa  ethvert  strafbart  Forhold,  der  kan  blive 
Genstand  for  Undersøgelse  og  Behandling  under  en  offentlig  Straffesag. 

S  3. 

I  alle  Tilfælde,  i  hvilke  Afhøring  af  en  Sigtet  eller  Mistænkt  maatte  foregaa,  uden 
at  Defensor  er  tilstede,  saa  og  i  Tilfælde  af,  at  der  først,  efterat  en  Person  under  Af- 
høring i  Sagen  har  afgivet  Forklaring,  senere  rejses  Sigtelse  eller  opstaar  væsentlig 
Mistanke  imod  ham  med  Hensyn  til  nogen  Forbrydelse,  kan  den  af  den  Paagældende 
uden  Overværelse  af  hans  Defensor  afjgivne  Forklaring  ikke  tjene  eller  paakaldes  som 
Bevismiddel  mod  ham,  undtagen  forsaavidt  Forklaringen  gentages  og  stadfæstes  under 
en  efter  Reglen  i  S  2  1.  Stk.  foregaaet  Afhøring. 

Forsaavidt  i  noget  herommeldt  Tilfælde  den  tidligere  Forklaring  er  afgivet  for 
Politiet  eller  nogen  anden  ikke-judiciel  Myndighed  uden  at  være  i  det  Enkelte  gen- 
taget under  Afhøring  for  Retten,  maa  Gengivelse  af  den  senere,  i  Defensors  Overvæ- 
relse aflagte  Forklaring  ikke  indeholde  Henvisning  til  den  tidligere  Forklaring,  men 
skal  i  det  Hele  selvstændig  fremstille,  hvad  Sigtede  eller  Mistænkte  under  den  senere 
Afhøring  maatte  forklare.  Dog  er  det  i  alle  Tilfælde  tilladt  at  foreholde  Sigtede  eller 
Mistænkte,  hvad  han  menes  tidligere  at  have  udtalt,  og  at  optage  det  fornødne  Proto- 
kollat om  saadant  Forehold. 

S  4. 

Saasnart  der  i  Straffesagen  foreligger  Sigtelse  eller  væsentlig  Mistanke  mod  en  be- 
stemt Person,  bliver  der  uopholdelig  at  beskikke  ham  en  Defensor,  henhørende  til  den 
Kreds  af  Sagførere,  der  efter  de  almindelige  Regler  er  berettigede  til  at  modtage  Be- 
skikkelse i  Sager  som  den  foreliggende.  Indtil  saadan  Beskikkelse  foreligger,  kan  Af- 
høring ef^er  S  2  1ste  Stk.  dog  ske  under  Tilkaldelse  fra  den  Myndighed,  der  forestaar 
Undersøgelsen,  af  en  af  de  nævnte  Sagførere. 

Defensor  har,  forinden  Afhøring  sker  efter  $  2  1ste  Stk.,  Ret  til  at  gøre  sig  be- 
kendt med  det  i  Sagen  fremkomne  i  det  Omfang,  han  skønner  fornødent.  Ligeledes  har 
Defensor  Ret  til  iøvrigt  at  følge  Undersøgelsens  Gang  saavel  som  til  ved  Medvirkning 
af  den  Ret  eller  Myndighed,  der  forestaar  Undersøgelsen,  at  faa  tilvejebragt  de  Oplys- 
ninger, som  han  skønner  fornødne  i  Forsvarets  Interesse  og  ikke  selv  ønsker  at  ind- 
oet nv  Aarhundrede.  II.  13.  50 

hente.  Til  Møder,  hvorunder  der  for  vedkommende  Myndighed  gives  Forklaring  af  De- 
ponenter  eller  Vidner  eller  af  Syns-  eller  Skønsmænd  samt  til  disse  Mænds  Forret- 
ninger skal  Defensor  saavidt  muligt  tilsiges,  og  han  er  saavel  da  som  senere  berettiget 
til  at  lade  baade  Sigtede  (Mistænkte)  og  de  paagældende  Deponenter,  Vidner  m.  M. 
forelægge  de  Spørgsmaal,  han  I  Forsvarets  Interesse  skønner  fornødne  eller  tjenlige  til 
Sagens  Oplysning. 

Mellem  Sigtede  og  Defensor  skal  der  til  enhver  Tid  være  frit  og  ukontrolleret 
mundtligt  eller  skriftligt  Samkvem,  selv  om  Sigtede  er  fængslet. 

S  5. 
Naar  en  Straffesag  indankes  for  højere  Ret,  har  den  Sagfører,  der  beskikkes  Sig- 
tede for  Overretten,  henholdsvis  for  Højesteret  Adgang  til  uden  Medvirkning  af  ved- 
kommende Appeldomstol  at  begære  Sagen  undersøgt  paany  ved  Undersøgelsesretten  paa 
de  Punkter,  med  Hensyn  til  hvilke  han  anser  det  for  tjenligt,  saavelsom  til  under 
saadan  Undersøgelses  Gang  at  udøve  de  samme  Rettigheder,  som  ovenfor  er  tillagte 
de  beskikkede  Defensorer  i  1ste  Instans.  Dog  bliver  Forsvarets  Tarv  ved  Undersøgel- 
sens videre  Fremme  at  varetage  af  den,  der  i  1ste  Instans  har  været  beskikket  som 
Defensor,  forsaavidt  ikkefor  Appeldomstolen  den  beskikkede  Defensor  udtrykkelig  frem- 
sætter Ønske  om  at  ledje  Forsvaret  ved  den  genoptagne  Undersøgelse. 

S  6. 

Ved  Beskikkelse  af  Defensor  overensstemmende  med  SS  4  og  5  bliver,  naar  Sig- 
tede (Mistænkte)  maatte  fremsætte  Begjæring  om  Valget  af  en  bestemt  Sagfører  til  De- 
fensor, og  den  saaledes  Udpegede  er  villig  til  at  overtage  Hvervet,  saadan  Begæring  at 
tage  til  Følge,  saafremt  den  paagældende  hører  til  Kredsen  af  de  Sagførere,  der 
ere  antagne  til  Udførelsen  af  offentlige  Sager  i  1ste  Instans  i  Undersøgelsens  Ju- 
risdiktion eller,  forsaavidt  der  handles  om  Forsvaret  i  en  Appelinstans,  for  vedkom- 
mende højere  Ret. 

Ved  Domsforhandlingen  være  sig  for  Underretten  eller  for  nogen  Appeldomstol, 
skal  det  staa  Tiltalte  frit  for  at  give  Afkald  paa  Beskikkelse  af  Defensor  i  Henhold  til 
nærværende  Lov  og  at  lade  Forsvaret  udføre  ved  en  hvilkensomhelst,  til  Møde  for  ved- 
kommende Domstol  berettiget  Person  overensstemmende  med  de  hidtil  gældende 
Regler. 

S  7. 

Aktorer  bliver  i  Reglen  først  at  beskikke  i  Anledning  af  Domsforhandlingen,  men 
kunne  dog,  naar  Politiet  eller  Undersøgelsesdommeren  dertil  finder  Anledning,  ogsaa 
beskikkes  paa  et  tidligere  Stadium.  Naar  Aktor  er  beskikket,  har  han  en  tilsvarende 
Adgang  til  at  følge  og  overvære  Undersøgelsen  som  den,  der  ved  nærværende  Lov  er 
tillagt  Defensor.  Tilsigelse  til  Aktor  finder  dog  ikke  Sted  uden  i  Kraft  af  udtrykkelig 
Begæring  derom  fra  hans  Side. 

S  8. 
For  det  Arbejde,   som  i  Medfør  af  nærværende  Lov  udføres  af  beskikkede  eller 

tilkaldte  Defensorer  eller  af  Aktorer,  bliver  der  at  tillasgge  dem  Vederlag  i  Forbindelse 

med  Godtgørelse  for  Udgifter  overensstemmende  med  Reglerne  i  Lov.  No.  55  af  24. 

Maj  1879  om  Sagføreres  Adgang  til  Salær  m.  M. 

S  9. 
Misbruger  en  Defensor  sin  Stilling  til  at  modarbejde  Sagens  Oplysning,   eller  gør 
han  sig  skyldig  i  Tilsidesættelse  af  de  ham  paahvilende  Pligter  til  behørig  at  fremme 
Sagen,  bliver  han  at  anse  efter  Straffelovens  S  144. 

S  10. 
Fremtidig  bliver  der  i  enhver  af  det  Offentlige  anlagt  Retssag,  under  hvilken  Til- 
tale finder  Sted  til  Straf  for  nogen  i  Almindelig  borgerlig  Straffelov  omhandlet  Lov- 
overtrædelse, at  beskikke  Aktor  og  Defensor  overensstemmende  med  de  herom  almin- 

delig  gældende  Regler,  og  skal  den  hidtil  hjemlede  Adgang  til  undtagelsesvis  i  visse 
Tilfælde  at  paakende  saadanne  Sager  uden  Aktors  og  Defensors  Mellemkomst  herefter 
være  aldeles  bortfalden. 

S  n. 

Nærværende  Lov,  der  træder  i  Kraft  samtidig  med  dens  Kundgørelse  i  Lovtidende, 
finder  derefter  Anvendelse  ogsaa  paa  alle  Retshandlinger,  som  foretages  i  Straffesager, 
der  ere  indledede  inden  Lovens  Ikrafttræden. 


Om  Sundheds-Kontrol  med  Fødemidler. 

Af  Joh.  Lunddahl. 


L   Brød  og  Kød. 

I  nøje  Sammenhæng  med  Byernes  stærke  Vækst  og  Bylivets  Ud- 
vikling i  de  senere  Aartier  er  Form  og  Betingelser  for  Produktion  og 
Salg  af  Fødemidler  undergaaet  væsentlig  Forandring.  Tilvirkningen  i 
Hjemmene  og  det  direkte  Salg  fra  Producenten  til  Konsumenten  spiller 
en  stadig  mindre  Rolle,  Massetilvirkningen  og  det  store  Fødemiddel- 
marked træder  i  Stedet.  Hermed  og  med  de  mere  fremskredne  Sund- 
heds- og  Renlighedsbegreber,  som  har  udviklet  sig  i  mægtig  Grad  i  de 
sidste  20 — 30  Aar,  er  Trangen  opstaaet  og  Vejen  lettet  i  Retning  af 
Sikringsforanstaltninger  fra  det  offentliges  Side  for  saadanne  Varers 
Vedkommende,  der  er  absolute  Livsfomødenheder,  men  som  kan  inde- 
holde Farer,  overfor  hvilke  den  enkelte  Køber  ikke  er  i  Stand  til  at 
sikre  sig.  Paa  det  Grundlag  har  den  hygiejniske  Næringsmiddel- 
kontrol —  et  af  den  offentlige  Sundhedsplejes  sid^t  inddragne  Felter 
—  udviklet  sig. 

Denne  Kontrol  er  ikke  det  samme  som  det  almindelige  politi- 
mæssige Tilsyn  med  Næringsmidler.  Dette  sidste  er  kun  en  i  store 
Træk  og  ved  lejlighedsvise  Undersøgelser  iværksat  Overvaagen  af,  at 
de  Varer,  der  udbydes,  ikke  er  fordærvede  eller  paa  anden  Maade 
forringede,  og  at  de  ikke  er  andet,  end  hvad  de  udbydes  for,  hverken 
i  Mængde  eller  i  Sammensætning,  altsaa  ikke  undervægtige  eller  for- 
falskede. I  den  Hensigt  underkastes  saaledes  Mælk  en  jævnlig  Under- 
søgelse paa  Flødeindhold,  Brød  kan  undersøges,  om  det  er  fuldvæg- 
tigt, Kjødvarer,  om  de  er  friske.  Men  den  egentlige  Sundhedskon- 
trol tilstræber  mere  end  det. 

Den  er  først  og  fremmest  forebyggende,  idet  den  ved  Eftersyn 
af  Produktet,  af  den  Maade,  hvorpaa  det  behandles,  og  de  Forhold, 
hvorunder  Salget  finder  Sted,  tager  Sigte  paa  Varen,  inden  den  kom- 
mer paa  Markedet.  Dens  Maal  er,  at  alle  Fødemidler  af  visse  Arter, 
som  skal  falbydes,  kan  blive  underkastede  Eftersyn,  eller  i  hven  FaU, 
at  et  saadant  kan  finde  Sted  saa  hyppigt,  og  i  saa  stor  Udstrækning, 

at  der  er  ringe  Sandsynlighed  for,  at  sundhedsfarlige  Varer  kan  slippe 
igennem  det.  Den  er  endvidere  en  videnskabelig  Kontrol,  der  maa 
udøves  af  Fagmænd,  som  arbejder  efter  den  hygiejniske  Forsknings 
Metoder  og  støtter  sig  til  deres  Resultater. 

Den  tilstræber  derved  at  kunne  yde  en  vis  Garanti  for  Varens 
Sundhed,  indtil  den  udbydes  til  Salg,  og  fra  dette  Tidspunkt  i  Samvir- 
ken  med  Polititilsynet,  indtil  den  kommer  Køberen  i  Hænde.  Fra  Va- 
ren er  købt,  indtil  den  nydes,  paahviler  det  altsaa  Forbrugeren  at  søi^e 
for,  at  den  ikke  forringes.  Paa  dette  begrænsede,  men  meget  betyd- 
ningsfulde Omraade,  paahviler  Ansvaret  alene  ham. 

Det  er  nu  ikke  muligt  at  kontrollere  alle  Fødemidler.  Dertil  vilde 
kræves  et  altfor  uhyre  omfattende  Apparat.  Fisk,  Vildt,  Fjerkræ,  Køk- 
urter,  Frugt,  Krydderier,  visse  Nydelsesmidler  af  forskellig  Art,  kan 
der  vel  føres  Tilsyn  med,  som  ovenfor  nævnt;  men  Kontrol  vilde  være 
dels  umulig,  dels  mindre  nødvendig.  Ligesaa  med  Luxusdrikke  som  Vin 
og  01 ;  med  Vand  føres  der  derimod  Kontrol,  hvor  der  findes  en  ordnet 
Vandforsyning.  Kontrol  maa  i  Hovedsagen  omfatte  de  Varer,  som  der 
bruges  aldeles  overvejende  mest  af,  som  henhører  under  Begrebet  det 
daglige  Brød,  som  netop  fordi  de  bruges  Dag  ud  og  Dag  ind  i  Hjem- 
mene eller  uden  for  disse  til  Masseernæring,  kan  medføre  de  største 
Farer  i  de  videste  Krese,  naar  de  ikke  er  sunde.  De  sjældnere  Føde- 
midler stiller  mere  Krav  til  den  personlige  Aarvaagenhed  i  Hjemmene, 
den  falder  ogsaa  lettere,  netop  fordi  de  sjældnere  kommer  paa  Bordet. 
Ved  de  almindelig  anvendte,  som  vi  daglig  omgaas,  stiller  vi  Krav  om 
en  Tryghedsfølelse  overfor  Varen,  som  kun  kan  opnaas  ved  en  gen- 
nemført offentlig  Sundhedskontrol. 

Derfor  finder  vi  i  Sundhedsvedtægter  for  de  senere  Aar  Kontrollen 
omfattende: 

1.  Brød,  Kager  o.  1. 

2.  Kød  af  stort  Kvæg,  Heste,  Faar  og  Svin  og  de  deraf  fremstillede 
Produkter. 

3.  Mælk  og  Mælkeprodukter. 

Hvad  der  falder  ind  under  hver  af  disse  Gruppers  specielle  Om- 
raade, kan  variere  efter  Tid,  Sted  og  Forhold.  Saaledes  kan  det  være 
et  Skjøn  underkastet,  hvormeget  man  under  1 )  skal  tage  med  af  Biscuit, 
Sukkervarer,  Konfekt  o.  1.  De  under  2)  nævnte  Dyr  er  de,  der  her  i 
Landet  kommer  ind  under  den  offentlige  Kontrol.  I  visse  Byer  i  Tysk- 
land er  f.  Ex.  Hunde  regnede  med,  i  Frankrig  kunde  der  vel  være 
Grund  til  at  medtage  Kaniner.  Mælkekontrol  kan  strække  sig  mere 
eller  mindre  vidt  til  Mejeriprodukter  som  Smør  og  Ost. 

Endnu  en  Gruppe  af  Fødemidler,  en  Handelsvare,  som  kommer  til 
at  spille  en  større  og  større  Rolle,  er  der,  som  foreløbig  ikke  er 
underkastet  Kontrol,  skønt  saadan  nok  kunde  behøves,  nemlig  Kon- 
serves —  hermetisk  henkogte  Sager  —  navnlig  naturligvis  Kødvarer. 
Særlig  for  indførte  Konserves  Oprindelse  og  Tilberedning  har  vi  ikke 

Spor  af  Garanti,  vi  er  ganske  prisgivne  de  Fabriker,  som  mulig  findes 
paa  den  anden  Side  af  Jordkloden,  og  som  vel  oftest  er  unddragne 
ethvert  offentligt  Tilsyn.  Men  til  en  Kontrol  med  disse  Varer,  som 
vilde  forudsætte  en  international  Næringsmiddelkontrol,  er  der  sikkert 
endnu  en  lang  Vej. 

Kontrollen  med  Brød  og  andre  Bageriprodukter,  saaledes  som 
den  finder  Sted  her  i  Landet,  gaar  væsentlig  ud  paa  at  sikre  Renlighed 
i  Bagerier  og  dermed  beslægtede  Virksomheder  samt  ved  Transport 
og  Salg  af  Brød,  mindre,  —  og  det  er  i  sig  en  Mangel,  —  paa 
at  have  Tilsyn  med  det  Raamateriale,  der  benyttes  ved  Tilvirkningen, 
eller  med  selve  Brødets  Sammensætning  og  Beskaffenhed.  Kontrollen 
er  mere  af  æstetisk  end  i  egentlig  Forstand  hygiejnisk  Natur.  Tanken 
om,  at  Brøddejg  er  æltet  med  snavsede  Hænder  eller  endog  med  Fød- 
derne, som  det  var  Skik  i  gamle  Dage,  at  Melet  har  været  opbevaret  i 
snavsede  Beholdere,  at  Støv  og  Spindelvæv  har  kunnet  drysse  ned  i 
Dejgen,  eller  at  mere  eller  mindre  bedærvede  Tilsætninger  har  været 
brugt  til  Brødbagningen  er  ubehagelig,  men  som  oftest  vil  det  ikke 
mærkes,  og  nogen  væsentlig  Sundhedsfare  rummer  næppe  det  Snavs, 
der  ved  Bagningen  udsættes  for  en  længere  varende  Opvarmning  til 
100®  (i  det  indre  af  Brødene)  eller  mere.  Og  hvad  Tilberednings- 
stofferne  angaar,  da  spiller  Faren  for  Infektion  og  Forgiftning  paa  langt 
nær  ikke  den  Rolle  ved  disse  for  Størstedelen  vegetabilske  Stoffer  som 
ved  de  animalske.  Men  vi  vil  nok  have  Brødet  rent  i  vore  Huse, 
derfor  gaar  de  hygiejniske  Bestræbelser  ud  paa,  at  det  laves  i  renlige 
Rum,  tages  paa  med  rene  Hænder,  forhandles  i  pæne  Butiker,  og  vi 
finder  os  ikke  længere  i,  at  det  indpakkes  i  Avispapir  eller  Makulatur. 
De  Bestemmelser,  som  findes  i  Sundhedsvedtægterne,  handler  derfor 
om  Bagerier,  Brødudsalg  o.  s.  v.  og  har  mere  eller  mindre  de 
nævnte  Opgaver  for  Øje;  selve  Brødet  beskæftiger  de  sig  mindre  med. 
Anderledes  forholder  det  sig  med  Kød  og  Kødvarer.  Men  her 
maa  ogsaa  andre  Synspunkter  gøre  sig  gældende.  Vi  spiser  Lig,  — 
det  har  Vegetarianerne  Ret  til  at  sige,  —  og  Lig  er  altid  noget  van- 
skeligt noget  at  omgaas.  Vi  frastødes  ved  at  fortære  det  helt  friske 
Lig,  selv  i  tilberedt  Tilstand,  og  vore  Fordøjelsesorganer  tager  heller 
ikke  saa  godt  imod  det.  Kødet  skal  have  gennemgaaet  visse  kadaverøse 
Forandringer,  der  er  forskellige  efter  de  forskellige  Dyr,  efter  de  Or- 
ganer, man  fortærer,  efter  Folkeskik  og  Breddegrader  og  efter  den  rent 
individuelle  Smag,  for  at  vi  skal  kunne  nyde  det  med  Appetit.  Det  er 
ofte  haarfine  Forandringer  i  Dekompositionsprocessen,  som  det  her 
drejer  sig  om  som  bestemmende  for,  hvorvidt  vi  vil  finde  Kødet  deli- 
kat, eller  om  vi  vil  komme  til  at  kaste  op  af  det. 

Kødets  Friskhedsgrad  hører  nu  nærmere  under  den  individuelle 
Kontrol.  Kun  hvor  det  gælder  Kødvarer  som  Pølser,  Fars,  Konserves, 
Varer  der  sælges  i  tilberedt  Tilstand,  bør  der  holdes  nøje  Tilsyn  der- 
med, en  Fordring,  der  konsekvent  vil  føre  til,  at  slige  Varer  —  naar  de 

fremstilles  til  Salg  —  kun  maa  tilvirkes  i  større,  under  det  offentliges 
Kontrol  staaende  Fabrikker.  Det  er  et  Maal,  som  Udviklingen  allerede 
bærer  hen  imod,  kommunale  Pølsefabrikker  findes  paa  de  fleste  offent- 
lige Slagtehuse,  og  Befolkningen  kender  den  Garanti,  som  dér  tilberedte 
Varer  byder,  f.  Ex.  ogsaa  overfor  Trikinfaren.  Men  som  almindelig 
Foranstaltning  ligger  dette  Ideal  endnu  ude  i  Fremtiden;  de  mindre, 
private  Tilvirkningssteder,  hvor  virkelig  Kontrol  er  umulig,  kan  ikke 
med  et  Slag  afskaffes  uden  for  stort  Indgreb  i  hævdvundne  Former  for 
Næringslivet. 

Den  offentlige  Kødkontrol  omfatter  væsentlig  Dyret  i  levende 
Live,  det  nylig  slagtede  Dyr  og  de  sammensatte  Produkter  af  Kød  og 
andre  dyriske  Væv,  saavidt  som  Kontrollen  efter  det  nylig  anførte 
kan  naa. 

Ved  Kødkontrol  er  det  særlig  Faren  for  Irtfektion,  der  spiller 
Rolle.  Forholdene  er  her  mere  usammensatte  end  for  andre  Fødemid- 
lers Vedkommende,  det  er  lettere  at  følge  Produktet  fra  dets  Oprin- 
delse, til  det  foreligger  i  salgsfærdig  Tilstand,  og  derfor  har  Kontrollen 
paa  dette  Omraade  naaet  den  højeste  Udvikling  og  nærmer  sig  mod 
Idealet,  at  ingen  Del  af  Varen  undslipper  Eftersynet.  Den  Kontrol, 
som  finder  Sted  i  de  offentlige  Slagtehuse,  er  en  hel  Foranstaltning, 
frembyder  principielt  ingen  Huller,  naar  den  drives,  som  den  skal.  Og 
om  end  Kødkontrollen  i  sine  Udenværker  endnu  kan  have  nogle  Brist, 
saa  er  disse  dog  ikke  andre  end  saadanne,  som  man  kan  overse  og 
eventuelt  faa  stoppet. 

Den  Infektionsfare,  som  fra  Begyndelsen  mest  er  faldet  i  Øjnene, 
som  har  givet  Stødet  til  den  Udvikling,  som  offentlige  Slagtehuse  og 
Kødkontrol  har  taget,  som  er  blevet  den  Fane,  hvorunder  Kontrollen 
er  gaaet  frem,  er  Faren  for  Tuberkulose.  Og  det  har  ikke  haft 
nogen  væsentlig  Indflydelse  paa  Udviklingen,  at  Anskuelserne  om  Tu- 
berkulosens Overførelse  gennem  Næringsmidlerne  i  forholdsvis  kort 
Tid  har  svinget  meget  og  endnu  ikke  kan  siges  at  være  kommet  til 
Ro.  Til  en  Begyndelse  var  man  for  rigoristisk,  vilde  kassere  hele 
Dyret,  naar  kun  et  enkelt  Organ  var  om  end  kun  let  angrebet  af  Tu- 
berkulose. Derved  vilde  uden  Nødvendighed  uhyre  Værdier  mellem 
Aar  og  Dag  gaa  tabt.  Saa  lærte  man  at  sondre  mellem  lokaliseret  og 
almindelig  udbredt  Tuberkulose,  at  kassere  de  tuberkuløst  angrebne 
Organer,  men  lade  de  ikke  angrebne  og  Kødet  passere,  naar  det  kunde 
sluttes,  at  Tuberkelinfektionen  ikke  med  Blodet  var  ført  om  i  Lege- 
met, efter  Omstændighederne  dog  med  rent  Sundhedspas  (blaat  Stem- 
pel) eller  med  en  Reservation  (sort  Stempel)  efter  de  lokale  Processers 
Styrke  og  Udbredning.  Væsentlig  udgaaende  fra  Forskninger  og  Er- 
faringer i  de  større  nordtyske  Byer  har  der  uddannet  sig  en  Kødkon- 
trolteknik, som  har  vist  sig  praktisk,  og  som  er  bleven  Mønster  for 
den  her  i  Landet  indførte. 

Saa   kom  en  kritiserende  og  tvivlende  Periode  overfor  Kontrollens 

Nytte.  Først  blev  det  hævdet,  at  Infektion  af  Tuberkulose  gennem  den 
menneskelige  Tarmkanal  var  saa  uhyre  sjælden,  at  den  praktisk  taget 
ikke  spillede  nogen  Rolle,  og  at  navnlig  Kødet,  Muskelvævet,  saa  sjæl- 
dent var  Sæde  for  Tuberkulose,  at  det  hele  store  kostbare  Apparat 
ikke  gjorde  tilnærmelsesvis  Gavn  for,  hvad  det  kostede,  og  i  Forhold 
til  de  store  Værdier,  som  gik  tabt  derved.  Denne  Kritik  kulminerede 
ved,  at  en  Autoritet  som  Prof.  Koch  i  Berlin  kort  og  godt  erklærede 
paa  Grundlag  af  Undersøgelser,  han  havde  foretaget,  at  den  hele  Kon- 
trol var  spildt  Ulejlighed.  Kvægtuberkulose  og  Mennesketuberkulose 
var  to  hinanden  ganske  uvedkommende  Sygdomme,  den  ene  kunde 
ikke  overføres  som  den  anden  og  omvendt.  Prof.  Kochs  Paastand, 
som  straks  vakte  megen  Opsigt,  kom  dog  ikke  i  det  praktiske  Liv  og  i 
de  offentlige  Foranstaltninger  mod  Tuberkulosen  til  at  gøre  nogen  væ- 
sentlig Virkning.  Kritiken  over  hans  forhastede  Slutninger  kom  straks 
stærkt  til  Orde,  og  hans  Paastand  blev  prøvet,  vejet  og  fundet  for  let 
ved  en  Række  af  Iagttagelser  og  Undersøgelser,  blandt  hvilke  Prof. 
C.  O.  Jensens  og  Fibigers  her  fra  Danmark  indtager  en  fremragende 
Plads.  Det  er  ikke  lykkedes  Prof.  Koch  og  hans  Tilhængere  at  svække 
Virkningen  af  disse  Undersøgelser.  Og  hvad  selve  Faren  for  Smitte 
med  Føden,  „Fodringstuberkulosen'',  angaar,  da  er  Meningerne  stadig 
meget  delte  om,  hvor  stor  en  Rolle  den  spiller,  men  at  den  findes, 
tør  næppe  nogen  benægte,  og  at  navnlig  gennem  de  spædere,  finere 
barnlige  Fordøjelsesorganer  Infektionen  lettere  kan  finde  Vej  end  gen- 
nem de  fuldvoxne  Organer,  er  der  meget,  der  taler  for,  og  dette  spiller 
en  meget  væsentlig  Rolle  baade  ved  Kødkontrol  og  Mælkekontrol, 
som  vi  senere  skal  komme  til. 

Naar  derfor  trods  alle  Angreb  Tuberkuloseundersøgelsen  har  holdt 
sig  som  det  Mærke,  Kontrollen  gaar  frem  under,  da  er  det  baade  fordi 
Dyretuberkulosen  stadig  staar  for  os  som  en  Fare,  vi  skal  være  paa 
vor  Post  overfor,  og  iøvrigt  fordi  denne  Undersøgelse  ogsaa  byder 
andre  Fordele.  Den  Leden  efter  tuberkuløse  Arnesteder,  som  anstilles 
i  Organerne,  i  Bensystemet,  i  Kjertleme  selv  de  mest  skjulte,  hvor 
man  har  Erfaring  for,  at  Tuberkulosen  ofte  holder  til,  medfører  en 
systematisk  og  detailleret  Gennemgaaen  af  hele  Dyret,  saaledes  at  andre 
Sygdomme,  som  mulig  findes,  og  som  er  tilgængelige  for  Synet,  ikke 
har  megen  Udsigt  til  at  undgaa  Opmærksomheden;  den  hele  Dyre- 
krop bliver  underkastet  en  saa  grundig  Bedømmelse,  som  det  maaske 
i  Længden  vilde  være  vanskeligt  at  gennemføre,  naar  der  ikke  var 
dette  bestemte  at  gaa  efter. 

Den  Følelse  af  Tryghed,  som  den  gennemførte  Kødkontrol  giver,  er 
nu  gaaet  ind  i  Bybefolkningens  Bevidsthed  her  i  Landet,  hvor  Kon- 
trollen, med  eller  uden  Slagtehuse,  er  indført  saa  godt  som  over  det 
hele.  For  Handelsomsætningens  Skyld  kan  der  vel  trænges  til  en  ens- 
artet Kødkontrol  for  hele  Landet,  men  en  saadan  maa  ikke  medføre 
nogen  væsentlig  Reduktion  af  de  hygiejniske  Foranstaltninger  paa  dette 

Omraade,  som  Kommunerne  med  stor  Bekostning  har  indrettet,  og 
som  har  virket  i  Aarevis  til  stor  Tilfredshed  og  Betryggelse.  En  Slap- 
pelse af  Fordringerne  vilde  foruden  at  være  uretfærdig  mod  Købstæ- 
derne ogsaa  sanitært  føre  os  ud  paa  en  Skraaplan.  Man  maa  derfor 
haabe,  at  det  Lovforslag  (det  saakaldte  „Krabbeske''),  som  for  Tiden 
behandles  i  Rigsdagen,  og  som  gaar  ud  paa  at  lade  Kontrolreglerne  for 
Kød,  bestemt  til  Udførsel,  være  tilstrækkelig  ogsaa  for  Kød,  bestemt 
til  indenlandsk  Konsum,  ikke  bliver  til  Lov.  Den  Kontrol,  der  udkræ- 
ves for  Kødvarer  bestemte  til  Export,  er  ikke  og  kan  i  Følge  Forhol- 
dene ikke  være  saa  fuldkommen  som  den,  der  de  fleste  Steder  øves, 
navnlig  paa  Slagtehusene,  men  ogsaa  paa  Kontrolstationerne.  Det  er 
vel  muligt,  og  i  saa  Fald  ønskeligt,  at  UdførselskontroUen  kan  gøres 
mere  fuldkommen,  og  herpaa  maa  Bestræbelserne  hellere  gaa  ud  end 
paa  en  Sænkning  af  vor  gode  indenrigske  Kontrols  Niveau,  men  ganske 
at  ville  ophæve  Forskellen  kan  kun  føre  til  hygiejnisk  Tilbageskridt. 

I  de  sidste  Par  Aar  er  som  bekendt  Opmærksomheden  i  stedse 
stigende  Grad  bleven  henvendt  paa  Trikinerne,  disse  uhyggelige 
Parasiter,  som  for  en  Menneskealder  siden  herhjemme  slog  Publikum 
med  Skræk,  som  derpaa  sikkert  med  Urette  ret  hurtigt  gik  i  Glemme- 
bogen, men  som  nu  Gang  paa  Gang  i  den  senere  Tid  har  konstateret 
deres  Nærværelse  og  Levedygtighed.  I  Kødkontrolforanstaltninger  trindt 
om  har  de  spillet  en  forskellig  Rolle. 

I  Nordtyskland  —  vor  Kødkontrols  Moderland  —  har  man  i  det 
hele  aldrig  tabt  Trikinerne  af  Syne,  dér  hører  en  obligatorisk  Under- 
søgelse af  Svinekød  paa  Trikiner  med  til  en  velordnet  Kontrol.  I  flere 
svenske  Byer,  som  endnu  ikke  eller  i  hvert  Fald  først  nylig  er  naaet 
til  en  Kontrol  i  Lighed  med  den  almindelige  herhjemme,  har  i  mange 
Aar  Trikinundersøgelsen  været  gennemført  som  eneste  Kontrolforan- 
staltning, og  Snylterne  er  ogsaa  jævnlig  fundne.  Da  herhjemme,  i  Kjø- 
benhavn  i  Firserne,  i  Provinsbyerne  i  Halvfemserne,  Slagtehusene  og 
Kødkontrolstationerne  voxede  frem,  blev  den  nævnte  Undersøgelse 
anset  for  overflødig.  „Hvordan  har  De  tænkt  at  ordne  Trikinkon- 
trollen?* lød  Spørgsmaalet  fra  Inspektøren  for  det  offentlige  Slagtehus  i 
Hamburg  til  en  Kollega  fra  en  af  vore  større  Provinsbyer,  som  var 
paa  Studierejse  for  at  sætte  sig  ind  i  Kødkontrollen  i  de  nordtyske 
Byer.  „Aa,  det  har  vi  ikke  tænkt  paa;  de  Dyr  har  vi  ingen  af  hos 
os."  „Naa,  det  tror  De,**  lød  Svaret,  „De  har  Trikiner  hos  Dem,  lige- 
saavel  som  vi  hos  os,  vi  finder  ikke  helt  sjældent  Trikiner  i  indført 
dansk  Svinekød".  Det  var  nogle  Aar  før  man  hørte  om  de  relativ 
hyppige  Tilfælde  af  Trikinose,  stammende  fra  vort  gode  danske  Flæsk, 
som  nu  har  sat  Sindene  i  Røre  og  stillet  Kødkontrolleringen  nye  Op- 
gaver. 

For  Tiden  er  i  flere  af  de  jydske  Købstæder  offentlig  obligatorisk 
Trikinundersøgelse  indført  eller  ved  at  indføres  for  alt  Svinekøds  Ved- 
kommende, som  slagtes  eller  i  fersk  Tilstand  falbydes  i  Byen.  I  hvert 

Fald  i  én  By  undersøges  ogsaa  indført  røget  eller  saltet  Svinekød,  en 
Foranstaltning,  som  ikke  har  vist  sig  overflødig,  idet  man  i  amerikansk 
røget  Flæsk  Gang  efter  Gang  har  fundet  fuldt  levedygtige  Trikiner. 
Hvor  Trinkinundersøgelsen  er  indført,  har  den  fungeret  godt,  har  be- 
roliget Publikum,  der  har  heller  ikke  paa  de  Steder  været  iagttaget 
Tilfælde  af  Trikinsygdom.  I  København  har  den  offentlige  obligatoriske 
Trikinkontrol  stødt  paa  en  mærkelig  sejg  Modstand.  Det  er  klart,  at 
Foranstaltningen  er  baade  dyrere  og  vanskeligere  at  etablere  under 
Hovedstadens  store  end  i  Provinsbyernes  relativ  smaa  og  lettere  over- 
skuelige Forhold;  men  alle  de  Indvendinger,  som  i  Borgerrepræsen- 
tationen, paa  Møder  og  i  Pressen  er  fremkommen  om  denne  Kon- 
trols Uigennemførlighed  og  Unødvendighed,  den  ringe  Fare,  der  er,  i 
Forhold  til  det  store  Apparat,  Undersøgelsen  vilde  kræve,  Letheden  ved 
at  besværge  Faren  ved  at  koge  eller  stege  Kødet  godt  osv.,  har  mere 
gjort  Indtryk  af  at  være  Udflugter  for  at  slippe  udenom  den  besvær- 
lige Foranstaltning  og  foreløbig  berolige  den  opskræmmede  Offentlighed 
end  klare  og  gennemtænkte  af  hygiejniske  Synspunkter  fremgaaede 
Ræsonnementer.  Det  har  da  ogsaa  været  let  at  gendrive  disse  Ind- 
vendinger, hvor  de  er  kommen  frem.  Det  logiske  Ræsonnement  ligger 
nær.  Trikinerne  forekommer  nu  en  Gang,  de  har  gentagende  vist 
deres  Tilstedeværelse  paa  en  for  Konsumenterne  meget  ubehagelig 
Maade;  det  Faktum  slipper  vi  ikke  udenom.  Naar  en  Kødkrop  udgaar 
fra  et  Slagtehus  eller  en  Kontrolstation,  forsynet  med  første  Klasses 
Stempel,  betyder  det,  at  Kødet  maa  anses  for  fuldstændig  sundt.  Det 
vil  ikke  alene  sige,  at  det  har  et  godt  Udseende,  er  frit  for  Tuberkler 
eller  Tinter  og  i  det  hele  stammende  fra  et  for  Synet  sundt  Dyr;  men 
det  vil  sige,  og  det  gives  der  en  vis  Garanti  for,  at  man  uden  Fare 
kan  nyde  det,  selv  uden  stærk  Kogning  eller  Stegning,  altsaa  rødt 
og  saftigt  eller  røget  og  saltet  uden  Kogning. 

Kan  man  ikke  nogenlunde  indestaa  herfor,  faar  Kødet  2den  Klasses 
Stempel,  maa  saa  ikke  benyttes  i  Hoteller,  Restaurationer  o.  1.,  ved 
offentlig  Bespisning,  til  Pølser  osv.,  og  køber  Privatfolk  det,  ved  de, 
hvad  de  har  at  rette  sig  efter.  Det  absolut  meningsløse  i  herefter  at 
give  Kød,  som  mulig  er  fuldt  af  Trikiner,  1ste  Klasses  Stempel,  er 
indlysende.  Der  garanteres  herved  mod  Tuberkulose,  som  dog  væsentlig 
findes  i  Oiiganerne,  ikke  i  Musklerne;  men  de  ganske  vist  sjældnere, 
men  i  og  for  sig  farligere  Trikiner,  som  netop  fortrinsvis  har  deres 
Sæde  i  selve  Kødet,  som  vi  spiser,  gives  der  ingen  Garanti  imod.  Og 
Forholdet  er  dog  saaledes,  at  der  skal  Uheld  til  at  faa  Tuberkulose 
ved  Nydelse  af  Kød  af  et  tuberkuløst  Dyr,  men  Held  til  at  undgaa 
Trikiner  ved  Nydelse  af  Kød  af  et  trikinbefængt  Dyr,  der  ikke  har 
været  ganske  særlig  omhyggeligt  tilberedt.  Og  naar  det  stadigt  af  de 
københavnske  Sundhedsautoriteter  bliver  indskærpet,  at  man  ikke  bør 
nyde  Svinekød  uden  efter  særlig  grundig  Kogning  eller  Stegning,  endog 
med  dybe  Indsnit  i  Kødstykket,  —  det  bliver  en  tør  Steg,    —   saa  er 

jo  Kødet  af  alle  ikke  trikinundersøgte  Svin  dermed  sat  ned  i  2den 
Klasse,  hvor  det  egentlig  ogsaa  hører  hjemme  og  bør  ikke  have  mere 
end  2den  Klasses  Stempel.  —  Og  lad  os  saa  sige,  at  den  grundige 
Tilberedning  kan  slaa  alle  Trikinerne  ihjel.  Vi  vil  dog  dels  af  æstetiske 
Grunde,  dels  fordi  vi  ikke  ved,  hvilke  Stofskifteprodukter  Trikinerne 
kan  have  dannet  i  Kødet,  —  de  kan  have  udviklet  Giftstoffer,  som 
ikke  ødelægges  ved  Opvarmning,  —  betakke  os  for  at  nyde  Kød  fuldt  af 
døde  Trikiner  ligesaavel  som  af  døde  Tuberkel-  eller  andre  Baciller. 
Ved  et  Eftersyn  af  de  Muskler,  hvori  Trikinerne  erfaringsmæssigt  fin- 
des i  større  Tal  hos  de  befængte  Dyr,  kan  vi  undgaa  den  Fare  og  det 
Ubehag.  Saavel  Sundheds-  som  æstetiske  Hensyn  og  i  sidste  Instans 
ogsaa  Forretningshensyn ,  taler  for  obligatorisk  Trikinundersø- 
gelse overalt  og  udelukkende  ved  offentlig  Foranstaltning.  Denne 
Undersøgelse  (som  kommer  paa  50  Øre  extra  pr.  Svin,  ca.  Vs  Ø^c  pr. 
Pd.  Kød)  er  ikke  dyrere,  end  at  den  kan  overkommes,  den  kan  ud- 
føres af  instruerede  Lægfolk,  den  er  vel  trættende  og  sløvende,  men 
om  ikke  andet  saa  kan  en  endog  ret  høj  Præmie  for  hvert  opdaget 
Tilfælde  nok  bidrage  til  at  holde  Interessen  vaagen  hos  Undersøgerne. 
Og  naar  Indvendingen  har  lydt,  at  det  ikke  er  muligt  at  undersøge 
saa  grundigt,  at  ikke  nogle  Trikiner  kan  unddrage  sig  Eftersynet,  saa 
maa  dertil  svares,  at  intet  i  Verden  er  absolut  fuldkomment,  heller  ikke 
et  sanitært  Eftersyn,  samt  at  det  dog  væsentlig  er  Opgaven  at  undgaa 
Trikinerne,   hvor  de  optræder  i  Massevis,   og   hvor  det  er  Tilfældet, 

skal    de    nok    findes.  (Fortsættes). 

Af  Arne  Møller. 


Man  staar  sig  ved  at  læse  de  6  sidste  Sider  først. 

„Da  liegt  der  Hund  begraben!"  o:  hvad  Vilh.  Andersen  paa  sit  sym- 
bolske Tegnsprog  maaske  vilde  kalde  „Himmelhunden"  —  hvilket  atter  vil 
sige,   at  her  har  Forf.  gravet  sin  Trosbekendelse  ned. 

„Bacchustoget"  er  et  saare  vidtløftigt  og  mangfoldigt  Værk.  Det  giver 
—  som  en  middelalderlig  Encyclopædi  eller  en  hegeliansk  Systematik  — 
noget  af  alt  muligt:  Religion,  Filosofi,  Æstetik,  Poesi  —  og  ofte  ganske 
mærkelige  Ting.  Men  det  er  —  naar  alt  kommer  til  alt  —  maaske  dybest 
set  et  religiøst  Behov,  som  har  fremkaldt  Bogen. 

„Bacchustoget"  er  nemlig  en  Opbyggelsesbog  for  den  „ukendte"  Guds 
Tilbedere  i  Norden,  for  hvilke  V.  Andersen  er  Provst  og  Professor;  og  den 
troende  Menighed  i  Fortid  og  Fremtid  er  de  „stærke  og  svage  Aander,  som 
vel  ikke  kan  nævne  deres  Gud,  der  altid  flyr  for  Navnet,  eller  diskutere 
deres  Religion,  da  den  er  Livsfølelsen  selv,  men  som  dog  ogsaa  religiøst 
har  den  Betydning  at  udtrykke  Uroen  i  den  religiøse  Bevidsthed  og  afgive 
ligesom  et  aabent  Skriftemaal  paa  hele  Menneskeslægtens  Vegne:  at  Livet 

er  en  „dæmonisk**  Ting,  bundet  til  sin  Natursammenhæng  og  higende  ud 
derover''.  Den  Salighed,  som  de  har  fra  Dionysos,  deres  Gud,  er  „ præreligiøs **, 
„en  Skælven  i  Sindet".  (298). 

De;t  er  meget  elskværdige  Mennesker,  disse  Dionysikere,  tolerante  over 
For  anderledes  troende.  Og  paa  en  Maade  meget  beskedne,  saasom  de 
ernærer  sig  aandeligt  for  en  stor  Del  af  de  Smuler,  som  falder  fra  i  de 
større  religiøse  Husholdninger;  paa  en  anden  Maade  dog  temmelig  nær- 
gaaende,  fordi  de  i  deres  bakkantiske  Iver  for  den  ny  Religion  ikke  tager 
det  saa  nøje  med,  hvordan  de  faar  den  ny  Religion  lavet  i  Stand,  naar  bare 
de  faar  den  i  Stand. 

Jeppes  gamle  Hanreyhat,  et  taarevædet  Lommetørklæde,  som  har  tilhørt 
Brorson,  et  Par  Underbukser  fra  et  Symposion  —  „en  Bukseknap  fandt 
man  i  Polen"  —  efterhaanden  faar  han  da  Klæder  paa  Kroppen,  den  unge 
haabefulde  Dionysiker  („men  det  var  nok  inte  hans"),  saa  han  kan  komme 
imellem  Folk  —  endogsaa  gamle  Jomfruer,  der  holder  paa  Sømmelighed 
og  Kryddertvebakker  (Oehlenschlåger  holdt  til  sidst  meget  af  begge  Dele!). 
Oehlenschlåger  laaner  ham  til  Overflod  et  Kalvekrys,  hvorpaa  der  er  spildt 
lidt  Rødvin,  og  sine  Fadermordere  —  men  det  er  ogsaa  det  eneste  farlige, 
der  er  ved  Personen. 

Om  Religionen,  om  Guden  selv  hedder  det  principielt  til  sidst,  at  det 
synes  „at  være  den  sidste  Hemmelighed  ved  Dionysos  —  som  det  var  den 
første,  at  han  er  en  ukendt  Gud,  i  den  allerdybeste  Forstand  en  Gud,  som 
man  ikke  kan  kende.  Han  er  Gud  netop  i  samme  Grad,  som  han  er 
ukendt;  i  det  Øjeblik,  man  vil  kende  ham,  er  han  ikke  Dionysos."  (291). 

De,  som  er  ukendte  med  moderne  Agnostikeres  Talebrug,  vil  blive 
skuffede  over  dette  Resultat:  „Er  det  for  denne  magre  Oplysning,  vi  har 
arbejdet  os  gennem  291  Sider?  Das  also  war  des  Pudels  Kern!  —  Der 
Kasus  macht  mich  lachen." 

Men  de,  som  kender  en  lille  Smule  til  den,  undrer  sig  ikke  saa  meget, 
ikke  engang  over  at  se,  at  Paulus  i  Apostlenes  Gerninger  det  17de  Kapitel 
indirekte  har  varslet  om  denne  „ukendte  Gud".  Thi  denne  lidt  gamle  Vittig- 
hed mindes  de  at  have  læst  før  i  agnostiske  Værker;  og  da  Guden  er 
„ukendt",  kan  man  jo  lige  saa  godt  kalde  ham  Dionysos  som  en  sort  Sten. 

Derimod  frapperer  det  dem  virkelig,  at  Vilh.  Andersen  ogsaa  gør  noget 
for  „Dionysios  Areopagiten",  som  nævnes  i  samme  Kapitel  —  dette  tilskriver 
de  V.  Andersens  ualmindelige  Lydhørhed  for  Ordlighed  mere  end  begrundet 
historisk  Kendskab  til  denne  Mand.  Tragisk  nok  er  nemlig  denne  Dionysios 
af  Traditionen  gjort  til  Grundlæggeren  af  den  kirkelige  Mystik,  medens 
V.  A.  udelukker  ham  af  den  nye  mystiske  Menighed,  som  en  forhenværende 
Dionysosdyrker.  „Frænde  er  Frænde  værst"  —  det  var  rimeligere,  at  han 
gjorde  ham  til  sin  egen  Tipoldefader  —  den  første  store  Sammensmelter 
af  Dionysos  og  Kristus. 

Dette  strenge  Princip  om  den  „ukendte"  Dionysos  skal  jo  ikke  tages 
saa  nøje  i  Virkeligheden,  Det  gaar  ikke  saa  nøje  til  med  en  Pølse  i  Slagte- 
tiden, og  Dionysos  tager  gerne  mod  en  Pølse  eller  to  h'a  sine  taknemlige 
Tilbedere.  Det  er  ganske  interessant  at  se,  hvorledes  V.  A.  skaffer  sin  Gud 
disse   Pølser. 

Som  sagt  han  er  en  dannet  Dionysosdyrker,  og  ingen  raa  Slagtersvend, 
men  Kniv  maa  der  til  for  at  faa  en  Bid  hist  og  et  Ben  her  af  Religioner 
og  Systemer.  Og  denne  Slagterkniv  det  er  den  Andersenske  Metode. 
Paa  de  religiøse  Felter  er  den  sløvere  end  paa  andre,  og  derfor  er  NVetoden 
ogsaa  pinligst  at  iagttage  her. 

Det  er  saaledes  pinligt  at  se>  hvilken  Karakteristik  han  kan  nøjes  med 
af  Luther  og  Lutherdommen:  „Ikke  mindst  har  Lutherdommen  gjort  Guds- 
bevidstheden  til  en  Lære  om  Gud"*.  (292).  Og  en  Sætning  som  denne 
(293):  „Det  er  efter  Luthers  Begreb  ikke,  som  efter  Goethes,  Ordene, 
Navnene,  der  er  Røg  og  Klang,  men  omvendt  Følelsen,  der  er  uden  Ind- 
hold, naar  den  er  uden  Ord*",  vidner  om  et  mere  hurtigt  end  inderligt 
Kendskab  til  Luther  —  men  derfor  kan  V.  A.  jo  godt  have  dette  Kend- 
skab, fordi  han  ikke  har  villet  lægge  den  for  Dagen  her. 

Men  var  det  ikke  rimeligere  at  undersøge  en  saa  vidtløftig  Sag  som, 
hvad  den  lutherske  Opfattelse  af  „Guds  Ord**  er,  noget  grundigere  og  — 
modstaa  Fristelsen  til  at  lave  Ordspil  derpaa? 

Saa  meget  mere  Plads  er  der  i  den  dionysiske  Menighed  for  saadanne 
Naturer  som  Brorsons;  han  kommer,  nynnende  paa  „den  yndigste  Rose  er 
funden '',  Haand  i  Haand  med  Jeppe,  der  skraaler:  „In  Leipzig  var  en 
Læderen  Mand.** 

Men  at  gaa  nærmere  ind  paa  Menighedens  religiøse  Forestillinger  vilde 
være  at  gøre  for  meget  ud  af  dem.  De  troende  er  for  glade  til  at  tage 
Sagen  alvorligt.  En  let  Rus  klæder  ikke  en  Mand  ilde,  men  gør  ham 
mindre  tankestærk  i  Øjeblikket  og  mere  overbærende  mod  Unøjagtigheder 
og  Smagløsheder. 

Men  de  sidste  Sider  af  Bogen,  hvor  V.  A.  i  Lærebogsknaphed  gennem- 
gaar  „det  æstetiske,  det  etiske  og  det  religiøse"  (disse  gamle  trofaste 
Begreber,  der  flytter  med  —  forslidte  som  de  er  —  i  nye  Huse  lige- 
som Nissen)  er  for  slemme  selv  i  en  lystig  Forsamling.  Selv  en  let- 
beruset  kunde  føle  sig  brøstholden  ved  denne  Karakteristik:  „En  Dionysiker 
er  intet  andet  end  en  radikal  Æstetiker.^  Saa  tæller  Dionysikeme  ingen  store 
Digtere  mellem  sig.  Thi  Shakespeare,  al  stor  Poesi  overhovedet,  er  virkelig 
ikke  til  at  klassificere  i  en  saadan  Definition  —  men  over  den  Slags 
Definitioner.  Og  det^  vil  vist  gøre  den  forsamlede  Menighed  ondt,  om  de 
skulde  komme  ud  af  Samfundet  med  de  hensovede  store. 

Eller  denne  Sætning:  „„Apollo"  er  i  Norden  Litteraturhistorie,  „Dionysos" 
er  Religion"  —  hvad  er  Meningen  af  denne  appollinske  Orakeltale?  Har 
den  overhovedet  nogen  Mening? 

IL 

Efter  Slutningen  bør  man  læse  Fortalen  over  Platons  Symposion:  Da 
liegt  der  zweite  Hund  begraben.  Det  er  V.  A.'s  filosofiske  Skødehund  — 
det  er  Hunden  med  Øjne  saa  store  som  Møllehjul  —  den  sidder  oven  paa 
Kisten  med  alle  de  filosofiske  Værdipapirer  —  og  Øjnene  løber  rundt 
i  Hovedet  paa  den  —  saa  forvildet  ser  den  ud.  Men  naar  man  gaar  for- 
sigtig hen,  kan  man  nok  tage  den  af  Kisten  og  se  paa  Sagerne  —  der  er 
en  syndig  Forvirring,  hverken  Orden  og  Metode;  Gældstilstaaelser  ligger 
hulter  til  bulter  ophobede  oven  paa  de  enkelte  Aktiebreve. 

Det,  V.  A.  har  gjort,  og  som  han  ærlig  tilstaar  i  Fortalen,  er  jo  at 
substituere  Dionysos  for  Eros  og  saa  lave  et  Symposion  for  ham,  hvor 
Dionysos  faar  alle  Talerne  ogsaa  dem,  der  kunde  tilkomme  Eros.  Men 
hvad  Platon  har  sammenføjet,  skulde  V.  A.  ikke  adskille.  Det  hævner  sig. 

Det  er  ikke  lettere  at  følge  Professor  Andersens  Forelæsninger 
end  Pastor  Andersens  Prædikener.  Hvad  er  dette  „dionysiske"  egentlig, 
som  der  skrives  en  saadan  morsom  Bog  om?  Er  det  „det  radikalt  æste- 
tiske?"  Ja,   men   det   er  ogsaa  det   „ny  romantiske".    Man  kunde  maaske 

ogsaa  kalde  det  „den  indre  Musik  i  Sjælen "*.  Overhovedet  er  V.  A. 
opfindsom  over  for  nsesvise  Spørgere.  Han  har  et  nyt  Svar  paa  rede  Haand, 
hver  Gang  det  forrige  ikke  længere  passer. 

En  anden  vilde  maaske  blive  ængstelig  og  komme  til  at  tvivle,  om  der 
overhovedet  blev  en  Stump  tilbage  af  „Begrebet''  under  alle  disse  Meta- 
morfoser. Men  V.  A.  er  en  uforbederlig  Sangviniker  i  den  Retning  —  han 
tager,  som  den  letberusede  Hegelianer  han  er,  det  ikke  saa  nøje  med 
Definitionens  Stabilitet  —  han  finder  det  store  ene  i  alt  —  han  finder 
Dionysos  overalt,  hvor  han  vil  finde  ham. 

„Dionysos  er  det,  som  gør  Øjeblikket  evigt",  som  „smelter  Aand  og 
Natur  sammen".  Hvorfor  begrænse  det  til  Dionysos?  Al  Poesi,  al  Kunst 
gaar  dog  ind  under  denne  Definition.  Den  Bestemmelse  er  for  vid, 
indvender  man.  Nu  vel,  indrømmer  V.  A.  straks;  det  er  maaske  ogsaa 
rettere  at  begrænse  det  saaledes:  Det  dionysiske  er  det  anti-kierkegaardske 
og  omvendt.  Fortvivlet  indvender  man:  Saaledes  bliver  det  dog  umuligt  at 
faa  Bakkustoget  saa  stort,  som  Bogen  vil. 

Men  Skam  faa  den,  som  kommer  med  saa  filistrøse  Ræsonnementer. 
Enten  tror  man  paa  den  „ukendte"  Gud,  og  saa  finder  man  ham,  hvor 
V.  A.  vil,  eller  ogsaa  hører  man  ikke  til  Mysteme. 

Derfor  nytter  det  heller  ikke  at  forundre  sig  over,  at  det  dionysiske 
snart  bestemmes  saa  vidt,  at  al  Poesi  kunde  rummes  deri,  snart  saa 
snævert,  at  den  meste  Poesi  falder  udenfor,  snart  saa  skematisk,  at  Dionysos- 
tanken  kun  bliver  et  Tegnsprog,  der  vilde  synes  ganske  overflødigt,  om 
ikke  Bogens  Titel  stod  der. 

Det  nytter  ikke  at  klage  over,  at  V.  A.,  naar  han  endelig  vil  være 
Systematiker,  ikke  har  valgt  en  større  Systematik  og  et  dybere  Udgangs- 
punkt, som  kunde  give  større  Plads  for  Livet  selv  i  dets  Sorg  og  Glæde 
og  for  Kunsten  i  dens  Helhed  og  bringe  alle  smaa  Dionysossorger  i  Glemme- 
bogen. 

Men  kommer  det  til  Behandlingen  i  det  enkelte,  da  har  man  Lov  til 
at  klage  over,  at  V.  A.  i  det  Udvalg,  han  træffer,  viser  en  mærkelig  Par- 
tiskhed, som  kun  forklares  af  personlige  Sympatier.  Vilde  det  lyde  mindre 
paradoksalt  at  kalde  Søren  Kierkegaard,  han  som  er  Antikristen  for  alle 
Dionysikere,  dionysisk  end  Brorson?  Er  der  ikke  i  hans  Inderlighed  en  Mystik, 
i  hans  Lidenskab  en  Begejstring,  som  med  lidt  god  Vilje  (og  den  har  jo 
V.  A.  ellers  nok  af)  kunde  skaffe  ham  en  Plads  i  det  brogede  Tog.  Er 
det  ikke  en  Smagssag?  Var  han  ikke  ogsaa  paa  sin  Maade  en  stor 
Æstetiker,  en  stor  „Nyder"  (med  en  daarlig  Samvittighed,  som  saa  mangen 
anden  Dionysiker)? 

Og  er  det  ikke  lige  saa  hensynsløst  at  udelukke  Grundtvig,  som  kendte 
til  Gæring  og  Begejstring  trods  nogen  af  de  patenterede  Dionysikere,  og 
som  har  skrevet  „Natursalmen":  „Som  Sol  gaar  ned  bag  Lunden",  som  at 
tage  Bjørnson  med,  fordi  hans  „Religion  altid  har  bevaret  et  stærkt  Præg 
af  Dionysos  Foraarsguden,  af  Grundtvigs  [sic!]  Pinsesalmer  og  Wergelands 
Foraarsdigte"? 

Naar  Grundtvig,  Søren  Kierkegaard,  Bjørnson  og  Ibsen  næsten  helt 
falder  uden  for  de  udvalgtes  Skare,  har  man  saa  ikke  Lov  til  at  tvivle  om 
Hensigtsmæssigheden  og  Berettigelsen  af  at  anvende  dette  „græske"  Begreb, 
som  V.  A.  opfatter  det,  paa  Nordens  Digtning  —  mon  det  ikke  er  en 
Prokrustesseng  for  nordiske  Kroppe?  Det  er  lige  saa  sundhedsfarligt  at 
lægge  denne  græske  Spændetrøje  om  det  germanske  Heltebryst  som  smag- 
løst at  sammenligne  med  en  klassisk  Gavlgruppe  denne  Andersenske  Gruppe: 

„Længst  nede  den  drukne  Bonde,  slaaet  til  Jorden  af  sin  Rus;  saa  Sal- 
misten, ludende  over  sin  Harpe;  Ewald  paa  Højen  og  nærmest  ved  Gude- 
billedet selv  og  i  samme  Højde,  som  om  det  var  Guden  selv  i  en  For- 
klædning, Bellman  i  Fredmansdragten''  (190).  Dette  er  et  Andersensk 
Gruppebillede  —  men  det  er  en  uhyre  Smagsforvildelse  baade  mod  nordisk 
og  græsk  Aand  at  sammenligne  dette  Gruppefotografi  med  græsk  Kunst. 

Kært  Barn  har  mange  Navne  —  det,  der  ellers  hedder  Romantik,  speku- 
lativ Filosofi  o.  s.  V.,  skal  for  Fremtiden  hedde  „Dionysos".  Men  ofte,  siger 
man  til  sig  selv  under  Læsningen,  er  det  da  ogsaa  kun  et  nyt  Navn  — 
og  ikke  andet.  V.  A.  har  viet  en  Del  af  sit  Liv  og  sin  Begavelse  til  et  vidt- 
løftigt Korstog  for  Oehlenschftger  og  overhovedet  Guldalderaanden,  som 
han  elsker  den.  Og  denne  sønlige  Kærlighed  lægger  ham  mange  fine 
Ord  paa  Læben.  Ogsaa  „Bacchustoget"  er  (BlosoBsk-æstetisk  set)  et  Korstog 
for  Oehlenschlftger  og  hans  Aand  (eller  Natur)  mod  Antikristen,  Søren  Kierke- 
gaard. Derfra  hans  Partiskhed  —  selv  om  han  ofte  er  det  paa  ægte  kors- 
ridderlig Maner. 

Men  det  bringer  undertiden  Forvirring  at  skjule  sine  redelige  Korstogs- 
planer  under  græsk  Visir  —  det  kan  baade  gaa  ud  over  Ven  og  Fjende, 
naar  man  ikke  fægter  „med  aaben  Pande,  for  hvad  man  for  Alvor  tror". 
Opslaa  Deres  Ridderhjælm  og  træd  rolig  frem,  Holger  Danske! 

Der  er  for  megen  Pietet  i  Bogen,  kunde  man  sige  —  derfor  er  der 
intet  rigtigt  Fremtidshaab.  Det  er  en  pessimistisk  Klage  over  „Dionysos- 
tragedien".  Ja  hvis  man  tager  Dionysos  saa  snævert,  saa  fortidigt,  saa  er  der 
maaske  kun  to  Muligheder:  En  køn  og  vemodig  Pessimisme  eller  en  litterær 
æstetisk  Bakkus-  og  Bakkehusidyl  i  vore  Dage;  men  hvis  man  vælger  en 
dybere  Systematik,  hvor  der  ogsaa  bliver  Plads  og  Dybde  for  det  „dionysiske" 
i  Goethe  som  i  Grundtvig,  saa  falder  disse  Krykkeformler  om  Æstetik  og 
Etik  over  Ende,  som  Søren  Kierkegaard  har  hævnet  sig  ved  at  testamentere 
V.  A.  Og  saa  er  disse  Ord  ude  af  Kurs:  „Den  der  i  Danmark  vil  frwn- 
bringe  en  stor  dionysisk  Kunst,  maa  gøre  det  paa  Trods  af  den  almindelige 
Tænkemaade"  (272).    . 

Med  mindre  „den  almindelige  Tænkemaade"  betyder  de  forgængelige 
Rester  af  de  uddéende  „Naturalister".  Den  mangfoldige  Bog  har  nemlig 
ogsaa  den  „Side",  som  vender  den  samme  Vej  som  den  almindelige 
Reaktion  mod  Naturalismen.  Der  siges  fine  og  rammende  Ting  om  de  sidste 
Tiders  Naturalister.  Og  der  gives  denne  bitre  og  skarpe  Definition  af 
Naturalismen:  „Man  holdt  sig  til,  at  Menneskene  gik  paa  to,  og  lod  sig 
ikke  forvirre  af,  at  de  ogsaa  var  Aand"  (263).  Men  V.  A.  synes  ikke  at 
tro  paa,  at  der  vil  komme  den  Mand  efter  hans  dionysiske  Hjærte,  som  skal 
forløse  Tidens  Længsel  og  synge  de  ny  svulmende  Sange.  Han  har  ikke 
Ubændighed  og  Kraft  nok  til  at  være  Profet,  men  nøjes  med  at  være  Præst 
for  den  lille  udsøgte  literære  Menighed,  der  stammer  ned  i  lige  Linje  fra 
den  hensovede  Menighed  af  „„Mystikere"  eller  „Bellmansdyrkere"  med 
Bevidsthed".  (191).  For  dem  messer  han  med  kønt  Foredrag  de  gamle 
Ord  paa  en  lidt  anden  Maade. 

IH. 

Det  er  sagt  saa  tydeligt  og  saa  tidt  allerede,  hvor  mange  Perler  Bogen 

gemmer,   saa   det  ikke  behøver  at  siges  oftere.    Det  overrasker  ikke  dem, 

der   kender  V.  A.'s  tidligere  Bøger,   at  han  har  kunnet  skrive  disse  smaa 

uldendte  Skildringer  af  Bellman,  af  Tegner  o.  a.,  og  at  han  har  strøet  om 

sig  med  karakteristiske  Bemærkninger,  der  undertiden  siger  mere  end  lange 
biografiske  Artikler.  Men  det  piner  dem  at  lægge  Mærke  til,  hvorledes 
den  Andersenske  Stil  snart  ingen  Hensyn  kender  mere  til  almindelig  sund 
Sans. 

Vi  Danske  har  en  Svaghed  For  Lejlighedstaler,  naar  de  blive  godt  holdt, 
og  Vinen  og  Cigarerne  er  gode.  V.  A.  er  Mand  for  at  holde  en  Lejligheds- 
tale,  og  vi  er  Mænd  nok  for  at  høre  paa  ham.  Men  det  kan  blive  trættende 
at  skulle  høre  paa  Lejlighedstaler  en  hel  Bog  igennem;  man  bliver  efter- 
haanden  saa  nøgtern,  at  man  lægger  Mærke  til  V.  Andersens  komiske 
Fagter,  naar  han  „faar  Blækket  til  Hovedet"  (som  han  siger  om  Tegner 
186). 

Et  ædru  Hoved  kan  saaledes  ikke  forstaa,  at  der  skal  ligge  en  Kom- 
pliment til  Oehlenschlftger  i  denne  smagfulde  Sætning:  „Ordet  var  blevet 
Kød"  (174)  (Oehlenschlager  svarer  nemlig  til  Kristus  i  den  mystiske  Lære, 
ligesom  Søren  Kierkegaard  til  Antikristen).  Eftertrykket  maa  for  alle,  der 
kender  salig  Konferensraadens  legemlige  Fortrin,  komme  til  at  ligge  paa 
„Kød"  (eller  manske  rettere  „Kyd"). 

Det  er  ogsaa  en  Gaade,  hvorfor  det  er  mere  dionysisk  at  stimulere  sig 
med  The  og  Kryddertvebak,  som  Oehlenschlflger  (174),  end,  som  Jens 
Baggesen,  at  anvende  Kærlighed  og  Snustobak  (162). 

Vinen  spillede  nemlig  ingen  begejstrende  Rolle  for  nogen  af  dem.  Men 
ganske  vist  havde  Oehlenschlflger  som  ung  deltaget  i  et  Symposion,  hvor 
en  af  Deltagerne  til  sidst  gik  rundt  i  Underbukser,  og  Resten  slog  Spejle 
og  Vinduer  itu.  Dette  Symposion  betegner  V.  A.  som  mere  græsk  end 
Bellmans  (156).  „Græsk"  er  her  hebraisk  for  almindelige  Læsere. 

Man  kan  blive  beruset  af  at  læse  denne  Bog  og  faa  Tømmermænd 
Dagen  efter,  men  om  man  bliver  dionysisk  kan  være  tvivlsomt. 

„Der  er  et  Billedraseri,  en  verbal  Mani  i  hans  Sprog,  som  maatte  fore- 
komme en  Græker  østerlandsk  og  barbarisk,"  siger  han  om  Tegner  (185); 
man  kunde  sige  det  samme  om  V.  A.  selv.  Og  denne  Ordberuselse  giver, 
som  Bogen  udviser,  ofte  Begrebsdiarrhé.  Og  poetiske  Paralleler  og  over- 
raskende Lydligheder  ophøjes  da  siden  hen  ofte  spøgefuldt  til  Religion  og 
Livanskuelser  —  altsammen  in  majorem  dei  (Oehenschlftger-Dionysos)  gloriam. 

Det  er  et  Blomstersprog,  som  summes  af  en  Bi,  der  har  kysset  sig 
beruset  paa  alle  de  søde  og  duftende  nordiske  Smaablomster.  Derfor  er 
der  en  Sødme  i  denne  Summen,  som  let  kan  beruse;  men  i  Længden 
virker  det  trættende  —  dette  evindelige  Dionysosraab:  Det  er  da  ingen 
Honningbi,  men  „en  gammel  Skambasse  —  sum  —  sum  —  sum  —  sum 
—  med  mindre  rene  Hoser  —  fløj  om  imellem  Roser."  Bogen  virker  som 
Helhed  trættende.  Og  det  er  et  Spørgsmaal,  om  det  nu  ogsaa  er  den  reneste 
og  inderligste  Honningessens,  han  har  suget  af  Digterblomsterne  i  Danas 
Have  —  i  hvert  Fald  er  den  ikke  „klaret",  „destilleret"  med  den  Finhed 
og  Klarhed,  som  havde  gjort  godt  under  al  denne  „Sværmen".  For  „sværme" 
kan  V.  A.  bedre  end  nogen  anden  Dagsværmer  for  Tiden. 

Videnskaben  taler  om  Hjælpehypoteser.  Har  „Bacchustoget"  været  en 
uundgaaelig  Hjælpehypotese  for  at  forløse  V.  A.  for  hans  fine  Smaastykker 
om  nordisk  Litteratur,  da  er  det  kun  rimeligt,  at  de  filosofiske  Betragtninger 
falder  bort  som  Krykker,  naar  Stykkerne  kan  gaa  ene. 

Og  naar  engang  den  Vulkan  bryder  ud,  som  skal  give  Tiden  nye  og 
glødende  Følelser  og  faste  og  størknede  Begreber,  da  vil  Asken  falde  over 
„Bacchustoget",  som  Vesuvs  faldt  over  Pompeji.  Og  man  vil  forhaabentlig 
ogsaa    i    Fremtiden    grave    imellem    Ruinerne    og   støde    paa    de    fint    ud- 

arbejdede  Kostbarheder   og  Smykker,   som   V.  A.    har  ciseleret   med   sine 
snilde  Fingre. 

Men  Historikerne  vil  finde  det  betegnende  for  Tiden,  at  man  kunde 
glemme,  hvor  flydende  Begreberne  og  hvor  tynd  Religionen  var,  over  de 
pæne  Smykker. 


Guerillakrigen. 

Af  Chr.  Langkilde. 


(Efter  at  den  egentlige  Krig  var  til  Ende,  tog  Forfatteren  1.  Nvbr.  Tjeneste  i  et  af  de 
smaa  Frikorps,  som  nu  førte  en  haardnakket  Guerillakamp.  Han  fortæller  derom:) 

Vor  Kommandant  Walter  Mears,  som  havde  et  halvt  Hundrede  Mand 
samt  to  Underbefalingsmænd  under  sig,  var  en  ung  Mand  paa  ca.  27  Aar 
og  i  Besiddelse  af  en  ganske  overordentlig  Energi  og  stor  militær  Begavelse. 
Han  var  tillige  en  glimrende  Rytter  med  en  Udholdenhed  som  tillod  ham 
at  sidde  til  Hest  i  over  24  Timer  uden  Føde  eller  Hvile,  og  han  forlangte 
ofte  utrolige  Anstrængelser  af  sit  Maudskab,  hvilket  jeg  senere  kom  til  at 
føle  mange  Gange,  da  jeg  gjorde  Tjeneste  som  hans  Adjudant.  Han  var  en 
god  Kammerat,  men  i  Besiddelse  af  én  yderst  misundelig  Natur  samt  tillige 
en  frygtelig  Løgnhals;  hans  Historier  vare  dog  næsten  altid  harmløse  og 
kun  beregnede  paa  at  underholde  os. 

En  Dag  fik  Mears  en  Ordre  fra  den  kommanderende  General  Louis 
Botha  om  ved  Nattetid  at  ride  tæt  ind  under  General  Freuchs  Stilling  og 
der  afbrænde  en  Farm  tilhørende  en  vis  Jacobs,  som  havde  spillet  Forræder, 
fange  Manden,  bortføre  alt  hans  Kvæg  saavel  som  hans  Hvede,  som  han  lige 
havde  høstet  og  som  vi  havde  svært  Brug  for,  da  vore  Fødemidler  begyndte 
at  indskrænke  sig  til  Kød  og  Majsmel.  Vi  laante  3  store  Oxewagons  og 
begav  os  efter  Solnedgang  paa  Vej  til  Farmen,  som  vi  i  dybeste  Stilhed 
naaede  omtrent  Kl.  10,  og  som  laa  kun  2000  Metre  fra  de  nærmeste 
fjendtlige  Vagtposter.  Efter  at  vi  havde  sat  Vagt  rundt  om  Huset,  læssede 
vi  Hveden,  som  stod  utærsket  i  en  Stak  uden  for  Huset,  paa  Vognene.  Vi 
kunde  kun  læsse  Halvdelen  op,  hvorfor  vi  gød  Petroleum,  som  vi  havde 
medbragt,  over  Resten  og  gav  os  derefter  til  at  hamre  paa  Døre  og  Vin- 
duer. Husets  Beboere,  der  nu  alle  viste  sig  i  Natdragter,  bestod  kun  af 
Kvinder  og  Børn,  som  alle  begyndte  at  jamre  sig  og  græde,  da  Mears  gav 
dem  V^  Time  til  at  bringe  deres  Klæder  og  andre  Nødvendighedsartikler 
ud  af  Huset,  før  der  blev  stukket  Ild  paa  dette.  Vi  søgte  efter  Manden 
overalt,  men  han  har  rimeligvis  anet  Uraad  og  er  i  god  Tid  flygtet  med- 
tagende sit  Kvæg.  —  Medens  de  grædende  Kvinder  og  Børn  var  beskæf- 
tigede med  at  bringe  Klæder  og  Møbler  samt  Spisevarer  ud  af  Huset,  kom 
Mears  op  til  mig  og  sagde,  at  han  ikke  kunde  bringe  det  over  sit  Hjærte 
at  afbrænde  Huset.  Han  vilde  nu  ride  bort  og  sørge  for,  at  de  tre  Læs 
Hvede  kom  i  Sikkerhed,  og  saa  kunde  jeg  efter  en  halv  Time  lade  Beboerne 
flytte  deres  Sager  ind  igen  og  se  at  komme  bort  før  Daggry.  Da  jeg  efter 
den  aftalte  Tid  meddelte  Kvinderne,  at  de  igen  kunde  tage  Huset  i  Besid- 
delse, skal  jeg  ikke  nægte,  at  det  var  velgørende  at  se  deres  Taknemmelig- 
hed. Det  begyndte  nu  saa  smaat  at  lysne,  hvorfor  jeg  stak  Ild  paa  Resten 

af  Hvedestakken  og  red  bort.  Jeg  ved  ikke,  om  dette  Brud  paa  Disciplinen 
nogensinde  kom  Generalen  for  Øre. 

Vort  næste  Æventyr  var  et  af  de  livligste  men  tillige  mest  anstrængende, 
som  jeg  under  hele  Krigen  har  deltaget  i.  En  Eftermiddag,  da  jeg  red  fra 
Nooitgedecht  til  vor  Lejrplads  ved  Waterfall,  fandt  jeg  ved  min  Ankomst 
der  hele  vort  Korps  parat  til  Udrykning.  Vi  red  i  Retning  af  Natal  Jærn- 
banelinie,  som  vi  passerede  Kl.  1 1  om  Natten  nærved  Vlaklaagte  Station, 
derpaa  red  vi  i  en  Bue,  for  at  undgaa  engelske  Vagtposter,  til  Stauderton, 
hvorfra  det  var  vor  Opgave  at  tage  en  Del  Kvæg  og  Faar,  som  Fjenden 
opbevarede  tæt  udenfor  Byen  i  forskellige  Indhegninger. 

Den  første  af  disse  var  under  Varetægt  af  en  „Handsupper''  o:  Boere, 

der  havde  søgt  Beskyttelse  under  det  engelske  Militær.  Her  tog  vi  ca.  2000 

Faar  og  et  halv  Hundrede  Oxer,    men   vi   havde  en   Del  Besvær  med  et 

rasende  Fruentimmer,    som,    medens  Kvæget   blev   drevet   ud,    foer  ud  af 

Huset,  tog  fat  i  Kommandant  Mears,  ruskede  ham  i  Haaret  og  i  det  Hele 

taget  bar  sig  ad  som  gal,   saa  at  vi  tilsidst  maatte  indespærre  hende  i  et 

aflaaset  Værelse.  —  Nogle  Kaffere,  som  vi  havde  fanget  og  tvunget  til  at 

vise  os  den  na^te  Indhegning,  førte  os  til  et  stort  Farmhus  i  Udkanten  af 

Stauderton,  som  tilhørte  en  forhenværende  Veldcomet,  der  havde  overgivet 

sig,   og  som  vi  ønskede  at  fange.    Tæt  ved  Formen  laa  en  lille  Højderyg, 

som  vi  ved  at  recognocere,  fandt  besat  af  fjendtlige  Vagtposter.  Huset  blev 

omringet  i   den   dybeste  Stilhed,   men   vi  fandt  Fuglen   fløjet.    Den  endnu 

varme   Seng  i   Mandens  Soveværelse   viste,   at  han    var   blevet  advaret  i 

Tide.   Vi  forsynede  os  i  en  Fart  med  al  Slags  Bytte;  jeg  tog  blandt  andet 

en  Del  brændt  Kaffe,  Sukker,  et  Par  Brød,    og  et  Par  nye  Støvler,   som 

dog  vare  for  smaa  til  mig.    Kvæget  beløb  sig  til  ca.  350  Stkr.,    som   vi 

drev  tæt  forbi  de  engelske  Vagtposter,  og  som  i  det  Hele  taget  lavede  et 

saadant  Spektakkel,   at  jeg  hvert  Øjeblik  ventede  en   Regn  af  Kugler  hen 

over  os.    Vi   forbleve  helt  uforstyrrede  og  kom,   da  det  begyndte  at  lysne, 

tilbage   til  Jæmbanelinien.   Jeg  maa  udtale  min  Beundring  for  den  forbau- 

sende  Begavelse,  som  Boerne  besidde  for  at  finde  Vej  om  Natten.    Uagtet 

vi    ved  denne  Lejlighed   havde   redet  i  en   stor  Bue   over  et  aldeles  fladt 

og    ens    udseende  Terræn,    hvor    der    ikke   var  Spor  af  Veje  eller  andre 

Kendemærker   samt  i   en   bælgmørk  Nat,    kom   vi   til  Linien   paa   bestemt 

samme  Sted,  hvor  vi  ca.  5  Timer  tidligere  havde  klippet  Staaltraadshegnet 

i  Stykker.  Faarene  havde   vi   maattet  efterlade  ca.  2000  Metre  fra  Sporet, 

da  de  vare  aldeles  udasede. 

En  Del  af  Mandskabet  blev  nu  sendt  afsted  med  Kvæget,  medens  vi 
andre  gave  os  i  Færd  med  at  bryde  Skinnerne  op.  Ved  Solopgang  var  dette 
Arbejde  færdigt,  og  Mears  og  jeg  vare  netop  redne  tilbage  for  at  forsøge 
paa  at  bringe  Faarene  med  os,  da  vi  saa  Røgen  fra  et  Lokomotiv  nærme 
sig  fra  Standerton.  Vi  rede  hurtigt  tilbage  til  det  øvrige  Mandskab,  ladede 
vore  Rifler  og  holdt  parat  i  en  Afstand  af  ca.  200  Meter  fra  Linien,  hvor 
Jærnbaneskinnerne  var  afbrudte.  Vi  vare  ialt  kun  9  Mand  saa  nær  Sporet, 
medens  der  1200  Skridt  længere  tilbage  holdt  yderligere  10  Mand,  hvis 
Heste  vare  aldeles  udmattede. 

Da  Toget  nærmede  sig,  saa  vi,  at  det  bestod  af  aabne  Jærnbanevogne, 
som  vare  fuldladede  med  Heste;  en  Del  Soldater  kunde  ogsaa  tydelig  ses, 
men  de  syntes  ikke  at  tage  Spor  af  Notits  af  os,  som  de  rimeligvis  ansaa 
for  deres  Landsmænd.  Lokomotivføreren  opdagede  for  sent,  at  Sporet  var 
brudt  af,  saa  Maskinen  løb  af  Skinnerne  og  stod  fast  i  Gruset,  hvorefter 
vi     øjeblikkelig    aabnede    Ild.     Soldaterne    sprang    forfærdede    af   Vognene 

Og  løb,  saa  hurtigt  de  kunde,  ned  langs  Skinnerne,  medens  de  fuldstændig 
vildt  affyrede  deres  Geværer,  hvorfor  vi  istemte  vore  vildeste  Krigshyl  og 
stormede  løs  paa  Toget. 

Ved  Lokomotivet  stod  to  Maskinmestre  og  en  Officer  og  rakte  deres 
Hænder  i  Vejet  som  Tegn  paa  Overgivelse;  den  sidste  spurgte  forbavset, 
hvor  mange  Mand  vi  vare.  Da  han  hørte,  at  vi  kun  vare  ni,  udbrød  han: 
„Det  var  Satans;  der  løber  mine  26  Mænd,  som  om  Djævelen  var  i  Hælene 
paa  dem.*" 

Vi  kunde  imidlertid  hvert  Øjeblik  vente  den  Qendtlige  Besætning  fra 
den  nærliggende  Station,  hvorfor  vi,  uden  at  spilde  Tid  —  ja,  vi  glemte 
i  vor  Hast  at  afvæbne  de  tre  Mænd  —  gav  os  i  Færd  med  at  løse 
Hestene,  som  ved  al  denne  Skydning  vare  blevne  fuldstændig  vilde  og 
sparkede  og  slog  til  alle  Sider,  saa  at  vi  havde  et  haardt  Arbejde  med  at 
faa  dem  til  at  springe  ud  af  Vognene  og  ned  paa  Jorden.  Een  brækkede 
Halsen  og  een  sit  Forben,  men  endelig  lykkedes  det  at  faa  Resten  —  145 
overordentlig  godt  udseende  Rideheste  —  i  god  Behold  ned  paa  Jorden, 
og  efter  at  alle  vi  ni  Ryttere  i  over  10  Minutter  havde  jaget  rundt  om 
dem,  lykkedes  det  os  at  drive  dem  i  fuld  Gallop  henimod  vort  øvrige 
Mandskab.  Det  var  heller  ikke  for  tidligt,  da  fjendtlige  Forstærkningstropper 
ankom  fra  begge  Sider,  og  Kuglerne  begyndte  at  falde  generende  nær.  To 
lange  Godstog  vare  imidlertid  komne  op  uden  at  ane  Uraad  og  holdt  bag 
ved  det  plyndrede  Tog.  De  vare  ladede  med  Sadler,  Lædertøj,  Sukker,  Mel 
og  mange  andre  Ting,  som  vi  trængte  haardt  til,  og  det  ærgrede  os  derfor 
svært,  at  vi  maatte  lade  dem  blive  staaende. 

Ofte  gjorde  vi  Forsøg  paa  at  ødelægge  de  engelske  Tog.  En  Gang 
prøvede  vi  det  saaledes  tre  paa  hinanden  følgende  Nætter,  men  vi  havde 
kun  ringe  Held  med  os.  Den  første  Nat  nedlagde  vi  en  Dynamitmine  midt 
under  Sporet,  saaledes  at  Lokomotivet  ved  sin  Vægt  skulde  bringe  Minen 
til  at  eksplodere  og  Toget  saaledes  blive  standset.  Vi  gjorde  imidlertid 
Arbejdet  saa  daarligt,  at  Togene  næste  Morgen  tidlig  gik  uskadte  hen  over 
Skinnerne,  og  vi  maatte  vende  om  med  uforrettet  Sag. 

Næste  Dag  havde  vi  travlt  med  at  udfinde  en  bedre  Plan.  Vi  filede 
Løbet  af  en  Martiny  Henry  Riffel  og  borttog  Kolben  samt  ligeledes  Bøjlen, 
der  beskærmer  Aftrækkeren,  og  Helvedes-Maskinen  var  færdig.  Ved  at 
„lade**  Sporet  borttager  man  en  Del  Jord  under  den  ene  af  Skinnerne  og 
sætter  den  spændte  Geværlaas  ind,  saaledes  at  dens  dens  Overkant  vender 
ned  og  hviler  paa  en  solid  Sten;  Aftrækkeren  maa  være  en  Ubetydelighed 
fra  Skinnens  Underkant,  saaledes  at  Lokomotivets  Vægt  maa  være  til- 
strækkelig til  bringe  Skinnen  til  at  presse  mod  Aftrækkeren  og  saaledes 
affyre  Patronen,  som  er  indsat  i  Laasen,  og  hvorfra  Kuglen  er  udtaget.  I 
Stedet  for  Kuglen  er  insat  en  Dynai^itcap,  som  ved  Skuddets  Affyring  eks- 
ploderer og  øjeblikkelig  antænder  det  rundt  om  pakkede  Dynamit.  Efter  at 
man  har  nedlagt  Minen,  maa  Gruset  og  Smaastenene  omhyggelig  pakkes 
tilbage,  saa  at  intet  Spor  af  det  natlige  Arbejde  bliver  synligt,  ellers  vil 
alt  blive  opdaget  af  Trollien,  som  bemandet  med  3  a  4  skarptsynede  Indiere 
hver  Morgen  løber  ad  Sporet,  før  Togene  begynde  at  komme,  og  hvis 
Opgave  det  er  at  efterse,  at  Linien  er  i  Orden  for  Dagens  Trafik.  Et  Kom- 
mando, som  senere  vilde  prøve  vor  Ladningsmetode,  begik  den  Fejl  at  sætte 
Aftrækkeren  for  haardt  op  imod  Sporet,  saa  at  Trollien  trykkede  Skuddet 
af.  Resultatet  var  en  total  Ødelæggelse  af  Køretøjet,  hvoraf  smaa  Stykker 
blev  opsamlet  langt  fra  Sporet,  medens  de  fire  Indiere  bleve  slyngede  højt 

op  i  Luften.    Den   enes  lemlæstede  Legeme  faldt  ned  paa  Telegraftraadene 
og  blev  hængende  der. 

Det  barbariske  ved  denne  Maade  at  føre  Krig  paa  er  jo  ofte  bleven 
fremhævet  af  Englænderne,  men  før  man  dadler  Boerenes  Fremgangsmaade, 
maa  man  huske,  at  vi  jo  vare  fuldstændig  afspærret  fra  Omverdenen  og 
fra  enhver  Indførsel  af  selv  de  nødvendigste  Brugsgenstande  og  Fødemidler, 
hvorfor  vi  maatte  skaffe  os  disse  paa  enhver  som  helst  Maade. 

Desuden  laa  jo  netop  Boernes  eneste  Chance  for  et  heldigt  Udfald 
af  Krigen  i  at  vanskeliggøre  Fjendens  Transport  af  Fødemidler  til  de  mange 
Tusind  Tropper,  som  fyldte  hver  større  By  i  Transvaal  og  Orange-Fristaten, 
ligesom  uafbrudte  Angreb  paa  Jæmbanelinien  nødvendiggjorde  en  Række 
Fortifikationer  langs  alle  tre  Kystlinier  samt  en  Besætning  af  ca.  70,000 
Tropper,  der  ene  kunde  bruges  til  Vagtmandskab. 

Ved  den  her  nævnte  Lejlighed  havde  vi  alting  parat,  da  Aftenen  brød  frem, 
og  vi  igen  rede  ud  med  Vogne  og  Pakheste,  som  vi  efterlod  i  en  Lavning 
ca.  2500  Skridts  Afstand  fra  Sporet.  Uden  at  blive  opdagede  rede  en  halv 
Snes  Mand  af  os  til  Linien  og  nedlagde  vor  Mine  omhyggeligt;  derefter 
oppebiede  vi  i  Stilhed  Morgenens  Komme.  Ved  Solopgang  passerede  Trollien 
uden  at  dens  Besætning  opdagede  noget  mistænkeligt,  og  kort  efter  kom 
det  første  Tog  langsomt  brusende.  Vi  holdt  alle,  skjulte  af  Lavningen,  til. 
Hest  med  Riflen  i  Haanden,  og  da  et  vældigt  Drøn  forkyndte,  at  Eksplo- 
sionen havde  fundet  Sted,  satte  vi  Sporerne  i  Siden  paa  Hestene  og  jog 
op  over  Bakken.  Herfra  mødte  et  lidet  oplivende  Syn  vore  Blikke. 
Lokomotivet  tilligemed  de  3  første  Vogne  laa  i  Grøften  med  Hjulene  i 
Vejret.  Halvdelen  af  Toget  bestod  af  tungt  ladede  Godsvogne,  medens  hele 
den  bagerste  Halvdel  var  lave  Vogne  fyldte  med  Soldater,  der  alle  vare 
ifærd  med  at  springe  ud  og  tage  udmærket  forskansede  Stillinger  i  de  dybe 
Grøfter.  For  at  gøre  Togets  Indtagelse  endnu  umuligere  viste  det  sig,  at 
vi  i  Nattens  Mørke  havde  nedlagt  vor  Mine  kun  600  Metre  fra  en  lille 
velforskanset  fjendtlig  Teltlejr,  hvor  der  nu  blev  blæst  Allarm.  Da  vi  derfor 
viste  os  over  Bakken,  blev  vi  modtaget  af  en  heftig  Krydsild  fra  to  Sider, 
men  ikke  desto  mindre  vedblev  vi  i  susende  Karriere  vort  Angreb,  til  vi 
vare  ca.  500  Skridt  fra  Toget.  Saa  gjorde  vi  omkring  og  galopperede  til- 
bage. Igen  fulgte  vort  sædvanlige  Held  os,  idet  vi  slap  bort  uden  at  miste 
en  Mand.  Flere  havde  faaet  lette  Skrammer  og  min  Hest  havde  faaet  en 
Kugle  gennem  det  ene  Øres  yderste  Spids. 


Amalie  Skram 

Af  Georg  Brandes 

Ingen,  der  har  set  Amalie  Skram  i  hendes  unge  Dage,  har  kunnet 
andet  end  modtage  et  dybt  Indtryk  af  hendes  Skønhed,  især  af  det 
dejlige  Hoved  med  de  straalende  Øjne.  Sydlandsk  var  denne  Skønhed, 
mørk  og  varm,  men  Udtrykket  var  nordisk  strengt,  og  i  hendes  Sjæl 
var  intet  Sydlandsk,  idetmindste  ikke  forsaavidt  den  lettere  Livsglæde 
hører  Syden  til.  Hun  var  en  tung  Natur;  hendes  Væsen  var  Alvor  og 

hendes  Blik  mere  aabeni  for  hvad  der  gør  Livet  vanskeligt  at  leve  ead 
for  hvad  der  forskønner  det.  Naar  man  første  Gang  saa  hende,  lignede 
hun  en  Skønhedens  Præstinde.  Men  intet  Indtryk  kunde  være  mere 
falsk.  Saa  smuk  hun  selv  var,  det  var  ikke  den  Skønhed,  Tilværelsen 
rummer,  hun  følte  Trang  til  at  paavise,  snarere  det  Stygge  og  Sørge- 
lige, som  gør  Tilværelsen  tragisk,  og  hvis  hun  har  følt  sig  som  nogen 
Magts  Præstinde,  saa  var  det  Sandhedens. 

Den,  der  talte  med  hende  i  Aarene  1879—80,  før  hun  opiraadte  som 
Forfatterinde,  mærkede,  at  han  stod  overfor  en  Kvinde,  der  havde  gjort 
pinlige  Erfaringer  og  hvem  Livet 
hidtil  havde  skuffet.  Uden  at 
hun  ligefrem  sagde  det,  fornam 
man,  at  hun  netop  paa  Grund 
af  sin  SliUing  som  Skønhed  var 
bleven  Genstand  for  mange 
Mænds  Tilnærmelsesforsøg  og 
at  Mændene  i  deres  Attraa  var 
kommet  til  at  indgyde  hende 
Mistillid,  Uvilje,  tidt  Modbyde- 
lighed. Hun  mindede  ved  sit 
Ydre  om  en  begejstret  Bakkant- 
inde  og  var  led  ved  Mændene 
som  en  Nonne.  Saa  gerne  hun 
øjensynligt  vilde  behage,  havde 
hun  noget  Sky  og  Stridigt  i  sit 
Væsen,  der  blev  til  Barskhed, 
naar  hun  følte  sig  saaret  eller 
krænket,  og  det  laa  desuden  i 
hendes  nordiske  Naturel  med 
dets  religiøse  Opdragelse  at  stille 
de  højeste  sædelige  Krav.  Let- 
Am.ne  stLr.m.  færdighed  var  hende  en  Gru; 

Elskov,  som  hun  forestillede  sig 
den  og  alene  fandt  den  Navnet  værd,  var  den  alvorligste  Ting  af  Verden, 
opslugte  Nutid  og  Fremtid,  ja  led  under  ikke  at  have  besiddet  For- 
uden. I  hendes  skønne  Øjne  kunde  der  tændes  Begejstring  for  det 
Store  og  Kærlighed  til  de  Smaa;  men  om  den  talende  Mund  lejrede 
sig  oftere  Foragt  og  Væmmelse  for  det  Urene.  Og  hele  hendes  Væsen 
var  Frihedskærlighed. 

I  hendes  første  Noveller  og  Romaner,  hvori  hun  synes  at  omdigte 
personlige  Erfaringer  paa  forskellig  Maade,  træder  Leden  ved  de  Skuf- 
felser frem,  som  Livet  bereder  det  bedre  Menneske,  og  Trangen  til 
Skildring  af,  hvorledes  en  Spaltning  opsiaar,  breder  sig  og  uddyber  sig 
mellem  Mand  og  Kvinde,  hvad  enten  de  staar  paa  samme  Dannelses- 
trin  eller  ovenikøbet  er  skilte  saa  vel  ved  Forudsætninger  som  ved 

Fortid.  Fortællinger  som  Constance  Ring  fra  1885  eller  Lucie  fra  1888 
eller  Forraadt  fra  1892  aabner  Indblik  i  ulykkelige  og  forpinte  For- 
hold, er  Concerter  af  Mislyd,  men  skrevne  ud  fra  en  forbausende  Ind- 
sigt i  Mænds  som  i  Kvinders  Driftliv  og  Sjæleliv  og  med  en  ene- 
staaende  Uforferdethed  til  at  sige  det  Sande,  selv  om  det  er  det  Værste. 

Dog  disse  Bøger  har  vistnok  blot  rent  kunstnerisk  Udviklede  nogen 
ublandet  Glæde  ved  at  læse. 

Men  fra  den  Dag  af  da  Amalie  Skram  i  den  sidste  Halvdel  af 
Firserne  begynder  paa  sin  store  Serie  Hellemyrsfolket  er  hun  den 
modne  Kunstnerinde.  Straks  i  det  første  Anslag,  Indledningsbogen 
Sjur  Gabriel  er  der  fuld  Sikkerhed,  Overblik  over  Menneskelivet,  en 
umaadelig  Forstaaelse  og  en  inderlig  Sympati  med  saadanne  Skikkelser 
og  Skæbner,  der  ikke  ligner  Fortællerindens  egen  og  ingen  Lighed  har 
med  den.  Amalie  Skram  bliver  frigjort  som  Kunstner  fra  det  Øjeblik 
af,  da  hun  helt  ser  bort  fra  sig  selv  og  sit  eget,  og  med  modnet  For- 
stand og  Følelse  gennemlever  hvad  hun  i  sin  Tid  i  Bergen  har  iagt- 
taget med  Barneøjne  og  senere  paa  lange  Sørejser  har  set  med  det 
unge  kvindelige  Talents  sikre  Blik  og  fornummet  med  dets  Evne  til 
stadigt  senere  at  komme  det  Oplevede  i  Hu. 

Den  lille  Fortælling  To  Venner  er  efter  kyndige  Sømænds  Vidnes- 
byrd den  eneste  Roman  i  vor  Literatur,  hvor  Livet  ombord  i  et 
Skib  paa  Langfart  er  skildret  som  det  er,  med  fuld  Sandhed;  sam- 
tidigt indeholder  Fortællingen  den  mønsterværdige  Udfoldelse  af  hvad 
der  under  slige  Forhold  foregaar  i  en  Skibsdrengs  Sjæl.  Men  det  er 
dog  først  i  de  to  følgende  store  Fortællinger  af  Rækken,  S.  G.  Myre 
og  Afkom,  at  Amalie  Skram  naaer  sin  kunstneriske  Højde. 

Det  er  to  Mesterværker,  disse  Bøger,  Værker  af  et  tragisk  Geni. 
Her  er  de  Skæbnetraade,  som  begyndte  at  spindes  i  Sjur  Gabriel  og 
To  Venner  ikke  blot  spundne  videre  men  har  faaet  ny  Islæt  og  er 
blevne  sammenslyngede,  skilte  og  atter  sammenslyngede  paa  den 
sindrigste  Maade. 

Og  dog  er  selve  dette  Udtryk  vildledende.  Thi  man  føler  ingen- 
steds Forfatterinden  som  sindrig.  Hun  spores  slet  ikke.  Handlingen 
udvikler  sig  af  sig  selv  med  Naturnødvendighed.  Og  er  nogen  Kunst 
større  end  denne,  som  tilvejebringer  Indtrykket  af,  at  hver  Følelse,  der 
opstaar,  maatte  opstaa,  hver  Replik  der  siges,  maatte  falde  saadan,  ja 
slet  ikke  kunde  tænkes  anderledes.  Man  sidder  ikke  her  som  Tilskuer 
til  en  Kvindes  fine  Broderekunst,  men  som  Tilskuer  til  de  tre  Norners 
Væv.  Et  Mylr  af  Skikkelser,  hver  med  sit  slaaende  Særpræg,  alle  lige 
levende.  Mænd  som  Kvinder,  fine  som  simple.  Børn  som  Voksne, 
Gamle  som  Unge,  og  hver  Skikkelse  gennemført  under  Livets  For- 
andringer og  Forvandlinger  fra  Vugge  til  Grav,  og  det  ikke  i  en  enkelt 
Generation,  men  Slægtled  efter  Slægtled  i  tre  Generationer.  Ikke  et 
Stænk  af  Unatur  i  alt  dette,  ikke  en  Vilkaarlighed  og  ikke  et  Glimt 
af  den  Tendens,  der  lægger  til  Rette.  Nej  det  beundringsværdigste  Spil 

af  Drifter,  Følelser,  Viljer  og  Skæbner,  der  gaar  af  sig  selv  som  et 
perpetuum  mobile  uden  at  Kunstnerhaanden  nogensinde  griber  ind. 
Disse  Mennesker  vokser  op,  vokser  til,  attraar,  parres,  kæmper  for 
Tilværelsen,  elsker  og  hader,  gavner  og  skader,  bruger  og  misbruger, 
fremmer  og  tilintetgør  hverandre,  og  sætter  Børn  i  Verden,  som  be- 
gynder forfra  med  den  onde  Arv  og  med  den  blandede  Arv,  der  er 
som  Skæbnen  over  dem. 

■ 

Man  agte  paa  den  store  Plads,  Religiøsiteten  indtager  i  disse  Bøger, 
man  forfølge,  med  hvilken  storladen  Overlegenhed  den  er  anvendt, 
hvorledes  den  naturnødvendigt  bryder  frem  af  disse  haarde  eller  bløde 
men  altid  umodne  Sind.  Og  man  agte  paa  den  store  Plads,  Forbrydelsen 
indtager  i  disse  Bøger,  se  den  avles,  fødes,  som  det  virkelig  sker  i 
Livet,  tilfældig-nødvendigt,  aldrig  behandlet  efter  Vedtægt,  men  bestandig 
med  Geniet,  som  forstaar  og  deltager,  derfor  hverken  tilgiver  eller  for- 
dømmer. (Saaledes  allerede  i  det  dybe  Skuespil  Agnete  fra  1893). 

Her  er  intet  af  den  Poesi,  som  er  Skønfarveri,  end  ikke  noget  af 
den,  som  er  Lyrik  eller  Retorik.  Her  er  den  nøgne  Sandheds  Skønhed. 
Disse  Bøger  spænder  over  Livets  Yderligheder  fra  den  grimme  Last  til 
det  sværmeriske  Opsving.  Her  er  Fattigdommen  med  alle  dens  Kvaler 
og  al  dens  Forbandelse,  og  her  er  Vekselforholdet  mellem  Over-  og 
Underklassen  med  de  frugtesløse  Forsøg  paa  at  lægge  Bro  over  Kløften. 
Dette  er  en  Concert,  ikke  længer  af  Mislyd,  men  af  alle  Menneske- 
livets Naturtoner,  snart  skærende,  snart  smeltende,  altid  rig  og  altid 
sammenstemt,  kontrapunktisk  gennemført  med  Mesterhaand  indtil  Finalen. 

Vistnok  havde  Amalie  Skram  en  ganske  mærkelig  Evne  til  at  gen- 
fremstille Proletariatets  Følelsesliv  og  Tænkemaade;  men  at  hendes 
kunstneriske  Begavelse  ikke  indskrænkede  sig  dertil,  viste  hun  i  den  gode 
og  nænsomme,  kun  lidt  for  vidtløftige  Fortælling  Julehelg  fra  Aar  1900. 
Heri  skildres  lutter  fintudviklede,  fintdannede  Mennesker,  og  den  tra- 
giske Skæbne  gaar  sin  Gang  imellem  dem  som  i  andre  Fortællinger 
mellem  Fattigfolk.  Og  vistnok  var  hendes  Evne  særligt  anlagt  paa  Livs- 
tragedien,  som  den  foregaar  mellem  norske  Mennesker  paa  norsk 
Grund,  men  dog  ikke  anderledes  end  at  hun  kunde  gengive  den  fuldt 
saa  sikkert  i  et  dansk  Sceneri.  Det  lagde  hun  paa  en  gribende  Maade 
for  Dagen  i  Professor  Hieronimus,  den  storladne  Skildring  af  et  Sinds- 
sygehospital, hyor  hun  dog  selv  paany  er  Tragediens  Heltinde. 

Marven  i  hendes  Væsen  var  norsk.  Det  Ubændige,  Ustyrlige,  Vold- 
somme i  hendes  Natur  var  norsk.  Men  maaske  stammede  noget  af  den 
høje  Fornuft,  der  raader  i  Hellemyrsfolket,  og  af  den  Visdom^  hvormed 
her  Menneskelivet  betragtes,  fra  det  Ypperste  i  den  danske  Kultur. 

Det  skal  i  Danmark  ikke  glemmes,  at  Amalie  Skram,  saa  norsk 
hun  var  ved  sin  Fødsel,  af  hele  sit  Væsens  Magt  vilde  være  dansk, 
kun  dansk.  Hun  har  mange  Gange  udtalt  det;  hun  sagde  det  paany  i 
det  sidste  Brev,  jeg  har  fra  hendes  Haand.  Det  foranledigedes  ved,  at 
jeg  i  en  Artikel  havde  skrevet  denne  Sætning:  „Agnes  Henningsen  har 

her  givet  efter  for  den  usunde  Tiltrækning,  den  sædelige  Opløsthed 
som  kunstnerisk  Stof  har  for  hende,  omtrent  som  for  vor  største  For- 
fatterinde, Fru  Skram."  Sætningen  havde  i  en  mindre  storladen  Natur 
kunnet  fremkalde  Uvilje.  Hun  svane  med  en  stormende  Tak.  Brevet 
er  dateret  24.  November  1904  og  indeholder  disse  Linjer: 

„Véd  De  hvad  jeg  ikke  kan  lade  være  med  at  takke  Dem  for.  Det  er  dette  Ord 
i  Anmeldelsen  af  Bogen,  dette  Ord  om  mig:  vor. 

Ja,  Nej,  De  aner  ikke,  hvor  glad  jeg  blev  over  dette  „vor".  Deri  saa  jeg  Beviset 
for  at  Danskerne  har  annammet  mig  som  en  af  sine  egne.  — 

Det  er  nu  engang  saaledes,  at  min  Natur  er  Taknemmelighed,  bare  Taknemme- 
lighed mod  dem,  der  har  gjort  mig  godt.  Og  Ligegyldighed,  iskold  Ligegyldighed  lige- 
overfor dem,  der  har  gjort  mig  ondt.  Og,  som  jeg  engang  offentlig  har  sagt:  hvad  havde 
jeg  været  uden  Danmark? 

Ingenting. 

Det  var  en  stor  Fejl,  at  der  ved  den  smukke  Sørgefest  for  hende 
kun  var  dekoreret  med  norske  Farver  paa  Skjolde  og  Baand,  og  ikke 
med  et  eneste  dansk  Flag.  Saa  daarligt  beskedne  er  kun  Danske.  Og 
det  overfor  den  Kvinde,  der  havde  forordnet,  at  der  paa  hendes  Urne 
skulde  staa:  Dansk  Borger,  dansk  Forfatter. 

Lykkeligvis  har  overfor  Amalie  Skram  det  danske  Statssamfund 
intet  at  bebrejde  sig.  Det  hædrede  sig  selv  ved  at  hædre  hende  med 
en  Forfatterløn.  Hun  gav  jo  da  ogsaa  uendelig  meget  mere  end  hun 
modtog. 

Den  danske  Læseverden  i  dens  Holdning  overfor  hende  maa  nøjes 
med  ringere  Ros.  Naar  man  tænker  paa,  hvilke  Bøger  af  Kvindehaand 
vort  Publikum  nyder  i  en  halv  Snes  Oplag,  medens  Amalie  Skram  end 
ikke  kunde  friste  Livet  ved  Indtægten  af  sin  sparsomt  solgte  Produk- 
tion, saa  føler  man,  at  hvad  kunstnerisk  Dannelse  angaår,  har  de  brede, 
borgerlige  Lag  i  Danmark  endnu  overmaade  meget  at  indhente. 


Om  Solens  Korona. 


Den  bekendte  svenske  Fysiker  Professor  Svante  Arrhenius  har  i  „Nor- 
disk Tidskrift"  skrevet  en  meget  interessant  Artikel  „Om  Solens  Korona''.  Som 
bekendt  har  Astronomerne  allerede  længe  været  beskæftigede  med  at  iagt- 
tage Solens  nærmeste  Omgivelser;  men  disse  Iagttagelser  vanskeliggøres 
i  høj  Grad  derved,  at  det  Lys,  der  udgaar  fra  selve  Solskiven,  er  saa 
stærkt,  at  det  ganske  overstraaler  det,  der  udsendes  fra  Omgivelserne.  Det 
gunstigste  Tidspunkt  for  denne  Art  Undersøgelser  er  derfor  det  Øjeblik,  da 
der  indtræder  en  total  Solformørkelse,  naar  Maanen  paa  sin  Bane  kommer 
mellem  Jorden  og  Solen  og  skjuler  Solskiven  for  vort  Blik.  Til  Trods  for  at 
en  saadan  total  Solformørkelse  indtræder  forholdsvis  sjældent,  har  man  dog 
efterhaanden  faaet  et  ret  godt  Kendskab  til  Solens  Omgivelser.  Naar  den 
lysende  Solskive,  Fotosfæren,  dækkes  under  Formørkelsen,  viser  der  sig 

et  rosenrødt  Skær  ved  Solranden.  Dette  dannes  aF  den  saakaldte  Krotno- 
sTære,  som  bestaar  af  glødende  Lurtarier,  særlig  Brint.  Op  h-a  dette 
Lyshav  som  er  i  hæftig  Bevægelse,  hæver  sig  ofte  nogle  vældige  Lys- 
sejler,  Protuberanserne,  der  kan  naa  en  Højde  af  60^ — 70  Jordradier. 
Nogle  af  dem,  de  metalliske  Protuberanser,  er  i  hæftig  Bevægelse;  de 
forekommer  særlig  indenfor  de  Bælter  paa  Solen,  hvor  Solpletterne  viser 
sig  og  antyder  den  sydende  Uro  der  er  i  Sollegemet;  andre,  der  særlig 
bestaar  aF  Brint  og  Helium,  svæver  som  mægtige  rolige  Skyer  over  Solen. 
Udenom  Kromosfæren  straaler  til  alle 
Sider  omkring  Solen  et  mildt,  perlemorsagtigt 
Skin:  Solens  Korona.  Den  inderste  Del 
deraf  bestaar  af  en  Forholdsvis  lysstærk 
Ring;  udenFor  denne  strækker  sig  Straaler 
som  uhyre  lange  Fangarme,  hvis  Lys  aftager 
stærkt  udefter.  Undertiden  naar  disse  en 
Længde  af  ikke  mindre  end  4  Millioner  Kilo- 
meter. Man  har  endogsaa  tænkt  sig  den 
Mulighed  at  svage  Udløbere  derfra  kan 
strække  sig  til  Planeterne  og  ogsaa  til  vor 
Jord. 

Solens  Korona  fremtræder  i  meget  For- 
skellige Skikkelser,  hvilket  man  mener  hæn- 
ger sammen  med  Antallet  aF  Solpletter.  Er 
der  faa  aF  disse,  ligger  Koronastraaleme 
samlede  i  to  Knipper  langs  Solens  Ækvator; 
i  saa  Fald  iagttager  man  tydeligt  en  Samling 
svage  Koronastraaler  ved  Solens  Poler,  hvilke 
Straaler  viser  en  Bøjning  mod  Ækvator. 
Denne  Bøjning  antages  at  bero  paa  magne- 
tiske Kræfter  af  lignende  Art  som  dem,  der 
paavirker  Nordlysstraa lernes  Retning.  Man 
slutter  heraf,  at  Koronaens  Straaler  i  Lighed 
med  Nordlysets  sandsynligvis  er  ladede  med 
Elektricitet. 

Medens  Spektroskopet  viser,  at  det  indre 
af  Koronaen  for  største  Delen  bestaar  af  Brint 
og  Koronium  <et  StoF,  der  ikke  Hndes  paa 
Jorden),  synes  de  straal eformede  Dannelser, 
der  udgaar  derfra,  længst  ude  at  udgøres  aF 
Faste  eller  flydende  Smaadele,  som  tilbage- 
Pfoiutwrtns  ittttr  TrouvtioD-  kaster  Sotcns  Lys,  medens  de  længere  inde 

bestaar  af  stærkt  glødende,  selvlysende  Smaa- 
dele, hvis  høje  Varmegrad  mulig  skyldes  den  stærke  Udstraaling  fra  den 
nærved  liggende  FotosFære. 

Hvad  Protuberanserne  angaar,  da  skyldes  de  sandsynligvis  hæFlige  vul- 
kanske Udbrud,  som  i  Styrke  langt  overgaar  de  jordiske  Vulkaners;  de 
Stoffer,  der  udslynges,  er  hovedsagelig  Brint,  Helium  og  glødende  Metal- 
dampe.  Man  har  særlig  ved  de  senere  Aars  Undersøgelser  bemærket,  at  de 
straa  le  Formede  Kvaster  i  Solkoronaen  oFte  udgaar  fra  Steder  med  store 
Protuberanser;  Dette  tyder  paa,  at  ogsaa  disse  straaleformede  Dannelser 
hidrører  fra  Udbrudene  paa  Solen.  Da  de  bestaar  aF  faste  eller  snarere  af 
flydende  Partikler,   kan   de  sammenlignes  med  de  Regnskyer,  som  dannes 

over  Dampsøjlerne,    der   bryder   ud   af  Vultcaneme.     Paa    forskellig  Maade 
har   man    godtgjort,    at  Lufttrykket   i   de  højest   liggende  Dele  af  den  indre 


Korona  er  under  en  Tusindedel  af  en  Millimeter  eller  omtrent  en  MiUioniedel 
af  Lufttrykket  ved  Jordens  Overflade.  Endnu  mindre  Masse  maa  Smaa- 
delene  i  Solkoronaen  have.  Der  rejser  sig  nu  det  Spørgsmaal:  Hvis  de 
flydende  Partikler   i  Solens  Korona   svarer   til  Draaberne  i  Skyen   over  en 

Vulkan,  hvorfor  falder  de  saa  ikke  ned  mod  Solen  ligesom  den  hæftige 
Regn  styrter  ned  fra  Skyen  over  Vulkanen.  Indtil  for  nogle  Aar  siden  var 
dette  en  stor  Gaade;  i  Følge  Newtons  Lov  om  den  almindelige  Tiltræk- 
ning søger  jo  ellers  alle  Legemer  at  nærme  sig  til  hinanden;  men  de 
knippeformede  Koronastraaler  tyder  langt  snarere  paa,  at  der  stadig  slynges 
nye  Partikler  ud  fra  Solen  og  at  de  stødes  bort  fra  denne  af  en  mystisk 
Kraft  langt  ud  i  det  uendelige  Rum.  Lignende  Forhold  iagttages  ved  Komet- 
halerne,  som  vender  bort  fra  Solen  stik  imod  Loven  om  Tyngdekraften. 
Det  synes  imidlertid  nu  som  om  man  har  fundet  Løsningen  af  denne 
Gaade.  Italieneren  Bar  to  li  og  den  skotske  Videnskabsmand  Maxwell  har 
begge  for  over  30  Aar  siden  opstillet  den  Teori,  at  naar  en  stærk  Ud- 
straaling  af  f.  Ex.  Lys  eller  Varme  træffer  et  Legeme,  som  ikke  fuldstæn- 
dig lader  Straaleme  gaa  igennem  sig,  saa  udøver  disse  et  Tryk,  det  saa- 
kaldte  Straaletryk,  mod  det  omtalte  Legeme;  denne  Teori  er  senere  bleven 
bekræftet.  Professor  Arrhenius  har  nu  fremsat  den  Antagelse,  at  Fra- 
stødningen af  smaa  faste  eller  flydende  Legemer  fra  Solen  kan  forklares 
ved  Hjælp  af  Straaletrykket.  Hvis  f.  Ex.  Koronaens  Partikler  bestaar  af 
glødende  Jæm,  stødes  de  bort  fra  Solen,  saafremt  deres  Diameter  er  min- 
dre end  3  Titusindedele  af  en  Millimeter.  Større  Partikler  følger  Tyngde- 
kraften, da  den  for  deres  Vedkommende  er  stærkere  end  Straaletrykket. 
Partikler  af  Mellemstørrelse  paavirkes  lige  stærkt  af  de  to  Kræfter,  og 
holdes  derfor  svævende  i  Koronaen. 

En  Del  af  de  Smaapartikler,  som  saaledes  udstødes  fra  Solen,  træffer 
Jordens  Atmosfære.  De  er  ladede  med  negativ  Elektricitet  og  frembringer 
Nordlyset  og  de  dermed  forbundne  magnetiske  Forstyrrelser,  om  hvilke 
man  længe  har  vidst,  at  de  var  stærkest,  naar  Udbrudene  paa  Solen  var 
talrigst. 

Men  Jorden  maa  frigøre  sig  for  denne  stadige  Tilførsel  af  Elektricitet 
og  dette  sker  ogsaa  i  Form  af  Smaadele,  ladede  med  negativ  Elektricitet, 
hvilket  sandsynligvis  giver  Anledning  til  det  gaadefulde  Zodiakallys,  som 
hos  os  undertiden  kan  ses  før  Solens  Opgang  og  efter  dens  Nedgang,  men 
som  i  Troperne  iagttages  næsten  hver  Nat  som  en  svag  Lyskegle.  Blandt 
disse  ladede  Smaadele  maa  der  ogsaa  kunne  forefindes  smaa  lavt  staaende 
jordiske  Organismer;  disse  maa  være  saa  smaa,  at  de  af  Straaletrykket 
kan  føres  bort  fra  Solen  ud  gennem  Rummet.  De  kan  under  gunstige 
Vilkaar  naa  vor  nærmeste  Naboplanet  Mars  paa  noget  over  en  Maaned  og 
muligvis  ogsaa  naa  frem  til  andre  Solsystemer  paa  saa  kort  Tid,  at  deres 
Livskraft  ikke  udslukkes  paa  Vejen.  Muligvis  spredes  Livet  indenfor  Ver- 
denssystemet  paa  denne  Maade  fra  Planeter,  der  er  beboede  af  Organismer, 
til  saadanne,  som  nyli&  er  blevne  beboelige.  Det  er  derfor  muligt,  at  Livs- 
formerne paa  de  forskellige  Planeter  i  Verdensrummet  er  beslægtede  med 
hverandre  og  saaledes  viser  Lighed  med  Livets  Former  her  paa  Jorden. 

holdt  i  Sorbonnen  under  de  nordiske  Parlamentsmedlemmers 

Besøg  I  Paris 

Af  Georg  Brandes 

(Den  følgende  Tale,  som  i  sin  Tid  kun  blev  ofPenliggjort  i  en  forkortet,  ikke  af 
Forf.  selv  besørget  Oversættelse  til  Dansk,  er  en  af  de  faa  under  Mødet  holdte,  der 
bragte  andet  end  blotte  Artigheder  fra  dansk  Side.  Der  blev  i  den  peget  paa  det  ofR- 
cielle  Frankrigs  Ligegyldighed  for  nordisk  Kultur.  Medens  der  i  Tyskland  ved  Univer- 
siteterne vistnok  gives  mere  end  en  Snes  Lærestole,  fra  hvilke  der  undervises  i 
oldnordisk  Sprog  og  Literatur,  har  Frankrig  indtil  nu  ikke  en  eneste  Lærestol  for 
skandinaviske  Sprog  og  Literaturer  hverken  som  de  var  i  Fortiden  eller  er  i  den 
nyere  Tid.) 

For  et  Aar  siden  sagde  en  af  Frankrigs  største  Videnskabsmænd,  Hr. 
Berthelot,  Æresformand  for  den  parlamentariske  Voldgiftsgruppe,  ved  Fest- 
maaltidet  i  Grand-Hotel: 

„Vi  vil  ogsaa  blive  understøttede  af  de  smaa  Nationer  i  Europa,  der  er 
Arnesteder  for  en  saa  intens  Civilisation,  Sverig,  Danmark,  som  altfor  ofte 
paa  Grund  af  deres  Svaghed  har  været  Ofre  for  deres  store  Naboers  Bru- 
talitet. De  vil  skynde  sig  med  at  stille  sig  under  den  nye  Ligas  Beskyt- 
telse.** 

Hvad  Hr.  Berthelot  forkyndte,  det  er  nu  virkeliggjort.  Men  hvis  Nord- 
boerne er  ilede  til  Paris,  glade  ved  at  være  blevne  kaldte  til  disse  store 
Fester  for  Tilnærmelse  mellem  Folkeslag,  saa  er  det  dog  ikke  Frygt  for 
mulige  Farer,  der  har  drevet  dem,  men  oprigtig  Kærlighed  til  Frankrig. 

Paa  det  politiske  Omraade,  overhovedet  i  den  ydre  Verden,  er  der  altid 
Mulighed  for  Uenigheder  og  Misforstaaelser,  som  kan  gøre  en  Voldgift  øn- 
skelig endog  mellem  Folkeslag,  der  aldrig  har  ført  Krig  mod  hinanden. 

Men  der  gives  en  anden  Verden,  Aandernes  og  Værkernes,  Literaturens 
og  Kunstens,  hvor  der  fornuftigvis  ikke  kan  tales  om  en  Krigstilstand  mel- 
lem Nationer,  og  hvor  det  alene  gælder  om  at  forstaa  hinanden,  trænge 
ind  i  hinandens  Væsen  og  drage  den  størst  mulige  Nytte  af  hinanden  un- 
der gensidig  Velvilje. 

Paa  dette  underfulde  Omraade  foregaar  den  indbyrdes  Paavirkning  mel- 
lem de  forskellige  Folkeaander. 

Idet  den  parlamentariske  Voldgiftsgruppe  har  vist  enkelte  upolitiske 
Mænd,  enkelte  Repræsentanter  for  Literaturen  i  Norden,  den  store  Ære  at 
indbyde  dem  til  denne  Kundgørelse  af  mellemfolkeligt  Venskab,  har  den 
tilkendegivet,  at  den  overmaade  godt  forstaar  at  vurdere  den  uhyre  Styrke, 
som  de  aandelige  Strømninger  har,  skønt  de  virker  i  det  skjulte,  hemme- 
lighedsfuldt. 

Virkningerne  af  en  Traktat,  hvor  betydelige  de  end  kan  vs&re,  er  svage 
i  Sammenligning  med  den  Virkning,  der  udøves  af  en  Førsterangs-Bog  eUer 
af  en  fremragende  Aand. 

I  vore  Dage   gives  der  ikke  Grænser  for  Videnskaberne.    Enhver  Op- 

dagelse.  enhver  Opfindelse  bliver  Almenejendom,  lige  meget  hvor  den  er 
gjort. 

Det  forstaar  sig  altsaa  af  sig  selv,  at  All,  hvad  Videnskaben  skylder 
Frankrig,  er  kommet  Norden  ti!  Gode.  Og  omvendt,  naar  Danskeren  Ole 
Rømer  har  fundet  Lysets  Hast,  Danskeren  Ørsted  opdaget  Elektromagne- 
tismen, Nordmanden  Abel  gjort  Epoke  i  den  højere  Matematik,  Svenskerne 
Bergman,  Scheele,  Berzelius  udmærket  sig  i  Kemien,  saa  er  deres  Op- 
dagelser umiddelbart  blevet  op- 
tagne i  Frankrig. 

Tycho  Brahe,  der  var  Fyrste 
i  Stjerne  videnskaben,  Linné,  der 
var  Konge  i  Blomsternes  Verden, 
tilhører  Dem  saa  godt  som  os. 
Anderledes  vanskelige  at  ud- 
rede og  langt  mindre  ligefremme 
er  de  literære  Paavirkninger, 
som  det  ene  Folk  udøver  paa 
det  andet  Folks  Genius.  Forstand 
og  god  Vilje  er  ikke  tilstrække- 
lige til  at  undergaa  dem,  og 
selv  Geni  er  ikke  nok  til  at  ud- 
øve dem. 

Hr.  d'Estoumelles  de  Con- 
stant  skrev  nyligt  til  os:  I  vore 
Øjne  er  Spørgsmaalet  om  det 
Sprog,  der  tales,  saa  uvigtigt 
som  det,  hvad  Klædedragt  der 
bæres.  Det  eneste,  hvorpaa  det 
kommer  an,  er  Sympatien. 

Sympati  vilde  være  et  altfor 

svagt  Ord    til    at    udtrykke  de 

Følelser,  som  de  store  Skribenter 

i  ét  Folk  indgyder  visse  Aander 

i   et  andel   Folk.    Med  Sympati 

alene   har   man   aldrig   lilfulde   tilegnet  sig  et  stort   fremmed  Værk.    Denil 

kræves   en    Begejstring,   der   holder  Sland,    en   Varme,   saa  stærk   at   den 

smelter  Guld. 

Det  er  ingenlunde  tilstrækkeligt,  at  en  stor  fransk  Forfatter  bliver  over- 
sat i  et  nordisk  Sprog,  selv  om  det  sker  paa  mesteriig  Maade,  for  at  han 
skal  kunne  udeve  en  virkelig  Indflydelse  paa  en  Folkestamme  med  helt 
forskelligt  Temperament.  Den  oversatte  Bog  behager,  interesserer,  men 
glider  af  paa  Huden  uden  al  trænge  ind.  Der  udkræves,  at  den  franske 
Skribent  hos  os  finder  en  Aand,  der  ikke  er  ham  altfor  underlegen  med 
Hensyn  til  Evner,  og  som  i  den  Lidenskab,  hvormed  han  tilegner  sig 
ham,  fuldstændigt  omformer  ham,  idet   han   sammensmelter   det   iVemmede 

Værks  Essens  med  sit  eget  inderste  Væsen.  I  det  Kunstværks  Malm,  som 
han  da  vil  frembringe,  findes  det  franske  Metal  kun  omsmeltet  og  uken- 
deliggjort, ikke  desto  mindre  som  et  væsenligt  Element. 

Paa  Gustav  IIl's  Tid  afspejlede  den  svenske  Literatur  den  Glans,  der 
stod  af  det  attende  Aarhundredes  i  Frankrig.  Sverigs  største  Digter  Bell- 
man, der  tillige  er  den  største  Digter,  Rokokoen  har  frembragt  i  Europa, 
(hvis  De  ikke  vil  regne  Watteau  til  Digterne)  var  sikkert  nok  dybt  oprin- 
delig. Men  hans  Ynde  er  ganske  fransk.  Det  er  naturligt  nok;  thi  Roko- 
koens Fødeland  er  Frankrig. 

Danmarks  og  Norges  moderne  Literaturer  blev  grundlagte  af  Ludvig 
Holberg,  deres  største  Forfatter.  En  god  Del  af  hans  Dannelse  var  fransk. 
Som  ung  var  han  begejstret  for  Pierre  Bayle.  Han  har  skildret,  hvorledes 
Studenterne  i  Paris  tidlig  om  Morgenen  stod  ventende  udenfor  Mazarin- 
bibliotekets Dør,  og  naar  der  blev  aabnet,  styrtede  ind  omkaps,  som  gjaldt 
det  om  at  vinde  en  Væddeløbspris;  thi  den,  der  kom  først,  fik  Bayle*s 
Lexikon  at  læse.  Han  var  selv  saa  begærlig  efter  at  læse  Værket,  at  han 
i  Rom,  hvor  det  var  forbudt,  narrede  sig  det  til  af  en  uvidende  Bibliotekar. 

Han  er  vor  nationale  Komedies  Fader;  men  den  Mester,  til  hvem  han 
altid  saa  op,  var  Moliére,  skønt  Holberg  kom  til  Verden  tredsindstyve  Aar 
efter  ham.  Holberg,  som  ikke  ødsler  med  Ordet  stor,  kalder  ham  stadigt 
„den  store  Comoedie-Skriver",  „denne  store  Mand".  Vil  han  bestyrke  sin 
Mening  om  Teatersager,  tilføjer  han:  „Anderledes  vilde  Moliére  ikke  dømme 
herom". 

Gennem  Holberg  har  vi  da  modtaget  Paavirkning  fra  Moliére  som  fra  Bayle. 

Den  franske  Indflydelse,  blandet  med  mange  andre  Indflydelser,  stræk- 
ker sig  gennem  hele  vor  Literatur. 

1  det  attende  Aarhundrede  er  den  komiske  Digter  Wessel,  som  har 
skrevet'  den  morsomste  Parodi  paa  den  klassiske  Tragedie  i  dens  Udvik- 
ling efter  Voltaire,  ikke  desmindre  overmaade  fransk  af  Vid  og  Stil. 

I  det  nittende  Aarhundrede  var  den  mest  fremragende  af  Sverigs  Dig- 
tere, den  der  med  Rette  betragtes  som  den  fremfor  nogen  nationale  Digter, 
Esaias  Tegner,  upaavirkelig  for  nogensomhelst  tysk  Indflydelse,  men  fransk 
ved  noget  vist  glimrende  i  sin  Aand  og  ved  sin  Kærlighed  til  Lys  og  Klarhed. 

I  det  samme  Aarhundrede  har  Nordens  dybeste  og  mest  oprindelige 
Tænker,  Søren  Kierkegaard,  uden  sit  Vidende  maaské,  været  dybt  paavirket 
af  Pascal.  Skønt  født  næsten  200  Aar  senere  minder  han  om  ham. 

Og  det  moderne  Danmarks  mest  udsøgte  Prosaforfatter  Jacobsen,  der 
har  læst  Flaubert  med  Iver,  ligner  ham  ved  sit  Arbejdes  Langsomhed  og 
Haardnakkethed  som  ved  sin  fuldendte  Kunst. 

Saaledes  har  vi  gennem  Aarhundreder  været  i  Gæld  til  Frankrig.  Nor- 
dens moderne  Aand  er  bleven  hemmelighedsfuldt  tilvirket  i  aandelige 
Laboratorier;  men  i  dens  Komposition  indgik  ogsaa  et  fransk  Element,  der 
visselig  ikke  var  det  mindst  lysende. 

Alle  de  stærkt  klare  Aander,  som  vi  har  havt,  modtog  et  frugtbart 
Indtryk  af  den   franske  Genius.    Alle   de   stærkt  sandhedskærlige  A^atvder, 

som  har  ledet  os,  har  engang  gaaet  i  fransk  Skole.  Hugo  har  sagt  om  sit 

Fædreland : 

Du  monde  enchanté 
Cest  la  clarté, 
Son  nom  est  France 
Ou  vérilé 

(Dets  Væsen  er  den  Klarhed,  der  fortryller  Verden.    Dets  Navn  er  Frankrig 

eller  Sandhed.) 
Vi  indrømmer  det. 

Det  maa  tilføjes,  at  alle  rummeligt  frisindede  Aander  i  de  nordiske 
Lande,  de,  der  har  tilkæmpet  os  aandelig  og  politisk  Frihed,  har  været 
Venner  af  Frankrig.  Malte  Brun  og  den  ældre  Heiberg  var  gennemtrængte 
af  den  franske  Revolutions  Ideer  og  fandt  som  landsforviste  et  andet  Fædre- 
land hos  Dem.  Selv  Tyskere  som  Heinrich  Heine  har  meddelt  os  Be- 
gejstring for  Frankrig.   Retfærdigheds-  og   Frihedstanker  er  komne   til   os 

fra  Deres  Land: 

Son  aile  immense 

Couvre  avec  fierté 

L'Humanité. 

Son  nom  est  France 

Ou  Hberté. 

(Dets  umaadelige  Vinger  giver  Menneskeheden  Ly.  Dets  Navn  er  Frankrig 

eller  Frihed.) 

For  et  Aar  siden  kunde  Franskmænd  og  Englændere  tale  om  den  aande- 
lige  Indflydelse,  der  var  udøvet  fra  begge  Sider.  Kan  vi  gøre  Krav  paa  en 
lignende  Gensidighed?  Ak,  nej.  Ganske  vist  har  i  den  sidste  Tid  en  norsk 
Indflydelse  gjort  sig  gældende  i  Frankrig.  Man  har  tilegnet  sig  Grieg  og 
især  Ibsen,  og  —  man  har  lige  straks  givet  sig  til  at  bekæmpe  den  nor- 
diske Indflydelse,  som  neppe  var  begyndt  at  virke.  Det  er  Alt. 

Men  hvis  Paavirkningen  ikke  har  været  gensidig,  saa  ligger  Skylden 
ikke  alene  hos  vor  Svaghed.  Frankrig  har  ogsaa  en  Smule  Skyld. 

Altfor  faa  af  Deres  Forfattere  og  Lærde  har  vendt  Blikket  mod  Nord. 
Der  flndes  ved  Sorbonnen  ingen  Lærer  i  vort  Sprog  og  vore  Literaturer. 
Vi  havde  dog  her  og  ved  College  de  France  en  stor  Talsmand  for  vore 
Følelser  og  Tanker,  Gaston  Paris.  Vi  har  desværre  mistet  ham  nu.  Han 
savnes  af  os  som  af  Dem. 

De  vil  maaske  i  Fremtiden  flnde  Deres  Fordel  ved  at  sysselsætte  Dem 
en  Smule  mere  med  det,  som  foregaar  i  Norden.  Vi  véd  meget  vel,  at  og- 
saa de  nordiske  Tanker  maa  omformes  for  at  kunne  trænge  ind  hos  Dem. 
Men  vi  nærer  det  højst  naturlige  Ønske  at  betale  lidt  af  paa  vor  Gæld. 

Fra  vor  Side  er  en  yderligere  Tilnærmelse  ikke  mulig  i  Literatur  og 
Kunst.  Vi  har  i  to  hundrede  Aar  optaget  aandelige  Værdier  fra  Frankrig. 
Det  er  fra  fransk  Side  at  en  yderligere  Tilnærmelse  vilde  være  mulig  og 
ønskelig.  Den  Tilkendegivelse  af  fælles  Sindelag,  som  idag  forener  os, 
varsler  godt. 

Vi  modtager  Varslet  med  Glæde. 


Danmarks  Selvstændighed. 

Af  P.  Munch. 


Alle  Danske  mødes  i  samme  stærke  Ønske  om  at  bevare  den 
danske  Stats  Selvstændighed.  Alle  Danske  fyldes  af  samme  pinagtige 
Frygt  for.  at  der  skal  komme  Tider,  hvor  dette  ikke  bliver  muligt. 

De  smaa  Staters  Lod  er  lykkelig.  Samfundslivets  svære  Kunst  er 
saa  meget  lettere  i  et  lille  Land  med  2 — 3  Millioner  end  i  et  mægtigt 
Rige  med  50 — 100  Millioner.  Paa  lige  Kulturtrin  leves  der  alt  i  alt 
lykkeligere  i  de  smaa  Lande  end  i  de  store.  Men  een  Ulykke  hænger 
altid  truende  over  dem :  Faren  for  at  miste  deres  Tilværelse  som  selv- 
stændig Stat,  blive  opslugt  af  en  af  de  store  Stater  eller  delt  mellem 
flere  af  dem. 

Intet  Under  derfor,  at  hvert  nyt  Slægtled  i  et  saadant  lille  Land 
tager  op  til  ny  Undersøgelse  det  pinlige,  men  nødvendige  Spørgsmaal: 
hvorledes  undgaar  vi  bedst  den  truende  Fare?  Ogsaa  herhjemme  sker 
dette  i  denne  Tid  og  isker  med  Rette.  Spørgsmaalet  er  saa  alt  afgørende, 
at  for  det  maa  alle  Partiinteresser  vige.  Viser  vor  Undersøgelse,  at 
Højre  havde  Ret  og  Venstre  Uret  i  denne  Sag,  da  maa  Venstre  er- 
kende sin  Fejl  og  yde  sin  Bistand  til  Gennemførelsen  af  Højres  For- 
svarssystem. Men  viser  det  sig,  at  Venstres  Opfattelse  var  den  rette, 
da  kan  intet  Hensyn  —  det  være  til  Parlamentarismens  Befæstelse 
eller  Reformers  Gennemførelse  —  undskylde  en  Opgivelse  eller  blot 
en  Udsættelse  af  Arbejdet  for  at  føre  Venstres  Anskuelser  herom  til 
Sejr.  Har  Venstre  Ret  i,  at  Fæstningen  er  en  truende  Fare  for  vort 
Lands  Selvstændighed,  da  maa  denne  Fare  fjernes,  det  snareste  ske  kan. 

Det  er  gammel  Sæd  at  søge  Værnet  ogsaa  for  de  smaa  Landes 
Selvstændighed  i  en  stærk  Udvikling  af  deres  Militærvæsen.  Man  er 
vant  til  det  fra  de  Tider,  da  Forskellen  mellem  Staternes  militære  Styrke 
ikke  var  saa  overvældende  stor  som  nu.  Og  det  ligger  saa  snublende 
nær  for  de  Smaa  at  efterligne  de  Store.  Disse  ruster  af  alle  Livsens 
Kræfter,  saa  maa  vi  gøre  ligesaa.  Dette  er  endnu  den  herskende 
Opfattelse  i  alle  de  smaa  Lande.  Opgiver  Danmark  den,  da  bliver 
det  Banebryder,  da  gaar  det  nye  Veje,  som  endnu  ingen  andre  vovede 
at  gaa.  Men  dette  bør  ikke  skræmme  os  derfra,  hvis  Grundene  derfor 
er  de  bedste. 

I  Undersøgelsen  deraf  maa  alle  være  med.  Spørgsmaalene  om, 
hvilke  Forter  der  skal  til,  for  at  en  Fæstning  kan  due  til  noget,  hvilke 
Kanoner,  der  er  de  bedste  o.  s.  v.,  det  er  Spørgsmaal  for  de  militære 
Sagkyndige.  De  kan  sige  os,  hvilke  nye  Anlæg  der  kræves  for  at  gøre 
Københavns  Befæstning  brugbar,  hvor  mange  Soldater  der  behøves  for 
at  forsvare  den,  og  hvor  lang  Tid  det  er  muligt  at  holde  en  saadan 
Fæstning.  Men  hvilken  Nytte  eller  hvilken  Fare  denne  Fæstning  rum- 

mer  for  Danmarks  Selvstændighed,  derom  kan  de  ikke  dømme  en 
Smule  bedre  end  enhver  af  os  andre.  Tvertimod,  de  er  paa  Forhaand 
hildede.  Det  er  trist  for  den  Mand,  som  har  ofret  Militæretaten  sit  Ar- 
bejde, at  erkende,  at  hele  hans  Virken  er  til  ingen  Verdens  Nytte;  jo 
dygtigere  Mand  han  er,  des  mere  fortvivlet  vil  han  klamre  sig  til  de 
urimeligste  Fantasier  for  at  overbevise  sig  selv  om,  at  han  dog  gør 
nogen  Gavn. 

Tre  forskellige  Anskuelser  brydes  for  Tiden  blandt  dem,  der  tror 
paa  et  dansk  Forsvar. 

Den  første  er  Højres  og  de  allerfleste  OfRcerers.  Den  gaar  ud  paa, 
at  København  skal  gøres  til  saa  stærk  en  Fæstning  som  mulig  og  Hær 
og  Flaade  udvikles  og  ordnes  med  det  Maal  for  Øje  at  forsvare  denne 
Fæstning. 

Den  anden  er  den,  som  hidtil  har  raadet  blandt  de  Venstremænd,  der 
ikke  har  kunnet  bekvemme  sig  til  at  slippe  Forsvarstroen.  De  har  ment, 
at  Fæstningen  var  en  stadig  Fare  for  Landet,  men  at  man  maatte  have 
en  Hær  og  en  Flaade,  der  kunde  yde  et  vist  Forsvar  for  vor  Neu- 
tralitet; der  behøvedes  ikke  saa  meget  som  nu,  men  det  maatte  dog 
heller  ikke  være  alt  for  lidt. 

Det  tredje  Standpunkt  er  nyt,  men  det  er  det,  som  synes  at  have 
Udsigt  til  at  blive  den  nuværende  Regerings  og  komme  til  at  danne 
Overgangsstadiet  til  den  fuldstændige  Gennemførelse  af  Højres  For- 
svarssystem. Det  gaar  ud  paa  at  bevare  og  udvikle  Søbefæstningen, 
lade  Landbefæstningen  ligge  som  den  er  og  beholde  Hær  og  Flaade 
temmelig  uændrede,  omend  med  nogen  Forøgelse  og  noget  større  Ud- 
gifter. 

Lad  os  undersøge,  hvilken  Sikkerhed  for  Danmarks  Selvstændig- 
hed hvert  af  de  tre  Systemer  vil  bringe. 

Efter  det  første  skal  den  Fæstning,  som  skabtes  for  10 — 20  Aar 
siden  med  en  Udgift  paa  henved  50  Millioner,  nu  underkastes  en 
gennemgribende  Forbedring.  Der  skal  tilføjes:  en  helt  ny  Forsvarslinje 
mod  Nord  paa  Eremitagesletten,  nye  Forter  i  Nordvest  ved  Lyngby, 
stærke  Feltværker  foran  Vestfrontens  Voldlinje,  talrige  skudsikre  Rum 
i  selve  Voldlinjen,  en  ny  Forsvarslinje  tvers  over  Amager  og  nye  Søforter. 
Dertil  Armering  med  nyt  svært  og  tidssvarende  Skyts  o.  s.  v.  o.  s.  v. 

Selve  disse  Krav  viser,  hvor  haabløst  dette  Fæstningssystem  er. 
En  saa  uhyre  Fæstning,  som  er  fornøden  til  at  værne  en  By,  hvis 
Indbyggertal  bevæger  sig  hurtig  opad  fra  den  halve  Million,  kan  til 
Nød  anlægges  og  holdes  paa  Højde  med  Udviklingen  af  en  Stormagt. 
For  en  lille  Stat  er  det  umuligt.  Om  et  nyt  Aarti  vil  behøves  nye  til- 
svarende Udvidelser.  For  hvert  Aar  vokser  Byen  og  skyder  sine 
Grænser  længere  ud;  og  —  hvad  der  betyder  ikke  mindst  —  netop  en 
Milsvej  eller  to  udenfor  Byen,  ude  omkring  Fæstningsværkerne,  fore- 
gaar  med  rivende  Fart  en  helt  bymæssig  Bebyggelse;  Gentofte  og  Or- 
drup Sogne  tæller  nu  20,000  Mennesker,  Lyngby  alene  4000  o.  s.  v. 

For  hele  denne  Befolkning  er  en  Kamp  om  de  nuværende  Fæsmings- 
værker  den  fuldstændige  Ødelæggelse.  Og  samtidig  vokser  Angrebs- 
skytsets  Rækkeevne.  Fæstningsanlægene  maa  længere  og  længere  ud, 
bestandig  længere.  Og  de  maa  gøres  stærkere  og  stærkere.  Man  an- 
strenge sig  nok  saa  meget;  denne  Fæstning  vil  altid  være  halvfærdig; 
vi  kan  ikke  følge  med.  Vi  kan  rulle  utalte  Millioner  deri  Aar  efter 
Aar  i  Fredens  Tid;  det  er  at  øse  i  Danaidernes  Kar. 

Og  kommer  Krigen,  da  har  vi  ikke  Menneskeliv  nok  at  ofre  den 
altopslugende  Fæstning.  Vore  Officerer  plejer  at  regne,  at  der  vil  be- 
høves 50—60,000  Mand  til  at  besætte  den  nuværende  Fæstningslinje  i 
forbedret  Tilstand.  Det  er  hele  den  danske  Hær  paa  Krigsfod.  Endnu 
flere  vil  behøves,  naar  Fæstningslinjens  Udstrækning  næste  Gang  for- 
øges. Der  er  Tider  af  Aaret,  hvor  vi  har  mindre  end  2000  Soldater  i 
København.  Kan  Resten  skaffes  tilveje  i  det  Øjeblik,  der  bliver  Krig? 
Sikkert  ikke.  Al  Sandsynlighed  taler  for,  at  et  Angreb  kommer  plud- 
selig, saa  at  vi  ikke  faar  Tid  til  at  forberede  os.  Selv  om  der  synes  at 
være  Krigsfare,  kan  vi  ikke  foretage  en  virkelig  Mobilisering  uden 
straks  at  drage  Mistanken  og  dermed  Angrebet  over  os.  Det  kan  ske 
uanet  fra  en  Øvelsesflaade  eller  en  Flaade,  der  synes  bestemt  til  at 
passere  vore  Farvande.  Det  kan  ske  lynsnart  fra  en  Hær-  og  Flaadeby 
som  Kiel.  Der  er  ikke  6  Timers  Sejlads  fra  Kiel  til  Korsør,  ikke  12 
fra  Kiel  til  København.  Og  den  Styrke,  der  behøves  til  at  overrumple 
København,  har  Tyskland  altid  rede.  I  hvert  Fald  vil  Jylland  og  Fyn 
blive  afspærret  i  samme  Øjeblik,  Angrebet  begynder.  I  allergunstigste 
Tilfælde  kunde  det  tænkes,  at  der  blev  Tid  til  at  samle  de  henved 
20,000  Mand,  som  kunde  tilvejebringes  i  København  og  paa  Sjæl- 
land. Det  forslaar  aldeles  ikke.  Og  det  vilde  kun  hjælpe  lidt  at  flytte 
alle  Garnisonsstederne  herover  omkring  København,  det  jydske  og 
fynske  Mandskab  fik  man  dog  ikke  med. 

Den  ufravigelige  Betingelse  for,  at  der  skal  kunne  føres  et  alvorligt 
Forsvar  for  Københavns  Befæstning,  er,  at  vi  til  enhver  Tid  har  lig- 
gende samlet  i  og  omkring  København  tæt  op  mod  de  50,000  Mand, 
som  behøves.  Det  vil  sige,  at  vi  ogsaa  i  Fredstid  stadig  maa  have  under 
Vaaben  en  af  hver  50  Indbyggere.  Tyskland  har  nu  med  en  mere 
end  toaarig  Tjenestetid  1  af  hver  100. 

Og  hvad  vilde  da  opnaas  ved  disse  Ofre?  Hele  det  øvrige  Dan- 
mark vilde  dog  ligge  forsvarsløst  hen.  En  Fjende  kunde  sætte  sig  fast 
i  hvilken  Del  af  Landet  det  skulde  være  under  Krigen  og  beholde  det 
bagefter,  ganske  uden  Hensyn  til  København.  Det  sædvanlige  Omkvæd: 
saalænge  Hovedstaden  ikke  er  taget,  er  intet  taget,  er  jo  en  ganske 
tom  Talemaade,  hvis  Løshed  enhver,  der  tænker  den  igennem,  let  vil 
se.  Og  nu  København!  Ja,  vore  Officerer  plejer  at  paastaa,  at  naar  alt 
blev  indrettet,  som  de  forlanger,  saa  kunde  Byen  forsvares  nogle  Uger. 
Er  dette  Resultat  de  Titusinder  af  Menneskeliv,  den  Sum  af  Lidelser, 
det  uhyre  Værditab,  det  vil  koste,  værd? 

Det  ny  Aarhundrede  II.  13.  52 


50  P'  Munch 

Et  Angreb  af  en  Stormagt,  der  vil  erobre  Landet,  kan  ikke  slaas 
tilbage,  selv  om  vi  havde  den  stærkeste  Fæstning  og  den  bedst  mulige 
Hær  og  Flaade.  Det  er  selvindlysende,  og  alle  Officerer  indrømmer 
det.  Det  eneste,  de  lover  os,  er  disse  faa  Ugers  Frist.  Der  er  Haab 
om,  at  der  kommer  Hjælp  i  Mellemtiden,  naar  vi  selv  forsvarer 
os,  hedder  det.  Nej,  der  er  ikke.  Søger  en  Stormagt  at  erobre 
Danmark,  da  vil  det  efter  al  menneskelig  Sandsynlighed  ske  i  en 
Situation,  hvor  der  ikke  er  ringeste  Udsigt  til  Krig  med  andre  Stor- 
magter af  den  Grund.  Det  er  utænkeligt,  at  nogen  Stormagt  skulde 
indlade  sig  paa  Krig  med  en  anden  for  Danmarks  Skyld.  1864  er  os 
en  dyrekøbt  Erfering  derom.  Der  var  Tid  nok  den  Gang;  Danmarks 
Flaade  var  jo  i  1864  endnu  Tysklands  overlegen.  Vi  havde  en  Over- 
flod af  gode  Løfter,  af  halve  og  hele  Aftaler;  lige  meget  hjalp  det. 
Siden  da  er  en  Stormagtskrig  blevet  en  endnu  mere  uoverskuelig 
Ulykke.  Og  skulde  det  utænkelige  ske,  at  to  Stormagter  førte  Krig  om 
Danmark,  saa  vilde  det  ikke  gøre  hverken  fra  eller  til,  hvad  vi  selv 
kunde  udrette.  Udfaldet  af  Krigen  mellem  de  to  Lande  vilde  ikke  paa- 
virkes deraf.  Landets  Skæbne  bagefter  heller  ikke.  Det  er  yderst  sand- 
synligt, at  hvis  vore  Hjælpere  sejrede,  saa  tog  de  os  selv  som  Løn 
for  Anstrængelseme.  At  bygge  paa  Haabet  om  fremmed  Hjælp  er  at 
bygge  paa  Sand. 

Men,  siger  man,  Fæstningen  skal  bruges  til  at  sikre  vor  Nevtra- 
1  i  t  e  t  under  en  Krig  mellem  to  eller  flere  Stormagter,  til  at  hindre  at  vi 
inddrages  i  en  saadan.  Det  kan  den  aldeles  ikke.  Danmarks  Nevtralitet 
kan  under  en  saadan  Krig  krænkes  alle  mulige  andre  Steder  i  Landet 
uden  Hensyn  til  Københavns  Befæstning.  Fjenddige  Hære  kan  sætte 
sig  fest  baade  i  Jylland,  paa  Fyn,  ja  endog  paa  Sjælland  og  hjælpe  deres 
Flaade  at  spærre  Adgangene  til  Østersøen,  ubekymrede  om  København. 
Og  Sandsynligheden  er  endda  for,  at  netop  det,  at  København  er  be- 
fæstet, vil  være  en  Fristelse  til  at  tage  det.  Der  er  ganske  vist  en  svag 
Mulighed  for,  at  man  vil  sige:  det  er  for  svært  at  tage,  lad  det  ligge. 
Men  det  er  langt  mere  sandsynligt,  at  den  Stat,  som  kan  komme  først, 
vil  sige:  Det  befæstede  København  maa  vi  tage,  ellers  tager  de  andre 
det.  Og  er  det  lykkedes  en  Stormagt  at  gøre  sig  ,til  Herre  over  Fæst- 
ningen København,  saa  er  det  en  sikker  og  værdifuld  Besiddelse. 

Anderledes,  hvis  København  er  en  aaben  By.  Da  kan  den  ene  eller 
den  anden  af  Parterne  der  hente  Kul  og  Levnedsmidler.  Men  det  vil 
være  yderst  farligt  at  anbringe  nogen  større  Styrke  i  denne  By,  hvis 
man  ikke  er  ganske  sikker  paa  sin  Overmagt  paa  Havet.  Man  tænke 
sig  for  Eks.  en  Krig  mellem  Tyskland  og  England.  Kastede  Tyskerne 
straks  ved  Krigens  Udbrud  Tropper  i  Land  paa  Sjælland,  saa  vilde 
disse  være  særdeles  ilde  stedt,  om  den  engelske  Flaade  siden  afskar 
Forbindelsen  med  Tyskland.  Kom  Englænderne  først,  vilde  de  stadig 
være  truede  paa  Sjælland,  hvis  de  ikke  var  helt  sikre  paa  vedblivende 
at  være  Herre  i  Østersøen,  og  i  saa  Fald  havde  de  ikke  Brug  for  at 


Danmarks  Selvstændighed  51 

have  en  Hær  paa  Sjælland.  Og  paa  lignende  Vis  vilde  det  stille  sig  i 
de  andre  Krige,  som  kunde  tænkes  at  berøre  Danmark:  Rusland  mod 
England,  eller  Rusland  mod  Frankrig. 

Hvis  der  paa  Sjælland  findes  en  værdifuld  Fæstning,  truende  for 
den  Part,  som  ikke  har  den,  et  sikkert  Holdepunkt  for  den  Stormagt, 
som  sidder  inde  med  den,  som  har  Tropper  nok  til  at  forsvare  den  og 
som  ikke  bryder  sig  om,  at  den  københavnske  Befolkning  ofres,  da 
har  denne  Fæstning  megen  Udsigt  til  at  blive  et  Stridsæble  mellem  de 
to  stridende  Parter,  som  Sejrherren  beholder  efter  Krigen.  Findes  der 
ingen  Fæstning,  da  er  al  Sandsynlighed  for,  at  vi  slipper  med  at  blive 
aftvunget  Kul,  Levnedsmidler  o.  s.  v.  under  Krigen,  og  at  vi  efter 
Freden  faar  Lov  til  at  leve  uforstyrret  som  før.  Fæstningen  er  kun  til 
Fare  for  vor  selvstændige  Tilværelse. 

Overfor  dette  Forsvarssystem  staar  det  andet,  hvorefter  Fæst- 
ningen skal  nedlæges,  og  Forsvaret  bygges  alene  paa  Hær  og  Flaade. 
Dette  System  har  den  store  afgørende  Fordel,  at  det  er  mindre  skade- 
ligt, ikke  rummer  de  samme  Farer.  Men  heller  ikke  ad  denne  Vej  kan 
der  være  Tale  om  at  sikre  vor  Selvstændighed,  eller  blot  i  nogen  Maade 
at  bidrage  dertil.  Flaaden  kan  ikke  forsvare  os.  Tysklands  Flaade  er 
mere-  tod  10  Gange  saa  stor  som  den  danske.  Tysklands  Udgift  til 
Flaaden  er  åttclig  dobbelt  saa  stor  som  den  danske  Stats  samlede  aarlige 
Udgift;  den  tys^  Flaades  Besætning  er  omtrent  saa  stor  som  hele 
den  danske  Hær  paa  Krig^sfod.  Det  er  umuligt  at  følge  med.  Al  Tale 
om  alvorlig  Modstand  mod  denne  Flaade  er  udelukket.  Og  ligesaa  lidt 
kan  Hæren  værne  os,  hvad  entef>  man  tænker  sig  den  samlet  paa  et 
Sted  eller  spredt.  Vi  kan  i  Krig  rejse  50,000  Mand,  Tyskland  har  i 
Fredstid  altid  600,000  Mand  liggende  inde. 

Fuldstændig  ufornuftigt  og  uforsvarligt  er  endeKg^  det  tredje  For- 
svarssystem. Det  er  det,  vi  nu  har,  og  som  vi  efter  al  Sandsynlighed 
bevarer  for  det  første  med  nogle  Lapperier,  der  gør  det  dyrere  uden 
at  gøre  det  bedre.  Fæstningen  li^er  halvfærdig  hen  uden  Besætning. 
Den  kan  overrumples  med  største  Lethed.  Men  saameget  Fæstning  er 
der  dog,  at  en  Fjende,  der  har  Soldater  nok  og  ikke  som  vi  behøver 
at  tage  Hensyn  til  Befolkningen  omkring  Fæstningsanlægene,  kan  finde 
det  værd  at  tage  den.  Faren  er  der  i  sit  fulde  Omfang,  endog  uden 
den  lillebitte  Chance,  der  knytter  sig  til  den  stærke  altid  kampfærdige 
Fæstning.  Dette  Standpunkt  kan  kun  forsvares  ud  fra  politiske  Be- 
kvemmelighedshensyn;  det  er  umuligt  at  føre  fornuftmæssige  Grunde 
i  Marken  derfor.  Alligevel  bliver  det  vel  det,  som  foreløbig  sejrer. 

Det  ene  a/  disse  Forsvarssystemer  kan  da  være  farligere  for  vor 
Statstilværelse  end  det  andet,  men  intet  af  dem  kan  yde  blot  nogen 
Sikkerhed  for  vor  Selvstændighed.  Et  forsvarligt  Forsvar  er  en 
Umulighed;  det  kan  ikke  fremtrylles  i  Danmark.  — 

Saa  er  der  Tanken  om  at  søge  vor  Tilværelse  sikret  gennem  en 
fast  Alliance  med  den  ene  eller  den  anden  Magt.  Denne  Tanke  er  for 

nylig  komniet  frem  i  en  ejendommelig  Form  i  en  Artikel  i  „Tilskueren" 
af  Dr.  Pingel.  Samtidig  med  at  han  lovsynger  Ministeriet  J.  C. 
Christensen,  vender  han  sig  hvast  mod  den  Nevtralitetspolitik,  som 
dette  dog  endnu  ikke  har  fornægtet«  Han  vil  have,  at  vi  skal  alliere 
os  med  en  eller  flere  Magter,  som  har  vor  Sympati  mod  dem,  som 
ikke  har  den.  Det  er  de  Ungdomsdrømme,  der  fyldte  ham  som  ung 
Student  i  Krimkrigens  Dage,  Dr.  Pingel  nu  drømmer  om  igen.  Men 
det  er  neppe  troligt,  at  der  i  vore  Dage  findes  andre  Danske  end  netop 
ham,  som  endnu  drømmer  denne  stolte  Drøm  om,  at  Danmarks  Vaaben 
skal  være  med  til  at  „føre  til  Sejer  Folkenes  Sag".  Derimod  er  der 
andre,  som  sysler  med  Alliancetanken  rent  fornuftmæssig.  Vi  kan  ikke 
forsvare  os  selv,  siger  de,  saa  faar  vi  slutte  os  til  en  anden  Magt,  der 
er  stærk  nok  dertil. 

Helst  vendes  Tankerne  her  mod  Sverige-Norge.  Men  det  ligger 
klart  for  alle,  der  vil  se,  at  Sverige-Norge  ikke  er  den  stærke  Magt, 
der  kan  sikre  os.  Det  har  ofte  været  bebrejdet  Svenskerne  og  Nord- 
mændene, at  de  ikke  hjalp  os  i  1864.  Det  er  med  Urette.  De  kunde 
ikke.  Sverige-Norges  Indblanding  vilde  sandsynligvis  have  medført  et 
russisk  Angreb,  og  i  hvert  Fald  vilde  Nederlaget  overfor  Tyskerne  have 
været  lige  usvigelig  sikkert,  enten  de  var  med  eller  ikke.  Og  ligesaa  nu. 
Sverige  og  Norge  vil  under  krigerske  Forviklinger  have  mere  end  nok 
at  gøre  med  at  klare  sig  selv;  de  kan  ingen  Hjælp  sende  Danmark, 
i  hvert  Fald  ingen  Hjælp,  der  betyder  nogetsomhelst. 

Og  nu  England.  Dette  Land  har  aldrig  vist  nogen  synderlig  Iver  for 
at  hjælpe  de  svage.  Os  lod  det  trods  mange  smukke  Løfter  i  Stikken 
i  1864.  Det  er  ikke  troligt,  det  skulde  være  mere  hjælpsomt  nu,  selv 
om  vi  bød  det  en  Alliance.  Højst  sandsynligt  vilde  det  sige  Nej  til  et 
saadant  Tilbud,  der  let  kunde  skaffe  det  Krig  med  Tyskland.  Men  selv 
om  Englænderne  vilde,  de  kunde  ikke.  Jylland  og  Fyn  kan  ingen 
engelsk  Flaade  værne.  En  Alliance  med  England  medfører  den  største 
Fare  for  Rigets  Deling  ved  Storebelt. 

Tilbage  er  —  bortset  fra  de  rene  Urimeligheder  —  en  Alliance  med 
Tyskland.  Tyskland  er  den  eneste  Stat,  som  kan  sikre  Danmark. 
Men  Alliance  med  Tyskland  det  er  ensbetydende  med  Underkastelse 
under  Tyskland:  tyske  Tropper  i  København,  tysk  Hærordnings  Ind- 
førelse, den  tyske  Aands  Herredømme  i  Danmark.  Det  vil  sige,  at  vi 
frivillig  vilde  drage  over  os  den  største  Ulykke,  der  overhovedet  kan 
ramme  Danmark.  Hvad  værre  vilde  der  ske,  om  Tyskerne  en  Gang 
tog  Landet.  Det  er  jo  netop  det,  vi  skulde  undgaa;  hvorfor  i  al 
Verden  skulde  vi  selv  ved  et  Alliancetilbud  give  Stødet  dertil?  For- 
skellen mellem  at  være  erobret  Provins  og  allieret  Lydrige  er  ikke 
stor.  Det  er  endda  troligt,  at  det  sidste  vilde  være  til  større  Fordærv 
for  dansk  Folkeliv  end  det  første. 

Alliancepolitiken  er  enten  naivt  Fantasteri  eller  en   Fortvivlelsens 

Nødhjælp,  hvor  man  griber  til  Udveje,  der  er  værre  end  det,  man 
søger  at  undgaa.  — 

Men  endnu  eet  føres  i  Marken  for  en  kraftig  Udvikling  af  vort 
Forsvar.  Det  er  Æren.  Skal  vi  bukke  under,  saa  skal  vi  „bide  i 
Græsset  med  Honnør",  som  Dr.  Pingel  siger  nu,  og  som  Højremænd 
længe  har  sagt.  Det  er  et  gammelt  og  stærkt  Instinkt,  der  ligger  bag 
denne  Betragtning,  men  det  er  saa  fornuftstridigt,  saa  frastødende,  at 
man  skulde  tro,  det  dog  en  Gang  blev  muligt  at  udrydde  det.  Det  er 
forstaaeligt  —  om  end  svært  at  forstaa  —  at  et  Statssamfunds  Herskere 
kan  føle  sig  berettigede  til  at  ofre  Borgernes  Liv,  naar  der  er  nogen- 
lunde sikker  Udsigt  til,  at  Statens  Tilværelse  kan  frelses  derved.  Men 
det  er  fuldstændig  ufatteligt,  at  nogen  kan  begejstres  ved  Tanken  om 
at  lade  Mennesker  myrde  i  Titusindevis  for  Ærens  Skyld.  Hvad  ære- 
fuldt er  der  egentlig  ved  saadan  menings-  og  formaalsløs  Blodsudgy- 
delse? Mon  der  ikke  var  større  Ære  i  at  frigøre  sig  fra  disse  Vrang- 
forestillinger, arvede  fra  en  svunden  Tid,  da  Menneskene  var  haardere 
og  grusommere  end  nu?  — 

Det  er  lidt  nok  en  lille  Stat  som  Danmark  kan  gøre  for  at  betrygge 
sin  Tilværelse.  Men  det  er  dog  noget.  Hvad  det  gælder  om  for  os  er 
først  og  sidst  en  klog  og  fornuftig  Optræden  overfor  Udlandet,  der  kan 
give  alle  Stormagterne  den  størst  mulige  Tillid  til,  at  Danmark  ikke 
under  noget  Forhold  vil  slutte  sig  til  den  ene  af  dem  mod  den  anden. 
Et  Middel  dertil  er  en  i  bindende  Form  afgivet  Erklæring  om  Danmarks 
vedvarende  Neutralitet.  Derimod  er  det  langt  mere  tvivlsomt,  om  vi 
bør  kaste  os  ind  i  de  forviklede  Forhandlinger,  som  vilde  kræves  til 
en  Anerkendelse  af  vor  Nevtralitet.  Et  andet  Middel  er  at  omspænde 
os  med  et  Næt  af  Voldgiftstraktater  saa  vidtgaaende  som  mulig.  Men 
en  tredje  og  ikke  mindre  vigtig  Ting  kan  vi  gøre.  Det  er  at  indrette 
vort  Militærvæsen  saaledes,  at  det  ikke  giver  Danmark  militær  Betyd- 
ning, og  at  al  Tanke  om  dansk  Indgriben  i  en  Stormagtskrig  er  ude- 
lukket. 

Det  Militærvæsen,  vi  kan  have  virkelig  Nytte  af,  indskrænker  sig 
til  saare  lidt.  Vi  maa  have  nogle  Inspektionsskibe  til  at  føre  Tilsyn 
med  Fiskeri,  til  at  ledsage  en  fremmed  Flaade  gennem  Farvandet  for 
at  paase,  at  danske  Undersaatter  ikke  krænker  Nevtralitetsreglerne 
o.  s.  V.  Vi  maa  have  en  lille  Hærstyrke,  der  i  fornødent  Fald 
kunde  danne  en  Grænsevagt  ved  Landegrænsen  for  at  indfange  Maro- 
dører, modtage  Vaabnene  fra  smaa  Hærafdelinger,  der  kunde  tænkes 
at  flygte  over  Grænsen,  o.  lign.  Maaske  burde  denne  Styrke  endda 
—  i  al  Fald  foreløbig  —  være  lidt  større  end  strengt  fornødent,  for 
ikke  at  vække  en  ubehagelig  Opsigt  i  de  Stater,  hvis  Herskere  er 
fyldt  af  militære  Fordomme  og  derfor  kunde  finde  det  upassende,  at 
en  lille  Stat  tillod  sig  helt  at  opgive  Militærvæsenet. 

En  saadan  Militærordning  vil  være  den,  der  rummer  de  mindste 
Farer  for  Danmarks  Selvstændighed.    Det  er  tillige  den  bilUg^ie.   lier 

kunde  ved  dens  Gennemførelse  spares  f.  Eks.  15  Millioner  Kroner 
om  Aaret  foruden  en  meget  stor  Del  af  det  Antal  Arbejdsdage,  der 
nu  anvendes  til  Indøvelse  i  Vaabenbrug.  Disse  Besparelser  er  ikke 
det  afgørende.  Hvis  den  dyrere  Ordning  gav  større  Sikkerhed,  maatte 
vi  tage  den.  Men  er  det  saa,  at  et  beskednere  Militærvæsen  i  sig  selv 
er  det  bedste,  saa  er  det  dog  ingenlunde  at  foragte,  at  der  spares  de 
15  Millioner  derved.  Der  kan  for  disse  Penge  gøres  overmaade  meget 
godt  for  dem,  hvem  Livet  nu  falder  tungest.  Saa  tit  der  tales  om  Re- 
former klages  der  over  Pengemangel.  Man  vender  og  drejer  et  Par 
Hundredtusind  Kr„  før  man  ofrer  dem  paa  et  Forsøg  paa  at  mildne 
Arbejdsløshedens  Ulykker.  Man  vejer  ængstelig  hver  Øre,  der  anvendes 
til  at  lette  Adgangen  for  Fattigfolk  til  at  erhverve  sig  Jordlodder,  hvor 
det  er  muligt  at  skabe  selvstændige  Hjem.  De  15  Millioner  om  Aaret 
vilde  ikke  bevirke,  at  det  hele  Folk  kunde  leve  i  Herlighed  og  Glæde, 
men  de  vilde  dog  altid  hjælpe  noget.  Det  er  et  Beløb  omtrent  lige  saa 
stort  som  det,  hele  vort  Undervisningsvæsen  koster  Stat  og  Kommune, 
næsten  tre  Gange  saa  stort  som  det,  der  gaar  til  Alderdomsunderstøt- 
teisen.  Der  kræves  en  stor  Ringeagt  for  fattige  Menneskers  Skæbne 
for  at  lade  haant  om  de  Livsgoder,  det  var  muligt  at  skaffe  dem  for 
disse  Penge. 

Forstaaelsen  af,  at  det  er  denne  Vej  vi  skal,  gennemtrænger  alle- 
rede nu  en  meget  stor  Del  af  det  danske  Folk.  Alligevel  er  der  langt 
frem  til  Gennemførelsen.  Men  derfor  bør  de,  der  har  forstaaet  det 
rette,  ikke  lægge  Hænderne  i  Skødet.  De  maa  virke  for  at  vinde  den 
meget  store  Tilslutning  til  deres  Tanker,  som  vil  behøves  for  at  sætte 
dem  igennem.  Og  de  maa  i  Mellemtiden  støtte  enhver  Bestræbelse, 
der  gaar  i  den  rigtige  Retning.  Først  og  fremmest  maa  de  samle  alle 
Anstrengelser  om  det  mest  fornødne:  Fjernelsen  af  den  Fare,  Fæst- 
ningen er.  Men  dernæst  maa  de  støtte  ethvert  Forsøg  paa  at  indskrænke 
vort  Militærvæsen  og  bringe  Udgifterne  ned.  Hver  Million,  der  spares, 
er  vundet  fra  unyttig  Virksomhed,  for  nyttig  Gerning.  — 

Ingen  af  de  Veje,  vi  har  prøvet,  yder  Sikkerhed  for  den  danske 
Stat.  De  forskellige  Forsvarssystemer  og  Alliancesystemer  adskiller  sig 
kun  fra  hinanden  ved  at  være  mere  eller  mindre  farlige.  Men  heller 
ikke  ad  den  tredje  Vej:  en  forsigtig  Udenrigspolitik  og  Opgivelse  af 
alle  Kamptanker  naas  nogen  Sikkerhed,  selv  om  Farerne  formindskes. 
Dette  er  det  triste  Resultat,  en  ædruelig  Undersøgelse  af  Danmarks 
Magtstilling  fører  til. 

Mange  vil  vægre  sig  ved  at  erkende  det.  Det  strider  mod  alle  deres 
tilvante  Forestillinger;  de  kan  ikke  bære  det  over  deres  Sind  at  ind- 
rømme vor  Magtesløshed.  Det  er  saa  let  og  behageligt  at  slaa  sig  til 
Ro  med,  at  naar  vi  blot  gør  vort  bedste,  saa  gaar  det  nok,  i  Stedet 
for  at  tænke  Sagen  igennem  til  Bunds  og  Punkt  for  Punkt  stille  det 
haarde,  men  uafviselige  Spørgsmaal:  hvad  kan  det  nytte?  Men  der  er 
en  vis  aandelig  Svindel  i  saaledes  at  blive  ved  at  leve  paa  Illusioner 

om  en  Magt,  vi  ikke  har.  Det  er  baade  sundere  og  modigere  at  er- 
kende Sandheden,  som  den  er. 

Og  saa  trist,  som  den  kunde  synes,  er  den  jo  heller  ikke.  Naar  et 
lille  Folk  selv  holder  sig  roligt,  er  det  i  Virkeligheden,  som  Evropas 
Forhold  nu  er,  ikke  udsat  for  megen  Fare.  Rundt  om  i  Evropa  danner 
smaa  Folk  smaa  magtesløse  Stater.  Siden  1815  er  intet  af  disse  smaa 
Folk  undertvunget  og  lagt  ind  under  en  af  de  store  Stater.  Det  danske 
Folk  er  det  eneste  af  dem,  fra  hvilket  man  har  røvet  en  Del  af  Folket. 
Og  dette  skyldtes  de  helt  særlige  Forhold,  der  fremkom  ved,  at  Dan- 
mark fra  gammel  Tid  havde  et  meningsløst  Herredømme  over  en  Del 
af  den  tyske  Befolkning,  og  at  det  ikke  vilde  give  Slip  paa  det  af 
Tyskere  beboede  Sydslesvig.  Havde  Danmark  i  Tide  villet  dette,  da 
havde  Nordslesvig  nu  været  dansk. 

En  Stormagtskrig  i  Evropa  er  yderst  usandsynlig.  Og  endnu  mere 
usandsynligt  er  det,  at  nogen  Stormagt  skulde  erobre  et  af  de  smaa  evro- 
pæiske  Lande.  Den  Erobrertrang,  Stormagternes  Magthavere  endnu  har 
tilbage,  tilfredsstilles  i  Kolonierne,  hvor  de  tror  at  kunne  skabe  sig  et 
Verdensherredømme,  store  Handelsfordele  o.  s.  v.  Derimod  har  de  alle 
forstaaet,  at  der  er  ingen  Fornøjelse  ved  at  erobre  et  lille  Kulturfolk, 
der  ikke  kan  bringe  dem  økonomiske  Fordele  og  ikke  vil  være  til  at 
stole  paa  i  Krig,  men  som  derimod  alle  Dage  vil  være  en  sikker  Hjælp 
for  den  erklærede  Opposition  i  Storstatens  Rigsdag.  Bismarck  var  klar 
derover,  da  han  i  1864  tilbageviste  Tanken  om  Danmarks  Optagelse  i 
det  tyske  Forbund.  Nu  er  der  neppe  nogen  Stormagtspoli tiker,  som 
ikke  er  paa  det  rene  dermed.  Besynderlige  Æresforestillinger  forbyder 
dem  at  give  tilbage,  hvad  de  tidligere  har  taget,  men  ingen  af  dem 
ønsker  at  erobre  mere. 

Og  endelig:  Staten  og  Folket  er  ikke  eet.  Skulde  den  usandsynlige 
Ulykke  ramme  det  danske  Folk  at  blive  lagt  ind  under  en  fremmed 
Stat,  saa  lever  Folket  alligevel.  Det  er  ikke  let  at  glemme  dette  i  Dan- 
mark. Gennem  mere  end  40  Aar  har  danske  Nordslesvigere  under  de 
allervanskeligste  Forhold  aflagt  et  fuldgodt  Vidnesbyrd  derom.  Og  Folket 
lever  stærkere  og  sikrere  jo  mere  udviklet  dets  aandelige  og  mate- 
rielle Kultur  er,  jo  mindre  der  er  tilbage  af  de  Klassegrænser,  som 
splitter  og  deler  et  Folk  i  stridende  Lejre  med  forskelligartet  Tænkevis. 


Vinterskolen  i  Købstæderne. 

Af  J.    P.   SUNDBO. 

„Vinterskolen  i  Købstæderne",  hvad  er  det  for  noget  Snak,  vil  en 
og  anden  sige.  I  Byerne  har  vi  dog  vel  Hverdagsskole  hele  Aaret. 
At  det  paa  Landet  er  sløjt  med  Skolegangen  om  Sommeren,  det  ved 
vi,  men  i  Købstæderne? 

Fik  vi  da  ikke  en  ny  Skolelov  i  1899? 

Jo,  vi  fik  en  „Lov  af  24.  Marts  1899  om  forskellige  Forhold  ved- 
rørende Folkeskolen ''.  Det  var  dog  nærmest  en  Lønningslov  for  Læ- 
rerne, en  højst  nødvendig  Lønningslov,  men  ikke  nogen  egentlig  Skole- 
lov, der  fordrer  en  virkelig  tidssvarende  Skoleundervisning  overalt  i 
Landet.  Og  Agrarpolitikeme  fik  snildelig  lavet  en  Ventil  gennem  hvil- 
ken de  kan  trække  Børn  fra  Skolen  og  ud  til  Hyrdelivet  ikke  bare 
fra  Landet,  men  ogsaa  fra  Byen. 

Det  hedder  ganske  vist  i  Skolelovens  §  1 1 ,  at  der 

„i  offentlige  Skoler  i  Købstæderne  og  paa  Landet  skal  undervises  41  Uger  om  Aaret** 

Kultusministeriet  har  endog  i  en  Skrivelse  af  6.  September  1900  ud- 
talt, at  det 

„maa  holde  for,  at  Lovens  Paalæg  om  41  Ugers  aarlig  Undervisning  medfører,  at  der 
maa  holdes  Skole  i  246  Dage  om  Aaret,  saaledes,  at  der  undervises  6  Dage  i  hver 
Uge,  hvilken  sidste  Regel  følger  deraf,  at  Loven  ikke  nævner  et  bestemt  Antal  af 
Dage,  men  af  Uger^  og  at  en  Uge  er  ensbetydende  med  6  Skoledage.  Det  vil  herefter 
ikke  være  tilstedeligt  at  koncentrere  den  samlede  aarlige  Skoleundervisning  paa  en 
bestemt  Tid  af  Aaret  med  den  Virkning,  at  Skoleugen  i  en  Del  af  Aaret  indskrænkes 
til  5  eller  endnu  iterre  Dage." 

I  en  Skrivelse  af  29.  September  1900  fremhæver  Ministeriet  yder- 
ligere, at 

„det  er  heldigst,  hvis  Undervisningen  for  hver  Klasse  fordeles  jævnt  over  hele  Aaret, 
saaledes  at  navnlig  ældste  Klasse  faar  saa  megen  Sommerundervisning  som  muligt. ** 

Teorien  er  altsaa  god  nok.  Men  Praksis  gaar  desværre  i  en  ganske 
anden  Retning.  Trods  Lovens  og  Regeringens  Paabud  om  246  Skole- 
dage aarlig,  lader  det  sig  gøre  i  de  allerfleste  vestjyske  Sogne  at  holde 
Hyrdedrengene,  hvilket  vil  sige  over  Halvdelen  af  Landsbyens  Drenge- 
børn, borte  fra  Skolen  hele  Sommeren.  Og  hvad  værre  er.  Agrarerne 
kan  hvert  Foraar  hente  100  å  120  Børn  inde  i  nærmeste  Købstad  — 
saa  mange  henter  de  f.  Eks.  i  Esbjerg  —  og  disse  Børn  kommer  ikke 
i  Skole  hele  Sommeren.  Eller  hvis  de  endelig  for  et  Syns  Skyld  faar 
Lov  at  søge  Landsbyskolen  en  enkelt  Dag,  har  de  selvfølgelig  intet 
Udbytte  af  Undervisningen. 

For  at  opnaa  dette  for  den  oplyste  danske  Bondestand  lidet  smig- 
rende Resultat  har  de  agrariske  Lovgivere  i  1899  været  saa  forsynlige 
at  sikre  sig  en  lille  Ventil  i  Loven.  I  §  14  er  „Vinterskolen**  udtryk- 
kelig nævnt  og  anerkendt  som  en  Art  Skolevæsen,  til  hvilket  der  kan 
anvendes  ueksaminerede  Lærere  eller  Lærerinder.  Ministeren  kan  ikke 
bare  tillade  at  denne  Ordning  bestaar,  hvor  den  allerede  tidligere  har 
været  indført.  Han  kan  ogsaa  „indrømme  Tilladelse  til  Undervisningens 
Ordning  paa  tilsvarende  Maade  ved  ny  Skoler  i  paagældende  Egne  af 
Landet".  Og  endelig  hedder  det  i  samme  Paragraf,  at  Ministeren 
bemyndiges  til  „hvor  særlige  Forhold  taler  derfor,  at  bevilge  Afvi- 
gelser** fra  de  fastsatte  Bestemmelser  om  Skoledagenes  Antal  „for  saa 
vidt  saadanne  Afvigelser  foreslaas  af  den  stedlige  Skolebestyrelse.** 

Hermed  er  alle  Sluser  aabne  for  Landets  Vedkommende.  Med 
denne  Bestemmelse  in  mente  kan  Børnene  drives  i  Flokkevis  fra  Sko- 
len og  ud  paa  Marken  til  Kreaturerne.  „Den  stedlige  Skolebestyrelse*", 
som  bestaar  af  Sogneraadet  og  Skolekommissionen  —  Præsten  og  to 
Skolekommissionsmedlemmer  —  bliver  let  enige  om  at  søge  Tilladelse 
til  at  suspendere  eller  stærkt  indskrænke  Skolen  om  Sommeren.  Og 
saa  har  vi  den  for  „Verdens  mest  oplyste  Land"  ret  generende  Skan- 
dale, at  Børnene,  navnlig  i  de  sidste  Skoleaar  kun  gaar  i  Skole  om 
Vinteren.  Til  denne  Undervisning  anvendes  som  sagt  ueksaminerede 
Lærere  eller  Lærerinder.  Ofte  bliver  et  ungt  Menneske,  som  tænker 
paa  at  blive  Skolelærer,  ansat  som  Vinterlærer  et  Aar  eller  to  inden 
han  kommer  paa  Seminariet.  At  hans  Undervisning  ikke  kan  give  store 
Resultater,  er  jo  givet.  Galt  er  det,  at  Børnene  ikke  kommer  ordent- 
lig i  Skole  om  Sommeren,  og  endnu  værre  bliver  det,  fordi  man  ikke 
giver  dem  en  uddannet  Lærer  om  Vinteren. 

Alt  i  alt  er  dette  Vinterskolesystem  en  afgørende  Hindring  for 
Landsbyskolens  Udvikling.  Men  ikke  nok  hermed:  Vinterskolen  eller 
rettere  Hyrdeuvæsenet  læ^er  sig  ogsaa  paa  tværs  af  Købstadskolens 
Fremgang.  Og  dette  kunde  man  i  det  mindste  have  undgaaet  efter 
Skoleloven  af  1899,  blot  Ministeriet  vilde  have  anvendt  en  human  For- 
tolkning af  denne  Lov. 

Det  antoges  ogsaa  almindeligt  i  Købstæderne,  at  de  gamle  „Hyrde- 
klasser'' for  evig  og  altid  var  skrinlagte  under  den  ny  Skolelov.  Denne 
Antagelse  stadfæstedes  ikke  bare  af  Skoleloven,  men  ogsaa  af  en  mi- 
nisteriel Skrivelse  af  28.  Aug.  1893. 

Amtmanden  over  Ribe  Amt  havde  forespurgt  Ministeriet  om  Børn  fra  Skoledistrikter, 
hvor  der  er  Skolepligt  Aaret  rundt,  kan  sættes  i  Tjeneste  om  Sommeren  i  Hertug- 
dømmet Slesvig,  hvor  de  ingen  Skolegang  nyde  eller  „om  disse  Børns  Afholdelse  fra 
Skolegang  om  Sommeren  ikke  er  utilstedelig,  saa  at  Forældrene  kunne  mulkteres.** 

Amtmanden  havde  overfor  Ministeriet  gjort  den  frisindede  Anskuelse  gældende, 
„at  da  der  ikke  foreligger  nogen  egentlig  Ekspatriation ,  maa  Børnene  vedblivende 
anses  for  at  være  undergivne  Skolegangsordenen  i  deres  Hjemstedskommune,  og  saa- 
fremt  der  i  denne  er  Skolepligt  om  Sommeren  for  Børn  af  yngste  Klasse,  kan  intet 
Barn  af  denne  Klasse  udskrives  af  Skolen  for  om  Sommeren  at  søge  Tjeneste  i  Ud- 
landet og  ikke  heller  til  Sommertjeneste  i  en  Kommune,  der  ikke  har  Skolepligt  om 
Sommeren,  medmindre  det  godtgøres,  at  der  efter  Skolekommissionens  Skøn  paa  anden 
Maade  forsvarlig  vil  blive  sørget  for  Barnets  Undervisning'*.  Endelig  bemærker  Amt- 
manden, at  „den  samme  Regel  formentlig  maa  gælde  for  Børn  af  ældste  Klasse  i  en 
Skolekommune,  hvor  der  ligeledes  er  Sommerpligt,  dog  med  den  Modifikation,  at  Skole- 
direktionen vil  kunne  meddele  Tilladelse  til  Udskrivningen". 

Ministeriets  Svar  lyder  kort  og  godt:  „Saaledes  foranlediget  skal  man  tjenstligst 
melde,  at  Ministeriet  ganske  kan  tiltræde  den  foranførte  af  Dem  udtalte  Mening  om  de 
opstillede  Spørgsmaal.** 

Efter  denne  i  1893  fastsatte  Regel  er  det  givet,  at  Børn  slet  ikke 
kan  udskrives  til  Sommertjeneste  i  Slesvig  og  at  de  ikke  kan  udskri- 
ves til  denne  Tjeneste  i  nogen  Landkommune,  hvor  Skolegangen  er 
ringere  end  i  Købstaden.    Da  Landsbyens  Sommerskole  altid  er  rin- 

gere  end  Byens,  kunde  Købstadkommunerne  herefter  med  Skoledirek- 
tionens Billigelse  hindre  al  Udskrivning  til  Sommertjeneste. 

Saaledes  var  Stillingen  i  Højres  Regeringstid,  og  man  kunde  være 
berettiget  til  at  vente,  at  det  i  hvert  Fald  ikke  skulde  blive  ringere, 
da  vi  fik  en  Kultusminister,  som  selv  har  været  Lærer  i  Folkeskolen. 
Ikke  desto  mindre  har  Hr.  Christensen-Stadil  „Æren**  af  at  have 
slaaet  Døren  op  paa  vid  Gab  for  Vinterskolesystemet  ogsaa  i  Byen. 

I  Henhold  til  ovennævnte  ministerielle  Skrivelse  af  1893  vilde 
Skolekommissionen  i  Esbjerg  med  Byraadets  Tilslutning  nægte  Ud- 
skrivning til  Sommertjeneste.  Man  vedtog  derfor  en  Skoleplan,  hvori 
der  intet  findes  om  Vinterskole,  og  hvorefter  alle  Børnene  altsaa 
skal  gaa  i  Skole  hele  Aaret.  Denne  Plan  fik  Ministeriets  Stadfæstelse. 
—  Forinden  man  skred  til  Nægtelsen  vilde  Skolekommissionen  dog 
sikre  sig  Skoledirektionens  Billigelse.  Direktionen  svarede  straks,  at 
den  var  ganske  enig  med  Skolekommissionen  i  det  uheldige  i,  at  Børn 
fra  Esbjærg  Skoler  tager  Sommertjeneste  i  andre  Kommuner  med 
mindre  Skolegang.  "^  Direktionen  ansaa  sig  imidlertid  ikke  for  kompe- 
tent til  at  afgøre,  om  Forbudet  var  lovhjemlet,  „hvor  ønskeligt  det  end 
er**  og  indankede  derfor  Sagen  for  Ministeriet. 

Derpaa  gav  Ministeriet  for  Kirke-  og  Undervisningsvæsenet  under 
17.  Oktober  følgende  Svar: 

„Efter  at  Ministeriet  i  denne  Anledning  har  brevvekslet  med  sin  Konsulent  i 
Sager  vedrørende  Folkeskolen,  undlader  man  ikke  tjenstlig  at  meddele  til  behagelig 
Efterretning  og  videre  Bekendtgørelse  for  Esbjei^  Skolekommission,  at  der  ikke  i  Lov- 
givningen findes  Hjemmel  til  at  forbyde  Udskrivning  af  Skolebørn  til  Undervisning  om 
Sommeren  i  en  anden  Kommune,  og  at  Skoleplanen  derfor  ikke  kan  paaberaabes  som 
Støtte  for  Skolekommissionens  Opfattelse,  men  at  der  bør  stræbes  efter  at  skaffe  Børn, 
der  udskrives  til  Sommertjeneste,  forøget  Skolegang  om  Vinteren  for  at  bøde  paa  de 
uheldige  Sider  ved  det  omhandlede  Forhold.'' 

Dermed  er  Købstadskolen  atter  sat  tilbage  til  Tiden  før  1893.  Ud- 
skrivningen til  Sommertjeneste  paa  Landet,  ja  selv  nede  i  Slesvig, 
hvor  de  selvfølgelig  ikke  kan  komme  i  Skole,  da  de  ikke  forstaar 
Tysk,  er  herefter  ubegrænset.  1.  Maj  1903  blev  der  udskrevet  ca.  100 
Børn  fra  Esbjerg,  og  disse  Børn  maatte  altsaa  om  Vinteren  under- 
vises i  3  „ Vinterklasser ",  en  Slags  Sinkelektier  overfor  det  øvrige 
Skolevæsen.  I  1904  da  Udskrivningstilladelsen  var  bleven  bedre  bekendt, 
havde  der  meldt  sig  120  Børn,  som  skulde  udskrives  om  Foraaret. 
Takket  være  Ministeriets  alt  andet  end  humane  Fortolkning  af  Loven 
har  vi  altsaa  nu  bare  i  en  enkelt  Købstad  100—120  Børn,  som  kun 
søger  Skolen  det  halve  Aar  og  altsaa  sandsynligvis  er  fordømt  til  at 
være  Sinkelektieanere  hele  Skoletiden  igennem. 

Det  værste  er  endda  dette,  at  Udskrivningen  til  Sommertjeneste 
virker  som  en  Hæmsko  paa  hele  Skolevæsenet.  Hvis  man  i  en  By 
forsøger  at  indskrænke  Børnearbejdet  i  H.  t.  Lov  om  Børns  og  unge 
Menneskers  Arbejde  i  Fabriker  og  indfører  f.   Eks.  Heldagsundervis- 

ning  i  hele  Folkeskolen,  kan  det  let  bevirke,  at  endnu  flere  Børn  bliver 
sendt  ud  paa  Landet. 

Og  hvor  harmeligt  er  det  ikke,  at  denne  fordærvelige  Tilstand  er 
fremkaldt  af  vor  første  frisindede  Kultusminister.  De  stedlige  Skole- 
autoriteter  er  villige  til  at  tage  Ansvaret  for  Vinterskolens  Afskaffelse, 
de  støtter  sig  til  en  10  Aar  gammel  Skrivelse  fra  en  Højreminister. 
Men  den  frisindede  Kultusminister  —  Skolelæreren  paa  Ministertabu- 
retten —  omstyrter  det  Hele,  giver  Agrarerne  frit  Lejde  til  at  søge 
Hyrdedrenge  i  Byen  og  sætter  Købstadskolen  10  å  20  Aar  tilbage. 

Forstaa  det,  hvo  som  kan! 

Hvis  det  endda  var  sket  ved  en  Forglemmelse?  Men  det  maa 
være  sket  med  velberaad  Hu.  Thi  heller  ikke  paa  det  i  Forfjor 
vedtagne  Forslag  til  Ændringer  i  Skoleloven  har  man  rørt  ved  det  her 
omhandlede  Forhold. 

Det  ministerielle  Forlangende  om  Vinterskole  i  Købstaden  synes 
saaledes  at  være  en  Tanke  —  maaske  endda  en  „demokratisk"  Tanke, 
idet  man  vil  lade  det  størst  mulige  Antal  Købstadbørn  smage  Hyrde- 
livets Velsignelser! 

Mange  vil  jo  endnu  paastaa,  at  Børnearbejdet^  særlig  Hyrdelivet,  er 
en  Velsignelse  for  Børnene,  selv  om  det  ødelægger  Skoleundervisnin- 
gen. Det  er  da  maaske  ikke  ufornødent  at  undersøge,  hvad  Hyrde- 
livet har  ført  til  for  de  Børn,  der  nu  søger  Vinterskolen  i  Esbjerg. 

I  Byens  øvrige  Skoler  viste  det  sig  ved  Skolelægens  Undersøgelser 
i  Efteraaret  1903,  at  der  blandt  de  mindste  Børn  var  4  pCt.  syge.  Denne 
Sygelighed  steg  til  10  pCt.  for  Børnene  i  13 — 14  Aars  Alderen.  Tildels 
skyldes  den  større  Sygelighed  for  de  ældste  Børn  vistnok  Vanskelig- 
heder i  Overgangsalderen,  men  Børnearbejdet  har  sikkert  ogsaa  sin 
Del  af  Skylden. 

I  Vinterskolen  er  Sygeligheden  imidlertid  langt  større.  I  yngste 
Vinterskoleklasse  var  20  pCt.  af  Børnene  under  Lægebehandling,  i 
mellemste  Klasse  var  ca.  27  pCt.  og  i  ældste  Klasse  ca.  40  pCt.  syge. 
Kronisk  Forkølelse,  Hoste,  Smærter  i  Bryst  og  Ryg  samt  Mavesvag- 
heder er  de  hyppigst  forekommende  Sygdomme.  Ved  Sommerarbejdet 
paa  Landet  misbruges  Børnene.  Arbejdet  er  ofte  for  strængt  for  dem, 
navnlig  hvis  de  har  en  eller  anden  Svaghed,  de  faar  for  lidt  Søvn, 
undertiden  daarlig  Kost,  og  i  Regn  og  Slud  maa  de  ofte  gaa  gennem- 
blødte hele  Dagen  uden  at  kunne  skifte  Tøj. 

Men  lad  Børnene  selv  beskrive  deres  Ophold  paa  Landet.  Ved  en 
Lærers  Mellemkomst  har  vi  faaet  Børnene  i  en  Vinterklasse  til  at 
skrive  en  Stil  om  Sommertjenesten. 

En  13-aarig  Dreng  fortæller: 

„Min  Husbond  var  en  ond  Mand.  Vi  kom  op  Kl.  4  om  Morgenen  og  vi  fik  ikke 
noget  at  spise  før  Kl.  7  elier  7Vs-  Han  skældte  altid  ud,  og  somme  Tider  fik  jeg  Klø, 
endskønt  jeg  læssede  alt  Møget,  saa  Skindet  gik  af  Fingrene.    Han  var  ogsaa  gerrig. 

En  Dag  i  Høsten,  da  vi  var  inde  til  Mellemmad,  tog  jeg  et  lille  Stykke  Frikadelle  paa 
et  Stykke  Smørrebrød.  Det  blev  han  saa  gal  over,  at  han  slog  mig  i  Nakken  og  sagde 
Fraadser  og  Svinehund. ** 

En  anden  Gut  i  samme  Alder  beretter: 

„Min  Husbond  og  Madmoder  var  flinke  og  jeg  tjente  sammen  med  en  Karl,  som 
ogsaa  var  flink,  og  vi  holdt  meget  Sjov,  især  naar  han  fik  lidt  i  Hovedet,  for  saa 
gjorde  han  saa  mange  Spilopper.  Vi  kom  aldrig  i  Seng  før  Kl.  12;  men  vi  maatte  op 
hver  Morgen  Kl.  4." 

Om  denne  Dreng  siger  Læreren,  at  han  har  „daarlige  Øjne,  Blegsot, 
hoster  næsten  altid  og  er  aandelig  og  legemlig  slap.  Han  ser  sikkert 
tilbage  paa  sin  Sommertjeneste  med  Glæde  og  længes  efter  den  Tid, 
da  alt  for  lidt  Søvn  og  megen  usund  Nattevaagen  lagde  de  første 
Spirer  til  hans  legemlige  Svagheder."* 

En  anden  af  Drengene  fortæller  følgende: 

„Min  Madmoder  var  meget  vred  og  gnaven.  Hun  havde  altid  en  Brændevinsflaske 
i  Kommodeskuffén,  og  naar  hun  var  rigtig  gnaven,  saa  drak  hun.  En  Dag,  hun  var 
drukken,  kom  hun  ind  i  Stalden  og  slog  mig  i  Hovedet  med  en  „Staldlime*" ;  men  jeg 
var  da  saa  heldig  at  komme  op  i  Baasen  hos  en  af  Hestene,  og  der  turde  hun  ikke 
komme;  thi  saa  havde  Hesten  bidt  hende.*" 

Den  unge  Lærer  som  har  samlet  disse  Stile,  hævder,  at,  „medens 
Drengene  næsten  altid  tager  Livets  Modgang  uden  at  blive  forknytte, 
er  dette  ikke  Tilfældet  med  Pigerne,  der  synes  at  være  mindre  mod- 
standsdygtige.*" 

En  12-aarig  Pige  giver  følgende  Skildring: 

„Min  Madmoder  skældte  ud  hver  Dag,  og  jeg  flk  somme  Tider  Prygl.  Jeg  passede 
og  malkede  alle  Køerne.  Der  var  8.  Jeg  passede  ogsaa  Faarene.  Vi  stod  op  Kl.  4Vs. 
og  vi  gik  næsten  aldrig  i  Seng  før  Kl.  11.  Jeg  fik  kun  Lov  til  at  komme  hjem  en 
Gang,  og  jeg  græd  saa  tidt.** 

Vi  skal  bare  tilføje,  at  det  for  en  voksen  Pige  anses  for  strængt 
Arbejde  at  malke  8  Køer. 

En  Del  af  Drengene  fandt  naturligvis,  at  de  havde  haft  det  stor- 
artet, en  af  dem  skrev  i  sin  Beretning  følgende  gribende  Slutning: 

„Der  var  saa  morsomt  der  paa  Kroen,  hvor  jeg  tjente.  Hver  Søndag  rejste  jeg 
Kegler,  men  derved  flk  jeg  saa  ondt  i  Ryggen  og  blev  syg,  saa  nu  kan  jeg  ikke  rejse 
Kegler  mere." 

Disse  og  mange  andre  ere  Vinterskolens  Følger.  Om  noget  Sted 
kunde  vi  vel  her  trænge  til  en  Smule  „Systemskifte".  Lad  i  det 
mindste  Købstadbørnene  blive  i  Skolen  ogsaa  om  Sommeren  i  Stedet 
for  at  jage  dem  ud  paa  Landet  for  at  malke,  vogte  Kvæg  og  rejse  Kegler. 

Eller  er  det  for  store  Fordringer  at  stille,  naar  Verdens  mest  op- 
lyste Bondestand  er  ved  Roret? 


Verdens  Gang. 

Beværternæringen.    Mit  Indlæg  for  stille  strænge  Lokalefordringer  til  Bevært- 

bunden    Beværternæring    har    faaet    en  ningeme.  Jeg  glæder  mig  over  herved  at 

Imødegaaelse   af   Hr.    C.    C.    Hage,    der  faa  Lejlighed  til  at  omtale  dette  Standpunkt, 

ønsker  at  klare  Sagen  alene  ved  at  op-  Standpunktet  er  ikke  klart;   det  skjuler 

nemlig  højst  forskellige  Anskuelser,  men 
i  det  Store  og  Hele  kunne  de,  der  ville 
nøje  sig  med  at  lægge  Lokalebaand  paa 
Beværmingerne,  deles  i  to  Grupper. 

Der  er  dem,  der  udelukkende  af  sani- 
tære og  politimæssige  Hensyn  vil 
stille  Fordringer  til  Beværtningslokalerne, 
og  der  er  dem,  der  tillige  vil  stille  Lokale- 
fordringer  for  derved  at  indskrænke 
Beværtningernes  Antal. 

Det  forskellige  Motiv  medfører  Forskel 
i  Fordringerne:  Skal  der  kun  opstilles  saa- 
danne  Fordringer,  som  Sundhed  og  Politi- 
opsyn maa  kræve,  eller  skal  der  stilles 
yderligere  Fordringer,  der  vanskeliggøre 
Beværtningernes  Oprettelse? 

Det  sidste  Standpunkt  —  de  strænge 
Fordringer  —  vil,  hvis  det  lod  sig  gennem- 
føre, først  og  fremmest  bevirke  en  betyde- 
lig Fordyrelse  af  Beværterdrift  ved  den 
forøgede  Husleje,  som  de  bedre  Lokaler 
forudsætte;  og  dette  vil  atter  betyde  For 
dyrelse  af  Publikums  daglige  Kost. 

Den  større  Husleje,  man  paafører  Vær- 
ten, samtidig  med  at  man  giver  Beværter- 
næringen fri  og  slipper  Konkurrencen  løs 
paa  ham,  vil  forøge  Vanskelighederne  for 
ham  ved  at  holde  sig  oven  Vande  og  vil 
yderligere  friste  ham  ind  paa  en  „energisk" 
Alkoholafeætning  med  de  Udskejelser  dette 
medfører. 

Ved  at  opstille  strænge  Fordringer  til 
Lokalerne  skaber  man  en  ny  Interesseret 
i  Alkoholdriften,  en  Interesseret,  som  endnu 
her  i  Landet  ikke  er  optraadt  synderligt 
paa  Skuepladsen;  men  som  man  i  andre 
Lande,  hvor  Lokalefordringerne  have  hersket 
i  længere  Tid,  har  stort  Besvær  af  ved  ethvert 
Forsøg  paa  Indskrænkning  af  Beværter- 
tallet. Jeg  mener  Husværterne,  de  Hus- 
ejere som  efter  Lokalelovens  Anvisning 
have  sat  sig  i  Bekostninger  for  at  frem- 
stille tilfi*edsstillende  Lokaler;  de  vil  ved 
ethvert  yderligere  Forsøg  paa  Indskrænk- 
ninger optræde  som  Forurettede  og  til  evig 
Tid  blive  en  Klods  om  Benet  paa  Lov- 
givningsmagten. 

Og  hvad  har  Englands  strænge  Lokale- 
fordringer bevirket?  At  Husejerne  kun  faa 
Raad  til  at  indrette  et  eller  to  reglemen- 
terede Rum,  uden  Plads  for  længere  Op- 
hold og  uden  Plads  til  Madservering;  men 
kun  med  Adgang  til  det  staaende  Diske- 
drikkeri. „Bar"systemet  bliver  let  en  Følge 
af  de  overdrevne  Lokalefordringer,  og  „Bar  - 
systemet  er  ødelæggende,  set  fra  et  Ædrue- 
lighedsstandpunkt. 

Men  den  væsentligste  Indvending  mod 
at  ville  indskrænke  Beværterantallet  ved 
strænge  Lokalefordringer  er  dog  vistnok 
den,  at  det  hele  Standpunkt  mangler  Ærlig- 
hed. Man  ønsker  ikke  at  vedkende  sig  sin 
sande  Hensigt.  Hvad  enten  det  nu  er 
kommunal-politiske  Hensyn,  som  paabyder 
Taushed  om  det  sande  Øjemed  —  at  ind- 


skrænke Beværtertallet  —  eller  man  søger 
at  narre  sig  selv  for  ikke  at  støde  an  mod 
hellige  Frihandelsdoktriner,  er  der  i  begge 
Tilfælde  en  Brist  paa  fuld  Sandhed,  og  i 
det  Øjeblik,  Standpunktet  skal  gaa  over  fra 
Theori  til  Praxis,  skal  bringes  til  Udførelse 
i  Virkelighedens  Verden,  vil  Sandheds- 
bristen  gøre  Standpunktet  ganske 
uigennemførligt. 

Naar  Lokalefordringerne  nemlig  skulle 
til  at  diskuteres  i  Enkelthederne  for 
nærmere  at  fastsættes  af  Kommunestyrel- 
sen, ihvad  er  det  saa  for  Argumenter,  der 
vil  blive  draget  frem  for  hver  enkelt  For- 
dring? for  Fordringen  om  Loftshøjde,  om 
Gulvareal,  om  Vinduesareal  o.  s.  v.?  Der 
vil  jo  staa  en  Kamp  om  hver  enkelt  For- 
dring, og  for  hver  enkelt  Fordring  vil  kun 
de  hygieiniske  og  politimæssige  Grunde 
kunne  føres  i  Marken;  kun  de  ville  kunne 
staa  sig  i  Detaildiskussionen.  Naar  man 
ikke  for  sin  FordHng  til  Loftshøjde  eller 
Lys  kan  paaberaabe  sig  Hygieine  eller 
Moral,  troer  man  da,  at  man  vil  kunne 
føre  sine  Krav  frelst  igennem  overfor  Be- 
værteres og  Husejeres  kampvakte  Mod- 
stand? Det  lever  kun  i  Fantasien,  at  man 
indskrænker  Beværtertallet  ved  Lokale- 
fordringer; thi  naar  Lokalefordringeme 
skulle  præciseres,  vil  det  altid  vise  sig, 
at  man  kun  opnaar  at  sætte  igennem 
Hygteinens,  Politiopsynets  nødtørftigste 
Fordringer. 

Og  saa  staar  vi  altsaa  ved  det  andet 
Standpunkt,  det  der  vil  give  Beværter- 
næringen fti  og  klare  hele  Sagen  ved  de 
nødtøftige  hygieiniske  og  politimæssige 
Lokalefordringer. 

Men  disse  Fordringer  ville  for  det  Første 
ikke  faa  tilbagevirkende  Kraft,  ikke  ramme 
alt  existerende  Beværtningslokaler;  men  de 
ville  heller  aldrig  blive  saa  strænge,  at  ikke 
saa  godt  som  enhver  Husejer  med  Lethed 
vil  kunne  opfylde  dem.  Troer  man,  det  vil 
være  muligt  at  overbevise  Kommunal- 
bestyrelsen om,  at  den  fattige  Mand,  naar 
han  spiser  ude,  absolut  skal  have  dobbelt 
saa  højt  til  Loftet  og  5  Gange  saa  meget 
Lys  som  hjemme  og  for  den  Fornøjelse 
betale  sin  Føde  saa  meget  dyrere?  Vil 
ikke  de  Fleste  mene,  at  enhver  Fordyrelse 
af  Føden  er  et  hygieinisk  Tilbageskridt, 
selv  om  det  Lokale,  i  hvilket  Føden  ind- 
tages, hygieinisk  forbedres? 

Og  det  er  altfor  sangvinsk  at  tro,  at 
hygieiniske  og  lyse  Lokaler  vil  bidrage 
væsenligt  til  at  hæmme  den  Rovdrift  med 
Alkohol,  som  jeg  har  omtalt  i  min  Afhand- 
ling. Erfaringen  viser,  at  pæne  Lokaler 
godt  kan  omdannes  til  Bondefangerbevært- 
ninger,  godt  kan  bruges  til  Udplyndring 
af  berusede  Velhavere,  godt  kan  blive  et 
Centrum  og  en  Smittekilde  for  Forbrydelser. 

Lokalets  Beskaffenhed  er  naturligvis  af 
Betydning;  men  hvad  der  er  af  langt  ander- 

ledes  indgribende  Betydning,  det  er  Vær- 
tens Person;  det  er  ham,  hvis  Moral 
man  skal  styrke,  ham  man  skal  have 
Haand  i  Hanke  med;  og  det  faar  man  ikke 
uden  gennem  bunden  Beværternænng. 

C.  Ussing. 


Elbert  Hubbard  om  Georg  Brandes. 

Ved  at  læse  Artiklen  om  „Amerikansk  For- 
retningsliv" i  „D.  n.  A.**  for  1.  Marts  blev 
jeg  mindet  om  en  lille  Opsats  i  „The  Phi- 
listine*",  som  en  Bekendt  af  mig  for  flere 
Aar  siåtm  aaadte:  mig  fra  Amerika.  Stykket 
hedder  „Indviet  Lfv*  femmaåsåtcd  lives)  og 
indeholder  som  Udgangspunkt  et  rfTTeSljMn: 
om  Georg  Brandes,  som  maaske  nok  saa 
meget  som  „Et  Budskab  til  Garcia*"  giver 
en  Forestilling  om  den  amerikanske  Moral- 
ists Metode  og  Betragtningsmaade.  Artiklen 
er  undertegnet  „Fra  Elbertus"  og  lyder  i 
Oversættelsen,  som  jeg  tager  uddragsvis, 
saaledes : 

„Her  er  en  Ide,  som  jeg  meddeler 
„dig,  fordi  jeg  ikke  selv  har  fast  Tag  i 
„den.  Jeg  forklarer  dig  den  for  at  klare 
„min  egen  Forstaaelse.  Og  saaledes  kom- 
„mer  jeg  sandsynligvis  til  at  overlade  dig 
„noget,  som  allerede  er  dit  eget. 

„Ideen  er  denne:  —  men  før  jeg  be- 
„skriver  den,  vil  jeg  fortælle  om  noget, 
„en  Mand  saa  i  et  lille  Hus  i  Danmark. 
„Det  var  et  ganske  lille  hvidkalket  Hus 
„med  en  eneste  Rosenbusk,  der  voksede 
„op  omkring  Døren.  Og  i  Huset  boede 
„en  Kunstner  med  sin  Hustru  og  deres 
„lille  Pige.  —  Der  var  kun  fire  Værelser 
„i  dette  Hus:  Køkken,  Sovekammer, 
„Arbejdsværelse  og  et  andet  Rum,  som 
„Husets  Beboere  brugte  til  at  modtage 
„de  faa  Besøgende,  som  kom  hos  dem. 
„Naar  Gæsterne  blev  til  Te  eller  kom 
„til  Frokost,  blev  Bordet  dækket  her- 
„inde,  men  sædvanligvis  indtog  Kunst- 
„neren  og  hans  Hustru  og  Barn  deres 
„Maaltider  i  Køkkenet,  eller  om  Som- 
„meren  paa  en  Veranda  udenfor  Huset. 

„Kunstneren  malede  Malerier,  og  hans 
„Hustru  skar  smukke  Ting  ud  i  Træ, 
„men  de  tjente  ikke  mange  Penge,  — 
„i  hvert  Fald  syntes  ingen  at  kende  dem. 
„De  havde  ikke  Raad  til  at  samle  sig  et 
„Bibliotek,  og  maaske  vilde  de  ikke 
„alligevel  have  gjort  det,  om  de  havde 
„haft  Raad.   Men   dog  ejede  de  alle  de 


„Bøger,  som  Georg  Brandes  havde 
„skrevet. 

„Disse  Bøger  var  anbragt  i  et  kuriøst 
„og  ejendommeligt  lille  Skab,  som  Kunst- 
„neren  og  hans  Hustru  selv  havde  lavet. 

„Og  foran  Bogskabet  hang  i  en  Kæde 
„ned  fra  Loftet  en  gammel  romersk 
„Lampe. 

„Og  Lampen  brændte  altid.    Nat  og 

„Hver  Morgen,  inden  nogen  af  dem 
.havde  rørt  en  Bid  Mad,  læste  Manden 
„og  hans  Kvinde  i  Georg  Brandes  og 
„derefter  rensede  og  pudsede  de  i  Tavs- 
„hed  Lampen  og  g^  ny  Olje  paa  den. 

„Aha!  Hvorledes?  Dine  Øjne  er  fyldt 
„med  Taarer!  Hvor  meningsløst.  Men 
adu  ønsker  at  høre  mere  om  Kunstneren 
„og  !!■■»  Hustru  og  deres  lille  Pige. 

„Men  Gucf  tfl^nftaug,  det  er  alt,  hvad 
„jeg  ved  om  dem.  — 

„Men  det  ved  jeg,  at  Geor^  Isao- 
„des  er  en  af  den  ny  Tids  Apostlie. 
„Hans  Ord  er  et  Forsvar  for  Skønhed 
„ —  det  vil  sige  for  Harmoni.  Han  y'il 
„have  os  til  at  leve  vort  Liv  jævnt  og 
„sandt,  i  Ærlighed  og  Nobelhed.  Han 
„vil  have  os  til  at  arbejde  for  Harmoni 
„og  Kærlighed  i  Stedet  for  Anseelse  og 
„Magt.  Geoig  Brandes  er  Individualist 
„og  Symbolist.  Han  mener,  at  alle  vore 
„Omgivelser  betyder  noget  for  os,  og 
„at  vi  burde  udvise  stor  Omhu  i  Valget 
„af  dem.  Vi  har  kun  faa  Ting  nødig, 
„men  enhver  af  disse  bør  være  os  til 
„Nytte,  hjælpe  os  til  Styrke,  Harmoni 
„og  Sandhed.  Alle  vore  Handlinger  maa 
„være  prægede  af  Fredsommelighed  og 
„Retfærdighed.  Vi  maa  ikke  alene  tale 
„Sandhed,  men  vi  maa  leve  i  den.  Vort 
„Liv  maa  være  helliget  det  gode,  det 
„sande  og  det  skønne! — 

„Og  saaledes  var  denne  Kunstner  og 
„hans  Hustru,  som  jeg  fortalte  dig  om, 
„Skønhedspræster  og  deres  lille  Pige 
„en  Neophyte,  og  Værelset,  hvori  den 
„romerske  Lampe  brændte,  var  opfyldt 
„af  Skønhedens  Helligdom,  og  ingen 
„uvenlig  Tanke,  intet  slet  Indfald  kunde 
„trives  der. 

„Indviet  Liv,  det  er  Sagen.  Der  er  et 
„Broderskab  af  den  Art,  og  du  kan 
„finde  Medlemmer  af  det  Verden  over. 

Og  saa  taler  Forfatteren  videre  om 
Broderskab  og  Kærlighed,  Sandhed,  Ærlig- 
hed, Godhed,  og  Skønhed.  S.  S. 


Andet  længere  Udenrigsophold 

Af  Georg  Brandes 


17. 

Der  var  kun  ét  Svar  fra  mine  franske  Bekendte,  naar  jeg  sagde 
dem,  jeg  vilde  tage  over  til  London.  Det  var  dette:  Hvad  i  al  Verden 
vil  De  der?  De  boede  vel  kun  nogle  Timers  Rejse  fra  England,  men 
havde  aldrig  sporet  nogen  Nysgerrighed  efter  at  se  Landet.  Og  nu 
London!  Det  skulde  være  en  meget  kedelig  By;  det  lønnede  sikkert 
ikke  Ulejligheden  at  rejse  derover.  Eller  det  hed:  Vil  De  til  London, 
saa  tag  Dem  godt  i  Agt!  Der  skal  være  svært  fuldt  af  Kæltringer  og 
Tyvepak;  pas  godt  paa  Deres  Lommer!  — 

Kun  faa  Dage  derefter  blev  Pariserne  rystede  op  af  deres  Ro  uden 
derfor  at  rystes  op  af  deres  Selvtilfredshed.  Hertugen  af  Grammonts 
Tale  den  6.  Juli,  der  gik  ud  paa  at  Frankrig  ikke  vilde  taale  nogen 
Hohenzollern  paa  Spaniens  Trone,  bibragte  Befolkningen  den  Tro,  at 
man  var  dybt  fornærmet  af  den  prøjsiske  Konge,  og  en  Strøm  af 
krigerisk  Forbitrelse  gik  igennem  det  pirrelige  og  vildledte  Folk,  der 
i  fire  Aar  havde  følt  sig  ydmyget  ved  Prøjsens  Magtstilling.  Alle  troede 
og  sagde,  at  man  om  otte  Dage  havde  Krigen  —  og  fra  begge  Sider 
blev  Alt  lagt  saaledes  til  Rette,  at  man  fik  den.  Endnu  kunde  det 
haabes,  at  i  den  franske  Regering  Fornuften  vilde  sejre  over  det  kri- 
gerske Vanvid;  men  saa  meget  var  klart,  at  Alt  var  nu  Knald  og  Fald. 

Mellem  Caiais  og  Dover  gik  Bølgerne  over  Skibet.  Fra  Dover 
løb  Toget  med  en  Fart  af  femten  danske  Mil  i  Timen  og  meddelte  det 
Indtryk,  at  Den  havde  været  en  stor  Mand,  som  opfandt  Lokomotivet, 
stor  som  Aristoteles  og  Platon  tilsammen.  Det  forekom  mig,  at  Stuart 
Mill  lignede  en  saadan  Mand.  Han  brød  ikke  Baner,  men  Jernbaner; 
hans  Bøger  lignede  Jernskinner,  simple,  uden  Smykke,  men  nyttige, 
førende  til  Maalet.  Og  hvilken  Vilje  i  et  saadant  engelsk  Lokomotiv 
som  det,  der  drog  vort  Tog,  og  som  det,  der  var  Driften  i  Englands 
Væsen ! 

To  Ting  slog  mig  paa  Overrejsen,  en  Type  paa  mekanisk  prote- 
stantisk Religiøsitet,  der  var  mig  ny,  og  Kendskab  til  de  to  Sprog 
langs  Kysten  paa  begge  Sider.  En  rar  engelsk  Doktor,  med  hvem  jeg 
kom  i  Snak,  sad  stadigt  og  læste  i  et  lille  Johannes'  Evangelium,  han 
bar  paa  sig,  og  gabede  iblandt  under  Læsningen.  Søfolkene  paa  Skibet 
ligesom  Kystbefolkningen  i  Frankrig  og  England  talte  omtrent  lige 
flydende  Engelsk  og  Fransk.  Saaledes  var  det  vel  i  alle  Grænselande, 
men  det  faldt  mig  ind,  at  hvad  her  opnaaedes  ganske  af  sig  selv,  i 
Fremtiden  vilde  kunne  opnaas  Jorden  over.  Beherskelsen  af  et  andet 
og  fælles  Sprog  foruden  Beboernes  eget. 

Det  ny  Aarhundrede.  II.  14.  53 

Jeg  kørte  ind  i  London  gennem  et  Hav  af  Huse.  Da  jeg  havde 
faaet  lejet  mig  ind  et  Sted,  var  omklædt  og  havde  skrevet  et  Brev, 
som  jeg  vilde  afsende  straks,  meddelte  min  attenaarige  Opvarterske 
mig,  at  man  ikke  modtog  Breve  om  Søndagen.  Eftersom  jeg  havde  lidt 
vanskeligt  for  at  forstaa  hende,  troede  jeg,  hun  havde  opfattet  mit 
Spørgsmaal  urigtigt  og  mente,  jeg  vilde  tale  med  Postembedsmanden. 
Thi  jeg  maatte  le  ved  Tanken  om  at  man  vilde  skaffe  ogsaa  Brevkas- 
serne Søndagshvile.  Men  jeg  opdagede,  at  hun  havde  Ret.  I  Post-office 
var  virkelig  selve  Brevkassen  lukket  paa  Grund  af  Søndag;  jeg  maatte 
kaste  mit  Brev  i  en  Box  paa  Gaden. 

I  Paris  havde  Sommerheden  været  trykkende.  I  London  var  til 
min  Forundring  Vejret  frisk  og  køligt.  Luften  let  som  om  Efteraaret 
i  Danmark.  Mine  første  Besøg  gjaldt  British  Museums  græske  og  assy- 
riske  Samlinger.  I  Kensington  Museum  og  Sydenham  Cristal  Palace 
udvidede  jeg  mit  Kendskab  til  Michelangelo,  til  hvem  en  heftig  Kær- 
lighed droig  mig.  Den  Beundring  for  hans  Kunst,  der  skulde  holde  sig 
usvækket  mit  Liv  igennem,  var  allerede  dengang  dyb.  Jeg  følte  tidligt, 
at  skønt  Michelangelo  som  Menneske  har  sine  Svagheder  og  sin  Ind- 
skrænkning, er  han  som  Aand  og  Kunstner  en  af  Jordens  fem  eller 
seks  ypperste  Mænd,  og  neppe  har  nogen  anden  stor  Mand  gjort  det 
Indtryk  paa  mit  Sjæleliv  som  han. 

I  British  Museum  blev  jeg  tiltalt  af  en  ung  Dansk,  med  hvem  jeg 
havde  gjort  Rideture,  da  jeg  i  sin  Tid  tog  Undervisning;  det  var  nu- 
værende Godsejer  Carl  Bech,  og  i  Fællesskab  med  ham  saa  jeg  mange 
af  Londons  Seværdigheder  og  adskilligt  af  Byens  Omegn;  han  var  dyg- 
tigere i  Engelsk  end  jeg  og  fandt  sig  allevegne  til  Rette.  At  Englæn- 
derne er  stive  i  Vedtægter  maatte  han  en  Dag  til  sit  Ubehag  erfare; 
han  havde  taget  et  Par  hvide  Benklæder  paa,  og  da  dette  stred  mod 
Skik  og  Brug  og  gjaldt  for  stødende,  blev  vi  begloede  af  ethvert  Men- 
neske, vi  mødte,  ret  som  havde  den  unge  Herre  begivet  sig  ud  paa 
Gaden  i  Underbukser.  En  lignende  Erfaring  gjorde  jeg  en  Dag,  da  jeg 
gik  i  Nationalgalleriet  med  en  ung  tysk  Dame,  hvis  Bekendtskab  jeg 
havde  gjort.  En  Englænderinde  standsede  hende  i  en  af  Salene  med 
det  Spørgsmaal:  Er  det  Dem,  som  gav  en  tærnet  Silkeparasol  af  der- 
nede? Og  paa  det  bejaende  Svar  lo  hun  hende  lige  op  i  Ansigtet  og 
fjernede  sig. 

Den  16.  Juli  kom  den  store,  hver  Dag  ventede  Nyhed.  Krigen  var 
erklæret,  og  man  forstummede  overfor  en  saa  uhyre  Kendsgerning  og 
alle  de  Muligheder,  den  rummede.  Mig  personlig  paavirkede  den  saa- 
ledes,  at  jeg  besluttede  snarest  muligt  at  vende  tilbage  til  Frankrig  for 
at  iagttage  Bevægelsen  der.  I  London,  hvor  Napoleon  III  var  forhadt 
og  tildels  ringeagtet,  overførtes  Uviljen  imod  ham  paa  Frankrig.  Hvor 
jeg  kom  og  blev  udspurgt  om  mine  Sympatier,  faldt  man  straks  ind 
med  Udbruddet:  We  are  all  for  Prussia, 

18. 

Saa  tidt  det  gik  an,  tog  jeg  med  Toget  til  Blackheath  for  at  besøge 
Stuart  Mill.  Han  var  god  og  stor,  og  jeg  følte  mig  højligt  tiltrukken  af 
hans  Storhed.  Der  var  Grundtræk  i  hans  Synsmaade  og  Følemaade, 
som  stemmede  med  Hang  hos  mig  selv;  saaledes  Nyttelæren,  som  den 
var  grundlagt  af  Bentham  og  hans  Fader,  udviklet  af  ham.  Nogle 
Aar  forinden  allerede  havde  jeg  skrevet:  „Vor  Attraa  er  ikke  mere  en  - 
Flugt  fra  Samfundet  og  Virkeligheden  med  vore  Længsler  og  vore 
Tanker.  Lige  omvendt:  vi  vil  virkeliggøre  vore  Ideer  i  Samfundet,  i 
Livet.  For  ikke  at  blive  en  Nation  af  daarlige  Lyrikere  vil  vi  netop 
stræbe  hen  mod  det  Virkelige,  det  bestemte  Formaal,  det  Nyttige,  som 
den  foregaaende  Slægt  lod  haant  om.  Hvem  vilde  ikke  være  glad  ved 
at  kunne  gøre  om  endog  nok  saa  ringe  Nytte!*)" 

Saaledes  befandt  jeg  mig  aandeligt  i  en  Retning,  som  ledede  mig 
imod  Mill,  og  gennem  flereaarigt  Studium  af  Comte  og  Littré,  gennem 
Kendskab  til  Mills  Brevveksling  med  Comte,  var  jeg  forberedt  til  filo- 
sofiske Samtaler  om  Erfaringsfilosofiens  Grundtanker  i  deres  Modsæt- 
ning til  den  spekulative  Filosofis,  Samtaler,  der  fra  Mills  Side  gik  ud 
paa  at  fremstille  mig  min  hele  filosofiske  Universitetsopdragelse  i  Kjø- 
benhavn  som  vildledende  og  værdiløs. 

Men  hvad  der  drog  mig  dybest  til  Stuart  Mill,  var  dog  ikke 
nogen  Overensstemmelse,  men  Følelsen  af  et  Modsætningsforhold.  I 
hele  mit  Liv  havde  jeg  havt  Angsten  for  at  gaa  videre  i  den  Retning, 
hvori  jeg  heldede.  Altid  havde  min  Attraa  lidenskabeligt  gaaet  ud  paa 
at  søge  Fuldstændiggørelse  af  mit  Væsen,  Udbøden  af  mine  Mangler. 
Naar  Julius  Lange  i  sin  Tid  var  blevet  mig  saa  meget,  var  det  fordi 
han  var  mig  saa  ulig!  Nu  stræbte  jeg  at  forstaa  Stuart  Mills  Væsen 
tilfulde  og  at  tilegne  mig  det,  fordi  det  var  mit  eget  Væsen  fremmed. 
Jeg  fulgte  herved  kun  et  Kald,  som  vedblev  at  lyde  for  mit  indre  Øre. 
Naar  andre  omkring  mig  havde  fordybet  sig  i  et  Æmne,  et  Sprog,  en 
Tidsalder,  saa  vedblev  de  at  tumle  dermed  i  en  Uendelighed,  gjorde 
den  Sag  til  deres  Særfag.  Sligt  var  mig  en  Rædsel.  Jeg  kunde  godt 
Fransk;  men  i  Angst  for  at  fortabe  mig  i  fransk  Literatur,  som  jeg 
lettest  kunde  fremstille,  tumlede  jeg  stadigt  med  engelsk  og  tysk,  der 
frembød  mig  større  Vanskeligheder,  men  umuli^jorde  mig  at  indsnevres. 
Jeg  havde  overfor  den  evropæiske  Læseverden  den  Styrke,  at  jeg 
kunde  de  nordiske  Sprog;  men  ingen  Tanke  laa  mig  fjernere  end  at 
indskrænke  mig  til  at  aabne  Europa  deres  Literaturer.  Saaledes  gik  det 
til,  at  da  jeg  senere  engang  i  mit  Liv  følte  mig  tvungen  til  Bosættelse 
udenfor  Danmark,  valgte  jeg  til  Opholdssted  Berlin,  den  By,  med 
hvilken  mit  Væsen  havde  færrest  Berøringspunkter,  hvor  jeg  derfor 
kunde  lære  mest  og  udvikle  mig  uden  Ensidighed. 

Mills  mundtligt  udtalte  Overbevisning  om,   at  ErfaringsRlosofi  var 


♦)  Saml.  Skrifter  I,  467. 

den  ene  sande  Filosofi,  gjorde  stærkere  Indtryk  paa  mig"  end  nogen 
Paastand  af  den  Art,  jeg  havde  læst  mig  til  i  trykte  Bøger.  Erfarings- 
filosofiens  Resultater  syntes  mig  anderledes  grundfæstede  end  den  nyere 
tyske  Filosofis.  I  Strid  med  mine  Lærere  var  jeg  kommet  til  den  Ind- 
sigt, at  Hume  havde  havt  Ret  overfor  Kant.  Men  i  selve  Principet 
kunde  jeg  ikke  gaa  ind  paa  Erfaringslæren.  Inderst  inde  kunde  vor 
Erkendelse  ikke  bero  paa  blot  Erfaring  men  paa  det  som,  givet  forud 
for  Erfaringen,  alene  gjorde  al  Erfaring  mulig.  Ellers  fik  jo  end  ikke 
Matematikens  Læresætninger  Almengyldighed.  Jeg  maatte  trods  min 
Beundring  for  Mills  filosofiske  Værker  holde  paa  den  rationalistiske 
Erkendelseslære;  Mill  stod  haardnakket  paa  den  empiriske.  Er  ikke  en 
Forsoning  af  dem  mulig?  sagde  jeg.  Jeg  tror,  man  maa  vælge  mellem 
Teorierne,  svarte  Mill.  Jeg  kendte  ikke  da  Herbert  Spencers  dybsin- 
dige Forsoning  af  de  to  stridige  Skolers  Lærdomme.  Han  hævder  vel 
som  Englænderne,  at  alle  vore  Ideer  stammer  fra  Erfaring,  men  han 
hævder  samtidigt  som  Tyskerne,  at  der  gives  medfødte  Ideer.  Den 
Enkeltes  Bevidsthedsliv,  der  ikke  kan  forstaas  ud  fra  den  Enkeltes 
Erfaring,  bliver  forklarligt  ud  fra  Slægtens  nedarvede  Erfaring.  Selve 
den  Aandsform,  der  betinger  Individets  Erkenden,  er  tildannet  ved 
Slægtserfaringen  og  altsaa  medfødt,  uden  derfor  at  være  uafhængig  af 
foregaaende  Erfaring.  Men  jeg  besluttede  straks,  tilskyndet  ved  Sam- 
talerne med  Stuart  Mill,  at  gennemforske  ikke  blot  hans  egne  Værker 
men  James  Mill's,  Bain*s  og  Herbert  Spencer's  Skrifter;  jeg  vilde  stræbe 
at  se,  hvormegen  Sandhed  de  indeholdt,  og  indføre  denne  Sandhed  i 
Danmark. 

Meget  overrasket  blev  jeg,  da  Mill  meddelte  mig,  at  han  ikke  havde 
læst  en  Linje  af  Hegel  hverken  i  Original  eller  i  Oversættelse,  og  be- 
tragtede den  hele  Hegelske  Filosofi  som  goldt  og  tomt  Sofisteri.  Jeg 
sammenholdt  hermed,  at  den  Mand  ved  Kjøbenhavns  Universitet,  der 
kendte  Filosofiens  Historie  bedst,  min  Lærer  Hans  Brøchner,  saa  at 
sige  intet  kendte  til  samtidig  engelsk  og  fransk  Filosofi,  ikke  mente, 
den  fortjente  et  Studium.  Jeg  kom  da  til  det  Resultat,  at  her  var  en 
Gerning  at  gøre  for  den,  der  forstod  de  Tænkere  af  begge  Retninger, 
der  ikke  forstod  hinanden  indbyrdes.  Jeg  mente  nu,  ogsaa  i  Filosofi  at 
vide  hvad  jeg  vilde,  og  saa  en  Vej  aaben  for  mig. 

Jeg  kom  dog  ikke  til  at  færdes  ad  den.  Den  Evne  til  abstrakt  filo- 
sofisk Tænkning,  jeg  som  Yngling  havde  besiddet,  blev  aldrig  udviklet, 
men  omtrent  som  den  endnu  tidligere  fremtraadte  Evne  til  Verset  for- 
trængt af  den  historiskkritiske  Evne,  der  udviklede  sig  med  Styrke. 
Jeg  troede  dengang  paa  mine  filosofiske  Anlæg  og  gjorde  saa  endnu  i 
Juli  1872,  da  jeg  planlagde  og  begyndte  et  stort  Værk:  ForestilUngs- 
Associationen,  opfattet  og  fremstillet  som  den  menneskelige  Erken- 
delses Grundprincip,  men  Værket  blev  aldrig  fuldført.  Evnen  til  at  ab- 
strahere var  hos  mig  for  svag. 

Dog  fik  denne  Evne  end  ingen  selvstændig  Udvikling,  den  virkede 

som  tjenende  i  al  min  Kritik,  og  Samtalerne  med  Mill  fik  en  befrug- 
tende og  fremmende  Indflydelse  paa  mit  hele  senere  aandelige  Liv. 


19. 

Nogle  Uger  gik  hen  med  Besøg  af  Londons  vigtigste  offendige 
Bygninger,  med  Svælgen  i  Samlingernes  Skatte,  med  Udflugter  til  Om- 
egnen og  til  Oxford. 

Jeg  fordybede  mig  i  St.  Pauls  Kirken,  saa  den  helt  igennem  oppe 
og  nede,  stod  i  Krypten,  hvor  dens  Bygmester  Wren  ligger  begravet 
—  Si  monumentant  requiris,  circumspice  —  sammenlignede  i  mine 
Tanker  Wellingtons  Grav  her  med  Napoleons  paa  den  anden  Side  af 
Kanalen,  og  gik  saa  op  ovenpaa  Kirken  og  saa  til  alle  Sider  udover 
London,  som  jeg  allerede  kendte  saa  godt,  at  jeg  overalt  fandt  Vej 
alene,  kørte  med  de  rette  Omnibusser  og  med  de  rette  underjordiske 
Tog  uden  en  eneste  Gang  at  spørge  om  Vej.  Salige  Timer  tilbragte  jeg 
i  Nationalgalleriet.  Denne  udsøgte  Samling  af  Malerier,  de  italienske 
især,  skænkede  mig  den  heftige,  overvældende  Vellyst,  som  Poesien, 
hvis  Mesterværker  jeg  jo  alle  kendte,  ikke  længere  kunde  volde  mig, 
I  Krystalpaladset  fængsledes  jeg  af  Bregnetræerne,  høje  som  Frugt- 
træer hos  os,  og  af  Genfremstillingerne  af  de  forskellige  Landes  Pragt- 
bygninger, et  ægyptisk  Tempel,  et  Hus  fra  Pompeji,  Alhambras  Løve- 
gaard.  Her  som  allevegne  opsøgte  jeg  den  zoologiske  Have,  og  her 
dvælede  jeg  længst  ved  Flodhestene,  som  var  lige  besynderlige  at  iagt- 
tage, naar  de  svømmede  og  naar  de  var  i  Land.  Deres  Plumphed  var 
næsten  hjertevindende.  De  mindede  mig  om  enkelte  af  mine  Uvenner 
hjemme. 

Oxford  med  de  mosgroede,  vedbendbevoksede  Mure,  med  al  Kon- 
servatismens Poesi  greb  mig  ved  sin  Ærværdighed  og  sin  landlige 
Friskhed.  Her  var  Blomsten  af  det  engelske  Væsen  udtrykt  i  Byg- 
ninger og  Træer;  selve  den  forældede  og  ufolkelige  Undervisning  fra- 
stødte mig  dog.  Og  Oldtiden  blev  saa  ukendelig  i  engelsk  Fatning, 
angliseret  som  det:  vinej,  vejdej,  veicei  (veni,  vidi,  vici),  der  af  en 
Student  blev  citeret. 

Modsætningen  mellem  engelsk  Aand  og  fransk  traadte  frem  i  al  sin 
Kraft,  naar  jeg  sammenlignede  Windsor  Castle  med  Versailles.  Her  var 
en  gammel  nordisk  Hal,  hvori  sidste  Akt  af  Oehlenschlagers  Palnatoke 
vilde  tage  sig  ud. 

Jeg  saa  hvad  jeg  formaaede:  Parlamentsbygningen,  Westminster  Hall 
og  Abbedi,  Tower  og  Teatrene,  Samlingen  i  Dulwich  med  Rembrandts 
Pigen  ved  Vinduet  og  den  i  Hampton  Court  med  det  Tizian  tilskrevne 
Portræt  af  Loyola,  sejlede  ad  Floden  til  Greenwich,  og  dvælede  længe 
i  de  dejlige  Haver  ved  Kew,  der  gav  mig  et  yppigt  Indtryk  af  engelsk 
Landskab.  Ogsaa  Dronningens  Mønsterfarm  saa  jeg.  Hvert  Dyr  var 
her  prægtigt  som  bestemt  til  et  Dyrskue,  Mejeriernes  Vægge  helt  af 

Fajance.  Forvalteren  beklagede,  at  Prins  Albert,  der  selv  havde  givet 
Tegning  til  en  vis  Art  Melkebeholdere,  ikke  havde  oplevet  at  se  dem 
udførte.  Ikke  uden  Komik  var  hans  vemodige  Meddelelse  om  en  gam- 
mel Stud,  at  den  havde  Dronningen  selv  givet  Navnet  Prins  Albert. 

For  mig  der  var  vant  til  at  se  det  muntre  og  barokke  Liv,  der  om 
Aftenerne  udfoldede  sig  paa  Pariserstudenternes  Danseplads  i  Closerie 
des  lilas  var  det  lærerigt  dermed  at  sammenligne  en  engelsk  Dansebod, 
Holbom  Casino,  der  kun  var  trist,  stiv  og  modbydelig. 

Armoden  i  London  var  anderledes  paafaldende  end  i  Paris;  den 
bredte  sig  i  Sidegader  lige  i  Nærheden  af  Hovedaarerne  i  sin  ynk- 
værdigste Skikkelse.  Store  Flokke,  formelige  Opløb,  af  fattige  Mænd, 
Kvinder  og  Børn  i  Pjalter  spredtes  som  Spøgelser  ved  Daggry,  flyg- 
tede i  Hui  og  Hast  og  forsvandt,  blot  en  Politimand  kom  dem  nær 
og  gav  dem  Tegn  til  at  fjerne  sig.  Til  Sligt  saas  aldrig  noget  tilsvarende 
i  Paris.  Ogsaa  Lasten  tog  sig  her  ganske  anderledes  ud.  I  Paris  var 
den  pyntet  og  fræk,  men  bevarede  en  vis  Holdning;  her  saas  ved 
Aftentid  i  stærkt  besøgte  Gader  hele  Sværme  af  grimme,  elendigt 
klædte,  halvt  eller  helt  drukne  Fruentimmer,  der  ravede,  faldt  og  tidt 
blev  liggende  paa  Stedet. 

Saavel  Englændernes  Hang  til  at  isolere  sig  som  deres  Drift  til 
Selskabelighed  havde  helt  andre  Former  end  Franskmændenes.  Jeg  fik 
Lov  at  se  den  comfortabelt  udstyrede  Klub  Athenæum  i  Pall  Mali,  i 
hvilken  Medlemsværdigheden  var  saa  attraaet,  at  ansete  Folk  Aar  igen- 
nem stod  paa  Ventelisten,  og  disse  Klubber  svarede  til  Kafeerne  i 
Paris,  hvor  enhver  gik  ind  fra  Gaden.  I  Restaurant'erne  slog  det  mig, 
at  Bordene  tidt  var  skjulte  bag  høje  Skillerum,  saa  de  enkelte  Partier, 
der  spiste,  ikke  kunde  se  hverandre. 


20. 

Det  Hus,  hvor  jeg  i  London  følte  mig  lykkelig,  var  Antonio  Gal- 
lenga's.  Et  Anbefalingsbrev  fra  Hauchs  indførte  mig  der,  og  jeg  blev 
modtaget  og  optaget  i  Huset  som  havde  de  kendt  mig  og  brudt  sig 
om  mig  Aar  igennem. 

Antonio  Gallenga,  da  en  tredsindstyveaarig  Mand,  der  imidlertid 
gjorde  et  ungdommeligt  Indtryk,  havde  de  mest  bevægede  Skæbner  bag 
sig.  Han  var  født  i  Parma,  var  tyve  Aar  gammel  som  Sammensvoren 
under  Mazzini's  Ledelse  bleven  kastet  i  Fængsel,  blev  forvist  fra  Pie- 
mont,  opholdt  sig  paa  Malta,  i  de  forenede  Stater  og  i  England,  hvor 
han  levede  som  Sproglærer  og  Journalist,  og  vendte  1848  tilbage  til 
Italien,  hvor  han  udfoldede  en  Virksomhed  som  frisindet  Politiker. 
Cfter  Slaget  ved  Novara  maatte  han  atter  ty  til  London;  men  han  blev 
kaldt  tilbage  til  Piemont  af  Cavour,  der  lod  ham  vælge  til  Deputeret 
for  Castellamonte.  Han  skrev  en  italiensk  Grammatik  paa  Engelsk  og 
ligeledes  paa  Engelsk  Piemonis  Historie,   blev  uenig   med  Mazzini's 

Tilhængere,  trak  sig  tilbage  fra  det  parlamentariske  Liv  og  foretrak  for 
stadigt  Ophold  i  Italien  Stillingen  som  Krigskorrespondent  for  Times. 
Som  saadan  gjorde  han  fra  1859  Felttogene  i  Italien,  i  de  Nordameri- 
kanske Fristater,  i  Danmark  og  i  Spanien  med.  Hans  lille  Dreng  gik 
endnu  i  spansk  Nationaldragt.  Nu  var  han  bosat  i  London  som  Med- 
arbejder ved  Times,  og  var  lige  kommen  til  Byen  fra  Landet,  da 
Bladet  havde  Brug  for  ham  i  dets  Nærhed  paa  Grund  af  den  kom- 
mende Krig.  Napoleon  III,  hvem  Gallenga  havde  viet  et  uudslukkeligt 
Had,  var  af  ham  blevet  studeret  saa  nøje,  at  Kejseren  kunde  betragtes 
som  hans  Særfag.  Han  førte  den  gamle  Revolutionærs  energiske,  vold- 
somme Sprog,  var  med  Liv  og  Sjæl  italiensk  Fædrelandsven,  men 
havde  ved  en  Snes  Aars  Forbindelse  med  England  indvundet  den 
engelsk-praktiske  Synsmaade  af  politiske  Forhold.  For  Danmark,  som 
han  havde  besøgt  i  Landets  mest  kritiske  Tidsrum,  nærede  han  Velvilje; 
men  vor  Krigsførelse  havde  selvfølgelig  ikke  kunnet  aflokke  ham  nogen 
Beundring,  vore  diplomatiske  Forhandlinger  under  Krigen  lige  saa  lidt. 

Gallenga  var  en  velstaaende  Mand;  han  ejede  et  Hus  i  den  fineste 
Del  af  London  og  desuden  et  Landsted.  Han  var  en  kraftig,  heftigt 
følende,  uforfængelig  Mand.  Det  passede  godt  for  ham,  at  han  i  Times 
paa  engelsk  Vis  fik  sine  Artikler  trykte  uunderskrevne;  han  glædede 
sig  over,  at  de  fik  forøget  Indflydelse  derved,  idet  de  fremtraadte  som 
Udtryk  for  Verdensbladets  Dom. 

Hans  Hustru  var  en  engelsk  Dame,  fin  og  elskværdig,  med  verdens- 
borgerlig Dannelse  og  ligefrem  lærd.  Hun  kendte  ikke  blot  de  euro- 
pæiske Tungemaal,  men  talte  og  skrev  Hindusproget.  En  fortræffelig 
engelsk  Husmoder  var  hun  og  tog  sig  selv  med  Iver  af  sine  to  ud- 
mærket smukke  Smaabøm,  en  Dreng  paa  elleve  Aar  og  en  lille,  ni 
Aar^  Pige.  Børnene  talte  Engelsk,  Italiensk,  Fransk  og  Tysk  lige  let 
og  godt. 

Fru  Gallenga  var  en  mere  sammensat  og  dybsindig  Natur  end 
hendes  Mand,  der  hverken  tvivlede  paa  sine  Ideers  Sandhed  eller  deres 
heldbringende  Magt.  Hun  delte  hans  og  mine  Meninger  uden  at  dele 
vor  Tillid  til  dem.  Naar  hun  hørte  mig  udtale,  at  jeg  vilde  gøre  mine 
Tanker  gældende  i  Danmark  og  erklære  herskende  Fordomme  Krig, 
kunde  hun  under  vore  lange  Samtaler  sige: 

Jeg  holder  af  Danmark,  Folket  der  syntes  mig  trods  Alt  lykkeligt. 
Landet  ikke  overbefolket.  Befolkningen  finder  i  hvert  Tilfælde  rigeligt 
Afløb  ved  Søfart  og  Udvandring.  Danmark  er  et  lille  idyllisk  Land. 
Nu  vil  De  erklære  Krig  der  i  Landet.  Min  Tanke  søger  ned  i  mørke 
Egne,  og  jeg  spørger  mig  selv,  om  jeg  har  nogen  Tro  til,  at  Sand- 
heden gør  Gavn,  om  jeg  inderst  inde  har  den  Forvisning,  at  Strid  er 
bedre  end  Stillestaaen?  Jeg  beundrer  Oliver  Cromwell,  men  jeg  sym- 
patiserer med   Falkland,   som  døde  med   Raabet:    Fred!    Fred*)!  Jeg 

*)  Lord  Falkland  faldt  i  Slaget  ved  Newsbury  20.  Septbr.  1643. 

frygter,  De  vil  komme  til  at  udstaa  meget.  De  vil  erfare,  at  Sandhedens 
Rustning  er  en  grumme  tung  Ringskjorte.  De  vil  fremkalde  Reaktion. 
Det  er  endda  det  ringeste.  Men  Reaktionen  vil  komme  i  Deres  eget 
Sind;  om  lang  Tid,  mener  jeg.  Dog  De  er  stærk,  det  vil  være  en 
Reaktion  af  den  Art,  der  tager  Afstand  for  at  springe  bedre  og  længere. 
Enheden  i  Dem  vil  ikke  gaa  i  Stykker.  De  er  en  Art  Kosmos." 

Naar  Talen  faldt  paa  England  og  engelske  Tilstande,  nedlagde  hun 
Indsigelse  mod  den  paa  Fastlandet  siden  Byron  udbredte  Mening,  at 
det  engelske  Samfund  var  befængt  med  Hykleri: 

Jeg  tror  ikke,  at  Hykleri  er  noget  karakteristisk  for  engelsk  Tænke- 
maade.  Vi  har  naturligvis  som  ethvert  alvorligt  Folk  vore  Hyklere  i 
ikke  ringe  Tal;  i  en  letfærdig  Nation  har  Hykleriet  ingen  Eksistens- 
grund. Men  dets  Herredømme  hos  os  er  forbi.  Sløv  Rettroenhed  og 
overfladiske  Forestillinger  om  det  alene  Passende  var  Herrer  i  Eng- 
land under  største  Delen  af  vort  Aarhundredes  første  Halvdel.  Nu  er 
den  aandelige  Tilstand  en  anden.  Den,  der  ikke  har  levet  i  England, 
aner  ikke,  hvor  alvorlig  og  ægte  Troen  her  er  paa  det  drøje  Dogme 
om  den  treenige  Gud,  der  som  Menneske  spadserede  rundt  i  Galilæa. 
Brave  Mennesker,  ædle  Mennesker  lever  og  arbejder  for  dette  Dogme, 
øver  Kærlighedsgerninger  for  det.  Vi,  De  og  jeg,  har  drukket  af  andre 
Kilder;  men  for  disse  Mennesker  er  dette  Livskilden.  Kun  er  det  ned- 
slaaende  at  se  denne  Lære  i  dens  katolske  Form  Dag  for  Dag  vinde 
større  Magt  allevegne.  I  Danmark  har  selve  den  aandelige  Stillestaaen 
hidtil  forhindret  det;  De  har  politisk  Frihed,  men  endnu  ikke  religiøs. 
Belgien  har  begge  Dele,  og  Belgien  er  nu  den  ildfuldeste  katolske 
Magt.  Frankrig  vakler  mellem  yderliggaaende  Materialisme  og  Madonna- 
tilbedelse. Da  den  europæiske  Tanke  —  lad  os  sige  mellem  1820  og 
1860  —  gjorde  Oprør  mod  enhver  Art  Ortodoksi  og  som  altid,  naar 
der  foregaar  Oprør,  gjorde  Overgreb  og  Fejlgreb,  saa  spilte  Frankrig 
'den  daarligste  Rolle.  Det  er  et  keltisk  Land,  og  keltisk  vil  det  vedblive 
at  være;  det  attraar  ikke  personlig  Frihed,  men  et  Jævnmaal  af  De- 
spoti, ikke  Lighed  for  Loven,  men  den  lave  Lighed,  som  er  det  Ud- 
mærkedes Fjende,  ikke  den  Broderlighed  som  er  Broderkærlighed, 
men  den,  som  berettiger  de  Slette  til  at  dele  med  de  Gode.  Derfor 
har  Kejserdømmet  kunnet  sejre  i  Frankrig  og  derfor  er  den  katolske 
Kirke  endog  i  dens  nyeste,  byzantinske  Skikkelse  sejrrig  der." 

Saa  grundengelsk  var  Fru  Anna  Gallenga*s  Opfattelse  til  Trods  for 
en  Dannelse,  der  omfattede  alle  Europas  Hovedlande.  Saa  blindt  delte 
hun  Fordommen  om  Franskmændene  som  væsenlig  Keltere.  Og  saa 
skærende  kunde  hendes  Domme  falde  til  Trods  for  en  Tvivlsaand,  der 
overraskede  hos  en  Kvinde,  hvor  kvindelig  den  end  var. 

21. 
Don  Juan  Prim,  Greve  af  Reus,  Marques  de  los  Castillejos  vilde 
nu  være  glemt  udenfor  Spanien,  dersom  ikke  Regnaults  fortræffelige 

Billede  af  ham,  som  han  tilhest  (paa  en  om  Velasquez  mindende  vælig 
Hingst)  modtager  Folkeskarernes  Hyldest,  vedligholdt  Erindringen  om 
ham  hos  Enhver,  der  besøger  Louvresamlingen,  Dengang  var  hans 
Navn  paa  alles  Læber.  Den  sejrrige  General  og  mangeaarige  Revolu- 
tionær var  siden  1869  Spaniens  Førsteminister  og  ivrigt  bestræbt  for 
at  skaffe  Riget  en  fremmed  Fyrste  til  Konge,  der  vilde  blive  helt  af- 
hængig af  ham  og  under  hvem  han  kunde  bevare  Herredømmet  i  sine 
Hænder.  Nu  havde  han  tilbudt  Leopold  af  Hohenzollern  den  spanske 
Trone,  dog  ikke  uden  at  have  sikret  sig  Magternes  Samtykke.  Prøjsens 
var  jo  sikkert  nok,  og  Napoleon  havde  i  seks  Uger  været  velvilligt 
Vidne  til  alle  Forhandlingerne  og  ladet  som  Ordningen  havde  hans 
Bifald,  hvad  Prim  havde  saa  meget  mere  Grund  til  at  tro,  som  Leo- 
pold var  beslægtet  med  Familien  Murat  og  som  Kejseren  ingen  Ind- 
vending havde  gjort  mod  at  en  Hohenzollern  besteg  Rumæniens  Trone. 
Prim  blev  derfor  som  himmelfalden,  da  man  nu  pludselig  fra  fransk 
Side  greb  dette  ynkelige  Paaskud  til  et  Fredsbrud- 
Han  stod  i  stadig  Brevveksling  med  Gallenga's,  hvem  han  havde 
omgaaedes  i  de  Aar,  han  (efter  det  mislykkede  Oprørsforsøg  mod 
Dronning  Isabella)  i  1866  tilbragte  i  London.  Han  var  da  en  56aarig 
Mand,  der  med  sin  lille  Skikkelse,  der  bar  et  stort  Hoved,  havde  taget 
sig  besynderligt  ud  blandt  Englænderne.  Han  var  af  simpel  Æt,  men 
negtede  det.  Naar  han  nu  var  spansk  Grande  af  første  Klasse,  beroede 
dette  paa  en  Udnævnelse,  han  modtog  for  Tapperhed  i  Krigen  mod 
Marocco;  han  havde  ringe  Dannelse,  kunde  intet  Ord  Engelsk,  skrev 
Fransk  med  en  rent  fantastisk  Retskrivning,  men  havde  store  Egen- 
skaber som  Frihedsmand,  som  Hærfører  og  Folkeleder.  Han  led  dog 
ikke,  at  Regnåult  havde  afbildet  ham  som  hilset  med  Begejstring  af  en 
uordentlig  og  laset  Oprørerhob;  han  vilde  have  været  hyldet  af  regu- 
lære Tropper  og  af  Nationens  ypperste  Mænd  og  Kvinder,  hvad  han 
jo  nu  ved  sin  Banes  Slutning  virkelig  var.  —  Kun  faa  Maaneder  der- 
efter (i  December  1870)  blev  han  snigmyrdet  ved  Geværskud  paa 
Gaden  i  Madrid. 

Gennem  Prims  Meddelelser  til  Gallenga  kom  den  franske  Regerings 
Holdning  til  at  staa  i  det  ufordelagtigste  Lys  for  mig.  Ministerpræsi- 
denten Ollivier  havde  jeg  længe  ringeagtet;  der  behøvedes  ikke  stor 
politisk  Indsigt  til  i  ham  at  se  den  ærgerrige  og  indbildske  Frasemager, 
der  lod  sig  tage  ved  Næsen  af  dem,  der  havde  afvæbnet  ham.  Kej- 
seren selv  var  et  Vrag.  Det  havde  været  mig  utvivlsomt,  lige  siden  jeg 
en  Dag  saa  ham  paa  nærmeste  Hold  i  Louvre,  hvor  han  skulde  tage 
nogle  frisk  ophængte,  dekorative  Malerier  af  den  gamle  Lebrun  i  Øje- 
syn. Han  kunde  tydeligt  nok  ikke  gaa  alene,  men  gik  frem,  ligesom 
glidende,  støttet  paa  to  høje  Kammerherrer,  der  en  fra  hver  Side  bød 
ham  Armen.  Øjnene  var  halvlukte  og  Blikket  fuldstændig  udslukt. 
Det  friserede  og  viksede  Overskæg,  der  var  tilspidset  sylfint,  tog  sig 

dobbelt  smagløst  ud  paa  denne  Voksmaske  af  et  Ansigt.    Han  lignede 
den  vandrende  Udlevethed,  mat  og  slap  som  han  var. 

Tydeligt  nok  havde  han  nu  begaaet  den  Uforstand  at  stole  paa  en 
Splittelse  af  Tyskland.  Han  erklærede  i  sin  Blindhed,  at  han  kom  for 
at  befri  de  Tyskere,  der  mod  deres  Vilje  var  blevne  indlemmede  i 
Prøjsen,  og  hele  Tyskland  rejste  sig  som  én  Mand  imod  ham.  Og  han 
udtalte  i  sin  taabelige  Proklamation,  at  han  førte  denne  Krig  for  den 
første  Republiks  civilisatoriske  Ideer,  ret  som  om  Tyskland  nu  først 
skulde  civiliseres,  og  ret  som  om  han,  der  havde  gjort  Ende  paa  den 
anden  Republik  ved  Statskup,  kunde  tale  i  den  republikanske  Friheds 
Navn.  Hans  hele  Holdning  var  løgnagtig  og  elendig,  og  det  usle  Paa- 
skud, under  hvilket  han  erklærede  Krigen,  maatte  indtage  Europa 
imod  ham.  Hertil  kom,  at  han,  som  man  i  England  saare  vel  vidste 
fra  Kejserdømmets  tidligere  Krige,  ingen  Generaler  havde;  hans  Sejre 
havde  været  Soldatersejre. 

Et  umaadeligt  Indtryk  gjorde  dernæst  Prévost-Paradol's  Selvmord 
paa  mig.  Jeg  havde  paa  det  Nøjeste  studeret  hans  Bog  La  France  nou- 
veUe\  jeg  saa  i  denne  Taine*s  og  Renans  nære  Ven  og  Kammerat 
Fremtidens  Frankrigs  politiske  Fører.  Ingen  kendte  dets  Hjælpekilder 
som  han;  ingen  vidste  bedre  end  han,  hvad  Politik  det  burde  føre. 
Havde  han  nu  fortvivlet,  saa  var  det  fordi  han  forudsaa,  at  Situationen 
var  haabløs.  Han  havde  ganske  vist  begaaet  Fejl,  først  den  at  tro,  det 
i  Januar  havde  været  Napoleon  IITs  alvorlige  Hensigt  at  afskaffe  det 
personlige  Styre,  saa  den,  trods  sin  lange,  mig  vel  bekendte  Vaklen  at 
beholde  sin  Stilling  som  Frankrigs  Sendebud  i  Nordamerika  efter  Plebis- 
citet.  Men  at  han  nu  rettede  Pistolen  mod  sit  Hoved,  det  sagde  mig, 
at  han  ansaa  Slaget  for  tabt,  forudsaa  det  uafvendelige  Sammenbrud 
som  Krigens  Udgang.  Da  saa  i  første  Øjeblik  alle  Rygter  og  Blad- 
meddelelser forkyndte  den  overvejende  Sandsynlighed  af  Danmarks 
Deltagelse  i  Krigen  som  Frankrigs  Forbundsfælle,  blev  jeg  greben  af 
en  Art  Fortvivlelse  ved  Tanken  om  den  Taabelighed,  man  syntes  at 
ville  begaa.  Jeg  skrev  til  mine  Venner,  vilde  gerne,  om  det  tilstodes 
mig,  skrive  i  alle  danske  Blade  for  at  advare  mod  den  Krigsrus,  der 
havde  grebet  Folket*).  Den  deltes  kun  tilsyneladende  af  det  franske. 
Allerede  nu  en  Uge  efter  Krigserklæringen  og  før  et  eneste  Sammen- 
stød havde  fundet  Sted  var  det  klart  for  Enhver,  der  opmærksomt 
fulgte  Begivenhedernes  Gang,  at  trods  Pariserbefolkningens  og  Pressens 
letsindige  Skryderier  var  Uviljen  mod  Krigen  dyb  i  Frankrig.  Og  jeg, 
til  hvis  Yndlingsfortællinger  Voltaires  Micromégas  altid  havde  hørt, 
mindedes  Stedet,  hvor  Sirius- Kæmpen  udtaler  den  Formodning,  at 
Jordens  Mennesker  er  lykkelige  Væsener,  der  tilbringer  deres  Tid  med 
at  elske  og  tænke,  og  hvor  Filosofen  svarer  ham:  „I  dette  Øjeblik  er 
Hundredtusind  Dyr  af  vor  Art,  som  bærer  Hatte,  sysselsalte  med  at 

•)  Se  mine  Samlede  Skrifter  XIV,  534. 

slaa  hundredtusind  andre,  der  bærer  Turban,  ihjel  eller  med  at  blive 
slagtede  af  dem.  Og  saadan  har  det  været  hele  Jorden  over  i  uminde- 
lige Tider."  Kun  at  her  ikke  to  hundredtusind  men  vel  en  Million 
Mennesker  holdtes  rede  til  at  udrydde  hverandre. 

Hvad  jeg  i  London  saa  af  scenisk  Kunst  paa  Adolphi-Teatret,  The 
Princes  of  Wales  og  Royal  Strand  Teatrene  var  nedslaaende.  Moliére 
blev  givet  som  den  laveste  Fjælebodskomedie,  Sheridan  udførtes  slettere 
end  der  spiltes  paa  danske  Teatre  af  anden  Rang;  kun  den  sceniske 
Udsmykning,  et  Grønsvær,  vekslende  Belysninger  og  deslige  overgik 
hvad  jeg  endnu  havde  set. 

Lærerigere  og  mere  fængslende  end  Teatrene  var  Parlamentsfor- 
handlingerne  og  de  ofFenlige  Retssager.  Særligt  Udbytte  havde  jeg  af 
et  Underhusmøde  med  lang  Debat  mellem  Gladstone  og  Disraeli,  der 
tog  sig  ud  som  Repræsentanter  for  to  Racer  og  to  Livsanskuelser. 
Gladstone  var  i  sig  selv  smukkere,  klarere  og  anderledes  aaben,  Disraeli 
talte  finere  og  smukkere  for  sig,  raadede  ovei^  et  større  oratorisk  Om- 
fang, strejfede  oftere  det  Vittige  og  vakte  heftigere  Tilslutning  og  Bifald. 
Deres  Uenighed  gjaldt  den  forestaaende  Krig,  Disraeli  ønskede  alle 
Aktstykker,  den  vedkommende,  forelagte  Parlamentet;  Gladstone  paa- 
stod,  at  han  ikke  kunde  fremlægge  dem.  I  England  som  andensteds 
beherskede  den  Krig,  der  var  i  sit  Udbrud,  alle  Sind. 

Af  HenriR  Pedersen. 


II. 

Det  var  mod  Heldningen  af  Aaret  1868.  Disraelis  Ministerium  var 
bleven  nødt  til  'at  trække  sig  tilbage  som  Følge  af  en  Afstemning  i 
Underhuset  netop  om  et  vigtigt  irsk  Anliggende,  og  Magten  overdroges 
til  den  Mand,  der  ganske  vist  allerede  havde  udrettet  meget  betyd- 
ningsfulde Ting,  men  som  fra  nu  af  skulde  træde  sine  Spor  dybere  i 
Englands  indre  Politik  end  nogen  anden  Samtidig  —  Gladstone.  Det 
fortælles,  at  han  modtog  det  vigtige  Bud  travlt  optaget  af  sin  Yndlings- 
sport: at  fælde  Træer.  Et  Øjeblik  stod  han  taus  og  sagde  derpaa  stærkt 
bevæget:  „det  maa  være  min  Mission  at  skaffe  Irland  Fred."  Straks 
ved  sin  Overtagelse  af  Regeringen  følte  Gladstone  sig  saaledes  staaende 
med  et  Ansvar  overfor  den  Opgave  der  siden  aldrig  lod  ham  i 
Fred.  Det  var  det  irke  Spørgsmaal,  der  gav  ham  Lejlighed  til  at  øve 
dybt  indgribende  Retfærdighedshandlinger,  bragte  ham,  som  under 
Sammenstødet  med  Parneil,  ind  i  Konflikter,  der  sikkert  hørte  til  hans 
Livs  bitreste,  og  som  endelig  mod  Slutningen  af  hans  Livsbane  endog 

skulde  gøre  ham  ensom  overfor  det  Folk,  der  havde  samlet  sig  om 
ham  som  om  ingen  anden,  fordi  ingen  som  han  i  sin  personlige  Ud- 
vikling var  ligesom  det  koncentrerede  Genbillede  af  Nationens  egen 
politiske  og  økonomiske  Udvikling  gennem  to  Menneskealdre. 

De  mest  iøjnefaldende  Mangler  ved  den  irske  Landboforfatning  før 
Reformernes  Tid  var  den  meningsløse  Ulighed  i  Ejendommenes  For- 
deling, Besiddelsesrettens  Usikkerhed,  de  vilkaarligt  foranderlige  For- 
pagtningsafgifter, Absemeismen  samt  i  det  hele  den  dybe  Modsætning 
mellem  den  paatvungne  engelske  Ret  og  de  hos  det  irske  Folk  fra 
gammel  Tid  levende  Retsforestillinger.  Kun  en  Agrarreform,  der  tog 
direkte  og  effektivt  Sigte  paa  Fjæmelsen  af  disse  Misforhold  kunde  der 
være  Grund  til  at  imødese  med  berettiget  Haab  om,  at  den  vilde  bringe, 
i  alt  Fald  én  vigtig  Side  af  det  irske  Spørgsmaal  et  afgørende  Skridt 
fremad  mod  en  Løsning. 

Straks  ved  Reformarbejdets  Begyndelse  gjorde  der  sig  en  Modsæt- 
ning gældende,  der  har  stor  principiel  Interesse,  og  som  ogsaa  greb 
praktisk  ind  i  Begivenhedernes  Gang.  Reformvenneme  mødtes  i  klar 
Forstaaelse  af,  at  der  maatte  sikres  Brugerne  en  fastere  Besiddelsesret 
og  Erstatning  for  Forbedringer,  at  der  burde  tages  Hensyn  til  det  irske 
Folks  Retsfølelse,  og  at  en  ny  Ordning  af  Ejendomsforholdene  derfor 
var  en  Sag  af  vidtrækkende  Vigtighed.  Stuart  Mills  Forslag  var 
bygget  paa  et  Par  simple  og  klare  Tanker:  en  almindelig  Ekspropriation 
af  den  irske  Godsejerklasse  —  mod  fuld  Erstatning.  Staten  beholder 
en  Overejendomsret  til  Jorden,  som  overdrages  de  irske  Bønder  mod 
en  fast  aarlig  Afgift  og  under  en  Brugsret,  der  er  arvelig  og,  eventuelt 
med  visse  Indskrænkninger,  afhændelig.  At  forvandle  Irlands  Forpagtere 
til  en  Slags  Statsarvefæstere  ved  et  stort  og  afgørende  Indgreb  fra 
Statens  Side  i  den  private  Ejendomsret,  saaledes  maa  Forslagets  Grund- 
tanke nogenlunde  nær  kunne  gengives.  I  Parlamentet  støttede  Mill  dog 
Gladstone  i  Overbevisningen  om  sit  eget  Forslags  Uigennemførlighed. 
Beslægtede  med  Mills  var  de  Reformtanker,  som  foresvævede  dem, 
der,  noget  senere,  samlede  sig  om  Henry  Georges  Lærdomme. 

Men  det  var  ikke  Idéer  af  den  Art,  der  vandt  Gladstones  Tilslut- 
ning, overhovedet  ikke  dem,  der  kom  til  praktisk  Anvendelse  i  de  irske 
Landboreformer.  I  1869  ophævedes  den  irske  Statskirke ;  samtidig  blev 
der  givet  Bønderne  paa  det  tidligere  Kirkegods  Lejlighed  til  paa  billige 
Vilkaar  at  erhverve  Ejendomsretten  til  deres  Jord.  1870  gennem- 
førtes den  Lov,  der  betegner  det  afgørende  Vendepunkt:  den  sank- 
tionerede og  beskyttede  den  Sædvaneret,  der  i  Ulster  og  andre  Steder 
regulerede  Forholdet  mellem  Ejer  og  Bruger,  den  sikrede  —  efter  sin 
Ordlyd  —  Bonden  en  Erstatning  for  Forbedringer,  og  disse  forudsattes 
at  være  udførte  af  denne  med  mindre  det  modsatte  udtrykkelig  blev 
bevist.  Der  paalagdes  dertil  den  Godsejer,  der,  uden  skellig  Grund, 
fjernede  en  Forpagter  fra  hans  Ejendom,  en  Erstatningspligt  for  den 
Forstyrrelse,  han  derved  voldte  ham  i  hans  Erhverv.  Retten  til  at  ud- 


Irske  Landboforhold  75 

sætte  Farmere  blev  principielt  bestaaende,  men  det  blev  forbunden  med 
større  pekuniær  Risiko  at  øve  den.  Fremdeles  indeholdt  Loven  nogle 
særlige  Bestemmelser,  som  skulde  lette  Overgangen  fra  Forpagtning  til 
Selveje.  Det  er  værdt  at  lægge  Mærke  til,  at  med  disse  to  Love  brød 
Gladstone  de  Veje,  ad  hvilke  den  irske  Landboreform  principielt  saavel 
som  praktisk  siden  har  bevæget  sig:  ved  Statens  Tvang  at  regulere 
Forholdet  mellem  Godsejer  og  Jordbruger,  ved  Statens 
Hjælp  ad  Frivillighedens  Vej  at  afløse  Forpagtnings- 
systemet og  indføre  Selvejet  i  den  Form,  hvori  det  siden  Slut- 
ningen af  det  18de  og  Begyndelsen  af  det  19de  Aarhundrede  var  bleven 
vel  kendt  paa  Fastlandet,  og  om  hvis  Fortræffelighed  i  Sammenligning 
med  den  engelske  Ordning  af  Ejendomsforholdene  Stuart  Mill  (med 
nogen  Modifikation  i  Grundtanken),  Thornton  og  den  Kreds,  der  samlede 
sig  om  „Free-Trade-in-land"-Principet,  havde  forsøgt  at  overbevise  deres 
Landsmænd. 

Den  første  af  disse  Opgaver,  at  ordne  Forpagtningsforholdet,  bragtes 
nogenlunde  til  sin  Løsning  ved  Fæs  te  lo  ve  i  1881  og  1887,  den  anden 
er  søgt  løst  ved  en  Række  Landkøbslove,  af  hvilke  den  ifjor 
gennemførte  i  hele  sit  Anlæg  er  langt  den  største  og  mest  omfattende. 
Ordningen  af  Fæsteforholdet  er  næsten  udelukkende  Gladstones  Værk, 
mens  Jordkøbslovene  overvejende  er  gennemført  under  de  konservative 
Regeringer  Salisbury  og  Balfour.  Det  principielle  Synspunkt,  denne 
dobbelte  Række  af  Foranstaltninger  maa  ses  under,  er  dette,  at  Fæste- 
lovene maa  opfattes  som  en  midlertidig  Ordning,  en  nødvendig  Omvej 
mod  det  endelige  Maal:  at  føre  den  irske  Jord  tilbage  i  det  irske 
Folks,  eller  rettere:  en  Del  af  det  irske  Folks  Eje. 

The  Land  Law  Aet  af  1881  tog  direkte  Sigte  paa  Afskaffelsen  af 
næsten  alle  de  Misforhold,  der  under  tidligere  Tiders  Styrelse  havde 
udviklet  sig  i  defi  irske  Landboforfatning,  og,  fremfor  alt,  der  blev 
truffet  de  alvorligste  Bestemmelser  med  Hensyn  til  dens  Gennem- 
førelse i  Livet,  ikke  blot  paa  Papiret.  Den  indeholdt  Bestemmelser  om 
Jords  Overgang  til  Selveje,  den  indførte  en  betydelig  sikrere  Besid- 
delsesret,  og  den  vilkaarligt  foranderlige  Forpagtningsafgift,  fastsat  ved  fri 
Overenskomst  mellem  Godsejer  og  Jordbruger,  afløstes  af  en  Forpagt- 
ningsafgift, der  saa  snart  en  af  Parterne  forlanger  det,  fastsættes  periodisk, 
med  15  Aars  Mellemrum,  af  en  af  Staten  oprettet  permanent  Kom- 
mission {„commercial  rent'',  „competitive''  rent  eller  „rack-rent*"  af- 
løses af  JJz/r"  rent  eller  Jadicial*'  rent).  Retten  til  sin  Farm  kan 
Forpagteren  sælge,  dog  har  Godsejeren  en  Forkøbsret  og  en  Forbuds- 
ret,  men  anvendes  denne,  prøver  Domstolen  de  Grunde,  hvormed 
Forbudet  motiveres.  For  at  forebygge  den  overdrevne  Udparcellering, 
hvorunder  Irland,  efter  en  almindelig  udbredt  engelsk  Opfattelse,  havde 
lidt  og  fremdeles  led,  blev  det  dog  forbudt  at  dele  Besiddelsesretten 
og  overdrage  den  til  flere.  Retten  til  Erstatning  præciseredes  nøjere, 
navnlig  blev  der  ogsaa  sikret  Brugeren  Erstatning  for  udførte  Forbedringer, 

naar  han  blev  udsat  paa  Grund  af  Afgiftsrestancer.  Private  Kontrakter  i 
Strid  med  Loven  var  ugyldige.  Loven  omfattede  kun  saadanne  For- 
pagtere, som  sad  for  Opsigelse  med  kort  Frist.  I  1881  var  der  ca. 
500,000  Forpagtere,  af  hvilke  Loven  antoges  at  berøre  de  350,000. 
Nogle  Aar  senere,  i  1887,  udvidedes  Beskyttelsen  ogsaa  til  de  saa- 
kaldte  Leaseholders,  Forpagtere  med  Kontrakt  paa  bestemt  Aaremaal. 

Loven  af  1881,  „Gladstones  magna  charta  til  Irlands  Bønder'',  er 
under  alle  Omstændigheder  et  af  de  vigtigste  Mindesmærker  i  Englands 
nyere  sociale  Lovgivning.  Den  er  ikke  blot  vigtig  i  Forhold  til  det 
Spørgsmaal,  den  direkte  søger  at  ordne.  Man  maa  ogsaa  af  principielle 
Grunde  tillægge  den  en  dyb  Betydning.  Oprettelsen  af  en  permanent 
Domstol  til  Ordningen  af  Forholdet  mellem  Godsejer  og  Jordbruger, 
navnlig  Indførelsen  af  den  ved  Staten  fastsatte  Forpagtningsafgift,  var  et 
iøjnefaldende  Brud  med  de  almindelige  Grundsætninger,  for  hvis 
Gennemførelse  i  Englands  økonomiske  Lovgivning,  Gladstone  i  mere 
end  en  Menneskealder  havde  været  en  stor  og  troende  Forkæmper. 
Derfra  de  højst  forskellige  og  skarpt  mod  hinanden  staaende  Domme 
med  Hensyn  til  de  Motiver,  der  var  de  virkelig  bestemmende  for  Lovens 
Ophavsmand.  Allerede  ved  Gennemførelsen  af  de  første  Love  ved 
Overgangen  til  70-Aarene  lød  Beskyldningerne  mod  Gladstone  for 
karakterløs  Opportunisme.  Selv  Carlyle,  der  ellers  i  sit  Skrift  om  Char- 
tismen  saa  varmt  havde  talt  Irlands  Sag,  træffer  vi  blandt  dem,  der  ikke 
kunde  se  Gladstone  udføre  nogle  simple  Retfærdighedshandlinger  mod 
det  irske  Folk  uden  at  beskylde  ham  for  letsindige  og  farlige  Forsøg 
paa  at  hverve  Stemmer.  Sandheden  er,  at  Gladstones  irske  Politik, 
hans  Home-rule  —  saa  vel  som  hans  Agrarpolitik,  udformedes  under  Ind- 
flydelse af  de  bitre  Erfaringer,  han  havue  saa  rig  Lejlighed  til  at  gøre 
med  Hensyn  til  Irland,  og  at  den  var  i  fuld  Overensstemmelse  med 
visse  almindelige  Tanker,  der  blev  mere  bestemmende  for  hans  politiske 
Færd  som  Aarene  randt.  Der  var  Tanken  om  den  engelske.  Stats 
Ansvar:  „vi  kan  ikke  vaske  os  selv  rene  og  sige,  vi  er  uden  Ansvar. 
De  irske  Godsejeres  Handlinger  er  i  stort  Omfang  vore  egne.  Vi  er 
participes  criminis,  ti  vi  holdt  Magten  i  vore  Hænder  og  saa  til  —  ja 
mere  end  det".  Det  er  for  en  stor  Del  den  engelske  Styrelse  og. Lov- 
givning, som  er  Skyld  i  Irlands  Ulykker,  og  dersom  det  engelske  Sam- 
fund har  den  rette  Følelse  for  sin  Ære,  kan  det  ikke  vise  den  Pligt 
fra  sig,  om  muligt,  at  bringe  Irland  Fred.  Dernæst  er  der  det  irske 
Folks  Ønsker  —  det  var  kun  en  speciel  Anvendelse  af  den  Tanke, 
hvori  hans  politiske  Livsanskuelse  fandt  sit  almindeligste  Udtryk,  og 
som  han  paastod  var  saa  rigt  bekræftet  gennem  Englands  nyere  Historie: 
at  Folkets  Ønsker  i  Længden  og  i  de  afgørende  Øjeblikke  altid  havde 
haft  Ret  overfor  „Klassernes"  Politik.  — 

Med  Hensyn  til  Lovens  Gennemførelse  hersker  ingen  Tvivl.  Ved 
Aar  1900  havde  328,000  Farmere  faaet  deres  Forpagtningsafgifter 
regulerede  i  Henhold  til  Loven  —  første  Gang,  medens  52,000  allerede 

havde  faaet  dem  regulerede  anden  Gang.  For  328,000  Ejendomme 
var  der  en  samlet  Reduktion  i  Forpagtningsafgifterne  paa  1,4  Mill.  £ 
eller  ca,  25  Mill.  Kn  aarlig  —  relativt  omtrent  20  7o-  P^r  de 
Ejendomme,  de  52,000,  der  havde  faaet  Afgifterne  regulerede  anden 
Gang  {„second  term  rent*")  har  der  fundet  en  yderligere  Reduktion 
Sted  paa  22  ®/o  i  Forhold  til  den  første  Gang  fastsatte  Afgift  {Jirst 
term  rent"").  Disse  Tal  viser  os,  baade  at  Loven  er  bleven  benyttet  i 
stort  Omfong,  og  at  der  ved  dens  Gennemførelse  er  gjort  Alvor  af  en 
af  de  Tanker,  der  laa  bag :  at  regulere  Forpagtningsafgifterne  i  Overens- 
stemmelse med  Konjunkturerne  i  Landbruget.  Det  er  en  almindelig 
Mening,  at  Afgiftsreduktionerne  har  været  større  end  Prisfaldet,  at 
Loven  af  1881  har  mere  end  holdt  Forpagterne  skadesløse.  At  Tabet 
ved  de  nedadgaaende  Konjunkturer  gennem  de  reducerede  Forpagt- 
ningsafgifter i  stort  Omfang  er  væltet  over  paa  Godsejerne,  kan  der 
ikke  være  Tvivl  om,  og  det  paastaas,  at  mange  af  disse  derved  er 
kommen  ind  i  alvorlige  økonomiske  Vanskeligheder.  Og  de  ved  Statens 
Mellemkomst  nedsatte  Afgifter  har  ikke  blot  formindsket  de  aarlige 
Indtægter,  men  ogsaa  det  kapitaliserede  Beløb  af  disse,  det  vil  sige 
Værdien  af  Ejendommene  i  den  almindelige  Omsætning. 

Det  ejendommelige  ved  den  Retstilstand,  der  indførtes  ved  Loven 
af  1881,  ligger  deri,  at  Ejendomsretten  paa  en  Maade  er  „delt*  mellem 
Godsherren  og  Jordbrugeren:  et  Slags  Partseje  i  den  enkelte  Bedrift, 
eller  hvad  man  nu  vil  kalde  det.  Vi  har  intet  bestemt  Udtryk  derfor, 
fordi  vi  i  vor  Landboforfatning  ikke  kender  Forholdet.  Vi  kan  maaske, 
naar  vi  ikke  hænger  os  for  fast  i  et  enkelt  Ord,  sige,  at  Glad- 
stones  store  Lov  forvandlede  Irlands  Forpagtere  til  en  Stand 
af  Fæstebønder  med  en  ofRcielt  fastsat,  periodisk  foranderlig  Afgift 
af  Jorden.  Det  kan  ikke  forundre,  at  et  saadant  Lovarbejde  har  været 
Genstand  for  megen  Kritik.  Den  populære  Indvending,  at  det  var  i  Strid 
med  Kontraktsfriheden,  har  antaget  den  mere  filosofiske  Form,  at  det 
var  i  Strid  med  selve  Aanden  i  Kulturudviklingen,  der  viste  en  be- 
standig større  Tilnærmelse  til  en  Tilstand,  hvor  Sædvaners  eller  Loves 
almindelige  Forskrifter  afløses  af  frie  Overenskomster  mellem  frit 
stillede  Mennesker.  En  Indvending,  der,  dens  Sandhed  forudsat,  alligevel 
ikke  er  af  alvorlig  Vægt.  Det  kunde  jo  være,  at  denne  „Aand"  i  Kultur- 
udviklingen netop  havde  vundet  et  større  Raaderum  ved  Ordningen  af 
vore  sociale  Forhold  end  det  erfaringsmæssigt  viste  sig  heldigt.  — 
Godsejerne,  der  i  nogle  Aarhundreder  i  Ly  af  selvskabte  Love  og  under 
Paaskud  af  „Ejendomsrettens  Ukrænkelighed"  har  tilegnet  sig  en  stor 
Del  af  Udbyttet  af  det  irske  Folks  Arbejde,  de  har  til  en  Forandring 
set  Principet  om  Ejendomsrettens  Ukrænkelighed  vende  sig  mod  dem 
selv,  og  har  ikke  følt  sig  tilfredse  derved.  De  har  paastaaet,  at  Loven 
af  1881  har  virket  som  en  tilsløret  Konfiskation  uden  Erstatning,  en 
Paastand,  der  hviler  paa  den  Forudsætning,  at  de  ellers  vilde  have 
holdt  Forpagtningsafgifterne  oppe  ved  nogenlunde  samme  Niveau,  og 

som  derfor  snarere  maa  fortolkes  som  et  vigtigt  Bevis  for  Lovens  Be- 
timelighed. Men  i  Virkeligheden  er  det  sande  Forhold,  at  Godsejerne, 
hvis  de  ikke  vilde  kaste  Irland  helt  ud  i  en  Revolutions  Ulykker, 
havde  set  sig  nødsaget  til  at  indrømme  Rentereduktioner  og  vilde  have 
set  en  Del  af  deres  Formue  blive  „konfiskeret",  skønt  sandsynligt  nok 
i  mindre  Udstrækning.  Forskellen  er  den,  at  det,  de  nu  opfatter  som 
en  Virkning  af  Gladstones  Lovgivning  og  derfor  føler  som  en  Uret, 
det  vilde  de  under  andre  Forudsætninger  have  set  indtræde  som  Virk- 
ninger af  Verdensøkonomiens  almindelige  Tilstand  og  derfor  have  følt 
som  et  Stykke  Skæbne.  —  En  alvorlig  og,  som  det  synes,  berettiget  Anke 
er  der  imidlertid  bleven  gjort  mod  Loven  i  den  senere  Tid,  nemlig  den,  at 
Fæsterne,  ganske  vist  helt  i  Strid  med  Lovens  Mening,  mod  Slutningen 
af  15- Aars  Terminen,  lader  deres  Gaarde  forfalde  i  Drift  for  at  være 
sikre  paa  en  desto  større  Reduktion  i  Afgifterne  for  den  følgende 
Periode.  — 

Det  andet  Punkt  paa  Reformprogrammet,  at  afløse  Forpagtnings- 
systemet og  indføre  Selvejet,  er  søgt  gennemført,  dels  ved  særlige 
Bestemmelser  i  de  allerede  omtalte  Love,  dels  ved  en  Række  særskilte 
Love  i  1885.  1891  og  1896  og  endelig  Hovedloven  af  1903. 

Principet  i  alle  disse  Love  er  dette,  at  Staten  hjælper  Forpagterne 
til  at  købe  deres  Ejendomme  ved  at  tilskyde,  oprindelig  en  Del  af, 
siden  den  hele  Købesum  som  et  Laan,  der  saa  forrentes  og  afdrages 
med  et  vist  aarligt  Beløb.  Det  er  betydelige  Summer,  der  efterhaanden 
er  bevilget,  i  1885  90  Mill.  Kr.,  der  nogle  Aar  senere  forøgedes  med 
andre  90  Mill.  Og  ved  Loven  af  1891,  der  særlig  skal  være  den  nu- 
værende Premierminister  Balfours  Værk,  gjordes  et  Forsøg  i  større  Stil 
paå  at  afløse  Forpagtningsforholdet:  594  Mill.  Kr.  stilledes  til  Disposition 
af  den  engelske  Regering.  Disse  Landkøbslove  er  i  Virkeligheden  ikke 
bleven  udnyttede  i  det  Omfang,  Statens  Tilskud  i  sig  selv  gjorde  mulig. 
Indtil  1900  havde  i  Henhold  til  Lovene  siden  1885  mellem  40  og 
50,000  Forpagtere  købt  deres  Gaarde  eller  Steder.  Statens  samlede  Til- 
skud var  ikke  fuldt  300  Mill.  Kr.,*  paa  langt  nær  ikke  Halvdelen  af, 
hvad  der  var  bevilget. 

Efter  sit  hele  Anlæg  den  mest  omfattende  af  alle  Landkøbslovene 
er  dog  den,  der  blev  forelagt  Parlamentet  i  Marts  Maaned  i  Fjor  <^ 
allerede  den  14de  August  ophøjedes  til  Lov.  Den  officielle  Titel  er 
Irish  Land  Aet,  1903;  men  „Wyndhams  Aet"  synes  at  blive  den 
almindelige  Betegnelse  —  efter  den  Mand,  der  baade  i  og  udenfor 
Parlamentet  har  gjort  mest  for  at  faa  denne  Reform  ført  igennem: 
Sekretæren  for  Irland,  Mr.  Wvndham. 

Paa  et  Punkt  skiller  denne  Lov  sig  fra  de  tidligere  Agrarlove:  den 
er  i  det  væsentlige  Resultatet  af  en  Overenskomst  mellem  Repræsen- 
tanter for  Godsejere  og  Farmere.  Loven  er  en  Landkøbslov.  Det  er 
en  frivillig  Sag,  om  Godsejerne  vil  sælge  eller  Fæsterne  købe.  Men  i 
Tilfælde  af  Salg  optræder  Staten  som  Mellemmand :  den  køber  Godserne, 

udbetaler  Godsejerne  Købesummen  i  rede  Penge  og  søger  selv  Dæk- 
ning for  Beløbet  gennem  Udstedelse  af  et  tilsvarende  Beløb  i  2^4  ^1^ 
Obligationer.  Der  er  ikke,  som  i  tidligere  Love,  sat  nogen  bestemt 
Grænse  for  Størrelsen  af  den  Sum,  der  stilles  til  Raadighed  for  Land- 
købet. Staten  beholder  ikke  den  købte  Jord,  heller  ikke,  som  oprindelig 
paatænkt,  en  Slags  Overejendomsret  til  den.  Den  overdrages  til  Bønderne. 
Af  disse  refunderes,  gennem  aarlige  Afdrag,  de  Beløb,  som  Staten 
kommer  til  at  staa  i  Forskud  for,  beregnet  saaledes,  at  Købesummen 
i  Løbet  af  et  Par  Menneskealdre  vil  være  fuldt  amortiseret  og  Ejen- 
dommen overgaa  til  fri  Selveje.  Midlertidig  har  Staten  Sikkerhed  i 
Ejendommene  for  sine  Udlæg,  og  der  er  af  den  Grund  gjort  Indskrænk- 
ninger i  Retten  til  Udparcellering  o.  1.  Et  originalt  Træk  findes  i  Loven: 
Bestemmelserne  om  den  saakaldte  „Landkøbs  Hjælpefond«.  Hoved- 
punktet er  dette,  at  Staten  foruden  at  staa  i  Forskud  med  Købe- 
summerne, tillige  giver  et  Tilskud  paa  216  Mill.  Kr.,  der  efter  visse 
Regler  fordeles  som  en  „ Præmie«  eller  „Bonus**  til  sælgende  Gods- 
ejere —  en  Slags  „Smørelse",  paastaar  Lovens  Modstandere,  for  at  faa 
det  hele  vidtløftige  Salgsapparat  til  at  virke. 

Formaalet  med  Mr.  Wyndhams  Aet  er  da  dette,  efter  nærmere  be- 
stemte Regler  at  afløse  de  irske  Forpagtningsafgifter  med  deres  kapitali- 
serede Beløb.  Fuldt  gennemført  vilde  den  sige:  Tilbageførelsen  af  Irlands 
Jord  i  det  irske  Folks  —  eller  en  Del  af  det  irske  Folks  —  Eje,  ikke  i  den 
gamle  Form  som  en  Slags  Fællesejendom,  men  i  den  Form,  der  i 
Nutiden  vel  i  Almindelighed  anses  for  den  heldigste,  som  fri  Privat- 
ejendom. « 

Betænkelighederne  overfor  Loven  har  i  visse  Kredse  først  og  frem- 
mest bundet  i  det  Hensyn,  at  den,  hvis  den  bliver  anvendt  i  stor  Ud- 
strækning, vil  lægge  tungt  Beslag  paa  den  engelske  Stats  Kredit.  Det 
er  i  Virkeligheden  umuligt  med  blot  nogenlunde  Tilnærmelse  at  be- 
regne, hvor  stærkt  Staten  vil  blive  engageret,  baade  fordi  man  ikke 
nøjagtigt  kender  Forpagtningsafgifternes  samlede  Sum,  og  navnlig  fordi 
der  ikke,  som  f  Eks.  ved  vor  Tiendeafløsning,  er  fastsat  et  bestemt  Antal 
Gange  den  aarlige  Ydelse  som  det  kapitaliserede  Beløb.  Loven  ind- 
rømmer et  vidt  Spillerum  for  de  kontraherende  Parter.  En  anden  Kreds 
af  Betænkeligheder  bunder  i  Mistilliden  til  de  irske  Bønder:  kan  de 
og  vil  de  betale  de  aarlige  Afdrag  til  Staten  nogenlunde  prompte?  Det 
berygtede  „No- Rent*"  Manifest  og  „The  Plan  of  Compaign*"  er  endnu 
i  frisk  Minde:  sæt  at  Irlænderne,  f.  Eks.  under  en  ny  Homerule  Kon- 
flikt, i  massevis  nægter  at  betale  deres  Afdrag,  saa,  paastaas  det,  kan 
de  føje  finansielle  Vanskeligheder  til  de  politiske,  der  har  været  en 
Faldgrube  for  saa  mange  engelske  Ministerier.  „Hjælpefonden"  har  været 
en  Torn  i  Øjet  paa  mange,  ja  man  har  oplevet  det,  at  Godsejere  af 
foregiven  krænket  Æresfølelse  i  Pressen  har  raabt:  „bribery*'  til  Re- 
geringen. Der  er  endelig  bleven  rejst  Indvendinger  af  mere  „faglig** 
Natur:    Indførelsen  af  Selvejet  vil  i  Løbet  af  et  Par  Menneskealdre 

eller  maaske  kortere  Tid  bringe  den  gamle  Krise  frem  under  en  ny 
Form.  De,  der  køber  nu  paa  billige  Vilkaar,  eller  deres  Efterkommere, 
de  vil  afhænde  Ejendommene  igen,  give  dem  mod  en  større  Afgift  i 
Brug  til  andre,  og  det  endelige  Resultat  vil  blive,  at  medens  der  nu  er 
et  Faatal  af  store  Jordrentenydere,  vil  der  efterhaanden  opstaa  en  talrig 
Klasse  af  smaa  Jordrentenydere,  der  maaske  ved  deres  Paaholdenhed  vil 
blive  værre  end  dem,  de  afløste.  Eller  det  paastaas,  at  en  Reform  som 
den  gennem  Loven  tilstræbte  kun  vil  komme  de  nuværende  Købere 
til  Gode,  eller  at  Overgangen  til  Selveje  nødvendigvis  vil  medføre 
samme  slette  Konsekvenser  —  efter  engelsk  Opfattelse  —  som  i 
Frankrig:  en  for  vidt  dreven  Udstykning  med  en  Klasse  af  Smaa- 
bønder,  der,  uden  Kapital  og  Intelligens,  ikke  som  den  større  engelske 
Forpagter  er  i  Stand  til  at  hæve  Landbruget  op  paa  et  Niveau,  der 
svarer  til  Nutidens  Fordringer. 

Vægten  af  de  første  Indvendinger  er  det  vanskeligt  at  danne  sig  et 
Skøn  om.  Den  sidst  anførte  er  neppe  synderlig  afgørende.  Hvorledes 
Ejendomsforholdene  vil  forme  sig  i  Fremtiden,  derom  kan  vi  kun  sige : 
den,  der  lever,  faar  se.  Men  ingen  vil  kunne  nægte,  at  Idéen  om  at 
bryde  Godsejernes  Magt,  opløse  Godssystemet  og  indføre  den  lille 
Selvejendom  var  en  af  de  største  social-politiske  Tanker,  det  18de 
Aarhundredes  oplyste  Mænd  tænkte.  Og  stiller  vi  os  tilbage  til  den  Tid 
med  den  Indvending  mod  Datidens  Landboreformer,  at  de  kun  vilde 
komme  den  dalevende  Slægt  til  Gode,  saa  ser  vi,  der  lever  et  Aar- 
hundrede  eller  mere  senere,  hvor  forfejlet  en  saadan  Indvending  i 
Virkeligheden  vilde  have  været.  Og  Erfaringerne  fra  Irland  selv  synes 
paa  dette  Punkt  ikke  at  berettige  til  en  saadan  Skepsis  med  Hensyn 
til  Reformens  velgørende  Virkninger.  Lige  fra  den  irske  Statskirkes 
Ophævelse  i  1869  er  der  skabt  ligesom  forskellige  Generationer  af  Selv- 
ejere. Netop  i  Anledning  af  den  ny  Lov  blev  et  større  Antal  af  Selvejer- 
gaardene  besigtigede.  Resultatet  af  denne  meget  omfattende  Synsforret- 
ning skal  have  bekræftet  den  Opfattelse,  at  Selvejet  i  Irland,  om  det  blev 
almindelig  indført,  maatte  antages  at  medføre  lignende  Fremskridt,  som 
dem,  det  i  det  hele  og  store  har  medført  paa  Kontinentet.  I  samme 
Omfang  som  det  lykkes  at  gennemføre  Mr.  Wyndhams  Aet  i  Livet, 
i  samme  Omfang  vil  de  irske  Jordbrugere  have  vundet  Ejendomsretten 
til  Landets  Jord  tilbage,  og  i  samme  Grad  vil  der  da  være  sket  det 
betydningsfulde:  at  den  irske  Bonde  i  langt  større  Omfang  end  tid- 
ligere selv  overtager  Ansvaret  for  sin  egen  økonomiske  Skæbne. 

I  Aandens  Træthedsstunder, .  naur  Fortidens  Spøgelser  stiger  frem  for 
Sindet,  naar  Tanken,  som  en  bleg  Høstsol,  efter  at  Lidenskabens  Lysglød 
er  slukt,  oplyser  Nuets  forfærdelige  Kaos  og  truende  hvirvler  rundt  om  sig 
selv,  uden  Magt  til  hverken  at  løfte  sig  op  eller  gaa  frem;  i  hine  Timer, 
hvor  Sjælen  overmandet  synker  sammen,  kalder  min  Indbildningskraft 
Menneskets  underfulde  Skikkelse  frem. 

Menneskeskikkelsen!  Den  træder  frem  i  et  Straaleskær,  der  oplyser 
mit  Hjærte  som  en  Sol.  Langsomt  stiger  det  frem,  dette  tragisk  vidunder- 
lige Væsen,  uendeligt  som  Verden,  altid  højere,  altid  længere  fremad! 

Jeg  ser  dets  høje  Pande  og  dets  dybe  Øjne,  og  i  dem  Tankens  livs- 
givende  Gnist,  der  har  afsløret  Universets  uforanderlige  Harmoni;  denne 
Tanke,  der  maaske  er  almægtig;  som  i  sine  Svaghedsøjeblikke  skaber  de 
Guder,  den  i  sin  Sundheds  Sejersstunder  atter  slaar  ned. 

Ene  fortabt  i  Universets  endeløse  Øde  hvirvler  Mennesket  paa  den  lille 
Jordklode  rundt  i  det  ubegribelige  Rum,  pint  af  det  evige  Spørgsmaal: 
hvorfor  er  jeg  til?  —  og  bliver  dog  modigt  ved  altid  at  søge  opad,  altid 
længere  frem  efter  Løsningen  paa  Himmelens  og  Jordens  Gaader. 

Frem  gaar  han,  vandrende  med  sit  eget  Hjærtes  Blod  den  haarde,  men 
hæderfulde  Sti,  han  følger;  og  mens  han  lader  Poesiens  Blomster  gro  frem 
af  hint  hede  Blod  og  omskaber  Sjælens  Angstskrig  til  Musik,  beriger  han 
ved  hvert  Skridt  Livet  ligesom  Solen  den  Jord,  den  skænker  sine  Gaver. 

Og  altid  stiger  han  højere  tilvejrs,  altid  gaar  han  længer  frem,  som  en 
Stjæme  ledende  vejløse  Skibe. 

Det  fri  og  stolte  Menneske  gaar  forud  for  de  andres  Skare,  ene,  væb- 
net med  sin  Tanke,  der  snart  gløder  som  Lynet,  snart  isner  til  haardt 
Staal;  ene  gaar  han,  gennem  egne  Vildfarelsers  Trængsel,  omringet  af  egne 
Fejl,  der  saarer^  hans  Hjærte  og  piner  hans  Hjæme  og  gør  ham  usikker 
og  skamfuld. 

Og  han  gaar  og  gaar  .... 

I  hans  Bryst  raser  Drifterne;  Egenkærlighedens  Stemme  skriger  frækt 
som  en  Tiggerske  om  Almisse;  og  Følelsernes  stærke  Snører  vikle  sig  om 
hans  Hjærte,  sugende  hans  Livskraft  som  Vedbendranken  Træets,  medens 
de  med  skærende  Klager  besværger  ham  at  være  dem  tro;  alle  Jordens 
Fornemmelser  ville  underkue  ham;  Skyerne,  som  samle  sig  og  opstige  fra 
al  Jordens  lille  Usselhed,  lade  Smuds  og  Usundhed  regne  ned  over  hans 
Vej. 

Som  Planeterne  omringer  Solen,  saaledes  omgives  han  af  de  Væsener, 
hans  egen  utrættelige  Aand  har  skabt. 

Evigt  tørstende  følger  Elskoven  ham  længere  borte;  og  haltende  kom- 
mer Venskabet  bagefter,  mens  Haabet,  dødstræt,  klattrer  opad   foran  ham. 

Og  Hadet,  fedt  af  Vreden,  bryder  Taalmodens  Lænker  om  sine  Haand- 
led,  mens  Troen  med  sine  tomme  Øjne  stirrer  paa  hans  fortrukne  Ansigt 
og  byder  ham  sit  kølige  Favntag  .... 

Og  han  kender  det,  hele  dette  Sorgens  Følge,  de  vanskabte,  svage, 
ufuldkomne  Børn  af  hans  egen  Aand. 

Dækkede  med  gamle  Sandheders  Pjalter,  forgiftede  af  gamle  Fordomme, 
følge  de  fjendtligt  Tanken,  ude  af  Stand  til  at  løfte  sig  med  paa  dens  Flugt, 
som  Ravnen  er  ude  af  Stand  til  at  følge  Ørnen;  de  træde  hindrende  i 
Vejen  for  den,  og  øge  dog  stundom  deres  skabende  Flamme. 

Og  se,  hist  kommer  nu  ogsaa 
Menneskets  urgamle  Ledsagerske, 
Døden,  stum,  gaadefuld,  altid  rede 
til  at  bringe  det  livshede  Hjærte 
til  at  stivne  ved  sit  kolde  Kys. 

Og  Mennesket  kender  hele 
sit  udødelige  Følge,  endog  Van- 
videt, der  kommer  allersidst! 

Vinget,  stærk  som  en  Hvir- 
velstorm, belurer  det  ham  med 
sine  grusomme  Øjne,  søger  at 
dække  hans  Tanke  med  sine  sorte 
Vinger  for  tilsidst  at  drage  ham  med 
ned  i  sine  vilde  Danses  Malstrøm. 
Kun  Tanken,  Menneskets  Ven, 
forlader  ham  ikke ;  kun  dens 
Straaler  oplyser  Afgrundene  langs 
hans  Vej,  Livets  Hemmeligheder, 
Naturens  Mørke,  hans  Hjærtes 
dunkle  Vildnis. 

Denne  Menneskets  tr-ibaame 
Ven  gennemtrænger  alt  med  sit 
Blik,  ser  alt:  Elskovens  usle  Sne- 
digheder, dens  Trang  til  at  be- 
herske det,  den  attraar,  dens  Vanvidslyst  til  at  fornedre  og  fornedres,  og 
bag  alt  dette  Sanselighedens  skamløse  Aasyn;  Afmagten,  der,  angst  for 
Haabet,  følges  af  sin  kødelige  Søster,  Løgnen,  den  pragtfulde,  mangefarvede 
Løgn,   der   altid  er  rede  til  at  trøste  og  bedrage  med  sine  Smigerord. 

Og  Tanken  belyser  Venskabets  svækkede  Hjærte,  dels  beregnende  For- 
sigtighed, dets  tomme  og  grusomme  Nysgærrighed,  Misundelsens  flydende 
Saar,  stundom  tilgroede  under  Bagtalelsens  Spedalskhed. 

Tanken  ser  Hadets  mørke  Magt,  og  véd,  at  om  Lænkerne  blive  tagne 
flf  det,  vil  det  tilintetgøre  alt  paa  Jorden;  end  ikke  Retfærdighedens  Spirer 
vil  blive  skaanede. 

Tanken  kaster  sit  Lys  over  Troen,  over  dens  naturstridige  Begær  efter 

uendelig  Magt,  efter  at  underkue  alle  Sanser;  over  dens  tunge  Vingers 
Kraftløshed,  over  dens  tomme  Øjnes  Blindhed. 

Den  vil  endog  strides  med  Døden. 

For  denne  Tanke,  der  ud  af  Dyret  har  draget  Mennesket,  der  har  skabt 
saa  talløse  Guder,  RlosoRske  Systemer  og  Videnskaber  —  lutter  Nøgler  til 
Universets  Gaader  —  for  den  er  Dødens  ufrugtbare,  fjendtlige  Magt  en 
Gru.  Døden  ligner  for  den  en  Kludesamler,  der,  strejfende  om  i  Baggaarde 
og  samlende  Affald  i  sin  smudsige  Sæk,  stundom  finder  en  endnu  værdi- 
fuld Genstand,  som  han  med  Frækhed  tilegner  sig. 

Mættet  med  Raadenskab,  dækket  med  Vildfarelsens  Kappe,  ubevægelig  og 
upersonlig,  stum  som  en  Sfinks  staar  Døden  altid  for  Mennesket;  men 
straalende  som  Solen,  fuld  af  vanvittig  Dristighed  og  medfødt  Bevidsthed 
om  sin  egen  Udødelighed,  udforsker  den  skabende  Tanke  den  .... 

Saaledes  skrider  Mennesket  frem  gennem  Tilværelsens  hemmeligheds- 
fulde og  grufulde  Mørke.  Fremad  og  opad!  Altid  længere  frem!  Altid 
højere  op! 

Stundom  bliver  han  træt;  han  vakler  og  skælver;  hans  angstfulde  Hjærte 
søger  til  Troen  og  paakalder  med  høje  Skrig  Kærlighedens  glemselsgivende 
Ømhed. 

Af  hans  Træthed  fødes  tre  Fugle:  Modløshed,  Fortvivlelse  og  Lede. 

De  tre  Fugle  svæve  ildevarslende  over  hans  Sjæl  og  synge  den  sørge- 
lige Sang:  „Du  er  kun  et  lidet,  uberegneligt  Insekt;  din  Følelse  er  be- 
grænset, din  Tanke  er  afmægtig,  din  hellige  Stolthed  latterlig,  og  alt,  hvad 
du  saa  gør,  vil  ikke  kunne  fri  dig  fra  Døden  "^  .... 

Menneskets  forpinte  Hjærte  skælver  ved  denne  troløse  og  usande  Sang; 
Tvivlens  spidse  Pile  stinger  hans  Hjæme;  af  hans  Øjne  brister  Taarer  frem 
over  den  bittre  Krænkelse;  hvis  hans  Stolthed  ikke  gør  Oprør,  jager  Ang- 
sten for  Døden  ham  tilbage  i  Troens  iskolde  Trængsel;  og  med  et  sejrrigt 
Smil  drager  Kærligheden  ham  ind  i  sine  Arme,  skjulende  sin  smærtelige 
Magtesløshed  under  Løfter  om  uendelig  Lykke. 

Det  frygtsomme  Haab,  Skammens  Søster,  synger  ham  da  en  Dødshymne 
om  de  stille  Glæder,  fryder  sig  over  Vaabenhvilen,  og  dysser  med  blide 
Ord  Sjælen  i  Søvn  for  at  drukne  den  i  Dovenskabens  stillestaaende  Vande 
under  Ledens,  hendes  Datters,  Fødder. 

Og  hastigt  fylder  han  sit  Hjærte  og  sin  Hjærne  med  den  blide  Gift, 
med  Cynismens  Løgn,  der  lærer  ham,  at  der  for  Mennesket  ikke  gives 
anden  Vej  end  den  til  Stalden  med  Tilfredsstillelsens  Foder. 

Men  Tanken  er  stolt  og  har  Mennesket  kær,  derfor  søger  den  Kamp 
mod  Løgnen  og  vælger  til  Valplads  Mennesket  selv. 

Den  forfølger  ham  som  en  Fjende,  gennemborer  uophørlig  hans  Hjæme 
som  en  Orm,  udsuger  hans  Bryst  som  Tørst  og  piner  ham  som  en  Bøddel, 
idet  den  uafbrudt  knuger  hans  Hjærte,  der  hungrer  efter  Sandhed,  efter 
denne  strænge  og  klare  Sandhed  om  Livet,  der,  forjagende  Løgnens  Taager 
løfter  sig  som  en  Ildblomst,  levendegjort  af  Tanken. 

Naar  Mennesket  er  uhelbredelig  forgiftet  af  Løgnen,  tror  han,  at  der 

ikke  i  Verden  gives  mere  fuldendt  Lykke  end  den  at  mætte  Mave  og  Sjæl, 
at  der  ikke  eksisterer  større  Nydelser  end  Mæthed,  Ro  og  Livets  smaa 
Bekvemmeligheder;  Tanken,  der  er  blevet  den  ligegyldige  Nydelses  Slave, 
folder  sørgmodigt  Vingerne  sammen  og  sover,  overladende  Mennesket  til 
sig  selv. 

Som  usunde  Dunster  indhyller  den  blødagtige  Tarvelighed,  Kedsom- 
hedens Datter,  Mennesket,  idet  den  tilsander  hans  Hjærte,  Hjæme  og  Øjne 
med  det  graa  Støv. 

Mennesket  taber  sig  selv  og  synker,  gennem  sin  egen  Svaghed,  ned  til 
at  blive  et  Dyr  uden  Tanke  og  Selvfølelse  ....  Men  se,  der  bryder  et 
Oprør  ud  i  ham;  det  vækker  hans  Tanke,  og  atter  begynder  han  sin  Van- 
dring fremad,  ene,  gennem  sine  egne  Vildfarelsers  Smærter,  ene  mellem 
Tvivlens  svidende  Gnister,  ene  mellem  gamle  Sandheds-Ruiner. 

Stolt,  fri  og  modig  ser  han  Sandheden  i  Ansigtet  og  siger  til  sin  egen 
Tvivl:  „Du  lyver,  naar  du  siger,  at  jeg  er  magtesløs,  at  den  Bevidsthed, 
jeg  har  om  mit  eget  Væsen  har  en  Grænse.  Den  vokser!  Jeg  ser  og  føler 
hvordan  den  vokser  i  mig;  jeg  maaler  dens  Vækst  efter  mine  Lidelser,  og 
véd,  at  om  den  ikke  voksede,  da  vilde  jeg  nu  ikke  lide  mere  end  før. 

Men  for  hvert  Skridt  formeres  mine  Længsler;  jeg  ser  dybere,  og  i 
denne  hastige  Udvikling  af  min  Attraa  ligger  selve  min  Bevidstheds  Be- 
vægelse. 

I  dette  Øjeblik  lever  den  kun  i  mig  som  en  Gnist  .  .  .  Men  hvad 
gør  det?  Af  Gnister  skabes  Ildebrande;  og  i  Fremtiden  skal  jeg  sætte  Ild 
paa  Universet. 

Jeg  er  kaldet  til  at  oplyse  Jorden,  til  at  udtyde  Gaader,  til  at  finde 
Samklangen  mellem  mig  og  Verden,  til  belyse  hele  det  mørke  Kaos,  som 
Livet  er  paa  denne  Jord,  der  er  dækket  som  med  en  Skorpe  af  Ulykker,  af 
Jammer  og  Fordærv  —  idet  jeg  fejer  alt  Smudset  bort  fra  dens  Overflade 
for  at  kaste  det  i  Fortidens  Grav. 

Jeg  er  kaldet  til  at  løse  alle  de  Knuder,  til  at  afsløre  alle  de  Vild- 
farelser og  Bedrag,  der  har  sammenknuget  Menneskene  som  i  et  rædsels- 
fuldt, blodigt  Bodsbælte,  i  hvilket  de  fortvivlede  slaas  og  fortærer  hverandre 
som  Vilddyr. 

Jeg  er  skabt  af  Tanken  for  at  ødelægge  alt  det,  der  er  gammelt,  usselt, 
smudsigt,  fordærvet,  og  for  paa  et  af  selve  Tanken  bygget  Grundlag  at 
opføre  en  ny  Skønhedens,  Frihedens  og  Menneskeværdighedens  Bygning. 
Som  en  ubøjelig  Fjende  af  den  menneskelige  Ærgærrigheds  skamløse  Lav- 
hed vil  jeg,  at  hvert  Menneske  skal  være  og  føle  sig  som  Menneske. 

Hele  denne  Tilværelse,  i  hvilken  de  halves  Slavearbejde  spildes  uden 
at  efterlade  sig  Spor,  for  at  de  andre  skulle  kunne  fylde  sig  med  Brød 
og  aandelige  Nydelser,  er  uden  Maal,  skammelig  og  smudsig. 

Forbandede  være  alle  de  Vaner,  den  Overtro,  de  Fordomme,  der  har 
indspundet  Menneskenes  Hjæmer  og  Liv  som  i  et  Edderkoppenet! 

De  lænkebinde  Livet, '  og  jeg  vil  sønderbryde  dem ! 

Mit  Vaaben  er  Tankert  og  den   ftisté,    ubtydelige   Forvisning  om   dens 

ubegrænsede  Frihed,  om  dens  Udødelighed  og  dens  stadigt  voksende  Skaber- 
kraft, min  Styrkes  uudtømmelige  Kilde. 

Tanken  er  for  mig  den  evige  og  eneste  Sandhedens  Lyskaster  i  Livets 
Mørke,  i  Vildfarelsernes  Nat.  Jeg  ser,  at  dens  Skær  bestandig  skarpere 
oplyser  Mysteriernes  Afgrunde;  og  jeg  gaar,  i  dens  Evighedsglans  altid 
højere  op,  altid  længere  frem. 

Jeg  fastholder  roligt,  at  de  gamle  Trosformer,  alle  de  Bedragets  Taager, 
der  nu  bølge  over  Livet,  kun  er  Aske  af  svundne  Tiders  Sandheder, 
opbrændte  af  Tanken,  som  selv  i  Fortiden  skabte  dem. 

Og  jeg  bekræfter,  at  Sejerherreme  ikke  er  dem,  der  nyde  Sejrens 
Frugter,  men  dem,  der  bleve  tilbage  paa  Slagmarken.  Jeg  ser  mit  hele 
Maal  i  min  Skaben,  og  den  tilfredsstiller  fuldtud  sig  selv. 

Jeg  gaar  frem  for  at  brænde  med  det  stærkest  mulige  Lys,  for  saa  klart 
som  muligt  at  oplyse  Livets  Mørke;  og  min  Tilintetgørelse  er  min  Beløn- 
ning. 

Jeg  søger  ikke  anden  Løn,  fordi  jeg  ser,  at  Magten  er  skamløs  og  plag- 
agtig, at  Rigdommen  er  tyngende  og  taabelig,  at  Ære  og  Ry  er  en  Fordom, 
født  af  Menneskenes  Uvidenhed  om  deres  eget  Værd  og  af  deres  Under- 
kastelses-Vane. 

Aa,  alle  I  Tvivl!  I  er  ikke  andet  end  Tankens  Gnister,  som  den  af  sin 
overstrømmende  Kraft  skaber,  naar  den  undersøger  sig  selv. 

Dagen  vil  oprinde.  I  mit  Bryst  skal  en  Verden  af  Følelser  samles  med 
min  udødelige  Tanke,  sammenbrændes  i  én  stor  Skaberflamme;  og  med 
den  vil  jeg  sprede  alt  Mørke,  alt  Fordærv,  og  da  vil  jeg  ligne  de  Guder, 
min  egen  Tanke  har  skabt. 

Alt  i  Mennesket,  og  alt  for  Mennesket! 

Se!  Nu  er  Mennesket  atter  stort  og  frit.  Det  rejser  stolt  sit  Hoved;  og 
med  langsomme,  men  sikkre  Skridt  vandrer  det  hen  over  gamle  Fordommes 
Ruiner. 

Ene  vandrer  det,  midt  i  Vildfarelsernes  graa  Taage,  med  Fortidens  Støv 
som  en  tyk  Sky  bag  sig,  med  Mysteriernes  ubevægelige  Masse  forude. 

Universets  Hemmeligheder  er  utallige  som  Stjæmeme  paa  Himmeldybet; 
og  Menneskets  Vej  kan  ingen  maale. 

Saaledes  gaar  Mennesket  frem,  uden  Hvile.    Altid  længere  frem,  altid 

højere  op. 

(Oversættelse  ved  Regitze  Winge  fra  Tidsskriftet  „Il  Divenire  Sociale'*.) 


J.  C.  Christensen. 

En  historisk  Oversigt  af  Edvard  Brandes. 


J.  C.  Christensen  har  i  de  sidste  ti  til  femten  Aar  været  den  mæg- 
tigste Fører,  maaske  endda  den  største  Kraft  i  dansk  Politik.    Hvad 

Under  da,  at  han  nu  er  Landets  Førsteminister!  Det  synes  naturligt, 
at  han  efter  de  givne  Forudsætninger  er  naaet  saa  vidt;  og  for  at  for- 
staa  den  danske  Politik  gør  man  vist  rigtigt  i  roligt  at  undersøge, 
hvorledes  hans  Løbebane  har  formet  sig,  hvilke  Evner  som  Politiker 
han  besidder,  hvorpaa  hans  Indflydelse  beror  og  hvilke  Bevæggrunde 
der  underligger  hans  Handlinger.  Maaske  man  derigennem  ogsaa  vinder 
Klarhed  over,  hvad  man  kan  vente  af  den  Fremtid,  som  han  i  væ- 
sentlig Henseende  er  med  til  at  bestemme. 

Der  vil  let  indvendes  imod  ham,  at  hans  Magtfuldkommenhed  ingen- 
lunde svarer  til  hans  Dannelse  og  at  hans  ydre  Stilling  er  langt  be- 
tydeligere end  hans  Personlighed.  Man  bør  maaske  her  til  Lands  være 
noget  forsigtig  med  den  Art  Angreb.  De  store  Statsmænd  vokser  ikke 
herhjemme  paa  Træer.  Hvis  man  maaler  med  Bismarcks  Vækst,  bliver 
vore  Ministre  gennemgaaende  kun  saa  middels.  Men  Danmark  er  jo 
ogsaa  noget  mindre  end  Tyskland;  Opgaverne  ubetinget  langt  ringere. 
Og  det  Ord  er  vist  evigt  gældende,  at  et  Menneske  vokser  med  de 
Opgaver,  som  stilles  det.  Men  dernæst  naar  man  sammenligner  en 
Minister  som  J.  C.  Christensen  med  vore  egne  forudgaaende  Minister- 
chefer, kan  han  vel  nok  staa  Maal.  Var  Hr.  Sehested  eller  Hr.  Hør- 
ring eller  selv  Hr.  Reedtz-Thott  mere  Herrer  i  Aandernes  Rige  end 
Hr.  J.  C.  Christensen?  Det  er  tilladt  at  tvivle.  Eller  selve  Hr.  Estrup, 
hvis  Navn  uvilkaarligt  staar  med  en  vis  Glans,  fordi  der  skete  saa 
store  Ting  under  hans  Styre?  Naar  en  Forfatning  gaar  itu,  kan  godt 
Stumperne  danne  en  Art  Glorie  om  dens  Hoved,  der  sprængte  den. 
Der  var  sikkert  ved  Hr.  Estrup  noget  af  en  Stridsmands  Energi:  han 
f6r  frem;  han  havde  dannet  sig  et  Billede  af  sig  selv,  af  Partierne,  af 
Landet,  et  Billede,  der  gjorde  ham  stor  og  høj  til  Hest,  medens  Par- 
tierne ret  svage,  som  smaa,  flinke  Myrer  kravlede  rundt  paa  det  lille 
flade  Land.  Det  tør  antages,  at  han  i  Virkeligheden  ikke  havde  syn- 
derlig mere  Respekt  for  Højre,  hvis  Ord  han  sagde,  end  for  Venstre, 
hvis  Ord  han  angreb:  de  var  ham  Hip  som  H^P  bestemte  til  at  stille 
ham  selv  i  den  rette  Livsbelysning.  Sandsynligheden  taler  for,  at  Hr. 
J.  C.  Christensen  bærer  paa  større  Respekt  baade  overfor  Venstre, 
hvis  Ord  han  har  benyttet,  og  overfor  Højre,  hvis  Ord  han  med  ikke 
ringere  Nemhed  tilegner  sig.  Det  kommer  nok  af  Oprindelsen  —  ligger 
i  Forskellen  mellem  en  jysk  Godsejer  og  en  jysk  Seminarist.  Alligevel 
har  Estrup  i  de  40  Aar,  i  hvilke  han  nu  har  været  Politiker,  næppe 
sagt  et  Ord,  der  vil  erindres,  har  aldrig  i  en  Tale,  baaren  af  Kultur 
og  Kundskab,  udvidet  den  politiske  Synskreds  for  et  lille  Folk.  Og 
det  samme  gælder  J.  C.  Christensen,  af  hvem  heller  intet  rammende 
Ord  erindres,  og  som  heller  ikke  har  bragt  Folket  Bud  fra  den  Ver- 
den, hvor  de  store  Tanker  og  de  lysende  Planer  fødes.  Kultur,  Kund- 
skab, Aandsdannelse:  det  mangler  begge  disse  Partiførere.  Hvad  der 
naturligvis  ingenlunde  forhindrer  dem  i  at  være  betydende  Politikere. 
Nyttig  Selvfølelse  og  Vilje  besidder  de  begge;  J.  C.  Christensen  des- 

uden  langt  større  Klogskab  end  Estrup  og  en  sjælden  Evne  til  at  be- 
dømme de  Mennesker,  som  skal  anvendes,  og  de  politiske  Forhold, 
hvorunder  der  arbejdes.  Han  kender  det  Stof,  hvormed  der  skal 
virkes;  og  han  er  paa  engang  Forsigtig,  og  hvad  der  især  har  vist  sig 
offentlig  i  de  sidste  Tider:  ogsaa  forvoven.  Der  maa  sikkert  være 
noget  af  en  Spiller  i  danske  Politikere.  Estrup,  Jacob  Scavenius  i  høj 
Grad,  selv  Nellemann  i  mindre  Grad  forstod  Spillets  Magt  og  Tillok- 
kelse. Bojsen  var  altid  en  Spiller,  til  Slutning  en  højst  uheldig.  Og 
de  tager  Fejl,  der  mener,  at  Hr.  J.  C.  Christensens  jyske  Sindighed 
fjærner  ham  fra  det  politiske  Spils  Tærningekast.  Han  er  da  ogsaa 
ingenlunde  en  blid  og  stilfærdig  Mand,  saaledes  som  hans  Udseende 
maaske  tillader  ham  at  optræde;  tværtimod,  han  er  et  lidenskabeligt 
Menneske,  ærgerrig  og  ofte  ubehersket,  altid  voldsom  i  sit  Had,  medens 
han  maaske  ligeligere  kan  fordele  sin  Kærlighed  efter  Øjeblikkets  Tarv. 
Han  er  utvivlsomt  den  betydeligste  Mand  indenfor  sit  Parti,  kan  regne 
med  en  vis  Folkelighed  imellem  Landvælgerne  og  har  tilstrækkelig 
Samfølelse  med  saakaldte  Modstandere  til  at  disse  heller  end  gærne 
forbinder  sig  med  ham  til  fælles  Handling.  Den  nærmeste  politiske 
Fremtid  —  i  hvor  stort  et  Tidsrum  véd  ingen  —  bliver  en  Kamp  af 
Frisindede  for  at  fravriste  ham  det  Herredømme,  som  han  vil  be- 
stræbe sig  for  at  udvide.  Den  Reaktion,  den  Stilstand  og  Hæmning, 
som  han  stedfortræder,  maa  overvindes  saa  meget  mere  som  den  i  sig 
forener  baade  gammel  og  ny  Frihedsfjepdskab. 


I 

Hr.  J.  C.  Christensen  kom  som  bekendt  ind  paa  Rigsdagen  ved 
Januarvalget  1890.  Før  den  Tid  kendte  ingen  ham  undtagen  vel  hans 
eget  Sogneraad.  Januarvalget,  der  fremkom  ved  en  af  de  sædvanlige 
Estrupske  Hjemsendelser,  kun  beregnede  paa  at  vise  Regeringens  Over- 
magt og  Overmod  og  paa  at  forurolige  den  udmattede  Venstrebefolk- 
ning, besad  kun  Interesse  ved  hvad  Berg  bragte  ud  af  det.  Inden  dette 
laa  den  korte  Periode,  hvor  han  havde  været  klemt  mellem  Skjolde. 
Han  havde  forinden  Provisoriet  i  1885  forladt  det  radikale  Venstre  og 
Hørup  for  at  slutte  sig  til  de  Moderate  og  Bojsen.  Den  Politik  havde 
været  forstaaelig  for  alle,  og  den  havde  været  god  nok,  hvis  den  havde 
ført  Berg  til  Ministertaburetten.  Desværre  gjorde  den  ikke  dette.  Højre 
anvendte  sin  store  Kraft  paa  at  forhale  Parlamentarismens  Sejr,  ikke 
af  nogen  teoretisk  Frygt  for  denne  Statsskik  men  af  en  begribelig  Kær- 
lighed til  Magten.  Det  var  desuden  for  Mænd  som  Estrup  og  Nelle- 
mann, ikke  at  tale  om  en  Junkerpolitiker  som  Jacob  Scavenius,  en 
oprørende  og  afskyvækkende  Tanke,  at  Godsejernes  og  Embedsmæn- 
denes Styre  skulde  vige  for  et  Skolelærer-  og  Bonde-Regimente.  Nu 
er  Berg  en  politisk  Skikkelse  for  alle,  og  halvt  Profet  halvt  Martyr  for 
adskillige.    Men  for  de  gode  gamle  Højremænd  var  han  en  Seminarist 

Og  bondsk  Urostifter,  der  plumpede  højmælet  og  kedsommelig  ind  i 
fine  Folks  Anliggender.  Det  hjalp  ham  derfor  ikke,  at  han  brød  med 
den  radikale  Hale  med  Samfundsomstyrtere  og  Fritænkere,  med  Ikke- 
Grundtvigianere  og  Københavnere,  at  han  atter  svor  til  Højskole, 
Bondeland  og  Grundtvigianisme  og  plantede  Dannebrog  foran  sit  Bryst. 
Han  blev  ikke  anset  for  fuldgod.  De  samme  Slags  Folk,  ja  delvis  de 
samme  Mænd,  der  har  anset  Bergs  Efterbillede  J.  C.  Christensen  for 
en  ubortryddelig  Politiker,  betragtede  Berg  som  en  Person,  der  kunde 
ses  bort  fra.  Højre  vilde  ikke  frivilligt  vige  Magten,  og  hverken  Valg- 
sejr eller  parlamentariske  Tilkendegivelser  betød  noget,  naar  Regerings- 
partiet vilde  benytte  den  Udvej  at  slaa  Forfatningen  i  Stykker.  Berg 
forstod  godt,  at  Provisoriet  1885  var  Kuldkastelse  af  den  Politik,  som 
han  havde  indviet  ved  Tilnærmelser  til  de  Moderate  fra  1883  af  — 
netop  som  han  fuldkomment  havde  besejret  dem.  Derfor  var  det,  at 
han  anstrængte  sig  af  al  Evne  for  at  forhindre  Provisoriet  —  at  han 
„kørte  i  Droske"  Natten  til  1.  April  1885.  Men  Forholdene  var  stærkere 
end  han:  yderste  Højre  beherskede  Regeringspartiet  og  yderste  Venstre 
gjorde  et  for  Venstre  daarligt  Forlig,  det  eneste  opnaaelige,  umuligt. 
Saa  den  1.  April  brast  Riget  af  Bergs  Haand:  han  havde  troet,  at  han 
var  paa  den  lige  Vej  til  Herligheden. 

Følgen  af  den  store  Flænge,  der  saa  plumpt  reves  i  Grundloven, 
var  at  Venstre  kastedes  ind  i  den  rene  Demonstrations- Politik:  I  halv- 
andet Aar  indskrænkedes  man  til  Forargelse  og  Protest.  Da  denne 
Taktik  var  udtømt  —  blandt  andet  fordi  dens  rette  Tilværelsesgrund 
maatte  være  den  i  dansk  Historie  ukendte  Revolution  fra  neden  — 
nødtes  man  til  at  slaa  ind  paa  en  Forhandlingspolitik,  om  hvilken  de 
Moderate  og  Radikale  enedes  som  de  var  Venner  til.  Den  betegnede 
Rigsdagsperioden  1887 — 90  og  den  nærmede  ved  Grev  Holstein-Ledre- 
borgs Formidling  Venstres  kloge  Hoveder:  Hørup,  Neergaard  og 
Bojsen  til  hinanden.  Berg  havde  en  Tid  været  med,  saalænge  indtil 
han  blev  ganske  klar  over,  at  denne  Taktik  og  dette  Fællesskab  gjorde 
ham  til  en  i  Venstre  med  andre  sideordnet,  maaske  .til  Tider  ikke- 
bestemmende  Person.  Og  dette  vilde  han  ikke,  vant  som  han  var  til 
at  afgøre  og  herske,  i  hvert  Fald  formelt.  Der  var  i  Venstre  ikke  stor 
Tillid  til  ham  mere  paa  Grund  af  hans  mange  Svingninger;  der  her- 
skede adskillig  Tvivl  om  hans  af  ham  selv  altid  fremhævede  Loyalitet. 
Netop  naar  han  mest  fremdrog  denne,  ynksomst  græd  blev  man 
angst  for  hvad  denne  altfor  stærkt  forkyndte  Ærlighed  i  Længden 
betød.  Han  befandt  sig  utilpas  og  usikker,  og  at  han  var  anbragt  i 
Formandsstolen,  gjorde  ham  blot  mindre  handledygtig.  Han  steg  hurtigt 
ned  og  blev  snart  en  hidsig  Angriber  af  de  Forhandlende,  men  hans 
Tilhang  indenfor  Venstre  var  svagt. 

Valget  i  Januar  1890  gjorde  en  Forandring  heri.  Han  kom  ind  i 
Tinget  med  nye  Folk,,  stampede  op  af  Jorden,  paalidelige,  fanatiske, 
grundtvigianske,  af  mere .  utilgængelig  Art  end  Rigsdagsbønder  plejer  at 

være.  De  smilte  ikke,  de  indlod  sig  ikke  med  andre,  de  var  alvorlige 
og  grundige,  de  røg  i  Vadmel  lange  Piber:  man  havde  et  Indtryk  som 
af  Puritanere  fra  Cromwells  Dage.  De  syntes  ubestikkelige  overfor 
Bojsens  vennesæle  og  huldsalige  Grundtvigianisme;  dog  i  endnu  flere 
Skridts  Afetand  fra  den  københavnsk  farvede  Radikalisme.  De  flok- 
kedes om  Berg  som  Lam  om  deres  Hyrde,  søgende  ind  til  ham  for 
at  bevares  fra  onde  Paavirkninger.  De  syntes  at  betragte  alle  med 
Mistro,  hentede  som  de  var  fra  Jyllands  Heder  eller  fra  Vestkystens 
magre  Jord,  mere  Husmænd  og  Boelsmænd  end  Gaardmænd.  Det  var 
Bergs  Ære,  Beviset  paa  hans  uhyre  Magt  over,  hvad  man  i  gamle 
Dage  kaldte  Folkeaanden,  at  han  havde  fundet  disse  ukendte  Folk 
frem,  af  hvilke  adskillige  senere  viste  sig  velbegavede,  og  at  det  var 
lykkedes  ham  at  gennemføre  deres  Valg.  Han  havde  været  i  Berøring 
med  Jorden  og  den  gamle  Kæmpe,  hvem  mange  da  troede  overvunden, 
var  bleven  stærk  derved  og  vilde  atter  haft  en  stor  Fremtid  for  sig 
som  den  første  Mand  i  dansk  Venstre,  hvis  ikke  Døden  saa  snart  efter 
havde  bortrevet  ham. 

Men  mellem  denne  nye  Skare  Rigsdagsmænd,  uprøvede  og  uerfarne, 
friskere  til  at  modtage  Indtryk  og  formentlig  mere  modstandskraftige 
overfor  Rigsdagsspillets  Fristelser  var  ogsaa  J.  C.  Christensen,  den 
bondefødte  Skolelærer  fra  Stadil,  en  ung  Mand  paa  lige  33  Aar,  der 
bar  Bergs  hvide  Halstørklæde  med  et  halvt  præsteagtigt  Snit,  holdt  sig 
rankere  og  syntes  noget  mere  verdensklog  end  sine  Valgfeller. 


II 

Det  var  en  Art  Tilfældighed,  at  han  inden  Bergs  Død  blev  Næst- 
anfører indenfor  den  strængt  afeondrede  Gruppe  som  Bergianeme  ud- 
gjorde. I  lang  Tid  Havde  Berg  brugt  en  nu  afdød  Journalist  og  Politiker 
Korsgaard  som  saadan.  Vist  under  hele  sin  Løbebane,  i  alt  Fald  efter 
at  han  var  bleven  den  anerkendte  Fører,  trængte  Berg  til  en  Med- 
Fører,  hvem  han  kunde  nogenledes  betro  sig  til,  aftale  med,  overdrage 
adskillige  Besørgelser.  Maaske  er  dette  et  fælles  Træk  for  førende 
Politikere:  allerede  Æneas  tiltrængte  en  tro  Achates,  og  den  besindige 
Raadgiver  og  Ven  plejer  i  alle  Verdens  Skuespil  at  attacheres  Helten. 
Man  tager  vist  heller  ikke  Fejl,  naar  man  betragter  Tvillingstjemen 
Christensen-Alberti,  ved  at  forstaa  den  sidstes  Rolle  som  den  uundvær- 
lige Fortrolige  og  Værkfælle  for  den,  der  skal  træffe  de  store  Afgø- 
relser. Mennesket  befinder  sig  ikke  vel  naar  det  er  ene.  —  I  hvert 
Fald  trængte  Berg  til  en  saadan  Fortrolig,  og  hertil  havde  han  mere 
af  Nødvendighed  end  Forkærlighed  udvalgt  Korsgaard,  der  i  et  besværligt 
Tidsrum  havde  stillet  sit  Blad  her  i  Byen  til  hans  Raadighed  som 
Organ  for  den  mest  uforfalskede  Venstresamvittighed.  Der  er  ingen- 
somhelst  Grund  til  nu  at  dvæle  ved  Korsgaards  Karakter  og  Egen- 
skaber.   Vist  er  det,  at  i  samme  Øjeblik  som  Berg  i  Samlingen  1890 

— 91  nærmede  sig  Hørup  til  Forbund  imod  det  sig  nærmende  Forlig, 
trak  Korsgaard  sig  tilbage  fra  Berg,  hvem  han  hurtigt  angreb  lige  saa 
hidsigt  som  han  havde  forsvaret  ham.  Han  udskiltes  af  den  Bergske 
Gruppe.  Og  derfor,  da  Berg  i  November  1891  døde,  stod  den  da 
35aarige  Christensen  som  Fører  for  et  Parti,  der  bar  Bergs  folkelige 
og  sejrrige  Navn,  som  var  formet  og  kaldet  til  at  virke  bestemmende 
og  som  med  Glæde  føjede  sig  efter  Christensens  Ønske  om  at  bevare 
Gruppens  Afsondrethed.  Desuden  da  Hørup  i  1892  faldt  for  Alberti, 
var  derigennem  en  Sammenslutning  af  Bergianere  og  Radikale  ude- 
lukket, skønt  man  ikke  bekrigede  hinanden.  Og  for  de  Moderate,  der 
mere  og  mere  eftertragtede  Forliget  med  Højre,  skulde  man  vel  vogte 
sig.  Saa  stod  da  J«  C.  Christensen  alene  med  sin  lille  Trop,  hvor 
ingen  gjorde  ham  Rangen  stridig  og  alle  villigt  underkastede  sig  hans 
stilfærdige  Førerskab.  Allerede  da  kendte  han  Tryghedsfølelsen  ved  at 
have  et  ensartet  Parti  under  sig,  højst  med  en  enkelt  Næstkomman- 
derende, der  dengang  var  den  velbegavede  Husmand  fra  Tapdrup  Hr. 
Anders  Nielsen.  Man  vil  senere  i  hans  Liv  paany  træffe  denne  Lyst 
til  uindskrænket  Herredømme  over  et  ensartet  Parti.  Den  bunder  dybt 
i  hans  Væsen,  i  Skolelærerens  Egenskaber  og  i  den  Almuefødtes  Sky 
for  Berøring  med  dem,  paa  hvis  Mening  han  ikke  er  sikker,  hvis  Tale 
og  Smil  han  ikke  helt  forstaar.  Naar  Christensen  dengang  holdt  Møde 
med  sine  Folk,  befandt  han  sig  i  et  Vennemøde.  Der  lød  ingen  Mis- 
klang op  imod  ham:  der  taltes  i  samme  Tone,  næsten  med  samme 
Tonefald:  som  i  et  lille  Sogneraad,  hvor  man  aldeles  upaavirket  af  Om- 
verdenen og  de  fremmede  Landes  Foreteelser,  af  Strømninger  her  og 
Bevægelser  hist,  afgjorde  hvad  der  vedkom  Sognet  og  var  indenfor  dets 
Gærdestave.  Christensen  var  iøvrigt  samtidigt  Sogneraadsformand  i  Stadil, 
og  han  Gaardmandssønnen  kendte  fuldtud  de  jyske  Bønders  og  forsaavidt 
ogsaa  andre  danske  Landbrugeres  Syn  paa  Sagerne  og  deres  politiske  eller 
social-økonomiske  Sans  og  Bevægelighed.  Han  havde  fra  Berg  arvet 
dette  Parti  af  Menige,  til  hvis  Letstyrelighed  Berg  trængte,  skuffet  som 
han  følte  sig  af  Venstres  andre  Høvedsmænd.  Kritikløse  og  trofaste 
Undergivne  —  det  var  for  Berg  i  hans  sidste  Leveaar  Idealet  af  et 
Parti;  han  som  engang  havde  søgt  Glans  for  sin  Virksomhed  selv  fra 
de  mistænkte  Københavnere.  Og  nu  fik  den  ganske  unge  J.  C.  Chri- 
stensen, der  af  mange  Grunde  frygtede  Kritik,  et  saadant  Parti  for- 
ærende af  Skæbnen.  Hvad  Under,  at  det  for  ham  blev  Idealet  af  et 
Parti  for  alle  Tider  —  det  eneste  hvormed  der  efter  hans  Mening  kunde 
drives  Politik  og  regeres.  De  Nationalliberale  havde  engang  et  Parti 
af  Jævnlige  og  Kammeratlige:  Tscherning,  Hall,  Monrad,  Bille,  Leh- 
mann, Krieger,  Andræ  —  Mænd  af  samme  Type  og  Dannelse,  General- 
stabsofficerer alle.  Istedetfor  stod  J.  C.  Christensen  ved  Bergs  Død 
som  Høvding,  ragende  et  Hoved  op  over  den  Livgarde,  der  forskelsløst 
dannede  det  Materiale,  hvoraf  han  kunde  tømre  hvad  han  vilde:  de 
fulgte  ham  i  Hælene  hvor  han  stod  og  gik. 

III 

Naturligvis  vilde  han  da  ogsaa  saare  nødigt  skille  sig  af  med  disse. 
Det  er  bekendt  nok,  at  Christensen  gjorde  den  mest  mulige  Modstand 
overfor  Reformpartiets  Dannelse  i  1895.  Til  en  Begyndelse  forbeholdt 
han  sig  ogsaa,  at  Bergianeme  havde  Ret  til  at  træde  sammen  som 
særlig  Gruppe,  selv  om  de  enkeltvis  tilhørte  det  store  Venstrereform- 
parti. Men  ligesom  Forholdene  efter  Forliget  og  efter  det  for  de  Mode- 
rate dræbende  Valgnederlag  i  1895  havde  medført  denne  nye  Parti- 
dannelse, hvori  hele  Modstanden  imod  det  alt  halvtovervundne  Højre 
samledes,  saaledes  kunde  J.  C.  Christensen  ikke  i  Længden  beholde 
den  gamle  Gruppe-Ramme.  Og  forresten  behøvede  han  det  heller  ikke. 
Det  er  en  Indbildning  at  tro,  at  naar  Rigsdagsmænd  af  Venstre  samles 
til  ét  Rigsdagsparti,  hvad  der  jo  i  hvert  Fald  tre  Gange  er  sket  siden 
1866  —  at  saa  Afskygningerne  svinder  med  det  samme.  Hvorledes 
skulde  det  i  Verden  gaa  til  —  fordi  Forholdene  driver  Personlig- 
lighederne  sammen  i  én  Lejr  —  at  Karakterforskellen  udjævnedes? 
Udenforstaaende  plejede  med  Forargelse  at  undres  over  at  „Venstre 
nu  igen  gik  i  Stykker**.  Men  Sandheden  er,  at  saadanne  Stykker,  som 
Venstre  her  i  Danmark  har  været  sammensat  af,  aldrig  har  dannet  et 
Hele,  selv  om  det  saa  ud  derefter  for  de  Udenforstaaende.  De,  der 
var  indenfor  Partiet,  vidste  derimod,  hvorledes  Krigen  evindeligt  gik 
sin  Gang.  Dengang  de  Radikale  under  Provisoriet  arbejdede  sammen 
med  de  Moderate  indenfor  samme  Partidannelse,  var  der  Rigsdags- 
samlinger,  hvor  de  Moderate  i  Kraft  af  deres  Flertal  holdt  Partiets 
Radikale  udenfor  alle  Udvalg:  de  Radikale  klagede  ikke  offentligt  og 
følte  intet  Besvær,  aldenstund  Udvalgene  var  ret  ligegyldige ;  dog  kunde 
det  være  nogle  Folketingsmænd  en  Smule  ubehageligt  overfor  deres 
Vælgere.  Men  mange  ventede  roligt  paa,  at  Partiet  skulde  „gaa  i 
Stykker"  og  hver  faa  sin  Ret  igen.  At  det  nuværende  Reformparti 
kunde  holde  sammen  lige  til  dette  Aars  Januar,  viser  hvilke  Kunst- 
produkter en  politisk  Sftuation  kan  medføre:  her  græssede  Ulv  og  Lam 
ved  hinandens  Side,  saaledes  som  Sprængningen  netop  godtgjorde. 

Altsaa'i  1895  behøvede  J.  C.  Christensen  ikke  at  frygte  for  at  hans 
egne  Folk  skulde  fortabe  sig  i  Mængden:  Kuløren  var  vadskeægte; 
Hr.  Rosagers  Himmelblaa  kunde  ikke  smelte  sammen  med  Hr.  Fogtmanns 
Dybtrøde.  Men  desuden  var  der  en  anden  og  mere  personlig  Grund, 
der  forsonede  Hr.  J.  C.  Christensen  med  det  nye  Stor-Venstre,.  der 
opslugte  alle  Grupper  —  den,  at  han  meget  hurtigt  eller  rettere  lige 
straks  blev  Partiets  Første-Mand,  dets  Beregner  og  Fører.  Og  i  de  Aar, 
hvor  Finansudvalget  under  Højreministerieme  baade  regerede  og  ad- 
ministrerede, besad  han  som  dets  Formand  og  Behersker  allerede 
næsten  en  Første-Ministers  Magt. 

Mon  nogensinde  en  Politiker,  hvis  Begavelse  ikke  tør  kaldes  genial, 
har  havt  en  saa  gunstig  Løbebane,  Karriere  kan  man  godt  kalde  det,  som 
Hr.  J.  C.  Christensen?    Han    er   dansk   Politiks   forkælede  Yndling. 

Man  maa  til  Forklaring  af  hans  store  Selvtillid,  hans  Ømtaalelighed 
overfor  Modstand,  hans  ret  anmassende  Optræden  overfor  for  Eksempel 
Finansudvalget,  hans  stejle  Holdning  indenfor  Partiet,  hans  Enevælde- 
Lyst,  der  nu  til  Slutning  har  tvunget  ham  op  til  Konsejlspræsidiet,  vel 
erindre,  at  han  er  bleven  saaledes  ved  Tilfældighedernes  og  Om- 
stændighedernes Magi.  Det  var  en  Art  Tilfældighed,  at  Korsgaard  forlod 
det  Bergske  Parti,  netop  da  Christensen  var  bleven  valgt;  det  var  en 
endnu  større  Tilfældighed,  at  Berg  døde  i  1891  og  efterlod  ham  et 
Parti,  der  var  vant  til  at  staa  Vagt  og  være  Mur  omkring  en  vestjysk 
Grundtvigianer;  det  var  en  megetbetydende  Omstændighed,  at  Hørup 
faldt  i  1892,  hvorved  de  Radikale  og  Folketinget  mistede  en  Fører. 
Berg  død,  Hørup  og  Holstein  Ledreborg  borte,  Høgsbro  for  forsigtig 
og  moderat  til  at  kunne  være  Fører  for  et  Venstreparti  imod  de 
Moderate,  og  ingen  af  de  nye  Mænd,  hvis  Evner  fastsloges  gennem 
Folketinget  —  Mænd  som  Peschcke  Køedt,  som  Philipsen,  som  Zahle  — 
raadende  over  en  Gruppes  Mening,  hvilken  de  kunde  kalde  deres 
egen  saaledes  som  J.  C.  Christensen  benævnede  Bergianerne.  Kun 
J.  C.  Christensen  kunde  og  maatte  blive  Føreren. 

Naturligvis  besad  han  Evne  dertil.  Man  kommer  overhovedet  ikke 
til  den  ledende  Stilling  selv  i  en  Smaa-Politik  som  den  danske  uden 
at  være  i  Besiddelse  af  ualmindelige  Egenskaber.  Københavnerne  har 
vist  i  det  hele  nogen  Lyst  til  at  betragte  Rigsdagsbønderne  med  en 
købstadagtig  Overlegenhed.  Det  er  grueligt  dumt.  Saare  sjældent  vil  en 
københavnsk  Grosserer  staa  Maal  med  en  sjællandsk  Bonde,  naar  det 
gælder  Politik.  De  Mænd,  der  sendes  ind  til  Rigsdagen  fra  Land- 
kredsene, er  ikke  til  at  kimse  ad:  det  er  godt  begavede  Folk  med 
solide  Sogneraads-Kundskaber,  støt  tænkende,  sindigt  overvejende,  vel- 
forberedte til  Dagens  og  Rigsdagens  Gerning.  De  er  almindeligvis  fri 
for  aislags  Nervøsitet:  derfor  taler  de  for  Eksempel  saa  godt  og  klart. 
Naturligvis  kan  der  være  Højskole-Bavlere  imellem. 

Selvfølgeligt  den  fødte  Fører  besidder  større  Egenskaber.  Hvilke 
var  da  J.  C.  Christensens?  ' 

Han  kom  ind  i  Tinget  som  en  Mand,  der  kendte  Rigsdagssagerne. 
Han  anses  almindeligvis  for  en  Mand,  der  ikke  sidder  inde  med 
synderlig  Læsning,  og  dette  kan  være  rimeligt  nok.  Fortroligt  hjemme 
i  udenlandsk  Literatur  og  Historie  er  han  næppe,  og  Statslære  eller 
Samfundslære  har  han  tydeligt  nok  ikke  studeret  tilstrækkeligt;  sandt 
at  sige  forraadte  hans  første  Lovarbejder  ikke  noget  synderligt  Kend- 
skab til  det  danske  Sprogs  Finheder,  men  forresten  er  vi  jo  ikke  for- 
vænte i  saa  Henseende  af  danske  Lovgivere.  Imidlertid  én  Læsning 
havde  J.  C.  Christensen,  da  han  kom  paa  Tinge,  og  det  var  Rigs- 
dagstidende.  J.  C.  Christensen  kendte  mange  tidligere  Aargange  ud 
og  ind  o:  han  vidste  nøje  hvilke  Sager  der  havde  været  behandlede 
paa  Tinge  og  hvad  Partierne  havde  ment  om  disse.  For  en  Mand,  der 
som  Fører  skal  tale  med,  er  det  en  god  Ting  at. vide  saadant;  men. for 

en  klog  Mand,  der  Forstaar  sin  Rigsdagstidende,  vil  Læsningen  blive  en 
Viden  om  det  Gennemførlige,  en  yderst  nyttig  Indsigt  i  hvad  Venstre 
maa  give  for  at  Højre  skal  tage,  og  hvor  Højre  vil  vige,  naar  Venstre 
gaar  frem. 

Denne  Indsigt  besad  J.  C.  Christensen,  udviklede  deri  gennem  sine 
første  Rigsdagsaar,  lærte  som  Fører  at  betone  det  Gennemførlige,  at 
vænne  sine  Tropper  til  Erkendelse  af  Højres  Fordringer,  at  vænne 
Højre  til  at  lade  forsonligt  for  rimeligt  Køb. 

Det  er  den  Politik,  som  var  Forligets  Politik,  og  som  Bojsen 
snublede  over,  da  den  anvendtes  paa  Forfatningen  og  Fæstningen;  dog 
allermest  af  den  Grund,  at  Højre  sveg  ham  ved  Ministeriet  Reedtz- 
Thotts  Dannelse  i  1894. 

Det  er  jo  muligt,  at  Højre  intet  havde  lovet  Bojsen,  og  at  denne 
maaske  paa  Grund  af  en  Art  Frygt  intet  havde  forlangt,  da  Forliget 
lavedes.  Men  vist  er  det,  at  da  der  dannedes  et  rent  Højreministerium, 
hvori  endogsaa  Nellemann  optoges,  efter  Forliget,  svækkedes  Bojsens 
Stilling  saaledes,  at  Valget  1895  nødvendigvis  maatte  blive  et  Nederlag. 
Visse  politiske  Bevægelser  forlanger,  at  Førerne  kommer  til  Regeringen : 
ellers  bliver  Folkemeningen  den,  at  de  er  narrede  og  forraadte  ligesom 
de  selv  har  forraadt.  Hvad  var  den  moderate  Politik:  den  at  gøre 
Højres  Gerning  under  Venstres  Navn  for  derved  at  blive  et  regerings- 
skikket  Parti.  De  Moderate  havde  vovet  det  yderste:  tilgivet  og  aner- 
kendt Statskup  og  Fæstning  —  og  alligevel!  Alligevel  ansaa  endnu 
Højre  de  tjenstivrige  Venstremænd  for  Mindremænd,  med  hvem  man 
vel  kunde  forhandle  det  uundgaaelige,  men  som  ingenlunde  kunde  be- 
tragtes som  Ligemænd  (^  anses  for  værdige  til  Statens  højeste  Embeder, 
der  fra  Arilds  Tid  havde  været  forbeholdt  Standspersoner. 

Man  kunde  undvære  Bojsen,  følgelig  sveg  man  ham.  Han  vovede 
ikke  at  protestere  og  hvad  kunde  det  vel  nyttet  ham:  Han  havde 
sluppet  sine  Vaaben  af  Hænde,  saasnart  Forliget  var  sluttet,  og  desuden 
officielt  havde  han  jo  handlet  af  rent  ideelle  og  patriotiske  Grunde.  Hvor 
kunde  en  Idealist  blive  Minister  paa  den  patriotiske  Handling? 

Den  virkelige  Grund  til  hans  Forligspolitik  var  en  anden  og  dybere. 
Den  nagende  Angst  for  at  Sejren  over  Højre  skulde  blive  en  Sejr  for 
det  radikale  Venstre.  Naar  Venstre  rykkede  op  i  én  Fylking,  saa 
kunde  det  vare  saalænge  det  vilde  —  det  var  Hørups  Tanke  —  men 
naar  Højre  faldt,  saa  stod  det  radikale  Venstre  paa  den  ødelagte  Ba- 
stilles  Grund.  For  at  forhindre,  at  den  endelige  Sejr  kom  til  at  om- 
fatte ogsaa  de  Radikale,  var  det,  at  Bojsen  maatte  drive  sin  01-  og 
Sukker-Politik  og  som  regelret  Fortsættelse  af  denne :  Forligspolitiken 
med  sikker  Sprængning  af  Venstre  i  en  patriotisk  agrarisk  og  grundt- 
vigiansk Deling  og  en  europæisk  københavnsk  og  landsforræderisk 
Deling.  Og  hvad  han  vilde,  det  satte  han  igennem.  Han  havde  sine 
Folk  i  Orden,  og  han  kunde  ikke  ane  det  bundløse  Forræderi,  hvor- 
med Alberti  saa  at  sige  den  sidste  Dag  sveg  ham.    Valgt  ind  af  Højre 

imod  Hørup,  Følgende  de  Moderate  i  ét  og  alt,  benyttende  Pressen  til 
uafladeligt  Angreb  paa  Radikalismen,  Forstod  Hr.  Alberti  i  sidste  Øje- 
blik den  uhyre  Fordel,  han  kunde  vinde  ved  en  pludselig  Svingning,  og 
samvittighedsløs  og  idéløs  som  han  synes  i  Politik  sprang  han  bort  Fra 
Bojsen,  da  denne  mest  trængte  til  sine  Forbundne.  Saaledes  gaar  visse 
mere  kloge  end  anselige  Generaler  paa  selve  Valpladsen  over  til  Fjenden. 

Dog  denne  Overgang  var  saameget  skændigere  som  Hr.  Alberti  i 
Virkeligheden  var  ganske  enig  med  Bojsen  i  al  Politik.  Thi  hin  For- 
ligs-Politik, som  Hr.  Bojsen  drev,  beroede  jo  paa  det  dybe  Fællesskab 
i  Følelser  og  Meninger.  Naturligvis  er  sjældent  Afskygninger  saa  helt 
uoverkommeligt  dybe  imellem  et  lille  Lands  Partier.  Man  kan  nok 
med  en  god  Vilje  finde  nogen  Overensstemmelse  selv  mellem  en  høj- 
konservativ Højremand  og  en  dybtradikal  Socialist:  de  er  dog  Børn 
aF  samme  Moder  og  Danmark  er  Danmark  For  alle  dets  Indvaanere. 
Men  der  hørte  eFterhaanden  adskilligt  Skarpsyn  til  For  at  opdage  For- 
skellen paa  en  Politiker  som  Bojsen  og  en  aF  de  Højremænd,  med 
hvem  han  enedes.  Mon  der  egentlig  er  nogen  KløFt  i  Livsanskuelse 
mellem  Hr.  Lars  Dinesen  og  Hr.  Klaus  Berntsen,  og  dog  var  den  ene 
Estrups  Mand  og  den  anden  hans  Modstander.  Men  spørg  de  to 
Herrer  om  hvad  de  mener  angaaende  de  Sager  mellem  Himmel  og 
Jord,  der  beskæFtiger  en  Rigsdag,  et  Amtsraad,  et  Sogneraad,  angaaende 
Mandens  Pligter  og  Kvindens  Rettigheder,  og  der  vil  findes  en  stald- 
broderlig Enighed  aF  en  næsten  rørende  og  inderlig  dansk  Beskaffenhed. 
Man  vil  finde  et  maadeholdent  Frisind,  en  naturlig  Magtlyst,  en  med- 
Født  AutoritetsFrygt,  en  loyal  Kongetroskab  og  en  offentlig  Patriotisme 
hos  begge  disse  prøvede  og  veltalende  og  kloge  Politikere. 

Det  var  paa  denne  SamFølelse,  at  Frede  Bojsen  byggede. 

IV. 

Og  det  var  Bojsens  Politik,  den  moderate  Taktik  og  Politik  som 
J.  C.  Christensen  optog  eFter  Bojsen  og  som  han  i  Spidsen  For  Reform- 
partiet Førte  til  Sejr  og  Magt  For  sig  selv. 

Da  de  Moderate  var  slaaede  ved  Valget  i  1895,  saa  —  For  at  bruge 
et  grovt  men  passende  Udtryk  —  saa  stjal  VenstrereFormpartiet  deres 
Politik.  Sejrherrerne,  som  saa  oFte  tidligere,  gik  i  Lære  hos  de  Over- 
vundne. 

Maaske  var  ingen  anden  Taktik  mulig,  hvis  det  store  Parti  skulde 
holde  sammen.  Men  alligevel  var  det  en  aFskyelig  Politik.  En  Mand 
som  Hørup  saa  det  godt,  han  der  hadede  ReFormerne  og  hvad  der- 
hen hørte.  Der  var  ogsaa  meget  hos  ham,  der  reagerede  imod  For- 
handlingspolitikken. Naar  han  dog  Fandt  sig  i  den,  ja  optog  den  og 
Fulgte  den  og  støttede  den  til  den  endelige  Sejr,  saa  var  det,  Fordi  der 
var  kommen  en  vis  Utaalmodighed  over  ham,  en  Art  Slappelse  efter 
de  tredive  Aars  Kamp. 

Denne   EFtergivenhed    viste   sig   Først   hos  ham  ved  en  Ting,  der 

vakte  Forundring  hos  hans  Venner.  Den  kan  kortelig  udtrykkes  saa- 
ledes,  at  han  tilgav  Alberti.  Paa  en  overmaade  lumsk  Manér  efter  et 
hyklerisk  Valgfelttog,  hvor  Alberti  under  Højres  fulde  Tilslutning 
agerede  Venstremand,  ja  bedre  Venstremand  end  Hørup,  stødte  han 
denne  ud  af  Kresen  og  dermed  ud  af  Folketinget.  Og  derefter  optraadte 
Alberti  med  den  ham  egne  Ynde  som  en  af  Nellemann  beskyttet  An- 
griber af  den  Radikalisme,  som  laa  Hørup  paa  Sinde.  Det  er  unød- 
vendigt ja  i  hvert  Fald  altfor  vidtløftigt  her  at  dvæle  ved  hin  Tids 
Hændelser  —  desværre  har  vi  jo  ikke  for  de  sidste  40  Aar  en  Historie- 
skrivning, hvortil  der  kan  henvises.  Dog  skønt  Hørup  ikke  nærede 
nogen  Tvivl  om  hvilken  Højremand  Alberti  var,  saa  —  alligevel  saa 
tilgav  han  sin  Overvinder  i  Valgkresen,  ja  knæsatte  ham  som  Værk- 
fælle i  Politik  efter  Forliget.  En  skæbnesvanger  Fejl  og  Svaghed!  Thi 
ved  denne  friede  han,  den  store  Frihedsmand,  den  reaktionære  Alberti 
fra  det  Skam-Mærke,  der  klæbede  ved  ham,  fordi  han  styrtede  Venstres 
klareste  Aand.  Brutal  Hensynsløshed  og  svigagtigt  Forbund  havde 
fældet  Aand  en,  og  se,  Aanden  tilgav  den,  der  havde  solgt  Friheden 
for  usselt  Sølv. 

Dermed  var  Alberti  kendt  jævngod  og  dermed  banedes  Vejen  for 
hans  Færd  i  Venstrereformpartiet,  hvor  enhver  Højregerning  var  ham 
kær^  blot  den  førte  til  det  forønskede  Maal:  Regeringsovertagelsen. 

Men  naar  Hørup  tilgav  Alberti,  saa  hang  denne  Svaghed  sammen 
med  hin  Utaalmodighed,  der  bragte  ham  til  at  forsvare  Reformpartiets 
moderate  Politik.  Hørup  blev  efter  Forliget  træt  af  at  vente  paa  Højres 
endelige  Nederlag.  Han  følte  de  sidste  Højreministerier  fra  1894—1901 
som  lutter  Fornærmelser  mod  den  sunde  Fornuft,  ødelæggende  for  al 
Politik  —  saamænd  ogsaa  for  Højres  Politik.  Han  havde  ingen  syn- 
derlig Lyst  til  at  skrive  disse  Folk  bort  —  de  syntes  ham  ikke  jævn- 
byrdige Modstandere  —  til  at  midtsamle  den  offentlige  Mening  imod 
de  magtesløse  Magthavere,  da  dog  i  Virkeligheden  alle  fordømte  dem. 
Han  havde  ligesom  ikke  længer  Tid:  Politik  optog  ham  ikke  længer 
saa  stærkt;  andre  Interesser  kaldte  paa  ham.  Det  var  i  disse  Aar,  at 
han  blev  mindre  uomgængelig,  mere  Selskabsmand;  mindre  Politiker 
og  mere  Æstetiker;  mere  bred  af  Væsen  og  mindre  ulve-agtig;  dog  lige 
aandfuld  og  lige  trofast  mod  sine. 

Men  som  han  havde  tilgivet  Alberti,  tilgav  han  Reformpartiets 
Politik  og  lod  Hr.  J.  C.  Christensen  raade,  ja  støttede  ham  endog  af 
al  Formue  og  maaske  over  al  Rimelighed. 

Og  da  J.  C.  Christensen  havde  Ryggen  fri  for  de  Radikale,  hvad 
Bojsen  aldrig  havde  havt,  kunde  han  blive  en  Ny-Bojsen,  over-moderat, 
skønt  tilsyneladende  Fjende  af  de  moderate  Forrædere,  over-tyranni- 
serende Tyrannen  —  for  at  tale  Shakespearsk  —  og  drivende  under 
Venstres  Maske  den  argeste  Højrepolitik  af  hele  sit  Væsen,  af  sit 
ganske  Hjerte,  af  sin  inderligste  Overbevisning. 

Taktiken  var  den  at  forhandle  lige  ind  paa  Livet  af  Højre,  tagende 

blankt  væk  ethvert  Standpunkt,  som  laa  lige  op  ad  Højres,  for  saa  at 
forlade  det,  hvis  det  var  ubelejligt  at  føre  Sagen  igennem  og  hvis 
Ministeriet  derigennem  vandt  en  Sejr.  Det  gjaldt  at  føre  Kagen  lige  op 
for  Munden  af  Højre,  for  saa  at  trække  den  bort,  inden  Tænderne  fik 
Bid.  Paa  Højresager  alene  var  denne  Taktik  anvendelig.  Venstre- 
reformpartiet  blev  lutter  Forhandlingsvillighed.  Kun  at  Forhandlingen 
saavidt  muligt  standsede  i  samme  Øjeblik  som  Ministeriet  maatte  faa 
nogen  Fordel  af  Sagens  Gennemførelse. 

Som  Eksempel  erindre  man  det  virksomste:  Skattelovene,  der 
ganske  sikkert  blev  en  Blide  til  at  vælte  Højreministerier  med  men 
hvis  Indhold  ogsaa  viser  hvor  højt  til  Vejrs,  hvor  godsejerligt  højt 
man  maatte  gaa  for  at  vinde  fast  Standpunkt  overfor  Landstinget.  Som 
Eksempel  paa  Forhandlingens  Ynkelighed  erindre  man:  Gedser- 
færgerne. Venstrereformpartiet  havde  allerede  holdt  Ministeriet  for  Nar 
i  denne  Sag,  da  en  Henvendelse  fra  Grosserersocietetet  —  hvis  for- 
benede Højremænd  dog  ikke  burde  imponeret  Venstrefolket  —  i 
Rigsdagens  sidste  Time  tvang  Reformpartiet  til  at  indrømme  det  alt 
Afslaaede.  Saaledes  kunde  man  engang  imellem  blive  hængende  i 
Løfterne.  Men  ellers  gjaldt  det  at  gøre  Sagerne  saa  højre-antagelige 
som  muligt.  Kun  én  Sag  maatte  undtages  nemlig:  Militærsagen.  Dér 
skræmmede  Sporene :  skønt  moderate  Politikere  fra  deres  første  Tid 
af  har  vidst,  at  her  skulde  det  endelige  Forlig  sluttes,  var  dog  ikke 
Tiden  moden  til  dens  Løsning.  Hr.  J.  C.  Christensen  stillede  sig  altsaa 
resolut  paa  Venstres  Standpunkt  i  Tiden  fra  1895  til  1901.  Han  turde 
heller  ikke  da  vove  at  afkaste  Broen  mellem  sig  og  de  Radikale,  naar 
det  gjaldt  at  marchere  frem  i  samlet  Trop:  alt  Venstre  forenet  under 
hans  Førerskab,  der  blev  stort  ved  Følget,  selv  om  Ledelsen  kun 
krævede  de  Egenskaber  han  besad:  blid  Beregning,  stille  Alvor,  tung 
Folkelighed,  jysk  Stædighed.  Hvorfor  skulde  han  ikke  taalt  de  Radikale, 
naar  disse  blot  ved  deres  Hyldest  gjorde  ham  til  den  eneste  salig- 
gørende, medens  ingen  indenfor  Partiet  gjorde  ham  Rangen  stridig? 

Fordelen  ved  hin  Forhandling  var  af  dobbelt  Art:,  dels  svækkede 
den  Højre  og  Ministeriet,  der  intet  kunde  iværksætte,  endda  Venstre 
syntes  saa  overvillig  —  derfor  maatte  ogsaa  det  sidste  Højreministerium 
erklære  sig  fornøjet  med  blot  at  administrere  —  dels,  hvad  der  næsten 
var  vigtigere,  viste  den  Venstre  som  et  uførligt  Parti  og  dets  Førere 
som  Folk  man  meget  vel  uden  Risiko  for  Liv  og  Gods  kunde  betro 
Statens  højeste  Embeder.  Venstre  og  Højre:  to  Alen  af  samme  Stof, 
to  Skud  af  samme  Rod  —  det  var,  hvad  der  skulde  bevises  for  at 
Magten  ikke  ved  en  Omvæltning  og  Omvurdering  skulde  skifte  mellem 
kæmpende  Partier,  men  blødt  glide  over  til  Enstænkende.  De  Fri- 
konservative sprængte  Højre,  fordi  de  indsaå,  at  man  trygt  kunde  betro 
Regeringen  til  Hr.  J.  C.  Christensen  og  Hr.  Alberti. 

V. 

Og  saa  kom  Ministeriet  af  Juli  1901  paa  en  skøn  Sommerdag  af 
Kongens  fri  Vilje,  tilraadet  som  han  var  af  højst  forskellige  Raadgivere^ 
Hoffolk,  Finansfolk,  Højrefolk,  Familie  baade  indenlands  og  udenlands. 
Intet  parlamentarisk  Nederlag  bevirkede  det  sidste  Højreministeriums 
Fald,  heller  ikke  Modpartiets  Valgsejr.  Men  Ministeriet  bares  ikke 
længer  oppe  af  sit  eget  Parti,  og  medens  det  knap  kunde  hænge 
sammen,  sendte  Kongen  det  Silkesnoren. 

Det  første  Venstreministerium  betegnede  et  Systemskifte  i  Danmark, 
blot  fordi  det  var  udgaaet  af  Folketingsflertallet  og  fordi  det  hed  Venstre. 
Alligevel,  om  Hørup  ikke  havde  faaet  Plads  i  dette  Ministerium,  som 
dannedes  af  en  i  Politik  ukendt  Mand,  vilde  næppe  Forandringen  være 
følt  saa  stor.  Den  eneste  af  de  store  Førere,  der  endnu  medvirkede  i 
den  daglige  Politik  —  thi  Grev  Holstein-Ledreborg  havde  trukket  sig 
tilbage  —  kunde  han  forbigaas?  Der  fortælles  netop,  at  da  Grev  Holstein 
efter  Anmodning  af  Hr.  Deuntzer  mødte  til  en  Sammenkomst  med  denne 
samt  de  Hrr.  Alberti,  J.  C.  Christensen  og  Ole  Hansen  i  Rigsdagen 
Fredagen  d.  19.  Juli  1901  under  Bestræbelserne  for  at  danne  Venstre- 
ministeriet, var  hans  første  Spørgsmaal  dette:  hvor  er  Hørup? 

Alligevel  saa  det  dengang  nærmest  ud  til,  at  Hørup  ikke  skulde 
være  kommet  med:  Hr.  Deuntzer  havde  ubegribeligvis  fra  første  Færd 
hverken  henvendt  sig  til  ham  eller  Grev  Holstein.  Derimod  til  Hr. 
Alberti  og  Hr.  J.  C.  Christensen,  der  hurtigst  muligt  havde  sat  sig  paa 
det  Par  Porteføljer,  som  de  ansaå  for  de  dem  behageligste.  Med  denne 
Anbringelse  var,  som  det  senere  viste  sig,  Ministerspørgsmaalet  løst  for 
deres  Vedkommende.  Resten  var  dem  mindre  vigtig;  kun  sørgede  Hr. 
Alberti  for  at  faa  sin  tro  Ole  Hansen,  den  Mand,  der  havde  frelst  ham 
ved  Forliget  i  1894,  med  sig  over  i  det  Landbrugsministerium,  hvor 
den  første  Bonde  ikke  alene  vilde  pynte  men  befæste  Ministeriets  Til- 
værelsesgrund.  Dog  da  Hr.  Deuntzer  indsaå,  at  Sagen  ikke  var  bragt 
i  Orden  hermed,  begyndte  de  Vanskeligheder,  der  trak  en  Uge  ud. 

Om  Lørdagen  d.  20.  Juli  kom  Hr.  C.  Hage  hjem  fra  Udlandet  og 
fandt  Finansporteføljen  ventende  paa  sig.  Han  henvendte  sig  straks  til 
Hørup.  Dennes  Stilling  havde  bestandig  været  den,  at  han  ikke  ønskede 
at  indtræde  i  det  Venstreministerium,  der  kunde  ventes.  Han  havde 
Gang  paa  Gang  tilraadet,  at  man  skulde  have  sin  Ministerliste  fuldt 
færdig  —  han  havde  altid  udset  Grev  Holstein-Ledreborg  til  Minister- 
chef —  men  samtidigt  bestemt  erklæret,  at  han  selv  ikke  ønskede 
at  blive  Minister.  Mange  Grunde  syntes  ham  at  tale  herfor,  ogsaa  i 
hans  seneste  Leveaar  den  tiltagende  Sygelighed,  hvis  Tryk  han  skjulte 
for  sine  Omgivelser.  Forsaavidt  faldt  det  ikke  helt  underligt,  at  Hr. 
Deuntzer  ikke  først  og  fremmest  henvendte  sig  til  ham,  og  en  Samtale 
mellem  disse  to  kom  af  udenforli^ende  Aarsager  ikke  i  Stand  straks 
ved  Ministerkrisens  Begyndelse.  Imidlertid  ønskede  selvfølgelig  Hørups 
Venner   hans    Indtræden   i    Ministeriet.    Hr.  C.  Hage   sluttede  sig  til 

disses  Anmodninger,  og  Lørdag  Aften  d.  20.  Juli  efter  en  flere  Timer 
lang  Samtale  lykkedes  det  Hr.  Hage  og  en  Anden  at  fravriste  Hørup 
Løftet  om  at  ville  indtræde.  De  to  Meningsfæller  betragtede  dette  Til- 
sagn som  en  historisk  vigtig  Afgørelse;  men  iøvrigt  lededes  Hr.  C.  Hage 
af  den  ret  naturlige  Angst  for  at  komme  til  at  staa  alene  og  magtesløs 
i  et  Ministerium,  der  prægedes  af  Hr.  J.  C.  Christensen  og  Hr.  Alberti. 
Og  samme  Aften  eller  rettere  Nat  telegraferede  Hr.  Hage  til  Hr. 
Deuntzer  i  Charlottenlund,  at  Hørup  nu  havde  givet  sit  Minde  til  Ind- 
trædelsen. 

Dermed  syntes  Sagen  og  Ministeriet  at  skulle  være  i  Orden.  Men 
nej !  En  Modstand  rejstes  øjeblikkeligt  imod  denne  Afgørelse.  Og  denne 
kom  fra  Hr.  J.  C.  Christensen.  Ikke  saasnart  havde  Hr.  Deuntzer 
meddelt  ham,  at  nu  var  Hørup  villig  og  at  Forhandlingerne  derved 
havde  Udsigt  til  endelig  Afslutning,  førend  Hr.  J.  C.  Christensen  ytrede 
sine  store  Betænkeligheder  ved  at  sidde  i  Ministerium  sammen  med 
Hørup.  Dette  maatte  i  Løbet  af  Søndagen  Hr.  Deuntzer  meddele 
Hørup,  hvorefter  denne  øjeblikkelig  tilskrev  Hr.  J.  C.  Christensen,  at 
han  kun  havde  indvilget  i  at  indtræde  i  Ministeriet,  fordi  han  derved 
troede  at  fjærne  visse  Vanskeligheder,  saasnart  han  derimod  beredte 
saadanne,  trak  han  sig  heller  end  gerne  tilbage.  Hvorpaa  Hr.  J.  C. 
Christensen  svarede  i  en  —  kostelig  —  Billet,  der  takkede  Hørup  for 
hans  Optræden,  som  han  (J.  C.  Christensen)  netop  havde  ventet  af  en 
Mand  som  Hørup.    Dermed  var  Hørups  Kandidatur  bortfalden. 

Altsaa,  naar  alligevel  Slutningsresultatet  blev,  at  Hørup  efter  de 
samlede  Ministerkandidaters  Anmodning  Tirsdag  Morgen  den  23.  Juli 
modtog  Trafikministerporteføljen,  saa  var  dette  ikke  med  Hr.  J.  C. 
Christensens  Vilje  men  imod  ham.  Andre  Indflydelser  havde  gjort  sig 
gældende,  blandt  andet  fra  den  Side,  der  repræsenteredes  af  nuværende 
Indenrigsminister  Berg.  Da  der  hin  Tirsdag  Morgen  stilledes  Forslag 
om  at  tilbyde  Hørup  Trafikministeriet,  vovede  paa  dette  Tidspunkt  Hr. 
J.  C.  Christensen  ikke  at  gøre  Modstand.  Han  blev  ogsaa  halvt  over- 
rumplet og  Tiden  var  inde  til  hurtig  Afgørelse.  Men  det  er  værd  at 
erindre  til  bedre  Forstaaelse  af  dansk  Politik,  at  Hr.  J.  C.  Christensen 
gjorde  sit  til  —  efter  Bojsens  gamle  Anvisning  —  at  forhindre  Venstres 
Sejr  fra  at  blive  ogsaa  de  Radikales  Sejr.  Han  søgte  at  ramme  dem 
igennem  deres  Fører. 

Og  saa  med  det  utrolige  Held,  der  har  fulgt  denne  Mand,  gjorde  Døden 
ham  med  ti  Aars  Mellemrum  atter  den  største  Tjeneste:  November  1891 
faldt  Berg  til  Jorden  og  over  hans  Lig  steg  J.  C.  Christensen  til  sin 
første  Højhed;  November  1901  laa  Hørup  dødelig  ramt  paa  Sotte- 
seng, og  ved  hans  Død  var  de  Radikale  uden  Repræsentation  i  et 
Ministerium,  til  hvilket  de  havde  bundet  sig  saa  stærkt,  at  de  ikke 
uden  nye  Kendsgerninger  kunde  bekæmpe  det.  Hr.  C.  Hage  sad  nu 
ene  og  magtesløs  i  Ministeriet:  i  de  tre  Aar  efter  Hørups  Død  kom 
der  ikke  ét  politisk  Ord  over  hans  Læber:   han  indskrænkede  sig  til 

at  administrere  fortrinligt  dog  i  noget  byrokratisk  Aand.  Hr.  J.  C. 
Christensen  kunde  langsomt  men  sikkert  gennem  Skattelove,  militær 
Agitation  ved  Krigsminister  Madsen,  Angreb  paa  det  københavnske 
Venstre,  den  antisocialistiske  Rejsning,  Hr.  Albertis  Embedsførelse  osv. 
osv.  føre  sin  Politik  til  det  Punkt,  hvor  han  kunde  sprænge  Venstre, 
skære  de  Radikale  fra  og  danne  sit  eget  Ministerium.  Alt  herhenhørende 
ligger  saa  nær  i  Tiden,  at  der  ikke  ved  denne  Lejlighed  er  Grund  til 
vidtløftig  Omtale.  Hvis  man  omhyggelig  vil  undersøge  de  tre  Aar 
1902—4,  vil  man  lettelig  følge  Traaden  i  Begivenhederne.  Al  Politik 
her  i  Verden  kan  udtrykkes  ved  denne  Formel:  Mænd  og  Magt.  Det 
er  nemt  at  se,  hvilke  Mænd  der  virker  herhjemme,  og  hvilken  Magt 
de  søger  at  erobre  og  hvorledes  de  udnytter  Magten. 

Men  det  er  endnu  rimeligt  at  dvæle  ved  Stillingen,  der  fremkom 
ved  det  nuværende  Ministeriums  Dannelse,  i  Forhold  til  Hr.  J.  C. 
Christensens  Personlighed. 

Hr.  Christensen  skaffede  sig  ved  Sprængningen  det  Parti,  som  har 
været  hans  Ideal  fra  han  betraadte  Rigsdagssalen.  Det  forskelsløst-graa 
sikre  Parti  af  Menige,  som  den  ene  Stærke  leder.  Til  den  Ende  an- 
bragte han  i  sit  Ministerium  Mænd  som  Hr.  Berg,  Hr,  Høgsbro,  Hr. 
Lassen,  hvorved  de  Genblivende  yderligt  forringedes  i  Modstandsevne 
og  i  repræsentativ  Dygtighed.  Fra  Spillet  tog  han  Løberen  Hr.  Lassen, 
Springeren  Hr.  Høgsbro  og  Taamet  Hr.  Berg  —  saa  var  der  kun  de 
rene  Bønder  tilbage,  trofaste,  sindige,  hjemmelavede.  Og  dette  Parti  har 
han  endydermere  søgt  at  binde  til  sig  og  til  sin  Politik  ved  en  Jærn- 
lænke;  ved  en  Forskrivning  til  Militærdjævelen:  naar  dette  dyre  Skridt 
først  var  taget,  blev  al  videre  Modstand  unyttig. 

Det  er  dette,  den  berømte  Anmærkning  betyder.  Anmærkningen, 
hvorefter  Hr.  J.  C.  Christensen  paa  Krigsministeriets  ordinære  Budget 
kan  spasere  om  mellem  nogle  Udgiftsbevillinger,  som  han  lyster:  an- 
vende til  den  ene  Post,  hvad  der  spares  paa  den  anden. 

Hvortil  i  Alverden  behøvede  han  dette?  Højres  Krigsminister  kunde 
komme  ud  af^det  uden  Anmærkningen,  saameget  mere  som  den  skal 
være  klarøjet,  der  skal  se  gennem  et  ministerielt  Budget,  endsige  den 
hele  Finanslov,  saa  han  bagefter  usvigeligt  véd,  hvortil  Pengene  an- 
vendes. Statsrevision  —  Stadsrevision  burde  den  hedde,  thi  det  er  en 
Institution  blot  til  Stads  og  ikke  til  Gavn.  Nej  oppe  i  Kontorerne  der 
sidder  de  Mænd,  der  véd  Besked  og  kan  tumle  et  Budget,  men 
udenforstaaende  Rigsdagsmænd  —  de  er  ikke  inde  i  den  Ting. 

Og  det  skulde  være  Hr.  J.  C.  Christensen  nødvendigt  at  spare  lidt 
her  og  ødsle  lidt  der!  Ligesom  dette  ikke  var  den  ligegyldigste  Ting 
af  Verden,  for  hvilken  ikke  en  ny  Konsejlspræsident  skulde  gide 
trodse  baade  grundlovsmæssige  og  reelle  Betænkeligheder,  saaledes 
som  de  i  Tinget  nødvendigvis  fremsattes  af  Hr.  Zahle  og  Hr.  Neer- 
gaard —  fra  Radikale  og  Gammel-Moderate,  der  dog  fandt  Hr.  J.  C. 
Christensen   altfor   moderat.    Nej,   Anmærkningen    var  et   Sindbillede 

Og  en  Virkelighed  tillige:  Tegnet  paa  at  nu  var  Hr.  J.  C.  Christensens 
Politik,  den  gamle  moderate  Freds-,  Foriigs-  og  Samstemnings-Politik 
med  Højre  ogsaa  naaet  til  det  militære  Spørgsmaal,  som  J.  C.  Christensen, 
saalænge  han  endnu  stod  med  de  Radikale  indenfor  Partiet  maatte  vige 
til  Side  for.  Højre  har  med  bevidst  Uret  sagt  om  Ministeriet  Deuntzer, 
at  det  traadte  til  for  at  løse  det  militære  Spørgsmaal :  med  fiild  Ret  kan 
dette  siges  om  Ministeriet  Christensen.  Dette  Forehavende  forkyndte 
den  nye  Konsejlspræsident  netop  ved  den  Anmærkning,  som  det  ikke 
var  værd  at  bukke  sig  efter.  Hr.  Christensen  gjorde  den  til  Fjeren  i 
sin  Hat,  rettere  til  Fjerbusken  paa  sin  Chakot.  Og  der  er  nogen  Grund 
til  at  anerkende  den  Resoluthed,  hvormed  Hr.  J.  C.  Christensen  har 
udført  denne  militære  Manøvre.  Der  findes  heri  meget  af  Spillerens 
Forvovenhed,  naar  han  sætter  sin  højeste  Indsats  ind:  netop  den  For- 
vovenhed som  Frede  Bojsen  besad  og  som  hans  Ætling  J.  C.  Christensen 
har  arvet  efter  ham  blandt  saameget  andet. 

Dog  atter  maa  man  dybere  ind  for  at  forstaa  det  Skete.  Thi  Militær- 
ss^en  er  sandelig  ikke  Livssag  for  Hr.  J.  C.  Christensen,  skønt  han 
véd  hvad  den  politisk  er  værd  og  skønt  han  er  ligesaa  god  en  Militarist 
som  Hr.  Frede  Bojsen:  saadant  lærer  man  jo  paa  de  danske  Højskoler, 
efter  hvad  de  selv  vidnede  i  afledne  Sommer.  Nej  ligesom  man 
sammenspises,  saaledes  sammenrustes  man:  Kanoner  og  Forter  er 
gode  nok,  men  for  en  dansk  Politiker  er  de  mindre  Maal  end  Middel. 

Middel  til  den  sidste  store  Sammensvejsning,  hvilken  al  tidligere  For- 
handlings- og  Sammensmeltningspolitik  var  Begyndelse  til  og  Frem- 
marsch  imod.  Naar  nu  de  moderate  Venstremænd  ogsaa  kan  broder- 
ligt dele  de  fædrelandssindede  Højremænds  Bekymringer  for  Fæstning 
og  Forsvar,  saa  ligger  der  intet  mere  imellem  dem.  Saa  er  Grunden 
ryddet  til  et  samlet  Parti  af  alt  hvad  godt  og  ædelt  er  i  Danmark  med 
Udelukkelse  af  de  stygge  radikale  og  socialistiske  Medborgere.  Saa 
stunder  det  til  den  sidste  Kamp  mellem  Aserne  og  Jætterne. 

Det  er  i  fuld  Forstaaelse  heraf,  at  Konsejlspræsident  Christensen 
har  gjort  sig  til  Minister  for  baade  Hær  og  Flaade.  'Det  er  i  ikke 
ringere  Forstaaelse,  at  han  har  sprængt  Venstre  og  hugget  de  Radikale 
ud  af  det  tyste  Parti,  for  hvilket  han  har  Brug.  Dette  Parti  har  knap 
Flertal  i  Folketinget  efter  de  Radikales  Udskillelse,  og  det  kunde  hænde, 
at  nogle  flere,  alt  eftersom  Øjnene  oplodes  for  den  nye-gamle  Politik, 
fulgte  efter.  Men  Hr.  J.  C.  Christensen  véd,  at  for  hver  én  han  taber, 
dobbelt  han  vinder.  Han  er  som  den  kloge  Hærfører,  der  har  sin  Re- 
serve: der  kan  hentes  Hjælpetropper  blandt  de  Moderate,  blandt  de 
Frikonservative,  blandt  Højremænd.  Dette  kan  tage  Tid,  men  Hr. 
Christensen  haster  ikke.  Hvorfor  skulde  han  det?  Han  befinder  sig 
vel  hvor  han  sidder  —  med  et  ensartet  Ministerium,  med  et  følgagtigt 
Parti.  Han  kan  udmærket  holde  ud,  og  jo  længere  det  varer,  des 
længere  besidder  han  Magten. 

Fra   Kandestøber   til    Borgmester   mente  Holberg  var  et  Pokkers 

Spring.  Fra  Seminarist  til  Konsejlspræsident  næppe  noget  mindre.  Den, 
der  evner  en  saadan  Løbebane,  er  ingen  ringe  Mand,  ingen  uinteressant 
Personlighed,  selv  om  Omstændigheder  og  Tilfældigheder,  et  ualminde- 
ligt Held  har  hjulpet  fremad. 

Klogskab  hører  til,  snild  Beregning,  Menneskekendskab,  Selvfølelse, 
Vilje. 

Men  til  hint  Spring,  til  hin  ovenskildrede  Politik  kræves  ogsaa  her- 
tillands et  frihedsQendsk  Sind,  et  dybt  Had  til  den  Omvæltning,  som 
sætter  Grænser  og  Skel  i  et  Folks  Udvikling.  Hvis  ikke  den  J.  C.  Chri- 
stensenske Gerning  var  af  det  Gamle,  saa  værdsattes  og  betjentes  den 
ikke  af  den  gamle  Reaktion.  Den  jyske  Seminarist  raader  over  et 
Parti,  der  nyder  Magtens  Sødme  og  for  at  beholde  denne  Veder- 
kvægelse er  villigt  til  at  dele  med  de  gamle  Magthavere.  Dette  er  hans 
og  hans  Politiks  og  hans  Partis  Hemmelighed.  Nu  er  de,  han  og  Alberti 
og  de  Andre,  dér  hvor  de  vilde  være  —  og  de  viger  kun  for  Bajonetten. 

Det  gælder  da  vist,  at  alle  Modstandere  af  den  gamle  Pagt  og  Magt 
slutter  sig  sammen  og  gør  Systemskiftet  om  igen,  saaledes  at  hvis  der 
sejres  —  om  kort  eller  længe  —  det  da  bliver  et  virkeligt  Venstre, 
ikke  et  Skin- Venstre,  der  raader  i  Danmark.  Nu  er  Stilstanden  og 
Bagstrævet  ligedan  eller  værre  end  da  de  første  Kampsignaler  lød  i 
Halvfjerdserne.  Rimeligvis  bliver  da  Striden  lang  og  haard. 


En  mærkelig  Bog  —  en  ny  Religion. 

[O.  Weininger:  Geschlecht  und  Charakter.] 
Af  Erik  E.  Faber. 


Weiningers  Bog  har  i  Tyskland  vakt  en   betydelig  Opsigt,    og   i    de    2 
Aar,  der  er  forløbet,  siden  den  første  Gang  udkom,   er  der  opstaaet  en  hel 
„  Weininger- Literatur„,    dels  som  Tidsskriftartikler,    dels    som    selvstændige 
Afhandlinger.  Blandt  de  mange   begejstrede  Beundrere,  Bogen  har  vundet, 
kan  nævnes  Strindberg,  som  hilste  den  med  de  Ord:    „En    frygtelig    Bog, 
men  en  Bog,  som  sandsynligvis  har  løst  det  sværeste  af  alle    Problemer". 
Paa  den  anden  Side  hac  den   ogsaa  vakt  energisk   Modsigelse,    særlig   fra 
forskellige  Nervelæger,  bl.  a.  den  bekendte  Dr.  Moebius,  som  har  søgt  at  godt- 
gøre, at  Weininger  i  Virkeligheden  var  sindssyg.    Og  der  er   næppe  Tvivl 
om,  at  de  har  Ret.  Baade  i  hans  Skrifter  og  i  hans  Liv  er  der  tilstrække- 
lige Beviser  for,  at  han  har  lidt  af  en  Psykose,  og  at  mange  af  hans  Ræ- 
sonnementer og  Resultater  er  stærkt  paavirkede  heraf.  Alligevel  frembyder 
saavel  hans  Personlighed  som  hans  Værk  saa  megen  Interesse,    at   de  vel 
er  en  Omtale  værd,  saa  meget  mere  som  hans  Bog  nu  er  ved  at  udkomme 
paa  Dansk  og  formodentlig  vil  vække  en  lignende  Opmærksomhed  her  som 
i  Tyskland. 

Otto  Weininger  er  født  3.  April  1880.  Han  var  Søn  af  en  Kunsthaand- 
værker  i  Wien,    der  skildres    som    en    ualmindelig   velbegavet    og    alsidig 

dannet  Mand.  I  Juli  1902,  4  Aar  efter  at  han  var  bleven  Student,  forsva- 
rede Weininger  en  Afhandling  for  den  filosofiske  Doktorgrad  ved  Universitetet 
i  Wien.  Denne  Afhandling  danner  Grundlaget  for  det  Værk,  han  i  Løbet 
af  Vinteren  udarbejdede,  og  som  udkom  første  Gang  i  Maj  1903  under 
Titlen  „Geschlecht  und  Charakter". 

Efter  den  uhyre  Anspændelse,  som  det  mægtige  Arbejde  havde  medført, 
fulgte  der  i  Sommeren  en  stærk  Slappelses-  og  Depressionsperiode,  som 
ikke  fortog  sig  paa  en  Rekreationsrejse,  han  foretog  til  Italien.  5  Dage 
efter  at  han  var  vendt  tilbage  til  Wien,  lejede  han  sig  et  Værelse  i  det 
Hus,  hvor  Beethoven  døde,  og  endte  her  sit  Liv  for  egen  Haand  den  3. 
Oktober  1903,  23^2  Aar  gammel.  Selvmordet  kom  vistnok  ganske  uventet, 
selv  for  hans  nærmeste,  skønt  han  ogsaa  i  en  tidligere  Depressionsperiode 
skal  have  haft  Selvmordstanker. 

„Geschlecht  und  Charakter"  er  da  den  eneste  Bog  Weininger  har  udgivet*) 
—  men  den  har  været  tilstrækkelig  til  at  gøre  hans  Navn  kendt  i  vide 
Kredse  og  er  allerede  nu,  2  Aar  efter  første  Udgave,  udkommen  i  5te 
Oplag.  Naar  en  Bog  paa  600  Sider,  som  ikke  er  nogen  Roman  og  ingenlunde 
let  læst,  har  vundet  saa  stor  en  Udbredelse,  skyldes  det  for  det  første 
selve  Emnet.  De  to  Køns  Forskellighed,  Kønnenes  Psykologi,  Kvindens 
Stilling  i  Samfundet  og  hendes  Udviklingsmuligheder,  selve  Kærlighedens 
Biologi  og  Psykologi  og  ikke  mindst  de  „kønslige  Mellemformers *"  Natur- 
historie vil  altid  høre  til  de  Emner,  som  maa  interessere  alle  tænkende 
Mennesker  paa  det  mest  levende.  Specielt  det  sidste  —  og  de  dermed 
sammenhængende  Spørgsmaal  som  „Kontrærsexualitef*  o.  1.  — ,  beskæftiger 
for  Tiden  i  høj  Grad  den  videnskabelige  Verden  i  Tyskland,  og  Interessen 
for  dette  dunkle  Kapitel  har  fra  Lægeverdenen  bredt  sig  ud  til  større  Kredse 
og  har  fremkaldt  en  meget  righoldig  Literatur,  af  hvilken  Weiningers  Bog 
er  en  af  de  ejendommeligste. 

Men  den  Interesse,  Bogen  har  vakt,  skyldes  dog  først  og  fremmest  For- 
fatterens Behandling  af  disse  Emner,  som  er  ejendommelig  fængslende  og 
tankevækkende.  Naar  man,  efter  at  have  læst  „Geschlecht  und  Charakter*", 
færdes  mellem  Mennesker,  forbavses  man  over,  hvor  ofte  man  kommer  til 
at  tænke  paa  dens  Udviklinger  og  Resultater,  snart  for  at  beundre  Forfat- 
terens Iagttagelsesevne  og  Skarpsindighed  i  Forklaringen  af  Livets  Fæno- 
mener, snart  for  at  protestere  mod  hans  Paradoxer  og  vidtsvævende  Slut- 
ninger. Det  er  ialfald  en  Bog,  man  ikke  hurtig  slipper  igen,  og  den  er 
skreven  med  en  egen  suggestiv  Kraft,  som  let  faar  Læseren  til  at  se  med 
Forfatterens  Øjne,  ogsaa  paa  Steder,  hvor  en  nøgtern  Kritik  viser,  at  han 
netop  tvinger  Læseren  til  at  se  paa  Verden  gennem  slebne  Glas,  som  paa 
en  forunderlig  Maade  forvrider  Fænomenernes  naturlige  Udseende  og  Sam- 
menhæng. 

Foruden  den  Uforfærdethed,  hvormed  Weininger  gaar  løs  paa  de  aller- 
vanskeligste Problemer,  den  hensynsløse  Energi,  hvormed  han  søger  at 
dissekere  de  mest  sammensatte  psykologiske  og  fysiologiske  Fænomener, 
den  klare  og  kraftige  Stil,  han  anvender,  kan  man  ikke  andet  end  blive 
imponeret  over  den  ganske  overvældende  Flid  og  Lærdom,  som  ligger 
bagved  Bogen.  Forfatteren  behersker  saavel  de  klassiske  som  de  vigtigste 
moderne  Sprog,  han  synes  at  kende  Alverdens  filosofiske  og  religiøse 
Skrifter,   er  fuldt  ud   hjemme  i  Verdensliteratur  og   Historie,    han    strejfer 

*)  Efter  hans  Død  er  nogle  efterladte,  mindre  Afhandlinger  udgivne   under  Titlen: 
„Ueber  die  letzten  Dinge". 

ofte  Kunst  og  Musik,  fordyber  sig  i  anatomiske,  fysiologiske,  zoologiske  og 
medicinske  Specialafhandlinger  og  tager  paa  selve  Sexualpsykopatiens  Om- 
raade  Kampen  op  med  de  største  Forfattere.  Og  med  alt  dette  var  Wei- 
ninger,  da  han  skrev  Bogen,  22  Aar!  Det  er  ikke  alene  blandt  Musik- 
virtuoser, der  findes  Vidunderbørn! 

„Geschlecht  und  Charakter""  bestaar  af  to  Dele,  en  mindre,  biologisk- 
psykologisk, en  større,  psykologisk-RlosoBsk.  For  en  naturvidenskabelig  ud- 
dannet og  tænkende  Læser  vil  den  første  Del  være  langt  den  interessanteste, 
fordi  Forfatteren  her  holder  sig  nogenlunde  til  Jorden,  medens  han  i  den 
anden  —  paa  Filosofers  Vis  —  svæver  langt  højere  op  og  videre  ud 
end  egentlig  empirisk  Naturvidenskab  kan  følge  ham. 

Weininger  tager  Udgangspunkt  fra  den  Sætning,  den  danske  Natur- 
forsker Stenstrup  har  formet,  at  „Kønnet  findes  ikke  alene  i  Kønsorganerne, 
men  i  hele  Legemet"  (Haaret,  Teinten,  Hjærnen  o.  s.  v.),  men  medens 
Stenstrup  derved  mener,  at  hos  en  Han  er  alle  Celler  fuldt  ud  mandlige, 
hos  en  Hun  fuldt  ud  kvindelige,  modificerer  W.  Sætningen  derhen,  at  enhver 
Celle  i  Legemet  er  skønsbetonet",  men  med  Blanding  af  et  mandligt  og  et 
kvindeligt  Element,  mest  af  det  mandlige  hos  Mænd,  mest  af  det  kvindelige 
hos  Kvinder.  Denne  Blanding  er  ikke  ligelig  fordelt  overalt  i  Legemet,  derfor 
kan  man  hos  enhver  Mand  finde  saavel  anatomiske  som  fysiologiske  Rudimenter 
eller  Antydninger  af  kvindelige  Attributer,  hos  enhver  Kvinde  Antydninger 
af  mandlige,  et  Faktum,  som  er  enhver  Anatom  velbekendt.  Dette  er  en 
simpel  Følge  af,  at  ethvert  Menneske  (og  Dyr)  fra  Begyndelsen  er  anlagt 
tvekønnet,  selv  om  i  de  fleste  Tilfælde  det  ene  Køn  udvikles  langt  stærkere 
paa  det  andets  Bekostning.  Men  „den  absolute  Mand"  og  „den  absolute 
Kvinde"  existerer  ikke,  lige  saa  lidt  som  der  f.  Eks.  i  Naturen  findes  saa- 
danne  „absolut  elastiske"  eller  „absolut  uelastiske"  Legemer,  som  den 
videnskabelige  Fysik  regner  med.  Naturen  kender  ikke  Spring,  kun  Over- 
gange, derfor  findes  mellem  Mand  og  Kvinde  talrige  kønslige  Mellemformer, 
altsaa  i  Midten  Former,  som  er  omtrent  ligemeget  Mand  og  Kvinde.  Da 
der  imidlertid  kan  være  stor  Forskel  mellem  Kønskarakterernes  Fordeling 
i  de  forskellige  Dele  af  Legemet,  kan  Summen  —  hele  Individets  Køns- 
karakter  —  godt  staa  i  Modsætningsforhold  til  Kønsorganernes  anatomiske 
Udvikling.  Imellem  de  to  Yderpunkter,  den  mest  mandlige  Mand  og  den 
mest  kvindelige  Kvinde,  faar  vi  derfor  netop  de  kendte  Mellemformer:  den 
kvindagtige  Mand  og  den  mandhaftige  Kvinde,  de  kontrærsexuelle  samt 
virkelige  og  Pseudo-hermaphroditer. 

Paa  dette  Grundlag  undersøger  W.  nu  de  Regler,  hvorefter  Tiltræk- 
ningen mellem  de  to  Køn  finder  Sted,  og  han  finder  da  for  den  „sexuelle 
Affinitet"  den  Lov,  at  den  gør  sig  stærkest  gældende  mellem  to  Individer, 
som  tilsammen  udgør  en  hel  Mand  -|-  en  hel  Kvinde.  Hvis  et  Individ 
altsaa  bestaar  af  ^/g  mandligt  Element  (M.)  og  V^  kvindeligt  (Kv.),  vilde 
han  finde  sit  nøjagtigste  sexuelle  Komplement  i  et  Individ,  som  bestod  af 
Vs  Kv.  og  Vs  ^'  Jo  mere  udpræget  mandlig  en  Mand  er,  jo  mere  ud- 
præget kvindelig  er  den  Kvinde  eller  de  Kvinder,  overfor  hvem  han  føler 
sig  stærkest  tiltrukken.  Naar  et  Individs  Brøk  er  nærved  Va  (V2  ^-  + 
Vs  Kv.)  er  det  bisexuelt  og  kan  optræde  bisexuelt,  hvilket  netop  bekræftes 
hos  de  homosexuelle,  hvis  Kønskarakter  i  Reglen  (men  ikke  altid) 
ligger  her,  og  som  derfor  oftest  føler  sig  tiltrukne  af  og  udøver  deres 
Sexualitet  med  hinanden  indbyrdes  —  ligesom  det  er  en  Kendsgerning,  at 
de  i  Reglen  kender  hinanden  ved  første  Øjekast. 

Det  vil  føre  fbr  langt  at  félge  Weiningers  nærmere  Udformning  af  sin 

Teori  —  hans  Forsøg'  paa  at  „  bevise  *"  den  maa  naturligvis  alene  af  den 
Grund  blive  mangelfuldt,  at  man  ganske  mangler  objektive  Metoder  til  Be- 
stemmelse af  et  Individs  Indhold  af  M.  og  Kv.  Skønt  man  saaledes  maa 
indrømme,  at  denne  Teori  er  ganske  ubevist,  muligvis  endog  fejlagtig,  kan 
man  ikke  nægte,  at  den  er  ganske  genialt  opfundet,  og  at  den  virkelig  kan 
bruges  til  Forklaring  af  forskellige  af  Menneskelivets  Gaader.  Specielt  med 
Hensyn  til  Kontrærsexualiten  giver  den  en  mere  naturlig  Forklaring  end  den 
(Ulrich'ske),  som  har  opstillet  Udtrykket  „en  kvindelig  Sjæl  i  et  mandligt 
Legeme*"  —  og  den  er  paa  en  Maade  mere  omfattende  og  udtømmende 
end  den  for  Tiden  mest  moderne  Teori,  som  er  tilbøjelig  til  at  gøre  Homo- 
sexualitet  og  lignende  Fænomener  til  blot  Sygelighed  eller  Degeneration. 
Denne  sidste  Opfattelse  bekæmper  Weininger,  som  man  kan  tænke  sig, 
energisk.  Han  mener  netop,  at  Samfundet  har  stor  Uret  i,  at  efter  dets 
Love  og  Vedtægter  ethvert  Individ  skal  presses  ind  i  en  af  de  to  Hoved- 
former, Mand  eller  Kvinde.  Derved  udøves  en  uheldig  „aandelig  Ortopædi", 
hvorved  man  forhindrer  den  Afveksling,  som  en  Anerkendelse  af  Mellem- 
formerne vilde  give,  og  opelsker  Kunstlethed  og  Forstillelse.  Paa  dette 
Punkt  nærmer  Weininger  sig  altsaa  stærkt  til  den  bekendte  tyske  Forfatter 
Ulrich,  som  —  selv  Homosexuel  —  fordrer  Statens  Anerkendelse  af  denne 
Form  for  Samliv,  endog  som  lovformeligt  Ægteskab. 

Om  Fænomenet  Kvindeemancipation  har  Weininger  mange  træffende 
Bemærkninger.  En  Kvindes  større  eller  mindre  „Emancipationstrang*  og 
„Emancipationsmulighed''  beror  efter  hans  Opfattelse  paa  hendes  større  eller 
mindre  Indhold  af  M.  Det  er  jo  en  Iagttagelse,  enhver  har  gjort  og  daglig 
kan  gøre,  at  Størsteparten  af  de  rigtig  emanciperede  Kvinder  har  mandlige 
Træk  eller  Karaktermærker  (kort  Haar,  grov  Stemme,  mandlige  Vaner  som 
at  ryge  eller  drikke,  ofte  Lyst  til  mandlig  Paaklædning  og  Idræt  o.  s.  v.). 
W.  påaviser  nu  ved  Eksempler,  at  man  hos  alle  Historiens  fremragende 
Kvinder  kan  finde  anatomiske  eller  fysiologiske  mandlige  Karaktermærker, 
og  at  mange  af  dem  har  været  bisexuelle  eller  homosexuelle.  „  Beviserne ** 
er  her  rigtignok  ofte  noget  usikre.  Nok  saa  interessant  er  hans  Paavisning 
af,  at  „Kvindebevægelser"  med  visse  Mellemrum  gentager  sig  selv  i  Hi- 
storien, saaledes  i  det  10de,  i  det  15de — 16de  Aarhundrede  og  nu  i  det 
19de — 20de  Aarhundrede.  Han  mener  disse  Bevægelsers  Optræden  af- 
hænger af,  at  der  i  disse  Perioder  af  en  eller  anden  Grund  fødes  et  for- 
holdsvis stort  Antal  kønslige  Mellemformer,  altsaa  mange  Kvinder  med 
stort  Indhold  af  M.,  og  han  finder  netop  dette  bekræftet  ved  den  store  Ud- 
bredelse, Homosexualiteten  for  Tiden  har.  Hans  „Moral"  med  Hensyn  til 
Kvindeemancipationen  er  da  den:  lad  enhver  Kvinde  udvikle  sig  og  sine 
Evner  i  den  Retning,  som  passer  bedst  for  hende,  men  lad  os  være  fri  for 
Partidannelse,  for  Kvindebevægelsen.  Ad  andre  Veje  er  sikkert  mange 
„ufilosofiske"  Mennesker  kommen  til  samme  Resultat. 

I  anden  Del,  som  han  selv  benævner  Hovedafsnittet,  gaar  han  nær- 
mere ind  paa  „de  sexuelle  Typer"  —  Mand  og  Kvinde  — ,  hvis  differen- 
tielle Psykologi  han  søger  at  udrede.  Resultatet  af  hans  Undersøgelser  af 
Kvinden,  hendes  Værdi  og  Stilling  i  Tilværelsen,  er  en  Foragt  for  denne 
bedre  Halvdel  af  Menneskeheden,  overfor  hvilken  selv  en  Schopenhauers 
Kvindehad  ganske  blegner. 

At  frakende  Kvinden  Logik  er  han  som  bekendt  ikke  ene  om,  men  han  fra- 
kender hende  tillige  Hukommelse,  Moral,  Ethik,  Udødelighedstrang,  Skamfølelse, 
fri  Vilje  osv.  kort  sagt  alle  rosværdige  Egenskaber,  hvilket  i  hans  filosofiske 
Sprog  bliver  til,  at  hun  overhovedet  mangler  en  Sjæl,  et  „Jeg":  „Kvinden 

har  ingen  Existens,  ingen  Essens,  hun  er  ikke,  er  intet!"  Intet  Under  da, 
at  „den  lavest  staaende  Mand  staar  uendelig  højt  over  den  højststaaende 
Kvinde".  Thi  hun  (d:  Kv.,  ogsaa  Kv.  i  Manden)  er  kun  „Symbolet  paa 
det  negative",  Modsætningen  til  Manden,  som  en  Mikrokosmus,  Spejlbilledet 
af  Universet,  af  Guddommen.  Han  naar  virkelig  til  at  opstille  det  samme 
Spørgsmaal,  som  for  nogle  Aarhundreder  siden  skal  være  drøftet  ved  det 
teologiske  Fakultet  i  København,  „om  Kvinderne  ogsaa  er  Mennesker". 
Weiningers  Mening  er  her  ikke  ganske  klar,  men  han  synes  at  sætte 
Kvinden  et  Sted  midt  imellem  Dyrene  og  Mennesket  (o:  Manden),  „Dyrene 
er  kun  „Individer",  Kvinderne  „Personer",  Mændene  „Personligheder"." 

For  at  komme  til  disse  mærkelige  Resultater  maa  W.  naturligvis  gøre 
adskillige  filosofiske  Krumspring.  Som  mange  andre  filosofiske  Forfattere 
har  han  Tilbøjelighed  til  at  tumle  med  Ord  og  Definitioner  uden  at  huske 
paa,  at  Ordene  kun  symboliserer,  men  aldrig  fuldstændig  dækker  de 
Ting  og  Begreber,  de  betyder,  og  uden  at  huske  paa,  at  disse  abstrakte 
Begreber  meget  ofte  er  ude  af  Stand  til  at  foretage  de  Vridninger  og  Om- 
bytninger, Ordene  kan  gøre.  Og  i  sin  Tanke-  og  Idérigdom  har  han  ondt 
ved  at  holde  den  ledende  Traad  fast.  Trods  al  Umage  forvexler  han  ikke 
sjeldent  Kvinderne  (med  deres  af  ham  selv  supponerede  Indhold  af  M.) 
med  Kvinden,  den  absolute  Kv.,  hvis  Psykologi,  det  er  hans  Hensigt  at 
granske.  Det  Resultat  han  kommer  til,  er  da  ogsaa  tydelig  nok  naaet  ved 
en  Sammenligning  af  de  mest  udviklede  og  geniale  Mænd  med  de  mindst 
civiliserede,  mindst  menneskelige  Kvinder.  Og  kommer  han  i  sin  Bevis- 
førelse til  et  Punkt,  hvor  Kendsgerninger  og  Videnskab  gaar  for  stærkt 
imod  ham,   springer  han  rolig  over  det  med  en  Trumf  som  f.  Ex.  denne: 

„Ligesaa  sikkert,  som  at  Schopenhauer  og  G6the,  naar  de  i  Farvelæren 
er  af  samme  Mening,  allerede  derfor  a  priori  turde  have  Ret  overfor  alle 
Fysikere  i  Fortid,  Nutid  og  Fremtid,  ligesaa  sikkert  bliver  det,  som  for 
Ibsen  og  G6the  er  Sandhed,  ikke  modbevist  ved  at  blive  benægtet  af 
samtlige  medicinske  Fakulteter  i  Verden." 

I  det  hele  er  det  tydeligt,  at  den  videnskabelige  Stringens,  han  i  første 
Del  for  det  meste  forstaar  at  bevare,  i  2den  Del  efterhaanden  fuldstændig 
svigter  ham.  Efterhaanden  som  Bogen  skrider  frem,  er  det  ligesom  Stoffet 
tager  Magten  fra  ham.  Det  er  ikke  længere  ham,  som  styrer  mod  et  be- 
stemt Maal,  hans  egne  Ord  og  Tanker  tager  Magten  fra  ham  og  river  ham 
viljeløst  med  sig.  Slutningen  synes  skreven  i  ganske  kritikløs  Extase.  Men 
forvolder  han  end  ved  disse  Mangler  og  ved  sin  Hang  til  Paradoxer  Læ- 
seren adskillige  Ærgrelser,  skaber  han  ham  ogsaa  store  Nydelser  ved  sine 
aandfulde  Udviklinger,  slaaende  geniale  Bemærkninger  og  store  Fremstil- 
lingsevne. 

Hvor  berettiget  er  ikke  hans  Forundring  over,  at  endnu  ingen  Kvinde 
nogensinde  har  givet  en  tilfredstillende  Beskrivelse  —  i  Digt,  i  Memoire 
eller  som  gynækologisk  Afhandling  —  af  de  Følelser  og  Fornemmelser, 
som  følger  med  den  mest  kvindelige  Oplevelse  —  Svangerskabet.  Og  — 
tilføjer  han,  det  kan  ikke  være  paa  Grund  af  den  Skamfølelse,  man  paa- 
lyver  Kvinden,  thi  intet  ligger  en  svanger  Kvinde  fjærnere  end  Skammen 
over  hendse  Tilstand.  Eller  kan  man  udtrykke  en  ikke  helt  ny  Tanke  skar- 
pere og  aandfuldere  end  dette:  „Kvinden  ejer  vel  Sprogets  Gave,  men  ikke 
Talens.  En  Kvinde  konverserer  (koketterer)  eller  pludrer,  men  hun  taler 
ikke.  Men  farligst  er  hun,  naar  hun  er  stum,  thi  Manden  er  altfor  tilbøjelig 
til  at  forvexle  Stumhed  med  Tavshed". 

Undertiden  hæver  han  sig  til  digterisk  Skønhed  i  Fremstillingen,   som 

f.  Ex.  naar  han  sammenligner  de  to  modsatte  Følelser  —  Had  og  Kærlig- 
hed —  hos  Manden  og  viser,  hvorledes  de  fører  henholdsvis  til  Djævletro 
og  Tilbedelse  af  den  elskede.  Manden  —  siger  W.  —  har  Tilbøjelighed  til 
at  „projicere"  sine  egne  Egenskaber  ud  paa  et  andet  Væsen,  de  daarlige 
paa  en  Djævel  —  „den  onde"  —  som  i  den  Anledning  konstrueres,  „for 
at  man  kan  berede  sig  selv  den  Tilfredsstillelse  at  kaste  ham  et  Blækhus 
i  Hovedet".  Paa  samme  Maade  projicerer  Manden  alle  sine  gode  Egen- 
skaber ud  paa  den  Kvinde,  han  elsker,  som  i  Virkeligheden  ikke  besidder 
en  eneste  af  de  Fuldkommenheder,   hvormed  hans  Fantasi  udstyrer  hende. 

Hvor  mærkværdig  udviklet  og  tankerig  Bogen  end  er,  kan  man  .  nok 
paa  forskellige  Ting  mærke  Forfatterens  Ungdom,  f.  Ex.  i  Beskrivelsen  af 
Mandens  Kærlighed,  som  er  en  typisk  Ynglingeforelskelse  =  tilbedelse. 
Den  sygelige  Exaltation,  hvorunder  ialtfald  Bogens  senere  Partier  er 
skrevne,  røber  sig  i  den  feberagtige  Hast  for  at  komme  videre,  som  ikke 
altid  giver  sig  Tid  til  at  klarlægge  den  Vrimmel  af  Tanker,  som  stormer 
gennem  Forfatterens  Hjærne  og  endnu  mere  i  hans  Mangel  paa  Begræns- 
ning. Han  kan  intet  lade  ligge,  maa  have  alting  med  —  ikke  alene  Kær- 
lighedens og  Kvindens  Psykologi  og  derunder  Kvindeemancipation,  Moder- 
kærlighed, Prostitution  og  Kobleri,  men  ogsaa  Spørgsmaal  som  Geniets 
Stilling  i  Universet,  Moral  og  Ethik,  Aand  og  Materie,  Makrokosmus  og 
Mikrokosmus,  Kristendom  og  Jødedom.  Og  den  røber  sig  maaske  allermest 
karakteristisk  deri,  at  denne  Undersøgelse,  der  begynder  som  en  fysiologisk- 
biologisk Afhandling  efterhaanden  svulmer  op,  hæver  sig  og  bliver  til  — 
en  Verdensanskuelse,  intet  mindre  —  et  nyt  religiøst  System,  som  efter 
Weiningers  egen  Udtalelse  ligger  nærmest  ved  Platos,  Kants  og  Kristen- 
dommens Lære. 

Det  endelige  Resultat  af  hans  kvindepsykologiske  Undersøgelse  er  da, 
at  Kvinden  kun  har  en  eneste  Egenskab,  Sexualitet.  Alle  andre  Egenskaber, 
man  finder  eller  beskriver  hos  Kvinden,  er  hende  paaløjede  eller  insugge- 
rerede.  Kvindelighed  er  lig  universel  Sexualitet.  Det,  Kvinden  forlanger  af 
Manden,  er  kun  „det  fauniske",  ikke  „det  apolliniske",  kun  Handyret,  ikke 
Manden.  Men  da  hun  ikke  har  nogen  Sjæl,  noget  ,Jeg",  er  det  ikke 
hendes  „Skyld".  Hun  er  hverken  umoralsk  eller  antimoralsk  —  kun 
amoralsk  (hvilket  herligt  filosofisk  Ordspil!),  synder  ikke,  kan  slet  ikke 
synde,  fordi  hun  er  selve  Synden  som  Mulighed  i  Manden.  „Kvinden  er 
Mandens  Skyld"  —  hun  blev  skabt  af  Manden,  da  han  blev  sexuel,  og 
hun  skabes  stadig,  saalænge  han  er  sexuel  og  derved  forsynder  sig  mod 
det  aandige,  det  guddommelige  i  Tilværelsen.  Og  fordi  Manden  ved 
Menneskeslægtens  Tilblivelse  beholdt  det  guddommelige,  Sjælen,  for  sig 
alene,  derfor  føler  han  netop  overfor  den  Kvinde  han  elsker,  en  gaade- 
fuld  Skyldbevidsthed  og  søger  i  og  ved  Kærligheden  at  give  Kvinden  den 
røvede  Sjæl  tilbage. 

Dette  kan  imidlertid  kun  ske  —  her  er  Moralen  af  hele  Udviklingen  — 
ved  at  Manden  fuldstændig  befrier  sig  fra  al  Sexualitet.  Som  Wagners 
Parsifal,  den  fuldkommen  rene  Yngling,  forløser  Kundry,  saaledes  maa 
Manden  frigøre  sig  fra  Kønnet  og  derved  „forløse"  Kvinden.  Hun  maa  gaa 
til  Grunde  som  Kvinde,  men  opstaa  som  Menneske.  At  Menneskeslægten 
derved  uddør,  er  for  Weininger  netop  en  Fordel,  den  dør  kun  som  Materie, 
men  lever  videre  som  Aand,  som  Ide! 

I  saadan  dunkel  religiøs  Mystik  ender  da  denne  mærkelige  Bog.  Men 
skønt  det  jo  maa  siges  at  være  yderst  „up  to  date",  at  en  Religionsstifter 
i  vore  Dage  begynder  med  at  tage  en  Doktorgrad   og  bygger  sit  System 

op  paa  naturvidenskabelig  Basis,  og  skønt  der  i  Tyskland,  især  i  Berlin, 
skal  existere  en  hel  „Weininger-Menighed",  er  der  dog  næppe  Udsigt  til, 
at  Weininger  bliver  den  Stifter  af  en  ny  Verdensreligion,  som  han  i  sin 
sygelige  Selvovervurdering  vistnok  har  tænkt  sig. 

At  „Geschlecht  und  Charakter**  saaledes  ender  i  Religion,  kan  natur- 
ligvis ikke  undgaa  at  svække  den  som  videnskabelig  Afhandling.  Alligevel 
har  ogsaa  dette  sin  Interesse.  Geniale  Mennesker  —  og  en  vis  Genialitet 
kan  man  ikke  frakende  Weininger  —  plejer  at  være  forud  for  deres  Tid. 
At  hans  Forskning  stadig  sigter  mod  de  højeste  Tinder,  hvor  man  er  nød- 
saget til  at  erstatte  Viden  med  Tro,  og  at  hans  Værk  derved  paa  mange 
Punkter  faar  et  saa  idealistisk  Præg  og  en  saa  stærk  positiv  religiøs  Ten- 
dens, kan  da  maaske  opfattes  som  et  karakteristisk  Fænomen,  et  Tegn 
blandt  mange  andre  paa,  at  den  europæiske  Kultur  er  paa  Nippet  til  at 
ville  gøre  en  af  de  store,  stadig  tilbagevendende  Pendulsvingninger  —  fra 
en  Tid,  som  man  har  betegnet  med  Navne  som  materialistisk,  naturalistisk, 
empirisk,  nøgtern,  skeptisk  o.  s.  v.  til  en  mere  følelsesbetonet,  fantasifuld 
og  derfor  mere  religiøs  og  stemningsbevæget  Periode  af  den  Slags,  Histo- 
rien har  set  adskillige  af.  Nogle  vil  betegne  en  saadan  Svingning  som  en 
Tilbagegang,  andre  som  en  Vinding,  men  Pendulet  vil  næppe  lade  sig 
hverken  sinke  eller  fremskynde  i  sin  lovbundne  Bane.  — 

Af  F.  R.  Nielsen. 

Mureren  fra  Helligkors  Sogn  har  for  længst-  haft  Bryllup;  den 
Ifversen'ske  Sag  er  dermed  foreløbig  ude  af  Verden,  og  kun  svage 
Dønninger  af  Striden  spores  endnu  af  og  til.  Minderne  om  den 
overstaaede  Kamp  vil  vel  berøre  de  kæmpende  Parter  forskelligt;  men 
stor  Græmmelse  vil  ingen  af  dem  have  Grund  til  at  føle:  Mureren 
blev  jo  lovlig  gift,  og  I.  slap  for  at  vie  ham.  Paa  den  anden  Side  vil 
vel  næppe  heller  nogen  af  dem  være  fuldt  tilfreds;  thi  Spørgsmaalet, 
som  det  drejede  sig  om,  er  ubesvaret;  man  véd  nu  saa  lidt  som  før 
med  Sikkerhed,  om  Præster  i  den  danske  Folkekirke  er  forpligtede  til 
at  forrette  en  Vielse  som  den  omstridte,  eller  om  den  allerede  under 
den  nuværende  Lovgivning  kan  henvises  til  Raadhuset. 

Herom  var  det  nemlig,  at  Striden  stod.  Man  gør  Uret,  naar  man 
undertiden  fremstiller  Sagen,  som  om  det  kirkelige  Standpunkt  var  det, 
at  man  erkendte,  at  I.  var  lovlig  forpligtet  til  at  forrette  Vielsen,  og 
dog  vægrede  sig  ved  at  opfylde  sin  Pligt.  Tvært  imod  hævdedes  det, 
at  det  Krav,  der  stilledes  til  ham,  var  lige  saa  meget  mod  Statens 
Love,  som  mod  Skriftens  Ord;  og  det  er  endnu  et  aabent  Spørgsmaal, 
om  man  har  haft  Ret  eller  Uret  heri*). 

*)  Lige  saa  stor  en  Misforstaaelse  er  det,  naar  man  har  understreget  sin  Dadel  over 
I.  ved  at  henvise  til  hans  statslønnede  Stilling.  I.  er  ikke  statslønnet;  i  øko- 
nomisk Henseende  er  han  stillet  nogenlunde  som  en  praktiserende  Læge,  kun  at 
der  er  anvist  ham  et  bestemt  Distrikt,  hvor  han  skal  søge  sit  Klientel. 

Men  nu,  da  Stormen  har  lagt  sig,  er  der  Grund  til  at  besinde  sig 
paa,  om  der  egentlig  for  nogen  af  Parterne  er  Grund  til  at  tage  sig 
det  ubesvarede  Spørgsmaal  synderlig  nær.  Thi  hvem  af  dem,  det  saa 
var  blevet,  der  havde  vundet  eller  tabt,  saa  var  hverken  Sejren  eller 
Tabet  blevet  saa  stort,  som  man  ofte  forestiller  sig  det.  Hvis  en  Præst 
i  Folkekirken  var  blevet  kendt  pligtig  til  paa  Embeds  Vegne  at  lega- 
lisere et  i  kristelig  Forstand  forkasteligt  Bryllup,  saa  vilde  dette  ikke 
sige,  at  han  skulde  modtage  og  godkende  den  fraskiltes  Forsikring  om, 
at  han  havde  raadført  sig  om  sit  Forehavende  med  Gud  i  Himlen,  og 
at  han  ikke  var  bunden  til  nogen  anden  Ægtefælle.  Præsten  vilde  ikke 
have  at  erklære  dem  for  Ægtefolk  i  Guds  Navn,  forsikre,  at  deres 
Stand  var  Gud  tækkelig  og  af  ham  velsignet,  og  sluttelig  lyse  Vel- 
signelse over  dem,  som  man  ofte  antager  ogsaa  i  kirkelige  Kredse,  alt 
i  Erindring  om  det  gamle  almindelige  Vielsesritual.  Ved  det  Gennem- 
syn, som  dette  Ritual  underkastedes  for  nogle  Aar  siden^  forsvandt  en 
stor  Del .  af  dette  rent  og  lyder  nu  ved  ingen  Brudevielse.  Men  des- 
uden bevilliges  der  nu  som  før  enhver  Præst,  som  begærer  det,  tem- 
melig vidtgaaende  Læmpelser,  ogsaa  i  det  nugældende  Ritual,  saa  at 
han  ikke  kommer  til,  naar  han  selv  vil  undgaa  det,  at  udtale  et  eneste 
Ord,  der  strider  mod  det  Punkt  i  Skriftens  Lære,  som  vi  her  har  med 
at  gøre.  Ægteskabet  „legaliseres  efter  den  borgerlige  Øvrigheds  Anord- 
ning", Bønnen  fremtræder  som  en  Bøn  om,  at  det  „ved  Guds  Naade 
og  Overbærenhed  maa  ledes  til  deres  sande  Bedste",  Velsignelsen  bort- 
falder osv.  Her  er  intet  forraadt  af  den  Lære,  Præsten  ellers  forkynder; 
tvært  imod  er  Kirkens  Misbilligelse  tydelig  nok  forbeholdt.  —  Og  vilde 
man  hævde,  at  det  dog  allerede  er  et  Nederlag  for  de  kirkelige  Prin- 
cipper, at  Præsten  overhovedet  fungerer  ved  en  saadan  Indgaaelse  af 
Ægteskab,  saa  skal  det  urimelige  heri  vel  ikke  benægtes.  Men  paa  den 
anden  Side  maa  det  dog  erindres,  at  Kirken  og  dens  Tjenere  virkelig 
endnu  har  en  Opgave  overfor  et  saadant  Par,  saa  sandt  den  jo  dog 
ikke  tænker  paa  kort  og  godt  at  erklære  dem  for  evig  fortabte  fra  det 
Øjeblik  af,  da  de  indgaar  deres  mislige  Forbindelse.  Den  kunde  meget 
godt  omfatte  Parret  med  levende  Deltagelse,  bede  for  dem,  tilskynde 
og  formane  dem  til  at  søge  Raad  for  de  Følger,  som  deres  skæbne- 
svangre Beslutning  vil  drage  efter  sig.  Den  Mulighed  er  tilmed  paa 
ingen  Maade  udelukket,  at  Parret  selv  kan  bede  denne  Bøn  med  og 
ønske  denne  Paamindelse,  samtidig  med  at  de  dog  fastholder  deres 
Forsæt  paa  Grund  af  de  fortvivlede  Forhold,  som  Livet  kan  føre  med 
sig.  Ja  selve  deres  Anmodning  om  kirkelig  Vielse  maa  med  Rette  tydes 
som  et  af  to:  enten  betyder  den,  at  de  indtager  netop  denne  Stilling  til 
Vielsen,  —  og  saa  gør  Kirken  ikke  Uret  i  at  komme  dem  saa  vidt  i 
Møde,  som  vi  nys  har  paavist,  at  den  gør;  eller  ogsaa  er  det  hele 
Hykleri  eller  Haan  mod  Kirken,  og  i  saa  Fald  hviler  Skammen  helt 
og  udelt  paa  Brudeparret.  Og  hvis  ikke  Præsten  lægger  særlig  Ufor- 
stand eller  Holdningsløshed  for  Dagen,  kan  det  ikke  bebrejdes  Kirken, 

at  den  i  det  længste  behandler  sine  frivillige  Klienter  som  ærlige  Men- 
nesker med  i  det  mindste  et  Minimum  af  Sømmelighedsfølelse. 

Dog  maa  det  indrømmes,  at  der  endnu  er  en  Fare:  Selv  om  nemlig 
Kirken  gennem  det  læmpede  Ritual  forbeholder  sig  sit  Standpunkt, 
saa  vil  den  let  i  det  almindelige  Omdømme  faa  et  Skin  af  at  have 
godkendt  uden  Forbehold.  Mange  interesserer  sig  overmaade  lidt  for 
Ritualet,  andre  interesserer  sig  for  det,  men  kommer  ikke  til  Stede 
ved  Handlingen.  Man  holder  sig  kort  og  godt  til  det  haandgribelige 
Faktum :  Præsten  viede  dem  dog !  og  han  faar  saa  let  Skin  af  at  have 
sagt  Nej  (^  Ja  til  samme  Sag,  at  have  hævdet  det  bibelske  Standpunkt 
for  ved  første  givne  Lejlighed  at  løbe  fra  det,  begge  Dele  i  lige  Grad 
„paa  Embeds  Vegne". 

Selv  om  der  nu  heri  er  en  Del  Misforstaaélse,  kan  Kirken  ikke 
se  med  Ligegyldighed  paa  den,  og  der  maa  spørges  om  Midler  til  at 
forebygge  Misforstaaelsen.  Og  her  indtræder  da  et  nyt  Moment,  der 
heller  ikke  altid  tilbørlig  paaagtes.  Lad  os  foretage  det  Tankeeksperi- 
ment at  antage,  at  Højesteret  havde  kendt  Pastor  L  pligtig  at  vie 
Mureren,  og  at  han  eller  en  anden  i  lignende  Tilfælde  havde  bøjet  sig 
for  denne  Pligt.  Han  havde  da  med  det  samme  staaet  overfor  en  anden 
aldeles  utvivlsom  Pligt,  som  han  vel  kunde  dispenseres  fra,  men  som 
han  ogsaa  kunde  forbeholde  sig  som  sin  Ret:  „med  en  liden  Tale  af 
Guds  Ord  at  holde  dem  det  hellige  Ægteskabs  Stand  for,  hvorledes 
og  til  hvad  Ende  det  er  indstiftet  af  Gud,  og  hvad  han  fordrer  af  dem, 

der  træder  i  denne  Stand,  hvilken  Tale  han  allersidst  slutter 

med  en  Application  til  nærværende  Fæstefolk,  osv."*).  Mon  nogen  saa 
vil  betvivle,  at  det  i  Længden  skulde  lykkes  Kirkens  Mænd  at  afværge 
al  Misforstaaélse?  Den  nævnte  „Applikation"  aabner  rige  Muligheder, 

At  udnytte  disse  Muligheder  til  det  yderste  kan  Kirken  ikke  ønske. 
Derfor  er  det  vel  ogsaa,  man  i  det  længste   klynger  sig  til  det  Stand- 
punkt, der  betegnes  ved  Bønnen  om,  at  Guds  Naade  og  Overbærenhed 
vil  vende  ondt  til  godt,  og  at  man,  naar  man  mener  at  skønne,  at  dette 
ikke  lader  sig  fastholde,  vægrer  sig  ved  at  forrette  Vielsen.    Men  hvis 
ingen  af  Delene  kan  ske,  som  Tilfældet  var  blevet,  om  L  havde  tabt 
sin  Sag,  da  vilde  adskillige  Præster  have  valgt  denne  Udvej  som  den 
eneste,  der  stod  tilbage,  naar  man  vilde  vedblive  at  tjene  Kirken  inden- 
for Folkekirkens  Rammer.  Og  kan  man  beklage  sig  derover?  Hverken 
Statsmagten  eller  Brudeparret  vilde  have  nogen  Ret  dertil;  thi  det  var 
dem   selv,  der  havde  fremkaldt  Konflikten:   Staten  ved  at  stille  selv- 
modsigende Krav  og  ved  at  undergrave  den  Kirke,  som  den  selv  har 
forpligtet   sig   til   at   støtte,    og  Brudeparret   ved  at  ville  tiltvinge  sig 
Kirkens  Goder,  samtidig  med  at  de  modarbejder  dens  Aand  og  For- 
maal.    Især  dette  sidste  er  saa  urimeligt,  at  man  maa  undre  sig  over, 


')  Se  Ritualet.  Ordene  findes  under  Trolovelse,  men  under  Vielse  foreskrives,  at  der 
i  saa  Henseende  skal  forholdes  „ligesom  i  Trolovelse". 

at  et  saadant  Standpunkt  har  kunnet  finde  Bifald  hos  nogen.  Der  gives 
næppe  noget  Samfund,  der  vilde  finde  sligt  acceptabelt.  Enhver  véd, 
hvor  lidt  man  vil  det  i  de  Kredse,  hvor  Mureren  især  fandt  sin  Støtte. 

Men  hvad  man  saa  vil  dømme  herom,  saa  turde  det  være  sikkert, 
at  man  fra  Murerens  Standpunkt  snart  vilde  finde,  at  en  saadan  Sejr 
var  lidet  værd,  og  at  man  under  saadanne  Omstændigheder  havde  lige 
saa  lidt  Grund  til  at  attraa  den  kirkelige  Vielse,  som  man  efter  Sigende 
under  lignende  Forhold  attraar  den  kirkelige  Begravelse.  Før  eller 
siden  vilde  det  gaa,  som  det  gik  en  Præst,  der  blev  anmodet  om  at 
fungere  ved  en  efter  hans  Mening  prekær  Lejlighed.  Han  svarede:  Ja! 
—  men  jeg  taler  Sandhed,"  og  man  renoncerede  paa  hans  Assistance. 
Før  eller  siden  vilde  Forholdene  have  udviklet  sig  saaledes,  at  man 
med  slige  Bryllupper  søgte  derhen,  hvor  de  hører  hjemme,  og  hvor 
Mureren  vel  har  holdt  sit.  Og  hvad  vilde  man  vel  derved  have  tabt? 
Udmeldelsen  af  Folkekirken  vil  vel  ikke  volde  stor  Smerte,  navnlig  da 
det  er  nok,  at  den  ene  Part  foretager  den,  og  den  i  saa  Fald  ikke 
volder  noget  nævneværdigt  Tab  af  Rettigheder  ud  over  Adgang  til 
Vielse,  Nadver  og  Menighedsraad,  med  hvad  dertil  hører,  for  den  ud- 
traadte  Part.  Og  selv  disse  Rettigheder  kunde  jo  lettelig  genvindes, 
hvis  man  havde  Brug  for  dem.  Og  man  kunde  ad  den  anden  Vej  kun 
vinde  ét:  at  tvinge  Kirken  til  at  lægge  Vejen  til  Sejr  om  ad  et  fore- 
løbigt Nederlag,  men  saa  samtidig  berede  sig  selv  et  endeligt. 

Og  lad  os  foretage  endnu  et  Tankeeksperiment.  Lad  os  antage,  at 
Pastor  L  havde  valgt  en  anden  Taktik,  og  at  han  havde  sagt:  „Vielsen 
tilfalder  mig,  og  jeg  gør  Krav  paa  min  Ret  til  at  udføre  den.  Jeg  vil 
lige  til  det  sidste  ikke  ophøre  med  at  foreholde  eder  det  syndige  i 
eders  Forehavende,  og  lige  ved  Brudeskamlen  skal  I  endnu  høre,  at 
det  er  Hor,  I  indgaa  i,  og  I  skal  høre  det  saa  klart  og  indtrængende, 
som  det  staar  i  min  Magt  at  udtale  det,  for  at  jeg  kan  være  uden 
Ansvar."  Netop  fra  et  juridisk  Standpunkt,  det  Standpunkt  som  Mureren 
har  villet  stille  sig  paa,  vilde  denne  Holdning  været  uangribelig,  men 
den  havde  ikke  vundet  Bifald.  Men  hvad  er  da  det  ledende  Princip  i 
hele  dette  Felttog  mod  Pastor  L  uden  det  ene,  at  man  vil  være  ham 
(og  maaske  Kirken)  paa  Tværs?  Og  kan  man  efter  rolig  Overvejelse 
finde  dette  Standpunkt  værdigt? 

Pastor  L  har  ikke  villet  vælge  disse  Midler  og  Veje  til  Sejr,  men 
er  der  egenlig  nogen  anden,  der  har  Grund  til  at  ønske  dem.  Og  skulde 
man  ikke  nu,  da  Stormen  har  lagt  sig,  fra  begge  Sider  og  ikke  mindst 
fra  Kirkens  Uvenners  Side  kunne  enes  om  at  sige:  det  gør  ikke  saa 
meget,  at  Spørgsmaalet  ikke  blev  besvaret  for  Højesteret;  thi  vi  har 
egentlig  ikke  nogen  videre  Interesse  af  at  faa  det  besvaret.  Med  lidt 
Besindighed  og  sund  Fornuft  kan  Sagen  jævnes  til  alle  Parters  Til- 
redshed. 


Marts. 

Danmark, 

Rigsdagssamlingens  Resultater.  —  Prygleloven,  —  Valgkredsene,  —  Højres  Politik.  — 

Valget  i  København, 

Marts  er  Rigsdagens  Høstmaaned.  Da  skal  Frugterne  af  Vinterens  An- 
strængelser  bringes  i  Hus.  De  er  blevet  smaa  i  Aar,  og  der  er  bedske 
Frugter  iblandt.  Mest  værd  er  Tuberkuloselovene  og  Loven  om  Statens 
Omsorg  for  forsømte  Børn.  Det  er  Love,  hvorom  alle  Partier  har  kunnet 
6ne$;  de  har  lidet  eller  intet  med  Politik  at  gøre;  det  er  den  Slags  Love, 
man  kan  faa  under  enhver  Styrelse.  Men  derfor  er  deres  praktiske  Værd 
naturligvis  ikke  ringere.  Dertil  kommer  saa  omkring  40  andre  Love.  De 
fleste  af  disse  er  ganske  smaa  og  har  neppe  kostet  Lovgiverne  meget  Ho- 
vedbrud. En  enkelt  rager  frem  baade  ved  sin  saglige  og  sin  politiske  Be- 
tydning. Det  er  Prygleloven.  Som  det  var  at  vente  førte  Hr.  Alberti  den 
sejrrig  gennem  Folketinget,  endda  med  56  St.  mod  46.  10  Stemmers  Fler- 
tal i  Stedet  for  de  4  Stemmer,  den  naaede  i  Fjor.  Mænd  som  Herman 
Trier  og  Deuntzer,  der  i  Fjor  bandtes  af  deres  Stillinger,  var  i  Aar 
kommet  til  blandt  Modstanderne.  Men  Disciplinen  var  bleven  skærpet  inden- 
for Reformpartiets  Rester.  Kun  nogle  faa  af  dem,  der  i  Fjor  stemte  mod 
Loven,  fik  Lov  til  at  gøre  det  i  Aar  igen,  de  andre  maatte  nøjes  med  et: 
Stemmer  ikke.  Anders  Nielsen,  der  altid  har  hævdet  Afstemningens  rent 
saglige  Karakter  og  erklæret,  at  han  af  saglige  Grunde  var  mod  Loven, 
maatte  stemme  for  den.  Vilh.  Lassen  valgte  at  være  fraværende.  For 
hver  Dag,  der  gaar,  gør  han  sig  i  stigende  Grad  til  et  viljeløst  Redskab 
for  d'Hrr.  Alberti  og  Christensen.  Mere  og  mere  udviskes  de  sidste  Rester 
af  hans  egen  Personlighed.  Der  gives  dem  blandt  hans  tidligere  Venner, 
som  endnu  gaar  omkring  med  et  svagt  Haab  om,  at  han  skal  finde  et 
Punkt,  hvor  han  kan  springe  fra  og  frelse  Stumperne  af  sig  selv.  De  har 
ikke  meget  tilbage  at  bygge  paa.  Faa  Ting  knytter  Mennesker  stærkere 
sammen  end  fælles  Misgerninger.  Hr.  Alberti  førte  Forhandlingen  paa  sin 
sædvanlige  Maade:  snart  Brandere,  der  vilde  fremkalde  et  mangestemmigt 
»Uha!"  selv  ved  en  Skuffedarieauktion  i  Studenterforeningen,  snart  Grov- 
heder, der  i  hvert  Fald  ikke  hører  hjemme  i  Rigsdagssalen.  Denne  Gang 
drev  han  det  til  at  hæfte  Ordet  næsvis  til  Hr.  Borgbjerg,  som  netop  i 
den  sidste  Maaneds  Forhandlinger  har  ærgret  ham  ved  Gang  efter  Gang 
at  vise  sig  baade  ham  og  Ministeriets  øvrige  Talere  langt  overlegen  i  De- 
baten.  — 

Det  er  da  ikke  lykkedes  at  hindre*,  at  der  ved  Pryglestraffens  Indførelse 
for  Voksne  er  sket  et  Brud  med  den  humane  Bevægelse,  som  i  de  sidste 
150  Aar  er  foregaaet  i  vor  Straffelovgivning.  For  første  Gang,  siden  vi  fik 
et  Folketing,  har  dette  rakt  Haand  til  et  utvetydigt  Tilbageskridt.  Men  no- 
get er  dog  naaet  gennem  den  Modstand,  som  rejstes  mod  denne  Lov.  Det 
er  lykkedes  at  aftvinge  Justitsministeren  og  Landstinget  en  Række  andre 
Bestemmelser,  der  betyder  Fremgang  i  Straffelovgivningen.  Og  den  Dis- 
kussion, som  har  været  ført,  har  sat  Spor  i  Befolkningens  Tænkemaade. 
Forstaaelsen  af  Pryglenets  Raahed  og  Taabelighed  er  gaaet  frem.  Det  vil 
faa  Følger  for  vore  Skoler,  og  det  gør  det  muligt  at  nære  Haab  om,  at 
det   snart   igen  maa  lykkes  at  fjerne  den  Skamplet  af  vor  Straffelov,  som 

Det  ny  Aarhundrede.  II.  14.  56 

det  var  forbeholdt  et  Ministerium,  der  smykker  sig  med  Venstres  Navn,  at 
tilsmudse  den  med.  — 

To  andre  Resultater  af  politisk  Betydning  har  Samlingen  bragt.  Det  ene 
er  den  Anmærkning  til  Krigsministerens  Budget,  hvorved  Rigsdagens  Be- 
villingsmyndighed har  lidt  et  forsvarligt  Skaar.  J.  C.  Christensen  kræ> 
vede  dette  Offer  som  et  Vidnesbyrd  om  Folketingets  Tillid.  Reformpartiet 
og  Højre  bevidnede  ham,  at  han  havde  deres  Tillid,  og  med  deres  Stem- 
mer førtes  Anmærkningen  igennem.  Derimod  hævdede  Hr.  Neergaard,  at 
hans  Respekt  for  Bevillingsretten  betød  mere  for  ham  end  hans  Tillid  til 
J.  C.  Christensen,  og  de  Moderate  afgav  deres  Stemmer  mod  Anmærk- 
ningen sammen  med  Radikale  og  Socialdemokrater.  At  Landstinget  var 
rede  til  at  vise  den  nye  Forsvarsminister  den  krævede  Tillid  siger  sig  selv. 
Det  andet  Resultat  er  den  praktiske  Begyndelse  til  Gennemførelsen  af 
det  Program,  J.  C.  Christensen  lod  skimte  i  sin  Tiltrædelsestale:  Militær- 
udgifternes Forhøjelse.  Mellem  2.  og  3.  Behandling  af  Finansloven  fik  han 
den  forhøjet  med  600,000  Kr.  Reformpartiet  fulgte  ham  uden  at  blinke. 
„Vi  er  ikke  bundne  ved  J.  C.  Christensens  Udtalelser  om  Forsvarssagen**, 
vidner  hans  Meningsfæller  med  Iver  paa  Vælgermøderne,  men  naar  de  staar 
i  Rigsdagssalen,  saa  stemmer  de  i  hvert  Fald,  som  om  de  var  bundet  og 
bastet  baade  paa  Hænder  og  Fødder. 

De  Fremskridtslove,  som  Regeringen  havde  forelagt,  og  som  samler  et 
overvældende  Flertal  i  Folketinget:  den  kommunale  Valgret,  Retsreformen 
og  almindeligt  borgerligt  Ægteskab,  standsede  Landstinget  atter  koldblodige 
og  Regeringen  fandt  sig  deri  med  den  Sagtmodighed,  hvormed  den  har 
vænnet  sig  til  at  lade  sig  hvadsomhelst  byde  af  Landstinget.  Dette  er  Sam- 
lingens negative  Resultat,  som  Prygleloven,  Bevillingsrettens  Begrænsning 
og  Militærudgifternes  Forhøjelse  er  det  positive. 

I  Højreministeriernes  Tid  havde  Landstinget  Magt  til  at  standse  alle  de 
Fremskridtslove,  Folketinget  ønskede,  men  det  maatte  bære  Ansvaret  der- 
for i  Folkets  Bevidsthed  og  tage  Følgerne  paa  Valgdagen.  Nu  kan  Lands- 
tinget stadig  hindre  alle  Fremskridt,  men  det  har  tillige  faaet  Magt  til  ved 
Regeringens  Hjælp  at  føre  ikke  saa  helt  ubetydelige  Tilbageskridtslove  igen- 
nem i  Folketinget.  Og  det  slipper  endda  saa  temmelig  for  Ansvaret.  Rege- 
ringen faar  bære  Ansvaret  baade  for  det  gode,  som  ikke  sker,  og  for  det 
onde  som  sker.  — 

Paa  et  Punkt  aabnede  Samlingens  sidste  Dag  lidt  lysere  Udsigter.  Det 
gælder  Valgkredsenes  Fordeling.  Socialdemokraterne  rejste  Spørgsmaalet  i 
Folketinget  ved  at  foreslaa  en  parlamentarisk  Kommission,  der  skulde 
stille  Forslag  om  en  ny  Valglov  til  næste  Samling.  „Folketingets  Venstre "^ 
støttede  uforbeholdent  dette  Forslag,  og  i  en  ypperlig  Tale  paa  viste  Fogt- 
mann,  hvorledes  Ministeriets  undvigende  Holdning  i  denne  Sag  var  i  Strid 
med  hele  Venstres  Fortid.  Højre  tog  Sagen  valent  og  forvirret,  men  kræ- 
vede dog  ogsaa  den  bestaaende  Uretfærdighed  fjernet  paa  den  ene  eller 
den  anden  Maade.  J.  C.  Christensen  holdt  sig  først  til  sit:  der  maatte 
Grundlovsændring  til,  og  den  skulde  komme,  naar  Tiden  var  belejlig.  Men 
denne  Stilling  viste  sig  umulig  at  holde.  Selvfølgelig  mødtes  han  med  Spørgs- 
maalet om,  naar  Tiden  var  belejlig.  Trier  stillede  Forslag  om  at  kræve 
Grundlovsændringen  forelagt  i  næste  Samling  og  J.  C.  Christensen  lod  da 
falde  nogle  Ord  om,  at  Betingelsen  derfor  var,  at  man  vilde  lade  være 
at  rejse  andre  Grundlovsspørgsmaal  samtidig.  Dette  grebes  øjeblikkelig  af 
Borgbjerg;  paa  Socialdemokraternes  Vegne  lovede  han,  at  de  skulde  lade 
være  at  kaste  andre  Grundlovsspørgsmaal  ind  i  Forhandlingen,  og  en  efter 

en  stod  derpaa  Ordførerne  for  de  Radikale,  de  Moderate  og  Højre  op  og  er- 
klærede det  samme.  Der  var  ikke  andet  at  gøre  for  den  overrumplede  Mi- 
nister end  at  erkende,  at  han  var  fanget  i  sin  egen  Fælde,  og  love  Forslag 
om  Grundlovsforandring  til  næste  Samling. 

Om  dette  fører  til  noget,  er  et  andet  Spørgsmaal.  Før  den  Opløs- 
ning af  hele  Rigsdagen,  der  kræves  til  Grundlovsforandring,  finder  Sted, 
skal  Landsting  og  Folketing  have  vedtaget  et  enslydende  Forslag.  Og  det 
vilde  vistnok  være  sangvisk  at  tro  paa,  at  Ministeriet  lader  det  komme 
dertil.  Det  betyder  jo  ikke  blot  at  gaa  ind  paa  den  Valgkredsordning,  man 
har  krympet  sig  saa  ynkelig  ved.  Det  betyder  tillige  at  afgøre  Stridsspørgs- 
maalet  om  de  12  Kongevalgtes  Opløselighed.  J.  C.  Christensen  sagde  gan- 
ske vist  under  Forhandlingerne  nogle  mystiske  Ord  om,  at  det  var  ikke 
noget  vanskeligt  Spørgsmaal,  men  dette  var  før  han  anede,  at  han  saa  hur- 
tig skulde  faa  det  saa  tæt  paa  Livet,  og  sit  Standpunkt  til  det  lidet  vanskelige 
Spørgsmaal  vogtede  han  sig  vel  for  at  røbe. 

Imidlertid,  et  svagt  Haab  om  en  retfærdigere  Valgkredsordning  er  skabt 
gennem  denne  Forhandling.  Det  Forslag,  som  efter  J.  C.  Christensens  Ud- 
talelse kan  ventes  fra  Regeringen:  Fastsættelsen  af  Valgkredsenes  Tal  en  Gang 
for  alle  til  132,  er  ganske  vist  kun  lidet  fornuftigt.  Det  vil  allerede  nu  være 
vanskeligt  at  fordele  de  18  nye  Kredse,  dette  vilde  give,  nogenlunde  retfærdig, 
uden  Sammenlægninger  af  bestaaende  Kredse.  Efter  sit  Folketal  skal  Kø- 
benhavn med  Frederiksberg  alene  have  11  af  de  18  Kredse;  de  7,  der 
bliver  tilbage,  vil  daarlig  forslaa  til  de  andre  Egne,  der  har  Krav  paa  flere 
Kredse.  Og  endnu  vanskeligere  vil  fremtidige  Omlægninger  blive,  naar  de 
Egne,  hvor  Folketallet  stiger  stærkest,  skal  have  deres  nye  Kredse  paa  Be- 
kostning af  de  Landsdele,  hvor  Fremgangen  er  mindre.  Og  i  sig  selv  er 
der  ingen  Mening  i  at  sætte  et  fast  Tal  for  Folketingets  Medlemmer. 
16000  er  maaske  et  lovlig  lavt  Forholdstal,  men  selve  det  Princip,  at 
Folketingets  Medlemstal  vokser  med  Befolkningen,  er  et  godt  demokratisk 
Princip.  Det  forøger  Muligheden  for,  at  Folketinget  altid  kan  være  et  bro- 
get, alsidigt  Udtryk  for  alle  de  Interesser,  der  lever  i  Folket. 

Derimod  er  det  naturligvis  forkert,  at  der  skal  en  Lov  til,  for  at  for- 
dele Kredsene,  hver  Gang  der  er  sket  en  Forskydning  i  Befolkningen.  Det 
giver  kun  Anledning  til  Misbrug  og  Strid,  Forsøg  paa  at  udnytte  Situa- 
tionen til  egen  Fordel,  som  det  skete  i  1894,  og  som  det  nu  har  gentaget  sig. 
Men  dette  kan  man  saa  nogenlunde  undgaa  ved  at  indføre  en  lignende  Frem- 
gangsmaade,  som  den,  der  nu  anvendes  i  Frankrig.  Her  har  hvert  Arron- 
dissement Krav  paa  1  Deputeret;  hvis  Indbyggertallet  stiger  over  100,000, 
deles  Arrondissementet  i  to  Kredse,  naar  det  er  over  200,000,  i  tre  osv. 
Gaar  Befolkningen  i  et  Arrondissement  med  to  Kredse  ned  under  100,000, 
mister  det  den  ene  Kreds  osv.  Omlægningen  sker  administrativt  ved  hvert 
Valg  i  de  enkelte  Arrondissementer,  hvor  der  er  Grund  til  det,  og  volder  ingen 
Vanskeligheder.  De  store  samlede  Omlægninger  undgaas.  Paa  lignende  Vis 
kunde  det  her  bestemmes,  at  naar  et  Amt  naaede  over  et  vist  Indbygger- 
tal i  Forhold  til  sit  Kredstal,  skulde  Kredsenes  Antal  forøges.  Samtidig  vil 
det  ligge  nær  at  indføre  Omvalgssystemet  i  dets  frieste  Form. 

Men  selv   om  man  maatte  nøjes  med  en  saadan  mindre  heldig  Grund- 
lovsforandring,   som   J.    C.   Christensen  tænker  sig,  vilde   dog  dette,  naar 
blot  en  retfærdig  Fordeling  skabtes  og  nogenlunde  sikredes  for  Fremtiden, 
være  et  meget  stort  Fremskridt.  —  En  anden  glædelig  Begivenhed  var  Afslut- 
telsen    af   en  Voldgiftstraktat  med  Rusland,  som   var  bragt  i  Stand  af  Hr. 
Deuntzer,  og  som  den  nye  Udenrigsminister  nu  kom  til  at  knytte  sit  Navn 

til.  Den  er  mindre  vidtgaaende  end  den  dansk-hollandske  Traktat,  men 
bedre  end  de  andre  Aftaler,  der  hidtil  er  afsluttet  med  Stormagter. 

Under  hele  den  nye  Situation,  som  er  skabt  ved  Ministerskiftet  og  J. 
C.  Christensens  Programtale,  har  Højre  staaet  forvirret  og  forfjamsket. 
Partiets  Ordførere  havde  i  de  sidste  Aar  udskældt  Ministeriet  af  et  godt 
Hjerte  og  hverken  skaanet  J.  C.  Christensen  eller  Alberti.  Og  Oppositions- 
stillingen  syntes  at  virke  foryngende  paa  Partiet,  hist  og  her  sporedes  endog 
lidt  Fremgang.  Der  var  dem,  som  drømte  om  en  stor  Fornyelsens  Tid  for 
Højre.  Nu  blev  pludselig  denne  Stilling  ødelagt.  J.  C.  Christensen  talte, 
saa  alle  Højremænd  spidsede  Øren  og  syntes,  de  hørte  de  gammelkendte 
Toner  fra  Bahnsons  Tid.  Mange  af  dem  forstod  nu,  at  det  eneste  Haab 
om  Gennemførelsen  af  Højres  Forsvarspolitik  var  knyttet  netop  til  denne 
Mand.  Derfor  er  Højres  Fremgangsbetingelser  som  særligt  Parti  bristede. 
Partiets  Folketingsmænd  og  Vælgere  er  i  Øjeblikket  lige  vildfarne;  nogle 
drages  til  Ministeriet,  andre  vil  stadig  ikke  vide  af  det  at  sige,  nogle  træk- 
kes snart  til  den  ene  Side,  snart  til  den  anden.  Saaledes  Dr.  H.  L.  Møller. 
Han  stemmer  mod  Prygleloven,  men  beder  pænt  om  Forladelse  bagefter,  han 
giver  en  træffende  Karakteristik  af  J.  C.  Christensens  uldne  og  valne  Op- 
træden, men  da  Ministeren  ytrer  sin  bedrøvede  Forbavselse  derover,  beder 
Hr.  Møller  igen  om  Forladelse,  om  end  lidt  kluntet:  det  var  ikke  for  hans 
Bevidsthed  men  for  den  offentlige  Mening,  Ministeren  stod  som  den  uldne 
og  valne. 

Men  svinder  Højres  Valgudsigter  atter  i  denne  Situation,  saa  forøges 
dets  Haab  om  at  se  dets  egen  Aand  præge  Lovgivningen.  Og  om  denne 
Aand  bæres  der  Bud,  saa  tit  Landstinget  har  Møde.  To  Følelser  er  det, 
der  præger  Højres  Aand.  Det  ene  er  en  smuk  Følelse,  der  desværre  hos 
Højre  fører  til  uheldige  Følger.  Det  er  den  Nationalfølelse,  der  skaber 
Partiets  Forsvarstro.  Det  andet  er  en  hæslig  Følelse.  Det  er  den  krasse 
Egennytte,  som  altid  lader  Højre  være  besjælet  af  det  brændende  Ønske 
at  bevare  Magten  og  alle  dens  Fordele  for  de  mest  velstillede  Lag  af  Fol- 
ket. Man  læse  den  Betænkning,  Landstingets  Højre  og  Frikonservative  i 
skøn  Forening  har  afgivet  over  det  kommunale  Valgretsforslag,  og  man  vil 
træffe  denne  Egennyttepolitik  i  Renkultur.  Ud  af  hver  Linje  i  denne  Be- 
tænkning lyder  det  ene  store  Bud:  hvo  meget  har  skal  mere  gives, 
det  er  udlagt:  den  som  Samfundet  har  givet  større  Indtægter  end  andre, 
skal  det  ogsaa  give  mere  Valgret. 

Landstingets  Ideal  af  en  Valgmaade,  det  er  den,  der  gælder  tit  Amts- 
raadene.  Hvert  Sogneraad,  (hvor  den  højstbeskattede  Femtedels  Repræsen- 
tanter er  Flertal)  vælger  1  Valgmand,  og  disse  Valgmænd  vælger  Halv- 
parten af  Amtsraadet.  Den  anden  Halvpart  vælges  af  de  rigeste  i  Amtet 
ligesaa  mange  i  Tal,  som  der  er  Sogne.  Først  vejer  den  rigeste  Femtedel 
rigelig  de  andre  ^/g  Dele  op,  saa  vejer  hver  Godsejer  eller  Proprietær  et 
helt  Sogn  op.  Landstingsudvalget  ligefrem  fryder  sig  ved  denne  den  her- 
ligste af  alle  Valgmaader.  Ved  den  maa  der  ikke  røres.  Det  højeste,  der  kan 
tilstedes,  er,  at  kvindelige  Skatteydere,  der  er  rige  nok,  faar  Lov  at  slippe 
med  blandt  deres  mandlige  Standsfæller.  Det  er  en  Ret,  svenske  Adelsfruer 
har  haft  fra  Arildstid. 

Ved  Sogneraadsvalgene  staar  Landstinget  lige  saa  stejlt.  Den  højstbe- 
skattede Femtedel  skal  blive  ved  at  vælge  den  større  Del  af  Sogneraadet. 
Kun  en  Ting  gaar  man  ind  paa:  Femtedelen  maa  ikke  som  nu  stemme 
med  ogsaa  ved  Valget  af  den  mindre  Del.  Det  er  en  Ret,  som  er  grumme 
lidt  værd,  den  kan  nok  ofres.  Men  intet  uden  Vederlag.  Til  Gengæld  skal 

der  være  Forholdstalsvalg,  saa  Femtedelens  Venner  blandt  de  ^j^  kan  faa 
nogle  ind  ogsaa.  Landstinget  ved,  hvad  det  gør,  naar  det  handler;  det  præ- 
senterer endda  Forholdstalsvalget  som  en  Indrømmelse. 

Og  ligesaa  for  Byerne.  Ogsaa  her  vil  man  opgive  de  højstbeskattedes 
dobbelte  Valgret;  men  til  Gengæld  skal  de  ogsaa  kun  være  Femtedelen. 
Nu  skal  de  højstbeskattede  betale  ^s  ^^  Byens  Skat  ialt;  derfor  maa  man 
ofte  tage  V4  ^^^^^  Vs  ^^  Skatteyderne  med  for  at  naa  dette  Beløb,  ja  i 
Esbjerg  stiller  det  sig  saa  besynderligt,  at  alle  Skatteydere  maa  med.  Dette 
oprører  Landstingsherreme  paa  det  dybeste.  Kan  de  slippe  derfor,  saa  ofrer 
de  Femtedelens  nogenlunde  værdiløse  Ret  til  at  stemme  to  Gange. 

I  København  vil  de  ogsaa  „gaa  ind  paa*"  Forholdstalsvalg;  det  sikrer 
jo  Antisocialisterne  et  anseeligt  Tal,  de  ellers  ingen  Udsigt  har  til.  Men 
udvide  Valgretten  til  alle,  der  betaler  Skat:  paa  ingen  Maade,  saa  hellere 
lade  Skatteydere  under  1000  Kr.  slippe  for  de  5  Kr.  aarlig,  end  give  dem 
Indflydelse  paa,  hvorledes  det  beskedne  Beløb,  Kommunen  faar  af  Rig- 
mændenes Overflod,  skal  anvendes. 

Det  følger  næsten  af  sig  selv,  at  Landstinget  kun  vil  lade  sig  pine 
med  til  at  give  Kvinder,  der  selv  betaler  Skat,  Valgret.  Gifte  Kvinders 
Valgret  vil  det  ikke  høre  Tale  om.  Tyendes  Valgret  selvfølgelig  heller  ikke. 
Unægtelig,  man  behøver  kun  at  gennemlæse  denne  Betænkning  for  at  for- 
staa,  hvor  ubodelig  en  Ulykke  det  er  for  dansk  Folkeliv,  at  vi  i  1866  fik 
et  saadant  Landsting.  — 

Borgerrepræsentantvalget  i  København  antog  i  Aar  en  endnu 
ejendommeligere  Karakter  end  i  Fjor.  Paa  den  ene  Side  droges  Valgkampen 
endnu  længere  ned.  Ansvaret  derfor  hviler  paa  Antisocialisterne,  først  og 
fremmest  paa  de  to  Blade  „  Dannebrog **  og  „  København ''.  Men  paa  den 
anden  Side  formede  baade  Vælgermøderne  og  navnlig  selve  Valgdagen  sig 
som  et  Stykke  muntert  Folkeliv.  Dagen  igennem  var  Gaderne  tætpakkede  med 
Mennesker;  selv  de  trægeste  vaktes  i  det  mindste  for  denne  ene  Dag  til  In- 
teresse for  Byens  Sager.  En  saadan  Valgkamp  kan  være  trælsom  og  be- 
sværlig for  dem,  der  sætter  Valgmaskineriet  i  Gang,  men  den  er  og  bliver 
en  værdifuld  Opdragelse  til  Interesse  for  ofl^entlige  Anliggender.  Deltagelsen 
naaede  i  Aar  op  over  80  ^/o,  det  højeste,  den  nogensinde  er  naaet. 

Udfaldet  var  sammenstillet  med  de  to  foregaaende  Aars  Valg. 

Demokratiet:  Antisocialisterne: 

1903....       14,389  16,498 

1904....      16,695  17,378 

1905....      21,819  18,378 

Her  er  regnet  med  de  højeste  Stemmetal  for  hver  af  Listerne,  dog  med 
Undtagelse  af  Demokratiets  Liste  i  Aar.  Der  er  de  21,819  kun  det  næst- 
højeste Tal;  Herman  Trier  naaede  22,133  Stemmer,  men  de  sidste 
300  Stemmer  skyldes  hans  særlige  personlige  Anseelse;  de  kan  ikke  regnes 
for  Partiets  Stemmer. 

Det  var  at  forudse,  at  Demokratiets  Liste  vilde  sejre  i  Aar.  Den  store 
Fremgang  i  1905  gav  allerede  god  Udsigt  til  det.  Og  desuden  var  der 
kommet  4000  nye  Vælgere  til,  hvoraf  der  var  Grund  til  at  tro,  at  2 — 3000 
var  Arbejdere,  der  havde  sat  sig  selv  i  Skat  for  at  kunne  gøre  deres  Med- 
borgerret gældende  paa  Valgdagen.  Og  desuden  var  ingen,  som  kendte 
Stemningen,  i  Tvivl  om,  at  Strømmen,  der  allerede  begyndte  at  vende 
saa  smaat  i  Fjor,  havde  vendt  sig  helt  i  Aar.  Det  kan  siges,  at  i  1903 
havde  baade  Socialdemokraterne  og  det  radikale  Venstre  den  offentlige 

Mening  i  Byen  mod  sig.  Der  var  en  stemningsmæssig,  som  Erfaringen 
har  vist  højst  ubegrundet,  Uvilje  over,  at  Socialdemokraterne  havde  sat  J. 
Jensen  paa  Borgmesterpladsen.  Og  der  var  Forvirring  indenfor  Venstre. 
Nogle  følte  sig  dragne  til  Regeringen  og  var  opbragte  paa  Socialdemokraterne; 
de  stemte  antisocialistisk ;  andre  var  opbragte  over,  at  det  københavnske 
Venstre  ikke  brød  med  Regeringen,  hvis  Politik  de  allerede  da  opfattede 
som  helt  moderat;  de  holdt  sig  hjemme.  Og  endelig  gav  adskillige,  ellers 
indifferente  Vælgere  deres  Misstemning  over  de  nye  Skattelove  Luft  ved 
at  stemme  antisocialistisk. 

Anderledes  nu.  Det  har  vist  sig,  at  den  Del  af  Venstre,  som  vilde 
følge  den  nye  moderate  Regeringspolitik,  kun  var  en  ganske  lille  Del,  min- 
dre jo  mere  denne  Politiks  Karakter  afsløredes.  Ikke  helt  faa  af  dem,  der 
i  1903  stemte  antisocialistisk  er  nu  vendt  tilbage.  Og  blandt  radikale  Ven- 
stremænd er  der  igen  kommet  Liv  og  Humør,  en  tilfreds  Følelse  af,  at  nu 
lægges  der  atter  ud  til  Kamp. 

Derfor  4)lev  Sejren  i  Aar  saa  stor,  langt  større  end  de  fleste  havde  ven- 
tet: Antisocialisterne  drev  omtrent  1000  nye  Stemmer  frem  fra  de  indiffe- 
rentes Kreds,  som  kun  en  meget  energisk  og  systematisk  Bearbejdelse 
tvinger  til  Valgbordene.  Men  Demokratiets  Liste  gik  over  5,100  Stemmer 
i  Vejret.  En  stor  Del  deraf  skyldes  vel  Vælgertilvæksten  i  de  ydre  Kredse, 
men  en  betydelig  Del  skyldes  ogsaa  Stemningsomslaget.  I  den  indre  Bys 
Kredse,  hvor  der  kun  har  været  en  ganske  ringe  Fremgang  i  Vælgertal, 
er  Demokratiets  Stemmer  gaaet  16 — 1700  frem  siden  i  Fjor.  Valgudfaldet 
aabner  gode  Betingelser  for  et  kommende  politisk  Valg,  navnlig  god  Udsigt 
til  at  tilbageerobre  de  to  Kredse,  som  tabtes  sidst,  2.  og  4.  Kreds.  I  1903 
sejrede  Højre  i  2.  Kreds  med  138  Stemmers  Flertal  ved  Folketingsvalget; 
da  var  dets  Flertal  ved  Borgerrepræsentantvalget  68 1 ,  nu  er  det  der  gaaet 
ned  til  482.  I  1903  havde  Højre  i  4.  Kreds  ved  Folketingsvalget  127 
Stemmers  Flertal,  ved  Borgerrepræsentantvalget  859;  nu  er  dette  sidste 
gaaet  ned  til  685.  — 

I  Marts  døde  Geert  Winther,  den  næstsidste  af  den  grundlovgivende 
Rigsforsamlings  Medlemmer.  Geert  Winthers  Bedrift  i  Rigsforsamlingen  be- 
stod i,  at  han  protesterede  mod  Paragrafen  om  provisoriske  Love.  Ogsaa 
Tscheming  talte  mod  den,  men  kun  fordi  han  fandt  dens  Bestemmelser 
saa  selvfølgelige,  at  det  var  overflødigt  at  indsætte  en  Paragraf  derom.  Kun 
Winther  hævdede,  at  Vedtagelsen  af  denne  Paragraf  betød  „at  bortgive  en 
Del  af  Folkets  lovgivende  Magt**.  Han  ønskede,  at  Rigsdagen  skulde  være 
samlet  hele  Aaret.  Forsamlingen  ansaa  imidlertid  Paragrafen  for  en  prak- 
tisk Bestemmelse  uden  politisk  Betydning,  og  den  vedtoges  med  127  St. 
mod  2.  Winther  blev  siden  gennem  mange  Aar  en  ivrig  Deltager  i  vort 
politiske  Liv.  Saalænge  Tscheming  havde  Sæde  paa  Rigsdagen,  fulgte  han 
saa  godt  som  altid  ham.  Da  Tscheming  dybt  mismodig  traadte  tilbage  efter 
Grundlovsforandringen  i  1866,  følte  Geert  Winther  sig  som  Fører  for  den 
Tschemingske  Gruppe  i  Folketinget.  Dette  Venstre  var  den  Gang  dejt  i 
tre  Grupper:  den  Winther-Bjømbakske,  den  J.  A.  Hansenske  og  den  Grundt- 
vigske. Winthers  Gruppe  var  aldrig  stor,  men  den  talte  nogle  af  de  ejen- 
dommeligste af  Folketingets  Medlemmer  som  Søren  Kjær  og  Reinholdt 
Jensen.  Stridbare  Folk  var  de  allesammen  og  Geert  Winther  den  mest 
stridbare  af  dem  alle.  De  var  Datidens  Antimilitarister.  Da  Rigsdagen  i 
1867  vedtog  den  nye  Hærlov  i  Tro  paa  en  snarlig  Krig,  hvor  Danmark 
sammen  med  Frankrig  skulde  tage  Hævn  for  1864,  var  det  fra  den  Win- 
therske  Gruppe,   Protesterne  lød;    kun   enkelte  andre  som  Grev  Holstein- 

Holsteinborg  tøjede  deres  advarende  Ord  til.  Nogen  stor  Indflydelse  naaede 
Winther  dog  aldrig.  Han  forstod  ikke  at  samle  Rigsdagsmændene  om  sig, 
<^  han  gik  mere  og  mere  op  i  personlig  Vrede  mod  de  andre  Venstre- 
førere.  Navnlig  var  Berg,  som  han  gav  Skylden  for  Grundlovsændringen, 
Genstand  for  hans  Forbitrelse.  Da  det  forenede  Venstre  dannedes  i  1870 
gik  Winther  med  til  det,  men  kun  modstræbende,  og  han  befandt  sig  al- 
drig godt  i  Partiet,  hvor  Berg  hurtig  blev  den  ledende.  Han  trak  sig  da 
snart  tilbage  i  en  en- 
som Partigængerstil- 
ling.  Sidste  Gang,  han 
traadte  offentlig  frem, 
var  ved  Valget  i  1903, 
da  han  som  Stiller  for 
lohan  Ottosen  tog  Or- 
det og  med  stor  Kraft- 
anstrængelse  holdt  en 
lille  Tale  for  dennes 
Valg. 

Norge  og  Sverige. 

Unionsstriden. 
Den  svensk-norske 
Strid  førtes  i  Marts 
videre,  som  det  ef[er 
de  foregaaen  de  Begi- 
venheder var  til  at  for- 
udse. Det  viste  sig,  at 
Stortingets  store  Fler- 
tal samledes  om  Hånd- 
Hngspolitiken :  Beslut- 
ning om  Oprettelsen 
af  særligt  norsk  Kon- 
sulatsvæsen  inden  1. 
April  1906.  1  Over- 
ensstemmelse dermed 
dannedes  Ministeriet 
Michelsen.  De  stri- 
dende Partier,  der   ny-  Hvoricngt  n>on  DvrwmmeiTn  endnu  vil  kunne  alyrc  d«!  «Knde  D^r? 

lig    angreb    hinanden  lKLAor.E«*D.tscH). 

med  største  Hæftighed, 

mødes  her,  i  hvert  Fald  i  Øjeblikket,  i  god  Forstaaelse:  4  Venstremænd,  4 
Højremænd,  I  Moderat  og  endelig  Ministerchefen  selv,  som  hører  til  de 
Venstremænd,  der  ved  sidste  Valg  var  med  til  „  Samlin gspolitiken"  i  For- 
staaelse med  Højre.  Kun  Socialdemokraterne  er  ikke  repræsenterede.  Fra 
Stortinget  som  fra  Befolkningen  er  dette  Ministerium  blevet  medt  med 
varm  Tilslutning. 

1  Sverige  har  Rigsdagen  efter  Regeringens  Ønske  nedsat  et  hemme- 
ligt Udvalg  med  lige  mange  Repræsentanter  for  hvert  af  de  to  Kamre  til 
Forhandling  om  Unionssagen.  Forstekammers  Repræsentanter  paaslaas,  med 
en  enkelt  Undtagelse,  at  tilhøre  de  storsvenske,  stridbare  Anskuelser,   me- 

dens  næsten  alle  Repræsentanterne  for  Andetkammer  antages  at  være  stemt 
for  en  imødekommende  Holdning. 

Den  hele  Strid  vækker  en  betydelig  Opsigt  i  Evropa  og  diskuteres 
hyppigt  i  de  store  Verdensblade.  Nordmændene  har  her  den  store  Fordel 
at  have  en  Talsmand,  hvis  Ry  sikrer  ham  Ørelyd  overalt.  Det  er  Fridthjof 
Nansen.  1  „Times"  og  i  , le  Temps"  har  han  offentliggjort  en  om- 
fattende, men  dog  knap  og  klar  Redegørelse  for  Stridsspørgsmaalel.  En  Del 
af  de  svenske  Blade  tager  ham  dette  meget  ilde  op  og  klager  over,  at  han 
saaledes  søger  at  drage  Udlandet  ind  i  Broderstriden,  men  Nordmændene 
svarer,  at  det  har  Svenskerne  saa  ofte  gjort.  — 

Samtidig  med  Unionsspergsmaalet  staar  i  Norge  i  denne  Tid  ei  andet 
betydningsfuldt    Spørgsmaal  paa  Dagsordenen.    Det  er  Overgangen   fra  de 


indirekte  Valg  amtsvis  til  direkte  Valg  i  Enkeltmandskredse.  Højre  og  Sam- 
lingspartiet  lovede  det  ved  sidste  Valg,  og  Folkestemningen  synes  at  være 
stærkt  forædet,  men  Stortingsmændene  er  aabenbart  mindre  ivrige,  og  det 
ser  foreløbig  ud  til  at  være  tvivlsomt,  om  det  lykkes  at  gennemføre  Forslaget. 
I  svenske  Byer  har  der  i  den  sidste  Tid  været  Byraadsvalg.  Trods 
Flerstemraevaigretten  viser  disse  Valg,  ikke  blot  i  Stockholm  og  Gøteborg, 
men  ogsaa  i  talrige  andre  Byer,  en  stærk  Bevægelse  i  liberal  Retning. 
Flere  Steder  er  socialdemokratiske  Repræsentanter  kommet  ind  i  Raadene, 
valgt  ved  rige  liberale  Forretningsmænds  Stemmer,  sine  Steder  har  de 
endog  vundet  moderate  Højrestemmer.  Der  er  adskillige,  ellers  ret  kon- 
servative svenske  Rigmænd,  der  finder  det  billigt,  at  Arbejderne  føar  Re- 
præsentanter i  Byraadene,  ja  endog  kan  finde  sig  i,  at  disse  Repræsentanter 
er  Socialdemokrater,  men  de  forbeholder  sig  ganske  vist  selv  Magten  til 
at  bestemme,  hvormange  det  skal  være  og  helst  ogsaa  hvem. 

Frankrig. 

Der  er  bidet  en  mærkelig  Ro  over  Sindene  i  Frankrig,  efter  at  Mini- 
steriet er  traadt  til.  Forslag,  sotn  nys  vakte  den  hidsigste  Modstand,  gen- 
nemFeres  nu  glat,  eller  drøftes  dog  i  al  Fredelighed.  Hærloven,  der  i  saa 
lange  Tider  har  staaet  paa  Dagsordenen,  er  nu  gennemført.  Tjenestetiden 
er  dermed  blevet  ens  for  alle  og  indskrænket  til  to  Aar.  Hidtil  var  Tje- 
nestetiden 3  Aar,  men  omtrent  '/s  af  hvert  Aars  Rekrutstyrke  slap  med  t 
Aar;  en  Mængde  forskellige  Eksamener  gav  Adgang  til  denne  Begunsti- 
gelse, der  saaledes  aldeles  overvejende  kom  de  mest  velstillede  Klasser  til 
Gode.  Ved  Indførelse  af 
Hvervning  ti!  yderligere 
Tjeneste  af  en  Del  Kor- 
poraler og  Menige,  vil 
man  holde  Fredsstyrken 
oppe  paa  samme  Tal  som 
nu,  knap  '/^  Million,  og 
det  synes  at  være  en 
stærkt  fremherskende  An- 
skuelse blandt  Officerer- 
ne, at  to  Aars  Tjenestetid 
er  Fuldt  ud  tilstrækkelig, 
og  at  det  tredje  Aar  egent- 
lig har  været  nogenlunde 
spildt.  Loven  kan  ikke 
siges  at  være  en  anti- 
militaristisk  Lov,  men  den 
er  udpræget  demokratisk. 

Forhandlingen  om  Ad- 
skillelsen af  Stat  og  Kirke 
er  derefter  skredet  jævnt 
frem.  Oppositionens  Ud- 
sæt i  el  ses  forsi  ag  er  for- 
kastede med  stort  Flertal, 
og  Ministrene  griber  en- 
hver Lejlighed  til  at  for- 
sikre, at  de  er  fast  bestemt 
paa  hurtig  at  føre  denne 
Lov  igennem. 

En  socialdemokratisk 
Kongres  af  Jaurés'  Parti  har  været  holdt  i  Rouen;  den  sluttede  sig  afgjort 
til  Planerne  om  en  Udsoning  mellem  alle  de  socialdemokratiske  Grupper 
og  gik  mod  Rigsdagsmændenes  nære  Samarbejde  med  de  andre  Partier.  Hos 
en  Del  af  Rigsdagsmændene  har  dette  fremkaldt  megen  Misfornøjelse,  og 
et  Par  af  dem  har  udmeldt  sig  af  den  socialdemoki^tiske  Gmppe. 

England. 
1  England  er  Forholdene  atter  blevet  vanskeligere  for  Nlin'vsteriet  Bal- 
four.  Ministeren  for  Irland,  Georges  Wyndham,  har  maattet  gaa  af,  be- 
tegnende nok,  fordi  han  havde  vakt  konservative  Parlamentsmedlemmers 
Mishag  ved  at  stille  sig  velvillig  overfor  Irlænderne.  Og  samtidig  er  Van- 
skelighederne ved  at  holde  sammen   paa  Underhusflertallet  vokset.    Tilsidst 

har  Balfour  grebet  til  et  heist  ejendommeligt  Middel.  De  liberale  havde 
stillet  et  Forslag  om,  at  Underhuset  skulde  udtale  sig  mod  Beskyttelses- 
politiken.  Da  erklærede  Balfour,  at  den  Sag  stod  ikke  paa  Dagsordenen, 
det  Spørgsmaal  kom  ikke  ham  ved,  og  han  havde  intet  imod,  at  hans 
Partifæller  udeblev  fra  Aiistemn  ingen.  Det  skete  da  ogsaa.  Dagsordenen  ved- 
toges  med   254  St.  mod  2,  omtrent  40  konservative  stemte  for  den.    Men 

Ministeriet  har  ingen 

Arbeidermcxliigclw  I  Si.  PelcrsborE.  NolitS    taget    deraf. 

Tyskland. 
De  tyske  Studen- 
ter er  for  Tiden  i 
livlig  Bevægelse.  Der 
har  i  de  senere  Aar 
i  de  herskende  Kredse 
i  Tyskland  raadet  en 
stor  Iver  for  at  „disci- 
plinere" Universite- 
terne. Videnskabs- 
mænd med  „mislie- 
bige"  An^uelser 
ansættes  ikke,  viser 
en  af  de  allerede  an- 
satte radikale  eller 
endog  socialdemokra- 
tiske Anskuelser,  sør- 
ger man  For  at  foa 
en  rettroende  konser- 
vativ anbragt  som 
Modvægt  osv.  Og 
desuden  feres  en 
stedse  skrappere  Kon- 
trol med  Studenternes 
Foreninger  for  at  hin- 
dre, at  disse  faar  en 
altfor  frisindet  Karak- 
ter, I  den  sidste  Tid 
har  man  paa  flere 
Steder  grebet  kraftigt  ind  overfor  Studenterfbrenrngerne.  Dette  har  fremkaldt 
store  Demonstrationer  af  disse  rundt  om  i  Riget  Overalt  er  Feltraabet: 
Hævdelse  af  den  akademiske  Fnhed  Studenterne  kræver  Ret  til  at  leve 
deres  Forenmgsliv  uden  Indblanding  De  vender  sig  samtidig  skrapt  mod 
de  særlige  katolske  Studenterforeninger  som  er  oprettede  ved  adskillige 
Universiteter  — 

Kejser  Wilhelm  har  paa  dobbelt  Vis  atter  fæstet  Opmærksomheden 
ved  sig.  Først  holdt  han  en  stor  Tale,  hvori  han  proklamerede,  at  alle  hans 
Ønsker  gjaldt  Gennemførelsen  af  en  Fredens  Æra,  men  fejede  til,  at  netop 
derfor  maatte  den  tyske  Flaade  udvikles.  Og  derpaa  forkyndte  han  kort 
efter,  at  han  agtede  at  foretage  en  Rejse  til  Marokko.  Denne  Rejse  har  i 
Frankrig  og  England  vakt  megen  Bekymring  og  Misfornøjelse.  Frankrig 
søger    stadig,    nu    i   god    Forstaaelse   med  England,   at  udvide  den  franske 

Indflydelse  i  Marokko,  saaledes  at  dette,  naar  den  belejlige  Tid  kommer, 
helt  kan  inddrages  under  Frankrigs  allerede  nu  saa  anseelige  nordafrikanske 
Kolonirige,  og  netop  i  den  senere  Tid  har  Forholdet  mellem  Frankrig  og  Ma- 
rokko været  spændt.  Det  har  derfor  fremkaldt  en  yderst  pinlig  Stemning 
blandt  franske  KolonipoHtikere,  at  Kejser  Wilhelm  synes  at  ville  blande  sig 
deri.  Kolonipolitikens  Modstandere  haaber  derimod,  at  det  skal  være  Rege- 
ringen en  nyttig  Advarsel,  saa  den  ikke  letsindig  indlader  sig  paa  en  fare- 
fuld Indgriben  i  Marokkos  Forhold. 

Italien,  Ungarn,  Rumænien,  Grækenland, 

1  Italien  har  en  stor  Strike  af  Jærnbanepersonalet  bragt  Ministeriet 
Giolitti  til  at  træde  tilbage.  Giolitti  var  syg  og  træt  og  opgav  Kampen 
med  de  stadig  nye  Vanskeligheder,  som  mødte  ham.  Efter  megen  Vaklen 
frem  og  tilbage  lykkedes  det  at  faa  dannet  et  Ministerium  Fortis  af  lig- 
nende Farve  som  Giolittis.  Foreløbig  har  dette  fundet  Støtte  fra  alle  Kam- 
rets Centrumsgrupper  og  mønstret  et  Flertal  paa  281  Stemmer  mod  160. 
Yderste  Venstre  og  yderste  Højre  stemte  imod. 

1  Ungarn  føres  stadig  resultatløse  Forhandlinger  om  det  nye  Mini- 
sterium. I  Rumænien  har  Valgene  bragt  det  nydannede  konservative  Mi- 
nisterium et  overvældende  Flertal.  Det  samme  har  Ministeriet  De  ly  ann  i  s 
opnaaet  i  Grækenland.  Den  Grundregel,  som  gælder  for  alle  Valg  paa  de 
sydevropæiske  Halvøer:  at  Ministeriet  altid  sejrer  ved  Valgene,  har  her 
atter  bekræftet  sig. 

Rusland. 

Den  store  Kamp  i  Mantschuriet,  som  begyndte  ved  Overgangen  fra  Fe- 
bruar til  Marts,  endte  med  et  næsten  eksempelløst  Nederlag  for  den  rus- 
siske Hær.  Medens  dennes  Rester  frelste  sig  i  forvirret  Flugt,  kunde  Ja- 
panerne besætte  Mantschuriets  Hovedstad,  Mukden.  Et  russisk  Tidsskrift 
har  fomylig  opgjort  Ruslands  samlede  Tab  i  Krigen  til  335,000  døde,  saarede 
og  fangne  samt  100,000  syge.  Udgifterne  til  Krigen  angives  nu  til  3  Milliarder, 
medens  2  Milliarder  allerede  før  Krigen  var  ofrede  paa  Mantschuriet.  Skal 
Rusland  fortsætte  Krigen,  maa  det  næsten  helt  forfra  nyskabe  sin  asiatiske  Hær, 
nye  Udskrivninger  maa  finde  Sted,  uhyre  Pengebeløb  vil  kræves,  og  dog  synes 
Udsigten  til  en  Tilbageerobring  af  Mantschuriet  selv  ved  de  mest  fortvivlede 
Anstrengelser  yderst  ringe.  Alle  Fornuftgrunde  taler  for  snarlig  Fred.  Be- 
vægelsen i  Befolkningen  fortsættes,  nye  Attentater  og  nye  Uroligheder  føl- 
ger Slag  i  Slag.  Og  endelig:  Pengene  begynder  at  mangle.  Hidtil  har  Ud- 
vejen stadig  været  nye  Laan  i  Frankrig.  De  russiske  Laan  i  Frankrig 
beløber  sig  nu  til  mindst  10  Milliarder.  Og  den  franske  Regering  begynder 
at  ængstes  for,  at  en  russisk  Bankerot  skal  bringe  store  Tab  over  de  Masser 
af  franske  Smaakapitalister,  som  i  Alliancebegejstring  har  anbragt  deres 
Penge  i  russiske  Laan.  Frankrig  har  da  ogsaa  nu  afslaaet  de  sidste  Krav 
fra  Rusland  om  nye  Laan.  Under  disse  Forhold  bliver  Rygterne  om  Freds- 
underhandlinger  og  Troen  derpaa  stærkere  og  stærkere.  Men  foreløbig  har 
ingen  af  disse  Efterretninger  faaet  sikker  Bekræftelse.  Æreshensynet  for- 
byder endnu  Russerne  at  erkende  Nederlaget,  og  maaske  frygter  Regeringen 
ogsaa,  at  Folkerøret  blot  skal  blive  endnu  stærkere,  naar  Krigen  er  endt, 
og  dens  økonomiske  Følger  viser  sig  med  fuld  Klarhed  for  Befolkningen. 


Negerne  i  de  Forenede  Staten 


I  et  af  de  sidste  Hefter  af  det  svenske  „Statsvetenskaplig  Tidskrift'' 
giver  Samuel  M.  Hill  en  oplysende  Oversigt  over  Negernes  Historie  i  de 
forenede  Stater. 

Negerne  kom  i  sin  Tid  til  de  forenede  Stater  ligesom  til  de  andre  Dele 
af  Amerika  som  Slaver.  I  Nordstaterne,  hvor  de  evropæiske  Kolonister 
fortrinsvis  var  Smaafolk,  der  selv  var  vant  til  at  arbejde,  fik  Slaveriet 
aldrig  Fodfæste.  Derimod  blev  det  stærkt  udbredt  i  Sydstaterne,  hvor 
de  indvandrede  for  en  stor  Del  var  engelske  Adelsmænd.  Da  Gustav  Adolf 
lagde  Planen  til  Kolonien  Ny  Sverige,  stillede  han  den  Betingelse,  at 
der  ikke  dér  maatte  findes  Slaver,  og  da  denne  Koloni  blev  grundlagt  i 
Aaret  1638,  efter  hans  Død,  blev  denne  Bestemmelse  opretholdt.  Purita- 
nerne i  Massachusets  forbød  Slaveriet  1641  og  de  tyske  Kvækere  i  Pennsyl- 
vanien  forbød  det  i  1688.  Henimod  Slutningen  af  det  18de  Aarh.  begyndte 
Slaveriet  at  ophøre  ligesom  af  sig  selv.  Sydstaterne  havde  saa  mange 
Slaver,  at  der  ikke  kunde  findes  Beskæftigelse  til  dem.  Og  naar  en  Neger 
ikke  kunde  tjene  nok  til  at  klare  for  sig,  blev  han  frigivet  og  maatte  da 
sørge  for  sig  selv,  saa  godt  han  kunde.  Men  efter  at  Bomuldsrenseren  var 
opfundet,  fik  Bomuldsdyrkningen  en  saa  uhørt  Udbredelse,  at  der  blev  Brug 
for  alle  de  Arbejdere,  man  kunde  faa  fat  paa  og  Negerne  kom  da  atter  i 
Kurs.  Slaveriet  blev  efterhaanden  Grundlaget  for  hele  Samfundsordningen  i 
Sydstaterne.  Da  Borgerkrigen  brød  ud  1861,  talte  Sydstaternes  slave- 
holdende Aristokrati  omtrent  2000  Familier,  som  ejede  fra  100  til  2000 
Slaver  hver. 

Den  billige  Arbejdskraft,  som  Sydstaterne  havde  i  Slaverne,  skabte  en 
Konkurrence,  som  i  væsentlig  Grad  hindrede  de  frie  Arbejdere  i  Nord- 
staterne  i  at  forbedre  deres  Stilling.  Allerede  derfor  fordrede  Nordens 
Interesser  Slaveriets  Begrænsning  eller  om  mulig  dets  Afskaffelse.  Humane 
Strømninger  kom  til,  og  lidt  efter  lidt  blev  Negerne  et  Tvistens  Æble 
mellem  de  to  Dele  af  den  store  Republik.  Negerne  selv  opflammedes  af 
Frihedsideer.  De  saa,  at  ikke  blot  de  hvide  Arbejdere,  men  ogsaa  Negerne 
var  frie  i  Nordstaterne,  og  dette  indgød  dem  Haab  om,  at  ogsaa  de  kunde 
blive  befriede  fra  Trældomsaaget.  Forskellige  Opstande  fandt  Sted  allerede 
i  18de  Aarh.  og  vakte  stor  Skræk  blandt  de  hvide.  Negerne  deltog  i  Krigen 
mod  England  1776 — 83  i  Haab  om  selv  at  faa  Del  i  Friheden.  I  Begyn- 
delsen af  19de  Aarh.  begyndte  de  atter  at  rejse  sig;  men  alle  deres  Fri- 
hedsbestræbelser  var  forgæves.  Negerslaveme  var  berøvede  saa  godt  som 
alle  menneskelige  Rettigheder.  De  købtes,  solgtes  og  piskedes  og  det  hændte 
ikke  sjældent,  at  de  blev  slaaet  ihjel.  De  kunde  ikke  gifte  sig,  maatte  ikke 
have  Ejendom,  ikke  slutte  en  Kontrakt;  det  var  dem  ikke  tilladt  at  skaffe 
sig  Kundskaber;  de  kunde  ikke  vidne  for  Domstolene  og  havde  ingen 
Raadighed  over  deres  Børn.  Det  tillodes  vel  Forældrene  at  bo  sammen, 
men  Ejeren  kunde,  naar  han  vilde,  sælge  dem  til  forskellige  Købere.  Slaver 
og  Slavinder  maatte  arbejde  uophørligt.  De  kraftigste  blev  behandlet  som 
Avlsdyr,  og  Slaveavl  dreves  lige  saa  systematisk  som  Kreaturavl.  — 

Først  ved  Krigen  1861—65  fik  alle  Slaver  omsider  Frihed  og  senere 
fuld  Medborgerret.  Dertil  var  de  naturligvis  ikke  modne,  og  politiske  Æven- 
tyrere  fra  Nordstaterne  benyttede  sig  deraf  og  drog  til  Sydstaterne 
for  at  „gøre  i  Politik".    De   kaldtes  Vadsækmænd,    fordi   de  kun   havde 

en  Vadsæk  med  sig,  og  mange  af  dem  berigede  sig  paa  den  uvidende  Be- 
folknings Bekostning.  Negerne  var  dog  ikke  udelukkende  henviste  til  disse 
Vadsækmænd  som  deres  politiske  Ledere.  De  fik  ogsaa  virkelig  god  Hjælp 
fra  mange  af  de  frie  Negere  i  Nordstaterne,  som  allerede  tidligere  havde 
skaffet  sig  politisk  Indsigt.  Især  spillede  Mulaten  Frederik  Douglas  en  bety- 
delig Rolle  som  en  klog  og  omsigtsfuld  Leder  for  dem. 

Negernes  politiske  Frihed  opretholdtes  kun  ved  Nordens  Bajonetter. 
Kun  saa  længe  Nordstatemes  Hær  stod  i  Syden  fik  de  Lov  til  at  stemme. 
Senere  indførtes  „Geværvalgene";  hvis  en  Neger  paa  Valgdagen  nær- 
mede sig  Valgurnen,  blev  han  skudt  ned  fra  et  Baghold.  Negerne  ude- 
lukkedes saaledes  faktisk  fra  den  politiske  Magt.  I  de  sidste  Aar  har  de 
hvide  i  flere  af  Staterne  indført  Forfatninger,  hvorigennem  Hovedmassen  af 
Negerne  paa  lovlig  Vis  berøves  deres  Stemmeret,  idet  det  fordres,  at  man 
skal  kunne  læse  og  skrive  for  at  faa  Lov  til  at  stemme. 

Det  vigtigste  Middel  til  at  fremme  Negernes  Frigørelse  var  Oplysning. 
Det  var  ikke  meget  bevendt  dermed  i  Nordstaterne;  vel  var  Negerne  dér  fri 
før  Krigen,  men  de  havde  dog  ikke  samme  Rettigheder  som  de  hvide;  kun  i 
faa  af  Staterne  havde  de  Stemmeret.  I  Ohio  maatte  de  ikke  bosætte  sig,  uden 
at  man  havde  Sikkerhed  for,  at  de  ikke  faldt  Fattigvæsenet  til  Byrde. 
Deres  Børn  maatte  ikke  besøge  de  almindelige  Folkeskoler.  Der  var  ikke 
noget  ligefremt  Forbud  mod  Negerskoler;  men  Folkestemningen  forbød 
dem.  En  Miss  Crondall  i  Canterbury  Mass.  optog  1830  en  Negerpige  i 
sin  Pension  for  Piger  og  som  Følge  deraf  toges  alle  de  andre  Piger  ud  af 
Skolen.  Hun  fortsatte  da  med  en  Pension  udelukkende  for  Negerpiger;  men 
1833  blev  der  vedtaget  en  Lov  om,  at  saadanne  Pensioner  ikke  maatte  findes; 
hun  arresteredes  og  Pensionen  opløstes.  Hun  appellerede  til  den  højeste 
Domstol  men  uden  Resultat.  Andre  Steder  blev  Negerskoleme  anfaldet  af 
Pøbelhobe,  Huse  og  Møbler  sloges  i  Stykker,  Lærere  og  Elever  dreves  bort. 

I  de  sydlige  Stater  fandtes  før  Krigen  slet  ingen  Folkeskoler,  som 
Negerne  havde  Adgang  til;  der  var  Bøder  paa  500  Dollars  for  at  under- 
vise en  Neger,  hvadenten  han  var  Slave  eller  fri.  Dog  holdtes  der  i  Smug 
Skoler  af  Filantroper  og  Missionærer  fra  Nordstaterne.  Efter  Krigen  tog 
man  fat  paa  at  skabe  et  mere  tilfredsstillende  Skolevæsen.  Der  oprettedes 
fra  1865  til  1870  4239  Negerskoler  med  247,333  Børn.  Siden  er  disse 
Skoler  gaaet  stærkt  frem.  Aar  1900  havde  Negerskolerne  1,460,084  Børn, 
d.  V.  s.  at  Halvdelen  af  alle  Negerbømene  gik  i  Skole.  I  Sydstaterne  er 
der  nu  særlige  højere  Læreanstalter  for  Negerne,  medens  Negerne  i  Nord- 
staterne  har  Adgang  til  de  hvides  Læreanstalter. 

Ogsaa  for  Negernes  tekniske  Uddannelse  er  der  sørget.  General  Arm- 
strong grundede  1868  den  første  og  i  mange  Aar  den  eneste  tekniske 
Skole  for  Negere.  Den  begyndte  med  15  Elever  og  to  Lærere.  Nu  har 
den  1000  Studerende  og  80  å  90  Lærere.  Fra  denne  Anstalt  er  udgaaet 
Tuskegee  Normal  &  Industrial  Institute,  som  grundedes  og  stadig 
ledes  af  Negere.  Dets  Præsident  er  den  bekendte  Booker  T.  Washing- 
ton. Denne  mærkelige  Mand  fødtes  som  Slave  omkring  1858,  han  ved 
ikke  med  Vished  naar  og  han  kan  ikke  mindes  sin  Fader.  Samtidig  med, 
at  han  arbejdede  strængt,  besøgte  han  en  Aftenskole,  hvor  han  lærte  at 
læse.  Efter  i  3  Aar  at  have  studeret  paa  den  tekniske  Skole  var  han  i  2 
Aar  Lærer  ved  Negerskoler,  fortsatte  derpaa  sine  Studier  i  et  Seminarium 
og  blev  i  1879  ansat  som  Lærer  ved  den  tekniske  Skole.  Han  blev  der- 
paa i  1882  sendt  til  Tuskegee  for  dér  at  oprette  en  lignende  Sløjdskole 
for  Negere.    Han  begyndte  med  30   Elever    i    en    forfalden    Kirke;    købte 

senere  et  gammelt  Slavegods  og  grundede  den  nuværende  Anstalt.  I  1892 
havde  den  1384  Elever  og  en  aarlig  Indtægt  af  341,000  Dollars. 

Den  Del  af  Negerbømene  som  ved  10  Aarsalderen  ikke  kunde  læse  og 
skrive  var  i  1870  80  ®/o,  i  1900  45^0  af  Negerbefolkningen.  Negerbør- 
nene synes  at  have  lige  saa  let  ved  at  lære  som  de  hvide.  Hundreder  af 
Aviser  udgives  nu  af  Negerne  selv,  og  de  har  flere  fremragende  literære 
Forfattere,  som  har  udgivet  en  Mængde  Skrifter.  — 

Noget  over  Halvdelen  af  den  nuværende  Negerbefolkning  er  sysselsat 
med  Agerbrug.  De  dyrker  hovedsagelig  Bomuld,  Sukkerrør  og  Ris.  En 
Tredjedel  arbejder  som  Kokke,  Opvartere  og  med  anden  Husgerning.  I  de 
nordlige  Stater  er  de  for  største  Delen  beskæftigede  paa  Hoteller  og  Jern- 
baner. Mange  er  Barberere  og  Skopudsere.  Omtrent  en  Fjerdedel  af  Land- 
brugerne havde  i  Aaret  1900  deres  egen  Jord. 

Paa  Landet  bor  omtrent  Halvdelen  af  Negerbefolkningen  i  Boliger  med 
kun  et  Værelse;  Vs  ^^^  i  Huse  med  2  Værelser  og  de  øvrige  i  Huse  med 
flere  Værelser. 

I  1620  var  der  i  de  forenede  Stater  20  Negere,  som  alle  var  Slaver; 
i  1860  4,44 1 ,830  Negere,  hvoraf  3,993,760  Slaver,  i  1900  8,840,789.  alle 
frie.  Tilvæksten  af  Negere  er  ganske  overordentlig  stor,  de  formerer  sig 
langt  hurtigere  end  de  hvide,  til  stor  Bekymring  for  mange  af  disse. 

I  Nordstaterne,  hvor  der  findes  saa  mange  Negere,  er  Racehadet 
kun  lidet  fremtrædende;  det  er  mindst  hos  dem,  der  nylig  er  komne  fra 
Evropas  Fastland.  Forfatteren  anfører,  at  svenske  Piger  undertiden  gifter 
sig  med  Negere,  hvorimod  han  aldrig  har  hørt,  at  en  svensk  Mand  har 
giftet  sig  med  en  Negerkvinde.  I  de  offentlige  Skoler  i  Nordstateme  til- 
lades i  Reglen  ingen  Raceadskillelse;  da  en  Negerinde  vikarierede  som 
Lærerinde  i  Omaha,  protesterede  et  Par  Familier  mod,  at  deres  Børn 
skulde  staa  under  en  Negers  Kommando;  men  der  blev  svaret  dem,  at 
saalænge  hun  kunde  udfylde  sin  Plads,  skulde  hun  beholde  den.  Et  enkelt 
Sted  er  en  Negerinde  Forstanderinde  ved  en  Skole,  hvor  de  andre  Lærere 
er  hvide.  I  Sydstaterne  er  Racehadet  snarest  i  Tiltagende ;  selv  Evropæere,  der 
bosætter  sig  der,  gribes  deraf.  De  siger,  at  Negerne  bliver  altfor  over- 
modige, naar  de  forsøger  at  behandle  dem  som  deres  Ligemænd.  Negerne 
beskyldes  for  at  være  lade  og  tyvagtige.  Lynchningen  er  taget  stærkt  til  i 
de  senere  Aar.  De  hvide  nærer  stor  Uvilje  mod,  at  Negerne  hæver  sig  til 
økonomisk  Uafhængighed  og  prøver  altid  at  hindre  det.  Hvis  det  lykkes 
en  Neger  at  hæve  sig  op  til  en  selvstændig  Stilling  og  blive  Leder  for 
sine  egne,  kan  det  hænde,  siger  Forfatteren,  at  en  Flok  hvide  under  et 
eller  andet  Paaskud,  falder  over  ham,  binder  ham  til  en  Pæl  og  bræn- 
der ham. 

Af  Joh.  Lunddahl. 


Mælk-  og  Mælkeprodnkter. 

Det  offentliges  Kontrol  med  Mælk-  og  Mælkeprodukter  er  af 
yngre  Datum  og  er  endnu  kun  i  sin  Barndom  paa  langt  nær  ikke  saaledes 
støbt  i  faste  Former  som  Kødkontrollen;  skønt  den  i  og  for  sig  ikke 
er  af  mindre  Betydning.  —  Men  den  er  ogsaa  meget  mere  sammensat 
og  indviklet  og  vanskeligere  at  udføre.  — 

Hvor  har  ikke  den  almindelige  Betragtning  af  Mælk  ændret  sig  i 
den  sidste  Menneskealder!  Der  svævede  tidligere  en  Nimbus  af  Poesi 
og  Naturromantik  over  dette  Stof,  som  med  sin  rene  uskyldsvide  Farve, 
sin  friske  Duft  af  Mark  og  Eng  —  og  Stald  — ,  hvad  enten  den  saas 
skinnende  i  Mælkestuernes  Fade,  eller  den  af  „Mælkebøndeme""  brag- 
tes ind  til  Staden,  ikke  i  prosaiske,  graa  raslende  Mælkespande,  men 
i  idylliske  hvidskurede  Træbøtter,  syntes  at  være  et  fuldkomment  Natur- 
produkt, en  umiddelbar  Sundheds-  og  Livskilde.  Desværre  var  den 
meget  ofte  det  modsatte.  Det,  der  den  Gang  blev  lagt  Hovedvægten 
paa,  var,  om  Mælken  var  fed,  og  om  den  var  nogenlunde  „nymalket**. 
Saa  kunde  den  endda  godt  være  malket  i  en  ussel  Stald,  af  en  snavset 
Ko,  maaske  med  Yvertuberkulose  eller  andre  uhy^elige  Sygdomme, 
malket  med  urene  Hænder  i  Beholdere,  der  som  Træbøtter  ikke  kunde 
renses  ordentlig,  om  de  saa  skinnede  nok  saa  meget,  og  komme  til 
Salg,  uden  at  der  var  foretaget  noget  til  dens  Rensning.  Der  var 
naturligvis  Forskel,  men  selv  i  de  større  Bedrifter  var  Øjet  ikke 
aabent  for,  hvad  ren  Mælk  vilde  sige,  om  end  vel  nok  den  Mælk,  der 
leveredes  fra  de  smaa  Bedrifter,  maaske  fra  en  enkelt  Ko,  —  det  var 
nu  for  mangen  det  allermest  tiltalende,  —  som  Regel  har  været  værst 
forurenet. 

Saa  opstod  Fælles-  og  Andelsmejerierne  og  med  dem  den  ratio- 
nelle Mejeridrift,  hvor  ogsaa  Renlighedens  og  Hygiejnens  Krav  meldte 
sig  med  Styrke,  støttet  paa  Forskningens  tekniske  og  teoretisk-viden- 
skabelige  Resultater.  Men  med  hvilken  Mistro  og  Modstand  blev  ikke 
denne  Bevægelse  i  Begyndelsen  mødt  blandt  Publikum!  Nu  forsvandt 
Idyllen,  Mælkepoesien,  de  hyggelige  Mælkestuer  med  Mælken  fra  Bon- 
dens egne  Køer,  nu  gad  Bønderkonerne  ikke  mere  være  over  at  passe 
deres  egen  Bedrift,  de  vilde  „sidde  paa  Stads";  Bonden  var  ikke 
længere  Herre  over  sin  egen  Stald,  Fattigfolk  kunde  ikke  som  før  faa 
Mælk  til  billig  Pris  eller  gratis,  —  hvilket  sidste  forresten  virkelig  var 
en  af  de  Ulemper,  som  industriel  Udvikling  i  Reglen  medfører,  og  som 
foles  trykkende  i  Overgangsperioderne.  —  Mælken  blev  nu  bragt  til 
en  Fabrik,  der  svarede  saa  lidt  som  muligt  til  de  nedarvede  Forestil- 
linger om  et  Mejeri,    blev  behandlet  paa  Maskine,    og  tilbage  fra  den 

kom  et  tyndt  og  magert  Produkt,  „Centrifugemælk",  man  husker  endnu 
med  hvilken  Foragt  dette  Stof  nævnedes,  der  ganske  vist  indeholdt  V« 
Procent  mindre  Fedt  end  det,  man  tidligere  havde  benævnt  skummet 
Mælk,  men  som  til  Gengæld  indeholdt  betydelig  mindre  Snavs,  og 
som  iøvrigt  var  et  særdeles  fortræffeligt  Næringsmiddel,  naar  man  da 
ikke  vilde  tænke  paa  at  opflaske  Pattebørn  med  det,  hvilket  jo  nok 
bedre  end  med  Centrifugemælk,  men  selvfølgelig  daarligt  nok  havde 
kunnet  lade  sig  opføre  med  den  haandskummede  Mælk.  Et  almindeligt 
dansk  Lægemøde  (i  Roskilde  1883)  drev  det  endog  til  at  vedtage  en 
Resolution  mod  Centrifugemælk,  hvori  det  udtaltes,  at  denne  var  et 
utilstrækkeligt  under  Omstændigheder  endog  skadeligt  Næringsmiddel, 
en  Resolution,  som  vistnok  mere  var  dikteret  af  fastgroede  Ideer  og 
Stemninger  end  af  fornuftige  Overvejelser;  den  opnaaede  da  ogsaa  en 
grundig  Imødegaaelse  af  vor  dalevende  første  Fysiolog  Prof.  Panum. 
Denne  Stemning  imod  den  moderne  Mejeridrift  holdt  sig  nu  ikke  længe ; 
snart  begyndte  Læger,  der  selv  havde  Landbrug,  større  Jordbrugere, 
Præster,  alle,  der  havde  været  Modstandere  fra  Begyndelsen,  ogsaa  at 
sende  deres  Mælk  til  Mejerierne,  og  Mælkeridriften  gik  dermed  videre 
frem  ad  den  Bane,  den  siden  har  fulgt,  som  har  medført  store  hygi- 
ejniske Fremskridt  paa  dens  Omraade  og  vist  Vejen,  som  disse  i  Frem- 
tiden skal  gaa.  Thi  endnu  er  Mælkehygiejnen,  navnlig  saa  vidt  den  ved- 
rører Mælk  som  umiddelbart  Fødemiddel  og  direkte  Salgsvare,  kun  i 
sin  Begyndelse. 

I  tidligere  Tider  blev  der  lagt  særlig  megen  Vægt  paa,  hvilket 
Foder  Malkekøerne  fik.  Ensartet  tørt  Foder  blev  betragtet  som  mest 
anbefalelsesværdigt,  navnlig  naar  der  fordredes  Mælk  til  Smaabøms 
Opfødning;  fik  Køerne  f.  Ex.  friskt  Græs  eller  andet  friskt  Foder, 
mente  man,  at  Mælkens  forandrede  Sammensætning  gav  Børnene  Diarrhoe. 
Sagen  var,  at  Køerne,  naar  de  kom  paa  Græs,  var  tilbøjelige  til  at 
foræde  sig,  og  selv  kunde  faa  Diarrhoe,  derved  kunde  under  Malkningen 
Mælken  forurenes  og  blive  skadelig  for  Børn,  men  ved  Iagttagelse  af 
Renlighed  med  Mælken  og  fornuftig  Fodring  kan  den  Fare  undgaas, 
og  i  det  hele  spiller  Foderets  Sammensætning  paa  langt  nær  ikke  den 
Rolle  for  Mælken  som  tidligere,  om  end  naturligvis  visse  Foderstoffer 
kan  have  direkte  skadelig  Indflydelse  og,  særlig  hvor  det  gælder 
Børneernæring,  bør  undgaas.  Det  er  ligesom  med  Menneskemælk, 
der  har  ogsaa  været  alt  for  overdrevne  Forestillinger  om,  hvad  Die- 
givende for  Børnenes  Skyld  ikke  maatte  nyde. 

Endvidere  blev  det  anset  for  at  være  af  stor  Betydning  at  faa  „ny- 
malket"  Mælk.  Nu  ved  vi,  at  Mælk  selv  efter  lang  Tids  Opbevaring 
og  Transport  kan  være  god,  sund  og  velsmagende. 

Hvad  der  nu  er  Løsenet  er,  at  Mælken  skal  være  fri  for 
Smuds,  ufordærvet  o:  ikke  være  undergaaet  nogen  Dekomposition 
samt  fri  for  Infektionsstoffer. 

Det  grove  synlige  Mælkesmuds  kan  man  endnu  ofte  i  Salgsmælk 

Rnde  som  et  ikke  helt  ringe,  jævnt  Lag  paa  Bunden  af  Beholderne. 
I  Mælk  fra  vel  drevne  Mejerier  træffer  man  det  ganske  vist  ikke  mere, 
men  for  en  Snes  Aar  tilbage  kunde  Flaskemælk  fra  større  Landbrug 
med  meget  fine  Navne  indeholde  ikke  ganske  smaa  Mængder.  Man 
tog  det  ikke  saa  nøje  den  Gang,  og  heldigt  var  det,  naar  man  kunde 
lade  være  at  tænke  nærmere  over,  at  det  Grums,  som  fandtes  op- 
slemmet  i  Mælken,  og  som  man  i  sit  Liv  ikke  har  nydt  saa  lidt  af, 
ikke  var  andet  end  det  rene  Komøg.  Rent  fraset  det  modbydelige  ved 
Tanken  om  dette  Stof  i  Mælken  har  det  ogsaa  den  Betydning,  at  fra 
Smudset  stammer  Størsteparten  af  de  talrige  Kim,  Bakterier,  Mikro- 
organismer, som  findes  i  Mælk.  Ganske  fri  for  Bakterier  er  ingen 
Mælk.  De  er  det  første,  som  Mælken  møder  ved  sin  Passage  gennem 
Yverets  Mælkegange,  og  i  Mælken  har  de  særlig  gode  Betingelser  for 
at  leve  og  formere  sig.  Men  Bakterierne  undgaar  vi  overhovedet  aldrig 
at  fea  i  os,  det  er  kun  Mængden,  Arten  og  Forholdene,  hvorunder  de 
optræder,  det  kommer  an  paa.  I  al  Mælk  findes  der  talrige  Bakterier 
af  forskellig  Art.  Om  Mængden  kan  man  gøre  sig  nogen  Forestilling, 
naar  man  ved,  at  5 — 6000  i  en  Kubikcentimeter  (ca.  20  Draaber)  er 
at  betragte  som  et  meget  gunstigt  Forhold,  Tegn  paa,  at  Mælken  har 
været  særdeles  renligt  behandlet,  og  at  den  Mælk,  der  almindelig  gaar 
i  Handelen,  sjældent  indeholder  mindre  end  50 — 100,000  paa  hver 
Kubikcentimeter,  oftest  langt  mere  indtil  adskillige  Millioner. 

Men  ikke  alle  Bakterier  er  lige  skadelige.  Som  de  mere  godartede 
maa  betragtes  de  syredannende  Bakterier,  de,  ved  hvis  Virksomhed 
Tykmælk  dannes.  De  kan  omdanne  Mælken,  men  hverken  de  selv 
eller  de  af  dem  frembragte  Omdannelsesprodukter  er  i  og  for  sig 
skadelige,  og  hvad  der  er  af  stor  Betydning,  de  holder  ved  deres  Til- 
stedeværelse andre  skadelige  Bakterier  nede,  navnlig  saadanne,  som 
man  i  store  Træk  kan  sammensætte  som  Forraadnelsesbakterier,  som 
ved  deres  Virksomhed  gør  Mælken  baade  modbydelig  og  giftig,  foruden 
at  de  selv  maa  antages  at  kunne  virke  direkte  sygdomsvækkende.  Saa 
kommer  dertil  de  Bakterier  og  Infektionssioffer,  som  er  direkte  smitte- 
udbredende,  som  tilfældig  kan  komme  i  Mælk  fra  Dyrene  eller  fra 
Malke-  og  Mejeripersonalet,  eller  hvem  der  ellers  kommer  i  Berøring 
med  Mælken,  Tuberkel-,  Tyfus-,  Difteribaciller,  Skarlagensfeberens 
Smitstof  og  mange  andre  infektiøse  Stoffer.  For  alle  disse  er  Mælk  et 
meget  modtageligt  og  i  høj  Grad  væxtbefordrende  Medium. 

Smudsblandet,  sur,  bitter,  slimet,  raadden  Mælk,  eller  Mælk,  som 
kan  se  uskyldig  ud  og  smage  godt,  men  som  dog  kan  være  i  høj  Grad 
kimholdig  eller  indeholde  farlige  infektiøse  Bakterier,  det  er  hvad  vi 
kan  risikere  at  faa  gennem  den  Mælk,  vi  køber,  og  der  er  Faren,  som 
en  Mælkekontrol  maa  have  til  Opgave  at  afværge. 

Nu  er  det  en  ikke  ualmindelig  Antagelse  blandt  Folk,  at  alle  de 
Farer,  der  truer  fra  Mælken,  kan  undgaas,  naar  man  pasteuriserer  eller 
koger  den.     Det  er  en  Fejltagelse.    Ved  Pasteurisering  eller  Kogning 

navnlig  naar  denne  ikke  fortsættes  meget  længe,  dræbes  de  forholdsvis 
uskyldige  Mælkesyrebakterier  samt  ganske  vist  ogsaa  de  farlige  Infek- 
tionsbakterier,  Tuberkel-,  Tyfus-,  Difteri-  o.  fl.,  hvis  de  tilfældig 
findes  i  Mælken,  men  derimod  for  største  Delen  ikke  Forraadnelses- 
bakterierne,  som  nu  faar  frit  Spil,  naar  deres  Rivaler  Mælkesyre- 
bakterierne er  slaaede  ihjel.  En  fra  Begyndelsen  forurenet  Mælk  bliver 
derfor  lettere  fordærvet,  naar  den  er  kogt,  end  naar  den  er  raa. 
Altsaa  ren  —  relativ  ren  —  Mælk  kan  have  godt  af  at  pasteuriseres 
eller  koges,  uren  Mælk  forringes  derved.  Og  fraset  andet,  de  Foran- 
dringer i  Mælkens  Tilstand  og  de  skadelige  giftige  Stoffer,  som  er 
fremkomne  ved  Bakteriernes  Virksomhed,  neutraliseres  ikke  ved  Kog- 
ning. Ved  Opvarmningen  bliver  Mælken  desuden  ikke  alene  mindre 
velsmagende  for  mange  Mennesker,  men  ogsaa  mindre  god  som  Næ- 
ringsmiddel. Det  er  et  Faktum,  at  spæde  Børn,  for  hvis  Fordøjelses- 
kanal Komælken  allerede  som  et  fremmedartet  Næringsstof  er  mindre 
tjenlig,  i  nogle  Tilfælde  nok  kan  taale  den  i  raa,  men  ikke  i  kogt  Til- 
stand. Deis  kan  altsaa  Opvarmning  langtfra  besværge  Faren  ved  uren 
Mælk,  dels  kan  vi  ikke  altid  undgaa  den  raa  Mælk. 

Man  har  da  prøvet  at  udrydde  al  Bakterievæxt  i  Mælk,  at  skabe 
et  ganske  rent  Produkt,  dels  ved  langvarig  Indvirkning  af  meget  høje 
Varmegrader,  dels  ved  Tilsætning  af  kemiske  bakteriedræbende  Stoffer. 
Om  den  første  af  disse  Fremgangsmaader  gælder  endnu  mere  end  for 
Kogningens  Vedkommende,  at  Mælken  forandres  i  sin  finere  Sammen- 
sætning og  bliver  mindre  tjenlig  til  Menneske-  specielt  Pattebarnsføde; 
om  den  sidste,  at  det  er  meget  betænkeligt  at  sætte  fremmede  Stoffer, 
ofte  ligefrem  Giftstoffer  til  Mælken.  Selv  om  Stoffet  i  og  for  sig  ikke 
er  skadeligt,  eller  det  anvendes  i  meget  ringe  Mængde,  ved  man  dog 
aldrig,  hvilke  Forandringer  det  kan  fremkalde  i  Mælken,  og  man  maa 
huske  paa,  at  man  ved  dette  Næringsstof  altid  maa  have  in  mente  den 
fine  og  ømtaalelige  Tarmkanal  og  den  let  paavirkelige  Organisme  hos 
spæde  Børn,  hvis  eneste  eller  væsentlige  Føde  det  skal  være.  Det 
gælder  her  at  holde  sig  saa  nær  op  ad  Naturen  som  muligt. 

Altsaa  skal  en  effektiv  Mælkekontrol  i  første  Linie  til- 
stræbe at  garantere  Varens  Renhed.  Det  ses  let,  at  Forholdene 
gør  Kontrollen  langt  vanskeligere  for  Mælkens  end  for  Kødets  Ved- 
kommende. Her  kan  man  enten  se  Kreaturet  i  levende  Live,  og 
dets  Slagtning  kan  følges,  hvad  der  er  det  bedste,  eller  den  slagtede 
Krop  kan  besigtiges  med  vedhængende  Organer,  hvad  der  er  det  næst- 
bedste; alt  Kød  kan  paa  den  Maade  kontrolleres.  Mælken  kan  vi  se 
paa,  lugte  til,  smage  paa,  undersøge  kemisk  uden  at  finde  noget  paa- 
faldende,  og  alligevel  kan  samme  Mælk  være  et  meget  sundhedsfarligt 
Produkt.  Og  i  hvert  Fald  kan  kun  en  mindre  Part  af  den  hver  Dag 
udbudte  Mælk  undersøges  paa  den  Maade. 

Kontrol  paa  Salgsstedet  alene,  hvor  omfattende  denne  end  gøres, 
bliver  derfor  under  alle  Omstændigheder  en  ufuldkommen  Foranstaltning. 

Denne  Betragtning  gør  sig  gældende  overalt,  hvor  Spørgsmaalet  Mælke- 
hygiejnen drøftes,  Kontrol  med  Kreaturer,  Stalde  og  Transportmidler 
nævnes  altid  først  som  det  væsentligste,  men  samtidig  saa  godt  som 
altid  som  et  fromt  Ønske,  et  skønt,  men  som  Forholdene  nu  er^  endnu 
uopnaaeligt  Maal. 

Men  Opgaven  bliver  at  stræbe  efter  dette  Maal  og  ikke  paa  For- 
haand  opgive  det.  En  sagkyndig  oifendig  Kontrol,  der  omfatter  hvert 
Udsalgssted,  hvert  Mejeri,  hver  Transportvogn,  alt  Materiel,  hver 
Gaard,  hver  Stald,  hver  Ko  og  hvert  Menneske,  der  har  med  Køerne 
og  Mælken  at  gøre,  er  i  og  for  sig  ikke  utænkelig,  og  det  er  et  Spørgs- 
maal,  om  dette  Ideal  er  saa  fjerntliggende. 

Vi  maa  huske  paa,  at  en  saadan  Kontrol  allerede  Rnder  Sted  for 
store  private  Mælkeselskabers  Vedkommende  og  det  endda  strængere 
og  i  større  Udstrækning,  end  en  offentlig  Kontrol  sandsynligvis  vilde 
blive.  Altsaa  for  at  opnaa  det  Gode  at  have  en  større  Mælkebedrift 
til  fast  Kunde  har  allerede  Hundreder  af  Landbrugere  underkastet  sig 
en  indgaaende  Kontrol,  der  i  høj  Grad  rækker  ind  i  private  Forhold, 
i  Enkeltmands  Stald  og  Enkeltmands  Hjem.  Og  iøvrigt  har  jo  ogsaa 
Andelsmejerierne  gennem  mange  Aar  i  visse  Retninger  —  Fodringen, 
Mælkens  Behandling  straks  efter  Malkningen  O;  1.  —  haft  Haand  i  Hanke 
med  sine  Leverandører.  I  Københavns  nye  Regulativ  for  Mælkesalg 
findes  ogsaa  saadanne  Bestemmelser,  som  til  en  vis  Grad  muliggør 
en  Kontrol  paa  Produktionsstedet. 

Hvorfor  skulde  saa  ikke  hver  Kommune  kunne  opstille  som  Be- 
tingelser for,  at  Mælk  maåtte  forhandles  indenfor  dens  Grænser,  at 
der  maatte  ydes  visse  Garantier,  som  kun  kunde  opnaas  ved  Kontrol 
paa  Produktionsstedet?  Og  hvorfor  skulde  Landmanden  ikke  kunne 
underkaste  sig  en  saadan  Kontrol,  som  allerede  mange  Steder  udøves 
ved  privat  Foranstaltning? 

Kontrollen,  som  skulde  bestaa  i  et  jævnligt,  hyppigt  indgaaende  Til- 
syn med  samtlige  ca.  1  Million  Malkekøer  i  Kongeriget  Danmark  og 
med  samtlige  Landbrug,  hvorfra  Mælken  sælges,  med  Mejerier,  Udsalg 
o.  s.  V.,  maatte  udøves  af  offendig  ansatte  veterinæruddannede,  mejeri- 
kyndige og  i  Mælkehygiejne  særlig  oplærte  Kontrollører. 

Om  end  hver  Kommune  nok  kunde  tage  Sagen  i  sin  Haand  og 
indføre  Mælkekontrol,  hvis  den  følte  Trang  dertil,  vilde  dog  en  saadan 
Ordning  have  nogen  mere  Vanskelighed  end  Tilfældet  er  med  Kød- 
kontrollen, bi.  a.  paa  Grund  af  Vanskeligheden  ved  at  begrænse  hver 
Kommunes  „  Mælkeopland "*.  Københavns  strækker  sig  saaledes  til  saa 
fjerntliggende  Egne  som  Fyen.  Mellemkommunale  Overenskomster 
kunde  nok  hjælpe  noget  herpaa,  men  bedst  var  det,  om  der  paa  en 
Gang  kunde  oprettes  en  almindelig  Statsmælkekontrol.  Trangen 
hertil  vilde  i  alle  Tilfælde  melde  sig  hurtigere  end  for  Kødkontrollens 
Vedkommende,  hvor  Varen  kontrolleres  paa  Stedet.  Det  kan  ikke 
nægtes,  at  for  den  enkelte  Kommune  vil  Kontroludøvelsen  udenfor  dens 

egne  Enemærker  altid  have  sine  Besværligheder,  som  ved  den  al- 
mindelige Statskontrol  vilde  undgaas. 

For  Tiden,  da  frisk  Mælk  udvikler  sig  til  en  Exportartikkel,  da 
Mælkespande  i  store  Mængder  losses  af  paa  Berlins  og  Hamborgs 
Banegaarde  under  skarp  Opsigt  af  Veterinærer  og  Sundhedspoliliti  og 
betragtede  med  skæve  Blikke  af  tyske  Agrarer,  der  hellere  end  gerne 
greb  enhver  Anledning  til  at  faa  den  hele  Import  forbudt,  vilde  en 
Statsmælkekontrol  efter  ovenanførte  Principper  være  en  mægtig  Støtte 
for  Varen. 

Og  for  de  hjemlige  Konsumenter  vilde  det  være  en  stor  Beroligelse 
at  have  en  vis  Garanti  for  den  Mælk,  der  købes,  og  hvis  Kilde  den 
enkelte  ikke  altid  kan  have  Kendskab  til.  De  store  private  Mælke- 
forsyninger, hvor  saadanne  Rndes,  har  indført  det  betydelige  Frem- 
skridt, at  kontrolleret,  god,  ren  Mælk  dog  nogenlunde  let  og  økono- 
misk overkommeligt  kan  faas;  men  det  hygiejniske  Maal  bør  være, 
at  daarlig  og  uren  Mælk  overhovedet  ikke  skal  kunne  faas,  —  det 
samme  Princip,  efter  hvilket  Kødkontrollen  virker.  Der  er  noget  ganske 
absurdt  i,  at  naar  et  Stykke  Kød  uden  Stempel  ikke  taales  indenfor 
en  Bys  Grænser,  Mælk  derimod  uden  Spor  af  Garanti  for  dens  Op- 
rindelse frit  kan  sælges  paa  Gader  og  Stræder.  Saalænge  den  urene 
Mælk  sælges,  er  der  altid  nogen,  der  drikker  den  og  kommer  til  at 
lide  under  Følgerne. 

Og  hvem  skal  betale  en  saadan  Kontrol?  Den  kan  tænkes  betalt 
af  Staten  og  Kommunerne  eller  af  Mælkeproducenterne  —.  ligesom 
Slagterne  betaler  for  Kontrollen  af  Kødet.  Men  i  sidste  Instans 
bliver  den  naturligvis  som  al  anden  Næringsmiddelkontrol  betalt  af 
Konsumenterne.  Det  bør  dog  ikke  skræmme.  Det  vil  blive  en  for- 
holdsvis ringe  aarlig  Udgift  pr.  Ko  og  en  ganske  forsvindende  Udgift 
pr.  Liter  Mælk,  som  vil  være  tilstrækkelig  til  at  holde  en  almindelig 
Kontrol  i  Gang,  og  den  yderst  ringe  Fordyrelse  af  Mælken,  der  vilde 
fremkomme,  vilde  mange  Gange  opvejes  af  den  mindre  Sygelighed  og 
Dødelighed,  som,  —  det  behøver  man  ikke  at  være  hygiejnisk  Sang- 
viniker for  at  forudsige  — ,  absolut  sikkert  vilde  blive  Følgen. 

Fra  nogle  Sider  vilde  der  nu  alligevel  nok  ved  eventuel  Indførelse 
af  tvungen  offentlig  Mælkekontrol  af  den  Art,  som  her  er  foreslaaet, 
hæve  sig  Røster  om  Byrder,  som  af  Byerne  paalægges  Landet,  om 
ufornødne  Tvangsforanstaltninger  o.  s.  v.  Men  forhaabentlig  vilde 
Landboerne  —  ogsaa  de  mælkeproducerende  —  snan  indse,  at  de  selv 
ogsaa  er  interesserede  i  at  værnes  mod  de  Farer,  som  den  Mælk,  der 
nu  blandes  sammen  og  spredes  omkring  igen,  kan  indeholde.  Der  er 
allerede  paa  Mejerimøder  faldet  Ytringer,  stilfærdige  og  forsigtige,  som 
Reglen  er,  naar  der  lyder  Kritik  over  vore  Landbrugsprodukter,  men 
alligevel  ret  vægtige  fra  Mejerister  om  Smittefaren,  som  den  Mælk,  de 
er  nødsagede  til  at  modtage  paa  Mejerierne,  ofte  medfører,  Betegnel- 
sen  „Mejeristhalse"*  om  visse  i  denne  Klasse  særlig  hyppigt  forekom- 

mende  infektiøse  Halskatarrher  er  ved  at  blive  gængs  blandt  Landlæ- 
ger. Kontrollen  vilde  da  kun  være  en  Sikkerhedsforanstaltning,  en 
Ordning  mellem  Producenter  og  Konsumenter  til  begges  fælles  Gavn. 
Kontrollen  vilde  kunne  blive  en  Hjælp  for  Landmanden,  Kontrollørerne 
blive  Raadgivere  og  Vejledere,  deres  Hverv  udvikle  sig  til  en  Art  Kon- 
sulentvirksomhed. Det  rette  Tillidsforhold  vilde  nok  her  indfinde  sig, 
og  en  fornuftig  Samarbejden  i  hygiejnisk  Retning  fremgaa  deraf.  Det 
vilde  være  smukt,  om  Danmark  ogsaa  paa  denne  Del  af  Mælkerivæse- 
nets  Omraade  kunde  komme  til  at  gaa  i  Spidsen. 


Andet  længere  Udenrigsophold 

Af  Georg  Brandes 

22. 

Det  Paris,  jeg  gensaa,  var  et  forandret.  Allerede  paa  Rejsen  fra 
Caiais  hørte  jeg  til  min  Forundring  den  hidtil  strengt  forbudne  Mar- 
seillaise  nynne  og  brumme.  I  Paris  gik  Folk  med  hinanden  under 
Armen  syngende  gennem  Gaderne,  og  Marseillaisen  hørtes  overalt. 
Stemmerne  var  i  Regelen  raa,  og  det  virkede  pinligt  at  høre  den  Sang, 
der  var  bleven  hellig  ved  saa  længe  at  have  maattet  forstumme,  saa- 
ledes  profaneret  under  Vrælen  og  Skrig  af  Halvdrukne  ved  Nattetid. 
Men  ogsaa  de  følgende  Dage  blev  den  nynnet,  tudet,  fløjtet  og  sunget 
overah,  og  da  Franskmændene  er  et  af  Jordens  mest  umusikalske 
Folk,  lød  det  fordetmeste  meget  ilde. 

Der  var  i  de  Dage,  da  endnu  intet  Sammenstød  mellem  Troppe- 
masserne havde  fundet  Sted,  en  vis  Oprømthed  over  Paris;  den 
sporedes  i  alle  Samtaler;  Folk  var  livfuldere,  mere  højrøstede,  snakkede 
mere  end  ellers;  Droskekuskene  brølte  højere  og  knaldede  mere  uop- 
hørligt med  deres  Piske. 

Forvisningen  om  tilkommende  Sejre  kom  allevegne  til  Orde,  selv 
hos  Hotelpersonalet  i  Rue  Racine,  og  fra  Opvarternes  Læber  paa  en- 
hver Restaurant.  Alle  fortalte  om,  hvor  mange  der  allerede  var  gaaede 
frivilligt  med;  Tallet  steg  dog  fra  Dag  til  Dag;  først  var  det  Titusind, 
saa  Fem  og  halvfjerdsindstyve  Tusinde,  saa  Hundredtusind.  Rundt 
om  i  det  latinske  Kvarter  sad  Studenterne  i  deres  Kafeer,  en  Mængde 
af  dem  i  deres  Uniformer,  omgivne  af  deres  Kammerater,  der  sagde 
dem  Farvel.  Betegnende  nok  havde  de  ikke  mere  deres  Kvinde- 
mennesker hos  sig ;  de  kastede  dem  tilside,  nu  da  det  var  Alvor.  Hver 
Eftermiddag  saas  et  langt,  langt  Vogntog  med  afgaaende  unge  Soldater 
bevæge  sig  ud  mod  Nordbanegaarden.  Fra  hver  Vogn  vajede  store 
Faner.     Kvinderne,   de  gamle  Mødre,  Arbejdersker,    som  sad  med   i 

Vognene,  holdt  mægtige  Buketter  ud  paa  lange  Stænger.  Den  tykke 
Menneskemasse,  hvorigennem  man  kørte,  var  alvorlig;  men  Soldaterne 
bevarede  fordetmeste  deres  Lystighed,  skar  Ansigter,  røg  og  drak. 

Alligevel  havde  Kejserens  Proklamation  gjort  et  meget  daarligt  Ind- 
tryk. Det  skulde  virke  som  Ærlighed,  at  han  spaaede.  Krigen  vilde 
blive  lang  og  pinlig  (longue  et  penible);  det  havde  overfor  et  Folk 
med  det  franskes  Nationalkarakter  været  bedre,  om  han  havde  kunnet 
skrive,  den  vilde  blive  „frygtelig "men  kort".  Selv  nu,  da  man  havde 
taget  sig  i  Situationen,  laa  denne  Proklamation  over  Sindene  som  en 
Mare.  Des  mere  forbauset  blev  jeg,  da  et  gammelt  Eksemplar  af  det 
danske  Dagbladet  fra  30.  Juli  kom  mig  i  Hænde  og  jeg  deri  læste,  at 
Korrespondenten  (den  da  til  Paris  nysankomne  Topsøe)  havde  set  en 
Blusemand  rive  Hanen  af  efter  Læsningen  af  Proklamationen  og  hørt 
ham  raabe:  Leve  Frankrig!  Saa  frivolt  vedblev  man  da  at  fodre  det 
danske  Publikum  med  den  Næring,  hvortil  det  var  vænnet. 

Ved  den  8.  og  9.  August  traf  jeg  gentagne  Gange  Artiklens 
Forfatter.  Han  meddelte  mig,  at  Hertugen  af  Cadore  var  traadt  yderst 
ubestemt  op  i  Kjøbenhavn  og  ikke  havde  opnaaet  det  mindste  der. 
løvrigt  var  Topsøe  mærkværdigt  uvidende  med  Hensyn  til  franske 
Forhold,  havde  alt  i  alt  kun  været  fire  Uger  i  Frankrig  og  tilstod 
aabent,  at  han  efter  Evne  pyntede  paa  sine  Korrespondancer.  Han 
havde  endnu  aldrig  havt  Adgang  til  Corps  législatif;  ikke  desmindre 
havde  han  skildret,  hvorledes  der  kom  Taarer  i  Øjnene  rundt  om  hos 
Medlemmerne  og  paa  Tribunerne  den  Dag,  da  Hertugen  af  Grammont 
„atter  løftede  Frankrigs  Fane  højt".  Han  sagde:  Jeg  har  været  naiv 
som  et  Barn  med  Hensyn  til  denne  Krig"  og  tilføjede,  at  Bille  havde 
været  endnu  naivere  end  han  selv. 


23. 

Man  kunde  ikke  rose  de  franske  Blades  Holdning  i  Tiden  fra  Krigs- 
erklæringen til  de  første  Slag.  De  pralede  og  hoverede  forud  paa  den 
anstødeligste  Maade,  førte  intet  andet  i  Munden  end  de  Sejre,  de  paa 
Forhaand  indregistrerede,  og  da  først  og  sidst  Indtoget  i  Berlin.  Den 
ubetydelige  Træfning  ved  Saarbrucken  betegnedes  overalt  som  Premiere 
victoire!  Karikaturerne  i  Butiksvinduerne  røbede  ogsaa  et  forskrække- 
ligt  Overmod.  Man  mindedes  smerteligt  om  Franskmændenes  Optræden 
før  Slaget  ved  Azincourt  i  Shakespeares  Henrik  V. 

Det  kunde  ikke  undre,  at  den  saaledes  ophidsede  Befolkning  om 
Aftenen  drog  gennem  Gaderne  under  Raabet:  A  Berlin!  A  Berlin! 

I  Teatrene  gav  den  fædrelandske  Begejstring  sig  paa  den  nemmeste 
Maade  Luft,  uden  at  bringe  nogetsomhelst  Offer.  Saasnart  man  i 
Théåtre  frangais  havde  set  det  første  Stykke,  raabte  Publikum  uvæger- 
ligt: La  Marseillaise !  og  faa  Minutter  efter  traadte  den  dejlige  Skue- 
spillerinde Frk.  Agar  ind,  klædt  i  græsk  Dragt.  To  franske  Faner  blev 

holdte  over  hendes  Hoved.  Hun  sang  derpaa  roligt,  sublimt  med  et 
paa  en  Gang  behersket  og  henrivende  Udtryk  Marseillaisen.  De  talrige 
Afskygninger  i  hendes  Stemme  svarede  paa  det  skønneste  til  hendes 
levende  og  dog  ganske  skulpturale  Mimik,  og  hun  virkede  gribende, 
skønt  enkelte  Vendinger  i  denne  Sang  passede  daarligt  til  det  daværende 
Øjeblik,  saaledes  f.  Eks.  Anraabelsen  af  Friheden,  Bønnen  til  den  om 
at  kæmpe  for  dens  Forsvarere.  Da  det  sidste  Vers  kom,  greb  hun 
Fanen  og  knælede  ned;  fra  Tilhørerne  raabtes  Debout!  Alle  refste'sig 
og  hørte  staaende  paa  Slutningen,  der  fulgtes  af  vanvittigt  Bifald. 

Man  greb  enhver  Lejlighed  til  at  tilkendegive  sit  Fædrelandssind. 
En  Aften  spilledes  Le  lion  amoureux,  I  den  lange  Replik,  der  slutter 
anden  Akt,  skildrer  en  ung  Republikaner  den  Hær,  som  under  Revolu- 
tionen første  Gang  gik  over  Grænsen  og  slog  de  prøjsiske  Hære 
sønder  og  sammen.  Hele  Teatret  skummede  som  et  Hav. 

24. 

Det  var  Sommerdage,  og  til  Trods  for  deri  politiske  og  krigerske 
Ophidselse  lokkede  de  fredelige  Skove  og  Parker  i  Omegnen  af  Paris. 
Fra  det  latinske  Kvarter  søgte  mangt  et  Par  i  al  Stilhed  ud  til 
Skoven  ved  St.  Germain  eller  den  dejlige  Lund  ved  Chantilly. 
Man  købte  sig  om  Morgenen  en  stegt  Høne  og  en  Flaske  Vin  og  til- 
bragte det  meste  af  Dagen  under  de  smukke  Egetræer,  lagde  sig  ned 
og  spiste  i  det  Grønne.  Nu  og  da  flettede  en  af  de  unge  Kvinder 
en  Krans  af  Egeblade  og  lagde  den  om  sin  Ledsagers  Straahat,  mens 
han  barhovedet  strakte  sig  ud  og  stirrede  op  i  Træernes  Kroner.  Jeg 
bevarede  lang  Tid  derefter  til  Erindring  en  saadan  Krans,  og  det  var 
vemodigt  at  se  paa  dens  tørrede  Blade  nogle  Aar  senere,  da  under 
Krigen  den  hele  Skov  ved  Chantilly  var  bleven  fældet;  den  Krans 
var  nu  alt,  hvad  der  var  tilbage  af  den  prægtige  Egelund  der. 

25. 

Meddelelsen  om  Slaget  ved  Weissenburg  den  4.  August  vakte  Sorg, 
men  mest  i  Skikkelse  af  stor  Forundring.  Hvorledes?  Man  havde  lidt 
et  Nederlag?  Man  begyndte  da  ikke  straks  med  at  sejre.  Nu,  Sejren 
vilde  hurtigt  følge.  Og  virkelig  næste  Morgen  foer  som  en  Løbeild  en 
Sejersnyhed  gennem  Staden.  Man  havde  saa  sikkert  ventet  den,  at 
man  rent  forsømte  en  Undersøgelse  af  hvorledes  og  hvorvidt  den  var 
hjemlet.  Alt  flagede;  alle  Heste  havde  Flag  i  Panden,  Folk  gik  med 
smaa  Flag  i  Hattene.  Opad  Dagen  erfores  det,  at  Alt  var  Usandhed, 
og  Nedslaaetheden  var  stor.*) 

Næste  Aften,  som  jeg  traadte  ud  af  Théåtre  frangais,  stod  Kejserens 
forfærdelige  Telegram  at  læse,  opslaaet  i  flere  Eksemplarer  paa  Bue- 
gangens Søjler:   „Mac  Mahon  har  tabt  et  Slag.    Frossard  trækker  sig 

♦)  Se  Samlede  Skrifter  VII,  14. 

tilbage.  Sætter  skyndsomt  Paris  i  Forsvarsstand!''  Da  indsaa  jeg  som 
Enhver  Ulykkens  hele  Omfang.  Napoleon  havde  øjensynlig  tabt  Hovedet; 
Slutningen  af  Depechen  havde  jo  slet  ikke  behøvet  at  oifenliggøres. 

Straks  derefter  udstedtes  Kejserindens  Proklamation,  der  næsten 
var  Fjantet.  Jeg  er  midt  iblandt  Eder",  hed  det  deri  —  en  dejlig  Trøst 
for  Parises  Befolkning.    . 

Forbauselsen  frembragte  en  Art  Lammelse;  Vreden  søgte  sig  en 
Genstand,  men  vidste  endnu  ikke  ret  over  hvem  den  skulde  gaa  ud. 
Man  havde  jo  ogsaa  endnu  altfor  ringe  Kundskab  til  det  Skete.  Siécle 
havde  straks  en  temmelig  oprørsk  Artikel,  men  der  behøvedes  intet 
ophidsende  Sprog  i  Aviser.  Endog  en  Fremmed  indsaa,  at  nødtes  man 
til  Forsvar  af  Paris  efter  et  Nederlag  endnu,  saa  var  Kejserdømmet  til 
Ende. 

Forbitrelsen,  der  skulde  have  Luft,  vendte  sig  først  mod  Ministrene, 
og  latterligt  nok  fik  den  Pressen  paabudte  Tavshed  om  Troppernes 
Bevægelser  (le  mutisme)  Skyld  for  Nederlaget  ved  Weissenburg;  saa 
svingede  Forbitrelsen  og  rettedes  mod  Generalerne,  der  stempledes  som 
forsømmelige  og  uduelige,  indtil  den  tungt  og  langsomt  drejede  sig  mod 
Kejseren  selv. 

Men  med  den  Hast,  det  franske  Stemningsliv  har,  og  ved  den  Fart, 
hvormed  Begivenhederne  fulgte,  var  selve  denne  Forbitrelse  kortvarig. 
Den  rasede  nogle  Dage  og  faldt  saa  af  Mangel  paa  Modsigelse  ganske 
af  sig  selv,  fordi  den  Følelse  udbredte  sig,  at  Kejserens  Tid  uigenkalde- 
ligt var  forbi,  og  at  han  endnu  kun  eksisterede  af  Navn.  Et  Vidnes- 
byrd om  disse  Omslags  Hurtighed  var  tre  paa  hinanden  følgende  Ar- 
tikler af  Edmond  About  i  Dagbladet  Le  Soir.  Den  første,  skrevet  fra 
hans  Ejendom  i  Saverne  ved  Strassburg,  var  yderst  bitter  mod  Kej- 
seren; den  begyndte:  „Napoleone  tertio  feliciter  regnante,  som  man  i 
gamle  Dage  sagde,  har  jeg  med  mine  Øjne  set,  hvad  jeg  aldrig  havde 
troet  at  skulle  opleve:  Elsass  oversvømmet  af  en  fjendtlig  Hær."  Den 
næste  Artikel,  skrevet  i  Midten  af  August  nogle  Dage  senere,  da  About 
var  ankommen  til  Paris,  betegnede  uden  videre  Kejseren  som  „den 
sidste  Bonaparte"  og  begyndte:  Jeg  ser,  jeg  har  skrevet  som  en 
sand  Provinsbo;  i  Provinserne  har  man  for  Øjeblikket  to  For- 
bandelser paa  Læberne,  en  mod  Prøjserne  og  en  mod  dem,  der  be- 
gyndte Krigen;  i  Paris  er  man  et  langt  Stykke  videre;  dér  har 
man  kun  én  Forbandelse  paa  Læben,  én  Tanke  og  ét  Ønske:  der 
er  Navne,  man  allerede  ikke  nævner  mere  i  Paris  end  om  de  stam- 
mede fra  det  12.  Aarhundrede." 

Hvad  han  her  skrev,  var  i  Øjeblikket  sandt  og  rigtigt.  I  Breve  blev 
jeg  jævnlig  adspurgt  om  hvad  Franskmændene  nu  sagde  om  Regeringen 
og  Kejseren.  Svaret  var,  at  hele  denne  Side  af  Sagen  i  Paris  var  for- 
ældet. Sagde  jeg  til  en  af  mine  Bekendte:  Eh  bien,  que  dites  vous  de 
Vempereur?  lød  Svaret:  Mais,  mon  cher,  je  n'en  dis  rien.  Vous  voyez 
si  bien  que  moi,  quHl  ne  compte  plus.    Cest  un  homme  par  terre. 


Åndet  længere  Udenrigsophold  135 

Tout  le  monde  le  sait;  la  gauche  méme  ne  Vattaque  plus.  End  ikke 
Hovedstadens  Kommandant,  General  Trochu,  nævnede  Napoleons  Navn 
i  sin  Proklamation  til  Paris.  Han  selv  vovede  knap  at  lade  høre  fra 
sig.  Efter  nødtvungen  at  have  opgivet  Overkommandoen,  fulgte  han 
Hæren  som  Skyggekejser,  som  en  Slags  Tilskuer,  et  overflødigt  Stykke. 
Det  hed  sig  om  ham :  On  croit  qu'il  se  proméne  un  peu  aux  environs 
de  Chdlons. 

Som  man  ser,  var  Kejserens  Afsættelse  foregaaet  i  Bevidsthederne, 
og  saa  at  sige  oifenlig  festslaaet,  flere  Uger  før  Slaget  ved  Sedan 
medførte  hans  Overgivelse  til  Kongen  af  Prøjsen  og  Udraabelsen  af 
den  franske  Republik.  Revolutionen  af  6.  September  var  ingen  Om- 
væltning, men  Stadfæstelse  af  en  Tilstand,  hvorom  man  i  Hovedstaden 
var  enig,  og  havde  været  det  endnu  før  Slaget  ved  Gravelotte. 

Man  beredte  sig  i  Paris  af  al  Magt  til  Byens  Forsvar.  Det  værne- 
pligtige Mandskab  kaldtes  under  Vaaben,  store  Masser  af  Frivillige 
indøvedes.  Rørende  var  det  at  se  de  fattige  Arbejdere  eksercere  paa 
Carousselpladsen  for  at  gaa  ind  i  Frikorpserne.  Rigtignok  saa  de  fleste 
saa  blodløse  og  elendige  ud,  at  man  skulde  tro,  de  gik  med,  fordi  de 
fik  en  Franc  om  Dagen  og  Uniform. 

26. 

Den,  hvis  Vej  daglig  førte  ham  gennem  Fæstningsanlæggene,  kunde, 
hvor  læg  hans  Forstaaelse  end  var,  indse,  at  de  var  yderst  ringe.  Man 
hørte  ogsaa  stadig  anføre  Trochu's  Ord :  Jeg  indbilder  mig  ikke  at  kunne 
standse  Prøjserne  med  de  Tandstikkere,  man  nu  planter  paa  Volden.  *" 
Underligt  nok  indesluttede  man  Paris  saaledes  i  en  Ring  af  Murværk, 
at  der  ved  Gennemkørslen  i  Boulogneskoven  neppe  var  Plads  for  en 
Vogn  med  to  Heste.  Man  borede  Skydehuller  i  disse  Mure  og  Volde; 
men  Faa  tvivlede  om,  at  det  tyske  Artilleri  med  største  Lethed  kunde 
knuse  hele  dette  Værn. 

At  uddele  Vaaben  til  den  civile  Befolkning,  som  Bladene  enstem- 
migt krævede,  vovede  man  af  letfattelige  Grunde  ikke.  Kejserindens 
Regering  maatte  holde  paa  det  Bestaaende;  alligevel  havde  man  —  vel 
omtrent  fra  den  8.  August  —  i  Paris  det  Indtryk,  at  hvad  der  nu  var 
tabt,  det  var  tabt  uigenkaldeligt. 

Jeg  ansaa  det  for  en  Ærespligt  at  vende  tilbage  til  Danmark,  ifald 
vi  blev  inddragne  i  Krigen,  og  levede  med  Tanken  herpaa  for  Øje. 
For  Frankrig  imødesaa  jeg  med  fuld  Sikkerhed  den  nærforestaaende 
Revolution;  jeg  led  under,  at  Oppositionen  ikke  havde  en  almindeligt 
udpeget,  stor  og  energisk  Mand  blandt  sine  Førere,  og  at  en  elendig 
Personlighed  som  Rochefort  nu  atter  daglig  blev  nævnt  og  fremdraget. 
Paa  Gambetta  tænkte  endnu  Ingen,  skønt  hans  Navn  var  anset,  da 
han  i  det  sidste  Aarstid  havde  gjort  sig  gældende  som  Kammerets 
heftigste  Taler.  Men  det  var  ikke  Talere,  hvortil  der  trængtes. 

Det  nye  Ministerium,  der  fulgte  paa  Ollivier's,   indgød  mig  ingen 

Tillid.  Førsteministeren  Palikao  betegnedes  i  Bladene  som  enjemmand 
(Den  sædvanlige  Floskel).  Det  hed  sig,  at  han  „ikke  vilde  viere  bange 
for  at  lade  Bulevarderne  rydde  med  Kardætsker";  men  det  Geni, 
som  dertil  udkrævedes,  var  jo  ikke  stort.  Det  var  Frankrig,  han  skulde 
rydde  for  Tyskerne,  og  dertil  fordredes  mere. 

Renan  havde  maattet  afbryde  den  Rejse  til  Spitsbergen,  som  han  i 
Følge  med  Prins  Napoleon  havde  foretaget;  Prinsen  og  hans  Selskab 
var  kun  naaede  til  Tromsøe,  da  de  paa  Grund  af  Krigen  blev  kaldte 
tilbage,  og  Renan  var  i  den  heftigste  Sindsbevægelse;  Han  sagde :  Ingen 
Straf  vilde  være  for  haard  for  denne  hovedløse  Kæltring  Ollivier,  og 
det  Ministerium,  der  er  fulgt  paa  hans,  er  værre.  Ethvert  tænkende 
Menneske  maatte  sige  sig  selv,  at  Erklæringen  af  denne  Krig  var 
Vanvid  (A-t-on  jamais  vu  pareille  folie,  mon  Dieu,  mon  Dieu,  (fest 
navrant  Nous  sommes  un  peuple  désarfonné,).  For  ham  var  Palikao 
kun  en  Røver,  Jérome  David  en  Morder.  Han  betragtede  Strassburgs 
Fald  som  umiddelbart  forestaaende.  Han  var  mindre  forundret  end  j^ 
over  den  grænseløse  Uduelighed,  den  franske  Flaade  under  disse  van- 
skelige Forhold  lagde  for  Dagen;  enhver  Plan  til  en  Landgang  i  Nord- 
tyskland var  allerede  da  (12.  August)  opgivet,  og  ikke  engang  en 
Blokade  af  Havnene,  som  den,  de  Danske  seks  Aar  før  havde  gennem- 
ført, formaaede  den  franske  Flaade  at  iværksætte. 

Taine  var  nedslaaet  som  Renan.  Fra  Tyskland,  hvortil  han  var 
rejst  for  at  forberede  en  Afhandling  om  Schiller,  var  han  vendt  tilbage, 
fordi  Fru  Taines  Moder  pludselig  var  død.  Allerede  den  2.  August,  før 
endnu  noget  Slag  var  slaaet,  følte  han  sig  højst  bekymret,  tog  Mulig- 
heden af  Frankrigs  Nederlag  i  Betragtning  og  udtalte  overhovedet  dyb 
Sorg  over  at  to  Nationer  som  Frankrigs  og  Tysklands  nu  skulde  føre 
en  saadan  Folkekrig  imod  hinanden.  Han  gav  denne  sin  Sorg  et  gribende 
og  uforglemmeligt  Udtryk.*) 

Philaréte  Chasles  saa  i  Nederlagene  en  Bestyrkelse  af  sine  Dag 
ud.  Dag  ind  forkyndte  Lærdomme  om  at  de  latinske  Folk  var  i 
stedse  mere  rivende  Nedgang:  Spanien  og  Portugal,  Italien,  Rumæ- 
nien, de  sydamerikanske  Republiker  var  efter  hans  Opfattelse  i  moralsk 
Forraadnelsestilstand,  Frankrig  et  rent  Byzants.  Det  havde  været  en 
Dumdristighed  uden  Mage  at  ville  gøre  denne  Krig  til  en  afgørende 
Racekamp  mellem  den  Stamme,  der  som  protestantisk  førte  fri  Forsk- 
ning i  sin  Fane,  og  den,  der  endnu  ikke  havde  formaaet  at  skaffe  sig 
af  med  Paven  og  den  politiske  Enevælde.  Nu  bødede  Frankrig  derfor. 

Ude  i  Meudon,  hvor  han  laa  paa  Landet,  var  der  —  rimeligvis  ved 
Skødesløshed  —  sket  gentagne  Eksplosioner,  sidste  Gang  den  20. 
August.  Man  havde  netop  sendt  Bazaine  tyve  Kasser  Patroner;  der  stod 
hundrede  endnu,  som  skulde  gaa  af  den  Dag,  da  de  indstændigt  vår 
forlangte.    De  sprang  i  Luften,  og  ingen  i  den   lille  By  betvivlede,   at 

»)  Saml.  Skrifter  VII,  14,  15. 

Sprængningen  var  prøjsiske  Spioners  Værk.  Thi  saa  vidt  var  man  nu 
kommen,  at  man  saa  prøjsiske  Spioner  alle  Vegne.  (I  Krigens 
første  Maaned  kaldtes  i  Frankrig  alle  Tyskere  Prøjsere).  Man  lagde 
Vægt  paa,  at  General  Frossards  Brodersøn,  en  ung,  saaret  Lieutenant, 
der  laa  i  Chasles'  Taarnbygning  af  et  Kaardestød  i  Brystet  og  i  Reglen 
var  fra  sig  selv,  men  ved  Braget  var  faret  i  Vejret  og  blevet  klar, 
havde  raabt:  „Det  er  Forræderi!  det  er  Kammeret  Nr.  6,  der  springer 
i  Luften."  Virkelig  laa  Patronerne  der.  Det  hed  sig,  at  man  i  Meudon 
havde  fundet  Spor  af  samme  Sprængstof,  der  havde  været  anvendt  til 
Bomber  mod  Kejseren  i  de  første  Dage  af  Maj  (et  Attentat,  der  rime- 
ligvis var  anlagt  af  Politiet).  Gerningsmanden  blev  imidlertid  —  vistnok 
af  gode  Grunde  —  uopdaget. 

Hvad  forfængeligt  der  var  ved  den  gamle  Philaréte  Chasles,  var 
gaaet  ganske  af  ham  i  denne  alvorlige  Tid,  der  syntes  at  gøre  de  bedre 
Mennesker  endnu  bedre.  Ogsaa  hans  Niece,  der  ellers  var  højttalende  og 
indbildsk,  var  som  forandret.  Hun  sad  en  Dag,  jeg  var  hos  dem  i 
Meudon,  længe  i  en  Krog  og  græd  stille.  Man  var  derude  som  i  Feber, 
havde  ingen  Ro  paa  sig,  vilde  dels  erfare  det  Nyeste,  dels  føle  Paris*es 
Puls.  Da  vi  den  Dag  havde  spist,  bad  Chasles  mig  om  at  tage  med 
ham  til  Byen,  og  da  vi  ankom,  tog  han  en  Vogn  og  kørte  omkring 
med  mig  to  Timer  i  Tcæk  for  at  iagttage  Stemningen.  Vi  hørte  talløse 
Anekdoter  fortælle,  mest  apokryfe,  men  som  afepejlede  Øjeblikkets 
Tro:  Kejserinden  havde  sendt  tre  Milliarder  (!)  i  fransk  Guld  til  Lon- 
dons Bank.  Kejseren,  der  var  skinsyg  paa  Mac  Mahon,  siden  denne 
frelste  ham  ved  Magenta,  havde  berøvet  sin  Feltherre  Kommandoen 
over  Turcoeme,  skønt  Marskallen  i  Krigsraadet  havde  sagt:  „Man  maa 
give  Turcoerne  til  mig,  de  lyder  ingen  anden.**  Og  virkelig  havde 
Ingen  Magt  over  dem  uden  han.  Naar  en  af  dem  havde  stjaalet  eller 
paa  anden  Maade  forset  sig,  og  Mac  Mahon,  hvem  de  kun  kaldte  vor 
Marskal,  red  ned  ad  deres  Front  og  skændte  paa  dem,  gav  de  sig  til 
at  græde,  styrtede  til  og  kyssede  hans  Fødder,  klyngede  sig  til  hans 
Hest  som  Børn,  der  beder  om  Forladelse.  Nu  havde  man  begaaet  den 
store  Fejl  at  give  dem  til  en  anden  General.  Og  da  man  vilde  blænde 
Tyskerne  med  dem,  havde  man  ført  dem  og  Zuaverne  allerførst  i 
Ilden,  skønt  Bazaine  forstandigt  havde  sagt:  „Naar  man  vil  køre,  be- 
gynder man  ikke  med  Galoppen.**  Saaledes  var  disse  Kæmetropper 
blevne  oprevne  i  første  Sammenstød.  Det  hed  sig,  at  af  2,500  Turcoer 
var  der  kun  29  tilbage. 

Hvorledes  Folkesagn  danner  sig  i  Kraft  af  Trangen  til  at  personlig- 
gøre hele  Slag  i  Feltherrernes  Sammenstød,  ganske  som  paa  den 
homeriske  Tid  eller  hos  Shakespeare,  røbede  sig  i  en  Anekdote  som 
denne,  der  blev  fortalt  os:  Kronprinsen  af  Prøjsen  kæmpede  ved 
Worth  meget  tappert  i  første  Linje.  At  han  bragte  Turcoerne  i  For- 
virring, beroede  paa,  at  en  Solstraale  feldt  paa  den  Sølvørn,  han  bar 
paa  sin  Hjelm.  Araberne  saa  deri  et  Tegn  fra  Himlen.  Mac-Mahon,  der 

Stod  Og  skød  i  Geleddet,  var  saa  nær  Kronprinsen,  at  denne  raabte 
over  mod  ham  paa  Fransk:  Voila  un  homme!,  men  Franskmanden 
overbød  ham  i  ridderlig  Artighed,  thi  han  tog  til  sin  Kasket  og  s  varte: 
Voila  un  heros! 

27. 

Jeg  havde  efter  min  Tilbagekomst  til  Paris  taget  Undervisning  hos  en 
fortræffelig  Sproglærerinde,  en  gammel  Pige,  der  i  mange  Aar  havde 
undervist  Skandinaver  i  Fransk,  Frøken  Guémain,  til  hvem  jeg  skrev 
Stile  i  Form  af  Skildringer  eller  Betragtninger,  for  at  erhverve  mig 
Øvelse  i  det  skriftlige  Udtryk.  Hun  havde  kendt  de  fleste  notable  Nord- 
boer, der  i  den  sidste  Snes  Aar  havde  besøgt  Paris,  havde  bl.  A. 
undervist  Magdalene  Thoresen,  da  denne  opholdt  sig  der  som  ung. 
Det  var  en  udmærket  Skabning,  et  sjældent  Menneske,  intelligent,  fint- 
følende og  uskyldig,  der  efterlod  et  uforglemmeligt  Indtryk.  Udenfor  de 
berammede  Undervisningstimer  talte  vi  stundom  i  Timevis  med  hinanden. 
Hvor  vemodigt,  at  saadanne  gode  og  sjældne  Kvinders  Liv  forsvinder 
uden  at  de  i  levende  Live  faar  nogen  synderlig  Tak,  og  uden  at  nogen 
af  de  talrige,  mod  hvem  de  har  gjort  vel,  offenligt  udtaler,  hvad  de  var 
værd.  Hun  havde  al  den  franske  Finhed  i  Forening  med  al  en  gammel 
fattig  Piges  Beskedenhed,  var  paa  én  Gang  personligt  uerfaren  og  i 
Kraft  af  det  meget,  hun  havde  set,  i  høj  Grad  verdenserfaren.  Jeg  be- 
søgte hende  igen  i  1889  efter  nitten  Aars  Forløb,  da  jeg  gennem  Jonas 
Lie  og  hans  Hustru,  der  kendte  hende,  erfor  hendes  Adresse.  Jeg 
fandt  hende  ældet,  endnu  mere  elskværdig  og  rørende  ydmyg.  Det 
skar  mig  i  Hjertet,  da  hun  sagde  til  mig:  Cest  une  vraie  charité  que 
vous  me  fattes  de  venir  me  voir. 

Frøken  Guémain  var  som  alle  andre  heftigt  bevæget  ved  hvad  vi 
dagligt  oplevede  under  denne  voldsomme  Spænding.  Som  Kvinde  var 
hun  modtageligst  for  Indtryk  af  den  Alvor,  der  nu  havde  grebet  endog 
letsindige  Mennesker,  og  af  den  fædrelandske  Begejstring,  der  bredte 
sig  til  stedse  videre  Kredse.  Hun  holdt  den  for  dybere  og  stærkere 
end  den  i  Regelen  var. 

28. 
Hos  mine  italienske  Venner  var  Stemningen  højligt  forskellig.  Ita- 
lienerne og  Italienerindeme  var  efter  deres  Vane  ganske  som  Børn,  lo 
af  det  Hele,  var  glade  over,  at  Prøjserne  „bankede"  Franskmændene, 
hvem  de  som  gode  Patrioter  ønskede  al  Landsens  Ulykke.  De  Franske 
var  optraadte  som  Tyranner  i  Italien;  nu  havde  de  det  saa  godt.  Prøj- 
serne kom  desuden  ikke  til  Paris.  Men  ifald  de  kom,  saa  vilde  de  tage 
godt  imod  dem,  indbyde  dem  til  Middag  som  Venner.  Undertiden  for- 
søgte jeg  at  tage  til  Genmæle,  men  kom  galt  afsted.  Da  jeg  en  Dag  til 
en  stor  og  svær  Romerinde  gjorde  en  Bemærkning  om  Italienernes 
Utaknemmelighed  mod  Franskmændene,  foer  den  gode  Frue  i  Vejret  som 


Andet  længere  Udenrigsophold  139 

Stukket  med  en  Kniv  og  udbredte  sig  med  Lidenskab  om  Franskmæn- 
denes Skændighed.  Romerne  var  —  som  vel  Hvermand  vidste  — 
Jordens  første  Nation.  Naar  Franskmændene  havde  Forgrebet  sig  paa 
dem.  vovet  at  forhindre  dem  i  at  gøre  deres  By  til  Italiens  Hovedstad 
ved  i  den  at  lægge  fransk  Besætning,  som  intet  havde  der  at  gøre,  saa 
havde  de  selv  udæsket  den  Nemesis,  der  nu  ramte  dem,  og  som  Ita- 
lienerne med  straalende  Øjne  fulgte.  Hun  sagde  dette  trods  Vreden 
med  en  Holdning  og  en  Værdighed,  saa  man  fik  det  Indtryk,  at  der- 
som hun  en  Dag  blev  kaldet  til  at  beklæde  en  Trone,  vilde  hun  sætte 
sig  paa  den  naturligt  og  uforlegent,  som  var  Sligt  for  en  Romerinde 
kun  hvad  der  skyldtes  hendes  Blod. 

29. 

Imidlertid  begyndte  Nederlagene  og  Ydmygelserne  at  forvirre  Fransk- 
mændenes sunde  Fornuft  og  at  vildlede  deres  Instinkter.  Hoben  kunde 
ikke  fatte,  at  alt  dette  gik  naturligt  til.  Prøjserne  havde  umuligt  sejret 
ad  ærlig  Vej,  men  øjensynligt  ved  et  Aaringer  igennem  i  Frankrig  fort- 
sat Spioneri.  Hvad  skulde  ellers  de  mange  Tyskere  til,  der  var  bosatte 
i  Paris!  Franskmændene  bødede  ikke  nu  for  deres  Laster,  men 
netop  for  deres  Dyder,  deres  gode  Tro,  deres  Gæstfrihed,  deres  tro- 
skyldige Imødekommen  af  troløse  Indvandrere.  De  havde  ikke  forstaaet, 
at  den  nordiske  Fremmede,  det  var  den  lumske,  snedige  Fjende. 

Det  blev  efterhaanden  uhyggeligt  at  være  Fremmed  i  Paris.  Jeg  gik 
aldrig  ud  uden  Pas.  Men  selv  Passet  gav  ingen  Sikkerhed.  Der  behøve- 
des kun  en  ud  af  Luften  greben  Beskyldning,  en  tilfældig  og  taabelig 
Mistanke,  saa  blev  den  Ikke-Franske  mishandlet  som  „Spion"".  Baade 
i  Metz  og  i  Paris  blev  i  August  Maaned  Mennesker  hængte  eller  søn- 
derlemmede, som  man  antog  for  „Prøjsere**.  Bladene  bragte  i  den 
sidste  Halvdel  af  August  den  Meddelelse  fra  Dordogne,  at  en  Folkehob 
dér  havde  bemægtiget  sig  en  ung  Mand,  en  Hr.  de  Moneys,  om  hvem 
en  Bande  havde  paastaaet,  at  han  havde  raabt:  Vive  la  Prusse!  Man 
havde  klædt  ham  af,  bundet  ham  med  Reb,  baaret  ham  ud  paa  en 
Mark,  lagt  ham  paa  et  Baal  af  vaadt  Træ,  og  da  dette  ikke  hurtigt  nok 
vilde  fænge,  havde  man  stukket  Straaknipper  ned  rundt  omkring  og 
saaledes  brændt  ham  levende.  —  Fra  La  Villette  Kvarteret  hørte  man 
i  Paris  dagligt  om  lignende  Drab  af  Uskyldige,  i  hvem  man  saa  prøj- 
siske Spioner. 

Under  disse  Omstændigheder  kunde  en  Ubetydelighed  blive  skæbne- 
svanger. En  Aften  sidst  i  August  havde  jeg  hørt  Afrikanerinden  i  den 
store  Opera  og  tillige  Marie  Sass's  Udførelse  af  Marseillaisen  —  hun 
sang  som  havde  hun  hundred  fine  Klokker  i  sin  Stemme,  men  hun 
sang  Nationalsangen  som  en  Arie.  Jeg  tog  mig  udenfor  Operaen  en 
Droske.  Kusken  sov;  en  Karl  ruskede  derfor  i  ham,  og  han  gav  sig 
til  at  køre.  Jeg  mærkede,  at  han  under  Kørslen  saa  paa  sit  Uhr  og 
derefter  foer  afsted  alt  hvad  Remmer  og  Tøj  kunde  holde.  Da  jeg  kom 


140  Georg  Brandes 

til  Hotellet,  gav  j^  ham  hans  Betaling  og  fire  Sous  i  Drikkepenge. 
Han  skreg  imidlertid  op,  at  det  ikke  var  nok;  han  havde  været  de 
remise;  han  havde  taget  mig  for  en  anden,  fordi  han  saa  pludselig 
blev  vækket;  han  havde  været  bestilt  af  en  anden  Herre.  Jeg  lo  og 
svarte,.det  blev  hans  Sag,  ikke  min;  hvad  kom  det  mig  ved!  Men  da 
alt,  hvad  han  kunde  kræve,  ifald  han  virkelig  var  de  remise,  var  to 
Sous  til,  og  da  det  efter  de  daværende  Bestemmelser  var  umuligt  at 
vide,  om  Kusken  var  det  eller  ikke,  gav  jeg  ham  de  to  Sous,  dog  ingen 
yderligere  Drikkepenge,  eftersom  han  ingen  Ret  havde  og  jeg  ingen 
Tvivl  nærede  om,  at  han  løj.  Men  nu  begyndte  han  at  skræppe  op, 
at  det  var  en  Skam,  ingen  Drikkepenge  at  give,  og  da  han  saa,  det 
ikke  hjalp,  idet  jeg  gik  op  ad  Hoteltrappen,  raabte  han  først  i  sin 
Arrigskab  Vous  n'étes  pas  Frangais!  Og  derefter:  Vous  étes  Prussien! 
Næppe  havde  han  sagt  det,  før  hele  Hotelpersonalet,  der  stod  i  Gade- 
døren forsvandt,  og  Folk  i  Gaden  lyttende  standsede  og  vendte  sig. 
Jeg  forstod  Faren  og  blev  grebet  af  Raseri.  I  et  Spring  var  jeg  nede 
ad  Trappen,  foer  ind  paa  Kusken,  greb  ham  i  Kværken  og  løftede  min 
Haand  med  dens  amerikanske  Knoer  mod  hans  Hoved.  Da  glemte  han 
at  skælde  og  bad  pludselig  for  sig:  Ne  frappez  pas,  Monsieur!  steg 
op  paa  Bukken  og  kørte  saare  spagt  sin  Vej.  I  min  Forbitrelse  raabte 
jeg  Hotelopvarterne  sammen  og  haanede  dem  for  deres  Fejghed. 

Det  var  trods  den  smukke  Aarstid  det  uhyggeligste  Vejr,  og  Byens 
Stemning  var  uhyggelig  som  Vejret.  Der  saas  efterhaanden  faa  Folk 
paa  Gaden;  men  der  var  Tilløb  til  alle  Bøssemagere  og  Vaabenfabri- 
kanter.  Om  Dagen  lød  ingen  glade  Raab  eller  Sange;  men  Smaabøm 
paa  seks,  syv  Aar  gik  om  Aftnerne  i  Række  med  hinanden  i  Hæn- 
derne og  sang  Mourir  pour  la  patrie  (At  dø  for  Fædrelandet)  paa  den 
smukke,  rørende  Melodi.  Dog  disse  Toner  var  de  eneste  blide,  der 
hørtes.  Det  blev  efterhaanden,  som  var  Luften  fuld  af  Rædsel  og  Ra- 
seri. Forbitrelsen  væltede  sig  paany  som  en  tyk,  sort  Strøm  mod  Kej- 
seren, mod  Ministre  og  Generaler,  og  mod  Prøjserne,  som  man  alle- 
vegne troede  at  se. 

30. 

De  Fremmede  blev  opfordrede  til  at  forlade  Paris  for  at  Byen  ikke 
i  Tilfælde  af  en  Belejring  skulde  have  overflødige  Munde  at  ernære. 
Samtidig  hed  det  sig  i  Trochu's  Proklamation  af  26.  August,  at  Fjenden 
om  tre  Dage  kunde  være  udenfor  Paris's  Mure.  Under  disse  Omstæn- 
digheder var  Byen  ikke  længer  Opholdssted  for  nogen,  der  ikke  øn- 
skede at  indelukkes  der. 

En  af  de  sidste  Nætter  af  August  kørte  jeg  fra  Paris  til  Genf.  Paa 
Afgangsstationen  stod  i  Tusindvis  i  Venterækker,  sammenpressede  som 
Kvæg,  de  tyske  Arbejdere,  man  pludseligt  udviste  af  Frankrig  —  et 
pinligt  Syn.  Disse  Arbejdere  var  uskyldige  i  Krigen,  i  Nederlagene,  i 
den  Spejdertjeneste,  for  hvilken  de  beskyldtes;  nu  dreves  de  hordevis 

bort,  udrevne  af  deres  Virksomhed,  berøvede  deres  Brød,  omringede 
af  fjendtligt  sindede  Tilskuere. 

Da  det  hed  sig,  at  Togene  sydpaa  vilde  standse  Dagen  efter,  var 
der  overfyldt  i  Genfertoget  og  man  maatte  være  tilfreds,  blot  man  fik 
en  Plads.  Rejseselskabet  var  for  Mandkønnets  Vedkommende  lidet  til- 
talende: en  næsvis  og  grov  gammel  Schweizer,  der  da  Natten  var  kold  og 
han  intet  Rejsetæppe  havde,  viklede  sig  ind  i  fire  eller  fem  af  sine  skidne 
Skjorter  —  et  højst  modbydeligt  Skue;  dernæst  en  pertentlig  Fransk- 
mand, der  uden  en  Følelse  for  Landets  og  Folkets  Skæbne  udviklede, 
at  han  i  lang  Tid  havde  næret  Ønsket  om  at  se  Italien  og  havde  fundet, 
at  nu,  da  Forretningslivet  dog  stod  stille,  var  Øjeblikket  kommet  dertil. 

De  kvindelige  Rejsende  i  Vognen  var  en  endnu  ung  Pariserinde 
med  hendes  femtenaarige,  yndefulde  og  livlige  Datter,  der  med  sit 
smukke  Ydre  lignede  den  dejlige  Skuespillerinde  Massin  ved  Gymnase- 
teatret.  Moderen  var  Fyr  og  Flamme,  rasede  næsten  indtil  Graad  over 
Sagernes  Stilling,  spyede  Ild  over  Officerernes  Fejghed,  at  de  endnu 
ikke  havde  sat  Kejseren  paa  Døren;  l)endes  ene  Broder  var  Fange  i 
Konigsberg;  hendes  mandlige  Slægtninge  var  alle  i  Felten.  Datteren 
var  skrækslagen  ved  Tanken  om,  at  Toget  kunde  blive  standset  af 
Fjenden  —  hvad  der  ansaas  for  meget  muligt  —  men  lo  dog  iblandt 
og  var  paa  en  Gang  bange  for  Prøjserne  og  umaadeligt  nysgerrig  efter 
at  faa  dem  at  se:  faimerais  bien  pouvoir  dire  que  faie  vu  des 
Prussiens ! 

Ved  en  Station  kom  nogle  forsprængte  Soldater  nied  sønderrevne 
og  støvede  Klæder  ind  i  vor  Vogn;  de  saa  fæle  ud,  oversprøjtede  med 
Smuds  og  Ler;  de  var  rent  fortvivlede  og  man  hørte  paa  dem,  i  hvil- 
ken Opløsning  Mandstugten  var;  thi  de  skældte  hensynsløst  paa  deres 
Officerer,  kaldte  dem  uduelige  og  forræderske,  men  gjorde  selv  Ind- 
trykket af  at  være  meget  maadelige  Soldater.  Kun  den  unge  Kommander- 
sergent,  som  førte  dem,  var  nogenlunde  i  Humør;  dog  var  det  ogsaa 
smaat  med  ham.  Det  var  besynderligt  at  høre,  hvad  han  troede  paa: 
Marskal  Lebæuf  havde  i  Metz  havt  en  prøjsisk  Officer  bag  sin  Stol, 
forklædt  som  Opvarter;  nu  først  var  Opdagelsen  sket.  Rusland  havde 
laant  Prøjsen  Tropper  og  stukket  dem  i  prøjsiske  Uniformer;  ellers 
kunde  der  umuligt  være  saa  mange.  Men  ogsaa  Rom  var  Skyld  i 
Frankrigs  Ulykker;  Jesuiterne  havde  anstiftet  det  Hele,  fordi  Landet 
var  saa  oplyst;  thi  de  vilde  aldrig,  at  nogen  maatte  lære  noget. 

Fra  Culoz  begyndte  Farten  gennem  de  dejlige  Jurabjerge.  Paa  begge 
Sider  et  uhyre  Panorama  af  høje,  skovbevoksede  Bjergrygge  med  fattige 
Smaabyer  langs  Bjergsiderne.  Ved  Bellegarde  krævedes  der  Pas;  uden 
det  maatte  man  ikke  komme  ud  af  Frankrig  —  en  taabelig  Foranstalt- 
ning. Alperne  begyndte  at  begrænse  Synskresen.  Toget  gik  snart  gennem 
lange  Tunneller,  snart  mellem  Bjergskrænter,  snart  over  en  Klipperyg, 
hvorfra  man  saa  ned  i  Dalen,  hvor  den  blaagrønne  Rhone  bugtede  og 

snoede  sig  frem  mellem  Klipperne  som  et  smalt  Baand.  Det  var  som 
dens  Fart  fremskyndedes  stedse  mere.  Den  første  Majsmark.  Slanke 
Popler  uden  Sidegrene  men  helt  bedækkede  med  Løv  stod  snoede 
næsten  i  Spiraler  af  den  stærke  Blæst  i  Klipperifteme.  Det  første 
Schweizerhus. 

31. 

Dér  laa  Geneve  mellem  Alperygge,  delt  af  Lemansøens  Sydspids, 
over  hvilken  mange  smukke  Broer  førte.  I  Midten  en  lille  0  med 
Rousseaus  Billedstøtte.  Lidt  forbi  den  styrtede  Rhonen  sig  brusende  og 
skummende  ud  i  Søen.  Fra  mit  Vindu  havde  jeg  i  det  Fjerne  Mont- 
blancs  blændende  Snetinde  for  Øje. 

Byen  tog  sig  efter  Paris  ud  som  en  Købstad.  Kafeerne  saa  ud  som 
Tiendedele  eller  Hjørner  af  Kafeer.  Der  var  ingen  Mennesker  i  Ga- 
derne, hvor  Sandet  støvede,  saa  man  ikke  kunde  se  ud  af  Øjnene,  og 
hvor  der  ikke  blev  vandet.  I  Hotellet  foran  Spejlet  det  ny  Testamente 
paa  Fransk,  indbundet  i  Skind;  man  følte,  man  var  kommen  til  Calvinis- 
mens Hovedstad. 

Gaderne  i  Byens  gamle  Del  gik  op  og  ned  ad  Bakke.  I  Boghandler- 
vinduerne laa  franske  Vers  mod  Frankrig,  voldsomme  Udfald  mod 
Napoleon  III  og  Udbrud  af  Foragt  for  det  Folk,  der  havde  mistet  sin 
Manddom  og  ladet  sig  kue  af  en  Tyran.  Ved  Siden  deraf  Portræter  af 
de  fra  de  forskelligste  Lande  fordrevne  Fritænkere  og  Frihedsmænd, 
der  havde  fundet  et  Tilhold  i  Schweiz. 

Jeg  sejlede  Genfersøen  igennem  paa  Kryds  og  Tvers  i  Henrykkelse 
over  dens  og  Omegnens  Skønhed.  Dens  Blaahed,  til  hvilken  jeg  intet 
tilsvarende  havde  set,  henrev  mig  ganske  under  Døgnets  og  Dagens 
vekslende  Belysninger.  Paa  Søen  gjorde  jeg  Bekendtskab  med  en  elsk- 
værdig græsk  Familie,  den  første,  jeg  nogensinde  havde  truffet.  Hatten 
fløj  af  den  ældste  Datter,  en  ung  fjortenaarig  Pige.  Jeg  havde  et  ganske 
nyt,  indpakket  Silketørklæde  hos  mig  og  tilbød  det.  Hun  modtog  det 
og  strammede  det  om  sit  Haar.  Hendes  Navn  var  Maria  Kumelas.  For 
første  Gang  saa  jeg  en  aldeles  græsk  ProHl,  som  jeg  hidtil  kun  havde 
kendt  fra  Statuer.  Pande  og  Næse  gik  saa  ganske  i  én  Linje,  at  ingen- 
somhelst  Overgang  var  at  spore. 

32. 

Jeg  gjorde  Ture  ind  i  Savoyen,  besteg  til  Æsels  La  grande  Saleve 
og  saa  derfra  Genfersøen  i  hele  dens  Længde.  Jeg  kørte  til  Chamounix- 
Dalen  sytten  Mil  i  en  med  fem  Heste  forspændt  Diligence;  hver  anden 
Time  omtrent  skiftedes  Heste  og  Kusk.  Overalt  hvor  det  var  muligt, 
gik  det  i  strygende  Galop.  Midtvejs  hørte  jeg  det  første  Italiensk.  Det 
var  blot  Ordet  Quattro;  men  jeg  følte  mig  lykkelig  derved.  Over  de 
høje  skovbevoksede  Bjerge  ragede  øverst  oppe  den  nøgne  Klippesten 
op  af  Jordlaget.  De  brede  Skrænter,  ad  hvilke  Skovene  steg,  indtil  de 

øverste  lignede  Mos  paa  Stenen,  tillod  En  at  se  milevidt  ud.  Floden 
Arve^  der  slyngede  sig  i  Bugter,  overskares  hyppig  af  Vejen ;  den  var 
graahvid  og  meget  hurtigt  strømmende,  men  styg.  Prægtige  Brobuer 
var  byggede  over  den  med  Afgrunden  paa  begge  Sider.  Midtvejs  frem- 
traadte,  efter  nogen  Tid  at  have  været  skjult  bag  Bjergene,  pludselig 
Montblanc  i  sin  skinnende  Glans,  der  ligesom  trættede  og  pinte  Øjet. 
En  ny  og  forunderlig  Følelse  var  det  at  mærke  sig  helt  omspændt  af 
Bjerge.  Det  faldt  en  Slettebo  for  Brystet  at  være  saaledes  omringet 
og  end  ikke  kunne  undslippe  Synet  af  den  ubevægelige  Sneflade  med 
dens  kamtakkede  Spidser.  I  Floddalen  gik  Vejen  mellem  mærkværdigt 
friske  Valnøddetræer,  Plataner,  Æbletræes- Alléer;  men  undertiden  kørte 
man  gennem  Dale  saa  snevre,  at  Solen  kun  skinnede  dér  to  eller  tre 
Timer  om  Dagen,  og  der  var  koldt  og  fugtigt.  Savoyen  var  tydeligt  nok 
et  fattigt  Land.  Druerne  var  smaa  og  ikke  søde;  Jord  var  der  lidet  af, 
men  hver  Plet  Jord  var  udnyttet.  Et  Sted  løb  en  Bjergstrøm  ned  ad 
Klippen;  ved  en  skarp  Kant,  der  sprang  frem  som  et  Tagskæg,  spit- 
tedes  Strømmen  og  forvandledes  til  et  saa  fint  Støv,  at  man  slet  intet 
Vand  kunde  se,  derpaa  forenedes  det  atter  nede  mod  Bjergets  Fod  og 
faldt  med  rivende  Hast  ud  i  Floden,  brusende,  hvidgraat,  udbredende 
en  Iskulde.  Temperaturforandringerne  var  paafaldende.  I  Læ  hed  Som- 
mer, to  Skridt  derfra  barsk  Efteraar,  en  Luft,  der  bed  til  Marv  og  Ben. 
Man  gennemlevede  Aarets  Maaneder  i  et  Kvarter. 

Rejseselskabet  bestod  kun  af  Englændere,  alle  ens,  uforanderlige, 
ubevægelige.  Havde  en  af  dem  knappet  sin  Frakke  til  ved  Turens  Be- 
gyndelse, saa  knappede  han  den  ikke  op  undervejs,  om  det  blev  aldrig 
saa  varmt,  og  havde  han  taget  Skindhandsker  paa,  tog  han  dem  i  ti 
Timer  ikke  af  Hænderne.  Mændene  gabede  for  det  meste;  de  unge 
Frøkener  pludrede.  Englænderne  havde  aldeles  gjort  sig  Landet  under- 
danigt, og  paa  Hotellerne  agtedes  i  det  dog  franske  Land  én  Engelsk- 
mand mer  end  et  Dusin  Franskmænd. 

Jeg  forstod  her  to  meget  forskellige  Digte:  Hauchs  Schweizerbonden 
og  Bjørnsons  Over  de  høje  Fjælde.  Hauch  har  følt  denne  Natur  og 
disse  Folks  Væsen  i  Kraft  af  sin  Evne  til  at  sætte  sig  ind  i  fremmede 
og  fortidige  Synsmaader;  Bjørnson  har  givet  Indestængtheden  og  Læng- 
selen ypperligt  og  uforgængeligt  Udtryk.  Men  for  den,  der  i  fire  Maa- 
neder havde  indaandet  Gadestøv  og  Gadeskarn,  var  det  godt  at  indaande 
den  stærke  rene  Luft  og  endelig  engang  igen  at  se  Skyerne  svømme 
om  og  baske  mod  Bjergsiderne,  lægge  sig  matte  mod  en  Skrænt  og 
hvile  sig  paa  Farten.  Smaa  8—10  Aars  Unger  vogtede  Kvæget  rundt 
om,  de,  man  ogsaa  i  Norden  kendte  saa  godt,  naar  de  dér  kom  med 
deres  Murmeldyr;  de  lignede  lutter  bitte  smaa  Skurke,  hvor  indtagende 
de  end  var. 

Jeg  red  paa  Muldyr  op  til  Montanvert  og  gik  derfra  til  Fods  over 
Mer  de  glace,  klavrede  op  ad  den  stejle  Bjergside  til  Chapeau,  gik  ned 
til  Krystalgrotten  og  red  derfra  tilbage  til  Chamounix.    Opridtet  i  den 

tidlige  Morgenstund  var  dejligt,  Bjergluften  saa  let;  Taagerne  fordelte 
sig;  Granerne  omkring  den  friske  Bjergsti  udaandede  en  gennem- 
trængende Duft.  En  amerikansk  Familie,  med  hvem  jeg  havde  gjort 
Bekendtskab,  bestod  af  fire  Medlemmer  og  havde  tre  Førere  med.  En 
gammel  værdig  Gentleman,  der  rejste  med  sin  unge  Datter,  turde  ikke 
gøre  denne  Vovetur;  men  Datteren  vilde  saa  gerne  med,  at  hun  blev 
betroet  til  min  Omsorg,  da  jeg  tilbød  at  tage  hende  med  mig.  Jeg  tog 
to  Muldyr  og  en  Fører,  tænkende,  at  det  var  nok.  Fra  Montanvert  og 
ned  til  Gletscheren  var  Vejen  styg,  en  stejl  Klippesti  med  rullende 
Sten.  Da  vi  kom  til  Ishavet,  fik  den  unge  Dame,  som  naturligt  var, 
Førerens  Haand,  og  jeg  blev  den  sidste  i  Karavanen,  skridende  nok 
saa  betænksomt  med  den  lange  Alpestok  over  den  glatte  Is,  der  laa  i 
Bølger.  Men  snart  var  den  bristet  i  dybe  Spalter,  og  langt  ude  kom 
vi  da  til  Steder,  hvor  den  Vej,  man  kunde  søge,  ikke  var  bredere  end 
et  Par  Hænder  og  med  gabende  Afgrunde  i  Isen  paa  begge  Sider.  Jeg 
blev  hed  i  Panden,  og  det  var  nu  og  da,  som  Hjertet  stod  stille. 
Egenlig  bange  var  jeg  dog  ikke.  Føreren  raabte  til  mig:  Se  hverken 
til  højre  eller  til  venstre,  se  paa  Fødderne  og  sæt  Fødderne  udad !  Jeg 
havde  kun  én  Tanke  i  mit  Hoved:  Ikke  glide!  og  jeg  blev  derude  paa 
Isen  saa  varm,  at  jeg  brændte.  Da  jeg  endelig  var  kommen  over, 
mærkede  jeg,  at  jeg  dirrede.  Jeg  rystede  underligt  nok  ved  Tanken 
om  den  blaa  gabende  Spalte  paa  begge  Sider  af  mig,  i  hvilken 
jeg  neppe  havde  skelet  ned,  medens  jeg  havde  passeret  den  uden 
Skælven. 

Begyndelsen  af  Overgangen  havde  forholdsvis  været  let;  kun  var 
Glatheden  stundom  vel  slem.  Men  midt  i  Gletscheren  var  Vejen  uhygge- 
lig; der  laa  Morænerne,  Dynger  af  Kæmpeblokke  og  alle  Slags  Sten 
og  Grus,  som  smeltede  Gletschere  havde  ført  med  sig,  og  de  var  fæle 
at  komme  over.  Var  man  endelig  over  dem,  saa  fulgte  le  mauvais  pas, 
som  svarede  til  sit  Navn.  Man  steg  op  ad  den  aldeles  stejle  Klippeside 
ved  Hjælp  af  et  Jernrækværk,  der  var  slaaet  ind  deri.  Men  Pladsen 
til  Foden  var  lille  og  Stenen  fugtig  af  den  Mængde  Vandløb,  der 
rislende  susede  ned.  Endelig  var  det  jo  nødvendigt  ved  hvert  Skridt  at 
slippe  Rækværket  nogle  Sekunder.  Vejen  gjaldt  og  gælder  dog  for 
ganske  farefri,  og  den  Udsigt  over  Gletscherne,  som  man  indvandt, 
lønnede  Ens  Umag.  Smukkere  endnu  end  selve  Montblanc-Tinden 
med  dens  afrundede  Form  var  de  stejle  graa  Klippespidser  med  Is  i 
alle  Furer,  som  kaldes  VAigaiUe  da  Dru.  Disse  Bjerge  der,  saavidt 
Øjet  rakte,  syntes  af  samme  Højde,  skønt  de  varierede  mellem  7000  og 
14,800  Fod,  strakte  sig  milevidt  Synskresen  rundt. 

Isgrotten  her  var  ganske  forskellig  fra  den  himmelblaa  Gletscher- 
grotte, i  hvilken  jeg  to  Aar  tidligere  havde  vandret  i  Grindelwald.  Her 
var  Ismassen  saa  umaadelig  høj,  at  ikke  mindste  Skær  af  Dagen  faldt 
gennem  den  ind  i  den  udhuggede  Hvælving,  der  førte  ind  i  Isen.  Der 
var   halvmørkt   derinde,   og  Lyset   kom  alene  fra  en  Række  tændte 

Smaalys,  der  var  anbragte  i  Nicher  derinde.  Isen  havde  en  aldeles  kul- 
sort Farve,  mens  Lyset  glimrede  med  Guldglans  fra  alle  fremspringende 
Rundinger  og  Kanter.  Det  lignede  Guldmor  paa  Sørgefløjl. 

Da  jeg  vendte  tilbage  fra  Chamounix  til  Geneve,  stod  Hotelværten 
i  Porten  og  tilraabte  mig:  Hele  den  franske  Hær  med  Kejseren  er 
taget  til  Fange  ved  Sedan!  —  Umuligt!  udbrød  jeg.  —  Det  er  sikkert, 
svarte  han ;  det  staar  i  de  tyske  Telegrammer,  og  fra  tysk  Side  er  der 
endnu  ikke  kommet  et  eneste  usandfærdigt  Telegram. 

Dagen  efter  meddelte  et  Genferblad  Republikens  Udraabelse  i 
Frankrig. 

Samtidigt  kom  et  Brev  fra  Julius  Lange,  der  angreb  mig  for  min 
„Pengepuger-  og  City- Politik",  indeholdt  en  alvorlig  Beklagelse  af  „at 
det  ikke  var  blevet  til  noget  med  vor  Krigserklæring  mod  Prøjsen", 
og  et  Haab  om  at  Opholdet  i  Frankrig  nu  havde  bragt  mig  til  at  for- 
andre mine  Anskuelser. 

Vi  havde  efter  hans  Opfattelse  forsømt  „Lejligheden  til  Oprejsning 
for  os,  som  aldrig  vilde  vende  tilbage". 


Frangois  RaspaiL 

Af  ViLH.  Jensen. 


Den  bekendte  „Kamferdoktor"  Raspail  staar  for  de  fleste,  der  over- 
hovedet kender  hans  Navn,  som  en  Kvaksalver,  der  i  Kamfer  mente  at 
have  fundet  et  Universalmiddel  mod  alle  Lidelser  og  endnu  den  Dag. i  Dag 
benyttes  Kamferdraaber  som  et  Husmiddel  mod  mange  forskellige  Onder, 
og  mange  putter  Kamfer  i  Ørene  for  Smærter  her  eller  i  tilstødende  Dele 
af  Hovedet,  ligesom  tyk  Kamferolje  tæller  Tilhængere  i  Tusindvis  som 
Middel  mod  Ømhed  og  Smærte.  Stadig  udkommer,  sidst  i  58de  Oplag, 
hans  populære  Lægebog,  i  hvilken  alle  hans  Kamfermidler  angives.  Endog 
her  i  Danmark  er  saa  sent  som  i  1898  udkommet  syvende  Oplag  af  „Hus- 
lægen", som  Titlen  er  paa  den  danske  Oversættelse  af  hans  Lægebog. 

Men  Raspail  var  en  Mand,  hvis  Navn  fortjener  at  erindres  ikke  alene 
som  „Kamferdoktoren",  men  ogsaa  som  en  Personlighed,  der  baade  som 
Videnskabsmand  og  Borger  var  lige  fremragende,  og  som  særlig  i  den 
første  Egenskab  hidtil  har  været  overset  og  ringeagtet,  væsentligst  fordi 
han  ikke  havde  nogen  Lægeeksamen.  Som  Frihedsmand  og  revolutionær 
Politiker  har  han  allerede  haft  flere  Biografer,  men  først  i  en  Afhandling, 
som  den  bekendte  franske  Zoolog,  Professor  Bl anch ard,  nylig  har  offent- 
liggjort i  et  fransk  lægevidenskabeligt  Tidsskrift,  er  begge  Sider  af  hans 
Liv  fremdraget  i  det  rette  Sammenhæng.  Af  denne  Skildring  er  det  føl- 
gende for  største  Delen  uddraget. 

Frangois  Vincent  Raspail  fødtes  i  Carpentras  i  det  sydlige  Frank- 
rig den  25de  Januar  1794.  Hans  Fader,  der  var  Værtshusholder,  døde 
allerede,  mens  Raspail  var  Barn,  uden  at  efterlade  Moderen  eller  de  5 
Børn  noget. 

Paa  dette   Tidspunkt,    det  var   i 


Francis  viste  tidlig  stor  Begavelse  og  lærte  allerede  som  Barn  af  en 
gammel  Abbed  Latin,  Græsk,  Hebraisk  og  Syrisk  og  læste  i  Tolvaars- 
alderen  de  berømteste  Værker  paa  disse  Sprog. 

Da  Moderen  gæme  vilde  have,  at  han  skulde  være  gejstlig,  kom  han 
i  1810  i  16  Aars  Alderen  paa  en  halv  Friplads  ind  paa  et  Præstesemi- 
narium i  Avignon.  Det  følgende  Aar  fik  han  Præmie  for  Filosofi  og  blev 
antaget  som  Lærer  i  dette  Fag.  I  1812  blev  han  18  Aar  gammel  udnævnt 
til  Lærer  i  Theologi,  og  han  talte  blandt  sine  Elever  Mænd,  som  senere 
blev  baade  Biskopper,  Erkebiskopper,  ja  Kardinaler.  Men  han  følte  en  sta- 
dig Tørst  efter  Viden  og  benyttede  Nætterne  til  at  læse  i  Torbudte  Bøger, 
som  han  skjulte  i  sin  Seng.  Han  tabte  hurtig  sin  Tro  og  efter  at  han  i  en 
Disput  om  Pavernes  Ufejlbarlighed  havde  sat  sine  Overordnede  til  Vægs, 
trak  han  sig,  18  Aar  gammel,  tilbage  fra  Teologien  og  fik  i  Stedet  for 
Plads  som  Lærer  i  Latin. 

1813,  var  Napoleons  Stjæme  i  Dalen 
og  i  den  gamle  pavelige  Provins,  i 
hvilken  han  boede,  begyndte  Indbyg- 
gerne at  undlade  at  betale  Skat,  og 
ingen  af  Præsterne  vilde,  som  en  af 
dem  plejede,  holde  Tale  ved  den  aar- 
lige  Mindefest  for  Slaget  ved  Auster- 
litz.  Raspail  erklærede  sig  paa  Opfor- 
I  dring  villig  og  holdt  Talen,  i  hvilken 
han  undgik  enhver  overdreven  Ros, 
men  kun  opfordrede  til  at  samle  sig 
om  Statens  Overhoved  for  at  forsvare 
Fædrelandet.  Talen  vakte  megen  Op- 
sigt Dg  Beundring,  Folk  begyndte  atter 
at  betale  deres  Skatter,  og  Napoleon, 
som  Rk  dens  Ordlyd  at  læse,  skrev 
som  Randbemærkning :  Pas  paa  den 
Mcdiition  tt  Rupiii  ir  Divid  d'Angcn.  IB35.       ungo  Mand,  han  vil  bringe  det  vidt. 

Da  Napoleon  i  1814  frasagde  sig 
Tronen,  tabte  Raspail  dog  sin  Lærerplads.  Da  Napoleon  kom  tilbage  fra  Elba, 
sluttede  han  sig  til  ham  og  digtede  en  Sang,  som  efter  de  100  Dage  bragte 
ham  de  kongeligsindedes  Had  og  Forfølgelse.  Det  fortælles,  at  han,  som 
til  Stadighed  maatte  holde  sig  skjult  i  sit  Hjem,  en  Dag  vovede  sig  ud 
paa  Altanen,  hvor  man  opdagede  ham  og  vilde  stene  ham,  men  at  han  da 
begyndte  at  spille  paa  sin  Violin  og  spillede  saa  godt,  at  Uroen  lidt  efter 
lidt  tabte  sig  og  hans  Forfølgere  tilsidst  begyndte  at  danse.  Hans  Begavelse 
som  Musiker  fremgaar  af  denne  Anekdote,  som  har  bevirket,  at  hans 
Hus  nu  er  indrettet  til  Musikkonservatorium. 

Han  undgik  senere  sin  Forfølgere  og  kom  1816  til  Paris,  22  Aar  gam- 
mel. Her  fik  han  Ansættelse  ved  en  Latinskole  som  Lærer  i  Veltalen- 
hed, og  han  vandt  ogsaa  i  denne  Stilling  hurtig  Anerkendelse.  Men  heller 
ikke  nu  fik  han  Ro.  Han  virkede  samtidig  som  Journalist  og  skrev  ano- 
nymt i  et  Dagblad,  „La  Minerva",  en  Mængde  Artikler,  som  vakte  megen 
Opsigt  og  paaførte  Bladet  en  Række  Bøder.  Da  hans  Anonymitet  blev 
brudt,  fik  han  sin  Afsked  fra  Skolen.  Hans  Elever,  der  hørte  til  Byens 
bedste  Familjer  og  som  tilbad  ham  som  Lærer,  tænkte  paa  at  følge  ham, 
men  han  fik  dem  dog  overtalt  til  at  lade  være. 

Han    sluttede    sig    nu    til   de   sammensvorne   „Les  Carbonari",    skrev  i 

Oppositionsbladene  og  læste  til  juridisk  Eksamen,  som  han  dog  opgav  at 
tage.  I   1821   giftede  han  sig. 

Indtægterne  var  ikke  store,  men  alligevel  f)k  Raspail  baade  Tid  og 
Raad  til  at  gøre  en  Række  Forsøg  i  den  nye  Videnskab,  han  havde  givet 
sig  i  Lag  med,  Botaniken.  Han  laver  selv  sit  Mikroskop  og  sælger  Pa- 
tentet til  en  Optiker,  som  bliver  i  Stand  til  at  levere  disse  Instrumenter 
langt  billigere  end  andre. 

Hans  ferste  botaniske  Arbejde  om  Dannelsen  af  Ægget  hos  Græs- 
arterne og  over  Bygningen  af  dens  Blomster  vilde  han  gærne  have  frem  i 
Videnskabernes  Selskab  i  Paris,  men  da  det  ikke  drejede  sig  om  nye 
eller  exotiske  Arter,  var  der  ingen,  der  bred  sig  om  det;  men  han  fik  det 
dog  tilsidst  optaget  i  Selskabets  Skrifter.  Arbejdet  vakte  stor  Opsigt  i  Tysk- 
land,  men   i  Frankrig  ænsede  man  det  ikke.   Senere  skrev  Raspail  en  Af- 


handling om  Ordningen  af  Græsarterne  og  foreslog  en  Inddeling,  som  nu 
er  den  antagne,  men  det  var  igen  kun  i  Tyskland,  man  indsaa  Betydningen 
af  hans  Arbejde.  Under  disse  Undersøgelser  var  dei  gaaet  op  for  ham,  at 
Dyr  og  Planter  er  opbyggede  af  Celler  og  at  disse  var  meget  hejt  organi- 
serede. Det  var  i  et  Arbejde  over  Løvets  Bygning  og  Udvikling,  at  han 
brugte  den  senere  saa  kendte  Sætning:  omnis  cellula  e  cellula  (enhver 
Celle  stammer  fra  en  Celle)  der  danner  Grundlaget  For  hele  den  moderne 
Biologi.  Han  fremsatte  den  allerede  1825,  medens  den  For  Dyrenes  Ved- 
kommende i  Almindelighed  tillægges  Tyskeren  Schwann,  der  oFTentliggjorde 
sit  Arbejde  i   1833. 

1  de  følgende  Aar  kommer  en  Mængde  Arbejder  fra  hans  Haand  om 
Fedt,  Fedtvæv,  om  Nervernes  Anatomi  o.  s.  v. 

Ogsaa  paa  Patologiens  Omraade  var  han  forud  for  sin  Tid.  Fra  gam- 
mel Tid  troede  man,  at  Sygdommen  stammede  fra  sygelige  Vædsker  i 
Legemet,  Humoralpatologi. 

Men    Raspail    Hk   tidlig  Øjet  op  for,   at  Sygdommen  hos  hele  Legemet 

beroede  paa  sygelige  Tilstande  i  Legemets  Celler.  Han  fremsatte  med  an- 
dre Ord  Theorien  om  Cellulærpatologien,  som  først  4  Aar  senere 
fremsattes  i  Tyskland  af  Virchow,  der  vandt  sin  første  Berømmelse  derved 
og  altid  nævnes  som  dens  Grundlægger. 

Raspail  skriver  saaledes:  „Da  Individet  kun  er  en  Fællesorganisation, 
kun  en  harmonisk  Samling  af  Organer  og  hvert  Organ  kun  en  Samling 
Celler,  der  er  Vævenes  Grunddele,  kan  det,  vi  har  fastslaaet  med  Hensyn 
til  Cellen,  ogsaa  passe  paa  Mennesket. 

I  1825  blev  Raspail  Redaktør  af  de  Afsnit  af  et 
videnskabeligt  Tidsskrift,  der  omhandler  Botanik  og  Ager- 
dyrkning, men  han  maatte  paa  Grund  af  sin  Opposition 
mod  Kongedømmet  snart  forlade  det,  hvorefter  han  grun- 
dede et  nyt  Tidsskrift  „Annales  des  sciences  d'observa- 
tion"*,  som  udkom  indtil  Revolutionsaaret  1830. 

I  de  6  Aar,  fra  1824  til  1830,  har  Raspail  udgivet 
48  større  og  mindre  Arbejder. 

Han  griber  straks  til  Vaaben,  da  Revolutionen  ud- 
bryder og  er  første  Mand,  hvor  det  gaar  haardest  til.  Han 
saares  let,  men  er  snart  rask.  Den  nye  Regering  søger 
at  vinde  ham  ved  at  ansætte  ham  som  Generalkonservator 
ved  Musæerne,  men  han  tager  ikke  derimod.  Han  skriver 
stadig  i  de  radikale  Blade  og  kaldes  i  Anledning  af  en 
Medaiiie  fra  1848  med  Artikel  for  Retten.  Han  faar  dog  ingen  Dom,  men  ud- 
Raspaiis  Portrrt.       „ævnes    i    Stedet    for   til    Ridder   af  Æreslegionen,    for 

hvilken  Udnævnelse  han  dog  betakker  sig  i  et  aabent  Brev, 
hvori  han  siger,  at  den  gives  til  saa  mange  Bureaukrater  og  Forrædere,  og 
at  den  eneste  Dekoration,  han  sætter  Pris  paa,  er  den,  han  havde  i  For- 
vejen til  Minde  om  „de  3  Dage"*  i  Juli  1830.  Saa  optages  Sagen  igen,  og 
han  dømmes  til  8  Maaneders  Fængsel.  I  en  ny  Retssag,  i  hvilken  han 
sammen  med  i)orten  andre  anklages  for  Ophidselse  og  Opfordring  til  Om- 
væltning, forsvarer  han  sig  saa  godt,  at  han  frikendes.  Dommen  kasseres 
dog  og  han  dømmes  til  15  Maaneders  Fængsel. 

Da  han  kommer  ud  af  Fængslet  ved- 
tager Videnskabernes  Selskab  at  give  ham 
„Prix  Monthyon**  (10,000  Frcs.),  der  til- 
deles for  det  bedste  videnskabelige  Arbejde 
til  Menneskehedens  Gavn.  Kultusministeren 
erklærer,  at  det  maa  ikke  ske,  „Pengene 
skal  ikke  anvendes  til  at  forøge  Oprørernes 
Kasse*"  og  forsøger  at  paavirke  Selskabet, 
men  da  det  ikke  lykkes,  lader  han  Raspail 
arrestere  og  holder  ham  fængslet  i  6  Maa- 
neder,  før  han  frikendes,  men  da  er  Prix  Monthyon  uddelt. 

I  1854  begynder  han  at  udgive  et  Tidsskrift  „Reformateur",  der  hur- 
tig slaar  an.  I  dette  taler  han  om  almindelig  Valgret,  som  endog  Datidens 
mest  yderliggaaende  ansaa  for  umulig,  om  gratis  og  tvungen  Undervisning, 
om  international  Voldgift  o.  s.  v.  en  Række  Reformer,  som  dels  er  gen- 
nemførte, dels  endnu  venter  paa  at  træde  ud  i  Livet.  Han  taler  ogsaa  mod 
Duellerne;  de  beviser  intet,  „Blodet  vasker  intet  af,  det  pletter  kun".  Han 
nødes  dog  til  at  duellere,  ikke  for  sig  selv,  men  i  Partiets  Interesse. 

I  forskellige  Retssager,  som  han  faar  paa  Halsen,  forsvarer  han  sig  saa 
godt,  at   hans  Veltalenhed  vækker  Opsigt.   Paa  Grundlag  af  nogle  Udtalel- 

ser  i  en  privat  Samtale  med  en  Dommer,  dømmes  han  1835  til  2  Aars 
Fængsel,  der  dog  senere  forandres  til  6  Maaneder,  af  hvilke  de  5  i  Vare- 
tægtsfængslet fraregnes. 

Tidsskriftet  „Reformateur"  maatte  imidlertid  gaa  ind,  det  havde  ikke 
kunnet  undvære  Raspail  og  havde  efterhaanden  faaet  Domme  paa  115,000 
Frcs.  i  Bøde. 

I  1839  indlader  Raspail  sig  i  Strid  med  den  berømte  Retslæge  O  rf  i  la, 
dengang  Dekanus  for  det  medicinske  Fakultet  i  Paris.  Det  drejede  sig  om 
en  Retssag,  et  Mord  ved  Arsenik.  Da  der  var  paavist  Arsenik  i  Liget, 
var  Retten  gaaet  ud  fra,  at  Beviset  for  Forgiftningen  forelaa,  medens 
Raspail  paastod,  uden  dog  at  kunne  bevise  det,  at  der  fandtes  Arsenik  i 
ethvert  Menneske,  selv  om  det  var  i  meget  smaa  Mængder.  Senere  er 
Beviset  derfor  ført.  Den  ene  af  de  anklagede  frikendtes,  den  anden  døm- 
tes, men   paa  moralske  Bevisgrunde  og  med  formildende  Omstændigheder. 

I  1840  er  det,  at  Raspail  giver  sig  i  Lag  med  den  egentlige  Læge- 
videnskab, og  ogsaa  i  denne  har  han  været  langt  forud  for  sin  Tid.  Han 
støttede  sig  til  sin  Overbevisning  om,  at  Cellen  er  Grundlag  for  Legemet 
og  at  dens  Lidelser  gør  Legemet  sygt.  Han  udviklede  sine  Anskuelser  i 
sit  Værk  fra  1843  om  „Sundhedens  Naturhistorie  og  Sygdomme  hos 
Planter  og  Dyr  i  Almindelighed,  Mennesket  i  Særdeleshed  "*,  som  den  efter 
Tidens  Skik  lange  Titel  lød.  Denne  Bog  indeholder  de  mærkeligste  Ting. 
Meget  af  det,  som  her  for  første  Gang  fremsættes,  er  senere  blevet  aner- 
kendt. Bogen  er  helt  igennem  livlig  skrevet,  vel  ordnet  og  de  betydnings- 
fuldeste Meninger  fremsatte  som  Læresætninger.  Særlig  læseværdig  er  den 
historiske  Indledning,  hvori  Lægevidenskabens  Historie  paa  forholdsvis  faa 
Sider  gennemgaas  lige  fra  Hippokrates  til  Samtiden  med  livlige  Stiklerier 
til  den  da  herskende  dogmatiske  Medicin. 

Senere  forkortede  han  Bogen  og  udgav  den  som  Familjelægebog  og  i 
1845  som  aarlig  „Sundhedshaandbog  eller  huslig  Medicin  og  Farmaci  **, 
som  senere  regelmæssig  udkom  og  endnu  udkommer,  sidst  i  58.  Aargang. 

Denne  Bog  udkom  i  1856  i  dansk  Oversættelse  under  Titlen  „Hus- 
lægen*". Den  er  meget  interessant  at  blade  igennem,  men  den  maa  læses 
med  nogen  Kritik,  da  der  ved  Siden  af  mange  gode  Raad  og  Bemærk- 
ninger findes  en  stor  Mængde  fejlagtige  og  mangelfulde  Angivelser  og  An- 
visninger. 

Bogen  indledes  med  følgende  Bemærkning:  „Hygiejne  er  Kunsten  at 
bevare  Sundheden,  Medicin  at  genoprette  den  tabte  eller  mere  eller  min- 
dre forstyrrede  Sundhed.  Sundhed  er  Menneskets  normale  Tilstand ;  at  være 
sund  er  at  leve;  Sygdom  er  en  abnorm  Livstilstand;  at  være  syg  er  det 
samme  som  at  befinde  sig  paa  Vej  til  Døden". 

Senere  siges  følgende  endnu  træffende  Ord:  „Man  moraliserer  for  me- 
get; det  keder.  Men  man  taler  for  lidt  om  Fysiologi  til  vor  Ungdom*". 
Han.  haaner  Lægerne,  der  intet  ved,  og  fortæller  om  en  Hospitalslæge 
Bosquellon,  som  en  Morgen  paa  Sygestuen  sagde  til  de  Studerende:  „Hvad 
skal  vi  gøre  i  Dag!  Jo,  vi  vil  give  Patienterne  paa  den  venstre  Side  af 
Stuen  ind  at  føre  af  paa  og  dem  paa  højre  Side  vil  vi  aarelade**.  Om  en 
anden  Læge,  Recamier,  siges,  at  han  ordinerede  det  første  det  bedste, 
som  faldt  ham  ind;  en  gav  han  saa  Kartoffelstumper,  en  anden  Afkog  af 
Spindelvæv.   Ved  Anfald  af  Hovedpine  lod  han  en  Tand  trække  ud  osv. 

Lægerne  staar  magtesløse,  fordi  man  ved  saa  lidt  og  af  samme  Grund 
er  de  uenige.  Han  giver  gode  Raad  for  Valg  og  Indretning  af  Bolig.  Den 
skal    ligge   paa  Solsiden.    Man  bør  aldrig  benytte  sit  Sovekammer  til  Ar- 

bejdsværelse  og  Væggene  i  det  skal  være  uden  Malerier  og  Draperier. 
„Disse  er  de  rette  Opholdssteder  for  SmitstofTer  og  Insekter". 

Meget  er  overdrevet,  men  indeholder  dog  utvivlsomme  Sandheder.  Saa- 
ledes:  ,En  Modeheire  er  en  Skrælling,  som  kun  henvender  sig  til  Øjet, 
fordi  han  ikke  føler  sig  kraftig  nok  til  at  henvende  sig  til  Hjærtet.  Den 
unge  Pige,  som  finder  Behag  i  at  indsnøre  sig,  maa  være  sig  sin  Kraft- 
løshed og  Ufrugtbarhed  bevidst.  Brug  vide,  bekvemme  og  simple  Klæder". 
„Kogekunsten  er  for  Hygiejnen  hvad  Farmacien  er  for  Medicinen". 

Andetsteds  tales  der  om,  at  Bjeme,  Lever  osv.  gaar  paa  Jagt  efter 
Mennesket  og  tilføjer  det  Skade,  men  ,der  er  uendelig  smaa  Dyr,  der  er 
ligesaa  begærlige  efter  vort  Kød  som  Bjørnen  og  Tigeren.  Parasiterne  er 
desto  fariigere,  jo  mindre  synlige  de  er.  Deres  ubetydelige  Størrelse  til- 
lader dem  at  skjule  sig  i  Cellevævet  saavel  som  i  de  skjulteste  Hulheder 
i  vore  Organer.  I  mere  end  to  tusinde  Aar  har  den  skolerette  Medicin 
under  alle  tænkelige  Former  været  en  Kastebold  for  disse  uendelige  smaa 


Dyr,  der  bemægtiger  sig  Mennesket  i  Vuggen  og  følger  ham  til  Graven, 
for  derpaa  at  overlade  ham  til  de  endnu  mere  byttebegærlige  Orme". 

Mærkelig  er  hans  Opfattelse  af  Kvægsølv  som  Lægemiddel.  Som  be- 
kendt er  Kvægsølv  et  sikkert  Middel  mod  Syfilis,  der  er  meget  tilbøjelig 
til  at  give  Tilbagefald  og  langsomt  lægende  Saardannelser.  Men  Raspail 
mente,  at  det  var  Kvægsølvet  som  saadant,  der  gav  disse  Lidelser,  og  ad- 
varer mod  det  som  Lægemiddel,  da  det  efter  hans  Mening  netop  giver  de 
langsomt  lægende  Saar,  skønt  disse  er  en  Følge  af  den  Sygdom  Kvæg- 
sølvet har  været  anvendt  imod.  Paa  lignende  Maade  forholder  han  sig  over- 
for Arsenik. 

Andre  Ting,  som  Raspail  anbefaler,  og  som  sikkert  er  unyttige,  er 
noget  som  man  nu  vilde  kalde  Voltakors.  Han  skriver  følgende  Anvisning: 
Paa  det  Sted,  hvor  Sygdommen  eller  Smærten  har  sit  Sæde,  anbringer 
man  en  tynd  Kobberplade  og  ovenpaa  denne  en  ligeledes  tynd  Zinkplade, 
som  er  vædet  med  Saltvand.  Ogsaa  paa  dette  Punkt  var  han  langt  forud 
for  sin  Tid! 

Men  det  vigtigste  Middel  han  anvender  og  anvender  i  alle  Former  mod 
næsten  alle  Onder,  er  Kamferet;  Kamfervand,  Kamferolje,  Kamferspiritus, 
Kamfercigarer,  Kamferpomade  osv.  kan  bruges  baade  som  Sovemiddel  og 
ved  Besvimelser,  baade  indvendig  og  udvendig.  For  de  fattige  anbefaler 
han    som    Erstatning   for   Kamferet  at  anvende  Hvidløg,   men  gør  samtidig 

opmærksom  paa,  at  i  en  Familje,  hvor  et  Medlem  paa  Grund  af  Sygdom 
anvender  Hvidløg,  der  er  alle  de  evrige  Familjemedlemmer  nødt  til  ogsaa 
at  spise  det,  da  de  ellers  ikke  kan  udholde  at  være  i  Huset. 

Meget  af  det,  som  vi  nu  ved  var  rigtigt  af  Raspails  Anskuelse,  vakte 
den  Gang  kun  Latter  og  Haan. 

Naar  Raspail  talte  om  „de  uendelig  smaa"  „Infusionsdyrene"  og  „de 
mikroskopiske  Snyltere",  som  han  formodede,  men  ikke  kunde  paavise, 
som  Aarsag  til  mange  Sygdomme,  saa  opfattedes  det  dengang  som  Digt 
og  Fantasi,  saaledes  ogsaa  Sætningen:  „Lægevidenskaben  vil  aldrig  ophøre 
med  at  være  en  Ordenes  og  Formodningernes  Videnskab,  medmindre  den 
dristig  indlader  sig  med  denne  Mængde  af  nye  Undersøgelser  og  bevæbner 
sig  med  den  Fakkel,  der  kan  kaste  Lys  over  de  uendelig  smaa  Væseners 
Spor".  Eller:  „Vi  skal  ikke  beskæftige  os  med  Sygdomme,  som  stammer 
fra  Ødelæggelser  af  Dyr  af  anselig  Størrelse.  Det  hører  ind  under  den 
operative   Medicin.    Vor   Opgave    indskrænker  sig  til   at  studere  det,   som 


trænger  ind  i  vore  Væv  ad  kemisk  Vej,  eller  som  sniger  sig  ind  ad  me- 
kanisk Ve),  uden  at  vi  ved  del,  og  uden  at  vi  kan  opfatte  det  med  Synet". 
Endvidere  siger  han,  at  Undersøgelser  har  ført  ham  til  at  indse,  at  en  stor 
Del  af  Sygdommene  skyldes  indre  Snylteres  Indtrængen  og  Forgiftning  med 
Produkterne  af  deres  ødelæggende  Virkning". 

Nu  til  Dags  ved  vi,  at  de  uendelig  smaa  er  Bakterier,  og  dens  Pro- 
dukter kalder  vi  Toxiner. 

Raspail  har,  saavidt  man  kan  skønne  af  hans  Fremstilling,  særlig  faaet 
disse  Anskuelser  ved  at  beskæftige  sig  med  Undersøgelser  over  Fnat,  som 
man  allerede  dengang  vidste  foraarsagedes  af  en  særlig  for  det  blotte  Øje 
næppe  synlig  Midde,  og  han  har  herfra  sluttet,  at  andre  Sygdomme  kunde 
fremkaldes  af  Væsner,  der  var  endnu  mindre.  Han  er  dog  ogsaa  klar  over,  at 
man  ikke  altid  kan  slutte  fra  en  Snylters  Nærværelse  i  sygelige  Tilstande 
til  deres  Betydning  som  deres  Aarsag. 

Tanken  om  usynlige  Væsners  Betydning  som  Sygdomsvækkere  er  dog 
endnu  ældre  end  Raspail.  Allerede  Linné  har  i  sin  Bog  om  „Naturens 
System"  et  særligt  Kapitel  for  saadanne  formodede  Dyr. 

Men  del  afgørende  og  betydningsfulde  hos  Raspail  er,  at  han  med 
disse  Anskuelser  som  Grundlag  udarbejder  en  Antiseptik  og  Aseptik  24 
Aar  før  Lister.  Det  er  ogsaa  Raspail,  som  har  dannet  disse  Ord.  For  ret 
at  forstaa,  hvor  langt  forud  for  sin  Tid  han  var,  er  det  nødvendigt  kort  at 

skitsere,  hvorledes  Kirurgerne  arbejdede  dengang,  altsaa  omkring  1840. 
Man  havde  ikke  deo  Qærneste  Ide  blot  om  simpel  Renligheds  Betydning 
for  Kirurgien.  Efter  Stuegangen,  som,  naar  der  skulde  være  Operation,  gik 
lidt  hurtigere  end  sædvanlig,  begav  Overlæge  og  Kandidater  sig  til  Opera- 
tionsstuen. Tiltrods  for,  at  de  ved  Skiftningen  af  de  forskellige  Forbindinger 
var  kommet  i  Berøring  med  en  Mængde  ondartet  Materie  fra  Saarene,  var 
det  kun  undtagelsesvis,  at  Overlægen  vaskede  sine  Hænder  før  Operationen 
skulde  begynde,  og  Kandidaterne  gjorde  det  ialfald  ikke.  Ingen  af  dem 
skiftede  Kittel,  som  de  gik  med  i  længere  Tid,  og  som  ofte  anvendtes  til 
at  tørre   det  værste  Smuds  af  paa  enten  af  Hænderne  eller  Instrumenter. 

Patienten  føres  ind,  alt  skal  være  parat;  man  kendte  ikke  Bedøvelse 
og  maatte  derfor  skynde  sig.  Der  var  ikke  Tale  om  at  vaske,  man  skar 
og  klippede  med  de  samme  Instrumenter  ved  flere  Operationer  i  Træk 
uden  Rensning  og  først  efter  Operationen  aftørredes  de,  og  det  værste 
Blod  og  Snavs  fjærnedes. 

Men  Følgerne  udeblev  jo  sjælden.  Blodforgiftning,  Koldbrand,  Rosen  og 
Stivkrampe  hørte  til  Dagens  Orden,  og  de  Patienter,  som  var  saa  heldige 
at  slippe  for  saadanne  særlig  ondartede  Sygdomme,  fik  altid  Saarfeber,  og 
Saarene  og  Forbindingerne  flød  med  Edder. 

Men  Raspail  skriver:  „Man  kan  ikke  tilstrækkelig  iagttage  Renlighed 
ved  Udførelsen  af  en  Operation.  Kirurgerne  bør  især  vaske  deres  Instru- 
menter omhyggelig  før  og  efter  Operationen  med  Ammoniak  og  afvaske 
dem  med  Alkohol.  De  beskytter  sig  herved  mod  den  største  Del  af  de 
sædvanlige  Uheld*",  og  dem  var  der,  som  nævnt,  nok  af. 

Naar  Operationen,  f.  Eks.  en  Amputation,  var  udført  som  ovenfor  be- 
skrevet, forbandtes  Stumpen  med  Charpi,  der  holdtes  sammen  af  Kom- 
presser og  et  Bind.  Naar  Forbindingen  tredje  Dag  fjæmedes,  strømmede 
Materien  ud.  Den  fjæmedes  med  en  Svamp,  der  benyttedes  til  alle  Stuens 
Patienter,  til  hvem  Smitstoffet  derved  førtes,  og  efter  Aftørringen  lagdes 
ny  Charpi  paa.  Raspail  anbefalede  Kamferet  som  et  antiseptisk  Middel. 
Men  han  er  ikke  sikker  paa,  at  det  er  det  eneste. 

Jeg  kunde  ikke  finde  et  Stof  bedre  end  Kamfer  for  at  tilintet- 
gøre den  umiddelbare  Aarsag  til  Ondet  og  til  at  udjævne  dets  Virkninger. 
Hvis  jeg  havde  haft  et  Lægemiddel  af  endnu  større  Virkning  i  den  dob- 
belte Egenskab  og  uden  Fare  for  Legemet,  vilde  jeg  ikke  have  grundet 
min  Behandling  paa  Kamferet.  ** 

Raspail  vælger  Kamferet  med  velberaad  Hu  paa  Grund  af  dets  Evne 
til  at  hindre  Gæring  og  Forraadnelse,  d.  v.  s.  hindre  Bakteriernes  Vækst. 
Det  er  med  andre  Ord  paa  samme  Grundlag,  som  det  hvorpaa  Lister  senere 
indfører  Karbolsyren  til  Forbinding  af  Saar. 

Raspail  skriver,  at  Kamferets  „antiseptiske  eller  antiputride  Egenskaber 
er  saa  stærke,  at  man  kan  lade  Kød  staa  hen  i  en  Krukke  Vand  uden  at 
det  raadner,  naar  man  blot  viser  den  Forsigtighed  at  lægge  paa  Vandets 
Overflade  en  tilstrækkelig  Mængde  Kamferstumper,  som  man  fornyer  efter- 
haanden  som  det  fordamper". 

„Med  min  Forbindingsmaade  behøver  man  ikke  at  frygte  noget  Uheld 
som  Følge  af  kirurgiske  Operationer  af  hvilkensomhelst  Størrelse.  Hverken 
Saarfeber,  Stivkrampe,  Koldbrand  eller  ond  Materie;  og  Saarhelingen  be- 
gynder i  de  første  24  Timer.** 

Man  skal,  efter  Raspails  Anvisninger,  holde  den  opererede  paa  et  tørt 
og  luftigt  Sted,  beskyttet  mod  stinkende  Dunster  for  at  sikre  de  ftiske 
Saarfiader  mod  miasmatisk  Forgiftning.  Afvaskninger  med  Kamfervand  skal 

øserne  de  blodige  Afsondringer  og  standse  de  febrile  Bevægelser  i  deres 
Begyndelse.  Man  skal  vaske  Huden  med  Kamferalkohol  i  Nærheden  af 
Saaret,  som  fbrbindes  med  et  tykt  Lag  Kamfer,  der  dækkes  af  en  Pude  af 
Charpi  mættet  med  Kamferpomade  for  at  forebygge  enhver  Antydning  af 
Forraadnelse  og  denne  Forbinding  skal  skiftes  to  Gange  om  Dagen. 

Raspail  tilraader  endvidere,  at  man  skal  give  den  opererede  godt  at 
spise  og  drikke  som  sædvanligt,  i  stærk  Modsætning  til  den  da  gængse 
Anskuelse,  i  Følge  hvilken  de  opererede  intet  maatte  nyde,  for  ikke 
at  forstærke  Feberen. 
Raspail  mente  derimod, 
at  man  skulde  styrke 
Legemet  saa  meget 
som  muligt  og  ikke 
ved  Sult  bringe  den 
syge  endnu  længere 
ned. 

Og  han  indskræn- 
ker sig  ikke  til  Anvis- 
ninger og  Formanin- 
ger, nej,  han  lod  Hand- 
ling følge  Ordene  og 
viste,  at  han  havde 
Ret,  og  det  paa  sin 
egen  Sen.  Denne  havde 
i  IfiSS  faaet  et  Slag 
af  en  Mursten  paa  den 
indvendige  Side  af 
Knæet.  Der  kom  her 
en  Hævelse,  som  efter 
nogen  Tids  Sengeleje 
svandt  noget,  men  der 
holdt  sig  dog  stadig 
en  lille  bevægelig  Knu- 
de, som  man  snart 
undlod  at  skænkenogen 
Opmærksomhed.  Først 
i  Slutningen  af  1840 
begyndte  denne  Knude 
at  vokse,  og  i  Løbet 
af  nogle  Maaneder  var 

der  fremkommet  en  Svulst,  som  nødte  Patienten  til  at  gaa  til  Sengs;  og 
i  Oktober  1841  var  den  saa  stor,  at  den  var  80  Ctm.  i  Omfang  paa  det 
tykkeste  Sted  og  vejede  32  Kilogram. 

Raspail  mente  nu  ikke,  at  han  kunde  undlade  at  lade  Sønnen  operere 
og  sammenkaldte  14  af  de  dygtigste  Læger  og  Kirurger  i  Paris,  derimellem 
Lisfranc,  Ricord,  Depretz,  Tessier  og  Thierry  Valdajou.  Otte  af 
disse  Læger  ansaa  enhver  Operation  for  haabløs.  4  andre  mente,  at  det 
var  nødvendigt  at  amputere  i  Hoften,  hvad  der  dengang  var  en  endnu 
langt  farligere  Operation  end  nu  til  Dags. 

Kun  en,  det  var  Thierry  Valdajou,  tilraadede  en  Amputation  midt  paa 
Laaret. 

Raspail  slutter  sig  hertil  og  siger,  at  Svulsten  udgjorde  et  samlet  Hele, 

der  ved  en  Stilk  udgik  fra  den  indvendige  Side  af  Skinnebenet  i  Nær- 
heden af  Knæet,  at  den  ikke  hænger  fast  til  Huden,  heller  ikke  til  Laa- 
rets  Muskler  eller  Knogler,  og  at  man  derfor  godt  kunde  amputere  her. 

Den  næste  Dag  foretoges  saa  Amputationen  af  Thierry  i  Overværelse 
bl.  a.  af  Lisfranc,  Guillot  og  Depretz.  Operationen  gik  meget  elegant,  og 
Faderen  holdt  selv  Benet.  Lisfranc,  den  berømte  Kirurg,  maatte  ind- 
rømme, at  han  havde  taget  Fejl,  og  at  Laarknoglen  intet  fejlede,  saaledes 
at  Operationen  var  berettiget,  og  nærmere  Undersøgelse  af  det  amputerede 
Ben  viste,  at  Raspail  havde  haft  Ret  i  sin  Beskrivelse  af  Svulsten. 

Efter  Operationen  overtog  han  Behandlingen  afSaaretog  anvendte  den  oven- 
nævnte Fremgangsmaade,  dermedførte.at  Patienten  ikke  havde  Feberen  eneste 
Dag,  men  spiste  godt  og  snart  kom  op.  Patienten  levede,  til  han  blev  76  Aar. 
Skønt  Raspail,  som  tidligere 
nævnt,  ikke  havde  taget  Læge- 
eksamen, fik  han  efterhaanden 
en  meget  stor  Praksis,  saa  at 
han  tilsidst  ikke  kunde  over- 
komme den  og  maatte  skaffe 
sig  en  Medhjælper  i  en  Dr. 
Cottereau.  Han  behandlede  alle 
sine  Patienter  gratis;  hvis  de 
trængte  ind  paa  ham  for  at 
ville  betale,  gav  han  Anvisning 
paa  trængende,  som  vedkom- 
mende kunde  hjælpe. 

1846  blev  han  anklaget  for 
Kvaksalveri,     men     forsvarede 
sig  saa  godt,  at  selv  Anklagerne 
foreslog    den   mindste  Straf   1 
Frank   i   Bøde,    mindre   fOr  at 
straffe   end   for  at   tvinge  ham 
-til    at   ordne    sin    Lægestilling 
ligeoverfor  Loven.  Han  blev  dog 
dømt    til    15    Frcs..     der    var 
Maksimalbøden. 
Efter  denne  Retssag  aabnede  Raspail   uden  Lægehjælp  en   gratis  Kon- 
sultation i  Paris  og  erklærede,  at  hvis  han  blev  anklaget,  betalte  han  med 
Glæde   15  Frcs.  for  at  fortsætte  paany. 

Revolutionen  i  1848  forte  ham  tilbage  til  Politiken.  Da  han  om  Morgenen 
den  25de  Februar  fik  at  vide,  at  den  foreløbige  Regering  tøvede  med  at 
erklære  Republiken,  gik  han  straks  til  Place  de  l'hotel  de  ville,  hvor  der  stod 
over  10,000  bevæbnede  Borgere.  Da  man  opdagede  ham,  blev  han  om- 
ringet, og  han  spurgte  da:  „Hvilken  Regeringsform  ønsker  1?'  Svaret  lød 
enstemmig:  Republiken.  Han  trænger  da  ind  paa  Raadhuset  og  naar  ned 
i  den  Sal,  hvor  den  foreløbige  Regering  var  samlet,  og  siger:  „Hvis 
Republiken  ikke  er  proklameret  inden  lo  Timer,  vil  den  Mængde,  som  1 
hører  udenfor,  sætte  sig  i  Bevægelse.  Overvej  hurtig  og  handl  endnu  hur- 
tigere. Folket  venter!" 

Han  gik  derefter  udenfor  og  proklamerede  Republiken  i  det  franske 
Folks  Navn. 

Nogen  Tid  efter  tengsledes  han  af  politiske  Grunde  og  dømtes  ttl  6  Aars 
Fængsel.    Under    hans   Fængselsophold    døde    hans   Hustru  i   Marts   1853. 


Plane  med  Riipiili 

Ved  hendes  Begravelse  fulgte  mere  end   100,000  efter  Ligvognen  til  Pére- 
lachaise. 

Kort  efter  forandredes  de  tiloversværende  2  Aars  Fængsel  til  Landsfor- 
visning paa  ubestemt  Tid;  han  tilbragte  da  den  følgende  Tid  i  Belgien, 
hvorhen  en  af  hans  Sønner  allerede  var  forvist. 

Den  belgiske  Regering  vilde  dog  ikke  have  ham,  men  gjorde  allerede 
Skridt  til  at  faa  ham  udvist  af  Belgien,  da  en  af  hans  gamle  Blever,  der 
i  sin  Tid  i  1816  havde  tænkt  paa  at  forlade  Skolen  med  ham,  viste  sin 
Taknemlighed  ved  at  optage  de  hjemløse  paa  sit  Gods  samtidig  med,  at  han 
underrettede  Kongen  om,  at  Raspail  var  Gæst  i  hans  Hjem  og  i  Følge  hans 
Privilegier  ukrænkelig. 

Raspail  blev  i  Belgien  til  1863  og  erhvervede  sig  ogsaa  her  mange 
Venner.  Efter  sin  Hjemkomst  boede  han  stille  og  rolig  i  Nærheden  af  Paris, 
men  han  blev  uden  at  vide  det  opstillet  til  Valgene  i  1869  og  valgtes  i  Lyon, 
hvorimod  han  i  Paris,  hvor  han  ogsaa  var  opstillet,  Bk  Flertal  i  første,  men 
faldt  i  anden  Omgang.  Han  stod  enlig  i  Kammeret  og  tog  kun  sjælden 
Ordet,  men  bevarede  stadig  sine  frisindede  Anskuelser;  i  1870  stemte  han 
mod  Krigen. 

Han  blev  i  Paris  under  Belejringen,  levede  under  den  tredje  Republik 
tilbagetrukket,  men  undgik  dog  ikke  i  sit  80de  Aar  at  blive  dømt  til  et 
Aars  Fængsel  for  nogle  Sætninger  i  en  Bog. 

Endnu  i  1876  indvalgtes  han  i  Deputeretkammeret  og  aabnede  som 
Alderspræsident  Samlingen  med  følgende  Ord:  „En  ny  Æra  begynder  i  Dag 
for  Frankrig,  krævet  som  den  er  af  et  umaadeligt  Flertal  ved  den  alminde- 
lige Afstemning.  For  denne  Fædrelandets  stærke  Røst  bør  alle  Partihensyn 
forsvinde  og  tie.  Fædrelandet  vil  det.  Fædrelandet  befaler  det.** 

Efter  Opløsningen  Maj  1877  genvalgtes  han,  og  han  var  endnu  Depu- 
teret, da  han  ved  Nytaarstid  1878  angrebes  af  en  Lungebetændelse,  af 
hvilken  han  døde  d.  7de  Januar  1878  i  sit  84de  Aar.  Hans  Begravelse 
fandt  Sted  under  kolossal  Tilslutning. 

Lige  til  sin  sidste  Tid  arbejdede  han  med  næsten  samme  Iver.  Endnu  kort 
før  sin  Død  havde  han  lagt  sidste  Haand  paa  Sundhedsbogen  for   1878. 

Han  var  Medlem  af  en  Mængde  udenlandske  videnskabelige  Selskaber 
og  har  udgivet  i  alt  80  forskellige  Værker,  flere  af  disse  i  mange  Oplag, 
saaledes  som  ovennævnte  Haand  bog,  der  stadig  udkommer. 

Hans  Portræt  findes  i  mindst  57  forskellige  Udgaver  og  naturligvis  har 
han  ogsaa  været  Genstand  for  flere  Karrikaturer,  af  hvilke  den  her  gengivne 
har  Interesse,  derved  at  den  viser  den  skriftlige  Tilladelse,  som  man  i  Følge 
Censuren  dengang  skulde  give  til  at  lade  sig  karrikere. 

Af  Medaljer  med  hans  Navn  eller  Billede  flndes  2 1 ,  enkelte  af  dem  er 
gengivne  foran. 

En  Plads  i  Paris  er  opkaldt  efter  ham  og  her  flndes  hans  Statue  rejst 
efter  Nationalindsamling.  Paa  Fodstykket  flndes  smukke  Relieffer,  fremstil- 
lende forskellige  Scener  af  hans  Liv. 

Man  kan  passende  sætte  som  Eftermæle  over  ham  den  Tilegnelse,  som 
flndes  foran  i  en  af  hans  Bøger,  og  som  lyder  saaledes: 

A  la  science 
hors  de  laquelle  tout  n'est  que  folie. 

A  la  science 
Tunique  religion  de  Tavenir 

son  plus  fervent 

et  desinteressé  croyant. 
F.  V.  Raspail. 

Statistisk  Bureau  har  i  den  sidste  Tid  udsendt  eil  hel  lille  Række 
af  Værker,  der  alle  er  gode  at  drage  Lære  af.  Der  er  en  omfattende  Rede- 
gørelse for  alt  det,  man  har  lært  ved  Folketællingen  1901,  der  er  Beret- 
ning om  den  første  indgaaende  Undersøgelse  af  vort  Fattigvæsen,  som  det 
var  i  1901,  der  er  et  lille  Hæfte  om  de  kommunale  Valg,  et  andet  om 
Bevægelserne  i  Kreaturholdet,  en  Redegørelse  for  de  nye  Skatter  o.  s.  v. 
Og  endelig  er  der  „Statistisk  Aarbog"  for  1905,  der  samler  Hoved- 
resultaterne af  de  nyeste  Undersøgelser  herhjemme  og  dertil  føjer  nogle 
internationale  Oversigter,  der  forøvrigt  burde  være  langt  flere  og  fyldigere. 
Alle  disse  Værker  skyldes  et  særdeles  grundigt  Arbejde;  de  er  velordnede 
og  de  er  forsynede  med  vejledende  Bemærkninger  fra  Bureauet.  Dette 
advarer  stadig  med  stor  Forsigtighed  mod  at  lægge  for  meget  ind  i  disse 
Tal  og  at  benytte  dem  altfor  letsindigt.  Denne  Beskedenhed  kan  være  meget 
priselig;  Statistik  misforstaas  og  misbruges  saa  vist  tit  nok  baade  i  alminde- 
lig Samtale  og  i  vore  politiske  og  sociale  Diskussioner.  Men  endnu  mere 
Anledning  er  der  dog  til  at  indskærpe,  at  Statistik  endnu  ikke  blot  til- 
nærmelsesvis bruges  nok.  Flertallet  af  Menneskene  gaar  omkring  med 
klippefaste  Meninger  om  Begivenhedernes  Gang  og  Verdens  Udvikling,  som 
er  bygget  paa  rent  tilfældige  Indtryk  fra  deres  egen  Egn  eller  Omgangs- 
kreds, tit  og  ofte  endda  helt  misforstaaede,  og  som  for  længst  er  grundig 
og  afgørende  gendrevne  ad  statistisk  Vej.  Det  er  sandt,  at  særdeles  mange 
af  de  Tal,  Statistikerne  tumler  med  og  fremfører  smukt  ordnede  for  os,  er 
yderst  ufuldkomne,  de  er  dog  alle  Dage  et  langt  bedre  Grundlag  at  bygge 
vore  Opfattelse  af  Samfundets  Forhold  paa  end  de  tilfældige  Slagord,  der 
løber  om  snart  i  den  ene,  snart  i  den  anden  Folkeklasse  og  forvirrer 
Begreberne.  Det  er  derfor  altid  nyttig  Gerning  at  fremdrage  og  understrege 
de  vigtigste  statistiske  Resultater. 


Fødsler  og  Dødsfald.  —  Udvandring. 

„Det  er  daarlige  Tider,  det  bliver  værre  og  værre"  er  et  af  de  Om- 
kvæd, Folk  oftest  gentager,  snart  med  skadefro  Glæde,  snart  som  trøsterigt 
Selvforsvar.  Og  ofte  udføres  det  videre:  „Menneskene  bliver  uslere  og 
uslere,  nervøse  og  sygelige;  de  var  anderledes  stærke  i  gamle  Dage;  da 
kunde  Folk  da  naa  en  ordentlig  Alder.''  Alle,  som  kender  blot  en  lille 
Smule  til  Statistiken  ved,  at  denne  uforgribelige  Trossætning  forlængst  er 
modbevist,  men  Kundskaben  derom  er  paa  ingen  Maade  endnu  trængt  ind 
i  Folkebevidstheden. 

Sandheden  er  den,  at  Menneskenes  Livsvilkaar  i  Løbet  af  det  19.  Aar- 
hundrede  er  forbedrede  i  en  Grad,  som  ingen  tidligere  Tid  blot  tilnærmel- 
sesvis kender  Sidestykke  til.  De  Tal,  som  fortæller  om  Danmarks  Ind- 
byggerantal, bærer  Vidnesbyrd  nok  derom  for  vort  Lands  Vedkommende. 
Det  første  Tilløb  til  en  Folketælling,  vi  kender  herhjemme,  er  en  Tælling 
i  Provinsbyerne  i  Aaret  1672.  De  havde  den  Gang  tilsammen  o.  60,000 
Indbyggere,  noget  lignende  som  Aarhus  har  nu.  Den  første  Folketælling 
for  hele  Landet  er  fra  1769,  derefter  fulgte  den  næste  i  1787,  og  siden 
har  Tællingerne  været  nogenlunde  regelmæssige.  Ved  Hjælp  af  Lister  over 
Fødsler  og  Dødsfald  kan  dog  Indbyggerantallet  tilnærmelsesvis  opgøres  tilbage 


Lærerige  Tal  157 

til   1735.    Der  var  da  o.  780000,   i   1769:  830000,    1787:  850000,    1801: 
930000.  De  52  Aar  fra  1735  til  1787  bragte  da  knap  nok  saa  stor  Frem- 
gang  som   de  14  fra  1787  til  1801.    Det  er  i  den  lyse  Gennembrudstid  i 
det  18.  Aarhundredes  sidste  Tiaar,  Omslaget  sker;  fra  da  af  gaar  det  frem 
med  uformindsket  Fart.  Danmarks  Indbyggerantal,  der  gennem  Aarhundreder 
næsten  havde  staaet  stille,  var  svinget  snart  lidt  frem  i  Fredstider,  snart  lidt 
tilbage,  naar  Krigens  Ulykker  var  over  Landet,  er  i  den  Tid,  som  er  gaaet 
siden  Stavnsbaandets  Løsning,  tredoblet.  Det  er  nu  over  2^9  Million.    Til- 
væksten har  netop  i  den  sidste  Periode  fra  1890  til  1901  været  usædvanlig 
stor:  1,10  ^/o  aarlig,  medens  den  i  de  to  foregaaende  Tiaar  var  0,99;  kun 
i  Fremgangstiden   1840 — 60  har  Landet  tidligere  kendt  saa  hurtig  en  Op- 
gang; en   nøjere  Undersøgelse   viser  dog,  at   det  ikke  er  hele  Tiden  efter 
1890,  der  har  været  saa  gunstig;  de  første  5  Aar  var  endda  ret  ugunstige; 
den  store  Fremgang  sker  først  i  de  sidste  5  Aar  af  Halvfemserne. 

Hvad  skyides  nu  hele  denne  Fremgang:  Fødslernes  Tiltagen  eller  Døds- 
faldenes Aftagen?  Svaret  kan  gives  med  stor  Sikkerhed:  det  er  Døds- 
faldenes Aftagen,  der  er  Forklaringen;  der  er  flere  Mennesker  nu  end  i 
tidligere  Aarhundreder,  fordi  de  lever  saa  meget  længere. 

Fødslernes  Antal  i  Forhold  til  Indbyggerantallet  har  det  meste  af  det 
19.  Aarhundrede  holdt  sig  ret  uforandret  omkring  32  aarlig  af  hver  lOOO. 
Først  de  sidste  10 — 20  Aar  har  bragt  en  umiskendelig  om  end  ikke  stærk 
Nedgang  her  som  i  andre  Lande.  1896 — 1900  var  Tallet  gennemsnitlig 
29,9;   1901  —  1903  henholdsvis  29,7;  29,2;  28,7. 

Derimod  er  Dødsfaldenes  Tal  gaaet  stærkt  tilbage.  Det  var  i  Aar- 
hundredets  første  Tiaar  26  aarlig  for  hver  1000  Indbyggere;  det  var  i 
70'eme,  naaet  ned  til  20,  1890—94  var  det  endnu  18,9;  1895—1900  kun 
16,4;  1901 — 3  er  det  henholdvis  15,7,  14,6  og  14,6.  I  Overenstemmelse 
dermed  er  den  gennemsnitlige  Levetid  gaaet  meget  stærkt  frem.  Den  var 
i  Tiden  1860—69  43,6  Aar  for  Mænd,  45,5  for  Kvinder;  den  var 
1895—1900  naaet  til  henholdsvis  50,2  og  53,2. 

Udvandringen  var  en  Tid  stærkt  nedadgaaende.  I  1897  var  den  over- 
søiske Udvandring  naaet  ned  til  lidt  over  2000,  men  siden  er  den  steget 
igen;  1903  var  den  oppe  paa  8000.  Alligevel  betyder  den  kun  forholdsvis 
lidt  sammenlignet  med  Fødselsoverskudet.  1903  fødtes  godt  72000  og  døde 
knap  37000,  kun  lidt  over  Halvdelen.  Og  ligeledes  er  den  danske  Udvan- 
dring beskeden,  sammenholdt  med  den  svenske  og  norske;  i  1902,  da  der 
udvandrede  7000  fra  Danmark  forlod  over  20000  Norge  og  34000  Sverige 
for  at  drage  til  de  oversøiske  Lande. 


By-  og  Landbefolkningen.  —  Befolkningens  Vandringer. 

Den  stærke  Fremgang  i  Bybefolkningen  i  Forhold  til  Landbefolkningen, 
som  har  fundet  Sted  siden  1840,  er  i  det  sidste  Tiaar  fortsat  med  fuld 
Styrke.  Bybefolkningen  var  i  1801  kun  Vs  ^^  hele  Befolkningen;  i  1840 
stod  den  endnu  ved  de  samme  20  ^/q,  men  saa  tog  den  Fart;  i  1880  var 
den  naaet  til  29%,  i  1890  til  34  og  1901  endelig  til  40%.  Og  dette  er 
endda  ikke  hele  den  Befolkning,  som  lever  under  ganske  bymæssige  Vil- 
kaar.  Ude  rundt  om  ved  Jernbanelinjerne  er  et  helt  Mylder  af  Stationsbyer 
skudt  i  Vejret;  nogle  af  dem  er  ganske  anseelige  Byer,  som  Lyngby,  Her- 
ning og  Struer  med  3 — 4000  Indbyggere  hver,  Haslev,  Odder  og  Brønders- 
lev med  2 — 3000,  andre  er  smaa  med  500 — 1000  Indbyggere  og  ser  med 
deres  halvt  bymæssige,   halvt  landlige  Bebyggelse  underlig  forpjuskede  ud; 

Det  ny  Aarhundrede.  11.  15.  59 

der  trænges  mangt  et  Sted  haardt  til  Bygge  vedtægter,  som  kunde  sikre  en 
fornuftig  Anlægsmaade,  Anlæg  af  Havepladser  o.  s.  v.  og  standse  Sammen- 
pakningen lige  omkring  Stationen.  Mange  af  dem  skyder  pludselig  op, 
standser  saa  og  gennemgaar  stærke  Kriser,  men  i  næsten  alle  disse  Smaa- 
byer  udfoldes  der  en  stor  Energi,  og  som  Helhed  er  Fremgangen  baade 
hurtig  og  sund.  I  „Statistisk  Aarbog**  opgives  Indbyggerantallet  i  100  saa- 
danne  Stationsbyer  med  godt  100000  Indbyggere  tilsammen,  men  der  er 
adskillig  flere,  der  har  ganske  tilsvarende  Forhold.  Regner  vi  disse  Smaa- 
byer  med,  n'aar  Bybefolkningen  op  til  omkring  45  ^o,  saa  den  nu  nærmer 
sig  Halvdelen  af  hele  Befokningen.  I  de  3 — 4  Aar  efter  Folketællingen  er 
der  i  denne  Fremgang  foregaaet  en  vis  Standsning,  i  hvert  Fald  i  en  Del 
af  de  større  Byer,  men  andre  Steder  er  Opgangen  fortsat,  og  navnlig  gælder 
dette  Udviklingen  af  Stationsbyerne ;  Bevægelsen  gaar  i  samme  Retning  om 
end  med  formindsket  Fart. 

København  sammen  med  sine  nærmeste  Omgivelser  har  hele  Aarhundredet 
haft  et  Indbyggerantal  af  omtrent  samme  Størrelse  som  alle  de  øvrige  Køb- 
stæder tilsammen;  dette  Forhold  var  ogsaa  i  1901  bevaret.  Indenfor  Pro- 
vinsbyerne er  Fremgangen  uden  Sammenligning  størst  i  de  større.  De  10 
Provinsbyer  med  over  10000  Indbyggere  har  nu  lige  saa  mange  Indbyggere 
som  de  62  med  under  10000.  De  smaa  Byer  hæmmes  utvivlsomt  meget  i 
deres  Udvikling  ved  Stationsbyernes  Fremvækst.  — 

Ret  forbavsende  er  det  at  se,  i  hvor  høj  Grad  Befolkningen  vandrer 
fra  Sted  til  Sted.  Først  og  fremmest  gaar  naturligvis  Strømmen  til  Køben- 
havn og  Frederiksberg.  Af  de  400000,  som  i  1901  beboede  København, 
var  kun  210000  født  i  København  og  4000  paa  Frederiksberg;  medens  o. 
80000  var  født  paa  Sjælland  udenfor  København,  o.  40000  i  Jylland  og 
19000  paa  Fyn.  Og  end  mere  iøjnefaldende  viser  Bevægelsen  sig,  naar 
man  tager  Frederiksberg  med.  Denne  af  Skæbnen  begunstigede  Kommune 
øver  aabenbart  en  dragende  Tiltrækning  af  enestaaende  Styrke;  af  76000 
Indbyggere  var  kun  14000,  mindre  end  Vs*  ^^t  paa  Frederiksberg,  24000 
var  fra  København,  17000  fra  Sjælland,  9000  fra  Jylland  o.  s.  v.  Det  er 
Tal,  som  stiller  den  vante  overfladiske  Snak  om  „  Københavneriet **  i  en 
ret  ejendommelig  Belysning. 

Men  rundt  om  i  Landet  foregaar  en  lignende  Tilstrømning  til  Byerne. 
Overalt  er  Bybefolkningen  en  broget  Blanding,  hvoraf  henved  Halvdelen 
er  født  paa  Landet.  Tager  vi  de  fynske  Byer  f.  Eks.,  saa  er  af  deres 
86000  Indbyggere  kun  43000  født  i  fynske  Byer,  omtrent  7000  i  andre 
Byer;  Resten  er  fra  Landet,  deraf  26000  fra  Landdistrikterne  paa  Fyen. 
Og  paa  lignende  Vis  stiller  det  sig  i  de  andre  Landsdele. 

Derimod  foregaar  der  kun  en  mere  beskeden  Bevægelse  fra  Byerne  ud 
paa  Landet.  Dog  er  den  ingenlunde  helt  ringe.  I  1901  levede  udenfor 
København  65000  af  dem,  som  var  født  i  denne  By;  dog  havde  de  24000 
af  disse  ikke  vovet  sig  længere  end  til  Frederiksberg,  og  kun  25000  ialt 
havde  slaaet  sig  ned  ude  paaLandet.  Meget  svag  er  Vandringen  fra  det  ene 
Landdistrikt  til  det  andet.  Af  194000  Indbyggere  i  Landdistrikterne  paa 
Fyn  er  de  170000  født  der,  og  kun  8 — 9000  er  kommet  fra  Landdistrik- 
terne i  de  andre  Provinser. 

Omtrent  80000  af  Danmarks  Indbyggere  er  født  udenfor  Rigets  Grænser. 
Men  deraf  er  de  24000  fra  Søndenylland,  36000  fra  Sverige  og  4000  fra 
Norge. 

De  forskellige  Erhverv. 

Erhvervsfordelingen  er  foretaget  efter  saa  forskellige  Principer  ved  Tæl- 
lingerne 1890  og  1900,  at  der  ikke  kan  anstilles  nogen  rigtig  Sammen- 
ligning. Saa  meget  er  dog  givet,  at  den  Del  af  Befolkningen,  som  ernærer 
sig  ved  Haandværk.  Industri  og  Handel  er  gaaet  særdeles  hurtig  frem  i 
denne  Periode.  I  1901  levede  kun  40%  af  den  danske  Befolkning  af 
Landbrug  og  Fiskeri,  medens  Industri  og  Haandværk  var  naaet  op  til  2S^Jq 
og  Handelen  til  14%,  tilsammen  42.  Kun  5%  lever  af  „immateriel  Virk- 
somhed**. 

Antallet  af  Tyende  ved  Husgerning,  ikke  som  Deltagere  i  Husstandens 
Bedrift,  er  opgjort  til  91000,  hvoraf  de  85000  er  Kvinder.  For  hver  100 
voksne  Forsørgere  er  Tyendets  Antal  ialt  1 1 .  Det  er  højst  indenfor  de 
immaterielle  Erhverv:  27  for  hver  100,  og  indenfor  disse  staar  atter 
Præsterne  højest;  de  er  oppe  paa  154  pr.  100  Forsørgere,  nærmest  følger 
Lægerne  med  127,  medens  Gruppen  „Arkitekter  og  Kunstnere**  maa  nøjes 
med  18.  Højst  af  alle  Grupper  naar  dog  Godsejerne  med  554  Tjenestefolk 
for  hver  100  Forsørgere,  nærmest  dem  følger  Proprietærerne  med  186  og 
Apotekerne  med  174. 

I  København — Frederiksberg  er  Tjenestepigernes  Antal  omtrent  22000, 
det  mandlige  Tyende  kun  500. 

Ogsaa  om  Arbejdsløsheden  gives  der  Oplysninger.  De  Arbejdsløses 
Antal  er  den  1.  Februar  1901  opgjort  til  ikke  mindre  end  27000.  Omtrent 
13000  arbejdsløse  Mænd  var  gifte. 

En  samlet  Undersøgelse  af,  h vormange  der  understøttedes  af  Fattig- 
væsnet er  for  første  Gang  foretaget  i  1901.  Det  viser  sig,  at  det  er  ikke 
mindre  end  102000  eller  4,16^/©  af  Befolkningen.  Det  er  omtrent  lige  saa 
mange  som  alle  dem,  der  forsørges  ved  de  immaterielle  Erhverv.  I  Forhold 
til  Befolkningen  er  Antallet  af  understøttede  størst  i  Provinsbyerne,  gennem- 
snitlig 5,96  ®/o.  København  følger  dog  tæt  efter  med  5,71  ^o-  Kun  Frederiks- 
berg er  som  sædvanlig  begunstiget;  der  modtager  kun  1,94%  Fattighjælp. 
Paa  Landet  er  Tallet  mindst  paa  Øerne,  kun  2,96  ®/o,  en  Del  højere  i 
Jylland  3,55%. 

De  nye  Statsskatter. 

Med  priselig  Hurtighed  har  „Statistisk  Bureau**  offentliggjort  en  fore- 
løbig Oversigt  over  Resultatet  af  den  ny  Beskatning  for  Statens  Vedkom- 
mende. Det  viser  sig,  at  medens  de  gamle  nu  ophævede  Skatter  bragte 
Statsskassen  11  Millioner  om  Aaret,  indbringer  de  nye  1378  Million.  Saa 
godt  som  hele  denne  Skatteforøgelse  kommer  København-Frederiksberg  til 
at  bære.  I  disse  to  Kommuner  vokser  Statsskatten  fra  2,1  Million  til  4,5 
Millioner.  Provinsbyerne  slipper  læmpeligere;  de  gaar  kun  i  Vejret  fra  1,7 
Million  til  2,4.  Og  omtrent  tilsvarende  tjener  da  Landdistrikterne;  de 
slipper  med  6,6  Million,  medens  de  hidtil  betalte  7,2. 

Af  de  tre  Skatter  indbringer  Indkomstskatten  mest:  6  Millioner  omtrent; 
tæt  derefter  følger  Ejendomsskylden  med  5  Millioner,  medens  den  lille 
Formueskat  kun  giver  2V2  Million.  Alle  de  faste  Ejendomme,  som  nu  er 
vurderet  til  Ejendomsskyld,  er  tilsammen  ansat  til  henved  5^/^  Millard 
Kroner;  deraf  falder  omtrent  P/a  Millard  paa  København  og  Frederiksberg, 
ikke  en  Gang  1  Millard  paa  Provinsbyerne  og  3  Milliarder  paa  Land- 
distrikterne. 

Indkomstskatten  betales  af  300,000  ialt;  deres  aariige  Indtægt  er  beregnet 
til   o.  650  Millioner;   Bureauet  anslaar  Indkomsten  for  den  Del  af  Befolk- 

ningen,  som  ikke  har  betalt  Indkomstskat,  til  omtrent  350  Millioner,  saa 
det  tilsammen  bliver  omtrent  1  Milliard  aarlig.  Dette  vilde  give  o.  400 
Kr.  aarlig  for  hvert  Menneske,  henved  2000  for  hver  Familie.  Tallet  er 
ikke  saa  lidt  større  end  de  Tal,  man  hidtil  har  opgivet  i  de  forskellige 
Opgørelser,  men  der  er  dog  næppe  Tvivl  om,  at  det  endnu  er  alt  for  lavt. 
Det  er  højst  sandsynligt,  at  Folk  gennemgaaende  paa  Skatteblanketterne 
har  opgivet  deres  Indkomst  noget  lavere,  end  den  i  Virkeligheden  er,  har 
undladt  at  medregne  tilfældige  Indtægter  o.  s.  v. 

Af  Milliarden  falder  de  300  Millioner  paa  København -Frederiksberg, 
altsaa  omtrent  600  Kr.  pr.  Indbygger,  godt  220  Millioner  eller  440  Kr.  pr. 
Indbygger  paa  Provinsbyerne,  og  godt  470  Millioner  eller  310  Kr.  pr.  Ind- 
bygger paa  Landet.  Men  dette  betyder  aabenbart  ikke,  at  man  lever  gennem- 
snitlig dobbelt  saa  godt  i  København  som  paa  Landet.  For  det  første  er 
Indtægterne  paa  Landet,  hvor  saa  stor  en  Del  er  Naturalier,  sikkert  ikke 
nær  saa  fuldstændig  opgivet  som  i  København,  og  for  det  andet  er  Pengene 
betydelig  mere  værd  paa  Landet  end  i  København,  man  faar  der  langt  flere 
Livsgoder  for  de  samme  Penge. 

Formueskatten  rammer  ialt  250,000  Skatteydere  med  en  samlet  Formue 
af  4200  Millioner  eller  gennemsnitlig  16—17000  Kr. 

Foreløbig  gives  der  ingen  Oplysning  om,  hvorledes  Skatteyderne  fordeler 
sig  i  de  forskellige  Indtægtsgrupper:  over  100000  Kr.,  50 — 100000  o.  s.  v. 
Forhaabentlig  vil  Opgørelsen  deraf  snart  følge,  saa  det  bliver  muligt 
at  faa  et  Overblik  over,  hvad  der  kunde  opnaas  ved  en  klækkelig  For- 
øgelse af  Skatteprocenten  for  de  store  Skatteydere,  og  en  tilsvarende  Ned- 
sættelse for  de  smaa. 

Vore  Kreaturer. 

Siden  1838  har  der  fundet  regelmæssige  Kreaturtællinger  Sted  i  Dan- 
mark, nu  10  ialt.  Den  sidste  foretoges  i  1903,  og  den  viser,  at  der  stadig 
er  en  stærk  Fremgang  i  Kreaturholdet.  Regner  man  den  „samlede 
Kreaturstyrke",  saaledes  at  Hornkvæg  danner  Enheden,  medens  en  Hest 
regnes  =  3  Stkr.  Hornkvæg,  et  Faar  =  \/g  og  et  Svin  =  '^j^  Stk.  Horn- 
kvæg, viser  det  sig,  at  Tallet  er  vokset  fra  3,343,000  i  1893  til  3,812,000 
i  1903.  Men  de  forskellige  Husdyrs  Skæbne  er  højst  forskellig.  For 
Hestene  gaar  det  hurtig  fremad  til  Trods  for  Jernbaner,  elektriske  Spor- 
vogne, Avtomobiler  o.  s.  v.  De  Billeder  af  bedrøvede  Heste,  der  dukker 
op  i  Vittighedspressen,  hver  Gang  et  nyt  mekanisk  Befordringsmiddel  holder 
sit  Indtog,  er  aabenbart  lidet  begrundede.  I  1893  fandtes  410000  Heste,  i 
1903:  487000.  Fremgangen  er  langt  stærkere  i  Jylland  end  paa  Øerne. 
Ogsaa  Hornkvæget  er  gaaet  frem,  omend  forholdsvis  mindre,  fra  1700,000, 
i  1893  til  1840000  i  1903.  Men  uden  Sammenligning  hurtigst  gaar 
Svineantallet  frem.  Det  er  i  de  10  Aar  vokset  fra  829000  til  1457000. 
Det  er  atter  her  i  Jylland,  Fremgangen  har  været  stærkest.  Derimod  gaar 
det  med  stor  Hast  tilbage  for  Faar  ene.  De  var  1893:  1247000,  10  Aar 
efter  var  de  gaaet  tilbage  til  877000.  Værst  gaar  det  ud  over  dem  paa 
paa  Øerne,  hvor  der  nu  ikke  en  Gang  er  200000  tilbage.  Derimod  er 
Gederne  gaaet  frem;  der  var  25000  i  1893,  39000  i   1903. 

Indenfor  Fjerkræet  er  det  Hønsene,  der  tager  til  og  det  med  en  Fart, 
der  stemmer  godt  med  den  overordentlige  Opgang  i  Ægudførselen.  I  de 
10  Aar  før  1903  er  Hønsetallet  fordoblet,  fra  5,855,000  til  11,555,000.  Her 
gaar  Øerne  i  Spidsen.  Ogsaa  Ændernes  Antal  er  steget  en  Del,  fra 
724000    til    889000;    ligeledes    mest    paa    Øerne.     Kalkunerne    har   et 

beskedent  Tal  og  en  beskeden  Fremgang  fra  41000  til  58000.  Derimod 
deler  Gæssene  Faarenes  Skæbne.  De  var  i  1893:  230000,  ti  Aar  derefter 
var  der  kun   188000  tilbage. 

Kreaturtallet  i  Danmark  sammentilles  derpaa  med  Kreaturtallet  i  andre 
Lande,  i  Forhold  til  Indbyggertal  og  Fladerum.  Det  viser  sig,  at  i  Forhold 
til  Indbyggertallet  er  Kreaturstyrken  større  i  Danmark  end  i  noget  andet 
evropæisk  Land:  1557  for.  hver  1000  Indbyggere,  medens  Bulgarien,  der 
kommer  os  nærmest,  har  1 134,  Rusland  1 124.  Tager  man  Irland  for  sig,  har 
det  dog  1724.  Lande  som  Tysland  og  Frankrig  har  omkring  700,  England 
knap  600.  I  de  fremmede  Verdensdele  er  man  derimod  oppe  paa  anderledes 
store  Tal.  I  Avstralien  er  saaledes  Kreaturstyrken  5609  for  hver  1000 
Mennesker.  P.  Af. 


Henry  de  Regnier's  Romaner. 

Af  Emil  Fog. 


De,  der  dyrker  moderne  fransk  Litteratur,  kender  Henry  de  Regnier 
som  det  unge  Frankrigs  talentfuldeste  Lyriker. 

Ved  sin  Fremtræden  tilhørte  han  den  symbolistiske  Retning.  Han 
var  en  Frondør,  der  vilde  Uro  og  Forsøg  i  Stedet  for  Lovbundethed 
og  Vedtægt.  Han  var  den  dristigste  —  og  den  heldigste  —  blandt  dem, 
der  anvendte  „le  vers  libre"  —  en  for  det  franske  Øre  fuldstændig 
revolutionær  Verseform.  Den  franske  Kritik  er  det  regelmæssige  Verse- 
maals  skinsyge  Elsker,  og  Publikum  følger  Kritiken.  Der  hørte  derfor 
usædvanlige  Evner  til  at  bibringe  Læseren  Skønhedsindtryk  gennem 
Poesier,  der  brød  sig  fejl  om  gængse  Regler  for  Betoning  og  lovmæssig 
Strofefølge.  Den  regelrette  Versebygning  hjælper  som  et  Svinghjul  over 
de  døde  Punkter,  men  det  frie  Vers  maa  helt  bæres  af  Inspirationen. 
En  Svækkelse  af  dens  Styrke  medfører  nødvendigt  Versets  Svaghed. 
Regnier  var  maaske  den  eneste,  der  fuldtud  mægtede  dette  Vers.  Og 
dog  søgte  han  i  sin  Lyrik  snart  til  mere  klassiske  Former.  Hans  Evne 
til  at  gengive  Livet  i  en  Form,  der  er  lige  saa  forvreden  og  fornuft- 
stridig som  Livet  selv,  aabenbarer  sig  nu  mest  i  hans  Romaner. 

Det  er  vanskeligt  at  henføre  Regniers  Prosaarbejder  til  nogen  Ret- 
ning indenfor  fransk  Litteratur  —  eller  rettere,  det  er  ganske  umuligt. 
Hans  kunstneriske  Fysiognomi  ligner  ingen  andens.  Man  kan  maaske 
paapege  et  eller  andet  Træk,  der  kan  minde  om  Goncourt  eller  om 
Anatole  France,  men  Regnier  er  vidt  forskellig  fra  dem  begge  som  fra 
alle  andre.  Og  dog  er  han  forførende  fransk,  ja  parisisk. 

Intet  er  Regnier  fjernere  end  dybsindige  Betragtninger  over  Livets 
Maal  og  Med.  Er  der  nogen  dybere  Mening  i  Tilværelsen,  skal  man 
ikke  lede  efter  den.  Livets  Tilfældigheder  spiller  selv  den  mest  op- 
højede Forklaring  paa  Næsen.  Maaske  sidder  der  en  stor  ubekendt  og 
holder  den  hele  Menneskehed   paa  sin  udstrakte  Haand  og  morer  sig 

over  den  Højtidelighed,  hvormed  Menneskene  tager  hverandre  og  Livet, 
og  smiler  ved  Tanken  om,  at  han  blot  behøver  at  lyste  Haanden  for 
at  kaste  dem  alle  over  Ende  med  samt  deres  Hypotheser  og  Systemer. 
Hvis  nogen  vil  lede  efter  Lovene  bag  Livets  Mangfoldighed,  saa  lad 
dem  det.  Regnier  holder  sig  helst  uden  for  deres  Kres;  thi  af  alt,  hvad 
en  Franskmand  afskyr,  er  det  at  have  været  dum,  at  være  Narren,  saa 
noget  nær  det  værste. 

Lad  os  nyde  den  Drue  og  den  skønne  Kvinde,  Skæbnen  sender 
os,  og  for  Resten  tage  Plads  i  en  vel  aflukket  Loge  og  glæde  os  over 
Optrinene  paa  Livets  Scene.  Om  Helhedsindtrykket  gaar  tabt,  hvad 
skader  det,  naar  vi  kun  faar  en  Række  af  rige  og  skønne  Enkeltheder.  — 

Af  denne  —  i  Ordenes  almindelige  Forstand  —  Mangel  paa  Hen- 
sigt maa  man  ikke  slutte,  at  Regniers  Romaner  virker  upersonligt. 
Hans  Temperament  er  ikke  udpræget.  Men  han  har  den  Glæde  ved 
det  sære  og  skønne,  den  fine  Forstaaelse  af  Sansernes  Ret,  der  kende- 
tegner det  bedste,  franske  Selskab.  Og  bag  alt,  hvad  han  skriver,  ligger 
den  fornemme,  aldrig  paatrængende  Skepsis,  der  er  saare  sjælden  at 
træffe  uden  for  fransk  Litteratur. 

Han  har  ingen  Maalestok  for  Menneskets  Handlen.  Den  ene  Form 
for  Livsførelse  kan  være  akkurat  lige  saa  god  som  den  anden.  Hoved- 
sagen er,  at  det  enkelte  Menneske  faar  den  størst  mulige  Lykkefølelse. 
Og  jo  mærkeligere  dets  Higen  er,  desto  interessantere  bliver  den  for 
Regnier.  Saa  længe  vi  intet  ved  om  Livets  Mening  —  om  det  over- 
hovedet ejer  nogen  Mening  —  gør  vi  bedst  i  at  paastemple  alle  Til- 
værelsesformer samme  Værdi.  En  absolut  Mangel  paa  Fordom  er  der- 
for et  fremherskende  Træk  i  Regniers  Forfatterfysiognomi,  og  denne 
Fordomsfrihed  ytrer  sig  saavel  i  hans  Skildring  af  Hverdagsmenneskene 
som  af  Undtagelserne. 

I  en  af  Regniers  nyeste  Romaner,  Le  mariage  de  minuit,  forekom- 
mer en  ung  Pige,  Frangoise  de  Cléré.  Hun  er  fattig,  adelig  og  for- 
ældreløs og  bor  hos  en  Tante,  der  er  Enke.  Tanten  er  en  hjærtensgod 
Dame,  men  hun  lider  under  Misforholdet  mellem  sin  modne  Alder  og 
sin  erotiske  Evne,  der  har  holdt  sig  mærkværdig  ung  og  stærk.  Hyp- 
pige Elskovsforhold  og  hyppige  Brud  betegner  Vejen,  hun  vandrer. 
Hendes  Sind  er  oftest  optagen  af  det  vigtige  Spørgsmaal,  om  „den 
næste"  bliver  lys  eller  mørk.  Derfor  bliver  den  Omsorg,  hun  kan  ofre 
paa  Frangoise,  kun  ringe. 

Fran90ise  er  overladt  til  sig  selv,  hun  kommer  og  gaar,  som  hun 
har  Lyst  til.  Hun  er  næsten  nordisk  selvstændig  i  sin  Omgang  med 
unge  Mænd.  Hun  modtager  dem  paa  sit  Værelse  og  er  glad  ved  deres 
Fortrolighed,  fordi  den  hviler  paa  Agtelse  for  hende.  Det  Ry,  Tanten 
ved  sine  Elskovshandler  har  erhvervet  sig,  gør  Livet  vanskeligt  for 
Frangoise.  Herrerne  viser  hende  ikke  de  Hensyn,  man  plejer  at  tage 
til  unge  Piger.  Man  tillader  sig  de  samme  Friheder  over  for  hende 
som  over  for  Tanten.  Da  denne  sidste  gør  deres  fælles  Hjem  til  Skue- 

plads  for  sine  Hyrdescener,  maa  Frangoise  forlade  sit  eneste  Tilflugts- 
sted. Stillet  ene  i  Verden  søger  hun  ikke  Beskyttelse  bag  et  Klosters 
skærmende  Mure,  men  søger  fortrøstningsfuldt  Hjælp  hos  de  faa  unge 
Mænd,  hun  har  Tillid  til. 

Regnier  lader  denne  unge  Pige,  der  er  opdraget  af  en  frivol  Tante, 
og  som  —  stik  imod  alle  Begreber  om  det  passende  —  har  ført  et 
selvstændigt,  uafhængigt  Liv,  ende  som  en  prægtig  ung  Mands  lykke- 
lige Hustru. 

Den,  der  ikke  kender  fransk  Litteratur,  vil  maaske  forbavses  over, 
at  en  Skikkelse  som  den  her  antydede  kan  virke  saa  ny.  Men  i  den 
franske  Litteratur  som  i  det  franske  Familieliv  spiller  den  unge  Pige 
en  meget  tilbagetrukken  Rolle.  Hendes  Opdragelse  foregaar  under 
stadigt  Tilsyn  og  er  en  systematisk  Ødelæggelse  af  al  Selvstændigheds- 
følelse.  Der  tænkes  og  handles  for  hende  paa  alle  Omraader.  Først 
efter  Ægteskabet  gives  der  hende  Mulighed  for  Udfoldelse  af  Ejen- 
dommelighed og  Handledygtighed.  Hvis  i  en  Roman  en  ung  Pige  er 
stillet  omtrent  som  Fran^oise,  plejer  der  —  hvis  hun  da  ikke  gaar  i 
Kloster  —  at  ske  et  af  to :  Enten  bliver  hun  en  letsindig,  foragtelig  Ko- 
kette, der  paa  en  eller  anden  Maade  jasker  sig  gennem  Livet,  eller  hun 
bliver  et  taarefremkaldende  Offer  for  en  hjærteløs  Forfører. 

Man  erindrer  maaske  den  unge  Pige  i  Paul  Bourget's  saa  omtalte 
Roman  L'étape.  Hendes  Stilling  har  Lighedspunkter  med  Frangoise's. 
Hun  har  megen  Frihed  og  bestemmer  for  en  stor  Del  selv  sin  Handle- 
maade.  Kun  er  det  her  Faderen,  en  ivrig  Republikaner,  der  har  op- 
draget sin  Datter  til  en  vis  Selvstændighed.  Dette  farlige  Eksperiment 
kan  —  efter  Bourget's  Mening  —  kun  ende  galt,  og  Datteren  bliver 
da  ogsaa  forført  af  en  samvittighedsløs  Adelsmand  —  vel  at  mærke  en 
af  dem,  der  er  Republikaner  og  tror  paa  Dreyfus*  Uskyld.  Denne  Piges 
Historie  er  i  Bourget's  Fremstilling  kun  en  eneste  Advarsel  mod  den 
Opdragelsesmethode,  der  hviler  paa  Tillid  til  den  unge  Piges  Evne  til 
selvstændig  Optræden.  Bogens  ideale  Kvindeskikkelse,  den  klerikale 
Professors  Datter,  skimtes  kun  ved  sin  Faders  Side  enten  paa  Vej  til 
Kirken  eller  siddende  i  hans  Arbejdsværelse  i  Færd  med  at  afskrive 
hans  Afhandlinger  om  Troens  Nødvendighed. 

Regniers  Sympathi  for  Frangoise  minder  mest  om  den  nordiske 
Form  for  jævn,  dannet  Fordomsfrihed.  Men  medens  i  nordisk  Litteratur 
selv  den  videst  gaaende  Fordomsfrihed  stedse  tager  sit  Udgangspunkt 
i  en  ethisk  Vurdering  af  Livsværdierne,  ledes  Regnier  af  en  rent 
æstetisk  Betragtningsmaade.  Han  stræber  mod  mangfoldige  og  skønne 
Former  for  Tilværelsen,  og  for  at  naa  dem  træder  han  med  desperat 
Mod  Moral  og  Sandsynlighed  under  Fode. 

Man  læse  i  hans  Roman  „La  double  maitresse""  Skildringen  af  den 
firsindstyveaarige,  tykke  og  godlidende  Abbed  Hubertet,  der  har  taget 
et  yndigt  Fattigbam,  Fanchon,  til  sig  og  opdrager  det  til  den  saare 
verdslige  Gærning  at  være  Danserinde  ved  Operaen.    Han  ved  meget 

vel,  at  det  er  at  forudbestemme  hende  til  at  blive  en  fejret,  begæret 
og  opnaaet  Hetære.  Men  han  holder  oprigtigt  af  hende  og  under  hende 
alt  godt.  Hvis  hun  bliver  i  sin  Stand,  vil  hun  før  eller  senere  blive 
hundset  af  en  brutal  Ægtemand  eller  forført  af  en  nusset  Smaagade- 
Don-Juan.  Den  gejstlige  Herre  tvivler  ikke  om,  at  Danserindens  Lod 
er  at  foretrække.  Hun  tager  Del  i  Livets  Fest,  er  tilbedt  af  unge,  ele- 
gante Mænd  og  Genstand  for  Hyldest  og  nænsom  Hensynstagen. 
Hun  elsker  og  elskes  og  lærer  Ungdommens  skønne,  ubekymrede  Rus 
at  kende. 

Medens  Regnier  følger  den  gode  Abbeds  Færd  med  Verdensmandens 
forstaaende  og  sympatiske  Blik,  betragter  han  med  et  spottende  Smil 
dem,  der  vil  holde  den  opvoksende  Slægt  i  Uvidenhed  om  Forholdet 
mellem  Kønnene,  og  som  søger  at  dæmme  op  for  den  naturlige  San- 
seligheds Vækst.  Som  Modsætning  til  den  frejdigt-ranke  Fran^oise  i 
Le  mariage  de  minuit  opstiller  han  Mile.  de  Vitry.  Der  vaages  —  saa- 
ledes  som  den  gode  Tone  byder  det  —  omhyggeligt  over,  at  enhver 
Ide  om  Forholdet  mellem  Mand  og  Kvinde  stænges  ude  fra  hendes 
jomfruelige  Bevidsthed.  Hendes  Fantasi  ægges  selvfølgeligt  og  fordær- 
ves. Hendes  Tanker  kredser  stadigt  om  Tjenerskabets  Elskovshandler, 
om  afklædte  Mandfolk  osv.,  indtil  hun  en  skønne  Dag  lader  sig  bort- 
føre af  en  aldrende,  forspist  og  forsjoflet  Marquis.  Askesen  staar  for 
Regnier  som  noget  i  sig  selv  komisk.  Men  i  hans  Ironi  blander  der 
sig  ægte  Medfølelse  med  dem,  hvis  Opdragelse  har  sat  Livsglæden 
snævre  Grænser.  Han  besidder  i  høj  Grad  Franskmandens  Forstaaelse 
af  de  sanselige  Nydelsers  Betydning  for  Personlighedens  harmoniske 
Udvikling.  Man  ser  det  skarpt,  hvis  man  sammenligner  Skuldertrækket, 
hvormed  han  betragter  Resultaterne  af  asketisk  Opdragelse,  med  hans 
glad-forundrede  Smil,  da  han  lytter  til  den  femtenaarige,  graziøse  Fan- 
chons  Sorg  over,  at  hendes  Plejefaders,  Abbedens,  høje  Alder  hindrer 
ham  i  at  nyde  hendes  unge  Legemes  første  Kjærlighedsoffer.  At  Fan- 
chon  lever  i  det  mærkeligste  af  alle  Aarhundreder,  i  det  attende,  be- 
røver ikke  Trækket  noget  af  dets  Dristighed. 

Men  gennem  Skildringen  af  Galandot  —  Hovedpersonen  i  La  double 
maitresse  —  retter  Regnier  sit  skarpeste  og  alvorligste  Angreb  paa 
Askesen.  Galandot  er  hans  eneste  gennemførte  Karakterskildring  og 
er  en  ny  Skikkelse  i  fransk  Litteratur.  Sær  som  selve  Bogens  Indhold 
er  dens  Komposition.  Egentlig  handler  den  om  Galandot,  hvis  Liv  er 
lagt  øde  ved  en  Moders  Omsorg  for  at  holde  borte  fra  sin  Søns  Hjærne 
enhver  Ide  om  det  andet  Køn.  Men  Fremstillingen  af  denne  triste  Til- 
værelse afbrydes  hvert  Øjeblik  af  Beretningen  om  Nevøens  Skæbne. 
Han  har  arvet  sin  Onkel  og  er  derfor  i  Stand  til  at  føre  et  yppigt 
Kærlighedsliv,  til  at  nyde  alt,  hvad  Galandot  maatte  savne.  Det  er  en 
livsfrodig  Nutid,  der  tegner  sig  paa  Baggrund  af  en  gold  og  farveløs 
Fortid  —  som  en  rød  Guirlande  snor  sin  Arabesk  hen  over  en  graa 

Mur.    Galandot  fortjener  at  fængsle  vor  Opmærksomhed.    Han  er  det 
unge  Frankrigs  mærkeligste  Frembringelse. 

Han  er  født  paa  et  Gods  ude  i  Frankrig.  Hans  Moder  er  en  myn- 
dig og  handledygtig  Dame,  der  paa  Grund  af  Barndomsoplevelser  har 
faaet  en  indgroet  Mistillid  til  Kønslivets  Værdier.  Hendes  Søn  lever 
ensomt  paa  Slottet.  Han  holdes  i  Uvidenhed  om  alt,  der  staar  i  For- 
bindelse med  Elskov  og  Kvinder.  To  gamle,  forkuede  Tjenestepiger, 
Moderen  har  beholdt,  er  ikke  skikkede  til  at  vække  Ynglingens  Attraa. 
Det  gaar  godt,  indtil  Fru  Galandot's  Broder  en  skønne  Dag  dør  og 
efterlader  sig  et  lille,  viltert  Pigebarn,  Julie,  hvis  nærmeste  Slægtning 
netop  er  den  myndige  Slotsfrue.  Trods  al  Modvilje  tvinges  denne  af 
Hensyn  til  Folkedom  til  at  tage  Barnet  i  sit  Hus  et  Par  Maaneder  om 
Aaret.  Julie  er  den  første,  der  giver  Galandot  en  ubestemt  Ide  om 
Charmen  ved  kvindeligt  Selskab.  For  hver  Gang  hun  gæster  Slottet, 
stiger  hans  Interesse  for  hende.  Den  adstadige,  kantede  Mand  deltager 
i  hendes  Lege  og  er  en  Boldt  for  hendes  Vilje. 

En  skønne  Dag  er  Barnet  blevet  en  fjortenaarig  Jomfru. 

Julie  er  —  takket  være  en  raa  Rytterofficers  Omsorg  —  allerede 
fuldkomment  underrettet  om  de  Ting,  hendes  Fætter  er  uvidende  om. 
Hendes  unge  Sanser  er  lysvaagne,  hans  sover.  Men  hendes  kvindelige 
Instinkt  driver  hende  til  at  vække  dem.  Den  nu  trediveaarige  Mand 
føler  i  hendes  Nærværelse  en  Sansernes  Forvirring,  der  gør  ham  baade 
vel  og  ondt.  Han  falder  i  Staver,  naar  han  ser  hende  løfte  Kjolen  saa 
højt,  at  Benene  viser  deres  fristende  Hemmelighedsfuldhed.  Han  for- 
staar  intet,  men  føler  sig  utryg.  Endelig  en  Dag  jager  den  tunge  Tor- 
denluft dem  ind  i  den  kølige  Bibliothekssal.  Hvilende  paa  Ryggen  paa 
et  Marmorbord  fører  hun  med  lade  Bevægelser  tunge  Druer  til  sin 
Mund.  Hun  løser  sit  Kjoleliv  for  at  aande  friere.  Hendes  Skuldre  og 
jomfruelige  Bryst  viser  sig  i  lokkende  Friskhed.  Hans  Hænder  forvil- 
der sig  paa  hendes  Legeme.  Pludselig  gaar  Døren  op,  og  Moderen 
viser  sig.  Julie  flygter,  men  naar  at  høre  Ekkoet  af  den  moderlige, 
klangfulde  Lussing.  Derefter  begynder  det  samme  Liv  for  Galandot 
indtil  Moderens  Død.  Han  bliver  i  sit  Hjem,  til  den  sidste  af  de  gamle 
Tjenestefolk  er  død.  Da  lukker  han  alle  Slottets  Døre  og  drager  til 
Paris. 

Hans  tidligere  Lærer,  en  livsglad  og  lærd  Abbed,  indsmugler  i  hans 
Sind  Interesse  for  arkæologiske  Studier.  Galandot  rejser  til  Rom,  men 
da  et  Par  Maaneder  er  gaaede,  taber  hans  arkæologiske  Interesse  sig. 
Den  var  kunstigt  kaldt  til  Live  af  Abbeden  og  hans  Kres.  Galandot  er 
i  Virkeligheden  ganske  optaget  af  noget,  han  ikke  aner,  hvad  er,  noget, 
der  ligger  bundet  i  ham,  et  stort  Spørgsmaal,  der  sover,  og  som  kun 
har  været  ham  bevidst  hin  Sommerdag.  Han  vandrer  ørkesløs  om  i 
flere  Aar.  En  Dag  ser  han  en  ung  Kvinde,  der  —  liggende  paa  Ryg- 
gen —  fører  store,  modne  Druer  til  sin  Mund.  Den  Aften  og  den  Nat 
glemmer  han  at  spise  og  at  sove.    Næste  Dag  skafl^er  han  sig  Oplys- 

ninger  om  Kvinden.  Det  er  en  romersk  Glædespige  Olympia.  Hun  har 
intet  imod  at  modtage  den  rige,  franske  Adelsmand,  hvis  Sjælstilstand 
hendes  Hjæme  ikke  formaar  at  udgrunde.  Han  forærer  hende  Smyk- 
ker. Han  kommer  hver  Dag,  sidder  stille  og  betragter  hende  et  Par 
Timer  og  gaar. 

Hun  er  noget  desorienteret.  Den  Slags  Mennesker  er  aldrig  før 
dukket  op  i  hendes  Tilværelse.  Men  da  det  gælder  om  at  udnytte  den 
sære  Gæst  saa  meget  som  muligt,  maa  han  bindes  med  fastere  Baand 
end  dem,  et  Par  Timers  stum  Betragtning  skaber.  En  Dag  modtager 
hun  ham  liggende  nøgen  paa  sin  Divan.  Atter  forvilder  hans  Hænder 
sig  paa  et  skønt  Kvindelegeme,  og  atter  gaar  Døren  op.  Galandot  stir- 
rer mod  Døren  i  Forventning  om  at  se  Moderens  imponerende  Skik- 
kelse og  besvimer.  Han  bliver  bragt  til  Hvile  i  et  Værelse  i  Olympias 
Hus  og  bliver  der  for  bestandig.  Han  gjentager  ikke  tredie  Gang  sit 
Forsøg  paa  at  indhente  de  Erfaringer,  han  mangler.  Han  betragter  kun 
Olympia  med  store  forundrede  Øjne.  Hun  og  hendes  Elsker  udnytter 
ham  paa  enhver  Maade.  Han  maa  betale  alle  Husets  Udgifter.  Olympia 
benytter  ham  til  at  vise  sig  de  hundrede  Tjenester,  som  det  ellers  er 
Tjenerskabets  Sag  at  yde.  Mere  og  mere  betragter  man  det  som  en 
Selvfølge,  at  han  udretter  selv  det  ydmygste  Arbejde.  Han  gør  det  med 
Iver  og  Paapasselighed  og  glider  umærkeligt  over  i  et  Tyendes  Føle- 
og  Tænkemaade.  Han  sætter  tilsidst  en  Ære  i  at  blive  rost  for  et  Par 
velpudsede  Støvler  eller  for  en  blankpoleret  Kobberkedel.  Og  saaledes 
gaar  det  til,  at  en  Engfænder  i  Paris  kan  more  Selskabet  med  Fortæl- 
lingen om  en  fransk  Adelsmand,  der  i  Rom  bragte  ham  hans  børstede 
Klæder  ind  paa  Sengen  en  Morgen,  da  han  vaagnede  ved  den  skønne 
Olympias  Side. 

Da  Galandot  dør,  efterlader  han  Julies  Søn  hele  sin  Formue.  Julie, 
der  bor  som  Enke  paa  sin  Faders  forfaldne  Slot,  raader  sin  Søn  til 
ikke  at  være  en  Tosse  som  Onklen,  men  til  at  nyde  Livet  og  Ung- 
dommen. Sønnen  følger  hendes  Raad.  Vin,  Kvinder  og  Elskov  for- 
skønner hans  Ungdom  —  det  Bæger,  Onklen  aldrig  førte  til  sine  Læber, 
tømmer  han  i  fulde  Drag. 

Galandot  er  ikke  alene  en  ny  Karakter  i  fransk  Litteratur,  men 
Skildringen  af  ham  bæres  af  en  hos  moderne  Franskmænd  sjælden 
Humor. 

Helstøbt  Karaktertegning  træffer  man  ellers  ikke  hos  Regnier.  Det 
hænger  sammen  med  den  gennemførte  Skepsis,  hvormed  han  iagttager 
Livets  Foreteelser.  Hvad  den  maabende  Hob  ser  som  Udslag  af  mæg- 
tig Mandsvilje  eller  af  Tilværelsens  strænge  Love,  det  staar  for  ham 
som  Virkning  af  smaa  og  uberegnelige  Aarsager.  I  Romanen  Le  bon 
plaisir  fortæller  han  om  en  af  Ludvig  den  14.'s  Generaler,  der  udhol- 
der en  haabløs  Belejring  med  vanvittigt  Heltemod  og  derved  bliver 
Genstand  for  Folkets  og  Kongens  begejstrede  Hyldest.  Regnier  betror 
os,  at  den  livsglade  Feltherre,  der  i  den  belejrede  By  er  sikret  mod 

sin  skrappe  Kones  alt  opdagende  Øjne,  er  ivrigt  optaget  af  et  Elskovs- 
forhold  til  Borgmesterens  unge  Kone  og  derfor  ikke  kan  bære  det  over 
sit  Hjærte  at  opgive  Byen. 

Livet  opløser  sig  i  en  Række  Tilfældigheder.  Det  egner  sig  bedst 
til  at  fremstilles  urider  Anekdotens  Form.  Hans  Romaner  —  selv  de 
største  —  er  da  i  Grunden  kun  Anekdoter,  men  fortalte  med  et  Vid 
og  en  psycologisk  Skarpsans,  der  giver  dem  dyb  og  rig  Betydning.  Hvad 
der  især  interesserer  ham  er  at  betragte  Menneskenes  Handlen  under 
Kærlighedens  Herredømme.  Saa  snart  Eros  berører  et  Menneske  med 
sin  Tryllestav,  ser  vi  dets  Handlinger  i  hel  ny  Belysning.  Med  et 
skadefro  Smil  lader  den  enevældige  Gud  gamle  Egenskaber  forsvinde 
og  nye  dukke  frem  og  paastempler  alt  en  ny  Værdi.  Egenskaber,  der 
før  var  solide  og  nyttige,  bliver  latterlige  og  skadelige  og  omvendt.  — 
Kærlighedsfølelsen  hos  Regnier  former  sig  som  Hymner  til  det  under- 
dejlige Kvindelegeme.  I  Billeder,  hvis  Ynde  og  diskrete  Sanselighed  ene 
kan  samstilles  med  en  Fragonards  eller  en  Bouchers  Kunst,  aabenbarer 
han  sin  Henrykkelse  over  en  Kvindes  svaje  Ryglinje,  æggende  Hofter 
og  dragende  Smil. 

Hist  og  her  faar  man  Indtryk  af,  at  Regniers  Talent  har  større 
Vingefang,  end  hans  Romaners  lidt  ubetydelige  Emner  tyder  paa.  I 
Le  mariage  de  minuit  giver  han  saaledes  en  fin  Skitze  af  de  skiftende 
Regeringsformers  Indflydelse  paa  Pariseraristokratiets  Sindelag.  Og  i 
den  Maade,  hvorpaa  Olympia  og  hendes  Elsker  benytter  Galandots 
Ubehjælpsomhed  og  Svaghed  til  at  udbytte  og  tyrannisere  ham,  er  der 
en  sand,  men  ufuldført  Karakteristik  af  det  evigt-plebejiske  —  men 
det  bliver  stedse  ved  Antydninger,  og  man  ærgrer  sig  derover,  fordi 
disse  Antydninger  røbeir  hans  dybe  Indsigt  i  mange  vanskelige  og  be- 
tydningsfulde Forhold.  — 

Regnier  er  ingenlunge  nogen  fremragende  Psycolog,  endnu  mindre 
nogen  dybsindig  Tænker.  Og  dog  er  han  en  af  ung,  fransk  Litteraturs 
Førstemænd.  Thi  han  er  den  største  Kunstner  mellem  yngre  Forfattere. 
Ingen  forstaar  som  han  at  gennemføre  et  Billede  indtil  Raifmement  og 
at  finde  skønne  og  overraskende  Sammenligninger.  Livet  er  for  ham 
idel  Skønhed  og  Pragt,  og  han  forstaar  det  bedst  gennem  Former  og 
Farver  og  allerbedst  gennem  det  Kunstværk,  der  i  rige,  sære  Former 
giver  al  Tilværelsens  Mangfoldighed.  Det  myldrer  i  hans  Bøger  med 
Beskrivelser  af  fantastiske  Glas  og  Keramik.  Han  glæder  sig  over 
denne  Brogethed  som  Barnet  over  Æventyret.  Men  som  det  moderne 
Menneske,  han  er,  gaar  han  ud  over  den  naivt-betagnes  Standpunkt  og 
hengiver  sig  til  glad  Undren  over  den  kunstneriske  Evne  og  Vilje,  der 
mægter  at  fremtrylle  det  Farvernes  og  Formernes  Sammenspil,  som 
Naturen  kun  frembringer  i  sine  lunefuldeste  Øjeblikke. 

Regnier  ejer  Kunstnerens  nervøse  Glæde  ved  at  kunne.  Den  dirrer 
i  hans  Bøger  og  faar  hans  Stil  til  at  skælve,  saa  den  stundom  taber  i 
Klarhed.   Ligesom  visse  Billedhuggere  daarligt  kan  gaa  forbi  den  Ler- 

klump,  de  tilfældigt  finder  paa  deres  Vej,  uden  at  tage  den  i  deres 
Hænder  og  give  den  Skikkelse,  saaledes  maa  Regnier  dvæle  ved  ethvert 
Træk  —  selv  det  ubetydeligste  —  og  bearbejde  det,  til  vi  faar  det 
sikreste  Indtryk  af  dets  Ejendommelighed.  Han  drager  ganske  vilkaar- 
ligt  Ting  og  Personer  ind  i  sin  Fortællings  Ramme,  fordi  han  ikke  kan 
nægte  sig  den  Glæde  at  gengive  dem  i  kunstnerisk  Form.  Han  kender 
i  denne  Henseende  ikke  til  Resignation.  Derfor  er  hans  Bøgers  Kom- 
position løs  og  ligesom  tilfældig.  Han  giver  ingen  Helhed,  men  en  Fylde 
af  prægtige  Enkeltheder. 

I  en  af  Erik  Skrams  Bøger,  hvor  han  vil  skildre  en  Dames  øje- 
blikkelige Sjælstilstand,  hedder  det  „der  foregik  nu  det  i  Baronessen''. 
Sætningen  er  karakteristisk  for  moderne  Forfattere.  Det  er  deres  Ær- 
gerrighed at  vide  Besked  om,  hvad  der  til  enhver  Tid  foregaar  i  deres 
Personers  Sind.  Denne  Ærgerrighed  er  af  det  gode,  men  den  kan  være 
af  det  onde.  Man  fortaber  sig  let  i  det  uvæsentlige.  Karakterernes  klare 
Hovedlinjer  forsvinder  bag  Enkelt-Analysernes  Myldr.  Hvor  Forfatteren 
skal  skildre  en  Person,  der  kun  i  ringe  Grad  eller  maaske  slet  ikke 
er  beslægtet  med  ham  selv,  gør  den  pcycologiske  Omstændelighed  ofte 
Skikkelsen  kunstlet  og  livløs.  Man  mærker  det  konstruerede,  og  hver- 
ken Sindrighed  eller  Kunst  kan  meddele  det  Liv.  —  For  Regniers  ved- 
kommende forholder  Sagen  sig  anderledes.  Ogsaa  han  gør  sig  til  af  at 
kende  sine  Personers  Sjæleliv  i  alle  dets  Afskygninger,  men  han  lader 
os  kun  ane  sin  Viden.  Han  har  gennem  Minespil  og  Gebærder  maattet 
gætte  sig  til  de  Sjælsrørelser,  der  affødte  dem.  Læserne  maa  gaa  samme 
Vej.  Regnier  giver  alt  gennem  Bevægelser  og  Farver.  Hvis  Indtrykket 
af  en  af  hans  Skikkelser  glipper,  er  Læseren  hans  medskyldige. 

Lad  os  se  et  lille  Eksempel  paa,  hvorledes  han  anskueliggører  en 
Sindsstemning  ved  at  give  dens  ydre  Udtryk.  Det  drejer  sig  om  en 
Dame,  der  modtager  en  ubehagelig  og  uventet  Meddelelse.  Fru  Galan- 
dot,  hendes  Søn  og  Abbed  Hubertet  sidder  ved  Bordet: 

„Man  sad  ved  Bordet,  hvor  Abbed  Hubertet  belurede  en  stor,  dej- 
lig Pære  —  cuisse-dame  —  der  skulde  slutte  hans  Maaltid,  og  som 
han  netop  —  med  hævet  Kniv  —  var  i  Færd  med  at  bemægtige  sig, 
da  den  gamle  Tjener  kom  ind  og  sagde  noget  til  Fru  Galandot.  Hun 
var  i  Begreb  med  at  skære  en  Frugt  over;  hendes  Ansigt  blev  purpur- 
rødt. Med  en  brat  Bevægelse  fuldendte  hun  Adskillelsen  af  de  to  Halv- 
dele: de  faldt  samtidigt  paa  Talerkenen.** 

Dette  er  et  fuldgodt  Udtryk  for  den  pludselige  Sindsbevægelse,  en 
ikke  kærkommen  Overraskelse  fremkalder.  Regnier  tyer  grumme  nødigt 
til  den  umiddelbare  Skildring.  Sker  det  en  sjælden  Gang,  at  han  giver 
os  et  direkte  Indblik  i  en  eller  anden  Persons  Indre,  saa  lyder,  det, 
som  om  han  betroede  os  en  Hemmelighed:  „Sandheden  angaaende  Fru 
Galandot  er  den,  at  hun  skinsygt  elskede  sin  Søn  og  i  den  Grad,  at 
hun  helt  ud  vilde  bevare  ham  for  sig  selv  osv." 

Regnier  vil  med  Vold  og  Magt  have  Billedet  kongruent  med  Gen- 

Standen.  Han  bearbejder  og  former  det,  til  han  naar  sit  Maal.  Derfor 
fængsler  hans  Stil  ikke  ved  Umiddelbarhed  og  Friskhed.  Den  er  ofte 
kunstig  indtil  Spidsfindighed,  overdreven  indtil  det  utrolige.  Men  som 
den  er,  er  den  en  af  den  litterære  Overkulturs  pragtfuldeste  og  bizar- 
reste  Drivhusblomster  —  en  fantastisk  og  fornuftstridig  Orchidé,  som 
aarelang  Omhu  har  opelsket  til  Glæde  for  Tidens  mest  overciviliserede 
Smag.  Denne  Stil  er  betinget  af  det  rige  og  gennemarbejdede  franske 
Sprog,  og  det  er  næsten  Synd  at  prøve  paa  at  oversætte  Eksempler. 
Dog,  en  vag  Ide  om  dens  Særhed  kan  en  Gengivelse  paa  dansk  maa- 
ske  give.  I  Novellesamlingen  „Les  singuliers  amants""  omtales  en 
italiensk  Bonde,  der  er  ældet  under  sit  Arbejde  i  Skov  og  Mark: 

„Oldingen  lignede  helt  ud  et  Træ.  Hans  Haar  groede  viltert  paa 
hans  Pande  som  tørt  Mos,  og  hans  Skæg  hængte  ned  som  fibret  Græs. 
Hans  nøgne  Fødder  stod  i  Jorden  som  Træstubbe.  Hans  Ansigts  ru 
Bark  viste  Mundens  Sprække  og  Næsens  Knude.  De  livlige  Øjne  syntes 
at  efterligne  to  Regndraaber,  og  hans  Øren  mindede  om  de  senede 
Champignons,  der  gror  ved  Foden  af  gamle  Stammer.  Han  havde  et 
skov-  og  planteagtigt  Udseende." 

Vi  kan  hente  et  Eksempel  fra  „Le  mariage  de  minuit".  Regnier 
indfører  den  upraktiske  Særling,  Baron  de  Haugsdorff,  der  kun  lever 
og  aander  for  sin  Samling  af  sjældne  Glas: 

„Baron  de  Haugsdorff  var  da  næsten  35  Aar.  Han  var  lille  og 
rundmavet  som  en  Karaffel.  Hans  Hoved,  der  var  skaldet  som  en 
Prop,  syntes  at  lukke  hans  Legemes  skøre  Beholder,  som  hans 
hankelignende  Arme  fuldstændiggjorte.  Hans  bløde,  stedse  fugtige 
Hænder  syntes  skabte  til  at  klæbe  fast  ved  Glasset  for  bedre  at  holde 
paa  det.'' 

Regnier  bryder  aldrig  Billedet.  Hver  Gang'  Baronen  viser  sig  og 
foretager  en  eller  anden  Bevægelse,  bruges  der  Sammenligninger,  der 
stedse  leder  Tanken  hen  paa  hans  Lidenskab  for  Glas.  Da  han  træffer 
sammen  med  den,  med  hvem  man  vil  gifte  ham,  hedder  det: 

„Baron  de  Haugsdorff  lignede  i  sin  Dragt  af  olivenforvet  Klæde 
en  af  disse  store,  grønlige  Flasker  af  grovt  og  solidt  Glas  ....  Da 
han  saa  Mile.  de  Cléré  rødmede  han  som  om  den  Vin,  hvormed  han 
burde  have  været  fyldt,  steg  ham  til  Hovedet,  og,  idet  han  tog  sin 
Hat  af  som  en  Prop,  der  knalder,  flygtede  han  bort." 

En  saadan  Følgerigtighed  i  Billedets  Gennemførelse  forekommer 
undertiden  barnagtig,  stundom  uimodstaaeligt  vittig,  og  stundom  er  den 
lidt  af  hvert. 

Regniers  Kunst  er  i  Slægt  baade  med  Billedhuggerens  og  Malerens. 
Han  har  Blik  for  Linjeyirkning  som  for  Farver  og  Mangfoldighed.  Og 
han  øser  af  begge  Kunstarter.  I  hans  Romaner,  der  omhandler  ældre 
Tider,  vrimler  det  med  Optrin,  hvis  næsten  paatrængende  Anskuelighed 
viser,  at   han  er  inspireret  af  de  paagældende  Tiders  bildende  Kunst. 

Vi  vælger  i  Flæng  —  af  Le  bon  plaisir  —  følgende  Billede  af  Ludvig 
den  14.  i  hans  Rejsevogn. 

„Af  de  tre  fornemme  Herrer,  der  sad  paa  de  karmoisinrøde  Puder, 
var  der  dybest  inde  én,  som  bar  en  Frakke  af  gyldent  Klæde  oven 
paa  en  lang  rød  Vest.  Et  Kravat  af  Musselin  slyngede  sig  om  hans 
Hals.  Hans  Hat  med  adskillige  Rækker  Fjer  sad  paa  en  stor,  sort 
Paryk,  som  faldt  ned  paa  Skuldrene,  hvor  Sløjfer  af  skarlagenrøde 
Baand  var  indflettede  i  Stoffet.  Af  hans  mægtige,  solagtige  og  rødlige 
Ansigt  fremhævede  Lyset  i  skarp  Profil  en  tung  Læbes  Linje,  en  kraf- 
tig Næses  Krumning.  Et  stort  Skær  af  Gloire  og  Majestæt  fuldstæn- 
diggjorte Skikkelsen.  Faklernes  Røg  steg  til  Vejrs  som  Røgelse.  Den 
store  Kirkeklokke  fyldte  Rummet  med  Lyd  af  Bronze.  Antoine  følte 
sig  højst  forvirret." 

1  „La  double  maitresse"  vil  vi  finde  Hyrdescener,  der  foregaar  i 
Parker  ved  Foden  af  en  antik  Vase  eller  Statue,  og  Scener,  hvor  Ro- 
cocoens  yndefulde,  letsindige  Kvinder  ridende  paa  Springvandets  Bronze- 
delfiner viser  deres  Legemers  raffinerede  Linjer,  Billede  paa  Billede, 
hvortil  Ide,  Figurer  og  Staffage  er  hentede  fra  det  attende  Aarhundredes 
fine  og  sansebetagende  Malerkunst.  Som  d'Annunzio  og  andre  moderne 
Forfattere,  der  føler  sig  i  Slægt  med  bildende  Kunstnere,  dvæler  Reg- 
nier  gærne  ved  Skildringen  af  Malerens  og  Billedhuggerens  Værk. 
Men  han  virker  aldrig  trættende  —  tværtimod.  Sikkert  og  nænsomt 
genskaber  han  i  Læserens  Sind  sin  egen  lyse  Glæde  over  Kunstvær- 
kets Ejendommelighed.  I  saadanne  Skildringer  fejrer  hans  Talent  netop 
sine  skønneste  Sejre.  Hør  blot,  hvorledes  han  skildrer  et  af  Louvres 
allerdejligste  Interiører : 

„Paa  den  store  nøgne  Stentrappes  Afsats  slog  Sejrsgudinden  fra 
Samothrake  Luften  med  sine  skaarede  Vinger  ....  Skibsforstavnen  syn- 
tes at  duve  under  den  guddommelige  Fod,  som  støttede  sig  derpaa. 
Den  hovedløse  Statue  rejste  sit  Marmors  elastiske  Kraft  og  sit  udøde- 
lige Legemes  krigerske  Henrykkelse  ....  Et  sublimt  og  nøgent  Folk 
beboede  dette  ensomme  Sted.  Der  herskede  her  en  ophøjet  Ros  Virk- 
somhed. Hver  Statue  fortsatte  i  det  uendelige  den  paabegyndte  Be- 
vægelse," 

Sjældent  har  i  moderne  Litteratur  forstaaende  Kærlighed  til  Kunst 
fundet  særere  og  skønnere  Udtryk.  — 

Regniers  Romaner  hører  ikke  til  dem,  man  giver  den  første  den 
bedste  unge  Pige  i  Hænde.  De  er  usnerpede  og  kaade.  De  er  fulde 
af  Ungdom  og  Elskov,  der  er  berusende  og  æggende.  Kvinderne  glæder 
sig  over  deres  Legemers  Skønhed,  deres  Livslyst  og  Mændenes  Begær. 
Mere  end  en  af  disse  livsglade  Damer,  der  henrykker  den  skeptiske 
Franskmand,  vilde  i  vor  hjemlige  Pastor  Schacks  Haand  blive  et  frygt- 
indgydende Vaaben  mod  den  moderne  Litteratur. 

Regnier  er  forvorpen,  næsten  fræk,  men  han  er  vittig  og  paradoksal. 
Man  skal  læse  ham  nu;  thi  det  er  ikke  sikkert,  at  hans  Bøger  vil  be- 

vare  lang  Tid  endnu  de  Egenskaber,  der  gør  dem  fængslende  og  ejen- 
dommelige. I  Le  mariage  de  minuit  er  Kaadheden  allerede  trængt  i 
Baggrunden.  Dette  er  i  endnu  højere  Grad  Tilfældet  med  hans  sidste 
Roman  Les  vacances  d'un  jeune  homme.  Hvor  Talen  er  om  franske 
Forfattere,  maa  man  nemlig  regne  med  det  franske  Akademi.  Det  øver 
—  trods  al  Spot  og  Satire  —  stedse  en  mægtig  Tiltrækning.  Selv  for 
den  stædigste  kommer  en  Tid,  hvor  han  opgiver  sin  Vanding  ad  de 
vildsomme  og  lidet  befærdede  Stier  for  af  styre  sine  Skridt  mod  den 
brede  Landevej,  der  fører  til  Akademiets  Port. 


Kristendom  og  Naturalisme. 

(Svar  til  K.  A.  Petersen,  Nexø.) 

Af  Jakob  Knudsen. 


Der  er  noget  tiltalende  i  dette,  at  Haandværksmanden  griber  Pennen,  — 
særlig  dog,  naar  man  i  det  skrevne  kan  mærke  Haandværkeren,  mindre 
naar  dette,  som  i  nærværende  Tilfælde,  gør  et  noget  halvstuderet  Indtryk. 

—  Man  kunde  gerne  falde  paa  den  Tanke,  at  „K.  A.  Petersen,  Nexø" 
var  at  opfatte  som  et  Pseudonym.*) 

Jeg  maa  imidlertid,  i  Anledning  af  hans  Artikel  i  dette  Tidsskrifts  12. 
Hæfte  (som  jeg  paa  Grund  af  Travlhed  først  har  kunnet  besvare  nu), 
bemærke,  at  jeg  aldrig  har  skrevet  imod,  at  den  enkelte  privat  øver 
Barmhjertighed,  selv  efter  den  mest  udstrakte  Maalestok,  ligegyldig  ifølge 
hvilken  Livsanskuelse  dette  sker.  Det  er  heller  ingenlunde  al  kristelig 
Paavirkning  hos  Naturalister,  jeg  kalder  „forfalsket  Laan'*;  jeg  taler  (Side 
519)  udtrykkelig  om  en  Paavirkning  fra  kristelig  Side  af  „lovlig,  aandelig 
Art".  Hvad  jeg  har  ivret  imod  er  dette,  at  man  ved  ydre  Magtmidler,  Statens 
Love  og  andre  offentlige  Foranstaltninger,  tvinger  Almenheden  til  at  øve 
en  Retfærdighed  og  Barmhjertighed,  som  gaar  langt  ud  over  de  enkeltes 
Udøvelse  af  samme  i  det  private  Liv. 

Forskellen  imellem  Hr.  Petersens  og  mine  Anskuelser  synes  nærmest 
at  ligge  i  de  Erfaringer,  som  vi  mener  at  have  gjort  med  Hensyn  til  de 
enkeltes  private  Dyd.  Han  mener  at  turde  ansætte  det  enkelte  Menneskes 
normale  Dyd  betydelig  højere,  end  jeg  har  dristet  mig  til,  og  han  anfører, 
at  han  endogsaa  blandt  Dyrene  (paa  Bornholm)  har  gjort  glædelige  Iagt- 
tagelser, der  har  bestyrket  ham  i  hans  Opfattelse.  —  Han  gør  mig  dog 
Uret,  naar  han  tillægger  mig  den  Mening,  „at  det  at  være  et  „Menneske*" 

—  uden  Kristendom,  altsaa  et  „naturligt"  Menneske  —  skulde  være  det 
samme  som  at  bryde  sig  Fanden  om  andre  end  sig  selv".  —  Jeg  har 
(Side  525)  følgende  Apostrofe  til  min  Læser:  „Husk  paa,  hvor  ganske  faa 
Alen  uden  for  dit  eget  nærmeste,  —  uden  for  din  egen  bare  Bælg,  — 
nogle  faa  Alen  i  Rundkreds:  og  alt,  hvad  der  er  derude,  er  jo  Luft  for  dig. 
Du  kender  det  jo  sletikke." —  Hr.  Petersen  vil  dog  sikkert  indrømme,  at 
der  indenfor  nogle  faa  Alen   i  Rundkreds  (i   det  foregaaende  bestemt  som 


•)  Denne  Tanke  er  ikke  rigtig.  (Red.) 

10  Alen)  kan  staa  adskillige  Personer.  Jeg  maa  endogsaa  her  indrømme, 
at  jeg  tror  nærmest  at  have  været  for  rundelig  med  Pladsen.  (Jeg  ser 
dog  her  bort  baade  fra  den  nationale  og  den  religiøse  Samfundsfølelse. 
Smlgn.  min  Artikel  Side  527,  L.  5— Hf.  o.) 

Det,  som  jeg  har  tilladt  mig  at  kalde  „halvstuderet"  i  Hr.  Petersens 
Fremstilling,  viser  sig  i  det  hele  tydeligst  i  den  Maade,  hvorpaa  han  citerer. 
Han  anfører  saaledes  Grundtvigs  Sætning:  „Først  Menneske,  saa  Kristen"*. 
Men  han  glemmer,  at  for  Grundtvig  var  Hovedsagen  ved  det  menneskelige 
Troen  paa  en  personlig  Gud,  en  „Alfader**  (den,  han  da  ogsaa  med  Rette 
eller  Urette  tillagde  f.  Eks.  de  nordiske  Hedninger),  en  Tro,  som  jo  netop 
begrunder  Tanken  om  Retfærdighed  og  Barmhjertighed  i  Verdensordenen,  — 
uden  at  dog  Grundtvig  vides  nogensinde  at  have  tillagt  sine  „Hedninger** 
eller  „Mennesker**  Barmhjertighed  mod  Bøllerne.  Dertil  havde  han  dog 
sikkert  ogsaa  for  megen  historisk  og  realistisk  Sans. 

Hr.  Petersen  anfører  ligeledes  Paulus:  Pauli  Ord  om  Hedningerne,  der 
ikke  kender  Loven,  men  dog  gør  Lovens  Gerninger,  fordi  de  har  Loven 
skreven  i  Hjertet.  Ja  —  Loven!  Men  hvilken  Lov?  Det  maa  vel  efter 
Sammenhængen  være  Jøde-Loven.  Og  den  var  vist  ikke  ubegrænset  i  sin 
Barmhjertighed,  særlig  ikke  overfor  Bøller.  —  Havde  jeg  paastaaet,  at 
Hedningene  overhovedet  ikke  havde  Love,  som  de  fulgte,  kunde  Hr.  Peter- 
sens Henvisning  til  Paulus  være  meget  god;  nu  er  den  vist  nærmest  hen 
i  Vind  og  Vejr.  — 

Maatte  jeg  til  Slut  rette  en  lille  Stilfejl  hos  Hr.  Petersen,  —  det  er  jo 
kun  meget  naturligt  og  meget  undskyldeligt,  at  en  saadan  kan  indtræffe  for 
en  skrivende  Haandværker:  det  gør,  stilistisk  set,  en  uheldig  Virkning,  i 
samme  Aandedræt  at  kalde  en  Mands  Ord  for  tomt  Teaterbulder,  og  saa 
dog  at  tage  ham  alvorlig  og  skrive  en  hel  Artikel  imod  ham. 


Bidrag  til  et  berømt  Ords  Historie, 

1  Anledning  af  Franz  v.  Jessens  Afhandling  herom. 

Af  V.  A.  Secher. 


Under  ovenstaaende  Titel  har  Hr.  Franz  v.  Jessen  i  „Sønderjydske  Aar- 
bøger"  for  1901  S.  41 — 56,  skrevet  en  Undersøgelse  om  den  rette  Ordlyd 
af  og  Fremsættelsestiden  for  de  H.  Kriiger*)  tillagte  og  ofte  citerede  Ord: 
„Vi  ere  danske  og  vi  vil  vedblive  at  være  danske**.  Hr.  Jessen  kommer 
til  det  Resultat,  at  Sætningen  ikke,  som  ofte  paastaaet,  først  er  blevet  frem- 
sat i  Rigsdagen  i  Berlin,  men  at  den  første  Gang  er  fremkommet  i  et 
Memorandum,  som  Kriiger  og  N.  Ahlmann  den  15.  April  1867  lod  omdele 
til  Medlemmerne  af  den  nordtyske  Rigsdag  og  samtlige  Forbundskommis- 
særer,  og  hvis  Affattelse  skyldes  Kriiger  og  Ahlmann  i  Forening.  Den 
originale  Tekst  til  dette  Memorandum,  som  selvfølgelig  har  været  affattet 
paa  tysk,  synes  tabt.  Den  kendes  nu  kun  i  Uddrag  paa  dansk  i  „  Dag- 
bladet*'   og    „Fædrelandet**    samt   paa   fransk   i  „Dagbladet** s  „Revue   fran- 

•)   Hr.  Jessen  skriver  konsekvent:   Kryger,  men  Manden  skrev  sig  jo  ligesom  hans 
Søn  den  Dag  i  Dag:  Kruger.  Hr.  Jessen  skriver  dog:  Ahlmann  og  ikke:  Alman. 

caise**.  Intet  af  disse  Uddrag  er  enslydende  med  noget  af  de  andre,  men 
alle  tre  stemme  overens  deri,  at  Leddene  i  den  ovennævnte  Sætning  ikke 
optræde  samlede  men  adskilte  af  forklarende  Indskud.  ,,  Dagbladet ''s  Gen- 
givelse lyder: 

„Vi  føle  os  som  Danske;  traktatmæssig  Ret  opfordrer  os  til  med 
fuld  Aabenhed  at  give  vort  nationale  Sindelag  et  Udtryk;  vi  ville  ved- 
blive at  være  Danske,  vi  ville,  overensstemmende  med  Folkerettens 
Forskrifter,  behandles  som  Danske". 

„Fædrelandets  Redaktion  af  Teksten  er  helt  igennem  noget  afvigende. 
De  Ord,  hvorpaa  det  her  kommer  an,  lyder,  „vi  føle  os  som  Danske  .  .  . 
vi  ville  forblive  Danske,  vi  ville  behandles  som  Danske,  og  det  efter  Folke- 
rettens Forskrifter". 

Hr.  Jessen  kommenterer  nu  disse  Uddrag  nærmere.  Han  siger:  „der 
staar  intet  Sted:  „Vi  er  danske,"  uden  for  saa  vidt  det  unægtelig  er  den 
nødvendige  Forudsætning  for  det  næste  Led:  „vi  vil  forblive  danske". 
Dybere  og  smukkere  end  Traditionen  har  tildannet  Ordene,  har  Kriiger  og 
og  Ahlmann  nedskrevet  dem:  „Vi  føler  os  som  danske,  vi  vil  vedblive  at 
være  danske  og  efter  Folkerettens  Love  vil  vi  ogsaa  behandles  som  danske". 
Dette  er  noget  mere  og  noget  inderligere  end  den  for  de  to  Mænd  alt  for 
selvfølgelige  Udtalelse,  at  de  er  danske." 

I  sin  Afhandling  erkender  Hr.  Jessen,  at  Affattelsen  saavel  i  „Dagbladet" 
som  i  „Fædrelandet"  gaar  tilbage  til  en  Original  i  fremmed  Sprog.  Naar 
der  derfor  er  Tale  om,  hvorvidt  Kriiger  og  Ahlmann  har  sagt  det  ene  eller 
det  andet,  kommer  det  selvfølgelig  an  paa,  hvorledes  dette  har  lydt  paa 
det  fremmede  Sprog,  men  herpaa  gaar  Hr.  Jessens  Tekstkritik  ikke  ind.  For 
ham  er  det  afgørende  at  faa  en  „smuk  og  inderlig"  Tekstredaktion  frem, 
og  saa  komponerer  han  paa  Grund  af  „Dagbladet "s  Uddrag  til  Dels  med 
Ord,  som  hverken  findes  i  „Dagbladet"  eller  „Fædrelandet",  en  dansk 
Affattelse  uden  at  prøve,  hvorledes  denne  kan  have  taget  sig  ud  paa  tysk. 
Da  hans  Tekst  forekommer  ham  dyb,  smuk  og  inderlig,  er  dermed  givet, 
at  den  har  Kriiger  og  Ahlmann  nedskrevet,  og  dermed  er  det  overflødigt 
for  ham  at  forklare,  hvorfor  den  sædvanlige  Tradition  lyder:  „Vi  ere 
danske"  o.  s.  v.,  skønt  Hr.  Jessen  selv,  som  man  vil  have  set,  indrømmer, 
at  Traditionens  Affattelse  af  1.  Led  er  den  logiske  Forudsætning  ogsaa  for 
hans  egen  Redaktion  af  Sætningens  2.  Led.  Hr.  Jessen  har  derfor  næppe 
sagt  det  sidste  Ord  om  det  „berømte  Ord". 

Mærkelig  nok  har  Hr.  Jessen  ikke  lagt  Mærke  til,  at  den  af  Kriiger 
og  Ahlmann  benyttede  Vending  slet  ikke  er  originalt  konstrueret  af  dem, 
men  valgt  som  et  polemisk  Udfald  med  en  bestemt  Adresse,  som  ikke 
kunde  misforstaas  af  noget  Medlem  af  den  tyske  Rigsdag.  Jeg,  for  mit 
Vedkommende,  har  aldrig  næret  nogen  Tvivl  om,  at  det  „berømte  Ord"  jo 
er  blevet  dannet  med  Omkvædet  til  den  saakaldte  „Preussenlied"  for  Øje, 
og  naar  jeg  ikke  i  sin  Tid,  da  jeg  læste  Hr.  Jessens  Artikel,  fremdrog  dette 
offentlig,  var  Grunden  den,  at  jeg  ikke  havde  det  nævnte  Digt  ved  Haanden 
og  tænkte  mig,  at  det,  jeg  kunde  sige,  vel  ogsaa  vilde  blive  sagt  af  en 
anden.  Da  dette  dog  ikke  er  sket,  fremkomme  disse  Bemærkninger. 

Den  af  Bernhard  Thiersch  (død  1855)  i  Aaret  1830  skrevne  „Preussen- 
lied" findes  i  enhver  nordtysk  Skolesangbog  og  er  derfor  lige  saa  kendt  i 
Nordtyskland,  som  enhver  af  vore  Fædrelandssange  hos  os.  Den  begynder: 
„Ich  bin  ein  Preusse!  kennt  ihr  meine  Farben",  og  i  hvert  Vers  udtaler 
en  Repræsentant  for  en  af  de  Landsdele,  hvoraf  Kongeriget  Prøjsen  efter- 
haanden  er  blevet  dannet,  sin  Glæde  over  at  høre  til  dette  Rige,  idet  han 

Det  ny  Aarhundrede.  II.  15.  60 

slutter  med  i  sidste  Linje  at  udraabe:  „ich  bin  ein  Preusse,  will  ein 
Preusse  sein**.  De  fleste  ville  dog  sikkert  kunne  mindes,  at  det  i  sønder- 
jydske  Skoler  for  en  Del  Aar  siden  gav  Anledning  til  gentagne  Demon- 
strationer, at  det  forlangtes  af  dansksindede  sønderjydske  Forældres  dansk- 
sindede Børn,  at  de  skulde  synge  ikke  alene  „Preussenlied'',  men  ogsaa 
et  sidste,  ualmindelig  smagløst  Vers,  hvormed  K.  F.  Th.  Schneider  har 
suppleret  Sangen,  og  hvori  han  lader  Sønderjyderne  synge:  „Und  wir,  die 

wir    am    Ost-    og    Nordseestrande an   Preussens   Thron    und   Volk 

gekettet  sind  ....  wir  rufen's  laut  in  alle  Welt  hinein:  Auch  wir  sind 
Preussen,  wollen  Preussen  sein**. 

Det  forekommer  mig  herefter  ret  indlysende,  at  det  „berømte  Ords"  to 
første  Led  er  affattet  med  dette  Omkvæd  som  Forbillede.  Det  har  paa  ingen 
Maade  været  Kriigers  eller  Ahlmanns  Mening  at  levere  en  Udtalelse,  som 
skulde  gøre  Indtryk  paa  Rigsdagen  ved  Dybde,  Skønhed  og  Inderlighed, 
og  det  vilde  da  ogsaa  være  ganske  unyttigt  og  derfor  overflødigt.  Derimod 
forstaas  det  let,  at  de  vilde  slaa  deres  og  deres  Landsmænds  nationale 
Standpunkt  fast  i  Ord,  som  havde  en  bekendt  Klang  og  derfor  saaledes 
maatte  bide  sig  fast  i  Rigsdagsmedlemmernes  Tanke,  at  der  ikke  kunde 
blive  Tvivl  om  Meningen.  Der  er  hverken  Fynd  eller  Smæld  i  den  af  Hr. 
Jessen  tilpassede  Sætning,  selv  om  den  ellers  har  de  af  ham  den  tillagte  for- 
træffelige Egenskaber.  Det  er  der  derimod  i  en  Allusion  til  „Preussenlied'' 
og  dennes  Omkvæd,  der  egentlig  er  det  bedste  i  den  iøvrigt  ret  tarvelige 
og  aandløse  Sang.  Der  kan  herefter  formentlig  ikke  være  Tvivl  om,  at  de 
„berømte  Ord"  i  Kriigers  og  Ahlmanns  Memorandum  har  lydt:  „Wir  sind 
Danen*)  ....  wir  wollen  Dfinen  sein",  og  at  Traditionen  netop  har  den 
rigtige  Ordlyd,  medens  „Dagbladet"s  og  „Fædrelandet "s  Gengivelser  kun 
er  fri  Oversættelser,  der  gaar  efter  Meningen.  Jeg  maa  derfor  ogsaa  antage, 
at  den  af  Hr.  Jessen  anførte  ovennævnte  franske  Oversættelse  i  „Revue 
frangaise",  som  Hr.  Jessen  ikke  forklarer,  er  den  bedste:  „Nous  sommes 
Danois  ....  nous  voulons  rester  Danois".  Den  stemmer  aldeles  med 
Traditionen.  Den  eneste  tyske  Gengivelse  af  Ordene,  som  Hr.  Jessen  har 
fundet,  er  A.  D.  Jørgensens  i  Biografien  af  Ahlmann  i  Brickas  „Biografisk 
Lexikon":  „Wir  sind  Dfinen  und  wollen  Dfinen  bleiben".  Dette  sidste  viser, 
at  der  her  er  Tale  om  en  Tilbageoversættelse  fra  dansk  (forblive),  altsaa 
om  en  Danisme,  der  ikke  kan  være  paafaldende  hos  sidstnævnte  Forfatter, 
der  som  Sønderjyde  fra  Barndommen  var  vant  til  Danismer  i  Tysk**)  og 
Germanismer  i  Dansk.  Hvis  Sætningen  skulde  redigeres  saa  kort,  maatte 
den  selvfølgelig  lyde:  „Wir  sind  Dfinen,  wollen  Dånen  sein".  Hr.  Jessen 
fortæller  selv,  at  der  paa  den  Sølv-Bordopsats,  som  Kruger  den  29.  Januar 
1869  modtog  fra  sine  Vælgere,  staar:  „Vi  er  danske  og  vil  forblive  danske". 
Er  det  dog  ikke  rimeligst  at  antage,  at  Krtigers  Venner  af  hans  egen  Mund 
har  hørt  det  „berømte  Ords"  virkelige  Ordlyd  og  derfor  har  givet  Ind- 
skriften den  Affattelse,  som  den  fik? 


*)  Hr.  Jessen  mener,  at  denne  er  en  „alt  for  selvfølgelig  Udtalelse"  for  de  to  Mænd. 
Men  overfor  Prøjserne  kunde  den  ikke  være  for  selvfølgelig.  Overfor  dem  og 
Tyskerne  i  Almindelighed  var  den  netop  nødvendig.  Derfor  fremkom  jo  det  hele 
Memorandum. 
**)  Som  Kuriosum  kan  nævnes,  at  den  almindelige  Opslagstekst  paa  dansk:  „Uved- 
kommende forbydes  Adgang",  paa  tysk:  „Unbefugten  ist  der  Zutrin  verboten'^,  i 
Politiopslag  ved  Byen  Slesvig  den  Dag  i  Dag  lyder:  „Unbeikommenden  ist  der 
Zutritt  verboten". 

Af  Ivar  Berendsen. 


Paa  en  eller  anden  Maade,  —  som  sikkert  ikke  er  reglementeret  —  har 
Generalguvernør  Bobrikoffs  Indberetning  til  Czaren  om  Finlands  Forvalt- 
ning 1898—1902  fundet  Vej  til  Offentligheden.  Den  foreligger  nu  trykt, 
den  fylder  190  tætte  Sider  udelukkende  „med  Finlands  administrativt*politiske 
Tilstand  og  Karakteristik  af  Landets  indre  Liv**.*)  Dette  er  sikkert  den  mest 
oplysende  Tryksag,  som  fra  russisk  Side  har  set  Dagen  i  Konflikten  mellem 
russisk  Regeringsmagt  og  finsk  Forfatning.  Gennem  dette  højhemmelige 
Dokuments  kunstfærdige,  klogt  og  dygtigt  tilrettelagte  Sandhedsfordrejelser 
(hvori  Bobrikoff  var  Førsterangs)  ses  tydeligt  Umuligheden  af,  at  et  Finland 
og  en  Generalguvernør  Bobrikoff  med  hans  System  kunde  bestaa  samtidigt 
og  leve  sammen.  En  af  dem  maatte  bort  og  dø.  Det  blev  Bobrikoff.  Hans 
Systems  Skæbne  kender  først  Fremtiden.  — 

Da  Finlands  Generalguvernør,  russisk  General  Bobrikoff  d.  16.  Juni  1904 
faldt  for  den  finske  Folkedom,  som  Eugen  Schauman  fuldbyrdede  uden 
Aftale  og  Medvidere,  var  Bobrikoff  beklædt  med  uindskrænket  Magt  over 
Finlændernes  Liv,  Gods  og  Opholdssted,  øverste  Dommer  over  Kom- 
munerne og  Retterne,  Herre  over  Embedsmændenes  Stilling  og  Lønninger 
Era  øverst  til  nederst;  han  granskede  private  Tanker  og  Planer  og  brød 
Brevhemmeligheden  med  samme  ubegrænsede  Magtfylde,  hvormed  han  slog 
ned  paa  offentlige  Udtalelser  eller  Handlinger.  Han  var  Herre  over  alt 
finsk  —  undtagen  over  Finlændernes  Bedømmelse  af  ham  og  hans  Red- 
skaber: den,  han  udmærkede,  var  øjeblikkelig  brændemærket;  Dadel  fra 
ham  betød  medborgerlig  Tillid;  gjorde  han  nogen  den  Ære  at  afskedige 
ham,  blev  vedkommende  Folkets  højthædrede  Pensionist,  og  drev  han  det 
til  Fængsling  eller  Forvisning,  skabte  han  Helte  og  Martyrer  i  nøjagtig 
samme  Antal,  som  han  udfærdigede  deslige  Ordrer.  Men  hvor  fuldstændig 
klart  Bobrikoff  selv  saa  dette  i  Øje  og  fremstillede  det  for  sin  Kejser,  er- 
farer man  først  nu  gennem  hans  hemmelige  Indberetning;  10  Linier  af 
ham  selv  illustrerer  det  bedre  end  mange  Forsikringer.  Han  siger: 

„Man  ligeft'ein  søger  Anledning  til  at  anstille  ofPentlige,  demonstrative  Hyldninger  for 
Personer,  som  man  anser  for  at  have  lidt  under  det  russiske  Regimente.  T.  Eks.  er 
alle  Redaktører,  hvjs  Aviser  inddrages,  blevne  hyldede;  Prokurør  Søderhjelm  fordi  han 
udtalte  sig  imod  Offentliggørelsen  af  Manifestet  af  15.  Februar;  Amtmanden  i  Wiborg, 
Gripenberg,  fordi  han  flk  sin  Afsked;  fhv.  engelsk  Konsul  Wolff,  fordi  han  holdt  en 
patriotisk  Tale  i  St.  Petersborg,  men  især  fordi  han  blev  afsat  fra  sin  Bestilling,  da 
der  i  saa  godt  som  hver  By  anstilledes  Ovationer  for  ham;  fremdeles  hyldedes  Med- 
lemmerne af  den  udenlandske  Deputation  med  Eks-Senator  Trarieux  i  Spidsen,  den 
engelske  Journalist  Perrot,  den  fhv.  Senator  Mechelin,  da  han  fyldte  60  Aar,  Eks- 
Landdagsmand  Heikel  til  Vederlag  for  en  kejserlig  Tilkendegivelse  af  Mishag  med  hans 
Tale  ved  Landdagens  Afslutning  o.  a.**  Og  saa  Modstykket:  „Landdagens  og  Senatets 
ustraffede  Protester  bifaldtes  af  de  lokale  Institutioner*^);  Magistrater  og  Kommunal- 
bestyrelser, Amtmænd  og  Politi  ophørte  at  rette  sig  efter  de  Ordrer,  som  den  russiske 
Magts  højeste  Repræsentant  gav.  Personer  af  russisk  Herkomst  saavel  som  de  enkelte 


*)  Det  samme  hændtes  i  1900  Fyrst  Jmiretinskys  Indberetning  til  Czaren  om 
Polens  Forvaltning  og  daværende  Finansminister  Wittes  Indlæg  i  den  flnske 
Væmepligtssag.  Ved  begge  disse  Dokumenter  gjordes  der  haabløse  Forsøg  paa  at 
dementere  Ægtheden. 

••)  Overalt,  hvor  Bobrikoff  bruger  Betegnelsen  „lokal",  mener  han  dermed  „finsk" 
(i  Modsætning  til  russisk).  Senatet  er  Navnet  paa  Finlands  indenlandske  Regering. 

Finner,  der  vovede  ikke  at  dele  de  separatistiske  Lederes  Politik,  udsattes  for  grov 
Forfølgelse,  nogle  overøstes  i  Pressen  af  Skældsord,  andre  udjagedes  af  Værtshusene, 
flere  blev  opsagte  fra  deres  Boliger  og  Villaer  ....  Da  man  stadig  nægtede  af  ind- 
rømme mine  russiske  Hjælpere  Bolig,  blev  jeg  nødt  til,  ved  Køb  af  eget  Hus  til  dem, 
at  indlogere  disse  Embedsmænd  paa  bekvem  Maade.  Og  da  denne  Boykotning  udvidedes 
til  Finner,  opstod  den  Nødvendighed  ogsaa  at  skaffe  dem  særligt  Hus,  hvortil  det  finske 
Senat  med  Deres  Majestæts  Billigelse  har  bevilget  (!)  en  Million  Mark.^*) 

Gennem  hele  Indberetningen  slynger  sig  en  Række  Adjektiver  —  fræk, 
uforskammet,  stædig  og  atter  fræk  —  om  de  finske  Mænd,  som  stod  imod. 
I  hvert  Adjektiv  staar  Bobrikoffs  Bevidsthed  om  Finnernes  Følelser  skrevet.  — 

Ved  Bobrikoffs  Død  var  hans  Gerning  allerede  bleven  et  Symbol- 
Symbolet  paa  det  energiske  Lovbruds  evige  Skraaplan,  der  ingen  Stands- 
ning tilsteder,  men  kræver  sin  Mands  Gliden  lige  til  Bunds  —  fra  den 
Dag  han  selvbehersket  indleder  i  Tillid  til,  at  det  gaar  nok  med  det  første, 
lille,  umærkelige  Lovbrud,  til  den  Stund,  hvor  han  over  alle  Forhindringer, 
som  Lovene  satte,  er  naaet  til  i  fuld  Desparation  at  staa  alene  oprejst 
mellem  Ruiner.  Men  hvor  fuldstændig  klart  Bobrikoff  saa  dette  i  Øje, 
erfarer  man  først  nu  gennem  hans  hemmelige  Indberetning.  Ti  Linier  af 
ham  selv  illustrerer  bedre  end  mange  Forsikringer.  Indberetningen  indledes 
med  nogle  historiske  Bemærkninger  om  Manifestet  af  15.  Februar  1899,. 
Statskupmanifestet.  „Det  fremkaldte,**  siger  han,  „en  hel  Serie  Protester, 
saa  meget  mere  ubegrundede,  som  denne  Lov  afgjort  hverken  har  ind- 
skrænket Omfanget  eller  Betydningen  af  de  finske  Privilegier;  kun  om  den 
russiske  Rigs- Interesselovgivning  fandtes  der  ingen  nøjagtige  Anvisninger 
forud  for  Manifestet.**  Lyder  dette  ikke  saa  uskyldigt,  næsten  intet- 
betydende,  ikke  værdt  at  skrige  op  om?  Saa  gennemgaar  han  i  20  Kapitler 
sin  Forvaltning,  hvert  Kapitel  omhandler  et  Omstyrtningsresultat;  Over- 
skrifterne taler:  „Revision  af  Landdagens  Lovgivningsmyndighed,  russisk 
Sprog  i  Styrelsen,  Pressens  Forhold  og  Censuren,  Foreninger,  Forsamlinger 
og  Basarer,  Post-,  Told-  og  Mønt-Enhed,  den  russiske  Avis,  Folkeoplys- 
ningen og  Skolebøgerne,  den  finske  Hærs  Opløsning,  Retsvæsenet  og 
Lovenes  Udøvelse  o.  s.  v.,  indtil  han  i  sidste  Kapitel  skriver  disse 
monumentale  Ord: 

„Paa  kort  Tid  at  opnaa  det  ønskelige  Resultat  er  ikke  muligt  uden  at  man  udvider 
Generalguvernørens  Beføjelser,  hans  Autoritet  undergraves  af  den  Stilling,  Senatet 
(altsaa  den  indenlandske  Regering)  indtager.  Den  samtidige  Eksistens  i  Fin- 
land af  en  Generalguvernør  og  et  Senat  har  fremkaldt  en  skadelig 
Dobbelmagt,  Foreningen  af  den  højeste  Myndighed  i  Generalguvernørens  Person 
vil  Heme  denne  Todeling  af  Magten.** 

Det  var  i  Oktober  1902  —  et  halvt  Aar  efter  satte  Diktaturet 
Bobrikoffs  Fod  paa  Finlands  Nakke.  Inden  to  Aar  var  han  død.**  — 

Alt  dette  maatte  jo  have  et  Formaal  —  hensigtsløst  handlede  en  Mand 
som  Bobrikoff  ikke.  Og  gennem  alt  —  fra  hans  første  Tale  til  hans  sidste 
Gerning  gik  ogsaa  Hensigten:  Finland  skulde  først  ophøre  med  at  føle 
sig  som  noget  for  sig  selv,  Finnerne,  fra  Barnsben  i  Skolen,  som  voksne 
gennem  Sprog  og  Styrelse,  vænnes  til  Enhed  med  Rusland,  og  naar  Følelsen 
af  Egenart  var  udryddet,  skulde  Finland  forsvinde,  et  russisk  Guvernement 
opstaa.  Men  naar  nogen  i  hans  levende  Live  paastod  dette,  var  det  grundløs 
Beskyldning,  Bagvaskelse,  et  stygt  Middel  i  Kampen  mod  Rusland,  dikteret 


*)  Disse  Huse,  hvor  saa  mange   ensartede  Embedsmænd  boede  samlede,  døbtes  af 
den  finske  Folkevittighed  Pak-Husene. 

af  Had  til  dette  Land.  Men  hvor  fuldstændig  klart  dette,  som  skulde  være 
ondartet  Bagvaskelse,  stod  Bobrikoff  for  Øje  som  Endemaal,  og  hvor 
detaljeret  han  underholdt  sin  Kejser  om  dette  Program  viser  hans  hemme- 
lige Indberetning.  Ti  Linier  af  ham  selv  illustrerer  atter  bedre  end  mange 
Forsikringer:  En  Fortegnelse  over  de  „Rigsformaal'',  som  de  „lokale'* 
Myndigheder  ikke  maa  have  noget  Indseende  med,  kan  Bobrikoff  ikke  til- 
raade  at  forfatte;  „thi'',  siger  han,  „det  laa  i  den  russiske  Regerings  Inter- 
esse at  indeslutte  deri  alle  de  Spørgsmaal,  som  indgaar  i  Forenings- 
politikens  Program.  Men  for  det  første  er  det  ikke  let  at  forudse  dem, 
for  det  andet,  dersom  der  i  denne  Fortegnelse  indførtes  f.  Eks.  Mønt  og 
Told,  vilde  Finlænderne  deraf  se,  at  de  kommende  Reformer  omfatter  højst 

væsentlige  Sider   af  deres   Liv Landets  Gæring  fordrer,    at    man 

ikke  ophober  Foreningsbestræbelseme  samtidigt,  hvilket  vil  fordoble  For- 
bitrelsen, men  koncentrerer  sig  om  Værnepligten For  Forsigtig- 
hedens Skyld  bør  man  indskrænke  sig  til  kun  midlertidig  at  aabne  Rigs- 
bankfilialen  i  Helsingfors.**  Altsaa  den  snu  Mand  fraraader  Forhastelse  og 
Ærlighed  i  ét  Aandedrag.  Men  de  sidste  Ord  i  hans  Indberetning  lyder 
saaledes:  „Wiborg  Len*)  maa  adskilles  fra  Storfyrstendømmet  og  under- 
ordnes Kejserdømmet,  og  dets  Genforening  med  Rusland  burde  kun  betragtes 
som  det  første  Skridt  til  Finlands  statslige  Indlemmelse  i  den 
russiske  Statsorganisme. "  Det  er  hans  politiske  Eftermæle,  dateret 
i5/io.   1902.  — 

Men  mest  oplysende  er  dog  Dokumentet  om  Bobrikoff  selv  og  hans 
Forhold  til  Kejseren;  thi  af  denne  hemmelige  Indberetning  fremstaar  en 
Bobrikoff,  som  ikke  mange  kendte,  ja  de  fleste  vel  vilde  benægte. 

I  Efteraaret  1901  havde  jeg  Lejlighed  til  politiske  Samtaler  med  en  af 
Ruslands  høje  Dignitarer  —  en  af  de  mange  Russere,  som  lider  større 
Kvaler,  end  uindviede  aner,  ved  Tanken  om,  at  russisk  Styre  i  almindeligt 
Omdømme  staar  som  Typen  paa  Brutalitet  og  Tvetungethed.  Da  Talen  faldt 
paa  Bobrikoff,  sagde  denne  Mand:  „Bobrikoff!  Nævn  ikke  med  saa  megen 
Alvor  dette  Redskab  (eet  instrument);  han  kan  flyttes,  som  man  flytter 
denne  Flaske",  og  saa  flyttede  han  paa  en  Sodavandsflaske,  som  stod  paa 
Bordet  foran  ham.  Det  var  en  Overdrivelse  og  en  paradoksal  Overdrivelse 
tilmed,  men  Kernen  deri  var  sand,  og  denne  Kender  havde  Ret  i  Hoved- 
sagen. Inderst  inde  var  Bobrikoff  en  Tshinovnik  —  en  russisk  Embeds- 
maskine,  brutal  nedadtil.  Redskab  opadtil,  som  Embedsmaskiner  er. 

Han  havde  sine  Ordrer  og  gennemførte  dem  —  dygtigt,  hensynsløst, 
snedigt,  ved  Trusler,  Lokketoner  og  Pisk  efter  Omstændighederne,  men 
han  handlede  efter  Ordre.  Han  saa  ligeud  og  trampede  igennem  for  at 
komme  ligeud,  hvad  der  saa  laa  i  Vejen,  —  men  ligeud  laa  et  Maal,  han 
ikke  selv  havde  sat  sig,  men  som  hans  Herre  havde  anvist  ham.  Ganske 
vist:  den  næsegruse  Underdanighed,  den  trælleagtige  Knæbøjning,  som 
gør  Indberetningen  saa  kvalmende,  —  den  er  til  en  god  Del  en  snu 
Usurpators  Virkemiddel  paa  en  lidet  klartseende  Topfigur.  Men  der  staar 
(paa  første  Side  af  Indberetningen)  om  Czarens  Haandskrivelse  til  Bobrikoff 
ved  Udnævnelsen  1898  denne  simple,  korte  Sætning:  „I  disse  dyrebare 
Ord  var  Linjen  for  den  mig  forestaaende  Virksomhed  i  al  Fuldstændighed 
og  Kraft  trukken  op."  Det  er  sandt;  Linien  var  trukken  op,  han  uddybede 
den,  skatterede  den,  gjorde  den  til  en  dyb  Fure  igennem  det  finske  Stats- 
legeme.    Men  Linien  var  en  andens.    Inderst  i  den  mod  Finland  stridende 


*)  Det  østligste  af  Finlands  Amter,  laa  fra  Peter  den  Stores  og  Elisabets  Tid  under 
Rusland,  genforenedes  med  Finland  1811. 

Kæmpe,  inderst  i  Lovbrudets  Gennemfører,  der  tilsidst  ene  stod  oprejst 
mellem  Ruiner,  inderst  i  Enhedsplanernes  Iværksætter,  sad  en  ordinær 
Tschinovnik,  som  gjorde  en  andens  Vilje  uden  at  mukke.  Hans  forbitrede 
Ord  om  Frækhed,  Uforskammethed  og  atter  Frækhed,  hans  blinde  Huggen 
ned,  hans  hidsige  Gaaenpaa  bunder  i  Mangel  paa  Forstaaelse  af,  at  nogen 
kunde  mukke  mod  hans  og  Czarens  Vilje,  naar  han  ikke  mukker  mod 
Czarens.  Det  er  en  sandfærdig  Forargelse,  naar  han  med  Udraabstegn 
fremhæver  det  frække  i,  at  en  Landdag  forandrer  paa  noget,  som  „allerede 
er  fastslaaet  som  kejserlig  Vilje "*,  og  han  er  naaet  til  Bunden  af  sit 
Tschinovnikhjærte  i  følgende  Ord:  „Til  Landdagsmand  bør  ingen  kunne 
vælges,  som  anses  for  politisk  upaalidelig,  thi  Landdagshvervet  er  et  kejser- 
ligt (!)  Tillidshverv  og  bør  derfor  nødvendigvis  forenes  med  ubegrænset 
Hengivenhed  for  Monarken,  hvorved  al  fræk  Modstand  i  Fremtiden  ude- 
lukkes." 

Intet  Under,  at  Finlands  Aviser  har  faaet  Forbud  mod  at  offentliggøre 
Bobrikoff^  Indberetning;  den  er  skadelig  Litteratur  i  dette  Øjeblik,  hvor  Vinden 
blæser  fra  en  mildere  Kant.  Thi  den  viser,  saa  ingen  Fejltagelse 
er  mulig,  at  under  russisk  Selvherskermagt  er  finsk  Stat  altid 
prisgiven  den  kejserlige  Vilje,  selv  om  den  er  omstyrtende;  til  at 
gennemføre  den  findes  nemlig  altid  en  Tschinovnik.  Bobrikoff  er  død, 
Tschinovniken  lever,  ja  muligvis  er  han  endogsaa  i  dette  Øjeblik  General- 
guvernør. 

Af  Fr.  Hallager. 


Landsbypræsten  Samuel  Erich,  der  tidligere  havde  været  Rektor  i 
Byen  Hameln,  udgav  1654  en  lille  Bog  kaldet:  „Exodus  Hamelensis: 
Das  ist  der  Hamelischen  Kinder  Ausgang.** 

Foran  i  Bogen  findes  følgende  Vers: 

,,An  den  Låser. 
Was  wunderstu  dich  viel  mein  hochgeliebter  Laser, 
Dasz,  was  vor  langer  Zeit  zu  Hameln  an  der  Wåser 
Sich  zugetragen  hat,  post  festum  (wie  man  sagt) 
Ich  erst  ans  Tagelicht  zu  stellen  hab  gewagt. 
Ein  altes  ist  es  zwar,  was  anbelangt  die  Zeiten; 
Zum  neuen  aber  machts  der  ZweifPel  bey  den  Leuten, 
Drumb  hab  ich  dir  disz  Werch  zum  besten  Zugericht; 
Das  Urtheil  steht  bey  dir:  Obs  wahr  sey  oder  nicht?** 

Samuel  Erich  selv  nærer  ingen  Tvivl  om,  at  det  er  „en  sand  Hi- 
storie og  ingen  Fabel.**  Dette  siger  han  udtrykkelig  i  sin  Dedication, 
til  Autoriteterne  og  Borgerskabet  i  Hameln,  og  han  daterer  denne  De- 
dication: Aar  1654  efter  Christi  Fødsel  og  Aar  372  efter  de  hamelske 
Børns  Udgang. 

Samuel  Erich  gengiver  naturligvis  Sagnet,  som  han  har  hørt  det,  og 
han  opgiver  sin  for  tyve  Aar  siden  i  en  høj  Alder  afdøde  Fader  som 
sin  Hjemmelsmand.  Men  hans  Udgave  af  Sagnet  adskiller  sig  paa  et 
Par  vigtige  Punkter,  som  jeg  senere  skal  komme  tilbage  til,  fra  den 
Form,  hvori  det  er  blevet  overleveret  til  den  nyeste  Tid. 

Naar  jeg  skal  søge  at  meddele,  hvad  man  efter  de  nyeste  Under- 
søgelser ved  om  Sagnets  Opstaaen,  vil  jeg  lægge  den  Gengivelse  af  det 
til  Grund,  som  saa  at  sige  er  bleven  autoriseret  ved  at  optages  i  Brø- 
drene Grimms  Samling  af  tyske  Sagn. 

Hos  Grimm  lyder  Sagnet  omtrent  saaledes: 

I  Aaret  1284  lod  en  underlig  Mand  sig  se  i  Hameln.  Han  havde  en 
Kjortel  paa  af  mangefarvet,  broget  Tøj,  hvisaarsag  han  skal  være  bleven 
kaldet  Bundting,  og  han  gav  sig  ud  for  en  Rottefænger,  idet  han  lovede 
mod  en  vis  Betaling  at  befri  Byen  for  alle  Rotter  og  Mus.  Borgerne  blev 
enige  med  ham  og  lovede  ham  en  bestemt  Løn.  Rottefængeren  tog  derpaa 
en  Pibe  frem  og  peb  i  den;  da  kom  straks  Rotterne  og  Musene  krybende 
frem  af  alle  Husene  og  samlede  sig  omkring  ham.  Da  han  nu  mente,  at 
der  ikke  var  flere  tilbage,  gik  han  ud  af  Byen,  og  hele  Hoben  fulgte  ham, 
og  saa  førte  han  dem  til  Weseren.  Der  smøgede  han  sine  Klæder  op  og 
gik  ud  i  Vandet,  hvorpaa  alle  Dyrene  fulgte  ham,  styrtede  i  Vandet  og 
druknede. 

Men  da  Borgerne  var  bleven  befriede  for  deres  Plage,  fortrød  de  den 
Løn,  de  havde  lovet  Manden,  og  de  nægtede  ham   den   under  alle  mulige 

Paaskud,  saa  at  han  gik  vred  og  forbitret  bort.  D.  26de  Juni,  paa  Johannis 
og  Pauli  Dag,  Kl.  7  om  Morgenen,  efter  andre  ved  Middagstid,  viste  han 
sig  igen,  men  nu  i  Skikkelse  af  en  Jæger  med  et  frygteligt  Aasyn  og  med 
en  rød  underlig  Hat,  og  lod  sin  Pibe  høre  i  Gaderne.  Straks  kom,  denne 
Gang  ikke  Rotter  og  Mus,  men  Børn,  Drenge  og  Piger  fra  4  Aars  Alderen 
af,  løbende  i  stort  Tal,  og  blandt  dem  var  ogsaa  Borgmesterens  allerede 
voksne  Datter.  Den  hele  Sværm  fulgte  ham,  og  han  førte  dem  ud  til  et 
Bjerg,  hvor  han  forsvandt  med  dem.  Det  havde  en  Barnepige  set,  som 
med  et  Barn  paa  Armen  havde  fulgt  dem  i  lang  Afstand,  men  derefter 
vendte  om  og  bragte  Rygtet  ind  i  Byen.  Forældrene  løb  hobevis  om  ved 
alle  Porte  og  søgte  med  bedrøvede  Hjerter  deres  Børn;  Mødrene  opløftede 
en  jammerlig  Skrigen  og  Græden.  Der  blev  straks  sendt  Bud  ud,  til  Lands 
og  til  Vands,  alle  Steder  hen  for  at  spørge,  om  man  havde  set  Børnene 
eller  blot  nogle  af  dem,  men  alt  forgæves.  Der  skal  i  alt  være  gaaet  130 
tabt.  To  skal,  efter  hvad  nogle  siger,  have  forsinket  sig  og  være  komne 
tilbage;  men  af  dem  skal  den  ene  have  været  stum,  den  anden  blind,  saa- 
ledes  at  den  blinde  vel  ikke  har  kunnet  paavise  Stedet,  men  fortælle,  hvor- 
ledes de  havde  fulgt*  Spillemanden,  den  stumme  derimod  kunnet  paavise 
Stedet,  hvorvel  han  ikke  havde  hørt  noget.  En  Dreng  var  løbet  ud  i  bar 
Skjorte  og  vendte  om  for  at  hente  sin  Frakke,  hvorved  han  undgik  Ulyk- 
ken; thi  da  han  kom  tilbage,  var  de  andre  forsvundne  i  en  Høj,  i  en  For- 
dybning, som  endnu  paavises.  Den  Gade,  gennem  hvilken  Børnene  gik  ud, 
hed  endnu  i  Midten  af  det  attende  Aarhundrede,  og  hedder  vel  endnu, 
Bungelosestrasse  (den  trommeløse  Gade),  fordi  der  i  den  ikke  maatte  finde 
Dans  Sted  eller  røres  Strengeleg.  Ja,  naar  en  Brud  blev  ført  til  Kirken, 
maatte  Musikken  holde  op,  medens  Toget  passerede  Gaden.  Bjerget  ved 
Hameln,  hvor  Børnene  forsvandt,  hedder  Poppenberg,  og  der  er  til  højre 
og  til  venstre  blevet  oprejst  to  Sten  i  Korsform.  Nogle  siger,  at  Børnene 
var  bleven  førte  ind  i  en  Hule  og  igen  komne  frem  i  Siebenbiirgen." 

Saaledes  tog  Sagnet  sig  altsaa  ud,  da  Brødrene  Grimm  i  Begyndel- 
sen af  det  nittende  Aarhundrede  udgav  deres  Samling  af  „deutsche 
Sagen".  Men  det  havde  været  behandlet  i  Litteraturen  mange  Gange 
før  Brødrene  Grimms  Tid  —  og  før  Samuel  Erichs  Tid  —  og  der  er 
senere  fremkommet  forskellige  værdifulde  Bidrag  til  Forstaaelsen  af 
dets  Oprindelse  og  Udvikling. 

Jeg  skal  ikke  komme  nærmere  ind  paa  den  store  Litteratur,  som 
Sagnet  om  Rottefængeren  i  Hameln  har  affødt,  men  kun  søge  at  med- 
dele Resultaterne  af  Forfatternes  Undersøgelser.  Blandt  dem,  der  har 
bidraget  til  at  bringe  Klarhed  i  Sagen,  skal  jeg  navnlig  fremhæve  Gar- 
nisonspræsten  Fein  i  Hameln,  som  i  1747  udgav  en  lille  Bog  med 
Titel  „Die  entlarvete  Fabel  vom  Ausgange  der  Håmelschen  Kinder", 
Dr.  O.  Meinardus  (1882)  og  Professor  J ostes  (1895). 

Samuel  Erichs  Bog  har  navnlig  Interesse  derved,  at  han  endnu 
hævder  Historiens  Virkelighed,  og  da  han  fortæller  om  Piberen,  siger 
han  i  Parenthes,  at  det  uden  Tvivl  var  en  ond  Aand.  I  en  anden  Hen- 
seende maa  han  kaldes  moderne:  han  er,  saa  vidt  jeg  ved,  den  første 
hamelske  Forfatter,  der  nævner  den  første  Del  af  Sagnet.  Oprindelig 
fortalte  man  i  Hameln  kun  om  Spillemanden,  der  lokkede  Børnene  ud 

af  Byen.  At  han  var  en  Rottefænger,  der  gjorde  dette  for  at  hævne 
sig,  fordi  Borgerne  ikke  vilde  betale  ham  den  aftalte  Løn  —  det  er  en 
senere  Tildigtning. 

Det  er  ret  naturligt,  at  Hamelenserne  ikke  straks  syntes  om  Histo- 
rien i  den  nye  Skikkelse,  og  der  fremkom  da  ogsaa  kort  efter  Erichs 
Bog  en  ganske  kort,  men  grundig  „Gegenbericht"  af  den  hamelske 
Senator  og  „dr.  juris  utriusque"  Sebastian  Spilker.  Spilker  erklærer 
hele  Historien  om  Spillemanden  for  en  Fabel,  for  hvilken  intet  ligger 
til  Grund,  og  gendriver  de  Argumenter,  Erich  har  ført  i  Marken  for 
dens  Sandhed. 

At  der  har  været  en  Tid,  hvor  ingen  fandt  det  utroligt,  at  en  Trold- 
mand eller  en  Djævel  i  en  Pibers  Skikkelse  havde  lokket  Børnene  ud 
af  Hameln  —  det  er  der  ingen  Grund  til  at  tvivle  om.  Endnu  efter 
Erichs  og  Spilkers  Tid  benyttede  de  gejstlige  Historien  til  fra  Prædike- 
stolen at  advare  deres  Tilhørere  mod  Djævelens  Snarer.  Paa  Søndagen 
Invocavit  i  Aaret  1666  holdt  saaledes  en  Jesuit  ved  Navn  Johannes 
Bisselius  en  Tale  om  de  hamelske  Børns  Forfører.  Han  fortæller,  at 
en  Musefænger  eller  Sækkepiber  i  Aaret  1283  skaffede  Hamelenserne 
af  med  deres  Mus  og  Rotter.  Men  da  han  ikke  fik  sin  Betaling  derfor, 
kom  han  igen  i  1284  og  lokkede  med  sit  Spil  d.  26de  Juni  det  kendte 
Antal  Børn  ud  af  Byen  —  „und  dies  hStte  der  bose  Geist  gethan.** 

Efterhaanden  maatte  imidlertid  Historien  om  Rottefængeren  i  Hameln 
træde  ud  af  de  virkelige  Begivenheders  Række  og  tage  Plads  mellem 
Folkeeventyrene.  Men  dermed  gik  den  ingenlunde  ud  af  Litteraturen, 
tværtimod,  den  blev  baade  gjort  til  Genstand  for  digterisk  Behandling 
og  for  lærde  Mænds  Undersøgelser.  De  fleste  Forfattere  har,  i  Mod- 
sætning til  Spilker,  været  enige  om,  at  der  laa  en  virkelig  Begivenhed 
til  Grund  for  Sagnet  —  men  ellers  har  de  været  saa  uenige,  som  man 
med  Billighed  kan  forlange  det  af  lærde  Mænd.  Forfatterne  er  f.  Eks. 
uenige  om,  hvad  det  er  for  en  Begivenhed,  der  har  givet  Anledning  til 
Sagnet,  og  som  Tidspunktet  for  Begivenheden  nævnes  en  Del  forskel- 
lige Aarstal  mellem  1259  og  1376. 

Hvornaar  Sagnet  har  udviklet  sig,  er  det  næppe  muligt  at  afgøre. 
Det  findes  vistnok  første  Gang  trykt  i  den  berømte  Weiers  (Johannes 
Wierus)  Bog  „De  præstigiis  dæmonum"  (om  de  onde  Aanders  Gøgle- 
spil). I  de  første  Udgaver  af  Bogen,  som  kom  1563  og  1564,  findes 
Historien  ikke.  I  Udgaven  af  1566  gengives  selve  Historien  i  al  Kort- 
hed. I  Udgaven  af  1577  angiver  Weier  sine  Kilder,  nemlig  Byen  Ha- 
melns Annaler,  der  opbevares  i  Arkiverne,  Optegnelser  i  Kirkens  hel- 
lige Bøger  og  et  Maleri  paa  en  Kirkes  Ruder.  Endvidere  fortæller  han, 
at  Øvrigheden  i  Hameln  i  ældre  Tid,  til  Bekræftelse  af  denne  Historie, 
ikke  alene  daterede  de  Begivenheder,  der  optegnedes,  paa  den  sæd- 
vanlige Maade  „Anno  Christi",  men  ogsaa  „Exitus  puerorum  anno" 
(Aar  efter  Børnenes  Udgang).  Det  findes  ogsaa  hos  Weier  omtalt,  at 
det  til  evig  Erindring  om  Begivenheden  var  forbudt  at  røre  Trommen 

eller  lade  anden  Musik  lyde  i  den  Gade,  gennem  hvilken  Børnene  ved 
hin  sørgelige  Lejlighed  forlod  Byen. 

Weiers  kortfattede  Beretning  om  selve  Begivenheden  stemmer  i  det 
væsentlige  med  Brødrene  Grimms  —  eller  rettere,  Brødrene  Grimms 
Beretning  afviger  ikke  i  noget  væsentligt  fra  Weiers.  Det  fortjener  at 
bemærkes,  at  Weier,  der  har  gjort  sig  berømt  ved  at  optræde  mod 
Hekseforfølgelserne  og  vise  sig  hævet  over  en  stor  Del  af  Datidens 
Overtro,  udtrykkelig  kalder  Piberen  en  Dæmon. 

Naar  det  hos  Grimm  fortælles,  at  de  hamelske  Børn  dukkede  op  i 
Siebenbiirgen,  saa  stammer  denne  Meddelelse  ikke  fra  Weier.  Denne 
Del  af  Sagnet  kom  vistnok  første  Gang  frem  i  Jesuitten  Athanasius 
Kirchers  store  Værk  om  Musikken,  „Musurgia  universalis  sive  ars 
magna  consoni  et  dissoni''.  Kircher  fortæller  i  denne  Bog  mange  Eks- 
empler paa  Musikkens  vidunderlige  Magt  og  blandt  dem  Rottefænger- 
historien fra  Hameln.  Han  tvivler  ikke  om,  at  det  har  været  en  Djævel, 
som  „efter  Guds  hemmelige  Raad**  har  ført  disse  Børn  til  en  anden 
Del  af  Verden.  „Thi,"  siger  han,  „Transsylvaniens  Krøniker  bevidner, 
at  der  omtrent  ved  denne  Tid  i  Transsylvanien  pludselig  viste  sig  Børn, 
der  talte  et  fremmed  Sprog." 

At  man  i  Hekseforfølgelsernes  og  Djævlebesættelsernes  Tid  ikke 
havde  vanskeligt  ved  at  tro  paa  det  overnaturlige  i  Rottefængerhisorien, 
er  ikke  saa  mærkeligt.  Snarere  kunde  man,  som  Professor  Jostes  gør 
opmærksom  paa,  forundre  sig  over,  at  Sagnet  lader  Rotterne  og  Mu- 
sene drukne.  Folkepoesien  har  Lov  til  at  udstyre  Dyrene  med  Taleevne 
og  allehaande  fabelagtige  Egenskaber;  men  det  er  imod  dens  Natur  at 
lade  Rotterne  drukne  i  Weseren.  Ganske  vist  var  Rotteslægten  i  den 
Tid,  da  Sagnet  opstod,  her  i  Europa  kun  repræsenteret  af  den  sorte 
Rotte,  idet  den  brune  først  indvandrede  fra  Asien  i  det  attende  Aar- 
hundrede.  Men  uagtet  den  sorte  Rotte  holder  mindre  af  Vandet  end 
dens  Slægtning  og  er  en  mindre  dygtig  Svømmer,  drukner  den  dog 
ikke,  fordi  den  falder  i  Vandet. 

Der  er  opstillet  tre  forskellige  Hypoteser  om  Sagnets  Oprindelse. 

En  af  dem  gaar  ud  paa,  at  det  var  et  Børnekorstog,  der  laa  til 
Grund,  og  denne  Anskuelse  har  en  saa  berømt  Repræsentant  som 
Leibnitz.  I  en  Korrespondance  med  Numismatikeren  Toinard  udtaler 
Leibnitz  den  Formodning,  at  en  Forfører  i  Børnekorstogenes  Tid  har 
lokket  de  hamelske  Børn  ud  af  Byen.  Der  foreligger  imidlertid  intet 
til  Støtte  for  denne  Formodning,  og  intet  af  de  Tidspunkter,  til  hvilke 
forskellige  Forfiattere  henfører  Rottefængerhistorien,  ligger  i  Nærheden 
af  Bømekorstogenes  Tid.  Det  var  1212,  at  franske  og  tyske  Børn  drog 
af  Sted  i  store  Skarer  for  at  befri  det  hellige  Land;  men  det  tidligste 
Aarstal,  der  angives  for  Børnenes  Udgang  af  Hameln,  er  1259. 

Efter  en  anden  Teori,  som  allerede  var  fremsat  af  en  Forfatter  i  det 
syttende  Aarhundrede,  og  som  af  de  nyere  Meinardus  slutter  sig  til, 
var  det  ikke  et  Børnekorstog,  men  et  Tilfælde  af  Dansesyge,  der  be- 

røvede  Hameln  de  130  Børn.  Denne  Forklaring  skal  vi  senere  komme 
tilbage  til. 

Den  tredie  Teori  frembyder  den  Fordel,  at  den  lader  Sagnet  opstaa 
paa  Baggrund  af  en  historisk  Begivenhed,  nemlig  et  Slag,  i  hvilket  en 
Del  af  Hamelns  unge  Mandskab  dels  faldt,  dels  blev  tagen  til  Fange. 
Denne  Teori  er  først  fremsat  af  den  hamelske  Præst  Fein  i  1749  og 
nu  i  den  nyeste  Tid  forsvaret  af  Professor  J ostes. 

Efter  Weier  og  de  fleste  andre  ældre  Forfattere,  til  hvilke  ogsaa 
Meinardus  slutter  sig,  fandt  Børnenes  Udgang  Sted  i  1284  paa  Johan- 
nes' og  Paulus'  Dag  (d.  26de  Juni).  Men  dette  beror  efter  Fein  paa  en 
Misforstaaelse. 

Paa  en  Port  i  Hameln,  den  saakaldte  „Neuthor",  fandtes  endnu  i 
Feins  Tid  en  Indskrift  udhugget  i  Sten.  Det  kunde  ved  første  Øjekast 
se  ud,  som  om  det  var  een  Sten,  der  bar  hele  Indskriften.  Men  ved 
nærmere  Eftersyn  viste  det  sig,  at  det  var  to  forskellige  sammenstø- 
dende Sten,  der  bar  hver  sin  Indskrift.  Paa  den  øverste  Sten  stod  kun 
Aarstallet  1531  skrevet  med  Romertal.  Paa  den  nederste  stod  Aarstallet 
1556  skrevet  med  moderne  Taltegn  og  derunder  et  latinsk  Vers,  som 
fortalte,  at  Porten  var  bygget  272  Aar  efter  Børnenes  Udgang.  Ved  at 
trække  272  fra  1556  kommer  man  til  Aarstallet  1284.  Men  dette  er 
galt,  siger  Fein.  1 53 1  er  Aarstallet  for  Portens  Opførelse;  1556  er  det 
Aar,  da  den  anden  Sten  er  sat  ind,  som  angiver  Tidspunktet  for  Por- 
tens Opførelse  beregnet  „post  exitum  puerorum".  For  at  finde  Tids- 
punktet for  Børnenes  Udgang  skal  man  altsaa  trække  272  fra  1531,  og 
saa  faar  man  til  Facit  1259. 

Hvis  dette  er  rigtigt,  satte  man  altsaa  endnu  i  1556  „Børnenes  Ud- 
gang** til  Aar  1259.  De  allerfleste  Forfattere  sætter  Begivenheden  til 
1284;  men  disse  Forfattere  har  allesammen  skrevet  efter  1556  og  kan 
altsaa  være  vildledte  af  Indskriften  paa  „den  nye  Port". 

Og  i  Aaret  1259  fandt  der  en  Begivenhed  Sted,  i  Anledning  af  hvil- 
ken ikke  just  Drenge,  men  Ynglinge  gik  ud  af  Byen  Hameln  og  ikke 
kom  tilbage.  Det  var  Slaget  ved  Sedemunde. 

Abbeden  af  Fulda  Heinrich  von  Erthal,  der  havde  Højhedsretten 
over  Staden  og  Stiftet  Hameln,  solgte  den  i  1259  for  500  Mark  Sølv 
til  Biskop  Wedekind  af  Minden.  Borgerne  i  Hameln  syntes  ikke  om 
Handelen  og  modsatte  sig  den,  understøttede  af  nogle  af  Greverne  af 
Eberstein,  og  da  Biskoppen  vilde  sætte  sig  i  Besiddelse  af  Staden  med 
væbnet  Magt,  greb  Hamelenserne  til  Vaaben  imod  ham,  understøttede 
af  Greverne.  Den  26de  Juli  drog  det  hamelske  unge  Mandskab  ud  af 
Byen,  og  den  28de  kæmpede  de  mod  Biskoppens  Hær  ved  Sede- 
miinde,  ikke  langt  fra  Hameln,  paa  den  anden  Side  af  Bjerget  Koppen. 
Slaget  endte  med  Hamelensernes  Nederlag;  mange  af  dem  faldt,  og 
Resten  blev  førte  som  Fanger  til  Minden. 

Der  blev  ført  Fredsunderhandlinger  i  Oktober  1259,  men  uden  noget 
Resultat. 

Hamelenserne  vendte  først  tilbage  fra  Fangenskabet  det  følgende 
Aar.  Hertug  Albrecht  af  Brunsvig,  som  ogsaa  var  Biskop  Wedekinds 
Modstander  i  denne  Strid,  belejrede  Minden  med  600  Mand  udvalgte 
Tropper  og  bevægede  derved  Biskoppen  til  at  give  Køb.  Den  13de 
September  1260  blev  der  sluttet  en  Overenskomst,  i  Følge  hvilken 
bl.  a.  Fangerne  blev  frigivne. 

Dette  var  jo  en  vigtig  Begivenhed  i  Byens  Historie.  Til  Minde  om 
Slaget  ved  Sedemiinde  blev  der,  saa  længe  Hameln  var  katolsk,  hvert 
Aar  paa  Pantaleons  Dag  (d.  28de  Juli)  fejret  Vigilier  og  Sjælemesser 
for  dem,  der  var  faldne  i  Slaget. 

Der  er  i  Virkeligheden  noget,  der  taler  for,  at  man  ved  „Børnenes 
Udgang*"  oprindelig  har  tænkt  paa  den  omtalte  Begivenhed.  Aarstallet 
paa  Neuthor  passer  efter  Feins  Tolkning  med  denne  Antagelse.  Det 
var  Byens  Børn,  dens  unge  Mandskab,  som  gik  ud  af  Hameln  ved 
denne  Lejlighed,  højst  sandsynligt  med  Musik  i  Spidsen,  og  som  gik 
til  Grunde  i  Nærheden  af  Koppenberg.  Det  er  endvidere  efter  de  topo- 
grafiske Forhold  højst  sandsynligt,  at  de  hamelske  Krigere,  naar  de 
skulde  ud  ad  Vejen  til  Sedemiinde,  er  gaaede  igennem  Bungelosestrasse, 
den  Gade,  hvor  der  senere  ikke  maatte  høres  Musik  og  gennem  hvil- 
ken Piberen  efter  Sagnet  førte  Børnene  med  sig.  Dog  maa  det  bemær- 
kes, at  Bungelosestrasse  efter  Erich  var  „ein  enges  Gasslein**. 

Paa  det  af  Weier  omtalte  Glasmaleri,  som  blev  repareret  paa  Borg- 
mester F.  Poppendieks  Bekostning  i  1572,  saa  man  efter  Samuel  Erichs 
Meddelelse  en  Mand  i  brogede  Klæder  omgivet  af  en  Hob  Børn.  Un- 
der Billedet  fandtes  en  Indskrift,  af  hvilken  paa  Erichs  Tid  en  Del  var 
gaaet  tabt,  men  hvoraf  det  fremgaar,  at  Forfatteren  henførte  Begiven- 
heden til  Johannes  og  Paulus  Dag  (26.  Juni),  hvoraf  man  igen  kan 
slutte,  at  han  henførte  den  til  Aaret  1284.  Indskriften  daterer  rimeligvis 
fra  Reparationen  —  under  den  staar  Anno  1572. 

Erich  omtaler  ikke  Hovedpersonen  i  Glasmaleriet  som  en  Piber 
eller  Spillemand,  men  fremhæver  kun  hans  brogede  Dragt. 

Der  nævnes  ogsaa  andre  Billeder  og  Inskriptioner  fra  hamelske 
Bygninger,  der  omtaler  eller  fremstiller  Børnenes  Udgang.  I  to  af  Sa- 
muel Erich  citerede  Indskrifter  henføres  Begivenheden  ligeledes  til 
1284.  Mest  Interesse  har  det  at  erfare,  at  paa  en  Fremstilling  af  Ud- 
gangen, der  fandtes  udhugget  —  eller  udskaaret  i  Træ  —  paa  Chirur- 
gus  Mullers  Hus  i  Pappenstrasse,  var  det  „unge  Karle  med  Spyd", 
der  fulgte  Hovedfiguren. 

At  der  paa  Billedet  i  Kirkevinduet  er  malet  en  broget  klædt  Mand 
i  Spidsen  for  „Drengene",  er  heller  ikke  uforeneligt  med  den  Forud- 
sætning, at  Billedet  forestiller  det  unge  Mandskabs  March  ud  af  Byen. 
Det  laa  nær  for  Kunstneren  at  udmærke  Hovedpersonen,  Anføreren, 
ved  en  særlig  Dragt.  At  den  særlig  fremhævede  Figur  paa  Glasmaleriet 
spillede  paa  Fløjte,  foreligger  der  som  sagt  ikke  nogen  Beretning  om. 

Der  er  efter  det  anførte  intet  til  Hinder  for  at  antage,  at  Glasmale- 

riet  i  Kirken  var  bestemt  til  at  bevare  Erindringen  om  det  unge  Mand- 
skabs Udgang  af  Byen  til  Kampen  mod  Biskop  Wedekind.  Ved  en 
Misforstaaelse  af  Indskriften  paa  Neuthor  kan  saa  Begivenheden  senere 
være  bleven  henført  til  1284,  og  herved  har  den  mistet  sin  historiske 
Grundvold.  Det  er  da  let  at  forstaa,  at  Billedet  derefter  er  blevet  tydet 
som  Fremstillingen  af  en  mere  mærkelig  Begivenhed  end  nogle  unge 
Krigeres  Vandring  ud  af  Byen. 

Vi  vil  nu,  i  alt  Fald  foreløbig,  gaa  ud  fra,  at  Feins  Forklaring  er 
rigtig,  at  Slaget  ved  Sedemiinde  er  den  historiske  Begivenhed,  der  lig- 
ger til  Grund  for  Sagnet.  Naar  vi  derefter  skal  søge  at  gøre  Rede  for, 
hvorledes  det  kunde  udvikle  sig  og  antage  den  Skikkelse,  hvori  det  er 
overleveret  til  os,  saa  er  det  først  og  fremmest  værd  at  lægge  Mærke 
til,  at  det  i  sin  oprindelige  Form  ikke  kender  nogen  Rottefænger.  Den 
store  Skikkelse,  der  gaar  i  Spidsen  for  Børnene  paa  Kirkemaleriet, 
bliver  i  Sagnets  første  Tid  dels  omtalt  som  en  Piber  (tibicen)  dels  som 
en  Troldmand  (magus).  De  ældre  Beretninger  gaar  ogsaa  ud  paa,  at 
denne  overnaturlige  Piber  lokkede  Børnene  med  sig  ud  af  Hameln  til 
deres  Undergang,  men  de  indeholder  ikke  noget  om,  at  han  havde 
skilt  Hamelenserne  af  med  deres  Rotter  og  Mus,  var  bleven  narret  for 
sin  Betaling  og  hævnede  sig  derfor. 

Denne  Del  af  Sagnet  stammer  overhovedet  ikke  fra  Hameln.  Den 
findes  ikke  i.  nogen  af  de  ældre  Optegnelser  og  heller  ikke  i  de  ha- 
melske Kilder,  der  stammer  fra  den  første  Tid  efter,  at  Sagnet  hos 
Weier  var  fremtraadt  i  denne  Skikkelse. 

Sagnet  om  Piberen  eller  Troldmanden,  der  lokkede  Børnene  ud  af 
Hameln  og  forsvandt  med  dem,  havde  altsaa  bestaaet  i  lang  Tid,  inden 
den  anden  Del,  Rottefængerhistorien,  kom  til.  Spørgsmaalet  er  da,  hvor 
denne  Del  af  Sagnet  stammer  fra,  og  hvorledes  den  er  bragt  i  For- 
bindelse med  „Børnenes  Udgang**. 

Flere  Forfattere  gengiver  følgende  franske  Sagn,  der  synes  at  være 
den  eneste  andetsteds  fra  kendte  Pendant  til  Sagnet  om  Rottefængeren 
i  Hameln  —  i  alt  Fald  naar  nogle  senere  Omplantninger  paa  fremmed 
Grund  af  dette  Sagn  ikke  regnes  med. 

„I  1240  viste  der  sig  i  Landsbyen  Drancy-les-Nouis  en  frygtelig  Mængde 
Rotter  og  Mus,  som  plagede  Indbyggerne.  Disse  forskrev  da  en  som  Magi- 
ker berømt  Kapuciner  ved  Navn  Angionini,  som  mod  en  bestemt  Betaling 
paatog  sig  at  skille  dem  af  med  Gnaverne.  Kapucineren  tog  nu  først  en 
Djævel  frem  af  sin  Pose  og  gjorde  al  Slags  Hokuspokus  med  den.  Derpaa 
tog  han  en  Bog  frem  og  læste  forskellige  Formularer  op  af  den.  Saa  kaldte 
han  Rotterne  og  Musene  til  sig,  og  de  fulgte  ham,  ogsaa  da  han  sprang  i 
Floden,  hvor  Rotter. og  Mus  druknede,  medens  han  kom  op  i  god  Behold. 

Kapucineren  havde  nu  opfyldt  sin  Del  af  Kontrakten ;  men  han  fik  ikke 
den  aftalte  Betaling.  For  at  hævne  sig  tog  han  et  Horn  frem  og  blæste  i 
det  —  og  Køer,  Svin  og  andre  Husdyr  fulgte  efter  ham  ud  af  Byen,  og 
de  blev  aldrig  set  mere." 

Hvornaar  dette  Sagn  er  opstaaet,  vides  vistnok  ikke.  Men  det  maa 
i  alt  Fald  have  faaet  den  her  gengivne  Skikkelse  efter  1528,  da  der 
før  den  Tid  ikke  fandtes  Kapucinere. 

Der  findes  ogsaa  en  irsk  Udgave  af  Rottefængersagnet  i  et  Digt  af 
Kirkpatrick.  Men  dette  Digt  er  yngre  end  Weiers  Gengivelse  af  Rotte- 
fængerhistorien fra  Hameln  og  kan  efter  sit  Indhold  være  en  Omplant- 
ning og  Bearbejdelse  af  denne. 

Det  er  imidlertid  ikke  usandsynligt,  at  Sagn  om  overnaturlige  Rotte- 
fordrivere har  levet  i  Folket  og  haft  deres  Udgangspunkt  i  Dyremale- 
dictioneme  og  Dyreprocesserne. 

Naar  skadelige  Dyr  optraadte  i  stort  Antal  i  en  Egn,  saa  Beboerne 
følte  sig  magtesløse  overfor  dem,  var  det  i  den  katolske  Tid  ret  al- 
mindeligt at  tage  sin  Tilflugt  til  Kirken  for  at  faa  en  Præst  eller  en 
Biskop  til  at  fordrive  Dyrene  ved  Hjælp  af  en  Besværgelsesformular 
(en  Malediction).  En  Biskop  i  Lausanne  fordrev  paa  denne  Maade  i 
det  13de  Aarhundrede  alle  Aalene  fra  Genfersøen.  Hvorved  Aaiene 
havde  gjort  sig  fortjente  til  denne  Landsforvisning  —  eller  rettere  Vands- 
forvisning  —  ved  jeg  ikke.  Saa  kan  man  snarere  finde  det  rimeligt,  at 
en  senere  Biskop  af  Lausanne  d.  24de  Marts  1451  udstedte  et  Male- 
dictions-Reskript  mod  Blodiglerne  i  Søen,  som  ødelagde  Laksene  ved 
at  suge  Blodet  af  dem.  Ordlyden  af  denne  Besværgelse  er  opbevaret 
af  en  gammel  Forfatter,  der  anser  den  for  lige  saa  kraftig  som  den 
tidligere  Biskops  Besværgelse  mod  Aalene. 

Det  er  vel  næsten  en  Selvfølge  —  vi  har  i  alt  Fald  i  vore  Dage 
let  ved  at  forstaa  det  —  at  der  ogsaa  af  og  til  kunde  være  Anledning 
til  at  træffe  ekstraordinære  Foranstaltninger  til  Rotternes  Udryddelse. 
Vi  ved  da  ogsaa,  at  Raadet  i  Chiavenna  i  Norditalien  saa  sent  som  i 
1752  udbad  sig  en  Malediction  mod  Rotter  og  Mus. 

Der  foreligger  ikke  nogen  Beretning  om  en  saadan  Dyremalediction 
fra  Hameln.  Men  vi  har  jo  ogsaa  set,  at  denne  Del  af  Sagnet  ikke  er 
af  hameisk  Oprindelse. 

Det  forekommer  mig  meget  naturligt  at  antage,  at  Beretningen  om 
en  saadan  overnaturlig  Rottefordrivelse  har  levet  i  Folkemunde,  og  at 
den  besværgende  Munk  i  protestantiske  Egne  er  bleven  til  en  Trold- 
mand med  eller  uden  Fløjte.  Og  det  var,  som  Jostes  ogsaa  gør  op- 
mærksom paa,  naturligt  at  knytte  et  saadant  Sagn  til  Hameln.  Byen 
var  bekendt  for  sine  mange  Møller,  der  havde  skaffet  den  Navnet 
„Quernhameln"  —  og  hvor  der  er  mange  Møller,  er  der  jo  ogsaa 
mange  Rotter  og  Mus. 

Det  er  da  ret  sandsynligt,  at  de  to  Sagn,  om  Børnenes  Udgang  og 
om  Rottefængeren,  har  levet  samtidig  i  Folkemunde,  og  at  Rottefænger- 
sagnet  af  Folkepoesien  er  blevet  sammensmeltet  med  Pibersagnet.  Det 
var  saa  meget  naturligere,  at  denne  Sammensmeltning  fandt  Sted,  som 
Sagnet  om  Børnenes  Udgang  i  sin  oprindelige  Skikkelse  ikke  gav  nogen 
Grund  til  Troldmandens  eller  Piberens  Optræden. 

Det  vilde  ikke  have  nogen  Interesse  at  gaa  ind  paa  alle  de  forskel- 
lige Enkeltheder,  der  til  Dels  fremtræder  indbyrdes  af^^igende  i  de  for- 
skellige Udgaver  af  Sagnet.  Kun  skal  jeg  berøre  den  Version,  efter 
hvilken  Drengene,  som  forsvan4t  med  Piberen  i  Bjerget  Koppen,  kom 
frem  for  Dagens  Lys  i  Siebenbiirgen  og  slog  Bo  der. 

Denne  Del  af  Sagnet  findes,  som  tidligere  omtalt,  vistnok  første 
Gang  trykt  i  Athanasius  Kirchers  „Musurgia  universalis''.  Det  meddeles 
her,  at  Drengene  forsvandt  i  en  Fordybning  i  Bjerget  og  atter  kom  til 
Syne  i  Siebenbiirgen.  Han  fortæller  ikke  dette  som  et  Sagn,  for  ham 
er  hele  Historien  en  virkelig  Begivenhed.  Han  meddeler  til  Bevis  her- 
for, at  der  efter  de  siebenbiirgiske  Krøniker  paa  Johannis  et  Pauli 
Dag  1284  pludselig  viste  sig  en  Del  Drenge,  som  talte  et  der  paa  Ste- 
det ukendt  Sprog. 

Det  er  ikke  sandsynligt,  at  Sagnet  er  en  Opdigtelse  af  Kircher.  Men 
paa  den  anden  Side  kender  ingen  anden  Forfatter  noget  til  den  Med- 
deleise i  de  siebenbiirgiske  Krøniker,  som  Kircher  taler  om,  og  som 
kunde  tænkes  ad  Omveje  at  være  bleven  Anledning  til  Sagnet. 

Derimod  er  det  en  Kendsgerning,  at  en  stor  Del  af  Siebenbiirgens 
Befolkning  er  Tyskere,  og  at  dette  ogsaa  var  Tilfældet,  allerede  før 
Kircher  skrev  sin  Bog  om  Musikken.  Disse  Tyskere  gik  i  Regien 
under  Navn  af  „Sachsere". 

Paa  Samuel  Erichs  Tid  hed  det  sig,  at*  der  i  Siebenbiirgen  fandtes 
et  vist  Folk,  som  betjente  sig  af  det  brunsvigske  eller  sachsiske  Sprog. 
Men  hvor  disse  Tyskere  har  deres  Oprindelse  fra,  det  skal  Erich  lade 
usagt. 

Man  behøver  nu  ikke  at  tage  sin  Tilflugt  til  overnaturlige  Hændel- 
ser for  at  forklare,  at  der  mellem  Siebenbiirgens  meget  blandede  Be- 
folkning ogsaa  findes  mange  Tyskere.  Disse  stammer  imidlertid  ikke 
udelukkende  eller  hovedsagelig  fra  „  Sachsen '',  men  vistnok  navnlig  fra 
Flandern  og  Rhinegnene,  hvorfra  de  blev  indkaldte  i  det  12te  og  13de 
Aarhundrede  for  at  hjælpe  til  med  at  opdyrke  og  befolke  Landet. 

Det  er  altsaa  givet,  at  der  fandtes  tysktalende  Folk,  de  saakaldte 
Sachsere,  i  Siebenbiirgen  paa  den  Tid,  da  Rottefængersagnet  levede  i 
Folket.  Og  vi  ser  af  Samuel  Erichs  Bog,  at  det  i  alt  Fald  paa  hans 
Tid  ikke  var  almindelig  bekendt,  hvorledes  disse  Tyskere  var  komne 
derhen. 

Deri  ligger,  tror  jeg,  Forklaringen  af  den  sidste  Del  af  Rottefanger- 
sagnet,  Børnenes  Opdukken  i  Siebenbiirgen. 

Det  kan  jo  f.  Eks.  tænkes,  at  en  rejsende  i  den  Tid,  da  Sagnet 
levede  og  udviklede  sig,  er  kommen  til  Nordtyskland,  maaske  til  selve 
Hameln,  og  har  fortalt,  at  der  i  Siebenbiirgen  levede  tysktalende  Folk, 
som  sagdes  at  være  Efterkommere  af  Sachsere,  der  havde  slaaet  Bo 
i  dette  fjerne  Land  for  mange  Aar  siden.  Det  laa  da  nær  at  bringe  de 
to  Begivenheder  fra  gamle  Dage  i  Forbindelse  med  hinanden:  Børne- 
nes Forsvinden  fra  Hameln  og  Sachsernes  Optræden  i  Transsylvanien. 

Derved  kom  der  ogsaa  bedre  Mening  i  Rottefsengersagnet,  idei  man  fik 
Svar  paa  det  Spørgsmaal,  hvor  Børnene  blev  af,  da  Rottefængeren  for- 
svandt med  dem.  Som  vi  har  sei,  mener  Aihanasius  Kircher,  og  med 
ham  flere  Forfattere,  at  Piberen  var  en,  Djævel,  som  efter  Guds  hemme- 
lige Raad  førte  Børnene  til  det  fremmede  Land. 

1  Drøftelsen  af  Pibersagnets  Sammenknytning  med  Rottefængersagnet 
er  vi  foreløbig  gaaet  ud  fra  den  Teori,  at  Slaget  ved  Sedemiinde  er 
den  historiske  Begivenhed,  der  ligger  til  Grund  for  det  første  Sagn. 
|eg  maa  dog  gøre  opmærksom  paa,  at  denne  Teori  langtfra  er  uan- 
gribelig. 

Den  hviler  jo  udelukkende  paa  Feins  Tolkning  af  Indskriften  paa  Neu- 
thor  og  staar  og  falder  med  denne  Tolknings  Rigtighed. 

Den  nævnte  Indskrift 
saa,  efter  en  Gengivelse  i 
Feins  Bog,  ud  som  hos- 
staaende  Figur.  Den  øverste 
Indskrift,  der  er  skreven 
med  Romertal,  skal  læses 
„Anno  Domini  M.  CCCCC 
und  XXXI"  (1531>,  Paa 
den  nederste  Sten  staar 
1556  med  moderne  Tal- 
tegn, og  under  Aarstallet 
staar  følgende  latinske  Vers: 
„Centum  ter  den  os  cum 
magus  ab  urbe  puellos 
duxerat    anie    annos    272 

condita  porta  fui." 
Dette  betyder  paa   Dansk: 
.  Denne   Port   blev   opfan 
272    Aar    efter,    at  Trold- 
manden havde  ført  de  130 
Drenge  ud  af  Byen." 
Den  punkterede  Linie  angiver  Stedet,  hvor  de  to  Stene  steder  sammen. 
Fein  og  Jostes  hævder  nu,  som  tidligere  omtalt,  at   1531   angiver  Aars- 
tallet for  Portens  Opførelse,  og  at    1556   er  det  Aar,  da  Stenen   med  Ind- 
skriften  blev   muret  ind   i   Porten.    Aarstallet    1284   for  Børnenes   Udgang 
skulde  da  være  fremkommet  ved,  at  Forfatterne  fejlagtig  havde  trukket  272 
fra   1556  i  Stedet  for  at  gaa  ud  fra   1531. 

Men  dertil  maa  bemærkes,  at  det  hverken  vides,  hvornaar  Porten  blev 
opført,  eller  hvornaar  Stenen  med  Verset  blev  anbragt  i  den. 

Samuel  Erich,  der  ogsaa  selv  har  set  den  nye  Port  og  Stenen  med 
Indskriften,  fortæller  (1654),  at  opadtil  og  til  højre,  naar  man  gaar  ind  ad 
Porten,  staar  det  latinske  Vers.  Han  siger,  at  Porten  „unter  andem"  har 
denne  Indskrift  indhugget  i  Sten.  Men  han  omtaler  ikke  Aarstallet  1556, 
som  jo  staar  umiddelbart  over  Verset,  indhugget  meget  større  og  tydeligere 
end  delte,  medens  Aarstallet  1531  staar  et  Stykke  højere  oppe.  Det  vilde 
altsaa  have  været  umuligt  for  Erich  at  overse  „Anno  1556",  hvis  det  den- 
gang havde  siaaet  der,  og  det  vilde  ogsaa  have  været  vanskeligt   for  ham 

ikke  at  bringe  Aarstallet  i  Forbindelse  med  Verset.  Men  at  han  ikke  har 
gjort  dette,  synes  mig  at  fremgaa  af,  at  han  regner  Portens  Alder  ud  ved 
at  lægge  272  til  1282,  det  Aar,  da  Børnenes  Udgang  efter  hans  Mening 
fandt  Sted,  og  saaledes  kommer  til  det  Resultat,  at  den  blev  opført  i   1554. 

Under  alle  Omstændigheder  fremgaar  det  heraf,  at  det  paa  Erichs  Tid 
ikke  betragtedes  som  givet,  at  Porten  var  opført  1531.  Hvorfor  Stenen  med 
dette  Aarstal  saa  var  indmuret  i  Porten,  er  ikke  godt  at  sige;  men  vi  ved 
jo  fra  Erich,  at  Porten  ogsaa  havde  forskellige  andre  Indskrifter  foruden 
den,  der  fortalte  om  Tidspunktet  for  dens  Opførelse. 

Det  forekommer  mig  herefter  sandsynligt,  at  Indskriften  „Anno  1556" 
er  af  nyere  Dato  end  Verset,  og  jeg  kan  ogsaa  foreslaa  en  Forklaring  af 
Grunden  til,  at  Aarstallet  er  føjet  til.  Det  var  navnlig  i  det  16de  Aarhun- 
drede,  at  man  i  Hameln  søgte  at  fastslaa  Børnenes  Udgang  som  en  histo- 
risk Begivenhed  ved  at  bruge  den  som  Udgangspunkt  for  en  Tidsregning. 
Naar  Stenen  er  anbragt  paa  denne  Tid,  kan  det  vel  tænkes,  at  Tidspunktet 
for  Portens  Opførelse  kun  er  angivet  i  Forhold  til  den  sørgelige  Tildragelse. 
Men  paa  et  senere  Tidspunkt,  maaske  i  Anledning  af  Spilkers  Afsløringer, 
har  man  fundet  det  upassende  kun  at  anføre  en  offentlig  Bygnings  Alder 
paa  denne  Maade,  og  Aarstallet  for  Portens  Opførelse,  efter  den  sædvanlige 
Tidsregning,  er  saa  føjet  til. 

Under  alle  Omstændigheder  kan  det  vel  betragtes  som  givet,  at  naar 
Aarstallet  1556  ikke  stod  der,  da  Erich  læste  Verset,  men  er  føjet  til  se- 
nere, saa  kan  det  ikke  betyde  det  Aar,  da  Verset  blev  anbragt  i  Porten, 
men  maa  antages  at  angive  Tidspunktet  for  Portens  Opførelse. 

Og  naar  dette  er  Tilfældet,  saa  er  der  ingen  Grund  til  at  henføre  Bør- 
nenes Udgang  til  1259  —  og  saa  kommer  Feins  og  Jostes'  Teori  til  at 
svæve  i  Luften. 

Der  kunde  ogsaa  anføres  forskellige  andre  Argumenter  til  Støtte  for 
den  Anskuelse,  at  Børnenes  Udgang  og  Slaget  ved  Sedemiinde  er  to 
Begivenheder,  som  ikke  har  noget  med  hinanden  at  gøre.  Men  det 
vilde  blive  for  vidtløftigt  her  at  komme  ind  paa  saadanne  Undersøgel- 
ser. Jeg  skal  nøjes  med  at  fastslaa,  at  Feins  og  Jostes'  Forklaring  ogsaa 
kun  er  en  Hypotese,  og  derefter  se  lidt  nærmere  paa  den  tredie  Teori: 
at  det  er  en  Danseepidemi,  der  ligger  til  Grund  for  Sagnet. 

De  store  Danseepidemier,  der  rev  Mennesker  i  Tusindvis  med  sig, 
begyndte  først  i  1373  eller  1374  med  den  saakaldte  St.  Hans  Dans. 
Men  der  foreligger  fra  det  13de  Aarhundrede  Beretninger  om  forskel- 
lige smaa  lokale  Epidemier,  til  Dels  i  sagnagtig  Udsmykning. 

1236,  eller  efter  en  anden  Beretning  1237,  kom  mere  end  1000  Børn 
fra  Erfurt  til  Amstatt  og  dansede  der,  uden  at  nogen  kunde  angive  Aar- 
sagen  dertil.  Saaledes  omtrent  lyder  Historien  i  al  Korthed  i  de  ældste 
Kilder;  i  senere  Gengivelser  er  den  bleven  en  Del  udførligere,  men  inde- 
holder dog  ikke  noget  overnaturligt. 

Fra  1278  fortælles  om  200  Mennesker  i  Maastricht,  der  dansede  paa 
Broen  over  Maas  og  ikke  vilde  standse,  da  en  Præst  bar  Christi  Legeme 
forbi,  og  som  til  Straf  druknede,  idet  Broen  gik  i  Stykker. 

En  tredie  Dansehistorie,  fra  et  endnu  tidligere  Tidspunkt,  frembyder 
særlig  Interesse  ved  den  Forskel,  der  er  imellem  den  første  simple  Med- 

delelse  om  Begivenheden  og  en  Gengivelse  af,  hvad  den  i  Tidens  Løb  ud- 
viklede sig  til. 

En  gammel  tysk  Krønike  fortæller  ganske  kortfattet  om  nogle  Menne- 
sker, som  begyndte  at  danse  i  Kolbig  i  Anhalt  ved  Juletider  1021,  og  som 
vedblev  at  danse  et  helt  Aar. 

Hos  en  Forfatter  i  det  16de  Aarhundrede,  der  i  Reglen  citeres  under 
Navnet  Albert  von  Stade  eller  Albertus  Stadensis,  træffer  vi  Historien  ud- 
styret med  forskellige  Tilføjelser,  som  ikke  alene  gør  den  mærkværdig  og 
overnaturlig,  men  som  ogsaa  tilfredsstiller  Trangen  til  at  faa  et  Svar  paa 
Spørgsmaalet,  hvorfor  disse  Mennesker  maatte  danse  et  helt  Aar. 

Det  fortælles,  at  15  Mænd  og  3  Kvinder  en  Morgen  begyndte  at  danse 
paa  Kirkegaarden  ved  St.  Magnus'  Kloster  i  Kolbig  og  ikke  vilde  holde 
op,  da  Præsten,  ved  Navn  Egbert,  istemmede  Messen.  Da  Præstens  For- 
maninger til  dem  ikke  frugtede,  udtalte  han  det  Ønske,  at  de  maatte  blive 
ved  at  danse  og  synge  et  helt  Aar.  En  af  de  3  Kvinder  var  Præstens 
Datter,  Mersindis  ved  Navn.  Hendes  Morbroder,  der  hed  Johannes,  vilde 
ved  Faderens  Hjælp  trække  hende  bort  fra  Dansen  og  tog  derfor  fat  i  hen- 
des Arm.  Han  trak  Armen  fra  Kroppen  paa '  hende,  og  der  kom  ikke  en 
Draabe  Blod;  men  hun  blev  ved  at  danse  og  synge  med  de  andre  Aaret 
igennem.  Efter  6  Maaneders  Forløb  var  de  i  Jorden  til  Knæene.  De  hver- 
ken spiste  eller  drak  hele  Aaret,  deres  Klæder  og  Fodtøj  blev  ikke  slidt, 
og  deres  Haar  og  Negle  voksede  ikke.  —  Da  Aaret  var  gaaet,  var  de 
sunkne  i  Jorden  til  Livet.  Først  efter  at  Ærkebiskop  Hubertus  af  KGln  paa 
Juledag  havde  talt  over  dem,  standsede  deres  Dans,  og  de  sov  nu  3  Dage 
og  Nætter  i  Træk.  Men  en  af  Mændene  og  de  3  Kvinder  opgav  straks 
Aanden,  andre  vedblev  at  lide  af  Rysten  til  deres  Dødsdag. 

Jeg  har  gengivet  Albertus  Stadensis'  Beretning  saa  udførligt,  fordi 
den  viser  os,  hvorledes  et  Sagn  udvikler  sig  gennem  Tiderne.  Vi  ser 
deraf,  at  den  Begrvenhed,  der  maa  antages  at  have  givet  Anledning  til 
Sagnet  om  Rottefængeren  fra  Hameln,  ikke  behøver  at  have  været 
nogen  særlig  mærkelig  eller  ulykkelig  Begivenhed.  Hvis  f.  Eks.  Beret- 
ningen om  Børnenes  Vandring  fra  Erfurt  til  Arnstatt  havde  undergaaet 
en  lignende  Udvikling  som  Fortællingen  om  Danserne  paa  Kirkegaar- 
den i  Kolbig,  saa  kunde  den  let  være  bleven  mindst  lige  saa  over- 
naturlig som  Sagnet  om  Børnenes  Udgang  fra  Hameln. 

Nu  maa  jeg  igen  citere  Samuel  Erich,  der  ikke  synes  mig  tilstræk- 
kelig paaagtet  af  de  nyere  Forfattere.  Han  fremhæver  to  Omstændig- 
heder, som  har  stor  Betydning  for  Opfattelsen  af  Sagnets  Udvikling. 

For  det  første  gør  han  opmærksom  paa,  at  der  ikke  i  lang  Tid 
efter  1284  fremkom  noget  Skrift,  i  hvilket  Børnenes  Udgang  kunde 
tænkes  at  være  bleven  omtalt.  Han  nævner  en  hel  Række  historiske 
Værker  fra  det  13de  Aarhundrede;  men  intet  af  disse  naar  længere 
end  til  1272.  Deraf  følger,  at  den  omtalte  Begivenhed  i  længere  Tid 
blev  opbevaret  udelukkende  ved  mundtlig  Overlevering,  at  altsaa  For- 
holdene var  saa  gunstige  som  mulig  for  dens  Udsmykning  og  For- 
vanskning. 

Dernæst  fremhæver  Erich  ogsaa,  at  det  13de  Aarhundrede  var  en 
saa  urolig  og  i  mange  Henseender  sørgelig  Tid  for  Tyskland,  at  det  er 

indlysende,  at  Djævelen  i  den  Tid  maa  have  været  meget  „geschaftig", 
og  at  han  synes  navnlig  at  have  ladet  sin  Vrede  gaa  ud  over  Børnene. 

Man  maa  i  Hovedsagen  give  Erich  Ret.  Det  13de  Aarhundrede  var 
en  vanskelig  Tid  at  leve  i,  en  Tid,  da  Sindene  let  maatte  komme  ud 
af  Ligevægt.  Og  de  Forhold,  som  indvirkede  paa  hele  Befolkningen  og 
blandt  andet  fremkaldte  psykiske  Epidemier,  maatte  naturligvis  have 
de  stærkeste  Virkninger,  hvor  Modstandskraften  var  mindst,  altsaa  hos 
Børnene.  Derfor  kunde  et  Fænomen  som  Børnekorstogene  fremkomme, 
hvor  den  sjælelige  Smitte  bredte  sig  til  mange  Tusind  Børn  i  Frankrig 
og  Tyskland.  Derfor  kunde  der  opstaa  en  lille  Danseepidemi  mellem 
Børnene  i  Erfurt  —  og  derfor  er  det  ikke  usandsynligt,  at  noget  lig- 
nende er  passeret  i  Hameln  d.  26de  Juni  1284. 

Ikke  alene  er  Aarstallet  let  foreneligt  med  Antagelsen  af  en  Danse- 
epidemi. Datoen,  26de  Juni,  peger  bestemt  i  den  Retning. 

Sankt  Hansfesten,  der  fejredes  i  Dagene  fra  24de  til  26de  Juni, 
medførte  Dans  og  alskens  Lystighed,  der  ikke  synes  at  have  været  af 
den  uskyldigste  Art,  siden  Augustinus  advarer  mod  Udsvævelser  og 
utugtige  Sange  ved  disse  Lejligheder.  Det  antages  almindelig,  at  de 
store  Danseepidemier  har  taget  deres  Udgangspunkt  fra  disse  St.  Hans- 
festers vilde  Danse,  og  man  yed,  at  mange  Mennesker  fik  deres  Danse- 
anfald hvert  Aar  ved  St.  Hans  Dags  Tid.  Den  26de  Juni  var  da  en  af 
de  Dage  i  Aaret,  da  der  var  allermest  Grund  til  at  vente  et  Udbrud 
af  Dansesyge. 

Der  er  saaledes  ikke  noget  unaturligt  i  den  Tanke,  at  130  Børn 
eller  unge  Mennesker  i  Hameln  i  Anledning  af  St.  Hansfesten  er  ble- 
ven grebne  af  den  sygelige  Trang  til  at  drage  fra  et  Sted  til  et  andet 
og  danse,  som  tidligere  havde  lagt  sig  for  Dagen  i  Erfurt,  og  som  se- 
nere under  Navn  af  St.  Hansdans  og  St.  Veitsdans  hærgede  en  stor 
Del  af  Europa.  Naar  disse  Børn  nu  blot  er  vandrede  saa  langt  bort, 
maaske  ledede  af  en  eller  flere  Spillemænd,  at  deres  Forældre  har  haft 
en  ængstelig  Dag  i  den  Anledning,  inden  de  fandt  dem  igen,  saa  er  det 
tilstrækkeligt  til  at  danne  Grundlaget  for  Sagnet  om  Piberen.  At  dette 
er  opstaaet  uafhængigt  af  Rottefængersagnet,  og  at  Beretningen  om 
Børnenes  Opdukken  i  Siebenbiirgen  ogsaa  er  en  senere  Tildigtning, 
har  vi  jo  allerede  set. 

Dette  er  den  Forklaring  af  Sagnet  om  „Rottefængeren  i  Hameln", 
som  jeg,  efter  hvad  der  foreligger,  anser  for  den  sandsynligste.  Men 
jeg  slutter  med  at  gentage  Samuel  Erichs  Ord  til  hans  „hochgeliebter 
Laser**:  „Das  Urtheil  steht  bey  dir." 


Husmændene.  *) 

Af  J.  A.  Lemming. 


Husmandsbevægelsen  er  som  Vinterens  sidste  Sne,  der  tør  under 
en  pludselig  Varme  og  høj  Sol.  Men  den  Kraft,  et  Tøbrud  besidder, 
kan  blive  til  Ødelæggelse  eller  til  Værdi  i  det  tekniske  Fremskridt. 
Ligesaa  vil  det  kunne  ske  med  Husmændenes  Gennembrud.  Den 
store  Kraft,  der  her  udløses,  kan  demolere  de  afstukne  Veje  eller  føre 
de  begyndte  Fremskridt  til  Sejr.  Det  vil  alt  afhænge  af,  hvorledes 
Aandens  og  Haandens  Ingeniører  forstaar  at  lede  og  anvende  de  Kræf- 
ter, vore  Husmænd  repræsenterer.  Her  er  meget  at  arbejde  med. 
Men  hvert  Fejlgreb  kan  blive  skæbnesvangert. 

Danmark  har  ca.  2000  Herremænd,  ca.  72,000  Gaardmænd,  ca. 
160,000  Husmænd. 

I  det  18de  Aarhundrede  repræsenterede  de  2000  Herremænd  Lan- 
det, i  Slutningen  af  det  19de  tog  Gaardmændene  Affære  —  i  det  ny 
Aarhundredes  Begyndelse  dukker  Husmanden  op.  Han  bemærker  kun, 
at  han  existerer,  stiller  ingen  bestemte  Krav,  henstiller  fredeligt  til 
Gaardmænd  og  Herremænd  et  og  andet.  Men  hvad  vilde  der  kunne 
ske,  hvis  Landets  Husmænd  kastede  sig  i  Armene  paa  Byernes  fag- 
organiserede  Arbejdere?  Bourgeoisiets  Penge,  Adelens  Traditioner  og 
Bøndernes  Andelsborge  vilde  intet  betyde.  Magten  vilde  tilhøre  So- 
cialismens allierede  Hær. 

Derom  er  der  nu  ikke  Tale  foreløbig.  Hvad  Husmandsbevægelsen 
er  inderst  inde,  faar  man  ingen  Forstaaelse  af  ved  at  betragte  dens 
Førere.  Flere  af  disse  er  jævne  Husmænd,  stille  i  Fremtræden  og 
nøgterne  af  Ord.  Deres  Virken  er  indtil  videre  at  samle  deres  Stands- 
fæller  til  fælles  Arbejde  for  bedre  materielle  Kaar  og  derigennem  Ad- 
gang til  større  aandeligt  Velvære.  Man  faar  det  Indtryk,  at  den 
øjeblikkelige  Hovedopgave  er  at  faa  Husmændene  puttede  ind  i  For- 
eningerne for  dernæst  at  oplyse  dem  om  deres  Arbejde  mod  det  fælles 
Maal.  Angaaende  Politik  og  sociale  Spørgsmaal  er  Førerne  tilbøjelige 
til  at  afvise  disse  Problemer  med  den  Motivering,  at  alt  dette  har  de 
in  mente;  men  indtil  videre  lader  de  dem  ligge:  „Vi  gaar  ikke  hur- 
tigere frem,  end  at  alle  kan  følge  med".  Det  er  et  uhyre  klogt 
Ræsonnement.  Men  kun  de,  som  kender  danske  Husmænd,  vil  kunne 
forstaa  det.  Det  er  en  stor,  tung  Masse,  der  skal  sættes  i  Bevægelse. 
Man  bør  her  anvende  Expansion-Systemet;  thi  vilde  man  sætte  fuld 
og  vedvarende  Kraft  paa,  vilde  enkelte  Dele  af  den  Masse,  der  skal 
bringes  frem,  trykkes  ud  til  Siderne,  og  maaske  hele  Husmandsbe- 
vægelsen vilde  slaa  saadanne  Revner,  at  en  samlet  Fremførelse  vilde 
blive  umulig. 

De,  der  sympathiserer  med  Husmandsbevægelsen,  kan  derfor  kun 
glæde  sig  over  Ledernes  kloge  Holdning.  Man  kan  vel  ane,  hvor 
Husmændene  vil  slaa  sig  ned  i  dansk  Politik,  men  Førerne  har  ikke 
røbet  noget  derom.  De  siger  højst  diplomatisk,  at  Husmændene  fore- 
løbig danner  Tungen  paa  den  politiske  Vægt.  Det  er  sandt;  og  det 
er  et  ypperligt  Proverbe  overfor  de  Tusinder  af  Husmænd,  som  det 
skal  gøres  forstaaeligt,  hvilken  uhyre  politisk  Magt,  de  i  Samling  be- 
sidder. Og  det  er  vel  dette,  Husmændene  først  og  fremmest  trænger 
til  at  faa  Forstaaelsen  af:  deres  egen  Magt.  Deres  Behov  maa  stige, 
saa  opstaar  Kampen  om  Rettighederne,  og  Intelligensen  gror.  Men  at 
kaste  alle  de  moderne  sociale  Spørgsmaal  ind  i  Husmandsbevægelsen 
vilde  være  det  samme  som  at  forlange  Blinde  til  at  kæmpe  med 
Seende.  Foreløbig  danner  Husmændene  deres  Foreninger,  hvis  største 
Fane,  den  der  i  Spidsen  smelder  over  den  store  Hær,  bærer  Inskriptionen: 
Bedre  økonomiske  Tilstande  gennem  Adgang  til  Jord.  Længere  tilbage 
ses  smaa  Standere  med  smaa  Inskriptioner,  som  i  Hovedsagen  ogsaa 
bunder  i  det  daglige  Brød. 

Husmændene  har  ikke  slaaet  større  Brød  op  end  de  antagelig  kan 
faa  bagt.  Og  dette  Maadehold  maa  man  beundre;  det  varsler  om  klog 
Beregning  og  fornuftig  Vurdering  af  Ledernes  Kræfter.  Husmændene 
har  bygget  deres  „Universitet"  i  deres  Skole  i  Kærehave.  Fra  denne 
vil  udgaa  de  unge  Begejstrede,  som  skal  staa  de  nuværende  Ledere  bi 
og  saa'  den  Tillid  og  de  Kundskaber,  Husmændene  maa  indgives  for 
at  bære  sig  socialt  og  aandeligt,  saa  de  kommer  paa  lige  Side  med 
deres  Naboer:    Gaardmændene. 

Saa  ung  Husmandsassociationen  er,  fordrer  den  den  største  Op- 
mærksomhed. Bevægelsens  første  Aarsag  skyldes  andre  Partiers 
Initiativ.  Politiske,  socialistiske,  humane  Bevæggrunde  har  hver  især 
haft  Bud  efter  Husmændene.  Hele  denne  Hær  af  Husmænd  kunde 
og  burde  bruges  i  Udviklingens  Maskineri.  De  purres  nu  ud  af  deres 
lange  Dvale.  Overklassernes  Politik  trækker  dem  frem,  gør  at  ogsaa 
de  skimter  deres  politiske  Magt  og  Udsigten  til  bedre  økonomiske 
Tilstande.  Et  voveligt  Spil  er  det,  som  tabes  af  det  Parti,  der  ikke 
til  enhver  Tid  driver  ærligt  Spil  med  Husmændene.  Thi  før  eller 
senere  vil  Husmænd  og  Landarbejdere  have  lært  alle  Spillets  Finesser, 
og  opdager  de  saa,  at  der  er  spillet  under  Dække  med  dem,  kan 
de  gennem  den  almindelige  Valgret  spille  saadanne  Trumfer  ud,  at 
baade  Gaardejere  og  Herremænd  bliver  tvunget  til  at  sige  Pas.  Og 
det  vilde  sikkert  for  alle  Parter  være  et  højst  uheldigt  Udslag  af 
Klassepolitik.  Der  hører  Aars  Arbejde  til,  og  der  kræves  Tiders 
Udvikling  for  at  styre  og  lede  saaledes,  at  baade  ens  eget  Parti  og 
Landet  i  det  hele  kan  være  tjent  dermed. 

Det  vilde  være  sangvinsk  at  negligere  den  Fare,  der  truer  den 
sunde  Udvikling,  hvis  Husmændene  af  en  eller  anden  Aarsag  tvinges 
til  at  stille  sig  i  Modsætning  til  Gaardmændene.  Husmændene  har  deres 

naturligt  allierede  i  Gaardmændene,  og  hvis  disse  optræder  klogt  og 
fremsynet,  vil  der  ingen  Fare  være,  for  at  Husmændene  søger  andre 
Steder  hen.  Det  vilde  f.  Ex.  være  vanskeligt  for  Husmændene  at  finde 
sig  til  Rette  i  Bysocialismen,  der  tager  sit  Forbillede  fra  Fabriks-  og 
Industrilande.  Men  de  kan  eventuelt  komme  til  at  se  deres  Fordel  der- 
ved. Og  slutter  Landets  Husmænd,  Landarbejdere  og  mindre  Parcel- 
lister sig  sammen  med  Byernes  Socialister,  staar  Gaardmænd,  Herre- 
mænd og  Bourgeoisiet  i  Fare  for  at  udslettes  af  Landets  Styrelse.  Vi 
staar  da  ikke  langt  fra  det  Tidspunkt,  da  vi  faar  en  ny  „Grund- 
lov**. Dertil  naar  vi  vel  en  Gang  alligevel.  Men  vi  har  et  nærliggende 
Exempel  paa,  hvad  der  kan  hænde,  naar  et  Folk  faar  en  Forfatning, 
det  ikke  har  Evne  til  at  bruge.  Og  derfor  bør  alle  arbejde  paa,  at 
Udviklingen  kan  ske  jævnt  og  ligeligt  for  alle,  saa  de  nye  Statstil- 
stande ikke  kommer  som  en  Overraskelse,  men  som  et  naturligt  Led 
i  Kampen  for  det  størst  mulige  Gode  for  det  størst  mulige  Antal. 

For  dem,  der  i  Husmands-Sagen  ser  en  berettiget,  sund,  og  kulturel 
Bevægelse,  kommer  den  forsigtige  Lov  om  Husmandslovens  Revision 
til  at  staa  i  et  taaget  Lys.  Paa  Husmændenes  Sendemandsmøder  ud- 
taltes der  gennem  Resolutioner,  der  prægedes  af  baade  Forstaaeise  og 
Maadehold,  et  andet  Synspunkt  end  det,  Landbrugsministeren  lægger 
til  Grund  for  Loven. 

Husmændene  synes  her  at  være  de  mest  kompetente  til  at  give 
Raad.  De  ved,  hvad  Jorden  er  værd,  og  de  ved  navnlig,  at  det  er 
den  sidste  halve  eller  hele  Tønde  Land,  der  gør  Udslaget.  Og  deres 
Fordringer  om  6—7000  Kr.  som  Maximum  synes  at  være  et  moderat 
Forlangende. 

Men  Landbrugsministeren  har  i  dette  Tilfælde  haft  andre  Raad- 
givere  end  Husmændene.  Husmandskommissioneme  har  været  raad- 
spurgte,  og  disse  har  udtalt  sig  for  det  „lille  Skridt**  paa  et  Tusinde 
Kroners  Tillæg. 

Men  D*Hrr.  Husmandskommissionsmedlemmer  er  næppe  overalt 
upartiske  Dommere  i  denne  Sag.  Blandt  Formændene  finder  man 
flere  Herremænd,  Herregaardsforpagtere,  Grever,  Etatsraader,  Hof- 
jægermestere  og  andre  Repræsentanter  for  det  store  Hartkorn.  Det 
er  ikke  sandsynligt,  at  man  hos  disse  finder  Husmandssagen  forstaaet 
som  hos  Landarbejderen,  der  søger  de  faa  Tønder  Land  som  dagligt 
Udkomme  for  sig  og  Familie. 

Dette  nævnes,  fordi  man  omkring  paa  vore  Herregaarde  og  for- 
øvrigt  ogsaa  hos  enkelte  Bønder  kan  høre  den  Anskuelse  fremsat,  at 
Husmandsloven  vil,  hvis  Lodderne  bliver  for  store,  drage  den  bedste 
Arbejdskraft  fra  Gaardene. 

Det  er  en  højst  ejendommelig  Opfattelse  af  denne  Lov;  men  der 
kan  jo  udledes  en  saadan  Opfattelse  af  de  5000  Kr.s  Maximum,  thi 
saa  kan  der,  med  lidt  god  Vilje,  skønnes,  at  Statshusmanden  med  de 
faa  Tønder  Land  vil  faa  nogle  Dages  Arbejde  tilovers  for  de  større 

Brug.  Men  intet  vilde  være  mere  bagvendt.  Den  dygtige  Landarbejder, 
der  kan  drive  Jord,  bør  have  saa  meget  han  kan  leve  taaleligt  af.  Og 
Rammen  vilde  saavist  ikke  blive  for  vid,  selv  om  Loven  havde  sat 
7000  Kr.  som  Maximum. 

Man  er  vel  enig  om,  at  det  nationaløkonomisk  set  er  en  stor  For- 
del at  faa  saa  mange  dygtige  som  muligt  knyttet  til  Jordens  Udnyttelse. 
Men  holder  vi  os  nede  ved  de  smaa  Lodder,  bliver  der  mange  af  de 
dygtigste,  der  vrager  det  kummerlige  Husmandsliv,  4 — 5  Tdr.  Land 
byder,  og  søger  bort  til  andet  Erhverv. 

Vil  Husmændene  tage  Varsel  af  Gaardmændenes  Stilling  til  Hus- 
mandslovens  Revision?  Og  vil  der  maaske  ved  denne  skabes  en 
Opposition,  mere  samlet  og  stærk  til  næste  Gang? 


Unionskonflikten 

Af  Gustav  Heiberg. 


Unionen  mellem  Sverige  og  Norge  hænger  i  disse  Dage  i  en  Traad. 
Kan  hænde  river  Svenskerne  den  over,  kan  hænde  maa  Nordmændene 
gøre  det. 

I  Norge  er  man  kommen  derhen,  at  alle  er  enige  i,  at  nu  maa  det 
briste  eller  bære.  Endnu  kan  der  nok  træffes  Unionsvenner,  men  selv  de 
er  ganske  paa  det  rene  med,  at  Unionen  maa  ofres,  hvis  den  stiller  sig 
hindrende  ivejen  for  Opnaaelsen  af  Norges  Suverænitet.  Og  dermed  er 
Unionen  i  Grunden  dømt.  Thi  naar  man  ser  den  Modstand,  som  Sverige 
har  rejst  mod  det  forholdsvis  uskyldige  Krav  paa  eget  norsk  Konsulat  væsen, 
saa  kan  man  paa  Forhaand  forstaa,  hvorledes  det  vil  gaa,  naar  vi  inden 
kort  Tid  nødvendigvis  kommer  til  at  kræve  en  Organisation  af  vort  Uden- 
rigsstyre, som  svarer  til  vor  Stilling  som  suveræn  Stat. 

Men  det  skal  siges,  at  hvis  Unionen  nu  brister,  saa  er  det  ikke,  fordi 
vi  Nordmænd  ikke  i  og  for  sig  ser  Fordelen  ved  en  Union  mellem  to 
Lande  som  Sverige  og  Norge,  men  fordi  vi  ikke  kan  se  Nytten  af  en 
Union,  som  kun  avler  Splid  og  indbyrdes  Rustninger,  fordi  den  ene  Unions- 
fælle  principielt  fornægter  den  andens  Krav  paa  fuld  Selvstændighed  inden 
Unionen. 

Foranledningen  til  den  øjeblikkelige  Konflikt  er  som  bekendt,  at  Mini- 
steriet Bostrøm  bragte  Forhandlingerne  mellem  den  svenske  og  den  norske 
Regering  om  Udskiftning  af  Konsulatfællesskabet  til  at  strande  derved,  at 
det  —  med  Tilslutning  fra  saa  godt  som  hele  det  raadende  Sverige  —  satte 
Betingelser  for  Oprettelse  af  eget  norsk  Konsulatvæsen,  som  ingen  Nord- 
mand har  fundet  at  kunne  akceptere. 

Der  forlangtes,  at  det  eventuelle  norske  Konsulatvæsen  skulde  stilles  i 
Underordningsforhold  til  den  svenske  Udenrigsminister,  som  er  en  ude- 
lukkende svensk  Embedsmand,  ansvarlig  kun  for  svenske  Myndigheder. 
Dette  Krav  blev  fremsat  tiltrods  for,  at  Regeringerne  paa  Forhaand  var 
blevne  enige  om,   at   hvert  Riges  Konsuler  skulde  høre  „under  den  Myn- 

dighed  i  Hjemlandet,  som  dette  for  sit  vedkommende  bestemmer **,  og  til- 
trods for,  at  dette  Forhandlingsgrundlag  højtidelig  var  bleven  godkendt  af 
Kongen  i  kombineret  svensk  og  norsk  Statsraad. 

Dette  Krav  fra  svensk  Side  paa  Overledelse  over  en  norsk  Institution 
blev  af  daværende  Statsminister  Hagerup,  hvem  ingen  skal  kunne  beskylde 
for  Chauvinisme,  karakteriseret  saaledes :  1 )  at  dette  Krav  var  ganske  ufor- 
enelig med  den  norske  Grundlov,  2)  at  den  forlangte  Ordning  efter  almin- 
delige stats-  og  folkeretslige  Principer  vilde  paatrykke  Norge  et  Lydrige- 
stempel og  derfor  3)  i  national  Henseende  vilde  være  et  overordentlig  stort 
Tilbageskridt  i  Forhold  til  den  nuværende  Ordning  af  Konsulatvæsenet. 

Da  Ministeriet  Bostrøm  nægtede  at  frafalde  disse  Betingelser,  havde 
selvfølgelig  den  norske  Regering  intet  andet  at  gøre  end  at  afbryde  de 
førte  Forhandlinger. 

Det  Overmod,  som  denne  den  svenske  Regerings  Optræden  gir  Udtryk 
for,  kommer  i  sin  rette  Belysning,  naar  man  erindrer,  at  Spørgsmaalet  om 
Oprettelse  af  eget  norsk  Konsulatvæsen  er  et  Spørgsmaal,  der  uomdisputer- 
lig  kun  henhører  under  norske  Myndigheders  Afgørelse.  Fællesskabet  i 
Konsulatvæsen  er  kun  faktisk,  det  har  intet  retslig  bindende  Grundlag.  Af 
rene  Hensigtsmæssighedshensyn  blev  vi  i  1814  enige  med  Sverige  om  at 
benytte  dette  Lands  allerede  bestaaende  konsulære  Organisation.  En  saadan 
Ordning  lod  sig  forene  med  Grundloven,  fordi  denne  netop  for  Konsuler 
gør  en  udtrykkelig  Undtagelse  fra  Reglen  om,  at  kun  norske  Borgere  kan 
udnævnes  til  Statens  Embeder. 

Det  vil  efter  dette  antagelig  være  klart,  at  Norge,  efter  at  Forhand- 
lingerne var  strandede  og  efter  den  Maade,  hvorpaa  dette  skete,  kun  havde 
en  Ting  at  gøre:  at  tage  Sagen  i  sin  egen  Haand,  at  vedtage  en  norsk 
Lovbeslutning  om  egne  Konsuler  og  kræve  denne  Beslutning  respekteret. 
At  lade  en  indre  norsk  Sag  standses  ved  et  andet  Lands  Modstand,  kan 
kun  betyde  enten  at  man  anerkender  dette  Lands  Overhøjhed  eller  at 
man  bøjer  sig  for  dets  Overmagt.  Af  dette  sidste  Hensyn  lod  vi  i  1895 
—  da  Spørgsmaalet  sidst  var  fremme  —  Konsulatsagen  falde.  Den  Yd- 
mygelse sved  sig  ind  i  Sindene,  og  det  gik  som  en  stiltiende  Beslutning 
gennem  Landet:  Det  skal  ikke  gentage  sig.  Siden  den  Tid  har  der  været 
ofret  meget  paa  at  sætte  vort  Forsvar  i  Stand.  Og  nu  behøver  vi  ikke  at 
lade  os  skræmme  tilbage  ved  svenske  Trusler. 

Saa  er  det  da  den  norske  Nations  enstemmige  Vilje:  Konsulatsagen 
maa  gennemføres  straks,  koste  hvad  det  koste  vil. 

Paa  dette  Program  er  Ministeriet  Michelsen-Løvland  dannet.  Ministeriet 
er  sammensat  af  de  mest  fremtrædende  Mænd  af  alle  borgerlige  Partier. 
Det  har  praktisk  talt  hele  Stortinget  og  det  hele  norske  Folk  bag  sig. 

Det  er  fra  svensk  Side  meget  stærkt  bebrejdet  os,  at  vi  rolig  men  be- 
stemt forfølger  vort  Maal  uden  at  tage  Hensyn  til,  at  Kronprinsregenten 
med  Tilslutning  fra  det  raadende  Sverige  har  tilbudt  nye  Forhandlinger  om 
Ordning  af  det  hele  Unionsmellemværende. 

Det  falder  os  Nordmænd  ganske  ufattelig,  at  Svenskerne  kan  tænke  sig, 
at  dette  Tilbud  skulde  kunne  blive  akcepteret.  Hvorfor  skulde  nye  For- 
handlinger om  det  hele  Forhold  række  frem,  naar  de  netop  førte  Forhand- 
linger om  Konsulatsagen  alene  saa  uhjælpelig  gik  i  Vadsken?  Skulde  vi 
efter  at  Sverige  i  den  ene  Maaned  har  fornægtet  vor  Ret,  i  den  næste  Maaned 
indlede  nye  Forhandlinger,  uden  at  Sverige  i  nogen  Henseende  har  frafaldt 
sine  Overhøjhedskrav?  Og  disse  nye  Forhandlinger  skulde  vi  tilmed  føre 
med  den  samme  Regering,  som  paa  en  saa  lidet  tiltalende  Maade  brød  det 

vedtagne  Grundlag  for  de  forrige  Forhandlinger!  Vistnok  har  man  fundet 
det  opportunt  at  lade  Bostrøm  falde,  men  hele  hans  Ministerium  sidder 
igen. 

Det  bør  efter  dette  være  klart  for  alle  Svensker,  som  vil  sætte  sig  ind 
i  vor  Stilling,  at  den  norske  Regering  maatte  give  det  Svar  paa  Kron- 
prinsregentens Forhandlingstilbud,  som  den  gav:  Konsulatsagen  maa 
gennemføres,  før  der  fra  norsk  Side  kan  blive  Tale  om  nye 
Forhandlinger. 

Rent  bortset  fra  det  her  nævnte  er  imidlertid  Forhandlingstilbudet  uan- 
tagelig, fordi  det  binder  Forhandlingen  til  kun  at  omfatte  en  Ordning  af 
Udenrigsstyret  baseret  paa  Fællesskab,  mens  vi  her  i  Landet  mer  og  mer 
samler  os  om  Kravet  paa  eget  Udenrigsstyre.  Hvad  der  er  hændt  i  den 
senere  Tid  har  overbevist  de  fleste  om,  at  Norges  unions-politiske  Program 
maa  blive  at  begrænse  Fællesskabet  til  det  mindst  mulige,  til  det  ifølge 
Grundlov  og  Rigsakt  nødvendige:  Fællesskab  i  Krig  og  Fred  og  i  Kongehus. 

Endelig  er  det  af  den  norske  Regering  stillet  som  en  ueftergivelig  Be- 
tingelse for  nye  Forhandlinger,  at  Sverige  paa  bindende  Maade  erkender, 
at  det  ikke  —  hvis  ogsaa  disse  Forhandlinger  bliver  resultatløse  —  vil 
falde  tilbage  paa  Status  quo  med  Fastholden  af  den  nuværende  absolut 
uholdbare  unionelle  Tilstand. 

Den  Ordning,  hvorefter  vor  Udenrigspolitik  ledes  af  den  svenske 
Udenrigsminister,  der  kun  er  ansvarlig  for  de  svenske  Myndigheder,  er 
ikke  overensstemmende  med  vor  Stilling  som  suveræn  Stat;  den  er  heller 
ikke  i  Overensstemmelse  med  Grundlov  og  Rigsakt.  Den  maa  derfor  af  os 
naar  som  helst  kunne  forlanges  ændret.  Dette  vil  vise,  at  vi  ikke  i  det 
uendelige  kan  forhandle  med  Sverige  om  en  Forandring  i  det  bestaaende 
Misforhold,  naar  dette  Land  —  hvis  vi  ikke  godtar  den  Ordning  som  det 
under  Forhandlingerne  byr  os  —  forbeholder  sig  selvbehagelig  at  falde  til- 
bage paa  Status  quo,  og  at  fortsætte  med  ukontrolleret  at  lede  ogsaa  vor 
Udenrigspolitik.  Vi  maa  forlange  en  Forhaandsudtalelse  fra  kompetente 
svenske  Myndigheder  for  at  Unionen,  hvis  ogsaa  de  nye  Forhandlinger 
brister,  skal  opgives  som  ude  af  Stand  til  at  tjene  begge  Rigers  Interesse. 

For  dem,  som  ikke  kender  Unionens  Historie,  kan  det  synes,  som  om 
vi  i  vel  høj  Grad  ser  paa  Svenskerne  og  deres  Tilbud  med  Mistroens  skær- 
pede Blik.  Men  de,  som  ved  hvad  vi  har  af  Erfaringer  fra  Forhandlinger 
med  Sverige,  vil  forstaa  os.  De  91  Aar,  i  hvilke  Unionen  har  bestaaet,  har 
jo  næsten  været  en  eneste  Forhandling,  og  dog  er  vi  i  Dag  lige  langt. 
Altid  har  Enden  været,  at  Sverige  forholdt  os  vor  Ret  og  —  ganske  rolig 
faldt  tilbage  paa  det  for  det  fordelagtigste  af  alle  Standpunkter:  Status 
quo.  Det  har  fra  svensk  Side  aldrig  manglet  paa  Forhandlingstilbud,  men 
man  er  heller  aldrig  kommet  længer  end  til  at  forhandle.  Svenske  Over- 
greb har  konstant  været  ledsaget  af  saadanne  Tilbud. 

Jeg  skal  paavise  dette  ved  en  kort  Oversigt  over  de  førte  Forhandlinger: 

1)  Som  Svar  paa  Stortingets  Krav  paa  en  mere  tilfredsstillende  Ord- 
ning af  de  udenrigske  Sagers  Behandling  nedsattes  i  1839  den  første  Unions- 
komite. 

2)  Da  Kongen  i  1859  efter  Paatryk  fra  den  svenske  Stænderforsamling 
og  den  svenske  Regering  —  trods  givet  Løfte  —  nægtede  Sanktion  paa 
Stortingets  Beslutning  i  den  rent  norske  Statholdersag  —  kom  der  straks 
Tilbud  om  nye  Forhandlinger,  hvilket  Tilbud  resulterte  i  Nedsættelsen  af 
den  anden  Unionskomite  af  1865. 

3)  Da   Sverige   i    1885   rent    ensidig    havde  gjort  en   Forandring  i   sin 

RegeringsForm,  hvorved  den  svenske  Udenrigsminister,  der  ogsaa  repræsen- 
terede os,  blev  underlagt  svensk  konstitutionelt  Ansvar,  indlededes  der  atter 
Forhandlinger,  denne  Gang  mellem  de  to  Regeringer. 

4)  Da  Stortingets  Beslutninger  om  Oprettelse  af  eget  norsk  Konsulat- 
væsen  i  1892  og  1893  blev  standset  af  svenske  Hensyn,  kom  der  et  nyt 
Forhandlingstilbud,  hvilket  ledede  til  Nedsættelsen  af  den  tredie  Unions- 
komite. 

5)  Endelig  har  vi  saa  de  efter  svensk  Initiativ  i  1902  paabegyndte  For- 
handlinger om  Konsulatsagen,  som  nu  er  strandet  og  som  er  Aarsagen  til 
den  nuværende  Konflikt.  Ikke  før  var  saa  disse  Forhandlinger  afsluttede, 
før  vi  fik  Kronprinsregentens  nye  Tilbud. 

Som  man  vil  se,  har  Rækkefølgen  været  denne:  Først  fornægter  Sverige 
vor  Ret,  saa  forsøger  det  at  dæmpe  Harmen  i  Norge  ved  med  skønne  Ord 
og  Lader  at  indbyde  til  Forhandling,  hvilke  Forhandlinger  altid  har  vist  sig 
ikke  at  føre  til  noget  Resultat. 

Jeg  tror  Historien  skal  maatte  indrømme,  at  vi  har  været  et  taalmodigt 
Folk:  hidtil  har  vi  altid  gaaet  paa  Limpinden.  Men  nu  er  ogsaa  vor  Taal- 
modighed  ude;  endelig  har  disse  Forhandlingstilbud  tabt  enhver  Tillokkelse 
for  os.  Ministeriet  Michelsens  kraftige  og  bestemte  Afslag  paa  Kronprins- 
regentens muligvis  mere  velmente  end  kloge  Forhandlingstilbud  har  vundet 
Anklang  hos  det  hele  Land. 

Om  en  14  Dages  Tid  vedtar  saa  Stortinget  —  antagelig  enstemmigt  — 
en  Lov  om  eget  norsk  Konsulat  væsen.  Denne  Lov  skal  forelægges  Kongen 
til  Sanktion.  Det  vil  da  vise  sig,  hvor  langt  Sverige  og  Kongemagten  vil 
drive  sin  Modstand  mod  en  norsk  Lovbeslutning.  Hvis  de  magthavende  i 
Sverige  virkelig  drister  sig  til  at  tvinge  den  fælles  Konge  til  mod  nogen 
norsk  Mands  Raad  at  nægte  Konsulatloven  Sanktion,  da  er  dermed  Unio- 
nens Skæbne  beseglet.  Vistnok  gir  Grundloven  Kongen  suspensivt  Veto 
overfor  Stortingets  Lovbeslutninger,  men  Grundloven  bestemmer  ogsaa,  at 
Kongen  har  at  udøve  Regeringen  gennem  et  ansvarligt  Raad,  mens  hans 
egen  Person  er  hellig.  Regerer  derfor  Kongen  paa  en  saadan  Maade,  at 
han  ikke  kan  faa  en  norsk  Regering,  som  vil  tage  Ansvaret  for  hans  Hand- 
linger —  og  dette  vil  utvivlsomt  ske,  hvis  Konsulatloven  nægtes  Sanktion 
—  saa  sætter  Kongen  sig  ud  over  den  af  ham  besvorne  Forfatning,  da 
søger  han  ved  svensk  Hjælp  at  indføre  uansvarligt  Enevælde  i  Landet. 
Dette  kan  man  selvfølgelig  i  sin  Almindelighed  ikke  finde  sig  i;  men  rent 
umulig  bliver  det,  naar  vedkommende  Regent  ogsaa  er  Konge  i  et  andet 
Land,  og  det  er  af  Hensyn  til  dette  andet  Land,  at  den  ukonstitutionelle 
Handling  sker. 

Man  er  derfor  ganske  paa  det  rene  dermed  —  dette  gælder  selv  i  de 
mest  loyale,  unionsvenlige  og  kongetro  Kredse  —  at  nægtes  Konsulatloven 
Sanktion,  bliver  Kongen  uden  Regering  og  i  saa  Fald  bliver  Stortinget  nødt 
til  at  regere  uden  Kongen.  Skulde  det  utænkelige  hænde,  at  Sverige  med 
Magt  vilde  hindre  os  i  paa  denne  Maade  at  hævde  vor  Suverænitet,  saa 
vil  vort  „  Broderland  **  finde  os  forberedt  ogsaa  paa  den  Eventualitet.  Men 
det  kan  vel  være  et  Spørgsmaal,  om  det  svenske  Folk  vil  finde  sig  i  en 
saa  oprørende  Forbrydelse  fra  Magthavernes  Side. 

Medens  man  for  ikke  mere  end  en  Maaned  siden  betragtede  det  som 
givet,  at  Loven  vilde  blive  nægtet  Sanktion,  synes  det  nu  for  hver  Dag 
som  gaar  rimeligere,  at  Sanktion  bliver  meddelt. 

Den  rolige,  maalbevidste  Beslutsomhed,  som  Regeringens  og  Stortingets 
Optræden   har  været  præget  af,  og  den  absolutte  Tilslutning,  som   denne 

Holdning  har  faaet  fra  alle  Kanter,  har  ganske  utvivlsomt  øvet  sin  store 
Indflydelse.  Svenskerne  har  endelig  engang  faaet  at  gøre  med  et  enigt  Folk, 
som  er  fast  bestemt  paa  at  forlange  sin  Ret  respekteret. 

Under  det  Besøg,  som  Kronprinsregenten  i  disse  Dage  har  aflagt  i 
Kristiania,  har  han  visselig  fra  alle  Hold  faaet  det  Indtryk,  at  vi  denne 
Gang  er  fast  bestemte  paa  ikke  at  vige  tilbage.  Ved  sin  Ankomst  fik  Kron- 
prinsregenten et  værdigt  Svar  paa  sine  svenskfarvede  Henvendelser  til  det 
norske  Folk  og  til  den  norske  Regering.  Han  modtoges  med  al  mulig  Høf- 
lighed, men  med  en  Kulde,  der  vistnok  har  bragt  ham  til  at  forstaa,  at 
turer  han  ft*em  paa  den  af  Bostrøm  anviste  Vej,  saa  er  det  gode  Forhold 
mellem  det  norske  Folk  og  Huset  Bernadotte  ødelagt  for  bestandig. 

Det  er  ikke  udelukket,  at  den  største  Hindring  for  en  lykkelig  Løsning 
af  Konsulatsagen  nu  ligger  deri,  at  Kongemagten  —  eller  rettere  Kronprins- 
regenten —  har  vovet  sig  saa  langt  ud,  at  han  vanskelig  kan  trække  sig 
tilbage,  uden  at  det  vil  føles  som  en  Ydmygelse.  Det  er  vel  derfor  heller 
ikke  umuligt,  at  Kronprinsen  træder  tilbage  som  Regent,  og  at  en  eventuel 
Sanktion  saaledes  i  Navnet  bliver  meddelt  af  Kongen. 

Bliver  Konsulatloven  sanktioneret  kan  man  antagelig  endelig  betragte 
denne  Sag  som  ude  af  Verden.  Thi  det  er  utænkeligt,  at  den  svenske 
Konge  som  saadan  kan  finde  sig  i,  at  den  af  ham  som  norsk  Konge  an- 
tagne Konsulatlov  bliver  hindret  sat  i  Virksomhed  derved,  at  de  nye  norske 
Konsuler  nægtes  exequatur.  Den  Modstand  skal  vi  i  al  Fald  vide  at  over- 
vinde. 

Konsulatsagens  Gennemførelse  overensstemmende  med  Norges  retmæs- 
sige Krav,  vil  her  i  Landet  blive  følt  som  en  stor  Sejr.  Vi  har  da  endelig 
engang  faaet  Oprejsning  for  de  mange  Ydmygelser,  som  Svenskerne  har 
paaført  os  i  Unionstiden.  Vi  har  vist,  at  staar  vi  enige  og  forlanger  vor 
Ret  respekteret,  saa  drister  Sverige  sig  ikke  til  at  gøre  Modstand.  Dermed 
er  der  skabt  en  Præcedens,  som  vil  være  os  til  stor  Nytte,  naar  vi  gaar 
videre  og  kræver  vor  fulde  Ret  i  Unionen. 

Det  maa  nemlig  ikke  glemmes,  at  vi  i  den  Henseende  kun  er  kommet 
et  lidet  Skridt  fremover  ved  Indførelsen  af  eget  Konsulatvæsen.  Vi  kan  — 
som  før  nævnt  —  ikke  hvile,  før  vi  opnaar  en  tilfredsstillende  Ordning  af 
Udenrigsstyret.  I  den  Strid,  som  da  utvivlsomt  vil  opstaa,  vil  Unionen  staa 
sin  sidste  og  afgørende  Prøve.  At  Unionen  vil  bestaa  denne  Prøve  er  ikke 
meget  sandsynlig;  saadan  som  de  politiske  Forhold  nu  er  i  Sverige,  kan 
man  i  al  Fald  trygt  gaa  ud  fra,  at  Svenskerne  foretrækker  at  slippe  Unio- 
nen fremfor  at  gaa  med  paa  den  eneste  Ordning,  som  nogensinde  kan  an- 
tages at  ville  blive  akcepteret  i  Norge:  Udskiftning  ogsaa  af  Fællesskabet 
i  Udenrigsstyre. 

Skulde  imidlertid  mod  Formodning  Enighed  om  en  saadan  Ordning  op- 
naas,  vil  der  fra  norsk  Side  intet  være  tilhinder  for  Unionens  Opretholdelse. 
Thi  i  og  med  Udskiftningen  af  alt  unødigt  Fællesskab  vil  ogsaa  den  ydre 
Foranledning  til  disse  evige  Tvistigheder,  som  har  karakteriseret  Unionen 
af  11   Nov.   1814,  være  bortfaldet. 

Derom  synes  der  i  al  Fald  i  begge  Lande  mere  og  mere  at  blive  Enig- 
hed, at  Unionen  saaledes  som  den  nu  er,  er  ganske  uholdbar.  Unionen  er 
jo  nu  løbet  ud  i  den  rene  Karrikatur;  mens  dens  Formaal  var  at  skabe 
Fællesskab  i  Krig  og  Fred,  er  det  nu  efter  91  Aars  „lykkelig  Samliv"  — 
som  det  hedder  i  Festtalerne  —  kommen  derhen,  at  Unionslandene  aaben- 
bart  ruster  mod  —  hinanden! 

Og    for    os  her  i   Norge  staar   Unionens    Opløsning   ikke    som    nogen 

Ulykke.  Vi  mener  vistnok,  at  de  to  Lande  har  fælles  Interesser,  men  vi 
kan  ikke  indse,  at  ikke  disse  fælles  Interesser  lige  godt  kan  varetages  uden- 
for som  i  Unionen. 

Kristiania,  3  Maj  1905. 


Landboligen. 

Et  Par  af  dens  værste  Fejl. 

Af  H.  Hansen. 


I  Begyndelsen  af  90eme  var  der  her  paa  Egnen  en  temmelig  udbredt 
Difteritisepidemi ;  baade  fra  mit  eget  Praksisomraade  og  naar  jeg  vikarierede 
for  Kolleger  i  Nabolaget,  blev  jeg  slaaet  af  det  Faktum,  at  Dødsengelen 
særlig  slog  sit  Kors  paa  de  grundmurede  Boliger  af  nyere  Model;  jeg  for- 
klarede det  dengang  i  „Ugeskrift  f.  Læger"*  1892  derhen,  at  det  kom  af 
at  de  grundmurede  Boliger  var  mere  fugtige  end  de  gammeldags  Bindings- 
værks, demsest  var  de  af  større  Vidde,  saa  vi  fik  flere  nordre  Værelser, 
hvorhen  Solen  ikke  kunde  sende  sine  bakteriedræbende  Straaler.  Den  gam- 
meldags Landsbybolig  laa  nemlig  i  Reglen  med  Facaden  i  Syd  og  havde 
saa  ringe  Vidde,  saa  der  ikke  kunde  blive  to  Rækker  Stuer.  Jeg  har  senere 
forfulgt  det  Spørgsmaal  og  fundet,  at  det  er  en  almindelig  Mening  blandt 
Hygiejnikeme,  at  nyopførte,  lavtliggende  og  fugtige  Boliger  er  farligt  for 
Sundheden,  og  at  Dødeligheden  er  større  i  Skyggesiden  end  i  Solsiden  i 
samme  Gade  hos  ens  stillede  Beboere  er  ofte  paavist. 

Det  er  imidlertid  ikke  let  at  vinde  Forstaaelse  af  den  Slags  hygiejniske 
Spørgsmaal  hos  et  Publikum,  der  mangler  Kendskab  til  Fysik;  hvormeget 
jeg  imidlertid  har  advaret  Folk  mod  at  bygge  i  Lavninger  og  uden  Vinduer 
i  Sydsiden,  saa  bygger  de  dog  alligevel  paa  tværs  af  sund  Fornuft;  end- 
ogsaa  lige  udenfor  min  Dør  har  man  bygget  et  Hus  uden  Vinduer  i. Syd- 
siden. 

Saalænge  det  ikke  er  blevet  en  Trang  hos  Folk  at  vadske  sig,  børste 
Tænder  og  kradse  Negle,  gør  de  det  ikke,  hvor  tidt  man  end  vilde  raade 
dem  dertil.  Hygiejne  har  derfor  altid  været  vanskelig  at  popularisere,  den 
har  været  Aristokratiets  Særeje.  Kun  naar  Hygiejnen  som  hos  lavtstaaende 
Folkeslag  er  bleven  dem  dikteret  fra  Guderne  gennem  Præster  og  Medicin- 
mænd, har  den  havt  Udsigt  til  at  blive  fulgt,  som  naar  Moses  forbød 
Jøderne  at  spise  Svinekød. 

Nu  da  Landets  Ministerium  udgaar  af  Folkets  brede  Lag,  mener  jeg,  at 
om  ikke  Folket  selv  kan  forstaa  at  værdsætte  hygiejniske  Fremskridt,  saa 
bør  Regeringen  i  hvert  Fald  lære  eller  tvinge  dem  til  det,  navnlig  hvis 
man  har  Love  eller  Regler,  som  blot  ikke  bliver  overholdt.  Det  kan  vist- 
nok siges  i  Almindelighed,  at  det  Folk,  der  til  en  vis  Tid  havde  Verdens- 
herredømmet i  Reglen  ogsaa  stod  højest  i  hygiejnisk  Henseende  (Englændere 
og  Japanere).  Sunde  stærke  Individer  er  jo  det  Hygiejnen  vil  stræbe  imod 
og  det  skal  ogsaa  til  for  at  tage  Førerstillingen  i  Kulturkampen.  Svag  of- 
fentlig Hygiejne  vil  være  et  Symptom  paa  slet  Regimente. 

Jeg  kan  godt  forstaa,  at  Folk,  der  er  uvidende  om  Fysik  og  Fysiologi, 
stiller  sig  paa  den  vantro  Thomas'  Standpunkt,  naar  der  tales  om  karbe- 
vægende   Nerver,   Varmeenheder  o.   1.  og  regner  det  for  Pedanteri,    naar 

Hygiejnikerne  opstiller  de  og  de  Fordringer  f.  Eks.  ved  Opførelsen  af  of- 
fentlige Bygninger  som  Skoler;  men  Kommune,  Amt  og  Stat,  der  regeres 
af  Folkets  udvalgte  Mænd,  bør  ikke  negligere  Hygiejnen,  har  de  ikke  Sag- 
kyndige i  deres  Midte,  kan  saadannes  Mening  indhentes,  og  deres  engang 
vedtagne  og  f.  Eks.  som  ministerielle  Cirkulærer  udsendte  Paabud  bør  i 
hvert  Fald  respekteres,  saalænge  nogen  bedre  endnu  ikke  er  udsendt. 

I  Maanedsskrift  for  Sundhedspleje  1904  har  jeg  nævnt  et  Par  Eksempler 
paa  daarlig  Statshygiejne  og  kommunal  Hygiejne.  Vogterhusene  paa  Slagelse 
— Værslev-Banen  er  f.  Eks.  altfor  smaa,  men  lad  det  nu  være,  at  man  har 
skullet  spare,  man  burde  ikke  have  lavet  Køkken,  Spisekammer  og  Reti- 
rade (de  to  sidste  altfor  nær  ved  hinanden)  i  Syd  og  derimod  den  vigtigste 
Opholdsstue  kun  med  Vinduer  i  Nord.  Tænk  hvor  ufornuftigt  med  Hensyn 
til  Udnyttelse  af  Sollyset!  saaledes  kan  Staten  bygge  i  1898  i  et  Land, 
hvis  Videnskab  allerede  da  havde  gjort  sig  berømt  ved  Undersøgelser  over 
Sollysets  hygiejniske  og  terapeutiske  Betydning. 

En  endnu  værre  Prøve  paa  vor  offentlige  Hygiejne  paa  Landet  har  jeg 
set  ved  Opførelsen  af  en  Pogeskole  her  paa  Egnen  (se  Maanedsskrift  for 
Sundhedspleje  Pag.  266  —  1904).  Den  er  bygget  i  en  Lavning  med  Tørve- 
jord i  Grunden  som  Tegn  paa,  at  Afløbsforholdene  i  Følge  Terrænet  er 
daarlige.  Pladsen  var  da  ogsaa  fuldstændig  oversvømmet  i  Efteraaret  1903 
paa  Grund  af,  at  Drænrørene  var  tilstoppede.  Desuden  vender  Skolestuens 
Vinduer  mod  Vest-Nordvest,  saa  der  bogstavelig  ikke  kan  komme  en  Sol- 
straale  ind  i  Skolestuen.  Skolen  vender  Gavlen  i  Sydsydvest  og  her  er 
Gang,  og  dog  er  det  allerede  for  20  Aar  siden  vedtaget  paa  en  stor  hygi- 
ejnisk Kongres,  at  Retningen  fra  Syd  til  Nord  er  uheldig,  da  man  ikke 
faar  tilstrækkelig  Nytte  af  Vintersolen,  medens  Sommersolen  Morgen  og 
Aften  virker  generende  paa  Grund  af  Straaleretningen.  Skønt  jeg  i  rette 
Tid  henledte  Autoriteternes  Opmærksomhed  paa  det  uheldige  i  at  bygge  paa 
en  saadan  Plads,  blev  jeg  desavoueret  og  Skolen  bygget  i  Strid  med  mini- 
sterielle Cirkulærer  til  Skoledirektioner  udenfor  Kjøbenhavn  af  ^^/^  00. 

Allerede  Hippokrates  betegner  lavt  beliggende  Lokaliteter  for  særlig 
skadelige.  Galen  advarer  særlig  mod  dybt  beliggende  og  for  Oversvømmelse 
udsatte  Byggegrunde.  En  forurenet  Grund  —  fundus  pestilens  —  kunde 
efter  romersk  Ret  af  Køberen  tilbagegives  Sælgeren,  tænk  saa  vidt  var  man 
naaet  for  et  Par  Tusind  Aar  siden!  „En  fugtig  Jordbund  —  skriver  Joseph 
von  Fodor  i  Weyls  Handbuch  der  Hygiene  —  med  høj  Bindeevne  og 
kapillar  Ledningsevne  for  Vand,  holder  Murene  og  især  Fundamenterne 
fugtige  og  foraarsager  derved  Afkøling  og  Kulde;  den  formindsker  den  saa 
vigtige  Ventilation  gennem  Murenes  Porer,  foraarsager  Skimmeldannelse, 
Ødelæggelse  af  Træværk  og  Møbler,  Klædningsstykker  og  Fødemidler  i 
Husene  paa  Grund  af  Mikroorganismers  Vækst.  I  fugtige  Bygninger  kunne 
ogsaa  visse  Infektionssygdommes  Sygdomsvækkere  opbevares,  saaledes  at 
den  fugtige  Jordbund  ad  indirekte  Vej,  med  Boligen  som  Mellemled,  kan 
begunstige  Vedligeholdelse  og  Udbredning  af  Sygdomme  som  Kolera,  Tyfus, 
Difteritis  og  Tuberkulose. 

Jeg  har  netop  fundet  Bekræftigelse  paa  dette  i  en  stor  Privatskole,  der 
ligger  lavt  paa  fed  fugtig  Lerjord,  saa  lavt,  at  der  i  disse  Dage,  da  jeg 
skriver  disse  Linier,  staar  en  hel  Sø  rundt  om  Skole  og  Privatbolig.  I  Be- 
gyndelsen af  Decbr.  04  forefaldt  det  første  Tilfælde  af  Difteritis  og  Croup; 
Pt.  indlagdes  paa  Sygehus  og  der  blev  desinficeret,  men  der  er  sukcessivt 
indtraadt  stadig  nye  Halstilfælde  ialt  5  i  den  sidste  Maaned  i  Lærerens 
Familie. 

Ser  man  Huset  udeFra,  er  Murene  ganske  grønne  højt  op  over  Fundamen- 
terne, og  hvis  man  overvejer  Muligheden  for  at  aflede  Vandet,  der  staar 
rundt  om  Huset,  ser  det  ret  erkesløst  ud;  hele  Terrænet  er  fladt  og  Skolen 
synes  at  ligge  paa  det  laveste  Sted  i  Forhold  til  de  nærmeste  Omgivelser. 
Jeg  tør  naturligvis  ikke  paastaa,  at  det  er  den  lave  Byggegrund  og  den 
fugtige  Bolig,  der  er  Skyld  i  DiFteritistilfældene ;  Smitte  skal  jo  først  ind- 
føres, men  det  er  ikke  usandsynligt  og  det  er  stemmende  med  andres  An- 
tagelse, som  man  ser,  at  den  fugtige  Bolig  kan  virke  opbevarende  paa 
Smitstoifei,  foruden  at  den  fugtige  Bolig  virker  forstyrrende  ind  paa  Be- 
boernes Vanneregulation  og  derigennem  præparerer  dem  og  gør  dem  mod- 
tagelige for  Smitte  Vinduerne  i  Privatboligen  vender  i  Øst  og  Vest,  saa 
Sollysets  bakteriedræbende  Virkning  ogsaa  her  er  udelukket  nu  i  Vinter- 
maanederne. 

Førend  Staten  gav  de  mange  Penge  ud  til  Sygekasser,  gratis  Behand- 
ling af  Tiif.  af  epide- 
miske Sygdomme  paa 
Sygehuse,  Desinfektion 
paa  offentlig  Regning 
o.  s.  V.,  burde  den  have 
sikret  sig  Haand  i  Hanke 
med  Hygiejnen  paa  Lan- 
det, saa  Folk  ikke  fik 
Lov  at  bygge  ligesaa 
dumt,  som  de  lystede. 
Boligen  er  jo  desuden 
ikke  alene  for  dem,  der 
bygger  den,  men  den 
vil  komme  til  at  rumme 
mange  Familier  ud  i 
Fremtiden  og  komme  til 
-      ^        '  -  ~  -  '  -^  ;,'7"  ai  staa  som  et  sørgeligt 

'    ~  "  Vidnesbyrd  om  Menne- 

Norak  Foikesiu«.  skenes      Ufomuft.      De 

groveste  Bummerter,  der 
i  Reglen  begaas,  er  at  lægge  en  Bolig  som  omtalt  i  en  Lavning,  at  an- 
bringe Vinduerne  saaledes,  at  man  ingen  Nytte  faar  af  Vintersolen  samt 
fuldstændig  at  udelade  det  i  Fortiden  saa  almindeligt  anvendte  udhængende 
Tag,  saa  Regnen  har  fl-it  Slag  paa  Murene.  Naar  man  ved,  at  en  brændt  Sten 
kan  optage  c.  '/,  Pot  Vand,  saa  er  det  slet  ikke  Pedanteri  at  gøre  lidt  for 
at  hindre,  at  den  brændte  Stens  Bygning  dels  fra  Grunden  dels  fra  Regnen, 
som  en  Svamp  suger  sig  fuld  af  Vand;  thi  herved  forhindres  Luftfornyelsen 
gennem  Murene,  ligesom  alle  de  oven  for  omtalte  Kalamiteter  indtræffer. 
Har  nu  en  fugtig  Bolig  ydermere  ingen  Vinduer  i  Sydsiden,  saa  bliver  en 
saadan  et  sandt  Arnested  for  Sygdom,  hvis  da  ikke  Beboerne  tilfældigvis 
er  særlig  modstandsdygtige  eller  Infektionsstof  mangler. 

En  meget  svag  Side  ved  Landboligen  er  dens  uundværlige  Appendiks 
Brønden.  Hvor  svinsk  denne  ofte  er  indrettet,  selv  ved  Skoler,  maa  man 
forbavses  over.  Man  kan  endnu  ved  Skoler  træffe  de  gammeldags  af  Kampe- 
sten satte  Brønde.  En  Lærer  her  i  Sognet  tilkaldte  mig  forleden  for  at  se 
paa  hans  Brønd.  Vandet  var  ganske  mælket  af  Udseende,  Rendestenen  løb 
i  en  halv  Alens  A^tand  fra  Brønden  og  der  var  ikke  lagt  Ler  om  den 
eller  smurt  Cement  i  Brolægningen  eller  truffet  nogen  som  helst  Forholds- 

regel  mod,  at  Brøndvandet  forurenedes  af  Rendestensvandet.  En  Sogneraads- 
formand  fortalte  mig  forleden,  at  han  en  Gang  blev  kaldet  til  en  Skole  for 
at  se  paa  Brønden.  Heldigvis  var  det  øsende  Regnvejr,  og  da  han  løftede 
et  Brædt  af  Brønddækket  op,  saa  han  en  tyk  Vandstraale  af  Snavset  Rende- 
stensvand sprøjte  ind  i  Brønden  et  Par  Alen  nedenfor  Brøndens  øverste 
Kant.  Jeg  har  selv  nylig  haft  Lejlighed  til  2  Gange  at  konstatere,  at  Ajle 
fra  en  Ajlebeholder,  der  gik  4  Alen  ned  i  Grunden  og  der  traf  et  vand- 
førende Gruslag,  med  dette  Vand  førtes  c.  20  Alen  til  Brøndene.  Man  har 
ogsaa  Eksempler  paa,  at  Tyfussmitte  paa  lignende  Maade  er  ført  lange  Af- 
stande i  et  vandførende  Gruslag  og  har  inficeret  Brønde,  hvorfra  Smitte  er 
udgaaet.  Løeffler  frem- 
hæver i  Weyls  Hygiejne 
derfor  ogsaa  Nødvendig- 
heden af  Forordninger 
med  Hensyn  til  Brønde 
og  Vandforsyning,  men 
endnu  vigtigere  synes 
mig  det  vilde  være,  om 
en  saadan  Vare  som  Sol- 
lys ogsaa  var  Genstand 
for  Lovgivning,  saa  Folk 
ikke  fik  Lov  at  bygge 
et  Hus,  navnlig  da  ikke 
sælge  det  til  andre,  naar 
det  var  bygget  paa  en 
Maade,  der  stred  mod 
visse  nærmere  fastsatte 
hygiejniske  Forskrifter. 
Jeg  har  ogsaa  tit  savnet 
en  Lovparagraf,  der  kun- 
de forbyde  en  Nabo  at 
plante  Træer  opad  anden 
Mands  Vinduer   i   Syd. 

Endelig  er  der  den 
æstetiske  Side  af  Land- 
boligen; den  bliver  til- 
visse i  høj  Grad  forsømt; 
naturligvis  er  det  dyrere 

at  bygge  et  smukt  kunstnerisk  udstyret  Hus  end  et  kunstløst,  men  disse 
symmetriske  Stuehuse  paa  Landet,  som  bygges  i  den  nyeste  Tid,  er  ligefrem 
skrækkelige  i  al  deres  Stivhed  og  Symmetri. 

Jeg  vilde  ønske,  at  man  vilde  lære  af  den  norske  Bondestil  med  Hen- 
syn til  Indretning  af  Bolig.  En  Kollega  i  Kristiania  har  været  saa  elsk- 
værdig at  skaffe  mig  Perspektiv  og  Grundplan  af  „en  norsk  Folkestue"" 
fra  „Egne  Hjem  "s  Kontor.  Grundplan,  Indretning,  Udnyttelse  af  Sollys 
(forudsat  at  Perspektivet  ses  fra  Syd),  det  udhængende  Tag,  Sovekammer 
i  2den  Etage  hævet  over  Jorden,  alt  tiltaler  min  Skønhedssans  som  mine 
Fordringer  i  hygiejnisk  Henseende.  Boligen  vil  sikkert  ikke  være  dyrere, 
selv  om  den  skal  bygges  af  brændte  Sten  i  Stedet  for  af  Tømmer,  end  at 
almindelig  velstaaende  Landboere  let  kan  overkomme  Udgifterne  ved  Op- 
førelsen. Hvor  kunde  danske  Landsbyer  ikke  være  smukke,  naar  man 
sparede  lidt  paa  Poplerne  og  lagde  sig  efter  andre  Løvtræer  i  deres  Sted 

Og  byggede  med  en   lille   Smule   Hensyn  til  Skønhedens   Fordringer  med 
Hensyn  til  Boligens  Ydre. 

Naar  jeg  særlig  har  omtalt  Landboligens  ofte  uheldige  Beliggenhed,  for- 
kerte Retning  i  Forhold  til  Solen  og  Fugtighedens  uheldige  Indflydelse  samt 
Brøndene,  saa  er  det  ikke,  fordi  der  ikke  er  andre  Fejl,  men  fordi  jeg 
endogsaa  har  truffet  disse  Mangler  ved  Skoler,  hvor  de  paa  ingen  Maade 
burde  tillades.  Ufornuftig  Opvarming  og  mangelfuld  Ventilation  kunde 
ogsaa  fortjene  Omtale. 


Bidrag  til  et  berømt  Ords  Historie. 

Svar  til  Rigsarkivar,  Dr.  Jur.  V.  A.  Secher. 

Af  Franz  v.  Jessen.  * 


For  fire  Aar  siden  gav  jeg  i  „Sønderjydske  Aarbøger"  en  Fremstilling 
af  de  Erindrings-Forvanskninger  og  Legende-Dannelser,  der  havde  formet  sig 
om  det  berømte  Ord:  „Vi  er  danske,  vi  vil  vedblive  at  være  danske,  og 
vi  vil  behandles  som  danske  efter  Folkerettens  Forskrifter."  Samtidig  frem- 
førte jeg  en  Række  Kendsgerninger,  der  efter  min  Opfattelse  belyser  dette 
Ords  Tilblivelseshistorie.  I  al  Korthed  kan  jeg  sammenfatte  de  Resultater, 
hvortil  jeg  naaede  gennem  en  ret  omstændelig  Undersøgelse,  paa  følgende 
Maade : 

Traditionen  og  en  senere  Tids  Vidnesbyrd  har  forrykket  de  virkelige 
Forhold;  Ordene  er  aldrig  udtalte  i  noget  tysk  Parlament;  de  skyldes 
ikke  Kryger  alene,  men  Kryger  og  Ahlmann  i  Forening;  de  er  ned- 
skrevne en  Gang  i  April  1867  paa  Tysk  og  omdelte  (samt  daterede)  d. 
15de  April  s.  A.  i  et  trykt  Memorandum  til  Medlemmerne  af  det  nord- 
tyske Forbunds  grundlovgivende  Rigsdag;  den  Form,  hvori  de  er  gaaet 
over  saavel  i  Literaturen  som  i  den  almindelige  Bevidsthed,  lider  af  sprog- 
lige Mangler,  foranledigede  ved  Oversættelsen  fra  det  fremmede  Sprog,  og 
den  indeholder  desuden  en  positiv  Fejl,  idet  første  Led  er  gengivet:  „Vi 
er  danske",  medens  det  i  Virkeligheden  —  hvad  der  foreligger  to  over- 
ensstemmende og  samtidige  Vidnesbyrd  om  —  har  lydt:  „Vi  føler  os  som 
danske". 

Disse  mine  Resultater  har  været  ubestridte  i  fire  Aar  —  lige  til  Hr. 
Rigsarkivar,  Dr.  jur.  Secher  nu  i  „Det  ny  Aarhundredes"  sidste  Hæfte 
angriber  et  af  dem,  der  ingenlunde  hører  til  de  væsenligste.  Hr.  Secher 
forsikrer,  at  han  „aldrig  har  næret  nogen  Tvivl  om"  eller,  ligesaa  stærkt, 
at  der  „formentlig  ikke  kan  være  Tvivl  om",  at  Formen  for  den  første  af 
de  berømte  Sætninger  virkelig  i  den  Kryger-Ahlmann'ske  Original  maa 
have  lydt:  „Vi  er  danske"  og  netop  ikke,  som  af  mig  hævdet:  „Vi  føler 
os  som  danske".  Alle  mine  øvrige  Resultater  lader  Hr.  Secher  staa  og 
drager  endog  Nytte  af  dem;  men  paa  dette  ene  Punkt  ironiserer  han  over 
min  Bevisførelse  og  behandler  den  med  en  vis  tunghændet  Overlegenhed. 

Jeg  skal  ganske  kort  undersøge  dens  Berettigelse. 

Det  er  Hr.  Sechers  Mening,  at  de  af  Kryger  og  Ahlmann  benyttede 
Sætninger  i  det  omtalte  Memorandum  har  haft  „et  polemisk  Udfald  med  en 
bestemt  Adresse",  nemlig  til  Thierschs  „Preussenlied"  med  dens  bekendte 
Omkvæd:  „Ich  bin  ein  Preusse,  will  ein  Preusse  sein."  Altsaa  skulde  Kryger 

Og  Ahlmanns  „Vi  er  danske"  være  en  Art  Returkørsel,  et  Forsøg  paa  at 
omskrive  og  skabe  et  Modstykke  til  Prøjsernes:  „Vi  er  Prøjsere"  —  og 
herpaa  skulde  de  have  været  betænkt  netop  i  det  højtidelige  Øjeblik,  da  de 
benyttede  den  sidste  Udvej,  der  endnu  stod  dem  aaben,  til  paa  de  danske 
Slesvigeres  Vegne  at  nedlægge  Indsigelse  imod  Nordslesvigs  folkeretsstridige 
Indlemmelse  i  Prøjssen.  Hr.  Secher  er  endog  saa  indtaget  i  denne  sin  Hy- 
potese —  som  man  i  hvert  Fald  ikke  vil  kunne  kalde  storsynet  —  at  han 
finder  det  ganske  urimeligt,  naar  jeg  forudsætter,  at  de  to  nordslesvigske 
Repræsentanter  har  villet  fremsætte  en  Udtalelse,  der  kunde  gøre  Indtryk 
ved  Dybde  og  Inderlighed.  Nej,  Traditionen  skal  have  Ret.  De  to  Journalister, 
der  i  April  1867  sad  paa  „Fædrelandets"  og  „Dagbladets"  Kontorer  og 
oversatte  det  Kryger-Ahlmann'ske  Memorandum,  har  da  —  mener  Hr.  Secher 
—  været  temmelig  fri;  skønt  „wir  sind"  ikke  hører  til  de  vanskeligste  Ord 
at  oversætte,  har  disse  to  Herrer  dog  overensstemmende  gengivet  dem  ved 
„vi  føler" ;  hvad  kan  man  vente  sig  andet  af  selv  saadan  et  Par  gamle, 
brave  Pressemænd?  Deres  Arbejde  regner  Hr.  Secher  ikke  for  meget  værd. 
Han  er  Gudskelov  ikke  i  Tvivl  om,  at  han  veed  bedre  Besked,  og  at  det 
maa  være  Journalisterne,  der  som  sædvanlig  tager  fejl. 

Jeg  ser  mig  imidlertid  i  Stand  til  at  forsvare  mine  to  Kolleger  og  sam- 
tidig min  egen  Mening.  Sagen  er  den,  at  den  trykte,  tyske  Original  til  det 
Kryger-Ahlmann'ske  Memorandum  er  skaffet  tilveje.  I  Henhold  til  en  direkte 
Opfordring  i  min  lille  Redegørelse  i  „Sønderj.  Aarbøger"  satte  en  af  Tids- 
skriftets Læsere,  Hr.  Kontrolrevisor  Louis  Fieron  —  Ahlmanns  Søstersøn 
og  Eksekutor  i  hans  Dødsbo  —  mig  i  Stand  til  at  gennemlæse  det  interessante 
Memorandum  i  formodenlig  det  eneste  Eksemplar,  der  endnu  er  bevaret. 
Det  er  adresseret:  „An  die  Mitglieder  des  Reichstages  des  Norddeutschen 
Bundes"  og  er  pagineret  2 — 3 — 4;  Slutningen  lyder  ordret  saaledes: 

Wohin  die  Leuchte  unseres  Gewissens  uns  weisse,  daniber  besteht 
fiir  uns  kein   Zweifel.    Wir  fiihlen   uns  als   Dftnen;   vertragsm&sziges 
Recht  fordert  uns  auf  mit  voller  Offenheit  unseren  nationalen  Sinn  einen 
Ausdruck  zu  geben;   wir  wollen  Dftnen  bleiben,   wir  wollen  als  D&nen 
behandelt  sein,  und  zwar  nach  den  Vorschriften  des  V51kerrechtes. 
Efter  at  være   bleven  bekendt  med  denne   Bekræftelse   paa  mine  Ud- 
talelsers Rigtighed   vil    Hr.  Secher   maaske  alligevel   paastaa,   at    „der  ikke 
kan  være  Tvivl  om",   at  disse  Sætninger  er  tænkte  som  en  bevidst  Efter- 
ligning af  Omkvædet:    „Ich  bin  ein  Preusse,  will  ein  Preusse  sein".     Det 
kan  jo  være,  at  Hr.  Secher  som  Historiker  bygger  Slutninger  paa  den  Slags 
Ligheder.  Men  jeg  er  ganske  overbevist  om,  at  han  ikke  længere  vil  hævde, 
at  Traditionen  har  Ret  i  sin  Gengivelse  af  de  berømte  Sætningers  OrOA^d; 
thi  han  vil   uden  Vanskelighed   kunne  faa  bekræftet;    at    „v/ir  !UY\\et\"  vir- 
kelig betyder  „vi  føler"  og  ikke  „vi  er". 

Tilbage  staar  for  Hr.  Secher  blot  at  kontrollere  Rigtigheden  af  min  Af- 
skrift »af  den  Kryger-Ahlmann'ske  Original.  Dette  vil  falde  Hr.  Rigsarkivaren 
saa  meget  lettere,  som  den  findes  i  Rigsarkivet. 


April. 


Danmark, 

Ministermøderne.  —  Vilh.  Lassen  og  Københavneriet  —  Nye  og  gamle  Blade.  — 

Landsmødet  i  Odense. 

April  tilhørte  Ministermøderne.  J.  C.  Christensen  og  Alberti,  Vilh. 
Lassen,  Sv.  Høgsbro  og  Ole  Hansen  var  alle  i  Ilden,  hver  i  sin  Valgkreds. 
Kun  Enev.  Sørensen,  Sig.  Berg  og  den  nyerhvervede  Greve  lod  endnu 
ikke  høre  fra  sig.  Eet  Træk  var  fælles  for  alle  disse  Ministertaler:  en  forunderlig 
Tomhed,  en  fuldstændig  Mangel  paa  virkeligt  politisk  Indhold.  Da  J.  C. 
Christensen  dannede  Ministeriet  holdt  han  en  Art  Programtale;  den  var 
lagt  netop  saa  langt  til  Højre  som  fornødent  for  at  sprænge  Partiets  radi- 
kale Fløj  ud,  men  den  indeholdt  forøvrig  det  mindst  mulige  og  var  indrettet  til 
at  fortolke  paa  forskellig  Vis,  eftersom  det  passede  til  hver  Tid  og  hvert 
Sted.  Nu  kunde  man  vente  Forklaringen,  den  rette  Fortolkning.  Den  kom 
ikke.  Ingen  af  Ministrene  søgte  at  trække  Linjerne  for  den  kommende 
Politik  op,  ingen  af  dem  stod  frem  som  Folkeflertallets  Fører  og  sagde  til 
Befolkningen :  Dette  er  den  Vej,  ad  hvilken  vi  vil  føre  eder  frem,  og  hvor 
vi  beder  eder  slaa  Følge  med  os.  I  Stedet  vævede  man  trøstig  videre  paa 
den  vante  J.  C.  Christensenske  Vadmel.  Det  var  tydeligt,  at  man  kun  øn- 
skede eet:  at  snakke  sig  udenom  det,  man  havde  gjort,  og  holde  det  hen 
i  taaget  Ubestemthed,  hvad  man  agtede  at  gøre.  Af  det  Fortielsens  og  Uden- 
omsnakkens Dække,  som  saa  længe  har  hvilet  over  Reformpartiets  Politik 
har  Ministrene  ikke  løftet  den  mindste  Flig. 

Kun  enkelte  Ting  af  nogen  Interesse  kom  frem  ved  disse  Møder.  Alle 
Udtalelserne  om  Militærvæsnet,  hvor  skruede  og  valne  de  end  var,  mun- 
dede ud  i  dette,  at  Kravet  om  Militærudgifternes  Nedgang  var  opgivet,  og 
at  man  maatte  naa  en  Ordning  af  Forsvarssagen  ved  Forlig  med  Lands- 
tinget. Nu  er  Kompromislovgivning  næsten  altid  ensbetydende  med  daarlig, 
forvirret,  selvmodsigende  Lovgivning.  Skattelovene  er  et  talende  Vidnes- 
byrd derom.  Men  paa  intet  Punkt  er  en  Kompromisordning,  hvor  man 
„bøjer  sig  sammen"  saa  fuldstændig  umulig  som  i  Forsvarssagen.  Hvad 
vil  et  Forlig  om  Københavns  Befæstning  sige?  Enten  maa  man  nedlægge 
den  eller  man  maa  bygge  den  færdig  og  gøre  den  i  Stand,  saaledes  som 
Landstinget  ønsker.  Om  Fæstningen  er  „Grundlag  for"  eller  „Led  i"  vort 
Forsvarsvæsen  er  en  fuldstændig  ligegyldig  Navneforskel.  Og  et  Forlig  med 
en  halv  Fæstning:  Søbefæstning  alene  eller  Søbefæstning  med  Bevarelse 
af  mere  eller  mindre  af  den  nuværende  Landbefæstning,  det  vilde  være 
en  Daarskabemes  Daarskab.  Paa  Forsvarets  Omraade  naas  ingen  „forsvarlig" 
Ordning  o:  en  Ordning,  der  fjærner  de  Farer,  vort  nuværende  Militær- 
apparat medfører,  før  Landstingets  Modstandskraft  er  brudt. 

Een  beroligende  Erklæring  afgav  dog  Ministrene.  De  lovede,  at  den 
nye  Forsvarsordning  ikke  skulde  blive  gennemført,  uden  at  Vælgerne  fik 
den  forelagt  ved  et  Valg.  Dermed  er  Opgaven  for  de  Venstremænd,  som 
ikke  har  opgivet  deres  Overbevisning  om  Fæstningens  Fordærvelighed  og 
de  høje  Militærudgifters  Urimelighed,  blevet  klar.  Det  gælder  for  dem  over- 
alt at  møde  med  gode  Grunde  alle  de  Forsøg,  Ministeriet  og  dets  Venner 
gør  paa  at  benytte  den  mellemliggende  Tid  til  at  plumre  Vandene  og  gøre 
alle  Anskuelser  om  vort  Forsvarsvæsen  flydende.  — 

En  anden  Ytring  af  nogen  Betydning  faldt  det  i  Landbrugsministerens 
Lod  at  fremsætte.  Man  spurgte  ham  om  Stillingen  til  de  Moderate,  og 
han  svarede  dertil  i  den  rette  ministerielle  Orakelstil,  „at  han  iklce  var  i 
Stand  til  at  udtale  sig  bestemt  om  Forholdet  til  det  gamle  forhandlende 
Venstre.  Han  havde  ikke  noget  imod  Samarbejde,  men  Sammenslutning  i 
et  Parti  var  ikke  nødvendig  for  Samarbejdets  Skyld."  — 

En  Særstilling  mellem  Talerne  indtog  Vilh.  Lassen.  Han  talte  først  i 
Vendsyssel  ved  to  Møder,  siden  i  den  københavnske  „Venstreforening", 
som  aarlig  gaar  til  Valg  sammen  med  Højre,  og  hvis  Leder,  Dr.  Oscar 
Hansen,  i  varme  Ord  lovpriser  J.  C.  Christensen  som  Helten,  der  har 
vovet  at  bryde  med  Venstres  gamle  antimilitaristiske  Fraser.  Hr.  Lassens 
Taler  ejede  hvjsrken  et  videre  Syn  eller  en  større  Klarhed  end  de  andre 
Ministres;  men  der  var  nu,  som  altid,  Smeld  og  Fynd  i  de  smaa  hvasse 
Sætninger,  han  slyngede  ud.  Alligevel  vil  alle,  der  kendte  den  gamle, 
radikale  Vilh.  Lassen,  forme  deres  Indtryk  af  disse  Taler  i  Ordene:  Ak! 
hvor  forandret.  Hr.  Lassen  blev  paa  et  af  Møderne  i  Vendsyssel  mindet 
om  et  af  hans  gamle  Fyndord:  „Det  bliver  ikke  godt  i  Landet,  før  den 
sidste  Kanon  bliver  smedet  om  til  Plovjern".  Han  maatte  dække  sig  med  den 
Lektie,  han  har  lært  af  Militærministeren:  De  andre  Lande  maa  gøre 
det  først.  Det  er  forbavsende,  at  ogsaa  han  gider  bruge  saa  ynkelig  en 
Udflugt;  hvorfor  ikke  hellere  sige  det  rent  ud:  Ja,  det  sagde  jeg  den  Gang, 
„men  Verden  ser  nu  en  Gang  anderledes  ud  ovenfra  end  nedenfra". 

I  Stedet  for  aabent  at  tage  Tingene,  som  de  er,  og  give  ren  Besked,  søgte 
Finansministeren  at  slippe  fra  Reformpartiets  Program  af  1895:  Militær- 
udgifternes Nedsættelse  ved  nogle  Regnekunster^  der  overgaar  det  meste 
af,  hvad  der  er  set  herhjemme  i  den  politiske  Øjenforblændelseskunst.  Han 
opstillede  en  Række  Tal,  der  skulde  vise,  at  Kravet  om  Militærudgifternes 
Nedgang  ikke  behøvede  at  stilles  mere.  Det  var  allerede  opfyldt  af  Reform- 
partiet. For  at  faa  det  til  at  se  saaledes  ud,  plukkede  han  nogle  vilkaarlig  men 
formaalstjenlig  valgte  Tal  ud.  Tallene  var,  som  det  siden  er  paavist 
i  „Politiken",  fuldstændig  forkerte,  og  han  anvendte  paa  dem  en  gen- 
nemført Jesuitfortolkning.  Naar  andre  Mennesker  taler  om  Nedgang  i 
Militærudgifterne,  saa  mener  de  dermed,  at  man  giver  mindre  ud  til  den 
Ting,  end  man  gjorde  før.  Ikke  saa  Hr.  Lassen.  Han  regner  ud,  hvor 
mange  Procent  Militærudgifterne  er  af  den  hele  Statsudgift  og  viser  det 
sig  saa,  at  de  andre  Udgifter  er  steget  hurtigere  end  Militærudgifterne  ud- 
bryder han  triumferende:  Se!  hvor  det  gaar  ned  ad.  Hver  Gang  nye  Op- 
gaver inddrages  under  Staten,  og  Udgifterne  dermed  vokser,  skulde  med 
andre  Ord  Militærudgifterne  kunne  gaa  tilsvarende  tilvejrs.  Det  hænder 
for  Eks.,  at  Staten  paatager  sig  at  betale  3  Millioner  aarlig  til  Alderdoms- 
understøttelse;  Militærudgifterne  gaar  en  lille  Million  op;  det  er  lidt  min- 
dre end  Tredjeparten  og  straks  lyder  Fryderaabet:  Se!  hvor  herligt 
Militærudgifterne  gaar  ned!  Eller  Staten  paatager  sig  at  give  Kom- 
munerne et  Tilskud  til  Folkeskolen  paa  smaa  3  Millioner,  Militærudgifterne 
gaar  7«  Million  op,  det  er  kun  Ve-  Tænk!  hvilken  Nedgang.  O.  s.  v. 
O.  s.  V.  Der  gives  ikke  det  Programpunkt,  ikke  det  Løfte,  man  ikke  kan 
gaa  fra,  naar  en  saa  halsbrækkende  Fortolkningskunst  skal  anses  for  til- 
ladelig. 

Ogsaa  andre  Tal  omgikkes  Finansministeren  med  en  helt  forbløffende 
Frejdighed.  Vi  uddanner  nu  ved  Hær  og  Flaade  10,000  Mand  aarlig;  hvis 
hele  det  vaabendygtige  Mandskab  toges  med,  skulde  der  uddannes  19 — 20,000, 
sagde  han.  Sandheden  er,  at  i    1902  erklærede  Sessionerne   10,692  Mand 

for  vaabendygtige  og  af  dem  udskreves  9357  til  Uddannelse.  Og  omtrent 
ligesaa  andre  Aar.  Der  er  et  pænt  Spring  fra  disse  10 — 11,000  til  de 
19 — 20,000,  Hr.  Lassen  fantaserer  om. 

Men  endnu  mere  frastødende  virker  det  dog  at  se  denne  Studenter- 
samfundets rødglødende  Medstifter  lade  sin  skarpe  Stemme  lyde  med  i  det 
Raab  om  „Københavneriet",  som  er  et  af  de  tarveligste  Agitationsfif,  noget 
Parti  nogensinde  har  anvendt  herhjemme.  „De  Folk,  der  nu  angriber  os,"  siger 
han,  „har  deres  Hovedtilhold  i  København.  I  København  elsker  man  ikke  dette 
Ministerium.  Det  smager  for  meget  af  Provinsen.  Dette  tilgives  ikke  let. 
Børsen,  de  literære  Folk  og  Socialdemokraterne  er  enige  herom,  og  derfor 
ser  man  ret  ofte  de  3  Delinger  marschere  sammen  i  Agitationen."  Hr. 
Lassen  maa  vide,  at  alt  dette  er  galt.  Det  Angreb,  som.  rettes  mod  det 
nye  Ministerium  fra  det  radikale  Venstre  er  en  Landebevægelse.  Sjæl- 
lændere, Fynboere  og  Jyder,  — Vendelboer  ikke  mindst  — ,  er  med  deri,  ganske 
i  samme  Grad  som  Københavnere;  mange  Steder  i  Landet  er  det  radikale 
Venstre  en  forholdsvis  langt  større  Del  af  Vælgerne  end  i  København.  Der 
er  i  Bevægelsen  intet  Anstrøg  af  københavnsk  Særpolitik.  Københavnske 
Venstremænds  Uvilje  mod  dette  Ministerium  skyldes  aldeles  ikke,  at  „det 
smager  for  meget  af  Provinsen",  men  at  det  har  opgivet  den  klare  Ven- 
strepolitik, man  før  stod  sammen  om,  for  at  slaa  sig  til  Ro  i  Magtens 
Glæder.  Og  Københavnerne  er  saa  vist  ingen  Helhed.  Der  gives  næppe 
dybere  Modsætning  i  dansk  Politik  end  den,  der  skiller  radikale  Venstre- 
mænd i  København  fra  det  københavnske  Højre.«  Mellem  dem  er  der 
intet  Forbund,  af  dem  føres  ingen  fælles  Agitation.  Derimod  fandt  Hr.  Las- 
sens Venner  i  Oscar  Hansens  Forening  og  det  københavnske  Højre  for- 
nylig hinanden  til  en  fælles  Agitation  af  den  skamløseste  Art  for  at  kaste 
Herman  Trier  og  andre  radikale  Venstremænd  ud  af  Københavns  Borger- 
raad.  I  samme  Grad  Ministeriet  har  skaffet  sig  det  københavnske  Venstres 
Uvilje,  har  det  vundet  det  københavnske  Højres  forventningsfulde  Paa- 
skønnelse.  Hr.  Lassen  roste  sig  den  Dag,  da  han  stod  sammen  med  Dr.  Oscar 
Hansen  og  talte  til  de  ministerielle  Københavnere,  deraf,  at  han  havde 
vundet  Landboerne  „for  den  fornuftige  Tale,  at  en  Mand  skal  ikke  døm- 
mes efter  sit  Domicil,  men  efter  sin  Politik".  Aa  ja!  Hr.  Lassen  har  været 
med  til  at  lære  baade  Landboere  og  andre  baade  dette  og  meget  andet 
fornuftigt.  Kun  Skade,  at  han  nu  ogsaa  i  den  Henseende  lige  saa  ihærdig 
river  Fornuften  ned,  som  han  før  byggede  den  op.  Hr.  Lassen  er  Fyr  og 
Flamme  nu,  som  han  var  det  i  gamle  Dage:  sort  eller  hvidt.  Skurk  eller 
Helt,  det  er  stadig  hans  Inddeling  af  Ting  og  Mennesker,  Mellemfarver 
hverken  kendte  eller  kender  han.  Forskellen  er  kun  den,  at  netop  de  Ting, 
som  da  syntes  ham  kulsorte,  nu  er  blevet  saa  skinnende  hvide,  medens  det, 
som  før  var  det  hvideste  hvide,  nu  er  blevet  det  sorteste  sorte;  ligesaa 
hæftig,  som  han  før  forkyndte  den  radikale  Politik,  forkynder  han  nu  den 
moderate  Politik,  hvis  Mænd  han  i  gamle  Dage  forfulgte  med  Sprogets 
hæftigste  Ord.  I  stigende  Grad  faar  man  det  Indtryk,  at  Hr.  Lassen  alle- 
rede nu  har  naaet  at  frigøre  sig  for  alle  disse  gamle  Anskuelser,  der  er 
saa  besværlig  en  Ballast  paa  Vejen  opad,  at  han  med  overraskende  Hast 
har  udviklet  sig  til  en  Alberti  i  Lommeformat.  — 

Ogsaa  en  af  de  andre  Ministre  har  denne  Gang  istemt  de  Toner  om 
„Københavneriet",  som  J.  C.  Christensen  allerede  anslog  i  Fjor.  Det  var 
Hr.  Høgsbro,  som  søgte  Dækning  bag  dette  mod  de  Anker,  Flertallet  af 
hans  tidligere  Vælgere  rejste  imod  ham.  Dertil  er  mindre  at  sige.  For  Hr. 
Høgsbro    gælder    det   „Livssynet",  som  det  gjorde  det  for  Frede  Bojsen  i 

sin  Tid.  Han  har  boet  i  København  i  mange  Aar,  fra  han  var  7  Aar  vist- 
nok. Men  alligevel  tror  han  ganske  naivt  paa  Fablen  om,  at  denne  By  er 
et  Sodoma  og  Gomorrha,  hvorfra  al  Fordærvelsen  udgaar,  følgelig  ogsaa  den 
radikale  Strømning,  der  nu  synes  at  smitte  selv  hans  eget  kære  Stevnsherred. 
Men  ogsaa  han  tager  Fejl.  Den  nye  Folkebevægelse  samles  saa  lidt  paa 
„Livssynet",  som  den  bestemmes  af  geografiske  Hensyn;  ivrige  Kristne 
mødes  i  den  med  erklærede  Fritænkere,  afgjorte  Modstandere  af  den  „mo- 
derne Literatur"  med  mere  eller  mindre  varme  Venner  af  denne.  Fælles 
Opfattelse  af  Politik  og  Samfundsforhold,  ikke  fælles  Meninger  om  Religion 
og  Literatur  knytter  det  nye  Folkeparti  sammen.  Og  omvendt:  Livssynet 
er  langt  fra  ens  blandt  dem,  Hr.  Høgsbro  nu  staar  sammen  med.  Hvis 
han  granskede  sine  Ministerkollegers  Livssyn,  er  vi  bange  for,  at  han 
vilde  finde  det  yderst  anløbet  i  det  mindste  hos  Halvdelen  af  dem.  — 

Et  stærkt  Udtryk  for  det  Røre,  der  har  rejst  sig  i  Landet,  er  det,  at  der 
allerede  er  opstaaet  en  hel  lille  Række  af  nye  radikale  Blade.  Der  er 
„Jysk  Morgenblad",  som  med  et  Slag  har  faaet  en  forbavsende  stor  Til- 
slutning rundt  om  i  Jylland,  der  er  et  nyt  Blad  i  Holbæk,  hvor  det  gamle 
moderate  Blad  og  det  bergske  Blad  med  samme  Iver  bekæmper  Fogtmann 
og  Kr.  Pedersen,  der  er  „Nordsjællands  Venstreblad"  i  Hillerød,  hvor  Hr. 
Bergs  Blad  redelig  stræber  at  styrte  Lars  Pedersen,  Annise  og  Doose 
og  saaledes  give  disse  to  Kredse  tilbage  til  Højre,  o.  s.  v.  Disse  nye 
Blade  forstærker  mægtigt  den  radikale  Provinspresse,  der  i  Forvejen  kun 
talte  12 — 15  Blade.  Der  var  i  høj  Grad  Brug  for  dem.  Regeringspressen, 
og  navnlig  den  berg-lassenske  Presse,  som  udgør  dennes  faste  Kerne,  er 
naaet  ufattelig  langt  ned  i  de  senere  Tider.  Tonen  er  blevet  lige  saa  grov 
som  Indholdet  er  upaalideligt.  „Løgnagtig  Sladder  og  gemen  Bagvadskelse", 
„ondskabsfuld  Opdigt",  „tarvelig  Kavaller",  „Gøgl,  Løgn  og  Humbug" 
hører  for  Tiden  til  disse  Blades  Yndlingsgloser.  Og  samtidig  bringer  de 
rundt  om  fra  Møderne  det  ene  Referat  efter  det  andet,  der  fuldstændig 
vender  op  og  ned  paa  de  virkelige  Forhold.  Enhver,  der  har  været  til 
Stede  ved  nogle  af  disse  Møder  og  bagefter  har  læst  om  dem  i  berg-las- 
senske Blade  vil  med  Forbavselse  have  set,  hvor  vidt  Forvandlingskunsten 
kan  drives.  Særlig  urimeligt  er  det,  at  Ritzaus  Bureau,  fordi  det  har  en 
gammel  Forbindelse  med  en  Del  af  disse  Blade,  nu  lader  sig  bruge  til  at 
udsende  deres  fuldstændig  misvisende  Beretninger.  Bureauret  burde  i  det 
mindste  gennemføre  at  angive  Kilden  for  disse  Meddelelser,  saa  enhver 
paa  Kildeangivelsen  kunde  se,  om  der  var  Grund  til  at  tro  Telegrammet.  — 

Arbejdet  for  at  samle  og  organisere  det  radikale  Venstre  overalt  i 
Landet,  førtes  i  April  et  stort  Skridt  fremad.  6 — 700  Vælgere,  nogle  Styk- 
ker fra  hver  Folketingskreds,  udstedte  en  Opfordring  til  at  organisere  sig 
overalt  i  Kredsene  for  at  sende  Repræsentanter  til  et  Landsmøde  i  Odense. 
Alle  Venner  af  Folkestyret  har  Grund  til  at  hilse  dette  med  Glæde,  selv 
den  Del  af  dem,  som  ikke  deler  de  Anskuelser,  der  vil  blive  de  raadende 
i  Odense.  Forbindelsen  mellem  Vælgerne  og  Rigsdagsmændene  var  efter- 
haanden  blevet  særdeles  ringe  udenfor  selve  Valgkampens  Tid.  Følgen  var 
Ligegyldighed  hos  Vælgerne  overfor  den  hele  Rigsdagspolitik,  medens  Rigs- 
dagsmændene helt  gik  op  netop  i  Rigsdagspolitiken  i  dens  mest  kulisseagtige 
Form.  Det  hele  betød  en  ikke  ringe  Tilbagegang  i  vort  politiske  Liv.  Nu 
ændres  dette  for  det  radikale  Venstres  Vedkommende,  og  det  er  vel  troligt, 
at  Regeringspartiet  til  sidst  vil  blive  nødt  til  at  følge  Eksemplet.  Nu  ska- 
bes i  hver  Kreds  Organisationer,  som  kan  træde  i  Forbindelse  med  Kred- 
sens Rigsdagsmænd,   og  som   kan   række  Haand  til  hinanden  fra  Kreds  til 

Kreds  i  hele  Landet.  Den  20. — 21.  Maj  mødes  Kredsrepræsentanterne  nu 
i  Odense.  Deres  Opgave  der  vil  blive  dobbelt.  For  det  første  at  skabe  et 
Program,  der  kan  blive  Grundlag  for  det  nye  Folkepartis  Politik.  Det  har 
været  almindeligt  før,  at  Rigsdagsmændene  alene  skrev  Programmerne;  denne 
Gang  gør  Vælgerne  det  selv,  men  det  Resultat,  de  kommer  til,  vil  utvivl- 
somt blive  et  saadant,  at  det  finder  Tilslutning  hos  „Folketingets  Venstre *". 
Og  den  anden  Opgave  vil  blive  at  skabe  Reglerne  for  Organisationens  Liv, 
saaledes  at  der  bliver  Sikkerhed  for,  at  der  fra  nu  af  til  Valgets  Dag  gøres 
et  planmæssigt,  bevidst  Arbejde  for  at  samle  de  radikale  Venstremænd  i 
alle  Kredse  og  vinde  den  størst  mulige  Tilslutning  til  dem. 

Norge  og  Sverige. 

Endnu  i  April  aabnede  der  sig  ingen  Udsigt  til  en  Forstaaelse  mellem 
Nordmænd  og  Svenskere.  Bo  strøm  traadte  tilbage  som  Førsteminister, 
foreløbigt  afløst  af  en  Mand,  der  ikke  har  hverken  noget  kendt  Navn  eller 
nogen  udpræget  Farve.  Men  dermed  synes  Sagen  ikke  at  være  ført  meget 
videre.  Kronprinsregenten  har  i  blandet  Statsraad  afgivet  en  Erklæring  om, 
at  han  kræver  af  de  to  Ministerier,  at  de  ufortøvet  skal  optage  en  For- 
Forhandling  om  Stridsspørgsmaalene.  Som  Grundlag  foreslaar  han  fælles 
Udenrigsminister  ansvarlig  overfor  begge  Lande  eller  overfor  en  fælles 
Repræsentation  og  særligt  Konsulatvæsen,  men  med  en  vis  Afhængighed  af 
Udenrigsministeren.  I  Sverige  har  disse  Tanker  fundet  megen  Tilslutning, 
men  derimod  aldeles  ikke  i  Norge.  Her  opfatter  man  fælles  .Udenrigs- 
minister som  ensbetydende  med  svensk  Udenrigsminister.  Nordmændene 
holder  fast  ved,  at  Konsulatsagen  skal  ordnes  straks  og  for  sig  selv.  Naar 
den  er  afgjort,  kan  der  saa  blive  Tale  om  Forhandling.  Et  Lovforslag  om 
Konsulatsagen  er  under  Udarbejdelse  i  Stortinget.  Naar  det  er  gennemført, 
rimeligvis  inden  længe,  vil  man  kræve  kongelig  Sanktion;  nægtes  da  denne, 
indtræder  Krisen. 

Medens  Sagen  saaledes  langsomt  udviklede  sig  i  de  to  Lande,  fort- 
sattes Striden  ogsaa  i  den  evropæiske  Presse.  Fra  svensk  Side  traadte 
Sven  Hedin  frem  i  „Times"  med  et  Indlæg  mod  Fridtjof  Nansen,  der 
saa  atter  svarede.  Hedin  brugte  nogle  Ord  om,  at  brast  Forbindelsen  mel- 
lem de  to  Folk,  blev  Sverige  en  ligegyldig  Tilskuer  til,  hvorledes  det  gik 
Norge  overfor  Rusland,  en  Bemærkning,  som  i  Norge  har  fremkaldt  den 
største  Harme. 

Frankrig. 

Stat  og  Kirke.  —  Marokkoaffæren.  —  Sammensværgelsen.  —  Soldater  og 
Arbejdere.  —  Socialdemokraternes  Sammenslutning. 

Forslaget  om  Adskillelse  af  Stat  og  Kirke  gik  i  April  sin  jævne  Gang 
gennem  de  Vanskeligheder,  som  Modstandernes  Angreb  og  Tilhængernes 
Uenighed  om  Formen  nødvendig  maa  berede  det.  Særlig  Besvær  voldte 
en  Strid  blandt  Tilhængerne  om  Reglerne  for  Dannelsen  af  de  nye  Menig- 
heder. En  Del  af  de  radikale  mente,  at  det  Forslag,  som  Udvalget  har 
stillet  derom,  vilde  medføre,  at  Staten  hjalp  Pave  og  Bisper  at  opretholde 
deres  Magt  over  de  katolske  Menigheder,  medens  man  ved  at  ændre  Be- 
stemmelserne lidt  kunde  lette  Vejen  for  selvstændige  Bevægelser:  Skis- 
maer indenfor  Kirken.  Socialdemokraterne  med  Jaurés  i  Spidsen  forsvarede 
Udvalgsforslaget,  og  det  sejrede.  Omtrent  200  Radikale  stemte  mod  det, 
men   Højre    og   de   Moderate    stemte    med  Socialdemokraterne  og   en  Del 

Radikale  for  Forslaget.  Bagefter  har  saa  Clémenceau  med  vanlig  Mis- 
tænksomhed og  Bidskhed  rettet  de  hæftigste  Angreb  paa  Jaurés.  Denne 
har,  som  saa  ofte  før  i  lignende  Tilfælde,  svaret  med  en  ejendommelig 
overbærende  Fredsommelighed. 

Før  Kamret  tog  Paaskeferie  var  de  Paragrafer,  som  anses  for  de  vig- 
tigste, vedtagne,  saa  Jaurés  den  Dag,  da  Forhandlingen  sluttede,  kunde  ud- 
raabe  et  triumferende:  Adskillelsen  er  sket.  Adskilligt  staar  dog  tilbage, 
før  man  er  naaet  saa  vidt. 

Side  om  Side  med  denne  Drøftelse  gik  en  Række  udenrigspolitiske 
Forhandlinger.  Den  tyske  Kejsers  Besøg  i  Marokko  skabte  en  vis  Spæn- 
ding mellem  Frankrig  og  Tyskland.  Som  Svar  derpaa  betonedes  vel  det 
fransk-engelske  Venskab  ved  en  Sammenkomst  mellem  Loubet  og  Kong 
Edward,  men  Uroen  var  alligevel  vakt  i  Frankrig.  I  begge  Kamre  blev 
Delcassé  stærkt  angrebet  fra  næsten  alle  Sider.  Man  fandt,  at  han  i  det 
marokkanske  Spørgsmaal  havde  handlet  uklogt  overfor  Tyskland  ved  ikke 
i  Tide  at  forhandle  om  det  ogsaa  med  dette  Land.  Navnlig  Jaurés  rettede 
kraftige  Bebrejdelser  mod  ham.  Delcassé  følte  sin  Stilling  saa  stærkt  rok- 
ket, at  han  forlangte  sin  Afske(i,  men  efter  en  Del  Forhandling  blev  han 
dog,  ivrig  opfordret  dertil  af  Rouvier,  til  megen  Glæde  for  Englænderne 
og  til  stor  Misfornøjelse  for  Tyskerne. 

Ind  i  disse  alvorlige  Forhandlinger  greb  en  ret  farceagtig  Affære.  Det 
fortaltes  pludselig,  at  man  hos  en  Mand  ved  Navn  Tam  bar  in  i  havde  fun- 
det et  helt  Oplag  af  Uniformer  og  Vaaben.  Han  paastod,  det  skulde  bru- 
ges til  en  oversøisk  Ekspedition,  men  Politiet  mente,  at  det  var  beregnet 
paa  et  Statskup  til  Fordel  for  Orléans'erne  eller  Bonaparterne,  og  en  hel 
Del  Oplysninger  skaffedes  til  Veje  om  Forsøg  paa  at  bestikke  Officererne 
o.  s.  V.  Det  hele  tog  sig  ganske  fantastisk  ud,  og  de  konservative  Blade 
paastod  da  ogsaa,  at  det  var  en  stor  Mystifikation.  Dette  synes  dog  ikke  at 
være  Tilfældet.  Der  er  aabenbart  altid  franske  Adelsmænd  og  Officerer, 
som  er  rede  til  at  drive  Sammensværgelsernes  i  Frankrig  ikke  altfor  far- 
lige Sport;  og  Penge  faar  de  bestandig  dertil,  snart  fra'  Kirken,  snart  fra 
en  af  de  tidligere  Fyrstefamilier,  hvis  Medlemmer  endnu  mener  sig  beret- 
tigede til  at  forstyrre  Freden  i  Frankrig,  fordi  deres  Forfædre  en  Gang  har 
hersket  der  og  har  benyttet  deres  Herskerstilling  til  at  samle  de  Penge, 
som  nu  bruges  til  at  stifte  Ufred  i  Frankrig.  — 

Stor  Bevægelse  vakte  endelig  et  hæftigt  Sammenstød  mellem  Soldater 
og  Arbejdere  i  Limoges.  Grunden  dertil  var  en  Lockout  paa  de  store 
Porcellænsfabriker  i  denne  By.  Arbejderne  paa  en  af  disse  havde  nedlagt 
Arbejdet,  fordi  Fabrikanten  ikke  vilde  afskedige  en  Opsynsmand,  der  be- 
nyttede sin  Stilling  til  at  forføre  Fabrikens  Arbejdersker.  De  andre  Fabri- 
kanter gjorde  fælles  Sag  med  deres  Kollega  og  erklærede  Lockout.  Dette 
førte  til  Opløb;  nogle  Arbejdere  blev  arresterede,  og  Indenrigsministeren 
Etienne,  der  hører  til  Ministeriets  moderate  Fløj,  sendte  Soldater  til  Li- 
moges. Følgen  blev  stor  Ophidselse  blandt  Arbejderne;  store  Skarer  drog 
mod  Fængslet  og  krævede  deres  Kammerater  frigivne.  Det  kom  til  et 
Sammenstød  med  Soldaterne,  som  forøvrig  synes  at  have  gjort  deres  bedste 
for  at  undgaa  Kamp.  Tre  Arbejdere  dræbtes,  et  Par  Arbejdere  og  nogle 
Soldater  blev  saarede.  Ordenen  genoprettedes  dog  hurtig,  og  Fabrikanterne 
gik  ind  paa  at  afskedige  den  omstridte  Opsynsmand.  I  Kamret  fremkaldte 
disse  Begivenheder  en  Diskussion,  der  endte  med,  at  et  Mistillidsvotum 
til  Etienne  samlede  et  større  Mindretal  af  Socialdemokrater  og  Radikale. 
Det    faldt    dog    og    i  Stedet  vedtoges  en   Dagsorden,   der  udtalte  Sympati 

for  Ofrene;   desuden   bevilgedes   20,000  Frcs,   til    de  dræbtes  efterladte  og 
de  saarede.  - — 

I  April  gennemførtes  i  al  Stilhed  den  Sammenslutning  af  de  to  socisl- 
demokraijske  Partier,  som  saa  længe  har  givet  Anledning  til  hæftig  Strid. 
Bestræbelserne  derfor  har  stadig  været  fortsat  siden  den  internationale 
Socialistkongres  i  Amsterdam.  Og  Enigheden  er  blevet  saa  meget  lettere, 
Fordi  Socialdemokratiet  i  Kamret  ved  Combes'  Afløsning  af  Rouvier  er 
blevet  lest  fra  sin  nære  Forbindelse  med  Ministeriet.  Jaurés  har  grebet 
Lejligheden  til,  forøvrig  mod  en  Del  af  sine  Venners  Ønske,  at  betone 
Socialdemokraternes  uafhængige  Stilling  i  Kamret,  utvivlsomt  netop  for  at 
lette  Sammenslutningen  med  Guesdisteme.  Den  Kongres,  hvor  denne  ved- 
toges,  holdtes  for   lukkede  Dåre  og  arbe)dede  mest  tned  Formuleringen  af 

det  nye  Partis  Love.  Den  var  yderst  forskellig  fra  de  bevægede  Kamp- 
møder, paa  hvilke  de  to  Grupper  saa  ofte  tidligere  gjorde  op  med  hin- 
anden. Men  er  saaledes  en  Vanskelighed  løst  For  Frankrigs  Socialdemokrati, 
saa  opslaar  en  anden.  Det  er  sandsynligt,  at  det  nye  fast  organiserede 
Parti  vil  søge  at  diktere  Partiets  Rigsdagsmænd  deres  Optræden,  og  mange 
af  disse  er  alt  andet  end  villige  til  at  finde  sig  deri.  De  ønsker  at  bevare 
deres  fulde  Frihed  til  at  virke  sammen  med  Kamrets  borgerlige  Grupper, 
saaiedes  som  det  synes  dem  mest  praktisk. 

Svejts,  Belgien,  Grækenland,  Transwaal. 

I  Svejts  er  fomylig  gennemført  nye  Lovbestemmelser  om  Arbejdstiden. 

Siden    1897    er   der    for   Fabriksarbejde   Fastsat   et  Maximum   aF  II   Timer 

daglig.    Nu    er    der   Tale    om   at   indskrænke  dette  til   10  og  Foreløbig  har 

man    gennemFørt    to   Bestemmelser.    Den    ene   gaar   ud  paa,  at  indskrænke 

Arbejdstiden  i  Fabrikerne  til  9  Timer  Dagen  før  hver  Helligdag.  Senest 
Kl.  5  om  Eftermiddagen  skal  Arbejdet  standse  paa  disse  Dage.  Den  anden 
forbyder  at  omgaa  Begrænsningen  af  Arbejdstiden  ved  at  give  Arbejderne 
Arbejde  at  udføre  hjemme  udenfor  Arbejdstiden. 

I  Belgien  er  vedtaget  en  Lov,  som  forbyder  Produktion  af  Absinth. 

Den  stedsevarende  Uro  i  Balkanstateme  har  nu  faaet  nyt  Udslag  i  en 
Opstand  paa  Kreta.  Efter  nogen  Tids  Gæring  har  den  kretensiske  Rigsdag 
pludselig  vedtaget  at  proklamere  Øens  Forening  med  Grækenland.  Her  har 
Del y  an  nis,  der  i  sin  Tid  af  de  nationalistiske  Stemninger  lod  sig  trække 
med  til  Krigen  med  Tyrkiet  fornylig  faaet  Magten.  Han  synes  imidlertid 
denne  Gang  at  ville  optræde  med  stor  Forsigtighed.  Foreløbig  stiller  han 
sig  kølig  afvisende  overfor  den  kretensiske  Bevægelse. 

Den  Forfatning,  Englænderne  har  lovet  Transwaal,  er  nu  blevet  offent- 
liggjort. Den  er  foreløbig  af  en  saadan  Art,  at  Selvstyret  derovre  faar  en 
meget  indskrænket  Karakter. 

Rusland. 

I  Krigen  mellem  Rusland  og  Japan  bragte  April  ingen  Begivenheder 
af  større  Betydning.  Japanerne  synes  foreløbig  at  have  standset  deres  Be- 
vægelser efter  den  store  Sejr  ved  Mukden,  og  Russerne  er  fuldt  optagne  af 
at  genskabe  og  forstærke  deres  slagne  Hær.  Den  russiske  Flaade  er  nu 
naaet  til  de  østasiatiske  Farvande;  Japanerne  er  sejlet  den  imøde,  men 
endnu  i  April  fandt  intet  Sammenstød  Sted.  Ruslands  indre  Liv  bevarede 
sit  Præg:  voksende  Gæring  i  Befolkningen  og  voksende  Forvirring  i  Re- 
geringen. Afgørende  Begivenheder  foregik  ikke. 

I  Finland  skete  en  Del  Lempelser  i  det  hidtidige  haarde  Styre.  Til 
Gengæld  gik  Landdagen  ind  paa  at  bevilge  10  Millioner  til  Rusland  og 
stillede  sig  afvisende  overfor  Kravene  om  mere  moderne  Valgregler,  begge 
Dele  til  megen  Misfornøjelse  for  Hovedmassen  af  Befolkningen. 


Cervantes  og  Don  Quijote. 

(1605-1905). 

Af  Martin  Andersen  Nexø. 

Don  Miguel  de  Cervantes  Saavedra  var  ikke  noget  Lykkens  Skøde- 
barn. Saa  stor  og  stærk  han  var  som  Aand,  Livet  tillod  ham  ikke  at 
tage  lykkelig  Del  i  Tidens  forfløjne  Himmelflugt,  men  bandt  ham  for- 
bitret til  Jorden  ved  de  mest  dagligdags  Bekymringer.  Han,  hvis  ene 
Bog  har  indbragt  Millioner  til  andre,  maatte  hele  sit  Liv  slaas  med 
Fattigdom,  ofte  med  den  yderste  Armod;  og  som  det  ikke  var  nok 
blev  han  gentagende  kastet  i  Gældsfængsel  for  en  andens  Insolvens. 
Nu  efter  300  Aars  Forløb  er  han  den  eneste,  der  er  virkelig  levende 
—  spillevende  —  af  en  Skare  berømte  Samtidige;  men  dengang  vilde 
de  andre  knap  nok  regne  ham  med  i  Laget,  og  Betydning  var  der 
ikke  Tale  om  at   tilkende  ham.     Gang   paa    Gang   gjorde    han   dem, 

med  den  tækkelige  Værdighed,  der  var  ejendommelig  for  ham,  op- 
mærksom paa,  hvor  betydelig  han  var.  De  kunde  ikke  se  det,  men 
nøjedes  med  at  stjæle  hans  Ideer  og  spænde  ham  selv  ud,  hvergang 
han  fik  Foden  indenfor.  Og  Øvrigheden  i  de  Byer,  hvor  han  under 
sin  omflakkende  Tilværelse  søgte  en  stakket  Hvile,  forfulgte  ham.  Han 
sad  fængslet  baade  her  og  dér,  saa  beskyldt  for  ét  saa  for  andet  — 
saa  vidt  man  kan  se  altid  uretfærdigt.  Tiden  har  ikke  levnet  stort  hver- 
ken for  eller  imod,  men  vi  ved,  at  Inkvisitionen  ikke  kunde  lide  ham. 
Han  var  Søn  af  en  fattig  Herremand  og  fødtes  1547  —  ja,  hvor? 
Syv  af  de  Byer,  der  behandlede  ham  værst  i  levende  Live,  har  siden 
med  Forbitrelse  kæmpet  om  Retten  til  at  kalde  sig  hans  Fødested. 
Livet  har  lagt  sin  Ironi  i  det,  blodigere  end  han  selv  vilde  have  gjort. 
For  der  var  ikke  ondt  i  ham  trods  alt  det  onde,  han  smilede  blot  — 
med  sit  store,  triste,  overbærende  Smil.  Sevilla,  Esquivias,  Lucena, 
Madrid  o.  s.  v.  —  de  havde  lagt  det  bitre  Grund- 
^^^^  lag  for  den  tunge,  medynksfulde  Livsanskuelse, 

^^^^^  der  gjorde  ham  saa  stor  fordi  han  lod  den  omlatte 

^^L|kM  alt  og  alle,  Himlen  med.   De  sloges  med  Rette 

^^^^\^  om  Berømmelsen.  Det  blev  Alcald  de  Henares, 

SI^^Kfn  dsf  gil^  flf  nicd  Sejren.  Gennem  mange  Aar  har 

^tiT^^W,^  disse  Levninger  af  en  engang  blomstrende  Stad 
levet  højt  paa  at  være  Cervantes'  ubestridelige 
Fødested  —  som  hele  Spanien  efter  sit  Nederlag 
paa  Kuba  stiver  sig  af  med  ham  overfor  Verden. 
Men  for  et  halvt  Aar  siden  fremlagde  Alcåzar  i 
la  Mancha  Kirkebøger  med  Daabsattester  for 
cervini«.  Cervantcs  c^  tre  af  hans  Brødre,  samt  Vielses- 

attest for  hans  Søster. 
Nu  staar  Kirkebøger  mod  Kirkebøger,  Spørgsmaalei  er  svævende, 
og  Cervantes  har  fiaaet  en  Oprejsning  mere.  Han  havde  i  sit  lange 
Liv  —  lige  som  de  vankende  Riddere  og  selve  deres  guddommelige 
Forbillede  —  næppe  det,  hvortil  han  kunde  hælde  sit  Hoved;  nu  har 
han  intet  Fødested  heller.  Han  vil  med  sit  store  sørgmodige  Smil  se 
Armoden  hildbyrdes  paa  ham  —  og  kalde  den  Rigdom  lige  som  den- 
gang. Han  taler  ikke  gæme  om  sig  selv,  men  ingen  ved  bedre  end 
han,  hvor  stor  hans  Vugge  var  —  Tilsidesættelsen  brændte  det  ind  i 
ham  for  evigt.  Maaske  var  den  ikke  mindre  end  Soldatens  Seng,  soiri 
Don  Quijote  omtaler;  dens  Gænger  gik  i  al  Fald  over  hele  Spanien. 
En  forarmet  Herremandssøn  havde  dengang  to  Udveje,  han  kunde 
tigge  sig  frem  ved  Kiosierdørene  som  Student  —  eller  springe  Soldat. 
Cervantes  valgte  Studierne,  men  of^av  dem  hurtigt  —  det  var  ham 
ikke  fattigt  nok,  som  han  siger  med  sit  gribende  Smil. 

Han  lader  Don  Quijote  sige  det,  i  en  vidunderlig  Tale,  som  Ridde- 
ren af  den  bedrøvelige  Skikkelse  holder  over  Krigshaandværk  og 
Videnskab  {Don  Quijote  1.,    Kap.  37—38).     Sværdet  læ^es  paa  den 

ene  Vægtskaal,  Bogen  paa  den  anden;  og  Bogen  maa  til  Vejrs.  Hvad 
der  vipper  Videnskaben  er  ikke  just  Krigshaandværkets  større  Fortje- 
nester af  Kultur  og  lignende,  men  først  og  fremmest  dets  større  Armod. 
Studenten  fryser,  javel  —  siger  Don  Quijote  —  hans  Skjorte  og  Sko 
er  hullede,  han  tigger  Suppe  ved  Klostrets  Port  og  gaar  sulten  i  Seng ! 
Men  Soldaten  er  større.  En  sønderhugget  Køllen  er  baade  Galladragt 
og  Skjorte  —  naar  det  kommer  højt.  I  den  kolde  Vinter  varmer  han 
sig  ved  sin  egen  Aande,  der  —  da  den  udgaar  fra  det  tomme  Rum  — 
er  iskold  tvært  imod  Naturens  Orden.  Saa  gaar  han  endelig  i  Seng  for 
at  vederkvæge  sig  oven  paa  Dagens  Genvordigheder  —  og  hvilken 
Seng!  Det  er  hans  egen  Skyld  om  den  bliver  for  snæver  —  han  kan 
udmaale  sig  den  saa  bred  og  lang  som  Jorden  selv,  om  han  vil.  Og 
han  kan  væjte  sig  i  den  efter  Behag,  uden  Fare  for  at  Lagnerne  skal 
komme  i  Ulave. 

Cervantes  valgte  Soldatervejen.  Man  har  spurgt  hvorfor,  da  hans 
Drift  dog  alle  Dage  gik  i  Retning  af  Studeringerne  —  Literaturen. 
Spørgsmaalet  er  overflødigt;  han  har  jo  her  ladet  sin  højtbegavede 
Verdenserobrer  besvare  det  forlods  —  han  havde  intet  Valg.  Han  hyller 
blot  Svaret  ind  i  mild  Sarkasme  og  giver  det  den  menneskeligste  Iklæd- 
ning —  han  slaar  Armodens  eneste,  nødtvungne  Udvej  op  til  at  blive 
et  frit  Valg  —  Valget  af  Livskald! 

Et  Par  og  tyve  Aar  gammel  drog  han  til  Italien  og  blev  Dørvogter 
for  Kardinal  Aquaviva  i  Rom.  Aaret  efter  (1570)  lod  han  sig  hværve 
som  Soldat  i  den  spansk-neapolitanske  Hær  og  deltog  i  Slaget  ved 
Cypern.  Næste  Aar  tjente  han  under  Don  Juan  d^Austria  og  var  med 
i  Slaget  ved  Lepanto,  hvor  nogle  tyrkiske  Musketkugler  for  bestandig 
berøvede  ham  Brugen  af  den  venstre  Arm. 

Ogsaa  denne  Lemlæstelse  belyses  paa  en  egen  Maade  af  hans  store 
triste  Smil.  I  førnævnte  Tale  dvæler  Don  Quijote  harmfuld  og  gysende 
ved  disse  moderne,  djævelske  Skydevaaben,  hvormed  en  fejg  Usling, 
der  maaske  flygter  ræd  for  Knaldet  af  sin  egen  Bøsse,  kan  ligge  i  Skjul 
og  gøre  det  af  med  den  tapreste  Helt.  Cervantes  var  selv  en  Helt, 
han  har  selv  misset  nervøst  mod  den  fjendtlige  Bøssepibe  og  harmet 
sig  over,  at  hans  gode  Sværd  ikke  var  nok  til  at  beskytte  ham  mod 
Vanførhed.  Og  8tor  som  han  var,  var  der  for  ham  intet  Spring  fra 
Helten  til  Narren  eller  tilbage  igen,  men  kun  et  Hanefjed.  Han  har 
paa  intet  Punkt  fornægtet,'  at  Don  Quijote  var  hans  kødelige  Broder 
—  saa  dyb  og  omfattende  var  hans  Livsanskuelse.  Hans  Smil  lyser 
lige  kærligt  og  medynksfuldt  over  Helten  og  Narren,  den  Vise  og  Daa- 
ren,  og  smælter  dem  sammen  til  én  storslaaet  Skikkelse  af  Alvor  og 
Komik,  en  baade  ridderlig  og  drøvelig  Skikkelse,  Ridderen  af  den  be- 
drøvelige Skikkelse  —  Mennesket  selv! 

I  fem  Aar  blev  han  ved  at  drive  Haandværket  med  den  højre  — 
og  gjorde  det  godt  nok;  der  mangler  ikke  samtidige  Vidnesbyrd  om 
hans  Forvovenhed  og  Haardførhed.  Endelig  i  Efteraaret  \575  tog  han 

Orlov  for  at  rejse  hjem  til  Spanien.  Undervejs  blev  han  imidlenid 
taget  til  Fange  af  mavtiske  Sørøvere  og  bragt  til  Algier,  hvor  han  til- 
bragte andre  fetn  Aar  sotn  Hus-  og  Galejslave.  Han  gjorde  flere  dri- 
stige Fli%tFoi;søg  og  omgikkes  med  saa  storslaaede  Planer  som  at  rejse 
alle  Slaverne  til  Opstand  og  erobre  Riget  Algier  for  den  spanske  Krone. 
Er  der  ikke  Don  Quijotesk  Blod  i  ham?  Det  gik  altsammen  galt,  og 
Straffen  var  paa  Forhaand  givet  for  det  ene  som  for  det  andet.  Men 
Cervantes  blev  ikke  henrettet,  der  var  en  Magt  i  hans  Person,  som 
holdt  hans  Herrer  tilbage,  skønt  de  vidste,  hvor  farlig  han  var.  „Bare 
I  passer  mig  godt  pa^  den  invalide  Spanier,  saa  er  jeg  tryg  for  min 
Hovedstad,  mine  Slaver  og  Galejer,"  sagde  Algiers  Fyi^ie. 

Engang  var  forresten  et  Flugtforsøg  lykkedes.  Cervantes  var  alle- 
rede i  Sikkerhed,  men  savnede 
i  sidste  Øjeblik  nogle  Kamme- 
rater og  vendte  tilbage  for  at 
befri  dem.  Ogsaa  paa  dette 
Punkt  minder  han  om  Sokrates. 
15^  blev  han  løskøbt  af 
Slægt  og  Venner  og  vendte  hjem 
til  Spanien.  Han  prøvede  nu 
n(^et  af  hvert;  skrev  Hyrde- 
romanen Gaiatea  og  giftede  sig 
saa.  Nogle  siger,  at  han  tørst 
giftede  sig  og  derpaa  skrev 
Hyrderomanen  —  og  helt  umu- 
ligt er  det  jo  ikke.  Hans  Hustru 
Doiia  Catalina  Palacios  de  Sa- 
lazar  var  en  udmærket  Kvinde, 
skønt  hun  var  af  fornem  og 
forarmet  Byrd.  Hun  aabnede  Huset  for  hans  fattige  Kvindesle^l  — 
Søstre  og  Søsterdøtre  —  endogsaa  en  uægte  Datter  han  havde  tog  hun 
imod.  Og  mens  Cervantes  skrev  Skuespil  over  en  lav  Sko  for  at  tjene 
til  Føden  (20—30  Stykker  i  3—4  Aar),  sad  Husets  Kvinder  og  broderede 
Skjorter  og  Særke  for  Adelen.  Der  eksisterer  endnu  en  Regning  paa  688 
Reales  til  Markien  af  Villafranca,  for  ny  og  bødede  Skjorter  og  Vasketøj. 
Af  alle  disse  Skuespil  er  kun  nogle  f^a  bevarede,  og  de  overvælder 
ikke  jusi;  alligevel  hørte  de  til  Tidens  bedste,  og  de  af  dem  der  naaede 
frem  paa  Scenen  gjorde  Lykke.  Men  Cervantes  klager  over,  at  Teatrene 
ikke  vilde  spille  hans  Stykker,  fordi  de  „holdte"  Skuespilforfattere 
skulde  have  det  hele.  Navnlig  var  Teaterskrædderen  Lope  de  Vega 
nidsk  paa  al  opdukkende  Begavelse;  han  havde  stor  Magt  og  benyt- 
tede den  til  at  holde  alt  Medbejleri  ude.  Forbruget  kunde  han  magelig 
bestride  selv  —  han  skrev  to  Helafiensstykker  om  Ugen. 

Ind  imellem    flakkede  saa  Cervantes   om   som  Mellemhandler   for 
private,  indtil  han  fik  en  fattig  Stilling  ved  Marinens  Depoter  i  Sevilla. 


Cervantes  og  Don  Quijote  217 

Her  opholdt  han  sig  nogle  Aar,  lagde  ved  sine  „Mønstemoveller** 
Grunden  til  den  naturalistiske  Literatur  og  —  sad  i  Fængsel. 

Han  slap  ud  og  fik  Stillingen  som  Opkræver  af  Skatterestancer  i 
det  sydlige  Spanien.  Han  flakkede  om  paa  Hesteryg  over  Ødemarkerne 
og  gennem  de  vilde  Bjærgegne,  kamperede  med  Hyrderne  og  hørte 
deres  sælsomme  Fortællinger;  overnattede  i  Smugkroer,  traf  Rak  og 
Pak  og  vidunderlige  Skælmer  —  og  saa  Armoden  paa  nærmere  Hold 
end  nogensinde.  Spanien  var  forarmet  dengang,  Landet  havde  udtømt 
sig  paa  Don  Quijoteske  Bedrifter  i  fjerne  Egne  af  Jorden,  og  ladet  den 
hjemlige  Arne  forfalde  -—  det  var  nu  Restancernes  Tid.  Cervantes 
skulde  presse  de  sidste  Draaber  af  Citronen. 

Det  maa  have  været  et  underligt  Øjeblik,  da  han,  den  af  Nøden 
forfulgte,  opdagede  sig  selv  som  Samfundets  haarde  Haand  mod  de 
forarmede.  Aldrig  har  hans  Smil  været  større  eller  sørgmodigere,  for 
da  fødtes  sikkert  Don  Quijote  Verdensfrelseren  i  ham.  Og  han  lod  ham 
i  Tankerne  farte  om  i  de  samme  Bjærge  og  Ødemarker,  gæste  de 
samme  Kroer  og  træffe  de  samme  forhutlede  Mennesker.  Kun  rejste 
han  ikke  for  at  suge  den  sidste  Marv  af  de  udhungrede,  men  for  at 
„tage  sig  af  Enkerne  og  de  Faderløse,  Værge  de  forurettede  og  under- 
trykte, nedslaa  Tyrannerne,  gøre  al  Uret  god,  løse  de  Gældbundne!" 
Det  var  for  intet  mindre  Ridderen  af  den  bedrøvelige  Skikkelse  drog 
ud;  og  overalt,  hvor  han  kom  frem,  gjorde  han  kun  Ulykke  og  For- 
træd paa  sig  selv  og  andre.  Saa  svimlende  har  Cervantes  udmaalt  For- 
skellen mellem  Vilje  og  Ævne  hos  Menneskenes  Børn,  saa  bedsk  maa 
den  haardhændede  Skatteopkræver  behandle  sin  Ungdoms  uegennyttige 
Drømme. 

Det  var  paa  disse  Rejser  han  lagde  Planen  til  Don  Quijote  og 
langsomt  —  stadig  kæmpende  med  Fattigdommen  hos  sig  selv  og  an- 
dre —  udarbejdede  første  Del.  Den  udkom  i  Maj  1605.  Den  literære 
Klike  i  Madrid  havde  haft  Manuskriptet  til  Bedømmelse  og  fordømt 
det  —  Bogen  var  plat,  den  bød  ingen  Svulst  men  handlede  i  jævne 
Ord  om  det  virkelige  Liv,  og  den  parodierede  Nationens  ophøjede  Idealer! 

Kritikerne  sagde  det  samme,  da  Bogen  udkom;  men  Publikum  tog 
godt  imod  den.  Den  blev  straks  stjaalet  og  udkom  i  Eftertryk  rundt 
om  i  Spanien  og  Portugal  —  4 — 6  Udgaver  alene  det  første  Aar.  To 
Aar  efter  blev  den  oversat  til  Fransk,  og  i  Løbet  af  faa  Aar  udbredte 
Cervantes*  Ry  sig  over  Evropa.  Tiden,  der  er  skyllet  hen  over  saa 
megen  Berømmelse,  maatte  lade  denne  staa;  Cervantes*  Værk  hævede 
sig  af  Havet,  større  og  større,  som  Aarhundrederne  gik.  Nu  staar 
Don  Quijote  som  den  mest  udbredte  Bog  efter  Biblen;  denne  Bog 
for  „Vise  og  for  Mænd"  er  Folkebog  i  de  fleste  af  Evropas  Lande. 
Cervantes'  egen  Spaadom  om  Bogen  er  gaaet  rundeligt  i  Opfyldelse: 
„Smaabørnene  rækker  efter  den.  Ungdommen  læser  den.  Mændene 
forstaar  den,  og  de  Gamle  berømmer  den.**  Ja,  mere  endnu,  Børnene 

Forsiaar  den  helt,  og  de  Lærde  har  frembragt  en  hel  Liieratur  til  dens 
Fortolkning.  Saa  bredl  er  dens  Vingefang. 

Cervantes  selv  stred  sig  videre,  i^tiig  og  ukendt.  Nu  og  da  kastede 
Evropas  Beundring  en  Straale  ind  over  hans  ligegyldige  Fædreland; 
ham  selv  traf  den  ikke.  I  de  Pusterum  han  kunde  stjæle  sig  fra  Kam- 
pen for  Udkommet, 
arbejdede  han  paa 
anden  Del  af  Don 
Quifote,  men  Alder 
og  Sygdom  sluttede 
sig  til  Armoden,  og 
det  gik  smaat  med  Ar- 
bejdet en  halv  Snes 
Aar.  Saa  erforede  han 
1614,  at  en  Arme- 
nier Avellaneda  havde 
stjaalet  hans  Ide  og 
udgivet  en  Don  Qui- 
jote,  anden  Del;  og 
Vreden  fik  ham  til  at 
sætte  Kraft  paa  Ar- 
bejdet. Aaret  efter 
havde  han  anden  Del 
færdig  og  skulde  have 
den  i  Trykken,  men 
blev  foreløbig  stoppet 
af  Inkvisitionen. 

Paa  den  Tid  var 
der  en  stor  fransk 
Ambassade  i  Madrid  i 
Anledning  af  en  For- 
bindelse mellem  Hu- 
sene Bourbon  og  Au- 
stria.  De  franske  Hof- 
'  .  -  "**         mænd    interesserede 

sig  tit  Spaniernes  store 
Forbavselse  mere  for 
Gaiateas  og  Don  Quijotes  Forfatter  end  for  noget  andet,  og  de 
korsede  sig,  da  de  hørte,  i  hvilken  Forfaming  Cervantes  levede.  —  Og 
saadan  en  Mand  sørger  I  ikke  bedre  for!  udbrød  en  af  dem.  Men  en 
anden  af  Udsendingene  reddede  med  fin  Diplomati  Spaniens  Ære.  — 
Hvis  del  er  Nøden,  der  faar  Cervantes  til  at  skrive  saadan  —  udbrød 
han  —  saa  beder  jeg  til  Gud,  at  han  aldrig  maa  blive    velhavende! 

thi  hans  Armod  beriger  hele  Verden. Cervantes  selv  kunde  ikke 

have  ironiseret  blidere  og  med  bedre  Ram. 

Cervantes  var  færdig  med  sil  Livs  Storværk  og  paa  Hældingen  med 
Livet  selv.  Sygdommen  (Sukkersyge)  nagede  ham  og  drev  ham  rastløs 
fra  Sted  til  Sted.  Han  begyndte  paa  Fortsættelsen  af  Hyrderomanen 
Gaiatea,  men  opgav  det,  skrev  med  Døden  i  Hjærtet  Perstles  og 
Sigismundas  Lidelser,  og  red  i  Begyndelsen  af  April  1616  til 
Madrid  for  at  dø  i  sil  Hjem.  Paa  Vejen  blev  han  indhentet  af  en  Slu- 
deni,  som  sprang  af 
Hesten,  greb  hans 
venstre  Haand  og 
udbrød:  Ja  ja,  derte 
er  den  lemlæstede 
Sunde,  den  største 
i  Verden,  den  mun- 
tre Forfatter,  Muser- 
nes Vederkvægelse! 
—  Det  var  sent  den- 
ne Solstraale  faldt 
paa  hans  Vej,  og  han 
dvæler  længe  ved 
den  med  sit  triste 
Smil  —  for  sent! 
Faa  Dage  efter,  den 
18.  April,  ak  han 
den  sidste  Olie,  og 
Dagen  efter  skrev 
han  „med  den  ene 
Fod  i  Stigbøjlen  alf 
et  Afskedsbrev  til 
Greven  af  Lemos, 
der  havde  gjort  ham 
det  muligt  at  holde 
sig  den  værste  Sult 
fra  Livet  i  de  senere 
Aar.  Den  23.  April 
svang  han  sig  i  Sad- 
len —  uvilligt  —  og 

red  ud  i  det  ubekendte.    Han  var  68  Aar,  og  Livet  havde  været  ham 
ublidt  nok;  alligevel  vilde  han  gerne  levet  det  lidt  endnu. 


Selve  Fablen  i  Don  Qaijote,  Fortællingen  om  den  fattige  Herre- 
mand, der  læser  Ridderromaner  saa  længe,  til  han  bliver  helt  forarmet 
og  gal  og  selv  drager  ud  for  at  virkeligere  Bedernes  Forryktheder 
—  laa  i  Grunden  snublende  nær.  Efter  en  indadtil  fattig,  men  udadtil 
glimrende  Periode  —  netop  en  saadan,  der  kunde  gaa  Spanien  til  Ho- 


I 

vedet  —  kom  Tilbageslaget,  Armadaens  Undergang,  Nederlag  paa 
Nederlag.  Før  havde  Spanieren  derhjemme  døvet  sin  Sult  ved  at  henvise 
lil  sine  Hæres  glimrende  Bedrifter  derude  i  den  store  Verden,  netop  i 
Egne,  der  ikke  kom  ham  ved  —  det  var  jo  det  Rne  ved  det!  nu  kræ- 
vede han  bedøvende  Midler  baade  for  Nederlagene  og  Sulten.  Før 
havde  han  dog  haft  ét  Ben  paa  Jorden  om  end  ikke  hjemme;  nu 
kunde  han  ikke  komme  langt  nok  bort  fra  Virkeligheden. 

Ridderromanerne  havde  længe  været  den  mest  yndede  af  al  Læs- 
ning, nu  laa  hele  Nationen  under  for  deres  Fantasi-Misfostre;  c^  de 
hærgede  Landet  som  en  Farsot,  skabte  Lede  ved  Virkeligheden,  hvor 
den  ikke  var  til  Stede  i  Forvejen,   rev  Folk  bort  fra  Studierne  og  det 


legemlige  Arbejde  i  Flæng.  Det  var  ikke  vanskeligt  ar  finde  en  Herre- 
mand, der  læste  til  det  blev  daglig  Mad  for  ham  at  hugge  Kæmper 
midt  over  og  sætte  dem  sammen  igen  ved  Hjælp  af  en  Vidundersalve, 
som  en  Troldmand  bragte  ham  svøbt  i  en  Sky  —  ikke  vanskeligere 
end  at  finde  en  Delirist  i  et  Samfund  af  lutter  Drankere.  For  et  vaa- 
gent  Øje  maatte  hele  Nationen  præsentere  sig  som  en  saadan  Gal,  der 
solgte  det  sidste  Maal  Jord  for  at  skaffe  sig  aandelig  Fusel.  Selv  Stats- 
mændene, som  endelig  saa  sig  nødt  til  ved  sirænge  Forbud  og  Kon- 
fiskation at  sætte  Bom  for  Ondet,  skrev  Ridderromaner  i  Smug,  og 
Kejser  Karl  V„  der  sirængi  havde  forbudt  den  fordærvelige  Literatur 
ved  sit  Hof,  havde  Don  Belianis  af  Grækenland,  den  mest 
monstrøse  af  alle  Ridderbøgerne,  gemt  under  sin  Hovedpude. 

Alligevel  maatie   der  Cervantes'    Humor  og  bitre   Rod  i  Virkelig- 
hedens Grund  til  for  at  skabe  Tidens  Karikatur.  Alle  de  andre  Digtere 

red  den  høje  Skole;  der  var  end  ikke  Antydninger  for  ham  at  bygge 
videre  paa,  Don  Quijote-Skikkelsen  sprang  fuldt  rustet  ud  af  hans  egen 
Pande.  Han  har  hverken  haft  Forbilleder  eller  Efterlignere. 

Saa  modent  og  genialt  gennemført  var  denne  Karikatur,  at  den  vir- 
kede som  et  Kølleslag  paa  hele  Samfundet.  Don  Quijote  drog  virkelig 
ud  og  rensede  Landet  for  Trolde  og  enøjede  Jætter,  fældede  det 
Fantasiuhyre,  som  havde  usurperet  Magten  og  satte  atter  den  sunde 
Fornuft  paa  Tronen;  Enkerne  og  de  Faderløse  nød  godt  deraf  —  og 
de  Gældbundne.  Ved  Bogens  Fremkomst  var  det  forbi  med  Ridder- 
bøgerne for  bestandig,  der  udkom  ingen  ny,  og  de  gamle  optryktes  ikke 
mere.  Saa  knusende  faldt  Slaget.  Bogen  om  Ridderen  af  den  bedrøve- 
lige Skikkelse  blev  den  sidste  Ridderroman. 

Men  Don  Quijote  rummer  mere  end  dette,  eller  vilde  dens  Læs- 
ning have  været  endt  med  Ridderromanernes  Udryddelse  og  den  selv 
nu  kun  haft  historisk  Interesse.  Denne  Bog,  som  Barnet  kan  forstaa 
og  de  lærde  aldrig  bliver  trætte  af  at  udlægge  paa  ny,  vokser  med  dem, 
der  faar  den  i  Hænde.  Der  hvælver  sig  Himmel  over  Himmel  i  den; 
sprænger  man  én,  er  der  en  ny  ovenover.  Denne  Ridder  uden  Frygt 
og  Dadel  svæver  over  den  spanske  Nation  som  dens  Karikatur  gen- 
nem alle  Tider  —  og  ikke  alene  som  dens  Karikatur,  men  som  Symbol 
paa  dens  bedste  Egenskaber,  dens  storladne  Uegennytte,  dens  Ridder- 
lighed, Nøjsomhed  og  fintmærkende  Æresfølelse.  Thi  med  al  sin  Latter- 
lighed er  Don  Quijote  baade  stor  og  god;  hans  Hjærte  er  varmt,  der 
er  ikke  Plet  paa  hans  Karakter.  Hans  Forstand  er  skarp,  hans  Dømme- 
kraft klar  og  fordomsfri  —  undtagen  i  Forhold  til  hans  fikse  Ide.  Hans 
Landsmænd  slipper  aldrig  uden  om  ham  og  bør  heller  ikke  ønske  sig 
det;  naar  han  lærer  at  tøjle  sin  Indbildningskraft,  har  Jorden  ikke 
hans  Mage. 

Det  blev  imidlertid  en  Sag  mellem  Spanierne  og  ham,  for  os  andre 
kunde  det  kun  have  etnografisk  Interesse.  Men  Don  Quijote  er  større 
endnu.  Tider  og  Retninger  og  Enkeltmænd  har  set  hver  sit  i  Bogen.  Man 
har  fortolket  den  som  et  politisk  Smædeskrift  over  Karl  V.,  som  et 
Angreb  paa  Kristendommen,  et  demokratisk  Stridsskrift,  et  revolutionært 
Indlæg  i  det  sociale  Spørgsmaal  o.  s.  v.  Den  er  intet  af  det  —  og  det 
altsammen!  Fordi  Cervantes  —  bortset  fra  den  mere  udvendige  Plan, 
Angrebet  paa  Riderromanerne  —  har  villet  tegne  Mennesket,  og  har 
mægtet  det.  Alt  det  andet  flyder  deraf  —  helt  organisk.  Fordi  hans 
Menneskekundskab  var  saa  bitterlig  rig,  hans  Livsanskuelse  saa  stor- 
slaaet  og  rundhaandet. 

Ingen  anden  Digter  har  skabt  en  Menneskikkelse  som  denne,  saa 
overmægtig  stor  og  elendig  lille.  Med  sin  overspændte  Hjærne  ding- 
lende i  Skyerne  og  den  tunge  Jordklump  Sancho  Panza  hængende  ved 
sine  Fødder  slæber  Don  Quijote  sig  hen  overjorden  som  en  ballon 
captif,  evigt  slidende  i  sin  Kontravægt  for  at  frigøre  sig  og  forsvinde 
helt  i  Skyerne.    Hvilken  ørkesløs,  næsten  guddommelig  Stræben!    Og 

midt  i  den  straaler  al  jordisk,  menneskelig  Mildhed  af  ham  —  han  vil 
beskytte  Barnet  og  den  værgeløse  Kvinde.  Slaas  vil  han  ogsaa  til  en- 
hver Tid  —  men  kun  for  at  skabe  Fred  paa  Jorden! 

Don  Quijote  er  Mennesket,  indtil  Forrykthed  befængt  med  alle 
Menneskenes  ædle  Daarskaber.  Trods  alt  er  i  ham  legemliggjort  alt 
det,  Menneskene  i  deres  bedste  Øjeblikke  har  Raad  til  at  sætte  højest. 
Han  repræsenterer  den  Dag  i  Dag  alle  vore  Idealer  —  den  højeste 
Stræben,  den  der  karikerer  sig  selv  fra  Slægt  til  Slægt,  fordi  den  be- 
standig falder  lige  plat  til  Jorden.  Han  tog  Lænkerne  af  Tugthusfangeme 
og  satte  dem  i  Frihed,  og  da  man  bebrejdede  ham  hans  Handling 
svarede  han:  Mig  er  det  nok,  at  de  lider,  jeg  spørger  ikke,  hvad  de 
har  forbrudt !  —  Bagefter  stenede  Tugthusfangeme  ham.  Cervantes  har 
naglet  ham  til  Korset,  med  en  Røver  paa  hver  Side. 

For  alt  dette  er  det  vel  vi  elsker  denne  Skikkelse,  og  elsker  ham 
højere  jo  mere  vi  har  lét  af  ham.  Bogen  selv  aander  den  store  Melan- 
koli, men  hvad  gør  det?  man  kan  tidsnok  se  saa  dybt  i  Tilværelsen, 
at  man  glemmer  at  le. 

Cervantes  selv  lo  aldrig,  han  smilede  blot  —  med  sit  store  triste 
Smil.  Men  hans  Blik  er  ogsaa  som  en  Moders  —  alle  føler  sig  vel 
under  det. 


Fra  Galleriet. 


Afslutning. 

Hvis  jeg  var  Skuespiller,  vilde  jeg  ogsaa  saamænd  ofte  sidde  her  paa  mit  Galleri 
være  Direktør.  Jeg  ved  ikke,  om  jeg  vilde  og  genere  mig,  fordi  de  fortræffelige  Damer 
slutte  mig  til  de  otte,  der  har  Hus  og  Mod  og  Herrer  dernede  paa  Scenen  skal  gaa 
og  Skuespillere,  eller  til  Hr.  Fjelstrup,  der  og  slide  i  det,  da  dog  sikkert  deres  Hu 
har  Mod  men  intet  Hus  og  ingen  Skue-  staar  til  noget  ganske  andet.  Jeg  dumpede 
spillere,  eller  Hr.  Adolf  Jensen,  som  ingen  forleden  Dag  ind  til  „Aprilsnarrene"  paa 
Mod  har  men  derimod  et  Privilegium,  eller  det  kgl.  Teater,  *  og  jeg  saa  —  bogstavelig 
til  Frk.  Antonsen,  der  i  Anledning  af  sit  saa  —  Sveden  hagle  af  Hr.  Olaf  Poulsen, 
Skuespillerlivs  25  Aars  jomfruelige  Er-  Hr.  Zangenberg  og  Hr.  Poul  Nielsen,  me- 
faringer  søgte  sig  en  Mand  med  Indflydelse  dens  de  sprang  op  og  ned  i  Kurven,  jeg 
paa  det  kgl.  Teaters  Direktion  —  alt  det  saa  vor  Scenes  store  Komiker  ødsle  sin 
er  jo  saa  fristende,  at  det  er  svært  at  vælge,  Vittighed  paa  en  ganske  almindelig  Klovn- 
men  det  ved  jeg,  at  Pokker  skulde  være  figur,  jeg  saa  Hr.  Zangenberg  kæmpe  med 
Skuespiller!  Er  der  noget  saa  værgeløst  den  flove  Snedker,  og  Hr  Nielsen,  der 
som  en  Skuespiller,  der  maa  følge  ethvert  har  skabt  saa  megen  stilfærdig  Kunst, 
af  Direktionens  gale  Luner  og  gentage  i  fjolle  rundt  som  en  Skoledreng  —  og  jeg 
det  uendelige  et  gammelt  Skuespils  Ord,  skammede  mig  paa  deres  Vegne.  Og  Pub- 
som  ikke  mere  har  nogen  Brod,  eller  lære  likums  Latter  syntes  mig  ligefrem  grusom, 
udenad,  hvad  den  første  den  bedste  Digter  thi  det  er  den,  som  tvinger  disse  Menne- 
skriver  ned,  lære  udenad,  nej,  leve  sig  ind  sker  til  at  blive  ved,  og  det  er  den,  som 
i  og  besjæle  og  give  Legeme  og  hvad  det  lader  Fru  Block  spille  Trine  saalænge,  at 
nu  ellers  hedder  i  Jargonen.  Ja,  jeg  kan  der  snart  ikke  er  andet  end  St.  Veitsdans 

tilbage  af  den  oprindelig  saa  nydelige  Præ- 
station. Hvilken  Forbandelse  at  være  Skue- 
spiller! 

Tænk  paa  „Ole  Lukøje*' !  Det  kan  være 
meget  godt,  at  Vilh.  Andersen  paa  Fest- 
aftenen søgte  at  redde  sig  selv  ved  at  er- 
klære Stykket  for  „rædsomt"  —  det  var 
overhovedet  det  karakteristiske  ved  H.  C. 
Andersen-Festerne,  at  de  agerende  uvilkaar- 
ligt  tog  alskens  Reservation  — ,  men  nu 
Skuespillerne!  De  fik  ikke  Lov  til  at  gaa 
fVem  til  Rampen  og  sige  rædsom  (og  de 
kunde  heller  ikke  have  gjort  det  saa  fint 
og  overlegent  som  Dr.  Andersen).  De 
havde  gaaet  dér  Dag  efter  Dag  og  indstu- 
deret dette  Stykke,  og  nu  skulde  de  oven 
i  Købet  spille  saaledes,  at  det  kunde  blive 
en  Sukces,  der  tvang  dem  til  at  gentage 
disse  Ord,  saalænge  der  er  et  artigt  Barn 
i  København,  hvis  Karakterbog  skal  be- 
lønnes. Og  saa  har  endda  Direktionen 
været  saa  raffineret  at  sætte  Aldersgrænsen 
ned  —  Hr.  Liebmann  skal  være  Skorstens- 
fejer, Hr.  Olaf  Poulsen  Blake  for  Patte- 
børnene. Og  Hr.  Jemdorif  skal  Aften  efter 
Aften  trække  i  de  hvide  Klæder  for  at 
være  Dagdriveren,  der  siger  Ting,  som 
ligger  over  Børnenes  Horisont,  og  ikke 
forstaas  af  de  Voksne,  fordi  der  ingen  Me- 
ning er  i  dem.  Ja,  jeg  kunde  saamænd 
græde  Blod  over  Hr.  Jerndorff  —  saa  fint 
dannet  en  Mand,  saa  klassisk  en  Fortolker 
af  vort  Sprog,  en  Kunsmer,  som  tager  sin 
Opgave  saa  alvorligt  og  som  virkelig  ogsaa 
spiller  Dagdriveren  med  Omhu  og  synger 
med  Smag  og  netop  derfor  blotter  Rollens 
Tomhed.  Men  Folk  ler!  Hvis  Dr.  Andersen 
troer,  at  han  gjorde  sig  populær  ved  at 
sige  „rædsom"  om  „Ole  Lukøje"  hin 
mindeværdige  Aften,  saa  tager  han  ganske 
fejl.  Nej,  nej,  PubUkum  var  indigneret. 
„Ole  Lukøje"  er  netop  Poesi!  Da  Fru 
Neiiendam  sang  den  lille  Aftensalme  i 
første  Akt,  saa  jeg  alle  Hovederne  nede 
paa  Gulvet  bevæge  sig  fromt  i  Takt,  gamle 
Syndere  af  mit  nære  Bekendtskab  foldede 
Hænderne  og  mumlede:  Poesi!  Han  var 
dog  Digter,  sagde  de  til  deres  Koner,  me- 
dens de  snød  Næserne  demonstrativt  og 
bebrejdede  sig  selv  i  Stilhed,  at  de  havde 
sprunget  Avisernes  Festartikler  over.  Saa 
nemt  er  det  at  overliste  Publikum  ved  en 
Smule  sentimental  Melodi.  Og  al  denne 
Overflade-Rørelse,  der  fylder  saa  mange 
Tilskuere  med  Vellyst,  fordi  de  instinkt- 


mæssigt i  Kunsten  som  i  Livet  skyer  det, 
som  fordrer  Hengivelse  og  Arbejde,  al 
denne  Barnelatter  og  Skillingssentimenta- 
litet,  som  Skuespillerne  tvinges  til  at  frem- 
kalde, bliver  Teatrets  Fjende  den  Dag,  det 
virkelig  vil  vove.  „Ole  Lukøje"  er  visselig 
et  rædsomt  Stykke,  thi  det  gør  Lykke  selv 
paa  det  kgl.  Teaters  Scene,  hvor  det  højst 
burde  være  spillet  den  ene  Festaften.  Og 
hvis  saa  endda  Teatret  havde  taget  det  hele 
med  et  Smil  og  lavet  Bømekomedie !  Lige- 
som i  „U  lysses  von  Ithacia"  skulde  der 
have  været  Teater  paa  Teatret,  et  Dukke- 
teater med  barnlige  Effektmidler  og  ikke 
hele  den  Brandalvor,  som  nu  hersker,  og 
Ballet- Primadonnaer  og  en  veritabel  San- 
ger til  at  synge  Kukkuk  faldera!  Derfor 
vilde  det  ogsaa  være  uretfærdigt  at  kriti- 
sere Skuespillerne,  de  gjorde,  hvad  de 
kunde.  Men  Dr.  Mantzius  var  den  klogeste 
—  han  afgav  „Dagdriveren". 

Imidlertid  er  der  jo  heldigvis  et  andet 
Publikum  i  det  kgl.  Teater  end  Festpubli- 
kummet til  de  forhøjede  Priser.  Der  er 
sket  det  mærkelige,  at  et  moderne  Skue- 
spil har  gjort  Lykke,  skønt  det  hverken  er 
Farce  eller  Begrædelse,  men  ram  Satire. 
Jeg  tænker  mig,  at  Henri  Nathansons  „Mor 
har  Ret"  giver  Skuespillerne  nogen  Re- 
vanche for  al  den  megen  Barnekomedie. 
Her  er  da  noget  at  tage  i,  en  rap  Kone, 
en  Struggler,  en  stakkels  Lærer,  en  natur- 
lig lille  Husmoder,  et  gammelt  Vrag  — 
naa  ja,  ophøjet  er  det  jo  ikke,  men  det  er 
da  levende  Mennesker,  som  Skuespillerne 
kan  have  truffet  saa  godt  som  vi  andre 
(og  hvor  havde  Fru  Neiiendam  ikke  truflfet 
den  gamle  Embedsmandshustru !)  og  som 
de  kan  fremstille  uden  at  man  kommer  til 
at  tænke  paa  den  populære  Definition  af 
Komedie  som  Skaberi.  „Mor  har  Ret" 
gjorde  altsaa  Lykke.  Det  var  det  hjemlige, 
som  vandt  Sejren.  Der  var  i  Replikkerne 
og  bag  Replikkerne  just  den  Malice  og  det 
Herregud,  som  overfladisk  set  passer  til  en 
Tid  som  vor,  hvor  vi  begræder  de  Døde,  taler 
til  Ungdommen  om  Ploug  og  Hørup  og  dis- 
kuterer de  magthavende  Ringheders  Fortid. 
Stykket  er  blevet  til  i  en  Pause,  hvor  man 
fristes  til  bare  at  sige  Herregud.  En  stakkels 
Timelærer,  der  et  Par  Dage  gør  Oprør  mod 
sin  Skoledirektør,  og  som  ender  med  at 
krybe  til  Korset  (det  er  nemlig  Religions- 
undervisningen, det  gælder)  —  Herregud 
ja,  det  er  hele  Stykket,  der  er  ingen  Løn- 

dom  i  det,  det  spirer  ikke  i  Bunden,  saa- 
ledes  som  der  selv  i  Pauserne  forberedes 
noget  i  os  og  omkring  os.  Men  bag  det 
Herregud  i  „Mor  har  Ret"  ligger  blot  et 
nyt  af  samme  Slags.  Derfor  bliver  Til- 
skuerne og  Skuespillerne  meget  hurtigere 
færdige  med  Stykket  end  Forfatteren.  Og 
alligevel  havde  det  kgl.  Teater  Ret  i  at 
spille  dette  nye  Skuespil.  Det  var  da  ende- 
lig et  Arbejde,  der  var  færdigt,  hver  Re- 
plik gennemskrevet,  hver  Person  skarpt 
opridset,  her  var  en  ganske  bestemt  Tone 
holdt  —  tænk  blot  paa  Dagmarteatrets  to 
Nyheder  „Vore  Kælebørn"  og  „Pro  Pa- 
tria"  og  mærk  Forskellen  (men  til  andet 
egner  de  to  Skuespil  sig  heller  ikke  og 
lad  dem  nu  hvile). 

Men  Sorrig  og  Glæde  de  vandrer  til- 
.  hobe,  og  efter  at  det  kgl.  Teaters  Skue- 
spillere havde  glædet  sig  og  Publikum 
med  det  danske  Skuespil,  fik  de  og  det 
„Labyrinten"  af  Paul  Hervieu.  Ak,  hvor 
sad  man  ikke  og  savnede  en  Konferencier, 
der  ligesom  ved  Andersen-Festen  kunde 
sige  det  forløsende :  rædsom !  Det  vil  sige. 
Arrangementet  skulde  være  noget  ander- 
ledes: Konferencieren  skulde  først  træde 
frem  efter  Tæppets  Fald,  dengang  de  af 
Tilskuerne,  der  ikke  var  i  Færd  med  at 
bringe  deres  Kæbeben  i  Led  igen,  hyssede, 
og  saa  skulde  han  sige  saadan  noget  som : 
Deres  Majestæter! 

(Buk  til  højre) 
Mine  Damer  og  Herrer! 
(Buk  ligeud). 

Det  var  rædsomt!  Har  De  kendt  Mage! 
Hvad  er  det,  vi  har  set!  En  Kirkegang, 
en  Fastepræken  om  det  forslidte  Tema,  at 
en  Mand  og  hans  fraskilte  Hustru  mødes 
ved  deres  dødssyge  Barns  Leje  og  falder 
i  hinandens  Arme.  Og  udenom  det  en 
Masse  katolsk  Begrædelse  og  krænket 
Ædelhed.  Hvad  Grund  har  Teatret  haft  til 
at  spille  dette?  Der  er  flere  Grunde.  For 
det  første  er  det  oversat  af  en  Skuespiller- 
indemand, hvis  Kone  har  en  Rolle  (An- 
tonsen har  Ret),  dernæst  er  det  det  daar- 
ligste  Stykke  af  den  fortræffelige  Forfatter 
Hervieu,  hvis  udmærkede  Skuespil  Teatret 
har  ignoreret,  og  endelig  har  det  to  Gammel - 
dameroller  for  Teatrets  yngre  Skuespiller- 
inder. Den  unge  Kone  spilledes,  som  De 
bemærkede,  af  Fru  Hennings.  Kan  De 
finde  ud  af  den  Labyrint?  Kan  De  forstaa, 
hvorfor  Stykket  hedder  „Labyrinten"?  La- 


byrinten betyder  paa  Dansk  den  forkerte 
Verden  —  man  tror,  man  er  ved  Udgan- 
gen, og  saa  er  man  i  Centrum,  man  gaar 
til  højre,  hvor  man  skulde  gaa  til  venstre 
— ,  og  ud  fra  denne  Fortolkning  har  Teatret 
indstuderet  Stykket.  Det  lette  var  tungt,  og 
de  unge  var  gamle,  og  de  gamle  var  unge. 
Hr.  Neiiendam,  der  skulde  være  Kraften, 
var  blød  (naar  den  udmærkede  Skuespiller 
er  daarlig,  saa  er  han  det  ogsaa),  Hr. 
Liebmann,  der  skulde  være  Vegheden,  var 
arrig  (han  hævnede  sig  for  Skortensfejeren). 
Hvor  der  skulde  konverseres,  blev  der 
præket,  hvor  der  skulde  prækes,  blev  der 
messet,  og  midt  inde  i  det  hele  en  veri- 
tabel spiritistisk  Seance  i  dæmpet  Belys- 
ning og  med  sagte  Mumlen,  hvor  Fru  Sin- 
ding var  Mediet  i  kulsort  Gevandt  og  Fru 
Hennings  Aanden  Klavs  Bendixen  i  sne- 
hvidt —  kort  sagt  den  forkerte  Verden! 

Saadan  vilde  Konferencieren  have  talt, 
hvis  det  havde  været  en  Festaften  i  det 
kgl.  Teater.  Nu  overlod  Teatret  det  til  Pub- 
likum selv  at  sige  rædsom. 

„Labyrinten"  blev  altsaa  ikke  den  Knald- 
effekt, der  skulde  slutte  Sæsonen  virknings- 
fuldt. 

Ogsaa  paa  de  andre  Teatre  mærkede 
man  en  Opvaagnen  af  den  onde  Sam- 
vittighed. 

Dagmarteatret  spillede  det  franske  Skue- 
spil „Den  skjulte  Fjende",  Casino,  der 
ubetinget  er  faldet  mellem  Røvere,  maatte 
for  sidste  Gang  vende  Lommerne  og  se: 
ud  faldt  „En  Søndag  paa  Amager",  Folke- 
teatret f)k\ed  „En  Lektion"s  Sukces  Tid 
til  at  indstudere  „Agnete"  af  Amalie  Skram 
—  herom  vil  jeg  skrive,  alt  det  andet  har 
jeg  allerede  glemt. 

Aftenen  „Agnete"  paa  Folketeatret  hand- 
lede om  to  Ting:  om.  en  stor  Forfatterinde 
og  om  en  stor  Skuespillerinde,  der  blev  Di- 
rektrice og  dog  endte  som  Skuespillerinde 
(det  lyder  som  et  Eventyr,  men  der  er  jo 
ogsaa  noget  eventyrligt  ved  Kunsten). 

Af  alle  Amalie  Skrams  Værker  er  „Ag- 
nete" maaske  det  Værk,  som  tydeligst  be- 
lyser hendes  Væsen:  hendes  vilde  Trods, 
hendes  Godhed,  hendes  Uretfærdighed  mod 
Mændene  og  hendes  forunderlige  Oprinde- 
lighed som  Digter.  „Agnete"  er  et  Drama, 
der  synder  mod  alle  de  „Love",  som 
i  Tidens  Løb  er  opstillede,  og  som  Pe- 
danterne kan  paa  deres  Fingre.  Stykket 
er  et  Udsnit  af  Livet  smidt  op  paa  Scenen; 

saaledes  som  disse  Mennesker  levede  i 
Forfatterindens  Hjæme,  saaledes  lever  de 
paa  Scenen,  og  der  er  hverken  taget  Hen- 
syn til  Forberedelse  eller  Aktslutning,  der 
beregnes  ikke  „klogt",  der  er  hverken 
Begyndelse  eller  Ende.  Men  er,  nøjere 
beset,  ikke  hele  Amalie  Skrams  Forfat- 
terskab saaledes?  Hun  lærte  aldrig  at 
digte.  Hvad  hun  saa,  det  beskrev  hun. 
Romanen  dannede  sig  af  sig  selv,  og  hvis 
der  ingen  „Roman"  blev  af,  var  det 
Læserens  egen  Fejl.  Hun  var  en  Natur- 
digter, der  var  intet  Mellemled  mellem 
hendes  Erfaring  og  hendes  Poesi,  Livet 
strømmede  voldsomt  som  et  Vandfald  ind 
i  hendes  Bøger.  Og  fordi  hendes  Blik  var 
saa  gennemtrængende  og  hendes  For- 
staaelse  saa  genial,  fik  hendes  Skildringer 
netop  det  altomfattende  Omfang,  der  kende- 
tegner Kunsten  i  Modsætning  til  Dilet- 
tantens tilfældige  Arbejde. 

Og  derfor  er  et  Skuespil  som  „Agnete" 
ikke  ældet.  Alt  ældes  undtagen  Livet.  Selv 
den  kunstfærdigst  udarbejdede,  klogest  ud- 
tænkte, snildest  forberedte  Replik  bliver 
gammel  og  graa,  men  Livets  Ord  bliver 
evindelig.  Med  uendelig  Klarhed  dukker 
Agnete  frem  af  det  brusende  Liv.  En 
Kvinde,  i  hvis  Øjne  Rædslen  fra  Dybet 
stirrer  os  i  Møde,  og  i  hvis  Hjærte  Mindet 
om  Solen  endnu  gløder.  Hun  elsker  Livet, 
hun  elsker  Menneskene,  hun  udbreder 
om  sig  al  en  betydelig  Kvindes  Trylleri, 
hendes  Evne  til  at  elske  i  ydmyg  Hen- 
givelse og  i  sejersbevidst  Stolthed  er  ube- 
rørt af  hendes  Erfaringer  fra  Mænds  taabe- 
lige  Forelskelser,  og  dog  maa  hun  leve  i 
Dybet  blandt  tarvelige  Mennesker  og  paa 
den  hæsligste  Vis  stjæle  de  Penge,  hun 
ikke  kan  undvære.  Og  hende  maaler  Fru 
Skram  saa  med  den  borgerlige  Alen,  og 
hun  viser,  hvor  lille  hun  bliver  efter  dette 
Maal.  Hvor  er  saa  Fejlen?  Har  den  al- 
mindelige Moral  Ret,  naar  den  forstøder 
Agnete?  Har  den  Mand  Ret,  som  trods 
sin  Kærlighed  ikke  kan  knytte  Agnete  til 
sig,  fordi  hun  har  forsyndet  sig  mod  de 
borgerlige  Love?  Nej,  Amalie  Skram  spør- 
ger ikke,  hun  peger  blot  med  uendelig 
Medfølelse  paa  Smærten  i  Agnetes  Øjne, 
da  Solen  slukkes  i  hendes  Hjærte,  og  hun 
synker  til  Bunds.  Hvad  gør  saa  det,  at  den 
Mand,  som  forskyder  hende,  er  skildret  uden 
den  underfundige  og  forfærdelige  Forstaa- 
else,  hvormed  Ibsen  skildrede  Helmer,  Bil- 


ledet af  hende  er  uberørt  deraf,  og  saa  stærk 
er  Agnete,  at  vi  tilgiver  ham.  Sejrherren, 
der  har  saa  uendelig  Ret,  og  giver  ham 
alle  de  gode  Egenskaber,  Fru  Skram  glemte 
at  give  ham  —  fordi  Agnete  elsker  ham. 

Fru  Nansen  spillede  Agnete.  Hvilket 
tomt  Ord  er  ikke  dette  „spillede".  Det  er 
et  Ord  for  Parketterne,  for  alle  de  kloge 
Hoveder,  der  saa  snart  Tæppet  er  faldet 
kan  bedømme  det  Hele,  her  var  for  meget, 
dette  var  fuldendt,  dette  skulde  være  ander- 
ledes og  den  Haandbevægelse  skulde  hellere 
have  været  saaledes.  Oprigtig  talt:  det 
vilde  være  mig  umuligt  at  deltage  i  dette 
Kor.  Naar  jeg  ser  god  Kunst  paa  en 
Scene,  kan  jeg  ikke  bedømme  Enkelt- 
hederne, thi  saa  føler  jeg  mig  som  overfor 
Livet.  Fru  Nansen  spillede  ikke  Agnete. 
Hun  var  et  Menneske,  hvis  Bevægelser, 
hvis  Minespil,  hvis  Tonefald  var  saaledes, 
som  de  var,  jeg  har  ikke  mindste  Trang 
til  at  kritisere,  ligesaa  lidt  som  jeg  i  Livet 
gaar  hen  til  en  Kvinde,  jeg  ser  sidde  for- 
tvivlet, og  siger :  undskyld,  Frue,  men  troer 
De  ikke,  det  vilde  være  mere  virknings- 
fuldt, hvis  De  støttede  Hovedet  paa  højre 
Haand  i  Stedet  for  paa  venstre?  eller  om- 
vendt: kære  Frøken,  hvor  er  dog  Deres 
Blik  gribende  her  i  Deres  Fortvivlelse. 

Fru  Nansen  havde  forstaaet  Fru  Skram, 
saaledes  som  kun  en  Kvinde  kan  forstaa 
en  Kvinde.  Hun  forklarede  for  os  Mand- 
folk al  den  Rædsel  og  hele  den  Lykke, 
som  er  Agnete.  Og  hun  forklarede  det 
med  de  tusinde  Uvilkaarligheder,  med  de 
Glimt  i  Øjnene,  med  den  Sitren  omkring 
Munden,  med  de  Hændernes  og  Fingrenes 
hastige  og  uoverlagte  Bevægelser,  som  ligger 
skjulte  i  Agnetes  Replikker,  flagrer  omkring 
alle  hendes  Scener  og  som  Amalie  Skram 
saa,  dengang  Ordene  fløj  fra  hendes 
Hjærne  og  Hjærte  ned  paa  Papiret.  Kun 
i  saadanne  lykkelige  Øjeblikke  giver  Skue- 
spilleren Digtningen  det  Plus,  der  gør  det 
muligt  at  anvende  Ordet  Kunst  om  Skue- 
spilleriet,  thi  Skuespilleren  er  da  ikke  For- 
tolker men  en  Medarbejder,  som  skaber 
ud  af  sit  eget  Liv. 

„Agnete"  er  Liv,  Fru  Nansens  Frem- 
stilling var  Liv,  Liv  mod  Liv,  der  fik  os 
alle  til  at  tie,  drog  alle  Blikke  mod  Scenens 
Rum,  skabte  i  Teatret  den  forunderlige 
Lytten,  som  vi  i  Hverdagen  kun  viser  mod 
det,  der  angaar  os,  eller  naar  et  skønt 
Natursyn  hæver  os  ud  over  os  selv. 

Saaledes  tog  Fru  Nansen  da  Afsked  med 
Folketeatret.  Denne  Aften  var  baade  et 
Forsvar  og  en  Anklage.  Et  Forsvar,  fordi 
den  beviste,  at  Folketeatret  udmærket 
kunde  være  blevet  den  literære  Scene, 
paa  hvilken  der  voves,  sejres  og  tabes  i 
Navnet  af  den  evige  Fornyelse,  der  ikke 
kan  savnes  i  Kunsten.  „Agnete**,  som  da 
Stykket  var  nyt  havde  en  Fiasko  paa 
Dagmarteatret,  virkede  ikke  blot  i  Kraft 
af  Titelrollen,  men  Fru  Orlamundt,  der 
ligesom  hin  sjældne  Blomst  „Nattens 
Dronning**  kun  udfolder  sig  med  lange 
Mellemrum,  gav  en  fortræffelig  Fremstilling 
af  den  sløje,  forfængelige  og  fejge  Boheme- 
hustru,  Hr.  Johs.  Nielsen  havde  skabt  et 
fortrinligt  Sammenspil,  Frk.  Sigrid  Ander- 
sen, der  er  den  elskeligste  af  alle  vore 
Skuespillerinder,  fortættede  i  sit  Udseende, 
sit  Blik  og  sin  Stemme  alle  Veninders 
Ømhed,  Hr.  Rung,  Hr.  Tscheming,  Frk. 
Betty  Meyer  alle  var  de  udmærkede  og  af 
de  andre  var  der  ingen,  som  ødelagde, 
undtagen  Hr.  Lindstrøm.  Men  Hr.  Lind- 
strøm var  i  sin  gode  Ret.  Han  sagde 
tydeligt  gennem  sin  Fremstilling  af  den 
vrede  Onkel:  lad  os  bare  lade  være  med 
at  skabe  os  saadan,  at  vi  ikke  skaber  os. 
Er  det  ikke  „Folketeatret**,  der  har  været 
den  stærkeste?  Hvor  er  de  henne  alle 
de  Drømme,  som  de  unge  Digtere  og  den 
nye  Generation  af  Tilskuere  drømte  om 
„Folketeatret**?  Hvor  er  det  nye  Reper- 
toire og  den  nye  Spillemaade?  Færdig 
kære!  Klem  paa  Basunen  og  lad  os 
larme. 

Det  er  sandt,  og  denne  Aftens  Sejr  for 
de  kunstneriske  Bestræbelser  paa  Folke- 
teatrets Scene  berettiger  ganske  vist  de 
Forhaabninger,  der  stilledes  til  den  nye 
Direktion,  men  den  betyder  for  Teatret 
intet.  Og  den  undskylder  ikke,  at  det  be- 
nyttede Fru  Nansen  i  en  Række  Roller, 
der  kun  stillede  Fordringer  til  hendes  An- 
stand og  Bravour,  saa  at  vi  var  lige  ved 
at  glemme,  hvad  hun  var,  før  hun  blev 
Direktrice.  Da  hun  saa  endelig  paa  Husets 
Tærskel  vendte  sig  om  og  viste  os  Agnetes 
Træk  —  da  sejrede  hun  saa  skønt  og 
saa  ubestridt,  at  hun  rolig  kan  se  Tiden 
an.  Thi  nu  haaber  atter  vort  bedste  Publi- 
kum med  hende.  Og  Folketeatret  faar 
atter  sin  gamle  Scene  og  sit  gamle  Publi- 
kum.    Klem  paa  Basunen! 

Fru   Nansen  gaar,  de  otte  gaar,   Nr.  9 


Hr.  Fjelstrup  gaar,  en  hel  Mængde  andre 
Numre  gaar  med  de  andre,  og  paa  det 
kgl.  Teater  bliver  de  alle.  Det  er  Ud- 
sigterne for  næste  Sæson !  Labyrinter  paa 
det  kgl.  Teater,  Operette  paa  Kasino, 
Folketeater  paa  Folketeatret.  Alligevel 
er  der  Mulighed  for,  at  der  kan  komme 
noget  morsomt  ud  af  Sæsonen  —  det  staar 
til  Hr.  Martinius  Nielsen.  Hvis  jeg  var 
Skuespiller,  vilde  jeg,  som  jeg  vist  tidligere 
har  bemærket,  være  Direktør,  og  jeg  skulde 
nok  faa  Liv  paa  Dagmarteatret.  Jeg  vilde 
nemlig  regne  med,  at  naar  en  bestemt 
Kreds  af  Skuespillere  af  en  ufornuftig  og 
for  Kunsten  uinteresseret  Direktion  i  en 
Aarrække  er  blevet  benyttet  paa  samme 
Vis  i  et  Repertoire,  der  næsten  ikke  for- 
nyedes, saaledes  at  deres  hele  Aktion  er 
blevet  fastslaaet  og  kendes  ud  og  ind  af 
Tilskuerne,  da  vaagner  der  eller  kan  der 
vækkes  en  Trang  til  noget  Nyt.  Og  de 
skulde  faa  Nyt  paa  mit  Dagmarteater! 
Hele  Riis-Knudsens  Rustkammer  skulde 
plyndres  og  al  Verdens  unge  Talenter 
skulde  hentes  op  fra  Østergade,  som  de 
nu  gør  usikker  ved  deres  Hatte  og  Fjgur- 
frakker,  og  iklædes  Harnisker  og  Pikkel- 
huer,  og  de  skulde  rase  mod  hinanden, 
saa  Shakespeare,  Goethe,  Schiller  og 
Oehlenschlåger  for  i  Stumper  og  Stykker 
i  Hovedet  paa  Publikum.  Det  skulde  være 
et  rigtigt  Youpla -Teater  som  ude  paa 
Frederiksberg,  hvor  en  ung  Trup  netop 
sejrede,  fordi  alle  Medlemmer  lige  fra  ham, 
der  slog  Triangel  i  Orkestret,  til  Prima- 
donnaerne, spillede,  sang  og  dansede  som 
om  den  skinbamlige  Djævel  var  faret  i 
dem  alle  sammen,  og  som  man  kun  spiller, 
naar  man  spiller  Komedie  som  den  tørstige 
drikker  Vand.  Det  er  saadan  noget,  vi 
trænger  til.  Og  jeg  vilde  sidde  i  min 
Direktørstol  og  smile  faderligt  til  al  denne 
Ungdom  og  sige:  under  alle  disse  Gal- 
skaber lever  maaske  Talentet,  en  skøn 
Dag  bryder  det  frem,  hvad  gør  det  saa,  at 
Aviserne  er  overlegne  og  Publikum  ler, 
man  har  altid  været  overlegen  overfor  og 
let  af  det  nye,  det  gælder  blot  om  at 
haabe. 

Og  idet  jeg  trykker  denne  lysegrønne 
Krans  om  den  af  Skuespillere  og  Skue- 
spillerinder forladte  Martinius  Nielsens 
Pande,  trækker  jeg  mig  tilbage  fra  Galleriet, 
der  ikke  egner  sig  til  Sommerophold. 

Jonathan, 


Den  katholsk-sociale  Foreningsbevægelse 

i  Tyskland. 

Af  Hblge  Smith. 


Den  sociale  Bevægelse,  som  i  det  19de  Aarhundredes  sidste  Trediedel 
har  været  et  saa  mærkeligt  og  betydningsfuldt  Led  i  Katholicismens  Udvikling, 
har  vistnok  i  Tyskland  og  navnlig  i  den  vestlige  og  sydlige  Del  slaaet 
kraftigst  Rod.  Her  findes  da  ogsaa  Knudepunkterne  for  det  Net  af  katholske 
Folke-  og  Arbejderforeninger,  kristelige  Fagforeninger  og  Svende-,  Ynglinge-, 
Bonde-  og  Handelsforeninger,  som  strækker  sine  Grene  vidt  ud  over  hele 
Tyskland  og  paa  mange  Maader  knyttes  sammen  til  et  Hele. 

I  de  rent  faglige  Foreninger  arbejder  Katholikker  og  Protestanter  sammen, 
og  det  indskærpes  strængt,  at  alle  saadanne  er  „interkonfessionelle**.  Det 
er  ikke  muligt  at  fastslaa  Forholdet  mellem  de  protestantiske  og  katholske 
Medlemmers  Antal;  men  utvivlsomt  bestaar  de  kristelige  Fagforeninger 
aldeles  overvejende  af  Katholikker.  —  En  stor  Del  af  dem  er  samlet  i  en 
Fællesorganisation:  Gesamtverband  der  christlichen  Gewerk- 
»chaften  Deutschlands.  Af  de  190,000  Medlemmer,  som  alle  Forenin- 
gerne ialt  havde  den  1ste  April  1903,  tilhørte  45%  denne  Centralorga- 
nisation. De  første  kristelige  Fagforeninger  er  stiftede  i  1894,  og  Cen- 
traliseringsbestræbelserne,  der  begyndte  5  Aar  senere,  har  endnu  store 
Vanskeligheder  at  kæmpe  med. 

1904  talte  Foreningerne  203,000  Medlemmer.  De  socialistiske  Fag- 
foreninger havde  paa  samme  Tid   1   Million  Medlemmer. 

De  Formaal,  Fagforeningerne  forfølger,  er  foruden  Beskyttelse  ved  Af- 
slutning af  Arbejdskontrakter  og  Regulering  af  Arbejdsvilkaarene,  Arbej- 
dernes sædelige  og  kristelige  Udvikling,  —  Midlerne  er  dels  Arbejdet  paa 
at  udføre  den  allerede  bestaaende  Arbejderlovgivning  og  søge  denne  ud- 
videt, dels  Opdragelse  til  Selvhjælp.  Begge  Dele  søger  man  at  naa  gennem 
en  fast  og  omfattende  Organisation.  I  sit  Forhold  overfor  Arbejdsgiverne 
betoner  man  den  fredelige  Adfærd  og  holder  Strejker  og  sligt  tilbage  som 
sidste  Middel.  I  Modsætning  til  Socialisterne  benægter  man,  at  der  findes 
en  staaende  Klassekamp.  —  De  kristelige  Fagforeninger  er  upolitiske,  men 
absolut  antisocialistiske.  De  religiøse  og  sædelige  Opgaver  er  væsentligst 
overladte  de  katholske  Arbejderforeninger,  der  nøje  er  knyttede  til 
den  katholske  Kirke  og  dens  Præsteskab.  Disse  Arbejderforeninger  er  paa 
Pave  Leo's  Anbefaling  og  især  ved  Friherre  von  Kettelers  Virksomhed  stif- 
tede hovedsagentlig  under  „Kulturkampen*'  og  efter  Socialistlovens  Op- 
hævelse 1890,  men  har  dog  deres  Begyndelse  helt  tilbage  i  60eme.  — 
Ved  Siden  af  den  religiøse  Propaganda  udfører  disse  Foreninger  et  bety- 
deligt Oplysningsarbejde  i  Arbejderstanden  om  alt  det,  der  angaar  dens 
Stilling  i  Samfundet  og  det  økonomiske  Liv.  Herindunder  drager  man  Kendskab 
til  den  bestaaende  sociale  Lovgivning  og  Kritik  af  denne,  endvidere  Op- 
lysning om  Betydningen  af  Organisationen  af  Sygekasser,  Sparekasser,  Fag- 
foreninger o.  s.  V.  —  Virkemidlerne  er  „sociale  Undervisningskursus** , 
Enkeltforedrag,  den  katholske  Presse,  Brochurer  og  Flyveblade. 

En  mere  praktisk  og  agitatorisk  Virksomhed  drives  paa  mange  af  Mø- 
derne ved  Vedtagelsen  af  Resolutioner  om  udvidet  Arbejderlovgivning  og 
Koalitionsfrihed  samt  gennem  „Arbejdersekreteriateme**,  hvoraf  der  for  Tiden 

findes  7.  Disse  Sekreteriater  skal  først  og  fremmest  hjælpe  til  ved  Orga- 
niseringen af  Arbejderne;  men  dernæst  skal  de  ved  at  skaffe  statistisk 
Materiale  om  Arbejderforhold  og  Andragender  fra  Befolkningen  til  Veje 
hjælpe  de  arbejdervenlige  Rigsdags-  og  Landdagsmedlemmer  i  deres  Virk- 
somhed for  sociale  Reformer.  Et  af  Katholikkemes  Slagord  er:  „Social 
Skoling  af  Masserne!"  d.  v.  s.  Massernes  Dygtiggørelse  til  aktiv  Deltagelse 
i  det  sociale  Liv  f.  Eks.  ved  de  faglige  Organisationer,  Sygekasserne,  den 
sociale  Lovgivnings  Udførelse  i  Praksis  o.  s.  v.  —  denne  Dygtiggørelse 
er  Arbejderforeningernes  vigtigste  Opgave.  Medlemsantallet  var  1904 
220,000. 

Foreningsnettet  faar  sin  Afslutning  i  „Volksverein  ftir  das  katho- 
lische  Deutschland".  Denne  Forening  beskæftiger  sjg  baade  med  reli- 
giøse, sociale  op  politiske  Spørgsmaal.  Den  støtter  og  udbreder  overalt  de 
to  foran  omtalte  Arter  af  Foreninger;  men  den  strækker  sig  langt  videre 
end  disse  og  har  Medlemmer  af  alle  Samfundsklasser. 

I  Aaret  1890  udsendtes  en  Række  fremragende  tyske  Katholikker  et 
Opraab  om  at  samle  sig  i  en  katholsk  Centralorganisation  til  „Værn  mod 
Socialisterne,  som  nu  efter  Foreningslovens  Ophævelse  havde  frit  Spil." 
Heri  betegnes  Folkeforeningen  som  en  „Skandse  mod  Socialisternes  Ned- 
brydningsarbejde"  og  en  Propagandaforening  for  en  Socialreform  paa  den 
kristelige  Samfundsordnings  Grundlag.  Foreningen  er  udelukkende  katholsk, 
men  afholder  sig  fra  al  Polemik  mod  de  protestantiske  „Trosbrødre".  — 
Ved  Pengeunderstøttelser,  ved  personlig  Hjælp,  ved  en  rig  Flyveskrift-  og 
Pjecelitteratur  samt  endelig  gennem  den  katholske  Presse  og  sine  Bureauer 
kan  en  saadan  Organisation  tilvejebringe  en  Enhedsfølelse  og  et  Samarbejde 
mellem  det  katholske  Partis  forskellige  Dele,  som  ad  anden  Vej  var  uop- 
naaelig.  — 

Aarsberetningen  for  1902 — 03  viser,  at  Foreningens  Virksomhed  i  sit 
store  hele  kan  deles  i  to  Grene: 

Den  regelmæssige  oplysende  og  agiterende  Virksomhed  blandt  Arbej- 
derne og  den  øvrige  Befolkning  har  ligesom  i  tidligere  Aar  væsentligst  be- 
staaet  i  Hjælp  til  Dannelse  af  kristelige  Fagforeninger,  katholske  Arbejder- 
og  Folkeforeninger,  Udsendelse  af  Skrifter,  Afholdelse  af  Foredrag  og  Kon- 
gresser o.  s.  V.  —  Der  findes  30  Folkebureauer  foruden  Centralbureauet 
i  Miinchen-Gladbach.  Der  udsendtes  i  Aarets  Løb  13^«  Mill.  Eksemplarer 
af  Skrifter  (hvoraf  c.  7  Mill.  i  Anledning  af  Rigsdagsvalget),  og  der  blev 
afholdt  1353  Folkeforsamlinger. 

Rigsdagsvalgene  har  medført  en  mere  ekstraordinær  Virksomhed,  nemlig 
Agitationen  for  Centrum;  ved  denne  anvendtes  26  forskellige  Flyveskrifter 
(nu  sanHede  under  Titelen:  „Die  Sozialpolitik  der  deutschen  Centrums- 
partei");  allerede  disses  Titler  ere  oplysende,  f.  Eks.:  „Was  hat  Centrum 
fiir  die  Arbeiter  gethan?"  —  »Wie  sich  die  Sozialdemokratie  beim  neuen 
Zollgesetz  blamiert  hat!"  —  Desuden  afholdtes  der  et  Utal  af  Møder,  og 
Talere  blev  udsendte  udstyrede  med  „Material  fiir  Reden"  og  „Antworten 
auf  sozialdemokratische  Schlagw5rter".  —  Medlemsantallet  var  ved  Aarets 
Slutning  c.  300,000,  Tilvæksten  i  Aarets  Løb  90,000.  Foreningen  har 
størst  Udbredelse  i  det  preussiske  Rinland  (138,000),  mindst  i  det  „røde" 
Sachsen  med  kun  5,000  Medlemmer. 

I  Juni  1904  var  Medlemsantallet  steget  til  400,000,  alene  i  Rhinlandet 
var  Tilgangen  28,000. 

En  mere  omfattende  Karakter,  end  den  i  det  foregaaende  omtalte  For- 
eningsbevægelse,  har  det  Forsøg,   som  forrige  Efteraar  er  gjort  paa   at  til- 

vejebringe  en  Sammenslutning  mellem  alle  tyske  ikke-socialistiske  Arbejdere. 
I  Oktober  Maaned  afholdtes  en  „tysk  Arbejderkongres"  i  Frankfurt,  hvortil 
mødte  200  Deltagere  som  Udsendinge  fra  600,000  Arbejdere.  De  beteg- 
nede sig  selv  dels  i  Indbydelsen  til  Mødet,  dels  i  et  Telegram  til  Kejseren, 
dels  endelig  i  December  Maaned  ved  Overbringelsen  af  Mødets  Resolu- 
tioner til  Rigskansleren  som  tro  mod  Kejser,  Rige,  Fyrste  og  Fædreland 
og  som  „kristeligt  og  nationalt  tænkende  Arbejdere";  men  det  betonedes 
stærkt  paa  selve  Mødet,  at  det  var  en  ren  Arbejderbevægelse,  som 
ikke  skulde  give  sig  af  med  „Sozialistent5terei".  —  Det  positive  Resultat 
af  Kongressen  blev  3  Resolutioner  om  udvidet  og  ensartet  Forenings-  og 
Forsamlingsfrihed  over  hele  Riget,  om  Fagforeningernes  juridiske  Rettig- 
heder og  om  Oprettelse  af  Arbejdskamre.  Endvidere  skulde  et  Udvalg 
holde  Baandet  mellem  de  repræsenterede  Foreninger  vedlige,  og  man  be- 
sluttede at  søge  dannet  en  Fællesorganisation,  indenfor  hvilken  de  enkelte 
Foreninger  dog  skulde  staa  selvstændigt. 

Et  vil  man  kunne  se  af  alt  dette,  nemlig  at  det  store  tyske  Social- 
demokrati i  Arbejdernes  egne  Rækker  har  mægtige  Fjender,  Fjender  der 
er  stærke  ikke  blot  i  Tal,  men  .ogsaa  i  Sammenhold  og  ved  den  Støtte,  de 
faar  fra  andre  Lag  i  Befolkningen;  thi  den  Tone,  der  gaar  gennem  hele 
Bevægelsen  i  dens  Grund  er:  Kamp  for  Kristendommen  mod  Social- 
demokraterne. 


Verdens  Gang. 


Sverlgea Landsting.  ValfridSpång- 
berg:  Førstakammar-Gåmingar.  (Forlaget 
„Sjus'",  Stockholm  1905.) 

En  af  Sveriges  politiske  Forfattere  af 
udpræget  radikalt  Sindelag,  ValfridSpång- 
berg,  har  skrevet  en  Bog,  hvori  han  gen- 
nemgaar  det  svenske  Landstings  Behand- 
ling af  de  store  sociale  og  politiske  Strids- 
spøigsmaal)  lige  fra  dette  Ting  blev  til' i 
1866  og  ti!  nu.  Det  er  en  Bog,  som  er 
god  at  foa  Forstand  af;  det  var  at  ønske, 
at  vi  inden  længe  kunde  faa  en  lignende 
om  vort  eget  Landsting. 

Sveriges  Landsting  skabes  gennem  en 
Valgordning  af  lignende  aristokratisk  Ka- 
rakter, som  den  der  gælder  hos  os  ved 
Landstingsvalgene,  og  dets  Medlemmer  er 
gennemsnitlig  endnu  langt  mere  høj  for- 
nemme end  vore  Landstingsherrer.  Første- 
kammer deroppe  har  150  Medlemmer;  de 
vælges  af  Amtsraadene  og  af  de  fem  største 
Byer,  som  ikke  er  repræsenterede  i  Amts- 
raadene. Men  ved  Valgene  til  Amtsraadene 
har  Skatteyderne  Stemme  i  Forhold  til 
deres  Skat;  den,  som  betaler  ti  Gange  saa 
stor  Skat  som  en  anden  har  ogsaa  ti  Gange 
saa  mange  Stemmer.  Dog  kan  ingen  have 
over  500  Stemmer  eller  over  Vio  af  alle 
Stemmer  i  Kredsen.  I  Byerne  gaar  det  til 


paa  lignende  Maade,  dog  er  Grænsen  der 
100  Stemmer  eller  Vfto  af  Stemmerne. 

Gennem  denne  Valgret  har  man  sikret 
sig,  at  det  blev  et  lille  Faatal  af  dem, 
Livets  Goder  er  tildelt  mest  rundelig,  som 
fik  Lov  til  at  vælge  Landstingsmedlemmerne. 
Men  alligevel  var  man  bange  for,  at  disse 
ikke  skulde  blive  fine  og  fornemme  nok. 
Derfor  har  man  bestemt,  at  ingen  kan 
vælges,  som  ejer  mindre  end  80,000  Kr. 
eller  som  ikke  har  naaet  en  Aarsindtægt 
paa  mindst  4000  Kr.  Det  er  da  ogsaa  blevet 
en  Forsamling,  hvorover  der  hviler  baade 
Fødslens  og  Rigdommens  Glans.  Der  er 
tæt  med  Grever  og  Friherrer  i  Sveriges 
Landsting;  Storfabrikanter,  høje  Embeds- 
mænd og  værdige  Prælater  danner  Ram- 
men omkring  dem. 

Dette  Landstings  Historie  er  for  Hr. 
Spångberg  ensbetydende  med  dets  Synde- 
register. Punkt  for  Punkt  påaviser  han, 
hvorledes  det  har  staaet  Fremskridtet  imod, 
men  altid  været  redebont,  naar  Tilbage- 
gangssignaleme  lød.  Aldrig  griber  han  det 
i  at  tjene  Frisindets  Sag. 

I  Unionspolitiken  har  Førstekammer 
altid  stillet  sig  stejh  mod  de  norske  Krav 
om  fuld  Ligestilling;  den  Herskeraand, 
som  fra  gamle  Dage  raader  i  det  svenske 

Aristokrati,  har  her  bestandig  faaet  de 
stærkeste  Udtryk.  Og  ofte  har  man  slaaet 
paa  Sværdet.  Åkerhielms  berømte  Op- 
fordring om  at  skabe  en  Hær,  itied  hvil- 
ken man  kunde  „tala  svenska  åt  både 
øster  og  vester**  foldt  i  den  allerbedste 
Jord  i  det  høje  Ting.  Og  i  god  Overens 
stemmelse  dermed  har  Førstekåmmer  be- 
standig ivret  for  mere  Mi  li  tær  væsen. 
Det  er  lykkedes;  Tjenestetiden  er  for- 
svarlig forlænget,  og  Udgifterne  er  drevet 
svimlende  højt  til  Vejrs.  Spångbei^  sam- 
menfatter Kamrets  Stilling  til  Hær  og 
Flaade  deri,  at  den  har  „været  som  den 
rige  Mands,  der  ikke  nænner  at  nægte  sit 
Yndlingsbam  noget  af  de  Rigdomme,  han 
selv  har  vundet  gennem  [andres  Slid  og 
Forsagelse.** 

Politi*sk  kæmpede  Kamret  i  de  første 
20  Aar  af  sin  Tilværelse  for  Kongemag- 
tens Udvidelse.  I  den  Tid  sad  der  i  Andet- 
kammer en  solid  Majoritet,  som  ved  de 
Fællesafstemninger,  hvorved  de  vigtigste 
Stridsspørgsmaal  afgøres  i  Sverige,  stemte 
Førstekammer  over.  Men  Interessen  for 
Kongemagten  er  kølnet,  efter  at  det  i 
1887  var  lykkedes  ved  Hjælp  af  Beskyt- 
telsespolitiken  at  skabe  et  stærkt  konser- 
vativt Parti  i  Andetkammer,  som  sammen 
med  Førstekammer  er  Flertal  i  den  for- 
enede Rigsdag.  Nu  gælder  det  at  hindre, 
at  Andetkammer  bliver  valgt  paa  mere 
demokratisk  Vis.  Som  det  nu  er,  er  Valg- 
retten til  Andetkammer  meget  indskrænket, 
kun  Vs  af  clein,  som  den  almindelige  Valgret 
vilde  gøre  til  Vælgere,  har  Valgret.  Første- 
kammer er  villig  til  at  udvide  Valgretten, 
men  til  Gengæld  kræver  det  Forholdstalsvalg 
til  Andetkammer.  Saa  mener  man  sig  sik- 
ker paa,  at  der  altid  i  Andetkammer  vil  være 
en  saa  stor  konservativ  Minoritet,  at  man 
i  den  forenede  Rigsdag  kan  stemme  Andet- 
kammers Flertal  over.  Derimod  vil  man 
aldeles  ikke  høre  Tale  om  Forholdstalsvalg 
til  Førstekammer.  Og  endelig  har  de  iv- 
rigste fundet  paa,  at  skal  der  være  en  ud- 
videt Valgret,  saa  maa  Skattebevillingen 
væsentlig  unddrages  Fællesafstemningeme. 

Økonomisk  er  Førstekammers  store 
Bedrift  Overgangen  til  et  gennemført  Be- 
skyttelsessystem baade  for  Industri  og  Land- 
brug. Dette  gennemførtes  paa  en  Maade, 
som  man  sikkert  skal  lede  længe  for 
at  finde  Sidestykke  til.  Det  var  i  1887,  det 
hændte,  at  der  i  Stockholm  valgtes  22 
Fri  handelsmænd  med  7000  Stemmer  mod 
3000  Stemmer,  som  faldt  paa  22  Beskyt- 
telsesmænd.  Men  blandt  de  22  valgte  var 
en  Mand,  som  en  Gang  langt  tilbage  i 
Tiden  ikke  havde  betalt  11  Kr.  58  Øre  i 
Skat.  I  den  Anledning  kasserede  man  alle 
de  Stemmesedler,  hvorpaa  hans  Navn  stod, 
og  de  22,  som  havde  haft  3000  Stemmer, 
blev  erklæret  for  valgte.  De  indtog  kold- 
blodig Pladserne,  og  med  deres  Stemmer 


førtes  Beskyttelsestolden  igennem.  Med 
megen  Styrke  hævder  Forfatteren,  at  denne 
Toldlovgivning  har  virket  som  en  stor 
Udbytning  af  alle  Arbejdere  og  alle  Smaa- 
folk  til  Gavn  for  Storfabrikanter  og  Gods- 
ejere. Man  har  væltet  Byrderne  over  paa 
den  fattige  Befolkning,  som  hverken  er 
repræsenteret  i  det  ene  eller  det  andet  af 
Kamrene.  Med  samme  Iver  har  Første- 
kammers  Mænd  værnet  deres  egne  Inte- 
resser i  andre  Skattespørgsmaal. 

Kamrets  Stilling  til  Arbejderspørgs- 
maalet  behandler  Forfatteren  i  et  Kapitel 
med  den  ironiske  Titel :  „Førsta  kammaren 
løser  arbetarefrågen**.  Først  beretter  han 
her,  hvorledes  Kamret  i  1871  havde  den 
Tanke  at  indskrænke  Fattigforsøi^elsen  til 
forældreløse  og' vanvittige;  Resten  skulde 
overlades  til  den  frivillige  Barmhjertighed. 
Det  er  et  Indfald,  som  nøje  stemmer  med 
Jakob  Knudsens  Teorier,  men  som  man 
dog  hurtig  maatte  opgive.  Dernæst  fortæl- 
ler han,  hvorledes  Førstekammer  stadig 
har  stillet  sig  uvillig  til  Arbejderbeskyt- 
telseslovgivningen, men  ivrig  har  været 
med,  saa  tit  der  var  Mulighed  for  at  lasgge 
Hindringer  i  Vejen  for  Fagforeningernes 
Udvikling. 

Paa  lignende  Maade  gennemgaar  For- 
fatteren Kamrets  Stilling  overfor  en  fuld- 
stændig Gennemførelse  af  Religions- 
friheden, overfor  Skolens  Udvikling 
og  overfor  Kvindebevægelsen.  Overalt 
genfinder  han  den  samme  selvbevidste 
Herskeraand,  den  samme  Iver  for  at  værne 
ved  Lovens  Hjælp  om  egen  Forret  og  egne 
Fordomme.  — - 

Denne  Bog  er  et  Anklageskrift;  den 
samler,  hvad  der  kan  siges  mod  Sveriges 
Landsting,  den  lader  det  gode,  det  har 
gjort,  træde  i  Skyggen;  den  fremhæver 
kun  lidet  den  Klogskab,  hvormed  det 
svenske  Aristokrati  dog  undertiden  har 
søgt  at  komme  Tidens  Krav  i  Møde,  før 
det  var  helt  nødt  til  det.  Men  i  Hoved- 
sagen har  Spångberg  utvivlsomt  Ret  i  det 
Billede,  han  tegner.  Der  gror  i  en  saadan 
økonomisk  og  privilegeret  Overklasse  som 
den,  hvoraf  Førstekammer  udgaar  en  ejen- 
dommelig Egenkærlighed  op.  Disse  Menne- 
sker lærer  at  opfatte  sig  selv  som  et  med 
Fædrelandet,  som  dem  alt  kommer  an  paa ; 
de  lærer  at  føle  sig  som  Dannelsens  For- 
kæmpere mod  den  udannede  Underklasse. 
1  Fædrelandets  og  Kulturens  Navn  tjener 
de  deres  egne  Klasseinteresser.  Selv  naar 
de  indrømmer  Underklassen  et  og  andet, 
saa  er  det  halvt  som  en  Naadesakt,  halvt 
som  en  Sikkerhedsforanstaltning  for  at 
slippe  for  noget  endnu  værre. 

Alt  dette  kender  vi  igen  fra  vort  eget 
Landsting.  Tog  man  sig  for  at  gennemgaa 
alle  de  Synder,  dette  har  paa  sin  Samvit- 
tighed siden  1866,  vilde  man  faa  et  Bil- 
lede, som   i   hvert   Fald   ikke  var  bedre. 

Dette  Ting,  som  beherskes  af  Vsm  af  Væl- 
gerne paa  Landet,  V?  eller  saa  af  Væl- 
gerne i  Byerne,  har  gennem  en  Menneske- 
alder trodset  sin  Vilje  igennem  overfor 
Folketingsflertallet.  Og  selv  nu,  da  Mini- 
strene hentes  fra  Folketinget,  har  Lands- 
tinget bevaret  sin  Magt.  Intet  føres  igen- 
nem, som  ikke  vinder  Bifald  bos  den  lille 
Flok  privilegerede,  som  vælger  vort  Første- 
kammer. Ministeriet  gaar  ængstelig  af  Vejen 
for  ethvert  Sammenstød  med  det,  gør  Dag 
for  Dag  i  stigende  Grad  sig  selv  og  sit 
Parti  til  et  Redskab  i  dets  Haand.  Her 
som  i  Sverige  er  der  al  Grund  til  at  sam- 
les om  det  Feltraab,  hvormed  Valfrid 
Spångberg  slutter  sin  Bog: 

Mod  Landstingspolitiken  og  dens 
Mænd  i  begge  Kamre.  P.  M. 


Elbert  Hubbard  og  hans  Methode. 

Tilfældigvis  havde  jeg  allerede  for  nogle 
Aar  siden  lært  forskellige  Smaatræk  af 
Elbert  Hubbards  Virksomhed  at  kende,  og 
da  jeg  i  Sommer  var  i  Amerika,  opsøgte 
jeg  ham  i  East-Aurora  for  at  faa  mine 
Indtryk  af  denne  i  hvert  Tilfælde  ret  mærk- 
værdige Mand  klarede. 

Jeg  tror  da,  at  jeg  har  kunnet  konsta- 
tere, at  Elbert  Hubbard  er  en  meget  smart 
Forlægger,  en  fremragende  dygtig  Forret- 
ningsmand og  en  virkelig  betydelig  Bog- 
trykker; men  hans  Virksomhed  som  For- 
fatter og  Samfundsreformator  indgyder  mig 
en  afgjort  Mistillid. 

Mærkeligt  nok  var  det  netop  den  i  sid- 
ste Nummer  af  „Det  ny  Aarhundrede*^ 
omtalte  Artikel  om  Georg  Brandes,  som 
først  vakte  min  Skepsis.  Jeg  troede  ikke 
rigtig  paa  denne  danske  Mand,  som  havde 
en  evig  brændende  Lampe  foran  Georg 
Brandes'  Værker,  af  hvilke  han  og  hans 
„Kvinde"  hver  Morgen  hentede  sig  Trøst 
og  Styrke  til  Dagens  Arbejde. 

Og  saa  fandt  jeg  en  skønne  Dag,  at 
Hubbard  har  hentet  hele  denne  Historie 
om  den  evig  brændende  Lampe  fra  en  af 
sine  Venners  Hjem.  Mr.  Coolidge,  Tegne- 
lærer ved  Normal  College  i  New-York,  en 
af  Hubbards  Venner,  har  just  arrangeret 
sit  „Allerhelligste"  paa  følgende  Afaade 
(jeg  citerer  en  svensk  Beskrivelse): 


„1  ett  litet  hornskåp,  ett  fullståndigt 
konstverk,  tillverkadt  af  artisten  och 
hans  hustru,  forvarades  familjens  bok- 

skatt. Framfor  det  lilla  skåpet 

hångde  i  en  ked  ja  från  taket  en  ro- 
mersk lampa,  och  lampan  brann  natt 
och  dag.  Hvarje  morgon  gingo  de  tre 
in  i  det  lilla  vackra  rummet,  tog  ned 
familjbibeln  och  låste  tillsammens  in- 
nan  hvar  och  en  gick  till  sitt  dagsverk. 
Dårpå  putsades,  fylldes  och  tandes  åter 


„lampan,  som  svångde  likt  ett  rokelse- 
„kar  framf5r  skåpet". 

Med  mit  Kendskab  til  Hubbards  Me- 
thode tvivler  jeg  ikke  et  Øjeblik  paa,  at 
det  er  denne  Historie,  som  Hubbard  har 
omplantet  til  Danmark,  blot  med  den  For- 
skel, at  Familjbibeln  er  blevet  til  „Sym- 
bolisten" Georg  Brandes  Skrifter. 

Omtrent  samtidigt  fik  jeg  fat  paa  Hub- 
bards Bog  om  Thorvaldsen,  som  hører  til 
hans  Serie  „Little  journeys  to  the  homes 
of  eminent  artists".  Ja,  denne  lille  Bog 
fortjente  maaske  for  Kuriositetens  Skyld 
at  oversættes. 

Først  fortælles  der  om  Thorvaldsens 
Afstamning  fra  Thorfinn,  som  Aar  1006 
kom  til  Amerika  sammen  med  sin  Kone, 
der  i  Amerika  paa  Rhode  Island  Aar  1007 
gav  Livet  til  Thorvaldsens  Stamfader  Snome. 
Saaledes  var  Thorvaldsen  den  eneste  Efter- 
kommer af  de  tidligste  Opdagere  af  Ame- 
rika. Om  Thorfinn  meddeles,  at  han  kunde 
lede  sit  Stamtræ  tilbage  til  Harold  Hildes- 
tand  og  til  Guden  Tor.  Lad  mig  citere 
Hubbard  selv: 

„We  will  make  note  of  the  interesting 
„faet  that  Thorwaldsen  was  descended 
„from  an  ancester,  who  had  the  rare 
„fortune  to  be  bom  in  Rhode  Island  in 
„the  year  1007". 

Af  Bogens  øvrige  Indhold  skal  jeg  an- 
føre en  Historie  om  den  lille  Albert 
Thorwaldsen,  som  en  Dag  legede  paa 
„Kings  markt"  i  København,  og  her  klav- 
rede op  paa  CharlesV's  bekendte  Rytter- 
statue. 

Og  sluttelig  maa  jeg  citere  Hubbards 
Meddelelse  om  det  Sprog,  Thorwaldsen 
talte  ved  sin  Ankomst  til  Rom: 

„He  spoke  only  „Sailors  latin",  a 
„composite  of  Danish,  Norwegian,  Swe- 
„dish  and  Icelandic"!!! 

Nu  maa  man  vide,  at  Hubbard  hvert 
Aar  skriver  8  „Little  journeys",  hvor  alle 
Landes  Berømtheder  behandles  med  samme 
elskværdige  Overlegenhed ;  Hubbard  har  i 
sine  Levedage  skrevet  70  å  80  saadanne 
„journeys".  I  Aar  er  Turen  bl.  a.  ogsaa 
kommet  til  Kristus.  Fordringsløst  og  be- 
skedent hedder  den:  „a  little  joumey  to 
the  home  of  Jesus  of  Nazareth,  the  man 
of  sorrow". 

I  det  store  og  hele  har  jeg  da  faaet  et 
stærkt  Indtryk  af,  at  Hubbards  Forfatter- 
virksomhed bærer  Præget  af  en  Overfla- 
diskhed og  Upaalidelighed,  som  stempler 
den  Mand,  der  optræder  som  Apostel  for 
Sandhed  og  Skønhed.  Thi  den  Kundskab, 
som  Hubbard  bringer  sine  ca.  50,000 
troende  Philistinere,  er  falsk,  om  der  saa 

ogsaa  findes  et  eller  andet  Guldkorn  af 
Humor  eller  smart  Livserfaring  deri. 

Det  vilde  føre  for  langt  at  forsøge  at 
paavise,  at  Hubbard  og  hans  Lige  blot  ere 
mulige  i  et  Samfund  som  Amerika,  hvor 
den  æstetiske  og  ethiske  Kultur  er  Sted- 
børn, og  hvor  virkelige  Folkeopdragere, 
saadanne  som  vi  kender  særligt  fra  Skan- 
dinavien, ikke  findes.  De  Mennesker,  som 
søger  noget  „højere*^  end  Hverdagslivets 
Prosa,  bliver  derovre  et  let  Bytte  for  den 
første  den  bedste  Humbugmager,  som  tager 
„Sandhed  og  Skønhed^  i  Entreprise. 

Men  Hubbard  er  en  meget  dygtig  For- 


retningsmand, og  for  mig  som  Fagmand 
var  det  en  stor  Fornøjelse  at  vandre  gen- 
nem hans  store  og  smukke  Etablissement, 
hvor  man  fremstiller  Bøger  i  godt  Bogtryk 
og  i  lækre  Bind.  Dette  er  hans  Hovedfor- 
retning, og  jeg  antager,  at  han  blot  udgiver 
sit  Blad  „The  Philistine^  som  Reklame- 
Cirkulære  for  sine  Bøger.  I  Bladets  50,000 
Læsere  har  han  en  troende  Menighed,  til 
hvem  han  har  forholdsvis  let  ved  at  sælge 
sine  ret  dyre  Bøger.  Og  dette  er  vistnok 
Hensigten  med  Hubbards  Methoder. 

//.  K. 


Fra  Foraarsudstillingerne. 

Af  Francis  Beckett. 


„Mine  Billeder  skulde  være  folkelige  og  mangfoldige,  Almuen,  Bon- 
den skulde  glædes  ved  dem,  skulde  ved  dem  bestyrkes  i  Kjærlighed 
til  sine  Sagn,  fortælle  dem  paa  nye  for  sine  Børn,  idet  han  viiste  dem 
Gaardnissen,  som  kommer  om  Natten  og  fodrer  den  smukke  hvide 
Hoppe,  eller  den  hellige  Anders  Kors.  Bonden  skulde  skaane  Steen- 
dyssen paa  sin  Mark,  naar  han  saae  den  aftegnet.''  Saadan  skrev  Ma- 
leren Lundbye  1843  i  Anledning  af  sine  Billeder  til  Flinch's  Almanaker. 
H  .  følte  rigtig,  at  for  at  Billedkunsten  skulde  være  folkelig,  maatte 
trst  og  fremmest  være  det  i  Kraft  af  sine  Emner.  Folkets  Hjærte 
maa  banke  i  Kunstnerens  Bryst,  vilde  man  maaske  sagt  paa  Lundbyes 
Tid,  og  vor  Tid  vilde  tilføje:  Han  maa  bryde  ud  af  den  Kres  af  Vel- 
havere og  Liebhavere,  der  bærer  hans  Kunst  og  snævrer  den  ind. 

Selv  fik  Lundbye  ikke  sine  Drømme  ført  rigtig  ud  i  Virkeligheden; 
han  satte  sit  Liv  ind  paa  en  folkelig  Sag,  da  han  gik  med  i  48.  Men 
andre  Kunstnere  har  kunnet  gennemføre  hans  Tanker;  da  Frølich  nogle 
Aar  senere  illustrerede  Fabricius'  Danmarkshistorie,  bares  han  oppe  af 
Emnerne,  Optrinene  af  Sagnhistorien  og  den  middelalderlige  Historie, 
men  at  han  ogsaa  selv  formaaede  at  bære  Emnerne  kan  man  slutte 
blandt  andet  deraf,  at  et  Udvalg  af  hans  Illustrationer  nu,  halvhundrede 
Aar  efter  deres  Fremkomst,  i  forstørret  Maalestok  og  malede  væves  i 
Tapet  til  Københavns  Raadhus.  Og  det  var  Tiden  selv  og  dens  nye 
Tanker,  der  fyldte  H.  V.  Bissen,  da  han  som  Krigsmindesmærke  til 
Fredericia  udførte  en  Statue  af  den  menige  Soldat. 

Helt  udenfor  Tiden  er  ikke  den  største  Kunstner  i  Verden,  end 
sige  da  en  Maler,  der  som  Vilh.  Tetens  endnu  staar  i  den  usikre  Ud- 
viklings Tegn.  Hans  store  Billede  af  de  otte  nøgne  Mænd,  der  ved 
Aftentide  tager  sig  et  Bad  i  Tørvegraven,  er  uheldigvis  malet  et  Par 
Aarhundreder  for  sent  og  adskillige  Breddegrader  for  højt  mod  Nord. 
Hvis  Billedet  var  udført  ved  Aar  1500  i  Florents,  vilde  Figurerne  ikke 
have  været  saa  kejtede  og  gustne,  have  smagt  saadan  af  Modellen,  thi 
da  vilde  Kunstnerens  Sans  for  nøgen  Mandsform  have  været  ganske 
anderledes  skolet.  Her  i  Danmark  er  Værket,  der  nævnes  med  al 
Agtelse,  kun  et  stakkels  sildefødt  og  forfrossent  Barn  af  Sydens  Glæde 
ved  den  .nøgne  Yngling. 

Der  er  en  Kunstner,  som  nu  i  mange  Aar  har  ført  en  Løsgængers 
Tilværelse,  J.  F.  Willumsen.  Hans  Værker  var  gærne  paa  den  ene 
Side  saa  storstilede,  at  de  ikke  ret  passede  for  Privatfolks  jævne  og 
borgerlige  Smag,  paa  den  anden  Side  var  de  saa  egensindige,  at  man 
ikke  ret  kunde  se,  hvorledes  hans  dekorative  Evner  skulde  kunne  faa 
Anvendelse  ved  større  monumentale  Opgaver.   Af  hans  Værker  iaar 

(paa  Den  Fri  Udstilling)  ses  det  ganske  utvetydig,  at  han  er  Nutidens 
Mand  for  Nutidens  monumentale  maleriske  Opgaver.  Gengivelser  efter 
tre  dekorative  Vægbilleder,  som  Kunstneren  har  udført  for  en  Privat- 
mand, viser  ganske  vist  ikke,  hvorledes  denne  Dekoration  virker  som 
Helhed,  men  om  Virkningen  af  de  enkelte  Billeder  kan  man  i  hvert 
Fald  skønne.  Kunstneren  har  i  dem  givet  Moders  og  Datters  indbyrdes 
Forhold  i  de  skiftende  Tider:  den  unge  Moder  og  den  lille  Pige  ved 
barnlig  Leg,  Moderens  Undervisning,  og  den  unge  Datter,  der  fører 
sin  aldrende  Moder  ud  i  den  evig  unge  Natur.  Det  er  Billedernes 
Mening,  som  man  bedre  aflæser  af  dem  selv  end  af  den  afskyelige 
halvfranske  Tekst,  der  ledsager  dem  i  Katalogen. 

I  det  første  Billede  virker  de  to  Figurer  nydeligt,  kælent,  indsmig- 
rende i  Linierne,  navnlig  Moderens  Skikkelse,  thi  det  helt  barnlig  na- 
turlige li^er  vistnok  den  søgende  Kunstner  noget  fjæmt.  Smukkest  er 
Omgivelserne,  Haven  i  det  milde  Solskin  med  den  røde  Eventyrbyg- 
ning henne  i  Baggrunden,  ret  en  pæn  og  stille  Edens  Have.  Kraftigere 
virker  dog  det  næste  Billede,  den  lille  Piges  Undervisning  i  Naturen. 
Det  er  ikke  den  venlige  og  fredelige  Natur,  men  en  vældig  Natur, 
hvis  Vælde  er  betegnet  —  symboliseret  vilde  Kunstneren,  der  holder 
af  Fremmedord,  sige  --af  den  mægtige  Vindfælde,  paa  hvilken  Mo- 
deren sidder  og  som  en  Seerske,  helt  betaget  forkynder  Naturens  Magt. 
Den  lille  Pige,  der  sidder  med  sin  røde  Bog,  virker  en  Smule  ube- 
tydelig til  det  kraftige  Anslag.  Og  det  tredie  Billede,  hvor  den  unge 
Pige  hastig  fører  den  gamle  Dame  ud  mod  Haven,  har  et  noget  til- 
fældigt, genreagtigt  Præg. 

Hvordan  saadanne  Billeder  malerisk  virker,  kan  man  vel  se  af 
Willumsens  store  Billede  „Bjærgbestigersken'',  sikkert  den  frie  Udstil- 
lings mærkeligste  Arbejde  iaar.  Det  første  Indtryk  er  dog  noget  fra- 
stødende paa  Grund  af  de  skabelonmæssige  Farver  og  paa  Grund  aF 
saadanne  iøjnefaldende  Svagheder  som  den  visne  højre  Haand  og  den 
uklare  Behandling  af  Hovedet.  Men  Skikkelsen  staar  saa  kraftig  pla- 
stisk og  bestemt  i  Højfjældslandskabet,  og  Billedet  er  fortræffelig  op- 
bygget i  Linierne,  med  Bjærgenes  og  Granernes  energiske  Opadstræben 
mod  Sneskyerne,  der  indhyller  Bjærgtoppene.  Opad,  stedse  opad,  det 
er  Billedets  klart  og  tydelig  udtrykte  Tanke,  givet  gennem  den  unge 
Kvindeskikkelse,  en  Hilde,  som  spejder  efter  dem,  der  kommer  bag- 
efter, udtrykt  ogsaa  gennem  Rammens  Udskæring  foroven,  hvor  den 
lille  Fuglekonge  hæver  sig  over  den  mandige  Ørn.  I  dette  Billede,  en 
Slags  verdslig  Altertavle,  er  der  højere  Luft  end  man  ellers  finder  i 
dansk  Malerkunst. 

Som  folkelig  Maler,  eller  Monumentalmaler,  som  man  ogsaa  siger, 
er  Joakim  Skovgaard  Willumsens  Modsætning.  Skovgaards  maleriske 
Udtryksmaade  er  sindrig  opbygget  paa  Mindelser  om  gammel  Kunst. 
Han  vil  virke  ved  Indtrykket  af  det  grundfæstede  og  solide,  det  hævd- 
vundne og  traditionsbundne;  hans  Motto  kunde  være:  Kirken  den  er 

et  gammelt  Hus.  Willumsen  derimod  søger  at  skabe  sig  en  malerisk 
Udtryksmaade  i  Tilknytning  lil  noget  saadant  som  Gadeplakaten  med 
dens  faa,  stserke  Farver  og  dens  Opqiærksomheden  fangende,  kraftigt 


udraabte  Indhold.  Man  troede  fordum,  at  man  ikke  kunde  synge  Opera 
uden  i  gammeldags  eller  fremmede,  maleriske  Kostumer;  nu  ved  man, 
at  det  udmærket  lader  sig  gøre  baade  i  Kjole  og  Frakke,  om  galt 
skulde  være  ogsaa  i  Vadmel  og  Træsko;  det  kommer  blot  an  paa 
Sietnmerne.  Men  man  nærer  stadig  den  Overtro,  at  en  løftet  malerisk 

Stemning  kræver  en  Rus  i  gammel   Kunst.    Hvorfor  i  Alverden  dog 
ikke,  saaledes  som  Willumsen,  tale  med  sin  egen  naturlige  Stemme? 

Skovgaard  har  faaet  sin  Kirke  at  udsmykke,  Viborg  Domkirke,  men 
der  er  lidt  beskæmmende  i,  at  Kirken  nu  som  i  Middelalderen  alene 
stiller  Malerkunsten  de  store  Opgaver.  Vi  skulde  dog  gæme  have  Kun- 
sten ud  Fra  Velhavernes  Stuer,  Billedhuggerkunsten  ud  paa  Korsveje, 
Markedspladser  og  Festpladser  i  Skovene,  Malerkunsten  ind  i  Jern- 
banestationer, Raadhuse,  Højskoler,  Almueskoler  og  Forsamlingshuse. 
En  Malerkunst,  der  som  Willumsens  tager  sit  Udgangspunkt  fra  Pla- 
katen paa  Gadehjørnet,  er  ganske  særlig  egnet  for  Nutidens  verdslige 
Opgaver.  Brug  derfor  Maleren,  mens  det  er  Tid. 

Men  det  er  jo  ikke  nok,  at  der  fra  et  Emne  gaar  mange  Traade  til 
Beskuerens  Sind;  Kunstneren  maa  ogsaa  beherske  Emnet,  saa  at  det 
behersker  Beskueren.  Der  er  vel  næppe  Tvivl  om,  at  Bundgaard  har 
kunnet  gøre  en  fyrig  lille  Skitse  af  „Gefion,  der  pløjer  Sjælland  ud*. 
Et  andet  Spørgsmaal  er  det,  om  Bundgaard  vil  kunne  udføre  en  saa- 
dan  Skitse  i  kolossal  Størrelse.  Den  Model  i  mindre  Maalestok,  han 
har  udstillet,  siger  snarere  nej  end  ja  til  dette  Spørgsmaal.  Et  Par 
sjællandske  Kunstnere  har  tidligere  behandlet  Myten  om  deres  Øs  Til- 
blivelse, Marstrand,  Holger  Roed  og  Frolich,  og  Frolichs  Loftsmaleri 
paa  Frederiksborg  burde  være  alle  bekendt.  Her  drager  Tyrene,  ud 
mod  Beskueren,  Ploven  som  gjaldt  det  Livet,  og  det  gør  det  ogsaa, 
thi  bag  dem  viger  Landet  tilbage;  Afveksling  fremkommer  derved,  at 
en  af  Tyrene  sky  springer  tilside  for  den  flyvende  Maage.  Højt  over 
Forspandet  staar  paa  Ploven  Gefion,  ikkQ  nogen  indholdsrig  Skikkelse, 
men  beherskende  Billedet,  med  Bøgegrenen  i  højre  Haand.  Et  fagert 
Sommereventyr  som  Raffaels  Gaiatheas  Triumf  er  Frolichs  Billede,  en 
vild  og  gal  Pløjescene  er  Bundgaards  Gruppe.  Til  Frolichs  symbolske 
Bøgegren  svarer  hos  Bundgaard  Gefions  Pisk,  til  Frolichs  sky  Tyr  hos 
Bundgaard  en  stejlende  Tyr,  der  har  faaet  Forhoven  ind  i  Naboens 
Skagle,  hvorved  denne  synker  i  Knæ.  Idet  Tyren  stejler,  ses  den  i 
Forkortning  fra  Bugen,  og  i  samme  Øjeblik  er  hele  Glansen  gaaet  af 
det  gale  Dyr;  det  ser  ikke  bedre  ud  end  en  Skruptudse.  Paa  lignende 
Maade  forvandles  Naboen,  idet  Forbenene  forsvinder,  til  et  mægtigt 
Stykke  Bankekød,  og  de  to  nærmer  Dyrs  Linier  virker  kedelig  para- 
lelle,  medens  de  fjærmers  Kroppe  smelter  sammen  til  en  uformelig 
Masse.  Med  andre  Ord :  Bundgaard  har  ikke  arbejdet  sig  igennem  For- 
men, saa  at  Resultatet  er  blevet  Stil;  han  er  blevet  stikkende  i  Form- 
løshed. Paa  den  anden  Side  er  der  i  Gefion  saa  megen  Stil,  at  Figuren 
er  blevet  til  Manér,  en  Manér,  der  har  sit  Udspring  fra  Stefan  Sinding. 
Thi  Skikkelsen  er  mere  Sindingsk  i  Form,  Bevægelse  og  Draperibe- 
handling end  personlig  følt.  Men,  som  Fritz  Jiirgensen  siger,  enhver 
har  sine  Fortrin;  Frolichs  Fortrin  er  Kompositionens  Ynde  og  Sym- 
bolikens Finhed,  hans  Svaghed  er  Farven,  Bundgaards  Fortrin  er  Sy- 
nets Ubændighed,  hans  Svaghed  er  den  plastiske  Gennemarbejdelse, 

Og  før  Gruppen  er  blevet  opstillet  paa  Plads  ved  Opgangen  til  Lange- 
linie —  hvad  Forhaabenlig  snart  sker  — ,  før  man  kan  dømme  om  det 
Samspil  af  formløse  Sten,  brusende  og  vældende  Vand  og  uformelige 
Skikkelser,  der  har  staaet  for  Kunstnerens  Tanke,  før  kan  intet  Men- 
neske fælde  en  retfærdig  Kendelse. 

Det  er  ogsaa  manglende  Enhed  i  Stilen,  der  er  det  saare  Punkt  i 
Hansen-Jacobsens  Mindesmærke  „Modersmaalet".  Støtterne,  der  bærer 
Lembckes  og  A.  D.  Jørgensens  Hoveder  er  altfor  formløse,  til  Gen- 
gæld er  der  gjort  for  meget  ud  af  de  to  Hoveder,  og  dog  ikke  nok; 
de  er  naturalistisk  tænkte  men  ikke  naturalistisk  udførte.  Og  Kvinde- 
skikkelsen med  den  elegante,  franske  Holdning  passer  kun  daarlig  til 
det  øvrige.  Det  værste,  der  kan  siges  om  denne  Skikkelse,  er  at  den 
er  blevet  en  Gallionsfigur.  Kunstneren  Hansen-Jacobsen,  Mesteren  for 
de  energisk  fastholdte  Syner  af  „Trolden*  og  „Døden**,  har  kun  haft 
lidt  at  gøre  med  dette  haandværksmæssige  Arbejde. 

For  en  Kritiker  er  det  en  farlig  Evne  at  kunne  gøre  alt,  hvad  han 
rører  ved,  selv  Slakker,  til  Guld;  han  bør  snarere  have  Skedevandets 
Egenskaber.  Men  en  Kunstner  maa  og  skal  være  en  Guldmager.  Heri 
stikker  hele  Hemmeligheden  ved  Kunsten,  enten  den  saa  bliver  folke- 
lig eller  ej,  enten  Kunstneren  har  taget  sit  Emne  selv,  eller  det  er 
blevet  ham  opgivet. 

Af  det  jævne  Emne,  en  Hverdagsstue  med  dagligdags  Mennesker, 
en  Moder  og  en  Bedstemoder  hensunkne  i  vemodige  Betragtninger 
over  et  lille  Barn  har  Maleren  Sigurd  Wandel  udsmeltet  et  Billede,  der 
er  blevet  ægte  Guld.  Det  er  udført  af  en  stilfærdig  Kunstner,  en  Elsker 
af  gamle  Bøger;  disse  gamle  Bogry^e  af  Læder  og  Pergament  henne 
tilvenstre  i  Baggrunden  er  ganske  dejlig  malede,  og  den  gamle  For- 
gyldning lægger  en  fin  og  let  Guldtone  over  Billedet,  hvis  maleriske 
Midtpunkt  dog  er  den  svage  Sitren  i  en  Stump  hvid  Liste.  Man  kan 
gøre  opmærksom  paa,  hvor  varmt  og  duftigt  det  blaa  og  det  grønne 
Tæppe  staar  mod  den  kolde  blaagraa  Væg,  og  hvorledes  den  røde 
Farve  i  Sofaryggens  Striber  kaster  som  et  lille  Smil  ind  i  de  vemodig 
dæmpede  Toner;  man  kan  gøre  Rede  for  den  unge  Moders  smukke 
Bevægelse,  man  kan  indvende,  at  hendes  Hoved  staar  lidt  voksagtig 
ulevende,  at  Bedstemoderens  Hoved  er  noget  sortagtigt  i  Farven,  og 
at  hendes  sorte  Kjole  er  klangløs;  man  kan  minde  om,  at  hin  udmær- 
kede Billedskærer,  der  før  Reformationen  har  udført  Gruppen  af  Jesus- 
barnet  med  Jomfru  Marie  og  den  hellige  Anna  til  Altertavlen  i  Nørre 
Broby  Kirke  paa  Fyn,  endnu  klarere  har  udtrykt  to  Kvinders  knugende 
Tungsind  over  et  lille  Barns  Fremtid,  og  man  kan  opponere  mod 
denne  nordiske  Forsagthed,  der  staar  Vagt  om  det  nyfødte  Barn;  lige- 
meget:  ved  sin  Enhed  i  Følelse,  i  malerisk  Holdning  og  Komposition 
fængsler  Billedet  som  en  dæmpet  Vuggesang,  thi  Sigurd  Wandel  har 
skam  iaar  fundet  de  Vises  Sten. 

Men  disse  Sten  li^er  ikke  paa  Alførvej;  det  gaar  ikke  som  \  Visen» 


238 


Francis  Beckett 


hvor  del  hedder,  at  Guldet  li^er  for  din  Fod,  du  bukker  dig  kun  for 
ai  faa  det.  Det  er  et  strængt  Arbejde  at  være  Guldgraver.  Ofte  ser 
man  kun  Arbejdet,  men  ikke  Guldet.  Brandstrups  Barnebuste  „Birgit" 
er  ikke  blot  indtagende  ved  den  indgaaende  Formbehandling,  men 
Kunstneren  har,  som  i  ganske  enkelte  tidligere  Buster,  arbejdet  s^ 
igennem  og  ud  over  den  tilfældige  Virkelighed,  og  har  skabt  et  for 


tryllende  Billede  af  det,  der  ved  Barndommen  minder  om  Blomster- 
knoppen. 


Højdepunktet  af  malerisk  Evne  viser  paa  Den  fri  Udstilling  iaar 
Peter  Hansens  Billeder  fra  Italien,  et  blegt  og  nøgternt  Hverdagens  og 
Vinterens  Italien  med  forkomne  Tiggere,  med  arbejdende  Mennesker, 
dobbelt  nøgternt  ved  Siden  af  Zahrtmanns  koleriske  iMalerier  fra 
Italien.    Det  lader  sig  ikke  nægte,  at  efterhaanden  som  Aarene  gaar, 

gør  Temperamentet  sig  mere  og  mere  gældende  i  Zahrtmanns 
Kunst  paa  Bekostning  af  den  maleriske  Finhed.  Man  faar  Blodet  til 
Hovedet  og  Susen  for  Ørerne  overfor  Zahrtmanns  Billeder,  og  Peter 
Hansens  Kunst  gør  her  samme  Nytte  som  en  Stemmegaffel,  ja  i  Grun- 
den er  den  en  Stemmegaffel  for  hele  den  fri  Udstilling.  Den  viser  saa- 
ledes  ubarmhjærtig  det  raa  og  ufordøjede  i  Nordmanden  Thorvald  Erik- 
sens Billeder,  røber,  at  hverken  Karl  Schou  eller  Albert  Gottschalk  er 
kommet  videre  end  til  det  maleriske  Anslag,  hvor  rent  det  end  kan 
være,  røber  ogsaa,  at  Johan  Rohdes  Billeder  fra  Italien  og  fra  Køben- 
havn, indtagende  ved  deres  Motiver,  er  mere  Intelligenskunst  end  Ma- 
lerkunst, og  det  er  mere  ved  Intelligens  i  Opfattelsen  (og  ved  fin  Fø- 
lelse) end  ved  maleriske  Egenskaber,  at  Rohdes  Portræt  af  en  gammel 
Dame  udmærker  sig. 

Men  Højdepunktet  af  malerisk  Evne  i  det  hele  taget  iaar  viser  paa 
Charlottenborg  Viggo  Johansens  Portræt  af  Justitiarius  Koch.  Skulde 
man  aflægge  Ed  paa  et  Stykke  Malerkunst,  vilde  man  vel  vælge  den 
dejlige  fuldmodne  Farve  i  Underlæben,  der  er  saa  overordenlig  fint 
stemt  sammen  med  det  graa  Skæg.  Billedet,  der  er  malet  ved  Lampe- 
lys, har  som  Tilgift  til  den  mesterlige  Gengivelse  af  Stuens  Luft  faaet 
en  varm  gylden  Tone,  som  Kunstneren  synes  at  have  bragt  med  hjem 
fra  Italien;  man  finder  den  i  hans  tre,  lidt  stofløse,  italienske  Land- 
skaber. 

Portrætet  er  unægtelig  farligt  for  sine  umiddelbare  Omgivelser;  det 
afslører  det  klangløse  og  fremhæver  det  flade  i  N.  V.  Dorphs  effekt- 
fuldt arrangerede  Portræt  af  Bankdirektør  R.  Strøm,  og  det  under- 
streger Tørheden  og  den  noget  usikre  Form  i  Schlichtkrulls  Portræt 
af  Dr.  Pingel,  der  ellers  er  et  gediegent  Arbejde.  Men  ikke  blot  rent 
malerisk  dominerer  Johansens  Portræt  i  den  store  Ovenlyssal;  det 
fængsler  ogsaa  ved  sin  indtrængende  Karakteristik.  Krøyers  Portræter 
giver  Menneskene  som  man  kender  dem,  naar  man  er  paa  Hat  med 
dem  eller  har  truffet  dem  i  Selskabslivet,  de  bedste  af  Jerndorffs  Mands- 
portræter  er  Gengivelser  af  Mennesker  prægede  af  deres  Stand,  Be- 
skæftigelse og  Vaner,  Derfor  er  det  gæme  saa  ypperlige  officielle  Por- 
træter i  dette  Ords  bedste  Forstand.  Men  Johansens  Portræt  er,  lige- 
som Kunstnerens  Figurbilleder,  blevet  en  Skildring  fra  Lønkammeret. 

Naar  Talen,  som  her,  er  om  det  rent  maleriske,  ikke  om  Tegning 
eller  Form,  kan  egenlig  kun  Herman  Vedels  to  Portræter  af  gamle 
Damer  nogenledes  staar  Maal  med  Viggo  Johansens  Portræt,  blandt 
andet  fordi  Vedels  Udgangspunkt  som  Maler  er  et  helt  andet  end  Jo- 
hansens. Johansen  gaar  ud  fra  Studiet  af  den  Stueluft,  der  omgiver 
ham,  Vedel  tager  sit  Udgangspunkt  fra  gamle  Maleriers  af  Tiden  prø- 
vede Farver.  Og  disse  Farver  kan,  som  iaar,  give  hans  Portrætkunst 
et  eget  sælsomt  Præg,  der  ikke  tilhører  Nuet  og  Virkeligheden,  men 
Fortiden  og  Eventyret.  Man  har  gæme  paa  gamle  Herregaarde  Sagn 
om  indemurede  Jomfruer,  der  gaar  igen  i  maanelyse  Nætter;  det  er 

en  saadan  indemuret  gammel  Adelsfrøken  Vedel  har  fundet  og  befriet 
i  sit  ene  Billede.  Der  er  en  forunderlig  gammeldags  Holdning  over 
Farven  og  Stemning  over  Figuren,  der  sætter  os  tilbage  i  Tipoldefor- 
ældrenes Verden. 

Det  kan  ikke  nægtes,  at  Jul.  Paulsen  iaar  har  mistet  et  Par  Toner 
af  sit  Register;  hans  store  Billede  af  Komiteen  for  Ny  Carlsberg  Glyp- 
tothek  har  foaet  ei  ubehagel^l  askegraat  Overtræk,  og  de  enkelte  Ho- 
veder er  meget  uiige- 
anei  gennemførte.  Men 
Fortællingen  i  Billedet 
er  glimrende,  og  Frem- 
stillingen af  denne  Ko- 
mité, hvor  en  enkelt 
Mand  trumfer  sin  Vilje 
igennem,  er  baade  vittig 
og  djærv.  Det  er  en 
Illustration  til  det  ho- 
meriske Vers: 
Flermandsvælde  er  ikke  til 
Gavn ;  kun  een  VKre  Hersker. 
Skulde  man  derimod 
hæfle  et  Motto  til  Her- 
man Vedels  fire  slanke 
unge  Damer  paa  Bal- 
konen, vilde  man  kunne 
sæiie;  Ak,  de  skønne, 
spildte  Kræfter.  Dog 
har  Billedet  glimtvis 
malerisk  Skønhed,  og 
det  bærer  naturligvis 
Vidne  om  at  hidrøre 
fra  en  ejendommelig 
Kunstner. 

Et  kvægende  Hvile- 
punkt mellem  Udstillin- 
gens Billedhuggerarbejder  er  Edvard  Eriksens  „Adam  og  Eva  efter  Ud- 
drivelsen", fordi  Kunstneren  atter  iaar  røber  en  saa  mærkelig  Sans  for 
Rn  og  udsøgt  Linievirkning  i  et  ungt  Kvindelegeme,  iaar  dog  tilsat  med 
et  lille  Stænk  af  Elegance,  der  aabenbarc  skyldes  en  Indflydelse  fi'a 
Franskmanden  Bartholomé.  Og  en  smuk  Debut  som  Billedhugger  har 
Just  Nielsen  Sondrup  med  den  lille  siddende  Pigefigur,  som  han  kalder 
„Lyngblomst".  Kunstnerens  Elevforhold  tit  Aarsleff  er  aabenbart,  og  han 
har  arvet  sin  Lærers  Følelse  for  spæd  og  spinkel  Menneskeform.  Son- 
drups  anden  Figur,  „Fugletræk",  som  Staten  har  købt,  er  derimod  kun 

et  lovende    Begynderarbejde;  i  det  hele   taget   er   Statens    Skulptur- 
samling  ikke  blevet  godt  betjent  iaar. 

Paa  Charlottenborgs  Maleriafdeling  er  der  egenlig  kun  een  rigtig 
talentfuld  Debut,  Johannes  Andersens  „Moderen".  Kunstneren  ejer, 
ligesom  Einar  Nielsen,  der  er  hans  Forbillede,  en  imponerende  sikker 
og  storladen  Formbehandling,  men  Einar  Nielsens  Farve  var  allerede 
i  hans  første  Arbejde  fuld  af  Ynde.  Johannes  Andersen  er  lidt  grumset 
i  Kuløren  og  noget  stump  i  Farveholdningen,  og  denne  Fremstilling 
af  den  stakkels  udslidte  Proletarkvinde,  der  holder  sit  lille,  friske  Barn 
omslynget,  er  lovlig  meget  henvendt  til  Publikum.  Men  det  Barne- 
hoved, de  Moderøjne,  de  grove  Hænder,  det  er  en  ung  Mesters  Værk. 
Vil  man  forresten  have  at  vide,  hvad  der  ligger  den  yngste  Ungdom 
blandt  Malerne  paa  Sinde,  kunde  man  vente  sin  Lyst  tilfredsstillet  paa 
den  Udstilling  af  Arbejder,  der  er  afviste  fra  Charlottenborg.  Et  Svar 
giver  Udstillingen  ogsaa,  men  ikke  egenlig  det,  der  kunde  formodes. 
De  unge  Malere  gør  sig  nemlig  aabenbart  saa  smaa  og  pæne  og  yd- 
myge som  mulig  for  at  faa  Lov  at  slippe  ind  paa  Charlottenborg.  Men 
naar  det  bliver  gængs,  at  de  i  Nødstilfælde  har  en  ,,afs^ist  Udstilling" 
at  falde  tilbage  paa,  saa  vil  de  forhaabenlig  i  Fremtiden  tale  mere  fra 
Leveren.  Beskedenhed  er  ganske  vist  en  Ynglings  skønneste  Dyd,  men 
den  er  vel  mindre  naturlig  end  den  er  skøn.  Hvis  de  Afvistes  Udstil- 
ling ad  Aare  kan  fremme  Ubeskedenheden  hos  de  unge  Malere,  saa 
har  den  virkelig  opfyldt  en  Mission.  Mange  af  Malerierne  —  og  ikke 
de  daarligste  —  er  paavirkede  af  ældre,  ansete  Maleres  Værker,  og 
det  har  Interesse  at  se,  hvilke  danske  Malere  det  er,  som  staar  de 
Unge  for  Hovedet,  fordi  man  heraf  kan  formode,  hvad  man  kan  være 
belavet  paa.  Det  er  de  kraftigste  Naturalister,  som  gaar  igen  paa  Ud- 
stillinger, Mænd  som  Vi^o  Johansen,  Th.  Philipsen,  Ring,  Gottschalk 
og  Syberg.  Af  Mængden  er  der  Grund  til  at  udpege  to  Billeder  af 
Peter  Bøyesen,  hvoraf  navnlig  det  ene,  et  Billede  fra  Københavns  Ud- 
kant, tager  nyt  Land  ind  til  malerisk  Opdyrkning,  og  Ernst  Gold- 
schmidts Portræt  af  en  ung  Pige,  fordi  det  er  saa  ejendommelig  spæn- 
stigt  og  trodsigt  i  Holdningen.  Men  Kunstneren  har  haft  vanskelig  ved 
at  faa  Penselen  bort  fra  Lærredet.  Som  Billedet  nu  er,  ser  det  ud 
som  et  gammelt  Mesterværk,  der  er  ødelagt  ved  Overmaling.  Næste 
Aar  bliver  vi  forhaabenlig  fri  for  Overmalingen  og  beholder  Mester- 
værket. 


Uroen  i  Vendsyssel.*) 

Af  Markus  Hansen. 


1.    Bladsagen. 

Ved  Nytaar  1901  overgik  Dagbladet  „Vendsyssel  Tidende**,  der  først  i 
70erne  var  oprettet  af  Venstremænd  i  Vendsyssel,  til  et  Aktieselskab, 
bestaaende  af  Redaktør  Vilh.  Lassen,  Redaktør  Witzansky,  Landstings- 
mand Jørgen  Bertelsen  og  Herr  Vilh.  Carlsen,  hvilken  sidste  som 
hidtil  vedblev  at  være  ansvarlig  Redaktør. 

For  mange  af  „Vendsyssel  Tidendens  hidtidige  Støtter  —  hvoriblandt 
mange  gamle  Aktionærer  —  kom  dette  Salg  som  en  meget  ubehagelig 
Overraskelse.  De  havde  været  med  til  at  gøre  Bladet  stort  og  mægtigt; 
ved  dets  Hjælp  havde  de  slaaet  Højre  i  alle  Landsdelens  Kredse  og  gjort 
Venstre  næsten  eneherskende  paa  alle  politiske  og  økonomiske  Felter. 

Og  selv  om  de  ikke  længer  direkte  var  Parthavere  i  Bladet,  ansaa  de 
dog  dettes  Velfærd  og  Selvstændighed  for  solidarisk  med  deres  eget. 

Det  var  derfor  mange  af  Bladets  mest  prøvede  Venner,  særlig  blandt 
de  gamle,  hvis  provinsielle  Selvstændighedsfølelse  var  stærkt  udpræget,  en 
meget  ukær  Tanke,  at  Mænd  uden  for  Landsdelen,  deriblandt  en  Køben- 
havner, skulde  bestemme  over  Bladets  Ledelse,  hvor  gode  Venstremænd 
de  end  muligvis  var. 

Hertil  kom,  at  de  mest  politisk  interesserede  i  Landsdelen  egentlig 
aldrig  fuldt  ud  havde  kunnet  slutte  sig  til  Bladets  Politik. 

Redaktør  Vilh.  Carlsen  var  bekendt  for  sit  vindende  Væsen,  sin  smidige 
Pen,  sin  poetiske  Aare  og  sin  Interesse  for  „Sagerne".  Fredssagen, 
Afholdssagen  og  Kvindesagen  havde  ingen  mere  veltalende  Forsvarer 
end  „Vends.  Tid.  "s  Redaktør.  Derimod  optog  de  partipolitiske  Spørgsmaal 
ikke  Bladet  synderligt.  Og  da  Skellet  mellem  moderate  og  radikale  Venstre- 
mænd blev  bredt  og  dybt,  indtog  „Vends.  Tid.**  et  Mellemstandpunkt,  der 
for  saa  vidt  var  klogt  nok,  som  det  i  en  Aarrække  hindrede  Oprettelsen 
af  et  Konkurrenceblad,  men  som  blev  af  ret  ejendommelig  Natur,  idet 
Bladet  holdt  en  fast  politisk  Medarbejder,  Vendsyssels  vittigste  Skribent, 
den  moderate  Agrar,  Gaardejer  Chr.  Ledet,  samtidig  med  at  Redaktøren 
sluttede  sig  til  Reformpartiet,  og  der  samtidig  blandt  Bladets  faste  Med- 
arbejdere var  en  saa  principfast  radikal  Venstremand  som  Bygmester  J.  An- 
dersen, Frederikshavn. 

Naar  hertil  kom,  at  den  sensationelle  Nyheds-Journalistik  i  Lighed 
med  de  københavnske  Eftermiddagsblades  efterhaanden  vandt  stærkt  Raade- 
rum  i  Bladets  Spalter,  vil  man  forstaa,  at  mange,  særlig  blandt  den  stærkt 
udbredte  grundtvigske  Kreds  i  Vendsyssel,  følte  sig  yderligere  bestyrket  i, 
at  Bladet  manglede  et  fast  urokkeligt  Stade  i  religiøs,  politisk  og  folkelig 
Henseende.  For  disse  sidste  blev  Bladets  Salg  til  „Europæerne**  Lassen 
og  Witzansky  da  ogsaa  Anledningen  til  det  afgørende  Brud. 

De  derimod,  for  hvem  Politiken  spillede  Hovedrollen,  var  efter  Salget 
klare  over,   at  det  „frie  Ordskifte**,   der  i  saa  udstrakt  Grad  hidtil   havde 


*)  Den  politiske  Bevægelse  mod  Reformpartiets  Politik,  som  nu  er  brudt  igennem 
overalt,  er  begyndt  i  Vendsyssel  før  andre  Steder  og  under  ejendommelige  Former. 
Vi  bringe  her  en  Skildring  af  denne.  Bevægelse,  skrevet  af  en  af  dens  ledende 
Mænd. 

præget  „Vends.  Tid.",  og  som  trods  alt  havde  holdt  Vendsyssels  Demokrati 
nogenlunde  samlet,  nu  vilde  være  forbi,  naar  Vilh.  Lassen  fik  Haand  i 
Hanke  med  Bladet.  De  Moderate  bar  paa  et  mangeaarigt  Nag  til  Lassen. 
De  mest  radikale  frygtede  med  Rette  for,  at  han  vilde  kræve  en  saa 
ubetinget  Tilslutning  til  alt,  hvad  Reformpartiet  foretog  sig,  at  enhver 
Selvhævdelse  nu  vilde  Hlive  holdt  nede. 

Og  netop  i  Vendsyssel  havde  i  de  senere  Aar  før  Systemskiftet  den 
Misfornøjelse  med  Reformpartiets  Politik,  der  ulmede  i  Stilhed  mange 
Steder  i  Landet,  givet  sig  aabenlyst  til  Kende  mere  end  een  Gang. 
Denne  Uoverensstemmelse  med  Reformpartiet  vilde  dog  næppe  for  nogen 
Venstremands  Vedkommende  have  ført  til  et  Brud  med  „Vendsyssel 
Tidende",  hvis  dette  Blad  ikke  straks  efter  sin  Overgang  til  Lassen  og 
Witzansky  havde  lukket  for  al  Kritik  af  Reformpartiet  og  dets  Handlinger. 
Nu  blev  denne  Lukning  Anledning  til,  at  alle  de  misfornøjede  fandt 
hinanden. 

Tilsyneladende  var  det  en  ret  uensartet  Skare,  de  1100  —  nu  1400 
—  Vendelboere,  der  i  Sommeren  1901  købte  Brønderslevegnens  lokale 
Blad  „Brønderslev  Avis"  for  at  anvende  dets  Materiel  til  Trykning  af 
„Vendsyssel  Folkeblad",  hvis  økonomiske  Grundlag  var  Andels- 
princippet, og  som  foruden  Hovedkontoret  i  Brønderslev  i  Løbet  af  kort 
Tid  fik  oprettet  Kontorer  i  Hjørring,  Frederikshavn,  Sæby  og  Præstbro. 

En  væsentlig  Del  af  Bladets  Stiftere  var  Folk,  for  hvem  en  bestemt 
kristelig-folkelig  Livsanskuelse  var  langt  overordnet  Politiken.  Og  blandt 
dem,  der  ansaa  det  politiske  for  at  være  et  Dagblads  Grundlag,  stod  igen 
en  Del  til  Venstre  for  Reformpartiet,  medens  andre  var  gamle  Moderate, 
der  frygtede  Lassens  „Europæisme"  og  Witzanskys  „Salonradikalisme." 

Imidlertid  var  Uensartetheden  ikke  saa  stor,  som  den  saa  ud  til. 

Det  overvejende  Flertal  var  i  større  eller  mindre  Grad  paavirket  af  den 
grundtvigske  Højskole,  og  der  kunde  let  tilvejebringes  Enighed  om,  at  de 
grundtvigske  folkelig-kristelige  Synsmaader  ogsaa  skulde  være  Bladets. 

Alle  Andelshaverne  var  Venstremænd.  Og  noget  skarpt  Skel  mellem 
moderate  og  radikale  Venstremænd  i  Vendsyssel  var  det  vanskeligt  at  faa 
Øje  paa,  saa  snart  man  saa  bort  fra  selve  Storpolitiken,  idet  de  mere 
fremtrædende  af  Vendsyssels  Moderate  baade  over  for  den  socale  Reform- 
lovgivning og  i  Henseende  til  moderne  Opfattelse  af  Tidens  Krav  paa 
ingen  som  helst  Maade  stod  til  Højre  for  Reformpartiet.  Tværtimod  findes 
blandt  dem  netop  nogle  af  Militarismens  og  Klerikalismens  skarpeste 
Modstandere. 

Endelig  havde  de  fleste  en  Følelse  af,  at  Højreregeringernes  Tid  snart 
var  forbi,  og  at  i  hvert  Fald  den  storpolitiske  Strid  mellem  Moderate  og 
Radikale  kun  var  bleven  en  Strid  om  underordnede  Taktikspørgsmaal, 
der  kun  lidet  vejede  op  mod  den  Kendsgerning,  at  der  var  lukket  for  den 
frie  Meningsudveksling  mellem  Venstremænd  i  den  nordjydske  Presse. 
Her  var  det  store  Fællesgrundlag,  hvorpaa  alle  de  misfornøjede  stod. 

At  et  sligt  Grundlag  var  noget  spinkelt  at  rejse  et  Blad  paa,  stod  nok 
klart  for  mange.  Og  særlig  vilde  det  være  vanskeligt  for  et  Dagblad  at 
skafl^e  sig  Indflydelse  ved  politiske  Valg,  naar  det  paa  een  Gang  skulde 
repræsentere  Folk  med  moderat-agrariske  Anskuelser  og  meget  radikale 
Venstremænd.  Men  man  antog  med  Grund,  at  Forskellen  i  Meninger  var 
mere  tilsyneladende  end  virkelig,  og  man  haabede,  at  den  fælles  Kamp 
mod   Kravet    om    en    overdreven   Partidisciplin   til   fulde  vilde  opveje    den 

Svaghed,  der  kunde  foraarsages  af  de  noget  forskelligtfarvede  Artikler,  som 
Bladet  i  den  første  Tid  sandsynligvis  vilde  bringe. 

I  saa  Henseende  er  man  ikke  bleven  skuffet.  Nu  er  Forholdet  det, 
at  der  vanskeligt  vil  kunne  findes  noget  Blad,  der  indtager  et  mere  rent 
og  uafhængigt  Venstrestade  end  „Vendsyssel  Folkeblad. "^ 

Og  Bladets  økonomiske  Stilling  er  sikret.  Det  ogsaa  i  den  Henseende 
afgjort  demokratiske  Grundlag,  der  danner  en  velgørende  Modsætning  til 
Aktieselskabet  „Vendsyssel  Tidende**,  hvor  Magten  og  Indflydelsen  staar  i 
ligefremt  Forhold  til  Aktiernes  Antal,  er  en  solid  Borgen  derfor. 

Naar  „Vends.  Folkebl.**  i  den  forløbne  Tid  fra  Kvartal  til  Kvartal  har 
øget  sin  Udbredelse  og  Indflydelse,  da  er  dette  et  kraftigt  Vidnesbyrd  om, 
hvor  stærkt  Trangen  føltes  i  Landsdelen.  Bladet  raader  ikke  over  saa 
megen  Plads  i  sine  Spalter  som  Kokurrenteme  i  deres.  Som  Nyhedsblad 
kan  det  derfor  vanskeligt  konkurrere. 

Det  har  endvidere  fra  først  af  haft  næsten  alt,  hvad  der  betegnede 
offentlig  Indflydelse  i  Landsdelen  mod  sig.  Og  rundt  i  Dagspressen  saa 
man  med  Uvilje  og  spottende  Ringeagt  paa  de  mange  Amatør-Skribenter, 
der  tidt  i  en  ret  usleben  Form  gav  deres  ærlige  Mening  til  Kende  om 
Statssager  lige  saa  vel  som  om  mindre  rigsvigtige  Ting.  Men  netop  al 
denne  Mosaik,  denne  Mangel  paa  Skole,  dette  ubegribelige  redaktionelle 
Frisind,  der  for  mangen  en  dansk  Bladmand  endnu  staar  som  den  største 
journalistiske  Snurrighed,  han  har  været  Vidne  til,  den  har  trods  alt  givet 
„Vends.  Folkebl.**  en  Friskhed  og  frejdig  Umiddelbarhed,  der  mere  end 
opvejer  alle  de  løbske  Heste  og  lange  Rugstraa  og  diplomatiske  Noter  om 
offentlige  Forhold,  som  visse  ærede  Kolleger  har  deres  Styrke  i.  Den  er 
Btedets  saa  vel  som  hele  Bevægelsens  Livsnerve. 

2.    Reformpartiets  Stilling  til  Bladstriden. 

For  øvrigt  var  det  slet  ikke  Hensigten  fra  nogen  Side,  at  man  vilde 
stille  sig  i  Opposition  til  Reformpartiet. 

Man  opfattede  Sagen  som  et  lokalt  Bladspørgsmaal,  der  vel  satte  en 
Del  Splid  ind  mellem  Landsdelens  Venstremænd,  men  i  hvert  Fald  ikke 
vedkom  Venstre  som  saadant,  idet  man  tillige  gik  ud  fra,  at  den  Uniformitet, 
der  nu  skulde  præge  „Vends.  Tid.**,  og  som  var  Stridens  Udgangspunkt, 
var  ét  specielt  Lassensk  System,  der  ikke  var  godkendt  af  de  andre  Venstre- 
ledere. Man  blev  imidlertid  snart  reven  ud  af  sin  Tro  paa  Venstreledemes 
Upartiskhed  i  denne  Sag. 

Ved  „De  unges  Valgrets**  Grundlovsfest  i  Hjørring  i  Juni  1901  stemplede 
daværende  Folketingsmand  Kr.  Jensen,  Try,  under  Fællesspisningen  Arbejdet 
for  Oprettelsen  af  det  nye  Blad  som  en  moderat  Bevægelse.  Og  det  var 
tydeligt,  at  Madsen-Mygdal  og  Anders  Nielsen,  der  var  til  Stede,  delte 
hans  Syn  paa  Sagen. 

Samme  Sommer  blev  der  paa  Vraa  Højskole  afholdt  en  politisk  Festlighed 
i  Anledning  af  Systemskiftet.  Madsen-Mygdal  samt  Folketingsmændene 
Th.  Larsen  og  Jensen-Sønderup  førte  Ordet  og  udtalte  bl.  a.  deres 
Glæde  over  Deputationen  til  Kongen  og  Festen  i  Kongens  Have,  om  hvis 
Betimelighed  der  i  Vendsyssel  saa  vel  som  andre  Steder  havde  været  højst 
afvigende  Meninger. 

Imod  deres  Fremstilling  blev  der  ikke  gjort  Indvendinger.  Men  efter 
Foredragene  stod  Mejeribestyrer  Valdemar,  en  kendt  Venstremand  og  en 
af  „Vendsyssel  Tidende**s  mest  trofaste  Tilhængere  frem  og  udbad  sig  Op- 
lysning  om,    hvorvidt  der  virkelig  var    noget    om,    at  Reformpartiet  vilde 

bevilge  5  Mill.  til  nye  Feltkanoner.  Han  spurgte  ikke  for  at  sætte  nogen 
i  Forlegenhed,  men  for  at  faa  Oplysninger,  hvormed  Social-Demokraternes 
Antydninger  kunde  tilbagevises. 

I  Stedet  for  Svar  fik  han  en  ret  brøsig  Tilrettevisning  af  Madsen- 
Mygdal,  der  lod  ham  og  Forsamlingen  vide,  at  der  nu  var  een  Ting,  vi 
frem  for  alt  maatte  lægge  os  paa  Hjerte,  og  det  var  Tillid  til  Ministeriet 
og  til  Partiet. 

Paa  et  politisk  Møde  i  Bjærgby  Forsamlingshus  næste  Vinter  udtalte 
Madsen-Mygdal  sin  Beklagelse  af  to  Ting. 

For  det  første  havde  det  krænket  ham  haardt,  at  man  i  Vendsyssel 
oprettede  et  Blad  som  Opposition  mod  „Vendsyssel  Tidende",  skønt  han 
dog  maatte  tilstaa,  at  han  heller  ikke  selv  altid  havde  været  fornøjet  med 
dette  sidste  Blad. 

For  det  andet  beklagede  han,  at  Venstres  Folketingsmænd  paa  Rigs- 
dagen kavde  kritiseret  Regeringens  Forslag,  baade  Kirkelove  og  Skattelove. 
En  saadan  Kritik  fra  Partimedlemmernes  Side  var  aldeles  ikke  paa  sin 
Plads,  men  hørte  udelukkende  Partimødeme  til.  I  saa  Henseende  burde 
vi  gaa  i  Lære  hos  Højre. 

Denne  Udtalelse,  der  nok  var  et  korrekt  Udtryk  for  Venstreførernes 
Anskuelse  om  Partier  og  Taktik,  aabenbarede  et  Syn  paa  parlamentarisk 
Lovgivningsarbejde,  der  kun  lidet  stemte  overens  med  Opdragelsen  af  det 
modne  og  oplyste  Vælgerfolk,  Venstre  hidtil  havde  sat  sig  som  Maal.  Det 
blev  da  ogsaa  ret  skarpt  imødegaaet  i  den  paafølgende  Diskussjon  og  kriti- 
seredes i  den  følgende  Tid  livligt  i  det  nyoprettede  Venstreblad  og  paa 
Møder.  Udtalelsen  blev  ogsaa  saa  meget  mere  skæbnesvanger,  som  det 
snart  viste  sig,  at  den  deltes  af  alle  de  nordjydske  Rigsdagsmænd,  maaske 
med  Undtagelse  af  en  enkelt,  der  holdt  sig  udenfor  Striden.  I  „Vend- 
syssel Tidende"  og  overalt,  hvor  Rigsdagsmændene  førte  Ordet,  blev  enhver, 
der  udtalte  en  fra  „Partiet"  afvigende  Mening,  i  mer  eller  mindre  kraftige 
Vendinger  stemplet  som  en  Krakiler,  Venstres  aabenbare  eller  skjulte 
Avindsmand,  Moderat,  Socialist  eller  Separatist,  og  det  desto  skarpere,  jo 
mere  principfast  Venstremænd  søgte  at  være  i  Overensstemmelse  med 
gammel  Venstretale. 

Stadig  hed  det  sig,  at  man  „prikkede"  efter  Ministeriet,  naar  man  an- 
tydede, at  der  ikke  maatte  gaas  paa  Akkord  med  Københavns  Befæstning, 
og  at   Prinsesseudstyr  og  Slotsbevillinger  ikke  var  Love  af  Venstrearten. 

En  saa  robust  Optræden  fra  Tillidsmændenes  Side  var  imidlertid  en 
farlig  Sag  netop  i  vor  nordligste  Landsdel. 

Ganske  vist  var  Tilfredsheden  med  Dannelsen  af  en  Venstreregering 
fra  først  af  stor  her  lige  saa  vel  som  i  de  øvrige  Egne  af  Landet.  Og 
man  ansaa  særlig  Kultusministeren  for  Regeringens  demokratiske  Hoved- 
hjørnesten. Men  Vendelboen  er  Danmarks  stejleste  Venstrebonde.  Og  han 
er  det  fuldt  saa  meget  af  Natur  som  af  Opdragelse.  Den  Inderlighed, 
hvormed  vestjydske  Bønder  i  Provisorismens  Dage  omfattede  Grundlovens 
Bud,  ejer  han  vel  næppe  noget  Sidestykke  til. 

Hans  antimilitaristiske  Sindelag  er  ikke  af  saa  udpræget  Art  som  de 
sjællandske  Bønders.  Og  hans  stærke  Religiøsitet  kan  til  Tider  udviske 
hos  ham  Forskellen  paa  Kristendom  og  Klerikalisme. 

Men  han  er  saa  velsignet  fri  for  alt  Snobberi  og  al  forloren  Loyalitet. 
Og  hans  personlige  Uafhængighedstrang  er  større  end  andre  Danskes. 

Af  den  Grund  kan  han  undertiden  føre  en  stor  Strid  om  en  lille  Sag; 
af  samme  Grund  har  Andelstanken  i  Vendsyssel  haft  flest  Børnesygdomme 

at  gennemgaa;  til  Dels  ogsaa  af  den  Grund  trivedes  i  ældre  Tid  de  religiøse 
Sekter  her  som  Fluer  i  Maj;  og  noget  staar  det  hermed  i  Forbindelse,  at 
Udvandringen  til  Amerika  ha  Vendsyssel  forholdsvis  er  meget  betydelig. 

Vendelboen  er  i  Politik  som  i  meget  andet  paa  een  Gang  lun  og 
aaben,  mistænksom  og  troende.  Han  slutter  sig  til  Venstre,  er  trofast 
mod  Venstres  Ideer  og  kan  længe  lade  sig  lede  af  den,  der  engang  har 
vundet  hans  Tillid.  Men  taber  han  Troen  paa  en  Tillidsmand,  skal  der 
meget  til,  inden  han  faar  den  tilbage. 

Over  for  en  saadan  Vælgerbefolkning  var  et  saa  umotiveret  Krav  som 
det  om  den  ubetingede  Partidisciplin  kun  daarligt  paa  sin  Plads.  Og  ved 
første  Lejlighed  kom  da  ogsaa  Sammenstødet. 

3.    Bruddet  med  Reformpartiet  og  de  politiske  Valg. 

Ved  Supleringsvalget  i  Aalborg  den  8de  Novbr.  1901,  skulde  der  vælges 
en  Landstingsmand  i  Stedet  for  afdøde  Provst  Bjerre.  Venstre  har  naaet 
at  faa  Flertal  blandt  Landstingsvælgeme  i  7de  Kreds  og  kunde  derfor  be- 
sætte Pladsen.  Blandt  de  nordenQordske  Valgmænd  var  der  Stemning  for 
at  vælge  Amtsraadsmedlem  Jens  Sørensen,  Saxager.  Denne  er  Vendel- 
boernes kaame  Fører  i  alle  økonomiske  Foretagender,  et  ypperligt  Hoved, 
klog,  snarraadig  og  veltalende.  Hans  demokratiske  Sindelag  er  uomtvisteligt ; 
han  er  en  varm  Ven  af  den  almindelige  politiske  og  kommunale  Valgret  og 
afgjort  Antimilitarist.  Men  han  havde  altid  holdt  sig  uden  for  aktiv  Del- 
tagelse i  Politiken,  hvilket  i  Forbindelse  med  en  noget  vidtdreven  For- 
sigtighed havde  rejst  Tvivl  om  hans  Stade  inden  for  de  enkelte  Venstre- 
grupper. Og  da  det  nu  var  bekendt  for  alle,  at  han  var  en  erklæret  Mod- 
stander af  den  Lassen-Madsen-Mygdalske  Uniformerings-  og  Lystrepolitik, 
var  det  givet,  at  hans  Kandidatur  vilde  møde  stærk  Modstand  hos  Parti- 
førerne. 

Disse  saa  helst,  at  Redaktør  Lassen  blev  valgt.  Men  de  ansaa  ham 
ikke  for  tilstrækkelig  populær  og  manøvrerede  da  saa  behændigt,  at  Folke- 
tingsmand Kr.  Jensen,  Sæbykredsen,  blev  Venstres  Kandidat,  saavidt  det 
kan  skønnes,  udelukkende  for  derved  at  skabe  et  ledigt  Rigsdagsmandat, 
der  saa  sikkert  kunde  tilfalde  Lassen. 

For  saa  vidt  gik  alt  godt  nok.  Kr.  Jensen  blev  valgt,  og  saa  snart 
der  udskreves  Supleringsvalg  for  Sæbykredsen,  opstilledes  Vilh.  Lassen  af 
denne  Kreds's  demokratiske  Forening. 

Men  da  skete  der  noget  mærkeligt.  Vilh.  Lassen,  Nordjyllands  evnerigeste 
Politiker,  den  udmærkede  Skribent,  den  store  Folketaler,  den  ihærdige 
Venstre-Agitator  blev  i  den  rene  Venstrekres  mødt  af  en  kras  Opposition 
og  sejrede  kun  efter  en  voldsom  Valgkampagne  med  29  Stemmers  Majoritet 
over  sin  ModJ^andidat  den  radikale  Gaardejer  Kr.  Thomsen  ved  Hjælp  af 
Stemmerne  fra  det  højresindede  Læsø. 

Ved  Valget,  der  fandt  Sted  den  3die  Decbr.  1901,  faldt  Stemmerne 
saaledes: 


Sæb     I  Lassen      688  Stemmer 


j  ^®^y   1  Thomsen  896 

Lassen      243        — 
Thomsen      6        — 


Læsø    I 


Der  var  sikkert  en  god  Portion  Smaalighed  og  Snæversyn  med  i  Agita- 
tionen mod  Lassen.  For  mange  af  den  ældre  Slægt  stod  han  som  „Euro- 
pæeren" og  „ Købstadmanden **.  Og  Slagordet  „En  Bonde  fra  Kredsen* 
var  forud  sikkert  paa  velvillige  Øren. 

Men  den  stærkeste  Drivkraft  i  Oppositionen  mod  ham  var  dog  intet  af 
alt  dette.  Naar  en  saa  stor  Del  af  Sæbykredsens  radikaleste  Venstremænd 
i  de  Dage  sled  for  at  faa  Thomsen  valgt,  da  var  det,  fordi  de  klarere  end 
andre  saa,  at  Lassen  saa  langt  fra  at  repræsentere  de  rene  demokratiske 
Synsmaader  tværtimod  i  Rigsdagen  og  udenfor  vilde  være  Talsmand  for 
den  mest  ubetingede  Underkastelse  under  Regeringen,  hvor  bugtede  end 
dennes  Veje  vilde  blive. 

Dette  var  Kernepunktet  i  Striden.  Men  uden  for  Vendsyssel  vilde  man 
intet  se  af  dette.  De  moderate  saa  vel  som  Reformpartiets  Blade  udtalte 
saa  godt  som  hele  Landet  over  deres  Sympati  for  Lassen  og  stemplede 
Oppositionen  mod  ham  som  en  Trop  af  snæversynede  Vrøvlere. 

Alligevel  vilde  denne  Valgkamp,  uanset  Udfaldet,  ikke  være  bleven 
andet  end  en  almindelig  Lokalstrid  mellem  to  Venstrekandidater,  der  bejlede 
til  Vælgernes  Stemmer  og  kunde  være  gode  hver  for  sig,  i  Fald  ikke 
Kultusministeren  havde  meddelt  Sæbykredsens  demokratiske  Forening,  at 
han  ønskede  Lassen  valgt. 

Denne  Meddelelse,  belyst  ved  Lassens  og  Landstingsmand  Kr.  Jensens 
Trusler  om,  at  Kr.  Thomsen  ikke  vilde  blive  optaget  i  Reformpartiet,  bragte 
Spliden  inden  for  Vendsyssels  Venstre  over  i  en  ny  Fase. 

At  en  støt,  solid  demokratisk  Bonde,  der  aldrig  havde  vist  moderate 
Tendenser,  blev  truet  med  Udelukkelse  af  Partiet,  fordi  han  stillede  sig 
mod  en  af  Partiets  Redaktører,  og  at  Partiet  direkte  og  indirekte  støttede  en 
slig  Trussel,  det  var  en  Fremfærd,  der  løsnede  det  sidste  Baand,  hvormed 
Lassens  Modstandere  følte  sig  bundet  til  Reformpartiet. 

En  stiv  og  død  Doktrinarisme  havde  i  de  senere  Aar  lagt  sig  over 
Partiforholdene  og  sat  Skel,  hvor  intet  naturligt  Skel  var  at  øjne.  Særlig 
den  yngre  fremadstræbende  Slægt  forekom  det  mere  og  mere  at  være  en 
gold  Tale,  naar  Politikerne  og  ft*emmest  blandt  dem  Vilh.  Lassen  i  Tide 
og  Utide  manede  til  Kamp  mod  „  Moderationen  **  og  Social-Demokratiet. 
Meget  i  Socialisternes  Kritik  af  Regeringen  var  jo  uforfalsket  Venstretale, 
og  en  fortsat  Udryddelseskrig  mod  Forligets  Mænd  syntes  næppe  Umagen 
værd,  naar  den  skulde  føres  af  dem,  der  nu  ikke  længer  aabent  turde 
erklære  sig  for  en  Nedsættelse  af  Militærudgifterne  og  Nedlæggelsen  af 
Fæstningen. 

Det  føltes  nærmest  som  en  Lettelse  hos  de  Venstremænd  i  Vendsyssel, 
der  sætter  den  personlige,  uafhængige  Venstretale  højere  end  Partirammen, 
da  de  af  Valget  i  Sæbykredsen  lærte,  at  de  var  sat  uden  for  og  i  Frem- 
tiden kunde  gaa  deres  egne  Veje  og  tale  deres  eget  Sprog. 

Alligevel  stod  det  dem  klart,  at  den  nærmeste  Fremtid  vilde  blive  meget 
vanskelig. 

Den  rejste  Bevægelse  vilde  foreløbig  kun  blive  af  lokal  Natur.  Selv 
om  Venstremænd  hist  og  her  i  andre  Egne  havde  knurret  lidt  mod  Regerings- 
partiet, saa  betød  dette  dog  intet  mod  den  Kendsgerning,  at  alle  Venstres 
Rigsdagsmænd  og  Blade,  de  radikale  københavnske  dengang  ikke  undtagne, 
indordnede  sig  punktlig  under  Partiets  Vilje  og  allerhøjest  drev  det  til  at 
udstøde  et  lille  forknyt  Hjertesuk,  der  altid  druknede  i  det  almindelige 
Partivelvære. 

Heller  ikke  var  Oppositionen  i  Vendsyssel  af  saa  ensartet  Natur,  at 
der  deraf  kunde  sammensvejses  et  lille  politisk  Parti.  Og  endelig  manglede 
man  fuld  Klarhed  over,  til  hvilken  Side  det  store  og  mægtige  Regerings- 
parti i  den  nærmeste  Fremtid  vilde  vende  sig,  om  det  vilde  slutte  sig 
endnu  tættere  til  de  Frikonservative  eller   indtage  et  fastere  Venstrestade. 

Der  var  kun  et  at  gøre:  Gennem  „Vendsyssel  Folkeblad"  skulde  Be- 
folkningen vænnes  til  at  se  de  politiske  Spørgsmaal  uden  farvede  Briller 
og  derigennem  forberedes  til  det  kommende  Folketingsvalg,  hvor  et  Hoved- 
slag, om  muligt,  skulde  slaas. 

Saa  kom  Rigsdagssamlingen  1902—03  med  sine  Skattelove  og  sin 
Tiendelov,  Love,  der  hverken  styrkede  Samfundets  økonomiske  Bæreevne 
eller  bragte  Lettelser  af  nævneværdig  Art  for  noget  Samfundslag,  og  mindst 
for  dem,  der  trængte  haardest.  Men  de  bragte  hist  og  her  en  Del  Smaa- 
forbedringer,  der  blev  udbasunerede  som  store  Socialreformer,  jævnstillede 
Landboreformerne  i  1780erne.  Og  de  modtoges  af  Landbefolkningen  i 
Vendsyssel  saa  vel  som  andre  Steder  med  jævn  Velvilje. 

Dette  er  den  Baggrund,  hvorpaa  sidste  Folketingsvalg  i  Vendsyssel  maa 
ses,  da  Venstre- Løsgængeren  Kr.  Thomsen  atter  stillede  sig  mod 
Lassen  i  Sæby,  Jørgen  Hald  mod  Hans  Madsen  i  Frederikshavn  og 
Kr.  Hansen,  Barkholt,  i  Hjørring,  mindre  mod  Jungersen  end  mod 
„Vendsyssel  Tidendes"  specielle  Ven  Hans  Østergaard. 

For  mange  af  de  udtraadte  —  eller  rettere  udsmidte  —  Venstremænd 
blev  Valgene  i  Frederikshavn  og  Sæby  da  ogsaa  en  stor  Skuffelse.  Hans 
Madsen,  Lassens  haandgangne  Mand,  kunde  for  en  Del  takke  sit  Arbejde 
i  den  mærkelige  Havnesag  for,  at  de  højresindede  Skagboere  „Mand  af 
Hus",  under  vild  Begejstring  gav  ham  deres  Stemmer,  medens  det  konser- 
vative Borgerskab  i  Frederikshavn  derimod  satte  Politiken  over  de  lokale 
Interesser  og  undlod  at  stemme  paa  Skagenshavnens  Modstander  Jørgen 
Hald,  der  kun  fik  Stemmer  fra  det  radikale  Mindretal  paa  Landet,  mest 
Husmænd,  samt  de  faa  Radikale  og  Socialister  i  Frederikshavn.  Hans 
Madsen  valgtes  da  med   1753  Stemmer,  medens  Jørgen  Hald  fik  535. 

1  Sæbykredsen  var  Kampen  saare  ulige. 

Paa  den  ene  Side  Vilh.  Lassen,  der  denne  Gang  maaske  mere  end 
nogensinde  før  lagde  sin  store  politiske  Viden  og  sin  slagfærdige  Veltalenhed 
ind  i  Agitationen.  Han  fulgtes  af  Venstreregeringens  Sympati  og  Reform- 
partiets og  næsten  alle  radikale  og  moderate  Blades  brændende  Bønner. 
Fra  Møde  til  Møde  ledsagedes  han  af  Madsen-Mygdal  eller  Folketings- 
mændene P.  Th.  Nielsen  og  Th.  Larsen,  der  alle  forsikrede,  at  Sæby- 
kredsens Velfærd  og  Ære  stod  paa  Spil,  om  Lassen  ikke  valgtes.  Og 
Rigsdagsmændene  kom  dengang  hjem  med  de  „store"  Resultater  Skatte- 
lovene, der  talte  med  en  Myndighed  af  en  noget  anden  Art  end  Kanon- 
og  Appanagebevillingeme,  som  Lassen  forrige  Gang  maatte  trækkes  med 
paa  alle  Vælgermøder. 

Over  for  al  den  Magt  og  Vælde  og  Autoritet  stod  en  jævn  Bonde,  der 
♦  baade  er  en  klog,  fornuftig  Mand  og  godt  nok  skaaren  for  Tungebaandet, 
men  som  selvfølgelig  i  politisk  Indsigt  og  Agitationsevne  var  sin  Modstander 
betydelig  underlegen,  og  som  kun  støttedes  af  Vælgere  fra  Kredsen,  der 
trods  megen  solid  Dygtighed  dog  aldrig  i  Diskussjonen  kunde  hamle  helt 
op  med  de  gamle  øvede  Parlamentarikere.  Ved  Valget  fik  Lassen  1531 
Stemmer,  Thomsen  933. 

Saavidt  det  kunde  skønnes,  stemte  ligesom  ved  forrige  Valg  de  fleste 
Højremænd  fra  Landet  paa  Thomsen,  de  fleste  Højremænd  og  Socialister  i 
Sæby  paa  Lassen,  hvem  Socialisternes  Blad  i  Aalborg  derimod  bekæmpede 
af  al  Evne.  Forskydningen  fra  forrige  Valg  skyldes  sandsynligvis  de  mode- 
rate Agrarer,  der  denne  Gang  af  Kærlighed  til  Skattelovene  for  Største- 
delen kastede  Stemmerne  paa  Lassen. 

Som  man  vil  se,  var  der  stor  Uklarhed  hos  begge  Parter. 

I  Hjørring  genvalgtes  Jungersen  med  1114  Stemmer.  Kr.  Hansen 
Bk  394.  Hans  Østergaard  343,  og  Højres  Kandidat,  Proprietær 
Døcker  491. 

At  Valget  saaledes  i  sin  Helhed  fik  et  uheldigt  Udfald  for  den  rejste 
uafhængige  Venstrebevægelse,  skyldtes  imidlertid  ikke  udelukkende  Rigsdags- 
samlingens  Resultater,  hvor  fordelagtige  de  end  paa  Landet  kunde  være 
for  de  gamle  Rigsdagsmænd  at  gaa  til  Valg  paa. 

En  væsentlig  Grund  til  Valgets  Resultat  var  den  Frygt,  mange  Vælgere 
nærede  for,  at  Regeringen  vilde  falde,  saa  at  Landet  atter  skulde  kastes 
ud  i  golde,  storpolitiske  Kampe,  hvori  alt  Reformarbejde  druknede,  i  Fald 
der  ikke  valgtes  Mænd,  der  i  et  og  alt  rettede  sig  efter  Ministeriet. 

Endvidere  stolede  man  paa,  at  Kultusministeren,  Finansministeren, 
Indenrigsministeren  og  Landbrugsministeren  nok  vilde  være  i  Stand  til  at 
hævde  de  demokratiske  Ideer  over  for  Justitsministeren  og  Krigsministeren, 
hvis  Venstresind  kun  faa  troede  paa.  Endelig  var  den  rejste  Opposition 
endnu  ret  uklar  over  Maal  og  Midler. 

Det  var  aabenbart,  at  den  stod  en  Streg  til  Venstre  for  Regeringen  i 
Militærspørgsmaalet,  samt  at  den  i  sin  Helhed  ønskede  anslaaet  et  noget 
hurtigere  Tempo.  Men  derudover  øjnedes  ikke  de  Skellinjer,  der  altid 
skal  være  trukne  op,  for  at  Vælgerne  kan  finde  deres  naturlige  Plads. 

Men  denne  Valgkamp  var  kun  en  Begyndelse.  Vilh.  Lassen  udtalte 
ganske  vist  Valgaftenen,  at  nu  var  der  gjort  Ende  paa  „Vrøvlet"  i  Sæby- 
kredsen. Han  burde  have  sagt,  at  nu  var  der  gjort  en  Begyndelse  for  at 
skabe  Klarhed. 

4.    Sidste  Sommers  Politik. 

Det  blev  efterhaanden  klart  for  mange,  at  hvis  de  misfornøjede  Venstre- 
mænd skulde  kunne  gøre  sig  tilstrækkelig  gældende,  maatte  der  dannes  en 
politisk  Organisation  for  hele  Landsdelen.  Og  efter  Indbydelse  fra  en  Snes 
kendte  Mænd  samledes  da  en  Dag  i  Maj  Maaned  1904  i  Hjørring  o.  150 
Venstremænd  fra  de  forskellige  Egne  i  Vendsyssel  for  at  tage  Stilling 
til  Sagen. 

Om  sidste  Rigsdagssamlings  Tarvelighed  var  der  kun  een  Mening.  Og 
fra  alle  Sider  lød  baade  bitre  og  sørgmodige  Ord  om  Krigsministeren, 
Pryglelovsaffæren,  Skattelovene  og  Venstreregeringens  Samarbejde  med  de 
Frikonservative.  Men  om  en  Organisations  Betimelighed  for  Øjeblikket  og 
om  Grundlaget  for  en  saadan  Vælgerforening  var  der  meget  delte  Meninger. 

Der  var  hos  mange  stor  Stemning  for  at  danne  en  Forening  med  skarpt 
afgrænset  Program,  hvori  Jordrentebeskatning,  almindelig  Valgret,  Ned- 
læggelsen af  Københavns  Befæstning  og  Løsningen  af  de  konfessjonelle 
Baand  i  Skole  og  Kirke  var  Hovedpunkterne.  Men  herimod  blev  der  fra 
anden  Side  gjort  gældende,  at  baade  var  enkelte  af  disse  Programpunkter, 
særlig  Jordværdibeskatningen,  endnu  Befolkningen  som  Helhed  for  frem- 
mede, og  tillige  var  det  i  det  hele  taget  for  tidligt  at  lave  et  helt  nyt 
Program,  der  betegnede  en  officiel  Udtrædelse  af  Venstre.  Bedre  vilde  det 
være,  om  man  tog  Venstres  Program  af  1872  som  Grundlag  for  at  pointere, 
at  man  netop  selv  stod  paa  det  rigtige  Venstrestade.  Man  enedes  til  sidst 
om  Nedsættelsen  af  et  Udvalg,  og  dette  udarbejdede  derpaa  Love  paa  Grundlag 
af  Programmet  fra  72.  Under  Navn  af  „Hjørring  Amts  Venstreforening" 
er  dermed  den  nye  Organisation  traadt  frem  til  Deltagelse  i  Dagens 
Arbejde. 

Sommerens  politiske  Møder  og  Fester  prægedes  nu  i  Vendsyssel  stærkere 

Det  ny  Aarhundrede.  11.  17.  66 

vel  end  noget  andet  Steds  aF  en  grundig  Mistillid  til  Regeringens  hidtidige 
Politik. 

Den  Valgkreds  i  Vendsyssel,  der  tidligere  har  staaet  som  den  „roligste", 
er  Hjørring  Amts  fjerde,  Vraakredsen,  der  siden  1895  repræsenteres  af 
Th.  Larsen.  1904  har  den  udmærket  sig  ved  en  endog  for  nordjydske  For- 
hold ret  betydelig  Grad  af  Lebendighed.  Naar  Røret  i  Venstre  først  saa  sent 
for  Alvor  har  taget  fat  i  denne  Kreds,  hvorfra  „Vends.  Folkebl."  udgaar, 
da  er  Aarsagen  for  en  væsentlig  Del  den,  at  man  regnede  Th.  Larsen 
med  til  den  mere  radikale  Side  af  Rigsdagens  Venstre.  Han  var  i  sin  Tid 
bleven  opstillet  og  støttet  af  den  yngre,  mere  moderne  Del  af  Kredsens 
Vælgere.  Han  var  kendt  for  sin  sociale  Interesse  og  var  en  Tilhænger  af 
H.  George.  Dertil  kom,  at  han  var  en  velbegavet,  arbejdsom  Rigsdagsmand, 
der  i  Tidens  Løb  havde  naaet  en  forholdsvis  høj  Anseelse  baade  i  og 
udenfor  Rigsdagen.  Man  gik  endelig  ogsaa  ud  fra,  at  han  vilde  holde  sig 
uden  for  den  lokale  Strid,  og  at  en  Opposition  mod  ham  antagelig  vilde 
drive  ham  yderligere  over  i  Modpartiets  Lejr.  Haabet  om  Th.  Larsens 
Neutralitet  glippede  imidlertid,  da  han  ved  sidste  Valgkamp  i  Sæbykredsen 
aabenbarede  sig  som  Vilh.  Lassens  svorne  Tilhænger.  Hermed  havde  han 
kastet  Handsken  til  „  Uroens ""  Mænd  i  sin  egen  Valgkreds.  Og  sidste 
Sommer  har  han  derfor  maattet  bestaa  en  Række  særdeles  varme  Kampe, 
der  til  Forbauselse  for  baade  Venner  og  Fjender  saa  godt  som  uden  Und- 
tagelse har  kunnet  opvise  en  overvejende  Stemning  mod  hans  Politik. 

Meget  betydelig  og  almindelig  Opmærksomhed  vakte  den  Sag,  Kultus- 
ministeren anlagde  mod  Gaardejer  Chr.  Ledet  for  fornærmelige  Udtalelser 
i  „Vends.  Folkebl."  Anledningen  til  Chr.  Ledets  Artikel  om  Kultusmini- 
steren var  den  bekendte  Støvringske  Kirkesag. 

En  Del  Beboere  i  Støvring  ved  Aalborg  havde  rejst  en  Valgmenigheds- 
kirke og  ønskede  Valgmenighedspræst  Jens  Bertelsen,  Vraa,  som  Præst. 
Ifølge  den  nye  Lov  om  Valgmenigheder  maa  imidlertid,  snurrigt  nok,  ingen 
Valgmenighedspræst  betjene  to  Menigheder,  naar  de  ligger  i  forskellige 
Stifter.  Og  Vraa  er  i  Aalborg  Stift,  men  Støvring  i  Viborg  Stift.  Nu  var 
den  nybyggede  Kirke  i  Støvring  rigtignok  færdig  til  Brug,  før  den  nye  Lov 
traadte  i  Kraft,  hvorfor  Valgmenigheden  gik  ud  fra,  at  da  der  altsaa  endnu 
intet  Forbud  mod  en  Præsts  Betjening  af  Menigheder  i  to  Stifter  forelaa, 
saa  var  der  intet  i  Vejen  for  at  anerkende  J.  Bertelsen.  Alligevel  nægtede 
Kultusministeren,  støttet  af  de  to  Biskopper,  denne  Anerkendelse  som  Præst 
for  Støvring  Valgmenighed. 

Det  var  denne  Afgørelse,  Chr.  Ledet  kritiserede  med  en  Bemærkning 
om,  at  Kultusministeren  kun  holdt  Loven,  naar  den  faldt  i  hans  egen  Smag. 
1  modsat  Fald  „blæste  han  Loven  et  Stykke**.  Denne  Udtalelse  fandt  Kultus- 
ministeren fornærmelig  for  sin  Embedsgerning.  Han  sagsøgte  Chr.  Ledet, 
der  imidlertid  indgik  paa  et  Forlig,  hvorved  Udtalelsen  mortificeredes,  og 
Chr.  Ledet  betalte  50  Kr.  i  Bøde. 

Dette  Forlig  gav  de  Regeringen  nærstaaende  Blade  Anledning  til  en  hel 
Del  Hoveren  over,  at  „Uroens**  Mænd  i  Vendsyssel  nok  ikke  var  saa  haarde 
Halse  endda,  som  der  var  gaaet  Ry  af.  Og  radikale  Venstremænd  baade  i 
og  uden  for  Vendsyssel  fandt,  at  det  var  ilde  handlet  af  Chr.  Ledet,  der 
dog,  naar  galt  skulde  være,  hellere  maatte  tage  mod  en  Dom  og  en  større 
Bøde,  som  der  var  nok  til  at  betale,  end  give  efter  gennem  et  Forlig. 

For  at  forstaa  Chr.  Ledets  Handlemaade  maa  man  imidlertid  vide,  at 
han  ifølge  Naturel  og  Anskuelser  er  en  ensom  Mand,  en  Fribytternatur, 
hvis  Pen  er  mod  alle,  en  Journalist  af  Guds  Naade,  hvis  bedste  og  vittigste 

Artikler  altid  kom  til  Verden  i  Øjeblikke,  da  deres  Forfatter  selv  blæste 
baade  Presselov  og  Partier  et  Stykke.  Han  polemiserer  med  samme  Skarp- 
hed mod  reaktionære  Kirkelove  som  mod  „Københavneriet'',  er  paa  een 
Gang  Agrar,  Rationalist  og  ivrig  Freds-  og  Kvindesagsven,  en  radikal  Natur, 
der  selv  er  Skeptiker  over  for  alle  store  Ord. 

Sandsynligvis  har  han  anset  Sagen  for  alt  for  ubetydelig  til  at  lave  et 
større  Postyr  paa.  Han  er  Manden,  der  plejer  at  tillade  sig  en  Spas  en- 
gang imellem  i  en  Avis.  Han  har  som  saa  mange  andre  Venstremænd  sagt 
drøjere  Ord  om  Ministre  i  Højres  Velmagtsdage,  uden  at  der  blev  lavet 
højtidelige  Sagsanlæg  af  den  Grund. 

Var  det  imidlertid  ogsaa  et  Udslag  af '  „Systemskiftet**,  at  Ministrene 
ømfindtligt  vaagede  over  Pressens  Udtalelser,  naa  ja,  saa  kunde  den  Kends- 
gerning kun  tages  til  Efterretning  som  saa  meget  andet. 

Og  mente  Ministeren,  at  hans  Embedsære  blev  renset,  fordi  Chr.  Ledet 
betalte  50  Kr.  til  Træplantning  i  Vendsyssel,  saa  fandt  indstævnte,  at  det 
var  en  forholdsvis  let  Maade  at  skaffe  Sagen  ud  af  Verden  paa. 

Men  hverken  Støvringsagen  eller  Ministerens  Sagsanlæg  har  afstivet 
Ministeriets  Popularitet  i  Landet  „Nord  for  Lov  og  Ret."  — 

Siden  denne  Artikel  blev  skreven,  er  Ministeriet  Deuntzer  styrtet, 
Ministeriet  J.  C.  Christensen  dannet  og  Venstre-Reformpartiet  sprængt 
paaa  Rigsdagen. 

Klart  og  resolut  har  den  Vendsysselske  Særbevægelse  stillet  sig  Side 
om  Side  med  „Folketingets  Venstre"  til  Forsvar  for  Venstres  gamle  Krav 
paa  det  militære  Omraade. 

Naar  der  da  nu  skal  rejses  et  nyt  demokratisk  Landsparti  med  et  paa 
een  Gang  bestemt  formuleret  og  praktisk  gennemførligt  politisk  og  socialt 
Program,  da  har  vi  i  Vendsyssel  Betingelser  for  at  afgive  et  Kontingent 
hertil,  der  ikke  vil  være  at  foragte. 


Spritens  tekniske  anvendelse. 

Af  Peter  Ravn  Sollied. 


Da  „Det  ny  Aarhundrede"  flere  gange  har  bragt  artikler  om  alkohol 
seet  fra  et  afholdsstandpunkt,  saa  vil  det  antagelig  ogsaa  interessere  tids- 
skriftets læsere  at  høre  lidt  om  alkoholen  seet  fra  et  teknisk  standpunkt, 
saa  meget  mere  som  denne  side  af  alkoholens  egenskaber  i  den  senere  tid 
i  flere  lande,  særlig  i  Tyskland,  men  ogsaa  i  Frankrige,  i  Østerrige — 
Ungarn  og  andre  lande  spiller  en  stedse  betydeligere  rolle. 

1  de  allersidste  aar  har  spørgsmaalet  om  alkoholens  tekniske  anvendelse 
ogsaa  vakt  opmærksomhed  og  været  disku^eret  i  de  nordiske  lande,  maaske 
særlig  i  Danmark  og  Norge. 

At  arbeide  for  denne  side  af  alkoholspørgsmaalet  staar  jo  ikke  i  nogen- 
somhelst  modsætning  til  af holdsbe vægeisen,  men  bør  ret  beseet  ansees  for 
at  virke  i  samme  retning;  dertil  bevæger  vi  os  her  paa  et  omraade,  hvor 
vi  kan  være  fri  for  den  ensidighed,  som  har  saa  let  for  at  beherske  en 
diskussion  om  alkohol  som  nydelses(eller  nærings-)middel. 

Selv  den  mest  fanatiske   forbudsmand   kan  jo  umulig  have  noget  imod, 

at  alkoholen  anvendes  til  at  skaffe  os  f.  ex.  lys,  varme  eller  kraft,  NB.: 
Naar  det  bare  ikke  er  et  svageligt  menneskebarn,  som  ved  alkoholens 
hjælp  forsøger  at  se  sin  egen  mere  eller  mindre  mørke  tilværelse  i  et 
lysere  skjær,  eller  som  tror  at  kunne  varme  eller  styrke  sin  egen  synde- 
fulde krop  med  en  dram  eller  et  glas  vin. 

At  vi,  naar  talen  er  om  alkoholens  tekniske  anvendelse,  kan  være  fri 
for  alle  ensidigheder,  kommer  naturligen  deraf,  at  vi  her  ikke  har  at  gjøre 
med  noget  saa  sammensat  og  naar  alt  kommer  til  alt  dbg  endnu  i  fysio- 
logisk henseende  saa  lidet  kjendt  som  den  menneskelige  organisme. 

1  spørgsmaalet  om  alkoholens  tekniske  anvendelse  har  vi  kun  at  gjøre 
med  kemiske  formler  og  med  maskiner,  som  ikke  er  saa  uberegnelige,  som 
den  menneskelige  maskine  ofte  kan  være. 

En  stigende  rodfrugtavl,  hvad  enten  det  nu  er  af  poteter,  roer  eller 
andre  rodfrugter,  er  af  væsentlig  betydning  for  et  lønsomt  jordbrug;  men 
da  disse  rodfrugters  direkte  anvendelse  (f.  ex.  til  foder)  er  ret  begrænset, 
opstaar  spørgsmaalet  om  deres  fordelagtige  omdannelse  ved  landbrugets 
tekniske  binæringer  og  da  i  første  række  til  spiritus.  Men  saalænge  spritens 
eneste  anvendelse  var  til  drik,  kom  landbrugets  krav  paa  en  udvidet  rod- 
frugtavl let  i  kollision  med  det  samfundsgavnlige  arbeide  for  at  indskrænke 
forbruget  af  alkoholiske  drikke.  Derimod  vil  arbeidet  for  at  overføre  mest 
mulig  af  alkoholen  fra  drikkeanvendelsen  til  den  tekniske  anvendelse  kunne 
tjene  et  dobbelt  samfundsgavnligt  formaal,  tjene  baade  landbrugets  interesser 
og  en  forstandig  afholdsbevægelse. 

At  alkohol  egner  sig  udmærket  til  en  forskjelligartet  teknisk  anvendelse 
har  jo  i  virkeligheden  længe  været  kjendt.  Jeg  skal  bare  nævne  anvendel- 
sen til  fernis,  i  møbelindustrien  (polering),  i  celluloidfabrikationen,  i  hatte- 
fabrikationen,  i  farverier  o.  s.  v.  og  ikke  mindst  i  den  kemiske  industri. 
1  Tyskland  beløber  værdien  af  den  kemiske  industris  produktion  sig  til  ca. 
1  millard  kroner  pr.  aar,  og  saa  mangfoldig  forskjelligartet,  som  denne 
industri  er,  saa  er  der  vel  knapt  nogen  fabrikationsgren,  ialfald  hvad  de 
organisk-kemiske  bedrifter  angaar,  som  ikke  anvender  alkohol  —  middel- 
bart eller  umiddelbart. 

For  fremstillingen  af  en  mangfoldighed  af  pragtfulde  farver,  som  kemien 
har  tryllet  frem  af  den  sorte  stenkultjære,  er  alkohol  enten  som  saadan 
eller  overført  i  andre  kemiske  forbindelser  ubetinget  nødvendig. 

1  de  vellugtende  parfumer  er  den  mere  flygtige  blomsterduft  saa  at  sige 
lænket  til  alkohol  og  derved  overført  i  en  mere  bestandig  form,  ja  endog 
af  den  stinkende  fuselolie  har  kemien  forstaaet  at  efterligne  mange  frugters 
herlige  aroma  eller  den  gode  vins  bouquet. 

Det  har  lykkedes  kemikeren  af  alkohol  at  fremstille  en  række  stoffe  — 
for  bare  at  nævne  kloralhydrat  eller  sulfonal  og  der  fremstilles  stadig  nye 
saadanne  — ,  som  formaar  at  skaffe  den  søvnløse  syge  en  vederkvægende 
søvn,  endvidere  stoffe  som  kloræthyl  og  kloroform,  hvormed  lægen  kan 
ophæve  en  sygs  bevidsthed  og  følelse  i  timevis  og  derved  muliggjøre 
operationer,  som  ellers  ikke  vilde  være  tænkelige. 

Fremtræder  alkoholen  i  de  her  nævnte  industrigrene  som  menneske- 
hedens ven  og  velgjører,  saa  kan  den  dog  ogsaa  ved  en  hensigtsmæssig 
behandling  være  en  lydig  tjener  ved  fremstillingen  af  uhyggelige,  alt  øde- 
læggende stoffe  som  knaldkviksølv  eller  røgsvagt  krudt. 

Men  af  stoffe,  som  anvendes  til  fabrikationen  af  det  røgsvage  krudt, 
kan  man  ogsaa  ved  alkoholens  hjælp  fremstille  fine  traade,  som  i  glans  og 

skønhed  kan  maale  sig  med  den  naturlige  silke,  og  vi  kan  efterligne  kost- 
bare stoffe  som  skildpadde  og  elfenben. 

Saaledes  er  forholdet  nu;  men  det  gjælder  jo  her  forholdsvis  ringe  og 
meget  udviklingsdygtige  industrigrene;  der  kan  naarsomhelst  komme  op- 
findelser i  en  eller  anden  gren  af  den  kemiske  industri,  som  vil  kunne 
sluge  store  mængder  alkohol. 

I  Tyskland  anvendes  nu  aarlig  over  20  millioner  liter  (100  %*)  spiritus 
i  den  kemiske  industri,  og  det  er  omtrent  dobbelt  saa  meget  som  for  kun 
15  aar  siden. 

Vi  har  endvidere  eddikefabrikationen,  som  er  af  saavidt  stor  betydning, 
at  den  bør  nævnes  for  sig  selv;  ikke  mindre  end  17  mill.  Itr.  spiritus  an- 
vendes aarlig  hertil  alene  i  Tyskland.  Denne  industri  har  dog  i  de  senere 
aar  ikke  kunnet  opvise  nogen  væsentlig  stigning  i  alkoholforbruget  paa 
grund  af,  at  den  af  sprit  fremstillede  eddike  har  faaet  en  farlig  konkurrent 
i  den  af  træ  fremstillede  eddikesyre  (træeddike). 

Forbruget  af  alkohol  i  den  kemiske  industri  og  i  eddikefabrikationen 
etc.  stilles  dog  fuldstændig  i  skyggen  af  forbruget  til  fremstilling  af  kraft, 
lys  og  varme.  Det  er  paa  disse  omraader,  at  der  i  de  senere  aar  har  skeet 
saa  store  fremskridt,  og  det  er  er  især  Tyskland,  som  har  gaaet  i  spidsen. 

Det  har  derfor  sin  interesse  at  betragte  forholdene  og  udviklingen  i 
Tyskland  lidt  nærmere. 

1  driftsaaret  1887 — 88  produceredes  der  i  det  tyske  rige  ialt  ca.  300 
mill.  1.  alkohol,  deraf  anvendtes  ca.  170  mill.  til  drik,  medens  ca.  40  mill. 
Bk  teknisk  anvendelse. 

I  1900 — 01  var  produktionen  ca.  400  mill.  1.,  hvoraf  240  mill.  an- 
vendtes til  drik  og   112  mill.  til  teknisk  brug. 

Af  denne,  som  det  vil  sees,  overmaade  store  mængde  af  skattefri,  de- 
natureret**) spiritus  gik  i  1887 — 88  ca.  13,7  mill.  1.  o:  V3  til  lys,  kraft  og 
varme,  medens  de  ^/j  an  ventes  i  den  kemiske  industri;  men  i  1900 — 01 
var  forholdet  blevet  omvendt:  af  112  Mill.  I.  anvendtes  da  ikke  mindre 
end  74,4  mill.  til  frembringelse  af  lys,  kraft  og  varme  eller  '^/j  af  den  hele 
mængde  denatureret  spiritus.  Med  hensyn  til  forbruget  af  denatureret  spi- 
ritus spiller  saaledes  nu  i  Tyskland  anvendelsen  til  lys,  kraft  og  varme 
den  absolut  første  rolle;  forbruget  hertil  har  i  løbet  af  de  sidste  15  aar 
steget  til  det  5 — 6-dobbelte,  medens  forbruget  af  spiritus  til  andet  teknisk 
brug  kun  har  steget  fra  25  til  36  mill.  1.,  d.  v.  s.  kun   IV2  gang. 

Det  kan  endelig  være  af  interesse  at  betragte  alkoholforbruget  i  forhold 
til  folkemængdens  bevægelse.  For  de  samme  aar  (1887 — 1901)  har  drikke- 
spriten  udgjort  omtrent  uforandret  4,4  1.  pr.  individ  aarlig;  forbruget  af 
denatureret,  skattefri  spiritus  steg  derimod  fra  0,8  1.  i  1887 — 88  til  2,0  1. 
i  1900 — 01,  og  den  del  heraf,  som  anvendtes  til  lys,  kraft  og  varme  steg 
fra  0,29  1.  til   1,32  1.  pr.  individ. 

Det  foregaaende  vil  tydelig  illustrere,  med  hvilken  energi  og  med  hvilket 
heldigt  resultat  tyskerne  arbeider  henimod  det  store  nationaløkonomiske 
maal,  som  de  har  sat  sig:  at  erstatte  mest  mulig  af  den  importerede  pe- 
troleum (værdi:  ca.   100  mill.  mark  aarlig)  med   den  indenlandske  spiritus. 

Spiritus  laves  som  bekjendt  af  stivelse-  eller  sukkerholdige  planter,  især 


*)  I  det  følgende  menes  altid  100  ^U  ig. 

**)  For  at  gjøre  den  alkohol;  som  skal  anvendes  til  teknisk  brug,  ubrugelig  til  drik, 
tilsættes  en  blanding  af  forskjellige  stoffe,  som  oftest  træspiritus  og  pyridinbaser 
(„denatureres"). 

rodfrugter  som  poteter  eller  roer;  men  stivelsen  eller  sukkeret  i  planten 
kan  kun  dannes  ved  sollysets  indvirkning.  Naar  vi  derFor  brænder  spiritus 
i  en  spiritusglødelampe,  saa  er  det  i  grunden  ikke  andet  end  solen  selv, 
som  lyser  for  os.  Det  i  anden  form  (som  stivelse)  i  poteten  opmagasinerede 
sollys  har  vi  atter  Forvandlet  til  lys;  ligeledes  kan  vi  omdanne  dette  op- 
magasinerede sollys  til  varme  eller  til  mekanisk  arbeide,  anvende  det  til 
at  koge  vor  mad  eller  til  at  drive  vore  motorer. 

Ogsaa  naar  vi  bruger  petroleum  bruger  vi  opmagasineret  sollys;  thi 
ogsaa  petroleum  er  tilsidst  omdannede  plantestoffe,  sandsynligvis  opstaaet 
ved,  at  fedtlignende  stofPe  gjennem  meget  lange  tidsrum  har  været  under- 
kastet en  høi  temperatur  og  et  stort  tryk. 

Men  der  er  dog  den  forskel  paa  anvendelsen  af  spiritus  og  petroleum, 
at  vi,  naar  vi  bruger  petroleum,  tærer  paa  et  vistnok  meget  stort,  men 
tilslut  dog  ikke  uudtømmeligt  lager  af  solvarme,  medens  vi  stadig  kan 
skaffe  os  spiritus  fra  en  kilde,  som  den  „evige**  sol  sørger  for  aldrig  ud- 
tømmes. 

Interessante  er  ogsaa  de  forsøg,  som  er  gjort  i  de  senere  aar  paa  at 
fremstille  spiritus  af  —  petroleum;  men  det  synes  jo  at  være  en  unødig 
omvei. 

Det  er  mindst  50  aar  siden,  at  man  begyndte  med  at  forsøge  at  anvende 
spiritus  til  belysning,  og  i  disse  første  ganske  interessante  forsøg,  som 
nu  synes  at  være  forglemte,  kan  man  tydelig  paavise  oprindelsen  til  de  nu 
forholdsvis  saa  fuldkomne  spiritusglødelamper. 

Allerede  længe  havde  man  i  de  kemiske  laboratorier  anvendt  alminde- 
lige spritlamper  til  opvarmning,  men  disse  lamper  giver  jo  en  meget  lidet 
lysende  flamme.  For  over  50  aar  siden  foreslog  saa  Frankenstein  at 
gjøre  en  saadan  flamme  lysende,  ved  at  der  i  flammen  anbringes  en  kegle 
bestaaende  af  et  netværk  af  bomuld,  som  er  overtrukket  med  en  blanding 
af  kalk  og  magnesia  —  altsaa  aldeles  tilsvarende  den  moderne  „gløde- 
strømpe". Endvidere  skulde  glascylinderen  kunne  skrues  op  og  ned  for  at 
regulere  lufttilgangen,  saaledes  at  maximum  af  lys  kunde  erholdes.  En 
saadan  lampe  for  olie  skulde  give  et  skarpt  „solarlys"  og  den  tilsvarende 
spritlampe  et  blødt  om  maaneskin  mindende  „lunarlys". 

Liidersdorff  endelig  konstruerede  en  saakaldt  „damplampe",  hvori 
han  anvendte  en  blanding  af  terpentin  med  den  4dobbelte  mængde  stærk 
sprit.  En  udvendig  ikke  synlig  væge  fører  vædsken  op  i  nærheden  af 
flammen,  hvorved  vædsken  fordamper  og  den  gas,  som  danner  sig,  føder 
saa  flammen  videre. 

En  praktisk  form  fik  spiritusglødelampen  først  efterat  wienerchemikeren 
Auer  von  Weisbach  i  slutningen  af  1880aarene  havde  fastslaaet  den 
overordentlig  stærke  lysudstraalingsevne  hos  de  saakaldte  ædle  jordarter 
(Cerium,  Thorium,  Erbium  etc.)  og  gjort  denne  egenskab  praktisk  anvendelig 
i  belysningstekniken,  idet  han  studerede  disse  stoffes  og  deres  forbindelsers 
kemiske  egenskaber,  ligesom  han  gav  glødestrømpen  den  nuværende  prak- 
tiske form.  Den  første  af  den  slags  spiritusglødelamper  bragtes  i  handelen 
i  1895,  og  principet  for  disse  lamper  er,  at  spriten  ved  hjælp  af  en  væge 
opsuges  fra  beholderen,  overføres  til  gasform,  i  hvilken  tilstand  den  strøm- 
mer ud  af  brænderen  og  efter  at  være  antændt  bringer  „strømpen"  til  at 
gløde.  Denne  spritens  overføring  til  gasform  skeer  enten  ved  en  liden  stadig 
brændende  hjælpeflamme  eller  derved,  at  hjælpeflammens  funktion  efter  den 
første   antændelse   overtages  af  den   ved   forbrændingen   stadig   frembragte 

varme,   idet  en  større  del  af  denne  ved  stærke  metaldele  ledes  tilbage  til 
vægen  og  derved  bringer  den  i  vægen  opsugede  spiritus  over  i  gasform. 

For  udebelysning  til  stærklyslamper  har  man  indrettet  sig  saaledes,  at 
spritbeholderen  ikke  er  under  men  over  brænderen,  hvorved  brændemate- 
rialet  tilføres  brænderen  ikke  ved  en  væge,  men  ved  hydrostatisk  tryk,  og 
den  engang  indledede  forgasning  af  spriten  fortsættes  saa  ved  hjælp  af  den 
under  forgaseren  brændende  flamme. 

Alle  disse  „spiritusgaslamper"*  har  den  samme  lille  ulempe  som  petro- 
leumsgaslamperne :  at  det  varer  et  par  minuter  efter  antændelsen,  før  lam- 
pen straaler  med  fuldt  blus.  Man  har  dog  ogsaa  spirituslamper,  som  giver 
fuldt  blus  straks  efter  antændelsen;  det  er  lamper  med  almindelig  væge 
samt  glødestrømpe,  og  hvor  man  ved  en  hensigtsmæssig  luftregulering  kan 
faa  den  for  en  stærk  varmeudvikling  nødvendige  surstoftilgang.  Ogsaa  disse 
lamper  kan  ved  en  omhyggelig  behandling  funktionere  tilfredsstillende,  men 
de  er  dog  ikke  saa  økonomiske  i  sit  brændstofforbrug  som  de  egentlige 
forgasningslamper. 

Den  ved  lysstyrkemaalinger  almindeligst  benyttede  lysenhed  er  det  saa- 
kaldte  Hefnerlys,  hvis  styrke  er  noget  svagere  end  lyset  fra  et  godt  pa- 
raffinlys (normallys).  Der  findes  nu  i  handelen  en  hel  del  forskjellige  hus- 
eller  bordlamper  for  spiritus  paa  20 — 70  Hefnerlys  med  et  forbrug  pr.  time 
af  150 — 300  cm ^  (90  ®/o)  sprit.  Man  har  desuden  stærklyslamper  paa  flere 
hundrede  Hefnerlys,  ja  med  anvendelse  af  kunstigt  tryk  endog  over  1000 
Hefnerlys  (til  fyrlygter  f.  ex.);  ved  den  slags  lamper  synker  forbruget  af 
sprit  til  120  cm'  for  100  Hefnerlys  pr.  time. 

Sammenligner  vi  nu  spirituslamper  og  almindelige  petroleumslamper, 
som  jo  er  de  nærmeste  konkurrenter,  saa  kommer  vi  til  følgende  resultat. 

Til  at  frembringe  ligestore  lysmængder  tiltrænges  langt  mindre  mængder 
—  udtrykt  i  kubikcentimetre  —  af  spiritus  end  af  petroleum,  nemlig  om- 
trent som  6  :  10.  Man  behøver  altsaa  langt  sjeldnere  at  fylde  en  spiritus- 
lampe end  en  ligesaa  lysstærk  petroleumslampe. 

Dernæst  afgiver  spirituslampen  kun  Vs  ^^^  meget  varme  til  omgivel- 
serne som  petroleumslamperne,  altsaa  er  den  første  i  teknisk  henseende  et 
fuldkomnere  apparat,  da  det  jo  ved  en  lampe  ikke  er  varme  men  lys,  som 
man  vil  have. 

Foruden  i  denne  henseende,  saa  har  spirituslamperne  i  hygieinisk  ret- 
ning væsentlige  fordele  for  petroleumslamperne  derved,  at  de  (for  lige  store 
lysmængder)  forurener  luften  i  langt  mindfe  grad,  idet  de  kun  udskiller 
^/g  saa  meget  af  kulsyre  og  andre  stoffe,  som  bevirker,  at  luften  i  be- 
boelsesrum bliver  slet.  Men  spirituslamperne  frembyder  adskillige  andre 
fordele.  Den  høist  møisommelige  „pas  og  pleie",  som  petroleumslamperne  maa 
have,  hvis  de  skal  lyse  godt,  især  den  stadige  pudsen  af  vægen,  er  man 
ganske  fri  ved  spirituslamper. 

I  grunden  indskrænker  behandlingen  af  spirituslampen  sig  til  den  regel- 
mæssige paafylden  af  brændstof,  hvilket  desuden  skeer  langt  bekvemmere 
end  ved  petroleumslampen,  idet  der  findes  en  egen  paafyldningsaabning  paa 
beholderen,  saa  man  ikke  engang  behøver  at  skrue  brænderen  af. 

Men  fremfor  alt  saa  er  spiritus  langt  mindre  ildsfarligt  og  samtidig  be- 
hageligere at  haandtere  end  petroleum,  som  sætter  stygge  flekker  og  ud- 
breder en  længe  vedhængende,  højst  ubehagelig  stank. 

Naar  en  spirituslampe  er  tændt,  saa  hverken  oser  eller  soder  den,  men 
en  petroleumslampe  oser  baade  naar  den  er  skruet  lidt  for  meget  eller  lidt 
for  lidet  op,   og  i  første  tilfælde  staar   der  op  af  lampeglasset  en  sky  af 

sod,  saa  det  ikke  alene  bliver  umuligt  at  opholde  sig  i  værelset  før  efter 
en  kraftig  udluftning,  men  som  ogsaa  i  høi  grad  bidrager  til  at  tilsmudse 
gardiner  og  alt,  hvad  der  findes  i  værelset. 

Selvfølgelig  er  heller  ikke  spirituslamper  fuldstændig  fri  for  ulemper, 
saaledes  taaler  glødestrømpen  ingen  hensynsløs  behandling,  men  fabrika- 
tionen af  disse  gjør  stadige  fremskridt  baade  med  hensyn  til  lysstyrke  og 
soliditet,  saa  disse  ufuldkommenheder  ved  spirituslampeme  træder  fuld- 
stændig i  baggrunden  for  de  mange  og  store  fordele,  som  de  har  ligeoverfor 
petroleumslamper. 

For  at  spirituslamperne  ogsaa  hvad  det  økonomiske  angaar  skal  kunne 
konkurrere  ud  petroleumslampeme,  saa  maa  spriten  (90  vol.  ^/q)  kunne 
kjøbes  for  25 — 30  Øre  pr.  1.,  naar  petroleumsprisen  er  12  Øre  pr.  I.  Man 
vil  da  i  begge  tilfælde  faa  100  Hefnerlys  pr.  time  for  5  Øre. 

For  fuldstændigheds  skyld  skal  jeg  tilføje,  at  der  i  den  senere  tid  er 
bragt  i  handelen  petroleumsglødelamper,  som  giver  et  stærkere  og  billigere 
lys  end  alm.  petroleumslamper,  men  som  ikke  synes  at  vinde  større  ud- 
bredelse, da  de  forøvrigt  besidder  alle  petroleumslampens  mangler  i  tildels 
forstærket  grad. 

Med  hensyn  til  spritens  anvendelse  til  opvarmning,  saa  vil  ikke 
prisforholdene  i  dette  tilfælde  spille  en  saa  afgjørende  rolle;  det  kan  man 
overbevise  sig  om  ved  at  erindre,  at  til  trods  for  at  opvarmning  med  kul 
eller  ved  i  en  komfur  vil  være  det  billigste,  saa  har  dog  til  dette  brug 
petroleumsapparater  som  „Beatrice"  eller  „Primus"  faaet  en  overmaade 
stor  anvendelse,  udelukkende  fordi  de  er  saa  ulige  mere  letvindte  i  brug. 
Selv  om  derfor  spritkogeapparateme  skulde  falde  lidt  dyrere  i  brugen  end 
f.  ex.  Beatriceapparateme,  saa  bør  dog  spritens  mange  gode  egenskaber: 
den  betydelig  mindre  ildsfarlighed  og  den  større  renslighed  være  af  saa 
afgjørende  betydning,  at  den  ogsaa  paa  dette  omraade  meget  vel  bør  kunne 
optage  konkurrencen  med  petroleum.  Regnes  de  mange  ildebrande  med, 
der  som  bekjendt  foraarsages  af  Beatriceapparateme,  kan  der  vel  næppe 
være  tvivl  om,  at  man  ogsaa  nationaløkonomisk  seet  vil  staa  sig  paa  at 
gaa  over  til  spritapparaterne. 

Kogeapparater  er  de  ældste  af  alle  slags  apparater  til  spritens  anven- 
delse, men  medens  de  ældre  spritkogeapparater  som  bekjendt  var  saaledes 
indrettede,  at  spriten  fra  en  beholder  opsugedes  gennem  en  væge  og  saa 
forbrændte  direkte  fra  denne,  saa  har  man  ved  de  nyere  apparater  indført 
den  væsentlige  forbedring,  at  spriten,  før  den  forbrænder,  overføres  til 
gas,  som  strømmer  ud  af  en  række  smaa  huller.  Herved  erholdes  en  langt 
intensivere  udnyttelse  at  varmen,  og  af  den  slags  apparater  findes  der  nu 
en  hel  del  forskjellige  konstruktioner,  helt  fra  smaa  billigere  „haandkogere" 
til  hele  stege-  og  bageovne.  Et  saadant  lidet  apparat  bruger  8 — 10  min. 
for  at  bringe  en  1.  vand  i  kog. 

Der  findes  ogsaa  kafferistere,  frisérlamper,  loddelamper,  flytbare  ovne  osv. 

Særlig  vil  jeg  lægge  et  godt  ord  ind  for  strygejernene,  som  er  saa 
renslige,  bekvemme  og  vakre  apparater,  at  de  kan  betegnes  som  i  sit  slags 
fuldkomne.  En  husmoder,  som  engang  har  prøvet  et  spiritusstrygejem,  vil 
aldrig  opgive  det. 

Den  nyeste  tekniske  anvendelse  af  spiritus  er  til  motor  brug;  de 
første  forsøg  hermed  gjordes  for  10  aar  siden,  og  i  1900  begyndte  motor- 
fabriken  Oberursel  i  Berlin  fabrikationen  af  spiritusmotorer  i  det  store, 
medens  der  nu  alene.,  i  Tyskland  er  over  en  snes  fabriker  for  saadanne 
motorer. 

Spiritusmotorer  hører  til  de  saakaldte  explosions-  eller  gasmotorer,  og 
deres  arbejdsmulighed  beror  paa,  at  fint  fordelt  spiritus  blandet  med  luft 
i  et  lukket  rum  bringes  til  at  expiodere  —  i  almindelighed  ved  hjælp  af 
en  elektrisk  gnist  under  et  stort  tryk  (ca.  10  atm.).  De  derved  dannede 
gasarter  virker  saa  paa  et  stempel,  aldeles  som  krudtgaserne  i  et  gevær 
eller  i  en  kanon  virker  paa  projektilet. 

For  en  ren  theoretisk  betragtning  synes  ikke  spiritus  at  skulde  kunne 
konkurrere  med  petroleum  (eller  benzin)  paa  dette  omraade,  da  jo  1  kg. 
petroleum  under  alm.  forhold  udvikler  dobbelt  saa  megen  varme  som  1  kg. 
spiritus  (90  vol.  ^/q).  Hvad  der  imidlertid  her  er  det  afgjørende,  det  er  den 
nytteeffekt,  som  maskinerne  kan  opvise,  og  den  er  netop  for  spiritusmotorer 
usædvanlig  høi,  ca.  30  %  ^S  derover,  medens  alm.  petroleumsmotorer  kun 
naar  op  til  det  halve. 

Spiritusmotoreme  har  særlig  fundet  anvendelse  i  landbrugets  tjeneste 
som  lokomobiler,  men  ogsaa  som  stationære  motorer,  endvidere  til  automo- 
biler, lokomotiver  og  motorbaade,  idethele  ved  mindre  maskiner  paa  20 — 
30  hestekræfter  og  derunder. 

Ligeoverfor  damplokomobiler  f.  ex.  har  de  den  fordel,  at  de  er  billigere 
i  anskaffelse  og  vedligehold,  de  er  færdige  til  øjeblikkeligt  brug,  man  sparer 
den  tidsspildende  opfyring,  det  arbeide  og  den  pasning,  som  et  damploko- 
mobil behøver  baade  før  og  efter  den  egentlige  drift.  Under  selve  driften 
behøver  en  spiritusmotor  mindre  pasning  end  et  damplokomobil,  betjeningen 
er  meget  enkel,  og  motoren  regulerer  selv  brændstofforbruget;  naar  den 
ikke  er  i  gang,  forbruges  heller  ikke  spiritus.  Endvidere  bortfalder  trans- 
port af  kul  og  vand,  og  man  er  fri  risikoen  ved  kjedelstensdannelser,  damp- 
kjedelexplosioner  og  ildsfarlige  gnister. 

Ligeoverfor  andre  maskiner,  som  ogsaa  arbeider  med  flydende  brænd- 
stoffe  (petroleum  og  benzin)  har  spiritusmotoreme  den  fordel,  at  de  praktisk 
talt  er  uden  explosions-  og  brandfare  og  arbeider  langt  mere  renslig  og 
Ingtfrit,  samt  at  man  kan  anvende  et  indenlandsk  produkt. 

Som  man  ser,  besidder  spiritusmotoreme  mange  og  betydelige  fordele; 
men  de  har  desværre  under  de  nuværende  forhold  en  væsentlig  mangel: 
driften  bliver  for  kostbar.  Naar  prisen  pr.  kg.  paa  petroleum  er  21,5  øre, 
paa  benzin  20  Øre,  saa  maa  spiritusprisen  være  19  øre  (90  vol.  ®/o)  for 
at  spiritusmotorerne  helt  skal  kunne  seire  i  konkurrencen;  thi  da  vil  prisen 
pr.  hestekraft  og  time  være  omtrent  den  samme  for  alle  3  slags  maskiner 
(6,5  øre  for  fuld,  9,5  øre  for  halv  belastning.) 

Da  brændeneieme  og  de  store  spritfabriker  i  Tyskland  har  sluttet  sig 
sammen  til  en  stor  fælles  organisation,  som  praktisk  talt  har  al  handel  med 
potetsprit  i  sin  haand,  saa  har  man  der  kunnet  fastsætte  en  pris  af  13 — 14 
kr.  pr.  hl.  for  sprit  til  dette  brug,  og  under  saadanne  forholde  vil  jo  spiri- 
tusmotoremes  mange  og  store  fordele  komme  helt  til  sin  ret. 

Vi  ved  nok,  at  spriten  kan  bringe  den  menneskelige  hjerne  til  at  snurre 
vildt  rundt,  men  hvormeget  bedre  vil  det  ikke  være  at  bruge  den  til  at 
faa  hjulene  paa  tusener  af  maskiner  til  at  snurre  mndt  i  lystig  arbeidsdur. 

Lad  os  nu  undersøge,  hvorledes  det  har  været  muligt  at  skaffe  spriten 
en  saa  stor  teknisk  anvendelse  som  t.  ex.  i  Tyskland. 

Den  første  betingelse  for  en  industriel  brug  af  spriten  er,  at  staten  for 
saadan  spiritus  giver  afkald  paa  den  mere  eller  mindre  høie  beskatning, 
som  nu  benyttes  i  snart  sagt  alle  lande,  da  jo  den  ved  beskatningen  be- 
virkede kunstige  fordyrelse  af  spriten  selvfølgelig  umuliggjør  enhver  teknisk 
anvendelse. 

Dette  princip  anerkjendtes  f.  ex.  i  Norge  ved  skattekundgjørelsen  af 
1872,  i  Tyskland  ved  loven  af  1870;  men  i  Tyskland  træder  staten  ogsaa 
paa  andre  maader  støttende  til,  For  at  den  teknisk  anvendte  sprit  kan  blive 
saa  billig  som  mulig.  Saaledes  anvendes  en  del  af  det  ved  spiritusbeskat- 
ningen indkomne  beløb  —  den  saakaldte  „Brennsteuer"*,  som  i  væsentlig 
grad  bæres  af  de  store  spekulationsbrænderier  —  i  sin  helhed  som  en  de- 
natureringspræmie  for  teknisk  anvendt  sprit;  endvidere  yder  den  i  Tysk- 
land anvendte  mæskerumsbeskatning  en  ikke  ubetydelig  indirekte  præmie, 
idet  skatten  beregnes  efter  et  normaludbytte,  som  velindredede  og  godt 
drevne  brænderier  kan  øge  med  over  50  ^/q.  Desuden  er  der  indrømmet 
billige  fragter,  det  offentlige  stiller  sig  meget  velvillig,  naar  det  gjælder  at 
prøve  og  anvende  nye  spiritusapparater  o.  s.  v. 

Men  ogsaa  de  brænderiinteresserede  i  Tyskland  har  vist  sig  offervillige 
og  energiske  i  denne  sag. 

Efter  1 3  aars  arbeide  lykkedes  det  endelig  i  1 899  at  faa  brænderieieme 
og  de  store  spritfabriker  (rektifikationsanstalter)  til  at  slutte  sig  sammen  til 
en  stor  fællesorganisation  —  „Verwerthungsverband  deutscher  Spiritusfabri- 
kanten'' —  som  vel  er  en  af  de  største  kooperative  organisationer  inden 
landbruget,  som  kjendes,  med  en  stamkapital  af  6  millioner  mark  (hvoraf 
mindst  25  ^/q  skal  være  indbetalt).  I  denne  sammenslutning  indgaar  ca. 
1 00  kapitalstærke  firmaer  og  4000  potetesbrænderier  fordelte  over  hele  det 
tyske  rige  og  omfattende  ca.  90  ^/^  af  den  samlede  tyske  potetessprit- 
fabrikation. 

Denne  sammenslutning  giver  først  og  fremst  de  samme  fordele,  som  i 
sin  almindelighed  enhver  ringdannelse  yder  deltagerne.  Da  ringen  som 
nævnt  behersker  saagodtsom  den  hele  spritfabrikation,  kan  den  ogsaa  be- 
stemme den  indenlandske  spirituspris  eller  rettere  fastsætte  3  forskjellige 
priser:  én  for  drikkespiritus,  en  lavere  for  den  denaturerede  og  en  tredie 
for  den  exporterede,  altsaa  den  spiritus,  som  ikke  kan  afsættes  indenlands 
i  de  to  førstnævnte  øjemed.  Prisen  paa  drikkesprit  kunde  forhøies  for  yder- 
ligere at  kunne  nedsætte  prisen  paa  den  denaturerede  spiritus. 

De  tidligere  børsspekulationer  paa  sprithandelens  omraade  med  deraf 
følgende  stadig  fluktuerende  pri$er  er  ophørt,  og  prisen  paa  spiritus  til  tek- 
nisk brug  har  derfor  kunnet  fastsættes  for  en  længere  aarrække  ad  gangen. 

Endvidere  har  man  organiseret  detaljhandelen  paa  en  udmærket  maade; 
allerede  i  1902  havde  over  30,000  detaljister  gaaet  ind  paa  at  overtage 
salg  af  denatureret  sprit  i  plomberede  literflasker,  som  er  forsynede  med 
etiketter,  hvorpaa  spritens  styrke  og  pris  angives  og  garanteres. 

Denne  ordning  af  detaljhandelen  er  af  fundamental  betydning.  Thi  før 
var  det  ikke  nok  med,  at  priserne  varierede  overmaade  meget  paa  de  for- 
skjellige steder  og  til  forskjellige  tider,  men  naar  man  skulde  kjøbe  en 
flaske  90  7o  sprit,  saa  kunde  man  ofte  ikke  vide,  om  det  kun  var  80  ^/o 
man  fik,  og  det  uden  at  det  behøvede  at  være  kjøbmandens  skyld,  som  jo 
ikke  selv  kunde  vide,  hvor  stærk  hans  spiritus  var.  Det  behøvede  jo  ikke 
at  komme  deraf,  at  der  var  tilsat  vand,  aarsagen  kunde  simpelthen  være 
den,  at  man  ikke  havde  været  tilstrækkelig  omhyggelig  med  spritens  opbe- 
varing. 

Endvidere  havde  der  indsneget  sig  den  uskik,  at  naar  man  sendte  en 
alm.  ^/^  1.  flaske  til  paafyldning,  saa  fik  man  betale  for  1  1.  —  kort  og 
godt:  man  fik  meget  ofte  mindre  for  pengene  end  man  var  berettiget  til. 
—  Alle  den  stags  misligheder  er  nu  fjernede,  og  detaljisteme  nøjer  sig  med 

en  bestemt  provision  (i  alm.  25  ®/o)  og  holder  tilsalgs  garanteret  90  vol.  ^/q 
denatureret  spiritus  i  plomberede  literflasker  for  25  pf.  (30  pf.  for  95  ®/o). 

Spiritusringen  garanterer  som  nævnt  en  saadan  billig  pris  for  en  længere 
aarrække  ad  gangen  og  støtter  desuden  arbeidet  for  forbedring  af  ældre 
spritapparater  og  konstruktion  af  nye,  der  sørges  for  afholdelse  af  udstil- 
linger o.  s.  V. 

At  det  ikke  er  smaating,  som  man  allerede  har  opnaaet,  fremgaar  bl.  a. 
af,  at  spiritusringen  i  aaret  1901 — 02  bragte  i  handelen  ca.  100,000  koge- 
apparater af  forskjellig  slags,  over  20,000  lampebrændere  og  ca.  20,000 
strygejern,  og  man  kunde  ikke  hurtig  nok  tilfredsstille  efterspørgselen.  Alene 
udsalget  i  berlin  havde  en  omsætning  af  over  300,000  mark. 

En  ikke  ringe  andel  i  den  i  foregaaende  kortelig  skildrede  udviklede 
skyldes  det  af  geheimeraad,  prof.  dr.  MaxDelbrtick  med  stor  energi  og 
dygtighed  ledede  „Institut  for  gjæringsindusri  og  stivelsefabrikation "  i  Berlin. 
Dette  institut,  som  danner  en  underafdeling  af  landbrugshøiskolen  i  Berlin, 
har  betydelige  tilskud  baade  fra  staten  og  de  interesserede  industrier 
(brændevinsindustrien,  bryggeriindustrien,  stivelsefabrikanterne,  eddikefabri- 
kanterne) og  over  50  videnskabelig  uddannede  funktionærer  repræsenterende 
kemi,  botanik,  bakteriologi,  teknologi,  nationaløkonomi,  landbrugsfag  og 
ingeniørvidenskab.  Der  forefindes  et  forsøgsbryggeri,  brænderi,  eddikefabrik 
etc.  og  en  egen  afdeling  til  fremme  af  spritens  tekniske  anvendelse.  Her 
prøves  apparater  og  maskiner,  afholdes  udstillinger  og  kurser  etc.  Det  hele 
danner  et  centrum  for  den  videnskabelige  forskning  paa  de  omraader,  som 
i  almindelighed  benævnes:  landbrugets  tekniske  binæringer. 

Spørgsmaalet  om  spritens  tekniske  anvendelse  staar  og  falder  selv- 
følgelig med  prisspørgsmaalet.  Denne  pris  vil  kunne  være  noget  forskjellig 
i  de  forskjellige  lande,  men  maa  nødvendigvis  staa  i  et  vist  forhold  til  den 
i  vedkommende  land  herskende  pris  paa  petroleum,  som  jo  er  spritens 
væsentligste  konkurrent  paa  dette  omraade.  Tyskland,  men  særlig  Frankrig, 
er  her  heldig  stillet,  medens  de  nordiske  lande  med  liden  eller  ingen  pe- 
troleumstold  indtager  en  noget  anden  stilling.  Men  ogsaa  her  vil  det  kunne 
lykkes  at  bringe  denatureret  spiritus  i  handelen  til  en  med  petroleumsprisen 
konkurrerende  pris,  hvis  man:  1)  Fritager  den  slags  spiritus  for  al  beskat- 
ning, 2)  Gjør  handelen  dermed  til  et  statsmonopol,  3)  Benytter  hertil  den 
sprit,  som  kan  produceres  billigst. 

En  billig  sprit  vil  f.  ex.  gjærfabrikerne  kunne  levere,  hvor  spriten  er 
et  biprodukt;  i  Danmark  og  Sverige  vil  man  vel  ogsaa  kunne  benytte  roe- 
spiritus,  i  Norge  og  Sverige  maaske  spiritus  af  træaffald.  Det  er  heller 
ikke  udelukket,  at  man  i  de  nordiske  lande  vil  kunne  finde  rodfrugter,  som 
vil  kunne  give  et  større  spritudbytte  end  poteter  eller  roer  for  tiden  kan  give. 

At  et  statsmonopol  i  dette  tilfælde  vil  være  paa  sin  plads,  vil  visselig 
indrømmes  selv  af  dem,  der  ikke  har  meget  tilovers  for  statsmonopoler,  og 
faar  folk  først  øinene  op  for  de  store  fordele,  som  spritens  tekniske  anven- 
delse frembyder,  vil  det  sikkert  lykkes  ogsaa  i  de  nordiske  lande  at  er- 
statte en  del  af  den  importerede  petroleum  med  den  indenlandske  sprit. 

Et  Stykke  Teaterhistorie. 

Af  SV.   GUNDEL. 


Næppe  havde  det  kongelige  Teater  aabnet  sit  Billetkontor  d.  14de 
November  1851,  før  alle  Billetter  var  revet  bort.  En  talrig  Skare  havde 
fra  den  tidlige  Morgen  staaet  opstillet  langt  ud  paa  Kongens  Nytorv  foran 
Billethullet  for  at  sikre  sig  Plads  ved  Aftenens  store  Begivenhed:  Cand. 
phil.  Høedts  Debut. 

Ingensinde  havde  Spændingen  overfor  en  Debut  vel  været  større. 
Allerede  i  flere  Aar  havde  Høedt  henvendt  Opmærksomheden  paa  sig. 
Han  var  kendt  som  kær  Gæst  i  det  Nielsen*ske  Hus  og  intim  Ven  med 
den  af  alle  forgudede  Michael  Wiehe;  han  færdedes  ud  og  ind  i  N.  W. 
Gades  Kunstnerhjem  og  var  en  i  høj  Grad  yndet  Selskabsmand  i  Datidens 
litterære  og  højere  Bourgeoiskredse.  Han  var  optraadt  som  Forfatter  til 
nogle  meget  følsomme  lyrisk-religiøse  Digte*),  til  hvilke  han  endog  selv 
havde  sat  Musik;  havde  energisk  og  talentfuld  taget  det  med  Pibning  og 
Gongong  forfulgte  P.  V.  Jacobsen'ske  Skuespil  „Trolddom**  i  Forsvar  og 
oversat  og  bearbejdet  nogle  yndede  franske  Lystspil,  som  „  Em bedsiver  eller 
Hr.  og  Fru  Møller",  „Dronning  Marguerites  Noveller"  o.  a.  Men  mest  var 
han  dog  kendt  som  den,  der  i  alt  dette  fremtraadte  som  Talsmand  for  nye 
kunstneriske  dramatiske  Principper  med  stærk  og  ubarmhjertig  Kritik  af 
Heiberg  og  Frue  og  den  herskende  Spillemaade  paa  Nationalscenen. 


I. 

Høedt  blev  født  1820  i  København  som  Søn  af  to  jevne  Bønderfolk 
fra  Jylland;  de  havde  ved  Sparsommelighed  efterhaanden  samlet  sig  en 
lille  Formue,  som  nu  tillod  dem  at  bosætte  sig  i  København  og  sende 
Sønnen  i  Latinskole.  1836  blev  han  Student,  hvorefter  han  efter  sin  Mors 
Ønske  gav  sig  til  at  studere  Teologi,  et  Studium,  hvorved  Grunden  blev 
lagt  til  den  Religiøsitet,  som  aldrig  senere  forlod  ham. 

Men  Bekendtskabet  med  Michael  Wiehe  alt  fra  Drengeaarene  og  gennem 
ham  senere  med  Nielsens,  i  hvis  Hus  han  traf  sammen  med  alle  Tidens 
største  Skuespillere,  vakte  snart  Lyst  hos  ham  til  at  gaa  til  Teatret. 

Foreløbig  var  dog  hans  Interesser  ret  spredte,  og  —  økonomisk  uaf- 
hængig som  han  var,  kunde  han  se  bort  fra  et  Brødstudium,  og  derimod 
hengi  sig  til  den  Selskabelighed,  som  var  hans  største  Fornøjelse,  men 
som  ogsaa  blev  en  farlig  Smigrer  af  den  Forfængelighed,  som  var  Grund- 
draget i  hans  Karakter. 

Han  var  en  smuk  Mand.  Et  langt  bølgende  blondt  Haar  laa  tilbage- 
strøget fra  en  høj,  bred  og  klar  Pande;  Øjnene  var  dybtliggende  og  melan- 
kolske, Næsen  stor  og  karakterfuld,  og  Munden  meget  udtryksfuld,  saa  at 
man  over  denne  Ansigtets  Skønhed  og  Ædelhed  bragtes  til  at  glemme  hans 
lidt  skæve  Ben  og  den  noget  slæbende  Gang. 

Med  fuldkommen  Sikkerhed,  den  eleganteste  Overlegenhed  bevægede 
han  sig  i  Selskabslivet,  skabende  selskabelig  Glæde  om  sig,  hvor  han  kom, 

♦)  Lyriske  Studier  I.  Kjb.  1844. 

men  snarest  og  helst  dog  i  en  beundrende  Damekreds;  her  yndede  han  at 
indta  Stillinger,  stryge  sig  gennem  sit  lange  Kunstnerhaar  med  et  Kast 
med  Nakken,  og  efter  mange  smigrende  Opfordringer  at  sætte  sig  ved 
Klaveret  og  akkompagnere  sig  selv  til  sine  egne  Smaasange  som  .Sym- 
pathetisk  Blæk",  „En  Forglemmigej",  „Farvel,  lille  Grethe"  osv.,  eller  at 
læse  et  Digt  op,  stadig  applauderet,  stadig  Midtpunktet. 

Eller  ogsaa  skulde  man  i  hans  senere  Aar,  da  han  alt  var  blevet  en 
bekendt  Mand,  se  ham  hos  i.  Porta  paa  GI.  Torv*);  her  plejede  han  efter 
Teatertid  at  samle  en  tilbedende  Kreds,  særlig  af  yngre,  som  med  Andagt 
lyttede  til  hans  Udviklinger  om  Kunst  og  Litteratur,  mange  Gange  til  langt 
ud  paa  Morgenstunden,  og  lo 
af  hans  Historier  og  hans 
lette  Causeri,  der  som  oftest 
var  saltet  med  den  ondskabs- 
fuldeste, men  tillige  vittigste 
Satire,  understøttet  af  hans 
enestaaende  Kopierings  talent. 
Og  en  ufravigelig  Regel  var 
det,  at  man  i  samlet  Trup 
skulde  følge  ham  hjem  til 
hans  Bopæl  i  Nørregade;  det 
var  Betingelsen  for  al  bli 
optaget  i  Kredsen.  Det  spe- 
cifikt københavnske,  det  lidt 
flabet-gadedrengeagtige,  som 
kunde  være  over  ham,  og 
som  var  den  formfuldendte 
Heiberg  en  Gru,  kunde  han 
her  la  komme  frem,  sikker 
paa  Applaus'en  fra  sine  unge 
Venner.  Et  vist  forsorent 
Præg  kunde  han  da  faa, 
som  hans  gemy ti igt-smaa bor- 
geragtige Skævbenethed  kun 
yderligere  understregede. 

Saaledes  —  allerede  tidlig 
som  ogsaa  bestandig  senere 

—  næret  i   sin  Forfængelig-  f.  l.  Heerii. 

hed  af  en  bestandig  kun  be- 
undrende Kreds  af  Venner  kom  han  let  til  at  tro,  at  han  havde  Forstand 
paa  snart  sagt  alt,  og  at  han  kunde  gøre  Krav  paa  i  alt  at  være  den  første, 
baade  som  Filosof,  Digter,  Dramaturg,  Selskabsmand;  ja,  om  det  saa  var 
Politik,  mente  han  sig  ogsaa  kaldet  til  her  at  spille  en  Rolle;  1849  havde 
han  ladet  sig  opstille  af  Bondevennernes  Selskab  som  Rigsdagskandidat  i 
Viborg  Amts  3.  Valgkreds,  men  faldt  for  sin  Modkandidat,  en  Sognefoged 
Christen  Jensen**). 

Paa  Grund   af  denne  hans  Interessers  Spredthed  vilde  da  ogsaa  alt  let 
være  faldet  i  Stumper  og  Stykker  for  ham,  hvis  ikke  hans  Lyst  til  Teatret 

var  blevet  stærkere  og  stærkere,  og  han  da  endelig,  ivrig  tilskyndet  af  sine 
Venner,  samlede  sig  helt  om  det  Maal:  at  bli  Skuespiller. 

Som  ufærdig  Begynder  vilde  han  imidlertid  ikke  fremtræde  paa  Scenen ; 
han  var  da  nu  ogsaa  snart  30  Aar  gammel.  Han  foretog  da  1850 — 51  en 
Rejse  til  Paris  for  at  lære  fremmede  Teatre  at  kende.  Denne  Rejse  fik 
ikke  blot  den  største  Betydning  for  ham  selv,  men  gennem  ham  ogsaa  for 
vor  hele  dramatiske  Kunsts  Udvikling. 

Han  lærte  her  en  Spillemaade  og  en  Iscenesættelse,  hvis  Art  allerede 
havde  dæmret  i  hans  egen  Bevidsthed.  Det  nye,  han  saa,  karakteriserede 
han  selv  som  først  og  fremmest  en  Stræben  efter  Natur  og  Sandhed,  en 
Stræben,  der  stod  i  Modsætning  til  den  Tragediens  Deklamation  eller 
Komediens  Konversation,  som  han  mente  førte  Ordet  paa  vort  Teater;  og 
navnlig  var  det  en  Iscenesættelse,  som  ved  den  Realisme,  den  tilstræbte, 
i  hvert  Fald  var  noget,  som  man  paa  den  Tid  endnu  ikke  kendte  hos  os. 

Med  Sindet  fyldt  af  alt  dette  nye  vendte  han  nu  tilbage.  Til  sin  Debut- 
rolle valgte  han  Hamlet.  Men  først  forberedte  han  Jordbunden  for  sin  Op- 
træden ved  overalt,  hvor  han  kom,  endnu  stærkere  end  forhen  at  docere 
kunstneriske  og  dramatiske  Anskuelser,  særlig  sin  Opfattelse  af  Hamlet,  og 
at  udbasune  sine  Iagttagelser  og  Erfaringer  fra  Paris.  Den  ny  Spillemaade, 
som  han  nu  vilde  søge  at  gennemføre  paa  Grundlag  af  disse,  vilde  betegne 
intet  mindre  end  en  „Revolution''  i  dansk  scenisk  Kunst,  sagde  man. 

Spændingen  var  derfor  stor  hin  Aften. 

Det  nye,  man  havde  ventet  og  haabet  paa  ved  Heibergs  Tiltrædelse  af 
Direktørposten  2  Aar  i  Forvejen,  da  Teatret  fra  et  Hofteater  var  blevet 
en  Statsinstitution,  var  udeblevet. 

Vel  opnaaede  Heiberg,  som  det  er  blevet  sagt,  denne  Stilling  25  Aar 
for  sent.  Den  Litteraturperiode,  hvis  Fører  han  havde  været,  og  hvor  han 
stod  som  det  nyes  Bærer,  Indføreren  af  en  hel  ny  Smagsretning,  laa  af- 
sluttet og  færdig*),  En  ny  havde  allerede  arbejdet  sig  frem;  men  overfor 
denne  stillede  Heiberg  sig  —  baade  straks  og  ogsaa  senere  ganske  af-* 
visende  og  uforstaaende.  Victor  Hugo's  „Angelo"  var  „væmmelig",  „op- 
rørende" og  „afskyelig"  i  sin  „Immoralitet";  Bjørnstjerne  Bjørnsons  „Halte 
Hulda"  tyder  paa  en  „legemlig  pathologisk  Tilstand"  hos  Forfatteren  og  ved 
Wagners  „Den  flyvende  Hollænder"  føler  han  sig  „i  en  Daarekiste,  hvor 
vanvittige  opføre  et  Skuespil  for  vanvittige**).  Men  paa  den  anden  Side  var 
han  dog  ubestridt  Tidens  almægtige  Smagsdommer  ved  sin  skarpe  Intelli- 
gens, sin  bidende,  hvasse  og  vittige  Pen,  med  hvilken  han  havde  besejret 
en  Grundtvig,  en  Oehlenschlfiger,  en  Hauch,  og  med  hvilken  han  havde 
skænket  vor  Scene  et  nyt  nationalt  Lystspil.  Alle  saa  op  til  ham,  alle  be- 
undrede ham.  Sikkert  kunde  paa  den  Tid  ingen  synes  mere  skikket  til 
at  lede  Nationalscenen.  Og  store  var  derfor  de  Forventninger,  man  knyttede 
til  ham  som  Direktør.  Og  saa  skete  der  dog  intet  ud  over,  at  den  Ene- 
vælde, som  var  blevet  afskaffet  i  Landet,  nu  holdt  sit  Indtog  paa  Teatret. 
Man  havde  været  vant  til  en  Collins  patriarkalske  Styrelse;  nu  fik  man 
den  myndighedskære,  fomemt-tilbageholdne  Heiberg,  der  ængsteligt  vaagede 
over  sin  Direktørværdighed.  Hans  Styresæt  vakte  da  ogsaa  hurtig  den 
livligste  Opposition  fra  Personalets  Side  med  den  saare  hidsige  Nielsen  i 
Spidsen;   man  blev  ikke  betragtet  som  Kunstner  mer  —  saa  lød  Klagerne 


♦)  Jvf.  Edv.  Brandes  i  „Det  19.  Aarhundrede"  II:  „Et  Vendepunkt  i  dansk  Theater- 
historie". 
**)  Jvf.  J.  L.  Heiberg:  Prosaiske  Skrifter  VII,  p.  373,  399  og  451. 

—  men  som  slet  og  ret  Embedsmand,  der  havde  at  gøre  sin  Pligt,  saa- 
ledes  som  den  blev  anvist  af  den  alvældige  Direktør.  Men  naar  man  har 
nævnet  denne  Forandring  i  Retning  af  mere  fast  og  bestemt  Styrelse,  en 
Forandring,  der  nærmest  vedkom  Personalet,  har  man  ogsaa  anført  det 
vigtigste  ny ;  i  kunstnerisk  Henseende  fortsatte  man  væsentlig  paa  det  givne 
Grundlag.  — 

Der  trængtes  da  til  en  ny  Mand  med  nye  Tanker  og  ny  Vilje;  og 
denne  Mand  blev  —  Høedt. 

Aftenen  kom,  da  han  skulde  debutere.  De  store  Forventninger  blev  ikke 
skuffede,  om  de  end  heller  ikke  blev  overtruffet.  Anmeldelserne  mødes  dog 
i  Udtryk  som  „det  mest  geniale,  der  nogen  Tid  er  set  paa  Skuepladsen'' 
(Berlingske  Tidende),  en  „enestaaende  Debut"  („Fædrelandet").  Første  Akt 
gik  hen,  uden  noget  synderligt  bemærkelsesværdigt.  I  anden  Akt  derimod 
sejrede  han.  Denne  Akts  bitre,  sorgtunge  Ironi,  de  smaa  Bemærkninger, 
Scenen  med  Skuespillerne  og  den  berømte  Monolog  i  3die  Akt  —  alt  dette 
roses  over  al  Maade.  Derimod  var  han  svag  i  de  lidenskabelige  Partier. 
Kun  Goldschmidt  i  „Nord  og  Syd"*)  —  med  hvem  Fru  Heiberg  i  sin  Bog 
samstemmer  i  ligelydende  Udtryk  —  var  utilfreds.  Han  anlagde  sin  Maale- 
stok  for  Bedømmelsen  efter  Lidenskaben  i  Hamlet  og  ikke  efter  det  reflek- 
terede, som  Høedt  næsten  udelukkende  havde  lagt  Vægt  paa;  han  anker 
over  „correct  Reciteren  med  gode  Gestus",  Monologen:  være  eller  ikke 
være  —  som  „et  løsrevet  Cdncertnummer",  om  end  som  saadant  „mester- 
ligt", men  netop  løsrevet  fra  Sammenhængen  uden  det  mørke  eller  rædsels- 
fulde, der  omgiver  den  som  Baggrund.  Og  han  ender  med  —  i  hvert  Fald 
ud  fra  denne  Præstation  at  frakende  ham  Evne  som  tragisk  Skuespiller. 

Men  dette  Skuespil  gav  jo  forøvrigt  ogsaa  Høedt  kun  ringe  Lejlighed 
til  at  vise  den  ny  franske  Spillemaade.  Dette  var  først  Tilfældet  med  hans 
anden  Debut  som  Hammer  i  „Nej".  Her  anvendte  han  den  hurtige  Replik, 
den  lette  flydende  Samtale,  som  han  havde  lært  i  Paris,  ligesom  han  mere 
fremsa'  end  sang  sine  Kuplets.  Og  som  sin  tredje  Rolle  spillede  han 
Grignon  i  Scribes  og  Legouvés  „Kvindens  Vaaben"  for  med  det  samme 
at  fastslaa  sin  Evne  som  Komiker  ved  Siden  af  Karakterskuespilleren  og 
Lystspilelskeren.  Her  gjorde  han  dog  ikke  Lykke;  man  fandt  ham  ironisk, 
bevidst  komisk,  hvor  han  skulde  være  ærlig  og  troskyldig. 

Selv  om  da  Sejren  ikke  var  ubetinget,  saa  blev  han  dog  nu  —  med 
den  Evne,  han  besad,  til  at  gøre  sig  til  Midtpunkt  for  alt  —  den,  om 
hvem  der  kom  til  at  staa  en  Strid,  saa  det  gamle  Teater  knagede  i  sine 
Fuger,  et  Modsigelsens  Tegn,  en  Partistifter,  til  hvem  man  knyttede  sig 
med  fanatisk  Tilbeden  eller  Had. 

IL 

Striden  kom  til  at  staa  mod  Heiberg.  Straks  udkaaredes  Høedt  næsten 
rent  instinktmæssigt  af^  de  misfornøjede  Skuespillere  til  deres  Fører  i  denne 
Kamp,  der  endte  med  Heibergs  Nederlag. 

Den  begyndte  med,  at  Høedt  forlangte  at  optræde  i  forskellige  Roller, 
navnlig  som  Richard  den  Tredje  i  en  af  ham  selv  foretaget  Bearbejdelse. 
Heiberg  nægtede  ham  dette,  dels  mundtligt,  dels  i  et  Brev**)  (offentliggjort 
af  Heiberg  i  Berlingske  Tidende  2.  Decbr.  1852)  med  den  Begrundelse,  at 
hans  Personale  ikke  var  „tragisk  anlagt",   at  Stykket  som  Fragment  i  en 

♦)  ^Nord  og  Syd"  VI  324. 
•♦)  Jvf.  Prosaiske  Skrifter  VII.  p.  394  Hg. 

Stor  Cyclus  vilde  være  Publikum  uforstaaeligt;  hertil  kom  endelig  hans  egen 
forfærdende  Dom  om  dette  Drama,  at  heri  „Melpomenes  Dolk  var  for- 
vandlet til  en  Slagterkniv". 

Høedt  insisterede,  og  Sagen  blev  ivrigt  diskuteret  i  Bladene.  Ministeriet 
blandedes  ind  i  det;  i  en  Skrivelse*)  til  Ministeren  (Simony)  udtaler  Hei- 
berg, at  han  nærmest  betragter  Høedt  som  „anormal**  og  afviser  enhver 
Form  for  „Parlamenteren  med  Hr.  Høedt",  der  rundt  om  optræder  som 
„Agitator"  mod  sin  Direktør,  for  hvilken  Forseelse  han,  om  den  gamle 
Teaterlovgivning  havde  bestaaet,  vilde  være  blevet  dekreteret  —  Arrest  i 
Blaataam  (!)  Høedt  svarer  i  et  stolt  og  værdigt  Brev  »til  Ministeren;  han 
kritiserer,  at  en  Direktør  sætter  sig  til  Doms  over  Shakespeare,  og  klager 
over,  at  Heiberg  nedslaar  Skuespillernes  „frie  og  begejstrede  Studium"  og 
gør  deres  Gerning  til  slet  og  ret  „Theatertjeneste".  Naar  Heiberg  har  fra- 
raadet  ham  at  spænde  Publikums  Fordringer  for  højt,  er  det  hans  Ære,  at 
Publikum  stiller  disse  og  hans  Pligt  at  indfri  dem. 

Sagen  dør  imidlertid  hen,  indtil  saa  Striden  opta's  paa  ny  ved  den  be- 
rømte Hamletprøve,  der  havde  baade  Høedts  og  Wiehes  Udvandring  til 
Følge. 

Hamlet  skulde  genopta's  paa  Repertoiret  i  Januar  1855.  Da  Fru  Nielsen, 
Indehaversken  af  Dronningens  Rolle,  var  sygemeldt,  og  selv  havde  sagt, 
hun  ikke  „indtil  videre"  kunde  spille  den,  dublerede  Heiberg  Rollen  med 
en  ganske  ung  Skuespillerinde,  Jfr.  Mtiller,  med  hvem  Høedt  nægtede  at 
spille.  Heiberg  ansatte  alligevel  Prøve,  men  Høedt  udeblev,  tilskyndet  dertil 
af  Wiehe.  Denne  var  om  Morgenen  tidlig  kommet  stormende  til  ham  og 
havde  foreholdt  ham  et  Løfte,  han  havde  aflagt  om  ikke  at  ville  spille 
Hamlet  med  andre  end  Fru  Nielsen.  Wiehe,  der  som  oftest  var  rolig  og 
indesluttet,  men  ogsaa  kunde  være  heftig  og  opbrusende,  havde  gjort  Høedts 
Sag  til  sin,  og  vilde  Høedt  ikke  handfe,  skulde  han. 

Prøven  ansattes  saa  atter  næste  Dag,  skønt  man  vidste,  at  Høedt  ikke 
vilde  møde;  men  Heiberg  ønskede  at  faa  tydeligt  konstateret  et  Brud  paa 
—  Embedspligt.  Da  Wiehe  saa  gør  Løjer  ved  denne  Prøve,  bli'r  den  af- 
brudt af  Overskou,  som  var  Sceneinstruktør,  og  som  straks  indgi'r  skriftlig 
Melding  om  det  passerede.  Wiehe  havde  først  gjort  Indsigelse  mod  det 
upassende  ved  en  saadan  Prøve,  om  hvilken  man  paa  Forhaand  vidste,  at 
den,  naar  Hamlet  skulde  træde  ind,  vilde  bli'  hævet  paa  Grund  af  Høedts 
Udebliven.  Da  Overskou  imidlertid  forlangte,  at  Prøven  skulde  gennem- 
føres, var  han,  efter  Overskous  Indberetning**)  traadt  „aldeles  imod  sin 
Rolles  Charakteer,  ravende  ind,  svingende  Armene",  og  havde  sagt  i  en 
lystig  lallende  Tone  sin  Replik:   „Venner  af  Landet!" 

Wiehe  og  Høedt  idømmes  derefter  hver  en  Mulkt  paa  20  Rdl.  Men  da 
Høedt  derpaa  i  et  Brev  til  Ministeriet  erklærer,  at  han  vil  handle  paa 
samme  Maade  i  lignende  Tilfælde,  faar  han  sin  Afsked,  og  Wiehe  ta'r  sin 
for  at  følge  sin  Ven.  Heiberg  havde  samme  Dag,  som  Høedt  indgav  sin 
Afskedsbegæring,  indstillet  Wiehe  til  et  Gagetillæg  af  300  Rdl.  af  den  ved 
Høedts  Bortgang  ledigblevne  Sum ;  Wiehe  opfattede  dette  som  en  personlig 
Fornærmelse  og  indsendte  ufortøvet  til  Ministeriet  sin  Begæring  om  Afsked 
ved  følgende  korte  og  fyndige  Ord:  „Undertegnede  ansøger  om  Afsked  af 
det  kongelige  Theaters  Tjeneste.  Ærbødigst  M.  R.  Wiehe***)." 


♦)  Jvf.  H.  Christensen  „Det  kongelige  Theater  i  Aarene  1852—59". 
♦*)  Jvf.  Overskous  Teaterhistorie  VI,  p.  218. 
♦♦♦)  Jvf.  A.  C.  Larsens  Artikel  i  Nationaltidende  d.  Vjo  92. 

Ved  Heibergs  Stivsind  havde  Teatret  nu  saaledes  mistet  to  af  sine 
betydeligste  Kunstnere  —  paa  hvis  Side  hele  Sympatien  stod. 

Og  saa  begyndte  den  berømte  —  Hofteatersæson.  Kammerraad  Lange, 
der  i  7  Aar  havde  ledet  Casino,  fik  paa  et  noget  tvivlsomt  Privilegium 
Tilladelse  af  Frederik  den  7de  til  at  gi  Forestillinger  paa  det  gamle  Hof- 
teater i  Christiansborg  Slots  Staldbygning.  Heiberg  kæmpede  drabeligt 
mod  Privilegiet  og  søgte  at  lægge  alle  mulige  Hindringer  i  Vejen  for  ham 
af  Frygt  for  den  Konkurrence,  Foretagendet  muligt  og  sandsynligt  kunde 
bli'  for  det  kongelige  Theater,  navnlig  efter  at  Lange  havde  engageret  de 
to  Oprørere:  Høedt  og  Wiehe. 

Men  man  tog  ikke  Hensyn  hertil.  Lange  maatte  dog  kun  opføre  Farcer 
og  Vaudeviller.  Og  heri  maa  en  af  de  vægtigste  Grunde  søges  til,  at  denne 
Hofteatersæson  litterært  kom  til  at  betyde  saa  lidt. 

Foretagendet  blev  hilst  med  den  største  Interesse  af  Publikum.  Til 
Aabningsforestillingen  d.  9.  Septbr.  1855  var  alt  udsolgt  flere  Dage  for- 
inden, og  Frederik  d.  7de  overværede  den  i  højstegne  Person.  Og  60  Gange 
endnu  havde  Teatret  den  røde  Lygte  ude. 

Repertoiret  byggedes  paa  Casinos  gamle  franske  og  danske  Vaudeviller 
(Erik  Bøghs  „Enfoldige  Pigebarn",  „Fastelavnsgildet"  o.  fl.;  Barriere  og 
Lorins  „Berthas  Klaver",  Augier  og  Sandeaus  „En  fornem  Svigersøn"  o.  s.  fr., 
hvortil  kom  3  danske  Nyheder:  Hostrups  „Familietvist",  Clara  Andersens 
„En  Evadatter"  og  A.  Thornams  „Paa  Bjærget"). 

Det  var  jo  vanskeligt  at  la'  være  at  trække  en  Smule  paa  Smilebaandet, 
naar  man  betænkte,  at  Høedt,  som  han  selv  havde  angivet,  havde  forladt 
det  .kongelige  Teater  af  kunstneriske  Hensyn,  Respekt  for  Shakespeare. 
Men  hvad  Høedt  opnaaede  var,  at  han  nu  endelig  fik  den  længe  ønskede 
Lejlighed  til  i  større  Omfang  at  gi  Prøver  paa  den  moderne  franske  Spille- 
maade  og  Iscenesættelse. 

Med  en  Glans  og  en  Fart,  som  det  ikke  var  set  før,  gik  Stykkerne 
over  Scenen,  udarbejdede  i  den  mindste  Detail  og  i  det  eleganteste  Interiør, 
saa  det  endog  aftvang  den  noget  gnavne  Goldschmidt,  der  var  alt  andet 
end  Høedts  Ven,  de  mest  rosende  Udtryk. 

Men  at  Wiehe  var  gaaet  med,  beklagede  alle;  han  skyldte  det  konge- 
lige Teater  for  meget. 

Selv  forsvarer  Wiehe  sin  Virksomhed  ved  Hofteatret,  ja  la'r  sig  i  et 
Brev*)  forlede  til  at  bryde  Staven  over  hele  sin  lyriske  Kunstnerfortid, 
„I  det  lyriske  Drama,"  si'r  han,  „gives  der  ikke  Lejlighed  til  egentlig 
Menneskefremstilling  eller  med  andre  Ord:  til  at  øve  egentlig  Skuespil- 
kunst", og  han  beklager,  at  han  har  vist  Anlæg  for  det  lyriske  Drama. 
Han  er  blevet  træt  af  Lyriken  og  var  derfor  glad  ved  at  komme  ind  i  „et 
Repertoire,  der  tvang  ham  til  at  tale,  som  man  taler  til  Dagligbrug."  Der 
er  ingen  Tvivl  om,  at  disse  Udtalelser  skyldes  Høedts  Paavirkning.  Høedt 
herskede  let  over  sin  fra  Forstandens  Side  noget  svagere  udrustede  Ven  ved  sin 
skarpe  og  klare  Intelligens  og  sin  bidende  Kritik,  med  hvilken  han  havde  en 
mærkelig  Evne  til  at  gøre  Mennesker  usikre,  vække  deres  Tvivl,  gøre  det  hele 
ubestemt.  Men  ved  denne  negative  Virkning  blev  han  ofte  ogsaa  staaende, 
evnede  ikke  ret  at  bygge  det  ny  op.  Og  saaledes  gjorde  han  Michael 
Wiehe  usikker,  famlende  og  tvivlende,  naar  han  ironisk  smilte  af  hans  — 
„romantiske  Elsker".  Men  vist  er  det,  at  selv  om  disse  franske  Konver- 
sationsstykker.    Intriger,    Vaudeviller    og    Idyller    ikke    kunde    modne    til 

♦)  Meddelt  af  A.  C.  Larsen  i  Nationaltidende  Vis  92,  og  i  Julebogen**,  Kbh.  1903  S.  35. 

realistisk  Kunst,  saa  blev  de  dog  af  stor  Betydning  for  Wiehe.  Det  noget 
lyrisk-deklamatoriske,  som  hans  tidligere  Fremstillinger  ikke  helt  kunde 
siges  at  være  fri  for,  og  hvor  Rutine  mangen  Gang  havde  taget  Magten 
fra  ham*),  var,  da  han  efter  et  Aar  vendte  tilbage  til  den  kongelige  Scene, 
veget  Pladsen  for  større  Sandhed  og  Naturlighed,  om  end  maaske  paa  Be- 
kostning af  den  tidligere  lyriske  Glød.  Som  Elsker  blev  han  efter  Høedts 
Paavirkning  ringere,  hvormeget  han  saa  som  Karakterskuespiller  kom  til  at 
skylde  ham. 

Men  i  Længden  vilde  dog  den  Virksomhed,  som  Lange  kunde  byde 
ham,  næppe  ha'  kunnet  tilfredsstille  en  Kunstner  som  Wiehe.  Og  den  Be- 
gejstring og  Stræben,  som  Goldschmidt  omtaler,  tabte  sig  ogsaa  snart,  saa 
han  allerede  i  Februar  maa  klage  over  almindelig  Tilbagegang,  der  bl.  a. 
lægger  sig  for  Dagen  ved,  at  den  enkelte  løsriver  sig  fra  Helheden  for  at 
glimre  paa  egen  Haand,  at  Publikums  Interesse  knytter  sig  til  Skuespilleren 
i  Stedet  for  Kunsten.  Og  Angrebene  endogsaa  paa  Høedt  blev  ret ''talrige; 
ja,  endog  „Fædrelandet",  Høedts  ivrige  Forsvarer  imod  Heiberg,  begyndte 
nu  at  kritisere  ham  stærkt. 

Saa  god  Sæsonen  end  var  pekuniært  (Langes  Regnskab  udviser  godt 
11,000  Kr.  i  Overskud**),  saa  var  dog  hele  Foretagendet  nærmest  kun  et 
øjeblikkeligt  Kampmiddel,  et  Modtræk  mod  Heiberg,  en  Opposition;  og  da 
Genstanden  for  denne  faldt  bort,  maatte  ogsaa  dette  Teaterforetagende 
indstilles. 

Heiberg  havde  ført  endnu  denne  Sæson  igennem,  og  den  blev  i  øko- 
nomisk Henseende  en  af  hans  bedste.  Han  kæmpede  som  en  Løve,  som 
Fru  Heiberg  skriver;  men  nu  var  han  ogsaa  blevet  træt.  Og  da  Hall 
gennem  sin  Sekretær,  Christensen,  ret  aabenlyst  modarbejdede  Heiberg, 
hvis  hele  monarkiske,  eller  enevældige  Styrelsesprincip  var  Hall  imod  som 
den  Liberalismens  Talsmand  i  alt,  han  var,  begærede  Heiberg  sin  Afsked. 
Han  indsaa  det  haabløse  i  en  Kamp  mod  sin  egen  øverste  Foresatte.  — 

Vejen  var  nu  ryddet  for  Høedt. 

Den  74-aarige  gamle  Rektor  Dorph  blev  Teatrets  ny  Leder  med 
Christensen  ved  sin  Side  som  „Kommiteret",  under  hvem  Theatrets  øko- 
nomiske Ledelse  skulde  sortere;  og  Høedt  og  Wiehe  blev  genengageret. 

Men  det  var  saa  langt  fra,  at  Stridighederne  nu  hørte  op,  at  det  snarere 
saa  ud  til,  at  de  først  nu  ret  skulde  begynde. 

Den  uklare  Ordning  af  Direktørens  og  den  Kommiteredes  indbyrdes 
Forhold  Bk  snart  disse  to  til  at  støde  sammen,  saa  den  gamle  Mand  allerede 
Aaret  efter  trak  sig  tilbage  overladende  Christensen  Valpladsen  som  kon- 
stitueret Enedirektør. 

Sæsonen  havde  været  særdeles  god,  og  ikke  mindst  havde  Høedt  virket ; 
som  Skuespiller  havde  han  gjort  fortjent  Lykke  i  Roller  som  Salomon  i 
Andreas  Munchs  „Salomon  de  Caus"  og  Harlekin  i  „De  usynlige**;  i  det 
skjulte  gennem  private  Samtaler  med  Skuespillerne  havde  han  virket  som 
Sceneinstruktør,  udfyldende  eller  erstattende  Overskou;  endelig  var  han 
blevet  Elevinstruktør,  en  ny  særlig  for  Høedt  oprettet  Post. 

Men  Christensen  ønskede  nu,  at  Høedt  skulde  være  Sceneinstruktør  i 
Stedet  for  Overskou.  Paa  den  anden  Side  kunde  han  daarligt  undvære 
Fru  Heiberg. 

Han  opsøgte  derfor  Fru  Heiberg,  som  ved  sin  Mands  Fratræden  havde 


*)  Jvf.  en  Artikkel  af  A.  Falkmann  i  Nationaltidende  ^/is  92. 
**)  Jvf.  „Af  Dagens  Krønike",  p.  467.  Kjb.  1890. 

faaet  Orlov,  og  opnaaede  Tilsagn  af  hende  om,  at  hun  vilde  genoptræde. 
Da  hun  ønskede  at  nedslaa  det  Rygte,  der  var  opstaaet,  at  hun  ikke  vilde 
spille  sammen  med  Høedt,  besluttede  hun  at  optræde  i  „Kvindens  Vaaben**, 
hvor  hendes  Medspiller  vilde  bli'  Høedt.  Dette  Løfte  aflagde  hun  dog  først, 
efter  at  Christensen  havde  udtalt,  at  den  Ansættelse  af  Høedt  som  Scene- 
instruktør, til  hvilken  han  allerede  havde  gjort  indledende  Skridt,  nu  var 
stillet  i  Bero. 

Nogle  Dage  efter  gjorde  Christensen  ikke  desto  mindre  Indstilling  til 
Ministeriet  om  Høedt  som  Sceneinstruktør,  samtidig  med  at  han  stærkt  be- 
klagede sig  over  Overskou.  Det  var  dog  Meningen,  at  Høedt  foreløbig  kun 
skulde  indstudere  de  ny  Stykker  og  Nyindstuderingerne,  saaledes  at  Fru 
Heiberg  intet  vilde  faa  med  ham  at  gøre.  Ministeriet  bemyndigede  bered- 
villigt Christensen  til  at  indlede  Forhandlinger  med  Høedt  herom.  Dette 
blev  imidlertid  hemmeligholdt  for  Fru  Heiberg,  indtil  Rygtet  herom  sivede 
ud  efter  en  Samtale  paa  Hofteatret*)  mellem  Christensen  og  Høedt.  En  af 
Skuespillerne  (Holst  blev  angivet)  havde  rimeligvis  hørt  denne  Samtale 
gennem  Chefskontorets  tynde  Vægge,  saa  meget  mere  som  Høedt  havde 
brugt  stærke  Ord  og  raabt  op  —  og  straks  refereret  den  til  Fru  Heiberg. 
Han  fortalte  hende,  at  der  blev  spundet  en  Kabale,  som  gik  ud  paa  at  ud- 
nævne Høedt,  naar  Prøverne  var  begyndt;  man  ventede  saa,  at  Fru  Hei- 
berg ikke  vilde  være  bekendt  at  trække  sig  tilbage.  Fru  Heiberg  blev  dybt 
fornærmet  og  truede  med  øjeblikkelig  at  ville  søge  sin  Afsked,  ikke  i  og 
for  sig  af  Fjendskab  mod  Høedt,  men  paa  Grund  af  Direktørens  hensyns- 
løse og  lumske  Adfærd  imod  hende. 

For  at  faa  en  Ende  paa  Sagen,  afkrævede  Christensen  hende  derpaa  et 
bestemt  Svar  og  anmodede  hende  om,  hvis  hun  virkelig  vilde  gaa,  da  at 
gøre  det  straks.  Fru  Heiberg,  der  afskyede  Christensen  af  sit  ganske  Hjerte, 
svarede,  at  det  ufortøvet  skulde  ske. 

Men  nu  faldt  alle  Bladene  over  Christensen.  Høedt  søgte  at  redde  sig 
selv  ved  at  indrykke  en  Artikel  i  Berlingske  Tidende  (22.  Oktober),  i 
hvilken  han  forsvarede  sig  mod  den  Beskyldning,  at  Fru  Heiberg  gik;  fordi 
han  vilde  være  Sceneinstruktør;  han  godlægger  det  ved  at  bekendtgøre,  at 
han  nu  har  søgt  sin  Afsked.  „Ikke  fordi  jeg  ønsker  den,"  skriver  han, 
„men  for  at  sætte  ham  [Ministeren]  i  Stand  til  med  Lethed  at  kunne  fjerne, 
hvad  der  generer  Fru  Heiberg,  hvis  det  virkelig  er  mig  som  har  en  saa- 
dan  Betydning  for  hende,  hvad  jeg  aldeles  ikke  tror.** 

Men  denne  Artikel  blev  Høedts  Bane  som  Skuespiller,  idet  den  gav 
Anledning  til  de  voldsomste  Tumulter  i  Teatret  samme  Aften.  Voldsom 
Piben  modtog  ham,  besvaret  af  Klappen,  og  Tæppet  maatte  gaa  ned.  Da 
det  atter  gik  op,  var  Høedts  første  Replik  meget  passende:  „Det  er  vel, 
jeg  har  faaet  Tid  til  at  fatte  mig,"  hvorpaa  stormende  Latter  og  fornyet 
Piben  fulgte.  Tumultantemes  Førere:  et  Par  teologiske  Studenter  og  nogle 
Kontorister  fik  Mulkter  fra  5  til   10  Rdl. 

Denne  Udpibning  knækkede  ganske  Høedts  Mod  som  Skuespiller;  og 
da  han  blev  udsat  for  endnu  en  Udpibning  som  Paimpol  i  „Min  Lykkes 
Stjerne"  d.  13.  Decbr.  1857,  var  han  ikke  længere  at  formaa  til  at  optræde, 
men  søgte  og  fik  sin  Afsked  som  Skuespiller.  (Fortsættes). 


*)  hvor  det  kgl.  Teater  havde  Lokale  under  Ombygningen. 

Det  radikale  Venstre. 

Af  P.  Munch. 


Et  nyt  radikalt  Venstre  er  nu  dannet.  5—600  Udsendinge,  gennem- 
snitlig 5  fra  hver  Folketingskreds,  har  paa  Mødet  i  Odense  udformet 
det  Program,  hvorom  Partiet  samles,  og  skabt  faste  Rammer  for  den 
Organisation,  der  er  Betingelsen  for  et  planmæssigt,  resultatrigt  Arbejde 
i  Befolkningen.  En  nøje  Forstaaelse  er  samtidig  tilvejebragt  mellem 
Partiet  og  dets  Talsmænd  paa  Tinge:  „Folketingets  Venstre". 

Det  var  paa  Tide,  at  denne  politiske  Nydannelse  skete.  Under  den 
Ledelse,  som  betegnes  ved  Navnene  J.  C.  Christensen  og  Alberti,  var 
Venstre  blevet  et  Parti  i  Opløsningstilstand,  hvis  Livskraft  Dag  for  Dag 
svækkedes  mere.  Sjælden  har  et  Parti  faaet  Magten  under  bedre  Vil- 
kaar,  end  Venstre  fik  den  i  1901.  Højre  havde  ved  Aaringers  Misgreb 
og  ved  at  klynge  sig  til  Magten  ud  over  alle  rimelige  Grænser  bragt  sig 
selv  saa  langt  ned,  som  det  paa  nogen  Maade  var  muligt;  det  dannede 
en  svag  og  indbyrdes  splidagtig  Opposition  uden  megen  Udsigt  til  Gen- 
rejsning. Socialdemokratiet  delte  Sejrsglæden  med  Venstre;  stærke 
Baand  knyttede  fra  Kampaarene  de  to  Partier  sammen;  kloge  Hænder 
kunde  lettelig  have  knyttet  Baandene  endnu  stærkere.  Der  var  i  Befp'k- 
ningen  en  Forventningens  Glæde.  Al  Ungdomsvilje,  der  var  i  Landet, 
kunde  være  taget  i  det  nye  Styres  Tjeneste,  om  dette  havde  haft  Vilje 
og  Evne  til  at  yde  blot  noget,  der  føltes  som  et  Brud  med  det  gamle, 
en  Overgang  til  noget  virkelig  nyt. 

Men  sjældent  har  et  Parti  forsømt  sin  Besøgelses  Tid  i  en  saadan  Grad, 
som  Venstrereformpartiet  har  gjort  det  efter  1901.  I  Stedet  for  at  drage 
Ungdommen  til  sig,  sluttede  det  Venskabspagt  med  de  Oldingepartier, 
som  raader  i  Landstinget.  I  Stedet  for  at  søge  sine  Venner  ned  ad, 
søgte  det  dem  op  ad.  Der  kom  over  vor  Politik  et  frastødende  Smaalig- 
hedens  Præg.  Det  blev  en  Politik  paa  bedste  Beskub,  der  ikke  syntes 
at  have  andet  Maal  end  at  fæstne  et  Par  Klikers  Magt  ved  at  yde  den 
Stand  Fordele,  som  man  ventede  at  kunne  binde  til  sig  ved  Interes- 
sernes Baand.  Ideerne,  Idealerne  syntes  at  være  forsvundet  ud  af  vor 
Politik. 

Skulde  det  Venstre,  der  siden  1872  har  haft  Flertal  i  Folketinget, 
bevare  sin  Livskraft,  da  maatte  det  fornyes  og  forynges.  Begyndelsen 
dertil  er  nu  sket  ved  Dannelsen  af  „det  radikale  Venstre".  Dets  nye 
Program,  hvori  det  har  trukket  Grundlinjerne  op  for  den  kommende 
Tids  Arbejde,  er  et  Program  af  samme  Art  som  det,  det  forenede 
Venstre  skrev  sig  i  1872.  Det  er  ikke  et  Øjebliksprogram  for  een 
Rigsdagssamling  eller  to;  der  vil  høre  mange  Aars  utrættede  Anstræn- 
gelser  til  for  at  føre  det  ud  i  Livet.  Det  er  heller  ikke  et  udflydende 
Samlingsprogram  som  Reformpartiets  af  1895,  indrettet  paa  at  skrabe 

det  mest  mulige  sammen.  Det  er  et  Delingsprogram,  der  kun  samler 
dem,  som  virkelig  hører  sammen,  og  skiller  alle  de  andre  fra. 
Programmets  Ord  er  disse: 

I. 

Danmark  erklærer  sig  vedvarende  neutralt. 

Danmark  støtter  og  fremmer  de  hjemlige  og  internationale  Bestræbelser  for  Fred 
og  Ret,  særlig  ved  Indgaaelse  af  Voldgiftstraktater. 

Hærens  og  Flaadens  Hovedopgave  er  som  Grænse-  og  Søpolitivagt  at  varetage 
Landets  Neutralitetspligter.  Militærudgifterne  nedbringes  til,  hvad  dette  Formaal  nød- 
vendigt kræver. 

København  erklæres  for  en  aaben  By.  Den  bestaaende  Fæstning  nedlægges. 

II. 

En  Forfatningsforandring  gennemføres  i  Junigrundlovens  Aand.  Den  privilegerede 
Valgret  til  Landstinget  afskaffes.  I  vigtige  Spørgsmaal  gives  Adgang  til  direkte  Folke- 
afstemning. 

Valgret  indtræder  med  Fuldmyndighed.  Fattighjælp  ydet  paa  Grund  af  Sygdom  og 
Arbejdsløshed  berøver  ikke  Valgret.  Kvinder  faar  kommunale  og  politiske  Rettigheder 
lige  med  Mænd,  Tyende  lige  med  andre  Borgere. 

En  retfærdig  Ordning  af  Folketingsvalgkredsene  gennemføres  ufortøvet  enten  ved 
en  Grundlovsændring  eller  ved  Opfyldelse  af  Grundlovens  Bud.  Fremtidige  Ændringer  i 
Valgkredsinddelingen  sker  efter  faste  Regler.  Omvalgssystemet  med  Kommuneafstemning 
indføres. 

En  Ministeransvarlighedslov  gennemføres. 

De  kommunale  Raad  vælges  ved  hemmelig  Afstemning  med  lige  og  almindelig 
Valgret  og  Forholdstal. 

Kommunernes  Selvstyre  udvides,  særlig  med  Hensyn  til  Beskatning  og  i  Forholdet 
til  Amtsraad  og  Regering.  Byraadene  vælger  selv  Borgmestre.  Hvor  Kommunevælgernes 
Flertal  forlanger  det,  skal  vigtige  Sager  forelægges  aarligt  Kommunestevne. 

Rang,  Titel  og  Ordensvæsen  afskaffes. 

III. 

Ved  Paaligningen  af  de  fornødne  Skatter  tilstræbes  en  Formindskelse  af  den  be- 
staaende økonomiske  Ulighed. 

Indkomst-  og  Formueskatten  saavelsom  den  kommunale  Beskatning  ændres  med 
dette  Formaal  for  Øje.  Ejendomsskylden  omdannes  under  Hensyntagen  til  Principerne 
for  en  Grundværdibeskatning.  Naar  offentlige  Foranstaltninger  medfører  en  Stigning  af 
Grundværdien,  sikres  der  Kommune  og  Stat  Andel  i  Værdistigningen. 

Arveafgiften  gøres  progressiv. 

Finanstolden  paa  de  almindelige  Livsfomødenheder  og  RaastofPer  nedsættes  efter- 
haanden,  indtil  den  ganske  kan  bortfalde. 

Beskyttelsestolden  ophæves  planmæssig  gradvis  med  billigt  Hensyn  til  bestaaende 
Erhverv. 

Overfor  de  Virksomheder,  der  er  faktiske  eller  retlige  Monopoler,  værnes  Sam- 
fundets Interesser,  om  fornødent  ved  Virksomhedernes  Overtagelse  af  Kommune  eller 
Stat. 

Der  oprettes  et  Ministerium  for  Handel,  Skibsfart,  Haandværk  og  Industri. 

IV. 

Den  bestaaende  økonomiske  Ulighed  formindskes  gennem  en  planmæssig  social 
Refbrmlovgivning. 

Oprettelsen  af  selvstændige  Husmandsbrug  fremmes  ved  Indførelse  af  offentligt 
Arvefæste  under  betryggende  Brugsvilkaar.  Lodderne  gøres  som  Regel  saa  store,  at  de 
drevne  som  almindelig  Markbrug  kan  sikre  Brugeren  en  økonomisk  selvstændig  Til- 

værelse.  De  tilvejebringes  ved  Udstykning  af  Jord,  som  Stat  og  Kommune  ejer  eller 
indkøber  hertil. 

Ved  Lovgivning  om  Len,  Stamhuse  og  Fideikommisgodser  sikres  Samfundets  Inter- 
esse i  Ordningen  af  Jordbesiddelsen  og  dets  Andel  i  disse  Værdier. 

Der  ydes  Bidrag  af  Kommune  eller  Stat  eller  begge  i  Forening  til  Forsikring  mod 
Arbejdsløshed. 

Lovgivningen  om  Ulykkesforsikring  udvides  til  alle  Arbejdere  i  By  og  paa  Land. 

Forsikring  mod  vedvarende  Arbejdsudygtighed  indføres. 

Staten  gaar  som  Arbejdsgiver  i  Spidsen  for  en  Begrænsning  af  Arbejdstiden.  Hvor 
Arbejdets  Natur  kræver  det,  begrænses  Arbejdstiden  ved  Lov. 

Tyendeloven  ophæves  og  erstattes  med  en  human  Lovgivning. 

Loven  om  Alderdomsunderstøttelse  forbedres.  Det  umiddelbare  Understøttelses- 
princip  bevares.  Der  indføres  faste  Minimumstakster. 

Statens  Omsorg  for  forsømte  Børn  gennemføres  i  videst  muligt  Omfang. 

Skærpet  og  mere  omfattende  sanitært  Tilsyn  med  Boliger  og  Næringsmidler  til- 
vejebringes. 

Staten  yder  de  frivillige  Ædruelighedsbestræbelser  virksom  Støtte. 

V. 

Grundlovens  Løfter  om  Retsplejen  gennemføres. 

Adgangen  til  at  bringe  Administrationens  Afgørelser  for  Domstolene  udvides. 

Krigsretterne  omskabes.  Deres  Virksomhedsomraade  indskrænkes  til  militære 
Tjenesteforseelser. 

De  gejstlige  Retter  ophæves. 

Straffelovgivningen  bringes  ved  en  gennemgribende  Forandring  i  Overensstemmelse 
med  Nutidens  Opfattelse  af  Forbrydelse  og  Straf.  Legemlige  Straffe  afskaffes. 

I  den  civile  Lovgivning  tilstræbes  nordisk  Fællesskab. 

VI. 

Ved  Statens  Virksomhed  for  Folkeoplysning  og  Aandsliv  sættes  som  Maal  at  give 
alle  lige  Adgang  til  Kundskab  og  gøre  alle  delagtige  i  vor  Kultur.  Det  tilstræbes  at 
bevare  og  udvikle  den  nationale  Samfølelse  med  vore  Landsmænd  udenfor  Danmark. 

Aandslivets  Frihed  anerkendes  paa  ethvert  Omraade. 

De  bestaaende  Rester  af  Censur  afskaffes. 

I  den  offentlige  Skole  tilstræbes  Enhedsskolen.  En  virkelig  Undervisningsreform  i 
Folkeskolen  gennemføres. 

Skolen  unddrages  det  gejstlige  Tilsyn.  Folkeskolens  Lærere  løses  fra  deres  tvungne 
Forhold  til  Kirken.  Det  er  Forældrene  tilladt  at  fritage  deres  Børn  for  Religions- 
undervisningen. Naar  Læreren  ønsker  det,  fritages  han  for  Religionsundervisningen. 
Den  fornødne  Tid  til  Religionsundervisning  gives.  Vejledende  Tillidsmænd  udgaaede 
fra  Skolens  egen  Kreds  indføres.  Forældrenes  Indflydelse  paa  Skolen  udvides.  Fne 
Skoler  kan  støttes  af  det  offentlige,  naar  de  staar  Maal  med  den  offentlige  Skole  og 
ikke  skønnes  at  fremme  Klasseinteresser. 

Ved  en  videregaaende  Udvikling  af  Valgmenighedernes  Frihed  og  Menighedernes 
Selvstyre  muliggøres  Overgangen  til  et  frit  Menighedsliv  uden  Statens  Indblanding. 
Rigsdagens  Lovgivningsmyndighed  paa  det  kirkelige  Omraade  opretholdes. 

Borgerlige  Embedshandlinger  foretages  af  borgerlige  Myndigheder. 

Det  første  Afsnit  er  Udtryk  for  den  Overbevisning,  at  den  bedste 
Vej  til  at  betrygge  Danmarks  Selvstændighed  er  højlydt  at  udtale  vor 
Vilje  til  at  holde  os  udenfor  al  Krig,  at  skabe  Tillid  til  denne  Erklæring 
ved  at  indrette  vort  Militærvæsen  saaledes,  at  alle  forstaar,  at  det  ikke 
er  beregnet  paa  nogen  Art  af  Krig,  og  endelig  at  gøre  Danmark  saa 
militært  værdiløst  som  mulig  ved  at  fjerne  alle  Fæstningsanlæg. 

Det  andet  Afenit  kræver  en  Forfatningsændring,  der  fører  os  tilbage 
til  det  Folkestyre,  Junigrundloven  gav  os.  Næsten  40  Aars  Erfaringer 
har  til  fulde  vist,  at  Grundloven  af  1866  er  en  ubrugelig  Forfatning. 
Det  er  heldigt  at  have  et  Landsting;  et  enkelt  Kammer  falder  saa  let 
for  en  enkelt  Mands  personlige  Indflydelse  eller  for  en  pludselig  Panik- 
bevægelse ;  et  Landsting  kan  gøre  Gavn  ved  at  give  Folketinget  Tid  til 
at  tænke  sig  om.  Men  det  maa  være  et  Landsting,  der  hviler  paa  den 
samme  almindelige  Valgrets  Grund,  blot  vælges  paa  en  noget  anden 
Maade.  Ellers  føres  man  ind  i  de  Konflikter,  der  umuliggør  alt  virkeligt 
Foriatningsliv.  Et  andet  Krav  af  vidtrækkende  Betydning  rejses  her: 
Indførelsen  af  direkte  Folkeafstemning:  Referendum.  Alle  de  Er- 
faringer, som  er  gjort  i  andre  Lande,  tyder  paa,  at  Referendum  er  lige 
saa  heldig  i  de  smaa  Stater  med  en  politisk  skolet  Befolkning,  som  det 
er  umuligt  i  en  Storstat  med  en  mindre  politisk  moden  Vælgerhær. 
Det  har  i  hvert  Fald  den  meget  store  Fordel,  at  det  skaber  Sikkerhed 
mod,  at  et  pludseligt  Frafald  af  en  Gruppe  Rigsdagsmænd  fra  det  Stand- 
punkt, de  er  valgt  paa,  kan  muliggøre  Gennemførelsen  af  Love,  som 
har  et  stort  Vælgerflertal  mod  sig.  Danske  Venstrevælgere  har  mange 
og  bitre  Erfaringer  for,  hvor  let  saadanne  Frafald  sker,  hvor  nødvendigt 
det  er  at  skabe  et  Værn  derimod. 

De  øvrige  Fordringer  i  dette  Afenit  er  alle  en  nøjere  Udvikling  af 
det  politiske  Lighedskrav.  Den  almindelige  Valgret  skal  gøres  til  Alvor, 
ved  at  Kvinderne  faar  Del  deri,  og  den  urimelige  Undtagelsesbestem- 
melse, der  røver  Tyendet  Valgretten,  skal  hæves.  Dertil  er  føjet  For- 
dringen om,  at  Rang,  Titel  og  Ordensvæsen  skal  afskaffes;  da  Grund- 
loven blev  givet,  beholdt  man  dette  med  den  Begrundelse,  at  alt  det 
var  Legetøj,  som  det  var  Synd  at  tage  fra  Folk,  saalænge  de  var  barn- 
lige nok  til  at  more  sig  med  det.  Erfaringen  har  vist,  at  det  er  mere, 
at  det  kan  misbruges  i  højeste  Grad  af  Regeringen,  og  at  den  Regering, 
vi  nu  har,  driver  dette  Misbrug  end  mere,  end  Højres  Regeringer 
gjorde  det. 

I  Spidsen  for  tredje  Afsnit  er  sat  den  Grundsætning,  at  Skatterne 
skal  fordeles  saaledes,  at  de  virker  som  et  af  Midlerne  til  at  formindske 
den  økonomiske  Ulighed.  Den  størst  mulige  Udjævning  af  denne  Ulighed 
er  Endemaalet  for  al  demokratisk  Politik.  Men  faa  Ting  er  sværere  end 
at  udrette  noget  betydningsfuldt  i  saa  Henseende.  Ad  hundrede  Veje 
maa  man  stræbe  hen  derimod.  Og  her  er  en  fornuftig  Fordeling  af 
Skatterne  et  betydningsfuldt  Middel.  Det  samlede  Beløb,  som  gaar  fra 
Borgernes  Lomme  til  Stat  og  Kommune  er  vel  V?  ^f  Befolkningens 
samlede  Indtægt,  paa  det  nærmeste  1  Arbejdsdags  Indtægt  om  Ugen, 
som  en  Taler  udtrykte  det  paa  Mødet.  Dette  Beløb  er  saa  stort,  at  det 
i  høj  Grad  griber  ind  i  den  enkeltes  Velvære,  hvorledes  det  fordeles. 
Naar  f.  Eks.  Ejendomsskylden  nu  rammer  de  smaa  Husmandsbrug 
uforholdsmæssig  tungere  end  de  store  Herregaarde,  saa  forøger  dette 
den  økonomiske  Ulighed   i   Stedet   for  at  formindske  den.  Omvendt 

rormindskes  den,  naar  de  smaa  Indtægter,  Mennesker  skaber  sig  ved 
personligt  Arbejde,  befris  For  Skat,  og  denne  lægges  paa  de  store  Ind- 
komster, der  vindes  ved  Hjælp  af  arvede  Ejendomme  og  Kapitaler. 

En  særlig  Interesse  knytter  sig  til  Programmets  Udtalelser  om  det 
System,  der  bærer  Henry  Georges  Navn:  Grundværdiskatten.  En 
meget  stor  Del  af  de  Mænd,  som  er  de  førende  i  det  demokratiske 
Arbejde,  omfatter  med  Iver  og  Tillid  disse  Tanker.  De  mener,  at 
Grundværdiskatten  burde  være  den  eneste  Skat  og  tror  paa,  at  dette 
ikke  blot  vil  skabe  en  retfærdigere  Skattefordeling  men  ogsaa  medføre 
afgørende  sociale  Fremskridt.  Andre  staar  tvivlende  overfor  dette,  men 
de  er  klare  over,  at  Grundværdiskatten  er  en  bedre  Skat  end  den 
ganske  urimelig  virkende  Ejendomsskyld,  vi  nu  har.  De  ønsker  derfor, 
at  Grundskatten  skal  prøves  i  en  rimelig  begrænset  Form,  ved  at  den 
indføres  i  Stedet  for  Ejendomsskylden;  Erfaringen  vil  da  vise  om  den 
virker  saa  fortræffeligt,  at  der  er  Grund  til  at  lade  den  træde  i  Stedet 
ogsaa  for  andre  Skatter.  Programmets  Ord  er  Udtryk  for  denne  Op- 
fattelse. 

I  Programmets  fjerde  Afsnit  vendes  Tankerne  mod  de  to  Klasser 
af  Befolkningen,  som  vore  Tiders  Samfund  har  skænket  den  daarligste 
Lod:  Husmænd  og  Arbejdere.  Disse  to  Folkelag  er  i  den  Menneske- 
alder, der  er  gaaet  siden  1872,  blevet  en  langt  større  Del  af  Befolkningen 
end  nogensinde  før.  Danmarks  Folketal  er  i  denne  Tid  forøget  med  en 
Million  Mennesker  og  langt  den  største  Del  af  disse  har  fundet  deres 
Plads  blandt  Husmænd,  Landarbejdere  og  Industriarbejdere.  Og  sam- 
tidig er  disse  Klassers  Forstaaelse  af  deres  Rettigheder  vokset.  Alligevel 
er  der  kun  gjort  lidet  for  dem.  Baade  Landsting  og  Folketing  har  hidtil 
taget  underlig  famlende  og  ængstelig  paa  de  sociale  Reformer.  Lands- 
tingets Højre  stiller  sig  altid  hindrende  i  Vejen,  behersket  som  det  er 
af  store  Godsejere,  og  store  Arbejdsgivere.  Skal  de  hjælpe  Husmænd 
og  Arbejdere,  skal  det  altid  være  som  en  Naadesakt;  omhyggelig  passer 
de  paa,  at  der  ikke  med  de  lidt  bedre  Kaar  skal  følge  forøget  Magt. 
Og  ogsaa  Folketingets  Venstreflertal  har  stillet  sig  valent,  siden  det  har 
faaet  Magten,  bekymret  for  at  enhver  social  Reform  skulde  gemme  et 
Gran  af  den  „Socialisme",  der  er  blevet  det  moderate  Regeringsparti 
til  saa  megen  Forargelse. 

For  vor  Gaardmandsstand  har  hele  den  Tid,  der  er  gaaet  siden  de 
store  Landboreformer  af  1788  været  en  enestaaende  Fremgangens  Tid, 
økonomisk,  politisk  og  aandelig.  For  vort  Borgerskab  har  det  19.  Aar- 
hundredes  sidste  Halvdel  med  Løsningen  af  de  Baand,  der  før  laa 
snærrende  haardt  om  vore  Byerhverv,  været  en  mægtig  Opgangens  Tid.. 
Tilbage  staar  Arbejdere  og  Husmænd.  De  venter  endnu  paa  deres  Re- 
former. Dem  skal  i  første  Række  det  tyvende  Aarhundredes  Reform- 
gerning være  viet. 

Her  griber  det  radikale  Venstre  ind  med  fast  Haand.  Det  kræver 
ikke  som  Socialdemokratiet  alle  de  sociale  Spørgsmaal  løst  ved  Rejs- 

ningen  af  en  helt  ny  Samfundsbygning.  Dets  Mænd  mener  ikke,  at 
Nutidsmennesker  evner  at  se  saa  klart  ind  i  Fremtiden,  at  de  kan 
skabe  et  samlet  System  af  nye  Former  for  Samfundets  Liv  og  forkynde : 
dette,  netop  dette  vil  blive  Løsningen  af  alle  Vanskeligheder.  Men 
de  ved,  at  der  i  det  Samfund,  vi  lever  i,  findes  en  Mangfoldighed  af 
Mangler,  til  hvis  Afhjælpning  vi  meget  godt  kender  Midlerne,  og  de 
vil  sætte  al  deres  Energi  ind  paa,  at  disse  Midler  maa  blive  brugt,  selv 
om  det  skulde  hænde,  at  det  af  og  til  kom  til  at  svie  til  dem,  der 
hidtil  var  de  begunstigede. 

Den  Husmandslovgivning,  de  sidste  Aar  har  bragt,  er  blevet  en 
Skuffelse.  Jorden  købes  saa  dyrt,  at  en  stor  Del  af  Statshjælpen  for- 
svinder derved;  de  nye  Statshusmænd  kommer  til  at  sidde  haardt  i 
det.  Og  i  hvert  Fald  kommer  Statshjælpen  kun  den  første  Besidder 
til  Gode;  sælger  han,  da  faar  Køberen  Lodden  lige  saa  dyrt,  som  om 
der  ingen  Statshjælp  var  ydet.  Mange  Steder  har  Oprettelsen  af  disse 
Lodder  drevet  Jordprisen  kunstig  til  Vejrs.  Noget  kan  der  bødes  der- 
paa  ved  en  Grundværdibeskatning.  Men  virkelig  Sikkerhed  naas  kun 
ved  at  gøre  Lodderne  til  Fæstelodder  under  Kommunen  eller  Staten. 
Et  saadant  Fæste  vil  skabe  Brugeren  af  disse  Lodder  en  økonomisk 
Tryghed,  han  ingenlunde  har  som  Ejer,  uden  at  medføre  de  Ubehagelig- 
heder, som  følger  med  at  være  Fæster  under  en  privat  Jordbesidder. 
Det  er  et  Hovedpunkt  i  det  nye  radikale  Program,  at  denne  Vej  til  at 
skaffe  nye  Tusinder  Jord  paa  gode  Vilkaar,  skal  forsøges. 

Den  egentlige  Arbejderstand  har  i  Socialdemokratiet  sit  eget  Parti; 
den  har  i  de  sidste  Tiaar  med  den  mest  beundringsværdige  Energi 
stræbt  at  hjælpe  sig  selv.  Dens  Fordringer  er  forlængst  udformede. 
Programmet  optager  en  saa  stor  Del  af  disse,  at  det  utvivlsomt  vil 
være  Arbejderne  et  tydeligt  Vidnesbyrd  om,  at  deres  Ønsker  altid  vil 
finde  et  lydhørt  Øre  indenfor  dette  Parti.  Først  og  fremmest  anerkender 
det  Samfundets  Pligt  til  at  gribe  hjælpende  ind  overfor  Arbejdsløshedens 
Ulykker  og  til  at  formindske  Arbejdstiden,  der  nu  ofte,  til  Gavn  for 
ingen,  er  saa  urimelig  lang,  at  det  i  høj  Grad  forøger  Svageligheden 
og  Dødeligheden  indenfor  disse  Folkelag. 

Det  følgende  Afsnit  om  Retsplejen  kræver  ikke  blot  Retsreformen 
gennemført.  Det  fordrer  tillige  Bortfjernelsen  af  den  besynderlige  Lev- 
ning fra  den  middelalderlige  Katolicisme,  at  Gejstligheden  har  sine  egne 
Domstole,  hvis  Myndighed  endda  udstrækkes  til  Folkeskolens  Lærere. 
Det  fordrer  Ophævelsen  af  den  urimelige  Ordning  fra  de  hvervede 
Hæres  Tid,  der  giver  Krigsretterne  Ret  til  at  dømme  i  Sager,  som 
intet  har  med  Militærtjenesten  at  gøre.  Men  først  og  fremmest  kræver 
det,  at  Straffelovgivningen  skal  forandres.  Der  er  i  de  senere  Aar  sket 
de  mest  afgørende  Fremskridt  i  Strafferetsvidenskaben ;  man  har  arbej- 
det sig  frem  til  en  helt  ny,  paa  solide  Erfaringer  bygget  Forstaaelse 
af,  hvilke  Midler  der  er  de  bedste  til  at  værne  Samfundet  mod  de 
Borgere,  der  ikke  vil  bøje  sig  for  dets  Love.  I  Landene  rundt  om  os 

har  disse  Forskhinger  sat  Frugt  i  nye  Straffelove.  Vi  derimod  staar 
stadig  med  den  forældede  Lov  af  1866,  der  endda  i  Aar  ved  Hr.  Al- 
bertis  Pryglelov  er  ført  et  stort  Skridt  tilbage. 

Endelig  slutter  Programmet  med  et  Afsnit  om  Kirke  og  Skole. 
Dette  bæres  af  den  Opfattelse,  at  enhver  har  en  umistelig  Ret  til  at 
vælge  sin  religiøse  Overbevisning  selv,  og  at  al  Indblanding  deri  fra 
Statens  Side  er  utilladelig.  Herom  herskede  ingen  Uenighed  i  den  store 
Forsamling,  hvor  Mænd,  der  staar  paa  et  stærkt  udpræget  kristelig 
Standpunkt,  mødtes  med  andre,  der  er  uden  religiøs  Tro,  men  hvor 
de  første  utvivlsomt  var  de  fleste.  Det  er  de  Tanker,  om  Forholdet 
mellem  Stat  og  Kirke,  for  hvilke  Grundtvig  var  den  store,  aldrig 
trættede  Talsmand,  der  har  faaet  Form  i  denne  Del  af  Programmet. 
Der  er  peget  paa  Maalet:  Adskillelsen  af  Stat  og  Kirke,  men  det 
er  tillige  erkendt,  at  denne  maa  forberedes  ved  en  fri  Udvikling  af  alle 
de  forskelligartede  Menigheder,  saaledes  at  Befolkningen  kan  vænnes 
til  at  undvære  det  statskirkelige  Formynderskab,  den  hidtil  har  staaet 
under.  Det  er  den  samme  Tanke,  der  rummes  i  Programmets  sidste 
Ord.  Sammenblandingen  af  den  verdslige  Embedsmand  og  af  Kirkens 
Tjener  i  Præstens  Person  skal  ophøre.  Borgerlige  Embedshandlinger 
som  Ægteskabsstiftelse  og  Navnegivning  skal  gaa  over  til  rent  verdslige 
Embedsmænd. 

Med  Hensyn  til  Skolen  syntes  der  at  herske  nogen  Uenighed  mel- 
lem Mødets  Deltagere.  Der  var  mange,  som  var  saa  ivrige  Tilhængere 
af  den  frie  Skole,  at  de  stillede  sig  uvillig  overfor  Enhedsskolen  af 
Frygt  for,  at  denne  skulde  blive  en  uniformeret  Skole,  der  skulde 
virke  dræbende  paa  den  personlige  Frihed.  Der  var  andre,  der  med 
Erfaringen  fra  Købstæderne  for  Øje  frygtede  for,  at  de  frie  Skoler 
skulde  blive  et  Middel  til  paa  en  Gang  at  bevare  den  gamle  Klasse- 
skole med  Skellet  mellem  de  „pæne  Folk''  og  de  andre,  og  til  at  omgaa 
de  Krav,  Lovgivningen  stiller  til  en  ordenlig  Undervisning.  Uenigheden 
var  dog  mere  tilsyneladende  end  virkelig.  I  Grunden  var  begge  Parter 
fuldstændig  enige  om  Maalet:  en  Skoleordning,  der  bygger  Bro  mellem 
Rig  og  Fattig,  en  Skoleordning,  der  baade  i  og  uden  for  Statsskolen 
yder  fuld  Frihed  for  Bestyreres  og  Læreres  Personlighed.  Der  op- 
naaedes  da  ogsaa  efter  lidt  Forhandling  fuld  Enighed  om  dette  Punkt. 

Og  i  to  andre  Ønsker  mødtes  uden  Fjerneste  Vaklen  alle:  Ønsket 
om,  at  Folkeskolens  Lærere  maa  udfris  af  de  Baand,  hvormed  Gejstlig- 
heden nu  binder  dem,  og  Ønsket  om,  at  Grundlovens  Bud  om  Religions- 
frihed maa  blive  til  Sandhed,  ved,  at  Forældrene  faar  fuld  Ret  til  at 
bestemme,  om  de  vil  have  deres  Børn  opdraget  i  nogen  Religion,  og 
Lærerne  til  at  afgøre,  om  de  vil  undervise  i  Religion.  — 


Hvad  betyder  nu  et  saadant  Program?   Intet  som  helst!  vil  Svaret 
være  fra  de  ministerielle   Politikere,  som  anser  det  for  den  højeste 

politiske  Visdom  aldrig  at  se  ud  over  sin  egen  Næsetip.  Fraser,  Fra- 
ser vil  det  lyde  i  Kor  fra  dem.  Saaledes  lød  det  i  1872  Fra  de  Dages 
Stilstandsmænd  overfor  det  forenede  Venstres  Program. 

„Vor  Tid  er  Frasernes  Tid,"  skrev  „Fædrelandet",  „det  er  den  almene  Kost, 
hvorved  ikke  dens  aandelige  Hunger  stilles,  men  hvorved  en  indbildt  Mættelse  opnaas. 
Paa  dem  erc  de  aandløse  Snakkere  rige,  og  deres  Tal  er  voxet  umaadelig,  siden  Tale 
og  Skrift  ere  blevne  frie,  og  siden  de  let  troende  og  let  tilfredsstillede  Tilhøreres  Tal 
ogsaa  er  tiltaget,  om  end  ikke  i  samme  Forhold."  „Det  er  en  af  „Det  forenede  Venstres" 
bedst  lykkede  og  mest  lønnende  Bestræbelser,  at  frembringe  Fraser  uden  virkeligt  Ind« 
hold,  som  Intet  afgjøre.  Intet  bestemme,  men  som  ere  vellydende  og  derfor  ret  vel 
egnede  til  at  gaa  ned  i  den  store,  lidet  kræsne  Mængde."  Man  tænker  sig  at  det  er 
„Universalgeniet  Hr.  Berg,  der  har  ført  den  nyeste  Prøve  af  Frasemageriet  i  Pennen." 
Man  taler  om  den  vanskelige  Stilling  ud  ad  til  og  om  den  socialistiske  Fare  ind  ad  til 
og  slutter  højtidelig:  „Under  saadanne  Omstændigheder  bliver  Fraser  ligefrem  mod- 
bydelige. Det  er  dette  Indtryk  „Venstres"  nye  Manifest  har  gjort  paa  os;  vi  ville 
ønske,  at  det  ogsaa  gør  samme  Indtryk  paa  alle  alvorlige  Mænd  i  Landet." 

Dette  var  den  Modtagelse,  man  da  gav  det  Program,  hvorpaa  Ven- 
stre har  ført  sin  Kamp  i  en  Menneskealder,  og  hvis  bærende  Tanker 
har  Livskraft  den  Dag  i  Dag.  Intet  Under,  at  det  samme  Feltraab  nu 
møder  det  Program,  der  skal  danne  Grundlaget  for  det  næste  Slægtleds 
demokratiske  Arbejde. 

Og  lige  saa  urimeligt  er  det  nu  som  da.  Det  er  for  et  Lands  Politik 
af  den  størst  mulige  Betydning,  at  dets  Partier  skriver  sig  klare,  fest 
udformede  Programmer,  der  angiver  Hovedtrækkene  i  deres  Opfattelse 
af  Samfundslivets  Spørgsmaal.  Kun  derved  bliver  det  muligt  for  Be- 
folkningen at  vælge  mellem  Partierne,  og  saadanne  Programmer  giver 
Anledning  til  en  Drøftelse  af  alle  disse  Spørgsmaal  Mand  og  Mand 
imellem,  der  virker  i  høj  Grad  til  Fremme  af  den  politiske  Indsigt. 

Men  lige  saa  sandt  er  det  naturligvis,  at  Programmets  Ord  gør  det 
ikke  alene.  Det  nye  Parti  maa  bevise  sin  Berettigelse  ikke  blot  ved  at 
opstille  de  Maal,  mod  hvilke  det  vil  stræbe,  men  først  og  sidst  ved  at 
optræde  saaledes,  at  alle  forstaar,  at  det  er  Alvor  med  denne  Stræben. 
Reformpartiet  har  vakt  en  Mistænksomhed  overfor  Politikeres  Paalide- 
lighed,  som  vil  strække  sig  ogsaa  til  andre  Partiers  Mænd.  Det  gælder 
at  komme  ud  over  denne  og  genskabe  Tilliden.  Det  vil  ske,  naar  det 
radikale  Venstres  Mænd  overfor  hvert  af  de  Spørgsmaal,  der  kommer 
til  at  ligge  for,  tager  deres  Standpunkt  klart  og  skarpt  i  Overensstem- 
melse med  deres  Program,  og  naar  de  selv  tager  Initiativet  til  at  rejse 
snart  et,  snart  et  andet  af  de  Reformkrav,  det  rummer.  Dette  vil  sik- 
kert ske;  der  vil  følge  Vidnesbyrd  efter  Vidnesbyrd  om,  at  det  nye 
Parti  er  baaret  af  en  ærlig  Vilje  til  at  gøre  godt,  hvad  Reformpartiets 
Mænd  forbrød. 

Med  Fortrøstning  kan  Partiet  se  hen  til  det  Rigsdagsparti,  der  paa 
Mødet  i  Odense  gennem  Hr.  Zahles  ypperlige  Tale  gav  det  sin  Tilslut- 
ning. De  Mænd,  der  danner  „Folketingets  Venstre"  blev  i  Venstre- 
reformpartiet, saa  længe  det  paa  nogen  Maade  var  muligt  at  bevare 

Haabet  om,  at  dette  vilde  blive  i  det  rette  Venstrespor.  Mange  syntes, 
at  de  blev  der  for  længe.  Men  underligt  er  det  ikke,  at  de  betænkte 
sig  i  det  længste  paa  at  klippe  de  mange  Baand  over,  der  knyttede 
dem  til  gamle  Kampfæller,  at  de  saa  længe  som  mulig  holdt  fast  ved 
Forventningen  om,  at  det  trods  alt  skulde  lykkes  at  bevare  Partiets 
Flertal  for  Venstres  Politik.  I  det  Øjeblik  dette  Haab  endegyldig  brast, 
skar  de  Baandene  over  og  kastede  alle  Broer  af  efter  sig  for  at  gaa 
ud  til  en  ny  og  byrdefuld  Kamp.  Alle  radikale  Venstremænd  vil  vide 
dem  Tak  derfor.  

Det  radikale  Venstre,  som  nu  er  dannet,  henter  i  en  sjælden 
Grad  sine  Tilhængere  ligelig  fra  alle  Samfundslag.  Ingen  enkelt  Klasses 
Interesser  vil  præge  dets  Politik;  Mænd  fra  alle  Folkets  forskellige  Lag 
mødes  her  til  enigt  Arbejde  for  det  fælles  Maal:  politisk  og  social  Ret- 
færdighed. Ideer,  ikke  Klasseinteresser  knytter  Partiet  sammen.  Der 
har  været  Bestræbelser  oppe  for  at  dele  vort  Folk  i  de  borgerlige 
Partier  og  Socialdemokraterne  og  sætte  de  sidste  udenfor  som  en  Art 
Rigsfjender.  Det  radikale  Venstre  vil  sætte  en  uovervindelig  Modstand 
mod  alle  disse  Forsøg.  Der  har  været  en  Misstemning  oppe  mellem 
Byboere  og  Landboere,  og  drevne  Politikere  af  Højre  og  af  Reform- 
partiet har  hver  paa  sin  Vis  spekuleret  deri.  Indenfor  det  nye  Parti 
findes  intet  Spor  af  denne  Stemning;  der  mødes  Byens  og  Landets 
Mænd  i  den  fuldeste  Forstaaelse.  Det  har  ikke  mindst  været  forsøgt 
at  sætte  Provins  og  Hovedstad  op  mod  hinanden;  Mødet  i  Odense  var 
et  fuldgyldigt  Vidnesbyrd  om,  i  hvilken  Grad  dette  plumpe  Forsøg  er 
mislykket.  Og  som  Partiet  er  dannet  paa  tvers  af  alle  Klassegrænser, 
saaledes  er  det  dannet  paa  tvers  af  de  Grænser,  der  deler  Befolkningen 
i  forskellige  religiøse  Lejre  og  i  Grupper  med  forskelligartet  literær 
Smag.  Det  radikale  Venstres  Mænd  har  forstaaet,  at  Religion  og  Lite- 
ratur  er  et.  Politik  noget  andet;  de  har  vist  det  aandelige  Frisind,  der 
kræves  til  at  arbejde  sammen  til  Løsning  af  de  Samfundsopgaver, 
hvorom  man  er  enig  uden  Hensyn  til,  om  der  er  andre  Spørgsmaai, 
hvorom  man  tænker  forskellig. 

Det  nye  radikale  Partis  Arbejde  for  at  vinde  Magt  til  at  gennemføre 
dets  Tanker  vil  ikke  blive  noget  let  Arbejde,  og  det  er  troligt,  at  det  vil 
vare  en  rum  Tid,  før  Sejren  tilfalder  det.  De  Mænd,  det  vender  sig 
imod,  er  stærke  ved  et  Næt  af  personlige  Forbindelser  over  hele  Lan- 
det, ved  den  omfattende  Presse,  de  raader  over,  og  ved  selve  det,  at 
Magten  er  deres.  Og  der  er  al  Grund  til  at  tro,  at  de  vil  benytte  deres 
Magt  med  haardhændet  Energi  uden  mange  Skrupler.  Alligevel  taler 
alt  for,  at  Kampens  Udfald  vil  blive  det  radikale  Venstres  Sejr. 
Gang  efter  Gang  har  det  radikale  Venstre  slaaet  det  moderate,  naar 
dette  svigtede.  Ogsaa  denne  Gang  vil  det  ske.  Reformpartiet  er  fra  nu 
af  et  dødsmærket  Parti  i  Tilbagegang;  det  radikale  Parti  er  et  Parti  i 
Fremgang;  Ungdommen  vil  slutte  sig  til  det,  Fremtiden  vil  høre  det  til. 


Frimenighederne  i  Sønderjylland. 

Af  Thade  Petersen. 


Da  de  prøjsiske  Myndigheder  i  1867  greb  forstyrrende  ind  i  den  kirke- 
lige Udvikling  i  Sønderjylland  ved  at  afsætte  største  Delen  af  de  danske 
Præster,  fordi  de  nægtede  at  aflægge  Troskabseden  til  den  prøjsiske  Konge, 
vakte  det  dyb  Harme  overalt  i  de  nordslesvigske  Menigheder.  De  fleste 
Steder  naaede  Hannen  vel  ikke  videre  end  til  at  give  sig  Udtryk  i  en 
passiv  Modstand  mod  de  ny  Præster,  der  blev  ansatte,  idet  Kirkerne  i 
kortere  eller  længere  Tid  kom  til  at  staa  saa  godt  som  tomme;  paa  en- 
kelte Egne  førte  den  dog  til  et  positivt  og  mere  varigt  Resultat,  idet  man 
brød  med  Statskirken  og  dannede  Frimenigheder.  Det  skete  navnlig  paa 
Egne  med  et  alvorligt  og  bevidst  Kristenliv,  der  dels  umiddelbart  var  frem- 
kaldt af  grundtvigske  Præster,  dels  havde  sin  Rod  i  de  saakaldte  gudelige 
Forsamlinger  men  senere  var  kommen  under  grundtvigsk  Indflydelse,  men 
desuden  ogsaa  paa  Egne,  der  var  stærkt  paavirkede  af  den  Bevægelse,  der 
siden  Fyrrerne  udgik   fra   eller  stod   i  nært  Forhold  til   Rødding  Højskole. 

Efter  at  man  i  7  Aar  havde  hjulpet  sig  med  kristelige  Møder  i  Stedet 
for  Gudstjenester  og  med  at  drage  over  Grænsen  til  Daab  og  Altergang, 
dannedes  i  1874  den  første  Frimenighed  i  Sønderjylland,  nemlig  den 
i  Rødding.  Tidligere  Seminarielærer  Appel  fra  Tønder,  der  var  Semina- 
rist fra  Lyngby,  blev  kaldet  til  Præst  og  ved  en  i  dette  Øjemed  foran- 
staltet Højtidelighed  paa  Askov  Højskole  præsteviet  af  et  Antal  danske 
Præster.  Menigheden  indrettede  nu  en  lille  Kirke  i  Rødding  Højskoles 
store  Sal  og  formede  her  sine  Gudstjenester  i  Lighed  med  den  danske 
Folkekirkes.  Fem  Aar  senere  dannedes  en  Frimenighed  i  Bovlund,  som 
et  Par  mindre  Kredse  ude  paa  Vestkysten  sluttede  sig  til. 

De  to  Frimenigheder  i  Rødding  og  Bovlund  var  i  mange  Aar  de  eneste 
i  deres  Slags.  Det  Skridt,  de  havde  gjort  ved  at  rive  sig  løs  fra  Stats- 
kirken og  endog  tage  en  Mand,  der  ikke  havde  theologisk  Eksamen,  til 
Præst,  var  saa  dristigt  og  saa  langt  forud  for  Tiden,  at  den  konservativt  an- 
lagte nordslesvigske  Befolkning  gøs  tilbage  for  det.  Det  kunde  kun  gøres 
af  Folk,  der  under  stærk  grundtvigsk  Paavirkning  var  bleven  fordomsfri 
over  for  de  overleverede  Former.  I  Almindelighed  saa  man  paa  det  som 
Særhed  og  Sektvæsen.  I  Begyndelsen  af  Halvfemserne  indtraadte  dog  en 
Ændring  i  saa  Henseende.  Den  ydre  Anledning,  der  gav  Stødet  dertil,  var 
den  Anordning  af  18.  December  1888,  der  paa  4  Timer  nær  trængte 
Modersmaalet  fuldstændig  ud  af  Skolen,  fortyskede  endog  en  Del  af  Reli- 
gionsundervisningen og  gjorde  Resten  af  den  omtrent  værdiløs,  idet  den 
ikke  tillod  dansk  Sprogundervisning.  Da  desuden  Indførelsen  af  tysk  Guds- 
tjeneste samtidig  tog  stærk  Fart,  var  det  klart  for  alle,  at  Kirken  saavel 
som  Skolen  var  bestemt  til  at  fortyskes. 

Dette  Fremstød  mod  Skole  og  Kirke,  hvis  skadelige  Følger  for  alt  aande- 
ligt  Liv  ikke  undervurderedes,  bidrog  meget  til  at  slappe  Baandet  mellem 
Befolkningen  og  Statrkirken  og  til  at  skabe  bedre  Forstaaelse  og  venligere 
Følelser  over  for  Frimenigheden.  Det  virkede  saa  meget  des  stærkere  i 
den  Retning,  som  Statskirkens  Mænd  hverken  vilde  eller  kunde  gøre  noget 
alvorligt  for  at  afværge  det.  Det  vilde  dog  ikke  have  virket  saa  stærkt  og 
saa  vedholdende,  hvis  det  havde  truffet  Befolkningen  paa  det  samme  aande- 
lige  Standpunkt  og  med  de  samme  Forudsætninger  som  i   1874.    Men  her 

var  der  sket  en  stor  Forandring.  Man  havde  nu  mere  end  før  faaet  Øj- 
nene op  for,  at  Nationalitetskampen  vilde  blive  lang  og  haard,  og  nu  saa 
man  jo,  at  end  ikke  Kirken  var  sikker  for  den  Ødelæggelsens  Vederstyg- 
gelighed, der  fulgte  i  Fortyskningens  Spor.  Statskirken  var  værgeløs,  mens 
Frikirken  kunde  være  tryg.  Det  gav  Folk  noget  at  tænke  paa,  og  mange, 
navnlig  yngre,  tænkte  mere  frit  nu  end  før.  Allerede  i  flere  Aar  havde 
et  stadig  voksende  Antal  unge  Mænd  og  Kvinder  søgt  over  til  danske 
Højskoler,  og  derfra  bragt  større  Fordomsfrihed  og  mere  uhildet  Blik  paa 
det  nedarvede  med  hjem. 

Alt  dette  medførte  direkt  eller  indirekt  Tilgang  til  Frimenighederne  og 
afgav  Betingelser  for  deres  Udvikling  i  Fremtiden.  Den  Kløft,  der  ved 
deres  Fremtræden  i  mange  Tilfælde  var  skabt  mellem  Frikirke-  og  Stats- 
kirkefolk, udjævnedes.  Mens  Frimenighederne  før  kun  sjælden  omtaltes 
uden  for  de  Egne,  hvor  de  fandtes,  og  næsten  altid  kun  med  Spot  og 
Uforstand,  blev  de  nu  tidt  Emne  for  indgaaende  og  velvillig  Drøftelse. 
Mange  Unge  gjorde  sig  bekendt  med  dem  ved  at  besøge  deres  Gudstjene- 
ster, og  deres  Præster  blev  ikke  sjælden  kaldt  ud  til  andre  Egne  for  med 
deres  kristelige  Forkyndelse  at  bøde  paa  et  Savn,  som  Statskirkens  Præster 
efterlod  hos  mange.  Paa  Provstisynoden  i  Gram  skulde  der  1893  rettes 
et  stærkt  Angreb  mod  Frikirken,  men  det  viste  sig  straks,  at  Præsterne 
ikke  mere  kunde  gøre  Regning  paa  Lægmændenes  Bistand  til  det. 

En  Tidlang  syntes  det  næsten,  som  om  Frimenighedsbevægelsen  var  i 
Færd  med  at  faa  Tag  i  ret  vide  Kredse  af  den  nordslesvigske  Befolkning. 
Vel  viste  det  sig  i  de  kommende  Aar,  at  meget  af  dette  kun  havde  været 
en  rask  Opbrusning.  Alligevel  var  der  dog  i  denne  Tid  dannet  Kærner 
til  flere  Frimenigheder,  som  i  Tidens  Løb  udviklede  sig  til  saadanne  og  i 
den  sidste  halve  Snes  Aar  er  der  fremstaaet  ny  Menigheder  i  Haderslev, 
Aabenraa,  Skærbæk  og  Sundeved. 

Ingen  af  de  nævnte  Menigheder  er  synderlig  store  og  kraftige,  men  af 
det  ovenstaaende  fremgaar  dog  allerede,  at  Frikirken  i  Sønderjylland  er  i 
Udvikling.  Vil  man  imidlertid  have  en  rigtig  Forestilling  om  dens  Betyd- 
ning, vil  man  navnlig  have  Svar  paa  Spørgsmaalet:  „Hvilken  Fremtid  har 
den  for  sig?"*  saa  maa  man  ikke  nøjes  med  at  tælle  de  færdigdannede  Me- 
nigheder eller  deres  Medlemmer  men  maa  ogsaa  kaste  et  Blik  paa,  hvad  der 
ligger  uden  for  dem,  for  om  muligt  at  komme  til  Klarhed  over,  hvilke  Ud- 
sigter Frikirken  har  til  at  faa  Tag  i  videre  Kredse  af  Befolkningen.  Først 
skal  vi  se,  hvordan  dens  Forhold  til  Statskirken  har  formet  sig. 

Da  de  første  Frimenigheder  dannedes,  var  man  af  den  Mening,  at  en 
formel  Udtrædelse  af  Statskirken  var  et  nødvendigt  Vilkaar  for  ens  Til- 
slutning til  Frimenigheden.  Det  ubehagelige  ved  denne  højtidelige  retslige 
Akt  bidrog  sikkert  til  at  afholde  en  Del  fra  at  følge  deres  Tilbøjelighed. 
Da  det  senere  viste  sig,  at  Udtrædelsen  var  unødvendig,  var  dette  for  saa 
vidt  et  Gode,  som  Bruddet  med  det  gamle  derved  blev  mindre  brat.  Den 
enkelte  kunde  nu  faa  Tid  til  i  Ro  at  løsne  de  Baand,  der  maatte  binde  ham 
til  Statskirken,  og  til  at  gøre  sig  fuldt  fortroligt  med  det  ny,  inden  han 
foretog  det  formelle,  noget  opsigtsvækkende  Skridt.  Mange  undlod  i  det  hele 
at  træde  ud.  Det  gjorde  de  i  den  ikke  helt  ubegrundede  Tro,  at  de  derved 
kunde  bevare  deres  Ret  som  Medlemmer  af  Statskirken,  navnlig  deres 
Valgret  og  Valgbarhed  til  kirkelige  Tillidshverv. 

Siden  1878  gælder  der  i  Hertugdømmerne  en  Kirkeforfatning.  Efter 
den  har  hvert  Sogn  et  Menighedsraad,  de  saakaldte  Kirkekollegier,  der 
bestaar  af  4 — 10  Kirkeældste  og  3  Gange  saa  mange  Menighedsrepræsen- 

tanter.  De  Kirkeældste,  der  sammen  med  Præsten  danner  Kirkeforstander- 
skabet,  vælges  af  de  samlede  Kollegier,  Menighedsrepræsentanterne  derimod 
umiddelbart  af  Menigheden.  Valgret  har  hver  25  Aar  gammel  myndig 
Mand  i  Sognet,  der  tilhører  Landskirken  og  svarer  Afgifter  til  Kirken  eller 
Skat  til  Staten.  Valgretten  kan  fratages  Folk,  naar  de  ved  „Foragt  for 
Guds  Ord  eller  en  uærbar  Livsvandel  giver  offentlig  Forargelse",  naar  de 
krænker  særlige  kirkelige  Pligter,  som  ifølge  en  Kirkelov  paahviler  dem, 
og  desuden  af  visse  borgerlige  Grunde.  Hvert  andet  Aar  samles  Provsti- 
synoden i  hvert  Provsti.  Til  den  vælger  Menighedsraadene  dobbelt  saa 
mange  Lægmænd,  som  der  er  Præster  i  Provstiet.  Disse  sidste  er  selv- 
skrevne Medlemmer.  Provstisynoden  drøfter  de  kirkelige  Tilstande  og 
vælger  en  Præst  og  en  eller  2  Lægmænd  til  Provinssynoden,  som  hvert  3. 
Aar  samles  i  Rendsborg.  Den  har  dels  raadgivende,  dens  lovgivende  Myn- 
dighed, det  sidste  dog  under  Forbehold  af  kongelig  Stadfæstelse  og  statslig 
Godkendelse.  Den  udøvende  Kirkeregering  dannes  af  Konsistoriet  i  Kiel, 
der  bestaar  af  en  Jurist  som  Formand,  Bisperne  for  Slesvig  og  Holsten  og 
et  Antal  Konsistorialraader. 

Det  var  Valgretten  og  Valgbarheden  til  Menighedsrepræsentantvalgene 
og  dermed  en  Smule  Indflydelse  paa  hele  dette  indviklede  Maskineri,  man 
haabede  at  kunne  bevare,  naar  man  ikke  formelt  traadte  ud  af  Statskirken. 
Hvorledes  det  er  gaaet  i  den  Henseende,  skal  vi  senere  se. 

I  Begyndelsen  optraadte  de  statskirkelige  Myndigheder  ret  taalsomt  over 
for  Frimenighederne.  De  haabede  vel,  at  hele  Bevægelsen  vilde  løbe  ud 
i  Sandet  og  ønskede  derfor  ikke  at  uddybe  Kløften.  Saa  kom  imidlertid 
Opsvinget  for  Frimenighederne  først  i  Halvfemserne  med  den  stærke  For- 
øgelse af  Tallet  paa  dem,  der  sluttede  sig  til  dem  uden  derfor  helt  at  bryde 
med  Statskirken  —  jeg  vil  i  det  følgende  kalde  dem  Frimenighedsvenner 
—  og  viste,  at  Bevægelsen  ikke  var  saa  ganske  svag.  Man  troede  vel 
endnu,  at  kunne  skræmme  Folk  med  Skildringer  af  Grundtvigianismen 
som  Kætteri,  men  det  Forsøg  i  den  Retning,  der,  som  før  nævnt,  i  1893 
blev  gjort  paa  Provstisynnoden  i  Gram,  var  ikke  alene  fuldstændig  frug- 
tesløst, men  viste  tillige,  at  Frimenighederne  stod  i  meget  bedre  Yndest 
hos  Befolkningen  i  Almindelighed,  end  man  havde  troet.  I  de  højere 
Kredse  begyndte  man  aabenbart  at  blive  betænkelig,  og  da  andre  Om- 
stændigheder stødte  til,  tog  man  i  Slutningen  af  1895  fat  med  haardere 
Forholdsregler. 

Mens  man  hidintil  i  Overensstemmelse  med  Loven  havde  gjort  det  af- 
hængig af  Kirkeforstanderskaberne,  der  i  Reglen  var  velvillige,  om  der  ved 
frikirkelige  Begravelser  maatte  ringes  med  Kirkeklokkerne  eller  ej,  og  over- 
ladt det  til  Præsternes  Skøn,  om  de  vilde  medvirke  ved  dem  i  Tilfælde, 
hvor  de  efterladte  hørte  til  Statskirken,  forbød  Konsistoriet  nu  al  Klokke- 
ringning og  al  statspræstelig  Medvirkning  ved  slige  Begravelser.  Ja  det 
gik  endog  saa  vidt,  at  det  forbød  de  Efterladte  ikke  alene  at  hoide  Taler 
men  endog  at  bede  Fadervor,  bekende  den  kristne  Tro  eller  synge  en  Salme 
ved  Graven,  og  det  truede  med  Anvendelse  af  Politimagt  i  Tilfælde  af,  at 
dette  Forbud  blev  overtraadt. 

Omtrent  samtidig  begyndte  Konsistoriet  at  fratage  dem,  man  fandt  alt 
for  frimenighedsvenlige,  de  statskirkelige  Tillidshverv,  de  sad  inde  med, 
samt  berøve  dem  kirkelig  Valgret  og  Valgbarhed  for  Fremtiden.  Det  drejede 
sig  i  flere  Tilfælde  om  Mænd,  hvis  kirkelige  Interesse  og  kristelige  Alvor 
var  hævet  over  enhver  Tvivl.  Man  kunde  derfor  ikke  godt  paastaa,  at  de 
havde  vakt  Forargelse  ved  Foragt  for  Guds  Ord  eller  ved  en  uærbar  Livs- 

vandel,  men  ved  en  ejendommelig  ny  Fortolkning  af  Bestemmelsen  om 
Krænkelse  af  særlige  kirkelige  Pligter  opnaaede  man  at  kunne  anvende 
den  imod  dem.  Og  man  kunde  nøjes  med  lidt  i  den  Henseende.  Saa- 
ledes  blev  en  Mand  afsat  som  Medlem  af  Provstisynodeudvalget,  Synode- 
medlem og  Kirkeældste  samt  berøvet  sin  Valgret  og  Valgbarhed,  fordi  han, 
skønt  modstræbende,  havde  tilladt,  at  hans  Datter  af  en  Frimenighedspræst 
blev  viet  i  sit  Hjem,  da  hun  giftede  sig  med  en  Mand,  der  var  udtraadt 
af  Statskirken.  Det  eneste  Middel,  hvorved  han  kunde  have  forhindret  det, 
havde  været  at  lukke  Hjemmet  for  sin  Datter  paa  hendes  Bryllupsdag. 

Hvad  opnaaede  saa  Konsistoriet  ved  alt  dette?  Der  blev  tilvisse  stille 
ved  de  Grave,  som  Frimenighedsvenner  eller  -medlemmer  stedtes  til  Hvile 
i.  Sang,  Bøn  og  Tale  og  Jordpaakastelsen  fandt  nu  altsammen  Sted  i 
Hjemmet.  Paa  Kirkegaarden  sænkedes  Liget  i  Stilhed  ned  i  Graven. 
Følget  blottede  derpaa  Hovedet  og  bad  andægtigt  et  stille  Fadervor.  Saa 
skiltes  de  ad. 

Men  netop  denne  Stilhed  virkede  —  i  Stedet  for  uhyggeligt  —  højtids- 
fuldt og  greb  Sindet  stærkt,  saameget  des  stærkere  som  den  jo  var  et  Ud- 
slag af  den  Tvang,  man  ogsaa  i  folkelig  Henseende  levede  under.  Og 
mange,  der  ellers  stod  Frikirken  fjernt,  fik  ved  saadanne  Lejligheder  ufor- 
glemmelige Indtryk  af,  hvor  lidt  de  overleverede  Former  i  og  for  sig  har 
at  betyde.  Der  er  sikkert  ikke  gaaet  mange  fra  en  saadan  Grav,  styrkede 
i  deres  Kærlighed  til  Statskirken.  Dertil  havde  den  alt  for  tydeligt  Uret 
og  var  alt  for  haard  i  Udøvelsen  af  Uretten. 

Det  samme  gælder  om  Fratagelsen  af  kirkelige  Tillidshverv  og  Valg- 
retten. De  indgaaende  Drøftelser,  ethvert  af  saadanne  Tilfælde  affødte, 
vakte  stigende  Opmærksomhed  i  stadig  større  Kredse  af  Befolkningen  og 
fremkaldte  Tanker,  som  Statskirken  havde  gjort  bedre  i  ikke  at  kalde  til 
Live.  De,  der  berøvedes  deres  Ret  i  denne,  gik  selvfølgelig  over  til  Fri- 
kirken, og  da  det  i  Reglen  var  Mænd  med  Indflydelse,  fulgte  der  ikke 
sjælden  en  større  eller  mindre  Vennekreds  med.  Hvad  Statskirken  altsaa 
opnaaede,  var  kun  at  drive  en  Del  af  de  dygtigste  og  alvorligste  kristelig- 
sindede Mænd  fra  sig  over  i  Frikirken  og  at  svække  sin  Indflydelse  paa 
Befolkningen  i  det  hele. 

Om  Frimenigheden  end  vandt  ikke  saa  faa  Medlemmer  ved  denne 
Statskirkens  Fremfærd,  saa  maa  den  indirekte  Vinding,  den  havde  derved, 
dog  sikkert  sættes  endnu  højere,  især  med  Henblik  paa  Fremtiden.  Mange 
Fordomme  er  nu  forsvundne,  og  Frimenigheden  er  i  de  fleste  Oplystes 
Bevidsthed  kommen  til  at  staa  som  det  Sted,  hvor  de  muligvis  selv  kommer 
til  at  havne  en  Gang,  hvis  Regerenet  tager  Overhaand  i  Statskirken,  og 
dens  alt  for  villige  Tjenesteforhold  til  Staten,  og  dermed  til  Fortyskningen, 
gør  dem  Opholdet  i  den  utaaleligt. 

I  hvor  høj  Grad  Sognemenighedeme  allerede  er  gennemtrængt  af  Sym- 
pati for  Frimenighederne,  fik  man  et  stærkt  Indtryk  af  paa  Provstisynoden 
i  Gram  forrige  Sommer.  Det  er  den  Synode,  inden  for  hvis  Omraade  Fri- 
menighedsbevægelsen  er  stærkest  og  ældst  og  altsaa  ogsaa  bedst  kendt. 
Skønt  man  her  kun  har  med  Sognemenighedemes  Præster  og  kaame 
Mænd  at  gøre,  maatte  de  præstelige  Medlemmer  af  Synodeudvalget  i  den 
Beretning,  der  skal  afgives  om  de  kirkelige  Tilstande,  bruge  de  forsigtigste 
og  mest  maadeholdne  Udtryk  om  Frimenigheden  for  at  faa  Lægmændene 
til  at  godkende  den,  og  i  en  Drøftelse  af,  hvorvidt  Valget  af  en  Mand  til 
Synodemedlem  var  gyldigt,  da  han  holdt  sig  til  Frikirken  og  havde  ladet 
sine  Børn  konfirmere  i  denne,  viste  Lægmændene  sig  aldeles  utilgængelige 

for  den  præstelige  Anskuelse,  at  Statskirken  ikke  kunde  bruge  en  Mand 
til  et  Tillidshverv,  naar  han  var  Frimenighedsven,  om  han  saa  end  var  nok 
saa  kristelig  og  kirkeligsindet  og  aldrig  var  udtraadt  af  Statskirken.  Valget 
blev  ganske  vist  kasseret  men  kun  derved,  at  en  Del  Lægmænd,  kede  af 
den  endeløse  Drøftelse,  havde  forladt  Salen  et  Øjeblik.  Der  blev  saa 
Stemmelighed,  og  Provstens  Stemme  kom  derved  til  at  gøre  Udslaget. 

Endnu  et  Tvangsmiddel  mod  Frimenighederne  har  Krav  paa  Omtale. 
Dette  bærer  Statskirken  ganske  vist  ikke  direkte  Ansvaret  for,  men  den 
er  dog  næppe  helt  skyldfri.     Det  er  Lukningen  af  deres  Kirker. 

I  1896  byggede  Frimenigheden  i  Bovlund  en  smuk  ny  Kirke.  Da  den 
var  færdig,  nedlagde  Politiet  Forbud  mod  at  holde  Gudstjenester  i  den,  inden 
man  havde  Kultusministerens  Tilladelse  dertil.  Man  maatte  saa  føre  en 
aarelang  Proces  om  Retten  til  at  bruge  sin  egen  Kirke.  Det  følgende  Aar 
havde  Frimenigheden  i  Haderslev  faaet  en  Kirke  bygget.  Da  Menigheden 
første  Gang  var  samlet  her,  og  Tiden  for  Gudstjenestens  Begyndelse  var 
kommen,  traadte  i  Stedet  for  Præsten  en  Politibetjent  med  Pikkelhue  paa 
Hovedet  og  Sabel  ved  Siden  frem  i  Kordøren,  nedlagde  Forbud  mod  at 
bruge  Kirken  og  opfordrede  Menigheden  til  at  forlade  den.  Ogsaa  her 
maatte  man  søge  sin  Ret  ad  Processens  lange  Vej.  Begge  Menigheder 
opnaaede  den  først  i  Efteraaret  1900,  idet  Overforvaltningsretten  i  Berlin 
som  øverste  Instans  frakendte  Politiet  al  Ret  til  at  skride  ind  i  slige  Til- 
fælde. 

Forbudene  mod  Brugen  af  Kirkerne  havde  flere  andre  uhyggelige  Frem- 
toninger i  deres  Følge.  I  et  Forsamlingshus  opløste  Politiet  et  Møde,  fordi 
de  Sange,  der  blev  sungne  ved  det  havde  for  meget  „Karakter  af  Salmer ''. 
Ved  Indvielsen  af  et  andet  gik  det  godt  med  baade  Taler  og  Sange,  men 
da  Taleren,  Frimenighedspræst  Poulsen  fra  Bovlund,  til  Slutning  vilde  be- 
kende den  kristne  Tro,  opløste  den  tilstedeværende  Gendarm  Mødet.  Paa 
en  Besværing  herover,  svarede  Landraaden  (Amtmanden)  i  Haderslev,  at 
Opløsningen  af  Mødet  var  berettiget,  da  man  ikke  havde  Ministerens  Til- 
ladelse til  at  foretage  en  gudstjenstlig  Handling.  I  Sottrup  opløste  Politiet 
et  Møde  endog  blot,  fordi  det  var  betegnet  som  „  kristeligt ''.  Denne  Jagt 
efter  kristelige  Møder  havde  sin  Grund  i  en  for  Resten  ubegrundet  Frygt 
for,  at  man  derved  vilde  indvide  paagældende  Lokaler  til  kirkeligt  Brug. 
Den  faldt  da  ogsaa  samtidig  med  Forbuddet  mod  at  bruge  Kirkerne. 

Denne  Fremfærd  mod  Kirkerne  og  de  kristelige  Møder  kunde  ikke 
andet  end  vække  berettiget  Harme  langt  ud  over  Frimenighedernes  Kreds, 
saa  meget  mere,  som  den  fandt  Sted  i  en  Stat,  der  ellers  gør  sig  til  af  at 
være  Hjemsted  for  Kristelighed  og  stor  Gudsfrygt.  At  Frimenighederne  i 
Haderslev  og  Bovlund  kom  til  deres  Ret  føltes  derfor  ogsaa  som  en  stor 
Befrielse,  stærkest  selvfølgelig  inden  for  selve  Frimenighederne.  Man  fik 
nu  bedre  Mod  til  at  tage  fat  ogsaa  paa  andre  Egne,  og  i  Løbet  af  forrige 
Sommer  har  der  rejst  sig  ny  Frimenighedskirker  i  Sundeved  og  Aabenraa. 
Den  førstnævnte  blev  indviet  den  13.  December  1903  og  den  i  Aabenraa 
anden  Paaskedag  1904,  uden  at  der  fra  Politiets  Side  blev  Hagt  nogen 
Hindring  i  Vejen.  ^ 

Af  alt  det  her  fremførte  fremgaar  det,  at  Trykket  paa  den  sønder- 
jydske  Befolkning  i  Almindelighed  og  paa  Udfoldelsen  at  Kristenlivet  paa 
dansk  folkeligt  Grundlag  iblandt  den  i  Særdeleshed  kun  har  bidraget  til  at 
fremme  Frikirkens  Udvikling.  Endnu  er  den  vel  ikke  nogen  Faktor  af 
stor  Betydning,  men  den  har  en  aaben  Dør  for  an  sig. 

Tilbagefaldet  hos  Tyve,  der  er  benaadede  fra 
Forbedringshusarbejde  til  Fængsel. 

Af  A.  Schou. 


Efter  den  nugældende  Straffelov  er  den  mindste  Straf,  der  kan 
idømmes  for  groft  Tyveri  og  3die  Gang  begaaet  Tyveri,  Forbedrings- 
husarbejde.  Baade  Jurister  og  Lægmænd  har  hyppig  opponeret  mod 
disse  Straffebestemmelser  som  uforholdsmæssig  strænge.  Man  har 
fremhævet,  at  Indbrudstyverier  meget  vel  kan  være  begaaede  under 
Omstændigheder,  der  i  væsentlig  Grad  mindsker  Tyveriets  Strafværdig- 
hed. Og  Begaaelsen  af  3  Tyverier  behøver  ikke  at  være  et  afgørende 
Bevis  for,  at  Gerningsmanden  er  en  professionel  Tyv.  Da  Straffelovens 
Gentagelsesvirkning  indtræder,  saa  snart  der  ikke  er  forløbet  10  Aar 
efter  den  sidste  Strafs  Udstaaelse,  er  det  tænkeligt,  at  Forbedringshus- 
straffen kan  komme  til  at  ramme  en  Person,  der  i  Løbet  af  20  Aar 
med  mange  Aars  Mellemrum  har  begaaet  3  Smaatyverier. 

I  Forslaget  til  det  nu  vedtagne  Tillæg  til  Straffeloven  fandtes  der 
da  ogsaa  optaget  en  Bestemmelse,  der  aabnede  Adgang  til  under  for- 
mildende Omstændigheder  at  nedsætte  Straffen  til  Fængsel  paa  sæd- 
vanlig Fangekost  i  ikke  under  4  Maaneder.  Bestemmelsen  blev  imidlertid 
udstemt  i  Landstinget.  Da  der  antagelig  vil  hengaa  ikke  saa  kort  Tid, 
inden  den  af  Justitsministeren  bebudede  samlede  Straffelovsrevision  kan 
blive  sat  i  Værk  og  gennemført,  maa  man  altsaa  indtil  videre  regne 
med  de  nugældende  Lovbestemmelser. 

Imidlertid  gives  der,  som  ogsaa  i  Landstingsbetænkningen  berørt, 
en  Vej,  ad  hvilken  man  kan  raade  Bod  paa  Straffereglernes  Stræng- 
hed,  nemlig  Benaadningsvejen.  Denne  Vej  er  nu  ogsaa  allerede 
siden  Begyndelsen  af  Aaret  1902  benyttet  i  stort  Omfang.  Justitsmini- 
steriet har  paabudt  Indsendelsen  af  alle  Domme,  hvorved  Personer  for 
første  Gang  hendømmes  til  Strafarbejde  indtil  2  Aar,  og  der  er  der- 
efter gennem  det  nævnte  Ministerium  udvirket  et  betydeligt  Antal 
Strafnedsættelser  for  Tyve,  der  for  første  Gang  var  dømte  til  For- 
bedringshusarbejde. Der  er  saaledes  i  Virkeligheden  allerede  nu  gjort 
en  Prøve  med,  hvorledes  en  Reform  af  Straffeloven  i  den  omhandlede 
Retning  vil  komme  til  at  virke. 

Da  Udfaldet  af  dette  Eksperiment  er  af  Betydning  i  flere  Hen- 
seender, ikke  mindst  til  Vejledning  for  Fremtidens  Straffelovgivning, 
skal  jeg  i  det  følgende  meddele  Resultatet  af  en  Undersøgelse  om  Til- 
bagefaldet for  de  i  København  i  Aarene  1902—04  dømte  mandlige 
Tyve,  der  har  faaet  deres  Straf  nedsat  fra  Forbedringshusarbejde  til 
Fængsel.  Da  Undersøgelsen  er  afsluttet  omkring  den  1ste  April  1905 
og  Systemet  først  traadte  i  Virksomhed  i  Aaret  1902,  er  der  forløbet 
vel  kort  Tid  til  at  bedømme  dets  Virkninger,   men  Resultaterne  er  — 

desværre  kan  man  sige  —  allerede  nu  saa  tydelige,  at  man  kan  fælde 
en  Dom  over  det. 

I  Aaret  1902  blev  den  omhandlede  Strafnedsættelse  tildelt  33, 
hvoraf  1 1  ikke  var  tidligere  straffede,  medens  22  var  tidligere  straffede 
med  ringere  Straf  end  Forbedringshusarbejde;  i  Aaret  1903  41,  hvoraf 
17  ikke  tidligere  straffede  og  24  tidligere  straffede,  og  i  Aaret  1904 
51,  hvoraf  16  ikke  tidligere  straffede  og  35  tidligere  straffede. 

De  idømte  Straffe  var  henholdsvis  8  Maaneders  og  1  Aars  For- 
bedringshusarbejde, i  enkelte  Tilfælde  18  Maaneders  Forbedringshus- 
arbejde.  Straffen  blev  sædvanlig  nedsat  til  6  X  5  Dages  Fængsel  paa 
Vand  og  Brød,  i  nogle  Tilfælde  til  samme  Straf  i  4  X  5  Dage  eller 
Fængsel  paa  sædvanlig  Fangekost  i  60  eller  90  Dage. 

Ved  Undersøgelsen  om  Tilbagefaldet  maa  der  i  hvert  af  de  3  Aar 
bortses  fra  3  Personer,  der  har  forladt  Landet,  og  som  saaledes  ikke 
har  kunnet  falde  tilbage. 

Over  Tilbagefaldet  i  Tiden  indtil  April  1902  hidsættes  nedenstaaende 
2  Tavler: 

I. 

Ikke  tidligere  straffede. 

1902       1903       1904 
Tilbagefaldne: 

a.  til  Berigelsesforbrydelser 4*)         5  5 

b.  til  Betleri 2  2 

c.  til  andre  Forbrydelser „  1  „ 

Tilsammen  . .     6  8  5 

I 

Arresterede  som  mistænkte,  men  Sagen  sluttet  | 

uden  Dom „  1  1 

Ikke  tilbagefaldne     3  7  10 

lait...     9  16  16 

II. 

Tidligere  straffede. 

1902  1903  1904 
Tilbagefaldne: 

a.  til  Berigelsesforbrydelser 13**)  12  12 

b.  til  Betleri 2  2  4 

c.  til  andre  Forbrydelser „  „  „ 

Tilsammen...   15  14  16  ' 

Arresterede  som  mistænkte,  men  Sagen  sluttet  ' 

uden  Dom 2  1  1 

Ikke  tilbagefaldne 4  J7 15 

[alT..   21  22  32 

Af  Tavlerne  fremgaar  det,  at  af  ikke  tidligere  straffede,  der  i  1902 
erholdt  Strafnedsættelse,  er  i  Løbet  af  kun  godt  2  Aar  Vs  faldne  til- 


•)    Deraf  2  inden  1  Aar. 
**)    Deraf  8  inden  1  Aar  og  1  paa  Løsladelsesdagen. 

bage,  medens  af  dem,  der  tidligere  var  straffede,  endog  ^/4  faldt  tilbage. 
Af  de  i  1903  strafnedsatte  er  Halvdelen  af  de  ikke  tidligere  straffede 
faldet  tilbage  og  omtrent  ^/s  af  de  tidligere  straffede.  Endog  de  i  1904 
strafhedsatte,  der  gennemsnitlig  ikke  en  Gang  har  haft  et  Aar  at  falde 
tilbage  i,  er  faldne  tilbage  i  stort  Omfang.  Af  de  tidligere  straffede  er 
Halvdelen  allerede  nu  falden  tilbage. 

Mange  af  de  tilbagefaldne  er  derhos  allerede  nu  faldne  flere  Gange 
tilbage. 

De  her  anførte  Resultater  er  meget  lærerige.  De  viser  for  det 
første,  at  de  Personer,  der  har  taget  Ordet  mod  de  nugældende 
Straffelovsbestemmelser,  —  mellem  disse  ogsaa  nærværende  Artikels 
Forfatter  —  i  høj  Grad  har  overvurderet  Antallet  af  de  Tyve,  der  paa 
Grund  af  særlige  Omstændigheder  bør  erholde  Strafnedsættelse. 

Foruden  paa  Tyverier  af  Nød,  der  dog  er  sjældne  —  langt 
sjældnere  end  det  i  Almindelighed  antages  —  og  som  sædvanlig  end 
ikke  gøres  til  Genstand  for  Tiltale,  har  man  formentlig  nærmest  hæftet 
Opmærksomheden  paa  de  Tyverier,  der  angik  Genstande  af  ringe 
Værdi.  Det  kunde  ligge  nær  at  mene,  at  saadanne  Tyverier  ikke  var 
Udslag  af  nogen  særlig  forbryderisk  Karakter,  og  at  der  derfor  ikke 
var  Grund  til  at  tage  saa  haardt  fat  paa  dem.  Det  er  formentlig  ogsaa 
ved  saadanne  Tyverier,  at  Strafnedsættelsen  ved  Benaadning  fortrinsvis 
er  anvendt. 

Det  uhyre  Tilbagefald  peger  imidlertid  i  en  anden  Retning.  For- 
holdet maa  herefter  sikkert  være,  at  en  stor  Del  af  de  Personer,  der 
bliver  dømte  for  Smaatyveriér,  enten  er  Professionelle,  der  kun  ved 
et  Tilfælde  er  tagne  paa  et  mindre  Tyveri,  men  i  Virkeligheden  helt 
eller  delvis  ernærer  sig  ved  Tyveri,  eller  dog  hører  til  den  Klasse  af 
arbejdssky  Drivere,  som  til  Stadighed  bevæger  sig  paa  Grænsen  mellem 
det  lovlige  og  ulovlige. 

Resultaterne  synes  dernæst  at  vise,  at  man  i  mange  Tilfælde  gør 
Forbryderen  selv  en  slet  Tjeneste  ved  at  lade  ham  slippe  med  en  kortere 
Fængselsstraf  i  Stedet  for  Straf  af  Forbedringshusarbejde.  Tilbagefaldet 
for  de  strafnedsatte  er  saa  kolossalt,  at  der  vist  ikke  kan  være  Tvivl 
om,  at  Tilbagefaldet  overstiger,  maaske  endog  betydelig.  Tilbagefaldet 
blandt  de  Tyve,  der  kommer  i  Forbedringshuset.  Desværre  har  jeg 
intet  fuldt  ud  egnet  Sammenligningsmateriale.  Men  jeg  skal  dog  nævne, 
at  ifølge  Oplysningerne  i  de  danske  Strafanstalters  Beretning  for  Tiaaret 
1891 — 1900  var  Tilbagefaldet  til  Straf  af  Forbedringshusarbejde 
for  de  i  det  nævnte  Tiaar  første  Gang  til  Straf  af  Forbedringshus- 
arbejde for  Tyveri  hendømte  Mandspersoner  følgende  i  Tiaaret:  for 
ikke  tidligere  straffede  kun  lidt  over  10  pCt.,  og  for  Personer,  der 
forinden  Straffen  af  Forbedringshusarbejde  havde  været  straffet  med 
anden  Straf,  c.  39V2  pCt. 

Da  den  foranstaaende  Statistik  angaar  Tilbagefald  til  Straf  af  enhver 
Art,  maa  den  selvfølgelig  have  større  Tilbagefaldsprocent  end  en  Statj- 

Stik,  der  kun  angaar  Tilbagefald  til  Forbedringshusarbejde.  Men  saa 
maa  det  paa  den  anden  Side  erindres,  at  den  foranstaaende  Statistik 
kun  angaar  Tilbagefaldet  i  fra  V*  Aar  til  3V4  Aar,  medens  den  sidst- 
nævnte Statistik  angaar  en  Tiaarsperiode. 

At  Tilbagefaldet  for  de  til  Fængsel  strafnedsatte  er  særlig  ugunstigt, 
er  iøvrigt,  naar  man  tænker  nærmere  over  Sagen,  ingenlunde  saa 
overraskende.  De  korte  Frihedsstraffe  har  man  overalt  i  Verden  Mis- 
tillid til.  Hvis  man  overhovedet  gennem  Straifebehandling  skal  kunne 
naa  noget  i  Retning  af  Paavirkning  af  Forbryderen,  kan  det  sikkert  kun 
ske  gennem  længere  Tids  Straffebehandling.  Hertil  kommer,  at  Fængsel 
paa  Vand  og  Brød  af  de  fleste  Forbrydere  aldeles  ikke  respekteres 
som  Straf.  Som  Praktiker  har  jeg  Gang  efter  Gang  erfaret,  at  de 
egentlige  Tyve  kun  frygter  Strafarbejde.  Kan  Sagen  klares  med  Vand 
og  Brød,  regner  de  det  hele  for  en  Bagatel. 

Tabellen  viser  endelig,  at  der  er  en  ganske  særlig  Grund  til  Var- 
somhed med  Strafnedsættelse  over  for  Personer,  der  tidligere  har 
været  straffede.  Til  Tabellens  Oplysninger  herom  skal  endnu  føjes 
den  Oplysning,  at  af  de  i  1902  strafhedsatte  var  9  straffede  tidligere 
fra  3—7  Gange.  Disse  faldt  alle  tilbage.  Af  de  i  1903  strafnedsatte  var 
7  straffede  3  Gange  eller  derover,  deraf  I  32  Gange  og  3  II  Gange. 
De  faldt  ogsaa  alle  tilbage. 

Som  en  skærpende  Omstændighed  ved  det  uheldige  Udfald  kan 
anføres,  at  samtlige  strafnedsatte  er  blevne  henviste  til  det  nystiftede 
Fængselsselskab  Fængselshjælpen,  der  har  været  i  Stand  til  at 
skaffe  alle,  der  ønskede  det.  Plads.  De  er  saaledes  ikke  blevne  slupne 
ud  paa  det  løse,  men  der  er  tværtimod  fra  Samfundets  Side  ydet  dem 
en  hjælpende  Haand,  som  iøvrigt  en  Del  af  dem  straks  afviste. 

Paa  Grundlag  af  de  foreliggende  Oplysninger  kan  man  utvivlsomt 
allerede  nu  fastslaa,  at  der  —  selv  naar  man  ved  Straffens  Bestemmelse 
alene  eller  dog  fortrinsvis  vil  tage  Hensyn  til  dens  Virkning  paa  For- 
bryderen selv  —  er  al  Grund  til  at  vise  stor  Varsomhed  med  Straf- 
nedsættelser for  Tyve  fra  Forbedringshusarbejde  til  Fængsel.  Hvis  en 
saadan  Strafnedsættelse  skal  gøre  Nytte,  bør  den  sikkert  kun  finde  Sted 
efter  en  omhyggelig  Prøvelse  af  Personernes  hele  Liv.  Nogen  stor 
Trang  til  Forandring  af  de  nugældende  Lovbestemmelser  er  der  saa- 
ledes ikke,  i  alt  Fald  ikke  for  Københavns  Vedkommende. 

Dog  kan  der  sikkert  hvert  Aar  findes  nogle  enkelte  Personer, 
paa  hvem  Strafnedsættelse  med  Nytte  kan  anvendes.  Af  nogle  Oplys- 
ninger, Fængselshjælpen  velvilligst  har  meddelt  mig,  fremgaar  det,  at 
4  af  deM  1902  strafhedsatte,  der  ikke  er  faldne  tilbage,  enten  vides 
eller  dog  formodes  at  opføre  sig  godt.  For  1903  og  1904  er  Tallene 
større,  men  da  der  er  gaaet  saa  kort  Tid,  har  de  ikke  megen  Værdi 
endnu. 

Muligt  eller  endog  sandsynligt  er  det  dernæst,  at  Forholdet  med 

Hensyn   til  Tilbagefaldet  af  de  strafnedsatte  stiller  sig  noget  bedre  for 
Landets  Vedkommende  end  i  København. 

Da  der  saaledes  er  nogle  Tilfælde,  hvor  det  kan  være  forsvarligt 
at  anvende  mildere  Straf  end  Forbedringshusarbejde,  og  da  det  altid  er 
at  foretrække,  at  Straffen  fastsættes  ved  en  Dom,  der  er  offentlig  og 
ledsaget  af  Grunde,  fremfor  ved  den  ukontrollerede  Benaadningsakt, 
vil  det  formentlig  være  rettest  i  den  kommende  Straffelov  at  aabne  en 
Adgang  for  Domstolene  til  Anvendelsen  af  den  mildere  Straf.  Reglen 
bør  dog  enten  udtrykkelig  formuleres  eller  i  alt  Fald  i  Praksis  anvendes 
saaledes,  at  den  kun  kommer  til  Anvendelse  paa  de  sjældne  Undtagelses- 
tilfælde, saa  at  det  afskæres,  at  Forbryderen  selv  kommer  til  at  regne 
med  den  Mulighed,,  at  han  kan  slippe  uden  om  Forbedringshuset.  I 
modsat  Fald  kommer  man  saare  let  til  paa  en  uheldsvanger  Maade 
at  svække  Straffetruslens  Virkning  paa  Befolkningen  i  .Almindelighed. 
Et  Faktum  er  det  nu  ogsaa,  at  der  samtidig  med  eller  dog  kort  efter, 
at  de  omhandlede  Straffenedsættelser  er  begyndt,  er  indtraadt  en  meget 
alvorlig  Stigning  af  Tyverier  og  da  navnlig  af  grove  Tyverier  i  Køben- 
havn. Om  Aarsagen  til  denne  Stigning,  hvorved  dog  selvfølgelig  andre 
Momenter  —  deruncjer  navnlig  ogsaa  de  talrige  Benaadninger  i  andre 
Former,  der  for  Tiden  anvendes  ved  Tyverier  —  gør  sig  gældende, 
skal  der  i  en  følgende  Artikel  gøres  nogle  Bemærkninger. 


I 

Husmandsstanden  I 

Af  Knud  Thøgersen. 


Blandt  de  Rørelser  og  Forskydninger  paa  det  økonomiske,  sociale 
og  politiske  Omraade,  som  vort  Aarhundredes  første  Fjerdedel  vil  blive 
Vidne  til,  maa  Husmandsbevægelsen  komme  til  at  indtage  en  meget 
fremskudt  Stilling.  Man  regner  fuldstændig  fejl,  hvis  man  gaar  ud  fra, 
at  den  Smule  Røre,  der  i  de  sidste  Aar  har  ført  til  Dannelsen  af  land- 
økonomiske Husmandsforeninger,  betegner  Retningen  for  den  Bevæ- 
gelse, Fremtiden  vil  bringe.  Den  betegner  ligesaa  lidt  Retningen  som 
Styrken  af  Bevægelsen.  — 

Det  er  ejendommeligt  at  lægge  Mærke  til,  hvorledes  man  fra  saa 
godt  som  alle  Sider  har  taget  næsten  rørende  forsigtig  og  varsomt  mod 
denne  Smule  Røre  og  med  mange  anerkendende  Ord  til  Husmændene 
har  forsøgt  at  læ^e  Bevægelsen  ned  i  et  jævnt  skyggefuldt  Leje 
ved  at  yde  deres  Foreninger  en  Smule  Statstilskud,  som  disse  kunne 
have  at  pusle  lidt  med  for  ikke  at  tage  sig  andet  oppositionelt  for. 

Dette  er  ogsaa  saa  nogenlunde  lykkedes,  men  dermed  har  Bevæ- 
gelsen mistet  Styrken  til  at  bryde  sig  et  nyt  varigt  Strømleje.  Det  er 
kun  et  lille  Tal  af  Husmænd,  der  endnu  har  sluttet  sig  til  Husmands- 
foreningerne, og  disses  Optræden  har  hidtil  kun  været  famlende  og 
spagfærdig.  Der  er  intet  af  den  dristige  Fremfærd,  som  kendetegnede 
den  anden  af  vor  Tids  særskilt  landlige  Bevægelser,  den  Agrarbevæ- 
gelse, som  paa  et  Aar  skaffede  sig  Tilslutning  af  80,000  Medlemmer, 
og  det  uagtet  dens  Ledere  aabent  erklærede,  at  Bevægelsen  vilde  bryde 
ind,  oversvømme  de  politiske  Partier  og  drukne  „Storpolitiken", 
der  efter  Agrarernes  Mening  udgjorde  Partiernes  eneste  Tilværelses- 
grund.  I  Virkeligheden  er  der  langt  fastere  naturligt  Grundlag  for  en 
Sammenslutning  af  Husmændene,  end  der  var  og  er  for  en  Sammen- 
slutning, der  lægger  an  paa  at  rumme  alle  Landboere  fra  Greven  til 
Landarbejderen.  — 

Den  danske  Husmand  har  i  Løbet  af  den  sidste  Menneskealder 
gjort  et  ejendommeligt,  kraftigt  og  maalbevidst  Arbejde  for  at  naa  frem 
til  økonomisk  Selvstændighed.  Han  er  i  stort  Maal  rykket  frem  fra  at 
være  Landarbejder  til  at  være  selvstændig  Jordbruger,  fra  halvvejs  at 
være  Tigger,  der  gik  og  tryglede  Gaardmanden  om  den  nødvendige 
Trækkraft  for  at  faa  den  lille  Jordlod  kummerlig  dreven,  til  at  være 
Foregangsmand  paa  det  landøkonomiske  Omraade.  — 

Da  alle  de  Husmænd,  hvis  Jordlods  Størrelse  nogenlunde  tillod,  at 
det  kunde  svare  Regning  at  holde  egen  Trækkraft  derpaa,  anskaffede 
sig  denne,  blev  der  let  Adgang  for  de  øvrige  Husmænd  til  for  en 
rimelig  Betaling  at  faa  Trækarbejdet  rettidig  og  godt  udført  paa  deres 
Lod.  Den  ene  Husmand  hjalp  den  anden  til  gensidig  Fordel.  Det  blev 

en  Opmuntring  for  mange  Husmænd,  der  havde  Mod  paa  at  anskaffe 
sig  Heste  til  Markdriften,  at  de  havde  Udsigt  til  at  tjene  noget  med 
Hestene  ved  Arbejde  paa  Naboens  mindre  Lod.  Tilstedeværelsen  af 
rigelig  Trækkraft  som  ogsaa  af  Haandskraft  skærpede  Husmandens 
Sans  og  Øje  for  at  finde  den  størst  mulige,  tilpas  lønnende  Arbejds- 
mængde i  egen  Bedrift.  Derved  blev  det  forhen  forsømte  HusmandsT 
brug  til  et  intensivt  Brug,  og  den  ny  Driftsmaade  i  dansk  Landbrug 
gav  Husmandsbruget  hidtil  uanede  Fordele.  Gennem  Andelsmejeriet 
og  Andelsslagteriet  fik  han  Frembringelserne  afsat  til  højeste  Dagspris, 
og  han  kunde  frembringe  billigere  end  de  større  Jordbrugere.  Han 
kunde  overse  og  gennemse  sin  Bedrift  indtil  de  mindste  Enkeltheder, 
tage  alle  de  Hensyn  til  Avlingen  og  Husdyrene,  som  kunne  fyldest- 
gøres gennem  dygtigt  og  omsigtsfuldt  Arbejde.  Desuden  krævede  de 
Afgrøder,  som  Landbruget  i  sin  Helhed  maatte  lægge  Vind  paa  for  at 
fremme  Produktionen  gennem  Husdyrene  paa  billigste  og  bedste  Maade, 
besværlig  Transport:  af  Roer  og  Grøntfoder  til  Stalden  og  atter  med 
Gødningsmassen :  flydende  og  fast  ud  i  Marken.  For  Husmanden 
virkede  her  den  ringe  Afstand  fra  Ageren  til  Bygningen  tids-  og  ar- 
bejdsbesparende  »i  Sammenligning  med  de  større  Afstande  i  de  større 
Brug.  Og  endelig  maatte  Driftslederen  i  disse  sidste  ofte  nøjes  med 
mindre  Udbytte,  fordi  han  maatte  overlade  Gennemførelsen  af  sine 
Planer  og  Foranstaltninger  til  Landarbejdere,  der  ofte  var  uøvede  og 
uinteresserede.  Det  er  netop  det  ejendommelige  ved  de  nye  Drifts- 
maader,  at  de  større  Værdier,  som  dermed  er  bragt  ind  i  Landbrugs- 
omsætningen,  kræver  rettidig  og  passende  Behandling,  hvis  Omsætningen 
ikke  skal  bringe  Tab.  — 

Denne  Husmændenes  øjensynlige  Fremgang  og  Held  paa  det  land- 
økonomiske Omraade  er  ikke  fremkaldt  uden  en  betydelig  personligt 
Indsats  fra  Husmandens  Side.  Han  har  saa  at  sige  ofret  sig  fuldstæn- 
dig for  sin  Bedrift.  For  at  gennemføre  Forbedringerne,  skaffe  sig  Hest, 
Vogn  og  Avisredskaber,  har  han  og  hans  Familje  ofte  maattet  døje 
personlige  Afsavn,  ligesom  han  ogsaa  for  at  spare  Tid  og  Penge  har 
maattet  fornægte  sin  Lyst  og  Trang  til  at  tage  Del  i  det  offendige  og 
aandelige  Livs  Handeler.  Gaardmandssønnen  og  Husmandssønnen 
havde  siddet  paa  Skolebænk  sammen,  kom  paa  Højskole  sammen  — 
den  sidste  med  Statsunderstøttelse  —  og  var  saa  tilpas  godt  og  ens 
begavede.  Efter  at  have  set  sig  om  ved  at  tage  Tjeneste  paa  fremmede 
Egne  bosætter  de  sig  i  deres  Hjemkommune,  den  ene  som  Gaard- 
mand,  den  anden  som  Husmand.  Gaardmanden  bliver  snart  Sogne- 
raadsmedlem,  maaske  Sogneraadsformand,  faar  andre  Tillidsposter,  og 
kan  han  tjene  Partiet,  ved  passende  Lejlighed  tage  Ordet  til  dets  For- 
svar og  for  dets  Fremgang,  bliver  han  som  „en  af  vore  Egne*  snart 
Rigsdagsmandsæmne.  „Vore  Egne**  er  Bønderne,  og  naar  Tillidsposterne 
skal  fordeles,   betyder  det  specielt  Gaardmændene,  men  naar  der  skal 

Stemmes,   regnes  Husmændene  ogsaa  til  ,,vore  Egne",  hvor  man  har 
Brug  for  deres  Stemmer  til  at  sætte  Gaardmanden  ind.  — 

Saadan  har  Stillingen  været  i  sin  store  Almindelighed  indtil  den 
allersidste  Tid,  hvor  Husmændene  rent  undtagelsesvis  har  begyndt  at 
fordre  nogle  af  deres  Mænd  ind  i  Repræsentationen,  thi  at  politiske 
Hensyn  forhen  ogsaa  kunde  foraarsage,  at  en  enkelt  politisk  frem- 
trædende Husmand  slap  ind  i  Rigsdagen,  rokker  aldeles  ikke  Regelen. 

Husmanden  sad  imidlertid  hjemme  paa  sin  Lod  og  passede  sin 
Bedrift.  En  for  en  arbejdede  Husmændene  sig  op  under  Sparsomme- 
lighed, Arbejdsomhed  og  tarvelige  Livsvaner,  Han  saa  vel  nok,  hvor- 
ledes Gaardmanden  erhvervede  sig  Tillidsposter  og  lønnede  Bestillinger 
i  Kreditforeninger,  Sparekasser  osv.,  og  nu  sidst  Hovedparten  af  Po- 
sterne ved  Gennemførelsen  af  Skattelovene,  men  han  saa  ogsaa,  hvor- 
ledes mange  Gaardmænd  under  deres  Jag  efter  offentlig  Virksomhed 
forsømte  deres  hjemlige  Bedrift,  gik  bag  af  Dansen  og  henslængtes 
som  Vrag.  — 

Man  maa  nemlig  ikke  tro,  at  Husmanden,  fordi  han  havde  saa 
travlt  med  og  var  saa  optaget  af  sit  eget,  tankeløst  lod  Tiden  og  Ud- 
viklingen glide  sig  forbi.  Nej  det  var  blot  dette,  at  han  ikke  fandt 
Raad  og  Lyst  til  at  gaa  ud  at  skubbes  og  stødes  med  Gaardmanden 
om  Indflydelsen  i  vort  offentlige  Liv,  og  saalænge  Kamppolitiken  stod 
paa,  og  man  fandt  sine  naturlige,  uhildede,  standsfordomsfti  Førere  i 
Berg,  Bojsen  og  Hørup,  var  der  saavist  heller  ingen  Grund  dertil.  — 

Husmændene  holdt  sig  paa  den  Maade  tilbagetrukne.  Der  var  mange, 
der  hældede  til  Socialdemokratiet,  andre  hyldede  en  moderat  Politik, 
særlig  fordi  de  mente,  at  de  moderate  vilde  støtte  en  Spiritus  og 
Luksusskat,  der  kunde  bruges  til  Lettelse  af  Tolden  paa  Livsfornøden- 
heder.  Men  slige  Modsætninger  svækkede  ikke  den  Samfølelse,  der 
groede  frem  af  de  fælles  Kaar,  den  fælles  Stræben  i  den  daglige  Be- 
drift og  den  fælles  Erkendelse  af  at  være  tilsidesatte,  ladt  tilbage  under 
Bøndernes  Opmarch  for  at  naa  frem  til  Magt  og  Indflydelse.  — 

Der  bejles .  nu  til  Husmændene  fra  flere  Sider,  og  det  er  ikke 
underligt,  thi  hverken  de  nuværende  eller  tilkommende  Magthavere 
er  sikre  i  Sadlen,  saalænge  de  ikke  véd,  hvor  Husmændene  vil  gaa 
hen  den  Dag,  da  de  bevidste  og  samlede  rykker  frem  til  fuld  Del- 
tagelse i  vor  Samfundsudvikling.  Husmændene  afslog  Agrarforeningens 
Bejlen  i  sin  Tid  og  afislaar  den  sikkerlig  endnn,  skønt  denne  Forening 
har  sat  Toldspøt^smaalet  paa  sit  Banner,  et  Spørgsmaal,  der  ganske 
vist  i  særlig  Grad  maa  interessere  Husmændene.  —  Men  det  vilde 
være  lidet  stemmende  med,  hvad  Husmændene  skylder  sig  selv  som 
selvstændig  Samfundsklasse,  om  de  indordnede  sig  under  Agrarfor- 
eningens synkende  Banner  og  udfyldte  de  Huller  i  Geledderne,  som 
Godsejere  og  Storbønder  har  efterladt.  Husmændene  gør  bedre  i  selv 
at  oparbejde   sig   en  Mening   om  Toldspørgsmaalet  og  andre  Skatte- 

spørgsmaal,  thi  et  alt  for  agrarisk  Syn  paa  Sagerne  baader  ikke  Hus- 
mændene. — 

Den  Grøde,  der  i  de  sidste  Aar  har  været  i  vor  lovgivning,  har 
vsesentlig  været  agrarisk.  Husdyrloven,  Skattelovene  og  Tiendeloven 
kan  Husmændene  kun  betragte  med  blandede  Følelser,  thi  de  kan 
snart  blive  klare  over,  at  det  ikke  er  for  dem.  Gildet  er  gjort,  og  det 
Gilde,  Husmændene  kunde  have  været  med  til:  billigere  Livsfornøden- 
heder  ved  Hjælp  af  en  ny  Toldlov,  er  udsat  paa  ubestemt  Tid.  Og 
skal  der  ventes  med  Toldlovens  Revision,  indtil  der  bliver  Penge  til 
virkelig  kendelige  Toldlettelser  paa  Livsfomødenhederne,  vil  Vente- 
tiden nok  blive  saa  lang,  at  Husmænd  og  Landarbejdere  —  det  er  de 
to  Tredjedele  af  Landbefolkningen  —  faar  Lejlighed  til  at  lægge  sig 
alvorlig  i  Selen  for  at  faa  Ventetiden  forkortet  og  om  nødvendigt  tvinge 
Lovgiverne  tilbage  til  vor  naturligste  og  bedste  Skattekilde,  Jorden.  — 

De  jordbesiddende  Husmænd  er  ikke  Ejendomsmænd  i  den  For- 
stand, som  det  blev  udraabt  af  Agrarforeningens  Fædre,  naar  de  med 
stor  Virkning  hævdede:  Vi  har  modtaget  vor  Jord  i  Eje,  og  vi  vil 
ikke  fremdeles  finde  os  i  at  bære  den  forholdsvis  store  Del  af  Sam- 
fundets Byrder,  som  nu  hviler  paa  Jorden.  Vi  vil  overlade  den  fri  til 
vore  Efterkommere.  Nej,  Husmændene  betragter  deres  Jordlod  mere 
som  en  Arbejdsmark  for  selvstændigt  frit  Arbejde,  og  overensstem- 
mende med  denne  Betragtning  lægger  Husmanden  Hovedvsegten  paa 
at  sætte  sin  Jordlod  saaledes  i  Kultur,  at  Arbejdet  paa  Lodden  kan 
blive  lønnende.  — 

For  den  større  Jordbesidder  er  Jorden  altfor  ofte  en  Spekulations- 
genstand,  en  formentlig  sikker  Opbevaring  af  Formue  eller  en  lige  saa 
sikker  Kilde  til  Magt  og  Indflydelse.  — 

Forholdene  og  den  nyere  Tids  Landbrugsudvikling  har  ført  det 
med  sig,  at  Husmanden  indtager  et  moderne  samfundsnyttigt  Jordbrugs- 
standpunkt. Det  maa  langtfra  tilskrives  en  højere  Samfundsfølelse  og 
Aandsmodenhed  hos  Husmanden  end  hos  den  større  Jordbesidder, 
men  den  forældede  Jorddrotsbetragtning  har  forplantet,  sig  fra  Herre- 
manden ned  til  Selvejerbonden,  og  i  denne  Betragtning  ligger  der  en 
arbejdsfjentlig  egenkærlig  Tendents,  der  kan  virke  ret  skadelig,  hvor 
den  gør  sig  gældende.  —  Og  desværre  ytrer  den  sig  ikke  saa  sjæl- 
dent i  en  foruroligende  Grad.  Ofte  ser  man,  at  de  større  Jordbesid- 
dere lader  store  Arealer  af  Landets  bedste  Jord  indhegne  med  Egepæle 
og  Pigtraad  som  varige  Græsgange  for  løsgaaende  Kreaturer.  Denne 
Foranstaltning  betyder  ved  nærmere  Eftersyn  noget  mere  end  dette, 
at  Kreaturerne  lukkes  inde,  thi  samtidig  lukkes  de  arbejdsvillige  Hæn- 
der ude  fra  lønnende  Arbejde  paa  den  gode  Jord  og  henvises  til  den 
mindre  dyrkbare,  hvorpaa  Arbejdet  lønner  sig  daarligere.  — 

At  man  begunstiger  et  saadant  arbejdsfjendtligt  Herredømme  over 
Jorden  ved  de  Skattelove  og  den  Tiendelov,  som  nys  ved  et  agrarisk 
Højtryk  paa  vor  Lovgivningsmaskineri  ere  satte  igennem,  turde  være 

hævet  over  al  Tvivl,  og  der  er  liden  Mening  i  paa  den  Maade  at  skabe 
en  kunstig  Prisstigning  paa  Jorden  samtidig  med,  at  Lovgivningen  fin- 
der det  nødvendigt  ved  Hjælp  af  Statens  Midler  at  fremskaffe  Jord  til 
de  arbejdsvillige  hæderlige  Landarbejdere.  Lad  denne  Foranstaltning 
være  saa  god  og  saa  humant  tænkt,  som  det  med  Rette  kan  forlanges 
af  de  paagældende,  saa  er  det  dog  sikkert,  at  hvis  Spekulationen  i 
stigende  Jordpriser,  der  jo  aabenbart  ogsaa  begunstiges  af  Husmands- 
loven,  fremkalder  en  saadan  Pris  paa  den  gode  dyrkbare  Jord,  at  Sta- 
tens Hjælp  med  store  Laan  til  billig  Rente  og  rimelig  Afbetalingsvil- 
kaar  faktisk  gaar  i  Jordejernes  og  Jordspekulanternes  Lommer,  da  har 
Staten  anbragt  sine  Penge  daarlig,  og  den  Samfnndsklasse,  der  skulde 
hjælpes,  er  kun  hjulpen  tilsyneladende  og  rent  midlertidig.  Det  tør 
nemlig  ingenlunde  betragtes  som  Maalestok  for  Hjælpens  Virkninger, 
at  mange  søge  den,  thi  at  mange  af  Trang  til  at  faa  Tag  over  Hovedet 
og  faa  sig  en  lille  selvstændig  Arbejdsmark  vil  søge  ind  under  Loven 
om  Jord  til  Landarbejdere,  kan  jo  være  Udtryk  for,  at  Forholdene 
forud  er  saa  slette  for  Landarbejderen  og  Udsigterne  saa  smaa,  at  han 
har  intet  at  tabe  ved  at  tage  Bolig  og  Jord  ved  Hjælp  af  Husmands- 
loven,  selv  om  han  kommer  alt  for  dyrt  til  Jorden.  Sogneraadet, 
som  skal  paase,  at  dette  ikke  sker,  er  jo  som  Regel  Jordejere,  der  er 
interesserede  i  Jordprisernes  Stigning.  — 

For  Husmandsstanden  i  sin  Helhed  kan  en  saadan  kunstig  For- 
øgelse af  de  smaa  Huslodders  Antal  ikke  være  ganske  ligegyldig.  Sagen 
er  den,  at  den  almindelige  Fremgang  i  Husmandsbruget  væsentlig  falder 
paa  de  Brug,  der  har  været  store  og  gode  nok  til  at  deres  Ejere  har 
kunnet  holde  egen  Trækkraft  og  til  at  skaffe  Manden  med  Familie 
nogenlunde  lønnende  Arbejde  i  den  hjemlige  Bedrift.  Det  kan  paa  den 
anden  Side  ikke  nægtes,  at  Tusinder  af  Husmænd  med  mindre  og 
daarligere  Brug  er  efterladt  under  Slid  og  Slæb  i  trange  og  daarlige 
Kaar  med  forsømte  Bedrifter  og  under  rent  ud  sagt  elendige  Beboelses- 
forhold  baade  for  Familien  og  Kreaturerne.  Deres  Stilling  bliver  i  Lyset 
af  den  almindelige  Fremgang  saa  meget  ynkværdigere,  og  Prisstigningen 
paa  den  gode  Jord  naar  ikke  til  deres  forsømte,  magre  og  udpinte 
Lodder.  De  trænger  til  Driftslaan  for  at  sætte  Skik  paa  Sagerne,  men 
i  Stedet  for  beskattes  de  af  deres  Forbrug  til  den  store  Familie  gen- 
nem Tolden  paa  Livsfornødenheder.  Er  der  en  ældre  veltjent  Arbejds- 
karl,  Arbejdsmand  eller  Fisker  fra  Egnen  eller  af  Familien,  der  har  lidt 
Penge,  og  nok  vilde  købe  en  saadan  Ejendom,  betænker  han  sig  to 
Gange.  Han  kan  jo  ikke  faa  det  billige  Statslaan  til  Udbetaling  af 
Købesummen,  og  hans  egne  Spareskillinger  er  der  jo  haardt  Brug  for 
til  Forbedring  af  Bygning,  Jord  og  Besætning.  Loven  om  Jord  til  Land- 
arbejdere tager  nemlig  alt  for  ensidigt  Sigte  paa  en  Forøgelse  af  Hus- 
loddernes  Antal,  idet  den  kun  tilsteder  Laan  til  Huslodder,  der  helt 
eller  delvist  fremkommer  ved  Udstykning  fra  større  Ejendomme.  De 
vise  Lovgivere  synes  i  nogen  Grad  at  glemme,  at  det  mere  er  vel- 

drevne  Husmandsbrug  med  dygtige,  økonomisk  godt  stillede  Brugere, 
der  er  Maalet,  end  mange  Huslodder.  Det  er  jo  heller  ingenlunde 
givet,  at  de  nuværende  Landbrugsformer,  der  har  givet  Husmands- 
bruget sit  store  Fremstød,  vil  vare  evigt.  Den  Fare  er  ingenlunde  ude- 
lukket, at  vi  ved  Hjælp  af  den  kunstige  Fremstilling  af  Huslodder 
skaber  et  Landbrugsproletariat,  der  er  endnu  mere  skadeligt  end  et 
Landarbejderproletariat.  Der  fordres  nemlig  noget  mere  for  at  være 
Husmand  til  Gavns  end  dette  at  faa  en  Huslod.  En  virkende  og  vaagen 
økonomisk  Samvittighed,  der  sætter  skarpt  Skel  mellem,  hvad  man  som 
Husmand  tør  tillade  sig  og  hvad  ikke.  Energi  og  Vilje  til  ufortrødent 
at  stile  mod  et  Maal,  Forstand  og  Snildhed  til  med  smaa  Midler  at 
fremme  Planerne  og  naa  Maalet,  er  altsammen  Ting,  der  vil  blive  lige- 
saa  nødvendige  for  Fremtidens  Husmand,  som  de  har  været  det  for 
Nutidens,  ti  de  som  virkelig  er  naaet  frem  med  deres  Bedrifter  til  en 
god  Stilling  som  Husmænd,  har  haft  en  saadan  personlig  Indsats  at 
gøre.  Mon  man  tør  forudsætte,  at  alle,  som  faa  Jord  i  Henhold  til 
Statsloven,  har  den?  Nej  langtfra!  Og  dog  vilde  dette  betyde  langt 
mere  end  de  500  Kroner,  som  de  vordende  Husmænd  selv  skal 
sætte  ind.  — 

Under  de  sidste  to  Tiaars  dalende  Priser  paa  de  større  Landejen- 
domme sporedes  der  en  Bevægelse  henimod  dette,  at  dygtige,  vel- 
tjente unge  Mænd,  der  havde  staaet  deres  Prøve  paa  Landbrugets  Ar- 
bejdsmark, ved  Bistand  af  formaaende  Mænd,  der  havde  Tillid  til  dem, 
overtog  store  Landejendomme  uden  selv  at  eje  Kapital,  og  man  saa, 
at  de  klarede  sig  trods  dette,  at  Forgængerne  havde  tilsat  store  Kapi- 
taler uden  dog  at  kunne  bringe  Bedrifterne  paa  Fode.  Sagen  var,  at 
de  ny  Besiddere  forstod  at  værdsætte  og  bruge  den  menneskelige  Ar- 
bejdshjælp  efter  Nutidens  Krav,  fordi  de  selv  var  praktisk  opøvede 
deri.  Det  var  det,  de  forrige  Besiddere  ikke  forstod,  og  derfor  kunde 
det  ikke  holde.  — 

Nu  er  en  saadan  Bevægelse  hæmmet  dels  ved  Skattelovene,  dels 
ved  den  Udsigt  til  fordelagtig  Udstykning,  som  Husmandsloven  giver, 
ti  saavel  Besiddere  som  Panthavere  haaber  derigennem  at  naa  en  Pris- 
stigning paa  Jorden,  der  ikke  kan  imødekommes  af  den  Mand,  der  vil 
have  noget  for  sit  Arbejde  i  Bedriften  og  maa  forudsætte,  at  ordentlig 
passende  Arbejdshjælp  til  Gennemførelse  af  en  lønnende  Bedrift  skal 
betales  med  gangbare  Priser.  — 


F.  L.  Høedt. 

Et  Stykke  Teaterhistorie. 

Af  Sv.   GUNDEL. 


III. 

Som  Høedt  bestandig,  saalænge  han  virkede  ved  Teatret,  vakte  ivrig 
Tilslutning  og  ivrig  Modstand,  saaledes  er  ogsaa  Dommen  om  ham  efter 
hans  Død  højst  forskellig,  lige  fra  ubetinget  Forkastelse  til  den  højeste  Ros. 
Alle  er  dog  vist  nu  enige  om,  at  Tabet  af  Høedt  som  udøvende  Skue- 
spiller ikke  var  saa  stort  for  vor  Scene ;  det  var  ikke  her,  han  havde  eller 
fik  sin  største  Betydning.  Hans  Førsteoptræden  er  af  Edv.  Brandes  blevet 
karakteriseret  som  „Et  Vendepunkt  i  dansk  Teaterhistorie".*  Med  det  af 
samme  Forfatter  et  andet  Sted  brugte  noget  ændrede  og  svagere  Udtryk: 
„En  Art  Vendepunkt"  **  —  kommer  man  vist  Sandheden  nærmere. 

Een  Lidenskab  havde  han,  een  Opgave,  der  i  hvert  Fald  i  hans  bedste 
Manddomsaar  fyldte  ham  med  luende  Kunstbegejstring:  han  vilde  være 
Skuespiller. 

Men  det  er  Samtidens  næsten  enstemmige  Dom,  at  det  store,  han  her 
attraaede,  naaede  han  ikke.  Selv  her,  da  det  gjaldt  mest,  da  Slaget  skulde 
staa,  selv  her  bøjede  han  af,  skræmt  paa  Flugt  af  nogle  Pibere. 

Som  hans  Forfængelighed  ikke  kunde  bære  denne  Forhaanelse  —  og 
ingen  uden  en  scenisk  Kunstner  forstaar  vel,  hvor  stor  den  er  —  saaledes 
kom  den  til  at  spille  ham  et  Puds  i  det  hele  i  hans  Kunst.  Han  kunde 
i  Virkeligheden  aldrig  glemme  sin  egen  Personlighed  i  de  Roller,  han  fik 
at  gi'  Kød  og  Blod;  hans  Spil  blev  derfor  fattig  paa  Illusion.  Nøgtern, 
kold,  intelligent,  som  han  selv  var,  —  saaledes  var  hans  Spil  Intelligens- 
spil, der  gjorde  Tilskueren  kold.  Hans  Styrke  var  den  skarpt  pointerede 
Replik,  det  beherskede,  den  kølige  Overlegenhed.  Men  Lidenskab,  varm 
og  heftig  Erotik,  tragisk  Patos,  magtede  han  ganske  og  aldeles  ikke.  Hans 
Hamlet  blev  et  Hjememenneske  uden  al  den  hede  og  bølgende  Sjæls 
Lidenskab,  det  smerteligt  erotiske,  det  Væld  af  Følelse,  som  danner  Bag- 
grunden for  Hamlets  Tankeovervejelser.  Og  man  forstaar  da,  som  Fru 
Heiberg  gør  opmærksom  paa,  hvor  glimrende  han  med  disse  særlige  Evner 
vilde  ha'  kunnet  udføre  første  Del  af  Richard  den  Tredje,  men  ogsaa  hvor 
ganske  magtesløs  han  vilde  ha'  staaet  over  for  den  desperate  Lidenskab  i 
sidste  Akt. 

Men  bag  denne  køligt  fornemme  Utilbøjelighed  til  at  gi'  sig  hen  laa 
muligvis  ogsaa  —  foruden  faktisk  Mangel  paa  Evne  dertil  —  bestemte 
kunstneriske  Anskuelser.  Midt  under  Kampene  1856  udtalte  han  disse  i 
en  lille  Æstetik,  betitlet  „Om  det  Skjønne",  som  han  indleder  med  et 
Motto,  hentet  fra  Johannes  Aabenbaring:  „Se,  jeg  gør  alle  Ting  nye**  — , 
saa  han  selv  synes  at  ville  prætendere,  at  han  kom  med  en  Revolution. 

Det  vil  ha'  sin  Interesse  kort  at  gøre  rede  for  Tankerne  i  denne  lille 
mærkelige  og  mærkeligt  forvirrede  Bog,  som  ved  sin  Fremkomst  vakte  en 
ikke  ringe  Opsigt. 

Den  lille  Afhandling  karakteriseres  af  Forfatteren  selv  som  „Udkast  til 


*)  Jvf.  Det  19.  Aarhundrede  II,  p.  74.    Kbh.  1875. 
♦♦)  Jvfir.  Vort  Folk  II  p.  104. 

en  kristelig  Æstetik  **  (Bogens  Undertitel),  og  som  saadan  fremtræder  den 
som  den  besynderligste  Blanding  af  Hegelsk  Æstetik,  farvet  af  Mårten- 
sensk  Teologi,  isprængt  med  Filosofi  fra  Søren  Kierkegaard  og  med  ind- 
strøede  dramaturgiske  Bemærkninger  af  Høedts  egne. 

Som  ægte  Barn  af  sin  Tid  er  det  de  æstetiske  Kategorier,  der  inter- 
esserer ham:  Kan  det  komiske  (Figurer  som  FalstafP,  Jacob  v.  Thybo  o.  a. 
anføres)  henregnes  til  „det  skønne ''? 

Som  Forudsætninger  for  hans  æstetiske  Betragtninger  opstilles  som 
„indiscupabelt**,  at  „Troen  er  Roden  til  alle  Aandens  Grene **  (sic),  og  Kri- 
stendommen er  den  sandeste  Religion,  hvoraf  følger,  at  al  Kunst  maa  være 
kristelig,  eller  at  „Kristus  er  Grundpillen  i  Kunstens  Tempel''. 

Kristendommens  Grundtanke  er  nu,  at  Mennesket  er  skabt  i  Guds  Bil- 
lede, men  at  denne  Lighed  tabtes  ved  Synden  og  kun  kan  generhverves  i 
Kristus.  Et  „Guddomsfrø**  blev  dog  tilbage  i  Mennesket,  og  dette  er  det 
blandt  andet  Kunstens  Opgave  at  vise  gennem  billedlig  Fremstilling  af 
Idealet. 

Denne  Fremstilling  kan  i  Kunsten  naas  ad  to  Veje:  enten  ved  direkte 
at  fremstille  Idealet,  o:  ved  at  pynte  paa  Virkeligheden,  hvad  Høedt  for- 
kaster som  „falsk  Idealisme **,  eller  ad  indirekte  Vej  ved  at  vise  Virkelig- 
heden, dels  i  dens  Afstand  fra  Idealet,  og  Fremstillingen  bli'r  da  „ironisk**; 
dels  i  dens  Sammenhæng  med  dette,  —  og  Fremstillingen  bliY  da  „  pro- 
fetisk **.  Den  blot  ironiske  Fremstilling  bli'r  Karikatur,  som  Holbergs  „Jacob 
V.  Thyboe",  i  hvem  der  ikke  findes  „Glimt  af  Evighed **,  og  den  blot  pro- 
fetiske bliV  falsk  Idealisme,  som  Oehlenschlftgers  „Correggio**,  i  hvem  der 
ikke  er  „Glimt  af  Syndighed**. 

Shakespeare  er  derimod  den  fuldtendte  Forening  af  Ironi  og  Profeti,  og 
hans  Richard  den  Tredje  er  „Kristelighedens  vidunderligste  Tragedie**,*) 
idet  Shakespeare  her  har  villet  vise  „Kristusbilledet  gennem  den  største 
Synder**.**)  Dette  er  Kunstens  største  Opgave,  at  fremstille  Troens  Mod- 
sætning, Synden,  Lidenskaben  —  men  naturligvis  ikke  for  at  forherlige 
den,  men  netop  for  gennem  den  at  vise  Kristus;  o:  Kunsten  skal  være 
moralsk  og  religiøs.  Derfor  maa  Romeo  ikke  opfattes  som  et  erotisk  Ideal. 
Shakespeare  har  tvertimod  villet  vise,  hvad  Lidenskab,  egoistisk  Lyst  Hl 
Besiddelse  kan  føre  til  (! !).  Og  i  Hamlet  har  han  ikke  villet  vise,  at  Ham- 
lets Opgave  vel  paa  hedensk  Vis  var  at  hævne  Faderen,  men  at  han  ved 
sin  Svaghed  og  Handleudygtighed  ikke  evnede  dette;  men  Shakespeare  har 
villet  vise  en  Mand,  som  er  „for  meget  kristen  til  at  spille  Orest**,  men 
paa  den  anden  Side  heller  ikke  har  Mod  til  at  taale,  lide  og  bære  og  over- 
lade Gud  Hævnen  (1). 

Endelig  bestemmes  Komediens  Indhold  som  Fremstilling  af  Synden  i 
dens  Afmagt  over  for  Gud,  hvorved  den  bli'r  latterlig,  i  Modsætning  til 
Tragedien,  som  fremstiller  Synden  i  dens  Magt  over  Mennesket,  hvorved 
den  bli'r  sørgelig. 

Og  ind  i  alt  dette  findes  saa  Omvendelsesprædikener  om  Bod  og  Bedring, 
om  Arvesynd  og  Frelse  i  Kristus,  istrøet  med  dramaturgiske  Bemærkninger, 

*)  I  Følge  Sammenhængen  maa  Kristeligheden  ikke  her  forstaas  om  den  samlede 
kristne  Verden,,  men  om  den  kristne  Tro. 
**)  Hermed  hænger  da  ogsaa  sammen  Høedts  berømte  Fortolkning  af  Richards  Ud- 
raab:  „Min  Hest,  min  Hest  for  et  Kongerige**,  som  Høedt  vilde  ha'  skulde  siges 
i  indadvendt  Grublen,  idet  Tanken  skulde  være  den:  saa  lidt,  en  ussel  Hest,  er 
Betingelsen  for  mit  Kongerige,  saa  svag  den  menneskelige  Magt  imod  det  mindste 
Tryk  af  Guddommens  Finger! 

i  hvilke  Høedt  hævder  det  Diderof ske  Syn.  Skuespilleren  skal  staa  med 
sin  egen  Personlighed  uden  for  sin  Rolle  for  at  kunne  beherske  denne, 
hvortil  saa  dog  Høedt  ogsaa  føjer,  at  den  egne  Personligheds  ideelle  Be- 
vidsthed skal  kunne  føles  i  den,  saaledes  at  „ Matrosen  **  ikke  bli'r  en 
„Gentlemansmatros".  men  heller  ikke  en  virkelig. 

Endnu  skal  blot  følgende  Bemærkninger  anføres  for  deres  Kuriositets 
Skyld: 

Nøgen  plastisk  Kunst,  hævder  han,  er  egentlig  ikke  tilladt  i  en  kristen 
Verden,  „da  Gevandtet  indenfor  en  kristelig  Livsanskuelse  er  en  absolut 
Fordring **;  og  Thorvaldsen  kan  af  den  Grund  kun  meget  uegentlig  kaldes 
Kunstnernes  Konge  i  en  kristelig  Verden,  hvor  Shakespeare  saaledes  vilde 
bli'  en  Undersaat. 

Goldschmidt  sammenfatter  sin  Dom  om  denne  Bog  i  følgende  Udtryk: 
„Det  gode  deri  er  ikke  nyt,  og  det  nye  er  kun  for  en  saare  ringe  Del 
godt.  **  *) 

Hans  teoretiske  Æstetik  var  saaledes  det  besynderligste  Sammen- 
surium af  Teologi  og  Dramaturgi;  og  i  sin  praktiske  Udførelse  af  denne 
Æstetik  var  han  ikke  større  end  de  andre  store,  som  ikke  havde  en  saa- 
dan  teoretisk  Viden  bag  sig.  Ikke  desmindre  var  der  dog  det  nye  deri, 
som  fik  umaalelig  Betydning:  den  for  første  Gang  tydeligt  udtalte  For- 
kastelse af  Idealiseringen  og  det  derimod  opstillede  Krav  om  Sandhed  i 
Fremstillingen. 

Kampen  mellem  ham  og  Fru  Heiberg  var  tillige  noget  af  en  Kamp 
mellem  to  Retninger. 

Over  for  hende,  som  gav  sig  den  inspirerende  Følelse  i  Vold,  kom  han 
til  at  lægge  Vægten  paa  Intelligensen,  Refleksionen,  den  logiske  Udform- 
ning af  Rollens  Person  i  alle  Enkeltheder.  Og  han  havde  jo  Ret  i  sit 
Krav,  hvor  det  kunstneriske  Materiale  ikke  stod  højt.  Fru  Heibergs  geniale 
Skikkelser,  fremgaaet  af  den  højeste,  kunstneriske  Inspiration,  af  hendes  rige 
Følelsesvæld,  hendes  sikre  Kunstsans,  Mev  i  hendes  talrige  Efterlignere  til 
vammel  Sødladenhed,  Sentimentalitet,  Deklamation,  kunstlet,  unaturlig  Dik- 
tion. Her  var  nok  for  en  ny  Mand  at  faa  ryddet  væk  ved  at  kræve  Na- 
turlighed og  Sandhed.  Og  det  blev  Høedts  umistelige  Ære,  at  der  ud  af 
denne  Kamp  uimodsagt  fremgik  en  naturligere  Spillemaade,  at  hans  Op- 
træden medførte  en  Udvikling  fra  abstrakt,  lyrisk-romantisk  Maner  til  mere 
udført  karakteriserende  Fremstilling,  selv  om  han,  som  naturligt  er,  herfor 
maa  dele  Æren  med  den  frembrydende  nyere  realistiske  Digtning.  „Re- 
fleksion*' i  Modsætning  til  „Inspiration"  —  det  var  dog  naturligvis  kun 
Kampord.  Selvfølgelig  „reflekterer"  enhver  Skuespiller  over  sin  Rolle,  og 
selvfølgelig  gjorde  ogsaa  Fru  Heiberg  det  samme.  (Man  sammenligne  saa- 
ledes hendes  Opfattelse  af  „Lady  Teazle",  „Tonietta",  „Lucretia",  „Lady 
Macbeth"  i  hendes  „Et  Liv«.**) 

Men  det  er  en  Overdrivelse,  naar  det  siges,  at  denne  Kamp  betød  en 
—  Revolution.  I  den  Grad  forskellig  var  Spillemaaden  før  og  efter  Høedt 
ikke,  om  ikke  af  anden  Grund,  saa  fordi  der  endnu  ikke  forelaa  en  til- 
svarende Revolution  i  Litteraturen.  Høedt  greb  her  kun  en  Udvikling  og 
kom  ved  Skæbne  og  ved  sit  Naturel  til  at  staa  som  Leder  og  Fremskynder 
af  denne  Udvikling. 

♦)  Nord  og  Syd  IV,  p.  289  —  1856. 
♦♦)  I  p.  305,  III  p.  30,  30,  IV  p.  153. 

Og  i  denne  Henseende  faar  han  sin  største  Betydning  ved  den  Scene- 
instruktion,  han  skaber. 

IV. 

Da  Høedt  tog  sin  Afsked  fra  Teatret  som  Skuespiller,  forlod  han  det 
dog  ikke  derfor,  men  vedblev  at  fungere  som  Elevinstruktør,  for  hvilken 
Stilling  han  oppebar  Gage.  Og  da  Hauch  i  Januar  1858  havde  tiltraadt 
Direktionen,  og  Overskou  kort  efter  blev  afskediget,  blev  Sceneinstruktionen 
endelig  overladt  Høedt,  om  end  ikke  endnu  formaliter.  Han  blev  Hauchs 
„ Assistent "^  og  arbejdede  som  Instruktør  uden  Gage;  han  vilde  ikke  ved 
orøcielt  at  træde  ind  i  denne  Stilling  bekræfte  den  offentlige  Mening,  at 
hans  Ansættelse  var  Grunden  til  Fru  Heibergs  Afgang.  Og  med  Kraft  og 
Energi  tog  han  nu  fat  paa  denne  sin  Opgave,  hans  ret  egentlige:  Scene- 
instruktionen. 

Men  han  blev  i  Virkeligheden  tillige  den,  der  ledede  Teatret,  hvilket 
Hauch  og  Christensen  ogsaa  aabent  indrømmede,  da  de  samtidigt  med  at 
de  foreslog  at  udnævne  ham  til  Professor,  indstillede  til  Ministeriet  at  gøre 
ham  til  ligeberettiget  Medlem  af  Direktionen  (Marts  1859),  under  Hensyn 
til,  at  den  gode  Sæson,  de  havde  haft,  udelukkende  skyldtes  Høedt,  og  at 
Direktionen  stadig  havde  maattet  hente  sine  Raad  hos  ham  i  alt  muligt.*) 
Men  midt  under  Forhandlingerne  herom  afløstes  Hall  af  Monrad  som  Kul- 
tusminister. Monrad  saa  sin  Opgave  i  at  faa  Fru  Heiberg  tilbage  til 
Scenen.  Han  vilde  da  fjæme,  hvad  der  mulig  kunde  hindre  hende  deri, 
—  og  det  var  lidet  rimeligt,  at  hun  skulde  ha'  Lyst  til  at  spille  under 
Høedt  som  Direktør.  Monrad  har  antydet  dette  for  Høedt;  og  Høedt  lod 
sig  da  nøje  med  Stillingen  som  Sceneinstruktør,  for  hvilken  han  skulde 
oppebære  1000  Rdlr.  i  Gage  ved  Siden  af  sin  Skuespillerløn,  som  han 
stadig  havde  faaet.  Samtidig  blev  Christensen  og  Hauch  afskediget  og  af- 
løst af  Tillisch. 

Det  er  som  Instruktør,  at  Høedt  faar  sin  største  Betydning.  Dansk 
Sceneinstruktion  stammer  i  Virkeligheden  fra  ham.  Her  er  det  virkelig 
nye,  det,  der  berettiger  til  at  betegne  Høedts  Virken  ved  vort  Teater  som 
et  Vendepunkt,  i  hvert  Fald  en  Art  Vendepunkt. 

Før  Høedt  var  Sceneinstruktøren  og  hans  Gerning  ganske  underordnet. 
Det  var  det  allerede  af  den  Grund,  at  paa  den  Tid  virkede  jo  vor  Scenes 
allerstørste;  hvem  vilde  tænke  paa  at  instruere  i  moderne  Forstand  en  Fru 
Nielsen,  Fru  Heiberg,  en  Phister,  Rosenkilde  osv.!  Et  Sammenspil,  en 
Helhed  var  vel  skabt,  dels  ved  de  mange  Aars  Samarbejde,  dels  ved  Op- 
retholdelsen af  en  vis  Stil,  en  Tradition,  i  hvilken  Skuespillerne  var  op- 
draget; men  det  gjaldt  dog  i  første  Række  om  at  la'  den  enkeltes  kunst- 
neriske Genialitet  gøre  sig  gældende,  hvorfor  det  let  blev  Enkeltpræsta- 
tioner, medens  Helhedsvirkningen  tabtes  af  Syne.  Ryge,  som  var  den  be- 
tydeligste af  Sceneinstruktørerne  før  Høedt,  indskrænkede  sin  Virksomhed 
til  at  angi'  Ud-  og  Indgange,  at  levere  en  Optegnelse  over  de  vigtigste 
Rekvisitter,  og  saa  overlodes  det  iøvrigt  til  hver  enkelt  at  gøre  sit  bedste ; 
det  var  paa  den  Maade  umuligt  at  undgaa,  at  det  ofte  blev  Spil  paa  egen 
Haand  uden  noget  nævneværdigt  Hensyn  til  de  øvrige  medspillende.  Da 
det  franske  Lystspil  kom  frem,  var  man  vel  begyndt  at  bli'  opmærksom 
paa,  at  Tempoet  i  disse  maatte  øges  noget,  og  Samtalerne  gribe  mere  ind 
i  hinanden;   og   Fru   Heiberg  havde  ikke  gjort  et  ringe  Arbejde   i  denne 

♦)  Jvf.  H.  Christensen,  anf.  Skrift  p.  298. 

Henseende.  Men  det  indskrænkede  sig  dog  i  det  væsentlige  til,  at  de,  der 
skulde  optræde  i  et  Stykke,  talte  lidt  sammen  om  det  i  Forvejen.  Derimod 
tænkte  man  ikke  paa  at  lægge  en  gennemført  Plan  forud. 

Og  nogen  Omhu  for  Interiøret  var  der  aldrig  Tale  om.  „Naar  Skue- 
,  spilleme  dur  noget,  ser  Publikum  ikke  paa  Møblerne,"  havde  Heiberg  sagt; 
og  Interiøret  var  da  ogsaa  lidet  forskelligt  i  de  forskellige  Stykker;  et  for- 
skelligt Overtræk  paa  Møblerne  og  en  forandret  Stilling  af  disse  tilfreds- 
stillede ethvert  rimeligt  Krav;  det  betragtedes  som  noget  ganske  under- 
ordnet, den  egentlige  Skuespilkunst  uvedkommende ;  den  kunstneriske  Selv- 
stændighed med  dens  Selvskaben  og  Inspiration  var  det  selvfølgelig  vig- 
tigste, men  ogsaa  eneste,  det  kom  an  paa. 

For  Høedt  var  alt  dette  det,  som  ikke  skulde  være.  For  ham  gjaldt 
det  om  —  Helheden. 

Dette  Syn  paa  Skuespilkunst  var  det,  han  havde  erhvervet  sig  under 
sit  Ophold  i  Paris  fra  Theåtre  frangais.  Her  underordnede  den  enkelte, 
og  ikke  mindst  den  største  sig  Ensemblet;  ingen  fik  Lov  at  gaa  uden  for 
den  givne  Ramme  og  virke  ved  Midler,  der  ikke  samstemte  med  Stykkets 
Aand  eller  med  de  medspillende.  Og  den  Talevis,  der  anvendtes,  var  Hver- 
dagstalens  med  de  rappe  Gensvar,  de  hurtige  Indfald,  Udbruddene,  de  for- 
skellige Tempi,  hvorved  Replikkerne  greb  hurtigt  ind  i  hinanden.  Og  paa 
Interiøret  blev  der  lagt  den  allerstørste  Vægt.  Man  nøjedes  ikke  med  den 
Antydning  af  Interiøret,  der  var  Heibergs  Princip,  men  vilde  ha'  Realismen 
udstrakt  til  at  omfatte  Belysningen,  Møblerne,  Rekvisitterne,  saaledes  at  alle 
Omgivelserne  droges  med  ind  i  Fremførelsen  som  levende  Ting,  saadan  som 
vi  nu  kræver  det,  men  som  før  Høedt  var  ukendt  hos  os.  Og  endelig  var 
Indstuderingen  overordentlig  indgaaende  og  nøje,  forud  beregnet  indtil  de 
mindste  Enkeltheder.     Næsten  det  hele  hvilte  paa  Instruktøren. 

Det  var  denne  Sceneinstruktion,  Høedt  søgte  at  skabe  her.  I  „Skikke- 
lige Folk'*  (opført  1862)  gennemførte  han  sine  Ideer.  Stykket  var  i  fem 
Akter  og  af  saa  let  en  Kost,  at  den  maatte  fordøjes  hurtigt,  hvis  det  ikke 
skulde  trætte.  Med  uendelig  Agtpaagivenhed,  Prøve  paa  Prøve,  uendelig 
Repeteren  af  ganske  smaa  Replikker  fik  han  den  ene  Replik  til  at  gribe 
ind  i  den  anden  i  et  Tempo,  der  ikke  tidligere  var  oplevet  paa  vor  Scene. 
Og  Interiøret  var  gennemført  indtil  Enkeltheder.  Her  morede  det  ham  at 
møblere  Stuerne  med  moderne  Møbler,  lægge  rigtige  Tæpper  paa  Gulvene, 
stille  hver  Genstand  paa  sin  Plads,  gaa  og  hygge,  som  det  kunde  være  i 
hans  egen  Stue.  Og  i  disse  Stuer  gik  saa  Mennesker,  ikke  Skuespillere. 
Han  lagde  den  allerstørste  Vægt  paa  en  tydelig  og  skarp  Diktion,  saa  selv 
den  svageste  Hvisken  kunde  høres  i  lang  Afstand;  det  blev  derved  muligt 
at  bevæge  sig  frit  paa  Scenen ;  Skuespilleren  kunde  nu,  hvis  Fremstillingen 
krævede  det,  vende  Ryggen  til  Tilskuerpladsen;  før  stod  man  altid  i  „anden 
Position",  med  Legemet  vendt  skraat  ud  mod  Publikum  og  Hovedet  kun 
lidt  drejet. 

Naturligvis  var  det  ikke  ethvert  Stykke,  der  lod  sig  spille  paa  den 
Maade;  det  højere  Drama  kunde  ikke  behandles  saaledes,  og  hvor  Masser 
skulde  optræde,  lod  det  sig  heller  ikke  gøre.  Og  her  viste  sig  ogsaa  hans 
Begrænsning;  Masserne  forstod  han  ikke  at  faa  i  Bevægelse;  Tragedien, 
det  lyriske  Drama  besad  nærmest  hans  Foragt.  Egentlig  var  det  kun  det 
franske  Konversationsstykke,  i  hvilket  denne  hurtige  Spillemaade  kunde 
gennemføres.  De  ældre  Skuespillere  var  naturligvis  ikke  alle  lige  begej- 
strede for  denne  Instruktion,  der  søgte  at  dæmpe  den  enkeltes  frie  Initiativ 
og  Inspiration,  saa  de  frygtede  for  at  bli'^Skakbrikker^i  Instruktørens  Haand. 

Men  dog  maa  det  som  Helhed  siges,  at  de  fulgte  ham  og  fulgte  ham  vil- 
ligt; det  morede  dem;  det  var  noget  nyt.  Og  dertil  kom  den  Autoritet, 
han  besad,  ved  den  Beundring,  de  største  blandt  dem,  og  da  navnlig  Mi- 
chael Wiehe  og  det  Nielsen'ske  Hus,  ydede  ham.  Og  paa  den  anden  Side 
var  hans  Sceneinstruktion  ikke  saaledes  i  Forvejen  udarbejdet,  at  Æn- 
dringer ikke  senere  kunde  tænkes.  Medens  Fru  Heiberg,  da  hun  overtog 
Sceneinstruktionen  i  1867  under  Linde-Berner,  mødte  paa  Theatret  —  i 
hvert  Fald  til  de  større  Stykker  —  med  et  nøjagtigt  Scenarie,  som  hun 
ikke  gerne  ændrede,  og  om  hvilket  der  ikke  lod  sig  disputere,  saa  lod 
Høedt  sig  tit  under  Prøverne  selv  inspirere,  ogsaa  paavirke  af  den  enkelte 
Skuespillers  egen  Opfindsomhed  og  fandt  bestandig  paa  noget  nyt;  han 
maatte  derfor  ogsaa  have  det  dobbelte  Antal  Prøver  af,  hvad  Fru  Heibergs 
Instruktion  krævede. 

For  øvrigt  havde  vel  Fru  Heiberg  lært  noget  af  Høedts  Instruktion. 
Hendes  bevidste  Maal  var  imidlertid  at  gaa  en  Mellemvej  mellem  den  tid- 
ligere Maade  og  Høedts,  da  hun  frygtede  for,  at  Skuespillerne  skulde  bli* 
Leddedukker,  for  hvem  hvert  Skridt,  hver  Gestus,  Mimik,  Pavse  var  fore- 
skrevet; hun  nøjedes  da  ogsaa  tit  og  navnlig  i  Lystspillet  med  at  gi'  An- 
visninger, efter  hvilke  Skuespillerne  saa  kunde  arbejde  selvstændigt  videre. 
Og  et  Plus  fremfor  Høedt  besad  hun  i  sin  store  Evne  til  at  bevæge  Mas- 
serne paa  Scenen.  De  store  Stykker,  Shakespeares,  Oehlenschlågers  osv., 
fik  først  under  hende  Fart  og  Glans. 

Men  sin  største  Betydning  for  dansk  moderne  Scenekunst  fik  Høedt  vel 
endelig  gennem  sin  Lærervirksomhed.  Fru  Hennings,  Fru  Eckardt,  Fru 
Nyrop  —  for  at  nævne  de  vigtigste  —  skylder  ham  deres  kunstneriske 
Opdragelse. 

V. 

Saa  energisk  Høedt  havde  taget  fat  paa  sin  Opgave  som  Sceneinstruk- 
tør, saa  snart  blev  hans  Kraft  brudt,  Interessen  for  hans  Gerning  under 
de  ny  Forhold  og  de  ny  Mænd  sløvet,  hvortil  ogsaa  medvirkede  en  be- 
standig tiltagende  Nervøsitet.  Allerede  1864  trækker  han  sig  helt  tilbage 
ft*a  det  kongelige  Teater  og  helliger  sig  udelukkende  den  Elevinstruktion, 
som  Christensen  havde  overdraget  ham,  og  som  han  havde  drevet  ved 
Siden  af  sin  Scene-Instruktionsgerning  og  nu  fortsatte,  men  mere  privat. 

Med  den  største  Kærlighed  omfattede  han  denne  Gerning,  hvor  for- 
skellig hans  Betydning  ogsaa  i  denne  Henseende  blev  bedømt  af  hans 
Samtid.  Han  var  opmærksom  for  og  livlig  interesseret  i  al  den  unge  Kunst, 
selv  om  ogsaa  her  hans  Forfængelighed  indskrænkede  hans  Sympathier. 
Alt  det,  som  han  ikke  havde  haft  at  gøre  med,  duede  ikke  meget;  allerede 
det  rent  passive  Angreb  paa  ham,  det,  som  kunde  ligge  i,  at  man  ikke 
havde  henvendt  sig  til  ham  eller  spurgt  ham  til  Raads,  irriterede  ham. 
Den  Elev,  han  havde  instrueret,  var  et  Geni;  den,  der  ikke  havde  søgt 
ham,  en  Umulighed. 

Fru  Eckardt  vilde,  inden  hun  søgte  ham,  aldrig  bli'  Skuespillerinde;  før 
maatte  man  „hænge  ham*".  Og  mange  Aar  maatte  gaa  hen,  før  han  kunde 
yde  Emil  Poulsen  en  endog  ret  reserveret  Anerkendelse;  han  havde  ikke 
henvendt  sig  til  ham  og  havde  intet  at  takke  ham  for.  Da  Emil  Poulsen 
saaledes  aflagde  Prøve,  var  Høedt  meget  kølig  mod  ham.  Medens  gamle 
Phister,  efter  at  Emil  Poulsen  ved  en  Prøve  for  ham  kun  havde  sagt  et 
Par  Replikker  af  Erasmus  Montanus,  ivrigt  havde  applauderet  ham  og  ind- 
stændig opfordret  ham  til  straks  at  aflægge  Prøve,  sikker  paa  og  overbevist 

om  hans  Talent  —  noget  Phister  altid  var  stolt  af  at  mindes  —  havde 
Høedt  taget  ham  afsides  og  paa  det  indstændigste  raadet  ham  til  at  fort- 
sætte sine  filologiske  Studier  og  aldrig  tænke  paa  at  bli'  Skuespiller.  Og 
stadig  forholdt  han  sig  kølig  overfor  hans  Talent.  Dog  havde  han  en  en- 
kelt Gang  til  en  anden  udtalt,  at  Emil  Poulsen  besad  en  uomtvistelig  Evne 
til  at  faa  sine  medspillende  til  at  tale  med  sig  i  en  Dialog. 

De,  der  saaledes  ikke  dyrkede  ham,  og  intet  havde  at  takke  ham  for, 
dem  forfulgte  han  gerne.  Men  den,  der  ydede  ham  den  Hyldest,  han  be- 
gærede, og  som  skyldte  ham  noget,  ham  elskede  han,  og  da  var  der  ingen 
Grænser  for  hans  Venskab. 

Fru  Hennings  blev  saaledes  hans  kæreste  Elev,  og  hun  har  ikke  Lov- 
ord nok  for  sin  Lærer.  Allerede  i  sit  12te  Aar  var  hun  blevet  ført  til 
ham.  Hun  var  tidligt  blevet  benyttet  i  Skuespillenes  Bømeroller  (hendes 
første  Rolle  var  i  „Ludlams  Hule**).  Under  en  Prøve  paa  „Alferne'',  hvor 
hun  spillede  Zerina,  var  Høedt  gaaet  frem  og  tilbage  og  havde  skottet  til 
hende;  endelig  gik  han  hen  til  hende  og  roste  hende;  hun  var  en  flink 
lille  Pige;  derpaa  fik  hun  Besked  om  at  gaa  til  „Professoren''  den  næste 
Dag.  Og  med  den  utrætteligste  Taalmodighed  begyndte  nu  denne  —  Pro- 
fessor at  læse  danske  Vers  med  dette  Barn.  Og  denne  Taalmodighed  for- 
lod ham  aldrig,  saa  han  kunde  bli'  heftig  eller  vred.  I  „Frierens  Besøg", 
fortæller  Fru  Hennings,  har  den  unge  Pige,  som  hun  skulde  spille,  følgende 
Verslinjer  at  synge:  „Af  en  Landsbypige  at  være,  ser  jeg  dog  temmelig 
tækkelig  ud."  Denne  Replik  var  det  ikke  Høedt  muligt  at  faa  det  sky  og 
meget  generte  Pigebarn  til  at  si'.  I  en  stiv  Time  eksperimenterede  han 
med  hende  med  denne  ene  Replik.  Snart  lod  han  hende  forsøge  at  si' 
den  skjult  bag  en  Portiere,  snart  ude  i  Entreen,  saa  hun  ikke  kunde  se 
ham ;  alt  var  forgæves,  saa  han  —  men  uden  derfor  at  la'  hende  høre  et 
ondt  Ord  —  maatte  opgi'  det  for  den  Dag,  men  lovede  hende,  at  næste 
Dag  skulde  det  gaa;  og  næste  Dag  gik  det.  Han  lærte  sin  Elev  ikke  at 
gi'  tabt,  men  at  bli'  ved,  ikke  at  nøjes  med  det  halvt  gode,  men  først 
standse,  naar  det  tilstræbte  var  naaet.  Han  tog  fat  paa  de  Ingenuer,  der 
var  hendes  Roller;  lod  hende  først  selv  ved  hans  Hjælp  fortælle  om  den 
unge  Pige;  hvordan  hun  tænkte  sig,  hun  gik  og  stod,  hvordan  hun  var 
klædt  paa  og  talte;  gjorde  Skikkelsen  levende  og  konkret  for  hende  ved  at 
hente  Sammenligninger  fra  hendes  egen  Omgangs-  og  Erfaringskreds.  Og 
naar  saa  de  enkelte  Situationer  kom,  spurgte  han  først,  hvordan  hun  nu 
kunde  tænke  sig  at  ville  optræde  i  lignende  Tilfælde.  I  flere  Aar  med 
nogle  Afbrydelser  til  Debuten  i  1870  læste  han  „Agnes"  med  hende.  Her 
skyldes  selvfølgelig  Fremsigelsesmaaden  af  Ægteskabsbuddene  ham.  Hvordan 
skulde  ogsaa  en  ganske  ung  Pige  selv  ha'  fundet  ud  af  dem!  Og  som  de 
siges  den  Dag  i  Dag  (sidste  Gang  af  Frøken  Oda  Clausen,  nu  Fru  Rostrup, 
ved  hendes  Debut  i  Maj  1898,  altsaa  næsten  30  Aar  senere)  er  det,  hvad  Høedt 
lærte  Fru  Hennings,  de  samme  Betoninger,  de  samme  Indfald,  saa  disse 
næsten  allerede  synes  at  være  blevet  til  en  fast  Tradition.  Han  repeterede  og 
repeterede  med  hende,  til  Trods  for  at  hun  paa  Spørgsmaal,  om  hun  havde 
forstaaet,  hvorfor  de  maatte  siges  saaledes  og  ikke  anderledes,  bestandig 
svarede  Ja;  først  naar  hun  selv  kom  til  at  le  af  det,  gik  han  videre;  saa 
vidste  han,  at  hun  havde  forstaaet.  Og  hans  Glæde,  naar  det  saa  lykkedes, 
var  saadan,  at  Ens  højeste  Maal  blev  at  glæde  denne  Mand. 

Man  bebrejdede  ham,  at  hans  Elever  blev  en  nøjagtig  Kopi  af  ham  selv, 
deres  fri  selvstændige  Initiativ  blev  tilsidesat  og  krænket  af  hans  suveræne 
Mening  om  en  Rolles  Opfattelse.     Fru  Hennings  Erfaringer  gaar  i  ganske 

modsat  Retning.  Aldrig,  hævder  Fru  Hennings,  var  det  hans  Maal  at  gi' 
Eleven  sit  Præg;  han  troede  ikke  kongeligt  sikkert,  at  hans  Opfattelse  og 
Dom  var  den  eneste  rigtige.  Jeg  kan  ta'  fejl,  Du  maa  ikke  gøre  det,**  sa' 
han  tit  til  hende ;  derfor  tog  han  ogsaa  andre  op  til  sig  og  lod  hende  spille 
først  for  dem  før  Prøven  paa  Teatret  for  at  høre  deres  Dom. 

Hvad  der  gælder  om  hans  Lærer-Forhold  til  Fru  Hennings,  gælder  over 
for  afdøde  Fru  Agnes  Nyrop,  som  har  udtalt  sig  paa  ganske  lignende  Maade 
om  hans  opofrende  Kærlighed  til  sine  Elever.  Da  hun  var  i  13-aars  Al- 
deren vilde  han  ha'  hende  til  det  kongelige  Teater,  hvor  han  kunde  skaffe 
hende  en  Elevplads  med  400  Rdl.  Men  hendes  Fa'r,  Kammerraaden,  øn- 
skede selv  at  benytte  hende  paa  sit  eget  Teater;  Høedt  blev  vred  og  holdt 
sig  et  Aars  Tid  borte  fra  Langes.  Men  Forholdet  blev  knyttet  igen,  og 
saa  instruerede  Høedt  hende  bestandig  til  hendes  større  Roller  paa  Folke- 
teatret. Da  dette  Teater  ikke  maatte  spille  Skuespil  eller  Tragedie  — 
hvorved  man  da  vel  nærmest  forstod  Dramer  med  Død  i  —  men  det  var 
i  det  alvorlige,  at  Agnes  Lange  var  bedst,  fik  Høedt  ofte  en  eller  anden 
lille  Sang  lagt  ind  i  et  alvorligt  Stykke;  og  saaledes  klarede  man  sig  for 
Loven.  Det  blev  forøvrigt  ikke  direkte  ham,  men  Wiehe,  der  fik  hende  i 
saa  ung  en  Alder  til  det  kongelige  Teater,  idet  denne  ikke  var  tilfreds 
med  at  spille  med  Fru  Eckardt.  Denne  Skuespillerinde  havde  oprindelig 
det  alvorlige  Rollefag,  hvilket  ikke  laa  for  hende;  dette  opdagede  Høedt 
snart;  og  saa  gjorde  han  sit  tredie  Kunststykke,  at  forvandle  hende  til  den 
livligste,  verdénserfame,  overlegne  Kokette  i  Musset's  „En  Caprice'',  og  der- 
med angav  hendes  Evners  Retning. 

Efter  disse  tre  Skuespillerinder  tør  man  da  retteligst  maale  hans  Evner 
som  Lærer  i  den  Kunst,  han  helligede  sit  Liv,  og  hans  Betydning  for  vor 
Scene. 

VL 

Men  kunde  da  saaledes  hans  Forfængelighed  end  omfatte  den  varmeste 
Sympati,  det  mest  hengivne  og  opofrende  Venskab,  saa  gjorde  den  ham 
dog  snever  og  smaatskaaren  paa  andre  Punkter.  Og  han  manglede  en  til 
Forfængeligheden  svarende  Energi,  den,  der  gør  Forfængeligheden  til  Ær- 
gerrighed, saa  han  ktmde  ta'  sig  sammen  til  at  naa  noget,  som  i  og  for 
sig  kunde  nære  Forfængeligheden  ved  den  Beundring,  en  betydelig  Virk- 
somhed altid  vækker. 

Den  forfængelige  Ængstelighed  for  Kritik,  den  lade  Utilbøjelighed  til  at 
staa  til  Ansvar  paa  en  udsat  Post  gjorde  ham  til  en  fejg  Mand.  To  Gange 
tilbød  man  ham  Direktørposten  (i  66  og  74).  Men  han  hverken  turde  eller 
gad.  Men  var  dette  ikke  ogsaa  Idealet:  den  store  Mand,  hvem  alle  søgte; 
som  blot  behøvede  at  gribe  til  for  at  faa  Magten,  og  —  som  dog  roligt 
kunde  bli'  liggende,  magelig  henslængt  paa  sin  Sofa,  frivilligt  og  stort 
givende  Afkald  paa  det  altsammen?  Men  denne  Vaghed  i  Viljen,  blandet 
med  hans  grænseløse  Forfængelighed,  førte  ham  ogsaa  til  sidst  til  Fald. 
Skuffet  Forfængelighed,  krænket  Stolthed,  Overnervøsitet  gjorde  ham  til 
sidst  ganske  uvirksom,  menneskesky  og  angst;  og  et  Tungsind  la'  sig  over 
ham,  som  i  hans  sidste  Dage  førte  ham  paa  Grænsen  af  Sindssyge.  Ene 
og  ret  forglemt,  plejet  af  en  Husholderske,  døde  han  i  sin  Bolig  i  Nørre- 
gade d.  27.  Marts   1885. 

Meget  havde  han  villet,  betydeligt  mindre  evnede  han.  „Uroen*'  ved 
Teatret,  det  var  han,  og  den  skabte  han  fra  den  Dag,  han  satte  sine 
Fødder  paa  dens  Scene.  Teatrets  Historie  er  i  det  Tidsrum  saa  nøje 
knyttet  til  Høedts  Navn,  at  alt,  hvad  der  sker,  staar  i  den  snevreste  For- 
bindelse med  Høedt.  Hans  Livs  Bedrift  blev  Oprøret  mod  Heiberg,  den 
første  alvorlige  Kamp  for  —  scenisk  Frihed  her  hjemme,  saavel  Teatrets 
som  Skuespillerens.  Selv  om  det  saare  langt  fra  var  Høedts  Mening,  at 
Teatret  burde  overgaa  til  privat  Entreprise,  —  hvad  han  opfatter  som  ens- 
betydende med  Kunstens  Bankerot,  Kunsten  som  Forretning*  —  var 
der  dog  ved  hans  Optræden  mod  Heiberg  sat  en  Bremse  for  Direktør- 
overmægtighed,  og  Beviset  ført  for,  at  der  kunde  spilles  Komedie  andre 
Steder  end  paa  den  kongelige  Scene.  Flere  Teatre  rejste  sig  da  ogsaa 
snart  og  blev  en  virksom  Konkurrence  for  Nationalteatret. 

I  denne  Kamp  hjalp  hans  Aands  Smidighed  hsm,  hans  Personligheds 
Trylleri,  hvorved  han  evnede  at  knytte  Mennesker  varigt  og  ubrødeligt  til 
sig  og  de  Ideer,  han  gjorde  sig  til  Talsmand  for.  Derfor  kunde  han  ogsaa 
danne  Skole  for  sine  kunstneriske  Anskuelser,  af  Tilhængere,  som  fulgte 
ham,  og  Elever,  han  opdrog.  Og  dog  var  han  ikke  skabt  til  at  være  — 
Fører,  vag  og  ubeslutsom,  vaklende  og  skiftende,  som  han  var  i  hele  sin 
Manddomsgeming.  Ikke  desto  mindre  kom  den  heftigste  Strid  i  vort  Te- 
aters Historie  til  at  staa  om  hans  Navn.  Og  han  blev  da  ogsaa  den,  der 
satte  Skel  mellem .  gammelt  og  nyt,  saa  dansk  Scenekunst  efter  ham  og  ved 
ham  gik  frem,  om  ikke  revolutioneret,  saa  reformeret,  beriget  og  fornyet, 
og  paa  en  saadan  Maade,  ftt  det  gamle  Shakespeareske  Krav,  han  gjorde 
sig  til  den  utrættelige  Forkæmper  for:  Natur  og  Sandhed,  ikke  mere  kan 
fornægtes  paa  vor  Scene.  Høedt  —  det  var  den  begyndende  Realisme  i 
dansk  scenisk  Kunst. 


Kan  Danskheden  i  Sønderjylland  bevares? 

Af  N.  L.  Højberg. 


Jeg  er  født  Sønderjyde.  Hele  min  Barndom  og  første  Ungdom  har  jeg 
henlevet  dernede,  og  i  de  40  Aar,  der  er  gaaet,  siden  jeg  forlod  denne 
min  Hjemstavn,  har  jeg  følt  mig  draget  af  den  saa  stærkt,  at  jeg  saa  at 
sige  hvert  Aar  har  maattet  derned  for  at  færdes  nogle  Dage  paa  de  mig 
saa  kære  Steder  og  blandt  den  Befolkning,  der  stedse  er  forbleven  mig 
kær.  Dernede  har  jeg  nære  Slægtninge  og  personlige  Venner,  hvis  Glæder 
og  Sorger  jeg  gennem  de  mange  Aar  har  været  med  til  at  dele.  —  Skulde 
jeg  ikke  elske  dette  Land  og  denne  Befolkning?  Jeg  spørger,  fordi  der 
har  været  dem,  der  har  søgt  at  mistænkeliggøre  mig  i  saa  Henseende,  og 
jeg  spørger,  fordi  jeg  kan  tænke  mig  Muligheden  af,  at  nærværende  Ar- 
tikel ogsaa  kan  blive  misforstaaet  og  mine  Følelser  dragne  i  Tvivl,  dog 
næppe  af  andre  end  overfladiske  Læsere. 

Danske  Mænd  og  Kvinder  saavel  sydfor  Grænsen  som  nordfor  den 
har  i  de  forløbne  mere  end  40  Aar  mødtes  i  det  Ønske,  at  Landegrænsen 
maatte   blive  trukket  dér,   hvor  dansk  Tunge  og  dansk  Sind  ophører,  idet 

*  Jvf.  F.  L.  Høedt:    Den  danske  Skueplads  og  Kommissionen  1868.    K)b.  \86B. 

det  dog  var  os  alle  bevidst,  at  dansk  Sind  og  dansk  Tunge  ikke  i  alle 
Tilfælde  falder  sammen,  ligesom  vi  ogsaa  vidste,  at  en  Landegrænse  ikke 
kan  drages  nøjagtigt  efter  Sprog-  og  Sindelagsgrænsen,  der  kan  slaa  de 
lunefuldeste  Bugtninger.  En  Landegrænse  (kunstig)  maa  nødvendigvis  gaa 
gennem  et  Belte,  hvor  Nationaliteterne  er  blandede.  Hvor  denne  Lande- 
grænse kunde  ønskes  draget,  derom  kan  der  blandt  Danske,  ogsaa  danske 
Sønderjyder,  være  delte  Meninger;  mer^  om  et  er  vi  alle  enige:  om  Ret 
skal  gælde,  saa  bør  den  nuværende  flyttes  adskillige  Mil  mod  Syd.  Der 
findes  ogsaa  Tyske,  der  i  saa  Henseende  er  enige  med  os. 

Er  den  retfærdige  Grænse  i  de  forløbne  Aar  flyttet?  —  Ja,  det  kan 
ikke  nægtes,  at  den  nu  er  nordligere  end  for  40  Aar  siden,  og  det  kan 
heller  ikke  nægtes,  at  noget  af  det,  der  i  1864  var  saa  at  sige  ublandet 
dansk,  i  de  forløbne  Aar  er  bleven  mere  eller  mindre  blandet,  ja  endog 
meget  nær  op  imod  den  nuværende  Grænse.  Det  ses  af  Afstemningerne 
ved  Valgene,  og  det  ses  selv  med  kritiske  Blikke  —  og  saaledes  bør  der 
ses  —  af  Deltagelsen  i  de  saakaldte  „tyske  Aftener*.  Jeg  kommer  senere 
tilbage  til  dem ;  her  vil  jeg  blot  sige,  at  jeg  ser  i  dem  en  stor  Fare  for 
Danskheden,  og  jeg  kan  ikke  se  andet,  end  at  de  danske  Blade  dernede 
ikke  tilbørligt  varetager  deres  Pligt,  naar  de  som  oftest  nøjes  med  at  gøre 
dem  latterlige.  Jeg  mener  ogsaa,  skønt  jeg  selvfølgelig  aldrig  har  overværet 
en  saadan  Aften,  at  de  tidt  kan  være  latterlige  nok;  men  derfor  kan  de 
godt  være  farlige. 

Er  der  Sandsynlighed  for,  at  Grænsen  fremdeles  vil  flytte 
sig  mod  Nord?  —  Det  gør  mig  ondt  at  maatte  sige  det,  men  for  mig 
staar  det  som  utvivlsomt;  Sandsynligheden  vil  først  ophøre,  naar  der  ved 
Siden  af  de  hidtil  brugte  Vaaben  i  Kampen  for  Danskheden  dernede 
kommer  andre,  og  om  muligt  endnu  mere  formaalstjenlige,  men  vel  at 
mærke  ved  Siden  af,  thi  de  gamle  er  fortrinlige,  ja  uundværlige;  de  er 
kun  ikke  tilstrækkelige.  Jeg  erkender  ogsaa  fuldt  ud,  at  de  hidtil  brugte  er 
førte  baade  med  Dygtighed  og  Kraft  og  en  sjelden  Udholdenhed,  og  jeg 
tænker  da  særlig  paa  „Vælgerforeningen",  „Sprogforeningen"  og  „Skolefor- 
eningen"  og  saa  —  last,  but  not  least  —  den  danske  Presse  i  Sønderjylland. 

Jeg  har  med  Sorg  gennem  mange  Aar  gjort  den  Erfaring,  at  den  dan- 
ske Befolkning  dernede  —  det  er  Egnen  mellem  Vedsted  og  Tønder,  jeg 
særlig  har  Kendskab  til,  men  Forholdene  er  vel  næppe  bedre  i  andre 
Egne  —  er  bleven  mere  og  mere  fremmed  for  dansk  Aandsliv.  Jeg  ind- 
rømmer, at  deres  Dagspresse  søger  at  hjælpe  i  saa  Henseende,  men  Frug- 
terne har  kun  været  ringe;  et  Dagblad  er  jo  heller  ikke  godt  skikket  til 
at  løse  denne  Opgave.  Hertil  kommer,  at  sønderjydske  Pressemænd  ikke 
alle  og  til  enhver  Tid  har  haft  Øre  og  Øje  for  dansk  Aandslivs  Rørelser,  ja, 
kan  hænde,  at  de  endog  har  set  skævt  til,  hvad  mange  i  Danmark  regner 
for  noget  af  det  bedste.  —  Hvad  læser  den  jævne  danske  Mand  og  Kvinde 
dernede?  Den  lokale  Avis,  hvad  enten  det  nu  er  „Flensborg  Avis"  eller  „Hejm- 
dal" ;  det  er  rent  undtagelsesvis,  at  man  hos  dem  ser  et  dansk  Hovedstadsblad, 
vel  endnu  sjeldnere  et  af  de  ikke  faa  danske  Tidsskrifter,  der  tilsammen 
vel  nok  giver  det  bedste  Billede  af,  hvad  der  rører  sig  i  det  danske  Folk. 
Kender  man  dernede  i  de  brede  Lag  noget  til  Mænd  som  J.  C.  Christensen 
og  Georg  Brandes?  Navnene  vel,  men  jeg  har  mere  end  en  Fornemmelse 
af,  at  det  i  Almindelighed  betragtes  som  en  dyb  Sænkning  af  Niveauet, 
at  en  forhenværende  Landsbyskolelærer  nu  staar  som  den  højeststillede 
Mand  i  Landet,  næst  Kongen,  og  at  Georg  Brandes  betragtes  som  en 
Mand,    der  har  voldt  og  volder  Danmark  megen  Skade,  at  man  er  blind 

for,  hvad  godt  han  ogsaa  har  udrettet,  og  at  kun  faa  véd,  at  han  har  været 
den  sønderjydske  Sags  dygtigste  og  varmeste  Talsmand  overfor  Udlandet. 
Kender  de  brede  Lag  dernede  noget  videre  til  den  nyere  danske  Skøn- 
literatur?  Jeg  er  ikke  blandt  dem,  der  vurderer  den  særlig  højt,  hvorvel 
den  ogsaa  har  sine  Perler;  men  uden  Kendskab  til  den  vil  man  nødven- 
digvis staa  uforstaaende  overfor  meget  af,  hvad  der  rører  sig  i  det  danske 
Folk,  eftersom  den  er  et  Billede  deraf,  desværre  ofte  mere  fotografisk 
nøjagtigt  end  ønskeligt,  idet  den  kunstneriske  Retouche  mangler.  En  Fore- 
dragsholder, en  af  de  ledende  Mænd  i  Sønderjylland,  sagde  forleden  Dag 
i  et  Foredrag,  at  man  dernede  mest  læste  Ingemann  og  Blicher,  sled  dem 
op,  saa  ofte  de  fornyedes.  Ja,  Ingemann  og  Blicher  er  fortræffelige,  jeg 
læser  selv  Blicher  om  og  om  igen,  men  til  Belysning  af  dansk  Aandsliv  i 
Nutiden  egner  de  sig  ikke.  Hvad  om  man  læste  Zakarias  Nielsen,  Brønd- 
sted, P.  E.  Bentzen,  Blaumtiller,  Herman  Bang,  Henrik  Pontoppidan  o.  1.; 
de  giver  alle  hver  paa  sin  Maade  lige  saa  fornøjelige  som  træffende  Bil- 
leder af  dansk  Nutidsliv.  Men  hvor  mange  dernede  kender  dem?  Mon 
Sprogforeningen  ret  har  været  sin  Opgave  voksen  paa  dette  Omraade?  Ja, 
jeg  spørger  kun,  for  Kendskab  i  Detailler  til  de  sønderjydske  Folkebiblio- 
teker har  jeg  ikke. 

I  Kirken  og  Skolen  kan  der  jo  ikke  hentes  Næring  for  Aandslivet  i 
dansk  Retning.  Jo,  i  Frimenighederne,  forudsat,  at  Ordførerne  dér  selv  er 
med  i,  hvad  der  rører  sig  paa  den  anden  Side  af  Grænsen.  Jeg  vil  haabe, 
at  de  er  det,  og  jeg  har  saa  meget  Kendskab  til  én  af  dem,  at  jeg  véd, 
at  han  kan  udrette  en  Gerning  i  saa  Henseende.  Men  i  hvert  Tilfælde  er 
de  for  faa,  og  det  er  ogsaa  kun  en  mindre  Del  af  Befolkningen,  de  kan 
faa  i  Tale.  At  rejse  til  Danmark  og  dér  søge,  hvad  der  ikke  kan  faas 
hjemme,  er  ikke  Hvermands  Sag,  dels  af  økonomiske  Grunde  og  dels  paa 
Grund  af  de  Hindringer,  der  lægges  i  Vejen  for  slige  Rejser.  Det  staar 
saaledes  for  mig,  at  de  danske  Sønderjyder  er  i  høj  Grad  uheldigt  stillede 
med  Kensyn  til  Næring  for  deres  aandelige  Liv.  Tysk  Aandsliv  vil  og  kan 
de  ikke  tilegne  sig,  og  Adgangen  til  at  faa  Del  i  dansk  Aandsliv,  kirkeligt 
som  folkeligt,  er  baade  sparsom  og  besværlig;  Aandslivet  maa  sygne  hen 
af  Mangel  paa  Næring.  Men  Danskheden  kan  ikke  undvære,  at  dansk 
Aandsliv  rører  sig  kraftigt  i  Befolkningen,  og  at  denne  finder  sin  største 
Glæde  deri.  Uden  Forstaaelse  af  dansk  Aandsliv  vil  Danskheden  væsent- 
ligst komme  til  at  bestaa  i  Had  til  det  tyske ;  men  et  saadant,  om  jeg  saa 
maa  sige,  negativt  Standpunkt  er  ikke  holdbart  i  Længden.  Og  det  rum- 
mer tillige  en  anden  og  meget  stor  Fare  —  kan  jeg  nævne  den  uden  at 
vække  Forargelse?  Tænk,  om  den  Dag  oprandt,  da  det  danske  Sønderjyl- 
land blev  forenet  med  Danmark,  men  saa  sent,  at  der  saa  at  sige  ingen 
Forstaaelse  af  dansk  Aandsliv  var  dernede,  og  saadant  kan  tænkes,  baade 
det  ene  og  det  andet;  hvormange  gamle,  selv  indenfor  den  samme  Lande- 
grænse, gaar  det  ikke  saaledes.  Den  Glæde,  ja  Jubel,  vi  drømte  om  og 
sang  om  i  de  første  Aaringer  efter  1864,  og  det  paa  begge  Sider  af  den 
usalige  Qrænse,  vilde  blive  saa  stærkt  blandet  med  Skuffelse,  ja  maaske 
endog  Forargelse,  at  Glæden  vilde  blive  tvivlsom,  ligeledes  paa  begge 
Sider  af  Grænsen.  Vi  har  alle  set,  hvorledes  det  er  gaaet  Folk,  der  i  en 
lang  Aarrække  har  levet  fjernt  fra  deres  Hjemstavn,  men  som  aldrig  kunde 
finde  sig  til  Rette  derborte,  og  som  kun  kunde  tænke  sig  lykkelige,  naar 
de  kom  til  deres  gamle  Hjem  igen.  Men  naar  de  saa  naaede  deres  Øn- 
skers Maal,  saa  fandt  de  alt  forandret,  mange  af  dem,  de  havde  kendt  og 
elsket,   døde,    de    andre    kolde    og   fremmede  for  dem,   ingen   Forstaaelse, 

ingen  fælles  Interesser  —  bitter  Skuffelse,  men  en  Skuffelse,  der  kunde 
have  været  undgaaet,  om  Forbindelsen  med  den  gamle  Hjemstavn  havde 
været  holdt  ved  Lige.  Og  det  er  ikke  anderledes  med  de  danske  Sønder- 
jyder, Forholdet  mellem  dem  og  det  gamle  Danmark.  For  mig  staar  det 
lige  saa  sikkert,  som  2  og  2  er  4,  at  skal  Genforeningsglæden  engang 
blive  en  fuldtonende,  en  virkelig  Glæde,  da  maa  Forbindelsen  mellem  de 
adskilte  holdes  ved  Lige  i  en  ganske  anderledes  Grad,  end  den  hidtil  er 
bleven  det.  Jeg  retter  stærke  Bebrejdelser  i  saa  Henseende  mod  Førerne 
dernede,  og  ikke  mindre  stærke  mod  den  menige  Befolkning;  men  ogsaa 
vi  paa  den  nordre  Side  af  Grænsen  kunde  have  gjort  mere.  Der  kan  med 
de  hidtil  til  Raadighed  staaende  Midler  gøres  mere,  og  Midlerne  maa,  om 
fornødent,  kunne  mangedobles,  ikke  mindst  fra  Sønderjydernes  egen  Side. 
Jeg  véd  godt,  at  der  er  ikke  faa,  der  yder  deres  betydelige  Bidrag  til 
Kampen,  men  jeg  véd  ogsaa,  at  det  store  Flertal  af  de  Tusinder,  hvis  Ind- 
skud faar  de  øst-  og  vestsønderjydske  Sparekasser  til  at  bugne  af  Millioner, 
bringer  saa  faa  og  saa  smaa  Ofre  for  Sagen,  at  de  ikke  kan  være  det  be- 
kendt, naar  Danskhedens  Sag  skal  kaldes  en  Hjertesag  fbr  dem. 

Jeg  kommer  nu  tilbage  til  de  „tyske  Aftener".  Jeg  kender  ikke  en 
eneste  af  de  stedlige  Lærere,  der  jo  ved  denne  Lejlighed  som  Regel  op- 
træder som  Talere;  men  jeg  kunde  dog  tænke  mig,  at  der  var  dem  iblandt 
dem,  der  talte  af  mere  ideelle  Grunde  end  den  at  tækkes  Autoriteterne. 
Jeg  kender  lige  saa  lidt  den  sønderborgske  Dr.  Hahn,  der  jo  spiller  en 
saa  stor  Rolle  ved  disse  Aftener  i  en  vid  Omkreds.  Mulig  er  det  helt  for- 
kert, men  jeg  kan  dog  ikke  frigøre  mig  for  den  Tanke,  at  han  maa  være 
en  Mand,  der  med  større  eller  mindre  Begavelse,  men  med  stor  Nidkær- 
hed virker  for  en  Sag,  der  er  ham  en  Hjertesag,  Sagen  være  nok  saa 
slet.  Der  møder  ogsaa  Ungdom  til  disse  Aftener,  næppe  saa  meget  fordi 
den  har  tyske  Sympatier,  som  fordi  den  har  Lyst  til  at  more  sig,  maaske 
danse.  Men  særlig  overfor  ideelt  anlagte  Talere  er  Ungdommen  svag,  let 
paavirkelig,  og  i  Almindelighed  maa  det  jo  kaldes  et  af  Ungdommens  For- 
trin. Kan  ogsaa  være,  at  den  tyske  Sang  kan  gøre  Indtryk  paa  de  unge, 
trods  mangelfuld  Forstaaelse ;  det  kan  jo  dog  ikke  nægtes,  at  Tyskland  har 
kønne  Sange  og  kønne  Melodier,  thi  ved  disse  Aftener  synges  dog  vel 
andet  end  „Ich  bin  ein  Preusse"  og  „Deutschland,  Deutschland  uber  alles* 
o.  lign.  Som  sagt,  det  staar  for  mig,  som  om  disse  tyske  Aftener  maaske 
allerede    er,    men    i   hvert  Fald  kan  blive  en  af  de  største  Farer  dernede. 

Mod  disse  „tyske  Aftener **  maa  sættes  „danske  Aftener";  jeg  tror,  det 
er  det  eneste,  der  kan  hjælpe.  Man  vil  maaske  indvende,  at  saadanne  ikke 
er  tilladte.  Ganske  vist,  ikke  som  offentlige,  men  der  gælder  da  Love  der- 
nede, der  sikrer  Husfreden,  om  end  der  ogsaa  fra  tysk  Side  gøres  Forsøg 
paa  at  bryde  dem.  Enhver  dernede  har  Lov  til  at  indbyde  Gæster,  gøre 
Gæstebud,  saa  mange  Gæster,  Huset  kan  rumme,  og  Traktementet  kan 
gøres  saa  tarveligt,  som  man  vil.  Jeg  véd,  der  er  oflFervillige  Mænd  der- 
nede, der  har  gjort  saadanne  Gæstebud  (i  Lighed  med  gamle  Peder  Skræp- 
penborgs Høstgilder  i  60'erne  i  Koldingegnen)  og  sørget  for,  at  der  var 
én  eller  flere  til  Stede,  der  kunde  tale  vækkende  og  levende  Ord;  jeg  véd 
ogsaa,  at  Folk  er  gaaet  glade  og  styrkede  hjem  fra  en  saadan  „dansk 
Aften",  og,  vel  at  mærke.  Gæsterne  var  ikke  indbudte  efter  Rang  og 
Stand;  om  Storbonde  eller  Daglejer,  var  lige  meget.  Saadanne  Aftener  gav- 
ner ogsaa  i  ren  social  Henseende.  Fællessang  vil  vel  næppe  kunne  finde 
Sted;  men  der  vil  altid  kunne  være  den  enkelte  Mand  eller  Kvinde  til 
Stede,  der  kunde  synge  vore  gode  danske  Sange;  saadan  Sang  vil  jo  ikke 

kunne  erstatte  Fællessang,  men  vil  dog  altid  være  et  godt  Surrogat.  — 
Saadanne  offervillige  Mænd  bør  findes  i  Hundredvis  dernede,  saa  vist  som 
der  er  Hundreder,  der  har  Raad  til  det  og  —  her  kniber  det  maaske 
lidt  —  Husrum. 

Der  findes  i  Sønderjylland  Mænd,  skønt  næppe  mange,  der  kunde  være 
Ordførere  paa  saadanne  „Aftener",  men  da  det  var  Kendskab  til  og  Glæde 
ved  dansk  Aandsliv,  der  skulde  skabes  og  styrkes,  saa  ligger  det  nær,  at 
Ordførerne  burde  indbydes  særlig  fra  Danmark.  Jeg  vil  ikke  sige,  at  Dan- 
mark har  Overflødighed  af  saadanne  Mænd,  thi  det  vilde  kun  lidet  gavne, 
om  Ordførerne  kun  var  disse  Godtkøbstalere,  af  hvilke  der  findes  i  maa- 
ske Tusindvis.  Naar  jeg  nævner  Navne  som  Nørregaard,  la  Cour,  P.  A. 
Rosenberg  (særlig  som  Oplæser),  saa  vil  man  forstaa,  hvad  Slags  Ordførere 
jeg  mener;  mindre  vil  ogsaa  kunne  gøre  god  Fyldest,  men  almindelige 
politiske  Krostuetalere  vilde  være  værre  end  slet  ingen.  Jeg  tror  mange  af 
disse  Mænd  for  Sagens  Skyld  vilde  nøjes  med  Dækning  af  Rejseudgifterne, 
adskillige  vilde  vist  ogsaa  selv  klare  dem.  —  Hvor  der  ikke  er  Raad  til 
at  forskrive  Ordførere,  kan  dansk  i^pndsliv  fremmes  alligevel,  navnlig  ved 
Oplæsning  (den  behøver  slet  ikke^.at  være  kunstnerisk)  af  danske  Aands- 
frembringelser:  Fortællinger,  Skildringer,  Afhandlinger  o.  lign.,  og  skulde 
en  saadan  Oplæsning  strække  sig  over  fiere  Aftener,  saa  kunde  det  jo  godt 
gaa  paa  Omgang,  som  „Bindestuerne"  i  Blichers  Dage  eller  som  Knip- 
lingsstuerne  i  Ribe-Tønderegnen  i  vore  egne  unge  Dage.  Men  det  maatte 
særlig  være  Forstaaelse  af  Nutids  dansk  Aandsliv,  der  skulde  søges 
fremmet,  og  man  maatte  nødigt  holde  sig  til  en  enkelt  Retning. 

Vilde  man  nu  sige,  at  saadanne  „danske  Aftener"  kunde  være  gode 
nok  i  mere  eller  mindre  stærkt  blandede  og  dermed  truede  Egne,  men  at 
de  vil  være  overflødige  i  de  langt  overvejende  danske  Egne,  saa  vil  jeg 
paa  det  bestemteste  modsige  dette.  Overalt  trænges  der  til  positiv,  bevidst 
Danskhed,  en  Danskhed,  der  har  sin  Rod  i  Forstaaelse  af  dansk  Aandsliv, 
og  den  er  der  desværre  saa  saare  lidt  af,  selv  i  de  mindst  blandede  dan- 
ske Egne;  kun  hvor  denne  Forstaaelse  er  til  Stede,  vil  Modstandskraften 
være  ubrydelig.  Mit  Svar  paa  det  Spørgsmaal,  der  staar  som  Overskrift  for 
dette  Indlæg  er: 

Danskheden  i  Sønderjylland  kan  bevares,  men  kun,  hvis  Be- 
folkningen i  langt  højere  Grad  end  hidtil  søger  Forstaaelse  af 
og  Delagtiggørelse  i  det  Aandsliv,  der  rører  sig  i  det  gamle 
Moderland. 

Helsingør,  i  April  1905. 

E.  S. 

Det  kunde  synes,  som  om  ovenstaaende  Indlæg  burde  have  haft  sin  Plads  i  t.  Eks. 
„Flensborg  Avis  ,  Sønderjyllands  mest  udbredte  Blad  i  danske  Kredse.  Af  to  Grunde 
sendte  jeg  det  ikke  til  dette  Blad,  1)  fordi  et  Dagblad  som  Regel  læses  mindre  grun- 
digt, navnlig  naar  et  Indlæg  strækker  sig  gennem  flere  Numre;  —  2)  fordi  jeg 
tænkte  mig  Muligheden  af  ikke  at  faa  det  optaget;  man  er  i  Sønderjylland  forvænnet 
med  Klap  og  Kærtegn  fra  dansk  Side,  og  jeg  kan  jo  ikke  nægte,  at  et  og  andet  i 
mit  Indlæg  mere  ligner  Klaps  end  Klap.  Dog,  „Vennenap  er  bedre  end  Fjendeklap", 
siger  jo  et  godt  gammelt  Ord.  Og  jeg  hævder,  hvad  man  end  vil  indvende  mod  min 
Opfanelse,  at  jeg  elsker  Sønderjylland  mindst  lige  saa  højt  og  mere  fornuftigt  end  de, 
der  kæler  for  det  i  den  Grad,  at  de  maaske  forkæler  det.  Jeg  ønsker  min  Opfattelse  af 
disse  sønderjydske  Forhold  kendt  i  saa  vide  Kredse  som  muligt,  og  paa  begge  Sider 
af  Grænsen.  Derfor  valgte  jeg  „Det  ny  Aarhundrede",  utvivlsomt  Danmarks  mest  ud- 
bredte Tidsskrift,  som  jo  dog  ogsaa  maa  have  Læsere  Syd  for  Grænsen;  i  hvert  Fald 
kommer  det  da  Redaktionerne  dernede  i  Hænde.  Jeg  haaber,  disse  med  Velvilje  vil  læse, 

hvad  jeg  har  skrever,  selv  om  et  og  andet  ikke  skulde  flnde  deres  Billigelse;  jeg  gør 
ogsaa  Regning  paa,  at  de  vil  meddele  deres  Læsere  Indholdet.  Skulde  jeg  hos  en  og 
anden  vække  Forargeise,  saa  skal  jeg  vide  at  tage  det  med  Ro  i  Bevidstheden  om,  at 
jeg  mener  dem  dernede  det  godt,  og  at  jeg  kun  har  skrevet  for  at  gavne  deres  Sag. 

N.  L.  H. 

Ar  Sten  Drewsen. 


,.  .  .  .  Aldrig  har 
jeg  dømt  i  saa  hæs- 
lig en  Sag.  —  Det 
vilde  være  haablest 
at  præke  Moral  til 
Dem,  saadan  et  Men- 
neske maa  være  døv 
for  ærbare  Ord,  Der 
er  ikke  Tvivl  om,  at 
De  har  været  en  Ung- 
domsfordærver  af  den 
nedrigste  Art,  og  der- 
for idømmer  jeg  Dem 
Lovens  slrængeste 
Straf  og  beklager  kun, 
at  den  ikke  kan  gøres 
værre !  Den  lyder  paa 
haardt  Tvangsarbejde 
i  to  Aar." 

Saadan  udtal  te  Dom- 
meren Wills  Eng- 
lands Dom  over  Oscar 
Wilde,  del  er  netop 
10  Aar  siden;  og  øje- 
blikkelig var  Digteren 
i  den  offentlige  Me- 
ning en  død  Mand, 
som  kun  omtaltes 
hviskende.  Hans  Bø- 
ger blev  brændte  i 
bunkevis  og  hans 
Stykker  lagt  hen  eller 
sat  paa  Teaterplaka- 
ten  med  en  Seddel 
klistret  over  Forfatterens  brændemærkede  Navn.  Ganske  kon  Tid  før  var 
han  en  af  Londons  Yndlinge  og  de  udsøgte  Selskabers  mest  straalende 
Gæst,  tilbedt  af  Unge  for  sin  sjældne  Kultur  og  gnistrende  Aand,  afholdt 
af  alle  for  sit  Hjærtes  ødsle  Elskværdighed. 

Efter  hin  Majdag  i  1 895,  da  Dommen  faldt,  ophørte  Mennesket  Oscar 
Wilde  at  eksistere  for  dei  moderne  England;    og  denne  Skæbnekæntring 

var  Følgen  af  en  Kendelse,  der  blev  afkrævet  en  ganske  simpel  Jury,  som 
aldrig  burde  have  holdt  Dom  over  denne  abnorme  Sjæl. 

Oscar  F.  P.  Flakertie  Wills  Wilde,  irsk  Adelsmand,  blev  født  15.  Ok- 
tober 1856  i  Dublin.  Faderen,  Sir  William,  var  en  kendt  videnskabelig 
Skribent,  Moderen  var  Irlands  højt  elskede  Forfatterinde,  der  skrev  under 
Navnet  Speranza;  hendes  Salon  i  London  blev  anset  som  et  af  Intelli- 
gensens Centrer,  og  her  lagdes  Grunden  til  Sønnens  Respekt  for  Aand  og 
hans  Selvudvikling  i  Kultur. 

Som  ganske  ung  kom  han  til  Oxford,  studerede  Litteratur  og  Filosofi, 
var  afholdt  og  æret  for  sin  overlegne  Begavelse,  fik  Universitetets  højeste 
Udmærkelse  og  skrev  en  Digtsamling  (Poems),  der  i  en  Uge  naaede  5 
Oplag. 

Efter  endt  Studietid  traadte  han  ind  i  Londons  Selskabsliv  paa  en 
yderst  fremskudt  Plads.  Samtidige  fortæller  om  ham  som  en  køn  ung  Mand 
med  et  lidt  kvindeligt  Ansigt  med  atletisk  uddannet  Legeme,  stærkt  lapset, 
nærmest  naragtigt  klædt,  elskværdig  som  faa,  aandfuld  som  ingen,  men 
mere  ren  og  blufærdig  i  sin  Tale  end  nogen  anden  Selskabsherre  i  Ari- 
stokratiet. 

Han  giftede  sig  som  ung  og  fik  to  Børn.  For  at  kunne  leve  begyndte 
han  at  skrive,  lavede  et  Par  godtkøbs  Teaterstykker,  som  bragte  ham 
mange  Penge,  skrev  nogle  paradoks-struttende  Essays  og  endelig  sin  Roman 
Dorian  Grays  Billeder,  der  gjorde  ham  til  Byens  mest  omtalte  Mand. 

Men  ved  denne  Tid  begyndte  besynderlige  Rygter  at  dukke  op 

omkring  Oscar  Wilde:  der  hviskedes,  at  Digteren  skulde  have  stor  Inter- 
esse for  andre  Mennesker  end  sin  selskabelige  Omgang,  han  var  f.  Eks. 
blevet  set  i  Forklædning  paa  sjofle  Drikkestuer  ved  Dokkerne;  det  hed 
sig  ogsaa,  at  han  var  Ven  med  Forbrydere,  navnlig  en  vis  Hr.  Taylor,  der 
ejede  et  stærkt  foragtet  og  i  de  høje  Cirkler  ganske  velkendt  Hus  i  Little 
Collegestreet.  —  Flere  rige  Døre  lukkede  sig  for  Oscar  Wilde,  og  midt  i 
1894  begyndte  Katastrofen. 

Wilde  havde  sluttet  intimt  Venskab  med  Lord  Alfred  Douglas,  Markien 
af  Queensburys  Søn;  og  Faderen,  som  mærkede  den  Skandaleduft,  der 
fulgte  Wilde,  skyede  nu  intet  Middel  til  at  fremtvinge  Brud  mellem  Ven- 
nerne. —  Da  alt  andet  viste  sig  forgæves,  kørte  han  en  Dag  hen  til 
Digterens  Hus  16  Titestreet,  og  det  kom  her  til  en  ophidset  Scene. 

Markien,  der  var  ledsaget  af  en  anden  Herre,  begyndte  rasende :  —  Jeg 
hører,  De  stadig  er  under  Pengeafpresning  for  et  afskyeligt  Brev,  som  De 
har  skrevet  til  min  Søn!  Wilde:  —  Brevet  varet  Kunstværk.  For  Resten 
skriver  jeg  kun  Ting  til  Offentliggørelse.  Lord  Queensbury!  Anklager  De 
virkelig  i  Alvor  Deres  Søn  og  mig  for  en  strafbar  Handling?  Markien: 
Jeg  vil  ikke  udtrykkelig  paastaa  noget  saadant  om  Dem,  men  De  poserer 
selv  dermed,  og  det  er  ligesaa  slemt.  Træffer  jeg  Dem  atter  med  min  Søn 
i  en  Restaurant,  saa  prygler  jeg  Dem!  Wilde:  —  Jeg  ved  ikke,  hvad  en 
Queensburg  vilde  besvare  saadant  med.  Vi  Wilder  vilde  skyde  vor  Mod- 
stander ned  paa  Stedet.  —  Gaa  Deres  Vej,  jeg  vil  ikke  have  en  Idiot  i 
mit  Hus! 

Wilde  tilkaldte  derpaa  sin  Tjener,  pegede  paa  Markien  og  sagde: 
—  Dette  er  Lord  Queensbury,  det  sjofleste  Kreatur  i  London;  prøver  han 
atter  at  trænge  her  ind,  saa  skaf  Politi  og  kast  ham  ud! 

Markien  og  hans  Ledsager  fandt  Døren;  men  den  rasende  Fader  vilde 
afbryde  sin  Søns  Forbindelse  med  Wilde  —  koste  hvad  det  skulde  —  han 
prøvede  først  at  lave  Demonstration  paa  en  af  sin  Fjendes  Premiereaftener, 

men  blev  forhindret  af  Politi ;  saa  endelig  fandt  han  Midlet,  skrev  et  aabent 
Kort  fuldt  af  de  simpleste  Fornærmelser  og  lod  det  overrække  til  Wilde 
af  Portieren  i  Albemarleklubben. 

Wilde  valgte  at  forsvare  sin  Ære  paa  en  Maade,  som  ingen  af  hans 
Beundrere  havde  ventet;  han  tog  ikke  selv  Affære  men  anlagde  Proces. 

Det  blev  hans  Ødelæggelse.  Markiens  Advokat  paastod  for  Retten,  at 
Beskyldningerne  var  sande  og  vilde  bevise  dem  ved  Eksempler  fra  Wildes 
Breve  og  Skrifter,  senere  ved  at  fremdrage  visse  Enkeltheder  af  hans 
Liv.  Aller  først  blev  i  Retten  oplæst  et  Par  Breve  fra  Digteren  til  Alfred 
Douglas.  Et  af  dem  er  saaledes: 

—  Min  eneste  Kære!  Din  Sonet  er  bedaarende;  og  det  er  vidunder- 
ligt, at  din  røde  Rosenmund  kan  hengive  sig  baade  til  Versets  Musik  og 
til  Kysset.  Din  Bne  gyldne  Sjæl  svæver  mellem  Digtningens  og  Liden- 
skabens Rus,  Jeg  tror,  at  Hyacinthus,  som  Apollo  elskede  saa  vanvittigt  i 
hine  Grækenlands  Tider  —  jeg  tror,  at  det  var  dig! 

Hvorfor  er  du  ene  i  Verden?  Og  naar  drager  du  bort  til  Salisburg? 
Il  der  hen  og  køl  dine  Hænder  i  den  gothiske  Oldtids  graa  Tusmørke,  og 
kom  hid,  naar  i  Alverden  du  vil.  Her  er  vidunderligt  —  kun  du  savnes. 
Men  rejs  blot  først  hjem.  —  1  evig,  uvisnelig  Kærlighed.  Din  Oscar. 

Dette  Brev  blev  Anledning  til  de  første  Skærmydsler  for  Skranken. 
Queensburys  Advokat  spurgte,  om  det  var  saaledes,  at  én  Gentlemen  skrev 
til  en  anden,  og  Wilde  svarede:  Nej,  det  er  saaledes,  at  jeg  skriver  til 
Lord  Douglas.  Advokaten:  Skriver  De  ofte  saadanne  Breve?  Wilde: 
Ak  nej!  Det  kan  man  kun  en  sjælden  Gang;  Brevet  er  et  Prosadigt.  For- 
resten har  Pierre  Louys  sat  det  om  til  en  Sonet  blandt  sine  Vers. 

Wilde  maatte  vel  forstaa,  at  den  Art  Svar  ikke  skulde  stemme  Dommer 
og  Jury  mildt;  men  det  var  ham  stadig  umuligt  at  lade  være  at  irritere 
med  aandrig  Dialektik,  Selvforgudelse  og  forrygende  Parodokser.  Hans  Sag- 
fører prøvede  forgæves  paa  at  faa  ham  til  at  svare  i  et  Sprog,  som  Rettens 
Folk  kunde  forstaa.  Det  lykkedes  ikke;  han  maatte  posere. 

Da  Markiens  Sagfører  derpaa  gik  over  til  at  ville  skade  Digteren  med 
at  fremdrage  giftige,  umoralske  Steder  af  hans  Bøger,  fik  Wilde  rigtig 
Lejlighed  til  at  behandle  ham  fra  oven.  Men  det  gjorde  kun  Skade,  skønt 
Tilhørerne  var  henrykte. 

Advokaten  valgte  Dorian  Grays  Billede,  den  mest  fantastiske 
Roman,  som  havde  sat  London  i  en  Bølgegang  af  Forbitrelse  og  Beundring. 

Han  spurgte:  —  Kan  denne  Bog  ikke  fortolkes  paa  en  ganske  særlig 
Maade:  Wilde:  — Jo,  af  tarvelige  og  ulitterære  Mennesker.  Borgerskabets 
Meninger  om  Kunst  er  uberegnelig  dumme.  Advokaten:  —  Efter  deres 
Mening  er  vel  de  fleste  af  os  tarvelige  og  ulitterære?  Wilde:  —  Jeg  har 
fundet  herlige  Undtagelser.  Adv.:  —  Har  De  nogensinde  forsøgt  at  afholde 
disse  sædvanlige  Mennesker  fra  at  læse  Deres  Bøger?  Wilde:  —  Aldrig. 
Jeg  vil  ikke  forhindre  Folk  i  at  læse  sig  til  noget  højere.  Advokaten 
forelæser  nogle  Linier,  som  skildrer  Maleren  Hallwards  Følelser  for  Dorian 
Gray  og  spørger:  —  Mener  De,  at  denne  Skildring  er  ren  eller  uren? 
Wilde:  — Jeg  mener,  at  det  er  den  bedst  mulige  Skildring  af  de  Følelser, 
som  en  Kunstner  maatte  have  overfor  en  smuk  Mand,  der  blev  ham  uund- 
værlig i  Kunsten  eller  Livet.  Adv.:  —  De  forsvarer  altsaa  her  en  Mands 
Følelser  for  en  anden  Mand?  Wilde:  —  Jeg  siger,  at  det  er  en  Kunst- 
ners Følelser  for  en  skøn  Personlighed.  Adv.:  —  Har  De  selv  kendt 
saadanne  Følelser?  Wilde:  —  Nej.  Jeg  har  aldrig  tilladt  Nogen  at  be- 
herske min  Kunst.  Adv.  citerer  følgende  Ord:   „Jeg  indrømmer,  at  jeg  til- 

bad  dig  vildt."  —  Har  De  selv  haft  den  Følelse?  Wilde:  —  Jeg  har 
aldrig  tilbedt  andre  Mænd  end  mig  selv.  Udtrykket  er  —  rent  ud  sagt  — 
laant  fra  Shakespeare!  Adv.  citerer  videre:  „Jeg  vil  have  dig  ganske  for 
mig  selv."  Wilde:  —  Ja,  det  lader  altsaa  til  at  være  en  overvældende 
Følelse!  Adv.:  —  Kunde  sædvanlige  Mennesker,  der  intet  ved  om  saa- 
danne  Følelser,  ikke  let  misforstaa  dette?  Wilde:  —  Utvivlsomt.  Men  De 
maa  virkelig  ikke  forhøre  mig  om  andre  Folks  Uvidenhed. 

Queensburys  Advokat  trak  sig  saa  ud  af  denne  Diskussion  om  Kunst; 
han  havde  bedre  Vaaben  i  Hænde  og  gik  løs  paa  Wilde  med  de  lurvede 
Anklagepunkter,  som  Markiens  Detektiver  havde  snust  sammen.  Det  var 
mange,  og  store  allesammen. 

Det  drejede  sig  om  at  fremstille  Digteren  som  en  Mand,  der  hemmelig 
stod  i  Forbindelse  med  unge  Mænd  fra  det  lavere  Samfundslag  —  saa  alle 
maatte  forstaa,  at  han  ikke  omgikkes  dem  til  sjælelig  Tilfredsstillelse. 

Advokaten  trak  en  Mængde  Navne  frem  og  kompromitterede  Wilde 
med  dem.  Der  var  først  den  berygtede  Alfred  Taylor,  dernæst  Wood,  Edw. 
Schelley,  Alfonso  Conway,  Sidney  Mawor,  Fred  Atkins,  Charles  Parker, 
Ernest  Scharfo  og  den  modbydelige  Walter  Granger  —  allesammen  unge 
Fyre,  de  fleste  af  dem  ovenikøbet  temmelig  udannede  Mænd  —  en  Stald- 
karl, en  Tjener,  en  Avissælger  samt  et  Par  stærkt  berygtede  Herrer.  Dem 
havde  Wilde  behandlet  som  sine  Venner,  inviteret  dem  hjem  til  sig  eller 
ud  paa  Hotellerne  og  givet  Præsenter  —  mest  Cigarfuderaler,  det  var  en 
af  hans  konstante  Gaver. 

Alt  dette  trækker  Sagføreren  frem;  han  retter  ikke  direkte  nogen  An- 
klage mod  Wilde,  men  lader  dog  sin  Mening  tydeligt  forstaa.  Og  saa  fort- 
sætter han  med  Indignation  i  Stemmen:  —  Hvorfor  har  han  mon  ikke 
valgt  sin  Omgang  i  Aristokratiet?  Man  maa  blot  undre  sig  over,  at  hans 
Liv  er  blevet  taalt  saa  længe!  —  Og  nu  kommer  jeg  til  ...  • 

Men  saa  rejser  Wildes  Advokat  sig  ganske  bestyrtet  og  siger,  at  han 
er  rede  til  at  tage  hele  Anklagen  mod  Lord  Queensbury  tilbage  og  til  at 
indrømme,  at  Wildes  Skrifter  har  givet  Markien  Grund  nok  til  sin  Op- 
træden ! 

Modparten  erklærer  sig  tilfreds,  Queensbury  frikendes,  og  Sagens  Om- 
kostninger idømmes  Wilde. 

Dette  Udfald  af  Sagen  medførte  øjeblikkelig,  at  der  rejstes  An- 
klage mod  Wilde  for  Sædelighedsforbrydelse,  og  en  Arrestordre  blev  ud- 
stedt. Vennerne  bønfaldt  ham  om  at  rejse  bort,  men  han  sagde  nej;  han 
vilde  prøve  endnu  en  Proces,  skønt  det  var  klart,  at  den  ikke  kunde 
redde  ham. 

Det  er  bevist,  at  Politiet  ventede  saa  længe  som  overhovedet  muligt 
med  at  opsøge  ham.  Først  da  Opdagerne  havde  set,  at  han  ikke  var  taget 
med  Aftentoget  til  Dover,  gik  Arrestordren  ud;  og  Wilde  blev  fundet  i 
Cadogan-Hotel,  hvor  han  sad  og  røg  Cigaretter  og  drak  Vin  og  ventede. 
Ingen  forstod  paa  hvad.  Han  blev  øjeblikkelig  ført  i  Cellefængsel.  Løsladelse 
mod  Kaution  nægtedes. 

Saa  begyndte  anden  Proces,  omtrent  en  Gentagelse  af  den  første;  kun 
fik  Wilde  her  endnu  mere  Anledning  til  at  drille  sine  Dommere  og  til 
rentud  at  proklamere  sin  Beundring  for  Kærlighed  mellem  to  Mænd. 

Anklageren  citerede  den  unge  Douglas'  Digt  The  two  loves  og 
spurgte:  —  Hvad  er  det  altsaa  for  en  Kærlighed,  som  her  skildres.  Wilde 
svarede : 

—  Den  Kærlighed,   som   i   vor  Tid    ikke   tør  nævne  sit  Navn,   er  hin 

Store  Følelse,  som  en  ældre  Mand  kan  have  for  en  yngre.  Den  dybe, 
sjælelige  Tilbøjelighed,  som  David  havde  for  Jonathan,  som  Plato  tog  til 
Grundlag  for  sin  Livsanskuelse,  som  vi  ser  i  Michelangelos  og  Shakespeares 
Sonetter  og  i  hint  Prosadigt  af  mig  —  den  Kærlighed,  som  vor  Tid  mis- 
forstaar  saaledes,  at  jeg  nu  er  paa  Anklagebænken.  Hin  Følelse  er  fuld  af 
ren  Skønhed,  den  er  vidunderlig,  den  er  Kærlighedens  ædleste  Form! 

Da  Wilde  havde  sagt  dette,  brød  Tilhørerne  ud  i  et  saadant  Bifald,  at 
Rets-Præsidenten  forbitret  truede  med  at  lade  dem  kaste  ud. 

Under  Forhørene  og  Krydsforhørene  kom  der  intet  væsentlig  nyt  frem. 
Dommeren  gav  et  timelangt  Resumé  for  Juryen  og  talte  i  Grunden  nær- 
mest til  Wildes  Fordel,  idet  han  fremhævede,  hvor  ringe  Beviskraft  der 
laa  i  alle  de  Sætninger  og  Synspunkter,  som  Anklageren  havde  draget 
frem  af  Wildes  Bøger.  Hvad  Brevene  til  Lord  Douglas  angik,  fortsatte 
Dommeren,  saa  maatte  han  ganske  overlade  Juryen  selv  at  danne  sig  et 
Begreb;  og  med  Hensynet  til  de  mange  Vidner  endelig,  saa  gennemgik 
han  dem  og  stillede  de  fleste  af  dem  blot  som  Personer,  hvis  Udsagn  der 
vanskeligt  kunde  dømmes  paa. 

Nu  trak  Juryen  sig  tilbage,  forhandlede  i  3  Timer  og  40  Minutter  og 
kom  tilbage  med  den  Besked,  at  den   ikke  kunde  afgive   nogen  Kendelse. 

Dette  vakte  den  aller  største  Overraskelse;  men  alle,  som  kendte  Stem- 
ningen i  London,  forstod  i  hvor  høj  Grad  det  kun  blev  Galgenfrist  for 
Oscar  Wilde.  Der  iværksættes  straks  en  tredje  Proces;  men  den  anklagede 
blev  dog  nu  løsladt  mod  Kaution,  som  stilledes  af  en  anonym  Beundrer. 

Atter  nu  kunde  Wilde  være  flygtet;  men  han  vilde  ikke.  Ingen  forstod 
hvorfor,  og  naar  man  spurgte  ham,  svarede  han  blot:  En  irsk  Adelsmand 
render  ikke  fra  det.**  —  Han  blev;  men  det  var  ham  næsten  umuligt  at 
vise  sig  paa  Gaden.  Opinionen  i  London  var  fuldstændig  kæntret,  og  Byen 
viste  ham  det  med  engelsk  Brutalitet;  Politiet  hævnede  sig  ved  idelige 
Forfølgelser,  fordi  han  ikke  flygtede;  Pressen  faldt  over  ham,  fordi  han 
havde  Toragtet  den  saa  dybt  og  vist  det  ganske  aabenlyst.  Han  blev  kastet 
ud  alle  Vegne,  hvor  han  viste  sig,  kunde  ikke  finde  et  Hotel  at  bo  i  og 
segnede  endelig  om  Aftenen  dødtræt  om  foran  sin  Moders  Dør, « hvor  han 
fandt  Ly. 

Under  alt  dette  var  han  blevet  en  totalt  ruineret  Mand,  paa  et  Øjeblik 
mistede  han  alt.  Teatrene  opførte  ikke  hans  Stykker,  Boghandlerne  vilde 
ikke  sælge  blot  et  Hæfte,  der  bar  hans  foragtede  Navn.  Kreditorerne  var 
de  eneste,  som  vilde  have  med  ham  at  bestille. 

Uden  at  han  havde  haft  Raad  til  at  forberede  sit  Forsvar,  begyndte  saa 
den  sidste  Proces.  Her  kom  intet  nyt  frem,  men  der  behøvedes  heller  ikke 
mere  end  der  var,  for  at  stille  Anklagerne  og  England  tilfreds;  det  vilde 
nu  have  været  umuligt  at  finde  en  Jury,  som  turde  trodse  al  offentlig 
Mening  og  frifinde  den  mest  forhadte  Mand  i  Landet. 

Alligevel  tog  det  lang  Tid  med  Afgørelsen.  Spændingen  i  Retslokalet 
steg  Minut  for  Minut,  skønt  omtrent  ingen  af  Wildes  faa  Venner  havde 
Haab.  Efter  to  Timer  kom  Juryen  ind,  og  Kendelsen  kunde  straks  læses 
paa  Medlemmernes  Ansigter;  Formanden  erklærede  Wilde  skyldig  i  alle 
de  seks  Anklagepunkter;  han  gjorde  det  med  en  Stemme,  der  skjalv  af 
engelsk  Indignation.  Derefter  tog  Dommeren  fat  og  dømte  Forbryderen 
med  Sprogets  haardeste  Ord  til  Lovens  strengeste  Straf;  Wilde  sad  med  et 
sygelig  bestyrtet  Udtryk  i  Ansigtet,  man  saa,  at  han  virkelig  havde  haabet 
paa  Frifindelse.   Og  da  Straffen   var  ham   forkyndt,  spurgte  han:  —  Men 

jeg  da?   Maa  jeg  intet  sige,  Mylord?    Præsidenten  svarede  ikke,  men  gav 
Slutterne  et  nervøst  Tegn.  De  førte  ham  væk. 

Da  Budskabet  om  Dommeren  naaede  ud  til  den  Hob,  som  havde  samlet 
sig  paa  Gaden,  opstod  der  vild  Jubel;  Mænd  og  Kvinder  i  Mængden  greb 
hinandens  Hænder  og  opførte  en  sindssyg,  glædedrukken  Dans,  som  om 
England  havde  vundet  en  vældig  Sejr. 

Oscar  Wilde  blev  bragt  til  Wandswort- Fængslet,  hvor  han  sad  et  halvt 
Aar,  derfra  førtes  han  i  Lænker  til  Tugthuset  i  Reading;  medens  han 
sammen  med  en  Flok  andre  Fanger  stod  paa  Jærnbanestationen,  blev  han 
genkendt  af  en  Gentleman,  som  gik  hen  og  spyttede  ham  i  Ansigtet. 

I  Reading  fik  Fangen  en  sjælden  Gang  Besøg  af  sin  Hustru  og  enkelte 
andre  Venner.  De  har  skildret  hans  Tilstand  som  rædselsfuld.  Den  over- 
forfinede Mand  blev  sjælelig  og  legemlig  nedbrudt  af  Tugthusets  langvarige 
Pinsler,  hans  Fingre  blødte  ved  Arbejdet,  han  kunde  knap  gaa  oprejst  bag 
Tremmerne  i  sin  Rottefælde,  og  naar  der  kom  nogen  til  ham,  lagde  han 
helst  et  Klæde  over  sit  Ansigt;   ingen   maatte  se,   hvordan  det  var  blevet. 

Saa  snart  Forbryderen  havde  afsonet  sin  Straf,  rejste  han  ud  af  Eng- 
land og  slog  sig  ned  i  Le  petit  Berneval  tæt  ved  Dieppe.  Her  boede 
han  under  Navnet  Sebastian  Melmoth  og  havde  paa  en  vis  Maade 
ganske  gode  Chancer  til  at  komme  paa  Fode  igen.  Amerikanske  Journalister 
tilbød  ham  nemlig  mange  Dollars,  hvis  han  vilde  fortælle  om  Kvalerne  i 
Fængslet;  og  franske  Blade,  der  —  alene  i  Følge  Landets  Love  —  saa 
noget  anderledes  paa  Wildes  Liv  end  engelske,  ønskede  hans  Navn  i  deres 
Spalter  og  bød  høje  Priser  derfor.  Men  han  afslog,  han  vilde  ikke  mere 
frem  paa  Skuepladsen.  Det  eneste,  som  han  tog  imod,  var  den  lille  Livrente, 
som  en  unævnt  Dame  havde  udsat  for  ham:  de  Penge  kunde  han  nu  til- 
nød klare  sig  med  efter  at  Vanerne  var  blevet  forandret  i  Fængslet.     . 

Men  Queensbury  gav  ham  endnu  ikke  Fred,  fordi  det  rygtedes,  at 
Wilde  og  Lord  Alfred  vilde  træffes  igen;  Markiens  Detektivs  lurede  alle 
Vegne  i  Le  petit  Berneval  —  og  da  det  endelig  opdagedes,  at  de  to  Venner 
var  rejst  bort  sammen  til  Lordens  Villa  ved  Neapel,  saa  sørgede  Queens- 
bury for,  at  nye  Ulykker  brød  ind  over  hans  Fjende;  han  maatte  som  en 
ludfattig  Mand  tage  tilbage  til  Frankrig. 

Paa  et  usselt  lille  Hotel  i  Rue  Jacob  i  Paris  begyndte  han  det  sidste 
Forsøg  paa  at  arbejde  sig  op.  Han  fuldendte  sit  Tugthuskvad  (The  Ballade 
of  Reading  Gaol)  —  noget  af  det  højeste,  som  er  skrevet  paa  engelsk  — 
men  senere  lykkedes  intet  for  ham,  hverken  i  Liv  eller  Kunst. 

Han  sank  mere  og  mere  sammen  i  Hob  med  Pariserkaféernes  Prole- 
tariat, gik  over  til  Katolicismen,  blev  syg  og  døde  ensom  paa  sit  lille 
Værelse- 
En  Novemberdag  i  1900  blev  han  begravet  paa  en  Kirkegaard  udenfor 
Byen ;  der  var  en  halv  Snes  Mennesker  tilstede.  Blandt  dem  Lord  Douglas. 
Man  vidste,  at  han  havde  udtaget  Oscar  Wildes  Hjærte  for  at  bringe  Eng- 
land det. 

I  de  senere  Aar,  og  navnlig  efter  at  „Lov  om  højere  Almenskoler**  skal 
omsættes  i  Reformer,  har  der  gjort  sig  stærkt  modsatte  Anskuelser  gældende 
mellem  den  højere  Skole  og  Folkeskolen.  Man  tog  intet  Hensyn  til  dennes 
Ønsker  eller  Krav,  hverken  ved  Sammensætningen  af  den  Kommission,  der 
planlagde  Loven,  eller  under  Rigsdagsarbejdet,  skønt  Røsterne  var  mange, 
kraftige  og  vel  begrundede. 

Det  er  jo  ganske  naturligt,  at  den  højere  Skole  kun  ser  paa  egen 
Fordel,  naar  der  skal  lovgives  til  dens  Udvikling  og  Trivsel.  Men  det  er 
da  lige  saa  naturligt,  at  Folkeskolen  paa  sin  Side  raaber  Vagt  i  Gevær  til 
Værn  for  sine  historisk  og  pædagogisk  begrundede  retmæssige  Maal,  som 
den  endog  har  en  ligefrem  Forpligtelse  til  at  værne,  saa  meget  nødvendigere, 
som  vi  ellers  let  glider  ind  i  Baner,  der  indeholder  Farer  for  en  sund  og 
hensigtssvarende  Virkning  af  vort  Skolevæsen  for  det  store  brede  Folkelag. 
Forholdet  mellem  de  to  Slags  Skoler  er  i  Øjeblikket  brændende,  navnlig 
paa  Frederiksberg  og  i  København,  hvor  der  paatænkes  oprettet  kommunale 
Mellemskoler,  hvortil  Kommuneskolen  skal  afgive  sine  flinkeste  Elever  i 
1 1  Aars  Alderen.  I  Modsætning  hertil  ønsker  den  at  oprette  Mellemskole- 
klasser inden  for  de  enkelte  Kommuneskoler. 

De  højere  Privatskoler  mener,  at  herved  gribes  der  ind  i  deres  ret- 
mæssige Virksomhed,  medens  Kommuneskolen  i  Virkeligheden  kun  udfører 
sin  simple,  ja  endog  tilpligtede  Opgave  at  være  den  hele  Befolknings  Skole, 
der  giver  sine  Elever  den  Udvikling  og  de  Kundskaber,  som  er  en  uund- 
værlig Ballast  for  at  træde  ud  i  det  praktiske  Livs  mangeartede  Virke- 
forhold.  De  højere  Privatskoler  havde  indtil  for  nogle  Aar  siden  monopoli- 
seret Mellemstandens  og  de  højere  Samfundslags  Børn  for  sig  alene,  og 
har  endnu  de  sidste.  De  har  tillige  ment,  at  al  Undervisning,  der  fører  ud 
over  den  mest  elementære,  hører  ind  under  deres  Forum.  I  Lov  om  højere 
Almenskoler  kalder  man  endog  den  Undervisning,  der  begynder  med 
Barnets  1 1  og  føres  til  dets  1 5  Aar,  for  højere  Undervisning.  Dette  Navn 
var  maaske  berettiget  for  en  Del  Aar  siden,  da  Folkeskolen  havde  sit  lave 
Maal,  men  ikke  længer.  Det  frembringer  nærmest  et  Smil,  naar  Mellem- 
skolen mener  sig  hævet  op  i  de  højere  Regioner.  Den  Skoledannelse,  som 
en  ISaarig  Dreng  eller  Pige  kan  erhverve  sig,  er  sandelig  ikke  mere  høj- 
stemt, end  at  Kommuneskolen  kan  give  den.  Og  med  Nutidens  Krav  til 
Udvikling  og  Kendskab  svarer  Mellemskolen  næppe  til  Borgerskolens  Maal 
for  et  Par  Menneskealdre  siden  efter  den  Tids  Kundskabsfordringer.  End 
ikke  Realdannelsen  naar  ud  over,  hvad  Byens  Folkeskole  allerede  burde 
have  givet,  hvis  den  til  enhver  Tid  havde  været  sin  Opgave  voksen;  thi 
Præliniinæreksamen  kræves  jo  snart  af  alle,  der  attraar  Stillinger  ud  over 
den  jævne  Arbejders;  den  er  traadt  i  Stedet  for  Borgerskolens  Maal  for 
40 — 50  Aar  siden.  Det  er  derfor  kun  en  Pligt  den  københavnske  og  frede- 
riksbergske Kommuneskole  udfører,  naar  den  opretter  Mellemskoleklasser. 
Privatskolen  finder  imidlertid,  som  sagt,  at  der  herved  øves  Uret  imod  den 
og  søger  at  stemme  op  for  denne  Udvikling  ved  at  pege  paa  sin  Ruin. 
Hvor  meget  man  end  har  tilovers  for  den  private  Skole,  og  hvor  megen 
Sympati  der  end  gør  sig  gældende  for  denne  Skoles  Lærerstand,  saa  gaar 
det  dog  ikke  an  at  standse  Folkeskolens  retmæssige  Udvikling  af  Hensyn 

hertil.  Det  vilde  være  det  samme  som  at  modsætte  sig  udvidede  Hospitals- 
forhold,  hvorved  mange  private  Klinikker  muligvis  kunde  overflødiggøfes. 
En  saadan  Tanke  synes  absurd. 

Privatskolerne  har  søgt  to  Veje  for  at  sikre  sig  Eksistens.  Enten  vil  de 
blive  ved  at  bestaa  i  deres  nuværende  Skikkelse  og  da  have  de  flinkeste 
af  Kommuneskolens  Elever  overført  hertil  for  en  vis  aarlig  Betaling,  eller 
de  ønsker  at  blive  kommunale  Mellemskoler,  selvstændige  Institutioner, 
med  deres  hidtilværende  fritstillede  Ledelse,  men  pekuniært  betrygget  med 
faste  og  forsvarlige  Lærerlønninger.  De  skulde  saa  have  egne  Forberedelses- 
skoler  for  Børn  fra  de  bedre  Samfundsklasser  og  saa  tillige  modtage  alle 
de  af  Kommuneskolens  Elever,  der  1 1  Aar  ganile  attraar  Mellemskole- 
dannelsen og  ved  Optagelsesprøve  findes  kvalificerede  hertil. 

Det  kan  være  Kommuneskolen  ligegyldig,  om  det  blev  den  ene  eller 
anden  Form.  For  de  vil  begge  betyde  en  Udskillelse  af  dens  flinke  Elever.  Og 
i  Tidens  Løb  vil  det  blive  mange.  En  højere  Skole  har  altid  en  dragende 
Magt.  Ja  blot  en  Skole  stiller  sig  som  Modsætning  til  Folkeskolen  med  en 
finere  Etikette,  lader  Forældrene  deres  Børn  søge  den,  om  den  end  er  nok 
saa  ussel,  hvor  meget  mere,  naar  det  som  her  er  Skoler,  der  har  en 
offentlig  Eksamen  som  Endemaal.  Den  honnette  Ambition  vil  ogsaa  yde 
sit  Bidrag  paa  den  højere  Skoles  Alter,  hvortil  kommer,  at  vi  ingenlunde 
lever  i  et  Samfund,  der  er  uafhængigt  af  Snobberi. 

Vil  de  til  saadanne  Skoler  særlig  udkaarede  Børn  vitide  ved   at  blive 
sat  ind  i  et  helt   andet  Milieu?    Man  vil   maaske   mene,   at  det  vil   virke 
særlig  opdragende   paa  Kommuneskoledrengen  at  blive  Kammerat   med  en 
stor  Del  Børn  fra  de  højere  Samfundslag.  Det  er  dog  mere  end  tvivlsomt, 
om  han,  den  forholdsvis  enkelte,  der  er  indlevet  i  smaa  beskedne  Forhold 
saavel  i  Hjem  som  med  ligestillede  Kammerater  i  Skolen,  vil  kunne  hævde 
sin  Anseelse  i  de  nye  Forhold  i  samme  Grad   som  i  de  Omgivelser,  hvor 
han  naturligst  hører  hjemme.  Det  eneste,  der  muligvis  kan  hjælpe  ham,  er 
overlegen  Dygtighed,   som  jo  unægtelig  altid  afføder  Respekt.    Selskabelig 
Omgang  vil  han  næppe  nyde  godt  af.  Kaarene  er  for  forskellige.  Regelen: 
„Lige    Børn    leger    bedst**,    gælder  ikke  mindst  i   Selskabslivet.    Det  kan 
maaske  ogsaa  af  og  til  hænde,  at  en  eller  anden  af  de  overflyttede  Drenge 
ved    den    finere    Omgang    kan    blive    smittet    og   faa    „Fornemmelser"    og 
Nykker.  Den  Art  Fremskridt  er  dog  af  saa  tvivlsomt  Værd,  at  enhver  for- 
nuftig Fader  og  Moder  sfer  paa  det  med  mere  end  betænkelige  Miner.  Disse 
udskilte  Drenges  mønsterværdige  Eksempel  er  dernæst  berøvet  Kommune- 
skolen.   Naar  man   ved,   hvor  meget  Kammeraterne  ser  op   til  Eleverne  i 
Skolens   Afgangsklasser  og   sætter  et   Arbejde   ind  paa  selv  at   naa   dette 
Maal,  véd,  hvorledes  disse  Klasser  selv  sætter  en  Ære  i  at  opføre  sig  godt 
og   udføre   et  godt  Skolearbejde,   støttet  af  Forældrene,    saa   forstaar   man, 
hvilken  dragende  Magt  et  saa  udvidet  Maal  som  Mellemskoleklassen  inden 
for  Kommuneskolen  vil  faa,  og  i  hvilken  Grad  det  vil  anspore  Eleverne  til 
Flid,  Agtpaagivenhed  og  mønsterværdig  Opførsel  for  at  naa  ind  i  dette  for- 
jættede Land.  Derimod  hører  man  saa  godt  som  aldrig  den  nuværende  Be- 
lønningsskole  nævne,   skønt   den   har   et  endnu  større  Maal.    Børnene  har 
den  nemlig  ikke  daglig  for  Øje.  Den  et  dem  for  fjern. 

Men  det  er  maaske  Lærekræfterne  i  Byernes  Folkeskoler,  som  man 
ikke  finder  tilstrækkelig  uddannede  og  kundskabsudviklede  til  denne  saa- 
kaldte  højere  Undervisning.  Udtalelser  desangaaende  er  faldne,  endog  saa 
skarpt,  at  man  har  kaldt  dem  anden  Klasses  Lærere.  Disse  Postulater  — 
andet  er  det  ikke  —  har  intet  med  Virkeligheden  at  gøre.  Indenfor  Køben- 

havns  og  Frederiksbergs  Kominuneskoler  samt  i  en  Mængde  Provinsbyer 
er 'der  mer  end  Kræfter  nok,  der  kan  fylde  saa  mange  Kundskaber  i 
15 — 16  Aars  Drenge,  som  det  overhovedet  er  muligt  for  dem  at  rumme, 
hvis  det  er  herpaa,  at  det  kommer  an.  Man  vil  aabenbart  have  cand. 
mag/er;  men  er  det  nødvendigt?  Undersøg  om  det  er  saadanne,  der  har 
virket  ved  de  mange  Realskoler  Landet  over  eller  i  Realklasserne  inden 
for  mange  af  Provinsens  Folkeskoler.  Nej,  det  er  hovedsagelig  Seminarister, 
cand.  phil.'er  og  Theologer;  navnlig  de  første.  Af  cand.  mag. 'er  er  der 
yderst  faa;  og  undertiden  underviser  de  i  Fag,  hvori  de  ikke  er  særlig  be- 
vandret. Jeg  har  aldrig  hørt  Klager  over,  at  man  gav  Realdisciplene  for  faa 
Kundskaber;  derimod  foreligger  der  en  Mængde  Udtalelser  om,  at  de  fik 
saa  mange,  at  aandelige  Fordøjelsessygdomme  var  Følgen.  Vil  man  kaste 
Skylden  herfor  paa  Undervisningsform  og  Undervisningsmetode,  da  var  det 
næppe  blevet  bedre,  om  Mænd  med  Skoleembedseksamen  havde  været  de 
docerende.  Seminaristen  har  jo  nemlig  en  Del  pædagogisk  Uddannelse  til 
at  være  Lærer  i  Bameskolen.  Cand.  mag. 'er  har  slet  ingen.  Hans  Uddan- 
nelse tager  helt  og  holdent  Sigte  paa  den  lærde  Ungdomsskole.  Her  staar 
de  som  de  særlig  kvalificerede,  langt  forud  for  Seminaristen,  der  her  har 
lige  saa  lidt  at  gøre  som  hin  i  Borgerskolen  —  for  begge  Undtagelser  for- 
beholdte. 

Mellemskolens  Aldersgrænse  er  et  Aar  lavere  end  disse.  Der  vil  da 
saa  meget  mindre  være  Brug  for  en  saadan  Mængde  Lærdom  hos  Lærerne, 
at  de  foruden  Studentereksamen  behøver  5  a  6  Studieaar  for  paa  tilfreds- 
stillende Maade  at  undervise  grundigt  og  tilstrækkelig  omfattende.  Ved 
Københavns  Skolevæsen  har  man  den  fortræffelige  Ordning,  at  cand.  mag.'er. 
Teologer,  cand.  phil.'er  og  Seminarister  —  i  Almindelighed  med  udvidede 
Kundskaber  paa  et  eller  flere  Omraader  —  ansættes  mellem  hverandre  og 
underviser  mellem  hverandre  fra  de  mindste  til  de  største  Klasser  i  gen- 
sidig udmærket  Forstaaelse  og  til  gensidig  Befrugtning.  Lærerkorpset  er  i 
Virkeligheden  saa  alsidig  sammensat  og  repræsenterer  saa  grundig  Indsigt 
i  forskellige  Studiegrene,  at  et  betydeligt  Tal  deraf  endog  godt  kunde 
undervise  i  Gymnastikklasser,  om  saadanne  oprettedes  ved  selve  Kommune- 
skolerne. Kundskabsfordringeme,  der  kan  stilles  til  Lærerne  for  at  tilfreds- 
stille Mellemskoleundervisning,  imponerer  os  derfor  ikke. 

Vil  der  vindes  pekuniær  Fordel  ved  en  saadan  Ordning?  Ingenlunde. 
Kommunernes  Køb  af  alle  de  private  Skoler  i  København  og  paa  Frederiks- 
berg vil  koste  svimlende  Summer.  Den  aarlige  Drift  af  disse  smaa  Skoler, 
beregnet  paa  nogle  faa  Hundrede  Børn,  er  tillige  anderledes  kostbar  end 
Kommuneskolerne  med  et  undertiden  mangedobbelt  Tal  Børn,  fordelte  i  de 
velegnede  tilstrækkelig  store  Lokaler.  Det  fremgaar  jo  tydeligt  af,  at  Privat- 
skolerne ikke  kan  faa  Balance  i  Regnskabet  trods  meget  lave  Lærerlønninger 
og  meget  høje  Skolepenge.  De  kunde  absolut  ikke  bestaa  ved  en  blot  til- 
nærmelsesvis saa  lav  Betaling  som  Kommuneskolens  Elever  koster,  og 
hvori  desuden  alle  Undervisningsmidler  og  største  Parten  af  Børnenes 
Lærebøger  er  indbefattede.  En  Mængde  af  disse  Skoler  vilde  desuden  være 
for  upraktiske  for  Kommunens  store  Skolebehov. 

Det  er  en  offentlig  Hemmelighed,  at  indrettes  de  private  Skoler  som 
kommunale  Mellemskoler,  da  skal  de  ledes  af  en  selvstændig  Direktion. 

De  skal  have  et  fint  Snit  ved,   at  cand.  mag.'er  benyttes  som  Lærere. 

De  vil  blive  de  velhavende  Klassers  Skole  fra  Begyndelsen  til  Enden, 
Overklasseskoler  med  et  lille  fripladsbegunstiget  Folkeskolevedhæng  for  de 
flinkeste  Kommuneskoleelever  fra  11 — 15  Aar. 

Bestyrerne  ved  disse  højere  Skoler  vil  som  hidtil  —  saa  er  det  sagt 
mig  —  have  Lov  til  at  virke  under  selvstændig  frie  Former  samt  have  Ret 
til  at  antage  og  afskedige  Lærerne.  Er  de  nu  antagne,  og  det  viser  sig,  at 
de  ikke  egner  sig  for  disse  Skoler,  kan  der  være  Fare  for,  at  de  over- 
flyttes til  Folkeskolen  —  thi  hvor  vil  man  ellers  anbringe  dem,  og  de  er 
jo  kommunalt  antagne.  —  Men  mon  Kommuneskolens  Krav  til  Lærerdygtig- 
hed er  mindre? 

Ved  et  højere  og  lavere  kommunalt  Skolevæsen  kunde  det  maaske 
hænde,  at  Lærere  ved  det  første  med  den  akademiske  Uddannelse  regnedes 
for  bedre  kvaliflcerede  til  Inspektører  og  andre  ledende  Stillinger  ved  Folke- 
skolen end  dennes  egne  Mænd;  men  vi  har  dyrekøbte  Erfaringer  for,  at 
en  Ledelse,  der  er  overført  fra  Lærdskolen  til  Folkeskolen,  langt  fra  tjener 
til  dennes  naturlige  fremadskridende  Udvikling. 

Samler  vi  det  hele  Forslag  under  et  samlet  Syn,  bliver  det  et  over- 
maade  smukt  og  tiltalende  Billede  set  i  Privatskolens  Belysning.  Set  fra 
Folkeskolen  faar  det  derimod  et  Præg  af  Aristokrati  og  Indsnævring  i  alle 
sine  Former. 

Ved  en  saadan  Ordning  har  den  demokratiske  Samfundsudvikling  tillige 
tabt  et  værdifuldt  Moment  til  Udjævning  af  Klasseforskellen,  som  har  sat 
saa  dybe  og  følelige  Mærker  i  Fortid  og  Nutid,  og  hvortil  de  hidtilværende 
Skoleformer  har  givet  deres  mægtige  Bidrag  ved  det  Svælg,  der  indtil  for 
forholdsvis  faa  Aar  siden  var  mellem  den  private  og  den  offentlige  Skole, 
mellem  Latin-  Real-  og  Folkeskolen.  De,  der  havde  gaaet  i  de  første,  følte 
sig  højt  hævede  over  Almueskolens  Børn  i  Kundskab  og  Dannelse:  Prin- 
cipalen over  sine  Arbejdere,  Fruen  over  sine  Piger.  De  betragtede  sig  ofte 
som  Mennesker  fra  en  hel  anden  Samfundssfære  med  Ret  til  langt  større 
Fordringer  til  Livet,  Krav  paa  langt  mere  Hensyntagen.  Det  patriarkalske 
Forhold  mellem  Arbejdsgiver  og  Arbejder,  mellem  Herskab  og  Tyende  faldt 
bort.  Klassehadet  i  vore  Dage  med  de  haarde  Kampe  mellem  de  velhavende 
og  fattige  beror  sikkert  delvis  paa  den  forskelligartede  Skoledannelse  i 
Bameaarene,  der  aldrig  har  givet  de  forskellige  Samfundsklassers  Børn 
Lejlighed  til  at  tage  Hensyn  til  hverandre. 

Byernes  Kommuneskoler  maa  i  Følge  sit  inderste  Princip  som  Folke- 
skole, det  er  Folkets,  det  hele  Folks  Skole,  have  til  Maal  at  være  en 
social  og  pædagogisk  Enhedsskole,  der  er  saa  fortrinlig  baade  i  sit  Anlæg 
og  sin  Virken,  at  enhver  Borger,  han  være  rig  eller  fattig,  kan  være  tjent 
med  og  glad  ved  at  sætte  sit  Barn  herhen.  Men  skal  dette  naas,  kan  den 
under  ingen  Omstændigheder  indlade  sig  paa  at  overflytte  de  Elever,  der 
duer  noget,  til  en  højere  Skole,  hvad  Navn  denne  saa  end  udstyres  med, 
eftersom  denne  i  Princip,  Oprindelse  og  Virksomhed  kun  er  baseret  paa 
de  højere  Samfundslag  og  i  det  store  og  hele  kun  rekruteret  af  disse.  Vi 
naar  i  Virkeligheden  herved  næppe  et  Hanefjed  udover  den  hidtilværende 
lagdelte,  samfundsspaltede  Skole,  men  afskærer  os  derved  fra  den  Vej,  der 
fører  til  Maalet  gennem  Folkeskolens  fortsatte  Udvikling.  Det  er  mig 
egentlig  en  Gaade,  at  Mænd,  der  vil  en  demokratisk  Udjævning  af  vort 
Samfund,  kan  gaa  med  til  en  saadan  Ordning.  Nej,  vil  vi  en  Standscirkula- 
tion  og  Standsblanding,  der  har  sine  umaadelige  Fordele,  ja  uvurderlige 
Værdier  for  et  Folks  aandelige  og  materielle  Vækst,  da  er  den  store  fælles 
fri  Folkeskole  med  dens  størst  mulige  Udvidelse  i  Virkeligheden  den  eneste 
farbare  Skolevej. 

Men  Folkeskolen   bør  ogsaa  være  en  pædagogisk  Enhedsskole,   det   vil 
sige  en  Skole,  der  ikke  spaltes  i  Grene,  hverken  i  det  ene  eller  det  andet 

Øjemed,  hverken  efter  Formue,  Skolemaal  eller  Begavelse.  Dette  vil  saa 
meget  mindre  gøres  nødvendigt,  naar  Barnets  Sanseudvikling  fremmes  fra 
dets  Skolebegyndelse  efter  dets  Anlæg  og  Trang,  naar  Haands-  og  Legems- 
udviklingen  faar  sin  retmæssige  Plads  i  Opdragelsessystemet  og  værdsættes 
tilstrækkeligt  ved  Siden  af  Aandsdannelsen  med  dennes  nuværende  store 
Kundskabserhvervelse.  Herved  vil  Børnene  mere  ligestilles,  saa  at  Haands-  og 
Legemssnille  og  Kraft  hos  den  ene  kan  opveje  aandelig  Overlegenhed  hos 
den  anden.  Forskelligartetheden  i  Børnenes  Natur  og  dennes  Udfoldelse 
skal  netop  benyttes  af  Skolen  til  Affødelsen  af  gensidig  Forstaaelse,  Respekt 
og  Kappelyst  i  længst  mulig  Tid  som  bærende  Kraft  og  Vejledning  for  de 
enkelte  Individualiteter,  saa  at  enhver  gaar  ud  i  Livet  med  Kendskab  til 
og  Tro  paa  sine  Evners  Rækkevidde,  men  ogsaa  kender  deres  Begrænsning 
og  indser  Nødvendigheden  af  at  værdsætte  andres  Overlegenhed,  hvor  han 
selv  har  sin  Svaghed.  Kun  herved  opnaar  han  ret  sin  egen  Selvhævdelse. 

Lad  være,  at  en  Udskillelse  i  1 1  Aars  Alderen  foreløbig  bliver  nød- 
vendig ogsaa  i  Folkeskolen  i  Følge  Lovgivningen  ved  Oprettelsen  af 
Mellemskoleklasser,  saa  er  der  dog  Mulighed  for  i  Tidens  Løb  at  komme 
til  en  fornuftigere  Ordning.  Ved  den  københavnske  Skole  vil  dette  saa 
meget  lettere  ske,  som  vi  her  nødvendigvis  staar  over  for  store  Reformer 
fra  Grund  til  Top.  Skal  saadanne  iværksættes  i  Overensstemmelse  med 
dens  Behov,  bør  den  kun  have  at  tage  Hensyn  til  sig  selv  uden  Sideblik 
til  andre  Skolers  og  andre  Skoleretningers  Krav. 

Men  nu  Privatskolen.  Hvorledes  tilfredsstilles  den,  naar  Folkeskolen 
indretter  Mellemskoleklasser ;  thi  da  hænder  det  let,  at  en  stor  Del  For- 
ældre, der  kun  med  den  yderste  Anspændelse  og  under  stort  Savn  har 
kunnet  betale  de  store  Skolepenge,  som  Privatskolen  har  været  nødtvunget 
at  kræve,  for  Fremtiden  sætter  deres  Børn  i  Kommuneskolen?  Kun  Under- 
visningen mellem  15 — 16  til  18  Aar  hører  udelukkende  ind  under  de 
højere  Almenskoler.  Til  denne  maa  Staten  give  et  forsvarligt  Tilskud.  Det 
er  jo  helt  ud  meningsløst,  at  københavnske  og  frederiksbergske  Borgere 
alene  skal  bære  denne  Undervisning,  naar  hele  det  øvrige  Land  erholder 
betydelige  Summer  til  de  forholdsvis  faa  Disciple.  Det  er  ogsaa  naturligt, 
at  Kommunen  betaler  endog  meget  rundeligt  for  de  Elever,  der  fra  deres 
Skoler  vandrer  over  i  Gymnasiet.  Oprettes  der  da  her  kun  saa  mange 
Klasser,  som  der  virkelig  er  Brug  for,  kommer  der  nok  Balance  i  Regn- 
skabet, samtidig  med  at  Lærerne  faar  en  anstændig  Løn.  Dette  er  kun, 
hvad  de  kan  gøre  Krav  paa,  saa  meget  mere  som  denne  Skole  rummer 
mange  dygtige  Kræfter.  Den  private  Lærerstands  Organisation  maa  jo  kunne 
gøres  meddelagtig  i  Tilskudenes  Fordeling,  saa  at  de  først  og  sidst 
kommer  Lærerne  selv  —  og  ikke  alene  Skolerne  som  saadanne  —  til 
gode  i  Forhold  til  det  Aaremaal  og  det  Arbejde,  hver  enkelt  har  nedlagt  i 
den  private  Skoles  Tjeneste.  Dernæst  maa  Organisationen  holde  Regnskab 
med,  at  nye  Ansættelser  ikke  finder  Sted,  før  de  alt  antagne  Kræfter  har 
nok  at  bestille  for  at  leve.  De  ganske  unge  kan  maaske  blive  tvungne  til 
at  søge  et  andet  Virkefelt.  Bliver  Skolebygninger  ledige,  vil  Staten  let  faa 
Brug  for  dem  for  fuld  Valuta.  Skolemuseet  trænger  haardt  til  mere  Plads 
og  kunde  her  finde  i  hvert  Fald  et  foreløbigt  Asyl.  Læreruddannelsen  staar 
forhaabentlig  ogsaa  for  Omordning.  Ved  denne  Iværksættelse  vil  baade 
Lærere  og  Bygning  finde  Anvendelse.  Overflødigt  Skolemateriel  m.  m.  kan 
vedkommende  Kommune  overtage  fpr  fuldt  Vederlag.  Ved  alle  Realisationer 
.  bør  der  vises  Imødekommenhed,  naar  Kommunerne  herved  paa  een  Gang 
hjælper  Privatskolen   og  stilles   frit   ved   en   selvstændig  Ordning   af  deres 

Skolevæsen  og  ikke  udsætter  sig  for  den  Fare  at  faa  Kommuneskolen  gjort 
til  en  lavere  Forberedelsesskole  for  en  ganske  almindelig  Børneskole,  saa 
at  den  kun  giver  de  Børn  Afslutning,  der  ikke  duer  ret  meget  eller 
kommer  fra  Befolkningens  fattigste  Lag,  hvorved  den  vil  reduceres  til  en 
Fattigskole.  Den  har  en  langt  større  Mission  at  udføre.  Den  skal  give 
alle,  rig  og  fattig,  begavede  og  ubegavede,  saa  megen  Udvikling,  Kundskab 
og  Dannelse,  som  hver  især  evner  at  modtage  fra  første  til  sidste 
Skoledag.  Ved  et  saadant  fælles  Dannelsesgrundlag  skal  den  danne  Bro 
mellem  de  forskellige  Samfundslag,  som  Landsbyskolen  har  formaaet  det 
mellem  Gaardmand  og  Husmand.  Den  skal  gennem  Kammeratskabslivet 
paa  Skolebænken  under  de  fælles  Vilkaar  give  den  kommende  Generation 
de  nødvendige  Forudsætninger  for,  uden  Hensyn  til  Fødsel  og  Stand,  i 
Fællesskab  at  tage  en  Manddomsgerning  op,  der  hvilende  paa  Samdrægtig- 
hed og  voksende  i  Frisind  kan  bære  aandelig  Frugt  og  give  materiel  Vækst. 

Danmark. 

Programmets  Modtagelse.  —  „Vi  skal  hævde  Nevtraliteten*^, 

Majmaaneds  politiske  Begivenhed  herhjemme  var  Odensemødet.  Lige 
saa  dødt  som  Reformpartiets  vage,  udflydende  Programudtalelse  i  Januar 
faldt  til  Jorden,  lige  saa  stærkt  har  det  nye  Odenseprogram  virket.  Radikale 
Venstremænd  har  overalt  modtaget  det  med  en  rent  umiddelbar  Tilfredshed, 
næsten  med  glad  Overraskelse.  Saa  vant  var  man  blevet  til  at  vade  om  i 
de  dunkle,  tvetydige  Udtalelser,  hvori  den  nuværende  Førsteminister  er 
Mesteren  over  alle  Mestre,  at  man  var  lige  ved  at  vente  sig,  at  Odense- 
mødet skulde  løbe  ud  i  noget  lignende.  Det  gik  anderledes.  Den  Dag  Pro- 
grammet offentliggjordes  forstod  alle  radikale  Venstremænd,  at  her  var  den 
bundne  Stemning  løst,  som  i  de  sidste  Par  Aar  havde  samlet  sig  med 
stadig  stigende  Styrke. 

1  Reformpartiet  var  unægtelig  Følelserne  mere  blandede.  Der  er  neppe 
mange  Eksempler  paa  en  saadan  Forvirring  i  et  Parti  som  den,  hvormed 
Reformpartiet,  det  Parti,  hvis  mønsterværdige  Enighed  Hr.  Alberti  nys  lov- 
priste i  de  varmeste  Ord,  modtog  det  nye  radikale  Program.  Ministrene 
selv  holdt  nogenlunde  samme  Tone;  d'Hrr.  Alberti  og  Høgsbro,  i  hvis  Lod 
det  først  faldt  at  tolke  deres  Følelser,  var  opfyldt  af  samme  Ringeagt.  De 
var  enige  om,  at  alt  det  i  Programmet,  som  ikke  stod  i  deres  egen  Koran, 
var  slet.  For  Hr.  Høgsbros  overlegne  Statsmandsøje  var  Resten  „mildest 
talt  barnligt",  for  Hr.  Alberti,  de  rene,  faste  og  klare  Standpunkters  Mand, 
var  det  altsammen  noget  „Pluk-sammen  af  forskellige  Standpunkter". 

Det  havde  været  tiltalende,  om  vore  Ministre  havde  evnet  at  tage  dette 
lidt  anderledes.  Ud  af  det  Parti,  der  sidste  Gang  fulgte  Ministeriet  og  sam- 
lede Halvdelen  af  alle  Vælgerne  —  122,000  mod  alle  de  andre  Partiers 
123,000  —  er  fremstaaet  et  nyt  Parti,  om  hvis  talmæssige  Styrke  blandt 
Vælgerne  man  kan  tvistes,  men  hvorom  det  dog  med  absolut  Sikkerhed 
vides,  at  det  er  saa  stort,  at  Ministerpårtiet  næste  Gang  vil  være  nærmere 
ved  Tredjedelen  af  alle  Vælgere  end  ved  Halvdelen.   Dette  Parti  angiver  i 

et  Program  det  Maal,  mod  hvilket  det  vil  arbejde.  Det  vilde  have  taget 
sig  bedre  ud,  om  man  havde  haft  i  al  Fald  een  Minister,  som  havde 
formaaet  at  tage  det  op  til  Drøftelse,  at  sige,  hvad  Ministeriet  vilde  gaa  med 
til,  hvad  ikke,  og  hvorfor  det  fandt  den  Politik,  dette  Program  er  Udtryk  for, 
urigtig  og  uforsvarlig.  Det  er  ikke  faldet  vore  Ministre  ind,  de  nøjes  med 
nogle  letkøbte,  affejende  Bemærkninger.  Deres  Politik  er  nu  en  Gang  baade 
de  smaa  Maals  og  de  smaa  Midlers  Politik. 

Og  som  Herren  er  saa  følge  hans  Svende.  I  Spidsen  den  tro  Væbner 
Hr.  Anders  Nielsen.  Han  var  færdig  med  Odensemødet  og  dets  Mænd  med 
et  Ord,  Ordet  „Komedie".  Og  i  Flok  omkring  ham  halser  den  berg-las- 
senske  Presse,  rede  til  hvadsomhelst.  Forrest  „Aalborg  Amtstidende **,  den 
uovertrufne  Mester  blandt  danske  Blade  i  Opfindelsen  af  Indfald  saa  ba- 
rokke, at  man  tit  har  svært  ved  at  forvisse  sig  om,  at  dette  skal  være 
Alvor.  En  Dag  læser  det  Programmets  Ord,  der  kræver  vor  Hær  og  Flaade 
indskrænket  til  en  Grænse-  og  Søpolitivagt  og  Militærudgifterne  nedbragt 
til,  hvad  dette  nødvendig  kræver.  De  siger  heller  ikke  Nedgang, 
jubler  det  fortumlede  Blad.  Og  en  anden  Dag  græder  det  de  salteste  Kro- 
kodilletaarer  over  Programmets  Krav  om  et  Handels-  og  Industriministerium. 
Der  ser  man,  hvor  de  vil  Bønderne  til  Livs,  lyder  det  jamrende. 

Men  helt  anderledes  lyder  Tonerne  fra  adskillige  af  Partiets  Rigsdagsmænd. 
Der  er  Hr.  Bluhme,  som  fyndigt  erklærer,  at  det  er  et  ganske  fortrinligt 
Program,  men  som  har  valgt  den  noget  besynderlige  Vej  til  dets  Gennem- 
førelse at  følge  de  Ministre,  som  erklærer  Programmet  for  slet.  Der  er  Hr. 
Knop,  som  i  lige  saa  stærke  Ord  bevidner  sin  Tilslutning  til  dette  Program. 
Eller  Hr.  Ole  Olsen,   der  højt  og  dyrt  forsikrer,   at   Fæstningen   gaar  han 
ikke  med    til,   saa   faar  baade  J.  C.  Christensen  og  Forsvarskommissionen 
sige,  hvad  de  har  Lyst  til.   Og  Pastor  Bjerre,  som  i  Fredsforeningen  sam- 
men med  Bluhme,  trods  Forsvarskommissionen,  har  underskrevet  de  krimi- 
nelle Ord  om  Grænse-  og  Søpolitivagten,  og  som  gentager  dem  paa  sine  Væl- 
germøder, samtidig   med,  at  han  forsværger   Fæstningen   og  alt  hvad  dens 
er.  Og  saaledes  videre.    Der  er  det  livligste  Røre  i  Reformpartiet;   der  er 
neppe  to  Tunger,  som  fører  samme  Sprog,  ingen  ved  hverken  ud  eller  ind. 
Dette  er  det  faste  Sammenhold,  som  skulde  naas  ved  at  sætte  Urostifterne 
ud.    Og  nu   kan  Udrensningen  jo  ikke  gentages;   selv  Hr.  Jungersen,   der 
paa  sine  Vælgermøder  siger  de   skarpeste   Ord  om  Ministeriet  under  hans 
Vælgeres    dybtfølte  Jubel,    vover  man  ikke   at  sætte   ud.    Partiets   Flertal 
hviler   paa  Hr.  Jungersen,  uden   ham  intet  Flertal;   han   kan   byde   d'Hrr. 
ganske,  hvad  han  vil.  Kun  den  Trøst  har  Ministrene,  at  det  nok  er  muligt, 
at  en  Del  af  disse  Reformrebeller,  der  nu  er  saa  radikale   ude   hos   deres 
Vælgere,   vil   blive  adskillig  tammere,  naar  de  til  Vinter  sidder  der  inde  i 
Partisammenkomstemes  Sal,  og  strenge  Ministerøjne  hviler  bebrejdende  paa 
dem.   Derfor  bør  Vælgerne   heller  ikke   tage  disse  Rigsdagsmænds  stærke 
Ord   altfor  alvorlig,   men   bede   dem   lade   Handling    følge    paa  Ordene  o: 
forlade  det  Parti,  hvis  Politik  de  taler  imod. 

Fra  Socialdemokratiet  modtoges  Programmet,  som  det  kunde  ventes. 
Adskillige  Reformmænd  rejser  for  Tiden  rundt  i  Landet  og  fortæller  med 
alle  Tegn  paa  dydig  Forargelse,  at  det  Program  „Folketingets  Venstre"  ud- 
stedte er  kasseret  af  Socialisterne;  derfor  skulde  der  laves  et  nyt  Program. 
Enhver  kan  sige  sig  selv,  at  dette  er  ganske  løs  og  taabelig  Tale.  Det  var 
naturligt,  at  det  nye  Rigsdagsparti,  da  det  blev  til,  udstedte  et  Manifest, 
der  angav  de  Hovedpunkter,  det  foreløbig  tænkte  sig  at  sætte  sit  Arbejde 
ind  paa.    Men  det  var  ikke  mindre  naturligt,  at  naar  der  derpaa  dannedes 

et  nyt  Folkeparti,  saa  maatte  dette  skabe  sig  et  mere  omfattende  Program, 
gennem  hvilket  det  angav  sin  Stilling  til  alle  Hovedspørgsmaal.  Dette  var 
fra  første  Færd  betragtet  som  en  Selvfølge  baade  af  Partiets  Rigsdagsmænd 
og  af  alle  dem,  der  deltog  i  det  forberedende  Organisationsarbejde.  Det 
faldt  selvfølgelig  ligesaa  lidt  Socialdemokratiet  ind  at  prøve  paa  at  øve  nogen 
Indflydelse  herpaa,  som  det  vilde  falde  det  radikale  Parti  ind  at  blande  sig 
i,  hvad  der  skal  staa  paa  Socialdemokratiets  Program. 

Derimod  har  Socialdemokratiet  bagefter  modtaget  Programmet  med  Vel- 
vilje. Naturligvis  har  man  mindet  om,  at  dette  ikke  er  det  samme  som 
Socialdemokraternes  Program,  og  hævdet,  at  kun  Socialdemokraterne  har 
en  samlet  Opfattelse  bygget  paa  en  stor  bærende  Tanke  om,  hvorledes  Sam- 
fundet bør  forvandles  o.  s.  v.  Men  løvrigt  har  man  forstaaet,  at  dette  Pro- 
gram var  Udtryk  for  en  ærlig  Vilje  til  at  gøre  Alvor  af  den  demokratiske 
Reformlovgivning.  Og  i  Overensstemmelse  dermed  har  man  udtrykt  sin 
Glæde  ved,  at  der  aabnede  sig  Mulighed  for  et  lignende  Samarbejde  med 
det  radikale  Parti  som  det,  hvori  Venstre  og  Socialdemokratiet  i  sin  Tid 
mødtes  i  Forfatningskampens  Dage. 

Ogsaa  Højres  Stilling  til  Partiet  og  dets  Program  var  naturlig  givet. 
Det  modtog  denne  radikale  Daarskab  med  lige  saa  vranten  Hovedrysten 
som  det  havde  modtaget  J.  C.  Christensens  Programtale  med  huldsalige 
Smil  og  opmuntrende  Nik.  — 

Af  Maanedens  Ministerudtalelser  var  to  af  Interesse.  Den  ene  fremkom 
fra  Hr.  Berg,  der  i  det  hele  er  den  af  Ministrene,  som  hidtil  har  gjort 
det  forholdsvis  forstandigste  og  mest  gennemtænkte  Forsøg  paa  at  forsvare 
Ministeriets  Politik.  Han  vendte  sig  mod  de  Radikales  Standpunkt  i  Mili- 
tærspørgsmaalet,  og  han  angav  her,  —  ubekymret  om  den  hellige  For- 
svarskommission  — ,  som  sit  og  Ministeriets  Standpunkt,  at  vi  skal  „hævde 
vorNevtralitet"  og  dertil  have  en  Styrke,  der  er  passende  i  Forhold 
til  vore  Evner.  Han  vogtede  sig  vel  for  med  den  ubesindige  Hr.  Høgsbro 
at  kalde  Fssstningen  en  Ulykke. 

Der  er  heri  en  Antydning,  man  hidtil  har  savnet  af,  hvad  Ministrene 
tænker  om  den  Ting.  Men  selve  Standpunktet  er  ganske  vist  saa  uforstan- 
digt som  overhovedet  muligt.  Enhver  kan  indse,  at  vi  kan  aldeles  ikke 
hævde  vor  Nevtralitet;  hvad  vi  saa  gør,  kan  en  hvilkensomhelst  Stormagt 
til  enhver  Tid  krænke  denne  Nevtralitet,  og  sætte  sig  fast  det  ene  eller  det 
andet  Sted  i  Landet.  Ja,  siger  Hr.  Berg,  men  ikke  med  en  lille  Styrke, 
10,000  Mand  for  Eks.  Aa  jo,  ogsaa  det.  Vi  kan  naturligvis  ved  at  befæste 
København  og  samle  vor  hele  Styrke  der,  hindre  at  10,000  Mand  sætter 
sig  fast  i  denne  By.  Men  det  vil  ikke  hindre  en  Flaade  i,  endogsaa  med 
betydelig  mindre  end  10,000  Soldater,  at  bruge  Frederikshavn,  Aarhus, 
Nyborg  eller  et  andet  lignende  Sted  som  Forsyningsby,  gøre  sig  til  Herre  i 
Storebelt  og  krænke  vor  Nevtralitet  alle  mulige  Steder,  undtagen  netop  i 
København.  Og  hvad  vil  i  „Forhold  til  vore  Evner"  sige?  Betyder  det  den 
yderste  Anspændelse  af  vore  Evner?  Vil  det  sige  forholdsvis  lige  saa 
stærkt  som  Tyskland  med  2 — 3  Aars  Soldatertjeneste,  eller  forholdsvis  lige 
saa  dyrt  som  Sverige?  Saa  kommer  vi  op  paa  de  40  Millioner  om  Aaret. 
Og  hvorfra  har  man  overhovedet  hele  dette  for  al  Mening  blottede  Krav 
om  et  Forsvar  i  Forhold  til  vore  Evner?  Der  findes  ingen  som  helst  folke- 
retlige Aftaler,  som  kræver  et  saadant  Forsvar.  Og  Daarskab  vilde  det  være, 
om  der  var  det.  Det  vilde  dog  være  for  brutalt  og  for  urimeligt,  om  Stor- 
staterne sagde  til  de  smaa:  Vi  ved  godt,  at  I  ikke  har  Evne  til  virkelig 
at  forsvare .  jer ;  det  eneste  I  kan  er  at  lade  et  passende  Antal  Mennesker 

slaa  ihjel;  men  det  skal  I  ogsaa  gøre;  forbered  jer  dertil  af  al  jer  Evne. 
Det  vilde  være  Tyrefægtningenes  Standpunkt  om  igen. 

Selvfølgelig  kræver  ingen  noget  saadant;  det  er  kun  en  besynderlig 
Forestilling,  der  findes  hos  nogle  Mennesker,  som  ikke  kan  frigøre  sig  for 
den  vanemæssige  Betragtning,  at  da  vi  før  altid  har  beredt  os  til  Krig,  og  da 
alle  de  andre  gør  lige  saa,  saa  maa  vi  ogsaa  blive  ved.  Den  hele  Opfat- 
telse er  kun  ganske  løst  gennemtænkt,  en  helt  urimelig  Halvhed.  Er  det 
fra  Forsvarskommissionen,  hvorfra  Hr.  Berg  kommer,  han  har  hentet  den, 
saa  taler  det  ikke  til  Ære  for  de  Mænds  Skarpsyn,  som  der  har  samlet 
sig  om  den.  — 

Den  anden  Ministerudtalelse  var  en  Afoløring  af  Hr.  Alberti.  Ved  et 
Møde  i  Klosterskoven,  hvor  han  overfor  Hr.  Zahle  hentede  sig  et  nyt  for- 
svarligt Nederlag  i  sin  Kreds,  erklærede  han,  at  J.  C.  Christensens  snart 
berømte  Udtalelse  om,  at  han  ikke  havde  nogen  stor  Tro  o.  s.  v.  slet  ikke 
var  bestemt  for  Offentligheden.  Det  var  en  fortrolig  Meddelelse  til  Partiet. 
Det  var  Zahle  og  de  andre,  der  tvang  ham  frem  med  den.  Unægtelig  en 
smuk  Adfærd,  en  Partifører  og  Ministerchef  værdig!  Man  opgiver  det  ene 
af  de  to  Hovedpunkter,  hvorpaa  Partiet  er  kommet  til  Magten,  men  i  Stil- 
hed, i  Fortrolighed,  skjult  for  Vælgerne;  disse  skal  ganske  stille  føres  bag 
Lyset.  I  Sandhed  en  herlig  Opfattelse  af,  hvad  Parlamentarisme  og  Folke- 
styre vil  sige!  Dermed  maa  da  i  hvert  Fald  det  ene  Heltesagn  om  J.  C. 
Christensen  gaa  til  Grunde.  Det,  der  er  digtet  af  Hr.  Oscar  Hansen,  og 
hvorefter  Hr.  Christensen  var  den  store  Helt,  der  modig  bekendte,  at  han 
og:"  hans  havde  fejlet  i  deres  Militærpolitik,  og  frejdig  forkyndte  sin  nye 
Tro  for  Folket,  Helten  er  forsvundet.  Der  er  kun  en  arm  Synder  tilbage, 
som  først  gaar  til  Bekendelse,  da  han  ikke  længere  ser  nogen  Udvej  til 
at  slippe  fra  det. 

Norge  og  Sverige, 

Unionsstriden,  —  Kredsvalg  og  Omvalg  i  Norge.  —  Stemmeretsforslaget  og  Strike- 

loven  forkastet  i  Sverige.  —  Strikekampe  i  Stockholm. 

Striden  mellem  Svenskere  og  Nordmænd  naaede  i  Maj  frem  ligetil  det 
afgørende  Punkt.  Det  norske  Storting  vedtog  ufortøvet  Indførelse  af  norsk 
Konsulatvæsen;  Hagerup  søgte  at  hindre  denne  energiske  Fremfærd,  men 
fulgtes  kun  af  5  Mand,  og  hele  Stortinget  samledes  derpaa  om  Loven. 
Denne  blev  saa  forelagt  Kong  Oscar,  der  selv  havde  overtaget  Regeringen 
igen,  til  Sanktion.  Han  nægtede  at  underskrive ;  Ministrene  nægtede  at  tage 
Ansvaret  for  denne  Optræden  og  forlangte  deres  Afsked.  Kongen  afslog  at 
bevilge  denne.  Ministeriet  overtog  da  foreløbig  de  løbende  Forretninger. 
Dermed  var  alt  lagt  til  Rette  til  den  resolute  Handling,  som  saa  fulgte  i 
Begyndelsen  af  Juni. 

Saa  vidt  man  kan  skønne  har  dette  afgørende  Skridt  snarest  bragt  en  vis 
Lettelse  baade  i  Sverige  og  i  Norge.  I  de  senere  Tider  har  der  i  begge  de 
to  Lande  bredt  sig  en  stedse  stærkere  Forstaaelse  af,  at  det  er  for  urime- 
ligt at  have  Unionen  som  en  bestandig  Kilde  til  Kiv  og  Uvilje,  til  Nytte 
for  ingen,  til  Skade  for  begge  de  to  Landes  indre  Forhold.  Hvis  Følelsen 
heraf  bliver  den  herskende,  da  er  Vejen  nu  klar  og  ligetil.  Det  gælder 
kun  for  de  to  Folk,  at  faa  en  Forhandling  i  Gang  om  en  let  og  behagelig 
Afløsning  af  Forbindelsen,  en  Forhandling,  som,  hvis  der  er  god  Vilje  der- 
til, vil  kunne  føres  til  Ende  paa  ganske  kort  Tid.  I  Norge  samles  nu 
hele  Folket  i  Kravet  om  Unionens  Opløsning.  1  Sverige  er  ikke  blot 
Socialdemokraterne    men    ogsaa    det    liberale    Parti    fuldt    rede    dertil;    de 

liberale  Blade  og  Politikere  erklærer  i  de  stærkeste  Ord,  at  et  saadant 
Vanvid,  som  det  vilde  være  med  Vaaben  at  tvinge  Nordmændene  til  at 
blive  i  Unionen,  kan  der  ikke  være  mindste  Tale  om.  Blandt  svenske 
Højremænd  er  vel  nok  Stemningen  noget  anderledes,  men  selv  der  synes 
dog  de  aller  fleste  at  være  paa  det  rene  med,  at  en  Kamp  for  Unionens 
Bevarelse  vilde  være  en  utilgivelig  Daarskab,  og  at  det  nu  kun  gælder  at 
skilles  paa  bedste  Maade. 

Alle  Danske  vil  samles  i  Ønsket  om,  at  disse  fornuftige  Betragtninger 
maa  trænge  igennem  i  begge  de  to  Lande.  Sker  dette,  da  vil  der  være 
givet  et  smukt  og  tiltalende  Eksempel  paa,  at  nationale  Lidenskaber  kan 
betvinges,  og  at  selv  meget  vanskelige  Stridsspørgsmaal  mellem  to  Folk 
kan  ordnes  i  fredelig  Forstaaelse.  Det  vil  være  til  Ære  ikke  mindst  for  det 
svenske  Folk,  som  er  det  stærkeste,  og  som  i  dette  Tilfælde  har  været 
den  Part,  der  ikke  6k  sin  Vilje.  Men  der  vil  tillige  derigennem  være  skabt 
uden  Sammenligning  bedre  Betingelser  for  Udviklingen  af  en  virkelig  Sam- 
følelse mellem  de  tre  nordiske  Folk. 

Midt  under  denne  Strid  er  der  i  begge  de  to  Lande  foregaaet  andre 
Begivenheder  af  megen  Betydning.  I  Norge  har  Stortinget  med  stort  Fler- 
tal vedtaget  at  forlade  den  hidtidige  Valgmaade.  Efter  denne  var  der  indi- 
rekte Valg;  i  hvert  Amt  valgtes  rundt  om  Valgmænd  og  disse  traadte  saa 
sammen  og  valgte  ved  Listevalg  med  simpelt  Flertal  Amtets  Repræsentan- 
ter. Det  var  en  Valgmaade,  der  gav  Plads  for  de  største  Tilfældigheder,  og 
det  er  i  Norge  en  almindelig  Anskuelse,  at  den  tillige  traadte  hæmmende 
i  Vejen  for  Udviklingen  af  politisk  Interesse  og  Forstaaelse.  Nu  har  man 
vedtaget  at  indføre  Enkeltmandsvalg,  som  vi  kender  dem  her  i  Danmark. 
Men  dertil  er  føjet  Omvalg  i  Tilfælde,  hvor  ingen  af  Kandidaterne  har  over 
Halvdelen  af  Stemmerne,  det  samme,  som  nu  herhjemme  fordres  i  det  ra- 
dikale Venstres  Program. 

I  Sverige  har  man  ikke  kunnet  glæde  sig  ved  tilsvarende  Resultater. 
Forhandlingen  om  Stemmeretsreformen,  der  iaar  er  ført  sløvt  uden  Haab 
om  et  Resultat,  endte  med  Forkastelse  baade  af  Regeringens  Forslag  om 
Forholdstalsvalg  og  af  alle  Modforslagene.  Sagen  er  dermed  udskudt  til 
Rigsdagen  paany  træder  sammen  efter  de  nye  Valg.  Men  Sandsynligheden 
taler  for,  at  disse  vil  bringe  en  endogsaa  meget  stor  Forskydning  til  Ven- 
stre, saaledes  at  det  liberale  Parti  faar  et  fast  Flertal  i  Andetkammer. 

Et  andet  Forslag  forkastedes  ogsaa  til  sidst,  men  ganske  vist  kun  med 
et  Flertal  paa  2  Stemmer.  Det  var  en  Lov  om  Indskrænkninger  i  Strike- 
retten ved  Hjælp  af  hvilken  de  svenske  Storfabrikanter  haabede  at  faa  en 
endnu  mere  udstrakt  Magt  over  deres  Arbejdere,  end  de  hidtil  har  haft. 
Det  var  en  Lov  baaret  af  brutal  Egennytte.  Næsten  hele  Højre  støttede 
den  ivrig,  og  ogsaa  hos  en  Del  af  de  „Vilde"  fandt  den  Tilslutning.  Saa- 
ledes talte  Professor  Hjflrne  for  den.  Han,  der  ogsaa  hører  til  de  mest 
stridbare  overfor  Nordmændene,  er  en  Art  barokt  Geni;  en  stor  Iderigdom 
og  et  usædvanligt  Skarpsyn  mødes  hos  ham  med  de  mest  besynderlige 
Fordomme  og  de  forunderligste  Indfald.  Han  korn  ind  i  Kamret  som  uaf- 
hængig Frisindet,  nu  foretager  han  tit  de  mest  uberegnelige  Spring,  der  fører 
ham  til  Højre  for  det  yderste  Højre. 

Umiddelbart  efter  denne  Afgørelse  opstod  der  i  Stockholm  Strid  om  Re- 
novationsarbejdernes Stilling.  Den  førte  til  Strike.  Under  denne  overraske- 
des man  pludselig  ved  Efterretningen  om,  at  en  Del  stockholmske  Studen- 
ter havde  paataget  sig  Renovationsmændenes  Gerning.  Efterretningen  vakte 
ikke  mindre  Forbavselse,  end  da  det  for   nogle  Aar  siden  rygtedes,  at  nu 

optraadte  lundensiske  Studenter  som  Strikebrydere  paa  nogle  skaanske 
Sukkerfabriker.  Studenternes  Adfærd  mødtes  da  ogsaa  med  hæftig  Protest 
af  de  liberale  Studenter.  Men  det  hele  førte  til,  at  Sindene  blev  saa  op- 
hidsede, at  det  kom  til  hæftige  Gadekampe  mellem  Politi  og  Arbejdere, 
med  Stenkast,  Politiindhug  o.  s.  v.  Ikke  helt  faa  saaredes  paa  begge  Sider. 
Efter  dette  Sammenstød  kom  dog  Sindene  til  Ro,  og  der  opnaaedes  snan 
Overenskomst  med  Arbejderne. 

I^ankrig. 

Fransk  UdenngspoUtlk.  —  Spliden  i  Socialdemokratiet.  —  Radikale 
øg  Socialdemokrater. 

Delcassés  Ry,  som  en   Diplomatiens  Mester,  er  i   de  sidste  Maaneder 
svækket  betydelig.  De  radikale  og  socialdemokratiske  Politikere,  som  altid 


har  passtaaet,  at  han  kun  er  en  ganske  behændig  Lejlighedspolitiker,  der 
bæres  af  Begivenhederne  i  Stedet  for  at  lede  dem,  har  fundet  en  Tilslut- 
ning som  aldrig  før.  Grunden  er  dobbelt:  dels  hans  Holdning  i  Marokko- 
spørgsmaalet,  der  har  medført  et  spændt  Forhold  overfor  Tyskland,  dels  den 
Overbærenhed,  hvormed  de  franske  Myndigheder  har  fortolket  Nevtralitets- 
pligteme  overfor  den  russiske  Flaade  paa  dennes  Sejlads  til  Undergangen. 
Trods  alle  Angreb  og  alle  Afskedsbegæringer  saa  det  i  Maj  endnu  ud  til, 
at  Delcassé  skulde  blevet  siddende;  Rouvier  gik  i  Borgen  for  ham  og  paa- 
tog  sig  Ansvaret  for,  at  der  intet  skulde  ske,  som  kunde  fere  Frankrig  ind 
i  farefulde  Forviklinger.  Forhandlingerne  med  Tyskland  fartes  siden  i  al 
Stilhed;  Stridsemnet  er  i  Virkeligheden  ringe,  og  det  syntes  lidet  troligt,  at 
der  skulde  blive  stort  ud  af  den  Sag.  Det  andel  Spørgsmaal  har  ikke  læn- 
gere praktisk  Betydning;  Japanerne  beklagede  sig  over,  at  Franskmændene 
fandt  sig  i,  at  den  russiske  Flaade  opholdt  sig  for  længe  ved  Bagindiens 
Kyst,  og  Englænderne  var  ogsaa  lidt  misfornøjede  dermed;  Franskmændene 
svarede,  at   de   skulde   nok   give   de   strengeste    Ordrer  til  Nevtralitetsreg- 

lernes  Overholdelse.  Om  de  er  blevet  overholdt,  er  vanskeligt  at  afgøre, 
men  efter  den  russiske  Flaades  Ødelæggelse  har  jo  hele  Sagen  tabt  al 
praktisk  Betydning.  Kong  Edvard  har  paany  bevidnet  sit  ^nskvenlige 
Sindelag  ved  et  Besøg  i  Paris. 

Det  var  at  forudse,  at  Sammenslutningen  af  de  Organisationer,  der  dan- 
nede Jaurés  og  Guesdes  Parti,  vilde  støde  paa  Vanskeligheder,  naar  den 
skulde  gennemføres  ogsaa  for  de  socialdemokratiske  Rigsdagsmænd.  Dette 
er  da  ogsaa  sket.  Midt  under  Forsøgene  paa  at  faa  de  to  Grupper  smeltede 
sammen,  hændte  det,  at  et  Hovedbestyrelsesmedlem  i  det  forenede  Parti 
gav  sin  internationale  Stemning  Luft  i  en  Erklæring  om,  at  hvis  der  blev 
Krig  burde  Socialdemokraterne  nægte  at  være  Soldater.  Det  var  Hervé, 
et  varmhjertet  Brushoved,  der  i  sin  Tid  under  Waldeck- Rousseaus  Ministe- 
rium var  blevet  afiskediget  som  Lærer  ved  Latinskolen  i  Dijon  paa  Grund 
af  lignende  Udtalelser.  Hans  Ord  fremkaldte  nu  en  hæftig  Forbitrelse,  der 
ogsaa  strakte  sig  til  en  stor  Del  af  Soeialdemokrateme.  De  allerfleste  af 
disse  tog  stærkt  Afstand  der^,  deriblandt  ogsaa  Jaurés.  Men  en  Del  af 
Rigsdagsmændene  gik  videre  og  erklærede,  at  de  kunde  ikke  indtræde  i  et 
Parti,  hvor  et  Hovedbestyrelsesmedlem  udtalte  sig  saaledes.  For  de  fleste 
af  dem  var  dette  vistnok  kun  et  Paaskud.  De  havde  ikke  Lyst  til  at  komme 
ind  i  et  samlet  socialdemokratisk  Parti,  der  kunde  binde  deres  Handlefrihed 
paa  Rigsdagen  for  stærkt  og  hindre  dem  i  de  Alliancer,  de  var  saa  stærkt 
vænnede  til.  Følgen  blev  da,  at  af  Socialdemokratiets  henved  50  Rigsdags- 
mænd gik  kun  Halvdelen  ind  i  det  ny  Parti  o:  Guesdisterne  og  et  Dusin 
Jaurésister  med  denne  selv  i  Spidsen.  Flertallet  af  Jaurés'  hidtidige  Til- 
hængere dannede  en  anden  Gruppe,  der  forbeholdt  sig  en  friere  Stilling. 
Dét  hele  er  gaaet  af  i  forholdsvis  Stilhed  uden  megen  Strid ;  de  Venner  af 
Jaurés,  der  har  nægtet  at  følge  ham,  behandler  ham  vedblivende  med  største 
Hensynsfuldhed,  og  han  har  undgaaet  alle  skarpe  Bebrejdelser  mod  dem. 
For  Rigsdagspolitiken  er  den  øjeblikkelige  Betydning  af  disse  Forskydninger 
i  den  socialdemokratiske  Gruppe  neppe  stor.  Allerede  i  Forvejen  stemte  i 
Virkeligheden  i  alle  afgørende  Afstemninger  Guesdisterne  lige  saa  godt  som 
Jaurésisterne  sammen  med  de  radikale,  og  dette  vil  neppe  blive  anderledes 
med  de  to  nye  Grupper.  Derimod  er  det  muligt,  at  Delingen  kan  faa  Be- 
tydning for  kommende  Valg,  hvis  Partiorganisationerne  prøver  at  fælde  de 
genstridige  Rigsdagsmænd.  Men  dels  er  der  Tid  til  at  forliges  mange  Gange 
før  Valgdagen,  dels  er  det  franske  Socialdemokratis  Valgorganisationer  alt 
andet  end  stærke.  Rigsdagsmændene  er  langt  mere  end  andet  Steds  valgt 
paa  deres  Personer,  og  en  stor  Del  af  de  Deputerede,  det  her  gælder,  er 
netop  fremragende  Mænd  med  meget  stor  Anseelse  i  deres  Kredse.  — 

Forhandlingen  om  Adskillelsen  af  Stat  og  Kirke  gik  i  Maj  ret  langsomt. 
Den  Strid,  som  var  opstaaet  indenfor  Majoriteten  fortsattes.  Socialdemokra- 
terne og  en  Del  af  de  Radikale  vilde  formulere  nogle  Bestemmelser  om  de 
nye  Menigheders  Adgang  til  Kirker  o.  s.  v.  paa  en  Maade,  som  de  ansaa  for 
mere  frisindet  end  det  oprindelige  Forslag,  medens  Flertallet  af  de  Radikale 
mente,  at  dette  ny  Forslag  vilde  føre  til  en  Styrkelse  af  det  katolske  Hierarki. 
Selv  ret  anløbne  Radikale,  der  havde  bekæmpet  Combes,  forfægtede  her  med 
Iver  et  Standpunkt,  der  opfattedes  som  mere  yderliggaaende  end  det  Jaurés 
og  Udvalgets  socialdemokratiske  Ordfører  Briand  stillede  sig  paa.  Efter  ende- 
løse, yderst  indviklede  Forhandlinger  fandt  man  et  Kompromis,  der  tilfreds- 
stillede begge  Parter,  og  dette  gennemførtes.  Det  antages  nu,  at  Behand- 
lingen af  de  følgende  Paragrafer  ikke  vil  volde  stort  Besvær. 

Der  hersker  i   denne  Tid  en  vis  Opløsning  i  de  Grupper,  som  danner 

den  franske  Regeringsmajoritet.  Mænd,  der  før  har  staaet  meget  nær  sam- 
men, skilles  mere  eller  mindre  afgørende.  Dette  er  en  naturlig  Følge  af,  at 
de  Farer  fra  Dreyfusaffærens  Dage,  som  smedede  Mænd  og  Grupper  sam- 
men,  nu  anses  for  overstaaede.  Tamburinisammensværgelsen  har  jo  ingen 
taget  alvorlig.  Og  trods  Uklarheden  mellem  de  forskellige  Majoritetsgrupper 
holder  selve  Majoriteten  godt  sammen,  og  alt  tyder  paa,  at  der  nu  er  en  fast 
Vilje  til  at  gennemføre  Adskillelsesloven.  Trods  alt  er  der  i  den  franske 
Styrelse  en  Kraft  og  Sikkerhed,  som  ikke  blot  tilnærmelsesvis  genfindes  i 
nogen  af  de  andre  Stormagters  Styrelse  nu  til  Dags. 


England, 

Politisk  Forvirring.  —   Spektakelmøde  i  Underhuset 

I  England  har  det  nuværende  Ministerium  efterhaanden  faaet  en  ganske 
barok  Stilling,  Det  er  næsten  blevet  en  Karikatur  af  et  parlamentarisk  Ministe- 
rium. Alle  ved,  at  Ministeriet  har  et  overvældende  Flertal  af  Befolkningen 
mod  sig.  Suppleringsvalgenes  Tale  er  saa  tydelig,  at  ingen  kan  være  i  Tvivl 
om,  at  var  der  Valg  nu,  vilde  det  konservative  Flertal  svinde  ind  til  en 
usædvanlig  ringe  Minoritet.  I  Underhuset  selv  er  Regeringsmajoriteten  ind- 
byrdes splidagtig,  mange  er  ligeglade  med  det  hele,  ingen  tilfredse.  Intet 
føres  igennem;  Regeringens  Agtelse  er  faldet  saa  dybt  som  sjeldent  før  i 
England  baade  i  Parlament  og  Befolkning.  I  Slutningen  af  Maj  gav  denne 
abnorme  Tilstand  Anledning  til  et  Optrin  i  Underhuset  af  ganske  usædvan- 
lig Voldsomhed.  Balfour  havde  berammet  en  Konference  af  Repræsentanter 
for  Kolonierne  til  at  forhandle  om  Toldforholdene.  Oppositionen  paastod,  at  han 
tidligere  udtrykkelig  havde  lovet,  at  dette  ikke  skulde  ske  før  efter  de  nye 
Valg.  Som  Oppositionens  Leder  rettede  nu  Campbell-Bannermann  en 
Interpellation  til  ham  herom.  Hvis  han  ikke.Bk  tilfredsstillende  Svar,  sagde 
han,  da  vilde  det  betyde,  at  Landet  var  ført  bag  Lyset,  at  der  var  kastet 
en  Skygge  paa  Ministerpræsidentens  Karakter,  og  at  Landets  hæderlige 
politiske  Traditioner  havde  lidt  et  Skaar.  Alle  ventede,  at  Balfour  straks 
skulde  svaret,  men  han  blev  rolig  siddende,  medens  Koloniministeren  L  y  t- 
telton  bad  om  Ordet.  Dette  fremkaldte  hæftige  Protestraab  fra  Opposi- 
tionen. „Balfour,  Balfour''  lød  det  taktfast  gennem  Salen,  Lyttelton  kunde 
aldeles  ikke  komme  til  Orde,  Balfour  nægtede  standhaftig  at  tale  paa  dette 
Stadium  af  Forhandlingerne,  Raabene  vedblev  og  til  sidst  maatte  Formanden 
hæve  Mødet.  Oppositionen  har  siden  indbragt  Forslag  om  et  Mistillidsvotum, 
men  Balfour  er  derefter  blevet  syg  og  har  saaledes  opnaaet  Udsættelse. 
Alt  taler  dog  for,  at  Majoriteten  vil  holde  sammen  for  saa  længe  som  mu- 
lig at  undgaa  Valgene;  saa  godt  som  ingen  af  dens  Medlemmer  føler  sig 
dog  sikre  i  deres  Kredse. 

Tyrkiet. 

Paa  Kreta  er  hele  Befolkningen  stadig  i  Bevægelse  for  at  opnaa  den 
fuldstændige  Afbrydelse  af  al  Forbindelse  med  Tyrkiet  og  Indlemmelse  i 
Grækenland.  Noget  Resultat  er  dog  ikke  naaet.  Stormagtstroppeme  træder 
hindrende  i  Vejen,  og  Grækenland  drister  sig  ikke  til  at  modtage  Indlem- 
melsestilbudene. 

Medens  Sultanen  med  megen  Ligegyldighed  kan  se  paa,  hvad  der  fore- 
gaar  paa  Kreta,  hvor  han  allerede  har  tabt  enhver  Magt,  har  andre  Begiven- 
heder givet  ham  en  ganske  anden  Grund  til  Bekymringer.  Der  er  udbrudt 


Maj  325 

en  hæftig  Opstand  i  det  lykkelige  Arabien,  som  truer  med  at  brede  sig  til 
hele  Halvøen.  De  tyrkiske  Tropper,  som  sendes  mod  Oprørerne,  gaar  efter 
Beretningerne  i  skarevis  over  til  disse,  og  Udsigterne  til  at  dæmpe  Oprøret 
formindskes  stadig.  Der  vil  dog  utvivlsomt  blive  gjort  de  mest  fortvivlede 
Anstrængelser  derfor.  Det  er  for  de  „Troendes  Behersker''  næsten  nødven- 
digt at  beholde  Herredømmet  over  Mekka  og  Medina,  de   to  hellige  Byer. 

Rusland  og  Japan. 

Den  russiske  Flaades  Tilintetgørelse,  —  Gæringen  i  Rusland,  —  Sammenstød 

og  Indrømmelser, 

Slutningen  af  Maj  bragte  den  længe  ventede  afgørende  Kamp  mellem 
den  russiske  og  den  japanske  Flaade.  Udfaldet  blev,  som  alle  havde  ventet, 
den  russiske  Flaades  Tilintetgørelse.  Sjeldent  har  en  Regering  handlet  mere 
uforsvarligt  med  sine  Undersaatters  Liv,  sjeldent  har  en  Regering  handlet 
saa  taabelig,  som  den  russiske,  da  den  sendte  denne  Flaade  til  den  sikre 
Undergang  paa  den  faerne  Valplads.  Begivenhederne  i  Nordsøen  blev  Vid- 
nesbyrd om,  hvorledes  Udsigten  til  Døden  havde  bragt  Flaadens  Ledere 
og  dens  Mandskab  til  at  tabe  al  Ligevægt.  Nu  er  der  da  sket,  hvad 
der  maatte  ske.  En  Flaade  paa  omkring  160,000  Tons  —  5  Gange  mere 
end  hele  den  danske  Flaade  —  med  en  Besætning  paa  omkring  15,000 
Mand  er  ødelagt.  Af  Besætningen  antages  det,  at  omkring  Vs^i*  fangne, 
kun  meget  faa  undslupne,  Resten  dræbt.  Selve  Flaadens  Værdi  opgives  til 
omkring  300  Millioner  Kr.  Om  Tabet  paa  japansk  Side  vides  intet  paalide- 
ligt;  det  er  dog  efter  al  Sandsynlighed  ogsaa  betydeligt. 

Den  Søkamp,  som  nu  har  fundet  Sted,  er  den  første  Prøve  i  stor  Stil 
paa,  hvad  en  Søkrig  med  moderne  Panserskibe  betyder.  Den  viser — hvad 
man  kunde  vente  — ,  at  Ødelæggelsesmidlerne  er  langt  mere  udviklede  end 
Forsvaret.  Panserplademe  betyder  kun  lidt.  Det  Panserskib,  der  rammes  af 
en  Torpedo,  er  lige  saa  lidt  i  Stand  til  at  modstaa  den  som  noget  Træskib 
kunde  være.  Ødelæggelsen  er  større  og  pludseligere  i  den  moderne  Søkamp 
end  nogensinde  før.  Hvis  det  ikke  var  saa  ubegribelig  svært  for  Mennesker, 
der  sidder  inde  med  Magten,  at  handle  fornuftigt,  maatte  dette  kunde  føre 
til  en  Overenskomst  mellem  Magterne  om  at  holde  op  at  bygge  disse  Pan- 
serkolosser, hvortil  Aar  efter  Aar  Hundreder  af  Millioner  smides  ud,  blot 
for  at  de  kan  gaa  til  Bunds  i  Løbet  af  nogle  Timer,  hver  med  et  Tusind 
Mennesker.  — 

Det  almindelige  Indtryk,  da  Efterretningen  om  Slaget  for  gennem  Ev- 
ropa,  var  utvivlsomt:  Nu  maa  der  da  blive  Fred.  Alligevel  er  det  ikke 
saa  sikkert,  at  dette  sker.  De  Mænd,  som  bestemmer  Ruslands  Politik  har 
i  Krigens  Tid  vist  en  forstokket  Halsstarrighed  og  en  næsten  ufattelig  Ufor- 
stand. Det  nedarvede  krigerske  Æresbegreb,  der  er  en  af  de  mest  ulykke- 
bringende Vrangforestillinger,  der  nogensinde  har  drevet  Mennesker  til 
taabelige  og  slette  Handlinger,  har  aabenbart  et  uafrysteligt  Tag  i  Rus- 
lands Styrere.  Hidtil  har  de  vægret  sig  ved  at  slutte  Fred  uden  at  have 
faaet  Oprejsning  gennem  en  Sejr.  Det  er  ikke  umuligt,  at  de  vil  gøre  lige 
saa  nu.  De  kan  neppe  være  blinde  for,  at  hvad  der  er  tabt  er  uigenkalde- 
lig tabt,  men  endnu  kan  de  opretholde  Haabet  om,  at  det  ved  at  ofre  nye 
Titusinder  af  Menneskeliv  og  Hundreder  af  Millioner  kan  blive  muligt  at 
slutte  af  med  noget  der  ligner  en  Sejr  under  det  gamle  Omkvæd:  Æren 
er  frelst. 

I  Rusland  selv  vedblev  i  Maj  den  revolutionære  Gæring.  Arbejdernes  De- 

monstrationsdag,  den  1.  Maj,  gav  især  i  Polen  Anledning  til  blodige  Sam- 
mensted.  Zemstvorepræsentanter  holdt  trods  Forbud  Møde  i  Moskva  og 
gentog  Kravene  om  en  Fri  Forratning.  Regeringen  vedblev  at  svare  med 
halve  Indrømmelser,  hvis  praktiske  Værd  Foreløbig  er  meget  ringe.  Man 
har  gjort  Polakkerne  nogle  delvis  tvivlsomme  Indrømmelser,  man  har  lovet 
en  vis  Tolerance  overfbr  Se ktbe vægelse me  i  den  russiske  Kirke;  Gammel- 
troende  osv.  Men  en  virkelig  ForFatning,  det  eneste  der  kan  Frelse  Rusland 
ud  sF  det  for  hele  Folket  saa  ødelæggende  Styre,  som  nu  feres  derovre, 
synes  der  stadig  ikke  at  være  alvorlig  Tale  om. 

1  den   lille  nordFranske  By  Guise   lindes  et   ejendomme- 
J  ligt  kooperativt  Foretagende   der  betegnes   med  Ordet    „Famili- 
ære".   Det  er  et  ston  Støberi,  stiftet   1880  af  André  Godin. 
Kooperative  Forelagender   har  været   forsogt   under   flere  For- 
skellige Former.   Det  almindeligste  er,  at  Arbejdernes  Fagforenin- 
ger grunder  ProdukiionsForeninger.     Denne  Fremgangsmaade  an- 
vendes f.  Eks.  meget  i  Frankrig;    Millerand  var  som  Minisier 
ivrig    For   disse   ProduktionsForeningers  Fremme,   og  de   har  i  de 
sidste  Aar  virker  med  ikke  ringe  Held. 
En    anden  Form    er,    at    ForbrugsForeninger  grunder    ProduktJonsForeta- 
gender,  som  saaledes  faar  Kapital  og  Kundekreds  Fra  Forbrugerne.    I   Eng- 
land har  dette  været  forsøgt  med  gode  Resultater. 

Endelig  Hndes  der  kooperative  Foretagender,  hvor  Arbejdsgiveren  giver 
sine  Arbejdere  Del  i  Udbyttet,  saaledes  at  de  i  hans  Levetid  bliver  hans 
Medejere  og  efter  hans  Ded  overtager  Forretningen. 

Paa  denne  sidste  Maade  er  det,  al  Familistéren  i  Guise  er  ordnet. 
Om  dennes  ejendommelige  Grundlægger  og  hans  storstilede  Virksomhed 
bringer  „Social  TidskriFt"  en  Række  interessante  Oplysninger. 

Godin,    der  var  Søn   af  en   Kleinsmed,    maatte   allerede  tidlig  arbejde 

paa  Faderens  Smedje;  senere  Rk  han,  da  han  som  Haandværkssvend  kom 
paa  den  traditionelle  Rejse,  et  Indblik  i  den  Elendighed,  hvori  den  frem- 
trængende fabriksmæssige  Stordrift  havde  nedsænket  det  franske  Arbejder- 
proletariat,  og  han  lovede  sig  selv,  at  hvis  han  nogensinde  kunde  hæve 
sig  ud  af  Arbejdernes  Rækker,  vilde  han  gøre  hvad  han  kunde  for  at 
lefte  Arbejdet  ud  af  dets  Foniedrelsestilstand  og  gere  Arbejdernes  Liv 
lysere  og  værdigere.  Da  han  var  kommen  tilbage  til  sin  Fødeby,  arbejdede 
han  rastløs  paa  at  naa  sit  Maal,  og  det  lykkedes  ham  ved  en  praktisk  Op- 
findelse at  lægge  Grunden  tJl  en  hurtigt  opblomstrende  Fabrik. 

Alt  imedens  han  arbejdede  paa  at  udvikle  sin  Fabrik,  Fulgte  han  med 
megen  Interesse  Tidens  sociale  Bevægelser;    navnlig  sluttede  han  sig  med 


Begejstring  til  den  af  Fourier  dannede  .Falanstére-Skole".  Under 
den  økonomiske  Krise,  som  fulgte  efter  Revolutionen  i  1848  lykkedes  det 
Godin  Bl  undgaa  Arbejdsnedlæggelse  i  sin  Fabrik,  medens  Hundreder  af 
andre  industrielle  Foretagender  omkring  ham  gik  til  Grunde.  Derfor  und- 
gik han  ogsaa  den  Forvisningsdom,  som  under  den  politiske  Reaktion 
ramte  hans  Meningsfæller.  Han  fulgte  med  spændt  Forventning  et  Forsag, 
som  disse  gjorde  paa  i  Texas  at  oprette  en  Koloni  efter  Fouriers  Prin- 
ciper; han  satte  selv  100,000  Francs  i  Foretagendet.  Men  det  mislykkedes 
ganske.  Dette  skræmmede  ham  dog  ikke;  han  besluttede  nu  selv  at  gere 
et  Forsøg,  og  i  1859  lagde  ban  Grundstenen  til  det  første  Arbejderpalads 
,en  Familistére",  hvorefter  senere  hele  Foretagendet  opkaldtes.  Det  var 
Godins  Maal  at  højne  og  forberlige  Arbeidet.  Men  dette  kunde  ikke  ind- 
tage sin  retmæssige  Plads,  mente  han,  om  ikke  alle  de,  som  arbejdede  sam- 
men, samtykkede   i  at   betro  Ledelsen   til    den   som   virkelig  fortjente  den. 

samt  i  at  hver  enkelt  modtog  en  Len,  som  netop  svarede  til  hans  Bidrag  til 
det  fælles  Værk. 

God  in  hidsaa,  al  hvis  Arbejderne  skulde  følge  denne  Regel,  maatte 
de  ferst  have  en  høj  intellektuel  og  moralsk  Kultur,  som  kun  kunde  naas 
under  bedre  materielle  Vilkaar.  Derror  lod  han  Tørst  Indflydelsen  og  Magten 
gaa  over  til  Arbejderne  lidt  eFter  lidr,  efter  at  de  gennem  bedre  økono- 
misk Stilling  og  større  aandelig  Udvikling  var  Torberedte  dertil.  Da  Godin 
døde  1888  efterlod  han  den  Del  aF  sin  Formue,  som  han  kunde  disponere 
over  i  Følge  fransk  Lov,  o:  Halvdelen,  til  Foreningen  „Familistéren". 
Hans  Hustru  siod  efter  hans  Død  nogen  Tid  i  Spidsen  for  den  store  ^'irk- 
somhed,  men  hun  trak  sig  siden  tilbage  for  at  hellige  sig  til  Udgivelsen  af 
hans  efterladte  Skrifter. 

I  et  smilende,  frugtbart  Landskab,  der  gennemstrømmes  af  Floden  Oise, 
ligger  Familist^rens  kæmpemæssige  Kompleks  af  Arbejderboliger :  5 
store  Bygninger,  omgivne  af  Parker  og  Haver  omtrent  200  Meter  fra  Fa- 
brikerne.     I    den   største  af  disse  Bygninger,    Palais   Social,    bor    1200 


Personer,  og  desuden  rummer  den  en  Del  Butiker.  Dette,  at  alle  Arbej- 
derne skulde  bo  sammen,  udgjorde  en  Del  af  Godins  sociale  Program. 
Foruden  at  den  enkelte  derved  sparede  Arbejde,  mente  han  ogsaa,  at  han 
derigennem  kunde  bringe  Menneskene  nærmere  sammen  og  udjævne 
Klasseforskellen  ved  at  Over-  og  Underordnede  boede  Dør  om  Der.  Selv 
boede  han  til  sin  Død  i  Palais  Social. 

Portene,  som  staar  aabne  Nat  og  Dag,  fører  ind  til  en  asfalteret 
Gaard,  der  er  overdækket  med  Glastag.  Langs  Husene  strækker  sig  3 
Rækker  Balkoner,  der  tjener  som  en  Slags  hængende  Gader.  Gaarden  er 
et  Samlingssted  for  Familist^rens  Beboere,  hvor  de  smelter  sammen  til 
een  stor  Familie.  Den  er  særdeles  anvendelig  ved  festlige  Lejligheder.  Al 
Renligholdelse  af  Trapper,  Balkoner  osv.  saavelsom  Belysningen  besørges 
af  Foreningen.  Vandledning  findes  i  hver  Bolig  og  store  Vandcistemer  i 
hver  Bygning  skærmer  Familistéren  mod  Brandfare,  Boligerne  bestaar 
sædvanlig  af  to,  tre  Værelser,  hvoraf  et  vender  mod  Gaarden  og  et  mod 
den  aabne  Plads,  saa  a(  Udluftning  let  kan  ske.  Lejen  er  gennemsnitlig 
5  6  6  Francs  pr.  Værelse  om  Maaneden.  Hjemmene  er  alle  prægede  af 
Sans  for  Hygge  og  Pyntelighed,  som  vidner  om,  at  Beboerne  har  en  inden- 
for Arbejderklassen  priviligeret  Stilling.  Særlig  godt  er  der  sørget  for 
Børneopdragelsen.    Der  findes  et  Hjem    for  spæde  Børn  og  en  Børnehave. 

Bernenes  Bygnfng  ligger  paa  et  landligt  og  solrigt  Sted ;  den  er  Torbundet 
med  Palais  Social  ved  en  glasdækket  Gang.  Derhen  kan  Børn  paa  over 
14  Dage  bringes,  og  de  kan  blive  der  hele  Dagen.  Det  staar  Mødrene 
frit  for  at  besøge  og  hente  dem,  naar  de  vil.  Hjemmet  for  spæde  Børn  ger 
et  særlig  pynteligt  Indtryk  med  sine  lysmalede  Vægge  og  sine  lange  Rækker 
af  hvide  Vugger.  Disse  er  sf  en  særdeles  praktisk  Konstruktion.  De  be- 
staar  af  en  Ramme,  paa  hvilken  der  bindes  en  Pose  af  lyst  Bolster.  Denne 
fyldes  halvt  med  groft  Klid,  som  erstatter  en  Madras,  og  som  stadig  kan  bort- 
kastes og  fornyes.  Adskilt  fra  Vuggestuen  ved  en  Glasvæg  findes  en  An 
Børnehave,  hvor  de  noget  større  Børn  kan  tumle  sig  under  fornødent  Tilsyn, 
Saavidt  mulig  tilbringer  de  Dagen  under  aaben  Himmel  paa  de  solbeskin- 
nede Græsplæner.  Børnene  skal  i  Felge  Foreningens  Love  gaa  i  Skole 
til  de  er   14  Aar.   Flertallet  af  de  mandlige  Elever  bliver  efter  endt  Skole- 


gang Arbejdere  ved  Fabriken;  men  de  mest  begavede  kan,  hvis  de  ensker 
det,  studere  videre  ved  højere  Læreanstalter,  hvilket  betales  af  et  særskilt 
Fond.     Af  Pigerne   gaar  en  Del  til  Seminarierne. 

Indenfor  Familistgrens  Omraade  drives  en  blomstrende  kooperativ 
Handelsvirksomhed,  Butikkerne  ligger  saaledes,  at  de  er  tilgængelige  fra 
Gaarden  i  Beboelsesbygningens  Kælderetage. 

Skent  Foreningsmedlemmerne  ikke  paa  langt  nær  udelukkende  handler 
i  Familistérens  Butikker,  har  disse  dog  en  aarlig  Omsætning  paa  ca. 
950,000  Francs  og  en  Nettofortjeneste  af  ca.  100,000  Francs.  Familisti- 
rens  Konsum tionsforening  adskiller  sig  fra  andre  lignende  Foretagender 
derved,  at  Kapitalen  ikke  indskydes  af  Kunderne  selv  som  Individer;  det 
er  Foreningen,  Familistéren,  som  forsyner  Handelsforretningen  saavelsom 
Fabriksdriften  med  Kapital. 

Ved  Bredden  af  Oise  ligger  den  store  Bade-  og  Vaskerianstalt.  Foruden 
et  stort  Koldtvandsbassin,  hvor  Skoleungdommen  faar  Undervisning  i  Svøm- 
ning, findes  alle  Slags  varme  Bade  for  raske  og  syge.  I  den  store  Vaskeri- 
anstalt  raader   hver  Arbejderhustru   over   to  Vaskekar  og  kan  frit  anvende 

Hlie  de  Redskaber,  der  foreHndes.  Ligeledes  Hndes  store  Terreniin  og 
Torrepladser,  saa  Familierne  undgaar  den  skadelige  Tøjterring  i  Hjemmet.  — 
1  Jernstøberiet  Fabrikeres  alle  Slags  Jerngenstande ;  Modellernes  Antal 
naar  optil  2000.  Hemmeligheden  ved  det  storartede  Opsving,  Firmaet  André 
God  in  tog,  laa  i,  at  der  stadig  fremstilledes  en  Mængde  ny  Modeller.  For 
ikke  at  svigte  denne  Tradition,  har  man  udsat  Præmier  for  Opfindelser  og 
Forbedringer,  og  Arbejderne,  der  har  en  levende  Forstaaelse  af,  at  Fore- 
tagendet kun  kan  blomstre,  naar  Varerne  er  første  Klasses,  er  yderst  pligt- 
opfyldende og  interesserede  i  Arbejdet.  Arbejdet  betales  pr.  Stk.  og  der 
arbejdes  10  Timer  daglig.  Lønningerne  udgør  2  Millioner  Francs  aarlig. 
Lennen  har  været  i  stadigt  Stigende,  hvilket  beviser  det  ugrundede  i  Paa- 
standen  om,  at  Arbeidemes  Delagtighd  i  Fortjenesten  nødvendigvis  maa 
medføre    en  Nedgang   i  Lønnen.     De  10  hø)st  lønnede  Arbejdere  havde  i 

1880   en  daglig  Gen nemsn i tsfortj eneste  af  6,15  Francs;    elleve  Aar  senere 
var  den  8,41  Francs. 


Da  Godtn  gav  sine  Medarbejdere  industrielt  Selvstyre,  var  han  ikke 
blind  for,  at  dette  var  et  dristigt  Eksperiment.  Derfor  sørgede  han  for  at 
Forvaltningen  kun  blev  betroet  til  Folk,  der,  selv  om  de  manglede  en 
systematisk  Uddannelse,  dog  havde  en  rig  Erfaring.  Han  vilde,  at  Deltagel- 
sen i  Styrelsen ,  med  tilsvarende  større  Andel  i  Foretagendets  Udbytte, 
skulde  udgøre  Belønning  for  Dygtighed  og  PligtopFyldelse.  Arbejderne  blev 
derfor  efter  Tjenestetid  og  Dygtighed  delt  i  4  Klasser,  der  har  forskellig 
Indflydelse  paa  Foreningens  Ledelse  og  forskellige  Indtægter  deraf.  Arbej- 
derne og  Funktionærerne  er  faktisk  Ejere  af  hele  Aktiekapitalen,  der  i 
Overdragelseskontrakten  af  1880  sattes  til  4,600,000  Francs. 

Godin  skænkede  ikke,  men  overlod  sine  Medarbejdere  alt,  hvad 
der  indbefattedes  i  Ejendomsretten  til  Foretagendet  paa  det  bestemte  Vil- 
kaar,  at  Nettofortjenesten  ikke  skulde  uddeles  kontant  til  de  respektive 
Andelshavere,  men  kapitaliseres  i  Form  af  Aktier.  Paa  den  Maade  foregik 
en  aarlig  Afbetaling  af  den  Gæld,   hvori  Firmaets  Indehavere  stod   til  den 

forrige  Ejer.  Det  fastsattes  endvidere,  at  naar  den  oprindelige  Kapital  i  sin 
Helhed  var  udbetalt,  skulde  alligevel  F.ordelingen  af  Overskuddet  i  Form  af 
Akfier  vedblive;  men  de  ældste  Aktier  skulde  efter  Tur  indløses  og  nye 
udstedes  til  yngre  Andelshavere.  Takket  være  denne  simple  og  dog  sind- 
rige Ordning,  har  hver  Arbejdergeneration  efterhaanden  faaet  Andel  i 
Etablissementet  i  Forhold  til  den  Fortjeneste,  den  gennem  sit  Arbejde  har 
frembragt. 

God  in  havde  ordnet  Forsikringsvæsenet  paa  bedste  Maade.  Ejendom- 
melig for  Familistéren  er  den  saakaldte  Nødhjælpsforsikring.  Den  yder 
Hjælp  til  de  lavest  lønnede  Arbejdere  i  saadanne  Tilfælde,  hvor  Familie- 
faderens Indtægter  ikke  naar  det  Eksistensminimum,  som  Foreningen  har 
fastsat,  nemlig  1  Franc  pr.  Dag  for  voksne,  25 — 75  cm.  for  Børn.  Dette 
opfattes  ikke  som  Velgørenhed  men  som  en  Ret  ud  fra  den  Betragtning, 
at  alle  Mennesker  har  Ret  til  Livet  og  følgelig  til  Føde,  Klæder,  Bolig, 
Undervisning  osv. 

Godins  Navn  er  mærkelig  nok  kun  lidet  kendt  selv  indenfor  Frank- 
rigs Grænser.  En  af  hans  Biografer  siger  om  ham:  „Havde  Godin  været 
Advokat  eller  en  middelmaadig  Digter,  som  havde  anvendt  sin  Formue  til 
at  underholde  Publikum  med  sin  Personlighed,  vilde  han  være  blevet  en 
af  Frankrigs  mest  berømte  Sønner.  Men  han  handlede  i  Stedet  for  at 
tale.  Den  Mand  som  skrev  „Le  Gouvernement**  holdt  sig  ikke  for  god 
til  at  konstruere  en  Seng  til  sine  Arbejderes  Børn.'' 


Vor  Grundlov« 

Af  P.  Munch. 


Tale  i  Herthadalen  5.  Juni.  . 

Den  Grundlov,  vi  Venstremænd  fejrer  i  Dag,  det  er  ikke  den, 
hvorunder  vi  lever,  men  den  vi  en  Gang  har  haft  og  som  vi  haaber 
at  genvinde  fornyet  og  forynget:  Junigrundloven. 

1  en  lykkelig  Tid  blev  denne  til.  Til  daglig  er  Mennesker  saa  trsEsge. 
De  gaar  omkring  og  tænker  ikke  paa  stort  andet  end  deres  egne  Sager, 
og  finder  de  et  og  andet  galt  i  Statens  Forhold,  saa  siger  de  til  sig 
selv:  Aa  hvad,  saadan  har  det  jo  altid  været,  det  er  der  vist  ikke  noget 
at  gøre  ved,  saadan  vil  det  altid  blive  ved  at  være.  Men  det  hænder 
en  Gang  imellem,  at  der  stryger  et  frisk  Pust  ind  over  Landet.  Det 
hele  Folk  rejser  sig  i  Begejstring  for  at  fjerne,  hvad  der  har  samlet 
sig  op  i  vort  Samfund  af  Uret  og  af  Taabelighed,  for  at  holde  en  stor 
Udrenselsesfest,  hvor  alt  Ukrudtet  rykkes  op  med  Rode.  1  saadanne 
Tider  skaber  man  nye  Love,  skrevne  som  den  menneskelige  Fornuft 
og  Retfærdighedsfølelse  tilsiger  det.  Da  nøjes  man  ikke  med  hist  og 
her  at  sætte  en  Lap  paa  de  gamle  Love. 

I  en  saadan  benaadet  Stund  blev  Junigrundloven  til.  Store  og  gode 
Mænd  var  Folkets  Førere  i  Arbejdet  for  den.  Der  var  den  Mand,  som 
skrev  den  nye  Grundlov,  Føreren  blandt  Førerne:  Monrad,  han  om 

hvem  A.  D.  Jørgensen  har  sagt,  at  han  var  som  Kong  Saul  et  Hoved 
højere  end  ah  Folket.  Der  var  de  to  lovkloge  Mænd,  den  milde,  bøje- 
lige Hall  og  den  urokkelige  Krieger,  der  var  den  store  Taler,  hvis 
flammende  Ord  havde  vakt  baade  Frihedsfølelsen  og  Nationalfølelsen  i 
vort  Folk:  Orla  Lehmann,  der  var  Bondevennernes  tre  folkekære  Høv- 
dinge: B.  Christensen,  I.  A.  Hansen  og  Tscherning.  Der  var  sidst  men 
ikke  mindst  den  mægtige  Forkæmper  for  aandeligt  Frisind:  Grundtvig. 

Og  en  god  Grundlov  blev  det.  Klar  og  ligetil,  helstøbt  fra  den  før- 
ste Linje  til  den  sidste.  Her  stod  Folkestyret  ikke  blot  paa  Papiret. 
Det  var  levende  Virkelighed.  Folketing  og  Landsting  fremgik  begge  af 
Folket,  af  den  almindelige  Valgret.  Landstinget  var  ikke  til  for  at  værne 
Særinteresserne  mod  Almeninteresserne.  Det  skulde  om  fornødent  give 
Folketinget  Lejlighed  til  at  tænke  sig  om  en  Gang  imellem;  det 
skulde  ikke  være  en  Hindring  for  Gennemførelsen  af  Folkeviljen.  Som 
Hjælpere  for  hinanden  i  det  fælles  Arbejde  for  Folkets  Sag  stod  de  to 
Ting. 

Derfor  skete  der  noget  under  den  Grundlov.  De  store  Oprydnings- 
tider er  sjeldne.  Vi  havde  haft  en  saadan  i  Aarene  mellem  1784  og 
1807,  grundig  og  omfattende  som  faa.  Det  kan  i  Sandhed  siges,  at  da 
skabtes  et  nyt  Danmark,  da  lagde  kloge  Mænd  Grunden  til  det  Dan- 
mark, vi  nu  lever  i.  Siden  var  der  sket  et  lille  Tilløb  1838 — 41  efter 
Stændernes  Indførelse.  Nu  kom  efter  Grundlovens  Givelse  en  ny  Re- 
formæra med  gode,  dristige,  gennemgribende  Love.  Den  varede  fra 
1849  til  1863,  kun  afbrudt  i  tre  Aar,  1852—54,  da  vi  paa  Grund  af 
udenrigspolitiske  Forhold  havde  et  Højreministerium. 

Der  blev  større  Lighed  mellem  Landets  Borgere.  Allerede  før  Grund 
loven  blev  færdig,  fjernedes  ved  den  almindelige  Værnepligt  det  Under- 
klassestempel, som  hidtil  havde  klæbet  ved  Bonden  fordi  kun  han  „maatte 
springe  Soldat"*.  Den  Skattefrihed,  som  hidtil  havde  gjort  Herreman- 
dens Jord  til  „fri  Jord**  i  Modsætning  til  Bondejorden,  hævet  .Herre- 
manden 'op  i  en  helt  højere  Klasse,  forsvandt.  Hoveriet  bragtes  saa 
godt  som  ud  af  Verden,  Fæstevæsnet  indskrænkedes  og  fik  rimelig 
Form. 

Der  blev  økonomisk  Frihed.  Indtil  da  gjaldt  Lavstvangen.  Byerne 
havde  saa  godt  som  Eneret  paa  Handel  og  Haandværk;  paa  Landet 
maatte  der  kun  være  et  og  andet  Haandværk,  som  man  syntes  hørte 
til  der  ude.  Der  maatte  kun  laves  den  Slags  Ting,  som  Bønder  brugte: 
Bøndersko  og  Vadmelstrøjer.  Herremænd  og  Præster  og  andre  pæne 
Mennesker,  de  maatte  hente  deres  Sager  i  Byen.  Og  i  Byerne  maatte 
ingen  Haandværkere  nedsætte  sig,  uden  at  faa  Lov  til  det  af  dem,  der 
var  der  i  Forvejen.  Var  der  10  Skomagere  i  Roskilde  og  kom  der  en 
11.  til  Byen,  saa  maatte  han  bede  de  10  om  Lov  til  at  sælge  sine 
Sager;  og  de  sagde  for  det  meste  Nej;  de  syntes,  der  var  nok  i  For- 
vejen; til  Nød  kunde  man  klage  til  Borgmesteren,  men  han  syntes  for 
det  meste  ogsaa,  at  det  kunde  godt  slaa  til  med  dem  der  var. 

Al  denne  Tvang  hævedes,  og  den  Næringsfrihed,  vi  nu  kender, 
indførtes.  Borgerne  jamrede  og  klagede  sig;  Købstæderne  vilde  forar- 
mes, ja  helt  forsvinde  paastod  de.  Det  gik  anderledes.  Netop  fra  denne 
Lov  begyndte  den  store  Opgangstid  for  dem;  baade  Holbæk  og  Ros- 
kilde har  næsten  fordoblet  deres  Indbyggertal  siden  da,  andre  Byer  er 
gaaet  endnu  stærkere  frem,  og  det  til  Trods  for,  at  de  store  Stations- 
byer samtidig  er  opstaaet. 

Ogsaa  andre  Baand  paa  Næringsfriheden  fjernedes.  Man  havde  ind- 
til da  noget,  man  kaldte  Konsumtion  eller  Accise.  Omkring  hver  By 
skulde  der  være  et  Gærde,  som  der  ingen  Laager  maatte  være  i;  man 
maatte  kun  komme  ind  i  Byen  gennem  de  4  Porte  og  førte  man  Varer 
til  Byen,  saa  skulde  man  betale  en  Afgift  til  en  Mand,  der  stod  ved 
Porten  og  passede  paa.  Folk  snød  sig  fri  for  denne  Afgift,  saa  godt  de 
kunde;  der  kom  mangt  et  Faar  og  mangt  et  Svin  gennem  den  ube- 
hagelige Port  begravet  i  et  Hølæs  som  en  Gang  Gustav  Vasa;  og  var 
der  ingen  Laager  i  Gærdet,  saa  vrimlede  det  med  Huller.  Det  hele  var 
til  stort  Besvær  og  ringe  Fornøjelse.  Alt  dette  ophørte  nu. 

Toldloven  forandredes.  Der  havde  været  et  Mylder  af  smaa  besvær- 
lige Toldafgifter,  og  der  havde  været  de  mest  indviklede  Satser.  Nu  sam 
ledes  Afgiften  paa  forholdsvis  faa  Ting;  der  kom  Orden  og  Mening  i 
det  og  Beskyttelsen  formindskedes  i  hvert  Fald  noget,  altsammen  ved 
Loven  af  1863.  Det  er  denne  ærværdige  Lov  vi  har  at  trækkes  med 
den  Dag  i  Dag.  Den  er  ikke  god,  men  den  de  havde  i  Forvejen  var 
værre. 

Der  kom  en  hidtil  ganske  ukendt  Orden  og  Sparsommelighed  i  Fi- 
nanserne. Skattelovgivningen  forbedredes  betydelig.  Den  mærkelige 
Demoralisationsanstalt,  som  hed  Tallotteriet,  forsvandt.  Alle  var  enige 
om,  at  det  gjorde  Ulykker;  Folk  var  som  vilde  efter  at  komme  derhen  og 
sætte  deres  Penge  til;  Kontorfolk  stjal  fra  deres  Principaler,  Embeds- 
mænd fra  Staten  for  at  kunne  spille  der.  Der  er  Eksempel  paa,  at  en 
Kasserer  ved  det  kongelige  Teater  efterhaanden  stjal  150000  Kr.  af 
Teatrets  Kasse  for  at  spille  derp  væk;  da  det  blev  opdaget  erklærede 
han,  at  det  var  der  jo  ikke  noget  at  sige  til;  han  havde  kun  taget  af 
den  ene  kongelige  Kasse  og  lagt  i  den  anden.  Men  saa  skadelig  Tal- 
lotteriet virkede,  saa  var  det  dog  ikke  til  at  komme  af  med  under  Ene- 
vælden; det  gav  Statskassen  Penge,  hed  det,  som  det  nu  hedder  til 
Forsvar  for  Klasselotteriet.  Først  da  Grundloven  var  kommet,  slap  vi 
for  Tallotteriet.  —  Desuden  fik  vi  en  anden  økonomisk  Reform  af  den 
mest  uberegnelige  Betydning:  Embedsmændenes  Overgang  fra  Sportel- 
lønning til  fast  Lønning. 

Den  aandelige  Frihed  førtes  et  stort  Skridt  fremad.  Det  Løfte  om 
Religionsfrihed,  Grundloven  gav,  blev  nogenlunde,  om  end  ogsaa  kun 
nogenlunde,  opfyldt.  Vi  fik  borgerligt  Ægteskab  i  den  indskrænkede 
Form,  vi  siden  ikke  er  naaet  ud  over.  Forpligtelsen  til  at  lade  Børn 
døbe  ophørte;  blot  en  halv  Snes  Aar  før  havde  det  været  saaledes,  at 

man  i  København  lod  Politiet  hente  Baptisternes  Børn  og  slæbe  dem 
i  Kirke  til  Daab  efter  Ordre  af  Sjællands  høje  Bisp,  Mynster.  Inden- 
for Folkekirken  skabtes  lidt  Frihed  ved  Loven  om  Sognebaandsløsning. 
Folkeskolen  forbedredes  i  høj  Grad. 

Og  endelig  forsvandt  Pressecensuren  med  al  den  Tvang  og  al  den 
Taabelighed,  som  knyttede  sig  dertil;  vore  journalister  fik  Lov  til  at 
skrive,  uden  at  Politiet  skulde  se  deres  Artikler  igennem. 

Selv  Kvinderne  glemte  man  ikke.  Det  havde  hidtil  været  Lov,  at 
en  Søster  kun  arvede  halvt  saa  meget  som  en  Broder;  Sagnet  fortæller, 
at  det  var  Svend  Tveskæg,  som  af  sær  Naade  skænkede  Kvinderne 
denne  Ret,  fordi  de  havde  købt  ham  løs  fra  Jomsborg.  Før  hans  Tid 
havde  de  slet  ingen  Arv  faaet.  Nu  skete  det  første  afgørende  Skridt  til 
at  anerkende  deres  Ligeret  med  Mændene;  de  fik  lige  Arveret  med 
dem.  Dertil  koni  Fuldmyndighed  for  ugifte  Kvinder. 

I  Kommunerne  udvikledes  betydelig  det  Selvstyre,  som  var  grund- 
lagt i  Stændertiden. 

Og  Haand  i  Haand  med  denne  politiske  Fremskridtslovgivning  gik 
et  stort  praktisk  Lovgiverarbejde.  Vi  fik  Brandlove,  Bygningslove, 
Sundhedslove,  alle  af  grundlæggende  Art.  Frimærkesystemet  indførtes. 
Telegrafen  ligesaa,  et  omfattende  Jernbanenet  skabtes  o.  s.  v.  o.  s.  v. 

Saaledes  kunde  der  føjes  Lov  til  Lov,  alle  betydningsfulde.  Meget 
af  det  tilfredsstiller  os  ikke  nu.  Men  i  Forhold  til  det,  man  havde  før, 
var  det  mægtige  Fremskridt.  Sammen  med  den  Omvæltning,  selve  det 
nye  Forfatningsliv  skabte,  betød  det  en  virkelig  Grundforbedring  af  det 
danske  Samfund. 

Og  alt  dette  skete  i  Løbet  af  14  Aar,  endda  med  3  Aars  Afbrydelse. 
Og  hvilke  14  Aar  var  det!  Ikke  en  fredelig  Tid,  hvor  man  kunde  lov- 
give i  Ro  og  Mag.  Men  en  Tid,  der  begyndte  under  Vaabenlarm,  og 
som  fra  først  til  sidst  var  opiyldt  af  ydre  Vanskeligheder.  Bestan- 
dig maatte  vore  Styrere  feste  deres  Tanker  ved  de  Farer,  der  truede 
udefra;  det  maatte  optage  dém  langt  mere  end  den  indre  Lovgivning. 
Vi  havde  uendelige  Tvistigheder  med  Tyskland ;  vi  maatte  lave  de  mest 
indviklede  Fællesforfatninger,  der  paa  enhver  Maade  besværliggjorde 
vort  Forfatningsliv.  Men  trods  alt  dette  virkede  Junigrundloven  støt  og 
sikkert.  Kun  en  Gang  forsøgte  et  Ministerium  at  sætte  sig  ud  over  den. 
Det  var  Ministeriet  Bluhme-Ørsted,  det  konservative  Ministerium,  som 
var  blevet  til  efter  Kejser  Nikolajs  Ønske.  Det  mislykkedes.  Folketinget 
anlagde  Rigsretssag,  og  baade  Folketing  og  Landsting  vedtog  en  energisk 
Mistillidsadresse.  I  Folketinget  fik  denne  90  Stemmer  mod  1 ;  den  ene, 
det  var  Grundtvig,  som  ikke  syntes,  at  Adressen  var  grov  nok.  I 
Landstinget  vedtoges  den  samme  Adresse  med  41  mod  2.  Saa  opløste 
Ministeriet  Folketinget;  men  det  blev  slaaet  overalt  og  maatte  gaa  sin 
Vej.  Grundloven  var  frelst,  og  siden  anfægtede  ingen  den  i  Frederik 
Virs  Tid. 

Saaledes  er  Junigrundlovens  Historie  eet  stort  Vidnesbyrd  om,  at  det 

var  en  ypperlig  Grundlov.  Med  den  kunde  der  styres,  med  den  kunde 
der  lovgives;  under  den  gik  vort  Samfund  frem. 

Hvor  helt  anderledes  er  ikke  alt,  naar  vi  vender  os  til  den  Grund- 
lov af  1866,  hvorefter  vi  nu  styres.  Allerede  dens  Oprindelse  satte  den 
hæsligste  Skamplet  paa  den.  I  to  Aar  stredes  man  om  Rigets  Forfat- 
ning lige  efter  Nederlaget  i  1864.  Folket  var  nedbrudt;  det  var  gaaet 
til  Krigen  i  1864  i  Tro  paa  Sejren;  Digterne  havde  sunget  og  Talerne 
talt  om  Guds  Hjertefolk,  om  det  lille  tapre  Danmark,  som  Gud  slet  ikke 
kunde  undvære;  de  ældre  blandt  Dem  vil  huske,  hvorledes  næsten  alle 
tænkte  sig,  at  hver  Dansker  kunde  jo  nok  tage  i  alt  Fald  nogle  Tyskere 
paa  sin  Samvittighed.  Saa  brast  det  hele  Dannevirkenatten,  og  vi  gik 
fra  Nederlag  til  Nederlag  indtil  det  triste  Budskab  til  sidst  lød  ud  over 
Landet,  at  nu  var  det  forbi,  Sønderjylland  var  tabt.  Da  brød  Haabet 
sammen  i  vort  Folk.  Det  mistede  for  en  Stund  Troen  paa  sig  selv.  I 
denne  Mismodets  Stund  blev  Grundloven  af  1866  til.  Det  er  helt 
uhyggeligt  at  se,  hvorledes  Overklassens  Mænd  herhjemme  styr- 
tede til  straks  efter  Krigen  for  at  prøve,  om  det  ikke  kunde  lykkes  at 
røve  fra  Folket  det  Selvstyre,  som  var  vundet  i  1849.  Det  lykkedes 
den  Dag,  da  Grev  Frijs  vandt  I.  A.  Hansen.  Denne  var  den  Gang  en 
knækket  Mand,  indviklet  i  de  ødelæggende  Pengeaffærer,  der  blev  hans 
Ulykke;  Greven  gav  ham  gode  Løfter,  som  efter  de  Samtidiges  Vidnes- 
byrd siden  indløstes  med  klingende  Mønt.  Vist  er  det,  at  de  blev  enige 
om  den  Grundlov,  vi  nu  har.  Dermed  var  Flertallet  vundet;  Tilliden 
til  I.  A.  Hansen,  den  gamle  Fører,  var  stor  i  Venstre;  han  drog  saa 
mange  med,  som  behøvedes. 

Saa  fik  vi  da  den  nye  Grundlov.  Uklar  og  selvmodsigende  er  den.  Vi 
beholdt  junigrundlovens  Folketing.  Men  i  Stedet  for  det  folkelige  Landsting 
skabtes  et  Gods-  og  Pengearistokratiets  Ting,  hvis  Flertal  beherskes  af 
1100  større  Godsejere,  som  ude  paa  Landet  vejer  2—300,000  alminde- 
lige Vælgere  op,  og  en  Snes  Tusind  Højstbeskattede  i  Byerne,  hvoraf 
hver  enkelt  er  omtrent  ligesaa  meget  værd  paa  Valgdagen  som  10 
almindelige  Borgere. 

Der  er  endnu  Mennesker  til,  endogsaa  blandt  dem,  som  ikke  hører 
til  de  20000,  der  forsvarer  dette.  De  er  jo  de  rigeste,  siger  de,  de  be- 
taler mest  Skat,  saa  maa  de  da  ogsaa  have  mest  at  sige.  Intet  er 
urimeligere.  Det  er  Samfundet,  der  har  skænket  disse  Mennesker 
bedre  økonomiske  Kaar  end  andre.  Kun  faa  af  dem  har  deres  Rig- 
domme i  første  Række  i  Kraft  af  større  Flid  og  større  Dygtighed.  De 
fleste  fik  dem  ved  Arv  eller  Held,  adskillige  ved  mindre  tiltalende  Midler. 
Alle  er  de  kun  rigere  end  andre,  fordi  Samfundets  Love  gør  det  mu- 
ligt for  nogle  Mennesker  at  tage  et  betydeligt  Tal  af  deres  Medmenne- 
sker i  deres  Tjeneste,  lade  dem  arbejde  for  sig  og  sige  til  dem:  „Ar- 
bejd for  mig,  frembring  Værdier,  saa  skal  du  faa  en  Del  af  Udbyttet, 
men  jeg  tager  ogsaa  min  Del  af  det,  som  skabtes  ved  dit  Arbejde.** 
Samfundet  er  det,  der  har  skænket  vore  Rige  de  Rigdomme  de  har. 

Saa  skulde  det  oven  i  Købet  give  dem  mere  Valgret  end  andre?  Hvor- 
for i  Alverden?  Kan  de  Rige  ikke  gennem  den  økonomiske  Stilling 
de  har,  skaffe  sig  Indflydelse,  saa  fortjener  de  den  ikke.  Var  der  nogen, 
man  burde  give  mere  Valgret  end  andre,  saa  var  det  da  snarere  de 
Fattigfolk,  for  hvem  Stemmesedlen  er  det  bedste  Middel  til  at  hæve 
sig  op  af  Elendigheden. 

Landstinget  er  skabt  til  at  værne  Overklassens  Særinteresser  og  til 
at  være  uenig  med  Folketinget.  Og  det  har  trolig  løst  begge  disse  Op- 
gaver. Grundloven  stiller  overfor  hinanden  to  stridbare,  uensartede  Ting. 
Men  den  giver  ingen  udtrykkelig  Bestemmelse  om,  hvilket  af  dem,  der 
skal  have  sin  Vilje,  naar  de  er  uenige.  Følgen  maatte  blive  et  uendelig 
haabløst  Kævl  om  §  11  og  §  13,  §  25  og  §  49  og  om  mange  andre 
Paragrafer.  Paragraferne  om  de  kongevalgte  har  vi  jo  endnu  til  Gode. 

Og  De  ved,  at  de  Spirer  til  Uenighed,  som  var  nedlagt  i  denne 
Grundlov,  har  vokset  frodig.  Det  gik  lige  akkurat  taalelig  i  4  Aar.  Saa 
drev  vi  ind  i  den  Forfatningskamp,  der  varede  til  1901.  De  husker,  hvor- 
ledes den  førtes:  Visnepolitik  og  Finanslovsnægtelse  paa  den  ene  Side, 
Provisorier  og  kgl.  Resolutioner  paa  den  anden.  Forfatningen  sprængt. 
Grundloven  i  Ruiner,  al  Magt  i  Hoffets  og  Landstingets  Hænder. 
Tænk  Dem  f.  Eks.  tilbage  til  de  bevægede  Maaneder  fra  April  til  Ok- 
tober 1885,  om  De  vil  have  et  Indtryk  af,  hvilke  Tilstande  en  Grund- 
lov som  den  nuværende  kan  føre  til. 

Det  begyndte  med,  at  Regeringen  sendte  Landsting  og  Folketing, 
der  ikke  kunde  enes  om  Finansloven,  hjem  begge  to  for  saa  ganske 
rolig  selv  at  tage  Styret.  Ved  den  provisoriske  Finanslov  bevilgede  Hr. 
Estrup  og  hans  Fæller  sig  selv,  hvad  de  havde  Lyst  til. 

Vi  stod  den  Dag  ved  Revolutionens  Rand.  Der  var  ikke  saa  helt 
faa  i  København,  som  gik  ud  med  deres  Revolver  i  Lommen  i 
den  Tro,  at  de  vilde  faa  Brug  for  den  før  Aften.  Soldaterne  var  sam- 
lede i  Kasernerne,  Patroner  var  udleverede  o.  s.  v.  Men  Venstres  kloge 
Førere  hindrede  et  Udbrud.  De  gav  ikke  det  Kampsignal,  som  saa 
mange  ventede.  Soldaterne  fik  ikke  Brug  for  deres  Patroner. 

Saa  fulgte  en  livlig  Sommer.  Riffelforeningernes,  Skattenægtelsernes, 
de  mægtige  Protestmøders  Sommer.  Overalt  var  Folket  i  Bevægelse, 
fyldt  af  den  dybeste  Harme  over  Forfatningsbrudet.  Og  overalt  an- 
vendte Magthaverne  deres  Myndighed  med  haard  Haand.  Det  regnede 
med  Processer.  De  husker  Processen  mod  Berg  og  de  to  Mænd,  der 
hjalp  en  Herredsfoged  ovre  i  Holstebro  ned  ad  Talerstolen.  Eller  Pro- 
cessen mod  en  Karl  og  en  Højskolepige,  der  støvede  en  Buste  af 
Kongen  saa  forsvarlig  af,  at  den  gik  i  Stykker.  Det  kostede  den  ene  4 
Maaneders,  den  anden  3  Maaneders  Fængsel. 

Og  saa  sluttede  det  hen  paa  Efteraaret  med  Attentatet  paa  Estrup, 
med  nye  Provisorier  om  Gendarmer,  mere  Politi  og  nye  Straffepara- 
grafer.  Med  Rette  har  en  fransk  Historiker,  der  har  skrevet  herom, 
sagt,  at  nu  herskede  Belejringstilstanden  i  Danmark. 

Mange  af  Dem  vil  endnu  have  bevaret  Erindringen  om  dette  be- 
vægede Aar,  og  selv  de  yngre  har  sikkert  hørt  fortælle  om  det.  Det 
er  det  livligste  under  Grundloven  af  1866,  men  der  er  adskillige  andre, 
der  er  lige  saa  triste  for  vort  Forfatningsliv,  lige  saa  stærkttalende  Vid- 
nesbyrd om,  hvor  umulig  denne  Grundlov  er. 

Og  stil  nu  ved  Siden  af  Lovgivningen  i  Junigrundlovens  faa  Aar 
det  Lovarbejde,  der  er  sket  i  de  mange  Aar  fra  1866  til  1901.  Love 
er  der  selvfølgelig  givet.  „Nød  lærer  nøgen  Kone  at  spinde";  selv  under 
den  usleste  Forfatning  gennemføres  de  mest  nødvendige  dagligdags  Love. 
Og  af  og  til  er  der  faldet  lidt  andet  af.  Der  er  især  Valgmenigheds- 
loven  og  nogle  Kommunelove  1867 — 68,  før  Striden  rigtig  kom  i  Gang. 
Der  er  siden  Alderdomsunderstøttelsen,  i  ufuldkommen  Form  ganske 
vist  men  dog  et  betydeligt  Fremskridt.  Og  der  er  Sygekasseloven. 
Begge  var  de  Forskud  paa  den  Betaling,  Højre  maatte  yde  for  For- 
liget. Saa  er  der  desuden  fra  de  døende  Højreministeriers  Tid  et  Par 
Love,  hvorved  disse  søgte  at  købe  sig  endnu  en  stakket  Frist:  Ulyk- 
kesforsikringen, Husmandslodderne  og  Fabriksloven.  Men  alt  i  alt,  hvor 
er  det  forbavsende  lidt  i  denne  Menneskealder,  da  hele  vort  Samfund 
forvandledes  fra  Rod  til  Top  i  sin  økonomiske  Bygning,  hvor  Befolk- 
ningens Tankegang  undergik  en  saa  gennemgribende  Ændring.  Og  netop 
disse  Aar  var  dog  en  fredelig  Tid,  hvor  man  var  fri  for  alle  de  ydre 
Farer,  som  hæmmede  vort  indre  Liv  i  Junigrundlovens  Aar.  Naar  vi 
allig&vel  maatte  nøjes  med  saa  sparsom  en  Lejlighedslovgivning,  saa 
taler  det  højt  om,  hvor  ubrugelig  Forfatningen  af  1866  er. 

Kun  paa  et  Omraade  skete  der  noget  af  Betydning  ogsaa  nu,  først 
ad  Lovens  Vej,  siden  mod  Loven.  Det  var  selvfølgelig  i  Militærsagen. 

Danmark  er  militært  magtesløst;  der  gives  neppe  den  Magt  i  Ev- 
ropa  udenfor  Balkanhalvøen,  vi  kunde  staa  os  for.  Vor  Beliggenhed  er 
en  saadan,  med  alle  vore  smaa  Øer  omkring  den  langstrakte  Halvø,  at 
vi  ikke  kan  skabe  et  Værn  for  vor  Nevtralitet  selv  mod  en  ganske  lille 
Del  af  en  Stormagts  Hær.  Vi  har  en  Hovedstad,  saa  stor,  at  kun  en 
rig  og  mægtig  Storstat  vilde  formaa  at  befæste  den  og  holde  denne 
Fæstning  paa  Højde  med  Udviklingen. 

Og  vi  har  en  Historie,  der  taler  saa  højt  om  Krigens  Ulykker,  at 
man  skulde  tro,  at  selv  de  døveste  kunde  høre  det,  selv  de  mest  tung- 
nemme forstaa  det.  I  de  tre  sidste  Aarhundreder  er  det  næsten  altid 
gaaet  os  galt  i  Krig.  Selv  naar  vi  sloges  med  Lande,  der  ikke  var 
mægtigere  end  vort,  kom  vi  daarlig  fra  det.  Og  altid  betalte  vi  det  dyrt. 
Land  efter  Land  tabte  vi:  de  skaanske  Provinser,  Norge,  Sønderjylland. 
Gang  efter  Gang  blev  Landet  lagt  øde.  Hændte  det  en  enkelt  Gang, 
at  vi  vandt  lidt  i  Krigen,  saa  sørgede  vore  Diplomater  for,  at  vi  ingen 
Gavn  fik  af  det  ved  Fredslutningen.  Det  er  det,  Digteren  smukt  und- 
skyldende har  givet  Udtryk  i  Ordene: 

„O  Danmark!  paa  Rænker  du  aldrig  dig  forstod, 
Det  har  du  tit  betalt  med  dit  dyreste  Blod/* 

Historien  taler  til  det  danske  Folk  vel  stærkere  end   til  noget  andet: 
Hold  Jer  fra  Krigen  og  alt  hvad  dens  er,  ellers  gaar  det  Jer  ilde. 

Men  lige  meget  har  det  hjulpet.  Da  vi  havde  tabt  i  1864  tog  vi  fat 
paa  at  berede  os  til  den  næste  Krig.  Vi  fik  en  Forsvarskommission; 
den  var  ikke  saa  langsom  som  den,  vi  nu  har;  den  gjorde  sig  færdig 
paa  mindre  end  et  Aar.  Saa  fik  vi  i  1867  et  Hærvæsen  beregnet  paa 
at  føre  Krig  som  Frankrigs  Allierede  mod  Prøjsen.  Det  kostede  noget 
mere  end  det,  vi  havde  før.  I  1870  brast  Haabet  om  denne  Hævn- 
krig. Frankrig  bukkede  under  og  det  blev  indlysende,  baade  at  smaa 
Stater  nu  intet  betyder  som  Hjælpere  for  de  store,  og  at  enhver  Al- 
liance med  de  Store  kun  kan  bringe  Ulykke  over  de  Smaa. 

Saa  tog  vi  fat  paa  en  ny  Maade.  Nu  skulde  vi  forsvare  os  selv. 
Det  lykkedes  i  1880  Højre  at  faa  de  moderate  trukket  med  til  en  ny 
Hærordning,  der  selvfølgelig  igen  var  klækkelig  dyrere.  Men  heller  ikke 
det  forslog.  Vi  skulde  højere  op,  vi  skulde  have  Fæstning.  Og  vi  fik  det. 
Denne  Gang  forstod  Flertallet  af  Folket,  at  det  var  galt,  men  ligemeget 
hjalp  det.  Volde  og  Forter  slængtes  omkring  København  ude  midt  i 
det  Bælte  af  mindre  Byer,  som  omspænder  den  store  By,  anbragte  saa 
de  næsten  er  ubrugelige,  saa  kun  det  ene  er  sikkert,  at  hvis  der  nogen- 
sinde kommer  Krig,  saa  betyder  det  den  øjeblikkelige  og  fuldstændige 
Ødelæggelse  af  Lyngby,  Ordrup,  Glostrup  o.  s.  v.  — 

Saadan  er  den  nye  Grundlovs  Historie  i  Aarene  fra  1866  til  1901. 
Evindelig  Strid  har  der  været  om  dens  uklare  Paragrafer.  Og  det  ikke 
blot  fordi  Estrup  og  Nellemann  og  Matzen  var  Mænd,  der  udfoldede  en 
halsbrækkende  Fortolkningskunst.  Men  ogsaa  fordi  Grundloven  i  sig  selv 
fristede  dem  dertil.  Ganske  bortset  fra  det  politiske  Indhold,  rent  for- 
fatningsteknisk  set,  er  denne  Grundlov  en  umulig  Grundlov.  Den  ska- 
ber to  stridende  Magtfaktorer  uden  at  give  klar  Besked  om,  hvor- 
ledes Tvisten  mellem  dem  skal  løses.  Derfor  blev  dens  Tid  en  gold 
og  ufrugtbar  Tid  for  dansk  Reformarbejde,  en  Tid,  hvor  der  kun  var 
Grøde  paa  et  Omraade:  Militærvæsnet. 

Men  er  det  da  ikke  blevet  anderledes  efter  1901?  Er  ikke  Grund- 
loven kommet  i  Lave,  Lovarbejdet  i  Gang  efter  Systemskiftet?  Jeg 
tror,  vi  faar  bekende,  at  der  er  Maade  med  det.  Vi  har  faaet  et  Mini- 
sterium, der  er  udgaaet  af  Folketinget,  men  det  skælver  og  bæver  i 
ydmyg  Underdanighed  overfor  Landstinget,  og  hvad  værre  er,  det  faar 
Folketinget  til  at  skælve  med. 

Man  kunde  jo  tænkt  sig,  at  nu  skulde  et  frodigt  Forfatningsliv  ud- 
foldet sig,  nu  skulde  vi  faaet  den  rige  Lovhøst,  vi  forgæves  havde  ven- 
tet i  Forfatningskampens  magre  Aar.  Maaske  var  det  sket,  om  Folke- 
ting og  Ministerium  havde  benyttet  Sejren  med  Styrke,  om  de  havde 
taget  med  fast  Haand  paa  Landstinget,  mens  dette  endnu  var  svækket 
af  sit  sidste  store  Nederlag.  Men  De  ved,  at  dette  skete  ikke.  Ganske  vist 
hørte  jeg  fornylig  en  Landstingsmand  af  Reformpartiet  paastaa,  at  Lovene 
1902 — 3  var  de  bedste,  vi  har  faaet  siden  Forfatningens  Indførelse.  Men 

jeg  tilstaar,  at  det  forbavsede  mig.  Det  er  Skattelovenes  Aar.  Det  er  dem, 
der  nu  skal  være  det  herligste,  der  kan  tænkes,  ligesom  „Berlingske  Ti- 
dende" en  Gang  udnævnte  dem  til  sit  største  Fremskridt  siden  de  store 
Landboreformer.  Saa  er  der  forresten  nogle  tvivlsomme  Kirkelove, 
nogle  Lapper  paa  nogle  af  de  sociale  Reformlove  fra  Højres  sidste  Aar, 
en  meget  god  Lov  om  den  højere  Skole  og  en  meget  slet  Pryglelov, 
og  endelig  nogle  fornuftige  praktiske  Love  af  den  Art,  alle  Mennesker 
er  enige  om. 

Men  alt  i  alt  er  det  dog  saa,  at  det  har  været  svært  sparsomt  med 
Fremskridt  ogsaa  i  disse  Aar.  De  Love,  der  bundede  en  Smule  dybt, 
som  fjernede  Forrettigheder,  skabte  ligeligere  Ret  mellem  Mennesker 
—  den  kommunale  Valgret  først  og  sidst  —  har  Landstinget  begravet 
med  kølig  Ringeagt,  mens  Ministeriet  begræd  dem  med  tørre  Taarer. 

Kun  i  Militærvæsnet  er  der  Gang  nu  som  altid;  vi  har  faaet  Ka- 
noner og  Kasemater,  Saltholmsskanser  og  Saltholmskaserner,  menings- 
løse, demonstrative  Indkaldelser  og  højere  Militærudgifter,  alt  hvad  et 
konservativt  Hjerte  banker  for.  Det  var  et  Mindretal,  der  rejste  Fæst- 
ningen. Nu  er  Flertallet  med  Forsvarsministeren  i  Spidsen  godt  paa 
Vej  til  den.  De  drager  endnu  frem  med  tilhyllede  Faner,  med  om- 
vundne Hestehove  og  med  Listesko  paa  Fødderne,  i  Taage  og  i  Mørke, 
men  de  finder  nok  Vejen  alligevel.  — 

Saaledes  er  Grundloven  af  1866  prøvet  under  Landstingsministerier 
og  under  Folketingsministerier,  i  Storm  og  i  Stille.  Altid  viste  den  sig 
lige  slet,  lige  ubrugelig  til  at  føre  vort  Folk  frem. 

Derfor  rejser  nu  det  radikale  Venstre  med  beraad  Hu  Kravet 
om,  at  vi  skal  bort  fra  denne  Grundlov  og  tilbage  til  en  Grundlov  som 
Junigrundloven,  der  kan  bruges  og  som  giver  Folket  Magten. 

„Fantasterier,  mildest  talt  barnlige  Fantasterier, ""  raabes  der  til  os  af 
statskloge  Ministre  som  Hr.  Høgsbro.  „Smaa  Mænds  store  Skrig" 
skriger  den  store  Mand,  Hr.  Alberti,  fra  Klosterskoven  ud  over  Sjæl- 
land, og  han  er  saa  glad  ved  sit  Skrig,  at  han  faa  Dage  efter  maa  lade 
det  lyde  fra  Svendborg  ud  over  Fyn.  Nu  vel,  det  er  gennem  den  Art  fan- 
tastiske Krav  Fremskridtet  overalt  er  sket.  I  næsten  alle  Lande  har  man 
eller  har  haft  Overklasseting  som  vort  Landsting,  med  større  eller  mindre 
Magt  til  at  standse  Udviklingen.  Sted  efter  Sted  har  de  fejet  dem  bort 
eller  bøjet  dem.  Vejen  er  den  samme  for  os  som  for  andre  Folk.  Og 
den  er  den  samme  for  os  som  for  vore  Forfædre,  der  vandt  os  Juni- 
grundloven. Det  var  i  Enevældens  Dage,  de  rejste  dette  fantastiske  Krav, 
i  en  Tid,  da  det  var  strafbar,  halsløs  Gerning  blot  at  stræbe  efter  den 
enevældige  Magts  Indskrænkning.  Alligevel  lykkedes  det.  Skulde  saa 
vi  lade  os  skræmme  af  de  meget  mindre  Vanskeligheder,  der  nu  mø- 
der os? 

Og  Forandringen  er  nødvendig.  Vi  maa  have  vor  Forfatning  i  Lave, 
om  der  skal  komme  Fan  og  Fremgang  i  vort  Samfundsliv.  Danmark  er 
et  Land,  som  i  overmaade  meget  er  begunstiget  af  Skæbnen.  Af  de  1600 

Millioner  Mennesker,  som  bebor  Jordkloden,  er  der  ikke  overdrevent 
mange  Millioner,  hvis  Vilkaar  alt  i  alt  er  bedre  end  vore. 

Men  alligevel,  hvor  megen  Uret  og  hvor  megen  Nød  er  der  ikke 
tilbage  her  hjemme.  1 00000  Mennesker,  en  af  hver  25,  modtager  aar- 
lig  Fattighjælp,  10000*er  af  Familjer  rammes  af  Arbejdsløshedens  Ulyk- 
ker, og  mange,  overmaade  mange  af  dem,  der  arbejder,  maa  gøre  det 
for  saa  ussel  en  Løn,  at  de  kun  til  Nød  kan  slæbe  sig  gennem  Livet. 
Der  er  Hundreder  af  Opgaver  for  Lovgivningsmagten  at  løse,  og  som 
netop  kunde  løses  i  et  lille  Land.  Netop  et  saadant  Land  er  som  skabt 
til  at  blive  et  Mønsterland  for  Folkene.  Alt  er  saa  meget  lettere  her 
end  i  de  store  Lande,  blot  vi  selv  for  Alvor  vil.  Rev  vi  os  ud  af  vor 
Slendrian,  skabte  vi  et  nyt  Lovgivningsgennembrud  som  det  efter  1784 
eller  blot  som  det  i  Halvtredserne,  da  skulde  De  se,  hvor  der  voksede  et 
nyt  Danmark  op,  et  lykkeligere  og  bedre  Folk. 

Løftestangen  dertil,  det  store  Middel,  vi  ikke  kan  undvære,  det  er 
Generobringen  af  Folkets  Grundlov,  af  Junigrundloven.  Dens  Aand  leve 
og  sejre  i  vort  Folk! 


Verdens  Gang. 


Elbert  Hubbard  om  Georg  Brandes. 

Det  er  i  Anledning  af  Hr.  H.  K/s  lille 
Stykke  om  Elbert  Hubbards  Metode  blevet 
os  meddelt,  at  et  dansk  Kunstnerpar  faktisk 
i  en  længere  Aarrække  har  haft  en  bræn- 
dende Lampe  hængende  foran  en  Boghylde 
med  Georg  Brandes'  Bøger.  Dette  er  om- 
talt af  Richard  de  Galienne  i  en  Artikel, 
saa  det  er  muligt,  at  Elbert  Hubbard  der- 
igennen  har  kunnet  faa  Besked  derom. 

Den  sorte  Fare  i  Amerika.  Bestan- 
dig sættes  i  Amerika  Sindene  i  Bevægelse 
ved  Spørgsmaalet  om  Forholdet  mellem 
den  sorte  og  hvide  Race.  „Chicago  Tri- 
bune" meddeler,  at  fra  Januar  1891  til 
November  1902  blev  1862  Personer  lyn- 
chede i  de  forenede  Stater;  heraf  var  1350 
Negre.  Dette  umiskendelige  Tegn  paa  det 
stærke  Racehad  mellem  sorte  og  hvide  er  langt 
fra  enestaaende,  daglig  giver  Modsætningen 
sig  Udtryk  under  de  forskelligste  Forhold. 

Spørgsmaalet  har  da  ogsaa  fremkaldt  en 
stor  Literatur,  der  stadig  forøges.  Blandt 
de  mest  fremragende  Værker  maa  nævnes 
Frederic  L.  Hofftnann:  Den  amerikanske 
Negers  Racetræk  og  Tendencer  og  K. 
Brousseau:  Opdragelsen  af  Negrene  i  de 
forenede  Stater.  Det  første  Værk  er  ud- 
kommet i  London  1896,  det  andet  i  Paris 
1904.  Den  førstnævnte  negerfjendtltge  For- 
fatter hævder  paa  Grundlag  af  en  statistisk 
Raceundersøgelse,  at  de  moderne  Forsøg 
paa  at  hæve  de  lavere  staaende  Racer  op 
paa  de  højere  staaendes  Standpunkt  maa 
fordømmes  paa  det  alvorligste  som  unyttige 


og  farlige.  Det  andet  Skrift  er  et  varmt 
Indlæg  for  Negrenes  Sag  navnlig  med  Hen- 
blik paa  det  vigtige  Opdragelsesproblem. 

Begge  giver  imidlertid  interessante  Bi- 
drag til  Besvarelsen  af  de  to  vigtige  Spørgs- 
maal,  om  Negerracen  er  i  almindelig  De- 
generation, og  om  Negrene  er  i  Stand  til 
at  modtage  en  højere  aandelig  Udvikling. 
Det  indrømmes  fi*a  negervenlig  Side,  at  de 
uheldige  Forhold,  hvorunder  Negerslaveriet 
blev  ophævet,  de  systematiske  Undertryk- 
kelsesforsøg,  der  er  iværksat  mod  de  sorte 
siden  og  endelig  forskellige  Uheld,  som 
Negerbankens  Fallit  i  1874,  har  hæmmet 
Udviklingen  stærkt  og  bidraget  til,  at  Neg- 
rene mange  Steder  udgør  det  laveste  Pro 
letariat.  Men  det  viser  sig,  at  den  alminde- 
lige Kriminalitet  er  lige  saa  stor  i  de 
negerfrie  Byer  som  i  de  Byer,  hvor  Negrene 
udgør  de  lavere  Lags  største  Bestanddele, 
og  da  der  i  1891  af  Bladet  „Tradesman"" 
blev  rettet  det  Spørgsmaal  til  en  Række 
Arbejdsgivere,  om  Negrenes  Arbejdsværdi 
tog  til,  svarede  67  med  2413  farvede  Ar- 
bejdere udtrykkeligt  Ja",  43  med  2279 
„Nej",  medens  15  med  1369  lod  Spørgs- 
maalet staa  aabent.  Desuden  kunde  der  næv- 
nes Navne  paa  en  Række  Mænd  af  Neger- 
racen, der  rager  højt  op  mellem  Amerikas 
første  Mænd  i  Nutiden. 

Endelig  indrømmes  det  fra  alle  Sider, 
at  Negerbefolkningen  paa  Jamaica,  den 
sorte  0,  udgør  en  Bondestand,  der  er  godt 
stillet,  lykkelig  og  tilfreds.  Her  er  Negrene 
ikke  undertrykte,  og  Følgen  har  været,  at 
de  nu  indtager  et  kulturelt  Standpunkt,  der 
er  lige  saa  højt  som  de  hvides.     H.  S. 


Byens  veto  mod  at  befæstes« 

Af  H.  E.  Flindt. 


I  året  1515  gav  kongen  en  borger  i  Ålborg  brev  på  en  jord  uden 
for  Vester  port  med  sådant  vilkår,  at,  om  borgerne  i  Ålborg  vilde 
herefter  befæste  deres  by  og  dertil  bruge  samme  jord,  daskulde 
ejeren  afbryde  bygningen  og  ej  gøre  dem  hinder  derpå. 

Medens  det  nu  til  dags  i  et  hvilket  som  helst  ordnet  samfund  vil 
være  ret  utænkeligt,  at  en  bys  borgere  efter  eget  initiativ  befæster 
byen,  og  at  en  sådan  handling  betragtes  som  lovmedholdelig,  var  det 
middelalderen  igennem  tilfældet,  at  det  afhang  af  borgernes  tykke,  om 
de  vilde  have  deres  by  befæstet  eller  ej.  Her  i  Danmark  fik  landets 
købstæder  hjemmel  for  denne  ret  1326  ved  den  af  kong  Valdemar 
Eriksen  i  Viborg  udstedte  håndfasstning. 

Som  det  ses  af  det  nævnte  kongebrev,  respekteredes  denne  ret  på 
Kristjern  den  andens  tid,  der  i  det  hele  taget  yar  en.  glansperiode  for 
købstæderne;  aldrig  hverken  før  eller  siden  er  de  nåede  så  vidt  i 
kommunal  selvstændighed  og  politisk  betydning. 

Siden  kom  der  onde  dage -fer-  købstæderne,  de  led  utrolig  meget 
ved  den  ufred,  som  kongerne  ved  meningsløse  krige  bragte  ind  over 
landet;  og  snart  blev  det  kongen  og  ikke  byen,  der  bestemte,  om  den 
skulde  være  fæstning  eller  ej.  For  at -holde  q^  til  Ålborg,  blev  denne 
bys  fæstningsværker  1535  nedrevne  efter  kongelig 'befaling,  og  1631 
begyndte  Kristjan  4.  på  ny  at  befæste  dep.  Arbejderne  skulde  udføres 
af  „borgeriet'',  idet  hver  ejendom  skulde  give  mandskab  „at  gå  i  arbejde 
om  morgenen  ved  5  slæt  og  af  arbejdet  6m  aftenen  ved  7  slæt".  I 
mindst  6  år  måtte  bønderne  i  8  miles'  omkres  medvirke  til  denne  be- 
fæstning, til  hvilken  rigsrådet  endnu  1642,  efter  11  års  forløb,  bevilgede 
to  skatter.  Alt  dette  kunde  tyde  paa,  at  det  var  ret  omfattende  foran- 
staltninger, der  blev  trufne.  Men  så  blev  foretagendet  opgivet;  værkerne 
forfaldt,  og  et  godt  hundred  år  senere,  da  Pontoppidan  skrev  sin  danske 
Atlas,  var  „der  ikke  ved  byen  noget  tegn  til,  at  den  havde  været  be- 
fæstet«. 

Kristjan  4.  spurgte  ikke  borgerne  i  Ålborg,  om  de  ønskede  deres 
by  befæstet;  så  vilde  han  sikkert  have  fået  et  ubetinget  nej.  Ti  det  var 
meget  imod  deres  vilje,  at  de  årvis  måtte  trælle  for  at  få  den  fredelige 
handelsby  omdannet  til  en  fæstning.  Den  morskab  havde  de  haft  nok 
af,  da  hertug  Kristjan  1534  lod  sine  holstenske  landsknægte  storme  og 
plyndre  deres  by.  Da  Fjenden  1644  nærmede  sig  byen,  lukkede  borgerne 
byporten  op  på  vid  gavl  og  sendte  bispen  ud  til  den  svenske  oberst  for 
at  bede  ham  om  at  vise  mildhed  mod  indvånerne.  Når  Kristjan  den 
fjerdes  fæstningsværker  om  Ålborg  så  hastig  forsvandt,  var  årsagen  vist 
nok  den,  at  borgerne  nu  og  da  hjalp  naturen  med  at  jævne  og  slette 
voldene.   De  havde  slet  ingen  medlidenhed  med  disse  værker,   uagtet 

der  var  ofret  mange  penge  derpå  og  de  selv  havde  måttet  udføre  ar- 
bejdet. 

Det  er  med  disse  fjærne  begivenheder  som  baggrund,  at  vi  vil  be- 
tragte vor  egen  tids  forhold.  Ti  også  nu  til  dags  har  en  regering  på- 
begyndt fæstningsanlæg  om  en  af  landets  købstæder,  endda  den  betyde- 
ligste, uden  mindste  hensyn  til  dennes  ønsker.  Man  spurgte  ikke 
Københavns  borgere,  om  de  vilde  have  deres  by  omdannet  til  en 
fæstning;  ja,  man  tog  ikke  engang  hensyn  til,  hvad  det  danske  folk 
i  så  henseende  ønskede,  idet  fæstningsværkerne  om  hovedstaden  blev 
påbegyndte  på  trods  af  folkets  vilje,  således  som  den  gav  sig  til  kende 
gennem  repræsentationen. 

Det  maa  synes  ganske  mærkeligt,  at  den  gang  ingen  tænkte  på,  at 
byen  selv  måtte  have  en  stemme  med,  og  vel  endda  en  afgørende 
stemme,  hvor  det  drejede  sig  om  at  forvandle  den  fra  en  åben,  frede- 
lig by  til  en  fæstning,  der  under  ulykkelige  forhold  vilde  drage  alle 
krigens  rædsler  på  sig.  Det  er  næsten  ubegribeligt,  at  Københavnerne 
ikke  havde  selvfølelse  nok  til  energisk  at  protestere  imod,  at  der  blev 
skåret  rem  af  deres  hud,  og  at  der  på  en  så  afgørende  måde  blev 
handlet  med  deres  vel  og  ve,  uden  at  de  så  meget  som  blev  spurgte, 
om  de  havde  noget  derimod. 

De  fik  knap  tid  til  at  sunde  sig  på  spørgsmålet,  og  de  blev  ikke 
oplyste  om,  hvilken  indgribende  interesse  sagen  havde  for  dem,  at  der 
et  stykke  uden  for  deres  enemærker  blev  bygget  forter  og  skanser. 
Mange  var  naive  nok  til  at  tro,  at  de  var  vel  farne  med  denne  foran- 
staltning: de  og  deres  ejendele  vilde  jo  blive  forsvarede  mod  fjende- 
vold, naar  der  blev  trukket  fæstningslinje  uden  om  deres  by  „helt 
uden  for  bombardementsgrænsen".  De  tænkte  ikke  paa,  hvilke  savn, 
lidelser  og  farer  borgerne  i  en  belejret  by  er  underkastede;  ej  heller 
på  den  armod,  som  stilstanden  i  handel  og  vandel  under  belejringen 
fører  med  sig.  De  havde  glemt,  at  en  belejret,  fæstning  næsten  altid 
bliver  erobret  eller  overgiver  sig,  og  at  en  befæstet  by,  der  kapitulerer, 
eller  tages  med  stormende  hånd,  får  langt  ublidere  kår  end  en  åben 
by,  som  fjenden  uden  sværdslag  besætter. 

Var  der  da  ingen,  der  kunde  og  vilde  oplyse  Københavns  borgere  om, 
hvilket  truende  uvejr  man  drog  over  deres  hoveder?  Jo,  til  visse;  der 
var  en  mand,  som  nu  er  under  mulde,  som  med  harmdirrende  spot 
næsten  daglig  skreg  ud  til  medborgerne,  at  det,  som  skete,  var  ikke 
blot  lovløst,  men  afsindigt.  Hans  råb  blev  overdøvet  af  kommando- 
råb og  stupide  bifaldsklap  fra  den  stærke  regerings  venner;  og  den 
menige  borger  i  København  vidste  ikke,  til  hvilken  side  han  skulde 
vende  sig.  Hans  tillidsmænd  og  øvrighed:  rådet,  borgemestrene  og  præsi- 
denten, rørte  jo  ikke  på  sig;  de  kaldte  ikke  borgerne  sammen  og 
underviste  dem  i,  hvad  det  var,  der  gik  for  sig;  de  spurgte  ikke  bor- 
gerne, om  de  billigede  det;  de  gik  ikke  i  samlet  flok  til  kongen  og 
sagde:  Vi  er  satte  til  at  vogte  og  vare  på  denne  bys  lykke  og  vel- 

gående  nu   og   i  fremtiden.    Men  hvad  der  nu  sker,    kan   efter  vort 
skøn  kun  bringe  ulykke  over  byen.  Tag  derfor  denne  kalk  fra  os. 

Københavns  borgere  fandt  sig  i  de  dage  i  alt,  hvad  regeringen 
gjorde,  som  noget  naturligt  og  selvfølgeligt,  ganske  som  de  havde  gjort 
det  i  enevældens  dage.  De  få,  som  knurrede,  var  magtesløse. 

Tiden  har  nu  klaret  det  plumrede  vand.  Den  højrøstede  patriotisme, 
som  i  provisorieårene  så  livlig  blev  ført  i  munden,  har  veget  plads  for 
en  mere  nøgtern  betragtningsmåde.  Man  nøjes  nu  ikke  med  at  skyde 
sig  ind  under  sagkyndige  officerers  forsikring  om,  at  den  forstandigste 
militære  foranstaltning,  som  et  lille  folk,  der  vil  gøre  forsøg  på  at 
forsvare  sig,  kan  træffe,  er  at  befæste  hovedstaden  med  dens  vældige 
værdier  og  dens  fjerdedel  af  landets  befolkning.  Det  gælder  jo  endelig 
ikke  om  at  forsvare  landet,  når  man  blot  kan  bevare  det;  og  der 
må  være  andre  foranstaltninger,  der  fører  til  bevarelse  af  freden  og 
folkets  uafhængighed  end  det  krigerske  forsvar.  Gennem  de  seneste 
tiders  krigsbegivenheder  har  man  med  lethed  kunnet  drage  slutninger 
om,  hvor  lidt  et  lille  lands  rustninger  vil  forslå  over  for  de  store  folke- 
slags kæmpehære.  Der  er  vokset  en  stemning  op  for,  at  vor  hovedstad 
erklæres  for  en  åben  by,  og  at  de  opførte  fæstningsværker  nedlægges; 
denne  stemning  bliver  stærkere  dag  for  dag  i  folket,  også  —  og  ikke 
mindst  —  i  den  københavnske  befolkning.  Købstæderne  er  på  veje  til 
at  generhverve  deres  gamle  selvfølelse.  De  kappes  om  at  udvikle  et 
forstandigt  selvstyre,  og  de  stiller  krav  om,  at  byerhvervene,  handel, 
håndværk  og  industri  repræsenteres  i  regeringen.  Enhver  af  dem  be- 
tragter sig,  om  ikke  just  som  en  stat  i  staten,  så  dog  som  et  i  mange 
henseender  selvstændigt  samfund;  de  er  ganske  vist  rigets  købstæder, 
men  ikke  i  den  forstand,  at  riget  kan  skalte  og  valte  med  dem,  som 
dets  regering  måtte  finde  for  godt  —  just  derfor  vil  de  selv  have  en 
repræsentant  i  regeringen. 

Skønt  lovene  intet  melder  derom,  betragter  enhver  af  vore  køb- 
stæder det  vist  som  en  selvfølge,  at  den  har  et  veto,  en  absolut  ret  til 
at  afvise  mulige  planer  fra  militær  etatens  side  til  dens  befæstelse. 
Lad  os  forestille  os,  at  en  regering  —  ligesom  Kristjan  4.  i  1631  — 
fik  i  sinde  at  befæste  byen  Ålborg.  Dens  borgere  vilde  vist  betakke 
sig;  de  vilde  modtage  budskabet  derom  med  forfærdelse  og  harme;  de 
vilde  nedlægge  den  alvorligste  protest  imod  en  sådan  plan  og  gøre  alt, 
hvad  der  stod  i  deres  magt,  for  at  hindre  dens  udførelse. 

Der  er  nu  vel  næppe  nogen  overhængende  fare  for  den  ærværdige 
Limfjordsby  i  så  henseende;  men  mere  absurd  er  tanken  dog  ikke, 
end  at  det,  som  det  vil  erindres,  kun  er  nogle  få  år  siden,  at  en  stor 
militær  kommission  drog  rundt  til  de  sjællandske  havnestæder  for  at 
overbevise  sig  om  muligheden  og  ønskeligheden  af  at  bygge  skanser 
ved  dem  og  bestykke  disse  skanser  med  svært  skyts,  med  andre  ord: 
begyndelsen  til  en  befæstning  af  disse  havnestæder. 

End  da  København?    Har  ikke  dens  borgere  fået  øjnene   op  for. 

hvad  det  betyder  for  deres  by,  at  der  er  bygget  nogle  fæstningsværker 
op  omkring  den;  ved  de  endnu  ikke,  hvad  jammer  og  elendighed  der 
vil  komme  over  dem  og  deres  familie  og  deres  gods,  når  det  bliver 
alvor  med,  at  en  fjendtlig  hær  står  uden  for  byens  volde? 

Jo,  vil  man  svare,  det  ved  Københavnerne  meget  godt;  men  de 
ofrer  deres  by,  deres  liv  og  gods,  naar  de  blot  derved  kan  udfri  hele 
folket  fra  at  komme  under  fremmed  herredømme. 

Det  er  imidlertid  ne,top  dette,  som  det  danske  folk  i  sin  store  helhed, 
nu  mere  end  før,  mistvivler  om,  at  selv  et  hårdnakket  forsvar  af  en 
fæstning  København  kan  redde  folkets  selvstændighed.  Meget  mere  tør 
man  antage,  at  en  sådan  fæstning  kan  og  under  visse  omstændigheder 
må  give  anledning  til,  at  krig  påtvinges  os.  Hvem  er  da  mest  patriotisk: 
den,  der  søger  at  fjærne  en  sådan  mulig  årsag  til  en  krig,  der  er  ens- 
betydende med  den  danske  stats  udslettelse  af  de.  selvstændige  rigers 
række;  eller  den,  der  ved  sin  alt  for  store  beredvillighed  til  at  ofre 
sit  og  andres  liv  og  gods  på  et  fortvivlet  og  unyttigt  forsvar  drager 
den  sikre  undergang  over  os  alle?  Svaret  kan  ikke  synes  vanskeligt. 

Da  nu  Københavns  borgere  i  1880-erne  forsømte  at  gøre  kraftig 
indsigelse  imod,  at  deres  by  søgtes  omdannet  til  en  fæstning,  kunde 
det  være  et  spørgsmål,  om  ikke  tidspunktet  nu  er  kommen  for 
dem  til  at  give  deres  mening  til  kende,  og  om  de  ikke  burde  — 
i  egen  velforståede  interesse  og  i  kraft  af  deres  fædrelandssind  —  søge 
at  gøre  regeringen,  der  jo  synes  at  vakle  på  dette  afgørende  punkt, 
klar  over,  at  det  er  deres  bestemte  vilje,  at  deres  by  skal  være  en 
fredelig  by  for  handel  og  håndværk,  uden  forter  og  fæstningsværker, 
og  at  de  stiller  det  krav,  at  de  værker,  der  for  provisorisk  tagne  midler 
og  uden  lovfast  grund  er  bleven  opførte  uden  om  byen,  og  som  skiller 
den  fra  sit  opland,  berøves  deres  præg  af  militære  foranstaltninger,  så 
at  de  enten  jævnes  med  jorden  eller  inddrages  i  almen  nyttige  anlæg. 

Forinden  de  københavnske  borgeres  foregangsmænd,  råd  og  borge- 
mestre, skrider  til  en  sådan  handling,  må  der  tilvejebringes  en  menings- 
tilkendegivelse fra  hver  myndig  mand  og  kvinde,  som  har  bo  i 
staden.  Lettest  vil  vel  en  sådan  kunne  erhverves,  hvis  der  på  mand- 
talslisten, når  den  igen  går  ud,  anbringes  en  rubrik  til  besvarelse  af 
det  enkle  spørgsmål:  Bør  København  på  ny  gøres  til  en  åben  by?  Ja 
eller  nej.  Selv  om  der  ved  besvarelsen  måtte  regnes  med  mange  fejl- 
tagelser, vilde  den  dog  utvivlsomt  give  et  klart  billede  af  den  alminde- 
lige stemning.  Og  falder  denne  til  gunst  for  fæstningsværkernes  ned- 
læggelse, vil  borgemestre  og  råd  derved  have  en  uafviselig  opfordring 
til  at  lægge  en  tung  lod,  vel  endnu  den  tungeste,  i  vægtskålen. 

Med  hensyn  til  tidspunktet  for  det  foreslåede  plebiscits  erhvervelse, 
da  bør  den  vist  nok  ske  så  snart  som  muligt,  så  at  resultatet  kan 
foreligge  i  det  mindste  lige  så  tidlig  som  forsvarskommissionens  er- 
klæring, ikke  for  at  dette  nævn  skal  paavirkes  deraf,  men  for  at  de 
to  udtalelser  samtidig  kan  foreligge  jævnsides. 

Det  vilde  ikke  være  vanskeligt  at  påpege  store  mangler  ved  de 
existerende  fæstningsværker  —  fraset  deres  fStallighed  —  selv  om  man 
ikke  har  andet  kendskab  til  dem  end  det,  almindelige  vejfarende  kan 
erhverve  sig.  Vi  vil  i  denne  sammenhæng  lade  dette  uberørt  og  kun 
erindre  om,  hvor  lidt  forudseende  de  mænd  var,  der  opførte  disse 
fæstningsværker.  De  havde  åbenbart  ikke  tænkt  sig,  at  byen  så  hastig 
vilde  udvikle  sig  til  en  virkelig  storstad,  at  den  inden  en  menneskealder 
vilde  vokse  sig  ud  til  fæstningslinjen  og  ud  over  denne.  Dette  er  jo 
nu  allerede  sket,  og  da  der  på  grund  af  den  uregelmæssige  måde,  på 
hvilken  fæstningen  fremkom,  ikke  kunde  sættes  nogen  demarka- 
tionslinje,  har  man  nu  det  særsyn,  at  villa  ved  villa  rejser  sig  lige 
ved  foden  af  forternes  glacis,  ganske  som  om  der  ingen  fæstning  var; 
thi  det  kan  lovmæssig  ikke  forbydes  Københavns  borgere  at  bygge 
dér.  Men  derved  bliver  fæstningsværkernes  nytte  ganske  illusorisk,  når 
huse  og  gårde  i  hobetal  skyder  op  på  alle  sider  af  forterne  og  i  deres 
umiddelbare  nærhed. 

Alene  af  den  grund  tør  man  ikke  ynkes  over  værdierne,  som  går 
tabt,  når  fæstningen  nedlægges;  thi  den  er  allerede  af  ringe  værdi  og 
bliver  det  ganske  spontant  dag  for  dag  mere  og  mere.  Men  dersom 
det  ved  dens  nedlæggelse  er  muligt  at  finde  nyttig  anvendelse  for  den 
og  dens  terrain,  bør  det  naturligvis  gøres,  hvorfor  det  også  oven  for 
er  anbefalet  at  inddrage  værkerne  under  almentjenlige  anlæg. 

Rent  antydningsvis  skal  vi  søge  at  gøre  rede  for  dette  udtryks  an- 
vendelse på  i  alt  fald  en  del  af  fæstningen,  og  idet  vi  forudsætter  blot 
et  ringe  kendskab  til  denne,  vil  vi  betragte  dens  sydlige  del. 

Fra  Kalvebodstrand  ved  Avedøre  og  helt  op  i  Utterslev  mose 
strækker  sig  en  næsten  to  mil  lang  fodfolkslinje,  en  vold  med  foran- 
lidende  grav  og  glacis.  At  denne  til  kedsommelighed  lange,  tynde  linje, 
der  alene  kræver  et  armekorps  til  besætning,  er  af  ganske  ringe  militær 
værdi,  er  øjensynligt.  Lige  foran  den  ligger  der  nu  en  stor  by,  Glo- 
strup, som  vokser  dag  for  dag,  som  ikke  kan  sløjfes,  og  som  inden 
ret  mange  timers  forløb  kan  blive  et  betydningsfuldt  støttepunkt  for  en 
fjende.  Da  denne  to-mile-vold  blev  anlagt,  anvendte  bygmestrene,  vel 
for  at  fjærne  lidt  af  dens  ensformighed,  store  summer  på  træplantning 
af  det  foran  liggende  glacis.  Om  disse  plantninger  strængt  taget  var  ra- 
tionelle i  militær  henseende,  kommer  os  ikke  ved;  men  i  en  anden 
henseende  gør  de  gavn:  Hele  den  lange  vold  ligger  nemlig  i  en  yderst 
skovfattig  egn,  og  for  denne  vilde  det  blive  en  stor  vinding,  hvis  de  af 
militær  etaten  plantede  træer  fik  lov  at  vokse  sig  store  og  blev  sup- 
plerede med  mange  flere  både  på  volden,  inden  for  den  og  uden 
for  den. 

Dersom  regeringen  derfor  beslutter  sig  til  at  opgive  to-mile-volden 
som  militær  foranstaltning,  er  der  ingen  anledning  til  at  rive  volden 
ned.  Hele  terrainet  bør  da  overgives  til  forstvæsenet,  der  —  måske  i 
forbindelse  med  erhvervelse  af  nærliggende,  mindre  værdifulde  stræk- 

ninger,  så  som  Valensbæk  mose  —  omdanner  det  hele  til  en  almen 
park,  hvorhen  indbyggerne  fra  det  omliggende  land  vil  ty  i  sieden  for. 
at  de  nu  må  foretage  lange,  besværlige  ture  op  til  skovene  nord  og 
nordvest  for  København.  Også  denne  bys  borgere,  særlig  fra  Valby  og 
Frederiksberg,  vil  snart  finde  ud  i  det  ny  anlæg,  der  omsider  vil  drage 
en  del  af  storstadens  udvidelse  på  sig,  hvilket  vil  være  af  største  be- 
tydning. 

Selvfølgelig  bør  de  under  det  første  venstre-ministerium  byggede 
hulrum  i  volden  tømmes  for  de  deri  anbragte  vældige  krudtmængder, 
så  snart  de  freds-krudtmagasiner,  som  den  gang  burde  være  byggede 
for  de  penge,  der  medgik  til  hulrummene,  er  bleven  opførte  på  dertil 
passende  steder.  Hulrummene  vil  som  svale  opholdssteder  med  fordel 
kunne  udlejes  som  opiagssteder,  ølboder  og  lignende. 

Da  det  på  dette  tidspunkt  vil  være  mindre  nyttigt  at  lægge  de- 
taljerede planer  for  de  eventuelt  nedlagte  fæstningsværkers  anvendelse, 
vil  vi  ikke  fortsætte  denne  betragtning,  der  alene  er  fremsat  af  hensyn 
til  de  medborgere,  der  mener,  at  vi  bliver  nødte  til  at  slide  de  fæst- 
ningsværker —  gode  eller  dårlige  —  som  tidligere  regeringer  har  ført 
op  for  så  urimelig  mange  af  folkets  penge,  fordi  det  vil  være  for 
hårdt  efter  så  "kort  tids  forløb  at  rive  det  hele  ned  igen  og  endda  ofre 
penge  derpå.  Ubehagsfølelsen  ved  pengespildet  bør  der  for  øvrigt  ikke 
tillægges  nogen  betydning,  når  spørgsmålet  er  det  betydningsfulde,  om 
værkernes  tilstedeværelse  indeholder  en  truende  fare  for 
landets  existens  eller  ej. 


Engelsk  Kolonistyre  i  Indien. 

Af  Erik  Arup. 


Pax  Britannica. 

Kolonistyre  er  i  vore  Dage  civilisatorisk.  Regeringernes  ofRcielle  Maal 
er  ikke  længere  blot  Magtforøgelse,  det  er  Civilisationens  Udbredelse.  Det 
paastaar  Tyskerne  i  Sydafrika  og  mere  end  andre  Russerne  i  Mansjuriet. 
Enhver,  der  vil,  har  Ret  til  at  forarges  over  disse  officielle  Talemaader, 
hvis  Usandfærdighed  altfor  ofte  er  for  indlysende.  Men  det  maa  ikke  glem- 
mes, at  denne  Tanke  tit  er  Sandhed  og  praktisk  Liv  i  det  mindste  for  eu- 
ropæiske Embedsmænd  i  Kolonierne,  og  at  Holland  ikke  er  ene  om  at  have 
Mænd  af  Max  Havelaars  Støbning.  Men  Vanskelighederne  ere  store,  ikke 
mindst  i  Troperne,  hvor  Europæerne  staar  overfor  tætbefolkede  Lande  med 
gammel  Udvikling.  Arten  af  den  Civilisation,  der  skal  udbredes,  maa  være 
den  europæiske,  men  hvorledes?  I  hvilket  Omfang?  Ad  hvilke  Veje?  Der- 
for famles  der  i  selv  det  mest  velmente  Kolonistyre.  Frankrig  er  villig  til 
at  indrømme  det  for  sit  vedkommende.  En  Guvernør  opslaar  i  Saigon  Men- 
neskerettighedserklæringen eller  udnævner  trods  de  fornemme  Kasters  Mod- 

stand  en  Paria  til  en  ledig  Stilling,  andre  indretter  et  fortrinligt  Skolevæsen 
efter  de  bedste  franske  Principper.  Mr.  Doumer  derimod  har  i  sin  Guver- 
nørtid nøje  fulgt  det  engelske  Styresæt  i  Indien. 

Det  var  naturligt,  at  Englands  Styrelse  af  Indien  afgav  Forbillede  for 
yngre  Kolonimagter,  fordi  denne  Styrelse  ved  et  halvt  Aarhundredes  ufor- 
trødne Arbejde  og  ædle  Bestræbelser  er  naaet  til  en  fast  udformet  Metode. 
Men  den  Tidernes  Veksel,  der  fjernede  Gladstone  og  bragte  Chamberlain 
frem,  har  skabt  en  stærk  Mistillid  til  England  og  mest  til  dets  Kolonistyre. 
Og  der  er  i  Indien  en  Opposition,  hvis  Hovedsætning  er,  at  England  for- 
armer og  udsuger  Indien.  Det  vil  Europa  nu  kun  altfor  gerne  høre  og  den 
populære  Opfattelse  giver  denne  Paastand  en  Rækkevidde,  som  den  indiske 
Opposition  selv  ikke  giver  den.  Dette  er  et  Forsøg  paa  saa  upartisk  som 
muligt  at  vise,  paa  hvilke  væsentlige  Punkter  og  hvorfor  Meninger  staa 
mod  hinanden  i  Indien. 

Men  først  et  Par  Ord  om  selve  den  indiske  Opposition.  Den  kan  siges 
at  være  skabt  af  Regeringen  selv.  Dens  Arnesteder  er  de  fem  store  Uni- 
versiteter, hvor  der  i  1900  var  7500  Studenter,  medens  over  20,000  for- 
beredte sig  i  de  højere  Undervisningsanstalter  til  Immatrikulation.  Studen- 
ternes Maal  er  at  blive  Embedsmænd,  i  de  „frie"  Stater  eller  helst  i  Pro- 
vinserne under  selve  d&n  engelske  Regering;  kun  faa  føle  sig  dragne  til 
Handel  eller  Industri.  I  1891  var  i  hele  Indien  6  Mill.  Embedsmænd,  om- 
trent lige  saa  mange  ernærede  sig  efter  en  mere  eller  mindre  omfattende 
højere  Uddannelse  ved  frie  Erhverv.  Det  er  mest  Hinduer,  der  søger  til 
disse  Universiteter,  og  mange  af  disse  tilhører  Brahmanernes  Kaste. 

Oppositionen  er  paa  intet  Punkt  i  Slægt  med  den  religiøse  Opposition, 
der  mødte  England  i  den  store  Opstand  i  1857;  den  er  fuldtud  europæisk 
i  sin  Tankegang.  Den  stiller  sig  da  ganske  paa  samme  Grundlag  som  Re- 
geringen, den  ønsker  blot,  at  dennes  Politik  skal  være  mere  for  Indien  selv, 
at  de  Sider  af  den,  der  tjener  til  Indiens  Fremgang  og  Civilisation  i  euro- 
pæisk Forstand,  maa  styrkes,  at  dens  imperiale  Træk  maa  svækkes,  og  at 
den  indfødte  Befolkning  maa  faa  større  Indflydelse  paa  Regeringen,  dels  ved 
videre  Adgang  til  Administrationen,  dels  ved  Indførelse  af  Selvstyre.  En  af 
dens  mest  fremragende  Medlemmer  er  Mr.  Romesch  Chunder  Dutt  (Rame- 
schandra  Datta),  der  i  mange  Aar  har  været  ansat  i  Civiladministrationen, 
men  nu  har  forladt  denne  for  at  blive  Minister  i  en  af  de  frie  Stater, 
Baroda.  Han  har  skrevet  meget,  særlig  en  Række  aabne  Breve  til  Vice- 
kongen Lord  Curzon  om  det  brændende  Spørgsmaal:  Hungersnøden.  Af- 
standen mellem  Regeringen  og  denne  loyale  Opposition  er  da  langt  fra 
uoverskridelig;  enkelte  Englændere  slutter  sig  aabenlyst  til  Oppositionen, 
engelske  Embedsmænd  sympatiserer  paa  et  et  eller  andet  Punkt  med  den. 
Og  hvor  meget  end  Lord  Curzons  Regering  har  været  ledet  af  imperiale 
Tanker,  saa  er  den  dog  saa  „indisk**,  at  den  paa  det  Punkt,  der  nu  af 
Imperialister  anses  for  det  afgørende,  har  stillet  sig  afvisende  overfor  de 
Chamberlain'ske  Tanker. 

Til  daglig  kommer  Oppositionen  til  Orde  i  den  indfødte  indiske  Presse. 
Denne  arbejder  ikke  under  gunstige  Vilkaar,  det  læsende  Publikum  er  ikke 
stort,  og  indiske  Abonnenter  er  ikke  gode  Betalere.  Men  her  udgyder  da 
det  sørgmodige  Indien  sit  Hjertes  ofte  modstridende  Følelser.  Der  klages 
der  over  despotiske  Tendenser  hos  Regeringen,  der  lovprises  Nationalhelte 
og  svundne  Tiders  patriarkalske  Styre,  de  almindelige  Menneskerettigheder 
dukker  op  Side  om  Side  med  Forsvar  for  Kastevæsnet.  Undertiden  kan 
Sproget  blive  vel  voldsomt,  og  1898  udstedtes  en  Presselov,  der  var  meget 

moderat,  men  som  maaske  undertiden  bringes  skrappere  i  Anvendelse  over- 
for indiske  end  overfor  europæiske  Publicister.  Regeringen  selv  indser  godt, 
hvor  megen  opdragende  Betydning  den  indfødte  Presse  kan  have  og  søger 
at  lette  dens  Arbejde ;  ganske  nylig  har  den  saaledes  i  Calcutta  (og  Simla) 
indrettet  et  ,,  Presse  værelse",  hvor  der  hver  Dag  vil  findes  fremlagt  ikke 
blot  Regeringens  endelige  Beslutninger,  men  Uddrag  af  dens  Korrespon- 
dance og  Overvejelser,  og  hvor  der  ogsaa  findes  et  Haandbibliotek  af  offi- 
cielle Beretninger.  Regeringen  haaber,  at  denne  Foranstaltning  vil  fjerne 
megen  Uvilje  og  Mistænksomhed,  der  skriver  sig  fra  utilstrækkelig  Underret- 
ning. Oppositionen  vil  tale  paa  hele  Indiens  Vegne,  den  kalder  sig  et  nationalt 
Parti  og  siden  1885  har  den  aarlig  sammenkaldt  en  national  Kongres  i 
Slutningen  af  December.  I  1904  samledes  den  20.  Kongres  i  Bombay  26. 
Decbr.;  1000  Delegerede  fra  alle  Egne  af  Indien  var  mødt  og  vedtog  en 
Række  Resolutioner,  der  tilkendegiver,  hvorledes  dette  nationale  Parti  ønsker 
Indiens  Regering  ført.  Kongressen  opfattes  af  Oppositionen  som  et  Slags 
selvskabt  Parlament  for  det  samlede  indiske  Folk. 

Men  denne  Forestilling  om  et  indisk  Folk  erklærer  Regeringen  for  grund- 
falsk.  Det  første,  siger  den,  der  er  at  lære  om  Indien,  er,  at  det  ikke  er 
et  Land,  men  en  Verden.  Der  eksisterer  ingen  indisk  Nation,  der  findes 
end  ikke  som  i  Europa  forskellige  fast  afsluttede  Nationaliteter;  geografiske 
Grænser  staar  ikke  i  noget  Forhold  til  Befolkningens  forskellige  Gruppe- 
ringer og  har  kun  ringe  politisk  Betydning;  Befolkningen  kan  ikke  deles  i 
store  politiske  Grupper  eller  Nationaliteter  eller  religiøse  Samfund,  ikke  en- 
gang i  vidtspredte  Racer,  men  falder  fra  hinanden  i  forskelligartede  og 
mangfoldige  Stammer,  Klasser,  Kaster,  Underkaster  og  religiøse  Ordner  og 
Broderskaber.  De  294  Mill.  Mennesker  taler  70  forskellige  Sprog,  tilhører 
4  eller  5  forskellige  Racer;  62^/2  Mill.  er  Muhamedanere,  9Vs  ^ill-  Budd- 
hister, 9  Mill.  Fetishister,  2  Mill.  Sikher,  3  Mill.  Kristne.  207  Mill.  op- 
føres i  Statistiken  som  Hinduer,  fordi  dertil  regnes  enhver  udenfor  de  vilde 
Stammer,  der  ikke  er  Muhamedaner  eller  Kristen  eller  tilhører  nogen  af 
de  andre  anerkendte  Sekter.  Massernes  Tro  er  ganske  lokal  og  gennem- 
trængt af  fetishitiske  Forestillinger;  Hinduismen  er  et  religiøst  Kaos.  Der 
er  alle  Overgangsstadier,  Kastevæsnet  er  trængt  dybt  ind  i  Muhamedanismen, 
af  de  2,e  Mill.  Kristne,  der  tilhører  lave  hinduiske  Kaster,  er  de  fleste  kun 
Kristne  af  Navn.  Muhamedanismen  har  dog  i  de  sidste  30  Aar  været  i 
Fremgang,  ikke  blot  numerisk,  men  ogsaa  i  Retning  af  Troens  større  Ren- 
hed. Spændingen  mellem  dem  og  Hinduerne  er  stærk,  det  kommer  hyppigt 
til  heftige  Sammenstød,  der  koster  mange  Menneskeliv  og  først  dæmpes 
ved  de  engelske  Troppers  Indskriden.  —  Det  er  det  engelske  Herredømmes 
Eksistensberettigelse,  at  det  her  opretholder  den  indre  og  ydre  Fred:  pax 
Britannica.  Alle  indrømmer,  at  kun  Englænderne  kan  haandhæve  den  gen- 
nemførte Tolerance,  der  er  nødvendig.  Som  en  anset  Muhamedaner  har  sagt 
det:  „Er  det  muligt,  at  Muhamedanere  og  Hinduer  kunde  sidde  paa  den 
samme  Trone  og  være  lige  i  Magt?  Sikkerlig  ikke.  Den  ene  Part  maatte 
besejre  og  knuse  den  anden.  Kunde  vi  ikke  selv  bestaa  i  Kampen,  saa 
vilde  vore  Brødre,  Pathénerne,  komme  som  en  Græshoppesværm  fra  deres 
Bjergdale  og  lade  Strømme  af  Blod  flyde  fra  deres  Land  indtil  Bengalens 
yderste  Grænse."  — 

Alle  ved  da,  at  i  Indien  er  kun  en  Fred  mulig:  pax  Britannica,  og  al- 
drig er  eller  har  den  indiske  Opposition  derfor  været  rettet  mod  det  en- 
gelske Herredømme.  Men  den  vil  ikke  betale  mere  for  Freden,  end  dens 
Opretholdelse  virkelig  kræver;  den   protesterer  mod   enhver    Forøgelse  af 

Militærudgifterne,  som  fremkaldes  af  imperiale  Hensyn  og  mod  den  impe- 
riale Udenrigspolitik,  der  kan  lede  Indien  ind  i  Forviklinger.  Men  dens 
Protester  har  lydt  og  lyder  forgæves,  fordi  hele  den  indiske  Udenrigspolitik 
dirigeres  fra  England.  Indien  har  endog  maattet  betale  Transport  af  og 
Underhold  til  Tropper,  der  sendtes  til  Ægypten,  Transvaal  og  Kina.  Selv 
afgaaede  Vicekonger  har  erklæret  dette  for  uretfærdigt  og  engelske  Embeds- 
mænd har  fremhævet  det  urigtige  i  at  lade  Indien  opretholde  en  stærk 
Styrke  til  Beskyttelse  for  Englands  imperiale  Interesser,  og  har  udtalt,  at 
Hæren  i  Indien  langt  overgaar,  hvad  der  udkræves  til  Fredens  Opret- 
holdelse, at  den  er  beregnet  paa  at  tillade  Opstillingen  af  en  stærk  Felt- 
arme paa  Grænsen.  Men  for  England  er  Indien  Hovedhjørnestenen  i  Im- 
periet og  dets  Betydning  i  denne  Henseende  er  steget  end  mere  derved, 
at  Indien  i  1 904  har  været  den  største  Importør  af  Hvede  til  England.  Og 
i  mange  Aar  har  England  frygtet  et  russisk  Angreb. 

Den  indiske  Hær  tæller  77,000  Mand  europæiske  Soldater  og  157,000 
indfødte,  dertil  en  indfødt  Reserve  paa  25,000  Mand.  Nylig  har  Lord  Kit- 
chener  faaet  vedtaget  en  Plan,  der  vel  væsentligst  gaar  ud  paa  en  Omfor- 
deling af  Hæren,  men  hvis  Maal  er  at  gøre  den  effektiv  til  Krigsbrug  og 
koncentrere  den  paa  strategisk  vigtige  Punkter.  Dette  vil  medføre  en  Eks- 
traudgift paa  10  Mill.  £,  og  den  sidste  indiske  Kongres  protesterede  imod, 
at  dette  Beløb  skulde  udredes  af  Indien,  som  den  ogsaa  misbilligede  Eks- 
peditionen til  Thibet  og  Forhandlingerne  med  Afghanistan  og  Persien,  der 
hver  især  syntes  den  lige  saa  mange  Krigsfarer.  Endda  har  den  russisk- 
japanske Krig  bragt  Stemmer  til  at  hæve  sig  i  England,  der  erklærer  Indien 
utilstrækkeligt  beskyttet.  Det  er  bekendt,  at  den  Mand,  der  har  haft  Æren 
af,  at  den  russiske  Krigsmagt  i  Østasien  ikke  straks  blev  knust,  er  den 
russiske  Trafikminister  Fyrst  Khilkoff.  Da  Krigen  udbrød,  havde  Rusland 
kun  150,000  Mand  øst  for  Baikal;  10  Maaneder  efter  havde  det  sandsyn- 
ligvis 400,000  Mand.  En  Del  af  disse  var  rejst  lokalt;  men  det  er  saa  godt 
som  sikkert,  at  250,000  Mand  blev  tilførte  fra  Vestrusland,  d.  v.  s.  25,000 
Mand  om  Maaneden,  med  Udrustning  og  Ammunition.  Denne  Styrke  har 
skullet  underholdes;  mindst  14,000  Tons  er  maanedlig  tilførte  Vest  fra,  des- 
uden Forraad  til  Port  Arthur  og  Vladivostok  og  Materialer  til  den  sibiriske 
Jernbanes  Reparation  og  Udvidelse.  Det  er  et  mægtigt  Arbejde,  der  her  er 
udført  i  Sommeren  1904.  I  Februar  kunde  Banen  kun  besørge  4  å  6  Tog 
om  Dagen;  mod  Sommerens  Slutning  naaede  12  å  18  Tog  daglig  Irkutsk, 
Linien  om  Baikalsøen  var  fuldendt  og  den  transbaikalske  Del  af  Banen 
blev  befaret  af  12  Tog  i  hver  Retning  i  Døgnet. 

Heri  ser  man  i  England  en  Advarsel.  Rusland  har  i  Mellemasien  i  læn- 
gere Tid  haft  den  transkaspiske  Bane  fra  Krasnovodsk  til  Merv  og  derfra 
til  Bokhara,  Samarkand  og  Khokand.  Fra  Merv  gaar  en  Sidelinie  til  Afgha- 
nistans Nordgrænse,  en  anden  nordpaa  til  Taschkent.  I  Oktbr.  1904  aab- 
nedes  en  ny  Linie  fra  Orenburg  til  Taschkent  og  det  er  Meningen  at  fort- 
sætte ogsaa  denne  Linie  til  Afghanistans  Nordgrænse.  Det  Spørgsmaal,  der 
tegner  sig  for  England,  er:  Naar  Rusland  over  en  enkelt  5000  eng.  Mile 
lang  Linie  har  kunnet  sende  25,000  Mand  og  14,000  Tons  om  Maaneden 
og  opretholde  en  Hær  paa  400,000  Mand,  hvor  mange  kan  det  saa  sende 
over  to  kortere  Linier,  der  ganske  vist  ender  i  langt  fattigere  Egne? 

Det  er  muligt,  at  Begivenhedernes  videre  Gang  ikke  gør  det  nødvendigt, 
at  dette  Spørgsmaal  straks  besvares.  Men  det  mindste  Forsøg  derpaa  vil 
betyde  forøgede  Militærudgifter  for  Indien. 

Hungersnøden. 

Indiens  frygtelige  Ulykke  er  Hungersnøden.  Hvor  ofte  den  har  bortrevet 
hundrede  Tusinder  af  Indbyggerne  i  ældre  Tider,  under  Muhammedanemes 
Styre  eller  i  Kompagniets  Tid,  ved  man  intet  om.  Regeringerne  lod  den- 
gang roligt  dem  dø,  der  skulde  dø.  Stuart  Mill  var  den  første,  der  erklæ- 
rede det  for  Regeringens  Pligt  at  træffe  Foranstaltninger  mod  saa  store 
Ulykker.  Hvis  Regeringen  havde  glemt  denne  Pligt,  vilde  den  frygtelige 
Hungersnød  i  1877  have  vist  dens  Uafviselighed.  1  Forvejen  underernæret, 
har  den  indiske  Befolkning  kun  ringe  Modstandskraft.  Hungersnød  dræbte 
i  1860  i  Nord  Indien  mindst  200,000  Mennesker,  i  1866  i  Madras  450,000 
og  i  Orissa  1  Mill.,  i  1869  i  Nord-Indien  1,200,000,  i  1877  i  Madras  5 
Mill.,  i  1878  i  Nord-Indien  1,250,000  -  i  1892  var  der  Hungersnød  næ- 
sten overalt  i  Indien  og  dette  gentog  sig  i  lidt  større  eller  mindre  Omfang 
i  Aarene  1896—1900. 

Det  at  Hungersnøden  trods  alle  Foranstaltninger  kunde  rase  saa  frygte- 
ligt endnu  i  de  sidste  Aar  af  det  gamle  Aarhundrede,  er  for  den  indiske 
Opposition  det  største  Bevis  for  dens  Lære  om,  at  Indien  under  det  engelske 
Styre  stadig  forarmes.  Den  anerkender,  at  Regeringen  ved  sine  offentlige 
Arbejder  bekæmper  denne  Landeulykke,  men  den  finder,  at  der  ikke  bliver 
gjort*  nok,  hver  Rupie,  Landet  kunde  spare,  burde  anvendes  hertil.  I  de 
offentlige  Arbejder  ser  Regeringen  det  eneste  Middel  mod  Hungersnøden, 
Oppositionen  mener,  at  ogsaa  andre  Veje,  særlig  Forbedring  af  de  indiske 
Bønders  Kaar  ved  Lettelse  og  forandret  Opkrævning  af  Landskatten,  vilde 
føre  til  samme  Maal.  Om  selve  de  offentlige  Arbejders  Værdi  hersker  der 
altsaa  Enighed  og  enhver  Beretning  om,  hvad  de  engelske  Ingeniører  her 
har  udført  og  paatænker,  fylder  en  med  Beundring ;  meget  deraf  lyder  som 
Eventyr.  En  betydelig  Del  af  dette  Arbejde  har  været  Bygning  af  Jernbane- 
linier til  alle  de  mest  truede  Punkter,  for  at  man  ad  dem  let  kan  tilføre 
Fødemidler  i  Nødens  Stund.  Før  1850  havde  Indien  saa  at  sige  ingen  Lande- 
veje engang,  først  1853  begyndte  Anlæget  af  Jernbaner,  Broer  og  Chaus- 
seer,  i  1901  var  der  aabnet  28,000  Mil  (eng.)  Jernbanelinier  og  ad  dem 
befordredes  195  Mill.  Rejsende  og  44  Mill.  Tons  Gods. 

Men  Storbedrifterne  er  Kanal-  og  Vandingsarbejderne,  der  har  forvandlet 
Egne,  der  fra  Naturens  Haand  maatte  være  Ørkener,  til  frugtbart  Land. 
Dette  er  særlig  Tilfældet  i  Nord-Indien,  saaledes  i  Doab,  Egnen  mellem 
Ganges  og  Jumna.  Denne  Egn  var  Centret  i  Stormogulens  Rige  og  de  op- 
lyste muhamedanske  Fyrster  udførte  allerede  i  det  14.  Aarh.  her  store 
Vandingsanlæg,  om  hvilke  de  Indere,  der  ser  svundne  Tider  i  et  gyldent 
Lys,  mener,  at  de  var  bedre  end  de  moderne,  undertiden  udtaler  Englæn- 
derne selv  det  samme.  Dog,  deres  egne  Værker  er  vidunderlige.  Om  Vin- 
teren og  Foraaret,  inden  Sneen  i  Himalaya  er  smeltet,  er  Ganges  Vand- 
mængde kun  ringe,  netop  paa  den  Tid  behøver  Markerne  mest  Vand,  og 
Floden  optages  da,  hvor  den  forlader  Bjergene,  i  en  Kanal,  der  fører  dens 
samlede  Vandmængde  der  hen,  hvor  Jorden  tørster  efter  den.  Kanalen  kryd- 
ser paa  de  første  20  Mil  andre  Bjergfloder;  en  af  dem  er  bragt  til  at  flyde 
roligt  henover  den  i  en  kunstig  Seng,  over  en  anden,  2  eng.  Mile  bred, 
føres  Kanalen  i  en  mægtig  Rørledning.  200  eng.  Mile  længere  nede  har 
Ganges  atter  vokset  sig  stor  og  paany  afledes  næsten  al  dens  Vandmængde 
i  en  Kanal.  Tre  mindre  Kanaler  afleder  Jumna.  I  1901  udgjorde  Hoved- 
ledningerne 1500,  Fordelingskanalerne  11,000  eng.  Mile;  3  Mill.  Acres  d. 
"   s.  over  213  Q  Mile  (dansk)  vandedes  derved,  og  Kanalerne  vilde  være 

i  Stand  til  at  forsyne  dobbelt  saa  stort  et  Landomraade.  Andre  Steder  maa 
andre  Midler  anvendes.  I  Sydøstindien  standser  man  to  Floder  ved  Dæm* 
ninger,  hvor  de  begynder  at  danne  Delta  og  leder  dem  udover  Markerne. 
I  hele  Sydindien  er  der  et  udstrakt  System  af  naturlige  og  kunstige  Vand- 
reservoirs, hele  Dale  i  Bjergene  benyttes  dertil;  et  System,  der  nu  ogsaa 
tænkes  anvendt  i  større  Maalestok  i  Kashmir.  Paa  Dekans  Vestkyst  standser 
en  Række  lave  Bjerge  Fugtigheden  fra  Oceanet;  ved  en  Tunnel  gennem 
Bjergene  føres  den  regnopsvulmede  Periyarflod  fra  det  vestlige  smalle  Kyst- 
land til  de  tørre  Strækninger  øst  for  Bjergene.  Men  mest  betyder  vel  disse 
Arbejder  for  det  nordvestlige  Indien,  langs  Indusfloden.  Her  er  der  ingen 
Kystbjerge,  Landet  er  fladt  og  saa  ophedet  af  Solen,  at  naar  Vinden  fra 
Oceanet  naar  dertil,  saa  farer  den  hen  over  en  hedere  Overflade  end  den, 
den  har  forladt  og  kan  derfor  føre  sine  Vanddampe  hen  over  de  regnløse  ' 
Sletter  i  Femflodlandet,  indtil  den  bryder  mod  Himalaya.  Her  maa  da 
Indus  Bifloder  føres  ud  i  Kanaler,  der  frembringer  den  størst  tænkelige 
Forandring.  Den  største  af- disse  er  Chenabkanalen,  der  aabnedes  i  1892. 
I  1891  var  Egnen  omkring  den  en  Ørken,  hvor  kun  faa  Nomader  van- 
drede om.  I  1901  var  der  en  Befolkning  paa  omtrent  800,000  Mennesker, 
1 1 ,000  boede  i  den  nye  By  Lyallpur,  Landbefolkningen  var  frie  Bønder, 
hver  ejende  ca.  20  Tdr.  Land  og  som  eksporterer  store  Mængder  af  Bom- 
uld og  Hvede.  Man  regner,  at  Befolkningen  i  1906  vil  være  1,200,000; 
Kanalen  kan  forsyne  ca.  177  Q  Mil  (Sjælland  og  Fyn)  med  Vand.  I  Oktbr. 
1901  aabnedes  Jhelumkanalen,  der  er  beregnet  til  ca.  82  Q  ^^^1  og  dertil 
kommer  mange  andre. 

Nylig  samledes  i  Simla  en  Kongres  af  disse  „Vandbyggere*",  der  har 
henlevet  mange  Aar  i  ensomme  Hytter  ved  Kanalernes  Bredder.  Disse 
Ingeniører  har  ikke  blot  at  give  Tegninger  og  lede  Arbejdet,  hver  enkelt 
har  mange  andre  vanskelige  Pligter.  Han  skal  kontrollere  Fordelingen  af 
Vandet,  afgøre  Stridigheder  mellem  dem,  der  benytter  det,  bestemme  Ud- 
gifterne, inspicere  Kanalerne  og  stadig  søge  at  bringe  Vandet  saa  langt  om- 
kring som  muligt.  Med  Stolthed  kunde  Kongressen  vise  hen  til,  at  der  nu 
var  skaffet  Vand  til  20  Mill.  Acres  (ca.  1425  Q  Mil);  om  Vandmængden 
gør  man  sig  et  Begreb,  naar  man  hører,  at  alt  det  Vand,  hvormed  Køben- 
havn aarligt  forsynes,  i  Indien  kun  vilde  forslaa  til  at  vande  2200  Tdr. 
Land.  Og  disse  store  Arbejder  betaler  sig;  i  1902—03  gav  Kanalarbejdeme 
et  Overskud  af  7  ®/^  af  den  anvendte  Kapital,  en  enkelt  som  Chenab- 
kanalen endog  21  Vi  ^/o-  Ogsaa  Jembaneanlægene  havde  ved  Aarhundred- 
skiftet  naaet  det  Punkt,  hvor  de  ikke  blot  forrentede  sig,  men  gav  Over- 
skud, trods  det,  at  mange  Linier  er  byggede  uden  Haab  om  Rentabilitet, 
af  Hensyn  til  Hungersnøden  eller  af  militære  Grunde.  Dette  har  bragt  den 
engelske  Regering  i  Indien  til  at  fravige  den  aldeles  faste  Praksis,  der  i 
England  selv  overlader  al  Jernbanedrift  til  privat  Foretagsomhed;  de  første 
Linier  anlagdes  vel  af  Kompagnier,  men  de  Laan,  disse  optog,  garanteredes 
af  Regeringen,  og  denne  er  i  Færd  med  nu  at  købe  dem  ud;  i  1954  vil 
Statsdrift  være  fuldt  gennemført. 

Alle  disse  offentlige  Arbejder  er  udførte  ved  Laan;  ialt  er  der  indtil 
1901  anvendt  300  Mill.  £  derpaa.  Laanene  er  optagne  dels  som  sagt  af 
Jembanekompagnierne  under  Statens  Garanti,  dels  af  Regeringen  selv,  saa 
at  af  en  samlet  Statsgæld  paa  205,,  Mill.  £  i  1901  de  135,3  ^i^^-  ^^^^^ 
sig  herfra.  De  er  for  største  Delen  optagne  i  England,  og  aarligt  maa  der- 
for Indien  betale  store  Summer  dertil  i  Renter;  en  Rentebetaling,  der  har 
været  saa  meget  mere  tyngende,  som  den  skulde  betales  i  Guld,  medens 

Indtægterne  af  Arbejderne  kom  ind  i  Sølv,  og  Rupien  fra  1873  til  1892 
sank  i  Værdi  fra  2  sh.  til  1  sh.  3  d.  Paa  Indiens  samlede  Betalinger  til 
England  —  Renter  af  Statsgæld,  engelsk  Kapital  anbragt  i  indiske  indu- 
strielle Virksomheder,  Gager  etc.  —  medførte  denne  Forandring  en  Mer- 
betaling  af  87  Mill.  Rupier  i  1892 — 93.  Her  rejser  sig  da  atter  Oppositio- 
nens Anklage  om  Udsugelse,  hvorfor,  spørger  den,  har  Regeringen  ikke 
søgt  at  drage  indisk  Kapital  til  disse  Foretagender?  Regeringen  svarer,  at 
det  er  umuligt,  ingen  Overtalelser  eller  Eksempler  kan  lokke  den  frem 
hertil.  Der  har  altid  været  en  Strøm  af  Ædelmetal  til  Indien,  og  Aarhun- 
dreder  af  Undertrykkelse  og  Uorden  har  vænnet  Befolkningen  til  at  op- 
dynge, hvad  de  sparer,  enten  i  Form  af  møntet  Metal  eller  som  Smykker. 
Endnu  har  intet  kunnet  drive  denne  uvirksomme  og  gemfe  Kapital  ud. 

For  Regeringen  er  der  kun  en  Grund  til  Hungersnøden:  Regnmangelen. 
Derfor  vil  den,  mener  den,  trods  alle  offentlige  Arbejder  vedblive  fra  Tid 
til  anden  at  hærge  de  Dele  af  Landet,  der  er  for  uovervindeligt  ugunstigt 
udrustede;  der  kan  man  kun  søge  at  mildne  dens  Virkninger.  Oppositionen 
tror,  at  man  kan  naa  længere  frem,  naar  alt  andet  veg  for  denne  ene  Sag. 
Sørg  for,  siger  den,  at  Indien  ikke  faar  disse  store  Betalinger  at  udrede,  der 
tvinger  det  til  at  sende  sin  Hvede  og  Ris  til  England;  let  Bøndernes  Kaar 
ved  Nedsættelse  af  Saltafgiften  og  Landskatten.  Det  er  særlig  den  førnævnte 
Romesch  Chunder  Dutt,  der  har  rejst  Spørgsmaalet  om  Landskatten. 

Landskatten  er  en  Arv  fra  de  tidligere  Regeringer,  der  almindeligt  be- 
tragtede Jorden  som  Fyrstens  Ejendom,  der  kun  var  overladt  Bønderne  til 
Brug,  mod  at  disse  betalte  i  Afgift  en  vis  Brøkdel  af  Produktionen.  Denne 
Afgift,  der  saaledes  nærmest  var  en  Fæsteafgift,  bibeholdtes  under  Englæn- 
dernes Herredømme  som  en  Landskat,  der  imidlertid  opkræves  paa  meget 
forskellig  Maade  i  de  forskellige  Dele  af  Landet.  Nogle  Steder  betaler  Bøn- 
derne direkte  til  Regeringen,  andre  Steder  betaler  de  til  Godsejere,  der  saa 
igen  udreder  en  Del  af  Afgiften  som  Skat  til  Staten,  som  Regel  Halvdelen, 
ofte  dog  mere.  Men  det  væsentligste  Punkt  er,  at  i  langt  den  største  Del 
af  Indien  har  Regeringen  forbeholdt  sig  Retten  til  en  Omligning  af  Land- 
skatten, i  det  mindste  hvert  30te  Aar.  En  saadan  Omligning  fandt  f.  Eks. 
Sted  i  Centralprovinseme  i  1890;  overalt  sattes  Landskatten  stærkt  op, 
nogle  Steder  100  %.  Kun  i  det  egentlige  Bengalen  er  Landskattens  Beløb 
blevet  fastslaaet  en  Gang  for  alle.  I  1793,  efter  en  Hungersnød,  anerkendte 
Regeringen  de  feodale  Zemindars  som  Jordens  Ejere,  den  Fæsteafgift,  Bøn- 
derne skulde  udrede  til  dem,  fastsattes  til  V5  ^^l^r  Ve  ^^  Bruttoproduktionen, 
og  ligeledes  fastsattes  en  Gang  for  alle  den  Skat,  disse  Godsejere  skulde 
betale  til  Regeringen;  den  udgør  nu  5  å  6  ^/^  af  Bruttoproduktionen. 

Romesch  Chunder  Dutt  har  nu  gjort  opmærksom  paa,  at  skønt  Bengalen 
gentagne  Gange  —  1874,  1892,  1897  —  har  været  hjemsøgt  af  Hungers- 
nød, saa  har  denne  ingensinde  her  krævet  Menneskeliv ;  og  han  ser  Grun- 
den dertil  deri,  at  Bønderne  her,  paa  Grund,  af  denne  faste  og  derfor  langt 
ringere  Landskat,  er  saa  meget  mere  velstillede,  at  de  kan  modstaa  Hun- 
gersnøden. Derfor  har  han  genoptaget  en  Plan,  der  allerede  1860  fremsattes 
af  Vicekongen  Lord  Canning,  om  overalt  i  Indien  en  Gang  for  alle  at  fast- 
slaa  Landskattens  Beløb.  Kan  dette  ikke  opnaas,  foreslaar  han,  at  en  Om- 
ligning kun  skal  foretages  i  Forhold  til  Prisernes  almindelige  Stigning  og 
ikke  oftere  end  hvert  30.  Aar. 

Men  Regeringen  er  uvillig  til  at  lytte  til  Forslag  af  denne  Art;  den  vil 
ikke  opgive  Muligheden  for  forøgede  Statsindtægter  ad  denne  Vej.  Og  hvor 
stor  Rolle,  Landskatten  spiller  i  den  indiske  Statshusholdning,  ser  man  deraf, 

at  den  i  1900 — 01  indbragte  Netto  ca.  15  Mill.  £  af  en  samlet  Nettoind- 
tægt paa  42  Mill.  £.  En  Nedsættelse  af  den  vilde  da  nødvendiggøre  de 
største  Besparelser  paa  andre  Omraader,  f.  Eks.  det  militære;  men  det  er, 
som  R.  Chunder  Dutt  siger,  Indiens  Ulykke,  at  der  kan  Oppositionen,  Be- 
sparelsespartiet,  aldrig  komme  til  Magten. 


Enhedsskolen  og  Religionsundervisningen. 

Af  J.  Damsgaard,  Klim. 


Det  var  paa  et  af  de  store  Skolemøder,  jeg  første  Gang  hørte  Johan 
Ottosen.  Mange  dygtige  og  ansete  Skolemænd  havde  talt.  Smukt  og  kønt 
faldt  Ordene  om  vor  Folkeskoles  Betydning  som  grundlæggende  Magt  i 
Folket,  om  vore  gode  Folkehøjskoler,  hvor  saa  mange  unge  faar  en  god 
Hjælp  til  frugtbar  Brug  baade  af  aandelige  og  legemlige  Kræfter.  Men  jeg 
husker  det  saa  tydeligt,  at  jeg,  trods  alle  de  hjertevarme  Ord  stod  og 
repeterede  for  mig  selv  en  gammel  Naturfilosofs  Digt: 

„Kan  du  elske,  —  hvad  jeg  ej  begriber  — 
denne  dunkle  Attraa  i  min  Sjæl, 
der  i  det  uendelige  griber 
uden  Maal  og  Grænseskel  — " 

Kønt  og  smukt  ja,  men  uden  Maal  og  Grænseskel.  Da  traadte  Johan  Otto- 
sen op  paa  Talerstolen.  Mandigt  og  djærvt  stod  han  der  med  sin  ranke 
lyse  Skikkelse  og  de  kloge  Øjne  bag  Lorgnetterne.  Og  mens  Sommersolen 
sendte  sine  rene,  varme  Straaler  ind  ad  de  høje  Vinduer  og  lyste  over  de 
1200  Pædagoger,  satte  Johan  Ottosen  paa  sit  klare,  fuldttonende  Dansk 
Maal  og  Grænseskel  for  vor  Folkeskole.  Det  var  den  erfarne  Skolemand, 
den  kloge,  hjertevarme  Fædrelandsven,  der  talte  om  den  fælles  Grundskole, 
den  fri  Folkeskole,  der  skulde  samle  alle  Samfundsklassers  Børn,  ikke  ved 
Tvang,  ikke  ved  Lovbud,  men  netop  fordi  den  er  Skolen  for  Almendannel- 
sen, for  den  menneskelige  Dygtiggørelse.  Synsmaaden  var  den  Gang  for- 
holdsvis ny.  Der  laa  i  den  en  hel  Revolution  paa  Skolespørgsmaalenes  Om- 
raade.  Men  han  viste  klart  og  tydeligt,  at  den  arbejdende  danske  Skole 
var  naaet  frem  til  denne  Revolution.  Vel  var  der  endnu  enkelte  Efternølere, 
der  hverken  vilde  eller  kunde  forstaa  det,  men  for  saadanne  kunde  vi  ikke 
vente  med  at  ændre  vor  Skoles  ydre  Forhold  paa  tidssvarende  Maade.  — 
Tankerne  greb  mig,  maaske  saa  meget  mere,  som  det  var  min  kære  Lærers 
—  nuværende  Biskop  Sophus  Sørensens  —  Skoletanker,  jeg  her  hørte 
fremstillet  af  en  udpræget  Agitator.  For  trods  al  Selvbeherskelse,  trods  al 
udviklet  praktisk  Sans  var  Johan  Ottosen  som  Pædagog  en  Agitator  af 
Rang.  Han  havde  en  sjælden  Evne  til  at  skabe  Tillid  og  Modtagelighed 
hos  sine  Tilhørere.  Han  forstod  netop  her  paa  Skolespørgsmaalets  Omraade 
den  Nødvendighed  ikke  at  vige  tilbage  for  det  Enten — Eller,  han  som  Po- 
litiker i  afgørende  Øjeblikke  syntes  at  nære  en  vis  Skræk  for.  Den  demo- 
kratiske Tankegang  i  Enhedsskolen,  der  gør  det  muligt  for  de  godt  bega- 
vede fattige  Børn  at  komme  videre  frem,  er  der  kun  Grund  til  at  glædes 
ved,  og  baade  Johan  Otosen  og  alle  de  andre  Enhedsskolemænd  fortjener 
kun  Tak  for  deres  Arbejde.  Men  samtidig  med,  at  jeg  som  udpræget  Folke- 

skolemand  vil  være  med  til  at  bringe  denne  Tak,  vil  jeg  ogsaa  have  Lov 
til  at  minde  om  Nødvendigheden  af,  at  der  ved  Siden  af  den  stærkt  af- 
slebne Almueskole  og  Folkeskole  findes  et  Sted  (Friskolen),  hvor  det  stærkt 
ejendommelige  kan  trives  i  Skolens  Verden,  hvor  den  meget  ejendomme- 
lige Lærer,  ham  med  de  mange  Kanter,  ham  der  ikke  er  rund  som  alle 
de  andre  runde  (Kolds  Ord),  kan  faa  Plads,  og  hvor  Forældre  med  stærkt 
udprægede  Ejendommeligheder  kan  sætte  deres  Børn.  Vi  maa  huske  paa, 
at  selv  om  vi  har  faaet  Ordet  Enhedsskolen,  saa  betegner  det  kun  en  En- 
hed af  ydre  Art.  Den  har  jo  ikke  noget  med  aandelig  Enhed  at  gøre,  og 
dog  er  det  jo  først  og  fremmest  den  Enhed,  man  skulde  drøfte,  naar  man 
vil  tegne  Fremtidens  Skole.  I  Skolen  kastes  Barnet  jo  ind  i  en  Mængde 
Indtryk,  spredte  og  uden  Sammenhæng  er  disse  Indtryk  ofte.  „Men  saadan 
er  det  oftest  ogsaa  i  Livet, **  vil  en  og  anden  maaske  sige.  Nej,  der  er  en 
stor  Forskel.  Der  er  den  samme  Forskel,  som  vi  finder  i  Erik  Bøghs  Svar 
paa  Spørgsmaalet : 


og  saa  svarer: 


„Hvorfor  er  Landboen  sund  og  stærk, 
men  Byboen  svækket  og  bleget?" 

,Jo  Landet  det  er  Vorherres  Værk, 
men  Byen  det  er  vort  eget!" 


Se  det  er  netop  Sagen,  og  derfor  maa  vi  ogsaa  selv  samle  de  mange 
spredte  Indtryk  sammen  til  en  Enhed.  Naar  vi  fører  Barnet  fra  Regne- 
timens lovbestemte  Aarsagsbeviser  til  de  nytestamentelige  Trosoplevelser, 
bliver  det  hele  let  mere  broget  end  Livet  selv,  om  ikke  en  aandelig  Enhed 
binder  det  sammen.  Og  Enheden  er  og  maa  blive  Lærerens  personlige 
Overbevisning.  Man  kan  forbyde  Læreren  at  undervise  i  Religion,  men 
man  kan  ikke  lukke  hans  Personlighed  ud  af  Skolestuen.  Derfor  vil  Enheds- 
skolen ogsaa  uhjælpelig  være  forfejlet,  hvis  den  skal  hjælpe  den  socialistisk 
konfessionsløse  og  tvungne  Statsskole  frem.  Da  vil  Kampen  for  aandelig 
Frihed  blive  mere  end  et  Mundsvejr,  og  det  er  vel  ikke  umuligt,  at  Frem- 
tidens store  politiske  Kamp  netop  kommer  til  at  staa  paa  Spørgsmaalet  om 
aandelig  Frihed  i  Skole  og  Kirke. 

De  aandelige  Standpunkter  vil  skille  sig  mere  og  mere  ad.  Skellet  mel- 
lem Tro  og  Vantro  vil  blive  klarere  og  klarere.  Det  er  ikke  blot  i  Køben- 
havn, at  Folk  er  delt  i  to  Lejre,  ogsaa  herude  er  Unitarerne,  Nyrationa- 
listerne,  ved  at  arbejde  sig  frem.  For  100  Aar  siden  var  denne  Retnings 
„ældre  Broder"  Herre  i  Skole  og  Kirke,  den  samme  Tid  kan  oprinde  igen. 
Vi  har  godt  af  at  lægge  Mærke  til  dette,  naar  vi  i  disse  Dage  tager  Stil- 
ling til  Enhedsskolen  og  Religionsundervisningens  Stilling  i  denne  Skole. 

II. 

Skoleloven  af  1814  var  udarbejdet  under  Paavirkning  af  de  frisindede 
Ideer  fra  1789.  Men  den  naaede  desværre  aldrig  at  blive  ført  ud  i  Livet 
i  sin  fortræffelige  Aand,  dels  af  Mangel  paa  Penge  og  Lærere,  dels  af 
Mangel  paa  borgerligt  Fri.*-ind.  Efterhaanden  arbejdede  det  sig  nemlig  frem 
i  Folket,  at  en  Klasseskole  var  noget  bedre  og  finere  end  en  Folkeskole. 
Derfor  voksede  de  frem  som  Paddehatte  alle  disse  mange  Slags  Betalings- 
skoler. Det  var  Standsfomemmelserne  og  Klassefølelsen,  der  skabte  det 
19de  Aarhundredes  altbeheherskende  Skoledogme:  „Hver  for  sig!"  Hele 
den  gamle  Skoleordning  med  de  forældede  Skoleprincipper  vil  i  den  Tid. 
der  kommer,  blive  trængt  haardt.    Skolelovene  af  1899  og  1903  er  Skridt 

i  Retning  aF  Almueskolen,  den  fælles  Folkeskole.  Naar  Loven  af  1903  lader 
Forbindelsen  mellem  den  højere  Skole  og  Folkeskolen  ske  ved  12  Aars 
Alderen,  da  er  dette  fra  Folkeskolens  Synspunkt  selvfølgelig  ikke  Idealet. 
Det  maa  være  vort  umistelige  Maal  at  beholde  alle  Eleverne  i  Folke- 
skolen til  13 — 14  Aars  Alderen,  altsaa  i  den  egentlige  Barnealder.  Men 
hidtil  har  det  jo  været  saaledes,  at  de  Børn,  der  skal  studere,  allerede 
straks  gaar  over  i  Klasseskolerne.  Nu  kan  vi  dog  have  dem  til  12  Aars 
Alderen,  og  hvis  vi  kan  udvikle  vore  Folkeskoler  endnu  bedre  til  13 — 14 
Aars  Alderen.  Motiverne,  der  i  sin  Tid  fulgte  Kultusministerens  Forslag, 
peger  tydeligt  i  den  Retning  (se  Rigsdagstidende  1902,  Tillæg  A.,  Spalte 
2960  og  fl.) 

Denne  Lov,  der  er  en  Knæsætning  af  hele  Folkeskolens  Aand,  vil  sik- 
kert ogsaa  hjælpe  os  til,  at  vi  før  end  ellers  vil  komme  til  at  tage  fat  paa 
Centraliseringen  af  vort  Skolevæsen,  især  her  ude  paa  Landet.  For  med 
den  Tid  og  Klassedeling,  vi  har,  tror  jeg  ikke,  der  kan  udrettes  synderligt 
mere  i  Folkeskolen  end  der  nu  gøres.  De  store  Fejl  ved  Anlæg  af  Skolens 
Fag,  skal  jeg  gaa  let  over  her,  da  jeg  i  Fjor  havde  Lejlighed  til  i  et  Skole- 
bfad  at  kritisere  det  overhaandtagende  Jag  efter  Kundskaber  paa  Bekost- 
ning af  de  elementære  Fag.  Men  der  ligger  en  Fare  her  for  Folkeskolen, 
den  nemlig,  at  den  tvinges  ind  i  det  Oplysningsjag,  den  hidtil  har  været 
befriet  for,  idet  den  nu  skal  være  Forberedelsesskole  til  Mellemskolen  og 
som  saadan  let  faar  Fordringerne  spændt  for  højt.  Det  er  dog  alle  Dage 
Oplysningens  Varme  og  tkke  Jaget  efter  Oplysning,  det  kommer  an  paa. 
Kan  det  lykkes  at  skaffe  Folkeskolen  Lov  til  at  arbejde  i  Fred,  da  er  Tan- 
ken om  Enhedsskolen  ikke  forfejlet.  Faren  for  det  overhaandtagende  Op- 
lysningsjag blev  af  Almueskolens  varme  Talsmand  Vilhelm  Lassen  fremført 
netop  ved  Behandlingen  af  Lovforslag  om  højere  Almenskoler  (se  Rigsdags- 
tidende  1902,  Folketingets  Forhandlinger  Spalte  2104  og  fl.)  Men  denne 
Fare  skal  jeg  ikke  omtale  nærmere  her.  Derimod  er  der  en  anden  Side,  jeg 
ganske  kort  maa  berøre. 

Det  er  en  Grundfejl  ved  vort  Skolevæsen  paa  Landet,  at  det  er  spredt 
og  splittet.  Vi  kan  ikke  samle  alle  Børn  ind  fra  et  større  Distrikt,  men  vi 
kan  oprette  Forskoler  for  de  smaa  Børn  og  saa  samle  de  større  Børn  i 
Centralskolerne. 

Skoleloven  af  1899  indeholder  Spirer  til,  at  man  i  Folkeskolen  kan 
fortsætte  med  en  Slags  udvidet  Undervisning.  Den  ansete  og  frisindede 
Skolemand,  Folketingsmand  Jensen-Knudstrup,  udtalte  i  Folketinget  i  Fjor 
en  Frygt  for,  at  Almenskoleloven  skulde  hæmme  Iveren  for  at  udvikle  disse 
Spirer.  Denne  Frygt  er  sikkert  ugrundet.  Efterhaanden  som  frisindede  An- 
skuelser faar  mere  og  mere  Indpas  i  vor  Folkeskole,  vil  Trangen  til  at  be- 
holde Børnene  sammen  saa  længe  som  muligt  give  sig  Udslag  netop  deri, 
at  man  overbygger  Folkeskolen  med  en  afsluttende,  udvidet  Undervisning, 
maaske  med  Optagelse  af  Mathematik  og  Engelsk  som  obligatoriske  Fag. 
Med  en  saadan  Ordning  vil  sikkert  baade  Folkeskolen  og  den  højere  Skole 
være  godt  tjent.  Ved  min  Rejse  i  Skandinavien  i  forrige  Sommer  har  jeg 
haft  Lejlighed  til  at  iagttage,  at  Udviklingen  netop  gaar  denne  Vej.  Finnerne 
f.  Eks.  kan  med  Grund  tale  om  deres  fælles  Grundskole  med  Stolthed. 
I  Norge  er  man  ikke  saa  ganske  kort  henne  i  den  Kamp,  vi  her  staar 
ved  Begyndelsen  af,  eller  maaske  staar  midt  i.  At  Nordmændene  er  læn- 
gere fremme  her  hænger  maaske  i  nogen  Grad  sammen  med,  at  de  fik 
deres  „Systemskifte"  før  vi.  Allerede  i  1889  fik  de  deres  Folkeskolelov, 
og  i   1896   fik  de  Loven   om  Middelskolen.    Denne  Lov  svarer  omtrent  til 

Loven  om  højere  Almenskoler  hos  os.  Ved  dette  Lovforslag  aabnede  Nord- 
mændene Døren  mellem  de  forskellige  Klasser  af  Skoler.  I  1900  indførtes 
i  Kristiania  2  Arter  af  Mellemskoler,  en  3aarig  og  en  4aarig  af  Hensyn 
til  Folkeskolen. 

Den  Vej,  Udviklingen  gaar  i  Norge,  er  tydelig  nok  at  flytte  Forbindel- 
sen hen  til  14  Aars  Alderen.  Den  samme  Vej  vil  Udviklingen  selvfølgelig 
komme  til  at  gaa  her  hjemme.  Det  kan  ske,  dels  ved  at  følge  Norges  Eks., 
men  ogsaa  ved  at  udvikle  vore  Centralskoler  i  den  ovenfor  antydede  Ret- 
ning. Og  det  vil  saa  meget  lettere  kunne  ske,  som  vor  Tid  er  en  „Skole- 
tid", en  Tid,  da  Skoleinteresseme  er  stærkt  fremtrædende,  især  kan  Folke- 
skolen glæde  sig  ved  en  stigende  Interesse  i  Befolkningen.  Se  paa  de 
mange  prægtige  Skolebygninger,  Folkets  Tilslutning  til  de  store  Skole- 
møder og  Rigsdagens  Arbejde  for  at  skaffe  Skolen  gode  Love.  I  Løbet  af 
de  sidste  10  Aar  har  vi  jo  som  ovenfor  vist  faaet  en  Række  gode  Skole- 
love. Dette  er  jo  alt  sammen  saa  saare  godt,  og  Folkeskolens  Arbejdere  og 
Venner  kan  kun  glæde  sig  derved.  Men  nu  er  der  som  en  mørk  Sky  paa 
den  før  saa  klare  Himmel,  et  Uvejr  er  i  Færd  med  at  trække  op,  og  det 
er  Religionsundervisningens  Stilling  i  Folkeskolen,  den  fælles 
Grundskole.  Vi  har  i  mange  Aar  gaaet  og  skottet  optil  Skyen,  den  var 
saa  lille  endnu,  den  drev  maaske  over,  men  den  drev  ikke  over,  og  nu 
er  den  saa  stor,  at  alle,  der  ikke  er  stærblinde,  kan  se  Skyen  og  forstaa, 
at  et  Uvejr  er  i  Anmarch. 

IH. 

Vi  har  jo  for  Tiden  en  Folkekirke  som  Statsinstitution,  og  saa  længe 
vi  har  det,  er  det  ret  rimelig,  at  Kirken  vedblivende  vil  forlange  Religions- 
undervisning i  Folkeskolen.  Naar  Staten  paa  sin  Foranstaltning  lader  Børnene 
døbe  med  Forældrenes  Vilje,  saa  har  Staten  ogsaa  den  Pligt  at  lade  Børnene 
oplyse  om  de  Ting,  de  er  døbte  til.  Folkeskolen  er  jo  efter  sin  historiske 
Oprindelse  og  hele  Anlæg  en  Slags  Kirkeskole,  bygget  paa  kristelig  Grund 
og  med  en  obligatorisk  Religionsundervisning.   Saa  vidt  det  angaar  at  tage 

Børnene  ud  af  Skolen  i  Religionstimerne,  da  tillader  Loven  af  1851  For- 
ældre, der  staar  uden  for  Folkekirken,  at  tage  deres  Børn  bort  fra  Reli- 
gionsundervisningen, naar  de  sørge  for,  at  de  faar  Undervisning  i  de  al- 
mindelige moralske  Begreber,  som  det  hedder  i  Loven.  I  Følge 
statistisk  Aarbog  1903  er  Befolkningens  Fordeling  efter  Trossamfund  i  det 
egentlige  Danmark  med  Hoveddele  i  Aaret  1901  som  foranstaaende  Tabel 
udviser. 

Hvis  man  slaar  sig  til  Ro  med  ovenstaaende  Skema  og  siger,  ja  men 
98  ^/o  hører  jo  til  Folkekirken,  saa  er  alt  saare  godt,  som  det  er,  da  lader 
man  sig  narre.  Saa  længe  Landets  brede  Befolkning  i  kirkelige  Spørgsmaal 
tænker  som  Kirken,  eller  maaske  overhovedet  intet  tænker,  saa  længe 
kan  der  selvfølgelig  ikke  være  Tale  om  nogen  Spænding.  Men  vi  ved  jo 
godt  alle,  at  der  inden  for  de  98  7o  ^^  ®"  ret  afvigende  Opfattelse  af  re- 
ligiøse Spørgsmaal.  Pastor  Moe,  V.  Briicker  og  Martensen-Larsen  rummes 
alle  inden  for  de  98  %.  Nej,  der  er  en  afgjort  religiøs  Modsætning  ude  i 
Folket,  og  denne  Modsætning  bliver  skarpere  og  skarpere,  mere  og  mere 
bevidst.  Og  saa  er  der  Folk,  der  bliver  nervøse  og  siger:  Nu  er  vi  saa 
godt  i  Lag  med  at  bygge  vor  Folkeskole.  Lad  os  dog  faa  forebygget  den 
truende  Sprængning!  Saa  foreslaar  de  som  den  naturligste  Udvej  at  tage 
Religionsundervisningen  ud  af  Skolen,  gøre  Skolen  konfessionsløs. 

Nu  er  man  selvfølgelig  nødt  til  at  indrømme,  at  Udviklingen  de  fleste 
Steder  gaar  i  Retning  af  den  konfessionsløse  Skole.  Men  man  maa  sandelig 
ikke  overse,  at  denne  Udvikling  gaar  for  sig  under  vidt  forskellige  Forhold. 
Det  kan  maaske  interessere  i  den  Forbindelse  at  se  lidt  paa  en  ganske 
kort  Oversigt  over  Religionsundervisningens  Stilling  i  de  forskellige  Lande. 

I  Prøjsen,  de  fleste  nordtyske  Stater,  Sverig  og  Norge  er  der 
tvungen  Religionsundervisning  ligesom  her  i  Danmark. 

I  England  har  man  ønsket  at  gøre  alle  Skoler  saa  let  tilgængelige 
som  mulig  for  alle  Konfessioner.  Religionsundervisningen  er  derfor  henlagt 
til  første  eller  sidste  Time,  og  Forældre  eller  Værger  kan  fritage  Børnene 
for  paa  dette  Tidspunkt  at  være  i  Skolen.  Tilsynet  har  slet  ingen  Ret  til 
at  kontrollere  eller  eksaminere  i  Faget. 

I  Skotland  er  Religionsundervisningen  ogsaa  stillet  frit. 

I  Irland  underviser  Læreren  i  de  statsunderstøttede  Skoler  (the  na- 
tional schools)  ikke  i  Religion.  Men  Forældrene  har  Ret  til  paa  bestemte 
Tider  at  sende  Præster  eller  Lægmænd  til  Skolen  for  at  undervise  i  Re- 
ligion. 

I  Østerrig  og  Ungarn  har  de  forskellige  Trossamfund  Lov  til  at 
ordne  Religionsundervisningen  i  Folkeskolen,  men  Religionslæreren  skal 
rette  sig  efter  Bestemmelserne  i  Skolelovene  af  1869  og  72,  der  paabyder, 
at  Timerne  skal  lægges  saaledes,  at  de  ikke  genere  Børn  af  anderledes 
troende  i  deres  Skolegang. 

I  Bayern  gives  Religionsundervisning  i  Skolen,  men  af  Præsten. 
Læreren  gennemgaar  den  historiske  Del. 

I  H essen  er  Børnene  ikke  forpligtede  til  af  deltage  i  Folkeskolens 
Religionsundervisning.  Men  i  Følge  Loven  af  16de  Juni  1874  $  19  er  For- 
ældrene pligtige  at  sørge  for,  at  Børnene  faar  Undervisning  i  Morallære. 

I  Holland  skal  Læreren  efter  Lov  af  17de  August  1878  afholde  sig 
fra  alt,  hvad  der  kan  bevirke,  at  Børnene  faar  mindre  Respekt  for  andres 
religiøse  Opfattelse  end  hans  egen. 

I  Belgien  er  ved  Lov  af  1ste  Juli  1879  Religionsundervisningen  er- 
stattet ved  Undervisning  i  Moral.   Moralundervisningen  er  overladt  til  For- 

ældrene,  men  et  Skolelokale  stilles  til  deres  Raadighed.  Det  katolske  Parti, 
som  var  meget  misfornøjet  med  Loven  af  1879,  arbejdede  ivrig  for  en 
anden  Ordning.  Den  lange  Skolestrid  fra  1879 — 84  endte  med,  at  Kato- 
likeme  ved  Loven  af  20de  September  1884  Bk  indsat  en  Bestemmelse  om, 
at  Kommunen  Bk  Ret  til  at  indsætte  Religionsundervisningen  paa  Skole- 
programmet, dog  saaledes,  at  Forældre  kan  fritage  Børnene  fra  at  deltage 
i  Undervisningen.  For  de  allerfleste  Kommuners  Vedkommende  er  Faget 
nu  atter  genindført. 

I  Schweitz  er  Forholdene  noget  forskellige  i  de  forskellige  Kantoner. 
I  Neuchatel  og  Genf  er  Religionen  udskilt  fra  Skolen.  I  nogle  Kantoner 
gives  Undervisning  af  Læreren,  i  andre  af  Præsten.  Men  ingen  kan  tvinges 
til  Deltagelse  i  Undervisningen. 

I  Frankrig  er  Religionsundervisningen  ophævet  som  tvungen  Skolefag 
ved  Lov  af  28de  Marts  1882.  Af  Hensyn  til  Samvittighedsfriheden  skal 
Skolens  Neutralitet  være  absolut.  Det  er  i  Følge  Loven  ligefrem  forbudt 
Læreren  at  give  Undervisningen  Præg  af  en  bestemt  konfessionel  Opfat- 
telse, ligeledes  er  det  ham  forbudt  paa  nogen  Maade  at  henlede  Børnenes 
Opmærksomhed  paa  en  bestemt  Kirke  eller  hentyde  til  den  religiøse  Un- 
dervisning, Børnene  nyder  i  Hjem  eller  Kirke.  Børnene  i  de  offentlige 
Skoler  har  en  bestemt  ugentlig  Fridag,  for  at  kunne  deltage  i  Religions- 
undervisningen. Ligeledes  har  Konfirmanten  iri  Ugen  før  den  første  Alter- 
gang. Undervisning  maa  ikke  gives  i  Faget  i  selve  Skolelokalet,  men  nok 
i  Skolebygningen. 

I  de  forenede  Fristater  findes  ingen  egentlig  Religionsundervisning 
i  de  offentlige  Skoler.  Nogle  Steder  lærer  man  dog  mindre  Stykker  af 
Bibelen. 

I  Japa^i  er  Moral  Skolefag,  men  Religion  ikke. 

Der  er  imidlertid  en  Ting  man  maa  lægge  Mærke  til,  og  det  er,  om 
Staten  i  Landet  har  taget  Undervisningen  som  et  Monopol  for  sig.  Hvor 
der  er  Skoletvang,  og  hvor  Staten  har  Eneret  til  at  oprette  Skoler,  vil  den 
konfessionsløse  jo  altid  være  mere  velbegrundet  end  hvor  den  fri  Skole 
uhindret  —  ja  med  stor  Støtte  af  Staten  —  kan  udvikle  sig. 

Rationalisternes  „  konfessionsløse  "^  Skole  løser,  som  nuværende  Biskop 
i  Aalborg  Prof.  Fr.  Nielsen  viser  i  nogle  Artikler. i  „Dagbladet"  1880 
Nr.  01 — 03  mpd  O.  Siesbye:  Lærernes  Forhold  til  Religionsundervisningen 
i  de  højere  Skoler,  slet  ikke  Spørgsmaalet. 

Det  er  jo  nemlig  Meningen,  at  naar  Religionsundervisningen  tages  ud 
af  Skolen,  saa  skal  der  undervises  i  en  Slags  Morallære,  og  man  mener, 
at  saa  vil  Kristne  og  Jøder  og  Fritænkere  saa  dejlig  enes  om  vore  præg- 
tige Kommuneskoler.  Rationalisterne  vil  blive  bittert  skuffede.  Der  kan 
nemlig  slet  ikke  undervises  i  den  almindelige  Religion.  Læreren  vil  hvert 
Øjeblik  komme  til  at  snuble  over  Meningsløsheder.  Ja  her  er  sikkert  en 
af  de  værste  Skavanker  ved  den  konfessionsløse  Skole.  Læreren  faar  ikke 
Lov  til  at  virke  med  hele  sin  Personlighed.  Han  vil  stadig  blive  nødsaget 
til  at  luske  sig  uden  om  Kærnepunktet  ligesom  Katten  om  den  varme 
Grød.  Det  spiller  i  og  for  sig  mindre  Rolle  om  der  undervises  i  Religion 
eller  ikke.  Det  er  ialt  Fald  ikke  Hovedspørgsmaalet,  naar  der  tales  om 
Indførelse  af  konfessionsløse  Skoler,  men  Hovedspørgsmaalet  er,  om  Læreren 
maa  være  en  Kristen  og  i  hele  sin  Skolegerning  maa  faa  Lov  til  at  vise 
sig  som  saadan.  Den  religiøse  Forskel  er  noget  helt  andet  end  Forskel  i 
ubetydelige  Dogmer.  Jeg  er  derfor  fuldstændig  enig  med  Seminariefor- 
stander  Stig  Bredstrup,  Jonstrup,   naar  han    i   et  Foredrag  i  Studenter- 

hjemmet  udtalte:  „For  mig  stiller  det  sig  saaledes,  at  enten  vi  indfører 
den  konfessionsløse  Skole,  holder  fast  paa  den  bestaaende  tvungne  Religions- 
undervisning eller  gør  Religionsundervisningen  til  en  fri  Sag  —  kort  sagt, 
man  kan  gøre  hvad  man  vil,  Sprængningen  vil  endda  komme."  — 

IV. 

Jeg  vil  altsaa  anse  det  for  et  stort  Overgreb  baade  mod  Folkeskolen 
og  Folkeskolens  Lærerstand,  om  der  nu  kom  Paabud  fra  Regeringen  om, 
at  herefter  maatte  der  ikke  undervises  i  Religion  i  Folkeskolen.  For  mange 
Lærere  vilde  det  blive,  som  Sjælen  var  taget  ud  af  deres  Gerning. 

Men  den  nuværende  tvungne  Religionsundervisning  kan  heller  ikke 
opretholdes  under  den  stedse  stigende  religiøse  Spænding  og  Modsætning 
i  vort  Folk.  Den  Dag  maa  komme,  da  man  vender  sig  fra  begge  Tvangs- 
vejene  „den  nuværende  tvungne  Kirkeskole"*  og  den  socialdemokratiske 
„tvungne  konfessionsløse  Skote".  Vi  maa  da  kunne  gaa  den  absolute  Fri- 
heds Vej  og  stille  Religionsundervisningen  fri.  Det  kan  jeg  ikke  forstaa 
andet,  end  at  mine  Børns  religiøse  Opdragelse  er  i  den  Grad  mine  egne 
private  Sager,  at  her  maa  Staten  lade  mig  raade  ene.  Jeg  har  selv  det 
fulde  Ansvar  for  mine  Børns  Opdragelse,  og  ingen  Magt  paa  Jorden  kan 
tage  dette  Ansvar.  Her  har  jeg  selv  den  fulde  Myndighed  og  det  fulde 
Ansvar.  Hvis  Statsskolen  hviler  paa  det  Princip,  at  Staten  bedre  end  For- 
ældrene, som  Gud  har  betroet  Børnene,  kan  være  Opdrager,  da  tror  jeg 
Statsskolen  hviler  paa  et  meget  daarligt  Princip,  og  da  faar  i  Virkeligheden 
Kristen  Kold  Ret,  naar  han  siger,  at  Statsskolen  hviler  paa  en  Løgn. 
Socialisternes  tvungne  konfessionsløse  Statsskole  hviler  paa  det  Princip,  og 
derfor  maa  jeg  være  en  udpræget  Modstander  af  den  Skole.  Men  vor  nu- 
værende Statsskole,  Folkeskolen  hviler  paa  den  fri  Konkurrences  Grundlag 
og  paa  det  Grundlag  vil  vi  arbejde  den  videre  frem.  Vi  vil  altsaa  ikke  have 
Statsskolen  til  at  hvile  paa  en  Løgn,  men  vi  vil  derimod  stile  hen  imod 
en  Tilstand,  hvor  Læreren  kan  komme  til  at  staa  frit,  ikke  bunden  til  en 
Bog  og  endnu  mindre  til  en  Eksamen,  en  Tilstand  hvor  Læreren  faar  Lov 
til  at  tale  til  Børnene  ud  fra  sit  eget  Trosindhold,  og  saaledes  at  de  For- 
ældre, der  er  utilfredse  med  Undervisningen,  faar  Lov  til  ^t  tage  deres 
Børn  bort  i  Religionstimen.  Denne  Vej  er  den  absolute  Friheds  Vej,  og  den 
Vej  tror  jeg  godt,  vi  kan  vandre  her  i  Danmark.  Skal  saa  Skolen  bedøm- 
mes af  et  Tilsyn,  og  det  kommer  vi  nu  engang  ikke  bort  fra,  saa  lad  Be- 
dømmelsen ske  paa  de  elementære  Fags  Omraade.  Her  skal  Folkeskolens 
væsentlige  Arbejde  lægges,  i  alt  Fald  det  Arbejde,  Tilsynet  skal  kontrollere. 
Skal  vor  Folkeskole  højnes,  da  maa  de  elementære  Fag  i  Højsædet.  Det 
er  ogsaa  underligt  at  se,  at  medens  vor  lærde  Skole  nu  ved  Almenskole- 
loven er  reformeret  med  Folkeskolen  for  Øje  og  under  Forudsætning  af, 
at  der  skal  Børnene  først  og  fremmest  lære  at  læse,  regne  og  skrive,  saa 
overvældes  vor  Folkeskole  med  Fag,  og  derved  er  det  nu  alligevel  gaaet 
saadan,  at  der  paa  Bekostning  af  de  elementære  Fag  er  fremkaldt  en 
Bømevidenskabelighed,  en  Joumalistfærdighed ,  der  behændigt  skummer 
Fløden  af  et  Arbejde  uden  at  tage  det  grundigt  og  selvstændigt  op,  har 
fremkaldt  noget,  der  ser  ud  som  Kundskab,  men  i  Virkeligheden  er  Skin- 
kundskab, en  Mængde  unyttig  Leksikon  visdom,  der  glemqieé,  og  hvis  det 
ikke  glemmes  fylder  op  til  ingen  Nytte.  Men  Selv  om  vi  faar  et  mere"  for- 
nuftigt Anlæg  af  Skolens  Fag,  selv  om  Lærere  og  Forældre  stilles  frit  med 
Hensyn  til  Religionsundervisningen,  saa   tror  jeg  slet  ikke,  vi  undgaar  en 

Friskolebevægelse  i  stor  Stil.  Men  Bevægelsen  skal  ikke  fremskyndes  paa 
unaturlig  Maade  ved  Indførelsen  af  konfessionsløs  Statsskole  eller  med 
Bibeholdelse  af  tvungen  Religionsundervisning;  kan  vi  derimod  ganske 
jævnt  forberede  det,  der  fra  et  kristeligt  Stade  maa  være  det  ideale:  den 
fri  Skole  i  den  fri  Kirke,  da  tror  jeg,  vi  gaar  den  rigtige  Vej,  naar  vi 
stiller  Religionsundervisningen  fri. 

Som  den  pædagogiske  Interesse  i   Folket  saa  mer  og  mer  vokser,  vil 
den  Dag  ogsaa  komme,  da  vi  med  Sandhed  kan  tale  om  „Folkets  Skole*. 


Sven   Lange. 

Af  Jens  Pedersen. 


1893  udgav  Sven  Lange  sin  første  Bog  —  et  lille  Bind  Fortæl- 
linger, af  hvilke  den  længste  og  interessanteste,  „Engelcke",  havde 
givet  Samlingen  Navn.  1903  udkom  Sven  Langes  sidste  Skuespil 
„Kvindelykke". 

Et  Tiaar  har  Sven  Lange  arbejdet  og  vundet  sig  sit  Navn  og  sin 
Anseelse,  tilkæmpet  sig  sin  Plads  i  den  danske  Literatur. 

„Engelcke  og  andre  Fortællinger",  som  hin  lille  Førstebog  hedder, 
aabner  allerede  Udsigt  over  sin  Forfatters  Ejendommelighed  og  Vilje 
og  Maal,  hvor  forskellig  den  end  paa  en  Maade  er  fra  hans  øvrige 
Værker  —  derfor  vil  jeg  drage  den  frem,  nu  jeg  forsøger  at  tegne 
Sven  Langes  Fysiognomi  og  gøre  Rede  for  hans  Værd  som  Digter, 
som  Skribent. 

Fortællingerne  —  ialt  var  der  tre  —  var  i  og  for  sig  meget  hver- 
dagslige, handlede  nærmest  om  jævne,  ret  almindelige  Menneskers 
smaa  erotiske  Skuffelser;  meget  borgerlige,  for  saa  vidt  som  de  age- 
rende hørte  til  den  øvre,  velhavende,  akademiske  Middelklasse,  og 
som  den  af  dem,  der  bevægede  sig  paa  Grænsen  omkring  denne  Klasse, 
ikke  paa  nogen  Maade  overskred  den.  Thi  i  Novellen  „Tony"  fortæl- 
les der  om,  hvor  forbavset  den  bedrestillede  Student  Hr.  Thaarup  blev 
over  at  se,  saa  elendigt  hans  daarligt  stillede  Kolleger  kunde  holde  ud 
at  leve,  og  saa  glad  hans  egen  lille  „Forhenværende",  Sypigen,  var 
ved  at  leve  sammen  med  dem,  saa  at  hun  paa  ingen  mulig  Betingelse 
vilde  bytte  igen  og  komme  tilbage  til  ham. 

Heller  ikke  var  Fortællingerne  særlig  morsomme  —  de  var  i  Grun- 
den lidt  tungt  skrevet  og  ingen  af  Personerne  var  nye. 

Men  de  vakte  Opmærksomhed  i  Pressen,  og  vi  forholdsvis  fiia, 
som  læste  dem  den  Gang,  husker  dem  godt. 

Fordi  de  var  saa  ejendommelig  ærlige,  saa  sært  alvorlige;  de  gik 
ikke  paa  noget  Punkt  ind  paa  det  vedtaget  højtidelige,  det  seriøse; 
de  var  yderlig  stilfærdige,  men  i  Besiddelse  af  en  besynderlig  sammen- 

bidt  Trods,  en  Vilje  til  at  være  fornuftig  for  Alvor,  ud  over  al  Snus- 
fornuft og  dagligdags  sund  Sans  og  Levemands-Bonsens. 

De  overraskede  ogsaa,  fordi  deres  Forfatter  kun  var  fire  og  tyve 
Aar  gammel. 

Naar  vi  læser  dem  nu,  kan  vi  jo  nok  finde  ud  af  og  forstaa,  at  de 
er  skrevet  af  en  ung  Mand.  Deres  Overlegenhed  kunde  f.  Eks.  skyldes 
Forfatterens  Ungdom  netop,  den  fremrykkende  Generations  Trang  til 
at  opponere  mod  Forældregenerationens  Frisind  —  bevise,  at  deres 
Sandheder  er  Løgne,  deres  Frihedsbannere  krøllede  Bleer,  færdige, 
gamle,  kedelige. 

Viljen  til  at  finde  ny  Sandhed  i  den  gamle  Virkelighed  og  den  nye 
Poesis  Udtryk  derfor,  den  ulmer  nemlig  under  de  tørre,  til  Tider  lige- 
frem træede,  jævne  Ord  og  med  Viljen  en  trodsig  Trang  til  for  enhver 
Pris  at  være  alvorlig  og  forstaa  .  .  .  Sven  Lange  vilde  ikke  nøjes 
med  at  staa  uden  for  paa  Maatten  og  le  ad  det  uforstaaelige. 

Der  findes  vist  meget  af  Sven  Langes  Ungdomsprogram  i  den 
ræsonnerende  Elsker,  cand.  phil.  Bergstrøms  lille  Tale  til  sin  Engelcke: 

„Nej,  den  Digter,  jeg  længes  efter,  han  skal  elske  Lasten  for  dens 
egen  Skyld  .  .  .  nære  en  dyb,  sitrende  Lidenskab  for  det  Onde  — 
Shakespeare  havde  et  Stænk  af  den,  men  langt  fra  nok;  —  min  Poesi 
skal  bekende  Ondskaben  som  sit  Væsens  Grundvold,  som  sit  Aande- 
drag,  som  Blodet  i  sine  Aarer ;  den  er  langt  oprindeligere  end  Mephisto- 
pheles,  den  spotter  ikke,  fordi  den  dvæler  for  meget  i  sig  selv  —  og 
Begreber  som  Synd  aner  den  ikke,  hvad  er.  Min  Poesi  ser  paa  Ver- 
den med  den  store  Skurks  friske  og  bitre  Syn  og  hans  Alvor;  den 
ser  kun  Last  og  Skænsel  i  det,  som  vi  kalder  med  ædle  Navne  .  .  . 
Den  er  dogmatisk,  om  Du  vil,  det  er  mig  det  samme,  —  blot  der  i 
den  flammer  et  helligt  Had  mod  de  tre  evige  Bedesøstre :  Det  Skønne, 
det  Gode  og  det  Sande. "" 

Den,  der  skrev  det  og  mente  det,  havde  en  ubeherskelig  Trang  til 
Dogmer  og  Livsanskuelser  og  Avtoriteter  til  Trods  for  Frisindetheden 
—  det  var  en  ung  Mand  .  .  . 

Det  følgende  Aar  rejste  Sven  Lange  til  Udlandet,  til  Frankrig  og 
Tyskland,  og  han  kom  i  Berøring  med  ansete  Fremmede,  som  han  havde 
omgaaedes  de  bekendteste  Danske;  han  stod  Georg  Brandes  nær, 
han  var  Brodersøn  af  Julius  Lange,  Søn  af  den  bekendte  Nerve- 
læge  og  Fysiolog  Carl  Lange,  og  selv  havde  han  i  Slægtsgave  gam- 
mel Kultur  og  var  kundskabsrig  som  faa  af  sine  jævnaldrende. 

Derude  brugte  han  saa  sine  Øjne  godt;  nogle  Rejseskildringer  og 
Skitser,  der  er  spredt  omkring  i  Blade  og  Tidsskrifter  og  som  er  alt 
for  gode  til  at  maatte  forsvinde,  beviser  det,  men  unægtelig  og  natur- 
ligvis var  det  mere  literære  Forstaaelser  og  literære  Personligheder 
end  det  nøgne  Liv,  de  arme,  jævne  Mennesker,  han  studerede  og 
lærte  at  kende. 

Derfor  antog  han  det  daværende  literære  Evangelium,  Symbolismen, 

der  lovede  at  føre  sine  Tilhængere  til  Poesiens  Land,  troede  paa 
Mesteren  Maéterlinck,  dens  Profet,  og  svor  til  Trylleordet:  den  ube- 
vidste Bevidsthed,  og  tilegnede  sig  Retningens  Teknik. 

Først  tre  Aar  senere,  1896,  udkom  Langes  anden  Bog,  Skuespillet 
„En  Martyr",  der  blev  opført  paa  Dagmarteatret. 

Det  er  et  underlig  stift  og  kejtet  Stykke.  Forfatteren  havde  øjen- 
synlig paa  Forhaand  opgivet  ethvert  Forsøg  paa  at  gengive  Livet  og 
dets  Mangfoldighed,  han  havde  valgt  sig  sit  kloge  og  trodsige  Paradoks 
og  saa  med  sin  Metodes  Instrument  taget  noget  Liv  ud  og  klemt  det 
ind,  klippet  det  til,  saa  det  kunde  staa  i  den  Ramme,  som  det  nu 
skulde. 

Det  er,  som  om  han,  støttende  sig  paa  den  Kendsgerning,  at  Til- 
fældets Spil  med  Menneskene  er  uendelig  mangfoldigt,  forlangte  af  os, 
at  vi  skulde  tro,  at  saadan  som  han  havde  Brug  for  det,  kunde  det 
ogsaa  være,  og  altsaa  havde  han  Ret  til  at  gøre  det  skematisk  efter 
sin  Recept. 

Men  det,  knager  i  hele  Bygningens  Tømmerværk,  naar  man  læser 
det,  og  Skuespillerne  evnede  ikke  den  Gang  at  gøre  Bygningen  be- 
boelig —  „En,  Martyr"  blev  ikke  levende. 

Alligevel  bøjede  Kritiken  sig  for  det.  Dets  Indhold  var  for  alvorligt, 
for  betydeligt  til,  at  dets  ufuldkomne  og  hasarderede  Form  kunde 
dræbe  det. 

„En  Martyr"  handler  om  en  Hjalmar  Ekdal,  som  ved,  at  han  er 
en  Løgner,  og  bevidst  spiller  Komedie,  fordi  han  ogsaa  ved  fiildt  ud, 
at  det  er  i  Kraft  af  sit  Komediespil  og  sine  Løgne,  han  tilvender  sig 
sine  Livsfornødenheder  og  behersker  sine  Undergivne,  sin  Familie,  og 
at  de  elsker. deres  Tyran,  medens  de  frygter  ham,  og  er  taknemme- 
lige, fordi  han  bruger  dem. 

Og  da  hans  lille  kloge  Datter  Anna  har  gennemskuet  ham,  men 
forgæves  gjort  Forsøg  paa  at  rejse  Oprør  imod.  ham  og  opgivet  det, 
fordi  hun  indser  det  overflødige,  og  falder  til  Føje,  spørger  hun  blot: 
„Men  Fader,  kan  det  ikke  ske  uden  Løgn?" 

Hvortil  han  svarer: 

„Umuligt;  ellers  vilde  man  ikke  tro  mig." 

Denne  Replik  er  saa  ætsende  haansk,  saa  den  noksom  viser,  hvor 
alvorligt  Stykkets  Indhold  og  Vilje  er  til  Trods  for,  at  dets  Form 
næsten  tager  Livet  af  det. 

Allerede  Aaret  efter  fulgte  Skuespillet  „Kærlighedens  Narre*.  Det 
er  knappere  i  sin  Form,  behændigere,  morsommere,  lige  saa  haard- 
hændet,  men  livløst  endnu  —  Sven  Lange  vovede  ikke  eller  vilde 
ikke  bakses  med  det  levende  Liv,  som  kun,  men  ganske  vist  til  Gavns 
bindes  og  bastes  af  Dagens  Virkelighed  og  Dagens  Kampe. 

Det  drejer  sig  heri  om  en  Kvindelæge,  som  eksperimenterer  med 
det  evig  kvindelige,  den  kvindelige  erotiske  Sans  —  vist  efter  Forfat- 
terens daværende  Mening  i  alle  dens  typiske   Former.   Lægen  ægger 

den,  tror,  han  skaber  den,  prøver,  hvor  langt  han  kan  herske  over 
den,  og  sandt  og  ærligt  nok  lader  Sven  Lange  Tøjlerne  glide  ham  ud 
af  Hænderne. 

Men  det  er  ogsaa  næsten  det  eneste  levende  i  det.  Alle  disse 
Typer  skulde  være  saa  typiske,  saa  de  ikke  maatte  have  Lov  til  at 
være  menneskelige  og  er  bleven  saa  abstrakte,  at  de  heller  ikke  er 
bleven  typiske. 

„Kærlighedens  Narre"  er  vist  aldrig  blevet  spillet;  jeg  tror  ikke,  at 
nogen  kan  spille  det. 

Sven  Lange  bed  imidlertid  kun  Tænderne  sammen  og  skrev  videre, 
tog  det  samme  Emne  op  igen  og  behandlede  det  paa  en  anden  Maade 
—  det  samme  Emne:  Kvindens  erotiske  Sans,  dens  Magt  og  Vilje, 
hvor  meget  den  formaar  og  hvor  lidt  den  vil,  naar  den  ikke  fanges  og 
bindes  af  Underkastelse  og  Hengivenhed. 

Det  næste  Stykke  hed  „Iris  eller  den  usaarlige  Frue*  og  udkom 
samme  Aar,  1897. 

Her  er  Maskineriet  blevet  enklere  og  Menneskeskildringen  langt 
mere  intens. 

Der  er  denne  Gang  en  Kvinde,  ung  og  dejlig,  sprudlende  af  Livs- 
lyst, dirrende  af  Ærgerrighed,  ejende  fiild  Bevidsthed  om  sin  Skøn- 
heds og  Kløgts  Evne  til  at  herske  over  alle,  alle  Mænd,  hvem  som 
helst  hun  vil ;  men  hun  vil  ingen,  hun  har  én,  en  skikkelig,  svag  Mand, 
som  hun  slet  ikke  ønsker  at  komme  af  med. 

Saa  lader  hun  Manden  byde  alle,  der  har  Indflydelse,  til  Gæst  i 
sit  og  hans  Hjem,  og  dér  binder  hun  dem  i  sine  Snarer,  roser  den 
enes  Kløgt,  ægger  den  gamle,  berømte  Malerprofessor  ved  at  be- 
rømme hans  Farvesans  og  drille  ham  samtidig,  daarer  den  fine  Etats- 
raad  ved  at  genskabe  sin  Moders  Ynde  og  Skønhed  i  sig  selv  —  for 
hende  tilbad  han  — ,  tvinger  sin  ulykkelige,  trofaste  Elsker,  der  er 
hundrede  Gange  klogere  end  hendes  Mand,  til  at  vige  Pladsen  for 
ham  .  .  .  hendes  Mand  skal  have  det  fedeste,  mageligste,  ærefuldeste 
Embede,  de  to  —  hun  og  han  —  skal  have  det  godt. 

Allesammen  knæler  de  for  hende,  ofrer  alt,  hvad  hun  ønsker,  for 
hende.  Hun  jubler  af  Sejrsglæde,  overmodig,  usaarlig. 

Og  saa  i  et  Lune,  fordi  deres  Spøg  bliver  for  grov,  sønderriver 
hun  overmodig,  usaaret,  det  kostelige  Væv,  hun  lader  sig  ikke  købe, 
hun  bryder  sig  fejl  om  deres  Gaver,  fejl  om  deres  ydmyge  Tilbedelse. 

Hun  lægger  sig  kælent  paa  sin  Mands  Skød  og  strækker  sig  og 
fortæller  ham  om  alt  det,  der  ikke  bliver  noget  af.  Jamen,  siger  Man- 
den ...  Hun  bare  stopper  Munden  paa  ham  med  at  fortælle  om  de 
Kys,  hun  har  givet  bort,  og  forlanger  uden  videre  Tilgivelse  for  alle 
de  gale  Streger,  hun  har  bedrevet,  og  alle  dem,  hun  vil  bedrive,  og 
kysser  ham:  Vi  skal  spise  vores  Frokost  sammen,  vi  td  alene.  Jeger 
den  usaarlige  Iris.        f' 

Stykket  blev  opført  paa  Dét  kgl.  Teater  uden  at  gøre  den  Lykke, 

det  havde  fortjent ;  det  var  vel  ogsaa  for  abstrakt,  men  en  Skuespiller- 
inde med  særlig  Erfaring  kunde  dog  sikkert  indblæse  Skikkelsen  Fru 
Iris  Liv. 

Derefter  blev  der  en  lille  Stansning  i  Sven  Langes  dramatiske  Pro- 
duktion eller  i  alt  Fald  i  hans  Udvikling.  Dramaet  „ Storm  *",  der  gik 
paa  Folketeatret,  blev  til  Trods  for  dets  mange  udmærkede  Egenska- 
ber ikke  Sejren.  Han  arbejdede  sammen  med  Gustav  Esmann  og 
lod  opføre  Folkekomedien  „Sangerinden"  i  en  utilstrækkelig  Fremstil- 
ling paa  Casino.  Han  skrev  sit  vrede  Indlæg  mod  Teatre,  Forfattere, 
Forlæggere  og  Publikummere,  „De  poetiske  Vindmagere",  der  kom  op 
paa  Det  kgl.  Teater,  og  som  ikke  var  morsomt. 

Men  han  skrev  under  alt  dette  sin  Roman  „Hjærtets  Gæminger". 

Man  kunde  fristes  til  at  sige  om  Goethes  Romaner,  at  de  inde- 
holder det  uhyre  Stof,  som  han  ejede  og  var  opfyldt  af,  men  som 
han  ikke  orkede  at  give  kunstnerisk  Form,  de  var  en  Slags  Selvfor- 
klaringer. 

Det  har  har  man  ikke  Lov  til  at  sige  om  „Hjærtets  Gæminger". 

Den  Bog  er  og  skal  være  et  Kunstværk  saa  godt  som  noget  af  det 
andet,  Sven  Lange  har  skrevet;  men  det  er  ogsaa  et  Opgør  af  For- 
fatteren med  sig  selv,  en  Redegørelse  for,  hvor  meget  han  ved  og  for- 
staar,  en  Kraftprøve. 

Der  er  blevet  sagt  om  „Hjærtets  Gærninger",  at  det  er  et  Tids- 
billede. Jeg  synes,  det  er  forkert  at  se  den  under  den  Synsvinkel.  Den 
er  hverken  bred  eller  retfærdig  nok,  det  suser  og  bølger  ikke  igen- 
nem den  som  igennem  Herman  Bang's  besynderlige  og  dejlige  Bog 
„Stuk". 

Men  som  den  er,  er  den  god,  en  prægtig  Bog. 

Først  og  fremmest,  forekommer  det  mig,  er  „Hjærtets  Gærninger" 
den  Slægts  og  den  Klasses  Historie,  som  Sven  Lange  tilhører,  og  som 
opdrog  ham,  de  fornemme  og  fine  dannede  Mennesker,  der  i  Kraft  af 
deres  Kultur  lever  uden  for  det  jagende,  lurvede  Liv,  —  som  ejer 
Overlegenhedens  Frisind,  Medfølelse  og  Overbærenhed,  —  som  lever 
lykkelig  indenfor  Hjemmenes  fire  Vægge  imellem  de  høje  Reoler  og 
Dagligstuens  Hygge,  —  som  føler  sig  saa  rige  derved,  saa  de,  de  unge 
af  dem  i  alt  Fald,  ikke  kan  holde  sig  tilbage,  men  maa  ud  at  mildne 
Livet  for  de  andre  ved  deres  Hjærters  gode  Gæminger,  og  de  kan 
ikke  holdes  tilbage  af  de  gamle,  fordi  de  gamle  er  for  overlegne  til  at 
forbyde  dem  noget. 

Det  er  just  den  tragiske  Historie  om,  hvor  lidt  det  travle  Livs  for- 
jaskede Kræ  har  Brug  for  disse  Folk,  der  bare  ødelægges  af  Livet: 
Denne  gamle,  lidt  tunghøre,  kloge  Bogorm,  Dr.  Juncker,  som  kan  for- 
staa  alt,  og  som  er  den  hjælpeløseste  Klodsmajor,  naar  han  skal  bruge 
sin  Forstaaelse  til  andet  end  at  oversætte  og  kommentere  med,  .  .  . 
Denne  sjælsstærke,  sunde  og  karakterfaste  Kone,  som  var  hans  Ven  i 
over  en  Menneskealder,  bedste  Ven.  .  .  .  Deres  Datter  med  det  præg- 


Sven  Lange  365 

tige  røde  Haar,  der  gav  sig  selv  og  sit  Hjærte  til  den  stakkels  drift- 
syge, jordbundne  Digter  Fries  med  de  dejlige  Digte  for  at  frigøre 
ham  for  hans  Kones  Knaldepisk,  frigøre  ham  helt.  .  .  .  Denne  Rød- 
top Freddy,  Sønnen,  der  er  født  Salonradikaler,  som  ikke  kan  nøjes 
med  det,  men  vil  være  med  og  frelse  sin  stakkels  Kusine,  der  er 
smuk,  og  som  han  digter  idealsk,  frigøre  hende  for  den  Stymper  af 

en  Mand,  hun  nu  tilfældigvis  er  bleven  gift  med —  Disse  Folk 

forstaar  Sven  Lange,  dem  elsker  han,  og  deres  Tragedie  har  han  digtet 
saa  smukt,  som  Ingen  nogensinde  før  har  formaaet  det. 

Men  de  Andre  —  dem  hader  han  og  foragter  og  afskyr  dem,  gider 
ikke  forstaa  dem,  levner  dem  ikke  Ære  for  2  Skilling  og  bliver  der- 
ved uretfærdig  imod  dem  og  faar  dem  ikke  til  at  blive  Mennesker 
under  sin  Pen.  De  er  bleven  saa  tørre  og  skematiske,  saa  de  kun  er 
kedelige,  ikke  latterlige,  som  de  virkelig  fortjente  at  blive;  de  er  kun 
bleven  Fagadefigurer,  Dukker,  og  det  er  Mennesker  nu  engang  ikke, 
hvor  lumpne  de  saa  for  Resten  er. 

„Hjærtets  Gærninger"  —  med  denne  Bog  slog  Sven  Lange  det 
fast,  at  han  er  en  stor  Begavelse  i  de  skrivendes  Hær,  og  i  den  sam- 
lede han  Forstudierne  til  det  smukke  Skuespil,  hvormed  han  vandt 
Navn  som  Dramatiker:  „De  stille  Stuer",  Tragedien  om  de  fine,  over- 
legent dannede  Mennesker,  der  behersker  sig  selv  og  deres  Driftsliv. 

Her  hedder  Hovedpersonen  Theyssen  og  er  Adjunkt,  40  Aar  gam- 
mel, frisindet,  skeptisk  overlegen;  han  ved,  at  han  ved,  at  ingenting  i 
og  for  sig  er  sandt,  tror  heller  ikke,  at  noget  er  det,  og  vil  ikke  ind- 
lade sig  paa  den  Forvorpenhed  at  give  nogen  Mening  ud  for  at  være 
det  eller  paatvinge  nogen  anden  en  eneste  Mening  —  han  vil  ikke 
være  noget  andet  Menneskes  Herre,  mindst  sin  lille  Kones. 

løvrigt  er  han  ret  temperamentsløs,  som  rigtige  Ræsonnører  maa 
være,  skrøbelig,  med  Hovedpine  altid,  og  —  uagtet  han  behersker  sig 
hele  den  Dag,  Stykket  foregaar  —  sikkert  arrig.  Men  han  holder  saa 
inderlig  meget  af  sin  Kone,  som  saadan  et  Menneske  kan;  han  under 
hende  alt  godt,  han  vil  give  hende  saa  meget  af  Livets  Glæde,  som 
han  bare  kan. 

Hun  —  Helga  —  er  nydelig,  helt  ung,  yndig,  et  Barn,  som  træn- 
ger til  en  Fader,  en  Herre,  en  Elsker,  om  galt  skal  være  en  Ridepisk, 
og  hun  har  faaet  —  en  Onkel.  Hun  holder  af  ham,  hun  siger  om 
ham,  at  hun  havde  været  en  tom,  dum,  pjanket  lille  Gaas,  hvis  han 
ikke  havde  været.  Men  hun  har  Temperament. 

Amtsfiildmægtig  Carøe  kommer  til  dem  og  opliver  dem  begge  to. 
Han  er  yngre  end  Manden  og  kønnere  og  ikke  nogen  gemenlig  fersk 
Amtsfuldmægtig,  en  god  og  stilfærdig  Mand  ligesom  Theyssen.  Og  han 
har  ikke  Hovedpine,  han  strækker  begge  Hænder  ud  efter  Livet  i 
afmægtig  Længsel  efter  Lykken,  som  han  ikke  ved,  hvad  er  —  han 
aner  ikke,  hvad  han  selv  begærer. 

Imidlertid,  han  er  forelsket  i  Fru  Theyssen,  i  lille  Helga,  og  skriver  det 

til  hende,  da  hun  har  bedt  ham  om  ikke  at  komme  mere.  Hun  læser 
Brevet  for  Manden  —:  Hvad  skal  jeg  gøre?  spørger  hun.  Holder  du 
af  mig?  spørger  hun  .  .  .  Jeg  ved  ikke  hverken  ud  eller  ind. 

Og  han  —  Theyssen  —  svarer:  Her  er  ikke  Tale  om  mig,  jeg  vil 
ikke  staa  din  Lykke  i  Vejen.  Jeg  vil  ikke  moralisere,  ikke  tale  som 
Ægtemand,  ikke  befale,  jeg  vil  gaa  ind  til  mig  selv  —  Du  har  din 
Frihed  under  eget  Ansvar  (det  vilde  Ibsen  have  skrevet  og  have  været 
fornøjet),  han  kommer  jo  nu  om  fem  Minutter,  (slutter  derimod  Theys- 
sen af). 

Det  gør  Amtsfuldmægtigen  ogsaa,  længselsfuld  efter  Lykken  eller 
Skuffelsen,  næsten  parat  til  hvadsomhelst. 

I  sin  Hjælpeløshed  hidser  Helga  ham  op,  tvinger  ham  til  at  kysse 
sig,  næsten  til  at  flygte  bort  med  hende,  til  paa  staaende  Fod  at  gaa 
med  hende  ind  og  sige  det  til  Theyssen,  og  han  gør  det  ogsaa,  men 
han  er  ingen  Erobrer,  ingen  Forfører,  ikke  nogen  Herre,  der  kan  be- 
herske hende  med  sin  Vilje  og  sin  Lidenskab,  han  fortumles  kun  af 
denne  Begivenhed  —  Livet  og  Lykken,  som  er  ham  saa  nær,  og  han 
griber  den  ikke,  fortumler  kun  hende  med  sig  selv. 

Derfor  ved  hun  intet  andet  Raad  end  at  tage  Gift. 

I  raadløse,  I  fine  Hoveder,  I  Overmennesker  af  Kultur,  I  ødelæg- 
ger Jer  selv  og  dræber  andre!  —  det  er  Stykkets  radikale  Paradoks, 
et  Paradoks,  som  bider,  fordi  disse  „Stille  Stuer",  hvor  virkeligheds- 
fjærne  de  end  synes  at  være,  dog  li^er  midt  i  Virkeligheden,  enten 
det  nu  er  København,  Roskilde  eller  Sorø.  Denne  Gang  gik  Sven 
Lange  ikke  uden  om  Livet,  han  har  skildret  en  Krog  af  Tilværelsen, 
af  Naturen,  som  han  har  set  den,  og  saa  sagt  sin  Mening  om  den. 

Kort  efter,  samme  Aar,  udkom  endvidere  „En  Forbryder",  et  Skue- 
spil, der  er  skrevet  med  lettere  Haand  end  noget  andet  Arbejde  af 
Sven  Lange.  Det  er  ogsaa  bredere  i  sit  Indhold  og  i  sin  Menneske- 
skildring, det  bød  Skuespillerne  taknemligere  Roller,  og  en  af  dets 
Figurer,  Grossereren  Markus  Lerche,  den  lille  Svindler,  som  klarede 
sig  og  er  revnefærdig  af  Storsnudethed  og  Gemenhed,  fordi  Tilværel- 
sen tit  og  mange  Gange  knagede  under  ham,  medens  han  „lavede 
den",  men  alligevel  holdt  —  han  er  sikkert  en  helt  ny  Figur. 

Det  er  en  af  de  mange  Typer  fra  „Hjærtets  Gærninger",  som  er 
bleven  til  Gavns  levende;  til  Trods  for  Sven  Langes  Afsky  for  dem 
har  han  forstaaet  denne  Fyr,  gennemlevet  ham,  tegnet  ham. 

Og  det  er  dertil  et  smukt,  alvorligt,  et  tragisk  Stykke,  de  svages, 
skikkeliges,  de  fornemme  hjælpeløses  Tragedie:  hvordan  de  i  deres 
Hjælpeløshed  og  Raadløshed  forbryder  sig  —  næsten  ligesom  kan 
komme  til  det,  saa  snart  de  kommer  udenfor  deres  Forudsætninger, 
bort  fra  deres  Kilder. 

Men  al  „En  Forbryders"  Skønhed  uagtet  har  man  Indtrykket  af, 
at  det  er  gaaet  for  nemt  for  Forfatteren. 

Siden,  i  Sommeren  1902,  udkom  Novellen  „Sommerleg",  en  mun- 

ter,  spøgefuld  Ide  om  to  Ægtepar,  der  hver  for  sig  keder  sig  i  Ferien 
og  Landliggeriet  og  tænker  paa  at  „bytte  Gaarde",  plukker  Margeritter 
og  piller  Bladene  af  og  spørger  efterhaanden :  Elsker  —  af  Hjærte  — 
med  Smærte  —  osv.  osv. 

Bare  synes  jeg  ikke,  at  Behandlingen  af  Spøgen  er  bleven  let  nok, 
munter  og  kaad  nok,  overgiven  og  smittende  nok. 

Naa,  men  1903  har  Sven  Lange  udgivet  Skuespillet  „Kvindelykke«, 
hans  hidtil  sidste  Stykke  altsaa,  og  det  mest  fuldkomne. 

Hvor  smukt  end  „De  stille  Stuer"  er,  kan  dets  voldsomme  Slutning 
dog  næsten  irritere,  ærgre  mere  end  betage;  „Kvindelykke"  er  alvor- 
ligere og  bitrere,  maaske  fordi  han  her  ingen  voldsomme  Effekter  har 
brugt,  og  saa  er  det  lysende  af  Liv,  spillende  af  Sommer. 

Det  er  en  Kaptejn  i  Garden,  som  med  sin  pragtfulde  Kone,  Fru 
Polly,  ligger  paa  Landet  hos  sin  Broder  Godsejeren,  en  „Carøe",  som 
tilbeder  sin  Svigerinde  og  sine  Drømme  om  hende;  skønt  han  er  gift. 

Pragtftild  er  Kaptejnsfruen,  helt  ung  endnu,  livslysten  som  Fru 
Iris,  koket  som  Fru  Iris  eller  Kusinen,  Overretssagfører  Eckerts  Frue 
i  „Hjærtets  Gærninger",  lidt  træt  er  hun  ogsaa  af  Manden,  skønt  han 
er  smuk  og  har  Kvindetække  i  høj  Grad,  fordi  han  dyrker  andre  Gud- 
inder, og  fordi  han  forsømmer  hende  —  aldrig  har  Sven  Lange  for- 
klaret Tilværelsen  mere  ligetil;  og  hun  tørster  netop  endnu  efter  Liv, 
Kærlighed,  Lykke,  hvad  ved  hun? 

I  Nærheden  bor  Jægermester  Dam,  vist  en  stor,  stærk,  kraftig  Mand 
(han  er  lidt  for  utydelig  tegnet,  lidt  udvisket),  og  han  vil  have  hende 
og  elsker  hende;  hun  vil  ogsaa  have  ham. 

Det  ved  de  alle,  hendes  Mand,  hendes  tilbedende  Svoger,  hendes 
ældre,  misundelige,  mistænksomme  Søster  og  Svigerinde  og  hun  selv 
næsten  ogsaa. 

Første  Akt  virker  som  det  blændende  Solskin,  den  blanke  Luft, 
som  den  kan  hvælve  sig  over  en  varm  Sommerdag  nogle  Timer  før 
Tordenen  komrtier  —  man  mærker  Elektriciteten  i  Luften,  aner  den. 
Men  da  Fru  Polly  smykker  sig  til  Middagen,  før  Jægermesteren  kom- 
mer, henvender  hun  sig  til  sin  Mand  for  at  faa  at  vide,  hvor  hun  skal 
fæste  sine  Blomster:  Du  kender  min  Smag,  siger  hun  og  mener:  Jeg 
kender  jo  din  Smag,  den  kan  jeg  stole  paa,  Du  er  kvindekyndig,  Du 
kender  mig,  og  med  det  samme  har  hele  Stykket  gennemsigtig  Luft, 
Perspektiv. 

Saa  kommer  Dam;  saa  slipper  de  to  til  at  være  ene  sammen;  saa 
tager  hun  den  Beslutning  at  vove  sig  ud  med  ham  i  Kamp  for  Livet 
og  Lykken. 

Og  saa  gør  hun  det  slet  ikke,  fordi  Kaptejn  Fritz  ikke  giver  hende 
frit  Valg  under  eget  Ansvar;  han  siger  blot:  Det  mener  Du  ikke;  vi 
to,  vi  hører  nu  engang  sammen;  Du  har  givet  mig  Dig,  Du  slipper 
ikke  uden  om  mig  —  Du  maa  ikfcef  •? 

Han  sejrer,  fordi  han  er  et  Mandfolk,  han  sejrer  af  ingen  anden 

Grund,  medens  Tilbederen  raadløs  angst  tripper  om  i  Stuerne  —  Jæger- 
mesteren, der  maa  køre  bort  med  tør  Mund  og  en  lang  Næse. 

Ja,  den  lille  Fru  Polly  jamrer  ganske  vist  nok,  men  hvad  gør  det? 
Kvindegraad  faar  Ende. 

Kraftigere,  bestemtere  og  myndigere  end  nogensinde  før  fremsætter 
Sven  Lange  her  sit  aller  radikaleste,  alier  mest  bitre  Paradoks  om 
Livets  Værd. 

Stykket  er  ubegribeligt  nok  endnu  ikke  opført  —  vor  dramatiske 
Literatur  svulmer  dog  ellers  ikke  i  Overflod,  og  vi  taaler  snart  ikke 
Afmagringskuren. 

Er  der  Fejl  af  Betydning?  Den  eneste,  jeg  kan  finde,  er  den,  at 
Slutningen  ikke  er  haardhændet  nok.  Ordene  for  mange,  saa  sandt 
som  den  gode  Kaptejn  og  en  Ægtemand  overhovedet  ikke  taler  sin 
Kone  tilrette. 

De  ti  Aar  er  altsaa  gaaet.  Sven  Lange  har  tilkæmpet  sig  sin  Plads 
i  den  danske  Literatur,  lidt  efter  lidt,  trodsig  og  viljestærk  hugget  sig 
sin  egen  Vej  opad,  frem  igennem  sin  Barndoms  og  Ungdoms  Frisinds- 
dogmatik,  igennem  en  Literaturperiodes  Regler  og  Hundekunster,  gen- 
nem en  god  Del  Modstand  og  megen  Ligegyldighed  fra  Publikums  Side. 
Og  endda  han  ikke  af  Naturen  var  Herre  over  blændende  Form, 
straalende  Vid,  skønt  hans  Sprog  er  tørt  og  han  ikke  vilde  nøjes  med 
mindre  end  at  være  fuldt  ud  alvorlig,  helt  ærlig,  helt  sandfærdig.  Han 
er,  som  han  selv  har  sagt,  en  Hund  efter  Poesi,  en  Hader  af  alt  Gøgl, 
og  han  vil  ikke  tilstaa  det  den  mindste  Eksistensret. 

Han  begyndte  med  at  indrømme,  at  hans  Menneskekundskab  var 
begrænset,  han  har  ikke  ophørt  med  at  uddybe  den  og  udvide  dens 
Grænser. 

Han  er  vist  en  af  vore  største  Begavelser,  sikkert  den  viljestærkeste, 
og  han  vil  være  General,  før  han  er  halvtreds. 

Det  Liv,  der  begyndte  som  en  Flimren  for  hans  bogtrætte,  stue- 
trætte Øjne,  har  han  lidt  efter  lidt  fanget  i  sin  Hjærnes  skarpe,  føl- 
somme Brændglas  som  Straaler  fra  dets  brogede,  mangfoldige,  uende- 
ligt, strømmende  rige  Spil,  og  hans  Kunst  er  mere  og  mere  blevet  det, 
som  al  Kunst  maa  være:  Livs  Form,  Livet  selv,  som  det  former  sig 
for  Digteren. 

I. 

Det  kunde  paa  Forhaand  tænkes,  at  en  saa  mægtig  politisk  Begivenhed 
som  den  franske  Revolution  maatte  virke  kvælende  paa  Teatret  som  paa 
al  Kunst  overhovedet,  at  Folk,  hvis  Interesser  var  saa  anspændte  af  alle 
de  nye  og  betydningsfulde  Realiteter,  som  strømmede  ind  paa  dem,  ikke 
kunde  finde  Ro  til  at  glæde  sig  ved  Kunstens  Fiktioner,  at  Publikum,  der 
til  daglig  i  det  virkelige  Liv  havde  de  mest  dramatisk-spændende  Skuespil 
for  Øje,  vanskelig  vilde  lade  sig  nøje  med  Teatrets  Illusion. 

Naar  dog  denne  den  mærkeligste  politiske  Epoke  i  Nutiden  tillige  er 
en  af  de  interessanteste  Perioder  i  Teaterhistorien,  saa  beror  det  for  en 
Del  paa,  at  hverken  Teatret  eller  Publikum  den  Gang  var  det  samme  som 
nu,  og  at  navnlig  Forholdet  mellem  de  to  Verdener  paa  hver  sin  Side  af 
Rampen  var  et  langt  mere  intimt  i  de  gamle  Dage. 

Vor  Tids  Publikum  sidder  fredeligt  og  hører  paa,  hvad  Skuespillerne 
byder.  Man  klapper,  naar  man  er  tilfreds,  man  hysser,  naar  man  ikke  er 
det,  og  en  sjælden  Gang,  naar  Lidenskaberne  gaar  højt,  piber  man  og  ud- 
sætter sig  for  de  deraf  flydende  Ubehageligheder. 

Men  vil  man  diskutere  med  Skuespillerne  eller  Teaterledelsen,  vil  man 
fremsætte  et  Ønske,  et  Forlangende,  en  Protest,  saa  gaar  man  til  Pressen, 
og  der  udkæmpes  Striden.  Man  tænker  ikke  paa  i  selve  Teatret  at  tiltale 
Skuespilleme  og  højt  fra  Tilskuerpladsen  at  udtrykke  sin  Misfornøjelse  eller 
sine  Ønsker. 

Men  det  var  netop,  hvad  man  gjorde  i  de  Dage,  og  hvad  man  fandt 
ganske  naturligt  at  gøre. 

Allerede  under  TAncien  Regime  havde  Publikum  følt  sig  som  Herre 
i  Teatret,  men  under  Revolutionen  fik  de  nyerhvervede  Rettigheder  Magt- 
følelsen til  at  stige  ud  over  alle  Bredder,  og  Parterret  i  det  franske  Teater 
gav  som  et  formindsket  Billede  af  et  Folk  i  Oprør,  et  Folk,  som  i  den 
første  Fortumlelse  over  ikke  mere  at  være  underkuet,  straks  tror  det  nød- 
vendigt at  optræde  som  Tyran. 

Havde  Skuespillerne  sat  ét  Stykke  paa  deres  Repertoire,  og  Parterret 
ønskede  at  se  et  andet,  saa  raabte  man  ihærdigt  og  taktfast  paa  det  Stykke, 
man  vilde  have,  saalænge  indtil  Skuespillerne  lovede  at  føje  sig.  Eller 
føjede  de  sig  ikke,  hvad  enten  de  nu  ikke  kunde  eller  ikke  vilde,  saa  op- 
stod der  æventyrlige  Spektakler,  som  gentog  sig  Aften  efter  Aften,  indtil 
Folket  fik  sin  Vilje. 

Havde  en  Skuespiller  forset  sig  mod  Parterrets  Majestæt  —  hvis  han 
f.  Eks.  havde  svaret  igen  paa  fornærmende  Tilraab  —  saa  maatte  han  pænt 
frem  paa  Scenen  og  gøre  en  ydmyg  Afbigt.  Og  tvivlede  man  om  hans 
Borgersind,   tvang  man  ham  til,   for  aabent  Tæppe  og  uden  smaaligt  Hen- 

syn  til  Stykkets  Gang,  at  lægge  sit  gode  republikanske  Sindelag  for  Dagen 
ved  at  synge  en  ultra-revolutionær  Sang. 

Det  var  saa  langt  Fra,  at  Myndighederne  lagde  noget  Baand  paa  den 
Art  Udslag  af  Folkeviljen  i  Teatrene,  at  de  tværtimod  paa  det  ivrigste  støt- 
tede selv  de  latterligste  Fordringer,  i  alt  Fald  under  Revolutionens  Kulmi- 
nationsperiode. 

Blandt  de  mange  mærkelige  Ting,  som  Øvrigheden  fandt  paa,  var  ogsaa 
det,  at  ingen  Adelstitel  maatte  saare  det  strængt  borgerlige  Publikums 
Øren  fra  Scenen.  Selv  i  gamle  Stykker  fik  Skuespillerne  Ordre  til  under 
ingen  Omstændigheder  at  lade  Personerne  optræde  som  Hertuger,  Markis'er, 
Grever  eller  Baroner.  Overalt  hvor  disse  Titler  forekom,  skulde  de  stryges 
og  erstattes  med  Ordet  „Borger**.  At  denne  simple  Ændring  bragte  megen 
Forvirring  ind  i  den  som  oftest  versificerede  og  rimede  Dialog,  generede 
ikke  en  god  Sansculottes  Øren,  og  Skuespillerne  maatte  i  hvert  Fald  selv 
om  at  flikke  paa  de  lemlæstede  Klassikeres  Vers. 

Men  ogsaa  Øjet  havde  sine  republikanske  Krav.  Hvad  enten  det  var 
Grækere,  Romere,  Venetianere  eller  gamle  Gallere,  der  optraadte,  saa  for- 
drede man,  at  de  bekendte  de  tre  nationale  Kulører;  selv  Fædra  saa  man 
erklære  sin  brødefulde  Kærlighed  til  Hippolytos  med  en  uhyre  trefarvet 
Kokarde  paa  Brystet. 

Som  oftest  begrænsede  man  sig  dog  ikke  til  saadanne  Bagateller.  Det 
var  hyppigt  nødvendigt  helt  at  omarbejde  de  gamle  Tragedier  og  Komedier, 
om  man  vilde  undgaa  at  støde  det  vanskelige  Publikum.  Hverken  Moliére 
eller  Voltaire  var  paa  Højde  med  Tidens  Krav,  men  haandfaste  Borgere 
paatog  sig  at  lade  dem  gennemgaa  en  revolutionær  Renselsesproces,  og, 
efter  at  de  dernæst  havde  modtaget  en  „Borgersindsattest**  (certificat  de 
civisme),  kunde  de  atter  tænke  paa  at  fremstille  sig  for  Folket.  For  Eks- 
empel var  det  i  Voltaires  „Cæsars  Død"  umuligt  at  finde  sig  i  den  „mode- 
rate** Antonius's  ligefrem  kontra-revolutionære  Tale  —  den  maatte  sanscu- 
lottiseres;  og  hvem  vilde  høre  paa  de  smigrende  Slutningsord  til  Ludvig 
XIV  i  Moliéres  „Tartufe**  ?  —  Ja,  selv  i  et  saa  absolut  harmløst  Stykke 
som  Goldonis  Komedie  „den  butte  Velgører**  (le  Bourru  bienfaisant) 
greb  Revolutionen  ind  og  forbød  den  berømte  Skuespiller  Mole,  der  her 
skulde  spille  et  Parti  Skak,  at  sige:  „Skak  for  Kongen**;  han  blev  tvunget 
til  at  sige:  „Skak  for  Tyrannen!** 

Alt  dette  var  meget  latterligt  og  faldt  naturligvis  samtidig  med  det 
Rædselsherredømme,  som  havde  indført  det. 

Imidlertid,  det  gamle  Régime's  Teater  trængte  virkelig  til  en  Reform  og 
fik  den  ogsaa.  Men  det  var  rigtignok  ikke  den  kompakte  Majoritet,  den 
udgik  fra. 

Det  franske  Teater  .var  i  Tidsrummet  før  Revolutionen  blevet  ligesaa 
fordærvet  som  selve  det  gamle  Samfunds  Sæder.  Forbindelsen  med  Virke- 
ligheden, med  Naturen  var  saa  at  sige  afbrudt,  og  i  sære,  overdrevent 
tvungne  Rokokolinier  bevægede  den  pudredo  Skuespilkunst  sig.  Navnlig 
var  Tragediestilen  blevet  unaturlig  overlæsset.  En  snørklet  Svulst  var  traadt 

i  Stedet  fbr  det  simpelt  ophejede,  en  hylende  Stemmeudfoldelse  i  Stedet 
For  Lidenskab,  en  kedsommelig  Slaphed  i  Stedet  for  naturlig  Jævnhed. 

Et  godt  grafisk  Udtryk  for  denne  vredne  Stil  er  det  samtidige  konven- 
tionelle Teaierkostyme. 

I  helt  gamle  Dage,  i  Middelalder  og  Renaissance,  tænkte  man  slet  ikke 
paa  at  bringe  det  historiske  Kostyme  paa  Scenen.  Man  spillede  alt  i  sin 
egen  Tids  Dragter.  Og  denne  Skik  holdt  sig  delvis. 

Det  forekommer  os  nu  noget  besynderligt,  naar  vi,  f.  Eks.  i  Ponræter 
af  den  berømte  Ganick,  ser  Hamlet  vise  sig  med  Pungparyk,  Kniplings- 
manchetter  og  Kalvekres,  eller  Macbeth  bære 
et  fuldkomment  Kassanderkostyme.  Men  dette 
er  dog  intet  imod,  hvad  den  franske  Scene 
henimod  Slutningen  af  Aarhundredet  frembød 
af  vanvittige  Fantasidragter,  som  halvt  skulde 
være  et  Forsøg  paa  al  skabe,  hvad  man  forstod 
ved  historisk  Kolorit,  halvt  var  en  Bestræbelse 
for  ikke  at  støde  an  mod  Tidens  ,flne"  Smag. 

Man  nsaede  til  saadanne  Resultater,  som 
at  fremstille  den  gamle,  landflygtige  Oedipus  i 
sirligt  opsat  Bukketparyk,  Skæg  i  regelmæssige 
Proptrækkeskrøller,  i  guldgalonneret  Tunika  og 
skarlagenrød  Kappe  helt  oversaaet  med  Pail- 
letter; Gustav  Vasa  kom  frem  fra  Dalarnes 
Klippehule  iføn  en  himmelblaa  Kjole  med 
Hermelinsbesætning,  og  Odysseus  dukkede  op 
af  Havets  Bølger  med  Pudder  i  Haaret  og 
hvide  Glacéhandsker  paa  Hænderne. 

Skuespillere  er  som  oftest  et  konservativt 
Folkefærd,  og  navnlig  maatte  de  være  det  paa 
en  Tid,  da  de  var  væsentligt  afhængige  af  den 
enevældige  Kongemagt.  Selv  da  de  nye  Ideer 
begyndte  at  opstaa,  da  Forfatterne  gjorde  Indsigelser  mod  den  unaturlige 
Deklamation,  og  Malerne  (David  især)  viste  Vejen  til  en  korrekt  Kosty- 
mering,  blev  de  haardnakket  ved  deres.  Enkelte  Forsøg  var  ganske  vist 
gjort  af  de  intelligenteste  og  mest  talentfulde  (Lekain  og  Larive)  paa  at 
føre  Skuespilkunsten  ind  paa  nye  Baner;  men  man  var  snart  sunket  tilbage 
til  den  gamle  Slendrian. 

Først  saa  at  sige  samtidig  med  den  politiske  Revolution  skulde  det  lyk- 
kes ogsaa  at  bringe  Bevægelse  i  Teatrets  kunstneriske  Stagnation. 

I  1 787  debuterede  der  ved  Théåtre-Fran^is,  som  den  Gang  laa  i  Fau- 
bourg  Saint  Germain,  en  ung  Mand,  hvis  Navn  endnu  er  kendt  af  alle, 
medens  hans  den  Gang  langt  navnkundigere  Kolteger  kun  mindes  af  de 
særlig  fagkyndige.  Det  var  Taima. 

Talmas  Debut   vakte   ikke  nogen  særlig  Opsigt,   og   dog  var  med  ham 

Revolutionen  —  baade  den  kunstneriske  og  den  politiske,  kunde  man  sige 
—  kommet  indenTor  Teatrets  konservative  Mure. 

Fran^ois  Joseph  Tatma  var  24  Aar,  da  han  gik  til  Scenen  —  han  var 
fedt  15,  Jan.  1763  —  og  han  havde  før  han  blev  Skuespiller,  været  Tand- 
læge ligesom  sin  Fader  før  ham.  Han  havde  faaet  en  god  Opdragelse,  var 
dygtig  i  sit  Fag  og  havde  praktiseret  baade  i  London  og  i  Paris. 

Om  Tandlægevirksomheden  skulde  være  en  særiig  god  Forskole  for  en 
Tragiker,  eller  om  den  i  alt  Fald  hærder  Sindet  saa  meget,  at  man  skikkes 
til  at  rykke  gamle  Fordomme  op  med  Rode,  uden  at  tage  Hensyn  til  sine 
Medmenneskers  Klager,  det  er  ikke  godt  at  vide.  Saameget  er  vist,  at 
Tfllma  gennemførte,  hvad  andre  havde  maattet  slippe  paa  Halvvejen. 

Dog  syntes  han  i  sit  Gennembrud 
ligesom  at  maatte  holde  Trop  med 
den  politiske  Revolution,  hvis  varme 
Tilhænger  han  var,  og  blandt  hvis 
bedste  Mænd  han  talte  sine  Venner. 
Efter  i  et  Par  Aar  at  have  ført 
en  ret  ubemærket  scenisk  Tilværelse 
Rk  den  unge  Talma  i  1789  en  lille 
Rolle  ved  Navn  Proculus  i  Voltaires 
Tragedie   „Brutus". 

Ingen  tænkte  paa  den  ubetydelige 
Figur,  der  kun  havde  15  Vers  ai 
sige,  før  Aftenen  kom,  og  Talma  viste 
sig  i  Foyeren  i  et  fuldkommen  kor- 
rekt gennemført,  romersk  Kostyme  med 
ulden  Tunika,  nøgne  Arme  og  Ben, 
Sandaler  paa  Fødderne  o.  s.  v. 

Skuespillerne  slog  Hænderne  sam- 
men af  Forfærdelse  og  Mile.  Contal, 
en  af  Tidens  bekendte  Skuespillerinder,  udbrød:  ,Gud!  hvor  han  er  grim! 
han  ligner  en  antik  Statue!"  —  En  anden,  den  beremte  Mme.  Vestris,  som 
først  fik  ham  at  se  paa  selve  Scenen,  blev  saa  indigneret,  al  hun  under 
en  af  Brutus'  Repliker,  indledte  følgende  hviskende  Diskussion  med  den 
unge  Talma- Proculus:  .Men  De  har  jo  nøgne  Arme,  Talma!"  —  „Det  er 
saadan  som  Romerne  havde  det.'  —  Jamen,  Talma,  De  har  jo  ingen  Ben- 
klæder paa!"  —  „Romerne  gik  ikke  med  Benklæder."  —  „Gris!!"  — 
Og  dybt  krænket  tog  hun  imod  den  Haand  Brutus  rakte  hende  og  forlod 
Scenen. 

Publikum  var  dog  ikke  enigt  med  Talmas  Kammerater.  Det  klappede 
ad  den  unge  Skuespiller,  skønt  han  unægtelig  brød  Stiten  og  stak  brutalt 
af  mod  de  andre  sært  udstafferede  Romere  paa  Scenen. 

Saaledes  fik  Talma  indsmuglet  den  første  Reform  paa  Kostymevæsenets 
Omraade,  en  Reform,  som  han  senere,  da  han  fik  i^st  Fod  som  Skuespiller, 
udvidede,  stadig  støttet  af  det  store  Publikum  og  af  de  Kyndige. 

Da  han  kom  til  at  spille  Ti  tus  i  samme  Tragedie,  havde  han  det  vir- 
kelig betydelige  Mod  at  klippe  sit  Haar  kort  efter  romersk  Skik,  og  dette 
behagede  Folk  saameget,  at  det  blev  Mode  at  bære  sit  Haar  k  la  Titus. 
Genindførelsen  af  det  kortbaame  Herrehaar,  som  havde  været  ude  af  Mode 
i  flere  Aarhundreder,  skyldes  altsaa  i  Virkeligheden  Talma. 

Det  varede  ikke  længe,  fer  de  gamle  konservative  Skuespillere  maatte 
bøje  sig  for  Folkestemningen.  Strudsfjers- Hovedbesætningerne  og  Pudder- 
parykkerne forsvandt  og  med  dem  de  skinnende  Silkedragter,  HoFtepuderne, 
de  heje  Hæle  og  det  øvrige  sceniske  Rokokoudstyr,  I  Steilet  for  kom  kor- 
rekt tegnede,  af  Kunstnere  udførte  Dragter,  i  Stoffer,  der  svai^de  til  Tiden. 

Dog  selv  disse  smaa  Reformer  gik 
ikke  for  sig,  uden  at  Talma  skabte  sig 
ivrige  Modstandere  blandt  sine  ældre 
Kolleger. 

En  af  de  ivrigste  var  hans  senere 
Svigerfader,  den  brave  Van  hove,  en 
udpræget  Repræsentant  for  den  gamle 
Skole  baade  i  Deklamation  og  Fordomme. 

Da  denne  hæderlige  Skuespiller  fiørsle 
Gang  skulde  have  ei  korrekt  romersk 
Kosiyme  paa,  tegnet  efter  originale  Møn- 
stre, sukkede  han  dybt  og  udbind:  .Der 
er  ingen  Tragedie  mere  i  Frankrig!"  — 
Og  de  han  omsider  havde  faaet  Dragten 
paa,  vilde  han  til  at  anbringe  det  for  en 
Tragediehell  den  Gang  aldeles  uadskille- 
lige Rekvisit  Lommetørklædet  i  sin 
Lomme  —  men  fandt  ingen.  Da  Kosty- 
mieren  meddelte  ham,  at  Lommer  ikke 
hørte  til  den  romerske  Dragt,  svarede 
han  med  megen  Værdighed :  Jeg  maa 
gøre   Dem   opmærksom   paa,   høistærede, 

at  i  de  tredive  Aar,  jeg  har  spillet  Tragedie,  har  jeg  altid  spillet  med 
Lommer,  og  det  agter  jeg  ogsaa  fremtidig  at  gøre.  —  Tror  De  maaske,  at 
Romerne  ikke  pudsede  deres  Næse?  Eller  vit  De  maaske  paastaa,  at  de 
pudsede  den  med  Fingrene?" 

Til  at  reformere  Kostymet  indskrænkede  Tatma  sig  dog  naturligvis  ikke, 
men  hans  vigtigste  Fornyelse  var  den,  at  han  revolutionerede  selve  den 
tragiske  Diktion.  Denne  var,  som  allerede  sagt,  druknet  i  Unatur  ved  Aar- 
hundredets  Slutning,  og  Tragediespillet  var  blevet  enten  en  slæbende  De- 
klamation, hvis  Ensformighed  blev  dræbende  kedelig,  eller  en  kunstlet 
umotiveret  Voldsomhed,  der  udartede  til  en  ligesaa  ensformig  Brølen. 

Som  Rousseau's  var  det  Talmas  Maal  at  vende  tilbage  til  Naturen;  og 
som  Shakespeare,  som  Moliére,  som  enhver  stor  Skuespiller,   der  ikke  be- 

hever  at  sktule  sit  bristende  Talent  under  kunstige  Skenhedsmidler,  vilde 
han  tale  paa  Scenen. 

Med  meget 'Arbejde,  megen  Overvejelse,  megen  Kunst  Kk  hånde  stive 
Alexandrinei^  bajet  og  Tormet  saatedes,  at  der  kom  menneskeligt  Liv  og 
Mening  i  dem,'saa  de  ikke  længere  tød  som  en  sær,  ceremoniel  For- 
kyndelse, og  han  gav  den  tragiske  Kunst  det  Sted  fremerter,  som  altid  med 
visse  Mellemrum  er  nødvendigt,  naar  de  talentløse  Brølere  har  ladet  den 
sakke  bagud. 

Det  var  dog,   som  man   vel  forstaar,   ikke  med  et  Slag,   at  Talma   gen- 
nemfone   sine  Reformer.    Kampen    blev  lang  og  navnlig  særdeles  haard  og 
kom  paa  en  ret  interessant  Maade 
til  at  berøre  den  samtidige  politiske 
Bevægelse. 

Talmas  egentlige  kunstneriske 
Gennembrud  skete  ved  Førsteop- 
førelsen af  Marie-Joseph  Ché 
nier's  Tragedie  ,Karl  den  Niende' 
Chénier  var  en  ny  Mand  i  Littera- 
turen, som  Talma  var  det  paa  Scenen. 
De  var  omtrent  lige  gamle,  begge 
besjælede  af  moderne  Ideer.  Men  at 
de  traf  hinanden  og  kom  til  at  bære 
hinanden  frem,  beroede  i  Virkelig- 
heden paa  et  Tilfælde. 

Da   „Karl  den  niende"    i    1789 
indleveredes  til  la  Comédie  Fran- 
skunpiiiertnden  Mm«,  vum'i.  Qaise    blev    det    vel    anugot;    men 

ingen  af  de  ældre  Skuespillere  vilde 
have  med  Titelrollen  at  gøre,  denne  Bøddelkonge,  „denne  nederdrægtige 
Karl  [Xi  der,"  som  Mirabeau  nylig  havde  sagt  i  Nationalkonventet,  „skad 
paa  sine  Undersaatter,  hvis  Brede  var,  at  de  tilbad  Gud  paa  eti  anden  Maade 
end  han."  Den  første  Helteskuespiller,  „Chefen"  i  Heltefaget,  som  det  hed 
i  Teatersproget,  fandt  Rollen  utaknemlig,  hans  „Dublant"  vilde  heller  ikke 
vide  af  den  at  sige,  og  saaledes  faldt  den  tilsidsl  i  Hænderne  paa  Talma, 
der  hidtil  havde  maattet  nøjes  med  de  beskedne  „Fortrolige". 

Den  unge  Skuespiller  kastede  sig  over  Rollen  med  hele  sit  hidtil  inde- 
stængte Temperaments  lidenskabelige  Kraft.  Han  studerede  Kongens  Karak- 
ter i  de  trykte  Kilder,  hans  Udseende  og  Kostyme  i  alle  de  eksisterende 
Portræter  og  Hk  et  Billede  ud  af  Chéniers  Figur,  der  virkede  med  forfær- 
dende Virkelighed.  Stykket  gjorde  umaadelig  Lykke,  det  gik  c.  40  Gange 
i  Træk  under  overordenlig  Tilstrømning,  og  Chénier  vandt  sine  férste  Laur- 
bær paa  Scenen  sammen  med  Talma. 

Men  denrit-  Forestilling  blev  mere  end  et  Gennembrud  for  den  unge 
Digter  og  den^-unge  Skuespiller.  „Karl  den  niende"  er  et  Stykke,  som  nu 
ingen  læser  mere,  og  endnu  mindre  nogen  tænker  paa  at  spille.  Det  inde- 

holder  dog  Scener  af  dramatisk  Kraft  og  staar  over  det  meste  af,  hvad 
Frankrig  frembragte  af  historiske  Skuespil  i  dette  Tidsrum.-: 

Imidlertid  var  det  næppe  dets  æstetiske  Værd,  som  .skabte  dets  over- 
ordenlige Sceneheld.  Stykket,  der  opførtes  i  November  17B9  i  Friheds- 
dagenes  gryende  Morgen,  blev  som  et  Kampraab  for  hele  den  unge  Slægt, 
der  hadede  Tyranniet  og  elskede  Friheden.  Og  Folk  flokkedes  i  Théåtre- 
Fran^ais,  naar  „Karl  den  niende"  stod  paa  Plakaten,  ikke  blot  for  at  be- 
undre Chéniers  Vers  og  Talmas  Spil,  men  lige  saa  meget  for  at  mani- 
festere deres  Frisind. 

Til  denne  Slægt  af  Frihedselskere  hørte  dog  Størsteparten  af  la  Co- 
médie-Frangaise  ikke.  Tværtimod,  de  var  ivrige  Royalister  og  saa  med 
samme  Misfornøjelse  som  Kongen  selv  og  Gejstligheden  paa  Demonstra- 
tionerne i  Anledning  af  „Karl  den  niende**.  Derfor  benyttede  de  ogsaa  med 
Glæde  Lejligheden,  da  Tilløbet  begyndte  at  slappes  noget,  og  tog  Stykket 
helt  af  Repertoiret. 

Talma,  der  vel  havde  vundet  et  Navn,  men  tillige  skabt  sig  Fjender 
blandt  sine  ældre  Kammerater,  fik  ingen  nye  Roller  og  sank  atter  ned  til 
en  Utilitets  beskedne  Plads.  Dette  vilde  Publikum  imidlertid  ikke  finde  sig 
i.  Det  tog  Parti  for  den  unge  Skuespiller,  der  var  skattet  ikke  blot  for  sit 
Talent,  men  ogsaa  for  sit  Frisind.  Og  en  skønne  Aften  skete  det,  at  Hr. 
de  Mirabeau,  Deputeret  for  Byen  Marseille,  rejste  sig  i  Parterret  og  i 
sine  provencalske  Kollegers  Navn  fordrede  en  Genopførelse  af  „Karl  den 
niende",  medens  han  samtidig  rettede  skarpe  Angreb  paa  de  ældre  Socié- 
tairers  Fædrelandssind. 

En  af  disse  ældre,  den  meget  konservative  Naudet,  traadte  da  frem 
til  Lamperækken  og  søgte  at  forklare  Publikum,  at  en  Genopførelse  af 
„Karl  den  niende"  for  Øjeblikket  var  umuliggjort  derved,  at  Mme  Vestris, 
der  spillede  Catharina  af  Medici,  var  upasselig  og  at  ligeledes  den  Skue- 
spiller, der  havde  Kardinalens  Rolle  var  syg. 

Pludselig  kom  nujjalma  frem  fra  Kulissen  og  forsikrede  Publikum  om, 
at  Mme  Vestris  ikke  var  mere  syg  end,  at  hun  godt  kunde  spille  sin 
Rolle  i  „Karl  (ten  niende",  og  hvad  Kardinalens  Rolle  angik,  kunde  en 
anden  Skuespiller  læse  den  op,  hvis  det  højtærede  Publikum  vilde  finde 
sig  deri. 

Det  vilde  det  med  Glæde,  og  et  Par  Dage  efter  stod  virkelig  det  om- 
stridte Drama  atter  paa  Plakaten  og  gav  Anledning  til  en  uhyre  bevæget 
Aften,  hvor  endog  Militæret  maatte  rykke  ind  paa  Tilskuerpladsen,  og  hvor 
selve  Danton  blev  arresteret  og  ført  paa  Raadhuset. 

Bag  Kulisserne  gik  Bølgerne  endnu  højere.  Naudet  og  Talma  kom  i 
hæftig  Strid,  der  endog  udartede  til  Haandgribeligheder,.  med  dfsrpaa  føl- 
gende Duel  —  den  første  af  de  senere  under  Revolutionen  saa. alminde- 
lige politiske  Dueller.  Baade  Chénier,  Mirabeau  og  Talma,  udgav  Flyve- 
skrifter om  Sagen,  og  den  sidste  angreb  hæftigt  ,d.et  Pa^i  blandt  sine 
Kammerater,  som  han  kaldte  „de  sortei"  o:  d«  reaktionære,: der  hafurdnakket 
hævdede  de  gamle  Privilegier.  nv. 

„De  sorte^  svarede  med  at  ekskludere  Talma  af  Truppen. 

Men  næppe  naaede  den  Efterretning  ud  i  Byen,  at  Publikums  Yndling 
var  blevet  udstødt  af  Théåtre  Frangais,  før  der  opstod  et  Røre,  der  ikke 
gav  de  politiske  Revolter  noget  efter. 

Rundt  om  i  Kaféer,  Klubber  og  Akademier  rejstes  der  en  umaadelig 
Agitation  til  Fordel  for  den  forurettede  Skuespiller,  og  om  Aftenen  den  16. 
September  1790  begav  en  uhyre  Flok  af  hans  Tilhængere  sig  i  Théåtre 
Frangais,  hvor  de  pladserede  sig  i  Staaparterret,  som  den  Gang  fyldte  saa 
godt  som  hele  Gulvet.  Næppe  var  Tæppet  gaaet  op,  før  der  lød  et  mange- 
hundredstemmigt  Raab:  „Talma!  Talma!  Talma!**  Nogle  konservative  Til- 
skuere søgte  at  opponere  mod  Demonstranterne,  men  uden  mindste  Held; 
Larmen  blev  kun  saa  meget  desto  større,  og  oppe  paa  Scenen  løb  Skue- 
spillerne forvirrede  og  raadvilde  omkring. 

Endelig  lykkedes  det  nogle  af  Societaireme  at  skaffe  sig  saa  megen 
Ørelyd,  at  de  kunde  meddele  Publikum,  at  det  den  næste  Aften  vilde  blive 
gjort  bekendt  med  Grunden  til  at  Talma  ikke  mere  optraadte  paa  Théåtre 
Francais. 

Formodentlig  var  det  Skuespillernes  Plan  at  samle  ogsaa  deres  Tilhæn- 
gere om  sig,  før  de  indlod  sig  i  Debat  med  Publikum.  Dette  lykkedes  dem 
ogsaa  delvis.  Den  næste  Aften  var  Teatret  overfyldt  af  Talmas  Venner  og 
dem,  der  holdt  med  de  reaktionære  Skuespillere;  og  snart  gik  Stridens 
Bølger  højt  i  Parterret.  Efter  smaa  indledende  Skærmydsler  med  haanlige 
Blikke  og  giftige  Spottegloser  glider  man  i  et  rask  Crescendo  over  til 
Trudsler  og  Skældsord ;  inden  kort  samles  alle  Lyde  i  en  øredøvende  Brø- 
len og  Parterret  er  som  en  levende,  knudret  Skov  af  lutter  knyttede  Næver 
og  løftede  Stokke,  medens  oppe  i  Logerne  de  elegante  Damer  skriger  af 
Rædsel,  uden  dog  at  vilde  forlade  deres  Pladser  for  ikke  at  gaa  Glip  af 
den  spændende  Opløsning  paa  dette  Skuespil. 

Endelig  gaar  Tæppet  op  og,  helt  klædt  i  Sort,  træder  Teatrets  Doyen, 
den  elegante  Fleury,  Misanthropens  og  Tartufes  yiidede  Fremstiller,  ind 
paa  Scenen,  gaar  ned  til  Lamperækken  og  siger,  medens  Larmen  i  Huset 
er  gaaet  over  til  aandeløs  Stilhed:  „Højtærede  Publikum!  vort  Selskab, 
som  nærer  den  Overbevisning,  at  Hr.  Talma  har  svigtet  dets  Interesser  og 
gjort  Brud  paa  den  offentlige  Ro,  har  enstemmigt  besluttet  ikke  længere 
at  have  nogen  Forbindelse  med  ham,  indtil  Øvrigheden  har  truffet  Afgørelse 
i  Sagen.** 

Denne  lille  Tale  bragte  atter  Striden  til  at  blusse  op  i  Parterret.  De 
konservative  klappede  og  raabte  Bravo,  men  Talmas  Venner,  som  var  langt 
de  talrigste,  peb  og  hujede  som  rasende.  Da,  pludselig,  skete  der  noget 
saa  uventet,  at  det  endogsaa  forbløffede  det  til  alt  beredte  Publikum  og 
paafiy  bragte  det  til  Tavshed.  Ud  fra  Kulissen  styrter  Teatrets  populæreste 
Komiker,  den  store  Skælmsmester  Dugazon,  bekendt  for  sine  naragtige 
Paafund  og  Mystifikationer  paa  og  uden  for  Scenen. 

Man  ventede  nu   en  ny  Streg  af  ham,    men   blev   uhyre  overrasket,   da 
Komikeren  i  stor  og  alvorlig  Ophidselse  tiltalte  Publikum  saaledes:    „Mine 

Herrer!  Teatret  maa  tage  samme  Beslutning  overfor  mig  som  overfor  Hr. 
Talma.  —  Jeg  undsiger  hele  Teatrets  Personale !  —  Det  ep  Usandhed,  at 
Hr.  Talma  har  svigtet  Selskabets  Interesser  og  brudt  den  offentlige  Sik- 
kerhed !  —  Al  hans  Brøde  bestaar  i,  at  han  har  sagt  til  Dem,  at  man  godt 
kunde  spille  „Karl  den  niende''.  Og  det  er  det  hele!** 

Med  disse  Ord  gik  Dugazon  sin  Vej  fra  Teatret,  og  da  han  skulde 
have  spillet  Hovedrollen  i  det  Stykke,  som  stod  paa  Plakaten,  var  det 
umuligt  at  stille  nogen  Forestilling  paa  Benene.  Hans  Ord  havde  imidler- 
tid haft  en  mægtig  Virkning,  og  ingen  tænkte  paa  at  forlade  Tilskuer- 
pladsen, der  nu  snart  fik  Karakteren  af  en  politisk  Klub.  Den  ene  Taler 
fik  Ordet  efter  den  anden,  og  Forsamlingen  lededes  af  en  Avisredaktør, 
der  paa  en  latterlig  Maade  parodierede  Formanden  i  Nationalforsamlingen 
og  ustanseligt  ringede  med  en  uhyre  Klokke.  Man  klatrede  over  Gitteret, 
der  skilte  Parterret  fra  Scenen,  erobrede  denne  til  at  holde  Taler  fra.  Stole 
og  Bænke  brødes  itu,  og  nationale  Sange  blev  afsungne  —  altsammen  til 
Ære  for  Talma  og  for  hans  modige,  gamle  Ven  Dugazon. 

Til  henimod  Midnat  rasede  dette  Spektakkel  i  Moliéres  gamle  Hus,  da 
Publikum  endelig  besluttede  sig  til  at  gaa  andetsteds  hen,  og  under  rasende 
Skrigen  og  Hujen,  under  fantastiske  Optøjer  endte  denne  Teateraften  i 
Palais-Royal  Haven,  hvor  Nationalgarden  skred  ind,  endnu  inden  den  havde 
faaet  en  blodig  Udgang. 

Men  selve  Striden  var  derimod  langt  fra  til  Ende.  Faa  Dage  efter  kom 
den  Øvrighedens  Beslutning,  som  Théåtre  Frangais'  Skuespillere  havde  an- 
givet at  ville  vente  paa,  førend  de  traf  nogen  Afgørelse  med  Hensyn  til 
Talma.  Og  den  kom  i  Form  af  en  Ordre  fra  Borgmesteren  og  Municipal- 
raadet  til  at  genoptage  Talma  og  Dugazon  i  deres  Midte. 

Dog  nu  indtraadte  den  ny  Konflikt,  at  Skuespillerne,  der  uden  For- 
staaelse  af  den  ny  Tid  mente  sig  at  staa  nærmere  under  Hoffet  end  under 
de  plebejiske  Borgermænd,  nægtede  at  adlyde  denne  Ordre.  Det  var  dem 
umuligt  at  fatte,  at  de  var  kommen  ind  i  en  Periode,  hvor  Folkets  Vilje 
betød  mere  end  Hoffets,  ja,  end  Kongens. 

Trods  alt,  hvad  der  ellers  kunde  sætte  Sindene  i  Bevægelse,  betragte- 
des imidlertid  Spørgsmaalet  om  en  Skuespillers  Ansættelse  eller  Ikke-An- 
sættelse  ingenlunde  som  en  Bagatel,  og  Magistratsbeslutningen  tryktes  og 
opsloges  i  alle  Kvarterer  af  Paris.  Da  Rygtet  om  det  gamle  Partis  Væg- 
ring naaede  ud  blandt  Publikum,  blev  dets  Raseri  ganske  grænseløst,  og 
der  kom  en  Teateraften  —  den  26.  September  1790  —  mod  hvilke  de 
hidtil  skildrede  næsten  maa  kaldes  fredsommelige.  Man  slog  løs  paa  hin- 
anden, man  trængtes,  hylede  og  gjorde  en  saa  forfærdelig  Aliarm,  at  det 
gamle  Komediehus'  Mure  var  ved  at  sprænges. 

Kulminationen  var  naaet,  og  næste  Dag  paabød  Magistraten  Teatrets 
Lukning,  indtil  Skuespillerne  efterkom  dens  Ordre  om  Talmas  Genoptagelse. 

Endelig  gav  hans  genstridige  Kammerater  efter,  og  som  Sejrherre  vendte 
den  unge  Tragiker  tilbage  efter  to  Maaneders  Landflygtighed. 

(Sluttes.) 

De  nordiske  Folk. 

Af  P.  Munch. 

En  stor  Forandring  er  sket  i  de  nordiske  Folks  Stilling  til  hinanden. 
Unionen  er  opløst  mellem  Sverige  og  Norge;  det  staar  kun  tilbage  at 
ordne  Adskillelsens  Former.  For  første  Gang  siden  Dronning  Mai^e- 
thes  Dage  staar  hvert  af  de  tre  Folk  helt  for  sig  selv.  Gennem  mere 
end  5  Aarhundreder  har  det  norske  Folk  maattet  finde  sig  i  en  under- 
ordnet Stilling.  Norge  var  vel  altid  et  Rige  for  sig,  men  sikkert  er  det, 
at  under  Foreningen  med  Danmark  havde  det  i  høj  Grad  den  anden 
Plads,  og  selv  under  Unionen  med  Sverige  vandt  det  aldrig  fuld  Lige- 
stilling. Nu  er  denne  naajet ; .  nu  raader  det  norske  Folk  fuldt  og  helt 
indenfor  Norges  Grænser. 

Saaledes  er  Kalmarunionens  sidste  politiske  Spor  forsvundet.  Det 
er  ikke  et  halvt  Aarhundrede  siden,  at  det  store  Flertal  af  Nordens 
Folkeførere  og  Digtere  drømte  en  helt  anden  Drøm.  Kalmarunionen 
skulde  opstaa  igen ;  aandelig  og  politisk  skulde  de  tre  Folk  smelte  sam- 
men; Ryg  mod  Ryg  skulde  de  staa  til  Værn  mod  alle  Fjender,  hvad 
enten  disse  kom  fra  Syd  eller  fra  Øst.  Endnu  i  1862  sang  Nordens 
Studenter  til  Nordens  Konger  Carl  Plougs  forventningsfulde  Ord: 

Derfor,  I  Drotter 
Dristig  vi  bede 
Skuffer  ej  Stammens 
Skønneste  Haab; 
Fæster  i  faste 
Former  jer  Villie, 
Stempler  som  Sandhed 
Skarernes  Raab. 

Og  mægtigt  skulde  det  forenede  Norden  blive,  stærkt  nok  ikke 
blot  til  at  værne  sig  selv,  men  ogsaa  til  at  lægge  et  afgørende  Lod  i 
Vægtskaalen,  naar  Verdenspolitikens  store  Spørgsmaal' skulde  afgøres: 

Atter  det  skilte 
Bøjer  sig  sammen 
Een  Gang  i  Tiden 
Vorder  det  et, 
da  skal  det  frie 
mægtige  Norden 
føre.  til  Sejer 
Folkenes  Sag. 

Disse  Drømme  brast  som  saa  mange  andre  af  dette  Slægtleds  store 
og  skønne  Drømme.  Hvorfor?  Fordi  det  var  en  overfladisk  Bevægelse, 
en  Studenterbevægelse,  der  ikke  gik  til  Bunds  i  Folkene,  plejer  man 
at  sige.  Men  ^rned  (Jt^ette.  'Si^andniavismen  gik  lige  saa  dybt  som  saa 
mangen  anden  Bevægelse,  der  sejrede;*  den*  naaede  i:* Virkeligheden  saa 

temmelig  at  beherske  den  offentlige  Mening  i  alle  de  tre  Lande,  og  de 
Følelser,  der  knytter  sig  til  den,  har  vist  den  forunderligste  Livskraft 
gennem  alle  Prøvelser. 

Naar  den  skandinaviske  Bevægelse  glippede,  skyldes  det  først  og 
sidst,  at  den  hvilede  paa  en  stor  Illusion,  den  Illusion,  at  de  nordiske 
Folk  ejede  Magt  til  at  hjælpe  og  værne  hinanden  mod  fremmede  Fjen- 
der. Derfor  slog  Krigen  i  1864  Skandinavismen  Banesaar.  Den  Hjælp, 
Danmark  havde  ventet,  kom  ikke.  Dette  blev  en  Skuffelse  for  danske 
Skandinaver,  som  de  aldrig  glemte.  De  opgav  ikke  deres  Tro;  ogsaa 
siden  drog  de  til  nordiske  Møder  og  talte  og  sang  om  Nordens  Enhed, 
og  mange  af  dem  holdt  altid  fast  ved  Troen  paa,  at  den  politiske  En- 
heds Tid  skulde  komme.  Men  alligevel,  midt  under  Mødernes  Pest- 
glæde dukkede  atter  og  atter  den  Tanke  op:  De  svigtede  os  dog, 
da  det  gjaldt.  Og  ogsaa  hos  svenske  og  norske  Skandinaver  bevare- 
des en  nagende  Følelse  af,  at  deres  Folk  havde  holdt  sig  tilbage  i 
Farens  Øjeblik. 

Henrik  Ibsens  Ord: 


Men  du  min  firelste  norske  bror, 
som  står  på  firedlyst  grund 
i  kraft  af  løftets  fagre  ord 
forglemt  i  farens  stund,  — 
stryg  du  på  flugt  fra  fædrestavn, 
jag  over  havets  hvælv, 
gå  glemselsgang  fra  havn  til  havn, 
og  list  dig  til  et  fremmed  navn 
og  gem  dig  for  dig  selv! 


Hvert  stormsuk,  som  i  Norge  går 

langs  li  fra  Danmarks  hav 

dig  spørgende  med  rædsel  slår: 

min  bror,  hvor  blev  du  af? 

Jeg  stred  en  livsens  strid  for  Nord; 

mit  hjemland  blev  en  grav;  — 

jeg  spejded  over  belt  og  fjord 

forgæves  dine  snekkers  spor. 

Min  bror,  hvor  blev  du  af? 


er  gentaget  atter  og  atter  i  Danmark,  men  ogsaa  i  Norge  og  Sverige 
gav  de  Genlyd  hos  alle  dem,  der  varmt  havde  omfattet  Skandinavis- 
mens Sag.  De  klinger  saa  myndigt,  de  synes  saa  sande,  og  dog  er  de 
saa  uretfærdige.  Den  danske  Bitterhed  og  de  svenske- norske  Skandi- 
navers Skamfuldhed  var  i  Virkeligheden  lige  ubegrundet.,  Sverige  og 
Norge  svigtede  i  1864,  fordi  de  maatte  gøre  det,  fordi  de  ikke  kunde 
hjælpe.  Hvad  havde  det  hjulpet  om  „de  22,000  og  han, selv"  havde 
staaet  ved  Dannevirke  den  5.  Februar?  Saa  havde  der  blot  staaet 
30,000  Tyskere  mere  syd  for  den  gamle  Forsvarsvold,  og  Tilbagetog 
og  Nederlag  var  kommet  saa  sikkert,  som  det  kom  nu.  Sønderjylland, 
Nørrejylland,  Pyen  kunde  det  forenede  Norden  lige  saa  lidt  have  værnet, 
som  Danmark  kunde  det.  Til  Søs  kunde  de  nordiske  Flaader  noget 
længere  have  bevaret  Overtaget,  men  hvad  forslog  det?  Og  saa  taler 
endda  alt  for,  at  den  Dag  de  svensk-norske  Tropper  var  draget  til  Dan- 
mark, da  var  de  russiske  draget  ind  i  Sverige.  Rusland  var  jo  Prøjsens 
nære  Ven,  Dødsfjende  af  al  Skandinavisme.  Følgen  var  blevet  Ulykke 
over  Sverige  og  Norge  til  ingen  Gavn  for  os.  Det  ka^  lyde  smukt, 
at  man  skulde  hjælpe  trods  alle  Farer^  9Pire  sammen  eller  lalde  sam- 
men,  men    en  .  ubodelig  Ulykke   kunde   det   blevet,   om:^man    havde 

handlet  efter  disse  smukke  Ord.  De  Mænd,  som  havde  Ansvaret 
maatte,  om  ikke  al  Koldblodighed  svigtede  dem,  i  det  Øjeblik,  da  Af- 
gørelsen skulde  træffes,  spørge  sig  selv:  Hvad  kan  det  nytte?,  og  de 
maatte  svare:  Det  kan  slet  ikke  nytte. 

Og  gjaldt  dette  den  Gang,  saa  er  det  kommet  til  at  gælde  end  mere 
for  hver  Dag,  der  er  gaaet  siden  da.  I  Aarene  nærmest  efter  1864 
talte  og  skrev  man  endnu  meget  om  en  Forening  af  de  tre  Riger  eller 
i  det  mindste  et  Forsvarsforbund  mellem  dem,  og  mange  Kræfter 
spildtes  paa  at  bevise,  at  de  vilde  blive  stærke  og  mægtige  derved. 
Aldrig  er  Tanken  derom  helt  forsvundet,  og  ogsaa  nu  dukker  den  op  igen. 
I  selve  det  Øjeblik,  da  Sverige  og  Norge  skilles,  lyder  der  Røster,  som 
siger  til  os:  Nu  beredes  Vejen  for  et  nordisk  Forsvarsforbund.  Over- 
for dette  bør  enhver  i  de  tre  Riger,  som  forstaar  Historiens  Lære  og 
kender  Nutidens  Magtforhold,  straks  svare  det  bestemteste  Nej.  Rent 
umiddelbart  vil  manges  Følelse  tiltales  af  Tanken  om  et  saadant  For- 
svarsforbund. Hver  af  de  tre  Stater  er  saa  svag,  selv  Sverige  med  sine 
fem  Millioner,  hvorfor  da  ikke  lægge  Kræfterne  sammen?  Ti  Millioner 
forslaar  dog  altid  mere  end  to  og  en  halv.  Men  denne  tilsyneladende 
saa  uangribelige  Betragtning  falder,  saa  snart  man  tænker  Sagen  igen- 
nem. Lad  os  rejse  to  Spørgsmaal.  Først  dette:  hvad  Hjælp  kan  Sverige 
og  Norge  yde  Danmark,  hvis  dette  angribes  af  Tyskland,  Rusland  eller 
England?  Angriberen  vil  være  Herre  paa  Havet,  Rusland  vel  ikke  i 
Øjeblikket,  men  inden  længe  igen.  Selv  om  Svenskerne  og  Nordmæn- 
dene mente  at  kunne  sende  deres  Tropper  hjemmefra  til  Kamp  i  Dan- 
mark, vilde  de  ikke  være  i  Stand  til  at  komme  over  Sundet.  Og  mest 
sandsynligt  er  det  ogsaa,  at  de  vilde  foretrække  at  beholde  dem  hjemme 
til  Værn  for  sig  selv.  Og  dernæst  det  andet:  Hvad  Hjælp  kan  Dan- 
mark yde  Sverige  eller  Norge,  hvis  de  angribes  af  en  Stormagt.  Atter 
vil  Svaret  lyde:  Ingen.  Den  Dag  de  russiske  Tropper  rykker  ind  i 
Sverige,  vil  Ruslands  Flaade  bryde  al  Forbindelse-  mellem  Danmark  og 
Sverige.  Og  selv  om  det  var  lige  efter  den  japanske  Ktig,  medens  den 
nordiske  Flaade  endnu  er  Resterne  af  den  russiske  Østersøflaade  over- 
legen, hvad  vilde  saa  vore  20 — 30,000  Mand  betyde  overfor  de  russiske 
Hærmasser.  Det  samme  som  20,000  Svenskere  og  Nordmænd  vilde 
have  betydet  ved  Dannevirke  i  1864:  Saa  godt  som  intet.  Og  ganske 
tilsvarende  stiller  det  sig  i  alle  de  Tilfælde,  som  kan  opstilles.  Saaledes 
som  de  nordiske  Landes  geografiske  Forhold  er,  vil  de  tre  Folk  mili- 
tært set  ikke  være    stærkere  samlede,  end  de  nu  er  hver  for  sig. 

Og  Farerne  for  at  inddrages  i  evropæiske  Forviklinger  forøges  ved 
et  Forsvarsforbund.  Dette  fører  en  fælles  Udenrigspolitik  med  sig,  en 
Udenrigspolitik,  hvor  Sverige  oftest  vilde  blive  det  toneangivende  Land. 
Og  Sverige  har  ikke  helt  opgivet  den  Følelse,  at  det  er  muligt  og  nød- 
vendigt for  det  at  være  med  i  Storpolitiken.  Tanken  om  en  svensk-tysk 
Alliance  tit  Værn  mod  Rusland,  der  netop  nu  er  forsvaret  af  Professor 
Karl  Warbui^,  kan  meget  vel  i  en  eller  anden  Situation  trænge  igennem 

hos  de  svenske  Politikere.  Og  dernæst :  Lederne  af  et  nordisk  For- 
svarsforbunds  Udenrigspolitik  vil  altid  lettere  end  det  svage  Danmarks 
Udenrigsministre  falde  for  Fristelsen  til  at  blande  sig  i  Stormagternes 
Politik.  Der  er  jo  ingen  Sikkerhed  for,  at  Udenrigspolitikens  Ledelse 
altid  vi!  være  i  Hænderne  paa  klartseende,  koldblodige  Mænd.  Og 
endelig:  et  nordisk  Forsvarsforbund  vilde  efter  al  Sandsynlighed  med- 
føre militære  Kraftanstrengelser  som  dem,  Svenskerne  har  gjort  i  de 
sidste  Aar.  Det  vilde  for  Danmark  betyde  en  fordoblet  Militærbyrde, 
baade  i  Soldatertid  og  i  Udgifter,  og  dertil  Fæstningsanlæg,  hvorved 
Landet  blev  militært  værdifuldt,  saa  Stormagterne  vilde  fristes  til  at 
drage  det  ind  i  deres  Strid.  Derfor  har  Professor  Warburg  Ret,  naar 
han  afviser  Tanken  om  et  nordisk  Forsvarsforbund.  Alle  Fornuftgrunde 
taler  imod  det. 

Men  af  samme  Grund  er  en  af  de  Bekymringer  ved  Unionens  Op- 
løsning, der  er  kommet  stærkest  til  Orde  i  Sverige,  lidet  vægtig.  Det 
er  Frygten  for,  at  denne  Adskillelse  skulde  ^svække  Sveriges  Stilling 
overfor  Rusland.  Der  hersker  i  Sverige  en  stærk  Tro  paa  Betydningen 
af  det  Forsvarsvæsen,  Landet  i  de  senere  Aar  har  skabt  sig.  Med  uhyre 
Ofre,  80 — 90  Millioner  aarlig,  har  man  anlagt  Fæstninger,  forlænget 
Soldaternes  Tjenestetid  o.  s.  v.,  o.  s.  v.  Det  er  muligt,  at  man  med  de 
særlige  Naturforhold,  som  findes  ved  Finlands  Grænse,  kan  have  en 
lille  Smule  Grund  til  at  tro  paa  dette  Forsvar,  skønt  det  falder  en 
koldblodig  Iagttager  svært  at  lade  sig  overbevise  derom.  Men  i  hvert 
Fald  vil  det  Bidrag,  Norge  kunde  yde  til  et  Sveriges  Forsvar,  være 
yderst  ringe.  Nordmændene  vilde,  om  der  blev  Krig,  have  fiildt  op  at 
gøre  med  at  klare  sig  selv. 

Men  lige  saa  uheldigt,  som  det  vilde  være,  om  de  nordiske  Folk 
nu  genoptog  den  militære  Skandinavisme  gennem  et  Forsvarsforbund, 
lige  saa  nyttigt  vilde  det  være,  om  de  kunde  forenes  i  et  samdrægtigt 
Arbejde  til  den  internationale  Fredsbevægelses  Fremme.  Blandt  de  For- 
slag om  Adskillelsens  Vilkaar,  som  har  været  fremsat,  er  et  af  Pro- 
fessor Hjarne  om  en  vedvarende  Voldgiftstraktat  mellem  de  to  Lande  og 
om  Nedlæggelse  af  Grænsefæstningeme  mellem  dem.  Dette  er  et  ganske 
ypperligt  Forslag.  Der  er  al  Grund  til  at  haabe,  at  det  maa  blive 
gennemført,  og  at  der  da  dertil  maa  føjes  en  tilsvarende  Voldgiftstraktat 
mellem  hvert  af  de  to  Lande  og  Danmark.  Men  en  stor  Opgave  vil 
ogsaa  paa  anden  Vis  foreligge  for  de  tre  Folk  i  Fredens  Tjeneste.  I 
Forening  vil  de  under  de  internationale  Forhandlinger  om  Tilvejebrin- 
gelsen af  en  ordnet  Retstilstand  mellem  Folkene,  kunne  tage  Initiativet 
til  nye  Fremskridt,  samle  de  smaa  Lande  derom,  og  lade  den  moralske 
Paavirkning  overfor  Storstaterne  træde  i  Stedet  for  den  militært  under- 
byggede Indflydelse,  som  kun  Stormagterne  kan  øve.  — 

Den  skandinaviske  Bevægelse,  som  stilede  mod  en  politisk  Enhed, 
mislykkedes,  fordi  denne  Enhed  ikke  kunde  give  Norden  den  militære 
Magt,  hvorom  man  sang  og  talte.  Og  naar  saa  var,  da  fandtes  der  ingen 

rimelig  Grund  til  at  skabe  en  fælles  Styrelse  for  de  tre  Stater.  De  store 
Landes  Fortrin  frem  for  de  smaa  ligger  næsten  udelukkende  deri,  at  de 
er  mægtigere  udadtil.  Kan  Sammenslutningen  mellem  de  tre  Lande  ikke 
give  dem  større  Magt  og  Sikkerhed,  da  er  det  neppe  muligt  at  finde 
nogen  Fordel  ved  den.  Derimod  medfører  den  mange  Ulemper.  Skal 
Fællesskabet  være  nøje,  da  maa  der  laves  om  paa  hver  af  Staternes 
Lovgivning,  saa  de  bøjer  sig  mod  hinanden;  og  hvis  Tilstandene  i 
Landene  er  blot  nogenlunde  uensartede,  da  vil  dette  medføre  megen 
Besvær  og  tit  volde  stor  Skade.  Og  selv  om  Fællesskabet  indskrænkes 
til  faa  Ting,  viser  Erfaringen,  at  det  atter  og  atter  giver  Anledning  til 
Tvistigheder.  Megen  Bitterhed  vokser  op,  mange  gode  Kræfter  spildes, 
som  kunde  være  sat  ind  paa  Løsningen  af  indre  Opgaver. 

De  smaa  Stater  har  mange  Fortrin  fremfor  de  store.  Bevægelses- 
friheden er  større;  det  er  lettere  at  reformere,  at  eksperimentere  med 
nye  Fremskridtstanker;  hele  Udviklingen  gaar  hurtigere  og  sikrere.  Derfor 
vilde  det  ikke  have  været  til  Gavn,  om  Fyrrernes  og  Halvtredsernes 
Mænd  havde  gennemførjr  den  politiske  Enhed,  der  var  deres  Maal.  Og 
derfor  er  det  ingenlunde  til  Skade  for  Svenskere  og  Nordmænd,  at 
det  politiske  Baand,  som  knyttede  dem  sammen,  nu  løsnes.  Der  er 
neppe  Tvivl  om,  at  naar  Overgangstidens  Bekymringer  og  Ærgrelser 
er  overstaaede,  saa  vil  begge  de  to  Folk  befinde  sig  vel  ved  Skils- 
missen. — 

Den  militære  og  politiske  Skandinavismes  Dage  er  da  nu  til  Ende. 
Men  ilde  vilde  det  være,  om  dette  skulde  betyde  en  Tilbagegang  for 
den  aandelige  Skandinavisme,  den  Fællesfølelse,  som  knytter  de  tre 
Folk  til  hinanden.  Det  kan  lyde  underligt  at  tale  om  denne  Fællesfølelse 
i  disse  Dage,  da  der  hersker  saa  ublide  Følelser  mellem  Nordmænd  og 
Svenskere,  og  da  mange  Svenske  ogsaa  er  ubehagelig  berørt  af,  at  man 
i  Danmark  har  modtaget  Omvæltningen  i  Norge  med  Tilfredshed.  Men 
denne  Fællesfølelse  findes  nu  alligevel.  Sprogenes  Lighed,  fælles  Minder, 
Lighed  i  Livsvilkaar  og  i  Vaner  bevirker  trods  alt,  at  Svenske,  Norske 
og  Danske  rent  instinktmæssig  føler  sig  knyttede  sammen  overfor  andre. 
Og  det  19.  Aarhundredes  skandinaviske  Bevægelse  har  kaldt  Følelsen 
heraf  frem  til  saa  klar  Bevidsthed,  at  den  ikke  let  forsvinder  igen. 

Det  er  da  at  haabe,  at  heller  ikke  disse  Dages  Begivenheder  maa 
bringe  denne  Fællesfølelse  ulægelige  Saar.  Et  Brud,  som  det,  der  nu  er 
sket,  gaar  selvfølgelig  ikke  af,  uden  at  meget  Støv  hvirvles  op,  og  megen 
Vrede  skabes.  Men  det  er  dog  vanskeligt  at  tænke  sig  andet,  end  at 
det  maa  kunne  foregaa  under  saadanne  Former,  at  Solen  ikke  kommer 
til  at  gaa  ned  over  denne  Vrede. 

Det  er  Svenskernes  Taalmodighed,  der  denne  Gang  sættes  paa 
Prøve.  Nordmændene  faar  jo  deres  Ønske  opfyldt,  naar  Unionen  hæves; 
det  vil  falde  let  for  dem  bagefter  at  glemme,  hvad  der  kan  have  været 
dem  og  Svenskerne  imellemj.  Derimod  er^det  ikun  menneskeligt,  at  man 

i  Sverige  har  følt  sig  ilde  berørt  af  den  energiske  Handling,  hvormed 
Nordmændene  skar  igennem  alle  de  pinlige  Forhandlinger. 

Saa  vidt  det  kan  skønnes,  er  det  svenske  Folk  i  Øjeblikket  delt 
mellem  tre  forskellige  Stemninger. 

Sveriges  Socialdemokrater  rækker  uforbeholdent  Nordmændene  deres 
Broderhaand;  for  dem  er  det  en  selvsagt  Ting,  at  ønsker  Nordmændene 
ikke  at  være  sammen  med  Svenskerne,  saa  har  de  Ret  til  at  gaa;  og 
det  kan  vel  føjes  til,  at  de  med  en  vis  Tilfredsstillelse  har  set,  hvor- 
ledes et  Folk  kunde  frigøre  sig  for  en  Konge,  der  stod  dets  Vilje  imod. 
Socialdemokraterne,  hvis  Sind  overfor  Sveriges  herskende  Klasser  netop 
i  den  sidste  Tid  er  tirret  atter  og  atter,  har  da  ogsaa  gennem  mægtige 
Demostrationer  i  alle  lidt  anseelige  Byer  tilkendegivet,  at  deres  Sym- 
pati helt  er  paa  Nordmændenes  Side. 

Modsat  staar  Sveriges  yderste  Højre.  I  denne  Lejr  slaar  man  hæf- 
tig  paa  Sværdet.  Hvorfor  skal  vi  holde  Hær  og  Flaade  til  80 — 90 
Millioner  om  Aaret,  naar  vi  ikke  skal  bruge  vor  Magt?  Skal  vi  Rnde 
os  i,  at  Sveriges  Ære  krænkes?  lyder  det  hett  i  megen  Ophidselse. 
Dette  er  den  gamle  Historie.  I  alle  Lande  findes  der  Mennesker,  hos 
hvem  den  sunde  Nationalfølelse  er  forvandlet  til  en  hysterisk  Chauvi- 
nisme. Herhjemme  kender  vi  dem  godt  nok.  Netop  derfor  er  det  saa 
farligt  at  have  et  stærkt  Militærvæsen.  I  Krisens  Øjeblik  vil  disse 
Nationalfølelsens  Fanatikere  altid  opløfte  deres  Raab,  og  altid  er  der 
Grund  til  at  frygte,  at  det  kan  lykkes  dem  at  vække  de  krigerske  In- 
stinkter, der  endnu  slumrer  i  Folkene.  Hidtil  har  dog  alle  Efterret- 
ninger tydet  paa,  at  de  denne  Gang  vil  raabe  forgæves  i  Sverige. 

Men  mellem  disse  to  Yderfløje  staar  aabenbart  det  store  Flertal  af 
den  svenske  Befolkning,  der  politisk  repræsenteres  af  det  liberale 
Parti  og  det  moderate  Højre.  Stemningen  her  er  utvivlsomt  et  mere 
eller  mindre  udpræget  men  dog  behersket  Ubehag.  Man  vil  finde  sig 
i  det,  som  ef  sket,  hien  misfornøjet  og  med  Protest.  Man  føler  sig 
krænket  i  sin  Rétsfelelse.  „Nordmændenes  Adfærd  er  Revolution"  siger 
mån,  „de  bryder'' Aftalerne  fra  1814  og  15**.  Der  kan  være  noget 
sandt  heri.  Men  det  er  nu  en  Gang  saa,  at  Livet  af  og  til  maa  sprænge 
de  Baand,  gamle  Aftaler,  snærer  det  ind  i.  Der  er  mange  Revolutioner, 
endda  af  blodig  Art,  som  de  Svenske,  der  nu  vredes  over  Nordmæn- 
denes revolutionære  Fremfærd,  mindes  med  Glæde;  den  Kongeslægt, 
paa  hvis  Vegne  man  nu  harmes,  vandt  jo  selv  sin  Magt  ad  Revolu- 
tionens Vej.  Herhjemme  i  Danmark  forstaar  vi  det  saa  let,  naar  Sven- 
skerne nu  betragter  Nordmændene  som  Folk,  der  har  brudt  Løfter 
og  Aftaler;  vi  ved  jo,  at  ganske  de  samme  Stemninger  raadede  i  Dan- 
mark i  1848  overfor  de  Tyskere,  der  da  vilde  frigøre  sig  fra  det 
danske  Herredømme,  ikke  blot  fordi  de  vilde  have  Nordslesvig  med, 
men  ogsaa  fordi  de '  selv  vovede  at  rejse  sig.  Men  vi  ved  ogsaa,  at  den 
megen  Vrede,  vi  'den  Gang  i ødslede«  paa  iSlcsvigholsteneme,  var  ube-- 
rettiget,  og  at  det  havde  tjent  os  bedre,  om  vi  havde  behersket  den. 

Og  vi  kan  ikke  tro  andet,  end  at  det  svenske  Folk  nu  vil  kunne  be- 
herske sin  opblussende  Vrede.  Tiderne  har  jo  forandret  sig;  Forstaa- 
elsen  af  Folkenes  Ret  er  gaaet  mægtig  frem.  Ingen  Svensk  vilde 
forbitres  paa  det  finske  Folk,  om  dette,  hvis  Begivenhederne  gav  det 
Magt  dertil,  rev  sig  løs  fra  Forbindelsen  med  Rusland  paa  den  mest 
revolutionære  Vis. 

Og  i  Formerne  har  jo  Norge  optraadt  saa  hensynsfuldt  som  det 
overhovedet  var  muligt,  naar  Maalet:  Unionens  Opløsning,  skulde  naaes. 
At  man  har  erklæret,  at  Kong  Oscars  Magt  var  ophørt,  da  han  ikke 
vilde  bøje  sig  for  sin  ansvarlige  Regering  og  ikke  kunde  danne  et  nyt 
parlamentarisk  Ministerium,  det  kan  dog  ingen  bebrejde  Nordmæn- 
dene. Enhver  Rigsdag,  hvis  Fyrste  handlede  saaledes,  maatte  svare 
ham  paa  samme  Vis.  Ellers  var  det  parlamentariske  Folkestyre  jo  kun 
Skin  og  Blændværk,  om  Kongen  kunde  sætte  sin  Vilje  mod  Rigsdagens. 
Og  om  selve  Opløsningen  af  Rigsakten  og  hvad  der  ellers  kan  følge 
af  Unionens  Ophør  er  jo  utvivlsomt  Norge  rede  til  fredelig  og  imøde- 
kommende Forhandling  med  Sverige. 

Baade  uklogt  og  uretfærdigt  vilde  det  være,  om  Sverige  nu  søgte 
at  skaffe  sig  en  Art  Æresoprejsning  ved  at  paalægge  Norge  en  eller 
anden  Betingelse,  der  kunde  betragtes  som  en  Ydmygelse  for  Norge. 
Og  ligesaa  uklogt  vilde  det  være,  om  Nordmændene  stejlt  modsatte 
sig  et  eller  andet  Vilkaar,  hvori  Svenskerne  fendt  den  Æresoprejs- 
ning, de  synes  at  lægge  saa  megen  Vægt  paa.  Det  vilde  være  et  smukt 
Vidnesbyrd  om  politisk  Modenhed  hos  de  to  Folk,  om  de,  naar  de  nu 
gaar  til  de  afgørende  Forhandlinger,  lod  al  pirrelig  Æresfølelse  blive 
hjemme  og  kun  tænkte  paa  at  træffe  Aftaler,  der  i  Fremtiden  kunde 
være  til  gensidig  Gavn. 

Ogsaa  overfor  Danmark  har  der  i  Sverige  hersket  en  vis  Ophidselse. 
I  den  ubehagelige  Stemning,  man  var  i,  har  man  følt  sig  irriteret  ved 
den  Sympati  for  Nordmændene,  som  er  kommet  til  Orde  i  Danmark. 
Dette  er  uden  Grund.  Det  er  sandt,  at  alt  i  alt  er  Baandene  mellem 
det  danske  og  det  norske  Folk  flere  og  stærkere  end  mellem  det 
svenske  og  danske.  Og  det  er  ogsaa  sandt,  at  der  i  Danmark  gennem 
lange  Tider  har  hersket  den  Opfattelse,  at  Norge  ikke  havde  naaet 
fuld  Ligestilling  indenfor  Unionen,  og  at  det  var  det  norske  Folks  uom- 
tvistelige Ret  at  kræve  en  saadan  Ligestilling.  Men  deraf  følger  ingen 
Art  af  uvillig  Stemning  overfor  Sverige,  ingen  Miskendelse  af,  at  det 
kan  koste  en  vis  Selvovervindelse  for  dette  at  opgive  den  mere  frem- 
trædende Plads,  det  hidtil  har  haft.  De  enkelte  Træk,  fra  hvilke  man 
i  Sverige  har  sluttet  til  en  saadan  Uvilje,  har  man  misforstaaet  og 
givet  en  Betydning,  ingen  Dansk  noget  Øjeblik  vilde  tillægge  dem. 
Det  gælder  f.  Eks.  det  Historikermøde,  Professor  Warburg  saa  stærkt 
har  fremdraget.  For  de  danske  Historikere,  som  mente  det  rigtigst 
ikke  at  deltage  deri,  var  dette  ikke  i  fjerneste  Maade  en  Demonstration 
mod  Sverige;  de  mente  kun,  at  som  Forholdene  havde  stillet  sig,  vilde 

Deltagelsen  blive  en  Demonstration  mod  Norge,  og  de  ønskede  ikke 
at  demonstrere  mod  nogen  af  de  to  Parter. 

Det  er  da  at  ønske,  at  den  nationale  Æresfølelse,  soni  ogsaa  under 
denne  Krise  griber  forstyrrende  ind  og  skaber  urimelige  Vanskelig- 
heder, ikke  maa  faa  varige  Følger.  Naar  Adskillelsen  er  overstaaet,  og 
hvert  af  de  to  Folk  staar  helt  for  sig  selv,  bør  den  gamle  Fællesfølelse 
mellem  alle  de  nordiske  Folk  være  lige  saa  stærk  som  før.  Thi  lige  saa 
sikkert  som  det  er,  at  den  militærpolitiske  Skandinavisme  savner  et  sundt 
Grundlag  i  de  virkelige  Forhold,  lige  saa  sikkert  er  det,  at  en  aandelig- 
kulturel  Skandinavisme  vil  være  til  Gavn  for  alle  Nordens  Lande.  Nati- 
oner, der  ikke  er  større  end  de  nordiske,  vil  altid  trænge  til  mange- 
artet Paavirkning  udefra  for  at  skabe  den  rette  Alsidighed  og  Rigdom 
i  Nationens  aandelige  Liv.  I  nogen  Grad  maa  denne  Paavirkning  hen- 
tes hos  de  store  Nationer,  men  Sprogforskdien  lægger  her  Hindringer 
i  Vejen,  og  en  nøje  Forbindelse  med  en  af  de  store  Nationer  medfører 
Fare  for,  at  det  lille  Folk  skal  blive  overvældet  af  den  fremmede  Ind- 
flydelse. Derfor  er  det  for  de  nordiske  Folk  en  Lykke,  at  de  har  Ad- 
gang til  hos  hinanden  under  de  gunstigste  Vilkaar  at  hente  en  Paavirk- 
ning, der  baade  er  rig  og  mangeartet,  og  som  ikke  truer  noget  af  dem 
i  dets  Ejendommeligheder.  Den  klare  Forstaaelse  af  hvor  meget  dette 
aandelige  Samarbejde  er  værd,  er  det  betydningsfulde  Udbytte  af  den 
skandinaviske  Bevægelse,  som  saa  mange  af  Nordens  bedste  Mænd  har 
viet  deres  Arbejde.  Den  bør  ikke  mistes,  nu  da  Kalmarunionens  sidste 
Spor  udslettes.  Paa  den  militær-politiske  Skandinavismes  Ruiner  bør 
den  aandelige  Skandinavismes  Bygning  rejse  sig  solidere  og  rummeligere 
end  nogensinde  før. 


Tyverlernes  Tiltagen  i  Kjøbenhavn  og 

Aarsagerne  dertil. 


Af  A.  Schou. 


Ifølge  Politidirektørens  Aarsberetninger  har  det  Antal  Tyverier,  der  i 
Aarene  1880 — 1899  ved  Anmeldelse  eller  paa  anden  Maade  er  kommet 
til  Kjøbenhavns  Politis  Kundskab,  været  følgende: 


i  Femaarsperioden  1880—84  gennemsnitlig  aarlig 3899  846  4745 

—  1885—89                —                   ....  3611  995  4606 

—  1890—94                —                   ....  3906  1112  5018 

—  1995—99                —                  ....  4018  1167  5185 


simple 

grove 

Tyverier 

Tyverier 

3899 

846 

3611 

995 

1     3906 

1112 

4018 

1167 

tilsammen 

Men  i  Femaarsperioden   1900—1904  have  Tallene  stillet  sig  saa- 
ledes : 


simple       I       grove 
Tyverier     !     Tyverier 


tilsammen 


1900 il  5190   !   1421   i   6611 

1901 )     5305   I   1698   I   7003 


1902 i;  5161   '   1655   I   6816 


1903 I   5908 

1904 6154 


2341   I   8249 
2844   <   8998 


Det  aarlige  Gennemsnit  i  den  sidste  Femaarsperiode  har  herefter 
for  simple  Tyverier  været  5543,  for  grove  1992  og  for  begge  Arter 
Tyverier  tilsammen  7535. 

De  anførte  Tal  vise,  at  der  i  det  sidste  Femaar  er  foregaaet  en 
meget  uhyggelig  Tiltagen  af  Tyverierne  i  Kjøbenhavn.  Tilvæksten  har 
derhos  ganske  særlig  taget  Fart  i  de  to  sidste  Aar,  nemlig  1903  og 
1904,  og  fortsætter,  efter  hvad  der  er  meddelt  mig,  ustandset  i  1905. 
Paafaldende  er  det  dernæst  at  se,  at  Tilvæksten  fortrinsvis  falder  paa 
de  mest  ondartede  Tyverier,  nemlig  de  grove  (Indbrudstyverierne). 
Disse  Tyverier  have  været  i  en  rivende  Tilvækst.  Medens  de  i  Perioden 
1880—84  udgjorde  ca.  18  pCt.  af  det  samlede  Tyveriantal,  udgjorde 
de  i  Aaret  1904  ca.  32  pCt.  Karakteristisk  er  det  ogsaa,  at  Femaars- 
periodens  (1900 — 1904)  sidste  Aar,  Aaret  1904,  har  et  dobbelt  saa  stort 
Antal  grove  Tyverier  som  Periodens  første  Aar,  1900,  og  de  første 
Maaneder  af  Aaret  1905  har,  efter  hvad  der  er  meddelt  mig,  atter  et 
meget  større  Antal  grove  Tyverier  end  de  tilsvarende  i  Aaret  1904. 

Det  er  en  underlig  Skæbnens  Ironi,  at  den  offendige  Mening  og 
Lovgivningsmagten  i  de  seneste  Aar  stærkt  har  beskæftiget  sig  med  at 
udfinde  kraftige  Straffemidler  mod  Voldsforbrydelser,  medens  der,  hvad 
Tyveri  angaar,  nærmest  har  været  Stemning  for  en  mildere  Behand- 
ling af  denne  Forbrydelse.  De  statistiske  Oplysninger  vise,  at  Volds- 
forbrydelser i  de  sidste  Aar  have  været  i  jævn  Aftagen,  Tyverierne 
derimod  i  Tilvækst.  i. . 

Stigningen  af  Tyveriernes  Antal  er  i  sig  selv  beklagelig,  men  der 
er  dog  en  Ting,  der  gør  den  endnu  mere  beklagelig.  Det  er,  at  man 
netop  havde  al  Grund  til  at  vente,  at  Bevægelsen  skulde  gaa  i  lige 
modsat  Retning.  I  de  senere  Aar  er  der  gjort  et  meget  betydeligt 
Arbejde  til  Bekæmpelse  af  Tyverierne  ved  forebyggende  Foran- 
staltninger. Her  kan  i  første  Række  nævnes  det  store  Arbejde,  der 
er  udført  af  Foreningen  af  1837  og  Kristelig  Forening  til  vildfarne 
Børns  Redning.  Af  sidstnævnte  Forening  er  der  i  Tidsrummet  fra  8. 
Septbr.  1898  —  31.  Decbr.  1904  antaget  og  fjærnet  fra  Kjøbenhavn  i 
alt  357  tyvagtige  Børn.  Af  Foreningen  af  1837  er  der  i  Tiden  fra 
1.  Januar  1897  til  31.  Decbr.  1904  anbragt  over  600  kjøbenhavnske 

Naar  man  ved,  hvor  stort  et  Antal  Tyverier  Bander  af  halvvoksne 

Drenge  er  i  Stand  til  at  begaa,  kan  man  ikke  tvivle  paa,  at  selve  Fjær- 
nelsen  af  det  ovenanførte  betydelige  Antal  tyvagtige  Børn  direkte  maa 
have  afværget  mange  Tyverier.  De,  der  ere  anbragte  paa  Anstalter 
eller  i  Plejehjem  ude  paa  Landet,  ere  afskaarne  fra  at  begaa  Tyverier 
i  Kjøbenhavn.  Det  tør  derhos  antages,  at  i  alt  Fald  en  større  Del  af 
de  anbragte  Børn  igennem  Opdragelsen  kureres  for  deres  forbryderiske 
Tilbøjeligheder,  medens  de,  hvis  de  havde  faaet  Lov  til  at  blive  i  Ho- 
vedstaden, kunde  ventes  at  have  udviklet  sig  til  professionelle  For- 
brydere. Foruden  de  direkte  Virkninger  maa  Fjærnelsen  af  de  om- 
handlede Børn  ogsaa  indirekte  have  haft  betydelig  Virkning.  At  et  af 
de  ovennævnte  Børn  fjærnes,  er  enstydigt  med,  at  en  farlig  Smittekilde 
for  andre  Børn  fjærnes.  Det  maa  derfor  antages,  at  Børnenes  Anbrin- 
gelse tillige  har  virket  betydelig  til  Forhindring  af  Uddannelse  af  nye 
Tyve. 

Men  ogsaa  for  de  voksne  er  der  i  de  seneste  Aar  gjort  meget. 
Til  de  bestaaende  Fængselsselskaber  er  der  siden  Novbr.  1902  kommet 
et  nyt  stort  Selskab  med  Sæde  i  Kjøbenhavn,  Fængselshjælpen,  der  er 
udstyret  med  rigelige  Pengemidler  og  som  har  gfort  sig  til  Princip  at 
hjælpe  alle  Forbrydere  uden  Hensyn  til,  hvor  ofte  de  ere  straffede. 
Dette  Selskab  er  derhos  i  Stand  til  baade  i  stort  Omfang  at  skaffe  sine 
Klienter  Pladser  og  tillige  at  føre  Tilsyn  med  dem,  se  nærmere  herom 
Fængselshjælpens  Aarsberetning  for  1903 — 4.  Ifølge  Sagens  Natur  maa 
det  antages,  at  Fængselshjælpens  Virksomhed  i  første  Række  og  størst 
Omfang  kommer  Tyvene  til  Gode. 

Endelig  kan  det  nævnes,  at  der  i  Aarene  1902 — 4  i  ret  betydelig 
Omfang,  hvorom  nærmere  nedenfor,  er  meddelt  professionelle  Tyve 
betinget  Benaadning  mod  at  de  forpligtede  sig  til  at  forlade  Landet. 
Mod  denne  Fremgangsmaade  kan  der  gøres  væsentlige  Indvendinger. 
Men  klart  er  det,  at  en  saadan  Landsforvisning  af  farlige  Forbryder- 
elementer er  egnet  tit  at  afværge  en  Del  Tyverier. 

Det  er  ikke  for  meget  sagt,  at  man  under  Hensyn  til  alle  de  her 
skildrede  Foranstaltninger  maatte  være  berettiget  til  at  vente  endog 
temmelig  betydelig  Nedgang  i  Tyveriernes  Antal.  Og  dog  er  Resultatet 
lige  det  modsatte. 

Det  ligger  herefter  nær  at  spørge  om,  ved  hvilke  Aarsager  det  slette 
Resultat  er  bevirket. 

Befolkningstilvæksten. 

For  saa  vidt  man  vilde  sætte  Stigningen  i  Forbindelse  med  Befolk- 
ningstilvæksten i  Hovedstaden,  vil  det  af  nedenstaaende  Tavle*) 
ses,  at  denne  ikke  kan  afgive  Forklaringen  paa  Stigningen. 


*)  Paa  Grund  af  Mangler  ved  det  Materiale,  jeg  har  haft  til  Disposition,  har  Tallene 
ikke  kunnet  gives  med  fuld  Nøjagtighed,  men  Manglerne  ere  dog  af  saa  ringe 
Betydningj  at  man  rolig  kah  benytte  de  i  Tabellen  anfe^rte  Tal.  ' 

1880—84  faldt  der  i 

Hovedstaden  1 

Tyveri  paa  43  Mennesker  over  10  Aar 

1885-89            - 

—         51 

—              — 

1890—94            — 

—            1 

—         52 

1895—99            — 

—            1 

—         53 

1900                    — 

—         43 

1901                    — 

—            1 

-         43 

1902**) 

—         48 

—              — 

1903                    — 

—            1 

40 

1904 

—         36 

—              — 

**)  Den  tilsyneladende  Forbedring  i  1902  synes  i  alt  Fald  til  Dels  at  staa  i  Sammen- 
hæng med,  at  Befolkningstallet  i  Hovedstaden  i  dette  Aar  blev  meget  stærkt  for- 
øget ved  Sundbyernes  Indlemmelse. 

Tallene  viser,  at  medens  Retstilstanden  med  Hensyn  til  Tyverier, 
naar  man  derved  tillige  tager  BeFolkningstallet  i  Betragtning,  gik  jævnt 
frem  indtil  Femaaret  1895 — 99  og  kulminerede  i  dette  Femaar,  er  det 
fra  og  med  Aaret  1900  gaaet  nedad,  og  Aaret  1904  staar  ugunstigst 
af  alle. 

Storbyer  plejer  at  udmærke  sig  ved  et  særlig  stort  Antal  profes- 
sionelle Tyve.  Her  finder  de  deres  bedste  Virkefelt  og  her  byder  Livet 
dem  de  Nydelser,  de  fortrinsvis  sætte  Pris  paa.  At  det  nu  ogsaa  her 
i  Kjøbenhavn  er  de  professionelle,  der  har  den  største  Del  af  de  be- 
tydeligere Tyverier  paa  deres  Samvittighed,  er  næppe  tvivlsomt.  Man 
kunde  da  opfatte  Tyveritilvæksten  som  et  Tegn  paa,  at  Kjøbenhavn  nu 
var  gaaet  over  i  Storbyernes  Tal.  Denne  Opfattelse  lader  sig  dog  næppe 
fastholde.  Herimod  taler  afgørende  den  Omstændighed,  at  Tyverierne 
lige  indtil  Slutningen  af  Halvfemserne  har  været  i  forholdsvis  Tilbage- 
gang. Først  i  de  sidste  5  Aar  har  Stigningen  taget  stærkt  fat  og  i  disse  er 
Kjøbenhavns  Indbyggerantal  vel  vokset  ret  betydeligt,  men  det  skyldes  ikke 
nogen  særlig  stor  Tilvækst  af  de  egentlige  Kjøbenhavneres  Tal,  men 
derimod  Indlemmelsen  af  forskellige  Landdistrikter  under  Hovedstaden. 
Kjøbenhavn  har  sikkert  ikke  været  mere  Storby  i  Perioden  1900 — 4 
end  i  Halvfemserne.  Her  kan  altsaa  Aarsagen  til  Stigningen  ikke  søges. 

Tyveriforsikringen. 

En  anden  tilsyneladende  noget  fjærnere  liggende  Omstændighed  har 
derimod  utvivlsomt  haft  nogen  Indflydelse  paa  Tilvæksten  af  Tyverierne 
eller  rettere  af  Tyverianmeldelserne,  d.  e.  Tyveriforsikringen.  For- 
sikringen af  Cykler  mod  Tyveri  har  allerede  bestaaet  i  en  længere 
Aarrække  og  kan  derfor  ikke  have  haft  nogen  særlig  mærkbar  Ind- 
flydelse paa  Tyverianmeldelsemes  Antal  i  de  senere  Aar.  Anderledes 
derimod  med  Forsikringen  mod  Indbrudstyveri.  Efter  Oplysninger,  der 
velvilligst  er  mig  meddelt  af  forskellige  Tyveriforsikringsselskaber,  har 
denne  Form  for  Tyveriforsikring  vundet  Indgang  her  i  Landet  i  Halv- 
femserne og  det  er  først  i  Aarene  1898 — 1900,  at  den  vinder  stærk 
Udbredelse.  Det  er  nu  klart,  at  Forsikring  mod  Indbrudstyveri  nød- 
vendig maa  bevirke  en  Forøgelse  af  Tyverianmeldelserne. 

For  det  første  har  denne  Forsikring  —  efter  hvad  Selskaberne  har 
meddelt  mig  —  ført  til,  at  det  af  og  til  hænder,  naar  forsikrede  Gen- 
stande ere  forsvundne  eller  menes  at  være  forsvundne,  at  der  til  Sel- 
skabet sker  Anmeldelse  om,  at  disse  Genstande  ere  stjaalne,  skønt  de 
maaske  i  Virkeligheden  slet  ikke  ere  stjaalne  eller  det  i  alt  Fald  er 
meget  tvivlsomt,  om  der  foreligger  Tyveri.  Da  Selskaberne  forlanger, 
at  Sagen  tillige  skal  anmeldes  for  Politiet,  ville  saadanne  Anmeldelser 
komme  til  at  tælle  med  i  de  foranstaaende  Tal. 

Dernæst  har  Tyveriforsikringen  sikkert  medført,  at  en  Del  virke- 
lige Tyverier,  der  ikke  tidligere  bleve  anmeldte,  nu  anmeldes.  Det  kan 
saaledes  —  for  at  tage  et  Eksempel  —  næppe  betvivles,  at  man  i  tid- 
ligere Tid  ikke  sjældent  undlod  at  anmelde  Kvistkammertyverier.  Disse 
Tyverier  opdages  ofte  først  lang  Tid  efter  Tyveriets  Begaaelse  og  uden 
at  man  har  det  mindste  Spor  til  Udfindeise  af  Gerningsmanden.  An- 
meldelsen var  derfor  i  tidligere  Tid  formaalsløs.  Kan  man  derimod  faa 
Tyveriforsikring,  bliver  Sagen  en  anden.  Saa  gør  man  selvfølgelig  en 
Anmeldelse. 

Endelig  kan  nævnes  som  en  Følge  af  Tyveriforsikringen,  at  en  Del 
Tyverier,  der  ikke  er  begaaede  indbrudsvis  eller  for  hvis  Vedkom- 
mende det  dog  maa  anses  som  mindre  sandsynligt,  at  der  foreligger 
Indbrud,  blive  anmeldte  som  grove  Tyverier,  idet  Forsikringen  sæd- 
vanlig kun  udbetales  for  grove  Tyverier.  Her  maa  det  dog  erindres, 
at  disse  sidste  Anmeldelser  i  alt  Fald  ikke  have  bidraget  til  Forøgelsen 
af  det  samlede  Antal  Tyverianmeldelser. 

Det   er   desværre   umuligt  paa  Grundlag  af  det  mig   foreliggende 
Materiale   med    Bestemthed    talmæssig   at   opgøre   Tyveriforsikringens 
Indflydelse  paa  Tyverianmeldelsernes  Antal.  Dog  fortjener  det  at  nævnes, 
at  ifølge   Politidirektørens  Aarsberetninger  var  det  ogsaa  i  Tiden  før 
Indbrudsforsikringens  Indførelse  et  ringe  Procentantal  af  de  opdagede 
Indbrudstyverier,  om  hvilke  der  ikke  forelaa  Anmeldelse.  Hvis  Beret- 
ningernes Statistik  paa  dette  Punkt  er  til  at  bygge  paa,  maa  man  nær- 
mest antage,  at  Forsikringens  Indflydelse  til  at  fremkalde  Anmeldelse 
ikke  har  været  saa  meget  betydelig.    Efter  et  Skøn,  baseret  paa  den 
i:      her  nævnte  Statistik  og  andre  Oplysninger,   men  hvis  Værdi  dog  er 
noget  omdisputabel,  vilde  jeg  tænke  mig,  at  Maxim um  af  den  ved 
pc      Tyveriforsikringen  fremkaldte  aarlige  Forøgelse  af  Anmeldelserne  kunde 
,;e':      være  400. 

[r:  Da  Tyveriforsikringen,  efter  hvad  der  er  mig  bekendt,  i  alt  væsent- 

ejc      ligt  var  indarbejdet  i  Tiden  til  Aaret  1902,  er  det  lidet  sandsynligt,  at 
i.      Forsikringen  skulde  have  synderlig  Andel  i  den  store  Tilvækst  i  An- 
er    meldelseme  for  1903  og   1904.    Dog  maa  herved  bemærkes,   at  der 
^3       erfaringsmæssig  i  Reglen  skal  gaa  nogen  Tid,  inden  de  forsikrede  blive 
^r|:     saa  fortrolige  med  en  ny  Forsikringsart,  at  de  i  yderste  Maal  søge  at 
udnytte  den  gennem  Skadeanmeldelser.    Lidt  af  Tilvæksten  i  Aarene 

1903  og  1904  kan  derfor  maaske  skyldes  denne  Omstændighed,  men 
meget  er  det  næppe. 

Daarllge  Tider. 

Den  Tanke  ligger  nær,  at  sætte  Tyveriernes  Voksen  og  Aftagen  i 
Forbindelse  med  Tidernes  større  eller  mindre  Godhed  for  de  mindre 
bemidlede  Klasser  og  da  navnlig  Arbejderklassen.  Saadanne  Sammen- 
ligninger ere  foretagne  i  andre  Lande.  Der  har  været  nogen  Uenighed 
om  Resultatet  af  disse  Sammenligninger,  men  gennemgaaende  er  man 
dog  tilbøjelige  til  at  holde  paa,  at  der  virkelig  er  en  Sammenhæng. 
Som  Sammenligningsgrundlag  har  man  sædvanlig  benyttet  Korn  pri- 
serne. 

Da  Rug  er  Danmarks  vigtigste  Brødkorn,  kan  man  her  i  Landet 
holde  sig  til  Priserne  for  denne  Kornsort.  Statistiken  viser  nu,  at 
Kapitelstaksten  for  1896—1900  var  gennemsnitlig  9  Kr.  92  Øre.  For 
selve  Aaret  1900  var  Kapitelstaksten  9  Kr.  88  Øre,  for  1901  10  Kr. 
8  Øre,  for  1902  9  Kr.  88  Øre  og  for  1903  9  Kr.  68  Øre.  Det  vil 
ses,  at  Priserne  ikke  have  svinget  betydelig  i  de  senere  Aar  og  endog 
nærmest  have  været  nedadgaaende.  Det  er  derfor  klart,  at  Tyveriernes 
Tilvækst  i  Perioden  1900—1904  ikke  kan  sættes  i  Forbindelse  med 
Kornpriserne. 

Disse  kunne  nu  vistnok  heller  ikke,  i  alt  Fald  ikke  her  i  Landet, 
med  Rette  benyttes  ved  Sammenligningen.  Man  maa  formendig  langt 
hellere  benytte  Oplysninger  om  Erhvervslivets  Stilling  i  det  Hele. 
Er  der  godt  med  Arbejde  for  Arbejderklassen,  spiller  Stigning  i  Kornpri- 
seme  næppe  nogen  betydelig  Rolle.  Og  omvendt  synes  lave  Korn- 
priser ikke  at  kunne  hjælpe  meget  i  Tider,  hvor  Arbejdsløsheden  er 
stor.  Desværre  er  Arbejdsløshedsstatistiken  endnu  i  sin  Barndom. 
Først  fra  og  med  Aaret  1902  haves  der  for  Kjøbenhavn  mere  omfat- 
tende statistiske  Oplysninger  om  Arbejdsløsheden. 

Imidlertid  foreligger  der  en  Del  statistisk  Stof,  der  er  egnet  til  i  alt 
Fald  indirekte  at  belyse  Spørgsmaalet.  Jeg  har  derhos  ved  velvillig 
Imødekommen  fra  Formanden  for  de  samvirkende  Fagforeninger  mod- 
taget en  Del  Oplysninger  om  Arbejdsløshedsforholdene.  Endelig  findes 
der  i  Rigsdagstidende  og  i  Socialdemokratens  Aarsberetninger  nogle 
Oplysninger  om  Spørgsmaalet. 

De  foreliggende  Oplysninger  vise,  at  Sammenhængen  mellem  Tyve- 
riernes Tilvækst  og  Aftagen  paa  den  ene  Side  og  paa  den  anden  Side 
Aarenes  større  eller  mindre  Godhed  er  ret  usikker.  Femaarsperioden 
1880 — 84  var  i  det  Hele  og  store  en  stærk  Opgangsperiode,  medens 
Perioden  1885 — 89  gennemgaaende  var  en  meget  daarlig  Tid.  Vende- 
punktet ligger  formendig  for  Arbejderklassens  Vedkommende  i  Aaret 
1885.  Ikke  desto  mindre  er  Tyverierne  i  ret  betydelig  Aftagen  i  den 
sidstnævnte  Periode  i  Sammenligning  med  den  foregaaende  Periode 
(1  Tyveri  paa  51  Mennesker  over  10  Aar  mod  1  paa  43).  Man  skulde 

have  ventet  det  modsatte  Resultat.  Heller  ikke  i  Halvfemserne  er  det 
muligt  at  paavise  Sammenhængen.  Det  fortjener  særlig  at  nævnes;  at 
Aarene  1898  og  1899,  der  bortset  fra  Lockoutperioden  i  1899  vare 
udmærkede  Aar,  har  en  ret  betydelig  Stigning  i  Tyveriernes  Antal  i 
Sammenligning  med  1897  (1  Tyveri  paa  51  mod  1  Tyveri  paa  58). 

Ser  vi  hen  til  Aaret  1900  og  følgende  Aar,  tager  Tyverierne  ganske 
vist  til  i  det  begyndende  Nedgangsaar  1900  og  Antallet  holder  sig  ufor- 
andret i  det  meget  daarlige  Aar  1901,  men  Tilvæksten  afløses  paa  en 
uforklarlig  Maade  af  Nedgang  i  det  daarlige  Aar  1902  for  atter  at  tage 
til  med  stor  Kraft  i  Aarene  1903  og  1904,  skønt  disse  sidste  Aar  om 
end  under  Gennemsnit,  dog  have  været  noget  bedre.  For  saa  vidt  man 
vil  søge  Forklaringen*  deri,  at  Tilvæksten  i  Tyverierne  ikke  indtræder 
straks  ved  det  første  daarlige  Aar,  men  først  ved  den  fortsatte  Række 
daarlige  Aar,  er  det  vel  ikke  urimeligt,  at  denne  Forklaring  har  noget 
paa  sig.  Men  det  kan  dog  ikke  overses,  at  den  ikke  ret  vel  vil  har- 
monere med  Oplysningerne  angaaende  Aarene  i  Firserne. 

Man  bør  derfor  sikkert  være  varsom  med  her  i  Kjøbenhavn  at  be- 
nytte Konjunkturerne  paa  Arbejdsmarkedet  som  Forklaring  paa  Ejen- 
domsforbrydelsernes  Tiltagen.  I  sig  selv  er  dette  nu  ikke  saa  unatur- 
ligt. Her  i  Byen,  hvor  Arbejdsklassen  staar  kulturelt  højt  og  har  et 
betydeligt  økonomisk  Rygstød  gennem  Fagforeningerne,  hører  det 
utvivlsomt  til  Sjældenhederne,  at  egentlige  Tyve  udgaa  af  den  virkelig 
arbejdende  Del  af  Arbejdsklassen.  Selv  nok  saa  megen  Arbejdsløshed 
fører  vanskelig  disse  Mennesker  over  i  Tyvenes  Klasse. 

Tyverier  af  Nød  ere  heldigvis  meget  sjældne  her  i  Byen.  Naar  en 
Tyv  lejlighedsvis  paaberaaber  sig  Nød  som  Motivet  til  Gerningen,  viser 
det  sig  gerne  ved  nærmere  Undersøgelse,  at  Nøden  er  selvforskyldt. 
Et  pudsigt  Exempel  af  den  Art  har  en  Fængselsmand  en  Gang  fortalt 
mig.  En  Alfons  paaberaabte  sig,  at  han  ved  Nød  var  bleven  dreven  til 
at  begaa  Tyveri.  Da  han  blev  nærmere  udspurgt,  viste  det  sig,  at 
Nødstilstanden  var  fremkommen  ved,  at  Kæresten  var  bleven  indlagt 
paa  Vestre  Hospital.  Den  eneste  Maade,  hvorpaa  en  egendig  Arbejder 
gennem  Arbejdsløshed  kan  synke  ned  til  Tyv,  er  vel  den,  at  han  gen- 
nem Arbejdsløsheden  forfalder  til  Drik  og  derigennem  deklasseres. 

Snarere  kunne  de  gode  eller  daarlige  Aar  have  den  Betydning,  at 
de  Personer,  hvoraf  Forbryderklassen  fortrinsvis  rekrutteres,  nemlig  de 
Personer,  der  ere  aandelig  uduelige  til  i  længere  Perioder  at  beskæftige 
sig  med  fast  Arbejde  (de  arbejdssky),  i  daarlige  Tider  i  det  væsentlige 
ernære  sig  ved  Forbrydelser  eller  som  Alfonser,  men  i  gode  Tider, 
hvor  Adgangen  til  Arbejde  er  særlig  let,  dog  af  og  til  tage  noget  Ar- 
bejde. I  saadanne  Perioder  ere  de  heller  ikke  saa  udsatte  for  at  blive 
vragede  paa  Arbejdsmarkedet  paa  Grund  af  deres  ringe  Duelighed. 

Ved  hele  dette  Spørgsmaal  maa  det  dernæst  ogsaa  haves  i  Erin- 
dring, at  der  er  mange  Tyverier,  som  ifølge  selve  deres  Beskaffenhed 
slet  ikke  eller  dog  vanskelig  kunne  have  nogen  Sammenhæng  med  de 

økonomiske  Konjunkturer.  Dette  gælder  saaledes  en  stor  Del  af  de 
saakaldte  Lejlighedstyverier.  Den  til  de  bedre  stillede  Samfundsklasser 
hørende  Kvinde,  der  ikke  kan  modstaa  den  fristende  Lejlighed  til  at 
stjæle  i  de  store  Magasiner,  paavirkes  normalt  ikke  af  sine  økonomiske 
Forhold.  Men  det  samme  gælder  sikkert  for  Gerningsmændene  til  de 
talrige  Tyverier  af  Varer,  der  ere  under  Transport  med  Skibe  eller 
Baner  eller  under  Indladning  eller  Afladning  ved  dem.  Ogsaa  her  er 
det  normalt  kun  den  fristende  Lejlighed,  der  Fremkalder  Tyveriet. 

Mange  af  de  Tyverier,  der  begaas  af  Personer  under  18  Aar,  staa 
sikkert  ogsaa  kun  i  ringe  Forbindelse  med  Forholdene  paa  Arbejds- 
markedet. Og  disse  Personers  Anpart  i  Tyverierne  er  som  allerede 
foran  bemærket  meget  betydelig,  langt  betydeligere  end  det  i  Alminde- 
lighed antages. 

Visse  Tyverier  staa  endog  snarere  i  Sammenhæng  med  gode  Tider. 
De  her  i  Kjøbenhavn  ret  talrige  Dansetyve,  d.  e.  Tyve,  der  under  til- 
syneladende Dansen  med  berusede  Personer  bestjæle  disse,  gøre  selv- 
følgelig bedst  Forretninger  i  Tider,  hvor  det  værtshussøgende  Publikum 
er  vel  beslaaet  med  Penge. 

Alt  i  alt  tør  man  vistnok  fastslaa,  at  det  vel  ikke  er  uantageligt,  at 
de  daarlige  Tider  have  haft  nogen  Indflydelse  paa  Tyveritilvæksten  i 
1900 — 1904,  men  at  det  paa  den  anden  Side  er  lidet  sandsynligt,  at 
Hovedaarsagen  til  Tilvæksten  kan  søges  her.  (siunes.) 


Verdens  Oang. 


Prinsessestyr  i  Mecklenborg  og 
Prøjsen.  Gamle  Skikke  er  vanskelige 
at  faa  ophævede,  selv  om  de  er  aldrig  saa 
meningsløse.  Udviklingen  skrider  saare 
langsomt  fremad.  Endnu  har  man  f.  Eks. 
ikke  faaet  Bugt  med  det  enevældige  Prin- 
cip, at  Landet  er  Kongens  Eje.  Det  viste 
sig  her  i  Landet,  at  vort  første  Venstre- 
ministerium maatte  ofre  Prinsesseudstyr 
til  Kronprinsens  Døtre.  Det  falder  vanske- 
ligt at  forstaa,  hvorfor  Statskassen  skal 
plyndres  for  et  saadant  Udstyr.  Andre 
Embedsmænd  faar  dog  ikke  Udstyr  af 
Statskassen  til  deres  Døtre,  de  maa  selv 
spare  noget  sammen.  Og  Kongen  (i  dette 
Tilfælde  var  det  endda  kun  Kronprinsen) 
er  jo  kun  Landets  øverste  Embedsmand; 
han  er  ikke  Landets  Ejer  som  i  Enevæl- 
dens Dage. 

Der  findes  imidlertid  ogsaa  andre  Maa- 
der  at  forskaffe  sig  Prinsesseudstyr  paa. 
Nede  i  Mecklenborg  tager  man  ikke  Pen- 


gene af  Statskassen,  men  ligner  dem  di- 
rekte paa  Skatteyderne,  hver  Gang  en 
Prinsesse  skal  giftes.  En  saadan  Frem- 
gangsmaade  er  naturligvis  mere  gammel- 
dags, men  den  har  den  Fordel,  at  der 
gaas  aabent  til  Værks,  og  den  vii  rimeligvis 
hurtigere  end  den  første  føre  til  Afekaf- 
felse  af  hele  Meningsløsheden. 

Som  bekendt  blev  den  tyske  Kronprins 
i  Fjor  forlovet  med  en  Hertuginde  Cecilie 
af  Mecklenborg,  en  Søster  til  Prinsesse 
Alexandrine.  I  den  Anledning  skrev  en 
Husmand  i  Mecklenborg,  at  han  for  nogle 
Aar  siden  havde  betalt  50  Pfennig  i  „Prin- 
sesseskat"  til  Danmarks  fremtidige  Dron- 
ning. Og  han  tilføjede  ironisk:  „Nu  bliver 
jeg  værdig  (!)  til  at  betale  Udstyr  til  den 
fremtidige  tyske  Kejserinde,  sandsynligvis 
atter  50  Pfennig." 

Dertil  svarede  et  frisindet  Blad:  „Den 
fremtidige  preussiske  Konge  og  tyske 
Kejser  vil  ganske  sikkert  ikke  opfatte  det 

som  en  Forringelse  af  sin  tilkommende 
Gemalindes  Værdighed,  naar  han  erfarer, 
at  man  fra  hans  storhertugelige,  meck- 
lenborgske  Slægtninges  Side  har  givet  Af- 
kald paa  hin  højst  besynderlige  Prinsesse- 
skat/' 

Imidlertid  blev  Bladet  skuffet  i  sine 
Forhaabninger.  Brylluppet  blev  bestemt  til 
indeværende  Foraar,  og  i  November  1904 
samledes  den  mecklenborgske  Landdag  og 
bevilgede  en  „Prinsesseskat**  paa  70,000 
Mark.  Husmænd  med  indtil  10  Skæpper 
Land  skulde  betale  25  Pfennig,  fra  10—35 
Skp.  50  Pf.,  35—50  Skp.  75  Pf.  osv. 

Er  der  da  ingen  Opposition  i  Mecklen- 
borg,  vil  man  spørge  ?  Nej,  thi  Landdagen 
bestaar  kun  af  Godsejerne  og  Borgmestrene, 
Bønderne  er  slet  ikke  repræsenterede. 
Forfatningen  hviler  paa  en  gammel  Akt 
fra  1755.  1848-49  blev  der  lovet  en  fri 
Forfatning,  men  da  Ridderskabet  satte  sig 
derimod,  blev  alt  ved  det  gamle,  og  det 
har  sikkert  lange  Udsigter  med  en  fri 
Forfatning  i  Mecklenborg.  Befolkningen  er 
ogsaa  meget  langt  tilbage  i  Kultur.  Under- 
visningen ligger  for  største  Delen  i  Gods- 
ejernes Haand.  De  skal  lønne  Lærerne, 
men  gør  det  saa  slet,  at  mange  Embeder 
staar  altid  ledige.  Som  Eksempel  paa, 
hvor  middelalderlig  enkelte  Mecklenbor- 
geres  Tankegang  er,  kan  citeres  et  Brev 
til  et  Blad  i  Anledning  af  denne  „Prin- 
sesseskat**. 

„I  Anledning  af  Deres  Omtale  af  Prin- 
sesseskatten kan  jeg  meddele  Dem,  at  vi 
Mecklenborgere  er  stolte  af  denne  gamle, 
nedarvede  Tradition,  og  det  store  Flertal 
betaler  gerne  og  med  Glæde  denne  lille 
Gave  af  Kærlighed  og  Hengivenhed  for 
vort  Fyrstehus.  Det  er  altid  en  glædelig 
Begivenhed  i  Mecklenborg,  naar  en  Prin- 
sesse forlover  og  formæler  sig,  og  nu  er 
vi  rigtig  stolte  af,  at  den  mecklenborgske 
Prinsesse  Cecilie  formæler  sig  med  den 
tyske  Kronprins,  senere  tysk  Kejser.** 

Bladet  mener  imidlertid,  at  baade  Fler- 
tallet i  Mecklenborg  og  i  hele  Tyskland 
nærer  ganske  andre  Tanker  om  „Prin- 
sesseskatten** end  Brevskriveren.  —  Man 
skulde  synes  det! 

Omtrent  samtidig  behandlede  Landdagen 
en  anden  Sag,  der  ogsaa  er  karakteristisk 
for  Mecklenborg.  Storhertugen  stillede  For- 
slag om,  at  en  Afgift  skulde  flyttes  fra 
hans  Kasse  og  over  paa  Landets  Kasse, 
„da  han  ellers  ikke  var  i  Stand  til  at  op- 
retholde Statshusholdnmgen  paa  ordnet 
Vis  og  at  føre  Landsregimentet  videre  paa 
en  for  Rigets  Fordringer  og  Interesser  til- 
fredsstillende Maade.** 

Dette  modsatte  Borgmestrene  sig  dog 
paa  det  bestemteste  af  Hensyn  til  de  meget 
belastede     Skatteydere.     En     Borgmester 


sagde:  „Her  drejer  det  sig  om,  hvorvidt 
vi  skal  bevilge  Midler  til  at  betale  Lands- 
herrens Gæld  med  eller  ikke. 

Det  kan  vi  med  Henblik  paa  vor  egen 
betrængte  Stilling  ikke.** 

Endskønt  „Ridderskabet**  var  villigt  til  at 
betale,  blev  der  altsaa  ikke  noget  deraf. 

Den  6te  Juni  blev  Kronprinsen  og  Her- 
tuginden formælede.  I  den  Anledning 
modtog  de  naturligvis  en  Mængde  Gaver. 
Det  er  Skik  i  Prøjsen,  at  Byer  og  Landsdele 
giver  Gaver,  men  Midlerne  hertil  skaffes 
paa  den  stikmodsatte  Maade  af  „Prinsesse- 
skatten**, der  tages  nemlig  af  Kasserne. 
Hvorledes  det  foregaar  skal  illustreres  ved 
nogle  Eksempler. 

De  prøjsiske  Byer  har  besluttet  at  give 
en  Brudegave  for  Vi  Million  Mark.  Over- 
præsidenterne sender  saa  Skrivelser  rundt 
til  Kredsraadene  og  opfordrer  dem  til  at 
give  Bidrag.  I  Kredsen  Ahaus  bevilgede 
man  denne  Gave  i  samme  Møde,  hvor 
man  afelog  at  yde  Hjælp  til  nogle  fattige 
brandlidte  Familier  „paa  Grund  af  mang- 
lende disponible  Midler.** 

I  Byen  Sandau  bevilgede  man  50  Mark 
til  brandlidte  Fattigfolk;  men  Magistt^ten 
satte  Beløbet  ned  til  30  Mark  og  brugte 
de  20  som  Bidrag  til  „Brudegaven**,  da 
„der  fra  Øvrighedens  Side  ønskes  et  saa- 
dant  Bidrag.** 

I  Vandsbeck  bevilgede  man  ogsaa  et 
Bidrag  til  „Brudegaven**;  men  nu  har 
Byens  Borgere  rejst  Klage  derimod,  idet 
de  hævder,  at  der  kun  kan  bevilges  Penge 
til  „kommunale  Fornødenheder**.  Der  for- 
dres, at  Beslutningen  skal  erklæres  ugyldig 
og  Summen  erstattes. 

Som  man  ser  danner  den  Maade,  hvor- 
paa  man  i  Preussen  ved  Øvrighedens 
Tryk  skaffer  Prinsebryllupsgaver,  et  vær- 
digt Sidestykke  til  Maaden,  hvorpaa  man 
i  Mecklenborg  skaffer  sig  Prinsesseudstyr. 

Man  forstaar  det  tyske  Blad,  der  skriver: 
„Det  ernytyske  Kulturbilleder  som  Historie- 
skriverne engang  kan  anvende  som  værdi- 
fuldt Materiale  til  Kendetegning  for  vor 
Tid.  Til  Gaver  for  brandlidte  Familier  har 
man  intet,  men  til  en  Pragtgave  til  Kron- 
prinsens  Bryllup  har  man  Mængder  af 
Penge,  der  bevilges  „efter  Øvrighedens 
Ønske.**  —  „Tror  man  virkelig  „foroven** 
at  styrke  den  menige  Mands  monarkiske 
Følelse  ved  den  Slags  Loyalitetstilkende- 
givelser?  Tror  man  virkelig  at  modarbejde 
Socialisterne  paa  den  Maade?  Hvad  maa 
ikke  den  simple  Mand,  der  møjsommelig 
kæmper  for  det  daglige  Brød,  tænke  om 
saadanne  Tildragelser?**  Til  Slut  skal  dog 
anføres,  at  forskellige  Landsdele  vælger 
en  anden  Fremgangsmaade.  Man  indsamler 
Pengene,  men  anvender  dem  i  veldædigt 


Øiemed,  f.  Eks.  til  Blindeinsii ruter,  Børne-  saadan  Fremgangsmaade  slemmer  unsg- 
hjem  o.  lign.,  der  saa  faar  Navn  efter  de  telig  ogsaa  bedre  end  den  tidligere  omtalte 
paagældende,  der  skulde  have  Gaven.  En      med  Nutidens  Tankegang.  L.  H. 


Rusland. 

Paddehatten. 


Tyveriernes  Tiltagen  i  Kjøbenhavn  og 

Aarsageme  dertil. 


Af  A.  Schou. 


Den  offentlige  Mening. 

Som  en  Aarsag,  der  kan  have  haft  nogen  Betydning  ved  Tyveri- 
tilvæksten,  kan  nævnes  den  Forandring,  der  i  Aarenes  Løb  er  indtraadt 
i  den  offentlige  Menings  Dom  om  Tyveriforbrydelsen.  For  tidligere 
Tiders  stærkt  individualistiske  Synsmaader  var  Ejendomsretten  noget 
af  det  helligste.  Den,  der  forgreb  sig  paa  Ejendomsretten,  var  en  uærlig 
Person,  der  fortjente  alles  Foragt.  Vor  Tid,  der  er  stærkt  paavirket  af 
socialistiske  Synsmaader,  sætter  ikke  Ejendomsretten  saa  højt,  men 
deraf  resulterer  atter  en  mildere  Bedømmelse  af  Indgrebene  i  Ejen- 
domsretten. 

Ved  Vurderingen  af  Forbrydelsen  kommer  man  let  til  fortrinsvis  at 
fæste  Opmærksomheden  ved  den  Omstændighed,  at  de  Tab,  der  paa- 
føres  ved  Forbrydelsen,  sjælden  ere  af  større  Betydning,  medens  det 
undgaar  Opmærksomheden,  at  Gerningsmanden  enten  —  hvad  der 
hyppigst  er  Tilfældet  —  allerede  hører  til  de  arbejdssky  Drivere,  der 
som  Parasitter  leve  paa  det  øvrige  arbejdende  Samfunds  Bekostning, 
eller  i  alt  Fald  ved  selve  Begaaelsen  af  det  første  Tyveri  har  mange- 
doblet sine  Chancer  for  at  komme  til  at  høre  til  denne  Klasse. 

Netop  den  Del  af  Pressen,  der  fortrinsvis  læses  af  de  Samfunds- 
lag, som  paa  Grund  af  deres  ringere  Livsvilkaar  ere  mest  udsatte  for 
at  begaa  Tyveri,  indeholder  hyppigt  Artikler,  der  særlig  dvæle  ved  de 
undskyldende  Omstændigheder  ved  begaaede  Tyverier  og  fremhæve, 
at  de  idømte  Straffe  ere  for  strænge.  Hvad  enten  nu  de  paagældende 
Artikler  i  det  enkelte  Tilfælde  have  Ret  eller  ikke,  bliver  det  derfor 
ikke  mindre  klart,  at  de  ere  egnede  til  at  nedbryde  den  Afsky  for  For- 
brydelsen, der  i  mange  Tilfælde  er  et  nok  saa  godt  Værn  for  Sam- 
fundet som  selve  Straffebestemmelsen.  Anses  Tyveriet  i  vide  Kredse 
som  en  mindre  betydelig  Forbrydelse,  maa  man  ogsaa  vente,  at  der 
lettere  bliver  begaaet  Tyverier.  Modforestillingerne  ville  selvfølgelig  ikke 
gøre  sig  gældende  med  samme  Kraft,  som  naar  den  almindelige  Opinion 
stempler  Tyveriet  med  kvalificeret  Foragt. 

Nogen  Betydning  har  den  her  berørte  Aarsag  sikkert,  men  den  er 
dog  utvivlsomt  —  lige  saa  lidt  som  nogen  af  de  foran  berørte  Aar- 
sager  —  Hovedaarsagen  til  Tyveriernes  Tilvækst.  Medens  den  om- 
handlede Opinion  allerede  har  bestaaet  i  en  længere  Aarrække,  er  det 
først  i  det  sidste  Femaar  og  endda  særlig  i  Aarene  1903  og  1904,  at 
Tilvæksten  tager  fat.  Det  maa  desuden  ikke  glemmes,  at  den  betyde- 
lige Højnelse  af  hele  Arbejdsstandens  økonomiske  og  kulturelle  Niveau, 

der  er  foregaaet  samtidig  med  de  socialistiske  Anskuelsers  Udbredelse, 
maa  have  virket  lige  i  modsat  Retning. 

Ere  ingen  af  de  nu  anførte  Aarsager  tilstrækkelige  til  at  forklare 
Tilvæksten,  maa  man  søge  andetsteds  og  det  forekommer  mig  ikke 
tvivlsomt,  hvor  man  skal  søge. 

Svækkelsen  i  Bekæmpelsen  af  Tyverierne. 

Driftsrisikoen  ved  Tyvehaandværket  er  netop  i  de  seneste  Aar  for- 
mindsket betydelig.  Der  er  nu  adskilligt  bedre  Vilkaar  for  Tyvene  her 
i  Staden  end  blot  for  nogle  faa  Aar  siden.  Flere  Omstændigheder  have 
virket  sammen  hertil.  For  det  første  den  stærke  Animositet  mod 
Inkvisitionssystemet  og  Varetægtsarresterne.  Denne  har  med- 
ført væsentlige  Forbedringer  i  den  sigtedes  Stilling  i  Sammenligning 
med,  hvad  Forholdene  var  indtil  Slutningen  af  Halvfemserne. 

Antallet  af  de  for  Tyveri  anholdte  har,  naar  man  stiller  det  i  For- 
hold til  Tyverianmeldelsernes  Antal,  siden  1898  været  i  Nedgang.  I 
1903  og  1904  var  Tallet  særligt  lavt.  Det  aftagende  Antal  Anholdelser 
kan  naturligvis  skyldes  den  Omstændighed,  at  Politiet  nu  har  mindre 
Held  med  at  udfinde  og  faa  fat  paa  Gerningsmændene  til  Tyverierne. 
Denne  Omstændighed,  der  sikkert  staar  i  Forbindelse  med,  at  Opda- 
gelsespolitiets  Tilvækst  ikke  har  holdt  Skridt  med  Byens  Vækst,  har 
virkelig  ogsaa  sin  Betydning.  I  de  senere  Aar  opdages  et  forholds- 
vis ringere  Antal  af  de  anmeldte  Tyverier  —  og  da  navnlig  af  de 
grove  —  end  tidligere.  Men  Hovedaarsagen  er  dog  sikkert  den,  at  der 
nu  vises  større  Varsomhed  med  at  anholde.  En  Anholdelse,  der  ikke 
bliver  opretholdt  gennem'  efterfølgende  Arrest,  vil  sædvanlig  være  for- 
maalsløs.  Og  da  nu  Kriminalrettens  Praksis  i  de  senere  Aar  viser 
stigende  Forsigtighed  ved  Arrestkendelsers  Afsigelse,  —  man  stiller 
stærkere  Fordringer  til  Bevisets  Beskaffenhed  og  det  stjaalnes  Betyd- 
ning og  er  lidet  tilbøjelig  til  at  arrestere  Børn  —  har  dette  med  Nød- 
vendighed maattet  virke  tilbage  paa  Anholdelserne. 

Naar  en  Tyv  bliver  anholdt  og  arresteret,  slipper  han  dernæst  nu 
med  kortere  Arrest  end  tidligere.  Medens  Antallet  af  Arrestdage  pr. 
Vareiægtsfange  indtil  Slutningen  af  Halvfemserne  holdt  sig  ret  konstant, 
er  der  i  det  20de  Aarhundrede  sket  en  betydelig  Nedgang  deri,  og 
denne  Nedgang  er  i  første  Række  kommet  Tyvene  til  Gode.  Særlig 
kan  fremhæves,  at  de  lange  Arrester  paa  Bekendelse,  som  endnu  indtil 
Slutningen  af  Halvfemserne  anvendtes  overfor  professionelle  Tyve,  nu 
ere  ganske  ophørte.  Det  fortjener  derhos  ogsaa  at  nævnes,  at  det  nu 
hyppigere  end  tidligere  hænder,  at  en  arresteret  Tyv  ret  hurtig  løslades 
og  derpaa  bliver  paa  fri  Fod  under  Sagen. 

De  her  berørte  Forandringer  ere  selvfølgelig  Fremskridt  og  ingen 
kan  ønske  den  tidligere  Tilstand  tilbage,  Man  skal  tværtimod  sikkert 
endnu  betydelig, videre  i  samme  Retning.  Straffen  skal  bestaa  i  Straffen 
selv  og  ikke  i  lange  eller  unødvendige  Varetægtsarrester.  Men  Erken- 

delsen  heraf  kan  ikke  gøre  En  blind  for  det  Faktum,  at  Forandringerne 
selvfølgelig  foruden  at  blive  til  Fordel  for  de  uskyldig  sigtede,  ogsaa 
bliver  til  Fordel  for  de  skyldige  og  da  ganske  særlig  for  de  farligste 
af  dem,  de  professionelle. 

De  lange  Arrester,  tidt  paa  temmelig  ringe  Bevis,  der  bleve  an- 
vendte paa  disse,  bevirkede  —  selv  om  det  ikke  lykkedes  at  over- 
bevise dem  —  at  de  bleve  uskadeliggjorte  for  lang  Tid.  De  bevirkede 
dernæst,  at  Risikoen  ved  Begaaelsen  af  Tyverier  blev  meget  stor. 
Tyven  maatte  regne  med,  at  der  skulde  meget  lidt  til  at  bevirke  hans 
Anholdelse  og  langvarige  Arrest.  Endelig  virkede  Bekendeisesarresten 
til,  at  en  Del  flere  Sager  bleve  oplyste  og  Gerningsmændene  straffede. 
Dette  bevirkedes  iøvrigi  ikke  særlig  derved,  at  Arrestanten  igennem 
den  langvarige  Arrest  blev  som  man  siger  „mør".  Enhver  Forhørsdom- 
mer  vil  sikkert  have  erfaret,  at  lang  Arrest  netop  sædvanlig  medfører, 
at  Arrestanten  bliver  ganske  utilbøjelig  til  at  erkende  nogetsomhelst. 
Men  det  bevirkedes  navnlig  derved,  at  Arrestanterne,  der  vare  klare 
over,  at  de  under  alle  Omstændigheder  udsatte  sig  for  en  lang  Arrest, 
som  Følge  deraf  bleve  mere  tilbøjelig  til  straks  at  klare  Sagen  ved  at 
sige  Sandheden. 

Til  Belysning  af,  hvorledes  den  forandrede  Praksis  med  Hensyn 
til  Anholdelser  og  Arrester  har  virket  paa  Udfaldet  af  kriminelle  Un- 
dersøgelser ved  Rettens  Kriminalkamre  angaaende  Tyveri,  hidsættes 
her  følgende  Tavle: 

Det  vil  ses,  at  Procentantallet  af  de  Tyvesager,  der  ere  gennem- 
førte til  Doms  har  været  i  stærk  og  fortsat  Nedgang  i  det  ny  Aarhun- 
drede.  Flere  og  flere  af  de  sigtede  undgaa  altsaa  Straf.  Dette  har  vel 
for  en  Del  sin  Grund  i,  at  man  nu  i  større  Omfang  end  tidligere  er 
tilbøjelig  til  at  lade  overbeviste  Tyve  slippe  for  Straf,  naar  Tyveriet 
skønnes  at  være  af  mindre  Betydning  jvfr.  herom  nedenfor.  Men  det 
lader  sig  dog  ikke  betvivle,  at  Forklaringen  ogsaa  maa  søges  deri,  at 
den  ændrede  Praksis  har  gjort  det  vanskeligere  at  faa  de  skyldige  over- 
beviste og  dømte. 

Svækker  man  Midlerne  til  at  skaffe  Bevis  mod  de  skyldige, 
maa  man,  hvis  Retssikkerheden  ikke  skal  lide,  tage  haardere  fat 
med  Straf  i  de  Tilfælde,  hvor  det  lykkes  at  faa  Ram  paa  de  skyldige. 
Anklagesystemet,  der  byder  ringere  Muligheder  end  Inkvisitionssystemet 
for  at  skaffe  det  til  Domfældelse  fornødne  Bevis,  har  som  sin  nød- 
vendige Konsekvens  de  strængere  Straffe.  Dette  er  ogsaa  erkendt  i 
England,  Anklagesystemets  Hjemland,  hvor  man  anvender  strænge 
Straffe,  særlig  ogsaa  overfor  Tyveri.  Men  hvad  der  gælder  om  Anklager- 
systemet, maa  ogsaa  gælde  om  det  stærkt  afsvækkede  Inkvisitionssy- 
stem,  der  for  Tiden  raader  her  i  Landet. 

Bevægelsen  er  imidlertid  gaaet  i  lige  modsat  Retning.  Man  tager 
for  Tiden  saa  lempeligt  som  ingensinde  før  paa  Tyverierne.  Er  det  be- 
gaaede  Tyveri  af  mindre  Betydning  og  der  foreligger  særlige  undskyl- 
dende Omstændigheder,  navnlig  ung  Alder,  er  det  for  det  første  nu 
noget  ret  almindeligt  her  i  Byen,  at  Sagen  med  Politidirektørens  Sam- 
tykke bliver  sluttet  uden  Tiltale.  I  1902  slap  saaledes  af  de  ved 
Rettens  Kriminelkamre  for  Tyveri  arresterede  Personer  165  for  Straf, 
skønt  det  var  bevist,  at  de  havde  gjort  sig  skyldige  i  Tyveri,  og  i  1903 
189  Personer. 

Hvad  Børn  under  15  Aar  angaar,  er  det  derhos  som  bekendt  i  de 
seneste  Aar  bleven  fast  Praksis  ved  den  offentlige  Politiret,  at  disse 
aldrig  blive  straffede  for  Tyveri,  medens  de  i  tidligere  Aar  i  ret  be- 
tydelig Omfang  bleve  straffede  med  Ris  eller  Fængsel  for  denne  For- 
brydelse. 

Ved  de  her  nævnte  Former  for  Straffritagelse  for  Tyve  ere  dog 
Farerne  ikke  af  saa  stor  Betydning.  De,  der  først  og  fremmest  nyde 
godt  af  Straffritagelsen,  ere  de  ganske  unge,  og  for  deres  Vedkommende 
sørger  man  for,  saa  snart  saadant  maa  anses  som  nødvendigt,  at  faa 
dem  anbragte  ved  de  ovenfor  nævnte  Foreningers  Bistand.  De  udgøre 
Hovedkontingentet  af  de  Børn,  der  anbringes  af  Foreningerne  og  saa- 
ledes i  hvert  Fald  for  en  Tid  uskadeliggøres  og  ofte  varig  forbedres. 
Det  maa  derhos  erindres,  at  Fjæmelse  fra  Hjemmet  er  en  af  de  fleste 
Børn  saa  frygtet  Foranstaltning,  at  Udsigten  til  noget  saadant  sikkert 
virker  som  en  ligesaa  kraftig  Afskrækkelse  fra  Tyveriet  som  Siraffe- 
trudslen. 

De  straffritagne,  der  ikke  er  Børn,  ere  Personer,  for  hvis  Vedkom- 
mende der  har  foreligget  ganske  særlig  formildende  Omstændigheder. 
Sædvanligst  er  vel  Straffritagelsen  givet  i  saadanne  Tilfælde,  hvor  Tyve- 
riet har  angaaet  en  ren  Bagatel.  Langt  større  Farer  er  der  sikkert  ved 
det  siden  Begyndelsen  af  Aaret  1902  i  vidt  Omfang  gennemførte  Be- 
naadningssystem. 

Til  Belysning  af  dette  Systems  Anvendelse  hidsættes  nedenstaaende 
Tavler  over  de  Personer,  der  inden  Strafudstaaelsens  Paabegyn- 
delse  have  erholdt  Benaadning  helt  eller  delvis  for  dem  idømte  Tyveri- 
straffe. 

I. 
Benaadninger  for  Straf  af  Forbedringshusarbejde : 


Antallet  af  de 
til  Forbedrings- 
husarbejde  dømt 

Heraf  erholdt 

0 

a. 
Nedsættelse  til 
Fængsel  paa  Vand  og 
Brød  eller  paa  sæd- 
vanlig Fangekost 

b. 
Betinget  Benaadning, 
saaledes  at  Straffen 
helt  bonfalder^  naar 
Betingelsen  over- 
holdes 

c. 
Nedsættelse  til  Fæng- 
sel paa  Vand  og  Brød 
for  en  Del  af  Straffen 
og  iøvrigt  betinget 
Benaadning 

E 
E 

1902 

1903 

1904 

269 
274 
332 

40 
51 
65 

2 

25 
25 

6 
14 

42 

82 

104 

II. 

Benaadninger  for  Straf  af  Fængsel  paa  Vand  og  Brød : 


1902 
1903 
1903. 


Antallet  af  de 

til  Fængsel  paa 

Vand  og  Brød 

dømte 


412 
420 
430 


Heraf  erholdt 


Ren  Eftergivelse 
af  Straffen 


b. 
Belinget  Be- 
naadning 


5 
44 
64 


c. 

Nedsættelse  til 
lavere  Straf 


2 
2 


c 

V 

E' 
E 

3 


6 
46 
66 


III. 

Benaadninger  for  Straf  af  Rotting: 


1902 
1903 
1904 


Heraf  erholdt 

betinget 

Benaadning 


3 
16 


IV. 

Benaadninger  for  Straf  af  Fængsel  paa  sædvanlig  Fangekost: 


E 

a 

c 

< 


1902. 
1903 
1904, 


34 
17 
36 


Heraf  erholdt 


Betingede 
Benaadninger 


b. 

Nedsættelse  til 

lavere  Straf 


13 


» 
1 


c 
«> 

E 

E 

3 


1 
13 


Den  ved  de  betingede  Benaadninger  stillede  Betingelse  er  oftest 
Fordring  om  5  Aars  ulastelig  Vandel.  I  et  ret  betydeligt  Antal  Tilfælde 
—  i  1903  i  21  Tilfælde,  om  1902  og  1904  mangler  jeg  Oplysning  — 
er  det  paalagt  den  benaadede  enten  for  bestandig  eller  for  et  længere 
Tidsrum  at  forlade  Landet,  og  han  erholder  i  saa  Fald  sædvanlig  de 

fornødne  Midler  og  Assistance  dertil  af  Fængselshjælpen.  Denne  Form 
for  Benaadning  anvendes  navnlig  over  for  de  mere  forhærdede  For- 
brydere. Lejlighedsvis  er  ogsaa  tvungent  Ophold  uden  for  København 
benyttet  som  Betingelse.  I  ikke  faa  Tilfælde  er  Benaadning  anvendt  ved 
saa  høje  Straffe  som  18  Maaneder  eller  2  Aars  Forbedringshusarbejde. 
I  enkelte  Tilfælde  er  Benaadning  endog  anvendt  ved  3  Aars  Forbed- 
ringshusarbejde. 

Af  Tabellerne  ses  det,  at  Benaadningen  fortrinsvis  er  anvendt  ved 
Straf  af  Forbedringshusarbejde.  I  1902  erholdt  godt  ^'e  Benaadning,  i 
1903  mellem  ^/g  og  Vi  og  i  1904  endog  tæt  ved  \/^, 

Ved  Fængsel  paa  Vand  og  Brød  er  Benaadning  ogsaa  anvendt  i 
ret  betydelig  Omfang  i  Aarene  1903  og  1904.  I  det  sidstnævnte  Aar 
erholdt  mellem  Ve  og  V?  Benaadning.  I  1904  er  der  ogsaa  tilstaaet  en 
Del  Benaadninger  ved  Fængsel  paa  sædvanlig  Fangekost  og  Rotting. 

Skulde  det  ikke  lykkes,  en  Tyv  at  opnaa  Benaadning,  inden  han 
afgives  til  Straffens  Udstaaelse,  er  dermed  endnu  ikke  alt  Haab  om 
Strafnedsættelse  ude.  Ogsaa  i  Strafanstalten  har  Tyven  nu  en  Del 
Chancer  for  at  opnaa  Benaadning.  Af  Straffanger,  der  ved  københavnske 
Domme  vare  dømte  til  Strafarbejde  for  Tyveri,  erholdt  i  1902  4,  i 
1903  9  og  i  1904  ikke  mindre  end  16  Benaadning,  efter  at  have  ud- 
staaet  en  Del  af  deres  Straftetid.  De  Personer,  der  saaledes  erholdt 
Benaadning,  vare  for  største  Delen  idømte  meget  betydelige  Straffe, 
hyppigst  Tugthusarbejde  eller  Forbedringshusarbejde  fra  3  til  4  Aar, 
og  maa  saaledes  antages  at  have  hørt  til  de  mest  fordærvede  For- 
brydere. Benaadningen  er  oftest  bleven  knyttet  til  det  Vilkaar,  at  den 
benaadede  skal  forlade  Landet  for  bestandig  eller  dog  for  5  eller  10 
Aar.  Den  ved  Benaadningen  tilstaaede  Afkortning  i  Straffetiden  har 
varieret  i  de  forskellige  Tilfælde,  men  har  ofte  været  betydelig.  Som 
særlig  karakteristiske  Tilfælde  kan  nævnes,  at  en  Person,  der  var 
dømt  til  5  Aars  Tugthusarbejde,  blev  benaadet,  efter  at  have  udstaaet 
lidt  over  2  Aar  af  Straffen. 

Af  det  anførte  vil  det  formentlig  klart  fremgaa,  i  hvor  betydelig 
Grad  Bekæmpelsen  af  Tyveriforbrydelsen  netop  i  de  seneste  Aar  er 
slappet.  At  denne  Slappelse  er  et  Faktum,  der  ogsaa  er  gaaet  ind  i 
Forbrydernes  Bevidsthed,  det  erfarer  enhver  københavnsk  Politi- 
mand, Undersøgelsesdommer  og  Fængselsmand  saa  at  sige  daglig. 

De  professionelle  Tyve  ere  fuldstændig  klare  over,  at  de  have 
faaet  en  stor  Ekstrachance  til  at  slippe  ud  af  Retfærdighedens  Kløer. 
Al  deres  Higen  og  Tragten,  medens  de  sidde  arresterede  eller  i  Straf- 
anstalten, gaa  ud  paa  enten  paa  den  ene  eller  paa  den  anden  Maade 
at  opnaa  Benaadning,  og  de  véd,  at  de  have  Udsigt  dertil.  De,  der 
staa  til  de  strængeste  Straffe,  regne  med,  at  de  i  alt  Fald  kan  slippe 
ved  at  lade  sig  forsende  af  Fængselshjælpen  til  Amerika. 

I  Breve  og  paa  anden  Maade  udmale  de,  hvorledes  der  først  i  den 
nye  Verden  kan  blive  noget  ordentlig  ud  af  dem.    I  sig  selv  er  det 

selvfølgelig  mest  sandsynligt,  at  en  Overførelse  til  Amerika  af  disse 
Mennesker,  der  sædvanlig  ere  ødelagte  af  Drik,  Udskejelser  og  lang- 
varigt Fængselsliv  og  derfor  kun  ere  daarligt  egnede  til  at  klare  sig  i 
Kampen  for  Tilværelsen,  kun  betyder  en  Overførelse  til  Ulykke  og 
Elendighed.  Men  Forbrydere  tænke  ikke  saa  langt  frem  i  Tiden.  Naar 
det  gælder  om  at  slippe  for  de  langvarige  Frihedsstraffe,  som  de  mest 
af  alt  frygte,  gaa  de  ind  paa  hvad  som  helst.  Sangvinske  og  med  ringe 
Forestilling  om  deres  egne  bristende  Evner  tro  de  derhos  ofte  selv,  at 
Overflytningen  til  Amerika  vil  blive  en  Lykke  for  dem.  Det  er  vel 
endog  ikke  usandsynligt,  at  Udsigten  til  derved  at  opnaa  at  komme  til 
Amerika  for  enkelte  kan  være  et  direkte  medvirkende  Motiv  til  Be- 
gaaelsen  af  Forbrydelser. 

De  professionelle,  der  sædvanlig  til  det  yderste  ere  kendte  med 
den  Straf,  der  kan  ventes,  have  selvfølgelig  den  nøjeste  Kendskab  til 
Benaadningschancerne.  Men  ogsaa  blandt  Forbryderbegyndeme  er 
Kendskabet  til  Benaadningspraksisen  begyndt  at  trænge  ind.  Der  er 
allerede  nu  mange,  der  paa  Forhaand  ere  klare  paa,  at  de  have  en 
ikke  ringe  Udsigt  til  at  opnaa  betinget  Benaadning. 

Jeg  tvivler  ikke  paa,  at  vi  her  staa  over  for  Hovedaarsagen  til 
Tyveriernes  Stigning.  De  foranskildrede  Aarsager  kunne  ikke  forklare 
Stigningen  og  denne  falder  i  Tid  paa  det  nøjeste  sammen  med  Repres- 
sionens Svækkelse.  Særlig  karakteristisk  er  det,  at  Aarene  1903  og 
1904  (og  1905)  staa  saa  slet.  Benaadningeme  begynde  i  1902,  men 
naturligvis  maatte  der  lidt  Tid  til,  inden  Kundskaben  om  Benaadnings- 
chancen  fik  spredt  sig  blandt  Forbryderne.  Paa  Grund  af  Forbrydernes 
store  indbyrdes  Forbindelse  er  det  imidlertid  sikkert  gaaet  hurtig.* 

De  vekslende  Tider  have  haft  forskellige  Anskuelser  om  Straffens 
Formaal  og  Betydning.  Der  har  været  Tider,  hvor  man  fortrinsvis 
satte  sin  Lid  til  den  i  Straffeloven  indeholdte  Trudsel  om  en  be- 
stemt stræng  Straf,  der  uvægerlig  skulde  ramme  Forbryderen,  naar 
Forbrydelsen  blev  begaaet,  og  i  ringere  Grad  eller  slet  ikke  beskæf- 
tigede sig  med  Spørgsmaalet,  om  den  Straf,  der,  naar  det  kom  til 
Stykket,  skulde  idømmes,  passede  paa  denne  bestemte  Forbryder. 

Den  nyeste  Tids  Feltraab  har  været  Individualisering.  Straffen 
skal  i  hvert  enkelt  Tilfælde  afpasses  efter  Forbryderens  Person.  Den 
professionelle  og  farlige  Forbryder  skal  straffes  strængt.  Over  for  For- 
bryderbegynderen skal  der  udvises  stor  Skaansomhed.  Efter  Omstændig- 
hederne bør  Straf  helt  undlades  over  for  denne  sidste.  Ved  Siden  af 
mange  Fortrin  har  det  nye  System  to  utvivlsomme  Mangler. 

Det  er  for  det  første  vanskeligt  at  lære  Forbryderne  saaledes 
at  kende,  at  man  deraf  med  tilstrækkelig  Sikkerhed  kan  beregne,  til 
hvilken  Forbryderklasse  han  hører.  Lærerig  i  saa  Henseende  er  de  i 
min  første  Artikkel  indeholdte  Oplysninger  om  Resultatet  af  Strafned- 
sættelserne fra  Forbedringshusarbejde.  Erfaringerne  ex  post  har  vist,  at 

de  paagældende  Personer  gennemgaaende  ikke  burde  have  erholdt 
Strafnedsættelse.  I  denne  Sammenhæng  fortjener  det  ogsaa  nævnes,  at 
ifølge  en  Meddelelse  af  v.  Liszt  i  Zeitschrift  fiir  gesammte  Rechts- 
wissenschaft  for  1905  har  Tilbagefaldet  hos  de  i  Tydskland  betinget 
benaadede  været  større  end  hos  de  for  første  Gang  dømte.  Ogsaa  i 
Belgien  har  man  haft  ugunstige  Erfaringer  med  Hensyn  til  Tilbage- 
faldet hos  de  Personer,  der  have  erholdt  betinget  Straffedom. 

Men  den  største  Fare  ved  en  gennemført  Individualisering  er  dog 
sikkert  den  Fare,  der  fremkommer  ved,  at  det  kommer  til  at  staa  for 
Forbryderen  som  noget  usikkert,  om  han  overhovedet  vil  blive 
straffet.  Herved  taber  Straffetrudslen  sin  Kraft.  Ganske  særlig  gælder 
det  ved  de  Forbrydelser,  der  som  Tyveri  sædvanlig  foretages  efter  for- 
udgaaende  Overlæg  og  Planlæggelse.  Bliver  Tyven  først  klar  over,  at  der 
er  et  større  eller  mindre  Antal  Chancer  for,  at  han  helt  eller  delvis  kan 
undgaa  Straf,  selv  om  Forbrydelsen  skulde  opdages,  svækkes  hans 
Motiver  til  at  lade  være  med  at  begaa  Forbrydelsen. 

Hvad  den  professionelle  Tyv  angaar,  er  der  selvfølgelig  ikke 
Tale  om,  at  man  ved  Trudsd  om  Straf  kan  afholde  ham  fra  at  begaa 
Tyverier.  Men  er  han  sikker  paa,  at  Forbrydelsens  Opdagelse  uvæger- 
lig medfører  en  betydelig  Straf,  bliver  han  forsigtigere  med,  hvad  han 
indlader  sig  paa.  Slapper  man  derimod  Repressionen,  maa  man  vente 
sig,  at  hans  Dristighed  stiger,  og  at  han  indlader  sig  paa  Forbrydelser, 
som  han  ellers  havde  manglet  Mod  til. 

Hvad  Forbryderbegynderen  angaar,  kan  den  lette  Adgang  til 
at  opnaa  Benaadning  blive  skæbnesvanger  for  ham.  Den  kan  blive  det 
afgørende  Moment  ved  Fattelsen  af  Beslutningen  om  Forbrydelsens 
Begaaelse.  Og  det  viser  al  Erfaring  klart  og  tydeligt,  at  har  man  først 
begaaet  et  Tyveri,  er  man  inde  paa  en  Skraaplan,  paa  hvilken  det  er 
vanskelig  at  standse,  selv  om  man  nok  saa  meget  søges  støttet  gennem 
betingede  Straffedomme  og  humane  Foranstaltninger. 

De  i  det  foregaaende  indeholdte  Oplysninger  ere  formentlig  egnede 
til  at  indskærpe  den  Lære,  at  man  skal  være  forsigtig  med  at  svække 
den  Forestilling  hos  Forbryderen,  at  Straf  følger  paa  Forbrydelse. 


De  socialdemokratiske  Diskussionsklubber. 

Af  K.  K.  V.  Steincke. 


Det  viste  sig  meget  snart  efter  den  franske  Revolution,  at  Anerkendelsen 
af  Menneskerettighederne  og  de  øvrige  liberale  Ideer  ikke  stod  Maal  med 
de  Forventninger,  der  knyttedes  dertil;  i  Kølvandet  paa  den  saa  højt  priste 
politiske  og  økonomiske  „Frihed"  fulgte  Uligheden,  mens  „Broderskabet" 
forvaltedes   paa  Børserne.    „Den   liberale  Aand   er  ganske  steril,   saa  snart 

det  gælder  sociale  Forbedringer;  den  bringer  bestandig  kun  Debatter  til 
Verden**,  skrev  allerede  Fourier.  Den  stadig  tiltagende  økonomiske  Ulig- 
hed under  de  stadig  tiltagende  politiske  Lighedsbestræbelser  avlede  større 
og  større  Utilfredshed  i  videre  og  videre  Kredse.  En  hel  Række  Social- 
reformatorer  optraadte,  de  utopiske  Socialister.  Hver  Forfatter  anbragte  sig 
i  sin  Kontorstol  og  omskabte  Samfundet  vilkaarlig  efter  sit  Ideal.  ,, Social- 
ismen er  for  dem  alle  Udtrykket  for  den  absolute  Sandhed,  Fornuft  og 
Retfærdighed;  da  den  absolute  Sandhed  er  uafhængig  af  Tid,  Rum  og  den 
historiske  Udvikling,  er  det  rent  tilfældigt,  hvornaar  og  hvor  den  bliver 
opdaget**  (Fr.  Engels).  Disse  Systemer,  hvor  aandfulde  og  hvor  besnærende 
de  end  ofte  var  sammentømrede,  svævede  dog  ganske  i  Luften;  deres  Rige 
var  ikke  af  denne  Verden.  Skulde  Socialismen  gøres  videnskabelig,  maatte 
den  „vende  den  tunge  Ende  nedad,**  have  Fodfæste  paa  selve  den  Jord, 
hvor  den  hørte  hjemme,  og  hvor  den  maatte  hverve  sine  Proselyter. 
Opgaven  maatte  blive  at  undersøge  den  økonomiske  Udvikling  historisk, 
ikke  selv  at  forfærdige  et  saa  vidt  mulig  fuldkomment  Samfund.  Denne 
Opgave  løstes  særlig  af  den  tyske  Videnskabsmand  Karl  Marx. 

Socialismen  bliver  nu  ikke  Menneskers  geniale  Opfindelse,  men  den 
nødvendige  Udgang  af  den  historiske  Kamp  mellem  Proletariat  og  Bour- 
geoisi. Med  den  overlegne  Aands  taagespredende  Skarpsyn  og  med  jem- 
haard  Logik  fører  Marx  Læseren  frem  til  Forstaaelse  af  den  økonomiske 
Udvikling,  viser  os,  hvorledes  Produktionsvilkaarene  danner  Samfundets 
økonomiske  Struktur,  det  Fundament,  der  bærer  Tidens  juridiske  og  politiske 
Overbygning,  afslører  „Merværdien**  for  os  og  derigennem  Privatkapital- 
ismens Natur,  o.  s.  v.  Marx  tog  Plads  i  „Erfaringens  frugtbare  Lavland 
og  kastede  derfra  Blikket  ud  over  den  klassiske  Nationaløkonomi  og 
-filosofi.  Med  Rette  udbryder  hans  Medarbejder  Fr.  Engels:  „Vi  tyske 
Socialister  er  stolte  af,  at  vi  ikke  blot  nedstammer  fra  Saint-Simon,  Fourier 
og  Owen,  men  ogsaa  fra  Kant,  Fichte  og  Hegel.  Den  tyske  Arbejder- 
bevægelse er  den  tyske  klassiske  Filosofis  Arvtager".  Det  varede  ikke 
længe,  før  disse  Tanker  greb  flere  og  flere  Arbejdere  og  Videnskabsmænd, 
og  efter  en  Del  Stridigheder  smeltede  de  forskellige  tyske  socialistiske  Par- 
tier sammen  til  det  Parti,  der  skulde  føre  Marx-Opfattelsen  ud  i  det  prak- 
tiske Liv:  Socialdemokratiet.  Krævedes  der  tidligere  for  at  kaldes  Socialist 
kun  visse  radikale  Ideer  og  abstrakt  Medfølelse  med  de  økonomisk  og 
politisk  undertrykte  i  Samfundet,  krævedes  der  derimod  nu  langt  mere  for 
med  Rette  at  kunne  antage  Navnet:  Socialdemokrat,  naar  man  derved  ikke 
alene  tænker  paa  den,  der  uden  nogen  tyngende  Overbevisning  blot  følger 
sine  Standsfæller  til  Valgurnen.  — 

Alt  eftersom  den  socialdemokratiske  Bevægelse  faar  stærkere  og  stærkere 
Fart,  fordres  der  et  større  og  større  Korps  af  Mænd,  der  efter  et  flittigt  og 
saa  vidt  mulig  grundigt  Studium  kan  gaa  i  Spidsen  for  Oplysningsarbejdet 
og  den  saglige  Agitation  saavel  inden-  som  udenfor  Partiets  Rammer,  og 
som  forstaar  at  tale  ikke  alene  til  Hjertet,  men  ogsaa  til  Hjernen,  alt  ud 
fra  den  Overbevisning,  at  Grunde  i  det  lange  Løb  har  nok  saa  megen 
Værdi  som  de  blot  velklingende  og  stærke  Ord.  Og  efterhaanden  som 
Socialdemokratiet  griber  mere  og  mere  ind  overalt  i  det  praktiske  Liv, 
bliver  Trangen  til  dette  mere  teoretiske  Oplysningsarbejde  større  og  større, 
hvis  ikke  den  hele  Bevægelse  skal  indskrænke  sig  til  at  blive  en  blot  smaa- 
borgerlig-politisk  uden  Fremsyn  eller  Initiativ.  —  I  denne  Opgaves  Tjeneste 
virker  herhjemme  bl.  a.  de  socialdemokratiske  Diskussionsklubber.  Paa  dem 
kan  man  anvende  Lawrence  Grønlunds  Ord:  « Hidtil  har  Social-Reformatoreme 

haft  til  Motto:  Agitation,  Organisation,  Opdragelse;  herefter  bør  deres  Motto 
blive:  Opdragelse,  Opdragelse,  Opdragelse!" 

I  Tidens  Løb  er  der  fremstaaet  en  hel  Del  socialdemokratiske  Diskussions- 
klubber, baade  i  Provinserne  og  navnlig  i  København,  hvor  der  for  Øje- 
blikket findes  en  halv  Snes.  De  forskelliges  Udvikling  og  Virkemaade  er 
sikkert  saa  nogenlunde  ensartet,  saa  at  det  vil  være  tilstrækkeligt  til  at 
vinde  noget  Kendskab  til  dem  at  se  lidt  nøjere  paa  en  enkelt.  Som  Eks- 
empel vælges  da  den  ældste,  største  og  den  for  Partiet  betydningsfuldeste. 
Klubben  „Karl  Marx". 

Denne  Klub  stiftedes  d.  3.  Juli  1886.  A.  C.  Meyer  spillede  ved  denne 
Lejlighed  Hovedrollen,  ligesom  han  er  den  mest  bekendte  og  stærkest 
fremtrædende  blandt  dem,  der  bar  Klubben  frem  i  Begyndelsen;  alene  de 
første  iVa  Aar  holdt  han  16  Foredrag  for  Medlemmerne  og  deltog  des- 
uden livlig  i  Diskussionerne  og  Klubbens  øvrige  Virksomhed. 

Een  Gang  om  Ugen  samles  man,  og  i  Regelen  holdes  der  da  først  et 
Foredrag,  hvorefter  følger  en  Diskussion.  Herved  er  der  ikke  noget  mærk- 
værdigt, da  ganske  det  samme  foregaar  i  alle  Diskussionsforeninger.  Men 
medens  man  f.  Eks.  i  Studenterkredse  i  Regelen  indforskriver  en  fremmed 
„Kraft  af  første  Rang",  ledsaget  af  et  Utal  af  indbudne  Gæster,  der  i  For- 
ening med  Foredragsholderen  inviteres  til  at  afholde  en  større  Tanke- 
Gymnastikopvisning  for  de  ærede  Medlemmer,  der  i  Regelen  kun  nyder, 
sjælden  yder,  er  man  i  „Karl  Marx"  gaaet  en  anden  Vej.  Det  gælder  her 
at  vænne  Medlemmerne  til  selv  at  tænke  og  tale,  selv  om  Tilhørernes 
Nydelse  derved  ikke  altid  bliver  saa  særdeles  stor;  hine  skiftes  derfor  til  at 
holde  —  ofte  i  Forvejen   vedtagne  —  Foredrag,  og   kun   sjælden  ser  man 

—  i  hvert  Fald  i  de  første  Aar  —  fremmede  som  Talere  i  Klubben. 
Medens    Formanden    i    en   Studenterforening    er   selvskreven    Dirigent, 

skiftes  her  Medlemmerne  til  at  lede  Forhandlingerne,  ja,  selv  Damer 
dirigerer  deres  mandlige  Medborgere. 

Medens  Talerne  i  Studenterforeningerne  efter  den  halve  Nats  Diskussion 
i  Regelen  kun  naar  til  at  befæste  et  endnu  mere  svælgende  Dyb  mellem 
deres  respektive  Anskuelser,  end  det,  der  fandtes  forinden  Turneringens 
Begyndelse,  støder  man  i  „K.  M."s  Forhandlingsprotokol  i  den  første  Tid 
paa  den  en  Akademiker  forfærdende  Bemærkning:  „Det  vedtoges  at  fort- 
sætte Diskussionen  fra  sidste  Møde,  da  man  ikke  fik  noget  endeligt  Resultat 
ud  af  denne."  —  Endeligt  (positivt)  Resultat!  En  Akademiker  ryster  ufor- 
staaende  paa  sit  lærde  Hoved.  —  Saa  fortsættes  Diskussionen,  og  det  ende- 
lige Resultat  formuleres  af  og  til  i  en  Resolution,  et  Middel  til  at  nøde 
Medlemmerne  til  at  tage  Stilling  til  de  forskellige  Spørgsmaal.  Man  træffer 
f.  Eks.  følgende:  „I  Betragtning  af,  at  vi  i  Virkeligheden  ikke  kan  opnaa 
nogen  virkelig  Reform,  hverken  paa  Alderdomsforsørgelsens  eller  noget 
andet  Omraade  under  dette  Samfund,  erklæres,  at  ethvert  Forslag  skal 
stilles  saa  radikalt  som  mulig  og  kun  med  det  Formaal  at  gøre  Propaganda." 
Eller:  „Da  hele  den  historiske  Udvikling  er  Læren  om  Klassekampe,  udtales, 
at  den  franske  Revolutions  Betydning  ligger  i  Proklameringen  af  den  fri 
Konkurrence  og  Bourgeoisiets  Klasseherredømme."  Eller:  „Da  Anarkismen 
er  en  konsekvent  Gennemførelse  af  de  frikonkurrencelige  Principper,  og  da 
Anarkismens  Princip  er  individualistisk  fuldt  ud,  og  da  Socialisme  er  Fælles- 
skab og  Centralisation,  udtales,  at  Anarkismen  er  Socialismens  Modsætning." 

—  Med  Indholdet  af  disse  Eksempler  paa  „endelige  Resultater"  fra  de  første 
Aar,   der  i  forbavsende   ringe  Grad   bærer  Præg  af  at  være  Kompromiser, 

skal  jeg  iøvrigt  ikke  indlade  mig;  Akademikeren  kunde  gerne  stikke  Heste- 
foden frem. 

Skulde  det  hænde,  at  man  faar  nogen  Tid  tilovers  efter  en  Diskussion, 
eller  at  en  Foredragsholder  udebliver,  har  man  i  hvert  Fald  Spørgekassen 
at  holde  sig  til,  en  Kasse,  hvori  Spørgsmaal,  der  særlig  ønskes  gjort  til 
Genstand  for  Debat  i  Klubben,  kan  nedlægges  for  ved  disse  Lejligheder  at 
drages  frem  for  Dagslyset  til  Besvarelse. 

Endnu  en  Ting,  der  sikkert  er  af  største  Betydning  for  Medlemmernes 
Udvikling,  maa  nævnes:  „Bestyrelsen  fremsætter  et  eller  andet  Principspørgs- 
maal,  om  hvilket  Medlemmerne  inden  et  vist  Tidrum  indleverer  skriftlige 
Afhandlinger.  Samtlige  Afhandlinger  oplæses  og  diskuteres  paa  Klubbens 
Møder.  "*  Dette  kan  atter  være  ordnet  paa  flere  Maader,  enten  saaledes  som 
det  nærmest  fremgaar  af  de  citerede  Ord,  eller  saaledes  at  Opgaven  gives 
til  Udarbejdelse  af  en  Gruppe  paa  3  Medlemmer,  eller  endelig  saaledes,  at 
samme  Opgave  gives  til  flere  forskellige  Grupper.  Ved  denne  Ordning  opnaas, 
dels  at  flere  forskellige  Opgaver  kan  være  under  Udarbejdelse  samtidig, 
dels  at  Arbejdslysten  og  Konkurrencelysten  skærpes,  idet  flere  er  beskæf- 
tigede med  samme  Opgave,  ligesom  der  efterhaanden  samles  et  helt  Arkiv 
af  skriftlige  Afhandlinger,  der  kan  komme  til  Nytte  ved  mangfoldige  Lejlig- 
heder, navnlig  da  de  omhandler  meget  forskelligartede  Emner. 

Man  maa  nemlig  ikke  tro,  at  „Karl  Marx*"  kun  holder  sig  til  at*  debat- 
tere Marx'ske  Teorier;  nej,  foruden  Afhandlinger  og  Foredrag  om  Varens 
Fetischkarakter,  Kapital  og  Arbejde,  Reservearmeen  o.  s.  v.  træffer  man 
Foredragsemner  som:  Autoritetstroen,  Bimetallismen,  Stændernes  Opkomst 
og  Udvikling,  smaa  Væsener  i  og  omkring  os,  moderne  Dekadence,  Lig- 
brænding, Georgisme  samt  allehaande  Biografler  o.  s.  fr.  „Intet  menneske- 
ligt er  mig  fremmed!" 

I  den  sidste  Tid  har  man  navnlig  lagt  sig  efter  Rækker  af  sammen- 
hængende Foredrag  o:  Foredrag  over  beslægtede  Emner.  Følgende  8  Fore- 
drag danner  f.  Eks.  een  Række:  Ejendomsforholdene,  Produktionsforholdene, 
Godernes  Fordeling,  Forfatnings-  og  Forvaltningsforholdene,  Familie-  og 
Børneopdragelse,  Kvindens  Stilling,  Aandsfriheden  og  Forsvarsvæsenet  i  et 
socialistisk  Samfund.  I  disse  8  Foredrag  kaster  man  Blikket  ind  i  Fremtiden, 
medens  Fortid  og  Nutid  taler  ud  af  de  følgende  8:  Alderdomsforsørgelsesloven, 
Sygekasse-,  Tyende-,  Fabriks-,  Husmands-,  Ulykkesforsikrings-,  Skole-,  og 
Helligdagsloven,  der  tilsammen  udgøre  en  Række. 

Gennemgaar  man  Navnene  paa  dem,  der  har  taget  virksom  Del  i  Klub- 
bens frodige  Foredragsvirksomhed,  vil  man  som  Medlemmer  af  Klubben 
selv  træffe  ikke  saa  ganske  faa,  der  nu  indtager  fremskudte  Stillinger  i 
Partiets  Tjeneste  i  København  eller  Provinserne  og  af  indkaldte  Foredrags- 
holdere Navne  som  J.  Jensen,  P.  Knudsen,  Borgbjerg,  Grosserer  Lachmann 
Linderberg  o.  m.  fl. 

Men  ikke  blot  ved  den  hidtil  skildrede  Virksomhed  har  man  søgt  at 
dygtiggøre  sig;  der  er  oprettet  et  Bibliotek,  er  virket  for  Udbredelse  af 
socialistisk  Literatur,  man  er  traadt  i  Forbindelse  med  Folkeuniversitets- 
foreningen,  har  oprettet  Kursus  i  forskellige  Sprog,  og  endelig  har  man  af 
og  til  foranstaltet  Udflugter  til  Kroer  ell.  I.  i  Omegnen,  hvor  man  har  holdt 
offentlige  Diskussionsmøder. 

Man  vil  antagelig  af  det  udviklede  have  faaet  det  Indtryk,  at  det  er 
begavede  og  interesserede  Mænd,  der  har  arbejdet  sammen  i  denne  Klub. 
Sammenligner  man  en  Studenterklub  med  „Karl  Marx**,  vil  man  i  den  sidste 
flnde  en  ganske  anderledes  broget  og  uensartet  Forsamling  end  i  hin;  man 

finder  mange,  hvis  Biografi  i  store  Træk  lyder  som  den  svenske  Rigsdags- 
mands: ^eg  er  Skomager  og  Socialist,  bortliciteredes  af  Sognet  i  mit  9de 
Aar  og  har  siden  gennemgaaet  alle  Proletargrader *",  man  finder  Haandværks- 
svende  eller  Typografer,  som  i  Aarevis  har  vandret  paa  deres  Fod  gennem 
det  meste  af  Europa  og  ofte  Amerika,  og  som  oftest  har  modtaget  en  stærk 
revolutionær  Paavirkning  fra  de  mere  varmblodige  sydlige  Partifæller,  og 
man  møder  Akademikere,  der  her  kommer  i  umiddelbar  Berøring  med  det 
praktiske  Livs  mangeartede  Erfaringer,  som  hans  Bogreol  kun  giver  ham 
et  saa  ringe  Indtryk  af. 

Dels  paa  Grund  af  de  lange  Afstande,  dels  fordi  man  i  „Karl  Marx*" 
ikke  ønskede  et  alt  for  stort  Medlemstal  — ,  en  Tanke,  som  visse  andre 
Diskussionsforeninger  vistnok  burde  tage  under  velvillig  Overvejelse,  —  dels 
endelig  efterhaanden  som  tidligere  Medlemmer  af  „K.  M.*"  flyttede  til  Byens 
Udkanter  eller  til  andre  Byer  og  Interessen  voksede,  dannedes  flere  Dis- 
kussionsklubber rundt  omkring,  og  lidt  efter  lidt  kom  Ønsket  om  et  Sam- 
arbejde mellem  de  forskellige  —  navnlig  de  københavnske  og  frederiks- 
bergske Klubber  frem.  — 

Det  første  Forsøg  paa  at  faa  et  egentlig  Samarbejde  i  Gang  daterer  sig 
fra  August  1900,  da  der  holdtes  et  Møde  mellem  Forretningsudvalgene  for 
„Karl  Marx**,  „Lassalle"*  og  „Det  20de  Aarhundrede**,  hvor  man  enedes 
om  at  veksle  Talere  mellem  de  forskellige  Klubber,  at  søge  en  Forbindelse 
med  de  socialdem.  Partiforeninger  og  med  Provinsklubber.  Da  „det  20de 
Aarhundrede"  imidlertid  afgik  ved  en  blid  og  rolig  Død  i  Slutningen  af  det 
19de  Aarhundrede,  mislykkedes  dette  Forsøg,  ligesom  flere  senere;  kun 
etableredes  en  vis  Forbindelse  mellem  „K.  M."  og  den  socialdem.  Studenter- 
klub „Catilina".  Studenterne  var  endelig  begyndt  at  røre  paa  sig  og  aflægge 
lidt  af  den  imponerende  Ligegyldighed,  de  hidtil  havde  vist  Arbejderbevæ- 
gelsen som  en  særlig  socialdemokratisk  Bevægelse;  de  havde  stiftet  en 
Klub,  der  snart  talte  op  mod  50  Medlemmer,  deriblandt  Navne  som  Aakjær, 
Gustav  og  Nina  Bang,  Dr.  Sev.  Christensen,  Em.  Larsen  o.  fi.,  og  adskil- 
lige store  Møder  afholdtes  mellem  Arbejdere  og  Studenter. 

Endelig  lykkedes  det  i  August  1 902  at  faa  dannet  en  fastere  Organisation, 
der  efterhaanden  tiltraadtes  af  Klubberne:  „Karl  Marx**,  „Catilina",  „Fr. 
Engels",  „Lassalle",  „Socialisten**,  „Agitatoren",  „Socialdem.  Ungdomsfor- 
ening** (der  for  Tiden  er  udtraadt),  „Stjernen**  og  „Harald  Brix".  Samar- 
bejdet mellem  disse  Klubber  ledes  under  Kontrol  af  Fællesbestyrelsen  af  et 
Fællesudvalg,  et  Medlem  fra  hver  Klub.  I  Spidsen  for  Fællesudvalget  staar 
„Karl  Marx"'  mangeaarige  Formand,  der  tillige  har  været  Sjælen  i  Sammen- 
slutningen, den  i  vide  Kredse  kendte  Arbejdsmand,  H.  P.  Larsen. 

Ved  Tilskud  fra  flere  Foreninger  og  ved  ofte  at  virke  sammen  med 
Kredsforeningerne  er  det  lykkedes  at  faa  et  ret  vidtstrakt  Samarbejde  mel- 
lem de  forskellige  Klubber,  der  ved  Siden  deraf  fører  deres  eget  Liv,  i 
Gang.  Der  har  været  afholdt  en  Række  store  Møder  med  bekendte  Mænd 
af  forskellige  Partier  som  Talere,  foruden  Møder  alene  for  Medlemmer  af 
Klubberne;  der  er  holdt  flere  Rækker  af  Forelæsninger,  hver  Række  paa 
6  méd  efterfølgende  Spørgetime.  Saaledes  Nic.  L.  Petersen:  „Marx*  øko- 
nomiske Lære";  Dr.  P.  Munch:  „Statsforfatning"  og  „Statsforvaltning",  og 
endelig  om  Statistik  med  Dr.  G.  Bang  som  Foredragsholder. 

Endelig  udgiver  „De  socialdem.  Diskussionski."  fra  Juli  1903  et  Dis- 
kussionsblad,  „Socialisten",  der  udgaar  i  1000  Eksemplarer  een  Gang  hver 
Maaned  og  er  Organ  for  saglig  Drøftelse  af  alle  Samfundsspørgsmaal,  og 
man  arbejder  paa  Oprettelsen  af  et  Bibliotek  for  samtlige  Klubber.  — 

Forholdet  mellem  Klubberne  og  Partiet  har  ikke  alle  Dage  været  det 
bedste.  Da  de  saakaldte  revolutionære,  Gerson  Trier,  Nic.  L.  Petersen  og 
5  andre  i  1889  ekskluderedes  af  Partiet  og  disse  var  fremtrædende  Med- 
lemmer af  „Karl  Marx"*,  var  man  fra  de  ledende  Socialdemokraters  Side 
tilbøjelig  til  at  betragte  Klubberne  som  Arnested  for  den  „revolutionære" 
Bevægelse,  der  bl.  a.  ikke  følte  sig  tiltalt  ved  Alliancen  med  Venstre  og 
ved  Socialdemokratiets  ivrige  Deltagelse  i  praktisk  Politik. 

Herman  Bang  skrev  engang  i  1901  i  „Politiken":  ,Jeg  er  fuldstændig 
ligegyldig  overfor  enhver  Art  af  Samfund,  da  intetsomhelst,  der  vedkommer 
Samfundet,  synes  mig  at  betyde  saa  meget  som  en  Bønne  for  den  enkeltes 
Lykke."  Sætter  man  i  dette  Citat  Ordet  „Lovgivningsarbejde"  i  Stedet  for 
„Samfund",  hvorved  Bemærkningen  fra  at  være  meningsløs  bliver  i  hvert 
Fald  forstaaelig,  faar  man  et  Indtryk  af  de  „revolutionæres"  Opfattelse  af 
den  praktiske  Politiks  Værdi;  i  det  højeste  indrømmes  dens  Betydning  for 
Agitationen. 

Det  er  rigtigt,  at  der  findes  en  noget  større  Paagaaen  i  Diskussions- 
klubberne, en  naturlig  Følge  bl.  a.  af  at  en  stor  Del  af  Medlemmerne  er 
yngre  og  af  den  mere  teoretiske  Virksomhed,  der  ydes  her  i  Sammenlig- 
ning med  Arbejdet  paa  Tinge.  Men  i  øvrigt  holder  Diskussionsklubberne  sig 
til  deres  særlige  Opgave  og  blander  sig  som  saadanne  aldeles  ikke  i 
Partiets  Virksomhed.  Det  er  derfor  ganske  meningsløst,  naar  enkelte  Blade 
ved  sidste  Valg  af  Hovedbestyrelse  for  Socialdemokratiet  paastod,  at  Dis- 
kussionsklubberne forsøgte  at  fortrænge  den  tidligere  Bestyrelses  Flertal 
til  Fordel  for  mindre  prøvede,  men  mere  yderliggaaende  Kræfter.  — 

Der  er  ingen  Tvivl  om,  at  Diskussionsklubberne  i  Tidens  Løb  har  gjort 
Arbejderbevægelsen  her  hjemme  megen  Nytte  ved  at  dygtiggøre  og  inter- 
essere mange  Arbejdere,  ved  at  samle  dem  til  belærende  og  udviklende 
aandeligt  Arbejde  den  ringe  Tid,  det  legemlige  Arbejde  levner  dem;  og 
selv  om  disse  Klubbers  Virksomhed  ikke  formaar  at  erstatte  Savnet  af  en 
højere  systematisk  Undervisning,  vil  dog  den  ældre  Arbejder,  der  i  sine 
yngre  Dage  har  taget  Del  i  Klubbernes  Liv,  have  faaet  en  vis  Dannelse, 
han  altid  vil  nyde  godt  af;  thi  „Dannelse  er,  hvad  vi  har  tilbage,  naar  vi 
har  glemt  alt,  hvad  vi  har  lært"  (Ellen  Key). 

Af  Dr.  Karl  Mantzius. 


n. 

Den  hæftige  Kamp  mellem  de  gamle  og  ny  Principper  var  altsaa  endt 
med  en  tilsyneladende  Fred  og  med  en  tilsyneladende  Sejr  for  den  unge 
Reformator. 

Men  baade  Sejren  og  Freden  var  ogsaa  kun  tilsyneladende.  Liden- 
skaberne var  kommet  i  for  stærk  Bevægelse  til  pludselig  at  kunne  falde 
til  Ro. 

Karl  Mantzius 


Næppe  var  Talma  kommet  tilbage,  før  to  af  de  første  Skuespillerinder, 
Tragediennen  Mile  Raucourt  og  den  muntre  Kokette,  Mile  Contat,  trak 
sig  tilbage,  idet  de  aabent  erklærede,  at  de  ikke  vilde  være  ved  samme 
Teater  som  Talma,  med  hvem  de  mente,  der  fulgte  Splid  og  Ufred. 


[  Virkeligheden  var  ogsaa  Théåtre-Fran^ais  i  den  følgende  Tid  saa  at 
sige  delt  i  to  Trupper,  der  stod  skarpt  overfor  hinanden  i  alle  Spørgsmaal. 
Og  medens  dette  kan  være  godt,  eller  i  alt  Fald  synes  at  være  natur- 
nødvendigt i  en  Rigsdag,  saa  er  det  absolut  uheldigt,  ja  skæbnesvangen 
ved  et  Teater. 

Efter  en  Sæsons  Forløb  med  idelige  Tumulter  og  Spektakler  i  Teatret, 
besluttede  den  revolutionære  Fraktion,  der  væsenlig  bestod  af  Talmas 
Lærer   og  Ven,   den    muntre   Buifokomiker  Dugazon,   af  Grandmesnit. 

der  spillede  finere  komiske  Roller  (særlig  bekendt  for  sin  Fremstilling  af 
„den  Gerrige"),  af  den  smukke  og  dygtige  Tragedienne  Mme  Vest  ris,  og 
saa  naturligvis  af  Talma  selv,  at  udvandre  fra  den  gamle  Trup  og  stifte  et 
nyt  Teater. 

Deres  Scene  fandt  de  let  i  det  tidligere  Palais-Royal  Teater,  som  nu 
omdøbtes  til  „Teatret  i  rue  Richelieu''.  Dette  havde  den  store  Fordel  for 
det  gamle  Théåtre-Fran^ais  (der  som  sagt  laa  i  Saint-Germain  Kvarteret) 
at  ligge  lige  i  Byens  livligste  Centrum. 

Palais  Royal,  som  det  er  i  vore  Dage,  med  sine  gammeldags  Butikker, 
hvor  ingen  synes  at  købe,  sine  Restauranter,  hvor  forsultne  Opvartere  for- 
gæves søger  at  lokke  Gæster  ind,  sin  folketomme  Have  med  de  melan- 
kolske Træer,  er  nu  kun  et  Spøgelse  af  fordums  Storhed. 

Men  den  Gang,  og  netop  i  Revolutionsperioden  —  var  det  som  Paris' 
pulserende  Hjærte.  Alt,  hvad  der  skete,  maatte  ligesom  meddeles  til  Palais 
Royal,  og  mangen  en  Impuls  til  de  store  og  skrækkelige  Begivenheder, 
som  satte  Paris  i  Bevægelse,  er  udgaaet  fra  dette  gamle  Kvarter. 

Intetsteds  kunde  derfor  et  Teater,  der  vilde  være  med  i  Bevægelsen, 
ligge  bedre  end  i  denne  altid  glødende  Ovn,  som  man  den  Gang  kaldte 
„Hovedstaden  i  Paris". 

Det  nye  Teaterforetagende  slog  straks  sin  Tendens  fast  ved  at  aabne 
med  et  nyt  Stykke  af  M.  J.  Chénier,  „Henrik  den  ottende",  hvor  en  ny 
kronet  Bøddel  kunde  sætte  de  aotiroyalistiske  Sympathier  i  Bevægelse. 

Og  nu  begyndte  en  haardnakket  Konkurrence  mellem  disse  to  Scener, 
det  gamle  Théåtre-Frangais  og  det  ny  Teater  i  rue  Richelieu,  en  Konkur- 
rence, der  mindre  gik  ud  paa  at  vinde  kunstneriske  Laurbær  end  paa  at 
smigre  to  stridende  Partiers  Politik. 

Théåtre-Frangais  støttede  sig  til  det  kongetro  Parti  og  søgte  i  Valget  af 
Stykker  at  give  Royalisterne  en  velkommen  Anledning  til  at  lægge  deres 
Følelser  for  Dagen. 

Teatret  i  rue  Richelieu  vedkendte  sig  aabent  sit  revolutionære  Sinde- 
lag, men  det  maa  siges,  at  den  unge  og  ikke  sammenspillede  Trup  sam- 
tidig gjorde  sig  al  Umage  for  at  højne  det  kunstneriske  Niveau,  og  navnlig 
i  korrekt  Indstudering,  i  Kostymers  og  Dekorationers  omhyggelige  og  hi- 
storisk sande  Udarbejdelse  langt  overfløjede  de  gammeldags  Societærer  ved 
„den  franske  Komedie". 

Kampen  mellem  de  to  Teatre  var  helt  aabenlys  og  straks  i  fuld  Gang 
fra  den  første  Forestilling  paa  „Teatret  i  rue  Richelieu".  Ved  denne  fik 
nemlig  de  gamle  Skuespillere  Skyld  for  at  have  søgt  at  forstyrre  Op- 
førelsen af  „Henrik  den  ottende",  og  en  lang,  særdeles  bitter  Bladpolemik 
udspandt  sig.  — 

Medens  de  to  franske  Teatre  saaledes  fortabte  sig  i  Smaatrakasserier 
mod  hinanden,  spillede  man  paa  den  politiske  Skueplads  de  sidste  Akter 
af  Kongedømmets  store  Tragedie. 

Med  Kongens  Afsættelse  den  10.  August  1792  træder  Teatrene  ind  i 
en  ny  Fase.  Teatret  i  rue  Richelieu  lægger  straks  sit  Borgersind  for  Dagen 

ved  at  skifte  Navn  og  kalde  sig  „Friheds  og  Ligheds  Teatret*,  hvad 
der  senere  blev  til  „Republikkens  Teater".  Den  gamle  Comédie-Fran- 
gaise  blev  til  „Nationens  Teater". 

Trods  alle  de  rystende  Begivenheder,  der  nu  fulgte  Slag  i  Slag,  spillede 
man  uforstyrret  videre;  man  gav  Forestillinger  til  Fordel  for  de  den  10, 
August  faldne  „Brødres"  Efterladte;  kort  sagt,  Teatrene  søgte  at  gaa  ind 
med  som  et  Led  i  de  politiske  Begivenheder,  og  først  Massemyrderieme 
den  2.  September  stansede  i  nogen  Tid  alle  Skuespil  i  Paris.  Dog  allerede 
i  Slutningen  af  den  samme  skrækkelige  September  Maaned,  der  havde 
været  Vidne  til  over  tusende  Henrettelser,  aabnedes  Teatrene  paany  og 
fyldtes  af  blodberuste  Skarer,  som  længtes  efter  at  nyde  den  nyserhvervede 
Frihed. 

Det  gamle  Théåtre-Frangais  var  nu  i  en  vanskelig  Stilling.  Den  yderlig- 
gaaende  radikale  Del  af  Publikum-  betragtede  dette  Teater  med  største  Mis- 
tænksomhed og  saa  i  det  et  Arnested  for  Revolutionens  Modstandere,  me- 
dens de  Moderate  fordrede  Stykker,  der  kunde  give  dem  Anledning  til 
at  demonstrere  mod  Anarkisternes  Herredømme. 

Skuespillerne  synes  ikke  selv  at  have  begrebet  deres  yderst  farefulde 
Stilling,  og  det  maatte  derfor  snart  komme  til  en  Katastrofe.  At  denne  ikke 
fik  en  fuldkommen  tragisk  Udgang,  skyldes  blot  et  heldigt  Sammentræf  af 
Omstændigheder. 

Lige  i  Begyndelsen  af  Aaret  1793  havde  de  uforbederlig  reaktionære 
Skuespillere  den  Dristighed  at  sætte  et  Skuespil  op,  som  skulde  vække 
en  Storm  af  Begejstring  paa  den  ene  Side  og  af  Raseri  paa  den  anden. 

Stykket  hed  „en  Ven  af  Loven"  (l'Ami  des  Lois)  og  havde  til  For- 
fatter Jean  Louis  Laya,  den  samme  som  tidligere  (1789)  havde  skrevet 
et  meget  paaskønnet,  menneskevenligt  Skuespil  om  den  ulykkelige  Jean 
Calas. 

Som  Kunstværk  var  denne  Komedie  ikke  meget  værd,  men  den  fik  sin 
Betydning  ved  den  Dristighed  og  den  Lidenskab,  hvormed  den  greb  ind  i 
Dagens  brændende  Spørgsmaal,  Striden  mellem  de  to  Partier  i  National- 
konventet, Gironden  og  Bjerget. 

Helten  i  Stykket  er  en  forhenværende  Adelsmand,  en  ci-devant,  ved 
Navn  Dorlis.  Han  har  nu  sluttet  sig  til  Revolutionspartiet,  men  er  „en 
Ven  af  Lovene",  holder  paa  Orden  og  Retfærd,  er,  med  andre  Ord,  en 
Girondin.  Han  elsker  en  ung  Pige,  Datter  af  en  anden  Adelsmand,  Ver- 
sa c,  der  er  en  hæderlig  Mand,  men  en  bitter  Modstander  af  den  folkelige 
Bevægelse. 

Til  Medbejler  i  sin  Kærlighed  har  Dorlis  den  skændige  Nomophage, 
en  lumsk  Partigænger,  der  skjuler  sin  Skurkagtighed  under  en  hyklet 
Kærlighed  til  Folket  og  Fædrelandet,  en  Slags  Patriotismens  Tartufe.  1 
denne  Figur  troede  alle  at  se  et  Billede  af  Robespierre. 

For  at  komme  sin  Rival  til  Livs  benytter  Nomophage  sig  af  alle  under- 
fundige Midler.  Blandt  andre  har  han  i  sin  Sold  et  Par  Folkeagitatorer  og 
Journalister,  af  hvilke  den  ene,  Duricrane,  der  er  skildret  som  en  Bandit 


i 


Teatret  og  den  store  franske  Revolution  4 1 1 

med  det  ene  Talent  at  kunne  ophidse  Folkemassen,  var  en  aabenbar  Studie 
over  Marat.  Disse  to  Journalister  faar  fat  paa  en  Liste  over  en  Del  Per- 
soner, til  hvem  den  ædle  Dorlis  daglig  uddeler  et  Beløb  af  tyve  Sous. 
Det  er  i  Virkeligheden  en  barmhjertig  Understøttelse,  men  de  tre  Skurke 
faar  det  gjort  til  en  Forbrydelse,  en  Sammensværgelse,  og  Dorlis  saavel- 
som  Versac  kommer  i  største  Fare.  Dog  sejrer  naturligvis  Dyden,  da  de 
Fattige,  som  Dorlis  har  understøttet,  træder  frem  for  Retten  og  bevidner 
hans  Ædelhed,  og  de  skurkagtige  Folkeforførere  taar  deres  velfortjente 
Straf. 

Stykket  havde,  som  sagt,  ingen  egenlig  kunstnerisk  Værdi,  men  visse 
Steder  i  det  var  skrevet  med  en  Kraft,  ja  en  Voldsomhed,  som  især  i 
disse  ophidsede  Tider  maatte  virke  som  Sprængbomber  paa  Publikum. 
Naar  Helten  stod  frem  og  med  rasende  Lidenskab  deklamerede  mod  de 
Landets  Fjender,  der  var  værre  end  dem  paa  den  anden  Side  Rhinen, 
naar  han  tydeligt  nok  angav  dem,  idet  han  sagde:  „Det  er  alle  disse 
Taskenspillere,  Torvepatrioter,  som  hyller  deres  Grimacer  ind  i  et  højtide- 
ligt Borgersind,  Lighedsprædikanter,  som  strutter  af  Ærgerrighed,  disse  Af- 
gudsdyrkere, hvis  Fromhed  ikke  er  andet  end  en  kalket  Grav,  ikke  andet 
end  Hykleri **;  naar  han  sluttede  sin  Tirade  med  denne  voldsomme  Klimaks: 
„Gid  alle  disse  Charlataner,  disse  folkelige  Kæltringer,  disse  Patriotismens 
opblæste  Storpralere  vilde  rense  dette  frigjorte  Land  for  deres  Nærværelse! 
Krig!  Krig!  Krig  mod  Anarkisterne!  I  Royalist-Tyranner  og  I  Republi- 
kaner-Tyranner, fald  Lovene  for  Fode,  der  har  I  Eders  Herskere.  En 
Skændsel  er  det,  at  I  har  levet,  en  endnu  større  Skændsel,  at  I  lever.  I 
Røvere,  Skyggen  er  borte,  tænk  nu  paa  at  forsvinde  !**  Og  naar  endelig 
disse  hidsende  Ord  bruste  frem  i  klingende  Vers*),  saa  er  det  forstaaeligt, 
at  Mængden  der  flokkedes  i  „Nationens  Teater",  blev  som  stukket  af 
Bremser,  og  at  den  hujede  og  skreg  som  i  Vanvid,  dels  af  Begejstring,  dels 
af  Raseri. 

Næsten  eksempelløs  var  den  Lykke,  eller  den  Opsigt,  som  dette  Skue- 
spil gjorde.  Fra  tidlig  paa  Eftermiddagen  var  Gaderne  omkring  „Nationens 
Teater"  saa  at  sige  ufremkommelige,  paa  Grund  af  den  Menneskemasse, 
der  stod  opstillet  for  at  faa  Billet  til  „en  Ven  af  Loven".  Og  om  Aftenen 
var  der  indenfor  en  Larm,  en  Klappen,  en  Hujen,  en  Ophidselse  uden 
Lige. 

Men  da  Klapperne  næsten  altid  var  i  Majoritet,  behagede  al  denne  Al- 


*)  Slutningen  lyder  paa  Fransk  saaledes: 

Que  tous  ces  charlatans^  populaires  larrons 
Et  de  patriotisme  insolens  fanfarons 
Purgent  de  leur  aspect  cette  terre  affranchie! 
Guerre!  guerre  au x  f aiseurs  d'anarchie! 
Royalistes-tyrans,  tyrans-républicains, 
Tombez  devant  les  lois;  voila  vos  souverains. 
Honteux  d'avoir  été,  plus  honteux  encore  d'étre, 
Brigands,  Vombre  a  passé;  songer  å  dispar aitre I 

larm  ingenlunde  Jakobinerne  og  Kommunen.  „Nationens  Teater**  Bk  Ord 
for  at  være  et  reaktionært  Arnested,  en  Tilflugt  for  Emigranter  og  Kontra- 
revolutionære, og  efter  en  halv  Snes  stormende  Opførelser  forbødes  „en 
Ven  af  Lovene." 

Dette  tyranniske  Forbud  vakte  en  umaadelig  Forbitrelse.  Man  fandt  det 
med  Rette  meningsløst,  at  det  just  var  det  ny  Frihedsregimente,  som  ind- 
førte den  Art  Teatercensur,  medens  det  gamle  Regime  med  Sindsro  havde 
fundet  sig  i  langt  dristigere  Stykker,  og  Lidenskaberne  gik  saa  højt,  at 
„Nationens  Teater"  under  Forestillingerne  omringedes  af  Militær  og  to 
Kanoner  stod  opstillede  paa  Hjørnet  af  rue  de  Bucy  med  Mundingerne 
rettede  mod  Teatret,  Indenfor  tog  den  bekendte  General  San  terre,  Bryg- 
geren fra  Saint-Antoine  Forstaden,  Stilling  med  en  Snes  Følgesvende,  alle 
i  fuld  Uniform,  og  søgte  at  tæmme  det  rasende  Publikum.  Men  dette  lod 
sig  ikke  skræmme.  „Ned  med  Ølgeneralen!"  raabte  man,  „ned  med  Mor- 
derne fra  2.  September!  Ned  med  de  Røvere!  Vi  vil  se  Stykket!  Stykket 
eller  Døden!" 

Efter  en  Række  af  den  Art  Skandaleaftener  var  Kommunen  nødt  til  at 
bide  i  det  sure  Æble,  og  „en  Ven  af  Loven"  genoptoges  atter  nogle 
Gange. 

Men  det  herskende  Parti  glemte  ikke  sit  Nag  til  de  franske  Skue- 
spillere, og  fra  dette  Øjeblik  af  var  „Nationens  Teater"  i  Virkeligheden 
dødsdømt.  Man  ventede  kun  paa  en  Lejlighed  til  at  hævne  sig,  og  denne 
skulde  ikke  lade  længe  vente  paa  sig. 

Den  2.  September  1793  opførte  det  gamle  Théåtre-Frangais  et  Stykke, 
som  ikke  skulde  synes  at  kunne  fornærme  nogen,  nemlig  „Pamela  eller 
den  belønnede  Dyd",  en  Dramatisering  af  Samuel  Richardsons  bekendte 
moralske  Roman.  Det  var  endda  blevet  renset  én  Gang  for  aristokratiske 
Talemaader,  og  man  gik  nu  ud  fra,  at  det  kunde  glide  ned  uden  Anstød. 
Men  henimod  Slutningen  forekom  en  Replik,  der  anbefalede  Tolerance  i 
religiøse  Spørgsmaal.  Dette  Synspunkt  mishagede  en  tilstedeværende  fana- 
tisk Borger,  som  sprang  op  og  begyndte  at  raabe  paa  Aristokratisme  og 
Kontrarevolution;  man  søgte  at  tysse  ham  ned,  men  han  forlod  rasende 
Tilskuerpladsen   med  Trusler  om  at  angive  Skuespillerne  for  Jakobinerne. 

Medens  „Pamela"  i  Ro  spilledes  til  Ende,  gjorde  den  ophidsede  Patriot 
virkelig  Alvor  af  sin  Trudsel.  Han  gik  lige  til  Jakobinerklubben,  der  kun 
altfor  villigt  hørte  paa  hans  Klager.  En  energisk  Angivelse  blev  affattet  og 
indsendt  til  Kommunens  Generalraad. 

Og  Natten  mellem  den  3.  og  4.  September  blev  hele  Théåtre-Fran^ais* 
Personale,  Skuespillere  som  Skuespillerinder,  arresterede  i  deres  Hjem  og 
sat  i  Fængsel,  hvilket  i  den  Periode,  som  bekendt,  var  saa  at  sige  ens- 
betydende med  at  have  besteget  det  første  Trin  af  Skafottet. 

Kun  to  Skuespillere  undgik  den  fælles  frygtelige  Skæbne.  Den  ene 
var  Teatrets  uhyre  populære  Førsteelsker,  Frangois  Mole,  den  franske 
Komedies  traditionelle  tresindstyveaarige  Elegant,  som  i  mangfoldige  Tider 
havde  henrykket  Pariserindernes  Hjærte.    Det  er   vistnok  aldrig  rigtig  op- 

lyst,  hvorledes  det  lykkedes  ham  at  slippe  fra  Velterdskomitéens  Klør,  med 
mindre  blot  hans  Alder  og  Popularitet  har  beskyttet  ham.  Han  maatte 
senere  redde  sig  ved  paa  et  andet  Teater  at  optræde  i  gyselige,  revolutio- 
nære Melodramer,  hvor  han  blandt  andet  fremstillede  Marat  som  Helt. 

Den  anden  var  Komikeren  Désessarts,  mest  bekendt  for  sin  enorme' 
Fedme,  om  hvilken  der  gaar  utallige  Anekdoter.  Hans  Korpus  var  saa 
vægtigt,  ar  da  han  overtog  Orgon's  Rolle  i  „TartuFe",  maatte  der  laves 
et  særligt  Bord  af  unaturlig  Højde  og  Bredde,  for  at  han  kunde  krybe 
under  det  og  skjule  sig  der.  Netop  paa  det  Tidspunkt,  da  Katastrofen  ind- 
traf, var  Désessarts  rejst  til  et  Badested  og  undgik  saaledes  Arrestationen, 
Men  da  Efterretningen  naaede  ham  om  hans  Kammeraters  Skæbne  og  den 
Dom,  der  ventede  dem  og  ham,  blev  han 
saa  rædselsslagen,  at  han  fik  et  apoplek- 
tisk Tilfælde  og  døde. 

Da  hele  den  gamle  Comédie-Fran^aise 
var  vel  Forvaret  i  det  frygtelige  Made- 
lo ne  1 1  e  s  •  Fængsel,  stod  „  Republikkens 
Teater"  alene  tilbage  paa  Valpladsen,  om 
end  ikke  som  Sejrherre,  saa  dog  uden 
Konkurrence.  Man  har  beskyldt  Talma  og 
hans  Kammerater  for  ikke  at  have  været 
helt  fremmede  for  Forfølgelsen  mod  Théåtre- 
Fran^ais  Skuespillere.  Denne  Beskyldning 
er  dog  ganske  uretfærdig,  navnlig  for  Tal- 
mas Vedkommende.  Det  er  ganske  utvivl- 
somt, at  Talma  gjorde  alt,  hvad  han  kunde 
for  at  redde  og  hjælpe  sine  gamle  Kamme- 
rater. 

Mindre  tiltalende  er  derimod  den  lidet  Komikertr  oisesum. 

værdige  Maade,  paa  hvilken  „Republikkens 

Teater"  bøjede  sin  Kunst  og  sit  Repertoire  ind  under  de  Herskendes 
Luner.  De  Stykker,  det  havde  Dristighed  nok  til  at  byde  paa,  eller  maaske 
snarere  som  det  ikke  havde  Mod  til  at  lade  være  med  at  spille,  var  lige 
saa  mange  Slag  i  Ansigtet  paa  al  god  Smag.  Men  ganske  vist,  naar  Guillo- 
tinen stod  bag  som  en  uhyggelig  Censor,  der  paa  den  radikaleste  Maade 
skar  de  samfundsf årlige  Skuespillere  bort,  saa  var  det  naturligt,  at  man 
tænkte  mere  paa  at  redde  sit  Hoved  end  paa  at  holde  sin  Smag  ren. 

Et  godt  Eksempel  paa  Arten  af  de  patriotiske  Stykker,  som  „Republik- 
kens Teater"  under  Rædselsherredømmet  maatte  leve  paa,  er  Sylvain 
Maréchal's  „Kongernes  yderste  Dom",  en  „Profeti"  i  I  Akt,  som  det 
kaldes. 

Dette  Skuespil  opførtes  Dagen  efter  Marie  Antoinettes  Henrettelse,  den 
18.  Oktober  1793;  det  vakte  umaadelig  Jubel  ved  sit  Emne,  der  er  føl- 
gende: En  gammel  Mand,  der  i  sin  Ungdom  har  været  Offer  for  en  fransk 
Konges  Tyranni,  lever  nu  forladt  paa  en  øde  0.  Han  har  i  sin  Ensomhed 

dannet  sig  til  en  fuldendt  Frihedsmand,  han  hader  Kongerne,  græder  over 
det  undertrykte  Folks  Lidelser,  og  paa  en  Klippe  har  han  indhugget  sit 
kæreste  Valgsprog:  Frihed,  Lighed! 

Da  ser  han  pludselig  en  Skare  Fremmede  stige  i  Land  paa  Øen.  Det 
er  en  Sending  Sansculotter  fra  alle  Europas  Lande.  Den  gamle  Mand  mod- 
tager dem  med  Henrykkelse  og  spørger,  hvad  der  bringer  dem  hid.  De 
meddeler  ham  da,  at  hele  Europa  er  frigjort,  Frankrig  har  givet  Stødet 
dertil,  og  nu  er  alle  Lande  Republikker.  Et  Generalkonvent  af  en  Sans- 
culotte fra  hvert  Land  har  dernæst  faaet  det  Hverv  at  bringe  alle  de  kro- 
nede Tyranner  til  en  øde  0. 

„Nu  skal  De  straks  faa  dem  alle  at  se,  undtagen  dogen,  som  Frankrig 
har  gjort  det  af  med,*"  siger  en  af  Sansculotterne,  og  derpaa  drages  alle 
Monarkerne  frem  paa  Rad  og  Sansculotten  giver  en  oplysende  Forklaring 
om  hver  enkelt,  omtrent  som  en  Foreviser  af  et  Markedsmenageri :  der  er 
Kongen  af  England,  Kongen  af  Preussen,  Kejser  Frantz,  Kongen  af  Spa- 
nien, den  tykke  Stanislaus  af  Polen,  Kejserinden  af  Rusland  med  Tilnavnet 
„Nordens  Skøge"  og  endelig  Pave  Pius  VI.  Efter  at  have  overvældet  alle 
de  arme  Statsoverhoveder  med  de  frygteligste  Skældsord,  forlader  Sanscu- 
lotterne og  den  gamle  Lighedsmand  Øen  og  overlader  Tyrannerne  til  deres 
Skæbne,  idet  de  dog  gør  dem  opmærksom  paa,  at  de  vandrer  paa  en 
Vulkan. 

En  rent  grotesk  Scene  slutter  nu  denne  „Profeti",  idet  man  ser  alle 
Kongerne  komme  op  at  slaas  om  en  Tønde  Biscuits.  Kejserinde  Kathrine, 
der  vil  have  Størsteparten,  dunker  Pave  Pius  i  Hovedet  med  sit  Scepter. 
Da  ryster  pludselig  Jorden,  Vulkanen  udspyer  sin  glødende  Lava,  og  i 
Rædsel  omkommer  alle  de  kronede  Hoveder,  mens  Tæppet  falder. 

De  gamle  Théåtre-Fran^ais-Skuespillere  var  næsten  at  misunde,  at  de 
sad  i  Fængsel  i  Stedet  for  at  være  nødt  til  at  forlyste  Hoben  med  den 
Art  Gyseligheder. 

Og  dog  var  deres  Stilling  ellers  i  ingen  Henseende  misundelsesværdig. 
Skønt  man  søgte  at  tage  Fængselslivet  med  saa  godt  Humør  som  muligt, 
var  alle  dog  paa  det  rene  med,  at  Situationen  var  særdeles  alvorlig.  Ude- 
fra gjordes  der  de  største  Anstrængelser  for  at  frelse  Skuespillerne,  men 
man  vidste,  at  det  var  yderlig  farligt  at  interessere  sig  for  Anklagede. 

Den  udmærkede  Skuespiller  Fleury,  som  var  en  af  de  stærkest  kom- 
promitterede, havde  en  Søster,  der  ogsaa  havde  været  Skuespillerinde  og 
i  Provinsen  var  optraadt  sammen  med  C  ol  lo  t  d'Herbois,  der,  som  be- 
kendt, før  han  svang  sig  op  til  at  blive  en  af  Terrorismens  mest  frygtede 
Bødler,  havde  berejst  Frankrig  og  de  tilstødende  Lande  som  en  yderlig  slet 
Skuespiller  og  dramatisk  Forfatter.  Fleurys  Søster,  Fru  Sainville,  havde 
endog  haft  Lejlighed  til  at  vise  Collot  en  betydelig  Tjeneste  ved  i  Bordeaux 
at  redde  ham  ud  af  en  særdeles  vanskelig  Situation.  Nu  tænkte  hun,  at 
der  var  Lejlighed  for  ham  til  at  gøre  Gengæld,  nu  da  han  var  det  mæg- 
tige Medlem  af  Velfærdskomiteen,  og  hun  begav  sig  til  ham  for  at  bede 
om  Naade  for  sin  Broder. 

Hun  blev  straks  modtaget,  men  paa  hendes  Bønner  svarede  den  for- 
drukne, raa  Bandit  kun  dette:  .Du  bad  for  mig  i  gamle  Dage,  men  Tiderne 
har  forandret  sig!  Nu  kommer  Du  for  at  tigge  hos  migl  —  Du  skal  dog 
ingen  Forhaabninger  gere  Dig.  Din  Broder  er  en  Aristokrat.  Han  skal 
danse  den  ligesom  de  andre. 

„Danse  den",  det  betød  i  Terrorismens  maleriske  Sprog  at  danse  paa 
Skafbttet,  al  kysse  Guillotinen. 

Han  holdt  ogsaa  Ord.  Kort  Tid  efter  fik  den  offentlige  Anklager  tilsendt 
seks  af  Hovedskuespillemes  „Dossiers"  med  det  skæbnesvangre  G.  i  Mar- 
ginen, skrevet  med  rødt  Blæk.  De  seks,  der  var  bestemte  til  at  guillotineres, 
var  Fleury  og  Dazincourt  —  en  graties  og  letlevende  Komiker,  der 
havde  været  Marie  Antoinettes  Lærer 
i  Deklamation  —  og  de  smukke, 
yndede  Skuespillerinder  Louise  og 
Emilie  Contat,  Frkn.  Raucourt  og 
Lange.  For  yderligere  at  paaskynde 
Domfældelsen  sendte  Collot  Følgende 
karakteristiske  lille  Skrivelse  sammen 
med  Anklageskrifterne: 

„Komitéen  sender  Dig,  Borger, 
„hermed  de  Aktstykker,  som  angaar 
„de  forhenværende  franske  Skue- 
„spillere.  Du  ved  saa  vel  som  alle 
.Patrioter,  i  hvor  høj  Grad  disse 
„Folk  er  kontrarevolutionære.  Du 
„har  at  stille  dem  for  Domstolen 
„den  1 3.  Messidor.  Med  Hensyn 
„til  de  andre  er  der  nogle  iblandt 
„dem,   som   kun    fortjener  Deporta- 

„tion;  i  øvrigt  maa  vi  se,   hvad  der   kan  gøres   ved  dem,  efter  at  disse 
„her  er  blevet  domfældte.  Collot  d'Herbois." 

Dagen  for  disse  seks  en  Gang  saa  yndede  Skuespillere  og  Skuespiller- 
inders Henrettelse  var  altsaa  bestemt,  og  den  13.  Messidor  strømmede  Folk 
i  endnu  større  Skarer  end  sædvanligt  for  at  se  Hovederne  falde  paa  de 
smukke  Damer  og  elegante  Herrer,  som  saa  mange  Gange  tidligere  havde 
optraadt  for  dem.  At  de  denne  Dag  maaiie  gaa  bort  med  uforrettet  Sag, 
skyldtes  en  ret  romantisk  Begivenhed. 

Under  Velfærdskomiteen  var  ansat  en  ung  Mand,  som  i  øvrigt  er  den 
danske  Læseverden  bekendt  gennem  det  smukke  Mindesmærke,  en  af  vore 
Digtere  har  sat  ham,  Charles  Hippolyte  de  Labussiére.  Denne  unge 
Mand,  der  selv  havde  spillet  Komedie,  og  som  lidenskabeligt  sværmede  for 
Teatret,  havde  sat  sig  for  at  redde  de  dødsdømte  Skuespillere,  og  da  han 
havde  Anklageakteme  i  sin  Forvaring  besluttede  han  at  tilintetgøre  dem. 
og   han   udførte   dette    paa  en   meget  sindrig   Maade.    Han  gik  i  Bad  med 

dem,  udblødte  Papirerne  saa  ethvert  Spor  af  Skrift  forsvandt,  rullede  den 
udblødte  Masse  t  smaa  Kugler  og  kastede  dem  ud  af  Vinduet. 

Da  nu  Domsdagen  kom,  var  Anklageakteme  forsvundne,  og  skønt  man 
ikke  gjorde  mange  Omstændigheder  i  de  Tider,  var  det  dog  en  nødvendig 
Formalitet  for  at  dømme  et  Menneske  fra  Livet,  at  Anklagen  imod  ham 
oPFentlig  blev  læst  op.  Charles  de  Labussiére  blev  stærkt  mistænkt,  men 
en  øvet  ,Mystifikator"  som  han  var,  lykkedes  det  ham  at  skuffe  Velfærds- 
komitéen. 

Nye  Anklageakter  imod  Skuespillerne  blev  beordret  sat  i  Arbejde,  men 
inden  de  blev  færdige,  kom  den  9.  Thermidor;  Rædselsherredømmet  var 
forbi,  og  alle  Skuespillerne  blev  sat  paa  fri  Fod. 


Deres  Liv  var  saaledes  frelst,  men  deres  Tilværelse  var  endnu  i  lang 
Tid  ussel.  De  forsøgte  at  genoprette  deres  gamle  Skueplads  i  Faubourg 
Saint  Germain  under  Navn  af  „Lighedsteatret,  Sektion  Marat',  men 
uden  Held.  Saa  spillede  de  nogen  Tid  i  den  saakaldte  „Salle  Feydeau". 
derpaa  i  .Théåire  Louvois",  men  stadig  gik  det  dem  daarligere  og  daarligere. 

Samtidig  saa  ogsaa  Republikkens  Teater,  der  havde  haft  en  saa  glimrende 
Begyndelse,  sin  Stjerne  dale  saa  betydeligt,  at  man  tilsidst  helt  maatte  lukke. 

Striden  mellem  de  to  Teatre  havde  maaske  været  nødvendig,  men  øde- 
læggende var  den  bleven  for  begge  Parter  saavel  i  kunstnerisk  som  i  finan- 
siel Henseende,  og  under  de  nuværende  Forhold  var  den  uden  Mening. 
Man  tænkte  nu  ogsaa  stærkt  paa  en  Sammenslutning,  der  vilde  være  ikke 
blot  i  Skuespillernes,  men  ogsaa  i  Publikums  Interesse. 

Imidlertid  skulde  der  en  stærkere  Haand  til,  end  selve  den  omtumlede 
Trup  besad,  for  at  tilvejebringe  den  faste  og  endelige  Ordning;  men  denne 
stærke  Haand  fandtes  hos  Talmas  gamle  Ven,  Førstekonsulen  Bonaparte. 
Ved  hans  Hjælp,  under  hans  myndige  Ledelse  forenedes  de  adsplittede 
dramatiske  Tropper  atter  den  30.  Maj  1799  i  Teatret  ved  Palais  Royal, 
hvor  deres  Efterkommere  er  endnu,  og  de  antog  atter  det  Navn,  under 
hvilket  de  vandt  Berømmelse  over  hele  Verden  „den  franske  Komedie" 
eller  „det  franske  Teater". 


Jordspørgsmaalet  —  løst  af  Henry  George. 

Af  Leo  Tolstoy*). 


Der  er  fremsat  mange  Forslag  til  en  retfærdig  Fordeling  af  Jorden.  Det 
bedste  af  dem,  det  mest  retfærdige  og  det  lettest  udførlige,  er  efter  min 
Mening  det,  som  er  fremsat  af  Henry  George.  Det  gaar  ud  paa  følgende: 

Ejendomsretten,  siger  Henry  George,  grunder  sig  ikke  paa  de  menne- 
skelige Love;  den  stammer  fra  Naturens  Love  eller  —  for  at  sige  det 
samme  med  andre  Ord  —  fra  de  guddommelige  Love.  Retten  til  Ejendom 
er  uomtvistelig  og  ubetinget,  og  enhver  Krænkelse  af  denne  Ret  —  hvad 
enten  den  forøves  af  Enkeltmand  eller  af  Samfundet  —  indeholder  en  Over- 
trædelse af  det  Bud:  Du  skal  ikke  stjæle. 

Den  Mand,  der  fanger  en  Fisk,  planter  et  Frugttræ,  opdrætter  en  Kalv. 
bygger  et  Hus,  syr  en  Klædning  eller  tegner  et  Billede,  erhverver  derved 
den  udelukkende  Ejendomsret  over  denne  Genstand  —  Retten  til  at  bort- 
skænke  den,  sælge  den,  lade  den  gaa  i  Arv.  Men  da  Jorden  ikke  er  skabt 
af  nogen  af  os,  og  da  vi  alle  befinder  os  paa  den  med  akkurat  den  samme 
Berettigelse,  er  det  klart,  at  ingen  enkelt  kan  have  nogen  udelukkende 
Ejendomsret  overjorden,  men  at  alle  Mennesker  netop  har  samme  lige  og 
uafhændelige  Rettighed  til  den. 

Den  enkeltes  Ret  til  at  udnytte  Jorden  begrænses  af  alle  de  andres  lige 
Ret  til  at  gøre  det  samme.  Naar  Samfundet  indrømmer  den  enkelte  Ret  til 
at  besidde  et  Stykke  Jord,  medfører  dette  for  ham  en  Forpligtelse  til  at 
holde  Samfundet  skadesløst  for  den  kostbare  Forret,  som  det  herved  har 
givet  ham. 

Naar  vi  lægger  Skat  paa  Bygninger,  Afgrøde,  Bohave,  Kapitaler  og  Rig- 
domme af  hvad  Art,  de  være  vil,  saa  berøver  vi  Samfundets  enkelte  Med- 
lemmer noget  af  det,  som  bør  anses  for  at  være  deres  retmæssige  Ejendom ; 
vi  krænker  Ejendomsretten  og  vi  begaar,  i  Lovens  Navn,  et  Tyveri.  Men 
naar  vi  lægger  Skat  paa  Jordbunden,  fratager  vi  den  enkelte  noget,  som 
ikke  tilhører  ham,  men  Samfundet,  og  som  derfor  aldrig  kan  blive  den 
enkeltes  Ejendom  uden  at  der  samtidig  gøres  Uret  mod  de  andre.  Vi  krænker 
altsaa  Retfærdighedens  Love  baade  naar  vi  beskatter  Arbejdet  eller  dets 
Frembringelser,  og  naar  vi  undlader  at  beskatte  det  fælles  Eje,  Jorden. 

Derfor  foreslaar  vi  at  afskaffe  alle  Skatter,  alene  med  Undtagelse  af  en 

*)  Denne   Artikel    fremkom    i   Maj  1905   samtidig  i   UEuropéen   og  i    Vetchernia'ia 
Potchta  i  Set.  Petersborg.  (Den  er  her  paa  enkelte  Steder  lidt  forkortet.) 

Skat  paa  Jordens  Værdi;  ved  Paaligningen  af  denne  tages  intet  Hensyn  til 
de  Bygninger,  der  maatte  findes  paa  Grunden,  eller  til  den  Anvendelse, 
som  gøres  af  den. 

Indførelsen  af  en  saadan  Eneste-Skat  —  fordelt  paa  Jorden  efter  den 
Værdi,  som  Naturen  eller  Samfundsforholdene  giver  de  enkelte  Jordstykker 

—  vil  da  have  følgende  Virkninger: 

1.  Den  vil  befri  os  for  hele  den  Skare  af  Skatteopkrævere,  Toldbetjente 
o.  s.  V.,  som  de  nuværende  Skatter  nødvendiggør,  og  altsaa  lade  Statskassen 
tilflyde  en  langt  større  Part  af  det,  som  Befolkningen  virkelig  betaler,  end 
Tilfældet  er  nu.  Den  vil  fjerne  Fristelsen  til  falske  Angivelser,  Fortielser 
og  Løgn;  thi  Jorden  kan  ikke  skjules,  og  dens  Værdi  er  altid  let  at  ud- 
finde. Den  Skat,  vi  foreslaar,  vil  saaledes  være  billigere  at  opkræve  og 
mindre  farlig  for  den  offentlige  Moral  end  nogen  anden  Skat. 

2.  Den  vil  i  høj  Grad  fremme  Produktionen  og  øge  Samfundets  Rig- 
dom, idet  den  fjerner  de  nuværende  Skatters  hæmmende  Tryk  paa  Arbejdet 
og  Foretagsomheden.  Den  vil  skabe  lettere  Adgang  til  Jord  for  dem,  der 
ønsker  at  arbejde.  Thi  de  Grundbesiddere,  der  ikke  selv  udnytter  deres 
Jord,  men  kun  spekulerer  i  dens  fremtidige  Værdistigning,  vil  faa 
Vanskelighed  ved  fremdeles  at  holde  fast  paa  denne  dyre  Jord.  De  nu- 
værende Skatter,  der  hviler  alt  for  tungt  paa  Arbejdet  og  alt  for  let  paa 
Jordbesiddelsen,   virker  med  til  den   uretfærdige   Fordeling   af  Rigdommen 

—  til  de  stedse  voksende  Formuer  hos  nogle  faa  og  den  stedse  tiltagende 
Forarmelse  af  de  store  Masser.  Denne  uretfærdige  Fordeling  af  Rigdommene 
frembringer  paa  den  ene  Side  en  Klasse  af  Mennesker,  der  lever  i  Ledig- 
gang og  Laster,  fordi  de  er  alt  for  rige;  og  paa  den  anden  Side  en  Klasse 
af  Mennesker,  der  lever  i  Lediggang  og  Laster,  fordi  de  er  alt  for  fattige. 
Begge  disse  Samfundsklasser  holdes  borte  fra  nyttig  Produktion;  og  ikke 
de  alene:  thi  de  mange  Snyltedyr,  som  den  uretfærdige  Formuesfordeling  frem- 
avler —  Vagabonder,  Tiggere,  Tyve  og  Bedragere  —  beslaglægger  desuden 
en  urimelig  Mængde  af  Samfundets  Penge  og  Arbejdskraft.  For  deres  Skyld 
maa  Samfundet  opretholde  Politi,  Domstole,  Fængsler  og  alle  de  andre 
Midler,  det  bruger  imod  dem  til  eget  Forsvar. 

Nu  tror  vi  dog  ingenlunde,  at  Indførelse  af  Grundværdibeskatningen  vil 
forandre  den  menneskelige  Natur  —  det  staar  overhovedet  ikke  i  menne- 
skelig Magt.  Men  de  Samfundsforhold,  den  vil  skabe,  vil  være  saadanne, 
at  de  bidrager  til  at  udvikle  de  gode  Sider  af  den  menneskelige  Natur  — 
og  ikke  netop  de  slette,  som  det  sker  nu.  Den  vil  fremkalde  forøget  Pro- 
duktion og  større  Rigdomme  og  sikre  en  retfærdig  Fordeling  deraf.  Den  vil 
fuldstændig  udrydde  al  uforskyldt  Fattigdom.  Den  vil  gøre  det  muligt  for 
Menneskene  at  være  i  det  mindste  saa  hæderlige,  retfærdige  og  hensyns- 
fulde, som  de  selv  ønsker  at  være. 

Vi  kan  ved  et  Tankeeksperiment  anskueliggøre  os  denne  Reform. 

Lad  os  tænke  os,  at  i  et  eller  andet  Distrikt  er  al  Jorden  delt  mellem 
et  Par  Godsejere  —  den  ene  er  rig  og  lever  i  Udlandet,  den  anden  har 
ingen  Formue,  bor  paa  Godset  og  bestyrer  det  selv  —  samt  et  Hundrede 
Bønder,  der  hver  kun  har  en  lille  Ejendom.  Foruden  disse  bor  i  Distriktet 
et  Par  Snese  Familier,  som  ikke  ejer  Jord:  Haandværkere,  Købmænd,  Be- 
stillingsmænd. Lad  os  antage,  at  alle  Distriktets  Indbyggere  var  komne  til 
den  Anskuelse,  at  Jorden  er  fælles  Ejendom,  og  havde  besluttet  at  disponere 
over  den  i  Overensstemmelse  hermed.  Hvorledes  skulde  de  saa  gribe 
Sagen  an? 

At  tage  al  Jorden  fra  de  hidtidige  Besiddere  og  tillade  enhver  at  benytte 
af  den,  hvad  han  ønskede,  vilde  være  umuligt.  Thi  der  vilde  al  Tid  være 
flere,  som  vilde  have  netop  det  samme  Stykke  Jord,  og  saa  var  man  inde 
paa  evindelige  Kævlerier. 

At  forene  sig  til  en  Fællesbedrift,  arbejde,  pløje  og  høste  i  Fællesskab, 
vilde  være  vanskeligt;  thi  nogle  havde  Plove,  Heste  og  Vogne,  andre 
havde  ingen  af  disse  Ting,  atter  andre  havde  hverken  Forstand  paa  at  dyrke 
Jorden  eller  Kræfter  dertil. 

At  dele  Jorden  i  lige  saa  mange  Stykker  som  der  var  Interessenter,  og 
gøre  dem  alle  lige  gode,  vilde  være  meget  vanskeligt.  Det  blev  da  nød- 
vendigt at  dele  Jorden  i  smaa  Stykker  efter  dens  forskellige  Godhed,  og 
lade  hver  enkelt  faa  en  Stump  af  den  gode,  af  den  mindre  gode  og  af 
den  daarlige  Jord,  af  Pløjeland,  af  Eng,  af  Skov.  Der  vilde  blive  alt  for 
mange  Smaastumper.  Desuden  er  en  saadan  Deling  farlig,  fordi  de  fattige 
eller  dovne  vilde  fristes  til  at  leje  deres  Jord  ud  til  de  rige,  og  saaledes 
vilde  de  store  Grundbesiddere  snart  opstaa  paany. 

Indbyggerne  i  Distriktet  bestemmer  sig  da  for  den  Fremgangsmaade  at 
lade  enhver  beholde  den  Jord,  han  har,  imod  at  indbetale  en  Afgift  deraf 
til  den  fælles  Kasse.  Denne  Afgift  skal  være  af  en  saadan  Størrelse,  at  den 
netop  svarer  til  den  Fordel,  som  Jorden  —  takseret  efter  dens  Godhed  og 
Beliggenhed,  men  uden  Hensyn  til  det  Arbejde,  der  er  nedlagt  i  den  — 
vil  yde  sin  Ejermand.  De  saaledes  indbetalte  Penge  skal  deles  ligelig  mellem 
alle  Interessenterne. 

Da  det  lille  Samfund  imidlertid  stadig  har  Udgifter  til  de  fælles  Anlig- 
gender: Skolen,  Brandsprøjten,  Vejforbedring  o.  s.  v.,  viser  det  sig  upraktisk 
at  uddele  disse  kontante  Penge  for  saa  straks  efter  at  indkræve  dem  paany 
i  Form  af  Skatter.  Det  vedtages  derfor,  at  disse  offentlige  Udgifter  skal  af- 
holdes direkte  af  Grundbesiddernes  Afgift. 

De,  som  ingen  Jord  har,  betaler  altsaa  ingen  Afgift,  og  faar  nu  ej  heller 
noget  udbetalt  Deres  Andel  i  den  fælles  Jord  viser  sig  deri,  at  de  gratis 
nyder  godt  af  de  Foranstaltninger,  som  Grundafgiften  sætter  det  offentlige 
i  Stand  til  al  lade  udføre. 

Denne  Ordning  faar  til  Følge,  at  den  ene  af  Godsejerne  —  han,  der 
lever  i  Udlandet  og  kun  har  ringe  Indtægt  af  sit  Gods  —  finder,  det  ikke 
længer  kan  betale  sig  for  ham  at  beholde  Godset  med  de  nye  Skatter  paa, 
og  han  skiller  sig  af  med  det.  Den  anden  Godsejer,  der  er  en  dygtig  Land- 
mand, giver  kun  Slip  paa  en  Del  af  sin  Jord,  men  beholder  saa  meget  af 
den,  som  han  kan  bringe  til  at  give  mere  i  Indtægt  end  hvad  han  selv 
maa  betale  i  Afgift. 

De  Bønder,  som  har  for  lidt  Jord,  og  enkelte  af  dem,  der  hidtil  slet 
ingen  Jord  har  haft,  overtager  de  Jordstykker,  som  Godsejerne  har  opgivet. 
Under  denne  Ordning  kommer  al  Jorden  snart  over  paa  de  rette  Hænder 
—  til  dem,  der  holder  af  at  arbejde  med  den  og  som  forstaar  at  faa  mest 
ud  af  den.  De  offentlige  Indretninger  forbedres,  thi  der  kommer  nu  flere 
Penge  i  Kassen  end  før.  Og  denne  store  Forskydning  i  Ejendomsforholdene 
er  foregaaet  uden  Processer,  Larm  og  Kamp  —  simpelthen  ved,  at  de,  der 
ikke  forstod  at  dyrke  Jorden  med  Udbytte,  frivillig  har  givet  Slip  paa  den. 

Saaledes  kan  Henry  Georges  Forslag  bringes  til  Udførelse,  i  en  enkelt 
Stat  eller  over  hele  Jorden.  Det  er  retfærdigt,  det  vil  have  gode  Følger, 
og  det  lader  sig  med  Lethed  indføre  overalt. 

(Oversat  af  Chr.  Villads  Christensen). 


Human  Tro. 

Af  K.  A.  Petersen,  Nexø. 


Det  skal  ikke  være  Opgaven  i  efterfølgende  Linier  at  paavise  den  Be- 
tydning, Troen  i  Almindelighed  har  som  Livsværdi.  Kun  for  at  forebygge 
Misforstaaelse  forudskikker  jeg  den  Bemærkning,  at  jeg  ved  Tro  ikke  her 
tænker  paa  Tilslutning  til  visse  Dogmer  eller  Paastande,  men  paa  det,  en 
bibelsk  Forfatter  muligvis  har  tænkt  paa,  naar  han  taler  om  „en  Bestan- 
dighed i  det,  som  haabes"  —  den  anelsesfulde  Hengivelse  til  et  ideelt 
Haab,  som  skaber  en  glædeblandet  Spændkraft  i  Sindet. 

Pastor  Morten  Pontoppidan  har  nylig  under  Titlen  „Breve  om  Kristus" 
udgivet  en  lille  Bog,  hvori  han  ligesom  sammentrænger  sit  Syn  paa  Jesus 
i  den  Sætning:  Han  troede  paa  Menneskene  —  trods  alt;  troede  ikke  blot, 
at  Menneskeslægten  nu  og  da  skulde  kunne  frembringe  „et  og  andet  ædelt 
Undtagelsesmenneske*',  men  troede  ogsaa  paa  —  „Rakket",  som  selvgode 
Menneskeforagtere  stundom  vil  udtrykke  sig. 

Det  kan  vist  indrømmes,  at  Pastor  Pontoppidan  her  har  fundet  et  sjælden 
ypperligt  Udtryk  for  det  centrale  i  Mennesket  Jesus.  Hemmeligheden  ved 
den  Tiltrækning,  Jesusskikkelsen  gennem  Tiderne  har  øvet  paa  saa  mange, 
baade  kirkeligt  troende  og  ikke-troende,  maa  sikkert  nok  søges  i  den 
varme  Strøm  af  Tro  paa  Menneskene  („Rakket"  iberegnet),  som  slaar  os  i 
Møde  fra  denne  Skikkelse. 

Det  er  velgørende,  men  ogsaa  overraskende,  at  høre  en  Præst  forkynde 
denne  Tro,  som  ellers  saa  sjælden,  om  nogensinde,  forkyndes  fra  Kirkens 
Prædikestole.  Denne  Tro  har  intet  med  Dogmer  og  Teologi  at  gøre.  Vel 
staar  Pastor  Pontoppidan  paa  kirkelig-kristelig  Grund,  men  det  falder  let  i 
Øjnene,  at  den  Tro,  han  her  med  saa  stor  Varme  træder  i  Skranken  for, 
ikke  egentlig  er  en  religiøs  Tro,  men  en  Tro,  som  kan  fremstaa  lige  saa 
vel  paa  rent  human,  som  paa  religiøs  Grund. 

Fra  kirkelig  Side  vil  man  rimeligvis  sige,  at  noget  saa  urimeligt,  som 
Tro  paa  Menneskene  („Rakket"  stadig  medregnet),  umulig  kan  opret- 
holdes, uden  at  Kraften  dertil  hentes  fra  Troen  paa  en  personlig  aandelig 
Magt,  som  staar  over  Menneskelivet.  Men  dette  er  en  Paastand,  som  Er- 
faringen i  høj  Grad  modsiger.  Bedømmer  man  Troen  efter  de  Gerninger, 
den  afføder  —  og  det  er  jo  en  gammel  god  Metode  —  vil  man  snart  finde, 
at  saadanne  „Gerninger",  som  nødvendigvis  maa  udspringe  af  Tro  paa 
Menneskene,  ikke  særlig  øves  af  Kirkens  Folk,  men  af  dem,  der  staar  paa 
humant  Grundlag.  Det  skal  indrømmes,  at  Kirkens  Gerninger  ikke  sjælden 
er  prægede  af  en  stor  og  offervillig  Medlidenhed  (der  desværre  ogsaa 
ret  ofte  smager  temmelig  stærkt  af  en  Bihensigt).  Men  vil  man  se  Hand- 
linger, som  er  udsprungne  af  Tro  paa,  at  selv  „Rakket"  er  af  samme 
Grundstof,  som  skikkelige  Folk,  og  rummer  Muligheder,  som  blot  venter 
paa  den  rette  Pleje,  for  at  udfolde  sig  til  noget  fornøjeligt  —  ja,  vil  man 
finde  den  Tro,  som  endog  vover  at  give  „Rakket"  lige  Ret  og  lige  Vilkaar 
med  de  „ædle  Undtagelsesmennesker",  saa  skal  man  ikke  søge  til  Kirkens 
Folk,  men  til  den  humane  Idées  Tilhængere. 

Naar  Eksempler  skal  nævnes,  ligger  det  nær  at  pege  paa  Tidens  store 
Folkebevægelse,  den  demokratiske.  Den  har  hos  det  langt  overvejende  Flertal 
af  Kirkens  Mænd  altid  haft  afgjorte  Modstandere;  og  Modstanden  har  været 
des  hæftigere,  jo  mere  Bevægelsen  har  nærmet  sig  Folkehavets  Bund.  Og 

dog  er  ingen  Bevægelse  saa  dybt  præget  af  Tro  paa  Mennesket,  som 
den  demokratiske.  Hvor  den  demokratiske  Anskuelse  er  afklaret  og  sig  selv 
bevidst,  maa  den  bygge  paa  denne  Tro.  Kan  denne  Tro  ikke  fastholdes,  er 
den  demokratiske  Idé  i  sin  Grund  forfejlet;  saa  maa  dens  Spids  skæres  af, 
den  maa  afstumpes.  Det  er  det,  de  bedsteborgerlige  Partier  gør,  naar  de 
afskærer  „den  radikale  Hale**.  Halvdemokratiets  Tro  omfatter  kun  den  „kom- 
pakte Majoritet"  af  Folk  som  de  er  flest;  det  radikale  Demokrati  troer  ogsaa 
paa  „Rakket". 

Det  er  sagt,  at  Socialismen  er  blevet  Massernes  Religion  i  vore  Dage. 
Der  er  noget  i  det,  men  Udtrykket  er  ikke  nøjagtigt.  Socialisme  eller  ikke 
Socialisme  er  et  Spørgsmaal  om  Samfundets  hensigtsmæssige  Indretning, 
særlig  med  Hensyn  til  Frembringelsen  af  materielle  Livsgoder  og  deres 
Fordeling.  Altsaa  overvejende  et  Forstandsspørgsmaal.  Men  Socialismen  saa- 
ledes  som  den  møder  Masserne,  er  uløseligt  knyttet  til  den  demokratiske 
Idé,  Troen  paa  Mennesket.  Det  er  denne  Tro,  Masserne  har  mødt  i  Socia- 
lismen, eller  rettere  Social-Demokratiet.  Ingen  anden  Bevægelse  har  saa 
ubetinget,  uden  Forbehold,  givet  sig  hen  i  Troen  paa  de  underste  Befolk- 
ningslag. Derfor  har  den  vundet  Massernes  Hjærter.  Tro  avler  Tro.  Den 
der  føler  sig  tilsidesat  og  underkuet  og  afmægtig,  trænger  allerførst  til  at 
faa  genrejst  Troen  paa  sig  selv  og  dem,  der  staar  Side  om  Side  med  ham. 
Troen  paa  sig  selv  er,  som  bekendt,  den  eneste,  der  kan  flytte  Bjærge. 
Social-Demokratiet  har  indpodet,  fremelsket,  indbanket  denne  Tro  i  Massernes 
Hjærter.  Maalt  med  en  ikke  alt  for  kort  Maalestok  er  større  folkelig  Ger- 
ning neppe  gjort  i  vor  Tid.  En  saadan  Gerning  gøres  ikke  uden  Tro  paa 
Menneskene. 

Og  fordi  Kirken  har  fornægtet  eller  forfusket  denne  Tro  —  Jesus  stærke 
og  bævende  Tro  —  har  Masserne  vendt  sig  fra  Kirken.  Men  ikke  fra 
Mennesket  Jesus.  Han  staar  fremdeles  som  den  store,  for  mange  sikkert 
som  den  største  Mennesketroens  Helt. 

Men  vor  Tid  er  begyndt  at  blive  realistisk  —  heldigvis.  Endnu  er 
det  kun  en  ringe  Begyndelse,  men  Trangen  til  at  fordybe  sig  i  den  nær- 
værende Virkelighed  synes  dog  at  være  i  Vækst.  Man  bliver  sig  bevidst, 
at  det  er  Jorden,  vi  lever  paa,  og  at  den  Stump  Tid,  der  for  den  Enkelte 
er  den  virkeligste  af  al  Tid,  naar  akkurat  fra  Vuggen  til  Graven.  Det  er 
denne  Arbejdsdag,  det  gælder  om  at  benytte  vel.  Saa  giver  nok  Resten  sig 
af  sig  selv.  Dette  realistiske  Drag  i  Tiden  paavirker,  den  Stemning,  man 
kalder  Tro.  Man  knytter  hellere  sin  Tro  til  det  levende  Liv,  som  leves  nu, 
end  til  Liv,  som  er  levet  i  Fortiden.  Man  finder  mere  virkeligt  Livsindhold 
i  en  skrøbelig  Tro  til  det  „Rak",  som  lever  i  Dag,  end  i  Henrykkelsens 
Beskuelse  af  de  historiske  Storskikkelser,  som  straaler  i  Fjernhedens  usikre 
Lys.  Man  kan  ikke  nøjes  med  det  fjærne,  forbigangne;  man  kræver  at 
knytte  sin  Tro,  sit  „haltende  Haab",  til  det  nærværende,  nutidsvirkelige  Liv. 

Dette  kalder  jeg  human  Tro  —  Troen  paa  Mennesket,  paa  Menneske- 
slægten, paa  dens  Evne  til  at  bygge  sig  et  Lykkens  og  Fredens,  et  Frihedens 
og  Lighedens  og  Broderskabets  Rige  paa  Jorden. 

Den  humane  Tro  er  den  tankerette  Forudsætning  for  alle  humane  Be- 
stræbelser; kun  ved  den  faar  de  Mening  og  Maal;  uden  den  bliver  det 
hele  paa  bedste  Beskub. 

Den  humane  Tro  udelukker  ikke  den  religiøse,  men  er  heller  ikke  be- 
tinget af  den.  Det  er  en  Misforstaaelse,  naar  det  fra  kirkelig  Side  siges,  at 
den  religiøse  Tro,  og  da  særligt  den  kristelige,  gør  Menneskene  lykkeligere 
end   nogen   anden  Tro.  Det  gælder  maaske   nogle  Mennesker,  men   ikke 


422  Breve  fra  en  Kineser 

alle.  Men  hvis  nogen  vil  mene,  at  den  humane  Tro  er  nemmere,  bekvem- 
mere og  mageligere  at  leve  paa,  end  den  religiøse,  saa  er  ogsaa  det  en 
Fejltagelse.  Er  den  humane  Tro  en  .alvorlig  Sag  for  sine  Dyrkere,  vil  den 
ofte  blive  sat  paa  de  haardeste  Prøver. 


Breve  fra  en  Kineser*). 

Skrevne  i  Aaret  1900,  under  og  umiddelbart  efter  Bokseropstanden. 

Oversat  lira  Engelsk. 


I. 

De  seneste  Begivenheder  i  Kina  har  med  et  paany  henledet  Opmærk- 
somheden paa  Grundmodsætningen  mellem  Vestens  og  Østens  Civilisation 
og  den  gensidige  Uvidenhed  og  Ringeagt,  der  hovedsagelig  er  Skyld  i  den 
nuværende  Situation. 

Overfor  den  Tragedie,  der  udspilles,  har  jeg  længe  forholdt  mig  rolig. 
Men  en  stigende  Følelse  af  Harme,  og  et,  maaske  forfængeligt  Haab  om, 
at  jeg  eventuelt  kunde  bidrage  mit  til  at  fjerne  visse  Misforstaaelser,  har 
drevet  mig  til  omsider  at  tage  Bladet  fra  Munden  og  forelægge  Offentlig- 
heden —  særlig  i  England  —  nogle  Betragtninger,  som  længe  have  presset 
paa  for  at  komme  til  Orde.  Jeg  har  ikke  i  Sinde  at  tale  om  den  nu- 
værende Krise.  Det  er  snarere  mit  Maal  at  frenfikalde  en  mere  retfærdig 
Værdsætning  af  mine  Landsmænd  og  deres  Politik,  ved  —  saavidt  muligt 
at  forklare,  hvorledes  vi  betragte  Vestens  Civilisation,  og  angive  Grundene 
til  at  vi  ønske  at  udelukke  dens  Indflydelse.  Til  denne  Opgave  anser  jeg 
mig  selv  for  ikke  helt  uskikket.  Mange  Aars  Ophold  i  England  giver  mig 
en  vis  Ret  til  at  tale  med  om  Eders  Institutioner,  medens  Fraværelsen  fra 
mit  eget  Land  ikke  har  berøvet  mig  Evnen  til  at  have  en  Mening  om  vore 
egne.  En  Kineser  vedbliver  bestandig  at  være  Kineser,  og  hvormeget  jeg 
end  beundrer  adskilligt  i  Vestens  Civilisation,  saa  har  jeg  endnu  aldrig 
fundet  noget,  der  kunde  faa  mig  til  at  fortryde,  at  jeg  er  født  i  Østasien. 
For  Englændere  i  Særdeleshed  maa  selvfølgelig  dette  synes  en  mærkelig 
Tilstaaelse.  I  ere  jo  vante  til  at  betragte  os  som  Barbarer,  og  ikke  uden 
Grund,  thi  det  er  jo  kun  i  de  Tilfælde,  hvor  vi  myrde  Eders  Landsmænd, 
at  Eders  Opmærksomhed  ret  for  Alvor  rettes  mod  os. 

Fra  saadanne  vulkanske  Udbrud  ere  I  da  tilbøjelige  til  at  fælde  den 
overilede  Dom,  at  vi  ere  en  Nation  af  koldblodige  Bødler,  en  Dom,  som 
er  ligesaa  uberettiget,  som  om  vi  af  Eders  Troppers  nuværende  Op- 
træden i  Kina  vilde  slutte   os  til  Vestens  Civilisation  i  Almindelighed.  — 

*)  Vi  offentliggør  i  dene  og  de  følgende  Hæfter  en  Samling  af  Kineserbreve,  der 
kaster  et  skarpt  Syn  over  Forskellen  mellem  Kinas  rolige  stillestaaende  Civilisation 
og  Europas  rastløse  Kulturliv. 

Vi  bør  ikke  dømmes  efter  vore  Pøpelhobes  Udskejelser,  heller  ikke,  vil 
jeg  tilføje,  efter  vor  Regerings  Handlinger,  thi  Regeringen  i  Kina  repræsen- 
terer ikke  Nationen.  Men  selv  disse  Udskejelser  (hvor  stærkt  de  end  dadles 
af  alle  dannede  Kinesere)  fortjener,  drister  jeg  mig  til  at  mene,  alvorligere 
Overvejelse,  og  en  mindre  hensynsløs  Fordømmelse  fra  Europæernes  Side, 
end  Tilfældet  har  været  —  thi  de  ere  Udslag  af  en  Følelse,  som  er,  og 
altid  maa  blive,  den  vægtigste  Faktor  i  vort  Samkvem  med  Vesten  —  vor 
uovervindelige  Mistro  og  Antipathi  mod  Eders  Civilisation. 

Det  er  ganske  naturligt,  at  I  forklarer  denne  Følelse  som  udsprunget 
af  Fordom  og  Uvidenhed.  I  Virkeligheden  tror  jeg  den  er  bygget  paa  sund 
Fornuft,  og  for  denne  Opfattelse  udbeder  jeg  mig  Læserens  alvorlige  og 
taalmodige  Opmærksomhed. 

Vor  Civilisation  er  den  ældste  i  Verden.  Deraf  følger  ganske  vist  ikke, 
at  den  er  den  bedste;  men  jeg  indrømmer  derfor  heller  ikke,  at  den  er 
den  værste ;  tværtimod,  dens  Alder  er  i  alle  Tilfælde  et  Bevis  for,  at  vore 
Institutioner  har  sikret  os  en  Stabilitet,  som  vi  desværre  forgæves  har  søgt 
et  Sidestykke  til  hos  de  europæiske  Nationer.  —  Men  ikke  alene  er  vor 
Civilisation  grundfæstet,  den  er  efter  vor  Mening  tillige  Udtryk  for  en 
moralsk  Orden,  medens  vi  i  Eders  kun  finde  et  økonomisk  Kaos.  — 
Hvorvidt  Eders  Religion  er  bedre  end  vor,  vil  jeg  foreløbig  ikke  diskutere, 
sikkert  er  det  i  alle  Tilfælde,  at  den  har  mindre  Indflydelse  paa  Eders 
Samfundsliv.  I  bekende  Eder  til  Kristendommen,  men  Eders  Civilisation 
har  aldrig  været  kristelig,  hvorimod  vor  er  confusisk  helt  igennem.  Og  at 
sige,  at  den  er  confusisk,  er  ensbetydende  med,  at  den  er  moralsk;  eller 
i  det  mindste,  at  moralske  Tilstande  er,  hvad  den  først  og  fremmest  til- 
sigter. Hos  Eder  kommer  derimod  de  økonomiske  Forhold  i  første  Række, 
og  i  det  Samfund,  der  er  bygget  paa  økonomiske  Hensyn,  søge  I  bagefter 
at  indpode  saamegen  Moral,  som  de  økonomiske  Interesser  tillade.  —  Lad 
mig  belyse  dette  ved  en  Sammenligning  mellem  Eders  og  vor  Opfattelse 
af  Familieforholdet.  For  Eder  er  Familien  —  saavidt  vi  Fremmede  kan 
skønne  —  udelukkende  til  for  at  opdrage  og  ernære  Børnene,  til  de  har 
opnaaet  den  Alder,  hvori  de  kan  ernære  sig  selv.  Saa  tidlig  som  muligt 
sende  I  Eders  Drenge  bort  fra  Hjemmet  til  Kostskoler,  hvor  de  meget 
snart  lærer  at  frigøre  sig  for  Hjemmets  Indflydelse.  Efter  nogle  Aars  Op- 
hold sender  I  dem  saa  ud  i  Verden,  for  at  de,  som  I  kalder  det,  „kan 
gøre  deres  Lykke",  og  fra  det  Øjeblik,  hvor  de  ophører  at  være  afhængige 
af  deres  Forældre,  ophører  de  ogsaa  meget  ofte  at  anerkende  enhver  For- 
pligtelse overfor  dem.  De  kan  nu  gøre  og  lade  ganske  som  de  selv  finder 
passende,  gaa  og  komme  naar  de  lyster,  raade  over  deres  Indtægt  efter 
eget  Behag,  og  det  kommer  an  paa  dem  selv,  om  de  ville  vedligeholde 
Slægtskabsbaandet  —  de  ere  færdige  med  Hjemmet.  —  Hos  Eder  betyder 
Individet  Enheden,  og  alle  Enheder  ere  frie,  ingen  er  bundet,  men  heller 
ingen  er  rodfæstet.  Eders  Samfund  er,  for  at  bruge  Eders  eget  Udtryk 
„fremadskridende".  I  ere  altid  i  Udvikling.  Enhver  føler  det  som  sin 
Pligt  (og  i  mange  Tilfælde   er  det   en  Nødvendighed)   at  bryde  sig  en  ny 


424  Breve  fra  en  Kineser 

Vej.  Hos  Eder  betragtes  det  som  en  Skændsel  at  holde  sig  til  den  Stand, 
hvori  man  er  født,  og  for  at  en  Mand  kan  kaldes  en  Mand,  maa  han  nød- 
vendigvis prøve  sig  frem  i  Livet,  konkurrere,  kæmpe  og  sejre.  Denne 
Ejendommelighed  ved  Eders  Samfund  er  uden  Tvivl  Grunden  til  dets 
enorme  Aktivitet  og  det  høje  Trin,  det  indtager  paa  alle  materielle  Om- 
raader.  Men  heri  ligger  ogsaa  Grunden  til  det,  der  mest  slaar  en  Kineser 
med  Forundring  —  dets  Uro,  dets  Forstyrrelse,  dets  Mangel  paa  Moral. 
Hos  Eder  er  Ingen  tilfreds,  Ingen  har  Tid  til  at  leve  Livet,  saa  travlt  har 
I  alle  med  at  forøge  Midlerne  til  Livets  Ophold.  Bankbogen  er  —  for  at 
bruge  et  Udtryk  af  en  af  Eders  egne  Forfattere  —  den  eneste  Maalestok, 
I  anerkender  hos  Menneskene.  For  en  Kineser  er  alle  disse  Træk  Tegn 
paa  et  barbarisk  Samfund.  Vi  maaler  ikke  en  Civilisations  Værd  efter  den 
større  eller  mindre  Ophobning  af  Livets  Goder,  men  derimod  efter  Værdien 
og  Karakteren  af  det  Liv,  der  leves.  Hvor  der  ikke  eksisterer  grund- 
fæstede og  humane  Forhold,  ingen  Ærbødighed  for  Fortiden,  ikke  engang 
Agtelse  for  Nutiden,  men  kun  en  begærlig  Higen  efter  Fremtiden,  der 
anerkender  vi  intet  virkeligt  Samfund,  og  vi  vilde  ikke,  selv  om  vi  kunde, 
rivalisere  med  Eder  —  hverken  med  Hensyn  til  Eders  Velstand,  Eders 
Videnskab  eller  Eders  Kunst,  —  hvis  Betingelsen  var,  at  vi  skulde  efter- 
ligne Eders  Institutioner.  I  alle  disse  Forhold  er  vor  Fremgangsmaade  fuld- 
stændig modsat  Eders.  Vi  ser  først  paa  Samfundet  og  derefter  paa  Individet. 
Hos  os  er  det  Regel,  at  en  Mand  fødes  ind  i  ganske  de  samme  Forhold, 
som  han  er  bestemt  til  at  leve  under  hele  sit  Liv  igennem.  Som  han  be- 
gynder, saaledes  ender  han,  som  et  Led  af  sin  Familie,  og  dette  er  be- 
stemmende for  hele  hans  Livs  Theori  og  Praksis.  Han  opdrages  til  at  til- 
bede sine  afdøde  Slægtninge,  til  at  ære  og  adlyde  sine  Forældre,  til  i  en 
tidlig  Alder  at  forberede  sig  til  en  Husbonds  og  Faders  Pligter;  Ægteskabet 
opløser  ikke  Familien,  Manden  forbliver  i  Hjemmet,  og  Hustruen  optages 
som  Medlem  af  hans  Familie.  Og  denne  Familie  er  den  sociale  Enhed; 
den  har  sit  fælles  Grundstykke,  sit  fælles  Husalter  og  fælles  Ceremonier, 
sin  egen  Domstol,  hvor  Tvistigheder  mellem  Familiens  Medlemmer  ind- 
byrdes afgøres.  —  I  Kina  staar  ingen  Mand  ene  uden  ved  egen  Skyld. 
Og  er  det  end  ikke  saa  let  for  ham  at  blive  rig  som  hos  Eder,  saa  sulter 
han  heller  ikke  saa  let;  om  han  end  ikke  har  Drivfjederen  til  at  arbejde 
sig  i  Vejret,  saa  har  han  heller  ikke  Fristelsen  til  at  bedrage  og  under- 
trykke sine  Medmennesker.  Lige  fri  for  Ærgærrighedens  Kvaler  og  Frygten 
for  at  lide  Nød,  har  han  Tid  til  at  leve  Livet.  Han  har  baade  Lejlighed 
og  Instinkt  til  at  nyde  Naturens  Gaver,  til  at  lægge  Vind  paa  en  høflig 
Optræden  og  til  at  dyrke  en  human  og  uegennyttig  Omgang  med  sine 
Fæller.  Resultatet  er  en  Type,  som  vi  kun  kunne  betragte  som  staaende 
over  den  store  Masse  af  Eders  egne  Medborgere  i  Evropa,  baade  i  moralsk 
og  æstetisk  Henseende.  Og  paa  samme  Tid,  som  vi  anerkende  Storheden 
af  Eders  praktiske  og  videnskabelige  Resultater,  finde  vi  det  dog  umuligt 
uforbeholdent  at  beundre  en  Civilisation,  som  har  frembragt  Sæder  saa  raa, 
en  Moral   saa  lav  og  saa  uskønne  Foreteelser,  som  dem  vi  stadig  møde  i 

Eders  Storbyer.  Mens  vi  indrømme,  at  vi  ikke  er,  hvad  I  kalde  en  fremad- 
skridende Nation,  er  vi  ogsaa  paa  det  rene  med,  at  Fremskridt  kan  købes 
for  dyrt.  Vi  foretrækker  vor  egen  Moral  fremfor  Eders  materielle  Fordele, 
og  vi  ere  bestemte  paa  at  hoide  fast  ved  vore  Institutioner,  om  hvilke  vi 
tro,  at  de  sikre  os  den  første,  selv  med  Fare  for  at  udelukke  os  fra  de 
sidste.  — 

II. 
I  mit  forrige  Brev  har  jeg  søgt  at  give  et  ganske  almindeligt  Overblik 
over  de  væsentligste  Uoverensstemmelser  mellem  vor  og  Eders  Civilisation. 

—  Disse  Uoverensstemmelser  have  ganske  naturligt  ført  til  Sammenstød, 
og  de  sidste  Aars  Tildragelser  kunde  synes  at  bestyrke  Troen  paa,  at  det 
var  os,  der  gav  Anledning  til  de  opstaaede  Uroligheder.  Men  intet  er  i  Virke- 
ligheden fjernere  fra  Sandheden.  Hvis  I  havde  ladet  os  være  i  Fred,  vilde 
vi  aldrig  have  søgt  Samkvem  med  Eder.  Vi  havde  ingen  Grund  til  at  gøre 
det,  thi  vi  ønskede  hverken  at  indlade  os  pa^  Handelsforbindelse  med  Eder 
eller  at  omvende  Eder.  Vi  har  ganske  vist  den  Tro,  at  vor  Religion  er 
fornuftigere  end  Eders,  at  vort  moralske  Standpunkt  er  højere,  og  at  vore 
Institutioner  ere  noblere,  men  vi  indser  ogsaa,  at  hvad  der  passer  for  os, 
muligvis  ikke  egner  sig  for  andre,  og  vi  indbilder  os  ikke,  at  vi  har  den 
Mission  at  dømme  og  civilisere  den  øvrige  Verden,  endnu  mindre  at  udføre 
denne  Mission  ved  Hjælp  af  Ild  og  Sværd;  vi  ere  tilfredse,  naar  vi  kun 
kan  løse  vore  egne  Opgaver  tilfredsstillende  uden  at  bebyrde  os  med  andre 
Nationers  Affærer.  Og  ligesom  vi  ikke  drives  til  at  blande  os  i  Eders  For- 
hold af  Trang  til  at  omvende  Eder,  saaledes  har  vi  heller  ingen  Trang  til 
at  drive  Handel  med  Eder;  økonomisk  saavel  som  politisk  ere  vi  os  selv 
nok.  Hvad  vi  bruger,  producerer  vi  selv,  og  hvad  vi  producerer,  bruger 
vi.  Vi  behøver  ikke,  og  vi  have  aldrig  søgt  andre  Landes  Frembringelser, 
vi  betragter  det  ikke  alene  som  uretfærdigt,  men  ogsaa  som  uklogt,  at  er- 
klære Krig  mod  Fremmede,  for  derigennem  at  tvinge  dem  til  at  aabne 
Handelsforbindelser.  —  Hos  os  gaar  vi  ud  fra,  at  for  at  et  Samfund  skal 
være  politisk  stabilt,  maa  det  være  økonomisk  uafhængigt,  og  vi  betragter 
en  udstrakt  Fremmedhandel  som  en  uundgaaelig  Kilde  til  social  Demorali- 
sation. I  disse,  saavel  som  alle  andre  Punkter,  ere  Eders  Principper  stik 
modsat  vore.  I  tro  ikke  blot,  at  Eders  Religion  er  den  eneste  salig- 
gørende,  men   at   det   er  Eders  Pligt  at  paatvinge  alle  andre  Nationer  den 

—  om  fornødent,  med  Kniven  paa  Struben.  Og  denne  Grund  til  Overgreb 
forstærkes  ved  en  anden  endnu  stærkere:  Eders  Samfund  er  i  økonomisk 
Henseende  i  en  saadan  Forfatning,  at  det  stadigt  befinder  sig  paa  Randen 
af  Hungersnød.  I  kan  ikke  producere,  hvad  I  behøve,  ikke  heller  selv 
bruge,  alt  hvad  det  er  nødvendigt  for  Eder  at  producere.  Det  er  et  Livs- 
spørgsmaal  for  Eder  at  finde  Markeder,  hvor  I  kan  afsætte  Eders  Varer, 
og  hvorfra  I  kan  faa  Eders  Fødemidler  og  Eders  Raamateriale.  Et  saadant 
Marked  er  Kina,  eller  kunde  blive  det,  og  Aabningen  af  dette  Marked  er 
i  Virkeligheden  den  kun  slet  skjulte  Drivfjeder  for  hele  Eders  Færd  over- 

for  os  i  de  senere  Aar.  —  Om  det  berettigede  og  moralske  i  en  saadan 
Politik,  vil  jeg  ikke  disputere.  Det  er  i  Virkeligheden  Udslag  af  en  ren 
materiel  Nødvendighed,  og  paa  det  Grundlag  er  en  Diskussion  ørkesløs. 
Jeg  vil  derfor  indskrænke  mig  til  et  Forsøg  paa  at  fremstille  vort  Syn  paa 
Situationen,  og  udvikle  hvilke  Grunde  vi  har  til  at  modarbejde  Eders 
Overgreb.  For  en  almindelig  brittisk  Handelsmand  maa  det  uden  Tvivl 
synes  paafaldende,  at  vi  kan  have  noget  imod,  hvad  han  kalder  Udnyttelsen 
af  vore  nationale  Hjælpekilder.  Han  betragter,  som  han  er  vant  til,  alt  under 
Synspunktet  Vinding  og  Tab,  og  derfor  slutter  han,  at  hvis  det  kan  paavises, 
at  en  bestemt  Fremgangsmaade  fører  til  forøget  Velstand,  saa  følger  deraf,  at 
den  nævnte  Fremgangsmaade  er  den,  der  bør  følges.  —  Kinas  Aabning 
for  hans  Kapital  og  hans  Handel,  tror  han,  vil  give  dette  Resultat,  og  han 
slutter  deraf,  at  det  snarere  er  i  vor  Interesse  med  aabne  Arme  at  mod- 
tage hans  Foretagsomhed  end  at  modarbejde  den.  Fra  hans  Synspunkt  er 
det  naturligt  nok,  men  hans  Synspunkt  er  blot  ikke  vort.  Hos  os  er  det 
Skik,  før  vi  foretage  noget  alvorligt  politisk  Skridt,  først  at  overveje  den 
Indflydelse,  det  vil  faa,  ikke  alene  paa  Hovedsummen  af  vor  nationale 
Formue,  men  (hvad  der  er  af  langt  større  Vigtighed)  paa  vort  nationale 
Velfærd.  I  tænke,  som  altid,  paa  Midlerne  til  at  opretholde  Livet,  vi  der- 
imod paa  Værdien  af  det  Liv,  der  leves.  Og  naar  I  saa  indstændigt  an- 
befaler os  at  omforme  hele  vort  Samfund,  at  forvandle  os  fra  en  Nation  af 
Agerdyrkere  til  en  Nation  af  Købmænd  og  Industridrivende,  at  ofre  vor 
politiske  og  økonomiske  Uafhængighed  for  en  indbildt  Velstand  og  til  at 
revolutionere,  ikke  blot  hele  vor  Industri  men  vore  Sæder,  vor  Moral  og 
vore  Institutioner  —  saa  maa  I  undskylde  os,  om  vi  først  kritisk  under- 
søge, hvad  Følgerne  have  været  for  Eder  selv  af  de  Tilstande,  som  I  til- 
skynde os  til  at  indføre  i  Kina. 

Resultaterne  af  en  saadan  Undersøgelse  forekommer  os  ikke  opmun- 
trende. Ligesom  Prinsen  i  Fablen  synes  I  at  have  sluppet  Kappestridens 
Djævel  ud  af  Fængslet,  kun  for  at  opdage,  at  I  ere  ude  af  Stand  til  at 
holde  ham  i  Tøjlen. 

Eders  Lovgivning  i  de  sidste  hundrede  Aar  er  en  uafbrudt  og  frugtes- 
løs Kamp  for  at  bringe  Orden  i  det  økonomiske  Kaos,  Eders  Samfund 
danner.  Eders  Drankere,  Eders  Fattige,  Eders  Aandssvage,  Eders  Syge  og 
Eders  Oldinge  tynger  Eder  som  et  Mareridt.  I  har  opløst  alle  humane  og 
personlige  Baand  og  søger  forgæves  at  erstatte  dem  ved  Statens  upersonlige 
Virksomhed.  Det  mest  iøjnefaldende  Karaktertræk  ved  Eders  Civilisation 
er  dens  Ansvarsløshed.  I  har  løssluppet  Magter,  som  I  ikke  kan  styre,  og 
I  ere  fangne  i  Eders  eget  Maskineri.  Paa  alle  Forretningsomraader  søger 
I  „Selskabet"  istedetfor  Individet,  Værktøjet  istedetfor  Arbejderen.  At  kunne 
møde  op  med  et  godt  „Udbytte**  er  Maalet  for  alle  Eders  Bestræbelser. 
I  ere  afhængige  af  den  skiftende  Efterspørgsel  og  Forsyning,  som  I  hverken 
kan  bestemme  eller  forudse.  En  mislykket  Høst,  Forandringerne  i  en  Told- 
tarif i  et  fjærnliggende  Land  bringer  Forstyrrelse  i  Millioners  Virksomhed 
tusinde   Mile    borte.    I    ere    prisgivne    en   Opfinders   Geni,  en   Spekulants 

Held,  en  Kvindes  Luner,  ja,  I  ere  i  Virkeligheden  prisgivne  Eders  egne 
Redskaber.  Eders  Kapital  er  levende,  og  den  raaber  paa  Næringsstof;  for- 
søg at  4  udhungre  den,  og  den  vender  sig  mod  Eder  og  kvæler  Eder.  I 
producerer,  ikke  fordi  I  vil,  men  fordi  Nøden  driver  Eder,  I  forbruge  ikke, 
hvad  I  have  Lyst  til,  men  hvad  der  paatvinges  Eder.  Aldrig  var  nogen 
Handel  saaledes  bunden,  som  den  I  kalder  „fri",  og  den  er  ikke  bunden 
af  en  fornuftig  Villie,  men  af  en  fornuftsløs  Sammenkædning  af  Tilfældig- 
heder. 

Saaledes  tager  Eders  Stats  indre  Økonomi  sig  ud  i  en  Kinesers  Øjne. 
Og  ikke  mere  opmuntrende  er  Synet  af  Eders  Forhold  udadtil.  For  kun 
et  halvt  Aarhundrede  siden  var  man  af  den  Mening,  at  Handelssamkvemmet 
mellem  Nationerne  vilde  indvi  en  Fredens  Æra,  og  der  synes  at  være 
mange  blandt  Eder,  som  endnu  hælder  til  den  Tro.  Men  ingensinde  er 
nogen  Tro  bleven  tydeligere  modsagt  af  Virkeligheden.  Konkurrencen  om 
Handelsmarkeder  er  godt  paa  Vej  til  at  blive  en  mere  virksom  Aarsag  til 
Krig,  end  Fyrsternes  Ærgærrighed  eller  religiøse  Iver  nogensinde  har  været 
det.  Europas  Folkefærd  kaster  sig  som  hungrige  Ulve  over  hver  eneste 
Plet  uudnyttet  Jord  paa  Kloden.  Hidtil  har  de  indskrænket  deres  røveriske 
Overfald  til  dem,  som  de  betragte  som  staaende  udenfor  deres  egen  Sfære, 
men  medens  de  deler  Byttet,  lurer  de  stadie  paa  hinanden  med  skinsyge 
Øjne,  og  før  eller  senere,  naar  der  ikke  er  mere  at  dele,  vil  de  kaste  sig 
over  hverandre.  Dette  er  den  virkelige  Mening  med  Eders  Rustninger.  I 
maa  enten  opsluge  andre  eller  selv  opsluges.  Og  det  er  netop  disse  Han- 
delsforbindelser, der  vare  bestemte  til  at  knytte  Eder  sammen  i  Fredens 
Lænker,  som  ved  at  gøre  Eder  alle  til  dødelige  Rivaler,  have  bragt  Eder 
lige  til  Grænsen  af  en  almindelig  Udryddelseskrig. 

Ved  at  give  denne  Karakteristik  af  Eders  Civilisation,  tror  jeg  ikke,  at 
jeg  har  ladet  mig  henrive  af  en  taabelig  Chauvinisme.  Jeg  anser  ikke 
Europas  Befolkning  for  af  Naturen  at  være  mere  taabelig  og  fordærvet  end 
Befolkningen  i  Kina.  Tværtimod,  det  er  en  af  Hoved-Grundsætningerne  i 
vor  Religion,  at  den  menneskelige  Natur  er  ens  hele  Verden  over,  og  at  det 
er  Omstændighederne,  der  udvikler  den  til  at  blive  god  eller  slet.  Hvis 
derfor  Eders  Samfundsorden  indadtil  som  udadtil  er  saa  mangelfuld,  som 
vi  anser  den  for  at  være,  tror  vi,  at  Aarsagen  maa  søges,  ikke  i  nogen 
Grundmangel  ved  Eders  Nationalkarakter,  men  derimod  i  de  særlige  politiske 
og  sociale  Institutioner,  som  I  saa  ivrigt  anbefaler  os  at  efterligne.  Kan  I 
undres  over,  at  vi  under  disse  Omstændigheder  modarbejde  Eders  Ind- 
flydelse ved  alle  de  Midler,  der  staar  til  vor  Raadighed,  og  at  de  mere 
oplyste  mellem  os,  samtidig  med  at  de  beklager  den  Overlast,  som  Eders 
Agenter  har  været  Genstand  for,  dog  føle,  at  det  kun  vejer  lidet  i  Vægt- 
skaalen,  i  Sammenligning  med  de  utallige  Onder,  som  Eders  Foretagsomhed 
vilde  drage  efter  sig.  — 

Danmark. 

Valgkampen  paa  Møen.  —  Reformpartiet  og  de  Moderate, 

I  de  14  Dage,  som  Ministeriet  undte  Vælgerne  i  den  Valgkreds,  hvor  det 
første  Valg  efter  Venstres  Sprængning  fandt  Sted,  til  at  betænke  sig  paa, 
hvem  de  vilde  stemme  paa,  var  Møen  Brændpunktet  for  den  politiske  Interesse. 
Den  Regn  af  politiske  Taler,  som  i  Sommer  falder  jævnt  over  hele  Landet, 
blev  under  den  korte  Valgkamp  til  et  rent  Skybrud  paa  Møen.  17  Møder 
i  Løbet  af  12  Dage,  4  Kanditater  og  4 — 6  fremmede  Talere  ved  næsten 
alle  Møderne,  sædvanlig  2 — 300  Tilhørere,  en  enkelt  Gang  7 — 800,  6 — 7 
Timers  Diskussion  hver  Gang;  mere  kunde  man  ikke  godt  forlange. 

De  Moderate  førte  Valgkampen  med  sikker  Forvisning  om  Sejren.  Det 
er  jo  vor  Politik,  der  har  sejret,  var  Omkvædet  i  deres  Udtalelser.  Intet 
var  da  rimeligere,  mente  de,  end  at  det  ogsaa  blev  deres  Mænd,  der  igen 
kom  til  Magt  og  Ære,  og  de  saa  et  Varsel  for,  hvad  der  skulde  komme, 
i  den  Sejr,  der  nu  ventede  dem  paa  deres  gamle  Høvdings  tabte  0. 
Overfor  Reformpartiet  var  Hr.  Klaus  Berntsen  nærmest  skadefro  hoverende, 
Hr.  Neergaard  snarest  medfølende;  han  mindedes,  at  der  havde  været  den 
Tid,  da  han  og  hans  maatte  høre  de  samme  Angreb  fra  Reformpartiets 
Mænd,  som  disse  nu  maa  finde  sig  i  fra  det  radikale  Venstre.  Over  de 
moderate  Vælgere  var  én  Genopstandelsens  Glæde;  de  havde  Følelsen  af, 
at  Begivenhederne  havde  givet  dem  Ret,  de  ventede  Lønnen  derfor  i  en 
overvældende  Sejr  paa  Valgdagen. 

Reformpartiets  Kampagne  prægedes  af  den  samme  haabløse  Forvirring, 
som  har  kendetegnet  hele  Partiets  Færd,  siden  den  Udrensning  skete,  som 
skulde  have  gjort  Partiet  enigt  og  disciplineret.  Den  ulykkelige  Kandidat, 
der  var  hentet  fra  Thy  for  at  føres  til  Slagterbænken  i  Stege,  havde  aaben- 
bart  paa  Bunden  alle  de  gamle  Venstremeninger,  blot  han  kunde  faa  Lov 
til  at  udtale  dem.  Han  begyndte  med  at  forsværge  Fæstningen,  og  alt  hvad 
dens  var,  og  han  talte  helst  af  alt  om  sit  mangeaarige  Arbejde  i  Freds- 
sagens Tjeneste.  Men  saa  snart  Anders  Nielsen  kom  til  Øen,  maatte  To- 
nerne forandres,  og  han  maatte  styrte  sig  ind  i  de  taagede,  tvetydige  Ud- 
talelser om  Fæstningen,  ved  hvilke  Reformpartiets  Mænd  for  Tiden  holder 
sig  den  Bagdør  aaben,  ad  hvilken  Marschen  ind  i  denne  Fæstning  skal 
ske,  naar  Tidens  Fylde  kommer.  Anders  Nielsen  var  saa  blid  og  from 
overfor  de  Moderate,  som  om  der  aldrig  havde  været  et  ondt  Ord  dem 
imellem.  Hvorfor  skal  vi  tale  om  Fortiden,  klynkede  han  ved  hvert  Møde. 
Men  af  og  til  gik  Naturen  over  Optugtelsen,  og  han  gentog  alt  det,  han  i 
gamle  Dage  havde  sagt  om  det  Frafald  Forliget  var,  alle  disse  Ord,  som 
nu  kan  vendes  mod  ham  og  hans.  Klaus  Berntsen  svarede  med  at  pege 
paa  en  Rigsdagsbeslutning  fra  1886  om,  at  Finansloven  skulde  føres  igen- 
nem alle  Stadier,  ganske  som  Reformpartiets  Mænd  nu  kryber  i  Skjul  bag 
den  Lov,  hvorved  Forsvarskommissionen  nedsattes,  og  søger  at  fortolke  hele 
den  ny  Militærpolitik  ind  i  denne. 

Fra  det  radikale  Venstres  og  Socialdemokratiets  Side  førtes  Valgkampen 
energisk  baade  mod  de  Moderate  og  mod  Reformpartiet,  mest  mod  de 
sidste.  Begge  Parter  holdt  sig  for  Øje,  at  de  paa  næste  Valgdag  sandsynlig- 
vis vilde  staa  sammen. 


Juni  429 

Udfaldet  blev  for  de  Moderate  en  Tilbagegang  fra  1086  Stemmer  til 
954,  for  Regeringspartiet  fra  1126  til  135.  Socialdemokratiet,  der  længe 
har  været  stærkt  organiseret  i  denne  Kreds,  samlede  561,  det  radikale 
Venstre,  der  nu,  kun  lidt  over  en  Maaned  efter  Odensemødet,  neppe 
havde  paabegyndt  sin  Organisation,  mønstrede  ikke  desto  mindre  458 
Stemmer.  Dette  Udfald  var  sikkert  en  Skuffelse  for  de  Moderate.  Sejrs- 
glade  gik  de  til  Valget,  og  i  de  Sogne,  hvor  de  har  deres  Hovedstyrke,  er 
der  afgivet  fuldt  saa  mange  Stemmer  som  ved  forrige  Valg.  Alligevel  gik 
de  132  Stemmer  tilbage;  den  Bevægelse,  som  Aar  for  Aar  næsten  med 
en  Naturlovs  Sikkerhed  fører  en  Del  af  de  moderate  og  konservative 
Vælgere  over  i  den  radikale  Lejr,  har  fundet  Sted  ogsaa  paa  Møen.  Hvis 
det  ved  det  kommende  Valg  lykkes  Øens  Radikale  og  Socialdemokrater  at 
samles  om  en  Fælleskandidat,  da  er  Emil  Petersen  kun  Folketingsmand 
for  et  Aar.  De  stakkels  135  Stemmer,  Reformpartiet  endnu  denne  Gang 
har  faaet,  kan  det  ikke  overføre  til  den  moderate  Kandidat;  rimeligvis  vil 
de  dele  sig  ligelig.  Og  ganske  vist  har  Socialdemokraterne  denne  Gang  haft 
hele  deres  Styrke  ude,  men  dette  gælder  ikke  det  nyskabte  radikale  Parti. 
Et  Blik  paa  Tallene  viser,  at  paa  Bogø  er  henved  100  blevet  hjemme  af 
de  Vælgere,  der  plejer  at  stemme,  og  i  Møens  østlige  Sogne,  hvor  de  radi- 
kale har  deres  Hovedstyrke,  er  Tallet  paa  de  afgivne  Stemmer  omtrent  et 
halvt  Hundrede  lavere  end  sidst.  Der  kan  neppe  være  Tvivl  om,  at  de, 
der  er  blevet  hjemme,  er  „afventende**;  de  har  stemt  paa  Reformpartiet 
før,  de  har  fattet  saa  stor  Mistillid  til  det,  at  de  ikke  vil  stemme  for  det 
mere,  men  de  har  endnu  denne  Gang  ikke  kunnet  bekvemme  sig  til  at 
stemme  mod  det.  De  hører  det  radikale  Venstre  til  ved  næste  Valg. 

Der  kan  drages  megen  Lære  af  dette  Valg  paa  Møen  for  det  kommende 
Valgslag.  Møenskredsen  vil  vise  sig  at  være  typisk  for  næsten  alle  de 
Kredse,  hvor  Reformpartiet  ved  de  sidste  Valg  har  kæmpet  sig  frem  over- 
for de  Moderate  eller  frikonservative  Højremænd.  I  disse  Kredse,  der  er 
talrige  paa  Lolland-Falster  og  Fyen,  har  de  Stemmer,  der  faldt  paa  Reform- 
partiets Kandidater,  aldeles  overvejende  tilhørt  radikale  og  socialdemokra- 
tiske Vælgere.  Derfor  vil  Reformpartiet  i  disse  Kredse  næsten  forsvinde. 
Der  kan  for  Eks.  efter  det  store  Møde  i  Skjern  Skov  ikke  være  megen 
Tvivl  om,  at  det  vil  gaa  saaledes  i  Stubbekøbingkredsen.  Hvis  Hr.  Stub 
stilles  op  igen,  vil  han  rimeligvis  friste  Kierkegaards  Skæbne.  Slaget  vil 
staa  imellem  det  radikale  Venstre  og  de  Moderate.  Og  paa  lignende  Vis 
er  der  Udsigt  til,  at  det  vil  gaa  i  Maribo,  Kerteminde,  Faaborg  o.  s.  v. 

Men  som  det  samlede  Valgresultat  er  typisk  for  denne  Gruppe  af  Kredse^ 
saaledes  turde  Afstemningens  Udfald  paa  Bogø  være  lærerig  for  de  Kredse^ 
hvor  Reformpartiet  har  været  nogenlunde  enevældigt.  Faa  Steder  i  Landet 
skulde  man  tro,  at  den  Tillid,  Reformpartiet  prøver  at  leve  paa,  var  saai 
stærk  som  netop  paa  Bogø,  der  med  saa  mangfoldige  Baand  er  knyttet  tit 
den  bergske  Slægt.  Alle  havde  ventet,  at  som  Bogøboerne  ved  tidligere 
Valg  i  sluttet  Trop  stemte  paa  Reformpartiets  Kandidater,  skulde  det  ske 
ogsaa  denne  Gang.  Men  det  gik  anderledes;  Mindet  om  Chr.  Bergs  Poli- 
tik viste  sig  at  være  for  stærkt  paa  den  lille  0,  til  at  man  kunde  tro  paa, 
at  det  er  Chr.  Bergs  Politik,  J.  C.  Christensen  nu  fører.  Ved  sidste  Valg 
stemte  paa  Bogø  193,  næsten  alle  paa  J.  Jensen.  Denne  Gang  mødte  kun 
116;  de  andre  havde  mistet  Troen  paa  J.  C.  Christensen,  men  krympede  sig 
dog  endnu  ved  ligefrem  at  stemme  mod  ham.  Og  af  de  1 16  fik  Hr.  Kierkegaard 
kun  56  Stemmer,  28  faldt  paa  A.  L.  Andersen,  27  paa  H.  C.Jensen,  medens  de 
Moderate  maatte  nøjes   med    5.    Med   andre   Ord:  de  Radikale   og  Social- 

demokraterne  var  Reformpartiet  jevnbyrdigt;  der  er  mange  af  de  Kredse, 
hvor  Reformpartiet  sidste  Gang  var  eneraadende,  hvor  det  vil  være  lige- 
saa  til  næste  Aar. 

Endnu  et  viser  Valget  paa  Møen:  at  det  radikale  Venstre  som  Regel 
vil  være  stærkere  paa  Valgdagen  end  paa  Møderne.  Efter  Vælgermødernes 
Stemning  at  dømme,  skulde  Emil  Petersen  faaet  flere  Stemmer  end  alle 
de  andre  Kandidater  tilsammen.  Han  fik  betydelig  mindre  end  de  to  radi- 
kale Kandidater.  Det  er  aabenbart,  at  der  er  mange  Smaafolk,  som  har 
svært  ved  at  komme  til  Møder,  og  som  nødig  røber  deres  Meninger,  men 
som  giver  Møde  paa  Valgdagen  og  stemmer  radikalt. 

Valgkampen  paa  Møen  gav  Anledning  til  en  mere  omfattende  Diskus- 
sion om  Forholdet  mellem  Reformpartiet  og  de  Moderate.  Fra  moderat  Side 
har  baade  Klaus  Berntsen,  Neergaard  og  Frede  Bojsen  udtalt  sig 
derom.  Der  var  en  Nuanceforskel  mellem  deres  Ord,  Neergaard  var  mest, 
Frede  Bojsen  mindst  tilbageholden.  Men  i  Virkeligheden  var  Tanken  den 
samme  hos  alle  tre.  Reformpartiet,  siger  de,  har  nu  optaget  den  Forhand- 
lings- og  Forligspolitik,  vi  i  sin  Tid  førte,  og  som  de  da  saa  stærkt  for- 
dømte. Vi  fører  endnu  denne  Politik  og  vil  støtte  dem  deri;  vi  anser  i 
Øjeblikket  Ministeriet  J.  C.  Christensen  for  det  eneste  mulige;  men  vi 
synes,  at  det  har  lagt  Forhandlingspolitiken  for  langt  til  Højre;  vi  er  mod 
forhøjede  Officerslønninger  og  mod  Anmærkningen,  og  vi  har  ikke  tabt 
Troen  paa  Militærudgifternes  Nedgang.  Vi  forbeholder  os  at  staa  som  selv- 
stændige Mænd  og  gaa  mod  Regeringen,  hvor  den  gaar  ufornødent  langt 
til  Højre.  Med  et  rammende  Udtryk  advarede  Frede  Bojsen  mod  den  ner- 
vøse Parlamentarisme,  hvor  det  kræves,  at  Flertallet  skal  være  Mini- 
steriet følgagtig  i  et  og  alt.  Det  er  denne  Parlamentarisme,  J.  C.  Chri- 
stensen og  A.  Alberti  har  sat  i  System,  da  de  sprængte  Venstrereform- 
partiet for  at  faa  et  lydigt,  underdanigt  Parti. 

Fra  Regeringens  Side  har  man  svaret  med  Udtalelser,  som  viser,  at  J. 
C.  Christensen  nu  finder  det  fornødent  at  aabne  Reformpartiets  „  Hotel  *" 
for  enhver,  der  begærer  at  komme  ind.  J.  C.  Christensen  selv  har  —  med 
vanlig  Forbeholdenhed  forøvrig  —  erklæret  sig  rede  til  Samarbejde  med 
de  Moderate,  og  Vilh.  Lassen  har  i  de  hæftigste  Ord  gennem  Ritzaus 
Bureau  forkyndt  for  hele  Landet,  at  han  paa  ingen  Maade  staar  i  Vejen 
for  dette  Samarbejde.  Men  ganske  vist:  han  kræver  ogsaa  af  dem  blind 
Lydighed.  Han  har  jo  allerede  en  rum  Tid  været  Talsmand  ikke  blot  for 
en  nervøs,  men  for  en  næsten  hysterisk  Parlamentarisme,  naar  det  gælder 
Kravet  om  Rigsdagsmændenes  Underkastelse  under  Ministeriet.  Han  har 
ikke  megen  Tro  til,  at  de  moderate  Rigsdagsmænd  vil  vise  denne  Lydig- 
hed, men  han  haaber  paa  de  moderate  Vælgere.  Dette  Haab  er  ikke  helt 
grebet  ud  af  Luften.  Der  er  adskillige  moderate  Vælgere,  som  gerne  vilde 
søge  en  Tilslutning  til  Reformpartiet,  og  som  helst  saa  de  moderate  Rigs- 
dagsmænd gaa  op  i  dette.  Men  der  er  ogsaa  andre,  som  ingenlunde  har 
Lyst  dertil,  og  de  moderate  Rigsdagsmænd,  som  hidtil  har  klaret  sig,  kan 
Reformpartiet  ikke  rokke  i  deres  Kredse;  efter  Forsøget  paa  Møen,  prøver 
det  neppe  en  Gang  til.  Falder  der  næste  Gang  moderate  Rigsdagsmænd,  da  bliver 
det  for  de  radikales  Angreb.  Overfor  Regeringen  har  de  Moderate  den  stærke 
Stilling.  Det  er  dem,  der  dikterer  Betingelserne  for  Samarbejdet  og  be- 
stemmer, hvor  langt  dette  skkl  gaa.  Regeringen  har  drevet  sin  Politik  saa 
daarlig,  at  den  nu  bliver  nødt  til  at  finde  sig  i  de  Vilkaar,  dens  gamle 
Modstandere  byder  den. 


Juni  431 

Sverig  og  Norge. 

Uafhængighedserklæringen.  —  Den  norske  Rigsdag. 

Den  7.  Juni  foretog  omsider  det  norske  Storting  det  afgørende  Skridt. 
Man  erklærede,  at  Kong  Oscar,  da  han  havde  opgivet  at  danne  et  Mini- 
sterium, dermed  ogsaa  havde  opgivet  sin  Kongestilling  i  Norge.  Styrelsen 
overtoges  foreløbig  af  det  Ministerium,  hvis  Raad  Kongen  havde  nægtet  at 
følge.  Men  samtidig  med,  at  man  meddelte  Kongen  dette,  bad  man  ham 
medvirke  til,  at  en  Prins  af  hans  Hus  modtog  Valg  som  norsk  Konge. 
Mod  det  sidste  stemte  dog  5  Socialdemokrater,  der  under  alle  Omstændig- 
heder ønskede  en  Republik. 

Det  hele  gik  saa  let  og  ligefrem,  ingen  Modstand  forsøgtes,  ingen  Røst 
hævede  sig  i  Landet  mod  det,  som  skete.  „Værre  er  det  altsaa  ikke  at  afsætte 
en  Konge,"  har  sikkert  mange  sagt  til  sig  selv,  ikke  blot  i  Norge  men  mange 
andre  Steder,  ved  Efterretningen  om,  hvor  let  det  her  var  gaaet.  Kong  Oscar 
protesterede  og  førte  mange  juridiske  Grunde  i  Marken ;  det  er  naturligt,  at  han 
har  følt  Nordmændenes  Optræden  som  en  alvorlig  personlig  Krænkelse.  Men 
han  og  hans  Ministre  forstod,  at  det,  som  var  sket,  stod  ikke  til  at  ændre. 
Sveriges  Rigsdag  blev  saa  indkaldt  og  mødte  en  14  Dages  Tid  efter  Omvælt- 
ningen i  Kristiania.  I  den  halve  Snes  Dage,  der  var  tilbage  af  Juni,  naaede 
man  ikke  til  Klarhed  over  Rigsdagens  Stilling.  I  første  Kammer,  hvor  den 
militære  Chauvinisme  og  alle  Slags  Herskerlyster  altid  raader,  var  man 
paa  Forhaand  stemt  for  om  ikke  at  tvinge  Norge  tilbage  ved  Hjælp  af 
Krig,  saa  dog  at  finde  et  et  eller  andet  kraftigt,  energisk  at  foretage  sig. 
I  andet  Kammer  raadede  i  Højre  en  lignende  Tilbøjelighed,  medens  Social- 
demokraterne, det  liberale  Samlingsparti  og  Flertallet  af  de  Moderate  var 
stemt  for  en  mere  fredelig  Handlevis.  Dog  herskede  der  ogsaa  hos  mange 
af  disse  megen  Uvilje  over  den  Maade,  hvorpaa  Norge  har  sat  Sverig 
Stolen  for  Døren.  Regeringens  Forslag  om  at  aabne  Forhandlinger  med 
Stortinget  modtoges  ikke  med  Velvilje ;  det  synes,  at  de  fleste  selv  i  andet 
Kammer  har  fundet,  at  det  faldt  for  mat,  for  meget  betød  en  Opgivelse 
paa  Forhaand.  Der  nedsattes  saa  i  begge  Kamre  Udvalg  til  Sagens  Over- 
vejelse, og  videre  naaede  man  ikke  i  Juni.  I  liberale  Kredse  i  Sverig  er 
den  Opfattelse  almindelig,  at  Højre  gerne  vil  trække  Afgørelsen  ud,  saa 
Spørgsmaalet  ikke  bliver  løst  i  Sommer.  Der  skal  være  Valg  til  Efteraaret 
til  andet  Kammer.  Ved  disse  ventede  der  Højre  et  alvorligt  Nederlag;  alt 
tydede  paa,  at  det  liberale  Samlingsparti  paa  Programmet:  almindelig  Valg- 
ret, vilde  skabe  sig  et  fast  Flertal  i  andet  Kammer.  Nu  mener  Højre,  an- 
tages det,  at  vinde  Fordel  vel  at  gøre  Unionsspørgsmaalet  til  Valgspørgs- 
maal  i  Stedet  for  Valgretten.  Patriotiske  Stemninger  kan  da  sættes  i  Be- 
vægelse til  Højres  Frelse.  Foreløbig  har  man  faaet  en  Opmuntring  i  saa 
Henseende.  Ved  et  Suppleringsvalg  i  Gøteborg  er  Højres  Kandidat  valgt 
med  1900  Stemmer  mod  1700.  Men  nærmere  beset  betyder  denne  Op- 
muntring ganske  vist  ikke  meget.  Tvertimod  vidner  dette  Valg  om,  at 
Hovedmassen  af  den  svenske  Vælgerbefolkning  trods  alle  Demonstrationer 
er  jevnt  ligegyldig  i  Unionsagen.  Medens  Højre  denne  Gang  havde  1900 
Stemmer  mod  1700,  havde  ved  forrige  Valg  de  liberale  3000  mod  2900. 
Det  er  et  forbløffende  ringe  Mindretal  af  Vælgere,  der  har  ment  det  Ulej- 
ligheden værd  at  afgive  deres  Stemme,  c.  2600  af  22000  Vælgere.  Og 
det  efter  en  Valgkamp,  hvor  Højre  havde  agiteret  med  yderste  Hidsighed. 
Netop  dette  Valg  tyder  paa,  at  det  store  Flertal  af  den  svenske  Befolkning 

ikke  i  Adskillelsen  fra  Norge  ser  nogen  Ulykke,  som  der  er  Grund  til  at 
komme  i  Bevægelse  over. 

Midt  under  denne  Krise  fortsættes  i  Sverig  den  hidsige  Strid  mellem 
Arbejdsgivere  og  Arbejdere.  Der  er  i  Jærnfabrikationen  en  stor  Lockout,  som 
angives  at  omfatte  20 — 30000  Arbejdere.  Fra  Norge  ydes  betydelige  Bi- 
drag til  Arbejderne,  ikke  blot  af  norske  Standsfæller,  men  ogsaa  af  mange 
andre,  der  saaledes  udtrykker  deres  Glæde  over  det  svenske  Socialdemo- 
kratis Optræden. 

Frankrig  og  Tyskland. 

Krigsfaren. 

Spændingen  mellem  de  to  Modstandere  fra  1870,  der  i  Slutningen  af 
Maj  syntes  at  være  ved  at  ophøre,  viste  sig  i  Begyndelsen  af  Juni  at  have 
været  alvorligere,  end  det  saa  ud  til.  Det  er  Marokko,  det  tilsyneladende 
gælder.  Ved  den  fransk-engelske  Overenskomst  i  Fjor  havde  Englænderne 
lovet  Franskmændene,  at  de  frit  kunde  udvide  deres  Magt  i  Marokko  uden 
Indblanding  fra  engelsk  Side.  Ogsaa  med  Spanien  havde  Frankrig  truffet 
Aftale  herom,  og  Skridt  for  Skridt  forøgedes  nu  Frankrigs  Indflydelse  der- 
ovre til  stor  Misfornøjelse  for  Sultanen,  der  kun  daarligt  formaar  at  holde 
Orden  i  sit  Land.  Frankrig  var  netop  nu  i  Færd  med  at  paatvinge  ham 
betydelige  Reformer.  Dette  har  Kejser  Wilhelm  ikke  kunnet  taale.  Det  er 
hans  Sværmeri  at  skabe  Tyskland  et  stort  Kolonirige;  Forsøgene  er  hidtil 
gaaet  daarlig;  nede  i  Afrika  maa  tyske  Soldater  stadig  paany  undertvinge 
de  afrikanske  Folk,  Tyskerne  der  har  faaet  at  herske  over,  og  de  tyske 
Kolonier  bringer  Tyskland  faa  eller  ingen  Handelsfordele.  Des  mere  har  det 
ærgret  ham  at  se,  at  der  skabtes  en  Forstaaelse  mellem  Frankrig  og  Eng- 
land, der  kunde  lette  det  for  disse  to  Lande  at  udvide  deres  Kolonirige  og 
vanskeliggøre  det  for  Tyskland.  Desuden  synes  det  at  have  krænket  hatn, 
at  man  ved  Aftalerne  om  Marokko  slet  ikke  har  forhandlet  med  Tyskland. 

Vist  er  det,  at  han  pludselig  lod  Frankrig  forstaa,  at  han  var  yderst 
misfornøjet,  og  efterhaanden  lød  Krigstruslerne  stærkere  og  stærkere  fra 
Tyskland.  I  Frankrig  vakte  dette  den  stærkeste  Bevægelse.  Nationalist- 
pressen slog  Allarm,  talte  som  sædvanlig  stærke  Ord  om  Frankrigs  Ære 
og  jamrede  over,  at  den  republikanske  Regering  ødelagde  Frankrigs  Mili- 
tærvæsen. Men  baade  i  Befolkningen  og  blandt  de  republikanske  Politikere 
bevarede  man  denne  Gang  sin  Ro,  fast  bestemte  paa  ikke  at  indlade  sig 
paa  en  Optræden,  der  kunde  føre  til  Brud,  medmindre  det  viste  sig,  at 
Tyskland  under  alle  Omstændigheder  vilde  Krig.  I  Overensstemmelse  der- 
med lod  de  andre  Ministre  Delcassé  træde  ud  af  Ministeriet;  det  paa- 
staas,  at  han  har  vist  sig  krakilsk  og  udfordrende  overfor  Tyskland,  og  i 
hvert  Fald  var  Forhandlingerne  under  hans  Ledelse  kommet  ind  i  et  daar- 
ligt Spor;  de  kunde  kun  lettes,  ved  at  han  traadte  tilbage.  Hans  Efter- 
følger blev  Rouvier  selv;  alle  Fredens  Venner  følte  sig  beroligede  derved; 
Rouvier  er  en  forsigtig  Mand,  som  Landets  økonomiske  Interesser  især 
ligger  paa  Sinde,  lidet  paavirkelig  af  de  store  Ord  om  Landets  Ære.  Det 
ser  da  ogsaa  ud  til,  at  alt  nu  trækker  sig  i  Lave  igen.  Tyskland  har  fore- 
slaaet  en  europæisk  Konference  om  Marokkospørgsmaalet,  Frankrig  er  i 
Princippet  gaaet  ind  derpaa,  og  man  synes  nogenlunde  at  være  kommet 
overens  om,  hvad  der  skal  bestemmes  med  Hensyn  til  Marokko. 

Frankrig  synes  under  dette  sidste  Afsnit  af  Forviklingerne  at  have 
optraadt  paa  en  Gang  med  stor  Bøjelighed  og  med  sikker  Fasthed  paa  de 
Punkter,  hvor  det  var  umuligt  for  det  at  give  efter.   Det  sidste  gælder  For- 

Jioldet  til  England.  Saa  vidt  det  kan  skønnes  efter  de  brudstykkeagtige  Op- 
lysninger, der  foreligger,  har  det  været  Tysklands  Formaal  at  sprænge  For- 
bundet mellem  de  to  store  Koloni-  og  Flaademagter,  maaske  endog  at  true 
Frankrig  til  et  Forbund  med  eller  i  det  mindste  en  Tilnærmelse  til  Tysk- 
land. Dette  er  ikke  lykkedes. 

Denne  Konflikt  har,  ligesom  i  sin  Tid  Faschoda-Konflikten  med  Eng- 
land, kastet  et  skarpt  Lys  over  Frankrigs  vanskelige  Stilling  i  europæisk 
Politik.  Paa  den  ene  Side  har  det  England,  der  er  det  overlegent  paa 
Havet,  kan  tage  dets  Kolonier  o.  s.  v.,  paa  den  anden  Side  Tyskland,  der 
er  det  overlegent  til  Lands.  De  Franskmænd,  som  ikke  er  forblindede  af 
militær  Indbildskhed,  ved  godt  nok  dette;  de  forstaar  den  Sandhed,  at 
Frankrig  ikke  med  sine  knap  40  Millioner  Mennesker  kan  stille  en  Hær, 
der  kan  maale  sig  med  den  Hær,  Tyskland  kan  skabe  ud  af  sine  snart  60  Millioner ; 
de  ser,  hvorledes  Forskellen  i  Folketal  stiger  Aar  for  Aar;  dfe  ved,  at  det  kun  be- 
tyder lidet,  at  Frankrig  ved  en  forceret  Udskrivning  af  alle,  der  paa  nogen  Maade 
kan  være  Soldater,  tilsyneladende  holder  det  franske  Soldatertal  omtrent  lige 
saa  højt  oppe  som  det  tyske.  I  Virkeligheden  er  Forholdet  dette,  at  Frankrig 
selv  sammen  med  England  vanskelig  vilde  kunne  staa  sig  for  Tyskland. 
Til  Lands  vilde  Englands  Hjælp  jo  ikke  betyde  meget,  og  det  er  tvivlsomt, 
hvor  megen  Skade  en  Blokade  kan  tilføje  saa  stort  et  Land  som  Tyskland 
med  saa  omfattende  Handelsforbindelser  ad  Landvejen.  Disse  Forhold  er  For- 
klaringen paa,  at  Frankrig  har  sluttet  og  bevaret  den  i  saa  mange  Hen- 
seender unaturlige  Alliance  med  det  russiske  Czardømme.  Nu,  da  denne 
foreløbig  kun   er  lidet  værd,   føler  Kejser  Wilhelm  sin  Overlegenhed. 

Men  alligevel,  saa  stor  er  Forskellen  ikke  mellem  tysk  og  fransk  Mili- 
tærstyrke, at  Udfaldet  af  en  Krig  vilde  være  helt  givet.  Tysklands  Sejr  er 
overvældende  sandsynlig,  men  ganske  sikker  er  den  ikke.  Meget  tyder  paa 
en  Dekadencetilstand  i  det  tyske  OfBcerskorps.  Skænkede  Tilfældet  Frankrig 
en  fremragende  Hærleder,  naaede  Frankrig  et  tilfældigt  Forspring  ved  en 
Kanonkonstruktion,  eller  opstod  der  under  et  afgørende  Slag  i  den  tyske 
Hær  en  af  de  Panikbevægelser,  som  gaar  paa  tværs  af  al  Fornuft,  saa 
kunde  det  hænde,  at  Frankrig  blev  det  stærkeste.  Og  Tysklands  Magt- 
havere ved,  at  selv  et  foreløbigt  Nederlag  kunde  blive  benyttet  af  Tysk- 
lands mægtige  Socialdemokrati,  som  Napoleons  Nederlag  i  1870  blev  det 
af  Paris'  Republikanere.  Derfor  er  og  bliver  Krig  med  Frankrig  en  farlig 
Ting  for  Tysklands  Kejser,  og  det  selvfølgelig  mere,  naar  det  tillige  be- 
tyder Krig  med  England.  Og  dettes  bestemte  Holdning  gav  al  mulig  Grund 
til  at  tro,  at  dette  denne  Gang  vilde  blevet  Tilfældet.  Derfor  kan  Tysklands 
Diplomater  vel  bruge  Krigstruslerne  i  deres  diplomatiske  Spil,  men  vanske- 
lig sætte  dem  i  Værk. 

Men  ubehagelig  er  og  bliver  Stillingen  for  Frankrig.  Der  er  mange  i 
Frankrig,  som  netop  derfor  mener,  at  det  havde  været  bedre,  om  Frankrig 
ikke  havde  skabt  sig  et  mægtigt  Kolonirige,  det  tredjestørste,  der  findes. 
Frankrig  har  ingen  økonomisk  Fordel  af  disse  Kolonier;  det  er  kun  faa 
Franskmænd,  som  bosætter  sig  der,  langt  fra  saa  mange  som  de  fremmede, 
der  søger  til  Frankrigs  frugtbare  Kolonier.  Det  koster  mange  Penge  at 
holde  Soldater  derovre,  og  det  tager  en  Del  fransk  Mandskab  ogsaa ;  Koloni- 
styret giver  Anledning  til  Grusomhed  og  Korruption,  og  endelig  er  Kolonierne 
det  store  Bytte,  Tysklands  Tænder  stadig  løber  i  Vand  efter.  Ogsaa  nu 
har  det  været  Omkvædet  i  den  stridbare  tyske  Presse,  at  det  ikke  vilde 
være  nyttigt  at  tage  mere  fransk  Land,  men  derimod  nok  at  faa  fat  i 
Frankrigs  Kolonier.   Men   trods   alt   falder   det  svært  at  opgive  disse  Kolo- 


nier;  det   bliver  et  Æresspørgsinaal,   og  Politikere,  Officerer  og  rige  Børs- 
mænd    er   personlig    interesserede    i   Koloniernes  Bevarelse.    Derfor    stiler 


Ruslands  ny  Forfatning. 


fransk  Polilik  vedblivende  ikke  blot  mod  Bevarelsen,   men  ogsaa  mod  Ud- 
videlsen af  det  Kolonirige,  Jules  Ferry  skabte. 

Frankrigs   indre   Politik  var  i  Juni  fuldstændig  rolig.  I  Deputeretkamret 

fortsattes  Behandlingen  af  Forslaget  om  Adskillelse  af  Stat  og  Kirke  og 
førtes  saa  langt  frem,  at  det  i  de  første  Dage  af  Juli  kunde  gøres  færdig 
i  Deputeretkamret.  Det  er  paa  forskellige  Punkter  mildnet,  saa  der  er 
blevet  større  Frihed  for  de  kirkelige  Menigheder.   Det  gaar  nu  til  Senatet. 

Rusland  og  Japan. 

Fredsforhandlinger,  —  Opløsningen  i  Rusland, 

Efter  den  russiske  Flaades  Tilintetgørelse  lød  Raabet  om  Fred  mellem 
de  to  stridende  Folk  med  fornyet  Styrke  rundt  om  i  Landene.  President 
Roosewelt  gjorde  sig  til  Tolk  for  disse  Ønsker  og  foreslog  de  to  Rege- 
ringer en  Fredsforhandling;  baade  Rusland  og  Japan  gik  ind  paa  det,  og 
det  bestemtes,  at  Forhandlingerne  skulde  begynde  i  August  i  Waschington. 
Men  imens  fortsattes  Kampen,  og  det  synes,  at  Japanerne  bereder  sig  til 
at  levere  de  russiske  Hære  endnu  et  stort  Slag  i  Mandschuriet. 

I  Rusland  tiltager  aabenbart  Opløsningen  Dag  for  Dag.  Nye  Forsam- 
linger af  Zemstvoer  og  Byraadsmedlemmer  holdes  uafladelig;  der  laves 
Forfatningsforslag  i  Dyngevis.  Den  ene  Deputation  efter  den  anden  sendes 
til  Czaren,  og  det  bliver  ved  at  regne  med  kejserlige  Forordninger,  snart 
i  den  ene  Retning  og  snart  i  den  anden.  Og  endelig  bryder  Oprørs- 
bevægelser løs  Sted  efter  Sted.  I  Slutningen  af  Juni  foregik  Begivenheder, 
som  synes  egnede  til  meget  at  fremskynde  Opløsningsprocessen.  Rusland 
har  kun  en  Flaade  tilbage,  den  indelukkede  Sortehavsflaade.  Nu  udbrød  der 
Oprør  paa  denne;  Besætningen  paa  et  af  Flaadens  Skibe,  „Potemkin**, 
dræbte  en  Del  af  sine  Officerer  og  bemægtigede  sig  Skibet.  Flere  andre 
af  Krigsskibene  synes  at  have  sluttet  sig  til  dem.  I  Odessa  var  der  sam- 
tidig aabent  Oprør;  Soldater  og  Arbejdere  sloges  i  Gaderne,  mens  „Po- 
temkin"  laa  udenfor  og  truede  Byen  med  Bombardement.  Soldaterne  fik 
dog  Overhaand  og  genoprettede  en  vis  Orden  i  Odessa,  medens  „Potem- 
kin"  søgte  ud  i  rum  Sø,  gæstede  en  rumænsk  Havn  o.  s.  v. 

Det  er  ikke  muligt  paa  Afstand  at  trænge  til  Bunds  i,  hvad  alt  dette 
betyder.  Telegrammerne  og  Korrespondancerne  derovre  fra  modsiger  altid 
hinanden.  Det  er  aabenbart,  at  der  kæmpes  snart  et  Sted  i  det  russiske 
Rige,  snart  et  andet  Sted,  og  at  Styretsen  mange  Steder  er  ganske  magtesløs. 
Men  hvorledes  dette  virker  paa  Hovedmassen  af  det  mægtige  Riges  Be- 
folkning, er  det  vanskelig  at  danne  sig  nogen  Forestilling  om.  Det  er 
vel  umuligt  andet,  end  at  Krigens  og  Forvirringstilstandens  Følger  maa 
føles  af  næsten  alle  Rigets  Beboere,  men  det  er  dog  troligt,  at  de  fleste 
af  dem  ikke  føler  dem  saa  overvættes  stærkt,  at  Livet  de  fleste  Steder 
gaar  sin  daglige  Gang,  ikke  slet  saa  godt  som  ellers  men  dog  taalelig. 
Ellers  vilde  det  være  umuligt  at  forstaa,  at  disse  Tilstande  kunde  fort- 
sættes Maaned  efter  Maaned  uden  at  føre  til  den  endelige  Revolution. 

Østrig  og  Ungarn. 

„En  kold  Revolution**. 

Spændingen  mellem  disse  to  Unionsriger  bliver  stærkere  og  stærkere. 
Alle  Kejser  Frants  Josefs  Forsøg  paa  at  skaffe  sig  et  parlamentarisk  Mini- 
sterium er  mislykkede.  Ingen  af  Ungarernes  Førere  vil  gaa  ind  paa  de 
Krav,  Kejseren  stiller.  Til  sidst  har  Kejseren  da  udnævnt  et  Forretningsmini- 
sterium under  Ledelse  af  den  gamle  Fejervary,  der  fra  sin  tidligere 
Ministervirksomhed  er  i  høj  Grad  hadet  af  Oppositionen.  Denne  svarede  da  og- 

saa  straks  med  et  kraftigt  Mistillidsvotum,  og  da  Regeringen  derpaa  udsatte 
Rigsdagens  Møder,  proklamerede  Oppositionen,  at  den  vilde  møde  Stats- 
kupet  med  „en  kold  Revolution**:  Skatterne  vilde  ikke  blive  betalte,  Re- 
kruteme  ikke  møde.  Embedsmændene  ikke  adlyde  o.  s.  v.  I  nogen  Grad 
synes  dette  Foreløbig  at  gennemføres.  Oppositionen,  der  efterhaanden  samler 
saa  godt  som  hele  Folket  om  sig,  bliver  hæftigere  og  hæftigere.  Ogsaa 
Omvæltningen  i  Norge  har  virket  højst  opmuntrende.  ^Men  det  er  dog 
endnu  tvivlsomt,  om  det  ender  paa  samme  Maade.  Hvor  unaturlig  den 
østrig-ungarske  Union  end  er,  kan  der  jo  til  Forsvar  for  den  anføres  en 
Grund,  der  vejer  en  Del  for  begge  de  to  Landes  Politikere:  det  forenede 
Østrig-Ungarn  er  en  Stormagt,  om  end  af  anden  Rang,  hvert  af  de  to  Lande 
er  et  svagt  Rige,  begge  endda  med  en  broget  Befolkning,  saa  man  ikke  ved, 
hvad  Dag  Opløsningsbevægelsen  fortsættes. 


England. 

Svindlerier  i  den  engelske  Hær, 

I  Englands  indre  Politik  udvikler  sig  for  hver  Dag  mere  barokke  For- 
hold. Hver  Maaned  bringer  Suppleringsvalgene  nye,  bestandig  stærkere 
Vidnesbyrd  om,  i  hvilken  Grad  Vælgernes  Flertal  har  vendt  sig  mod  Re- 
geringen; og  dog  klamrer  Balfour  sig  lige  krampagtig  til  Magten,  fortsætter 
ubekymret  sin  Cunctatorpolitik.  Tit  hans  andre  Sorger  er  nu  kommet  en 
Række  Oplysninger  om  Svindlerierne  i  den  engelske  Hær  i  Transwaal. 
Det  er  en  sædvanlig  Tro,  at  Frankrig  mellem  Vestevropas  Lande  har  en 
Slags  Monopol  paa  storstilede  Svindlerier.  Det  er  en  Vildfarelse,  der  kun 
beror  paa,  at  Svindleraffæreme  i  Paris  oftest  faar  en  mere  dramatisk  Af- 
slutning, i  højere  Grad  klarlægges.  Men  ogsaa  de  andre  store  Landes 
Historie  er  rig  paa  saadanne  Affærer,  og  ikke  mindst  Englands.  Denne  Gang 
ser  det  ud  til,  at  Misbrugene  har  været  usædvanlig  store,  og  Opposi- 
tionen bragte  da  ogsaa  Sagen  frem  i  Underhuset.  Men  Balfour  erklærede, 
at  den  kunde  ikke  drøftes  der,  før  den  var  undersøgt  af  en  Kommission, 
og  hans  Flertal  blev  ham  tro.  En  Undersøgelseskommission  er  derpaa 
nedsat. 

Holland. 

Den  konservative  Regerings  Fald. 

I  Holland  har  Ministeriet  Kuyper  hidtil  ført  en  udpræget  reaktionær 
Politik,  støttet  til  et  Flertal  i  Andetkammer,  bestaaende  af  Katolikeme  og 
de  ortodokse  Lutheranere.  Nu  har  der  i  Juni  fundet  nye  Valg  Sted,  og 
'Ministeriets  Flertal  er  brudt.  Valgbevægelsen  har  været  ført  med  en  i 
Holland  ellers  ukendt  Voldsomhed.  Det  sædvanlig  saa  rolige  Amsterdam 
lignede  Paris  i  Valgfeber,  paastaar  en  fransk  Korrespondent.  Kuyper  søgte 
at  give  Kampen  religiøs  Karakter  og  at  føre  et  afgørende  Slag  mod  de 
efter  hans  Mening  fritænkerske  Liberale  og  Socialdemokrater.  Udfaldet 
blev,  at  der  valgtes  25  Katoliker,  15  Ortodokse  og  8  „Histonske  Kristne'' 
eller  ialt  48  Ministerielle  mod  en  Opposition  paa  52 :  24  radikale  Liberale, 
10  moderate  Liberale,  11  « demokratiske  Liberale**  og  7  Socialdemokrater. 
Dette  Resultat  naaedes  ved  et  nøje  Sammenhold  mellem  Oppositionspartierne 
ved  Omvalgene.  Socialdemokraternes  Stemmetal  er  gaaet  betydelig  i  Vejret, 
tiltrods  for  at  den  almindelige  Valgret  endnu  ikke  er  helt  gennemført  i 
Holland.  Ministeriet  er  derpaa  gaaet  af. 

Spanien,  —  Italien.  —  Grækenland. 

Den  spanske  Konge  har  i  Juni  ved  et  Besøg  i  Paris  bevidnet  sin 
Sympati  for  den  franske  Politik.  Et  Attentat,  der  forsøgtes  mod  ham,  mis- 
lykkedes. Samtidig  er  det  konservative  Ministerium  Villaverde  traadt  til- 
bage. Det  blev  svigtet  af  sine  Meningsfæller  i  Kamret  og  fik  et  Mistillids- 
votum med  204  St.  mod  45.  Der  er  derefter  dannet  et  maadeholdent 
liberalt  Ministerium  med  Mon  te  ro  Ri  os  som  Chef.  Dette  opløser  saa  Kamret 
for  at  skaffe  sig  Flertal.  Det  nye  Ministerium  antages  at  ville  føre  sin 
Politik  i  nær  Tilslutning  til  Frankrig  og  England,  ogsaa  i  det  marokkanske 
Spørgsmaal,  hvor  Spanien  har  betydelige  Interesser.  — 

I  Italien  har  Paven  ved  en  ny  Encyklika  pludselig  opgivet  den  Protest- 
politik, han  hidtil  har  ført  overfor  den  italienske  Stat.  Den  tidligere  Ency- 
klika „non  expedit*",  der  forbød  Italiens  Katoliker  at  deltage  i  Valgene,  er 
dermed  bortfaldet;  Paven  opfordrer  nu  katolske  Vælgere  til  at  forberede 
sig  paa  at  være  med  ved  Valgene,  men  under  Bispernes  Ledelse.  Den 
katolsk-demokratiske  Bevægelse,  der  har  været  forsøgt  i  Italien  som  andre 
Steder,  vender  han  sig  skarpt  imod.  Allerede  ved  sidste  Valg  stemte  mange 
Katoliker  med,  aldeles  overvejende  paa  konservativ  Side.  Men  Betydningen 
af  Pavens  nye  Holdning  er,  at  der  nu  kan  dannes  et  særligt  katolsk  Parti 
under  Bispernes  Førerskab.  En  lille  katolsk  Bog,  der  fornylig  er  udkommet 
dernede,  fantaserer  allerede  om,  hvorledes  der  nu  skal  skabes  et  katolsk 
Flertal  i  Italien,  Pavens  verdslige  Magt  delvis  genoprettes  o.  s.  v.  Det 
hele  ser  ud  til  at  være  et  Forsøg  paa  i  Italien  at  skabe  den  Magtstilling 
for  Kirken,  som  i  disse  Dage  endelig  tabes  helt  i  Frankrig.  — 

I  Grækenland  afbrødes  Delyannis'  Styre  brat  ved  hans  Død  for 
Morderhaand.  Delyannis  var  for  nylig  kommet  til  Magten  paa  det  Program 
at  gennemføre  Sparsommelighed  og  økonomiske  Reformer.  Det  laa  paa 
Forhaand  ikke  meget  for  ham,  men  han  syntes  at  tage  Opgaven  med 
uventet  Alvor.  Blandt  andet  havde  han  gennemført  Lukningen  af  en  Række 
Spillehuse  i  Athen.  Det  var  en  af  dem,  som  dette  er  gaaet  ud  over,  der 
dræbte  ham. 

Delyannis  var  nu  79  Aar  gammel.  Han  har  været  Minister  en  Mængde 
Gange,  Førsteminister  fire  Gange.  I  Grækenland,  hvor  Klasseforskellen  er 
lidet  tydelig  og  hvor  der  heller  ikke  findes  ret  mange  historiske  Traditioner  at 
danne  Partier  paa,  er  de  politiske  Partier  i  usædvanlig  Grad  samlede 
om  enkelte  bestemte  Mænd.  Ingen  af  disse  var  en  saa  uimodstaaelig  Agitator 
som  Delyannis.  Den  ene  Gang  efter  den  anden  gik  det  galt,  naar  han 
styrede;  alligevel  kom  han  altid  op  igen.  Delyannis  var  den  ivrigste  Tals- 
mand for  Tanken  om  Genoprettelsen  af  et  Storgrækenland.  Saa  tit  der  var 
Uro  paa  Balkanhalvøen,  var  han  i  Bevægelse  for  at  se,  om  der  ikke  skulde 
være  noget  at  vinde  for  Grækenland.  Han  medvirkede  i  betydelig  Grad  til,  at 
Grækenland  i  1881  fik  Thessalien.  Siden  var  det  ham,  hvem  Krigen  i 
1897  med  Tyrkiet  skyldtes.  Det  store  Nederlag  medførte  hans  Fald,  men 
han  har  kæmpet  sig  op  igen,  og  fornylig  kunde  han  paany  tage  Magten. 
Han,  der  ellers  var  saa  ødsel,  syntes  nu  at  være  blevet  sparsommelig, 
han,  der  før  var  saa  stridbar,  optraadte  nu  højst  forsigtig  overfor  det  nye 
Oprør  paa  Kreta.  Maaske  har  andre  haft  den  virkelige  Indflydelse  i  dette 
hans  sidste  Ministerium.  Et  nyt  Ministerium  er  nu  dannet  af  R hallys;  det 
finder  foreløbig  Tilslutning  hos  Flertallet  af  Delyannis'  Gruppe. 


Fra  Degn  til  Lærer. 

Af  Lærer  A.  Nøhr. 


Den  Repræsentant  for  den  danske  Folkeskole,  som  første  Gang  fore- 
stilledes Læseverdenen,  var  Holbergs  Per  Degn,  og  det  tør  betragtes  som 
givet,  at  den  Type  af  en  Degn,  der  er  tegnet  os  f.  Eks.  i  Erasmus  Mon- 
tanus, ikke  er  langt  fra  at  være  et  Gennemsnitsbillede  af  de  Herrer,  som 
den  Gang  førte  Ordet  i  og  for  Almueskolen.  Megen  Forstaaelse  af  sit 
Lærerkald  mærker  man  ikke  hos  Per  Degn ;  men  det  kan  man  heller  ikke 
forlange.  Det  var  ikke  en  Stilling,  Per  havde  valgt  i  Kraft« af  Lyst  eller 
Anlæg.  Den  var  bleven  ham  tildelt,  da  alle  andre  Sunde  syntes  lukte,  og 
da  noget  er  bedre  end  intet,  finder  Per  Stillingen  ret  tilfredsstillende.  Han 
tjener  Opholdet  paa  den  Vis  —  ganske  vist  i  al  Tarvelighed,  men  dog 
uden  at  bebyrdes  med  strængt  legemligt  Arbejde.  Dette  er  den  Holbergske 
Per  Degn  nok.  At  han  oven  i  Købet  under  sin  Færd  blandt  Bønderne  hår 
let  ved  at  imponere  disse  med  sine  latinske  Brokker  og  øvrige  Kundskaber, 
er  ham  en  Tilfredsstillelse,  netop  fordi  det  var  gaaet  ham  ilde,  da  han 
færdedes  i  de  lærde  Kredse.  Der  var  vel  nok  blandt  Datidens  Degne  en 
eller  anden,  som  røgtede  sit  Kald  samvittighedsfuldt  og  dygtigt.  Men  Fler- 
tallet var  utvivlsomt  havarerede  Eksistenser,  for  hvem  Lærergerningen 
ingen  Ting  betød.  Christian  den  5tes  „Danske  Lov**  fastsatte,  at  Degnene 
een  Gang  om  Ugen  skulde  undervise  Ungdommen  i  Børnelærdommen; 
men  dette  blev  ingenlunde  altid  overholdt,  og  naar  saadan  Undervisning 
fandt  Sted,  sluttede  Sammenkomsten  i  Reglen  med  Bal.  Forøvrigt  bestemte 
samme  Lov,  at  „Degnen  skulde  forestaa  Sangen  i  Kirken,  ringe  Morgen- 
og  Aftenklokken,  være  Præsten  lydig,  samt  befordre  dennes  Embeds- 
breve"*.  Det  er  da  let  forstaaeligt,  at  Datidens  Degne  ikke  kunde  opføtte 
sig  som  fortrinsvis  Skolens  Tjenere.  De  følte  sig  knap  nok  som  Kirkens, 
men  særlig  som  Præstens  Tjenere.  Ganske  vist  bestemte  Christian  d.  6. 
1739,  at  Degnene  alle  skulde  holde  Skole,  og  „passer  de  ikke  deres  Skole, 
eller  er  de  liderlige,  maa  de  afskediges **.  Men  det  gik  ikke  saa  strængt 
til  som  Kongen  bød.  Frederik  den  4des  og  Christian  den  6tes  Forordninger 
angaaende  Skolevæsenet  kom  i  mangfoldige  Henseender  aldrig  længere  end 
paa  Papiret.  De  blev  det  Grundlag,  hvorpaa  fremtidige  Skolereformatorer 
arbejdede  videre;  men  de  frembragte  ingen  Revolution  i  Landsbydegnens 
Stilling.  Denne  vedblev  at  være  Degn  —  Præstetjener.  Hvad  der  faldt  af 
til  Skolen,  var  Naadsensbrød,  større  eller  mindre  Gaver  —  men  Gaver  fra 
den  milde  Gejstligheds  Haand.  — 

Med  Frederik  den  6tes  Reform  af  Skolevæsenet  1814  skabtes  først  Be- 
tingelsen for,  at  Skolens  Krav  virkelig  kunde  stilles  i  første  Række.  Ikke 
alene  gennemførtes  herved  over  hele  Landet  en  planmæssig  og  nogenlunde 
ensartet  Skoleordning,  saaledes  at  der  tilvejebragtes  Lokaler  og  ansattes 
Skoleholdere ;  men  det  blev  tillige  gjort  til  Pligt  for  alle  at  lade  deres  Børn 
undervise.  Langsomt  gror  imidlertid  en  stor  Reform  fra  Papirets  paragraferede 
Bestemmelser  ud  i  Virkelighedens  levende  Resultater.  Man  løb  ikke  lige 
til  at  danne  Lærere  af  gamle  Degne.  Der  maatte  gaa  Tid,  inden  en  ny 
Generation  rykkede  ind  og  tog  Skolens  Gerning  op.  Endnu  i  1835  kunde 
man  hist  og  her  træffe  forfaldne  Underofficerer  og  lignende  Individer  som 
velbestaltede  Skoleholdere.  Dog  havde  man  taget  fat  ved  den  rigtige  Ende, 

idet  der  allerede  før  Aarhundredets  Slutning  var  begyndt  paa  Oprettelsen 
af  Seminarier  —  Blaagaard  oprettedes  1791;  man  fortsatte  med  Brahe- 
trolleborg  paa  Fyn,  Vesterborg  paa  Lolland,  hvortil  senere  kom  Skaarup, 
Snedsted,  Lyngby,  Ranum  o.  fl.  Og  der  skabtes  gennem  denne  Seminarie- 
uddannelse en  Stab  af  Lærere  —  Folk  for  hvem  Skolegerningen  var  det 
væsentlige,  Degnetjenesten  det  mindre  væsentlige.  Men  hvor  disse  Mænd 
kom  ud,  løb  de  Panden  mod  Kirkens  kolde  Mure.  Præsterne  var  deres 
nærmeste  Foresatte.  Godsejerne  var  Præsternes  Beskyttere  og  deres  alli- 
erede. Det  var  Bondestandens  Frigørelse  og  Bondestandens  Oplysning,  der 
tilstræbtes.  Og  den  Bevægelse  mødte  langt  fra  alle  Vegne  Paaskønnelse. 
Forordningen  af  1814  havde  ingenlunde  ophævet  Degnenes  Afhængighed 
af  Præsten.  Selv  en  saa  urimelig  Bestemmelse  som  den,  at  Degnene  skulde 
besørge  Præsters  Embedsbreve,  ophævedes  først  1851.  Dertil  kom,  at 
„ Landsfaderen **,  Frederik  d.  6te,  vilde  metodisere  al  Skolegerning  („den 
indbyrdes  Undervisning"). 

Under  disse  Forhold  blev  da  heller  ikke  de  ny  Skoleholdere  helt 
Lærere.  De  prøvede  vel  derpaa.  Men  Kirkens  Interesse,  Præstens  Inter- 
esser og  mange  Haande  andre  Interesser,  knappe  Lønningsforhold,  daarligt 
Materiel  o.  s.  v.  lagde  dem  alle  mulige  Hindringer  i  Vejen.  De  maatte  da 
nøjes  med  og  være  glade  til,  om  de  kunde  være  baade  Degn  og  Lærer. 
At  disse  Skolens  første  Seminarister  ret  klart  saa,  hvilke  Krav  Skolen 
burde  stille,  fremgaar  af  Udtalelser  fra  forskellige  Lærermøder  i  Fyrrerne. 
Man  forlangte:  „Landets  Skolevæsen  henlægges  under  en  sagkyndig  In- 
stitution. Læreren  bør  være  Lærer,  og  han  bør  fritages  for  alle  ned- 
værdigende Forretninger  og  ikke  have  Behov  at  ty  til  Bisysler  for  at  er- 
nære sig".  Man  tager  næppe  fejl,  naar  man  antager,  at  mange  af  de 
Lærere,  som  i  sidste  Aarhundredes  første  Halvdel  virkelig  for  Alvor  grund- 
lagde den  danske  Folkeskole,  tit  maatte  udstaa  haarde  Kampe  for  at  skaffe 
Seminarieuddannelsens  Ideer  Hjemsted  indenfor  Skolens  Vægge  —  ikke 
engang  fra  selve  Bøndernes  Kreds  mødtes  deres  Anstrængelser  altid  med 
Forstaaelse.  Men  desto  større  Anerkendelse  bør  i  Virkeligheden  blive  dem 
til  Del.  Der  er  ingen  Tvivl  om,  at  denne  de  første  Seminaristers  grundige 
og  forholdsvis  moderne  Læreruddannelse  var  en  mægtig  Indsats  til  Fordel 
for  Læreren  i  dennes  uundgaaelige  Kamp  med  Degnen.  At  Kampen  allige- 
vel endte  med  et  Kompromis  i  første  Omgang,  bør  ikke  forundre.  Det  var 
et  hæderligt  Kompromis  og  al  Ære  værd. 

Næppe  saa  stor  Ros  fortjener  det  Slægtled  af  Lærere,  som  efter  Fri- 
hedens Indførelse  tog  Plads  i  Skolen.  De  fandt  i  mange  Tilfælde  Vejen 
banet.  Den  politiske  Frihed  havde  de  fleste  Steder  medført  en  vaagnende 
Erkendelse  af  Skolens  Betydning  og  forstaaende  Villighed  til  at  yde  Læ- 
reren Paaskønnelse.  Men  ikke  desto  mindre  bragte  den  sidste  Halvdel  af 
det  nittende  Aarhundrede  ikke  det  afgørende  Nederlag  for  Degneværdig- 
heden, som  man  burde  være  berettiget  til  at  haabe.  Spørgsmaalet  om 
Revision  af  Skoleloven  rejstes  vel  hurtigt,  og  allerede  1856  gennemførtes 
„Lov  om  nogle  Forandringer  o.  s.  v.  i  Almueskoleloven".  Men  disse  For- 
andringer rørte  saa  godt  som  ikke  ved  Spørgsmaalet  om  Lærernes  Forhold 
til  Kirkerne  eller  Præsterne. 

Senere  rejste  der  sig  indenfor  Lærerkredse  en  ret  stærk  og  livlig  Be- 
vægelse, der  blandt  andet  gav  sig  Udslag  i  Dannelsen  af  Lærerforeningen. 
Der  holdtes  ofte  Møder,  hvor  mange  og  vigtige  Forhold  Skole  og  Lærer 
vedrørende  blev  Genstand  for  Forhandling.  Takket  være  Kolds  og  Grundt- 
vigs Ideer  angaaende  Lærergerningens  Maal  og  Midler,  var  der  tit  over  disse 

Møder  en  tilfredsstillende  Duft  af  Friskhed.  Men  alligevel  trængtes  Spørgs- 
maalet  om  Skolens  Stilting  til  Kirken,  Lærerens  til  Præsten,  mere  og  mere 
i  Baggrunden.  Den  voksende  Venstrebevægelse  i  Halvfjerdserne,  som  med 
rivende  Hast  bredte  sig  ud  i  hele  Landbefolkningen,  bragte  hurtigt  de  som 
oftest  nationalliberale  Præster  til  at  indse,  at  de  burde  aliere  sig  med  Læ- 
rerne. De  var  kloge  nok.  Ved  Velvillighed  og  mild  Benyttelse  af  deres 
Myndighed  i  de  fleste  Skolespørgsmaal  lykkedes  det  dem  at  vinde  Største- 
delen af  Lærerne  for  en  fælles  Optræden  over  for  de  enkelte  Røster,  som 
nu  og  da  vovede  sig  frem  med  Fordringen  om  Skolens  Emancipation. 
Og  naar  Lærerne  stillede  Krav,  var  det  i  Retning  af  bedre  Løn,  bedre 
Skolemateriel,  bedre  Enkeforsørgelse  o.  s.  v.,  altsammen  fuldt  berettigede 
og  nødvendige  Krav,  men  ikke  Krav,  hvis  Fyldestgørelse  førte  mod  det 
her  skitserede  Maal.  Næsten  parodisk  maatte  det  virke  at  se  Lærerne 
samle  sig  til  Oprettelse  af  Brandforsikringer,  Begravelseskasser  o.  1.,  mens 
Skolens  store  Livsspørgsmaal  fik  Lov  at  hvile.  Skolen  vedblev  altsaa  at 
være  Kirkens  umyndige  Barn,  og  Læreren  fandt  sig  roligt  heri.  De  kirke- 
lige Forretninger  vedblev  at  lægge  Beslag  paa  Lærerens  Tid  baade  Hellig 
og  Søgn.  Og  man  var  ikke  uden  en  vis  Smerte  Vidne  til,  at  Læreren  til- 
lagde Værdigheden  som  Kirkebetjent  (Degnen)  en  fremtrædende  Del  af  den 
Agtelse,  han  nød. 

Undfanget  og  født  under  disse  Forhold  kunde  da  Skolereformen  af  1900 
heller  ikke  bringe  nogen  Løsning.  Heller  ikke  den  rørte  i  nogen  nævne- 
værdig Grad  ved  Skolens  Forhold  til  Kirken.  Forholdsvis  større  Betydning 
i  denne  Henseende  fik  den  lille  Lov,  som  udkom  i  1903,  og  som  fritager 
Kirkebylærerne  for  i  alt  Fald  en  Del  af  de  dem  hidtil  paahvilende  „For- 
retninger*".  Men  endnu  er  altsaa  Læreren  Kirkebetjent  og  skal  møde  til 
Bamedaab,  Bryllup,  Begravelse,  Altergang  o.  s.  v.  —  søgne  Dage  saa  vel 
som  de  hellige.  Endnu  er  Præsten  hans  nærmeste  Foresatte  ogsaa  i  selve 
Skolen.  Endnu  er  Skolen  ingen  selvstændig  Institution  —  Læreren  ikke 
fuldt  ud  bleven  Lærer,  som  Mændene  fra  Fyrrerne  forlangte.  — 

Men  der  er  Tegn,  som  tyder  paa,  at  Degnen  synger  paa  sit  sidste 
Vers.  Det  er  ikke  alene  de  unge  Lærere,  som  gennemgaaende  er  enige 
om  at  ønske  Skolens  Frigørelse.  Mange  ældre  slutter  sig  uforbeholdent 
dertil.  Selv  Præster  og  Provster  hører  man  nu  tale  forstaaende  om  en  saa- 
dan  Eventualitet.  De  mener  vel,  at  Gennemførelsen  ligger  langt  ude  i 
Fremtiden.  Men  har  Bevægelsen  først  taget  Fart,  vil  ikke  alene  Lærere  og 
Præster,  men  alle  Venner  af  Danmarks  Folkeskole  forstaa,  at  Fordringen 
om  Skolens  Selvstændighed  som  Institution  er  rimelig,  og  dens  Fyldest- 
gørelse nødvendig.  Og  der  er  Grund  til  at  haabe,  at  Bevægelsen  endelig 
vil  tage  Fart.  Det  er  et  godt  og  frimodigt  „Forslag  til  Lov",  som  Lærer 
P.  Larsen,  Ølstykke,  har  fremsat  i  5te  Hæfte  af  nærværende  Tidsskrift. 
Det  stiller  i  Spidsen  netop  det,  som  er  Sagens  Kærne:  Folkeskolen  løses 
fra  sit  hidtilværende  Forhold  til  Kirken.  Og  det  forlanger,  at  Lærernes 
Forpligtelse  til  at  være  Kirketjenere,  bortfalder. 

Kortere  kan  Programmet  for  Hovedpunkterne  i  den   kommende  Reform 
af  Skolevæsenet  vanskeligt  udtrykkes. 

I  en  Artikel  „Folkeskolen  og  Kirken"  af  Lærer  Markus  Hansen, 
kommer  det  samme  Grundsyn  til  Orde.  „Skolens  og  Kirkens  Adskillelse 
vil  højne  Skolens  Anseelse",  hedder  det.  „Den  vil  styrke  Lærernes  Selv- 
stændighedsfølelse  og  Bevidstheden  om  deres  Ansvar".  Og  at  dette  er  rig- 
tigt, kan  der  næppe  tvivles  om. 

Lad  da  disse  Udtalelser  være  Indledningen  til  den  Optakt,  der  vil  give 

Skolen,  hvad  Skolen  tilkommer.  Først  da  vil  Degnen  endelig  og  uigen- 
kaldelig være  sat  paa  Porten,  og  Arbejderen  i  den  danske  Folkeskole  i 
egentlig  Forstand  være  bleven  Lærer.  — 


Verdens  Gang. 


Historisk  Literatur.  H.  Ploug:  Carl 
Ploug.  Hans  Liv  og  Gecning.  I  Del  1813 
—48.  (G.  B.  N.  F.  1905.) 

Det  er  en  helt  overvældende  Literatur 
af  Memoirer,  Breve,  Optegnelser  osv.,  vi 
har  faaet  fra  Nationalliberalismens  Tid. 
Dens  to  første  Mænd  mangler  i  Rækken; 
Monrads  Papirer  ligger  bundne  i  Rigsar- 
kivet til  1912,  og  af  Halls  er  kun  lidet 
opbevaret.  Men  ellers  er  de  aller  fleste 
med.  Alligevel  modtages  hvert  nyt  Bidrag 
med  Glæde.  Denne  Tid  var  saa  rig  paa 
ejendommelige  Mænd  med  dristige  Tanker 
og  kraftig  Vilje,  at  den  stadig  fængsler 
vor  Interesse.  Ogs'aa  Carl  Ploug  hører  til 
disse  Mænd,  og  det  er  en  nyttig  Opgave, 
hans  Søn  Hr.  Hother  Ploug  har  sat  sig: 
at  skildre  Faderens  „Liv  og  Gerning". 
Første  Del  af  Opgaven  er  nu  løst  gennem 
et  Bind,  der  fører  Skildringen  frem  til  1848. 
I  Ordets  strenge  Forstand  er  det  ikke  meget 
„nyt",  det  er  lykkedes  Forfatteren  at  bringe 
for  Dagen;  han  har  haft  nogle  Breve  til 
Raadighed,  men  ret  faa;  Ploug  hørte  ikke 
til  dem,  der  holdt  Rede  paa  sin  Korrespon- 
dance; og  mange  positive  nye  Oplysninger 
bringer  disse  Brevstykker  ikke.  Men  for 
det  store  Flertal  af  de  Læsere,  en  saadan 
Bog  faar,  er  naturligvis  det  aller  meste  af  det, 
her  fortælles,  alligevel  nyt.  For  dem  er  det 
afgørende,  om  Bogen  giver  et  levende  og  i 
Hovedtrækkene  rigtigt  Billede  af  den  Mand 
og  den  Tid,  den  skildrer.  Og  det  gør  denne 
Bog.  Først  og  fremmest  gælder  dette  de 
ypperlige  Uddrag  af  Plougske  Artikler  i 
Fædrelandet"  fhi  40'erne.  Med  Rette  har 
Udgiveren  opgivet  at  gentage  det  Forsøg 
paa  en  samlet  Udgivelse  af  Avisartikler,  som 
mislykkedes  saa  ganske  med  Billes  Artik- 
ler. Det  er  muligt,  at  det  vil  lykkes  ikke 
blot  øjeblikkelig,  men  varig  med  Hørups 
Artikler.  Disse  er  mere  end  Journalistik. 
De  ejer  en  Rigdom  i  Udtryksformer  i  Sam- 
menligning med  hvilken  Plougs  Ordforraad 
er  fattigt.  De  ere  skrevne  med  en  fortættet 
Lidenskab  i  Forhold  til  hvilken  Plougs 
Voldsomhed  falder  helt  tamt.  Men  hvad 
der  mere  end  noget  af  dette  bevarer,  deres 
Livskraft,  de  rummer  en  Forstaaelse  af 
Menneskene,  for  hvilken  ingen  af  deres 
Særheder  var  skjult;  Sætning  efter  Sætning 
afsløres  menneskelige  Egenskaber  saa  al- 

mindelige,  at  de  bevares  fra  Tid  til  Tid, 
saa  betydningsfulde,  at  det  først  er  dem, 
der  forklarer,  hvordan  det  kunde  gaa  som 
det  gik,  og  dog  saa  lidet  iøjnefaldende,  at 
kun  en  Mester  i  Iagttagelsens  Kunst  evner 
at  opdage  dem.  Derfor  er  det  troligt,  at 
disse  Artikler  vil  blive  ved  at  leve  gennem 
Tiderne,  saaledes  som  Monrads  „Politiske 
Breve"  endnu  lever,  i  det  mindste  for  alle 
dem,  hvem  historiske,  politiske  eller  psyko- 
logiske Studier  fængsler. 

Men  det  er  Uret  mod  Carl  Ploug  at 
sidestille  ham  med  Hørup.  Denne  var  en 
Begynder,  en  Skaber,  som  Monrad,  Kierke- 
gaaixl,  Grundtvig,  Georg  Brandes.  Carl 
Ploug  var  en  af  Mændene  i  anden  Række, 
selv  om  han  hørte  til  de  bedste  blandt 
disse.  Og  sammenstilles  han  med  sine 
Jævnlige  er  han  beundringsværdig.  Hvor 
langt  mere  levende  er  ikke  nu  hans  År- 
tikler  fra  40'erne  end  Billes  fra  50'erne. 
Der  er  i  Plougs  en  umiddelbar  Oprindelig- 
hed, en  Temperamentets  Styrke,  som  Bille 
kun  har  meget  lidt  af.  Egnede  de  sig  ikke 
til  at  udgives  samlet,  saa  er  de  yderlige 
til  at  føjes  ind  i  en  Skildring  af  Tiden 
som  Illustrationer  til  denne. 

Særlig  interessant  er  Afsnittet:  Ploug 
ktr.  Ørsted.  A.  S.  Ørsted  havde  allerede 
i  sin  Ungdom  gjort  sig  til  „Embedsmand" 
i  en  Forstand,  der  i  det  mindste  for  Da- 
tidens Frihedsvenner  betød  den  uværdigste 
Selvopgivelse.  Nu  stillede  han  sin  beun- 
dringsværdige Arbejdskraft  og  sin  sjeldne 
Fortolkningskunst  til  Raadighed  for  Kon- 
gens Enevældepolitik  og  Godsejernes  „sam- 
fundsbevarende" Bestræbelser.  Og  ikke 
blot  som  Embedsmand.  I  Pressen  førte 
han  som  anonym  et  hæftigt  Felnog  mod 
de  liberale  Politikere.  Ploug  vidste,  hvem 
han  havde  for  sig  og  slog  til  af  et  godt 
Hjerte  i  sine  Svar.  Ørsted  blev  højlig  irri- 
teret og  sparede  ingenlunde  paa  Skælds- 
ordene, naar  han  igen  svarede.  Han  drev 
det  saaledes  en  Gang  til  at  sige,  at  „Fædre- 
landet" havde  overgaaet  sig  selv  „i  Kaad- 
hed,  Uredelighed  og  Tankeløshed".  Med 
skarpt  Blik  for  Ørsteds  svage  Sider,  karak- 
teriserede Ploug  ham  i  disse  Ord:  „1  Lov- 
givningen har  han  tvivlet,  saa  at  Lovbudene 
ere  blevne  til  lovlærde  Afhandlinger;  i 
Retsvæsenet  har  han  tvivlet,  saa  at  Beviset 

for  en  Handling  ret  snart  kun  kan  findes 
ved  en  Jurykendelse;  i  Politiken  har  han 
tvivlet,  saa  at  snart  Ingen  mer  i  Landet 
ved,  hvortil  Statshøj hedens,  altsaa  Statens 
Grænse  gaar.  I  Stænderinstitutioneme, 
svævende  uden  bestemt  Begrænsning  mel- 
lem Stat  og  Provins,  har  han  af  yderste 
Evne  bidraget  til  at  oprette  Villieløshed  og 
Tvivlesyge  de  fiildstændigste  Templer.** 
„Idet  han  stræbte  efter  at  blive  Sandhedens 
og  Retfærdighedens  Præst,  er  han  bleven 
til  Tvivlernes  Konge  og  Disputerkunstens 
trælbundne  Slave.*" 

Hr.  H.  Ploug  udvider  paa  mange  Punkter 
sin  Fremstilling  til  i  det  hele  at  omfatte 
Pressens  Kaar  og  Art  i  Fyrrerne.  For 
alle,  som  ikke  kender  disse  Forhold, 
vil  dette  Afsnit  være  en  særdeles  fornøje- 
lig og  oplysende  Læsning.  De  vil  der  ikke 
blot  faa  Besked  om  Censor,  Hr.  Reiersens 
utrættede  Jagt  efter  de  „dumdristige  Døgn- 
blade**, men  tillige  om,  hvorledes  Smuds- 
pressen blomstrede  under  Censuren,  me- 
dens Kong  Kristian  VIII  underholdt  en 
hel  lille  Styrke  af  forløbne  Charlataner  til 
at  forsvare  hans  Sag  i  Pressen.  Man  vil 
endelig  erfare,  at  den  ærværdige  „Berlingske 
Tidende**,  ikke  blot  naar  Ørsted  skrev  der 
anonymt,  men  ogsaa  i  eget  Navn  førte  et 
Sprog,  der  saa  temmelig  stod  paa  Højde 
med,  hvad  vi  siden  er  naaet  til  af  Skælds- 
ord indenfor  Pressen.  „Uartig  Plumphed**, 
ubegribelig  Kaadhed**,  „Sammendyngen  af 
underfundige  Insinuationer**,  .Ryggesløs- 
hed** er  et  sparsomt  Udpluk  af  en  enkelt 
Artikel  i  „Berlingske**  mod  „Fædrelandet**. 
I  „Adresseavisen**  hed  det  samtidig  rent  ud 
„Slyngftrne**  i  „Fædrelandet**.  Det  er  nok- 
som bekendt,  at  „Fædrelandets**  egne  Ud- 
tryk ikke  hørte  til  de  blideste. 

En  særlig  Omhu  ofrer  Udgiveren  Carl 
Plougs  Deltagelse  i  den  skandinaviske  Be- 
vægelse. Med  Rette;  denne  Bevægelse  var, 
især  dog  efter  1848,  Plougs  egen;  i  den  var 
han  den  ledende,  fremaddrivende,  ivrigere 
end  nogen  af  de  andre.  Ogsaa  Plougs  Vise- 
digming  i  disse  Aar  omtales  med  god 
Grund  indgaaende.  Mange  vil  endda  synes, 
at  Sønnen  her  gaar  lidt  vel  strengt  i  Rette 
med  Faderen.  Der  er  paa  dette  Omraade 
en  Forskel  mellem  nu  og  da,  hvis  Betyd- 
ning man  sjelden  helt  er  klar  over.  Med 
det  politiske  Røre,  der  beherskede  det 
danske  Folks  Liv  fra  1834  til  1864,  fulgte 
en  Rigdom  af  Sange;  og  ingenlunde  blot 
Fædrelandssange,  afstemte  efter  Tidens  Op- 
fattelse, ogsaa  rent  politiske  Kampdigte, 
der  bidrog  langt  mere  end  man  sædvanlig 
tror,  til  at  give  de  nye  Frihedstanker  Liv 
i  Folket.  Senere  Tiders  politiske  og  sociale 
Kampe  har  ikke  affødt  en  tilsvarende  Digt- 
ning, der  blot  tilnærmelsesvis  svarer  der- 
til i  Betydning.  Det  vilde  være  en  yderst 
interessant  Opgave  for  en  Literærhistoriker 
at  give  en   samlet  Skildring  af  denne  po- 


litiske Visedigtning,  følge  dens  Gang  ud  i 
Befolkningen  og  skabe  Klarhed  over,  hvor- 
ledes den  virkede  i  de  forskellige  Lag  af 
denne. 

Til  alt  det  andet  har  Hr.  H.  Ploug  ogsaa 
føjet  nogle  smaa  polemiske  Indlæg  i  om- 
tvistede historiske  Spørgsmaal  fra  denne 
Tid.  Først  og  fremmest  melder  han  sig 
som  en  Stridsmand  i  Panser  og  Plade  for 
den  ellers  af  Gud  og  Hvermand  opgivne 
Ejderpolitik.  Dette  er  Kraftspild.  Det  er 
ganske  umuligt  at  føre  Bevis  for,  at  Ejder- 
politiken  var  enten  en  Fredspolitik  eller 
en  retfærdig  Politik.  Det  er  og  bliver  en 
stor  Ulykke,  at  yor  nationale  Politik,  der 
i  Tredivernes  Midte  var  rejst  af  Orla  Leh- 
mann som  en  fredelig,  national  Delings- 
politik  ved  Tidernes  Ugunst  —  Kristian 
VIIFs  Optræden,  vore  Føreres  Hastværk, 
de  danske  Slesvigeres  provinsielle  Sær- 
følelse o.  s.  V.  —  i  Løbet  af  Fyrrerne  for- 
vandledes til  en  stridbar  dynastisk  Ejder- 
politik. Denne  kan  forsvares  som  „nødven- 
dig**, uundgaaelig  maaske,  men  rigtig  og 
retfærdig  kan  den  umulig  blive.  Langt  mere 
Ret  har  Hr.  Ploug  i  sin  hvasse  Kritik  af 
den  ukloge  Politik,  som  Kristian  VIII  førte 
og  som  mundede  ud  i  det  mægtige  Fejl- 
greb, som  det  aabne  Brev  af  1846  var. 

Hr.  Plougs  Bog  er  solidt  Arbejde,  den 
er  baade  energisk  og  elskværdig  skrevet, 
og  den  handler  om  en  interessant  Tid  og 
en  ejendommelig  Mand.  Der  er  da  al  mulig 
Grund  til  at  anbelble  Læserne  at  stifte  Be- 
kendtskab med  den.  P.  Af. 


L.  Schrøder:  Den  nordiske  Folkehøj- 
skole. I— II.  (Udg.  af  Udvalget  for  Folke- 
oplysnings Fremme.  1904—05). 

Der  var  Grund  til  med  megen  Forvent- 
ning at  modtage  en  Bog  af  L.  Schrøder 
om  „Den  nordiske  Folkehøjskole**.  Emnet 
hører  til  de  aller  interessanteste.  Højskolens 
Udvikling  har  været  en  Sejrsgang;  sjeldent 
har  en  Oplysnings-  og  Opdragelsestanke 
draget  saa  betydningsfulde  og  saa  gode 
Følger  efter  sig  som  Grundtvigs  Højskole- 
tanke.  Og  Højskolen  er  rig  og  mangeartet. 
Den  har  gennemgaaet  en  særdeles  kende- 
lig Udvikling;  det  vilde  være  yderst  lære- 
rigt at  følge  Bevægelsens  Gang  fra  Be- 
gyndelsen til  nu.  Den  er  forskelligartet; 
meget  afvigende  Opfattelser  mødes  inden- 
for den ;  det  vilde  være  lige  interessant  og 
oplysende  at  faa  tilforladelig  Besked  om 
disse  Strømningers  Oprindelse,  om  deres 
nuværende  Styrke,  om  den  Vennestrid,  som 
føres  mellem  dem.  Og  endelig:  Højskole- 
bevægelsen er  paa  det  nøjeste  knyttet  til 
den  Bondestand,  der  i  den  sidste  Men- 
neskealder er  blevet  den  mægtigste  Stand 
i  Landet,  som  i  en  sjælden  Grad  har  hævet 
sig  politisk,  sociah  og  aandelig.   Det  vilde 

være  vel  værd  at  faa  et  kyndigt  Opgør  af 
Højskolens  Indsats  i  denne  Udvikling,  en 
Redegørelse  for  hvilken  Andel  Svingnin- 
gerne i  Højskolens  Liv  har  haft  i  den  Be- 
vægelse, der  er  foregaaet  fra  den  sværme- 
riske Højskolebonde,  fyldt  af  de  største 
Idealer,  til  den  praktiske,  lidt  selvkære 
Andelsbonde,  som  Joh.  Skjoldborg  og  andre 
med  ham  nu  skildrer. 

Og  er  Emnet  fristende,  synes  Forfatteren 
vel  skikket  til  at  behandle  det.  L.  Schrøders 
Liv  har  været  helt  knyttet  til  Højskolen; 
paa  nærmeste  Haand  har  han  fulgt  alle 
dens  Bevægelser  fVa  det  Centrum,  dens 
ypperste  Skole  danner.  Han  kender  alle 
de  ledende  Mænd,  han  har  selv  for  de 
fleste  staaet  som  den  egentlige  Fører. 

Alligevel  maa  det  erkendes,  at  de  For- 
ventninger, hvormed  man  tager  denne  Bog 
i  Haanden,  skuffes  i  ikke  ringe  Grad.  Det 
Hr.  Schrøder  har  givet,  er  nærmest  en  Art 
biografisk  Leksikon  over  Højskolens  Mænd. 
Han  gennemgaar  en  hel  Del  Højskoler, 
fortæller  om  deres  Bestyrere  og  Lærere; 
han  skildrer  disse  med  Vennesind  i  den 
ejendommelige,  beundrende  Tone,  som 
smaa  Vennekredse  ofte  lægger  sig  til  over- 
for hinanden,  han  beretter  Anekdoter  om 
dem  osv.  Det  er  altsammen  ganske  for- 
nøjelig Læsning.  Men  noget  rigtig  faar  man 
ikke  ud  af  det;  det  er  Fællestrækkene  han 
drager  frem ;  Typen  paa  en  Højskolemand, 
og  netop  denne  Fællestype  er  saa  uende- 
lig velkendt.  Det  var  Forskellen  indenfor 
Typen  mellem  dens  forskellige  Undertyper, 


det  kunde  været  interessant  at  faa  Besked 
om.  Og  disse  mange  løst  forbundne  Smaa- 
skildringer  er  egentlig  hele  Bogen.  Mest 
Interesse  har  for  Danske  den  Del  deraf, 
som  handler  om  de  norske,  svenske  og 
finske  Højskolers  Mænd;  de  er  jo  ikke  i 
samme  Grad  kendte. 

Interessante  er  ogsaa  nogle  statistiske  Op- 
lysninger, som  Forfatteren  giver.  Efter  disse 
er  Antallet  af  Højskoleelever  i  Danmark, 
der  i  1894—95  var  5730,  steget  jævnt  de 
følgende  Aar,  saaledes  at  det  1902—03  var 
oppe  paa  7361.  Pigernes  Antal  er  stadig 
noget  lavere  end  Karlenes ;  det  sidste  Aar 
er  det  2912  mod  4449.  Ogsaa  om  Stats- 
understøttelsen  til  Højskoleelever  gives 
nogle  talmæssige  Oplysninger.  De  viser, 
at  i  1902—03  understøttedes  noget  over  Vs« 
Af  disses  Forældre  var  1211  Husmænd, 
524  Gaardmænd,  387  Arbejdere,  246  Haand- 
værkere.  Kun  205  af  de  statsunderstøttede 
Elever  var  fra  Byerne,  og  af  hele  Elevan- 
tallet 7361  tilhørte  kun  407  Bybefolkningen. 
Forfatteren  beklager  med  god  Grund,  at 
Bybefolkningen  kun  i  saa  ringe  Grad  be- 
nytter Højskolen. 

Om  de  norske  Højskoler  oplyses  det, 
at  de  i  Aaret  1899—1900  havde  ialt  2351 
Elever;  mindre  klare  er  de  Opgivelser 
om  de  svenske  Højskoler,  som  findes  i 
Bogen. 

Begge  de  to  Bind  er  forsynede  med  et 
stort  Udvalg  af  Billeder  af  Højskolemænd 
fra  alle  de  nordiske  Lande,  Højskolebyg- 
ninger osv.  P.  M. 


Hur  vi  fbrlorade  Norge. 


Af   K.  WlCKSELL. 


Hr.  redaktor!  Ni  har  onskat  en  artikel  af  mig  i  unionsfrågan, 
delvis,  om  jag  forstått  Er  ratt,  for  att  få  narmare  besked  om  den  egendom- 
liga  stallning,  som  en  stor,  ja  storsta  delen  af  det  liberala  partiet  i  Sve- 
rige synes  intaga  till  denna  fråga,  en  stallning  som  så  foga  svarar  mot 
det  begrepp,  man  plagar  fasta  vid  ordet  liberalism.  Jag  skall  forsoka 
uppfylla  Eder  onskan  så  godt  jag  kan;  men  Ni  fir  ursakta  mig,  om 
afven  jag  hufvudsakligen  står  undrande  och  sporjande  harvidlag,  om 
jag  i  likhet  med  salig  Dumbom  icke  formår 

„ratt  begripa 
hvad  ingen  man'ska  kan  forstå.* 

De  svenska  liberalernas  unionspolitik  har  i  många  år  forefellit  mig 
som  en  bok  med  sju  insegel;  till  afventyrs  ligger  losningen  på  gåtan 
deri,  att  den  icke  innehåller  någonting  alls. 


Det  ny  Aarh undrede.  II.  20. 

De  konservativa  och  reaktionåra  partiemas  standpunkt  ar  klar.  De 
ha  hela  tiden  velat  behandla  Norge  efter  samma  metoder,  som  de  med 
så  mycken  iramgång  anvåndt  gent  emot  Sverige;  deras  hogsta  grund- 
sats ar,  som  bekant,  att  „makten  bor  li^a  der  den  nu  ligger*,  och 
de  råka  i  raseri,  då  ett  af  foremålen  for  deras  regeringskonst  glider  dem 
ur  handema.  Ingenting  ar  naturligare;  man  maste  tvartom  hysa  en 
viss  aktning  for  de  medlemmar  af  det  konservativa  partiet,  som  trots 
forargelsen  någorlunda  veta  att  bevara  sitt  forstand  och  icke  strax  satta 
landets  ara  och  valfard  på  spel  for  att  tillfredsstålla  sin  håmdiystnad. 

Men  nu  det  liberala  paniet?  Skulle  man  inte  tro,  att  detta  parti, 
såsnart  det  galler  Norge,  har  kastat  otVerbord  de  principer,  som  de 
sjelfva  bekanna  sig  till  och  praktisera  i  Sverige?  Hemma  i  Sverige 
upphora  de  inte  att  beklaga  sig  ofver  ambetsmanna-  agrar-  och  bo- 
lagsvalde,  ofver  Forsta-Kammarstyret  m.  e.  o.,  men  såsom  Sfverfor- 
myndare  ofver  Norge  får  denna  institution  vara  god  nog.  De  inse  och  erkanna 
det  orimliga  och  farliga  i,  att  vissa  viktiga  grenar  af  statsstyreisen,  sarskildt 
utrikesarendena,  aro  så  godt  som  undandragnadensvenskariksdagenskon- 
troU;  men  att  norska  stoninget  vill  utofva  en  sådan  kontroll,  vacker 
deras  misshag:  deras  begrepp  om  likstållighet  tyckes  krafva,  att  båda 
representationema  i  det  stycket  skola  vara  lika  vanmaktiga.  Och  nar 
nu,  icke  minst  genom  deras  egen  likgiltighet,  saken  brakts  till  sin  spets, 
vilja  de  for  Norges  del  till  och  med  gora  gallande  en  statsratt,  som 
sedan  åtminstone  50  år  tillbaka  i  Sverige  liksom  i  dfriga  vesteuro- 
peiska  lander  raknats  till  antikvitetema.  Som  bekant  uttalade  H.  M. 
Konungen  i  sin  skrifvelse  till  stortingspresidenten  Berner  den  satsen, 
att  konungens  personliga  vilja  afven  utan  stodet  af  ett  ansvarigt  råd 
har  karaktaren  af  en  statshandling  i  Norge,  kan  ofverandakasta  ett 
enhalligt  stortingsbeslut  och,  i  alla  handelser  for  åratal  framåt,  hindra 
uppfyllandet  af  nationens  samfalda  vilja.  Det  behofs  icke  att  for  Edra 
lasare  deducera  det  orimliga,  absolut  foråldrade  i  denna  tankegang; 
jag  vill  endast  framhålla,  att  ett  dylikt  anspråk,  om  det  framstålts  i  Sve- 
rige, sjelffallet  skulle  ha  motts  af  hela  det  liberala  partiets,  ja  alla 
partiers  indignerade  protest;  en  sådan  konungs  dagar,  for  au  icke 
saga  timmar,  hade  sakerligen  varit  raknade  i  Sverige.  Icke  dessmindre 
har  den  liberala  pressen  i  Sverige  så  godt  som  utan  undantag  i  de 
mest  berommande  ordalag  omtalat  denna  majeståtets  plaidoyer  for  „sin 
solklara  ratt**,  och  till  och  med  en  man  som  Karl  Staaff  drar  sig  icke 
for  an  beteckna  stortingsbeslutet  af  7de  juni  såsom  ett  „eklatant  lag- 
brott**.  Hvad  stortinget  under  dessa  omstandigheter  borde  hagjon  for 
att  handia  fuUt  lagenligt,  upplyser  oss  Staaff  dessvårre  icke  om,  och 
det  torde  också  ofvergå  månskligt  forstånd  att  utfundera. 

Sitter  då,  kan  man  fråga,  frisinnet  hos  våra  liberaler  så  lost,  att 
det  ar  borta,  såsnart  det  galler  andras  frihet?  Till  en  del  år  detta  nog 
fallet;  och  det  maste  tyvårr  sagas,  att  alla  partier  utan  undantag  ha  sin 
andel    i   det    nu   skedda;    åfven  arbetarna  och  deras  press  ha  under 

den  gångna  tiden  mer  an  tillborligt  deltagit  i  det  standiga  hackandet 
på  Norge,  om  de  också  nu  infor  situationens  allvar  återvunnit  be- 
sinningen.  Dock  skulle  detta  vara  att  doma  flertalet  af  våra  liberaler 
for  sirangt.  Utan  tvifvel  ha  de  hyst  och  hysa  fortfarande  en  uppriktig 
valvilja  for  Noi^e,  och  hade  de  varit  vid  makten,  så  skulle  antagligen 
de  svafvande  konfliktfrågorna  låtit  sig  ordna  på  ett  tillfredsstallande 
satt.  Men  deras  stora  fel  har  varit,  att  de  tagit  denna  sin  egen  val- 
mening  for  realiteter,  med  hvilka  Norge  kunde  och  borde  låta  sig  noja; 
okunnigheten,  tanketrogheten  och  de  oklara  nationella  instinkterna  ha 
gjort  resten:  i  stallet  for  att  gora  Norges  sak  till  sin  egen  och  drifva 
den  fram  vid  sidan  af  sin  egen,  ha  de  under  de  sista  20  åren  stån- 
digt  låtit  bruka  sig  af  våra  hogerpartier  mot  Norge,  och  derigenom 
fullbordat  upplosningen  af  unionsbandet,  på  samma  gang  de  helt  och 
hållet  forlamat  sin  egen  inre  agitation.  Naturligvis  var  detta  icke  me- 
ningen; tvårtom  var  det  val  just  for  att  icke  skada  sin  egen  sak  som 
man  ville  undvika  den  fruktansvarda  beskyllningen  for  fosterlands- 
loshet,  Nor^es-kurtis  o.  s.  v.,  hvarmed  de  konservativa  i  alla  tider  varit 
så  frikostiga.  Men  manniskofruktan  år  nu  en  gang  en  dålig  ingrediens 
i  politiken ;  resultatet  har  blifvit  det  sagda ;  de  sista  två  decennierna  ha 
nappeligen  haft  att  uppvisa  ett  enda  politiskt  framsteg  i  Sverige,  men 
deremot  en  massa  reaktionåra  steg.  Och  nu  stå  vi  dårtill  utan  Norge! 


Man  skulle  emellertid  enligt  min  åsikt  begå  ett  stort  misstag,  om 
man  ville  i  den  nuvarande  generationens  politiska  forsyndelser  se 
hufvudorsaken  till  det  skedda.  Tvårtom  ar  det,  tror  jag,  af  storsta  vikt, 
for  Sveriges  liksom  for  hela  Nordens  framtid,  att  soka  komma  på 
spåren  de  djupare  liggande,  reala  orsakerna  till,  att  denna  forening, 
som  i  och  for  sig  erbjudit  så  många  naturliga  betingelser  for  att  lyckas, 
och  vid  hvilken  en  gang  faktiskt  så  stora  forhoppningar  knutits,  nu  så 
snopligt  gått  all  varldens  våg.  Dessa  orsaker  synas  mig  vara  hufvud- 
sakligen  foljande  tre:  unionens  form  har  blifvit  ohållbar  på  grund  af 
det  gångna  århundradets  statsrattsliga  utveckling  i  båda  landerna;  dess 
ursprungliga  innehåll,  dess  militara  uppgift,  har  forlorat  så  godt  som 
all  betydelse  till  foljd  af  den  åndrade  maktstållningen  i  Europa;  det 
innehåll  slutligen  af  en  fredligare,  mera  utvecklingskraftig  art,  hvarmed 
man  sedan  tid  efter  annan  och  i  allmånhet  icke  utan  framgång  sokt  utfylla 
unionens  ram,  har  på  senare  tid  dessvårre  eftersatts  och  delvis  gått 
tillspillo,  detta  visserligen  åter  till  foljd  af  en  egoistisk  och  kortsynt 
klasspolitik  i  Sverige,  ehuru  på  ett  annat  område. 

Såvål  Norge  som  Sverige  hade  vid  tiden  for  sin  forening  nyss  hvar  for 
sig  ofvergått  från  envålde  till  konstitutioneli  monarki;  men  ofvergången  var 
på  intetdera  stallet  fiillståndig;  en  rest  af  det  gamla  envåldet  eller 
personliga  styrelsesattet  kvarstod  i  båda  låndernas  grundlagar,  yttrande 

sig  bland  annat  dari,  att  ministrarna,  utom  i  ett  fall  i  Sverige  och  gene- 
rellt  i  Norge,  blefVo  ansvariga  endast  for  sina  råd,  Denna  gamla 
kvariefVa,  som  man  nu  i  Sverige  på  nytt  vill  gora  till  en  lefvande 
verklighet  —  namligen  for  Norges  del  —  har  i  sjålfva  verket  i  båda 
landerna  lange  sedan  undantrangts  af  den  konstitutionella  praxis,  som 
krafver,  att  konungens  rådgifvare  och  sarskildt  ministerchefen  bli 
ansvariga  jemval  for  besluten;  en  konseljpresident  eller  annan  minister, 
som  infor  representationen  skulle  vilja  forsvara  en  landsskadlig  åtgard 
med,  att  hans  nådiga  herre  trots  hans  egna  underdåniga  forestallningar 
behagat  besluta  så,  skulle  nappeligen  i  någotdera  landet  gora  lycka. 

Men  nu  ar  det  olyckligtvis  just  på  denna  afdoende  rest  af  envalde, 
som  hela  unionen  varit  byggd.  Att,  såsom  Bjomstjerne  Bjornson  nyligen 
påstått,  unionen  från  borjan  varit  amnad  till  en  blott  personalunion, 
torde  val  ej  vara  riktigt,  men  onekligen  hade  den  formen  af  en 
sådan;  dess  enda  gemensamma  oi^an  var  konungens  person,  konungen, 
som  i  frågor  rorande  båda  rikena  i  sammansatta  statsrådet  horde  såval 
sina  norska  som  sina  svenska  rådgifvare  och  fattade  det  beslut  han  sjelf 
ansåg  gagneligast,  eller  som  lat  bereda  de  utrikes  arendena  utan  någons 
horande  på  det  satt  honom  bast  syntes.  Sålange  dessa  patriarkaliska  anord- 
ningar  annu  motsvarade  det  statsrattsliga  lifvets  kraf,  gick  allt  tamligen  bra, 
och  sgrskildt  de  frågor,  som  i  våra  dagar  så  upprort  sinnena,  skildt  eller 
gemensamt  konsulat-  och  diplomatvasen,  existerade  nappeligen  på  den  tid, 
då  den  utrikes  notvexlingen  skottes  ungefar  som  en  H.  M:t's  privatkorre- 
spondens. Men  i  samma  mån,  som  detta  personliga  styre  genom  utveck- 
lingens  gang  mast  gifva  vika  For  de  moderna  parlamentariska  formema, 
har  unionen  såsom  sådan  efterhånd  forlorat  sitt  nodvandiga  formella 
underlag.  Delvis  har  den  splittrats  och  upplosts;  dels  och  an  varre 
forvandlats  i  ett  irriterande  och  ohemult  formynderskap  af  det  ena 
landets  representation  ofver  det  andra  landet. 

Att  ersatta  dessa  foråldrade  former  med  andra  och  battre,  har  som 
bekant  varit  ett  problem,  som  ofverstigit  de  skandinaviska  statsmannens 
krafter;  mojligtvis  skulle  detta  dock  genom  omsesidigt  tillmotesgående 
ha  lyckats,  derest  de  materiella  intressena  gjort  gemensamhetens  be- 
varande  till  en  sak  af  verkligt  vital  vikt  for  ettdera  eller  båda  landerna. 
Ett  sådant  intresse  af  allra  forstå  rang  skulle  naturligtvis  det  gemen- 
samma forsvaret,  den  militara  tryggheten  utåt,  ha  varit,  om  namligen 
detta  mål  verkligen  hade  kunnat  uppnås  genom  foreningen.  Men  hvarje 
tankande  manniska  maste  i  våra  dagar  saga  sig,  att  detta  var  en  illusion. 
Jag  ar  i  denna  punkt  helt  och  hållet  forekommen  af  Eder  egen  for- 
traffliga  uppsats  i  forrå  numret  af  tidsskriften  och  kan  noja  mig  med 
att  hanvisa  till  den.  For  100  år  sedan  var  dock  stållningen  icke  på 
langt  nar  den  samma  som  nu;  jernvågar  och  ångbåtar,  medelst  hvilka 
de  militara  stormakterna  narsomhelst  kunna  sånda  sina  harmassor 
jemte  lifsmedel  till  deras  underhall  på  hundratals,  ja  tusentals  mils  af- 
stand, existerade  annu  icke.   I  våra  dagar  deremot  torde  en  ft-åga  som 

den  om  de  skandinaviska  landernas  oafhangighet  eller  integritet  komma 
att  afgoras  uteslutande  vid  diplomaternes  grona  bord,  icke  genom  krig: 
kommer  det  till  krig,  så  år  den  redan  afgjord;  „gemensamhet  i  krig  och 
fred"  ar  då  numera  for  oss  ett  ord  utan  betydelse,  eller  den  utgor 
en  fare  snarare  an  en  trygghet. 

Å  andra  sidan  uppstod  inom  unionen  ungefar  från  1830talet  en 
rorelse  i  riktning  af  okad  sammanslutning  på  den  fredliga  samPardselns 
område,  som,  om  den  fått  ostordt  utveckla  sig,  kanske  tillsist  skulle  ha 
medfort,  att  det  svenska  onskningsmålet,  båda  folkens  uppgående  i 
en  hogre  politisk  enhet,  gått  i  fullbordan.  Hit  raknar  jag  t.  ex.  de  gemen- 
samma  forarbetena  till  nya  strafHagar,  de  omsesidigt  beviljade  for- 
månerne inom  naringslifvret  for  båda  landernas  undersåtar,  och  forst 
och  sist  mellanrikslagen,  vid  hvars  tillkomst  så  många  vackra  forhopp- 
ningar  uttalades.  Hvarfor  dessa  lofvande  ansatser  sedermera  icke  fiill- 
foljts,  ehuru  den  okade  samPårdseln  mellan  landerna  af  sig  sjalf  borde 
ha  inbjudit  dertill,  skulle  det  fora  mig  for  langt  att  soka  utreda.  En  af 
orsakema  låg  tvifvelsutan  i  sjelfva  de  politiska  misshallighetema  Ign- 
derna  emellan,  en  annan  och  val  an  viktigare  var  den  tuUpolitiska  re- 
aktion, som  från  1888  utbredde  sig  ofver  Sverige,  och  som  RJrt  så 
mycken  annan  reaktion  i  slaptåg.  Med  skal  har  man  emellertid  kallat 
mellanrikslagens  uppsagning  af  år  1895  for  den  sista  spiken  i  unionens 
likkista ;  ty  nar  denna  union  blifvit  omojlig  i  sin  form  och  dertill  lansad 
på  så  godt  som  allt  sitt  innehåll,  så  återstod  verkligen  icke  mycket 
mer  an  att  stoppa  den  i  grafven. 


Men  på  samma  gang  ligger  i  det  sagda,  om  jag  icke  ser  fel,  hoppet 
om  en  återuppståndelse  af  denna  union  i  en  ny,  battre  och  utvidgad 
gestalt.  Hvart  jag  an  riktar  min  blick:  till  kommunikationsvasendets, 
den  yttre  handelspolitikens,  narings-,  civil-  och  kriminallagstiftningens, 
vetenskapens,  konstens  och  undervisningsvasendets  område,  ofverallt 
anser  jag  mig  berattigad  att  påstå,  att  en  sammanslutning,  ju  intimare 
dess  battre,  mellan  alla  tre  de  skandinaviska  Igndema  och  gama,  om 
så  kunde  ske,  afven  med  Finland,  skulle  landa  dem  alla  till  ett  afgjordt, 
och  i  flere  fall  till  ett  ofantligt  gagn,  likavisst  som  en  sådan  samman- 
slutning ofverallt,  der  den  hittills  forsokts  och  fått  vara  i  fred  for  storande 
inflytanden,  såsom  på  myntlagsstiftningens  och  delvis  bankvasendets  m. 
fl.  omraden,  veterligen  burit  endast  goda  frukter.  Om  formerna  for  en 
sådan  sammanslutning  ar  obehofligt,  kanske  också  for  tidigt  att  nu 
tala;  men  rimligtvis  skola  de  vara  lattare  att  finna,  nar  intetdera 
landet  langre  gor  anspråk  på  ofverhoghet  ofver  det  andra,  intet  heller 
ar  så  underlagset  de  ofriga  i  numerar,  att  det  behofde  draga  sig  for  att 
taga  initiativ  i  dylika  frågor  af  fruktan  for  ett  sårande  afslag. 

Men   om    icke   denna   drom  liksom  så  många  foregående  skandi- 

navistiska  drommar  skall  skingras  af  bitter  verklighet,  ar  hufvudvillkoret, 
att  de  nordiska  folken  klart  inse  —  hvilket  i  synnerhet  Sverige  annu 
har  att  lara  —  sin  politiska  stallning  bland  Europas  lander  och  sin 
deraf  foljande  uppgift,  att  endast  och  uteslutande  och  med  all  energi 
verka  for  freden.  De  borde  egna  sig  deråt  icke  blott  for  sin  egen  trygg- 
het,  utan  såsom  en  verklig  mission,  en  lifsuppgift,  ett  aflopp  ior  det 
expansionsbegar,  som  ar  naturligt  och  nodvandigt  for  hvarje  orga- 
nism,  men  som  staterna  emellan  hittiis  mest  kladt  sig  i  den  omse- 
sidiga  iorodelsens  former.  Det  ar  ju  mycket  som  talar  for,  att 
initiativet  till  den  fredsara,  som  dock  forr  eller  senare  maste  uppgå 
ofver  jordklotet,  ligger  hos  de  små  statema  snarare  8n  hos  de 
Stora,  hvilka  annu  ha  tillrackligt  gora  med  att  bevara  varlds- 
freden,  sådan  den  nu  blir,  med  vapnad  hånd.  Och  det  vore  ingen 
ringa  berommelse  for  de  skandinaviska  landerna,  om  det  engang 
kunde  sagas,  att  de  varit  utgångspunkten  och  hafstången  for  ett  battre 
och  mera  civiliseradt  politiskt  lif  i  varlden.  På  detta  satt  kanske  till 
sist  gamla  C.  Plougs  mångbeledda  ord  om  det  „maktiga  Norden,  som 
skall  fora  folkens  sak  til  seger"",  andå  skulle  visa  sig  innehålla  en  viss 
sanning;  ty  folkens  sak  ar  freden,  och  de  makter,  som  jkola  fora  den 
till  seger,  aro  lyckligtvis  icke  millionharama  utan  en  årlig  vilja  och  ett 
energiskt,  ihållande  och  intelligent  arbete  i  folkupplysningens  tjenst. 

Trampa  vi  åter  sjelfva  —  d.  v.  s.  narmast  nu  vi  svenskar  —  denna 
sak  under  fotterna,  satta  kott  till  arm  och  rusa  i  håret  på  brodra- 
folken  for  att  låra  dem  „hoflighet",  såsom  det  så  vackert  heter,  då  blir 
det  antagligen  knappt  med  sympatierne  från  den  upplysta  europeiska 
folkmeningen,  som  dock  till  sist  ar  vart  basta,  ja  enda  vårn,  och  då 
ar  det  fara  vardt,  att  de  nordiska  folkens  återforening  sker  på  samma 
satt  som  vargen  och  rafven  traffades  —  hos  buntmakaren. 


Gustave  Flaubert. 

Af  Poul  Levin. 
(Et  Brudstykke  af  en  Afbandline  om  fransk  Naturalisme). 


Flauberts  Breve  er  udgivne  i 
fire  Bind.  Gennem  dem  følger  man 
ham  Fra  hans  niende  Aar  til  hans 
Død.  Denne  Brevsamling  har  den 
ailersiørsie  psykologiske  Betydning, 
fordi  Flaubert  skrev  siore,  indholds- 
rige Breve,  der  er  som  forirolige 
Samtaler  førte  med  de  Veninder 
og  Venner,  han  altfor  sjældent  luk- 
kede ind  i  sin  Ensomhed.  Der  findes 
i  disse  Breve  ingen  ligegyldig  Uden- 
omssnak, alt  er  karakterhildi  og  be- 
tydeligt. Men  det  er  umuligt  at  skildre 
dem  gennem  Citater,  fordi  man  da 
maatte  afskrive  Brev  efter  Brev. 
Bedre  er  det  ai  forsøge  paa  at  give 
et  Helhedsindtryk  og  overiade  Kon- 
trollen til  hver  enkelt. 

Gustave  Flaubert  fødtes  i  Rouen 
1821.  Hans  Fader  var  Kirurg  og 
ledede  del  største  Hospital  i  Byen. 
Den  dygtige  og  praktiske  Mand 
undrede  sig  over,  at  han  havde  faaet 
en  Søn,  der  vilde  være  Kunstner.  Og  lige  fra  det  første  Øjeblik,  man 
ser  Guslave  Flauberi,  flagrer  han  om  Poesien.  Han  har  vasrei  eiafde 
gammelkloge  Børn,  der  forbavser  Verden.  Han  skriver  om  Teaterstykker 
og  Romaner,  han  vil  forfatte,  han  ræsonnerer  og  angriber.  Ordene  er 
de  Voksnes,  som  han  husker  og  forstaar  at  anvende.  Han  havde  fra 
sine  tidligste  Aar  læst  en  Mængde,  baade  gammelt  og  nyt,  den  flittige 
Dreng  i  Rouen  begejstredes  naturligvis  af  Hugos  Dramer  og  Lamar- 
tines  Vers.  Det  var  den  „rene"  Poesi,  der  løftede  ham  over  Hverdagen. 
Al  den  Sekstenaariges  Trang  til  og  Glæde  over  at  blive  svunget  op  over 
de  smaa  Pligter  og  de  dagligdags  Mennesker  fik  Udtryk  i  hans  Hyldest 
af  de  romantiske  Digtere  og  hans  Kæriighed  til  Rabelais  og  Byron,  der 
udfordrede  Samfiindet  og  haanede  det.  Det  var  de  siore  Følelsers  Tid 
og  de  store  Ords.  Verden  er  kun  ei  Skuespil,  som  han  vil  le  af.  Hvor- 
til den  pinlige  Analyse?  Lad  os  løfte  os  over  det  hæslige.  Og  pludselig 
bygger  Milieuet  sig  op  omkring  dette  og  gør  denne  Sekstenaarige  til 
Gustave  Flaubert,  naar  han  udbryder;    „thi  den  skønneste  Kvinde  er 

ikke  længer  smuk,  naar  hun  ligger  paa  Anatomisalens  Bord  med  Tarmene 
op  over  Næsen,  Benet  flaaet  og  en  slukket  Cigarstump  paa  den  ene 
Fod.« 

I  disse  Ord  ser  man  for  første  Gang  Flaubert  i  den  Konflikt,  der 
var  hans  egen  og  varede  hele  hans  Liv.  Mange  Aar  efter  skrev  han 
disse  baade  for  ham  selv  og  for  Tiden  dybt  betegnende  Ord:  „Det  er 
mærkeligt,  saa  jeg  tiltrækkes  af  medicinske  Studier  (Vinden  blæser  ad 
den  Kant  i  vort  aandelige  Liv).  Jeg  har  Lyst  til  at  dissekere."  Som 
han  med  en  Gysen,  der  jog  ham  frem,  har  fulgt  sin  Faders  Færd, 
saaledes  stod  han  altfor  tidligt  med  Kniven  i  sin  Haand  for  at  blotte 
sit  eget  Indre.  Forunderligt  tidligt  lukkede  derved  de  store  Aanders 
Ensomhed  sig  omkring  ham.  Omend  hans  Pessimisme  stundom  er 
meget  naiv  og  ikke  videre  ualmindelig,  er  der  dog  noget  ejendomme- 
ligt og  personligt  ved  den,  som  viser  hvor  dybt  inde  fra  den  kommer. 
Paa  en  Maade  var  han  i  disse  Aar  som  andre  unge  Mænd:  han  fuld- 
endte Skolegangen,  kom  til  Paris  for  at  studere  Jura,  kededes  ved 
Studiet  og  ofrede  det  dog  al  sin  Tid,  medens  han  længtes  hjem  eller 
drømte  om  Rejser  til  fjærne  Lande.  Det  er  altsammen  noget,  andre 
har  gjort  før  og  efter  ham.  Men  der  var  en  forunderlig  Bølgen  i  hans 
Sind,  han  var  saa  højt  oppe  og  saa  dybt  nede,  som  kun  de  Udvalgte 
naaer.  Hans  Foragt  for  Menneskenes  Dumhed  og  hans  Længsel  efter 
Skønhed  arbejdede  sig  helt  selvstændigt  frem  i  ham  og  blev  to  Kræfter, 
der  kunde  bære  hans  Liv.  Disse  to  Følelser  betingede  hinanden:  jo 
mere  han  længtes  bort  fra  det,  der  omgav  ham,  jo  dybere  maatte  han 
hade  disse  Omgivelser,  og  da  han  manglede  Kraften  til  at  bryde,  fa- 
miljekær  og  pligtopfyldende  som  han  var,  blev  Konflikten  i  disse  Aar 
kronisk  og  slap  ham  aldrig.  Han  omtalte  for  sin  Ungdomsven  Maxime 
du  Camp  to  Bøger,  han  tænkte  paa  at  skrive:  en  østerlandsk  Drøm 
og  en  Spot  over  Menneskenes  Dumhed,  to  af  hans  Værker  løftede  sig 
allerede  over  hans  Horisont. 

Men  han  skulde  blive  endnu  mere  ensom.  Da  han  var  21  Aar, 
ramtes  han  i  Hjemmet  af  et  epileptisk  Anfald.  Og  der  fulgte  nu  nogle 
Aar,  hvor  Sygdommen  knugede  ham  til  Jorden.  „Den  kastede  ligesom 
et  Slør  over  hele  hans  Liv,"  siger  hans  Niece,  der  stod  ham  meget 
nær.  Han  vovede  sig  ikke  mere  ud.  Rædslen  drev  ham  hjem,  og 
hjemme  modtoges  han  af  Døden:  Faderen  døde,  hans  Søster,  som  han 
elskede,  døde,  og  nu  var  han  alene  med  den  fortvivlede  Moder,  som 
han  knyttedes  til  i  de  Sørgendes  nære  Samliv.  En  enkelt  Gang  tog  han 
til  Paris  og  følte  sig  vel  i  Larmen,  men  han  maatte  atter  tilbage  til 
Rouen,  den  taabelige  By,  eller  til  Croissei,  en  lille  Ejendom  i  Nær- 
heden, som  blev  hans  virkelige  Hjem.  Fra  Vinduet  i  sit  Arbejds- 
værelse saa  han  Seinen  glide  forbi  og  Skibe,  der  kom  og  gik.  Han 
var  nu  25  Aar,  „jeg  er  moden,"  siger  han  selv.  Og  han  var  det.  Han 
naaede  aldrig  videre,  end  han  var  nu.  Mellem  ham  og  Livet  var  et 
Mellemrum.   Det  bød  ham  intet.  Vennerne  spredtes  om  i  Verden  og 

havde  deres,  han  selv  havde  ingen  Opgave,  nu  da  han  ganske  havde 
opgivet  Juraen.  Og  dog  længtes  han.  Han  længtes  efter  at  være  som 
de  andre.  Efter  at  gøre  sig  vel  lidt,  faa  Æreslegionens  Kors,  poussere 
sig  selv,  nedsætte  sig  og  tage  sig  en  Kone.  Han  Fristedes  af  Livet,  man 
mærker  det  paa  hans  Hads  og  Foragts  Styrke.  Og  24  Aar  gammel  saa 
han  paa  en  Rejse  et  Billede  af  Breughel:  Sankt  Antonios  Fristelse  — 
han  fik  Lyst  til  at  skrive  det  om  til  et  Drama,  sit  eget  Drama,  sine 
Fristelsers  og  sin  Ensomheds.  Men  der  var  endnu  noget  tilbage  at 
gøre  for  ham.  Han  havde  opdraget  sine  Følelser  til  at  give  Afkald  paa 
det  meste,  skriver  han,  han  havde  frivilligt  berøvet  sig  selv  saa  meget, 
at  han  følte  sig  rig  i  den  mest  absolute  Fattigdom  —  og  dog,  der  var 
endnu  Fremskridt,  han  kunde  tage.  Hans  „éducation  sentimentale**  er 
lige  ved  at  være  færdig,  fire  af  hans  store  Værker  er  nu  ved  hans 
25de  Aar  levende  i  hans  Tanke,  skønt  han  ikke  har  nedskrevet  dem 
og  næppe  véd,  hvordan  det  skulde  ské:  Dramaet  om  Antonios'  Fri- 
stelser, den  østerlandske  Fortælling,  Romanen  om  Menneskenes  Taabe- 
lighed,  Beretningen  om  Følelsernes  Opdragelse  af  Livet  til  at  lide  alle 
Savn.  Alt  er  hans  eget,  udsprunget  dybt  nede  i  hans  Væsen.  Han 
forstod  dunkelt,  at  alt  dette  kan  blive  til  Kunst.  Kunsten  var  den  eneste 
Trøst,  han  kunde  se.  Ikke  Produktionen  for  at  vinde  Ry  —  hvad  han 
producerede  i  disse  Aar,  udgav  han  ikke  — ,  men  Bevidstheden  om, 
at  der  var  noget  i  Tilværelsen,  som  ikke  var  lukket  for  ham.  Baade 
sine  Drømme  og  sin  Smærte,  sin  hele  Styrke,  skjulte  han  under  Ordet 
Kunst  som  det  Sværd,  der  i  Sagnet  er  gemt  under  en  Klippeblok. 

Maaske  anede  Flaubert  ikke,  hvor  rig  en  Skat  han  besad.  Han 
turde  i  hvert  Tilfælde  ikke  benytte  den  helt  endnu.  Han  nærmede  sig 
den  ad  Omveje  gennem  hundrede  Bøger,  som  han  studerede  for  at 
udvikle  sig.  Hans  Arbejdsmetode  blev  i  disse  Aar  uhyre  kompliceret. 
Han  læste  og  læste  og  gjorde  store  Uddrag,  heri  viser  sig  hans  Ar- 
bejdstrang,  hans  Trang  til  at  sætte  et  reelt  Arbejde  mod  alle  Drøm- 
mene og  Længslerne.  Og  han,  der  var  svag,  og  over  hvis  Tanke  Døden 
altfor  ofte  skyggede,  elskede  nu  det  mandige  i  Litteraturen,  Homer, 
Tacitus,  Shakespeare,  Voltaire.  Candide  læste  han  atter  og  atter. 

Alt  i  ham  er  Modsætningernes  Spil,  han  levede  aldrig  lige  ud,  uden 
Ræsonnement  og  „Kunst",  uden  at  tænke  paa  sig  selv.  Han  var  tvært- 
imod altid  oplagt  til  at  analysere  sit  eget  Indre  i  Brevene,  der  evigt 
gentager  det  samme.  Saaledes  dræbes  hans  Handlekraft.  Jeg  var  fejg 
i  min  Ungdom,  jeg  var  bange  for  Livet,"  tilstod  han  mange  Aar  efter. 
Og  Ensomheden  bliver  snart  for  ham  en  Skumring,  i  hvis  svindende 
Graa  han  ser  de  andres  fortrukne  Ansigter  og  meningsløse  Kamp  for 
intet,  snart  et  Mørke,  der  svøber  sig  om  ham,  og  i  hvilket  han  hul- 
kende kryber  sammen. 

Man  kan  illustrere  hans  Mangel  paa  Evne  til  at  leve  Livet  ved  at 
betragte  ham  i  et  Forhold,  hvor  en  ung  Mands  dybeste  Længsler  op- 
fyldes, og  hans  Handlekraft  stilles  paa  den  største  Prøve. 

81* 

Fra  Flaubens  25de  og  26de  Aar  findes  en  stor  Række  Breve  ril 
Fru  X,  som  han  traf  og  elskede,  efter  at  han  fra  sit  fjortende  til  sit 
tyvende  Aar  havde  tilbedt  en  anden  Kvinde  uden  at  turde  sige  hende  det. 
Fru  X  skænkede  ham  alt,  hvad  han  turde  haabe.  I  de  iaa  Øjeblikke« 
de  var  sammen  —  hun  boede  i  Paris  —  Elskovens  Tilfredsstillelse,  i 
de  lange,  lange  Tider  de  var  adskilte  Længselens  Fryd.  Flaubert  har 
elsket  sin  Længsel  højere  end  hende  selv.  Naar  hun  bebrejdede  ham, 
at  han  ikke  kom  til  hende,  havde  han  altid  Svar  paa  rede  Haand; 
han  kan  ikke  forlade  sin  Moder,  han  er  dømt  til  at  blive  hjemme,  saa* 
dan  er  hans  Liv  nu  engang. 

Og  han  tog  da  i  Fantasien  alt  det,  som  Virkeligheden  nægtede 
ham.  Han  hører  hendes  Kjole  suse  bag  sin  Ryg,  naar  Sommervinden 
løfter  Portieren,  han  ser  hende  for  sig,  naar  han  sidder  bøjet  over 
hendes  Breve  eller  stirrer  op  mod  Stjærnerne,  han  bliver  stundom  som 
et  Barn  i  disse  natlige  Timer,  hvor  han  i  udførlige,  glimrende  formede 
Breve  skriver  sig  fra  Livets  Lys  og  Lykke.  Han  er  fuldt  oprigtig,  men  hvor- 
ledes skulde  han  kunne  forstaa  sig  selv  mellem  disse  fire  Vægge,  som 
altid  giver  ham  Ekkoet  af  hans  egen  Røst  tilbage?  Han  føler  sig  ældet 

—  og  det  er  intet  Komediespil,  han  er  det  jo  virkelig,  han,  som  van- 
drer mellem  saa  mange  Grave  og  som  intet  vil.  Han  krænger  i  saa- 
danne  Øjeblikke  sit  Indre  ud  for  hende,  skriver  atter  og  atter  om  sig 
selv.  Og  naar  hun  som  den  praktiske  søger  at  faa  ham  derfra  og  be- 
klager ham,  fordi  han  er  formuende  og  ikke  behøver  at  arbejde,  saa 
svarer  han  med  Alvor  og  en  vis  selvbevidst  Højhed,  at  netop  i  denne 
Selvanalyse,  just  i  denne  Trang  til  at  finde  Sorgen  bag  Glæden  og  det 
store  Intet  bag  Sorgen  ligger  hans  Grund  til  at  være,  hans  Kald.  Han 
forsvarer  i  saadanne  Øjeblikke  den  Poesi,  han  endnu  kun  delvis  havde 
skrevet. 

Men  samtidig  er  han  ung  og  længes.  Derfor  er  der  en  forunderlig 
Skurren  i  hans  Breve.  Mod  et  Udbrud  som  dette:  „naar  jeg  betragter 
en  Kvinde,  kan  jeg  ikke  lade  være  med  at  tænke  paa  hendes  Skelet'' 

—  det  er  i  et  af  de  første  Breve,  den  taalmodige  Fru  X  faar  denne 
Kompliment  —  staar  en  ren  barnlig  lyrisk  Improvisation  som  denne: 
„Sommerfuglene  flagrer  omkring  mine  Lys,  og  gennem  de  aabne  Vin- 
duer, mærker  jeg  Nattens  Duft.  Sover  Du  nu?  Staar  Du  ved  Vinduet? 
Gaar  Dine  Tanker  til  den,  som  tænker  paa  Dig?  Drømmer  Du?  Sig 
mig  da  Drømmenes  Skær.** 

Al  denne  Ungdom  ligger  i  Flaubert,  og  da  han  ikke  har  Kraft  og 
Mod  til  at  bruge  den,  vrænger  han  ubevidst  ad  den.  Hvis  hans  Alvor 
ikke  havde  været  saa  dyb,  var  han  blevet  Ironiker  overfor  sig  selv, 
nu  blev  han  en  Selvplager,  og  naar  han  i  disse  Kærlighedsbreve  vil 
fly  fra  sig  selv  og  hende,  da  har  han  atter  Kunsten,  den  Kunst,  der 
er  ganske  upersonlig,  hvor  Forfatteren  helt  har  skjult  sig  selv  og  kun 
lever  for  Formen,  for  det  Skønne,  og  ikke  tænker  paa  at  gøre  Nytte 
eller  præke  en  Lære.  Af  sit  Hjærtes  Nød  skriger  han  til  Kunsten,  som 

han  gør  til  en  ^æm,  ubevægelig  Guddom,  der  med  et  koldt  Blik  skuer 
ned  paa  Menneskenes  Ulykke.  Kærligheden  befriede  ham  ikke.  Just  i 
disse  Aar  skrev  han  den  første  Antonios  Fristelse,  som  han  i 
1849  læste  højt  for  nogle  Venner,  der  til  hans  uhyre  Skuffelse  fandt 
Bogen  mislykket. 

Heller  ikke  en  stor  Rejse  til  Ægypten  og  Grækenland,  som  han 
umiddelbart  efter  foretog  sammen  med  Maxime  du  Camp,  gjorde  ham 
friere  og  gladere.  Det  var  ham  en  Smærte  at  rive  sig  løs  fra  Moderen, 
der  kun  modvilligt  gav  Slip  paa  ham,  og  han  plagedes  paa  selve  Rejsen 
af  Selvbebrejdelse,  fordi  han  havde  forladt  hende,  og  af  Spørgsmaalet : 
hvad  saa?  Rejsen  gav  ham  tusinde  Indtryk  —  mere  af  Byer  end  af 
Naturen,  som  han  havde  drømt  sig  omtrent  som  den  var  — ,  i  hans 
Fantasi  lyste  skønne  Farver  og  fremmede  Mennesker,  der  stimlede  i 
brogede  Dragter,  men  nye  Impulser  fik  han  ikke.  Han  havde  ved  sin 
Afrejse  af  Overtro  ladet  sin  Stue  være  urørt,  han  kunde  ved  Hjem- 
komsten sætte  sig  ved  sit  Bord  og  begynde  forfra,  hvor  han  havde 
endt.  Som  han  skrev :  „jeg  kommer  hjem,  som  jeg  rejste  ud,  blot  med 
nogle  færre  Haar  uden  paa  Hovedet  og  mange  flere  Landskaber  inde 
i  det.« 

Og  dog  —  man  vender  aldrig  tilbage  som  den  samme.  Rejsen  havde 
været  et  Eksperiment,  som  mislykkedes.  Han  havde  kastet  sig  ud  i 
Strømmen,  og  nu  dreves  han  tilbage  igen.  Og  hvad  han  havde  op- 
naaet  var  i  Virkeligheden  det,  at  den  sidste  Dør  mellem  ham  og  Verden 
nu  stængedes.  Han  havde  gjort  op.  Han  havde  kunnet  elske  at  rejse 
altid,  hvis  ikke  Hjemmet  havde  kaldt  saa  stærkt  paa  ham,  men  til 
Menneskene  følte  han  sig  mindre  knyttet  end  nogensinde.  Paa  Rejsen 
havde  han  frydet  sig  over  alt  det  latterlige,  han  mødte  hos  Mennesker, 
og  naar  han  udefra  betragtede  Vennernes  Liv  og  saa  dem  stifte  Hus 
og  Hjem  og  blive  Deltagere  i  Samfundskomedien,  følte  han  sig  stærk 
i  sin  Ensomhed.  Og  da  han  igen  sad  paa  sin  vante  Plads  og  genfandt 
sin  sørgmodige  Moder,  sine  Bøger  og  Udkast,  sin  Elskerinde  og  sine 
Planer,  indsaa  han,  at  nu  var  Handlingens  Tid  kommet.  Han  er  vokset. 
Hans  Theori  om  Kunsten  og  Stilen  hævdes  i  stedse  voldsommere  og 
kraftigere  Ord,  hans  Dom  over  Menneskene  er  ubarmhjærtig,  stigende 
til  Vildskab,  og  medens  han  før  kun  tænkte  paa  at  producere  for  sig 
selv,  kommer  der  nu  noget  til,  som  om  han  hviskede:  jeg  skal  vise 
dem,  hvad  jeg  kan.  Han  sidder  som  en  Krigsmand  i  et  befæstet  Taarn, 
og  vil  de  lokke  ham  ud  derfra  —  som  f.  Eks.  du  Camp  — ,  faar  de 
hans  Skyts  at  føle.  Men  noget  nyt  Stof  faar  han  ikke.  Allerede  paa 
Rejsen  havde  han  alle  sine  Emner  fuldt  færdige.  Hele  Resten  af  sit 
Liv  viede  han  til  at  udarbejde  dem. 


Værkernes  Historie  er  forunderlig.  Flauberts  Produktion  bestaar  af 
fire  Romaner,  en  Skildring  i  Dialogform,   tre  Fortællinger  og  et  Skue- 

spil.  Ser  man  bort  fra  Fortællingerne  og  Skuespillet,  faar  man  følgende 
kronologiske  Orden:  1857  Madame  Bovary,  1862  Salammbo,  1869 
L'éducation  sentimentale,  1874  La  tentation  de  Saint  Antoine,  1881 
Bouvard  et  Pécuchet  (ufuldendt,  udgivet  efter  Flauberts  Død).  Men 
undersøger  man  nu  Flauberts  Breve  og  du  Camps  „Erindringer*,  vil 
man  se,  at  Udarbejdelsen  af  disse  Værker  vel  er  sket  i  den  foran- 
førte Orden,  men  at  Planerne  til  dem  er  undfangede  paa  hel  anden 
Vis.  Til  alle  disse  Bøger  havde  Flaubert  haft  Ideen  før  Rejsen  i  1849. 
Mellem  mange  andre  Planer,  hvoraf  enkelte  udførtes  —  en  Roman, 
November,  der  nu  kun  kendes  i  et  lille  Brudstykke,  omtales  som  fuld- 
endt — ,  findes  en  orientalsk  Fortælling,  en  Dictionnaire  des  idées  re- 
fues  (senere  Bouvard  et  Pécuchet),  Romanen  L'éducation  sentimen- 
tale, der  maa  være  skrevet,  men  rimeligvis  kun  har  haft  Idé  og  Titel 
fælles  med  den  senere,  og  endelig  La  tentation  de  Saint  Antoine,  som 
i  sin  første  Skikkelse  var  fuldendt  før  Rejsen.  Endelig  var  der  Madame 
Bovary.  Meddelelserne  om  Oprindelsen  til  denne  Roman  er  i  Flau- 
berts Breve  meget  smaa.  Man  læser  i  Virkeligheden  kun,  at  han  har 
Besvær  med  at  faa  Arbejdet  i  Gang  i  1852,  altsaa  efter  Rejsen,  og  i 
et  Brev  fra  selve  Rejsen  nævner  han  tre  Sujetter,  blandt  hvilke  Ma- 
dame Bovary  ikke  findes. 

Dette  modsiger  ikke  du  Camps  Fortælling  om,  at  Idéen  til  Ro- 
manen er  fra  Tiden  umiddelbart  før  Rejsen  og  har  beskæftiget  Flau- 
bert paa  selve  denne. 

Det  vil  med  andre  Ord  sige,  at  vil  man  forstaa  Værkernes  Til- 
blivelseshistorie, da  maa  man  forstaa  Flauberts  Liv  før  Rejsen,  og  vil 
man  forstaa,  hvorfor  de  blev,  som  de  blev,  deres  Udarbejdelses-Hi- 
storie, da  maa  man  erindre,  at  Flaubert  efter  Rejsen  ingen  „Historie* 
havde.  Hans  Liv  var  kun  det  ene  at  skrive  disse  Værker.  Madame 
Bovary  tog  fem  Aar  af  hans  Liv  (1851—56),  Salammbo  ligeledes  5 
(1857 — 1762),  L'éducation  sentimentale  andre  fem  (1864 — 1869)  og 
La  tentation  de  Saint  Antoine  tre  (1869—1872). 

Det  samme  Sæt  af  Følelser  betinger  disse  Værker,  hvis  Emner  ved 
første  Øjekast  er  saa  forskellige,  bevægende  sig  fra  Biblen  (^  Oldtidens 
Karthago  til  Nutiden.  Ensomheden  har  skabt  dem  alle,  og  først  naar 
man  forstaar  Flauberts  Ensomhed,  kan  man  gaa  til  Forstaaelsen  af  hans 
Værk.  Salammbo  er  Jublen  over,  hvor  skønt  og  dristigt  den  Ensomme 
tør  drømme,  de  moderne  Romaner  er  Smærten  over  at  se,  hvor  elen- 
digt Drømmene  gaar  under  i  det  virkelige  Liv.  Jo  højere  han  havde 
svunget  sig  op  i  sine  romantiske  Drømme  om  det  fjærne  Eventyrland, 
jo  dybere  sank  han  ned,  naar  Hverdagen  aabnede  sit  Svælg  under 
ham,  Bølgebevægelsen  er  uundgaaelig  for  den,  som  ikke  har  Kræfterne 
til  at  staa  imod. 

Salammbo  —  Glans  af  Farver,  Mylder  af  vilde  Mænd  og  over 
dem,  straalende,  en  ung,  forunderlig  Kvinde,  høje  Skrig,  Vaabenklang 
og  Sange  paa  fremmede  Tungemaal,  Ædelstene,  der  lyser  i  Skæret  fra 

tusinde  Fakler  og  saa  Blod,  der  rinder  og  sprøjter  fra  gabende  Saar. 
Det  lyser  og  sitrer,  som  svingedes  der  Ildhjul  for  Ens  Øjne,  umuligt 
at  samle  alt  dette.  Skønheden  bestaar  just  i  Varieringen.  Al  hans  Na- 
turs indestængte  Voldsomhed  skyller  frem  i  denne  Bog,  hvor  han 
vader  i  Blod  og  Lys  og  vanvittig  Pragt,  som  han  aldrig  har  set,  men 
har  længtes  efter,  saa  langt  tilbage,  han  kan  huske.  Meget  mere  end 
om  Hugo  —  som  han  tilbad  —  minder  Flaubert  her  om  Balzac,  hvis 
Sanser  ogsaa  hidsedes  i  Ensomheden  bag  de  blændede  Ruder;  der  er 
den  samme  Vildskab  i  dem  begge.  „Ensomheden  beruser  mig  som 
Alkokol,"  skrev  Flaubert  under  Udarbejdelsen,  det  skønneste  i  Værket 
er  set  og  anet  under  en  Beruselses  Højtryk  og  Begejstring.  Hoverende 
vover  han  det  Utroligste.  Han  spænder  sin  Fantasi  med  Kæmpekræfter 
for  i  det  næste  Øjeblik  at  overbyde  sig  selv,  han  dynger  Rædsel  paa 
Rædsel  som  paa  et  Baal,  der  brænder  med  al  en  syg  Fantasis  Uhumsk- 
heder, men  i  samme  Nu  skifter  Billedet,  og  Flammerne  over  Baalet 
samler  sig  til  Farvetoner,  som  henrykker.  Saa  mægtig  var  den  Inspira- 
tion, Flaubert  havde  baaret  fra  sin  Ungdom,  at  den  holdt  ud  endogsaa 
til  det  kolossale  Detailstudium,  han  foretog  i  de  fem  Aar,  Udarbej- 
delsen varede.  Men  Kampen  var  stundom  vanskelig  nok.  Flaubert  havde 
jo  altid  i  sin  Fantasi  sine  Værker  fuldendte,  havde  ligesom  nydt  dem 
forud,  men  næppe  havde  han  sat  Pennen  til  Papiret,  før  hans  Trang 
til  at  dissekere  og  forstaa  fuldt  ud  meldte  sig.  Da  han  havde  skrevet 
første  Kapitel  af  Salammbo,  rejste  han  til  Carthago,  kom  hjem  og  kas- 
serede det  skrevne.  Og  saa  begyndte  Studierne  forfra.  Tilsidst  angrebes 
det  dybeste,  det  egentlige  i  Bogen  deraf.  Der  er  ikke  saa  faa  Steder  i 
Værket,  hvor  Inspirationen  helt  er  kvalt  af  Noternes  Uendelighed,  og 
hvor  man  med  et  Smil  over  Flauberis  Glæde  ved  sin  egen  Lærdom 
læser  hen  over  Opremsninger,  som  har  kostet  ham  Maaneders  Slid. 
Men  det  var  rimeligvis  kun  ad  denne  Vej,  han  fik  Modet  til  de  rene 
Fantasiskildringer;  eller  rettere:  han  skaber  ved  sine  Skildringer  en 
reel  Verden,  der  kan  rumme  alle  hans  Drømme  —  var  Salammbo 
blevet  skrevet  i  Flauberis  Ungdom,  da  Inspirationen  var  frisk,  havde 
han  rimeligvis  ikke  vovet,  hvad  han  vovede  nu.  I  denne  Verden  af 
vilde  Laster  er  stillet  et  Kærlighedseventyr,  der  ligesom  paa  hvide 
Vinger  er  løftet  op  over  Livet.  En  ung  Piges  alier  sarteste  Fornem- 
melse af,  hvad  Elskov  vil  sige.  Intet  kender  hun  til  Livet,  intet  har 
hun  følt  af,  hvad  Mænd  kan  være  for  Kvinder.  Ind  i  hendes  Kammer 
træder  en  Nat  en  vild  Kriger,  Måtho,  der  har  røvet  den  Gudindes 
Kaabe,  hvis  Præstinde  hun  er.  Hun  elsker  ham  ikke,  thi  hun  véd 
ikke,  hvad  Elskov  er,  hun  maa  hade  ham  for  hans  Forbrydelses  Skyld, 
men  over  hendes  Sjæl  gaar  en  Iling,  saa  sagte,  at  den  ikke  kan  be- 
skrives. 

Og  han,  der  har  set  hende  som  i  et  Drømmesyn,  elsker  hende 
som  den,  der  sidder  i  Mørket  elsker  Lyset,  som  den  fortvivlede  elsker, 
naar  han  véd,  at  hans  Drøm  aldrig  kan  blive  til  Virkelighed.   Det  er 

Bogens  skønneste  Scene,  den,  i  hvilken  disse  to  en  Nat  staar  overfor 
hinanden  i  hans  Telt,  medens  Kiigens  Rædsler  og  Fortvivlelsens  Van- 
vid omgiver  dem.  Hvor  Ordene  er  simple  og  smaa,  men  hvor  dybt 
de  naaer  ned  i  Sjælene,  skildrende  for  evigt  den  aldrig  tilfredsstillede 
Længsels  Smerte  og  den  unge  Kvindes  forbavsede  Opvaagnen. 

Salammbo  —  Flammer  og  rygende  Blod.  Saaledes  ser  Solen  ud, 
naar  den  rinder  op  over  Natten.*) 

Men  saa  Følelsernes  Opdragelse  (L'éducation  sentimentale) 
—  hvilket  Graavejr!  Det  er  en  Bog  om  alt  det,  som  brister.  Alle  Barn- 
dommens Drømme,  alle  Ungdommens  Længsler,  al  Manddommens 
Daadstrang,  alt  gaar  under,  kvæles  ligesom  under  et  graat,  slimet  Lag 
af  Skuffelser  og  Hverdagshændelser.  I  Bogens  Slutningskapitel  taler 
de  to  Mænd,  der  er  Hovedpersonerne,  sammen  om  deres  Liv,  og 
Ordene  falder  saaledes: 

„De  havde  forfejlet  Livet  begge  to,  han,  som  havde  drømt  om  El- 
skov og  han,  som  havde  drømt  om  Magten.  Hvad  var  Grunden  dertil? 

—  „Maaske  at  jeg  manglede  den  lige  Linje,  **  sagde  Frederik. 

—  „Aa  ja,  det  kan  gærne  være  for  Dit  Vedkommende.  Mig  er  det 
gaaet  akkurat  omvendt.  Min  Fejl  var,  at  jeg  gik  altfor  meget  i  den  lige 
Retning  uden  at  regne  med  alle  de  tusind  Smaating,  der  kommer  i 
anden  Række,  men  som  er  stærkere  end  alt.  Jeg  havde  for  megen 
Logik,  Du  for  megen  Følelse." 

Flaubert  taler  her  med  større  Tydelighed,  end  han  ellers  ynder. 
Han  blotter  Bogens  Plan.  Maaske  har  han  følt,  at  det  var  nødvendigt, 
fordi  hans  Roman  let  kan  forvirre  eller  opløses  til  Enkeltheder,  som 
synes  planløse.  Og  dog  bestaar  Bogen  af  lutter  Scener,  der  belyser  og 
kompletterer  hinanden.  Det  er,  som  om  Flaubert  har  villet  sikre  sig 
imod  at  nogen  skulde  tvivle  her,  hvor  han  skrev  et  Værk  med  sin 
Ungdoms  dyreste  Blod.  Alt  havde  han  haabet,  da  han  i  gyldne  Drømme 
drog  ind  i  Paris,  alt  havde  han  tabt,  da  han  atter  vendte  hjem.  Og 
han  krænger  Vrangen  ud  af  alt,  hvad  han  har  set.  Mænd  af  alle  Sam- 
fundsklasser:  Politikere,  Forretningsmænd,  Kunstnere;  Kvinder,  baade 
de  fine  Damer  og  Skøgerne  —  se,  hvor  hæsligt  det  er  altsammen, 
hvor  de  alle  beregner,  alle  vil  deres  eget,  alle  smittes,  langsomt,  dræ- 
bende. Ingen  Verdensbrand  som  hos  Balzac,  men  en  langsom  Hen- 
sygnen  som  i  et  Hospital,  hvor  den  ene  Dag  er  som  den  anden. 
Balzac  gjorde  alting  større,  gav  selv  Lasterne  en  Storhed,  hos  Flau- 
bert myldrer  alle  de  smaa  Ting  frem  som  Utøj  og  Pest.  Og  den  unge 
Mand,  som  „opdrages",  er  ikke  en  Rastignac,  der  vil  sejre,  men  et 
ganske  almindeligt  Menneske,  hvis  Drømme  og  Drifter  og  Planer  er 
de  Tusindes.  Thi  Livet  skuffer  ikke  blot  den  Udvalgte,  men  os  alle. 
Eller  —  thi  der  er  næppe  Tvivl  om,  at  Flaubert  har  skabt  Frederik 


*)  Det  er  nu  blevet  muligt  for  danske  Læsere  at  tilegne  sig  Salammbo  ved  Sophus 
Michaélis*  mesterlige  Oversættelse. 

af  sit  eget  Kød  og  Blod  —  vi  er  alle  „udvalgte*",  vi  er  alle  ens  og 
lider  alle  det  samme. 

Saa  omfattende  er  Bogens  Plan  og  delvis  ogsaa  dens  Udførelse.  Et  helt 
Samfund,  sted-  og  tidsfæstet,  Paris  fra  1840  til  Napoleon  IITs  Statskup,  er 
her  gennem  et  uhyre  Arbejde  fremstillet.  Mange  Digtere,  der  fulgte  efter 
Flaubert,  har  øst  af  dette  Værk,  fremfor  alle  Zola  og  Maupassant.  En 
hel  Række  typiske  Scener  af  Hovedstadslivet  er  her  grundlagte,  sam- 
tidig med  at  Flaubert  fandt  de  Optrin  og  Oplevelser,  som  gentager  sig 
i  unge  Mænds  Liv:  Vandringen  paa  de  øde  Gader  om  Natten,  naar 
Længslerne  løfter  og  Blodet  bruser.  Stævnemødets  Forventning  og 
Skuffelse,  Udflugterne  til  den  fri  Kærlighed,  dens  farlige  Sorgløshed, 
dens  tunge  Timer,  Guldtørsten  og  Fattigdommen,  Opsvinget  og  frem 
for  alt  Nederlaget.  Og  disse  Stemninger  er  ikke  blot  anslaaede,  de  for- 
følges ud  i  de  fineste  Fibre,  der  faar  Sindet  til  at  skælve,  ikke  blot 
det  store,  bankende  Hjærte  lægges  blot,  men  det  hele  Aarenets  vild- 
somme Veje.  Her  staar  Flaubert  med  Kniven  i  Haanden  og  blotter 
undersøgende  sin  Ungdom  som  et  Lig  af  en  syg  Fremmed. 

Modsætningen  til  Salammbo  er  da  just  den,  der  fandtes  mellem 
Flauberts  Drøm  og  Virkeligheden.  Og  med  Véducation  sentimentale 
kan  atter  jævnføres  Romanen  Bouvard  et  Pécuchet,  der  ogsaa  grunder 
sig  paa  en  af  hans  Ungdomsideer.  Thi  medens  han  i  Véducation  sen- 
timentale viser  Menneskenes  Mangel  paa  Evne  til  at  behandle  Hver- 
dagens Problemer,  skildrer  han  i  Bouvard  et  Pécuchet  to  skikkelige 
Kopister,  der  forgæves  søger  at  komme  over  alle  de  store  Problemer, 
som  Videnskabsmændene  kaster  som  Fodangler  paa  Godtfolks  Vej. 
Bogen  er  skrevet  i  den  dybeste  Mistillid  til  Menneskene.  Én  Gang 
havde  man  troet,  at  naar  Mennesket  blot  blev  overladt  til  sig  selv, 
vilde  det  ud  af  sin  rige  Natur  skabe  sin  egen  Fremgang.  Robinson 
Crusoe  paa  den  øde  0  var  som  en  Opmuntring  og  en  Trosbekendelse. 
Flauberts  Bog  er  en  Haanlatter:  I  kommer  ingen  Vej,  hvorfor  vil  I 
ogsaa  vide  Besked?  Alle  Dumheder  begaas  af  Folk,  der  vil  udenfor 
deres  lille  Felt,  og  gør  de  ikke  sig  selv  til  Nar,  saa  vil  deres  Med- 
borgere blive  naragtige  i  deres  Mistillid  til  dem,  der  ikke  er  dumme 
som  de  selv.  Og  Videnskabsmændene  selv,  der  modsiger  hinanden  og 
er  blinde  i  deres  Fremstormen,  er  ikke  stort  bedre  —  hele  Livet  er 
en  Kamp  med  Vejrmøller  som  Don  Quichotes,  der  var  Flauberts  Ynd- 
lingslekture i  hans  Ungdom. 

Med  Véducation  sentimentale  og  Bouvard  et  Pécuchet  er  Flaubert 
ligesom  kommet  Tilværelsen  rundt.  Disse  Bøger  plagede  ham,  medens 
kan  skrev  dem,  men  han  maatte  igennem  dem.  Da  han  skrev  den 
sidste,  var  hans  Evne  udtømt.  Bogen  er  en  Opremsning,  den  er  uklar, 
urimelig,  næsten  ulæselig.  Men  ogsaa  i  Véducation  sentimentale  mærkes 
det  tunge  Arbejde.  Som  i  Salammbo  er  et  stort  historisk  Materiale 
dynget  oven  paa  Menneskeskildringen,  og  man  faar  uvilkaarligt  det 
Indtryk,  at  Flaubert  forhaler  Begivenhedernes  Gang.   Denne  Rigdom 

paa  Notitser  føles  i  Grunden  nemt  som  digterisk  Fattigdom.  Og  dette 
Skær  af  Fattigdom  smælter  sammen  med  det  fattige  i  Emnet:  alle  disse 
Hverdagsmennesker,  som  mødes  i  fattige,  trange  Situationer.  Dette  er 
Faren  ved  Sanddruheden  hos  Flaubert.  Man  faar  ved  Læsningen  af  et 
Værk  som  Véducation  sentimentale  først  Følelsen  af  noget  snævert. 
Hvad  skal  vi  med  dette  ubetydelige,  vankelmodige  Menneskes  Op- 
træden? Hvilken  Umage  Forfatteren  gør  sig  for  at  skildre  noget  saa 
smaat !  Men  for  den,  som  ikke  læser  saa  let,  at  han  standser  ved  dette, 
kommer  der  et  Øjeblik,  hvor  denne  Snæverhed  bliver  som  den  lille 
Aabning,  gennem  hvilken  man  i  et  Bjærgværk  glider  ned  til  de  store 
Dybder.  Saa  langt  nede  i  Sjælens  dunkle  Verden  har  man  maaske 
ikke  været  før,  men  ser  forundret  opad,  og  over  sig  mærker  man 
Poesiens  Brusen. 

Stærkest  mærker  man  den  i  Skildringen  af  den  unge  Mands  haab- 
løse  Forelskelse  i  en  gift  Kone,  der  er  ældre  end  han.  Dette  er  Bo- 
gens Centrum,  rimeligvis  ogsaa  en  Del  af  Emnet  fra  den  første  Védu- 
cation, men  taget  op  paa  ny,  da  Flaubert  kunde  omsejle  den  aldrig 
udtalte  Kærlighed,  han  havde  følt  fra  sit  Ude  til  sit  20de  Aar.  Ve- 
modig beskuer  han  den  nu,  den  Elskov,  i  hvilken  den  unge  Mand  vil 
give  alt,  og  hun  intet  vil  modtage.  Elskoven,  som  er  Blik  og  Drøm, 
men  næsten  aldrig  Ord  og  Handling,  den  aldrig  tilfredsstillede  Liden- 
skab, der  tilsidst  bliver  to  aldrende  Menneskers  sørgmodige  Farvel  til 
Livet.  Dette  Kærlighedsforhold  mellem  Frédéric  Moreau  og  Fru  Ar- 
noux,  det  er  Måtho  og  Salammbo  flyttet  ind  i  Nutiden,  det  er  atter 
den  dybe  Længsel  og  den  forunderlige  Opvaagnen,  det  er  Kærlig- 
heden, saaledes  som  den  meget  unge  drømmer  den  —  eller  den 
meget  ensomme. 

Flauberts  Ensomhed  og  Afhold  viser  sig  i  hans  Opfattelse  af  Kær- 
ligheden som  den  store  Lidenskab,  der  enten  kræver  Orgier  eller  For- 
nægtelse. Han  mangler  Mellemtonerne.  Enten  en  Skare  af  skønne, 
yppige  Skøger,  hvis  nøgne  Skuldre,  udstrakte  Arme  og  spændte  Legemer 
danner  en  levende  Pyramide  op  imod  en  Champagneflaske,  hvorfra 
Proppen  springer  i  et  skummende  Knald,  eller  den  uberørte  Kvinde, 
der  skinner  i  Solen  som  et  Jomfru  Maria  Billede  med  en  gylden 
Glorie. 

Saaledes  drømmer  Munken  i  sin  Celle,  saaledes  fristes  den  hellige 
Antonios.  Alt,  hvad  Flaubert  har  skrevet,  omsluttes  da  ogsaa  af  Værket 
La  tentation  de  Saint  Antoine,  hvis  Tilblivelse  strækker  sig  fra  hans 
24de  til  hans  51de  Aar. 

Intet  af  Flauberts  Værker  er  begyndt  med  en  saadan  Varme  som 
dette.  Mange  Aar  efter  mindes  han  den  Tid:  „O  lykkelige  Dage,  da  jeg 
arbejdede  paa  den  hellige  Antonios,  hvor  er  I  henne?  Den  Gang  skrev 
jeg  med  hele  min  Sjæl**,  og  i  et  andet  Brev  klager  han  over,  at  han 
har  lagt  for  meget  af  sig  selv  i  Værket,  „thi  jo  mindre  man  føler  en 
Ting,  jo  bedre  kan  man  skildre  den  som  den  er",  „men  i  Stedet  for 

den  hellige  Antonios  er  det  mig,  som  er  i  Bogen,  saaledes  at  For- 
nemmelserne bliver  mine  og  ikke  Læserens".  Hvor  meget  Vennerne 
har  skadet  det  Færdige  Værk,  da  de  før  Rejsen  gjorde  Flaubert  ked  af 
det  i  dets  første  Skikkelse,  er  det  naturligvis  nu  umuligt  at  vide,  men 
der  er  Dele  i  det,  som  er  blevet  vanskelig  tilgængelige  i  samme  For- 
hold som  Flauberts  Lærdom  steg.  Grundtanken  —  der  er  den  samme 
som  Leconte  de  Lisles  — ,  at  den,  der  gennemtrænger  de  forskellige 
Religioner,  vil  finde  deres  Lighed  og  derved  forfærdes  over  Troes- 
kampenes  Overflødighed  og  de  Begejstredes  Vildfarelser,  denne  Tanke, 
som  er  Granskerens  dybe  Hemmelighed,  underbygger  Flaubert  med 
et  religionshistorisk  Materiale,  der  er  vanskeligt  at  gennemtrænge.  Alle 
de  forskellige  Tiders  Guder  drager  forbi  Antonios  Klippehule,  en  vild 
Jagt,  der  stundom  kun  efterlader  Klangen  af  ukendte  Navne,  men 
stundom  ogsaa  standser  for  at  lade  os  skue  ind  i  digteriske  Syner, 
hvor  Prosaens  korte  Sætninger  virker  som  en  vidunderlig  og  mægtig 
Poesi.  Gælder  det  for  alle  Flauberts  Bøger,  at  de  vrangvilligt  ligesom 
den  menneskefjendske  Eneboer  aabner  deres  Dør  for  den,  der  kommer 
ilfærdigt  og  kun  vil  stifte  et  flygtigt  Bekendtskab,  saa  gælder  dette 
mest  af  alt  om  denne  Bog.  Men  for  den,  der  vender  tilbage,  tager 
snart  den  græske  Verden,  snart  de  kristne  Martyrer,  snart  Djævelens 
Fristelser  —  for  blot  at  nævne  nogle  Partier  —  og  for  den,  som,  hvis 
han  er  dansk,  ærligt  lægger  den  franske  Original  til  Side,  hvis  Vanske- 
ligheder for  de  fleste  er  uoverstigelige,  og  griber  Michaélis  Mester- 
oversættelse, vil  dette  Værk  aabne  sig  med  en  forunderlig  Skønhed, 
der  luer  bag  de  korte  Ord.  Antonios  Fristelser  er  Flauberts,  det  er 
Stemningen  og  Eftertanken,  som  kæmper  om  Antonios,  Lyset  og  Natten. 
Antonios  er  ene  paa  Toppen  af  et  Bjærg  i  sin  Eremithytte,  han  mindes 
svundne  Dage,  han  længes.  Trækfuglene  flyver  over  hans  Hoved. 

„Ak,  hvor  jeg  gæme  vilde  følge  dem! 

Hvor  ofte  har  jeg  ikke  ogsaa  stirret  misundelig  paa  de  lange  Baade, 
hvis  Sejl  ligner  Vinger,  navnlig  naar  de  gled  bort  med  Mennesker, 
jeg  havde  haft  hos  mig!  Hvor  vi  havde  det  godt  sammen!  Vore  Hjærter 
mødtes!  Mest  af  alle  fængslede  Ammon  mig;  han  fortalte  mig  sin 
Rejse  til  Rom,  om  Katakomberne,  Colosseum  og  de  navnkundige, 
fromme  Kvinder,  og  om  tusind  Ting  endnu!  ...  Og  jeg  vilde  ikke 
rejse  med  ham!  Hvorfor  vil  jeg  dog  blive  ved  med  at  føre  et  saadant 

Liv?  .  .  .« 

Og  alle  de  tunge  Spørgsmaal  trænger  ind  paa  ham :  hvorfor  er  han 
ikke  gaaet  i  Kloster,  dér  er  dog  Virksomhed,  eller  hvorfor  er  han 
ikke  blevet  Præst,  saa  kunde  han  dog  hjælpe  andre.  Ogsaa  udenfor 
Kirken  var  der  Plads  til  ham.  En  Lærd  kunde  han  være  blevet,  om- 
givet af  unge  Elever,  eller  Soldat  —  „jeg  var  stærk  og  dristig".  Han 
kunde  ogsaa  for  sine  Penge  have  købt  et  Toldforpagterembede  ved  en 
Bro,  saa  kunde  han  have  hørt  paa  de  Rejsendes  Fortællinger  og  set 
paa  de  kuriøse  Ting,  de  førte  med  sig.    Aleksandrias  Købmænd  sejler 

paa  Festdagene  paa  Canope-Strømmen  og  drikker  Vin  af  LotuskalHe. 
Landmanden  ser  ud  over  al  sin  Ejendom,  Markerne,  Jagtdistrikterne, 
Vinhaverne  og  de  tærskende  Okser.  „Hans  Børn  leger  paa  Jorden, 
hans  Hustru  bøjer  sig  over  ham  for  at  kysse  ham.*" 

Paa  en  Baggrund  af  disse  Følelser,  der  alle  kendes  fra  Flauberts 
Breve,  rejser  Synerne  sig  for  Antonios:  der  er  Drømme  om  Mad, 
Guld,  Smykker  og  Dolke  til  at  dræbe  med,  Aleksandria  viser  sig  i  al 
sin  Skønhed,  Dronningen  af  Saba  kommer  i  sin  straalende,  hidsende 
Pragt,  og  saa  Gudernes  vilde  Tog.  Atter  frembringer  Flaubert  et  Værk, 
der  omfatter  ham  selv  og  Menneskeheden  paa  samme  Tid,  hans  egen 
Ensomhed  og  den  universelle  Ensomhed,  thi  Mennesket  er  ene,  et 
viljeløst  Offer  for  Vildfarelse  og  Illusion,  et  forladt  Fnug  i  Uendelig- 
heden, som  kun  Videnskaben  vover  at  befare,  ene  som  Sfinksen,  der 
synker  dybere  og  dybere  ned  i  Sandet,  medens  den  skuer  ud  over 
Verdener,  som  opstaar  og  forgaar.  „O  Fantasi,  løft  mig  paa  dine  Vinger 
for  at  min  Sørgmodighed  kan  blive  lindref",  raaber  Sfinksen  til  Kimæren, 
men  den  lette  Drøm  kan  ikke  bære  Jordens  tunge  Gaade.  Det  er 
Georg  Brandes  som  dybsindig  har  set  den  Bekendelse,  der  ligger  i 
denne  Scene*),  det  store  Opgør,  som  maatte  findes  i  dette  Værk,  der 
af  det  ene  Arbejdsaar  i  Flauberts  Liv  overdroges  det  næste  som  en 
tung  Arv. 

Salammbo,  en  gylden  Drøm,  der  farer  forbi  Antonios,  han  griber 
efter  den,  men  hans  Øjne  blændes,  han  synes,  at  han  vader  i  Blod, 
i  Vin,  i  alt,  hvad  der  er  rødt  og  flammende  og  i  et  Skær  af  Ild  svinder 
en  skøn  Kvinde  bort  fra  hans  begærende  Blik  —  L'éducation  senti- 
mentale, Hverdagens  Rædsel,  der  fra  Dagen  stiger  op  imod  Antonios 
som  en  kvælende  Røg  fra  de  lave  Hytters  Skorstene,  Livet  bliver 
endnu  tungere,  endnu  meningsløsere  for  ham,  hans  Øjne  blændes,  det 
svider  i  dem,  og  i  en  graa,  sørgmodig  Taage  svinder  den  skønne 
Kvinde  som  bag  et  Hav  af  Taarer.  Salammbå,  L'éducation  sentimentale 
og  Bouvard  et  Pécuchet  supplerer  som  vi  har  set  hinanden.  Og  For- 
klaringen til  dem  alle  tre  findes  i  La  tentation  de  Saint  Antoine. 

(Sluttes). 

•)  G.  Brandes:  Mennesker  og  Værker  (Kbhvn.  1883)  S.  478  f. 

Betragtninger  af  en  Patient 


Under  en  af  Timerne  i  den  Sygegymnastik,  hvorved  Prof.  Steenberg  alt 
for  sent  søgte  Lindring  mod  en  Hjertesygdom,  der  brat  skulde  rive  ham  bort  fra 
hans  kærlighedsfuldt  pligtopfyldende  Arbejde,  kom  der  Melding  om  Besøg  til  en 
Patient. 

Da  Professoren  gav  Besked  om  at  hente  Vedkommende  og  om,  at  han  selv 
ret  strax  vilde  komme  til  Stede,  bad  Gymnasten  ham  om  dog  i  denne  ene  Time 
om  Dagen  at  unde  sig  den  Fred  og  Ro,  som  netop  skulde  være  et  af  Goderne 
ved  Gymnastiken;  men  Prof.  St.  svarede  —-  med  det  suggestive  Blik,  som  gjorde, 
at  denne  legemlig  lille  Mand  aldrig  forekom  lille  — : 

—  Nej,  Hr ,  jeg  giver  ikke  den  fattige  Kone  Penge  at  rejse  for,  for  at 

stjæle  hendes  Tid  her  ude! 

Da  Professoren  var  vendt  tilbage,  udspandt  der  sig  mellem  ham  og  Gymnasten, 
i  Pauserne  mellem  Øvelserne,  en  Samtale  om  Anstaltsforhold,  der  sluttede  med, 
at  Prof.  St.  pointerede  Sindssygeanstalternes  Opgave  saaledes: 

—  Hjørnepillerne  skulle  være  Orden,  Punktlighed,  Renlighed  og 
Ro,  og  i  Huset  skal  der  arbejdes  i  Kjærlighed  til  detGudspræg  paa 
Mennesket,  som  vi  ikke  tør  tro  er  borte,  selv  om  vore  Øjne  ikke 
formaa  at  skjelne  det. 

I.   Samvær. 

I  en  tidligere  Artikel  om  vore  Sindssygeanstalter  (2.  Bd.  Pg.  150  ff.) 
behandledes  den  beklagelige  Pladsmangel  og  Midlerne  derimod;  her  og  i 
en  afsluttende  Artikel  vender  jeg  mig  til  de  Forhold,  under  hvilke  Patien- 
terne føre  Livet  paa  Anstalterne. 

Naar  Viborg-Anstalten  undtages,  der  kun  er  beregnet  for  Patienter  i  „3. 
Forplejningsklasse",  er  der  paa  alle  vore  store  Sindssygeanstalter  3  For- 
plejningsklasser;  regnet  efter  det  samlede  Patientantal  paa  alle  Anstalterne, 
tæller  1.  Klasse  knap  4  7o»  2.  knap  8Va  7o  ^8  ^-  henimod  88  7o»  ^og 
naturligvis  med  Svingninger  fra  Aar  til  Aar  og  fra  Anstalt  til  Anstalt.  Kosten 
er  paa  alle  Plejerne  god,  finest  for  de  to  første,  for  1.  hævende  sig  over 
2.  ved  Kaffe  2  Gg.  dgl.  (i  St.  f.  1),  ved  Dessert  til  hver  Middag  (paa  St. 
Hans  Hospital  dog  kun  paa  Helligdagene)  og  ved  Vildt,  Fjerkræ  o.  L.  et 
Par  Gange  om  Maaneden;  for  3.  Pleje  er  Kosten  ret  robust,  men  iøvrigt, 
navnlig  paa  Statsanstalterne  efter  den  for  et  Par  Aar  siden  gennemførte  For- 
bedring —  St.  Hans  Hospital  er  nu  ladet  et  Stykke  tilbage  —  saadan,  at 
der  i  Virkeligheden  kun  hører  Smaaændringer  til,  for  at  Enhver  kan  føle 
sig  fuldkommen  tilfredsstillet  ved  den.  Hovedforskellen  mellem  de  3  Plejer 
ligger  da  slet  ikke  i  Kosten,  men  i  de  rumlige  Forhold :  Førsteplejeme  have 
saa  vidt  muligt  1  a  2  Værelser  hver,  Andenplejerne  mindre  Soverum  og 
hyggeligere  udstyrede  Opholdsrum,  der  ikke  skulle  rumme  nær  saa  mange 
Patienter  som  Tredieplejernes.  Helt  kan  Adskillelsen  efter  Forplejningsklasser 
dog  ikke  gennemføres;  der  er  Bedreplejere,  hvis  Tilstand  gør  det  umuligt 
at  have  dem  paa  de  særlige  1.  og  2.  Pleje-Afdelinger,  og  paa  den  anden 
Side  er  der  Tredieplejere,  hvis  Tilstand  nødvendiggør,  at  de  leve  i  Celle 
og  paa  den  Maade  faa  Eneværelse.  Men  er  dette  Delingsprincip  ikke  i  det 
Hele  stridende  mod  psykiatrisk  Idee?  Maa  denne  ikke  kræve  Sondring  i 
første  Linie  efter  Sindstilstand,  dernæst  efter  vanligt  eller  ønskeligt  socialt 
Milieu?  Unødvendigt  er  det  i  hvert  Fald,  det  viser  Kurhuset  paa  St.  Hans 
Hospital.  Dér  er  en  Afdeling,  væsentlig  med  Eneværelser,  som  Regel  belagt 

med  Førsteplejere;  er  der  tomme  Rum,  rykke  dertil  egnede  Anden-  og 
Tredieplejere  ind,  delvis  dog  kuo  for  Natten.  Paa  alle  de  andre  —  4,  5  — 
Afdelinger  ere  Bedreplejere  og  Tredieplejere  rystede  sammen,  som  om  der 
slet  ikke  var  Forskel  paa  de  to  Slags  Mennesker.  At  en  saadan  Blanden 
sammen  er  en  Fordel  for  Tredieplejeme,  som  derved  faa  Del  i  de  mindre 
Soverum  og  de  hyggeligere  Opholdsrum,  siger  sig  selv;  men  i  Virkelig- 
heden er  den  det,  vistnok  endda  i  fuldt  saa  høj  Grad,  ogsaa  for  Bedre- 
plejerne,  fordi  de  derved  faa  en  stærkt  forøget  Chance  —  Tredieplejeme 
ere  jo  saa  langt  overvejende  i  Tal  —  for  Tilførsel  af  gode  og  fornøjelige 
Elementer.  Med  den  Udvikling,  vor  Landbefolkning  er  naaet  op  til,  vilde 
der  sikkert  ikke  være  nogen  Fare  for  vore  Statsanstalter  ved  at  gaa  over 
til  dette  ægte  demokratiske  Princip,  som  i  saa  mange  Aar  har  hersket  paa 
St.  Hans  Hospital.  Og  vilde  der  da  ikke  ogsaa  være  gjort  et  psykiatrisk 
Fremskridt? 

Enten  nu  Forplejningsklasserne  saa  vidt  muligt  holdes  hver  for  sig, 
eller  de  blandes  sammen,  maa  Hospitalet  nødvendigvis  sørge  for,  at  der  i 
Patienternes  Samvær  hersker  god  Tone.  Og  det  ikke  blot  fordi  det  for 
dem,  der  ere  vante  hertil,  kan  blive  en  næsten  uudholdelig  Lidelse,  naar 
de  nødes  til  at  leve  op  ad  Andre,  der  synde  derimod,  eller  fordi  Tilstanden, 
naar  der  ikke  bestemt  holdes  over  god  Tone,  let  glider  ind  i  det  rent 
Hæslige  —  een  enkelt  Patient  kan  paa  den  Maade  ødelægge  en  hel  Af- 
deling — ;  men  ogsaa  fordi  Hævdelsen  af  god  Tone  er  et  væsentligt  disci- 
plinerende Middel  i  Anstaltens  Hænder.  Dette  Udtryk  „disciplinere"  finder 
man  ofte  i  Redegørelser  for  Patienters  Tilstand:  «han  er  bleven  vel  disci- 
plineret" —  eller  er  det  maaske  ikke.  Ofte  stødes  Lægfolk  ved  Ordet; 
men  dette  bunder  i  hel  Misforstaaelse.  Betydningen  er  jo  den,  at  Patienten 
finder  sig  fuldkommen  tilrette  i  det  regelmæssige  Anstaltsliv,  overholder  de 
almindelige  eller  specielt  for  ham  givne  Anvisninger,  og  del  ikke  blot,  naar 
han  lever  under  Afdelingens  Tilsyn,  men  ogsaa  naar  han  bevæger  sig  med 
mindre  eller  større  Frihed  udenfor  denne.  Og  Nytten  af  saaledes  at  have 
vænnet  sig  til  —  lært  —  at  rette  sig  efter,  hvad  Andre  have  bestemt  for 
En,  det  er  ganske  den  samme  som  i  alle  andre  Forhold:  det  at  lyde  maa 
læres,  før  man  kan  byde  —  kun,  at  det  her  ikke  er  Andre,  men  sin  egen 
Sygdom,  Patienten  skal,  saa  vidt  det  er  muligt,  dygtiggøres  til  at  byde 
over.  —  Naturligvis  er  der  Afdelinger,  hvor  der  ikke  kan  holdes  over  god 
Tone;  men  det  er  dog  maaske  nok  almindeligt  at  give  Ævret  op  noget 
før,  end  det  er  strengt  nødvendigt,  ja,  man  kan  se  Opgaven  ligge  uløst 
hen,  hvor  det  absolut  ikke  var  nødvendigt.  Og  i  Virkeligheden  er  dette  til 
Fortræd  ogsaa  for  selve  de  Elementer,  som  give  Formen  en  god  Dag,  enten 
det  nu  er  af  gammel,  daarlig  Vane,  af  manglende  Forstaaelse,  af  Trods 
eller  maaske  helt  af  Sygdom;  de  have  netop  saa  udmærket  godt  af,  be- 
finde sig  efter  en  lille  Tids  Forløb  selv  saa  inderlig  vel  ved  at  føle  den 
gode  Tones  Tøjler  faste  —  hvad  slet  ikke  behøver  at  være  det  Samme 
som  stramme.  Man  kan  længe  nok  sige,  at  Forsyndelser  mod  god  Tone 
ere  Smaating,  som  man  skal  sætte  sig  ud  over,  tage  med  stoisk  Ro;  i 
Virkeligheden  er  saadan  stoisk  Ro  kun  en  Magelighedens  Eufemisme  for 
begyndende  Sløvhed. 

Naturligvis  maa  her  hele  Personalet,  ogsaa  det  helt  underordnede,  være 
med;  hvis  Oppasserne  spise  sammen  med  Patienterne  —  hvad  paa  nogle 
Afdelinger  er  nødvendigt  —  maa  de  i  Paaklædning  og  Lader  foregaa  med 
godt  Exempel,  paa  Opholdsstuerne  maa  de  ikke  bemægtige  sig  de  mage- 
ligste Pladser  osv.  osv.    End  mere  maa  selvfølgelig  Overopsynene  —  Læ- 

gernes  nærmeste  Hjælpere  ved  Tilsyn  og  Pleje,  deres  Øjne  og  Øren  uden- 
for de  korte  Stunder,  hvor  de  selv  kunne  opholde  sig  paa  den  enkelte  Af- 
deling—  afgive  Exempel;  det  gælder  her  saa  godt  som  noget  Sted:  „Som 
Herren,  saa  Tjenerne."  Møder  Overopsynet  i  broderede  Morgensko,  uden 
Flip,  med  Hatten  fastgroet  til  Hovedet  og  en  Fløjte-Solo  ud  af  Munden  — 
jeg  har  virkelig  en  Tid  haft  Nydelsen  af  en  saadan  Figur  —  saa  kan  man 
være  vis  paa,  at  Opsynene  snart  skulle  følge  efter  med  Sjuskethed  og  alskens 
Negligeance  over  for  Patienterne;  er  han  venlig  og  forstaaende  i  sin  Om- 
gang med  disse,  saa  ville  hans  Underordnede  ogsaa  efterhaanden  lære  at 
behandle  dem  med  Høflighed  og  Hensyntagen;  er  han  mut  og  tvær,  skal 
det  være  et  stort  Held,  om  ikke  ogsaa  Oppasserne  blive  det. 

1  det  Hele  gælder  det  saa  meget  om,  at  Anstalten  selv  danner  en  vel 
disciplineret,  helt  igennem  sømmelig  Ramme  om  Befolkningen  af  Patienter; 
det  vil  da  som  Regel  ikke  falde  vanskeligt  for  disse  at  rette  sig  ind  under 
Forholdene.  Men  er  der  i  saa  Henseende  nogen  Brist,  som  kan  falde  dem 
i  Øjnene  —  og  det  er  forbausende,  hvor  langt  ned  i  Sygdom  Evnen  til  at 
se  Saadant  kan  bevares  —  saa  vil  det  ikke  blot  i  høj  Grad  pinagtiggere 
dem  Baandene  og  Tvangen,  men  det  vil  i  Virkeligheden  vise  sig,  at  An- 
stalten kan  komme  til  at  staa  magtesløs  i  Tilfælde,  hvor  den  næppe  i  og 
for  sig  behøvede  det. 

Allerede  for  Overholdelsen  af  god  Tone  er  det,  især  hvor  der  ingen 
Sygeplejerske  er,  absolut  nødvendigt,  at  Overopsynene  ikke  blot  i  Ny  og  Næ 
kigge  ind  paa  Afdelingerne,  men  i  Virkeligheden  tage  Del  i  Afdelings- 
livet;  men  det  er  ogsaa  nødvendigt,  fordi  de  kun  da  rigtig  kunne  lære 
Patienterne  at  kende,  kun  da  kunne  faa  Mulighed  for  at  hjælpe  dem  til 
Helbredelse  eller  Bedring;  i  ganske  særlig  Grad  gælder  dette  m.  H.  t.  de 
helt  unge  Patienter,  over  for  hvilke  Anstalten  ikke  blot  skal  være  Syge- 
huset, men  ogsaa  skal  overtage  Hjemmets  og  Livets  opdragende  Gerning. 
Naar  man  lever  sammen  med  disse  Unge  paa  Afdelingerne,  kan  man  ikke 
undgaa  at  undres  over,  at  deres  unge  Hjemer  virkelig  skulde  have  godt 
af  at  være  saa  meget  overladte  til  sig  selv.  —  Sengelejet,  der  efterhaanden 
er  blevet  et  saa  væsentligt  Middel  for  Psykiaterne,  kan  man  jo  ikke  strække 
ud  i  det  Uendelige,  fordi  det,  alt  for  længe  fortsat,  kan  medføre  øget  Fare 
for,  at  Sygdommen  løber  ud  i  Demens.  For  Lægmand  stiller  sig  da  let  op 
det  Spørgsmaal:  Kan  Demensen  —  den,  de  Unges  Sindssygdomme  saa 
sørgelig  ofte  løbe  ud  i  —  ikke  ogsaa  fremmes  ved,  at  Hjernen  faar  for 
meget  Lov  til  at  ligge  hen,  selv  om  Legemet  er  kommet  ud  af  Sengen? 
Jeg  miskender  ikke,  hvad  Lægerne  gøre  for  at  faa  Patienterne  i  Gang 
med  lidt  Arbejde,  Læsning  osv.;  men  jeg  mener,  at  der  er  for  lidt  Kræf- 
ter, heller  ikke  altid  de  rigtig  egnede  Kræfter  til  at  gennemføre  Udførelsen 
af  disse  Anordninger.  Og  jeg  forstaar  godt,  at  den  syge  Hjerne  ofte  i  lange 
Tider  skal  have  fuldstændig  Ro,  at  der  overhovedet  ikke  paa  noget  Tids- 
punkt' maa  „ herses "*  med  den.  Men  kan  dog  ikke  ogsaa  i  saadanne  Tider 
Samvær  med  overlegen  Dannelse  være  god,  især  naar  denne,  som  den  bør 
være  det  hos  Overopsynene,  er  rustet  med  Kendskab  til  Sygdommen  og 
til  Vejene,  Lægen  vil  have  Patienten  ført  ad?  Og  kommer  der  ikke  andre 
Tider,  hvor  der  under  saadant  Samvær  kan  blive  Lejlighed  til  ved  mere 
eller  mindre  kraftigt  Indgreb  at  bidrage  til  at  styrke  Helbredelsen  eller 
Bedringen? 

Min  egen  Smule  Erfaring  peger  saa  bestemt  paa,  at  der  under  saadant 
Samvær  kan  —  særlig  over  for  de  Unge,  men  sikkert  ikke  blot  over  for 
dem  —  bringes  megen  Hjælp.   Men  den  vejer  saa  uendelig  lidt,  at  jeg  vel 

skulde  have  vogtet  mig  for  at  nævne  den,  hvis  jeg  ikke  mente  at  have 
fundet  Støtte  hos  Overlæge  Fr.  Lange,  naar  han  i  sin  „Sindssygdoms- 
grupper"'  fremfører  som  Resultat  af  sin  rige  Erfaring  og  yderligere  støtter 
ved  gode  psykiatriske  Navne:  at  Forløbet  af  forskellige  Sindssygdomme 
stiller  sig  væsentlig  gunstigere  for  „Dannede*'  end  for  „Udannede'';  thi  det 
synes  da  nærliggende  at  slutte,  at  ogsaa  den  Syges  Samvær  med  Dannede 
og  da  navnlig  med  det  dannede  Overopsyn,  som  er  inde  i  hans  Forhold, 
hans  Sygdom  og  i  Lægens  Intentioner,  maa  kunne  give  Chancer.  —  Det 
vilde  føre  for  langt,  om  jeg  her  skulde  nærmere  ind  paa  Overopsynets 
Gerning*);  jeg  maa  nøjes  med  at  gentage,  at  der  sikkert  bør  være  runde- 
ligere Kræfter  til  denne  Gerning,  end  Tilfældet  er  —  blot  en  enkelt  Pa- 
tient, særlig  en  enkelt  Ung,  kan  for  Maaneder,  maaske  for  Aar  gøre  dybt 
Greb  i  et  Overopsyns  Arbejde,  om  dette  virkelig  skal  forslaa  — ,  og  at 
der  hos  disse  Kræfter  maa  kræves  baade  sand  Dannelse  og  sand  Interesse; 
men  der  maa  da  ogsaa  gives  dem  nøje  Føling  med  Chef-Lægen,  fordi  der 
sikkert  kræves  den  største  baade  psykologiske  og  specielt  psykiatriske  Ind- 
sigt til  at  afgøre,  hvor  og  hvordan  der  skal  gribes  ind:  Lægen  maa  være 
fuldt  sikker  paa,  at  der  ikke  gribes  ind  i  hans  Arbejde  uden  med  fuld 
Forstaaelse  af,  hvordan  det  føres,  og  hvor  vidt  der  er  naaet  i  det. 


II.  Arbejde. 

Ved  Siden  af  det  hele  Milieu,  Patienterne  leve  i,  træder  Arbejdet  til 
som  et  Hovedmiddel  mod  Sygdommen.  Dette  erkendtes  allerede  i  de  første 
Aar  af  St.  Hans  Hospitals  Bestaaen  paa  Bistrupgaard,  for  snart  et  Aar- 
hundred  siden,  og  Arbejde  har  vel  siden  altid  og  paa  alle  vore  Anstalter 
været  anvendt  som  et  vigtigt  Medikament.  Men  det  gælder  ikke  blot  om 
at  skaffe  Arbejde,  der  maa  ogsaa  saa  vidt  muligt  skaffes  enhver  Patient 
det  for  ham  mest  egnede  Arbejde.  Nogle  føle  sig  veltilpas  ved  at  beskæf- 
tiges paa  Afdelingerne  —  med  Rengøring,  Sengeredning,  Opvask  osv.  — , 
Andre  ved  Syslen  i  Hovedkøkken  og  Vaskeri  eller  som  —  undertiden 
meget  velsete  —  Hjælpere  omkring  hos  Funktionærerne.  En  stor  Mængde  Pa- 
tienter finde  en  sund  og  behagelig  Beskæftigelse  i  de  store  Haver,  som 
Anstalterne  maa  drive  for  at  holde  sig  forsynede  med  Køkkenurter  og 
Frugt,  der  i  rigelig  Mængde  bruges  ogsaa  til  de  Kæmpegryder,  hvorfra  de 
mange  Tredieplejere  bespises;  for  end  yderligere  at  mangfoldiggøre  Arbej- 
derne er  det,  i  hvert  Fald  for  en  Del,  at  man  ogsaa  har  draget  Landbrug 
og  det  dertil  knyttede  Husdyrhold  ind  under  nogle  Anstalter.  Atter  en  an- 
den Beskæftigelse  er  det  at  holde  Gaarde  og  Anlæg  rene  og  nette  —  et 
Arbejde,  der  spiller  en  stor  Rolle,  fordi  en  gennemført  Orden  og  Pynte- 
lighed ogsaa  i  de  ydre  Regioner  er  saa  velgørende  for  Sindet,  i  saa  høj 
Grad  bidrager  til  at  styrke  Tryghedsfølelsen  over  for  Anstalten  —  at  for- 
syne Afdelingerne  med  Brændsel  osv.  osv.  Brændeskæring  har  i  lange 
Tider  været  en  meget  væsentlig  Beskæftigelse  for  Patienter  af  alle  Stæn- 
der og  nær  sagt  alle  Aldre,  og  naar  den  gaar  flinkt,  ledet  af  en  kvik  Op- 
passer, som  holder  Savene  i  god  Orden,  kan  den  ogsaa  være  rigtig  for- 
nøjelig og  baade  fysisk  og  psykisk  sund.  —  Det  er  imidlertid  ikke  alle 
Patienter,  som  man  kan  give  en  Rive,  et  Skuffejern,  en  Fejekost  i  Haan- 
den,  og  saa  lade  dem  gaa  med  det;  heller  ikke  er  det  dem  alle,  hvis  Hjer- 


*)  Overopsyns-Gerningen   flndes  omtalt  i  „Sygeplejen    paa  vore  Sindssygeanstalter'', 
„Tidsskr.  f.  Sygepleje"  1905  pag.  36  flP.  og  51  flP.  (3.  og  4.  Hæfte). 

ner  i  Længden  kunne  tænkes  passende  bearbejdede  ved  et  Far  Timers 
Ophold  i  Brændekælderen  Formiddag  og  Eftermiddag.  En  Mangfoldighed 
af  Arbejde  frembyde  da  de  forskellige  Haandværk,  der  kunne  udføres  paa 
Anstalterne;  disse  maa  altid  selv  kunne  holde  sig  med  Børstenbinder-, 
Maatte-  og  Kurvemagerarbejde,  det  grovere  Snedker-  og  Malerarbejde, 
Indbinding  af  Bøger,  Reparation  af  Fodtøj.  Der  er  da  ogsaa  paa  de  fleste 
af  vore  Anstalter  gode  Værksteder,  og  hvor  de  ikke  findes,  ville  de  sikkert 
komme;  ved  den  Udvidelse  af  St.  Hans  Hospitals  Kurhus,  som  nu  er  paa- 
begyndt, vinder  dette  saaledes  en,  ganske  vist  noget  lille.  Værkstedsbyg- 
ning. Baade  paa  St.  Hans  Hospital  og  paa  Aarhus-Anstalten  er  man  gaaet 
saa  vidt,  at  man  har  anskaffet  et  lille  Bogtrykkeri ;  man  kan  saaledes  trykke 
mange  af  de  talrige  Blanketter  og  Skemaer,  som  der  er  Brug  for  i  Driften ; 
paa  St.  Hans  Hospital  mindes  jeg,  at  der  tryktes  Frogrammer  til  Festlig- 
heder, Kataloger  over  det  anselige  Bibliotek  m.  m.  M.;  paa  Aarhus-An- 
stalten er  man  endog  gaaet  til  at  udgive  en  egen  Avis  —  vistnok  en  god 
Idee,  fordi  der  derved  kan  skaffes  forskelligartede  Smaabeskæftigelser  til 
Adskillige.  Maaske  maa  ogsaa  de,  der  nu  en  Gang  ere  skrivesyge,  hellere 
skrive  med  det  Maal  for  Øje,  skal  det  ogsaa  ske  under  Retten  og  Retten, 
at  faa  at  se  sig  selv  paa  Tryk,  end  med  det  blot  at  havne  i  Overlægens 
Papirkurv  —  et  Maal,  som  vist  selv  de  mest  forstokkede  ane,  om  end 
naturligvis  som  en  blodig  Forurettelse.  Og  ikke  blot  de  Skrivesyge  kunne 
tænkes  at  have  godt  af  et  saadant  Afløb  for  aandelig  Produktion.  Det  er 
jo  overhovedet  et  uheldigt  Moment  paa  Anstalterne,  at  det  falder  saa  grumme 
vanskeligt  at  skaffe  Hjernearbejde  for  de  Patienter,  der  vilde  have  bedst 
af  saadant  ved  Siden  af  det  legemlige  Arbejde,  som  de  allerfleste  vel  helst 
maa  have  noget  af.  Men  kunde  der  ikke  i  det  Hele  gøres  noget  mere  fra 
Anstalternes  Side  for  at  skaffe  saadant  Arbejde?  Er  det  den  bedste  Medicin 
for  Nogle,  maa  det  saa  ikke  skaffes  —  eller  søges  skaffet  —  akkurat  lige 
saa  vel  som  Kloralen  og  alle  de  andre  Apotekervarer  skaffes?  Om  enkelte 
Regnskabsomraader  —  saaledes  som  jeg  mener,  at  det  baade  psykiatrisk  og 
driftsmæssig  vilde  være  meget  heldigt  —  kunde  drages  ind  under  lægelig 
Ledelse,  vilde  der  herved  kunne  skaffes  ikke  saa  lidt  af  ret  fornøjeligt  Ar- 
bejde; og  vilde  det  være  nedværdigende  for  Anstalterne  at  søge  at  skaffe 
Afskrivningsarbejde,  maaske  ogsaa  Smaabogholderier  fra  Nabobyen,  Korrek- 
tur og  Oversættelse?  Afskrivning  kan  en  Anstalt  iøvrigt  altid  selv  skaffe 
en  anselig  Portion  af,  og  jeg  er,  efter  ganske  stor  Erfaring  m.  H.  t.  baade 
Andre  og  mig  selv,  fuldt  sikker  paa,  at  den  netop  kan  byde  en  udmærket 
god  Beskæftigelse  for  Patienter,  der  trænge  til  at  faa  Hjernen  i  Ro,  og 
for  hvem  det  Manuelle  ved  Arbejdet  falder  nogenlunde  let  og  net.  I  en 
Aarsberetning  fra  St.  Hans  Hospital  (1893)  fortælles  der  om,  hvordan  man 
der  ved  en  Hovedreparation  af  Biblioteket  fandt,  at  der  i  omtrent  en  Tredie- 
del  af  Bøgerne  manglede  ialt  ca.  12,000  Sider,  der  var  blevet  erstattede  med 
indsatte  skrevne;  en  af  Afskriverne  erklærede  jævnlig,  at  han  „ maatte 
endelig  have  en  ny  Bog;  det  Arbejde  er  ren  Medicin."  „I  Virkeligheden," 
hedder  det  videre,  „er  det  et  godt  Middel  til  at  afværge  urolige  Tanker, 
ligesom  det  ogsaa  i  et  Par  Tilfælde  har  syntes  at  virke  disciplinerende 
gennem  Kravene  om  at  følge  enhver  Bogs  Retskrivning,  om  at  faa  Skrif- 
ten til  at  udfylde  Papiret  og  i  det  Hele  gøre  Udførelsen  saa  tydelig  og 
tiltalende  som  muligt".  Ganske  vist,  der  kræves  ogsaa  her  et  ikke  ringe 
Besvær  fra  Anstaltens  Side  med  Tilrettelægning  og  Eftersyn;  men  ogsaa 
hertil  vil  man  vel  dog  som  Regel  kunne  anvende  Patienthjælp. 

Til  den  tekniske  Ledelse  af  Havebrug,  Landbrug  og  i  hvert  Fald  nogle 

Haandværk  maa  man  selvfølgelig  have  Fagmænd;  men  overalt  maa  der 
tillige  være  et  stadigt  Tilsyn  af  Overopsyn  og  Læger,  fordi  det  gælder 
om  nøje  Kjendskab  til  Patienten  og  hans  Tilstand.  Den  nedstemte  Patient 
skal  saaledes,  naar  Sengelejet  er  et  tilbagelagt  Stadium,  listes  ind  i  et  Ar- 
bejde eller  Gang  efter  Gang  listes  til  at  fuldføre  et  paabegyndt;  han  skal 
hjælpes  bort  fra  at  begrave  sig  i  sig  selv,  hjælpes  til  Mistillid  over  for 
sine  Spekulationer  over  egen  Uværdighed,  sine  Fornemmelser  af  „Intet  at 
være  til**,  „kun  at  være  skabt  til  at  gjøre  Fortræd **,  Spekulationer,  som 
pine  ham  alt  dybere  og  dybere  ned,  og  i  hvis  Sted  den  underkuede  Tillid 
til  sig  selv  skal  arbejdes  op.  Og  Intet  kan  bedre  end  et  vel  udført  Arbejde, 
det  være  saa  nok  saa  lille  og  beskedent,  hjælpe  hertil;  ethvert  saadant  be- 
tegner en  Sejr  over  Sygdommen,  saa  vist  som  ethvert  Arbejde,  der  maa 
forlades  ufuldført,  betegner  et  Nederlag  i  Kampen.  —  Eller  maaske  er  det 
en  opstemt  Patient,  der  synes  at  kunne  overkomme  Alt,  som  ikke  blot, 
ofte  i  lange  Tider,  river  en  næsten  utrolig  Mængde  Arbejde  af  sig,  men 
ogsaa  kaster  sig  ind  i  de  mest  forskelligartede  Beskæftigelser  paa  een 
Gang,  ofte  uden  at  der  af  alt  det  Meget  bliver  synderligt  effektivt  Udbytte, 
altid  uden  Forstaaelse  af,  at  hans  Hjerne,  som  for  hans  Fornemmelse  synes 
utrættelig,  netop  allerede  er  overtræt,  ikke  trænger  til  Mere  at  tumle  med, 
men  netop  til  at  falde  i  Ro,  hvis  det  ikke  skal  ende  med,  at  den  helt 
løber  løbsk  —  ligesom  et  Uhr,  naar  Stoppe  værket  tages  bort,  kan  snurre 
hensigtsløst  ud  med  megen  Hurlumhej,  for  derpaa  slet  ikke  at  kunne  gaa 
mere.  Ogsaa  han  vil,  naar  han  er  naaet  ind  i  Sindssygeanstalten,  være 
bleven  puttet  i  Sengen;  men  naar  han  er  kommen  ud  af  den  og  nogen- 
ledes „til  Hægterne"  igen,  vil  et  kyndig  og  omsorgsfuldt  reguleret  Arbejde, 
paa  saa  koncentreret  Omraade  som  kun  muligt,  være  det  bedste  Middel 
mod  hans  alt  for  store  Ivrighed.  —  Og  under  den  nænsomme  Ledelse  af 
Patienterne,  gjælder  det  ikke  blot  om  at  hjælpe  dem  ud  af  den  øjeblikke- 
lige syge  Tilstand;  men  stadig  maa  det  huskes,  at  den  Hjerne,  som  en 
Gang  har  vist  sig  svag,  let  kan  faa  Tilbagefald,  og  at  Patienten  tillige  skal 
rustes  mod  saadanne.  Mest  paatrængende,  men  ogsaa  vanskeligst  byder 
denne  Opgave  under  Arbejdsledelsen  sig  frem  overfor  de  „cirkulære'' 
Patienter,  hos  hvilke  de  op-  og  nedstemte  Tilstande  vexle  med  normale 
eller  dog  forholdsvis  normale;  Vexlinger,  som  saa  mangfoldige  Mennesker 
kjende  dem,  men  som  hos  Nogle  give  saa  store  Udslag,  at  Tilstanden 
bliver  udpræget  syg.  Disse  Menneskers  Stabilitet  er  som  en  Kegles,  der 
er  stillet  paa  Spidsen.  Det  er  ved  —  hvis  det  endda  er  muligt  —  at  lære 
dem  deres  Sygdom  at  kende,  at  man  hjælper  dem;  ved  at  lære  dem  at 
sige  til  sig  selv,  naar  de  blive  nedstemte:  „Naa  ja,  det  er  jo  en  Over- 
gang; jeg  maa  tage  saa  smaat  paa  det,  indtil  jeg  kan  igjen**,  naar  de  blive 
opstemte:  „Ja,  dette  kan  jo  være  meget  rart;  men  pas  nu  paa,  at  Du  ikke 
løber  løbsk!**  —  ved  at  lære  dem  Saadant  er  det,  man  afflader  Kegle- 
spidsen, de  staa  paa,  ruster  dem   til  muligen  at  leve  ude  i  Livet. 

Ogsaa  Lægmand,  der  ikke  kender  til  Sindssyge- Forhold,  vil,  haaber 
jeg,  da  forstaa,  at  til  Arbejdsledelsen  maa  Lægerne  have  en  fuldt  god  Hjælp. 

Der  er  hidtil  nærmest  tænkt  paa  Arbejdsforholdene  for  de  akut  angrebne 
Patienter,  for  hvem  Arbejdet  skal  være  Medicin  og  kun  Medicin.  Vende 
vi  os  til  de  Uhelbredelige,  bliver  der  andre  Synspunkter  at  gøre  gæl- 
dende. Jeg  tænker  her  paa  de  Patienter,  der  endnu  føre  en  nogenledes 
menneskeværdig  Tilværelse,  enten  de  nu  ere  „saa  defekte,  at  de  i  det 
højeste  kunne  deltage  i  en  lettere,  rent  mekanisk  Beskæftigelse",  eller  det 

er  de  „noget  mere  arbejdsføre  Individer,  som  sammensætte  Arbejds-  og 
Værkstedsholdene**.  Disse  to  Klasser  er  det  bl.  A.,  at  Prof.  Knud  Pon- 
toppidan i  sine  i  forrige  Artikel  omtalte  „Betragtninger  over  vort  Sinds- 
sygevæsen** tænker  sig  fjernede  fra  Statsanstalterne,  og  overfor  dem  mener 
han,  at  „Samfundet  har  Ret  til  at  benytte  deres  Rest  af  Arbejdskraft  med 
det  Formaal  at  faa  det  størst  mulige  Udbytte  deraf".  I  dette  Sidste  er  jeg 
enig,  hvis  jeg  blot  maa  omforme  Slutningen  til:  „med  det  Formaal,  at  de 
kunne  bringe  det  størst  mulige  Udbytte  deraf**,  idet  jeg  derved  ønsker  at 
fremhæve  det  som  Hovedhensynet,  at  de  Syge  „nytte  deres  Pund**,  hvor- 
igennem saa  Samfundet  vinder  Arbejdsydelse.  Ere  Patienterne  endnu  Men- 
nesker, saa  maa  det  ogsaa  være  Pligt,  at  de  nytte  deres  Pund,  selv  om 
det  for  Mange  kun  er  et  ganske  lille  Pund,  der  er  tilbage.  Og  maa  det 
da  ikke  være  Anstaltens  Sag  at  hjælpe  og  opmuntre  dem  hertil?  Jeg  aner- 
kjender  saa  fuldt  det  store  Arbejde,  der  paa  vore  Anstalter  gøres  for  at 
holde  Patienterne  i  Gang;  men  jeg  tror,  at  der  kunde  gøres  Mere,  og  det 
allerede  fordi  der  mangler  Tid  for  de  forhaandenværende  Kræfter  til  at 
søge  alle  Midler  igennem  for  at  naa  Maalet. 

Vejen  maatte  da  dels  være  den  allerede  nævnte:  til  det  Yderste  at 
skaffe  Enhver  beskæftiget  med  det  bedst  muligt  egnede  Arbejde.  Der  gaar 
paa  St.  Hans  Hospital  Frasagn  om  et  tidligere  Overopsyn,  der  var  meget 
paaskønnet  bl.  A.  netop  paa  Grund  af  sin  Interesse  for  at  faa  Patienterne 
bedst  muligt  beskæftigede:  „Kunde  han  end  ikke  faa  dem  til  Andet  end 
at  gnide  to  Mursten  mod  hinanden,  saa  var  han  glad  for  det.**  Der  have 
vi  —  synes  jeg  da  —  Overopsynet,  som  det  skal  være:  gaaende  op  i 
dette  at  holde  Mennesket  oppe;  thi  det  er  jo,  dybere  set,  Arbejdets, 
selv  det  ringeste  Arbejdes  store  Betydning  overfor  de  Uhelbredelige.  — 
Dels  maatte  Anstalterne  ogsaa  lade  Patienterne  mærke  et  rimeligt  Ud- 
bytte af  Arbejdet.  Stillingen  er  nu  den,  at  Anstalten  som  Opmuntring 
godskriver  de  Arbejdende  en  lille  Arbejdsfortjeneste,  fra  6  til  25  Øre  pr. 
Dag;  naar  paa  St.  Hans  Hospital  enkelte  Patienter  faa  delvis  bedre  For- 
plejning, er  det  vel  ogsaa  for  en  Del  i  Erkendelse  af,  at  der  ellers  slet 
intet  Forhold  er  mellem  deres  og  Anstaltens  Ydelse;  ganske  undtagelsesvis - 
ydes  der  herudover  til  En  og  Anden  et  Gratiale,  der  dog  holder  sig  langt 
under  Arbejdets  Værdi.  For  Resten  sige  Anstalterne  „haps!**  til  den  hele 
Arbejdsydelse  —  jeg  kjender  i  hvert  Fald  kun  2,  maaske  3  Afvigelser 
herfra,  alle  paa  Oringe.  Men  er  det  dog  ikke  klart,  at  der  herved  gøres 
Uret  —  ogsaa  psykisk  Skade  —  mod  de  slet  ikke  saa  helt  faa  Patienter, 
der  præstere  et  anseligt  Arbejde?  Hvor  helt  anderledes  stor  Betydning 
vilde  Arbejdet  ikke  kunne  faa  for  de  flinke  Patienter  —  og  vilde  ikke 
nogle  flere  derved  kunne  holdes  oppe  paa  et  relativt  flinkt  Stade?  —  hvis 
der  beregnedes  dem  en  rimelig  Arbejdsfortjeneste,  som  dog  selvfølgelig  ikke 
kunde  naa  op  til  det  frie  Livs,  men  maatte  være  fastsat  under  Hensyn  til, 
at  Anstalten  har  baade  det  hele  Besvær  med  stadig  at  skaffe  Arbejde  og 
Udsigten  til  at  skulle  forsørge  Patienten  ind  over  Alderdommens  og  Svage- 
lighedens Aar,  hvor  han  kun  kan  yde  lidet  eller  maaske  slet  intet  Arbejde 
til  Gengæld.  Og  i  Virkeligheden  vilde  en  saadan  Ordning  næppe  forøge 
Udgifterne  for  Samfundet;  dels  vilde  sikkert  Arbejdet  blive  væsentlig  øget 
baade  i  Mængde  og  Godhed,  dels  vilde  den  forøgede  Betaling  til  Patien- 
terne væsentlig  blive  „af  den  ene  Lomme  og  i  den  anden**.  Thi  blev  der 
godskrevet  Patienterne  en  rimelig  Arbejdsfortjeneste,  saa  maatte  deres  Konto 
selvfølgelig  ogsaa  belastes  med  den  gældende  Betaling  for  Opholdet.  Først 
vilde  da  et  beskedent  Beløb,   hvis  Maximum  vel  nok  kunde  sættes  noget 

højere  end  nu,  for  en  flink  Haandværker  f.  Ex.  til  50  Øre  pr.  Dag  (nu 
15  Øre),  blive  afsat  til  Patienten,  som  herfor  kunde  holde  sig  med  Tobak 
o.  L.  samt  holde  ved  lige  en  lille  privat  Beklædning  til  Brug  paa  Højtids- 
dage, ved  Fester  osv.  —  Noget,  som  alle  flinke  Patienter  sætte  stor  Pris 
paa,  og  som  ganske  sikkert  bidrager  væsentlig  til  at  holde  dem  oppe;  der- 
næst vilde  Hospitalet  tage  de  53  Øre,  hvormed  Statskassen  ellers  nedsætter 
Betalingen  for  Uformuende,  fremdeles  de  55  Øre,  som  Forsørgelseskom- 
munen  ellers  skulde  betale,  saa  at  denne  vel  havde  sin  Kaution  løbende, 
men  ingen  Udgift  mærkede  af  den,  saa  længe  Patienten  kunde  præstere 
Arbejde  indtil  en  Værdi  af  1  Kr.  58  Øre  dgl.  Ved  en  saadan  Ordning 
vilde  en  flink  Patient  ikke  blot  kunne  have  Følelsen  af,  men  i  rent  Regn- 
skab se  Udtryk  for,  at  han  ikke  var  „Snyltedyr  paa  Samfundet";  og  hvil- 
ken psykisk  Værdi  vilde  dette  ikke  have  for  ham!  Endda  kunde  der  maaske 
være  Lidt  tilovers,  som  dels  kunde  blive  staaende  paa  Kontoen  som  Nød- 
skilling, dels  kunde  være  til  Patientens  Disposition  —  med  Lægens  Sam- 
tykke —  f.  Ex.  til  at  hjemsende.  Jeg  veed  vel,  at  jeg  her  vil  møde  den 
bestemte  Modsigelse,  at  Arbejdsfortjenesten  netop  slet  ikke  skal  være  en 
Betaling,  kun  en  Gave  til  Opmuntring,  og  at  den  aldeles  ikke  maa  anven- 
des uden  netop  til  Patientens  eget  Bedste  (hvad  nu  rigtignok  det  at  hjem- 
sende Noget  af  den  i  højeste  Grad  kunde  være).  Men  jeg  stiller  op  her- 
imod det  Spørgsmaal:  „Er  det  da  ikke  Ulykke  nok  at  skulle  leve  paa 
Sindssygeanstalt,  hvad  dog  selv  under  de  allergunstigste  Forhold  ikke  er 
den  frie  Mands  Liv?  Skal  Ulykken  gøres  endnu  større  ved,  at  Samfundet 
siger:  „Arbejd  saa  meget  Du  vil  i  den  Tid,  vi  give  Dig  dertil;  Opholdet 
skal  Du  faa,  men  ellers  ikke  en  Øre  udover  de  15,  Reglementet  lyder 
paa!''?  Jeg  mener  endda  at  kunne  tilspidse  Spørgsmaalet:  Har  Samfundet 
Ret  til  at  sluge  en  Mands  hele  Arbejdsevne,  fordi  han  er  saa  ulykkelig  at 
være  sindssyg? 

Skulde  Arbejdet  faa  en  saadan  forøget  —  økonomisk  og  psykisk  — 
Betydning  for  Patienterne,  maatte  man  ogsaa  i  videst  mulig  Udstrækning 
gaa  over  til  Akkordarbejde;  ganske  de  samme  Betragtninger,  som  have 
gjort  dette  alt  mere  og  mere  anvendt  ude  i  Livet,  kunne  gøres  gældende 
m.  H.  t.  de  Patienter,  jeg  her  taler  om;  paa  Anstalternes  Kvindeside  er 
det  da  ogsaa,  saa  vidt  jeg  veed  overalt,  gennemført  i  stor  Udstrækning. 
—  Men  ogsaa  de  Patienter,  som  ikke  kunne  fatte  Godet  ved  med  deres 
Arbejde  at  betale  for  Opholdet,  vilde  vistnok  kunne  have  Gavn  af  mere 
end  nu  at  mærke,  at  flinkt  Arbejde  kastede  Noget  af  sig;  at  de  hver  Uge 
faa  7«  ^^-  Tobak  el.  Lign.  for  deres  Arbejdsfortjeneste,  have  de  noget 
ondt  ved  i  Længden  at  opfatte  som  et  Gode,  de  have  arbejdet  sig  til,  fordi 
de  se  det  Samme  udleveret  til  saa  mange,  der  ikke  arbejde.  Naar  Over- 
opsynene fulgte  rigtig  med  ved  Arbejdet,  tror  jeg,  at  man  maatte  kunne 
lade  Tobakken  komme  som  en  mere  haandgribelig  Følge  af  Arbejdet,  idet 
man  sagde:  „I  have  udrettet  det  og  det,  værs'go!  her  have  I  det  og  det." 
Og  havde  et  Arbejdshold  havt  et  særlig  strengt  eller  ubehageligt  Arbejde, 
eller  havde  det  vist  sig  særlig  flinkt,  kunde  man  lejlighedsvis  lade  falde 
nogle  Cigarer  eller  en  extra  Omgang  Kaffe.  Sligt  kan  paaskønnes  selv  paa 
ganske  lave  Stadier. 

At  en  saadan  mere  intensiv  Arbejdsordning  vilde  medføre  betydelig 
forøget  Arbejde  med  Ledelse,  Tilsyn  og  Regnskab,  er  jeg  ikke  blind  for; 
men  da  jeg  mener,  at  den  vil  skaffe  mere  og  bedre  Arbejde  udført,  og 
frem  for  Alt,  at  den  vil  være  af  stor  psykisk  Værdi  for  en  Del  Patienter, 
kan  jeg  jo  ikke  tillægge  den  Indvending  afgørende  Vægt.    Derimod   kunde 

det  være  af  Betydning,  at  Anstalterne  ved  en  Ordning  af  Arbejdsfortjenesten 
som  den  foreslaaede  vilde  gøre  det  end  mere  fristende  for  Familien  at 
lade  forblive  indenfor  Anstaltsmurene  en  Patient,  som  den  maaske  nok 
i  og  for  sig  kunde  have  hjemme,  men  som  man  nu  en  Gang  har  vænnet 
sig  til  og  finder  sig  tryggest  ved  at  have  gaaende  paa  Anstalten.  Dog,  disse 
Tilfælde  vilde  sikkert  være  faa  og,  naar  Alt  kommer  til  Alt,  af  mindre 
Betydning  —  fordi  der  for  saadanne  Patienter  i  Virkeligheden  ikke  vil 
være  Stort  tabt  ved  at  gaa  der  — ,  saa  at  de  Goder,  der  kunde  vindes, 
langt  vilde  opveje  den  mulige  Skade. 


Breve  fra  en  Kineser. 

(Fortsættelse). 


HL 

I  et  af  Eders  Blade  læste  jeg  for  kort  Tid  siden,  at  „Kinas  Civili- 
sering" er  Endemaalet  for  Evropas  Nationer.  Hvis  det  er  saa,  er  det 
sandelig  mærkværdige  Metoder,  de  anvende  for  at  naa  deres  Maal.  Men 
om  disse  drister  jeg  mig  ikke  til  at  udtale  mig  nærmere.  Udplyndring, 
hensynsløs  Ødelæggelse,  koldblodige  Myrderier  og  Voldtægt  er  Ting,  som 
jeg  ved  man  ikke  billiger  i  England,  som  jeg  er  overbevist  om,  at  I  vilde 
forebygge,  hvis  I  kunde,  og  som  jeg  er  villig  til  at  tilskrive  daarligt  discip- 
linerede Troppers  Tøjlesløshed. 

Det  er  ikke  for  at  fremkomme  med  tomme  Beklagelser,  at  jeg  hen- 
tyder til  dem  her  paa  dette  Sted.  Det  Spørgsmaal,  der  altid  opstaar  hos 
mig,  naar  1  tale  om  Eders  Civilisation,  er  dette:  „Hvad  Slags  Mennesker 
har  Eders  Civilisation  frembragt?"  Og  paa  et  saadant  Spørgsmaal  synes 
de  nuværende  Begivenheder  i  Kina  at  give  et  alt  andet  end  tilfredsstillende 
Svar.  Men  jeg  lægger  ikke  for  stor  Vægt  herpaa.  Det  er  muligt,  at  al 
Kultur,  vor  saavel  som  Eders,  ikke  er  andet  end  en  ydre  Skal,  og  at  der 
inderst  inde  i  Menneskehjertets  dybeste  Grund  lever  et  Rovdyr,  der  er 
rede  til  at  kaste  sig  over  sit  Bytte,  naar  Tilfældet  eller  en  overlagt  Plan 
har  aabnet  dets  Bur.  I  Kina  kan  vi  i  alle  Tilfælde  underkastes  den 
samme  Fordømmelsesdom  som  1,  og  vore  Bebrejdelser  ligesom  Eders 
falder  tilbage  paa  den,  som  udslynger  dem.  Jeg  gaar  derfor  fra  Optrin  som 
disse  over  til  normale  Livsforhold.  Hvad  Slags  Mennesker,  spørger  jeg, 
ere  vi,  hvad  Slags  Mennesker  ere  1,  siden  I  tillade  Eder  at  kalde  os 
Barbarer? 

Hvad  Slags  Mennesker  ere  vi?  Det  er  et  vanskeligt  Spørgsmaal  at  be- 
svare. Jeg  har  vendt  og  drejet  det  i  mine  Tanker,  Time  efter  Time,  Dag 
efter  Dag,  og  jeg  kan  ikke  finde  en  bedre  Maade  at  klargøre  noget  af  det, 
der  ligger  mig  paa  Sinde,  end  ved  at  forsøge  her  at  fremmane,  saa  sand- 
dru  som   jeg  formaar  det,  et  Billede,   som   aldrig  ophører  at  forfølge  min 

Erindring,  mens  jeg  gaar  omkring  i  disse  triste  Vinterdage  i  Eders  Hoved- 
stads sorte  Gader. 

Langt  herfra  ude  i  Østen,  under  Solskin  som  I  aldrig  saa  Mage  til, 
(thi  selv  den  Smule  Lys  I  har,  tilslører  1  med  Sod  og  Røg),  paa  Bredden 
af  en  bred  Flod,  ligger  det  Hus,  hvor  jeg  blev  født.  Det  er  et  imellem 
Tusinde,  men  hvert  eneste  ligger  i  sin  egen  Have,  tarveligt  malet,  hvidt 
eller  graat,  beskedent,  hyggeligt  og  rent.  Milelangt  gennem  Dalen  løfte  de 
deres  rød-  eller  blaateglede  Tage  op  over  et  Hav  af  Grønt,  mens  hist  og 
her  en  høj  Pagode  dækket  med  gylden  Emaille  glimter  over  en  Gruppe 
Træer.  Floden,  der  krydses  af  mange  Broer  og  er  fyldt  af  Sværme  af 
Djunker  og  Pramme,  bærer  paa  sin  klare  Strøm  de  blomstrende  Landsby- 
markeders Produkter,  thi  flittige  Bønder  befolke  hele  Egnen,  eje  og 
dyrke  de  Marker,  som  deres  Forfædre  ejede  og  dyrkede  før  dem.  Den  Jord, 
hvorpaa  de  arbejder,  kan  de  med  Rette  sige,  at  de  og  deres  Forfædre  har 
skabt.  Thi  næsten  til  Toppen  af,  hvad  der  engang  var  nøgne  Høje,  bølger 
det  nu  med  Grønt,  Bomuld  og  Ris,  Sukker,  Oranger  og  Te.  Vand,  ledet 
op  fra  Flodlejet,  omgjorder  Skrænterne  med  et  Sølvbælte,  og  rislende  fra 
Kanal  til  Kanal  i  tusinde  blanke  Kaskader,  brusende  i  Cisternerne,  bob- 
lende i  Rørene,  gennemvædende  og  sivende  i  Jorden,  skænker  det  i  rigt 
Maal  Frugtbarhed,  Grøde  og  Liv  til  alle.  —  I  Timevis  kan  man  ad  bug- 
tede Stier  og  over  Smaabroer,  vandre  forbi  Agre,  der  ere  blevne  dyrkede 
af  henfarne  Slægter,  og  hvor  nu  deres  Efterkommere  arbejde,  til  man  naaer 
det  Punkt,  hvor  Menneskene  giver  tabt  og  Naturen  ene  hersker  og  dækker 
de  højeste  Klippetinder  med  en  Kaabe  af  Azur,  Guld  og  Rosa  —  Gar- 
deniaer,  Clematis,  Azalear  i  overdaadig  Frodighed.  Hvor  ofte  har  jeg  ikke 
siddet  her  i  en  Stilhed  saa  intensiv,  at  man,  som  en  af  vore  Digtere  har 
sagt,  kan  høre  Træernes  Skygger  rasle  paa  Jorden,  en  Stilhed,  som  kun 
nu  og  da  afbrydes  af  Arbejdernes  Stemmer  dybt  nede,  naar  de  raabe  til 
hinanden  over  Vandløbene  eller  ved  Daggry  og  Solnedgang  af  Lyden  af 
Gonggonger,  der  kalder  til  Andagt  fra  Templerne  nede  i  Dalen.  Hvilken 
Stilhed!  hvilke  Lyde!  hvilken  Duft!  hvilke  Farver!  —  Sanserne  skærpes 
af  Omgivelserne,  de  blive  fintfølende  i  en  Grad,  som  1  slet  ikke  kan  gøre 
Eder  Begreb  om  i  Eders  nordiske  Klima,  og  Skønheden,  som  strømmer  En 
imøde  udefra,  former  ubevidst  Aand  og  Sind  i  Harmoni  med  den  selv. 
Hvis  vi  i  Kina  har  Opdragelse,  har  Kunst,  hvis  vi  har  Moral,  ligger 
Grunden,  for  den,  som  har  Øjne  at  se  med,  ikke  langt  borte.  Naturen  selv 
har  været  vor  Lærer,  og  forsaavidt  er  vi  kun  heldigere  stillet  end  1.  Men 
vi  har  ogsaa  haft  Evne  til  at  tilegne  os  dens  Lærdom,  og  det,  tænker  jeg, 
maa  vi  tilskrive  vor  Intelligens.  For  husk  vel  paa,  at  her  i  dette  skønne 
Dalstrøg  lever  Tusinder  af  Væsner  uden  anden  Lov  end  Sædvanens,  uden 
anden  Forskrift  end  den,  deres  Hjerter  foreskriver  dem.  De  ere  flittige, 
saaledes  som  I  næppe  kender  til  Flid  i  Evropa,  men  det  er  frie  Mænds 
Flid,  der  arbejde  for  Slægt  og  Hjem  paa  den  Jord,  som  de  arvede  efter 
deres  Forfædre,  og  som  de  igen  efterlader  deres  Sønner  rigere  ved  deres 
Arbejde.  Anden  Ærgerrighed  har  de  ikke,  de  stræber  ikke  efter  at  sammen- 


Breve  fra  en  Kineser  47 1 

hobe  Rigdomme,  og  om  det  end  hænder,  at  der  i  hver  Generation  er 
nogle,  som  maa  ud  i  Verden,  saa  er  det  altid  med  det  faste  Haab,  som 
ikke  ofte  skuffes,  at  vende  hjem  til  deres  Fødested,  for  at  henleve  deres 
sidste  Aar  mellem  de  Venner  og  i  de  Omgivelser,  som  de  elskede  i  deres 
Ungdom.  Hos  et  saadant  Folk  er  der  ikke  Plads  for  brutal,  hensynsløs 
Kappestrid.  Ingen  er  Herre,  ingen  Tjener,  men  en  sand  og  virkelig  Lig- 
hed regulerer  og  opretholder  Samkvemmet  mellem  dem.  Sundt  Arbejde, 
tilstrækkelig  Hvile,  rundhaandet  Gæstfrihed,  en  Tilfredshedsfølelse  født  af 
Vanen  og  uanfægtet  af  ærgerrige  Drømme,  Sans  for  Skønhed,  fostret  af 
den  skønneste  Natur  i  Verden,  og  som  finder  sit  Udtryk  i  en  anstands- 
fuld og  værdig  Optræden,  hvor  den  ikke  giver  sig  Udslag  i  herlige  Kunst- 
værker —  saaledes  er  Karaktermærkeme  hos  det  Folk,  som  jeg  er  født 
iblandt.  Smigrer  min  Hukommelse  mig?  Idealiserer  jeg  Minderne  fra  min 
Ungdom?  Det  kan  være.  Men  det  ved  jeg:  at  et  Liv,  noget  nær  saaledes, 
som  jeg  her  har  skildret,  bygget  paa  Jordens  Dyrkning,  paa  Lighed  og 
Retfærdighed,  eksisterer  og  blomstrer  hele  Kina  over. 

Hvad  have  I,  vore  selvbestaltede  Lærere  i  Civilisation  at  byde  os  i 
dets  Sted?  Eders  Religion?  Ak!  det  er  i  dens  Navn,  at  I  gøre  Eder  skyl- 
dige i  ubeskrivelige  Voldshandlinger.  Eders  Moral?  Hvor  skal  vi  finde  den? 
Eders  Intelligents?  Hvad  har  den  ført  til?  Hvilket  Billede  har  I  her  i  Eng- 
land, som  kan  stilles  op  imod  det,  som  jeg  her  har  fremstillet  af  Livet  i 
Kina?  Det  er  et  Spørgsmaal,  som  jeg  nu  vil  prøve  at  besvare. 

IV. 
I  mit  Forsøg  paa  at  skildre  en  karakteristisk  Scene  af  Livet  i  Kina, 
valgte  jeg  med  Forsæt  et  Samfund  af  Bønder.  Jeg  gjorde  det,  fordi  det  er 
der,  man  finder  det  mest  typiske  Produkt  af  vor  Civilisation.  Byer  har  vi 
ganske  vist,  og  det  Byer,  der  maaske  er  lige  saa  vældige  som  Eders,  men 
de  ere  i  Virkeligheden  Udvækster  paa  et  politisk  Statslegeme,  der  i  sit  inderste 
Væsen  er  agerdyrkende.  Hos  Eder  er  alt  dette  omvendt,  og  af  den  Grund 
har  I  ikke  noget,  der  fortjener  Navnet  Landliv.  Paa  den  ene  Side  uop- 
dyrkede Fælleder  og  Moser  i  Overflod,  paa  den  anden  —  Villaer  og  Parker, 
fattigt  klædte,  elendigt  betalte  Arbejdere  i  slette  Boliger,  kedsommelige 
Landsbyer,  faldefærdige  Bondegaarde,  Smuds,  Brutalitet  og  Forbrydelse  — 
saaledes  er  det  Billede,  I  selv  give  af  Eders  Landdistrikter.  Alt,  hvad  der 
i  England  ikke  tilhører  Bylivet,  fører  en  snylteagtig  eller  hensygnende  Til- 
værelse. Hvis  jeg  derfor  skal  give  et  sandt  og  retfærdigt  Indtryk  af  de 
bedste  Resultater  af  Eders  Civilisation,  maa  jeg  vende  mig  bort  fra  Landet  og 
vende  mig  til  Livet  i  Eders  store  Byer.  Og  idet  jeg  gør  dette,  er  det  ikke 
min  Hensigt  at  søge  at  vinde  en  let  Sejer  ved  at  dvæle  utilbørligt  ved  de 
mere  iøjnefaldende  Punkter,  som  I  indrømmer  og  beklager  ikke  mindre 
end  jeg.  Eders  overbefolkede  Fattigkvarterer,  Eders  Drikkehaller,  Eders 
Fattiggaarde,  Eders  Fængsler  ere  desværre  sørgelige  Kendsgerninger.  Men 
de  Onder,  som  de  ere  Symptomer  paa,  bestræber  I  Eder  jo  for  at  faa  Bugt 
med,   og  jeg   tvivler   ikke  om,   at  Eders  Bestræbelser  i   nogen  Grad   ville 

blive  kronet  med  Held.  Det  er  snarere  det  Maal,  I  synes  at  styre  hen- 
imod,  naar  I  have  gjort  det  Bedste,  I  kunne,  som  jeg  vil  tale  om.  Eders 
typiske  Produkt,  Gennemsnitsmennesket,  Manden,  I  kalder  respektabel  — 
ham  er  det,  jeg  har  Lyst  til  at  karakterisere,  thi  han  er  det  naturlige  og 
uundgaaetige  Resultat  af  Eders  Civilisation.  Og  hvad  Slags  Menneske  er 
han  saa?  Det  er  med  en  vis  Nølen,  at  jeg  vover  mig  ind  paa  Besva- 
relsen af  dette  Spørgsmaal.  Jeg  er  en  Fremmed  mellem  Eder,  jeg  har  nydt 
Eders  Gæstfrihed,  og  jeg  vil  nødig  faa  Udseende  af  at  lønne  Eder  med 
Uhøflighed.  Men  hvis  der  er  nogen  Tjeneste,  jeg  kan  gøre  Eder,  kender 
jeg  ingen  større  end  den,  uden  at  vække  unødig  Forargelse,  at  aabne  Eders 
Øjne  —  saa  vidt  det  er  muligt  — ,  for  visse  vigtige  Sandheder,  over- 
for hvilke  I  synes  at  være  ufatteligt  blinde.  Jeg  troer,  at  I  ere  inde  paa 
en  gal  Vej,  jeg  vil  gerne  advare  Eder,  og  skøndt  min  Advarsel  mulig  er 
spildt,  gives  den  i  en  venskabelig  Aand,  og  i  samme  Aand  haaber  jeg,  at  den 
vil  blive  modtaget. 

Naar  jeg  gennemgaar  mine  Indtryk  af  et  engelsk  Gennemsnitsmenneske, 
Indtryk  baserede  paa  mange  Aars  Studium,  hvad  Slags  Menneske  ser  jeg 
saa?  Jeg  ser  En,  som  har  løsrevet  sig  fra  Naturen,  uden  at  være  bleven 
forædlet  af  Kunsten  —  som  har  faaet  Undervisning,  men  mangler  Opdra- 
gelse — ,  som  kan  efterabe,  men  er  ude  af  Stand  til  selv  at  tænke.  Op- 
lært til  at  tro  paa  Dogmerne  i  en  Religion,  som  han  i  Virkeligheden  ikke 
troer  paa  —  thi  han  ser,  hvorledes  den  gendrives  i  alle  Livets  Forhold  — 
føler  han  vagt,  at  det  er  klogt  under  Fromhedens  Maske  at  skjule  en 
Atheisme,  som  han  ikke  er  intelligent  nok  til  at  turde  vedkende  sig.  Hans 
Religion  er  en  Formssag,  og  hvad  der  er  af  langt  større  Betydning,  hans 
Moral  er  lige  saa  formel  som  hans  Religion.  Godgørenhed,  Sædelighed, 
Selvfornægtelse,  Ringeagt  for  Verden  og  dens  Goder  — ^  er  Ord,  som  han 
lige  fra  sin  Barndom  er  opfostret  med.  Og  det  er  aldrig  blevet  til  andet 
end  Ord,  thi  han  har  hverken  set  dem  praktiserede  noget  Steds  af  Andre, 
eller  det  er  nogensinde  faldet  ham  selv  ind  at  praktisere  dem.  Og  mens 
deres  Indflydelse  er  stærk  nok  til  at  gøre  ham  til  en  kronisk  Hykler,  er 
den  ikke  stærk  nok  til  at  lade  ham  indse,  hvilken  Hykler  han  er.  Berøvet 
paa  den  ene  Side  en  Støtte  i  en  sand  sædelig  Rettesnor  —  levendegjort  i 
det  Samfund,  han  tilhører  —  lader  han  sig  paa  den  anden  Side  narre  af 
Skindyrkelsen  af  et  magtesløst  Ideal.  Saaledes  overladt  til  sit  Instinkt,  nøjes 
han  med  at  gøre  ligesom  alle  andre  —  og  ligegyldig  for  de  aandelige 
Ting,  offrer  han  sig  for  de  materielle  Formaal.  Han  bliver  slet  og  ret  et 
Værktøj,  og  af  saadanne  bestaar  Eders  Samfund.  Man  kan  kende  Eder  paa 
Eders  Gerninger.  Eders  Triumfer  paa  det  mekaniske  Omraade  danne  et 
Modstykke  til  Eders  Ufuldkommenhed  i  alt,  hvor  der  udfordres  aandelig 
Indsigt.  I  kan  fabrikere  Maskiner  af  alle  Slags  og  bringe  dem  til  Fuld- 
kommenhed, men  I  kan  ikke  bygge  et  Hus,  eller  skrive  et  Digt,  eller  male 
et  Maleri  —  endmindre  forstaar  I  at  tilbede  eller  hige  efter  noget  højere. 
Betragt  Eders  Gader!  Række  paa  Række  af  smaa  Kasser,  den  ene  aldeles 
som  den  anden,   blottet  for  alt,  hvad  der  er  væsenligt,   og  overlæsset  med 

alt,  hvad  der  er  overflødigt  —  det  er,  hvad  der  mellem  Eder  gælder  for 
Arkitektur.  Eders  Literatur  er  Dagspressen  med  dens  Overflod  af  Narre- 
streger, Anekdoter,  Gaader,  Brandere  og  Politiskandaler.  Eders  Malerier  ere 
Smaahistorier  i  Farve,  Gengivelser  af  alt,  hvad  der  er  banalt,  klodsede  Klatte- 
rier af  Amatører,  der  ere  ligesaa  blottede  for  Tradition  som  for  Geni.  Eders 
ydre  Sands  saavel  som  Eders  indre  er  død.  I  ere  baade  døve  og  blinde.  I 
drager  Slutninger  i  Stedet  for  at  iagttage,  Eders  Liv  er  en  uendelig  Slutten 
fra  Premisser,  som  I  ikke  har  undersøgt,  til  Konklusioner,  I  ikke  har  for- 
udset eller  villet.  Overalt  Midler  —  intetsteds  et  Maal.  Eders  Samfund  er 
en  uhyre  Maskine,  og  denne  Maskine  er  selv  i  Ulave.  Saaledes  er  det  Bil- 
lede, Eders  Civilisation  frembyder  for  mig.  Jeg  siger  ikke,  at  det  viser  sig 
paa  samme  Maade  for  enhver  intelligent  Kineser,  thi  Kineserne  have  i 
Modsætning  til  Eder  en  medfødt  Ulyst  til  at  opkaste  sig  til  Dommer  over 
en  hel  Nation.  Hvis  jeg  har  ladet  mig  forlede  til  at  begaa  denne  Fejl,  saa 
er  det,  fordi  jeg  er  blevet  stærkt  udæsket,  og  jeg  føler  allerede  nu,  at  jeg 
skylder  Eder  en  Undskyldning.  Dog  kan  jeg  ikke  tilbagekalde,  hvad  jeg 
har  sagt,  eiheller  vil  jeg  angre,  at  jeg  har  talt,  hvis  jeg  tør  gøre  mig  Haab 
om,  at  mine  Ord  har  givet  nogle  af  mine  Læsere  en  ny  Opfattelse  af  Felt- 
raabet:   „Kina  for  Kineserne".  (Fortsættes). 


Om  Retsgrundlaget  for  den  almindelige 

Værnepligt. 

Af  Osvald  Hansen. 


Da  Grundloven  gaves,  blev  den  almindelige  Værnepligt  indført  i 
Danmark.  Der  blev,  som  det  i  Almindelighed  hedder,  derved  gjort 
Ende  paa  den  Uretfærdighed,  at  Værnepligten  udelukkende  hvilede  paa 
en  enkelt  Klasse  i  Folket.  Der  blev  ikke  spurgt,  om  det  i  sig  selv 
var  retfærdigt  eller  uretfærdigt  at  paalægge  den  enkelte  Værnepligten. 
Vi  mangler  i  det  hele  taget  i  det  moderne  Samfund  en  Regel  eller  et 
Princip,  som  festslaar  Forholdet  mellem  Samfundet  og  Individet.  Thi 
det  er  ikke  nok  med  den  Grundsætning,  at  Flertallets  Vilje  raader  i 
Samfundet. 

Flertallet  kan  fornuftigvis  ikke  udøve  Indflydelse  i  Anliggender,  som 
kun  angaar  den  Enkelte,  og  den  Magt,  Flertallet  udøver  i  Menneskenes 
Fællesanliggender,  er  ikke  en  Ret,  som  er  ubetinget.  Det  er  en  Ret, 
som  opstaar  paa  et  vist  Kulturtrin,  naar  Menneskene  har  opnaaet  en 
saadan  Udvikling,  at  det  rette  og  værdifulde  bedst  virkeliggøres  i  Sta- 
ten ved  Individernes  Flertalsbeslutninger. 

Forudsætningen  for  Individernes  Deltagelse  i  Statsstyreisen  er,  at 
Flertallet  bøjer  sig  for  det  Retfærdighedsprincip,  der  alene  giver  Folket 

Adkomst  til  Magten.  I  enhver  Sag  maa  der  spørges  om  dens  Ret  og 
ikke  om  Følelser  og  Ønsker,  der  muligvis  staar  i  Strid  med  de  Grund- 
sætninger, ethvert  Samfund  hviler  paa,  selv  om  de  næres  af  et  Flertal 
i  Folket.  Overfor  Samfundets  Krav  til  den  enkelte,  staar  Individets 
Krav  til  Samfundet,  og  Samfundet  har  ikke  Ret  til  at  forlange  mere, 
end  det  giver. 

Man  plejer  at  nævne  en  Række  Velgæminger,  den  enkelte  skylder 
Samfundet,  og  som  gør  Individet  saa  forpligtet  overfor  det,  at  han 
ikke  uden  at  vise  sig  utaknemmelig  kan  unddrage  sig  de  Fordringer, 
Samfundet  stiller  ham.  Samfundet  beskytter  den  enkelte  imod  For- 
brydelsen, det  opretter  Skoler  og  tager  sig  af  fattige  og  syge,  det  or- 
ganiserer Samfærdselsmidlerne,  kort  sagt  paatager  sig  et  stort  Antal 
Opgaver,  der  direkte  eller  indirekte  kommer  Individet  til  Gode,  og 
som  den  enkelte  ikke  paa  egen  Haand  kan  magte. 

Det  er  ganske  sandt,  men  man  glemmer,  at  Samfundet  ikke  er 
andet  end  en  Organisation  af  Individerne.  I  primitive  Samfund  er  den 
enkelte  direkte  med  i  ethvert  Samfundsforetagende,  i  mere  udviklede 
Samfund  yder  han  Skatter  og  Afgifter,  der  tjener  som  Ækvivalent  for 
det  personlige  Arbejde.  Samfundet  holdes  stadigt  oppe  ved  Individer- 
nes Anstrengelser  og  Arbejde,  og  disse  har  derved  et  naturligt  Krav  paa 
at  nyde  hver  sin  Andel  af  de  fælles  Goder,  der  altsaa  ikke  tilfalder 
dem  som  Velgerninger. 

Naar  Samfundet  stiller  Fordringer  til  den  enkelte,  er  det  ikke  ud 
fra  den  Betragtning,  at  den  enkelte  skylder  Samfundet  noget,  men  fordi 
Samfundet  ikke  kan  løse  sine  Opgaver  uden  Individets  Hjælp. 

Uden  Samfund  er  der  ingen  Civilisation,  men  Samfundet  er  ikke 
Skaberen  af  Civilisationen.  Det  er  opstaaet  som  en  Følge  af,  at  Men- 
neskene ubevidst  har  sluttet  sig  sammen  i  et  nøje  Forbund;  men  fordi 
Menneskene  har  fælles  Interesser  og  fælles  Formaal  har  de  ikke  op- 
givet deres  særlige  Formaal  og  Interesser  eller  lovet  ubetinget  at  ofre 
dem  for  det  alménes  Skyld.  Spørgsmaalet  om,  hvad  Samfundet  kan 
fordre  af  den  enkelte,  er  en  anden  Form  for  Spørgsmaalet  om,  hvad 
Menneskene  kan  fordre  af  deres  Medmennesker. 

Naar  et  Menneske  er  ved  at  drukne,  kan  man  med  Rette  dadle 
dem,  som  befinder  sig  i  Nærheden,  om  de  ikke  kommer  den  druk- 
nende til  Hjælp,  og  man  kan  i  Følge  Loven  i  visse  Tilfælde  straffe 
dem  for  Undladelsen  af  at  have  gjort  deres  Pligt;  men  det,  man  straffer 
dem  for,  er  ikke  for  deres  individuelle  Følelser,  men  for  deres  Mangel 
paa  almene  Følelser.  En  Mand  er  nemlig  ikke  forpligtet  til  at  frelse 
en  anden  fra  at  drukne,  naar  han  kun  kan  gøre  det  med  Fare  for  sit 
eget  Liv.  I  et  saadant  Tilfælde  tilkommer  det  ikke  Samfundet,  men 
Individet  selv  at  træffe  sit  Valg.  Skal  han  sætte  sit  Liv  i  Vove  for  en 
andens  Skyld,  eller  er  hans  Liv  af  for  stor  Betydning  for  ham  selv 
eller  andre  til  at  han  mener  sig  berettiget  til  at  sætte  det  paa  Spil? 
Den  enkelte  maa  selv  afgøre  det. 

Paa  samme  Maade  naar  Dommeren  fordrer  den  enkeltes  Vidnes- 
byrd i  Retten,  er  det  paa  hans  almene  Følelser,  han  støtter  sit  Krav 
om  Individets  Sanddruhed. 

Ethvert  direkte  Krav,  Samfundet  stiller  til  den  enkelte  forudsætter 
den  enkeltes  Almenfølelser,  men  ikke,  at  den  enkelte  opgiver  sin  sær- 
lige Ret.  Den  individuelle  Ret  kan  komme  til  at  staa  overfor  den  al- 
mene, og  i  Reglen  indrømmer  Samfundet  da,  at  det  er  Individet, 
der  maa  afgøre,  hvilke  Interesser  der  bør  vige.  Ligesom  ingen  kan 
tvinges  til  med  Fare  for  sit  eget  Liv  at  frelse  en  anden,  der  er  ved  at 
drukne,  kan  den  enkelte  i  visse  Tilfælde  ikke  tvinges  til  at  vidne  for 
Retten,  naar  individuelle  Rettigheder  derved  krænkes,  omend  Tilbøje- 
ligheden hos  Lovgivningsmagten  desværre  i  den  sidste  Menneskealder 
gaar  i  Retning  af  at  begrænse  Retten  til.  at  nægte  sit  Vidnesbyrd  til 
det  mindst  mulige.  En  Læge  eller  Præst  kan  ikke  dømmes  til  at  røbe 
Embedshemmeligheder.  En  Mand  kan  under  visse  Forhold  nægte  at 
aflægge  sit  Vidnesbyrd  i  sin  egen  Sag  eller  i  sin  Hustrus. 

Der  er  paa  det  Omraade,  hvor  Menneskenes  almene  Interesser 
kommer  i  Konflikt  med  Individets  særlige,  en  Ligestilling  af  Interes- 
serne, saaledes,  at  det  ikke  paa  Forhaand  er  givet,  hvilke  der  maa 
vige,  og  da  det  er  Individet,  der  skal  bringe  et  OfTer,  er  det  naturligt 
og  retfærdigt,  at  det  er  ham,  som  afgør,  om  det  skal  bringes  eller  om 
han  holder  paa  sin  Ret 

Først  naar  vi  har  gjort  os  Forholdet  mellem  Samfundet  og  Indi- 
videt klart,  kan  vi  spørge  om  hvilken  Ret,  Samfundet  har  til  at  paa- 
lægge den  enkelte  Værnepligt.  Værnepligten,  som  vi  kender  den, 
blev  karakteristisk  nok  først  indført  af  den  Regering,  som  sikkert  har 
været  den  mest  lovløse,  der  nogensinde  har  hersket  over  et  Land. 
Hvilken  Mening  man  end  har  om  den  franske  Revolution,  og  hvor 
meget  godt  man  end  tror  at  skylde  den,  kan  det  dog  ikke  nægtes,  at 
Velfærdsudvalget  styrede  Frankrig  ved  Tvangsforanstaltninger,  man 
nødig  vilde  se  anvendte  som  blivende  Forholdsregler.  Landet  prokla- 
meredes i  Belejringstilstand.  Alt  var  tilladt,  naar  blot  Fjenden  kastedes 
ud  over  Grænserne. 

Enevældens  lejede  Hær  var  opløst.  Hvorfra  skulde  Regeringen  faa 
en  ny  Hær?  Den  kunde  kun  faa  den  ved  at  paabyde  Værnepligten. 

For  os  staar  Værnepligten  som  noget  selvfølgeligt.  Dengang  var  det 
anderledes.  Vi  har  nu  glemt,  at  Oprøret  i  Vendée  og  Bretagne  ude- 
lukkende kom,  fordi  Befolkningen  ikke  vilde  finde  sig  i  at  blive  slæbt 
bort  som  Soldater. 

Det  var  ikke  Kærligheden  til  de  gamle  Tilstande,  der  opildnede 
Bretagnes  og  Vendées  Bønder,  men  det  var  Følelsen  af,  at  den  nye 
Stat  paalagde  dem  Byrder,  som  aldrig  var  faldet  den  gamle  Stat  ind. 
De  greb  til  Vaaben  for  at  hævde  deres  Rettigheder  som  Individer  og 
sluttede  sig  til  Kongedømmet,  fordi  Kongedømmet  aldrig  havde  kræn- 
ket dem  i  den  Grad  som  den  nye  Regering.   Oprøret  blev  slaaet  ned. 

Og  Efterslægten  har  glemt  dets  Aarsag,  idet  den  kun  tænker  sig  Chqu- 
aneme  som  halvvilde  Forkæmpere  for  en  Sag,  der  hørte  Fortiden  fil. 

I  vore  Dage  hører  Desertører  til  Sjældenhederne.  Det  er  glemt,  at 
under  Revolutions-  og  Napoleonskrigene  deserterede  Soldaterne  i  tusind- 
vis. Det  kostede  Kamp  og  Tid,  inden  Menneskene  kuedes  ind  under 
Værnepligtens  Tvang. 

Thi  Værnepligten  er  Tvang.  Der  stilles  Fordringer  til  den  Enkelte, 
som  gaar  ud  over,  hvad  Samfundet  med  Rette  kan  fordre.  Hver  enkelt 
skal  nu  med  sit  Liv  forsvare  de  nationale  og  almene  Interesser  imod 
enhver  Fjende,  ligegyldigt  om  det  er  i  Krig  eller  Oprør,  og  ingen 
spørger  den  enkelte,  om  han  vil  ofre  sin  Ret  til  Livet  for  Nationens 
eller  Samfundets  Skyld.  Men  det  er  det  Spørgsmaal,  som  retslig 
ligger  til  Gruud  for  enhver  Nations  Berettigelse  til  at  hævde  sin  Be- 
staaen  med  Vaabenmagt. 

I  bevægede  Tider  er  Menneskene  tilbøjelige  til  at  se  bort  fra  alt, 
der  ikke  direkte  tjener  til  at  fremme  deres  Maal,  og  ofte  skabes  i 
overhængende  Fare  Love  og  Tilstande,  som  Vanen  til  at  bøje  sig  for 
det  bestaaende  holder  i  Live,  trods  det,  at  det  eneste  mulige  Forsvar 
for  dem  er  deres  provisoriske  Karakter. 

Hvad  man  end  kan  fordre  af  den  enkelte,  det  kan  man  ikke  med 
Rette  fordre,  at  han  skal  give  sit  Liv  for  de  fælles  menneskelige  For- 
maal;  thi  med  Døden  brister  ethvert  Baand,  som  knytter  den  enkelte 
til  Samfundet  og  Menneskene.  Hvad  Samfundet  giver  den  enkelte, 
giver  det  kun,  fordi  den  enkelte  har  sluttet  sig  sammen  med  andre 
enkelte  for  at  opnaa  visse  Goder,  der  kun  kan  naas  ved  fælles  An- 
strengelse og  Arbejde,  og  Samfundet  har  ingen  Ret  til  at  forudsætte 
Nationalfølelsen  saa  stærk  hos  alle,  at  hvert  Menneske  uden  videre  er 
rede  til  at  give  sit  Liv  hen  til  Landets  Forsvar. 

Der  maa  gives  den  enkelte  Lejlighed  til  personligt  at  afgøre,  om 
han  vil  deltage  i  Forsvaret  eller  ikke,  fordi  vi  her,  om  ellers  nogen- 
sinde, er  inde  paa  et  Omraade,  hvor  Samfundets  og  Individets  Ret 
staar  sideordnet  overfor  hinanden,  og  hvor  det  absolut  maa  tilkomme 
den  enkelte  at  tage  Beslutningen,  da  det  ikke  vil  kunne  bortdisku- 
teres,  at  det  er  Samfundet,  der  kræver  en  Hjælp  af  Individet,  som  det 
ikke  kan  opnaa  ved  at  henvende  sig  til  hans  Alménfølelser  alene  uden 
Krænkelse  af  hans  Ret  som  Individ. 

Flertallet  kan  i  Tilfælde,  hvor  det  gælder  Liv  og  Død,  kun  be- 
stemme, hvad  det  selv  vil,  ingen  nok  saa  stor  Majoritet  raader  over 
et  Menneskes  Ret  til  Livet. 

At  Samfundet  sætter  Dødsstraf  for  den,  hvis  hele  Forbrydelse  be- 
staar  i,  at  han  af  hvilke  som  helst  Grunde,  idéelle  eller  selviske, 
nægter  at  sætte  sit  Liv  i  Vove  i  Krigen,  er  det  største  Overgreb,  der 
nogensinde  er  bleven  begaaet  imod  den  enkelte  og  svarer  ganske  til, 
om  man  vilde  straffe  den,  der  ikke  med  Fare  for  sit  eget  Liv  forsøger 
at  frelse  en  anden,  der  er  i  Livsfare. 

Det  nytter  ikke  at  sige,  at  Krigen  sætter  Samfundets  Bestaaen  i 
Fare;  thi  den  enkelte  har  samme  Eksistensret  som  Samfundet,  og  kan 
han  tænke  sig  at  leve,  selv  om  det  Samfund  han  er  Medlem  af  gaar 
til  Grunde,  kan  ingen  med  Rette  tvinge  ham  til  at  ga9  i  Døden  for 
Landets  Skyld.  — 

I  Lande  som  England  og  Amerika,  hvor  Selvfølelsen  hos  alle  In- 
divider er  for  stærk  til,  at  nogen  kan  tænke  sig  at  overgive  Sam- 
fundet Magten  over  samtlige  Individers  Liv  og  Død,  er  den  alminde- 
lige Værnepligt  ikke  indført.  Men  der  er  ingen,  som  vil  paastaa,  at  de 
almene  Følelser  er  mindre  stærke  der  end  paa  Europas  Fastland,  eller 
at  Kærligheden  til  Fædrelandet  er  af  lavere  Art.  I  England  gik  tusinde 
af  frivillige  til  Sydafrika  i  Boerkrigen,  og  der  er  ingen  Tvivl  om,  at  hvis 
det  var  nødvendigt  for  Englands  Bestaaen,  vilde  saa  godt  som  alle 
Englændere  stille  sig  til  Samfundets  Raadighed  for  at  kæmpe  for  dets 
Ære  og  Magt.  Men  hvor  meget  der  end  efter  Boerkrigen  er  bleven 
slaaet  paa,  at  nu  maatte  England  gaa  til  Indførelsen  af  den  almindelige 
Værnepligt,  har  dog  ingen  Statsmand  vovet  at  forelægge  et  dertil  sig- 
tende Forslag  paa  Parlamentets  Bord.  Engelske  Statsmænd  ved,  at 
forsøgte  de  at  gøre  det  til  en  Pligt  for  den  Enkelte,  naar  som  helst 
Samfundet  bød  at  ofre  sin  individuelle  Ret,  vilde  de  møde  en  Mod- 
stand fra  samtlige  Individers  Side,  der  ikke  kunde  overvindes.  Eng- 
lænderne er  for  vante  til  Friheden  til  at  de  vilde  gaa  ind  paa  at  gøre 
sig  til  Samfundets  lydige  Tjenere. 

Englænderne  og  Nordamerikanerne  er  fri  for  den  slaviske  Følelse 
af,  at  Individet  ikke  skulde  være  andet  end  et  Organ  af  Samfunds- 
legemet,  som  er  saa  almindelig  paa  Europas  Fastlande. 


Tanken  om  den  evige  Fred  anses  af  et  stort  Antal  Mennesker  for 
en  Utopi.  Det  paastaas,  at  Menneskene  har  en  ligefrem  Naturtilbøje- 
lighed til  at  bekrige  hverandre.  Men  det  er  med  denne  Tilbøjelighed 
som  med  saa  mange  andre  Drifter  og  Instinkter,  at  de  røre  sig  kun 
med  deres  fulde  Kraft  og  Intensitet  hos  Barbarer  og  Vilde.  Saa  snart 
Menneskene  er  naaede  saa  vidt  i  Dannelse,  at  de  ikke  have  Smag  for 
at  brydes  og  slaas  med  knyttede  Næver,  har  de  heller  ikke  Lyst  til 
Krig.  Lysten  til  Enkeltmands,  ikke  livsfarlige  Slagsmaal  vil  endda  i 
Reglen  holde  sig  længere  end  Lysten  til  at  vove  Livet  for  Kampens 
Skyld. 

Det  er  derfor  ikke  utopisk  at  mene,  at  den  Tid  vil  komme,  da  de 
europæiske  Stater  ikke  vil  bekrige  hverandre,  fordi  Krigslysten  lang- 
somt taber  sin  Styrke  i  det  civiliserede  Menneske.  De  europæiske 
Stater  behøver  da  kun  at  holde  mindre  Hære  for  at  forsvare  sig  imod 
de  andre  Verdensdeles  Beboere.  Det  vil  saa  gaa  som  i  Rom,  at  Værne- 
pligten falder  bort  af  sig  selv.    Maaske  Europa  vil  komme  til  at  ligge 

under  for  Asiens  Folk.  Det  er  en  Mulighed,  men  saa  fjerntliggende,  at 
det  er  ørkestløst  at  tænke  paa  den.  Man  kan  ikke  forlange,  at  den 
nulevende  Slægt  skal  indrette  sit  Liv  paa  at  møde  en  Fare,  der  maa- 
ske  først  nærmer  sig  om  fem  Hundrede  Aar. 

Allerede  nu  er  Selvfølelsen  saa  stor,  at  det  ikke  er  for  meget  sagt, 
at  hvis  Værnepligten  ikke  var  en  Kendsgerning,  vilde  den  aldrig  blive 
det.  Det  er  altid  vanskeligere  at  indføre  en  ny  Ordning  end  at  fast- 
holde den  gamle,  som  har  faaet  Tid  at  fæstne  sig. 

Et  kan  man  imidlertid  forlange,  medens  de  nuværende  Folkehære 
bestaa:  at  kun  de  Individer  indkaldes  i  Krigstid,  som  selv  giver  deres 
Minde  dertil.  Lad  saa  Staterne  bygge  Fæstninger  og  Krigsskibe,  an- 
vende Tusinder  eller  Millioner  af  Landets  Indtægter  paa  militære  For- 
anstaltninger, imod  alt  dette  kan  der  ikke  rejses  principielle  Indven- 
dinger, dersom  Folkets  Flertal  giver  sit  Minde  dertil.  Men  over  et 
Menneskeliv  raader  ingen  anden  end  Individet  selv. 

En  Ordning  af  Krigsvæsenet,  der  hvilede  paa  frivillig  Værnepligt, 
fordrede  ganske  vist  gennemgribende  Forandringer  af  de  militære  For- 
hold. Hvis  man  spurgte  en  Officer,  hvad  han  mente,  er  det  rimeligt, 
at  han  vilde  svare,  at  der  kun  mødte  et  ringe  Mindretal,  og  han  har 
næppe  Uret. 

Thi  hvem  gaar  frivillig  ind  under  det  bestaaende  militære  Tvangs- 
herredømme,  der  hviler  over  Menneskene  en  stor  Del  af  deres  Liv 
som  et  trykkende  Minde  om  en  barbarisk  Fortid? 

For  at  gøre  Anmasselsen  og  Uretfærdigheden  imod  den  enkelte 
endnu  større,  har  man  uden  videre  overført  de  militære  Love  for  den 
lejede  Hær  paa  de  bestaaende  Folkehære,  kun  med  meget  faa  Ind- 
rømmelser til  moderne  humane  Følelser.  Endnu  i  vore  Dage  er  det 
ikke  sjældent,  at  en  Soldat  dømmes  til  Døden  for  Forseelser  imod 
Overordnede,  der  i  det  borgerlige  Liv  næppe  engang  kunde  dømmes  i 
en  offentlig  Politiret.  I  Frankrig  blev  for  ikke  mange  Aar  siden  en 
Soldat  skudt,  fordi  han  havde  slaaet  en  Korporal.  Her  hjemme  fra 
vil  man  huske  de  Ingeniørsoldater,  der  dømtes  til  Forbedringshuset 
for  at  være  udeblevet  fra  nogle  militære  Øvelser.  Det  er  Forhold, 
som  er  mindre  forsvarlige  end  Enevældens.  Enevælden  kunde  med  en 
vis  Ret  skyde  sine  Landseknægte,  naar  de  viste  sig  ulydige;  thi  de 
vare  hver  for  sig  spurgte,  om  de  vilde  være  Soldater. 

Men  det  vilde  ikke  blive  glemt,  naar  Værnepligten  var  frivillig,  at 
Individet  har  Ret  til  at  stille  sine  Betingelser,  og  at  det  er  nok  den 
enkelte  giver,  uden  at  han  desuden  behøver  at  finde  sig  i  at  gaa  ind 
under  samme  Vilkaar  som  en  Landseknægt  under  Wallenstein. 

Man  spotter  Xerxes,  der  drev  sine  lænkede  Soldater  fremad  med 
Svøbeslag,  men  dog  tror  man,  at  den  bedste  Hær  er  den,  som  bestaar 
af  Soldater,  hvis  Frygt  for  deres  overordnede  er  større  end  deres  Frygt 
for  Døden.  Man  ser  hen  til  den  preussiske  Hær  som  et  Mønster  og 
anfører  dens  Sejre  i  1866  og  1870  som  et  Bevis  paa  Nødvendigheden 

af  „den  strenge  Disciplin*'.  Men  man  tager  meget  fejl.  Preussernes 
Sejre  skyldtes  helt  andre  Følelser  end  Frygt  for  Officererne.  Man  maa 
hiiske  paa,  at  det  tyske  Folk  i  1870  var  gennemtrængt  af  patriotiske 
Følelser,  der  i  Styrke  svarede  til  Franskmændenes  paa  Revolutions- 
krigenes Tid,  og  det  var  disse  stærke  Følelser,  der  holdt  den  enkelte 
oppe,  saa  han  taaimodig  bar  Lideiserne  og  modig  trodsede  Døden. 

Den  mest  fuldkomne  Organisation  fører  ikke  et  Folk  til  Sejer, 
naar  den  enkelte  mangler  de  krigerske  Egenskaber,  som  en  Xerxes 
forgæves  søgte  at  indpiske  i  sine  lænkede  Persere.  Frygten  for  Døden 
kan  ikke  bekæmpes  med  Straffemidler. 

Man  løber  an  paa,  at  Soldaten,  der  ved,  at  han  vil  blive  skudt, 
dersom  han  nægter  at  gaa  i  Ilden,  i  det  afgørende  Øjeblik  vil  fore- 
trække at  lade  sig  skyde  af  Fjenden  fremfor  af  sine  egne;  men  man 
kan  ikke  med  Sikkerhed  beregne,  hvad  et  Nutidsmenneske  vil  tænke 
og  føle  i  en  Krig. 

Det  er  slet  ikke  umuligt,  at  han  vil  oprøres  over  den  Tvang,  han 
er  underkastet  af  sit  eget  Samfund,  saa  han  vil  foretrække  Døden 
fremfor  nødtvungen  at  hjælpe  det  til  Sejer.  Den  eneste  Maade,  hvor- 
paa  man  kan  opnaa  den  enkeltes  Hjælp,  naar  man  trænger  til  den,  er 
at  bede  ham  om  den.  Saa  vil  han  give  den,  hvis  man  kan  overbevise 
ham  om,  at  de  Ofre,  man  kræver  af  ham,  er  nødvendige  for  at  und- 
gaa  et  endnu  større  Onde. 

Det  er  jo  ganske  vist  tvivlsomt,  om  alle  de  vil  melde  sig  til  Sol- 
dateruddannelse  i  Fredstid,  som  i  Krigstid  vilde  stille  sig  til  Fædre- 
landets Raadighed,  fordi  det  er  sjældent,  at  Nationalfølelsen  under  dag- 
lige Forhold  rører  sig  med  samme  Styrke,  som  naar  Landets  Velfærd 
staar  paa  Spil. 

Man  kunde  da,  saa  længe  de  store  Folkehære  er  en  Nødvendig- 
hed, maaske  fordre,  at  hver  Mand  øvedes  i  Vaabenbrug,  men  under 
Krigsforhold  maatte  ingen  udskrives,  som  bestemt  protesterede  derimod. 


Om  gradvis  Afskaffelse 
af  ,,vor  ikke-akademiske  Læreruddannelse^^ 

Af  Axel  Holm. 


Der  gives  to  Veje  at  gaa,  naar  man  vil  uddanne  sig  til  Lærer:  Uni- 
versitets- eller  Seminanevejen.  Den  almindelige  Betragtning  er,  at  de  er 
begge  gode,  og  hver  svarer  til  sit  Formaal;  men  her  skat  det  undersøges, 
om  det  ikke  snarere  forholder  sig  saaledes,  at  det  er  en  Adskillelse,  som 
ikke  længer  er  berettiget. 

Naturligvis   har  Seminariernes  Fremkomst   i   sin  Tid   været   nødvendig, 

Og  det  viser  sig  da  ogsaa,  at  Seminarierne  er  opstaaede  i  en  Tid,  da  La- 
tinskolen var  dominerende  og  Folkeskolen  i  sin  Barndom.    ^ 

Saalænge  Livsvitkaarene  For  Folkeskolens  Lærere  var  yderst  tarvelige, 
kunde  man  selvfølgelig  ikke  engang  tænke  sig,  at  universitetsdannede  Mænd 
vilde  tage  sig  af  Almueundervisningen.  Det  er  af  den  Grund,  antager  Forf., 
at  man  —  baade  her  og  i  Udlandet  —  oprettede  særlige,  lavere  Lærer- 
skoler,  hvor  nøjsomme  Sjæle  kunde  faa  en  nøjsom  Uddannelse,  svarende 
til  de  nøjsomme  Vilkaar,  Folkeskolen  ydede,  og  den  ringe  Anseelse, 
den  og  dens  Lærere  nød. 

Men  siden  har  Folkeskolen  gennemløbet  en  lang  og  højnende  Udvik- 
ling, og  nu  da  Loven  om  Almueskolen  er  kommen,  der  knytter  Skolernes 
forskellige  Led  nærmere  sammen,  er  Tiden  maaske  inde  til  at  spørge:  „Bør 
ikke  alle  Landets  Lærere  uddannes  akademisk  o:  videnskabeligt?" 

Grunden  til,  at  dette  Spørgsmaal  ikke  tidligere  er  bleven  stillet,  langt 
mindre  drøftet,  er  at  søge  i  vor  Tilbøjelighed  til  gammel  Slendrian  eller 
Efterligning  af  Udlandet. 

Men  man  har  sat  sig  fast  i  den  Forestilling,  at  Seminarieuddannelsen 
er  en  udmærket,  uomstødelig  Ting,  der  kun  af  og  til  trænger  til  smaa 
Forbedringer  og  Udvidelser:  en  Smule  Kursus  og  lidt  Kundskab  i  fremmede 
Sprog. 

For  det  første  tænker  jnan  sig,  at  Seminarierne  virker  særlig  „almen- 
dannende "*  ved  den  Mængde  Fag,  hvori  der  undervises  der.  Prof.  H.  Olrik 
sagde  under  Diskussionen  om  „Fortsættelsesseminarier"  i  „Pædagogisk 
Selskab"*  herom: 

„At  Lærere  have  en  højere  Almendannelse  er  af  største  Betydning,  og  det  af  flere 
Grunde.  Det  giver  dem  en  større  Autoritet  som  Mennesker,  Lærerstanden  i  det  hele 
højnes,  og  Læreren  har  en  væsentlig  Støtte  deraf  i  sin  Virksomhed  som  Lærer.  Det 
er  ikke  for  meget  forlangt,  at  han  staar  paa  Højde  med  sine  Elever  ogsaa  i  de  Fag, 
hvori  han  ikke  giver  Undervisning,  og  staar  han  over  dem  i  saa  Henseende,  tiltvinger 
han  sig  langt  mere  Respekt,  end  han  ellers  er  i  Stand  til.^ 

Som  et  Eksempel  herpaa  fremdrog  han  Dr.  Pingel,  der  foruden  at  være 
glimrende  hjemme  i  sit  Fagstudium  og  sine  specielle  Undervisningsfag  en 
Dag  forbavsede  alle  Lærere  paa  sin  Skole  ved  med  Lethed  at  løse  en 
vanskelig  matematisk  Opgave,  enskønt  Matematik  laa  fjern  fra  hans  Om- 
raade. 

Det  skal  indrømmes,  at  hvis  Hovedparten  af  Lærerne  —  baade  aka- 
demisk og  ikke-akademisk  uddannede  —  kunde  naa  en  saa  solid,  alsidig 
Viden,  som  Dr.  Pingel  uden  Tvivl  har  været  i  Besiddelse  af,  da  vilde  denne 
alsidige  Dannelse  være  anbefalelsesværdig.  Men  Forf.  tror,  at  det  er  de 
færreste,  der  har  Kræfter  til  med  Dygtighed  at  omspænde  en  Mængde 
Fag,  at  de  fleste  ved  denne  Uddannelsesmaade  ikke  lærer  noget  ordentligt, 
men  kun  bliver  Fuskere,  ja  selv  om  der  kom  eet  Aar  til,  hvori  disse 
mange  Fags  Tilegnelse  skulde  uddybes,  vilde  de  fleste  alligevel  blive 
Fuskere,  kun  i  lidt  mindre  Grad.  En  sand  alsidig  Uddannelse  maa  bevæge 
sig  fra  Kreds  til  Kreds,  og  enhver  af  dem  maa  grundig  tilegnes,  inden  der 
iles  imod  den  næste.  Det  strider  mod  den  naturlige  Udvikling  upersonligt, 
med  tilbagetrængt  Forkærlighed,  at  drikke  af  alle  Kundskabens  Kilder, 
ogsaa  af  dem,  der  ingen  Næring  ejer  for  en. 

Der  gives  Mennesker,  der  er  aldeles  uimodtagelige  for  visse  Fag, 
f.  Eks.  for  Matematik.  Man  kan  vel  tvinge  dem  noget  af  Faget  ind  i  deres 
Hjerner,  men  ikke  tvinge  dem  til  at  fordøje  og  virkelig  tilegne  sig  det. 

For  det    andet    tænker  man   sig,    at  Alsidighed   vedblivende    i   samme 

Grad  vil  være  nødvendig  for  Folkeskolens  Lærere,  og  synes  at  mene,   at 
.  det  er  ønskeligt,  at  de  er  mere  „almendannede"  end  Latinskolens. 

Hertil  skal  der  bemærkes,  at  der  er  en  Bevægelse  henimod,  om  ikke 
at  benytte  Faglærere,  saa  dog  Lærere  i  Grupper  af  Fag,  og  det  ikke  alene 
i  Folkeskolen  i  Byerne,  men  at  der  ogsaa  paa  Landet  for  en  stor  Del  er 
indført  Fagdeling. 

Og  hvad  det  tilsyneladende  større  Krav  til  Folkeskolens  Lærere  om 
„Almendannelse"*  angaar,  skal  Forf.  tillade  sig  at  spørge,  om  Adjunkterne 
maa  anses  for  mindre  almendannede  end  Seminaristerne,  fordi  de  med 
Hensyn  til  Uddannelse  kun  har  præsteret  den  i  fiere  Retninger,  naar  und- 
tages Sprog,  tarveligere  „  Almendannelse **,  der  gives  under  Studenter- 
uddannelsen. 

Dertil  vil  der  sikkert  ikke  blive  svaret  ja.  Men  hvor  har  de  da  faaet 
deres  Almendannelse  fra?  Utvivlsomt  ved  den  intensive,  næsten  viden- 
skabelige Dyrkning  af  en  Faggruppe;  thi  en  saadan  har  Føletraade  ud  til 
andre  Fag,  og  saa  vidt  det  er  nødvendigt  for  Forstaaelse  af  sit  eget  for- 
følger man  naturligvis  dem. 

Oven  i  Købet  vil  man  vist  paastaa,  at  en  Adjunkts,  Læges,  Jurists 
Almendannelse  er  større  end  en  Seminarists.  Dog  vil  man  være  nødt  til 
at  indskyde  „i  Reglen'',  thi  der  gives  heldigvis  imellem  Seminaristerne 
selvstændige  Mennesker  med  Trang  til  virkelig  at  fordybe  sig  i  og  tilegne 
sig  et  enkelt  eller  nogle  enkelte  Fag.  Men  Autodidaktens  Mangler  undgaar 
de  vel  ikke. 

Ud  fra  disse  Erfaringer  maa  man  kunne  blive  enige  om,  at  den  aka- 
demiske Vej  bedst  vil  kunne  give  Folkeskolens  Lærere  den  Sum  af  Almen- 
denneise,  der  virkelig  har  Værdi,  idet  man  ved  Dyrkning  af  et  Special- 
studium  lærer  videnskabelig  Iagttagelse  og  Begrundelse,  en  Indsigt,  som 
man  senere  vil  være  i  Stand  til  at  overføre  paa  andre  Omraader. 

Og  man  maa  erindre,  at  Studentereksamen,  der  i  saa  Fald  vilde  blive 
Indledningen  til  Folkeskolelærernes  Uddannelse,  vilde  yde  en  lignende  Fart 
over  alle  Have,  som  Læreruddannelsen  paa  Seminarierne  nu  giver,  men 
heldigvis  i  en  Alder,  hvor  den  ikke  kan  gøre  saa  meget  Skade. 

Dog  vil  en  saadan  Sammensmeltning  af  den  akademiske  og  den  ikke- 
akademiske  Læreruddannelse  kun  være  fuldt  ud  berettiget,  hvis  der  er  et 
fælles  Grundlag  ønskeligt  og  nødvendigt  for  dem  begge.  Det  vil  vi  derfor 
undersøge. 

Det  maa  da  straks  fremhæves,  at  det  er  samme  Materiale,  de  arbejder 
med,  nemlig  Barnesjælen,  og  at  det  er  samme  Kunst,  de  skal  forstaa, 
nemlig  at  opdrage. 

Og  her  skal  man  vogte  sig  for  at  paastaa,  at  Kravene  om  Kendskab 
til  Barnesjælen  maa  være  forskellige;  thi  Børn  er  Børn,  hvad  Skole  de 
end  gaar  i. 

Der  udkræves,  at  de  begge  videnskabeligt  kan  stille  sig  i  Forhold  til 
og  rationelt  behandle  Barnesjælen,  og  derfor  bør  hele  den  pædagogiske 
Uddannelse,  Faguddannelsen,  være  fælles. 

Dennes  store  Betydning  begynder  at  blive  mere  anerkendt,  ogsaa  inden 
for  den  akademiske  Verden;  men  til  yderligere  Støtte  derfor  skal  følgende 
Udtalelse  af  Signor  G.  O.  Bonafede  fra  Avellinas  Normalskole  paa  den 
internationale  Kongres  i  Chicago  1893  om  Opdragelse  anføres: 

„Det  er  umuligt  at  lede  et  Barns  Opdragelse  intellektuelt,  moralsk  og 
fysisk  uden  først  at  lære,  hvad  et  Menneske  og  et  Barn  er,  hvilke  Kund- 
skaber det  har,   hvorledes  disse  kan  udvikles,  ved  hvilke  Midler  det  kan 

paavirkes,  og  hvorledes  den  Mekanisme  er  beskaffen,  der  sætter  Arbejdet 
i  Gang  .  .  ." 

Det  er  store  Fordringer,  der  her  stilles,  stor  teoretisk  pædagogisk  Ud- 
dannelse, der  her  forlanges  for  at  lede  et  Barns  Opdragelse.  De  vil  kun 
fyldestgøres  ved  en  intensiv  Dyrkning  af  følgende  Fag:  Fysiologi,  eksperi- 
mental Psykologi,  Didaktik,  den  specielle  Opdragelseslære,  Opdragelsens 
Historie,  Øvelser  i  at  iagttage  Børn  og  i  at  undervise.  Med  Hensyn  hertil 
har  Seminarierne  været  forud  for  den  lærde  Skole;  men  der  begaar  man 
i  Reglen  den  Fejl,  at  den  teoretiske  pædagogiske  Vejledning  alt  for  meget 
bevæger  sig  paa  almindelige,  abstrakte  Omraader,  at  man  ikke  trænger 
ind  til  det  væsentligste:  Barnets  legemlige  og  sjælelige  Tilstand  paa 
en  saadan  Maade,  at  Eleverne  virkelig  faar  Betingelser  for  at  iagttage  og 
forstaa  et  Barn.  Fysiologien  og  Psykologien  behandles  ofte  alment  uden 
særlig  Anvendelse  paa  Barnet,  og  derved  kommer  der  saa  lidet  til  Gavn 
for  Faguddannelsen  ud  deraf. 

Den  praktiske  pædagogiske  Uddannelse  paa  Seminarierne  er  ikke 
god;  thi  det  ene  Aars  praktiske  Skolegerning,  der  gaar  forud  for  Optagelsen 
paa  Seminariet,  hviler  ikke  paa  teoretiske  Forudsætninger,  men  er  kun  en 
Øvelse  i  Efterligning,  hvortil  der  knyttes  spredte  og  tilfældige  kritiske  Be- 
mærkninger. Og  synderlig  bedre  bliver  det  ikke  paa  Seminariet,  der  heller 
ikke  giver  tilstrækkelige  teoretiske  Forudsætninger.  Desuden  yder  en  enkelt 
Skole  ikke  Øvelse  nok;  flere  Skoler  er  nødvendige,  for  sammenlignende 
Iagttagelses  Skyld. 

Disse  store  Krav  vil  kun  ske  Fyldest  ved  Oprettelse  af  et  pædagogisk 
Fakultet  ved  Universitetet  og  ved,  at  den  praktiske  Øvelse  i  Skolegerning 
sker  1  en  stor  By  i  Forbindelse  med  dens  Omegn;  thi  Seminarierne  kan 
ikke  have  Specialister  i  ovennævnte  Fag,  og  kun  en  stor  By  vil  yde  til- 
strækkeligt Øvelsesmateriale. 

Fordringerne  til  Faguddannelse  maa  saaledes  stilles  i  lige  høj  Grad  til 
alle  Lærere;  men  Kundskabstilegnelsen  maa  ogsaa  for  begges  Vedkom- 
mende være  grundig  og  videnskabelig,  for  at  de  kan  opnaa  Selvstændighed 
i  de  Fag,  hvori  de  skal  undervise,  f.  Eks.  i  et  Hovedfag  og  to  Bifag.  Den 
Indvending,  at  Pensaeme  ved  Latinskolen  er  mere  omfattende  end  ved 
Folkeskolen  er  lidet  vægtig;  thi  er  ikke  ogsaa  Latinskolens  Fagrammer 
elementære?  I  det  mindste  en  Forskellen  ikke  saa  stor,  at  der  behøves  tø 
Slags  Læreruddannelse  af  den  Grund,  idet  der  i  begge  Tilfælde  kræves 
Selvstændighed  i  Fagets  Behandling. 

Dog  er  det  ikke  Meningen,  at  Lærerne  skal  være  Specialister  i  Ordets 
snævreste  Betydning.  De  skal  blot  gaa  saa  vidt  i  videnskabelig  Grundighed 
og  Tilegnelse,  at  de  forstaar  sig  paa  videnskabelige  Metoder,  er  i  Stand  til 
at  følge  med  Videnskabens  Udvikling  paa  deres  Omraade  og  kan  behandle 
deres  Fag  selvstændigt.  Og  dette  vil  de  kun  være  i  Stand  til  at  opnaa 
ved  en  videnskabelig  Læreranstalt,  ved  Universitetet;  thi  Videnskabsmænd 
gaar  kun  sjældent  til  Seminarierne. 

Intet  sker  i  Spring.  Selv  om  der  skues  vidt  frem,  maa  de  mellem- 
liggende Led,  Overgangsformerne,  ikke  glemmes. 

Man  har,  synes  det,  næsten  ubevidst  erkendt,  at  der  var  nogle  Mangler 
ved  Seminaristernes  Uddannelse.  Derfor  har  man  forsøgt  at  lappe  det 
gamle  Klædebon  ved  at  oprette  Kursus.  Først  de  Monradske,  senere  de  et- 
aarige.  Niet]  jde  Monr^^lske  var  for  gode.  De  vakte  al  for  megen  virkelig 
Kundskabstrang  til  Live  og  blev  derfor  ofte  en  Vej  til  Universitetet.  Man 
er  bleven   nøjsommere.    Nu   driver  man  det,    naar  det  gaar  højt,   kun   til 

etaarigt  Kursus.  Her  bliver  Kundskabstørsten  stillet  inden  for  rimelige 
Grænser.  Men  Følgen  vil  vel  ogsaa  blive  den,  at  dette  10  Maaneders 
Kursus  ikke  vil  blive  betragtet  som  en  særlig  rig  Kundskabskilde.  Der  har 
da  ogsaa  været  foreslaaet  et  toaarigt  Kursus,  men  det  ene  Aar  skulde 
medgaa  til  Uddybelse  af  Fuskeriet  paa  Seminarierne. 

Og  Adgangen  dertil  er  ikke  særlig  rigelig.  Det  er  Eliten,  man  vil  have 
fat  i.  Og  hvem  hører  mon  til  den?  Det  gør  de,  der  har  taget  en  god 
Eksamen  fra  Seminariet,  haft  en  regelmæssig  Virksomhed  som  Lærere,  og 
som  flere  Gange  forgæves  har  søgt  om  Understøttelse.  Men  de  med  den 
gærende  Ungdom,  den  urolige  Hvirvlen,  de,  der  kan  synke  dybest,  men 
ogsaa  stige  højest,  de  falder  vel  i  Reglen  igennem  ved  denne  Bedømmelse. 
Dog  det  er  jo  altid  saadan  med  Statsinstitutioner,  de  maa  dømme  efter 
Skallen,  ikke  efter  Kærnen.  Der  findes  aldrig  i  dem  nogen,  der  har  det 
Hverv  at  prøve  de  uregelmæssiges  Adkomster  og  Udfoldelsesmuligheder,  der 
maaske  ofte  er  langt  større  end  deres,  der  antages,  fordi  de  straks  har 
føjet  sig  lydigt  ind  i  det  bestaaende. 

Dog,  nogle  giver  disse  Kursus  vel  et  Stød  fremad  og  yder  saaledes 
ogsaa  deres  Skærv  til  at  højne  Lærerstanden.      -  '  ' 

Men  det  vilde  være  ny  Vin  paa  nye  Flasker,  hvis  man  tog  det  radikale 
Skndt  at  aabne  Seminaristerne  let  Adgang  til  Universitetet,  til  paédagogiske 
og  andre  Forelæsninger  og  yde  dem  Understøttelse  dertil. 

Da  vilde  efterhaanden  en  hel  Del  Lærere  faa  akademisk  Uddannelse 
og  dog  kunne  søge  til  Folkeskolen,  der  naturligvis  ikke  maatte  lade  dem 
lide  Skade,   fordi  de  havde  anvendt  nogle  flere  Aar  til  deres  Uddannelse. 

Imidlertid  kunde  den  lærde  Skole  udvikles  yderligere  og  berede  sig  til 
at  løse  den  store  Opgave  at  uddanne  Lærere  til  hele  Landet.  Thi,  som 
allerede  berørt,  det  er  ikke  Meningen,  at  man  skal  nøjes  med  den  nu- 
værende Studenteruddannelse  og  akademiske  Læreruddannelse;  ogsaa  de 
maatte  omformes,  som  de  er  paa  Vej  til,  efter  pædagogiske  Principper. 
Universitetet  skulde,  som  sagt,  endogsaa  oprette  et  helt  nyt  Fakultet  og  en 
ny  Doktorgrad. 

Alle  disse  Mellemled,  Kursus,  Udvikling  af  den  lærde  Skole  og  fdf^ 
haabentlig  inden*  længe  en  lettere  Adgang  for  Seminarister  til  Universitetet, 
vil  hver  kunne  bidrage  sit  til  at  naa  frem  til  en  samlet,  videnskabelig 
Læreruddannelse. 

Denne  gradvise  Revolutionering  af  Læreruddannelsen  vil  medføre  store 
Følger: 

Der  vil  ovet  hele  Landet  blive  en  dygtigere,  mere  kultiveret  Lærer- 
stand, hvor  der  vil  være  flere  end  nu,  der  har  selvstændige  Interesser  og 
store  Maal ;  thi  naar  den  akademiske  Uddannelse  udfyldes  af  den  pæda- 
gogiske, vil  den  som  Helhed  naa  højere  end  al  nuværende  Uddannelse.  At 
Folkeskolen  har  kunnet  lære  Latinskolen  noget,  skyldes  kun  den  Smule 
pædagogisk  Indsigt,  dens  Lærere  har  haft  forud  for  Latinskolens. 

Denne  Lærerstand  vil  virke  som  Kulturbærere  ud  over  Landet,  ikke 
mindst  i  Landsbyerne,  og  blive  til  Velsignelse  for  mange  unge  Mennesker, 
der  trænger  til  at  komme  under  udviklede  Menneskers  Paavirkning.  Den 
vil  rejse  sig  som  en  aandelig  Magt  ved  Siden  af  Kirken,  selv  om  den  ikke 
nødvendigvis  vil  være  imod  den.  Thi  man  skal  ikke  tro,  at  saadan  ud-, 
dannede  Lærere  ikke  vil  søge  ud  paa  Landet.  Dels  vil  Tilbud  og  Efter- 
spørgsel lige  saa  vel  tvinge  dem  dertil  som  Lægerne;  dels  vil  der  altid 
være  nogle  iblandt  dem,  der  vil  foretrække  Landet. 

Disse  Lærere  vil  være  i  Stand  til  at  benytte  den  videnskabelige  Litte- 

ratur.  For  Tiden  gives  der  næsten  ingen  Bøger,  der  er  egnede  til  Hjælpe- 
midler for  Lærerne  i  Folkeskolen  paa  det  Standpunkt,  hvor  de  nu  staar: 
enten  er  de  f6r  videnskabelige  eller  for  populære  og  elementære.  — 

„Dette  er  Fremtidsudsigter;  men  allerede  nu  kan  vi  stræbe  hen  imod 
det  rette.*"  Intet  er  umuligt,  hvad  der  er  til  Livets  Bedste,  idet  det  svarer 
til  dets  dybeste  Krav.  Det  er  Forf.s  Haab,  at  den  Tanke,  der  gaar  igennem 
denne  Artikel,  gør  det. 


Den  irske  Bondestands  økonomiske  Genrejsning- 

Af  Henrik  Pedersen. 


L 

En  netop  offentliggjort  Indberetning  til  det  engelske  Parlament  synes  at 
vise,  at  den  store  Landkøbslov  af  1903  vil  blive  i  høj  Grad  effektiv.  I  den 
korte  Tid,  hvori  den  bart  virket,  er  Andragender  om  Laan  i  Henhold  til 
Loven  strømmet  ind  i  et  Antal,  der  har  overgaaet  de  mest  sangvinske  For- 
ventninger. Wyndham's  Aet  traadte  i  Kraft  1ste  Novbr.  1903,  og  i  Løbet 
af  17  Maaneder  —  til  Iste  Marts  1905  —  var  det  samlede  Statstilskud 
allerede  kommen  op  paa  c.  100  Mill.  Kr.,  mens  Totalbeløbet  for  alle  ind- 
komne Begæringer  var  op  mod  350  Mill.  Kr.,  fordelt  paa  rundt  regnet  30,000 
Forpagtere.  Hvis  denne  Bevægelse  faar  Lov  at  fortsættes  uforstyrret  nogle 
Aar,  er  det  klart,  at  det,  der  i  Øjeblikket  paa  dette  Punkt  foregaar  i  Irland, 
vil  være  ensbetydende  med  en  omfattende  Revolution  i  Ejendomsretten  over 
Jorden.  Et  Stridsspørgsmaal,  der  i  Aarhundreder  har  hørt  til  de  dybt  skil- 
lende, vil  i  saa  Fald  for  en  væsentlig  Del  være  bragt  ud  af  Verden:  de 
irske  Bønder  vil  ganske  vist  ikke  være  fuldt  frie  Selvejere  før  om  et  Par 
Menneskealdere  —  og  der  er  dem,  der  mener,  det  var  bedre,  om  Loven 
aldrig  havde  tilsikret  dem  en  saadan  Ret  — ,  men  de  vil  fra  det  Øjeblik 
af  de  køber,  besidde  deres  Ejendomme  med  en  klart  defineret  Ret,  deres 
aarlige  Afgift  til  den  engelske  Stat,  Forrentning  og  Afdrag  af  Købesummen, 
er  fast;  dertil  kommer  endelig,  at  denne  ophørende,  aarlige  Afgift  er  be- 
tydelig lavere  end  de  tidligere  Forpagtningsafgifter.  Vilde  man  her  i  Dan- 
mark finde  en  Parallel  til  den  Maade,  hvorpaa  de  irske  Farmere  vil  blive 
stillede  i  Henhold  til  Landkøbsloven  af  1903,  maatte  vi  søge  Analogien 
nærmest  i  den  Ret,  hvormed  vore  „  Statshusmænd "*  besidde  deres  Jord. 

Men  det  vilde  være  en  alvorlig  Misforstaaelse  at  tro,  at  en  Reform  i 
Besiddelsesretten  alene  vil  betinge  en  Løsning  af  det  irske  Agrarspørgsmaal ; 
en  saadan  Reform  er  ganske  vist  en  aldeles  nødvendig  Forudsætning  for  at 
„skaffe  Irland  Fred"*,  men  alt  vil  ingenlunde  være  bragt  paa  Fode  ved  den. 
Herom  er  da  ogsaa  de  Mænd,  der  for  Tiden  staar  som  den  irske  Bonde- 
stands økonomiske  Raadgivere  og  Vejledere  fuldt  ud  paa  det  rene.  Deres 
videre  Bestræbelser  kan  samles  under  følgende  tre  Punkter: 

1 )  Ophævelsen  af  Jordfællesskabet. 

2)  Omregulering  af  Bedrifterne. 

3)  Andelsbevægelsen. 

Et  Jordfællesskab  af  betydelig  Udstrækning  eksisterer  ikke  mere  i  Irland, 
men  det  findes  endnu  i  nogle  vestlige  og  nordlige  Grevskaber  og  er  i  Lite- 
raturen  vel  kendt  under  Navnet  runrig  eller  rundale  som  en  formodet 
Overlevelsesrest  af  gammel   keltisk  Jordbesiddelse,  hvor  ikke  den  enkelte, 

men  Slægtssamfundet,  Clanen,  var  Ejer  af  Jorden.  Gruppevis  har  en  Glans 
Medlemmer  faaet  Land  udvist.  Den  Dei,  der  dyrkedes,  har  været  delt  i 
tre,  maaske  to  Marker,  af  hvilke  hvert  Aar  en  har  ligget  som  Fælled. 
Hver  Mark  blev  igen  delt  i  mindre  Stykker,  Agre,  og  Fordelingen  af  disse 
Agre  afgjordes  ved  Lodtrækning  mellem  Partsbrugeme.  Disse  havde  ingen 
Ejendomsret  over  en  bestemt  Del  af  Jorden,  men  en  periodisk  skiftende 
Brugsret.  Tre  Momenter  var  der  da,  som  i  denne  Sammenhæng  har  særlig 
Interesse:  Ejendomsretten  er  hos  Glanen,  Fællesskabet,  ikke  hos  Høvdingen 
eller  de  enkelte  Brugere,  den  spredte  Beliggenhed  af  de  til  den  enkelte 
Bedrift  hørende  Agre  og  den  periodisk  skiftende  Brugsret.  Irske  Forfattere 
paastaar,  at  en  saadan  Ordning  af  Brugsretten  var  bedre  end  den,  der  ind- 
førtes med  det  engelske  Godssystem:  „Ti  ethvert  Medlem  af  Glanen  var  som 
Partsbruger  i  Marken  interesseret  i,  at  enhver  Ager  blev  vel  dyrket,  efter- 
som den  ved  næste  Lodtrækning  maaske  kunde  tilfalde  ham.**  Der  har  altsaa, 
efter  denne  Opfattelse,  i  en  saadan  agrarkommunistisk  Ordning  ligget  noget  af 
den  gensidige  Interesserethed  og  Kontrol,  som  er  en  af  Bærerne  i  vore 
moderne  Andelsforetagender.  Hvis  den  her  skitserede  Opfattelse  af  Ejendoms- 
og  Brugsforholdene  indenfor  Agerbruget  i  det  gamle  irske  Glansamfund  er 
nogenlunde  rigtig,  maa  det  indrømmes,  at  m/ida/e-Systemet  som  det  nu 
findes  spredt  omkring  i  afsides  liggende  Egne  ikke  har  meget  til  Fælles 
med  hvad  det  oprindelig  har  været:  Ejendomsretten  er  ikke  hos  et  Slægts- 
forbund  eller  nogen  anden  Korporation,  men  hos  den  enkelte  private  Gods- 
ejer. Den  periodiske  Omdeling  af  Jorden  er  falden  bort  og  tilbage  er  kun 
bleven  en  i  de  allerfleste  Tilfælde  fuldkommen  forvrænget  og  umulig  Form 
for  Loddernes  spredte  Beliggenhed  omkring  paa  Marken. 

Vedføjede  Plan  giver  en  Forestilling  om  en  saadan  Markordning  under 
Nutidens  nindale  i  Grevskabet  Mayo.  Af  Pladshensyn  er  hele  Kprtet  ikke 
medtaget,  men  dette  er  heller  ikke  nødvendigt  for  at  anskueliggøre  „Prin- 
cipet".  Vi  har  for  os  et  Areal  ca.  60  Tdr.  Land,  omtrent  som  en  middel- 
stor dansk  Bondegaard  i  de  bedre  Egne,  fordelt  mellem  12 — 14  Brugere, 
hvis  Lodder,  som  Kortet  viser,  ikke  bestaar  af  regulære  Agre  fordelte 
efter  en  eller  anden  fornuftig  Plan  omkring  paa  Marken,  men  af  uregel- 
mæssigt formede  Smdastykker  beliggende  helt  vilkaarligt.  Alle  de  Smaa- 
stykker,  som  er  mærkede  med  Tallet  3,  bruges  af  den  samme  Smaa- 
forpagter.  Paa  sarhthe  Maade  med  de  øvrige:  alle  de  med  samme  Nummer 
mærkede  udgør  en  Ejendom,  en  Bedrift.  lait  er  Marken  delt  i  op  mod  300 
saadanne  Jordstumper.  Ved  Siden  af  disse  Smaapletter  af  Jord,  der  ofte  kun 
anvendes  til  Kartoffelavl,  er  der  jævnlig  lidt  Græsning,  hvortil  hver  Bruger 
har  en  i  Forhold  til  Ejendommens  Størrelse  bestemt  Andel.  Det  er  klart,  at 
hvis  hele  denne  Markordning  er  en  Overlevelsesrest  fra  primitive  Tider, 
saa  har  den  i  hvert  Fald  i  høj  Grad  overlevet  sig  selv,  og  er  i  alle  Til- 
fælde fuldkommen  irrationel.  Det  kan  da  ikke  undre,  at  Ophævelsen  af 
,Jordfællesskabet*'  saa  vidt  det  endnu  findes,  er  et  af  de  Punkter,  som 
Foregangsmænd  og  Reform  venner  i  Nutidens  irske  Landbrug  har  paa  deres 
Program,  og  der  er  intet,  som  berettiger  til  Tvivl  om,  at  m/ida/^-Systemet, 
der  saa  ofte  har  fanget  deres  Interesse,  der  gav  sig  af  med  Studiet  af  Jord- 
ejendomsrettens historiske  Udvikling,  om  faa  Aar  helt  vil  høre  Fortiden  til. 

Nej,  der  er  et  andet  Problem  —  ti  „det  irske  Agrarspørgsmaal**  er  en 
saare  sammensat  Ting  — ,  som  Refomivenneme  staar  overfor,  et  Problem, 
hvis  Løsning  øjensynligt  kun  i  ringe  Grad  vil  være  betinget. ved  en  fore- 
staaende  eventuel  Revolution  i  Besiddelsesretten  til  Landets  Jord  eller  ved 
Ophævelsen   af  overleverede   upraktiske  Former  for  Markordning.    Spørgs- 

maalet  om  Jhe  uneconomic  holdings'',  d.  v.  s.  Bedrifter,  der  er  for  smaa 
til  at  underholde  en  Familje  helt,  selv  regnet  med  den  for  irske  Smaa- 
farmere  yderst  beskedne  standard  of  life.  Grænsen  for  den  „økonomiske 
Bedrift"  sættes  i  Irland  langt  højere  end  herhjemme,  og  det  er  den 
almindelige  Mening  blandt  de  Mænd,  der  paa  det  økonomiske  Om- 
raade  for  Tiden  er  de  ledende  derovre,  at  omkring  200,000  af  den  halve 


Kort  over  Jord  fæl  lesskab  i  Irland. 

Million  Landejendomme*),  som  findes,  falder  under  Minimumsgrænsen. 
„Disse  200,000  Ejendomme",  siger  Horace  Plunkett,  „Hjemmene  for  ca. 
en  Million  Mennesker,  de  er  den  mest  truende  Fare  for  Irlands  Fremtid 
som  et  agerdyrkende  Samfund.  Det  overvejende  Flertal  af  dem  er  ikke  i 
Stand  til  at  afgive  det  materielle  Grundlag  for  en  menneskeligt  anstændig 
Levefod,  og  det  Spørgsmaal  er  uafviseligt:  hvorledes  kan  disse  Forhold  for- 

*)  Der  regnes  her  ikke   med   Lodder  paa  under  6  Skpr.  Land  (en  Acre),   fordi  de 
indehaves  af  Folk,  der  mestendels  ikke  kan  henregnes  til  den  jordbrugende  Klasse. 

andres?"  Med  andre  Ord:  disse  200,000  Smaabedrifter  repræsenterer  i 
Virkeligheden  en  Samfundsklasse,  der  falder  uden  for  Begrebet  om  en 
Bondestand,  men  som  danner,  naturligvis  under  mer  eller  mindre  udpræ- 
gede Former,  Irlands  store  Halv-  eller  Helproletariat  af  Jordbrugere.  At 
forvandle  dette  til  en  Stand  af  virkelige  Jordbrugere,  til  en 
Klasse  af  Smaabønder,  man  kunde  maaske  sige:  „selvstændige 
Husmænd**  eller  „Bolsmænd"  —  det  er  den  dybe  og  omfattende 
Mening,  der  ligger  skjult  bag  Udtrykket  „The  uneconomic  holdings".  Histo- 
riske Erfaringer,  der  har  været  sørgelig  dyrkøbte,  har  gjort  de  irske  Bonde- 
venner fremsynte  paa  dette  Punkt,  og  den  Alvor  og  Energi,  hvormed  de 
har  taget  dette  Spørgsmaal  op,  er  et  af  de  mest  sympatetiske  Træk  ved  de 
Reformbestræbelser,  disse  Mænd  har  sat  sig  som  deres  Livsopgave  at  gen- 
nemføre —  eller  i  det  mindste  at  lægge  Grundvolden  for  — ,  fordi  det 
viser  os,  at  den  irske  Agrarbevægelse  ikke  blot  er  en  ren  økonomisk 
Profit-Bevægelse,  men  tillige  en  Bevægelse,  der  ledes  af  vidtrækkende 
socialpolitiske  Idealer. 

En  selvstændig  Institution,  The  Congested  Districts  Board,  har  siden  1891 
staaet  i  Spidsen  for  denne  Side  af  Reformarbejdet  i  Irland.  Metoden  har 
bl.  a.  været  den,  at  opkøbe  Godser,  der  særlig  har  lidt  under  Følgerne  af 
overdreven  Udparcellering  af  Jorden.  Naar  et  saadant  Gods  er  overtaget  af 
Bureauet,  udføres  allerførst  et  grundlæggende  Arbejde  med  Udskiftning, 
hvis  Jorden  ligger  i  rundale,  systematisk  gennemførte  Grundforbedringer 
(Dræning  o.  1.),  med  Omdeling  af  Jorden  mellem  Bedrifterne,  saa  disse  saa 
vidt  mulig  naar  en  Størrelse,  der  efter  Forholdenes  lokale  Beskaffenhed 
kan  gøre  dem  skikkede  til  at  underholde  en  Familje.  Er  et  Gods  for  lille 
til  at  foretage  en  saadan  Reform  paa,  er  det  virkelig  overbefolket,  saa  søger 
Bureauet  enten  at  erhverve  tilstødende  Jord,  som  gør  en  Afrunding  af  Be- 
drifterne mulig,  eller  der  finder  en  ligefrem  Overflytning  Sfed  af  en  Del  af 
Befolkningen  til  andre  mindre  tæt  befolkede  Godser.  I  disse  Tilfælde  er 
det  ligefrem  en  Slags  „indenlandsk  Kolonisation",  som  gennemføres.  Det 
er  besynderligt  at  tænke  sig,  at  „Frikonkurrencens  Hjemland"  er  kommen 
saa  vidt,  at  Staten  endog  griber  ordnende  ind  i  selve  Befolkningens  For- 
deling paa  Jorden.  Men  det  er  nu  saaledes,  og  i  sin  Bog:  „Ireland  Industriel 
and  Ågricultural'* ,  paastaar  Coyne,  at  „Bureauet  for  de  overbefolkede  Di- 
strikter" netop  paa  dette  Punkt  har  øvet  nogle  af  sine  bedste  Gerninger 
mod  Smaafarmerne  i  Vest-Irlands  fattige  Egne. 

Naar  et  opkøbt  Gods  paa  den  Maade  er  bleven  omreguleret  og  bragt 
nogenlunde  paa  Fode,  overdrages  Ejendommene  til  Brugerne  paa  billige 
Amortisationsvilkaar  og*  med  visse  Indskrænkninger  i  Retten  til  Udparcel- 
lering og  Pantsætning  —  ti  Principet  er  ogsaa  her  dette:  ikke  „offentlig 
Fæste",  men  Gennemførelsen  af  Selvejendom  i  Tidens  Løb.  Overdragelsen 
til  Ejendom  betyder  dog  ikke,  at  dermed  er  disse  fattige  og  uvidende 
Smaabrugere,  om  hvis  økonomiske  og  sociale  Hævning  det  her  drejer  sig, 
overladt  til  sig  selv.  De  ovenfor  skildrede,  om  man  vil,  elementære  Refor- 
mer suppleres  ved  et  organiseret  Oplysningsarbejde,  der  gaar  ud  paa  at 
lære  Brugerne  at  udnytte  rationelt  den  Jord  og  de  Hjælpekilder,  de  er 
kommen  i  Besiddelse  af:  der  oprettes  Mønsterbrug,  der  kan  tjene  som 
Rettesnor  og  Vejledning,  og  den  af  Horace  Plunkett  skabte  Andelsbevægelse 
søges  med  særlig  Iver  gennemførte  i  de  her  omtalte  Egne  af  Landet  for  at 
supplere  Statens  dybt  indgribende  Reformarbejde  med  den  organiserede  og 
samarbejdende  Selvhjælps  Princip.  —  Det  største  Exempel  paa  den  her  be- 
skrevne Art  af  Foretagender  var  Købet  af  Dillon  Godset  i  Grevskabet  Mayo, 

som  omfattede  et  Areal  paa  over  60,000  Tdr.  Ld.,  eller  6  danske  Kvadrat- 
mile, fordelt  mellem  4200  Farmere. 

En  væsentlig  Mangel  ved  det  hele  Arbejde  synes  blandt  andet  at  ligge 
deri,  at  Afgrænsningen  af  de  overbefolkede  Distrikter,  der  findes  i  et  bredt 
Bældte  fra  Donegal  mod  Nordvest  ned  til  Killamays  berømte  Turistegne 
mod  Sydøst  —  er  for  vilkaarlig.  Dog  derpaa  vil  der  sikkert  uden  Vanske- 
lighed kunne  raades  Bod  ved  ikke  dybt  indgribende  Lovændringer.  Det  vil 
desuden,  hvis  Bevægelsen  skal  konsekvent  gennemføres,  paa  mange  Steder 
blive  vanskeligt  at  finde  passende  Jorder  til  Arrondering  af  Smaabedrifteme. 
Dette  vil  særlig  være  Tilfældet  i  Egne,  hvor  der  findes  mange  Græsfarmer 
—  grazing  farmer  — ,  benyttes  af  kapitalkraftige  Forretningsmænd,  som 
drive  Kvægopdræt  eller  Kvægfedning  for  det  engelske  Marked  som  ren 
Spekulationsforretning.  De  repræsentere  en  helt  egen  Type,  og  er  gennem- 
gaaende  forhadte  af  de  almindelige  Smaafarmere,  der  sidder  og  kan  hver- 
ken leve  eller  dø  af  deres  Lodder,  mens  rigelig  Jord  ligger  under  Græs- 
ningsgaardene.  Der  knytter  sig  en  dobbelt  Interesse  til  det  her  beskrevne 
Forhold:  de  to  Typer  forFarmere  lever  bestandig  paa  en  mer  eller  mindre 
latent  Krigsfod  med  hinanden,  og  Fjendskabet  mellem  dem  er  en  Hoved- 
kilde til  Ufreden  og  de  agrariske  Forbrydelser  i  Irland  i  vore  Dage.  — 
Græsforpagteme  giver  i  Almindelighed  en  ret  høj  Græsleje  og  er  relativt 
prompte  Betalere.  Følgen  er,  at  Godsejerne  ikke  bryder  sig  om  at  komme 
af  med  dem,  og  da  der  ikke  er  Tale  om  Expropriation  ligger  der  paa  dette 
Punkt  en  Kilde  til  megen  lokal  Splid  og  Gnidningsmodstand  mod  eventuelle 
Opkøb  af  disse  Græsningsgaarde  og  deres  Udparcellering  mellem  de  om- 
boende Smaabønder.   — 

Intet  vilde  være  mere  forhastet  end  at  udtale  nogen  afgørende  Dom  om 
den  fremtidige  Betydning  af  det  Arbejde,  som  særlig  ledes  af  „Bureauet 
for  de  overbefolkede  Distrikter"  eller  i  det  hele  om  Betydningen  af  economic- 
/lo/dmgs-Bevægelsen,  til  hvis  Fremme  den  nye  Landkøbslov  har  stillet  et 
betydeligt  Beløb  til  Disposition  —  foruden  de  Midler,  der  aarlig  bevilges 
til  Bureauet.  Men  Tiden  angaar  ikke  Principet,  men  det  Omfang,  hvori  det 
kan  lykkes  at  gennemføre  det. 

Endnu  dette :  det  vilde  være  lidet  træffende  at  parallellisere  de  her  om- 
talte irske  Bestræbelser  med  vort  Forsøg  paa  at  skaffe  Jord  til  Landarbej- 
dere. Her  drejer  det  sig  om  Oprettelse  af  nye  Smaabrug,  hist  om  en  Om* 
regulering  af  i  Forvejen  bestaaende.  Principet,  der  ligger  bag,  er  forskel- 
ligt: vort  Reformforsøg  gaar  ud  paa  at  skabe  en  Kategori  af  Jordbrug  just 
som  den,  de  irske  Reformvenner  søger  at  skaffe  af  Vejen  ved  at  løfte  den 
op  i  en  noget  højere  Klasse;  vor  Lov  er  Udtryk  for  Akkordens  Aand;  den 
irske  Bevægelse  bygges  paa  en  klar  socialpolitisk  Grundtanke.  Derfra  den 
fundamentale  Modsætning  i  Virkningerne:  Gennemført  i  vidt  Omfang  vilde 
vor  Reform  snarest  betyde  et  socialt  Problem  skabt  ved  Staten*),  gennem- 
ført i  vidt  Omfang  vilde  de  irske  Bestæbelser  betyde  et  socialt  Problem 
løst.  Snarere  kunde  man  maaske  sammenligne  det,  der  paa  dette  Punkt 
foregaar  i  Irland  med  „Rentegods"*  —  og  Kolonisationsbestræbelseme  i 
Prøjsens  polske  Distrikter,  skønt  ogsaa  en  saadan  Sammenligning  vilde  halte 
i  en  betydelig  Grad.  Navnlig  er  der  jo  i  den  prøjsiske  Kolonisation  et  ud- 
præget nationalpolitisk  Moment,  Kampen  mod  „das  Polentum"*,  hvortil  der 
intet  tilsvarende  findes  i  den  irske. 


*")  Dette  Resultat  vilde  fremskyndes,  hvis  Systemet  med  svenske  og  polske  Vandre- 
arbejdere  trængte  igennem  i  stort  Omfang. 

II. 

Da  Horace  Plunkett  1889  begyndte  sit  grundlæggende  Arbejde  for 
Principet:  „self-help  by  mutual  help"*.  Selvhjælp  gennem  Samhjælp,  var  det 
ud  fra  visse  almindelige  Grundbetragtninger,  som  siden  har  været  de  bæ- 
rende for  Bevægelsen. 

Mens  Kampen  om  Home  Rule  var  paa  sit  højeste,  vidste  Englænderne 
at  fortælle  om  en  irsk  Bonde,  der  havde  ladet  være  med  at  plante  sine 
Kartofler,  fordi  han  troede,  Loven  vilde  gaa  igennem  og  danne  Indledningen 
til  et  Liv  i  Slaraffenland.  Der  ligger  i  denne  Anekdote  en  sand  Tanke 
dreven  langt  ud  i  det  karikerede.  Den  illustrerer  et  Træk,  hvis  Tilstede- 
værelse er  forstaaelig  hos  et  Folk,  der  har  haft  saa  sørgelig  rig  Lejlighed 
til  at  erfare,  hvorledes  en  slet  og  uretfærdig  Styrelse  kan  ødelægge  et  Land, 
nemlig  Tilbøjeligheden  til  at  overdrive  Betydiringen  af  Love  og  politiske 
Foranstaltninger  og  til  at  undervurdere  Betydningen  af  de  individuelle  Be- 
stræbelser. Gladstones  Landbolove  var  gennemført,  en  stor  Reform,  der  i 
en  hidtil  ukendt  Grad  sikrede  Forpagterne  Udbyttet  af  deres  Arbejde.  Det 
gjaldt  da  om  at  vække  de  irske  Bønder  til  fuld  FcXnstaaelse  af  den  simple 
Ting,  at  selv  retfærdige  Love  ikke  er  positivt  skabende,  men  maa  føre  til 
Skuffelse,  saafremt  de  ikke  udnyttes  af  et  fornuftigt  arbejdende  Folk.  For- 
men fandt  Plunkett  i  Kooperationen,  som  han  omhyggeligt  havde  studeret 
i  England,  og  hvis  Grundsætninger  han  nu  søgte  at  bringe  til  Anvendelse 
paa  et  Omraade,  hvor  man  efter  engelske  Erfaringer  var  tilbøjelig  til  at 
mene,  at  Kooperationen  ikke  kunfde  udnyttes  med  Held,  nemlig  indenfor 
Landbruget.  Ved  at  skabe  en  vel  organiseret  Andelsbevægelse  og  flette  den 
ind  som  et  frugtbar  Led  i  Kampen  for  den  irske  Bondestands  økonomiske 
og  sociale  Genrejsning,  har  Horace  Plunkett  praktisk  gendrevet  en  i  Eng- 
land almindelig  udbredt  Mening  med  Hensyn  til  Grænserne  for  Koopera- 
tionsprincipernes  Anvendelighed.  Resultatet  har  allerede  vist  sig:  fra  1901 
har  Andelsbevægelsen,  synes  det,  slaaet  fast  Rod  inden  for  engelsk  Land- 
brug, og  Forbilledet  for  Bestræbelserne  har  været  Plunketts  Organisationer 
i  Irland.  Paa  dette  Punkt  ligger,  om  man  vil,  hans  historiske  Betydning  for 
de  kooperative  ideers  og  Bestræbelsers  almindelige  Udvikling  i  England. 
For  Irlands  Udvikling  ligger  Betydningen  af  Horace  Plunketts  og  hans  Med- 
arbejders Gerning  især  deri,  at  de  allerede  nu  i  ikke  ringe  Omfang  har 
indøvet  den  irske  Bondestand  i  det  organiserede  Selvarbejdes  og  Sam- 
arbejdes Principer  paa  et  Tidspunkt,  hvor  den  engelske  Stat  bringer  saa 
store  Ofre  for  at  skabe  et  brugbart  Retsgrundlag  for  det  økonomiske  og 
sociale  Liv.  Dette  er  et  Resultat  af  uberegnelig  Værdi.  Ti  det  er  klart: 
viser  det  irske  Folk,  at  det  forstaar  at  udnytte  Englands  Indrømmelser  gen- 
nem et  frugtbart  Arbejde  paa  sin  egen  økonomiske  og  sociale  Genrejsning 
—  og  at  dette  er  det  irske  Folks  Pligt,  bliver  Horace  Plunkett  aldrig  træt 
af  at  indskærpe  — ,  saa  ligger  deri  en  Begrundelse  mere  for  Kravet  om 
større  Ret  og  Selvstændighed  ogsaa  paa  det  storpolitiske  Omraade.  Horace 
Plunketts  politiske  Teori  lyder  meget  simpel:  skulde  det  ikke  være  muligt, 
at  vi,  Unionister  og  Nationalister,  Protestanter  og  Katoliker,  i  Fællesskab 
kunde  udrette  noget  for  vort  Lands  materielle  Fremgang,  uden  derved  at 
opgive  vore  politiske  og  religiøse  Idealer.  Allerede  med  de  Indrømmelser 
England  har  gjort,  er  der  givet  store  Muligheder  for  Fremskridt,  og  det 
fattige  irske  Folk  vilde  synde  haardest  mod  sig  selv  ved  ikke  at  udnytte 
den.  I  dette  Arbejde  maa  alle  kunne  følges  et  langt  Stykke  Vej  uden  at 
skilles  af  Politik  og  Religion.  — 

Den  irske  Andelsbevægelse  viser  en  jævn,  fast  Fremgang  lige  fra  1889. 
da  der  stanedes  med  et  Mejeri  paa  50  Andelshavere,  indtil  nu.  Ved  Slut- 
ningen af  1903  bestod  der  800  lokale  Sammenslutninger  med  i  alt  80,000 
Medlemmer.  Der  var  360  Andelsmejerier,  140  Indkøbsforeninger  og  om- 
kring 200  smaa  lokale  Andelsbanker,  der  ofte  faar  Tilskud  fra  Staten,  40 
Foreninger  for  Fjerkræavl  foruden  en  Del  andre  Organisationer  —  for 
Størstedelen  samlede  i  en  Centralforening:  „The  I rish  AgricuUurel  Organisa- 
tion Society",  hvis  Formand  Horace  Plunkett  var,  indtil  han  traadte  i  Spid- 
sen for  det  nyoprettede  irske  Landbrugsministerium.  Det  var  navnlig  Op- 
rettelsen af  Andelsmejerier  og  de  smaa  Lokalbanker,  Horace  Plunkett  og 
hans  Medarbejdere  fra  først  af  agiterede  for.  Andelsmejerierne;  for  at  be- 
kæmpe en  ny  Form  for  Udbytningen  af  de  irske  Bønder.  Den  Praxis 
truede  nemlig  med  at  blive  almindelig,  at  private  Spekulanter  oprettede 
Mejerier.  De  sluttede  saa  Mælkeleve- 
ringskontrakter med  de  omboende  Bøn- 
der paa  Vilkaar,  disse  fandt  gunstige, 
og  alt  Hjemme  mejeri  opgaves.  Naar 
Kontrakten  saa  var  udløben,  endte  det 
altfor  ofte  med,  at  Mejeriejerne  uden 
videre  nedsatte  Prisen  paa  Mælken 
og  paa  denne  Maade  skabte  sig  sær- 
deles lukrative  Forretninger.  Det  var 
mod  denne  begyndende  Udvikling 
Horace  Plunkett  rejste  sin  Kamp  for 
Andelsmejerierne  i  Irland,  og  det  kan 
allerede  nu  siges,  at  han  gennem  den 
Bevægelse,  han  skabte,  for  de  føttige 
Smaabønder  har  reddet  Millioner,  der 
ellers  uundgaaeligt  var  gaaet  i  de 
private  Mejerispekulanters  Lommer. 
—  Lokalbanker:  for  at  rive  Bendeme 
ud  af  Klorene  paa  de  stedlige  .Rotter 
og  Mus  i  Bondens  Lade",  The  gom- 
beenmen. 

I  al  Almindelighed  set  er  der  to 
Honcc  piunktii.  Punkter,  hvori  den  irske  Andelsbevæ- 

gelse skiller  sig  ud  fra  den  danske: 
den  er  ikke,  som  vor,  en  uvilkaarlig  organisk  Vækst  baaret  frem  af  Bønder 
og  ved  Bønderne  selv,  den  er  en  kommen  ovenfra,  er  rejst  gennem,  op- 
rindelig faa,  medfølende  og  formaaende  Mænds  planlagte,  maalbevidste  Ar- 
bejde. Og  den  er  i  langt  højere  Grad  end  den  danske  en  Bevægelse  blandt 
og  for  Smaaj  ord  brugerne.  Heri  ligger,  i  det  mindste  for  en  Del,  Forklaringen 
af  det  rent  faktiske  Forhold,  at  Værdien  af  de  irske  Andelsorganisationers 
Omsætning  i  Virkeligheden  er  ringe  i  Sammenligning  med  de  Summer,  vi 
er  vant  til  at  regne  med  herhjemme.  Og  heri  ligger,  forekommer  det  mig, 
en  af  Grundene  til,  at  Danmark  paa  det  engelske  Marked  ikke  stærkere  end 
Tilfældet  har  været,  har  følt  Trykket  af  den  irske  Konkurrence,  skønt  der 
ingen  Tvivl  kan  være  om,  at  den  kooperative  Bevægelse  i  Irland  baade  har 
forøget  og  forbedret  dets  Frembringelse  af  Landbrugsprodukter,  og  det  ikke 
mindst  i  de  Retninger,  hvor  Faren  For  os  kan  blive  størst.  Dette  for  os  hel- 
dige Forhold  skyldes  dog  ogsaa  andre  Omstændigheder.  Det  beror  for  en  Del 
paa,  at  de  irske  private  Jernbaneselskaber  ikke  ved  Ordningen  af  GodstraSken 

har  taget  et  Hensyn  til  Landbruget,  som  i  rimelig  Maade  svarer  til  dettes 
økonomiske  Betydning  for  Landet.  Særlig  med  Hensyn  til  Smørproduktionen 
kommer  endnu  et  vigtigt  Moment.  Det  kan  sikkert  nok  lykkes  Irland  at  pro- 
ducere god  og  ensartet  Kvalitet;  men  den  Opgave,  at  producere  en  Vare,  der 
kommer  Frem  paa  Markedet  nogenlunde  ligelig  hele  Aaret  rundt,  vil  det 
være  forbundet  med  større  Vanskelighed  at  løse,  af  den  simple  Grund,  at 
de  irske  Bønder  mangler  Vinterfoder,  og  dette  vil  vanskelig  kunne  skaffes 
i  tilstrækkelig  Mængde  uden  i  Forbindelse  med  indgribende  Forandringer  i 
dets  hele  Driftssystem.  Selv  om  nu  alle  disse  Betingelser  vare  opfyldte, 
er  det  ikke  givet,  at  Eksporten  vilde  stige  i  Forhold  til  en  eventuelt  for- 
øget Produktion;  der  er  den  Mulighed,  at  en  god  Del  af  det  forøgede  Ud- 
bytte vil  blive  i  Landet  ti!  Dækning  af  voksende  Hjemmeforbrug.  Det  vilde 
for  Irland  selv  sikkert  være  i  højeste  Grad  ønskeligt,  om  dette  kunde  ske. 
Irlands  Landbefolkning  har  i  altfor  lange  Tider  fristet  Tilværelsen  gennem 
den  Praxis  at  sænke  sine  Livsfomødenheders  Niveau.  Dens  almindelige 
økonomiske  og  sociale  Genrejsning  vil,  hvis  de  irske  Bondevenner  da  i 
dybere  Forstand  forstaar  deres  Opgave,  for  en  stor  Del  komme  til  at  be- 
staa  i  dens  successive  Tilvænnelse  til  en  højere  materiel  Levefod.  —  Hvis 
det  bliver  Udviklingens  Gang,  vil  der  ikke  i  nogen  nær  Fremtid  være 
Tale  om,  at  de  irske  Bønder  konkurrerer  deres  danske  Standsfæller  ud  af 
det  engelske  Marked  og  paatvinger  os  den  Nationalulykke  at  maatte  spise 
vort  gode  Smør  og  vore  gode  Æg  selv.  Den  Mulighed  bør  ikke  overses,  at 
Irlænderne  under  en  given  politisk  Situation,  hvis  Indtræffen  for  Øjeblikket 
eller  i  den  nærmeste  Fremtid  ganske  vist  ikke  er  sandsynlig,  kan  komme 
til  at  gribe  ind  i  Englands  Toldpolitik  paa  en  Maade,  der  kan  faa  vidtræk- 
kende økonomiske  Følger  for  Danmark.  —  Endnu  et  Træk  bør  fremhæves  til 
Belysning  af  den  cooperative  Bevægelse  i  Irlands  Landbrug,  ikke  mindst  fordi 
det  paa  sin  Vis  giver  et  dybt  Indblik  i  de  almindelige  aandelige  Tilstande 
paa  den  grønne  0:  det  er  den  Rolle  Præsterne  spiller.  I  sin  Bog  „Ireland  in 
the  New  Century**  meddeler  Horace  Plunkett,  at  af  de  lokale  Sammenslut- 
ninger, der  staar  i  Centralforeningen,  havde  i  1903  ikke  mindre  end  331 
den  stedlige  Præst  til  Formand,  og  ved  en  Landbrugsudstilling  i  Cork  1902 
besøgte  omtrent  50,000  Bønder  fra  alle  Egne  af  Irland  Udstillingen  med 
deres  Præster  som  Førere  og  Vejledere  —  Træk,  der  minder  om  den  Tid, 
da  vore  Præster  under  Bondestandens  Frigørelse  spillede  en  Rolle  som 
Foregangsmænd  og  vandt  det  kgl.  Landhusholdningsselskabs  Guldmedaljer 
for  landøkonomiske  Prisopgaver.  Det  er  vistnok  en  almindelig  Mening,  og- 
saa  i  Irland  selv,  at  den  lavere  Gejstlighed  for  en  stor  Del  som  Følge  af 
en  højst  uheldig  Ordning  af  Universitetsforholdene  er  lidet  oplyst,  og 
at  dens  Kultur  afgjort  staar  i  Misforhold  til  den  Magt,  den  øver  over  Be- 
folkningen. I  alle  Tilfælde  staar  den  dog  betyoeligt  over  Bønderne,  og  at 
det  er  lykkedes  at  vinde  den  for  Cooperationsbestræbelsen  og  i  det  hele 
for  det  faglige  Oplysningsarbejde  ude  omkring  paa  Landet,  er  sikkert  et 
Moment  af  den  allerstørste  Betydning.  — 

De  i  det  foregaaende  omtalte  økonomiske  og  sociale  Bestræbelser  bør 
imidlertid  ikke  opfattes  isolerede,  de  bør  ses  i  Forbindelse  med  det  Ar- 
bejde, der  i  andre  Retninger  gøres  for  at  bedre  Forholdene  i  Irland:  bedre 
Folkeoplysning,  Indførelse  af  kommunalt  Selvstyre  i  1898,  en  Reform,  der 
i  høj  Grad  har  bidraget  til  at  indskrænke  Godsejernes  Magt  i  den  lokale 
Politik  omkring  paa  Landet.  I  Fortsættelse  af  denne  Udvikling  maa  endelig 
fremdrages  den  vigtige  Reform  i  Administrationen,  der  betegnes  ved  Op- 
rettelsen af  det  irske  Landbrugsministerium,   som  det  i  Almindelighed  kal- 

des,  men  som  i  Virkeligheden  spænder  over  næsten  alle  Erhvervslivets 
Omraader,  og  hvis  fulde  ofBcielle  Navn  er  Department  of  Agriculture  afid 
Technical  Instruction,  Horace  Plunkett  var  den,  der  rejste  Bevægelsen. 
Hans  praktiske  Politik  ogsaa  paa  dette  Punkt  svarede  nøje  til  hans  ovenfor 
karakteriserede  Teori:  Samling  af  ledende  Mænd  fra  modsatte  Lejre  til 
Samarbejde  paa  Gennemførelsen  af  Reformer,  der  ikke  nødvendigvis  forud- 
sætter nogen  bestemt  Opfattelse  navnlig  af  de  storpolitiske  Spørgsmaal.  Det 
lykkedes  ham  ogsaa  her  at  omsætte  Teorien  i  Praxis.  Blandt  dem,  han 
vandt  for  sig,  var  hans  politiske  Modstander,  Nationalisternes  nuværende 
Leder,  John  Redmond,  og  dermed  var  vundet  meget.  Efter  4  Aars  forbere- 
dende Arbejde  var  en  omfattende  Reform  gennemført,  hvis  principielle  Be- 
tydning ligger  deri,  at  de  Pengemidler,  det  engelske  Parlament  aarlig  be- 
vilger til  Fremme  af  de  Opgaver,  Departementet  omfatter,  nu  administreres 
og  fordeles  af  og  ved  Repræsentanter  for  Irlands  Erhvervsliv  —  under 
Ledelse  af  Plunkett,  der  har  det  officielle  Ansvar  og  repræsenterer  „Land- 
brugsministerief*  i  Regeringen.  Det  betydningsfulde  ved  Reformen  ligger, 
foruden  i  en  gennemført  større  Enhed  i  Administrationen,  i  Oprettelse  af 
et  Landbrugsraad,  hvis  Medlemmer  vælges,  den  ene  Tredjedel  af  Ministe- 
riet og  de  to  Tredjedele  af  Amtsraadene,  county  councils,  og  som  har  en 
afgørende  Indflydelse  ved  Dispositionen  over  de  Midler,  der  aarlig  bevilges. 
Det  irske  Landbrugsministerium  er  et  Stykke  Decentralisation,  et  Stykke 
Home-Rule,  ikke  paa  Lovgivningens,  men  paa  Administrationens  Omraade. 
Fuldtallig  bestaar  Landbrugsraadet  eller  „Landbrugsrigsdagen''  af  102  Med- 
lemmer, „ved  et  besynderligt  Sammentræf",  siger  Plunkett,  „netop  lig  An- 
tallet af  Irlands  Repræsentanter  i  Parlamentet**.  Men  hvad  der  for  Plunkett 
kun  er  et  „besynderligt  Sammentræf,  det  er  for  de  yderliggaaende  Unioni- 
ster et  ildevarslende  Tegn  mere  om,  hvorhen  det  til  syvende  og  sidst  bærer 
med  al  denne  „Forsoningens  Politik". 

Engelske  Forfattere  har  allerede  sammenlignet  Horace  Plunkett  med 
Arthur  Young,  hvis  Teorier  var  af  saa  stor  Betydning  for  Udviklingen  af 
engelsk  Landbrug  i  Slutningen  af  det  18.  og  Begyndelsen  af  det  19.  Aar- 
hundrede.  Dog,  denne  Sammenstilling,  der  i  en  vis  Forstand  kan  være 
smigrende  nok  for  „Sir  Horace",  bliver  let  misvisende  og  er  noget  for- 
hastet. Misvisende,  fordi  de  almindelige  Ideer,  de  to  Mænd  repræsenterer, 
er  saa  dybt  forskellige;  forhastet,  fordi  Horace  Plunketts  Livsværk  endn^ 
ikke  er  afsluttet,  og  det  til  syvende  og  sidst  ikke  er  muligt  at  udtale  nogen 
sikker  Dom  om,  hvor  dybt  den  økonomiske  og  sociale  Bevægelse,  hvis 
fremragende  Forkæmper  han  er,  i  Virkeligheden  bunder.  Et  Maal  herfor 
vil  først  vindes,  naar  de  storpolitiske  Spørgsmaal  igen  træder  i  Forgrunden 
og  sætter  Sind  og  Lidenskaber  i  Bevægelse.  Og  at  denne  Situation  igen 
vil  komme  til  at  foreligge,  derom  kan  der  neppe  være  Tvivl.  Ønsket  om 
større  politisk  Uafhængighed  lever  fremdeles.  Det  „neutraliseredes"  ikke 
ved  Gladstones  Fæstelovgivning,  vil  sikkert  heller  ikke  blive  det,  hverken 
ved  Wyndhams  Landkøbslov  eller  Horace  Plunlcetts  Bestræbelser  for  at 
samle  den  irske  Bondestand  om  den  „organiserede  Selvhjælps"  Grund- 
tanker. Arbejdet  paa  Irlands  økonomiske  og  sociale  Genrejsning  har  endnu 
ikke  afgørende  bevist  sin  Evne  til  at  holde  sammen  eller  sin  Evne  til  at 
overleve  en  mere  tilspidset  politisk  eller  religiøs  Konfliktperiode.  Det  har, 
som  Lord  Dunraven,  Formand  for  den  nye  irske  Reformforening  og 
Leder  af  „Devolutionspolitiken",  nylig  udtrykte  det,  „gjort  al  Ting  mulig" 
—  ogsaa  Fremskridtet.  At  ogsaa  dette  er  bleven  en  Mulighed  for  det  gen- 

nem  Aarhiindreder  misregerede  og  ødelagte  Irland,  deri  ligger  da  den  dybe 

Forandring   til  det  bedre  i  Sammenligning  med  Tilstanden,  som  de  endnu 
var  for  25  Aar  siden. 


Parlamentarisme. 

Af  P.  Munch. 


Parlamentarismen  er  det  Trylleord,  hvormed  Ministrene  og 
deres  Venner  i  Sommer  søger  at  dæmpe  det  usædvanlig  oprørte 
Vælgerhav.  „Slutter  Kreds  og  staar  fast  om  J.  C.  Christensen  og  Al- 
berti  alle  I  Venstremænd",  trygler  Hr.  Vilh.  Lassen  og  Hr.  Anders 
Nielsen  og  alle  Hr.  Bergs  Redaktører  Dag  ud  og  Dag  ind  fra  Taler- 
stolene og  i  Aviserne.  „Hvis  ikke,  da  mister  vi  den  Parlamentarisme, 
vi  har  kæmpet  saa  haardt  for  at  naa'',  jamner  de.  Og  der  er  mange 
Venstremænd,  hvis  Hjerte  forlængst  er  hos  det  radikale  Venstre, 
men  som  denne  Tale  alligevel  synes  Fornuftens  Røst.  I  33  Aar  har 
det  danske  Folks  store  og  stadig  voksende  Flertal  kæmpet  for  at  opnaa 
denne  Parlamentarisme;  det  hændte,  at  Førerne  opgav  Evret  og  gik 
paa  Akkord  med  Parlamentarismens  Fjender;  Maalet  rykkedes  længere 
bort;  men  hver  Gang  begyndte  Folket  forfra,  skabte  et  nyt  Flertal  paa 
Rigsdagen  og  genoptog  Kampen.  Skulde  man  da  nu,  da  Parlamenta- 
rismens dyre  Klenodie  synes  vundet,  sætte  det  paa  Spil  igen? 

Sikkert  ikke.  Men  jo  dyrere  et  Klenodie  Parlamentarismen  er, 
desmere  Grund  er  der  til  at  spørge,  om  Diamanterne  nu  ogsaa  er 
ægte  i  det  Parlamentarismens  Diadem,  der  straaler  om  J.  C.  Chri- 
stensens Isse. 

Hvad  var  :det,  der  gjorde  det  fremmede  Ord  saa  kært  for  det 
danske  Folk?  Det  samme,  som  gav  det  Klang  overalt  i  den  civiliserede 
Verden.  Parlamentarismen  og  den  almindelige  Valgret  betyder  tilsammen 
det  dobbelte:  Folkets  ubetingede  og  ubegrænsede  Ret  til  at  styre  sig 
selv,  uhindret  af  Arverettens  Tilfældigheder,  og  alle  Statsborgeres  lige 
Ret  til  at  øve  Indflydelse  paa  Statens  Styrelse  uden  Hensyn  til  Fødsel, 
Formue  eller  Køn.  Dette  er  det  dobbelte  Retfærdighedskrav,  man  har 
søgt  at  tilfredsstille  i  den  Forfatningsform,  som  kendetegnes  med  de  to 
Ord. 

Fra  det  Øjeblik,  dette  Frihedens  og  Lighedens  Evangelium  var 
forkyndt  for  Folkene  gennem  den  franske  Revolutions  blodige  Tale,  er  det 
med  uimodstaaelig  Magt  gaaet  sin  Sejrsgang  gennem  Landene.  Det  har 
ildnet  og  hærdet  Masserne  til  Kamp  for  deres  Ret ;  de  mange,  der 
før  sløvt  bøjede  Ryg  under  de  Byrder,  den  „af  Gud  indstiftede  Sam- 
fundsorden **  lagde  paa  deres  Skuldre,  har  lært  at  forstaa,  at  lige  Ret 
til  Deltagelse  i  Statens  Styrelse  det  betyder  bedre  Kaar  for  hver  af  dem 
i  det  daglige  Liv.  De  følte  som  aldrig  før,  at  den  moralske  Ret  var  deres. 

Og  de  Overklassens  Mænd,  som  hidtil  havde  hersket,  genvandt  aldrig 
rigtig  Troen  paa,  at  de  havde  Ret  dertil.  Hvor  tilvant  Følelsen  af  „bedre 
Folks"  Forret  til  alle  Livets  Goder  end  var,  hvor  mange  praktiske 
Hensigtsmæssighedsgrunde,  de  end  søgte  at  tilsløre  deres  Egoisme  med, 
det  lykkedes  dem  aldrig  helt  at  overdøve  Samvittighedens  Røst.  De 
følte,  at  overfor  deres  nedarvede  Forret  stod  en  højere  Ret:  alles  Ret. 
Denne  Følelse  lammede  deres  Haand,  naar  de  greb  Pennen  for  at  værne 
deres  Forrettigheder,  og  røvede  Klangen  fra  deres  Ord,  naar  de  stod 
paa  Talerstolen  for  at  tale  deres  egen  Sag.  Altid  maatte  de  forsvare  sig, 
undskylde  sig  med  kunstige,  spidsfindige  Grunde,  som  de  daarlig  nok 
kunde  faa  sig  selv  til  at  tro  paa. 

Derfor  vandt  Parlamentarismen  og  den  almindelige  Valgret  frem 
det  ene  Aar  efter  det  andet.  Af  og  til  proklamerede  kortsynede  Poli- 
tikere snart  Parlamentarismens,  snart  den  almindelige  Valgrets  Fallit. 
Det  var  saa  naivt,  som  da  en  fransk  Forsker,  der  selv  var  vendt  tilbage 
til  den  hellige  romersk-katolske  Kirkes  Skød,  for  nogle  Aar  siden  i  for- 
hastet Sejrsglæde  proklamerede  „Videnskabens  Fallit*.  Nu  styres  Eu- 
ropas Lande  parlamentarisk,  Tyrkiet,  Rusland  og  Tyskland  ene  und- 
taget, og  den  almindelige  Valgret  hersker  i  det  halve  Europa,  om  end 
i  lidet  fuldendt  Form.  Kun  de  konservative  Politikere,  der  en  Gang  for 
alle  har  taget  Strudsen  til  Mønster,  kan  tvivle  om,  at  denne  Udvikling 
vil  blive  fortsat,  i  det  mindste  indenfor  det  Tidsrum,  som  vi  kan  danne 
os  nogen  som  helst  Forestilling  om. 

Ordet  Parlamentarisme  har  i  Aarhundredets  Løb  været  brugt  som 
Betegnelse  for  mange,  ret  forskellige  Forfatningsformer.  Men  Formerne 
har  ikke  skiftet  tilfældig;  de  har  udviklet  sig  efter  den  Livets  Lov, 
som  lader  de  mere  fuldkomne  Former  afløse  de  mindre  fuldkomne. 
Mere  og  mere  har  man  nærmet  sig  til  Ordets  ideale  Betydning.  Da 
Robert  Peel  i  1835  efter  et  Aars  haabløs  Kamp  med  Underhusets 
Flertal  traadte  tilbage  med  den  Erklæring,  som  betød  Parlamentaris- 
mens endelige  Sejr  i  dens  Hjemland,  formede  han  det  parlamentariske 
Princip  negativt,  saa  begrænset  som  paa  nogen  Maade  mulig. '  „Efter 
Forfatningens  Praksis,  Aand  og  Bogstav"",  sagde  han,  ,kan  en  Regering 
ikke  bevare  Magten,  naar  det  efter  et  loyalt  Forsøg  viser  sig,  at  Under- 
huset er  bestemt  imod  den,  selv  om  Regeringen  som  i  dette  Tilfælde 
har  Fyrstens  Tillid  og  Flertal  i  Overhuset."  Men  Udviklingen  har 
siden  med  logisk  Nødvendighed  draget *de  positive  Slutninger  deraf. 
Først  den  selvfølgelige,  at  kan  der  ikke  regeres  mod  Underhuset, 
saa  maa  Ministeriet  fremgaa  af  dettes  Flertal.  Og  dernæst  den  anden, 
at  Flertallets  Ministerium  maa  være  forlenet  med  Magt  til  at  gennem- 
føre Flertallets  Vilje.  Et  Flertalsministerium,  der  førte  en  blot  vegete- 
rende Tilværelse  i  Glæde  over  den  formelle  Magt,  ubekymret  om, 
hvad  Magten  kunde  bruges  til,  har  overalt  vist  sig  umuligt.  Ingen 
Politiker  med  blot  nogen  Respekt  for  $ig  setv,  ingen  blot  nogen- 
lunde lødig  PersonUgbedi  vil  finde  sig  i  at  være  Minister  Onder  saa 

usle  Vilkaar.  Og  findes  der  Portefeuillejægere,  som  ikke  undser 
sig  derved,  da  svigter  Flertallet  dem.  Det  har  jo  ønsket  disse  Mænd 
til  Magten  For  de  Ideers  Skyld,  hvis  Talsmænd  de  var.  Opgiver  de  at 
gennemføre  disse,  da  er  det  naturligt,  at  Vælgerne  vender  sig  Fra  dem 
med  Vrede  og  Ringeagt. 

Fra  to  Sider  kan  Modstanden  mod  Flertallet  og  dets  Ministeriums 
Krav  komme:  Fra  Statens  Overhoved,  Præsident  eller  Konge,  og  fra 
et  Førstekammer.  Det  Første  er  sjeldent  sket  i  parlamentariske  Stater. 
Det  er  Ministrene,  der  bærer  Ansvaret  for  Regeringens  Handlinger, 
og  dette  betyder  nødvendig,  at  det  er  Ministrene,  ikke  Præsidenten 
eller  Kongen,  som  afgør,  hvad  der  skal  ske.  Statens  Overhoved  maa 
rette  sig  efter  dem,  hvis  han  ikke  kan  danne  et  andet  Ministerium  og 
samle  et  Folketingsflertal  derom.  Om  han  har  suspensivt  eller  absolut 
Veto  er  i  en  parlamentarisk  Stat  ligegyldigt;  han  kan  lige  saa  lidt 
bruge  det  ene  som  det  andet.  Nægter  han  at  følge  sit  Ministerium, 
uden  at  kunne  danne  et  andet  Flertalsministerium, .  da  er  dette  ensbe- 
tydende med  Tronfrasigelse  eller  Nedlæggelse  af  Præsidentstillingen. 
Lykkes  det  ham  at  trodse  sin  Vilje  igennem,  da  er  det  Statskup,  og 
Parlamentarismens  Dage  er  foreløbig  omme  i  det  Land. 

I  England  har  der  paa  dette  Punkt  ingen  Vanskelighed  været.  Eng- 
lands Hersker  har  siden  1835  været  alle  Partiers  Fyrste,  har  skrevet 
under  paa  Højres  Love  det  ene  Aar  og  paa  Venstres  det  næste.  Og 
saaledes  næsten  overalt.  Eksempler  paa  det  modsatte  findes  dog.  Det 
nyeste  er  fra  Norge.  Her  forelaa  Spørgsmaalet  i  sin  simpleste  Form. 
Kong  Oscar  nægtede  at  underskrive  den  Konsulatslov,  hans  Ministre 
forelagde  ham.  Han  kunde  ingen  andre  Ministre  faa,  prøvede  end 
ikke  derpaa.  At  dette  virkede  som  en  Tronfrasigelse  er  selvfølgeligt. 
Mere  indviklet  stillede  Forholdet  sig  i  Frankrig,  da  den  af  National- 
forsamlingen valgte  konservative  Præsident  Mac  Mahon  i  1876  kom 
til  at  staa  overfor  det  nyvalgte  Deputeretkammers  republikanske  Flertal. 
Han  iandt  konservative  Mænd,  der  hellere  end  gerne  vilde  være  Mi- 
nistre. Men  Deputeretkamret  nægtede  koldblodig  at  forhandle  med 
dem.  Saa  veg  de,  og  Mac  Mahon  prøvede  med  et  farveløst  Ministerium. 
Ogsaa  det  var  Luft  for  Deputeretkamret.  I  en  Snes  Dage  holdt  Mi- 
nistrene den  Tilværelse  ud,  saa  bad  ogsaa  de  om  deres  Afsked.  Mac 
Mahon  havde  nu  Valget  mellem  at  bøje  sig,  at  gaa  af  eller  foretage 
et  Statskup,  der  højst  sandsynlig  vilde  blevet  besvaret  med  Revolution. 
Som  den  Lovens  Mand,  han  var,  valgte  han  det  første.  Han  tog  et 
republikansk  Ministerium,  og  da  Ministrene  siden  krævede  hans  Under- 
skrift paa  Beslutninger,  som  stred  mod  hans  Overbevisning,  traadte 
han  tilbage.   Ogsaa  i  dette  Tilféelde  stod  Parlamentarismen  sin  Prøve. 

Saaledes  er  da  under  det  parlamentariske  Styre  Statens  Overhoved, 
hvad  enten  Arverettens  Luner  har  skænket  ham  hans  Stilling,  eller 
han  har  faaet  den  ved  Valg,  ude  af  Stidnd  til  at  sætte  sin  Enkeltmands- 
vilje  mod  Folkeflertallets.'  Han  kan  øve  stbr  Irtdflydelse,  men  hvor  stor, 

det  afhænger  af  hans  Evner  og  hans  Karakter.  Han  er  som  alle  andre 
Borgere  henvist  til  at  overbevise  ved  Grunde. 

Ogsaa  i  Danmark  i  det  mindste  synes  vi  at  være  naaet  hertil. 
Kongen  har  ikke  blot  efter  hinanden  taget  to  Ministerier  af  Folketingets 
Flertal,  men  disse  har  gentagne  Gange  erklæret,  at  Parlamentarismen 
nu  herskede  i  Danmark.  Kongen  har  dermed  godkendt  denne  Stats- 
form, og  han  vides  da  heller  ikke  at  have  modsat  sig  Ministrenes  For- 
slag paa  noget  Punkt. 

Men  fra  en  anden  Side  kan  Modstanden  komme:  fra  et  Første- 
kammer. I  de  Lande,  hvor  Parlamentarismen  virkelig  har  sejret,  be- 
tyder denne  Modstand  kun  lidet.  Regeringen  og  Flertallet  sidder  altid 
inde  med  Midler  til  at  bryde  den.  Det  gælder  England,  hvor  Udnæv- 
nelsen af  nye  Overhusmedlemmer,  ja  den  blotte  Trusel  derom,  er  et 
sikkert  og  hurtig  virkende  Middel  til  at  overvinde  Overhusherremes 
Modstand  selv  mod  de  radikaleste  Love.  Og  det  gælder  Frankrig,  hvor 
Senatet,  ligesom  Junigrundlovens  Landsting  herhjemme,  fremgaar  af 
samme  Vælgerkorps  som  Deputeretkamret. 

De  parlamentarisk  styrede  Stater  kender  ikke  den  Vilh.  Lassenske 
Forligslovgivning.  I  disse  Lande  gennemfører  det  Parti,  som  har  Fler- 
tallet, sine  Love  og  tager  det  fulde  Ansvar  baade  for  det,  som  bliver 
til  noget,  og  for  det,  som  ikke  gennemføres.  Naturligvis  kan  Ministre 
og  Underhusflertal  i  et  og  andet  rette  sig  efter  Overhusets  Ønsker, 
men  det  er  da  paa  ganske  samme  Vis,  som  det  kan  tage  Hensyn  til 
Mindretallets  Henstillinger,  naar  Grundene  derfor  er  overbevisende.  I 
de  Mærkesager,  om  hvilke  Partiet  er  samlet,  sker  dette  selvfølgelig 
ikke.  Opgivelse  af  disse  betyder  Overgang  til  Modpartiet. 

Helt  anderledes  er  det  hidtil  gaaet  i  Danmark.  Vi  naaede  i  1901 
det  første  Stykke  paa  Vej  til  Parlamentarismens  Land,  da  Kongen  gav 
Folketingets  Mænd  Ministernavn.  Men  tilbage  stod  det  at  bøje  ogsaa 
Landstinget  ind  under  Flertalsviljen.  Havde  man  taget  paa  det  med 
fast  Haand  straks  efter  Systemskiftet,  var  dette  sandsynligvis  lykkedes. 
I  Stedet  valgte  Ministeriet  Deuntzer  at  fare  med  Lempe.  Det  følte 
Trang  til  en  Rastdag.  Denne  blev  lang,  men  for  Ministeriets  Chef  fik 
den  dog  Ende.  Han  tabte  ikke  Maalet:  Folketingsparlamentarismens 
Gennemførelse  af  Syne.  Den  Tale,  hvormed  han  aabnede  sidste  Rigs- 
dagssamling,  var,  hvad  man  saa  ellers  kan  indvende  mod  den,  en  utve- 
tydig Erklæring  om,  at  vilde  Landstinget  ikke  høre,  saa  fik  det  føle. 
Men  Hr.  Deuntzers  Ministerium  overlevede  ikke  længe  denne  Tale,  og 
det  nye  Ministerium  gav  sig  ind  under  Landstingets  Vilje:  Opsættelse, 
saa  længe  Landstinget  behager,  af  den  almindelige,  lige  Valgrets  Gen- 
nemførelse i  Kommunerne  og  Forlig  om  Forsvarssagen,  det  er  dette 
Ministeriums  Program.  Dets  Mænd  har  købt  Magtens  ydre  Tegn  med 
Opgivelse  af  Magten  til  at  gennemføre  det,  de  før  talte  og  skrev  for; 
de  har  fundet  sig  i  de  magtesløse  Magthaveres  ynkelige  Stilling. 

Vi  har  under  Ministeriet  J.  C.  Christensen  nogle  af  Parlamen- 

tarismens  ydre  Former,  ikke  dens  virkelige  Indhold.  Dette  Ministerium 
befæster  saa  vist  ikke  Parlamentarismen.  Tvertimod,  det  udvisker  og 
Forvansker  den.  For  Parlamentarismens  Skyld  er  der  ingen  Grund  til 
at  slaa  Kreds  om  J.  C.  Christensen. 

Det  Parti,  som  har  gjort  det  første  Skridt  paa  Vejen  til  Parlamen- 
tarismen, burde  have  gjort  det  næste  med.  Dets  Flertal  har  ikke  haft 
Mod  og  Udholdenhed  dertil.  Det  har  drevet  den  Politik,  som  Hr. 
Lassen  nys  har  stemplet  som  den  ringeste  af  alle :  at  nøjes  med  halv- 
gjort Gerning.  Det  har  opgivet  sin  Sag  uden  Sværdslag.  Kampen  for 
den  fulde  Gennemførelse  af  Parlamentarismen,  der  først  giver  denne 
praktisk  Værd,  er  opgivet  af  Ministeriet  og  af  Folketingets  Flertal.  Den 
føres  nu  kun  af  det  radikale  og  socialdemokratiske  Mindretal;  Parla- 
mentarismen sejrer  ikke  herhjemme,  før  dette  Mindretal  er  blevet  et 
herskende  Flertal. 

Som  Reformpartiets  Mænd  søger  at  hævde,  at  hele  deres  Politik  er 
bestemt  af  nænsom  Omhu  for  Parlamentarismens  store  Ide,  saaledes 
ynder  de  ogsaa  at  forklare,  at  Parlamentarismen  kræver  et  stort  og 
stærkt  Parti  bag  Ministeriet,  og  at  det  netop  derfor  gælder  at  sam- 
les om'  det  Parti,  som  dog  stadig  er  det  største. 

Det  er  jo  en  udbredt  Tro,  at  Englands  parlamentariske  System  har 
været  bygget  paa  to  store,  altid  fast  sluttede  Partier,  som  skiftedes  til 
at  herske.  Men  denne  Tro  er  forkert.  Gang  efter  Gang  har  Englands 
Ministerier  maattet  støtte  sig  til  et  Flertal  sammensat  af  Grupper; 
undertiden  styrede  de  Liberale  i  Alliance  med  Irerne,  undertiden  havde 
de  Magten  sammen  med  Moderat- Konservative  af  Robert  Peels  Type, 
til  andre  Tider  har  de  Konservative  hersket  sammen  med  Moderat- 
Liberale  o.  s.  V.  o.  s.  V. 

Men  glipper  Beviset  for  det  store  Partis  Uundværlighed,  naar  man 
søger  det  i  England,  saa  har  man  nu  fundet  et  andet.  Det  er  Hr. 
Vilh.  Lassen,  der  har  Æren  deraf.  Han  er  jo  den  eneste  af  Ministrene, 
der  finder  det  Umagen  værd  at  opstille  Systemer  og  Teorier.  Til  Gen- 
gæld ryster  han  de  politiske  Systemer  ud  af  Ærmet  saa  let  som  nogen 
Tusindkunstner.  Hver  Situation  har  sit  System;  om  de  stemmer  med 
hinanden,  om  de  Forudsætninger,  hvorpaa  de  smukke  Slutninger  byg- 
ges, holder  Stik,  det  er  Smaating,  som  Hr.  Lassen,  der  alle  Dage  var 
en  hastig  Mand,  ikke  faar  Tid  til  at  bekymre  sig  om.  Nu  sidst  har 
han  fundet  paa  at  opstille  Frankrig  som  Eksempel  til  Skræk  og  Ad- 
varsel; dette  er  jo  en  yndet  Sport  hos  de  samme  Folk,  der  er  vant 
til  at  slaa  Kapital  af  Københavnerforskrækkelsen;  Hr.  Lassen  har 
netop  nu  sluttet  sig  til  Raadet  mod  København;  hvor  belejligt,  at  der 
samtidig  kan  falde  lidt  af  til  det  urolige  Paris. 

Dernede  hos  Franskmændene,  siger  han,  har  de  de  mange  smaa 
Partigrupper;  derfor  bliver  det  heller  ikke  til  noget  med  Reformerne 
i  det  Land.  Hr.  Lassen  burde  foretage  en  lille  Gennemgang  af  Frank- 
rigs Reformlovgivning  siden  1879,  det  Aar,  da  det  republikanske  Parti 

fuldt  ud  fik  Magten,  og  sammenligne  den  med  andre  Landes  Lovgiv- 
ning i  samme  Tid.  Han  vilde  da  opdage,  at  dette  de  kortvarige  Mini- 
steriers og   Gruppemajoriteternes  Land  har  haft  en  Lovgivning,  som 
de  fleste  andre  Stater  har  al  Grund  til  at  misunde  det.  Eller  han  skulde 
kaste  et  Blik  paa  den  Lovgivning,  som  i  Aar  er  ved  at  gennemføres  i 
Frankrig,  og  sammenligne  den  med,  hvad  der  staar  paa  Dagsordenen 
i  andre  Lande.  Han  vilde  da  finde  Frankrig  som  en  smuk  Nr.  1  langt 
Foran  de  andre  Stater  i  Reformlovgivningens   Kapløb.    Kun  een  lille 
Sandhedskærne  er  der  i  hans  Teori,  og  dens  Betydning  har  han  mis- 
forstaaet.  Det  er  rigtigt,  at  den  sociale  Lovgivning,  hvormed  man  har 
søgt  at  begrænse  den  frie  Konkurrences  skadelige  Følger  og  yde  dens 
Ofre  Statens  Hjælp,  er  noget  mindre  udviklet  i  Frankrig  end  i  England 
—  eller,  for  Resten,  i  et  ikke  parlamentarisk  Land  med  Smaapartier 
som  Tyskland.  Men  naturligvis  skyldes  dette  ikke  de  franske  Partiers 
Leddeling  i  Grupper.    Det  skyldes  først  og  fremmest,  at  der  ikke  i 
Frankrig  har  været  samme  Trang  til  en  saadan  Lovgivning.  Industrialismen 
er  aldrig  naaet    tilnærmelsesvis  saa  vidt  i   Frankrig  som  i  Tyskland 
eller  i  England.   En  Nød,  som  den  hvorunder  Englands  Arbejdere  led 
i  det  19.  Aarhundredes  første  Halvdel,  har  franske  Arbejdere  'aldeles 
ikke  kendt.   Og  Frankrig  er  langt  mere  blevet  ved  at  være  et  ager- 
dyrkende  Land.    I   England  bor  over  ^4  af  Befolkningen  i  Byerne,  i 
Frankrig  ikke  nær  Halvdelen.  Og  paa  Landet  i  Frankrig  kendes  næsten 
slet  ikke  det  Landarbejderproblem,  der  andet  Steds  paakalder  Reform- 
lovgivningen.  De  smaa  Bøndergaarde,  der  giver  deres  Ejere  en  rolig 
og  selvstændig  om  end  beskeden  Stilling,  er  Typen  paa  fransk  Jord- 
brug, medens  i  England  det  allermeste  af  Jorden  er  samlet  paa   foa 
Rigmænds  Hænder.  Derfor  behøves  i  Frankrig  ikke  en  Husmandslov- 
givning  som  den,  der  nu  er  en  tvingende  Nødvendighed  i  England. 
Og  eet  andet  kommer  til.  Standsningen  af  Folketallets  Tilvækst  —  der 
iøvrig  har  saa  mange  uheldige  Sider  —  bevirker,  at  der  ikke  i  Frankrig 
findes  samme  Trang  til  en  økonomisk  Reformlovgivning  som  i  Lande, 
hvor  Befolkningens  Tiltagen  er  ensbetydende  med  en  uforholdsmæssig 
Opgang  i  Husmændenes  og  Arbejdernes  Tal.   Af  begge  disse  Grunde 
er  der  i  næsten  alle  Lag  af  det  franske  Folk  opstaaet  en  vis  Ligegyl- 
dighed overfor  den  økonomiske  Lovgivning.    Dette  kan  tit  virke  for- 
bavsende, men  det  er  en  Selvfølge,  at  det  ikke  er  Partiernes  Deling  i 
Smaagrupper,  som  er  denne  Ligegyldigheds  Aarsag. 

Et  stort  tætsluttet  Parti  er  da  lige  lidt  fornødent  for  Refor- 
mernes og  for  Parlamentarismens  Skyld.  Den  Teori,  at  Parlamenta- 
rismen kræver  et  stort,  ensartet  Flertal,  er  en  Teori  for  Højremænd. 
„Intet  Flertal,  ingen  Parlamentarisme*,  siger  de,  „saa  vælger  Hans 
Majestæt  frit  mellem  Grupperne".  Men  for  Venstremænd  er  saadan  Tale 
Daarskab.  Er  intet  enkelt  Parti  Flertal,  da  kan  der  dannes  et  Koali- 
tionsflertal,  som  det,  der  i  de  sidste  seks  Aar  har  styret  saa  sikkert 
i  Frankrig,    eller  der  kan  om  fornødent  styres  af  et  relativt  Flertal, 

hvis  Stilling  er  saa  central,  at  de  andre  Partier  vanskelig  kan  forene 
sig  mod  det.  Saaledes  gaar  det  til  i  alle  parlamentariske  Stater.  Og 
det  er  endda  ret  sjældent,  at  et  enkelt  Parti  er  Flertal.  — 

Hvis  ikke  alle  Solemærker  slaar  Fejl,  vil  der  efter  næste  Valg  heller 
intet  Partiflertal  være  i  vort  Folketing.  Men  dette  vil  naturligvis  ikke 
hindre  Dannelsen  af  et  Regeringsflertal.  Rent  abstrakt  set,  kunde  et 
saadant  tænkes  dannet  ved  en  Alliance  mellem  Reformpartiet  og  „Det 
radikale  Venstre".  Hr.  Svarre  har  i  „Østsjællands  Folkeblad"  gjort 
sig  til  Talsmand  for  Ønsket  derom.  Han  mener,  at  fælles  Ideer  forener 
begge  de  to  Venstregrupper,  og  at  Striden  langt  mere  skyldes  Førerne 
end  Vælgerne;  Venstres  gamle  Vælgerhær,  hævder  han,  er  vedblivende 
enig  i  Hovedspørgsmaalene.  Der  er  utvivlsomt  meget  sandt  heri.  Der  er 
mere  end  en  Rigsdagsmand  af  Reformpartiet,  som,  naar  han  ransager  sine 
Meninger,  ikke  finder  stor  Forskel  paa  dem  og  det  radikale  Venstres;  der 
er  mange  Vælgere,  som  nu  er  anbragt  hver  i  sin  Lejr,  der  ikke  ret  kan 
opdage,  hvad  det  er,  der  skiller  dem,  og  der  er  ogsaa  mange,  som  finder 
det  svært  at  vælge  mellem  de  to  Lejre.  Men  alligevel  vil  en  saadan  Gen- 
forening sikkert  ikke  ske.  For  det  første  er  Reformpartiets  Førere  en 
uoverstigelig  Hindring.  Det  radikale  Partis  Politik  er  bygget  paa  Ideer 
og  Overbevisning;  det  ønsker  ikke  Magten,  før  det  er  stærkt  nok  til 
at  gennemføre  i  det  mindste  en  meget  stor  Del  af  den  Forvandling  af 
Statens  og  Samfcindets  Forhold,  som  er  dets  Maal.  Der  er  hverken 
i  dette  Parti  eller  Side  om  Side  med  det  Plads  for  en  Albertis  bru- 
tale Kynisme,  en  Vilh.  Lassens  springske  Uberegnelighed  og  forhippede 
Magtbegær  eller  en  J.  C.  Christensens  traditionsbundne  Konserva- 
tisme. Og  hvad  der  betyder  end  mere:  Saa  uklar  Delingen  blandt 
Venstres  tidligere  Vælgere  end  er  endnu,  saa  findes  der  en  saadan 
Deling.  Et  ikke  helt  ringe  Tal  af  Venstres  Vælgere  føler  sig  nu  selv 
som  herskende  Overklasse  og  vil  stride  saa  haardt  som  Højre  nogen- 
sinde gjorde  for  at  bevare  sit  Overtag.  Naar  de  i  sin  Tid  krævede 
Friheden,  saa  betød  dette  kun  Magten  for  dem  selv.  Nu  har  de  iaaet 
den;  de  ved  meget  vel,  hvad  de  gør,  naar  de  nu  lukker  af  for  dem, 
der  er  neden  for.  De  har  med  stille  Tilfredshed  set  den  kommunale 
Valgret  blive  begravet  i  Landstinget,  de  vil  til  Vinter  med  ufordulgt 
Glæde  se  J.  C.  Christensen  manøvrere  Valgkresloven  til  Fald,  og  de 
er  fuldkommen  rede  til  at  betale  deres  Optagelse  i  de  herskende 
Klassers  antisocialistiske  Forbund  med  et  passende  Antal  af  Statskas- 
sens Millioner  til  Krigsmagt  og  Fæstning.  De  har  sagt  deres  Ungdoms 
politiske  Idealer  Farvel  og  driver  nu  en  snusfornuftig  Interessepolitik. 
Og  paa  den  anden  Side  er  der  nu,  især  i  Husmændenes,  i  Smaahaand- 
værkemes  og  i  de  Smaahandlendes  Lag,  saavel  som  i  store  Dele 
af  Ungdommen  indenfor  alle  Folkeklasser,  opstaaet  en  Bevægelse,  som 
paa  ingen  Maade  vil  nøjes  med  den  afdæmpede  Venstrepolitik  fra  Ven- 
strereformpartiets 10  Aar,  end  ikke  som  denne  var  i  de  første  6  Aar. 

De  kræver  de  fulde  Konsekvenser  draget  af  den  Politik,  hvorom  Ven- 
stremænd samledes  i  Halvfjerdserne  og  Firserne,  og  de  kræver  endda 
Venstres  Politik  ført  fremad  i  Pagt  med  Tidens  Udvikling. 

Mellem  disse  to  Retninger  indenfor  det  gamle  Venstre  er  en  Strid 
naturlig  og  nødvendig.  Den  kunde  have  været  opsat,  om  J.  C.  Chri- 
stensen havde  villet  det.  Endnu  efter  1901  forelaa  en  naturlig  Opgave 
for  et  samlet  Venstre:  Gennemførelsen  af  Folketingsparlamentarismen 
overfor  Landstinget.  Men  da  Partiets  Flertal  svigtede  paa  dette  Punkt, 
fandt  sig  i  Landstingets  Afvisning  af  Valgreformen  og  stillede  Forlig  i 
Udsigt  i  Militærsagen,  maatte  Partiet  briste.  Og  derfor  vil  heller  ikke  nu, 
da  Brudet  er  sket,  det  radikale  Venstre  og  Reformpartiet  finde 
hinanden  hverken  til  Sammenslutning  eller  til  Alliance,  selv  om  der  er 
Grund  til  at  haabe,  at  de  under  Rigsdagsarbejdet  ret  ofte  kan  komme 
til  at  arbejde  sammen  for  Gennemførelsen  af  den  ene  eller  den  anden 
Reform. 

Derimod  vil  den  kommende  Tid  efter  al  Sandsynlighed  bringe  et 
stedse  nøjere  Forbund  mellem  Reformpartiet,  Hovedmassen  af  de 
Moderate  og  en  stor  Del  af  Højre,  hvad  enten  dette  nu  fører  til  et 
Koalitionsministerium  med  Mænd  fra  hver  af  de  tre  Lejre,  eller  Sam- 
arbejdet faar  andre  Former.  Overfor  denne  Overklassernes  Alliance  vil 
saa  det  radikale  Venstre  og  Socialdemokratiet  komme  til  at 
føre  deres  Kamp  for  at  skabe  et  radikalt  Flertal  i  Folketinget,  maaske 
i  Forbund,  i  hvert  Fald  Side  om  Side.  Saalænge  de  tre  første  Grupper 
i  Forening  er  Herrer  i  Folketinget,  hviler  dette  Tipgs  Arbejde  for 
Gennemførelsen  af  den  virkelige  Parlamentarisme;  først  naar  de  to 
radikale  Partier  tilsammen  opnaar  Flertallet,  gentoptages  den. 


Verdens  Qang. 


En  Bro  over  Verdens  Btørste  Vand- 
fold. For  nylig  tiar  man  fuldendt  Byg- 
ningen af  en  Bro  over  den  mægtige 
Sambeseriod  tcei  ved  Verdens  størsie 
Vandfald,  Victoriafaldet  i  Rhodesia. 
Forskellige  udenlandske  Tidsskrifter  (saa- 
ledes  „Die  Well  der  Technik"  og  „The 
worlds  Work  and  Play")  bringer  Beskri- 
velser af  dette  kolossale  Arbejde. 

VandMdei  har  faaet  sit  Navn  af  LI  v  I  ng- 


Livingstone,  og  endnu  den  Dag  i  Dag 
ItBser  man  der  hans  Navn,  som  han  selv 
har  ridset  1  et  Tr«. 

Først  lidt  efter  lidt  kunde  Livingstone 
skelne,  at  de  uhyre  Vandmasser  raser  og 
larmer  i  en  snæver  Afgrund,  der  strækker 
sig  tvsrs  over  Floden;  paa  den  ene  Side 
er  den  Klippe,  hvorover  Vandet  styrter  ned, 
paa  den  anden  en  steil  Klippevæg  i  samme 
Hejde.    Det  saa  ud,  som  om  Vandet  blev 


stone,  som  i  1854  kom  dertil,  og  som 
rimeligvis  er  den  fersie  Evropser,  der 
har  set  det.  De  indfedte  havde  fortalt 
ham,  at  der  paa  det  Sted  bndtes  „en  Reg, 
der  gjorde  Sloj".  De  spurgte  ham  om  han 
kendte  noget  saadant  fra  sin  Hjemstavn. 
Livingstone  besluttede  da  at  undersøge 
dette  Vidunder  nasrmere;  han  sejlede  med 
nogle  af  de  indfedte  i  en  Kano  ned  ad 
den  farlige  Flod  og  saa  da  i  4  Kilometers 
Afetand  5  mægtige  Røgsøjler,  som  syntes 
at  gaa  i  ét  med  Skyerne.  Det  lykkedes 
ham  at  naa  i  Land  paa  en  lille  0,  som 
ligger  midt  i  Roden,  ganske  tæl  ved  del 
Sted,  hvor  de  mægtige  Vandmasser  styrter 
sig  ned   i    Dybet.     Øen   er    opkaldt  efter 


opslugt  af  Jorden,  og  brst  ved  nøjere 
Eftersyn  opdagede  Livingstone  i  den  øst- 
lige Klippevæg  en  smal  Udgang,  en 
Spalte  der  højst  var  90  Meter  bred.  Gen- 
nem denne  snevre  Aabning  presser  den 
rasende  Sambeseflod  sig  kogende  og  fraa- 
dende,  og  derefter  leber  den  med  en  uhyre 
Hastighed  gennem  den  snevre  Kløft  neden- 
for, som  man  har  døbt  „Den  kogendeGryde", 
1  Aarei  1903  paabegyndte  man  Bygningen 
af  en  Bro  over  Kløften.  Dette  Arbejde 
vanskeliggjordes  i  høj  Grad  ved  den 
uhyre  Højde  over  Vandfladen  og  de  stejle 
Bredder.  En  af  de  første  Foranstaltninger, 
man  traf,  var  Anbringelsen  af  en  Telefon- 
traad  mellem  de  to  Bredder;    det  skete 


ved  ai  man  arsked  en  Raket,  hvonil  der 
var  fæstet  en  tynd  Traad,  tvære  over 
Floden,  hvorpaa  man  ved  Traadens  Hjælp 
flk  Telefbntraadcn  udspændt  fra  den  ene 
Bred  til  den  anden.  Under  Bygningen  af 
Broen  skulde  den  ledende  Ingeniør  hyppig 
fra  den  ene  Bred  til  den  anden;  for  at 
komme  over,  maalie  han  tilbagelægge  en 
meget  lang  Omvej  for  at  passere  Floden 
paa  et  tilgængeligt  Sted.  For  at  undgaa 
dette,  lod  han  over  Kløften  anbringe  en  i 
sig  selv  li  I  bage  lobende  Staal  traad.  Paa 
denne  fastgjorde  han  en  Slags  Stol,  der 
kunde  glide  fra  den  ene  Bred  til  den 
anden.  For  at  han  ikke  skulde  falde 
ned,  hvis  han  blev  svimmel  undervejs, 
lod  han  sig  binde  fast  til  Stolen.  Han 
fbreiog  Turen  mange  Gange  og  beskriver 
den  som  overordentlig  behagelig. 


Broens  hele  Længde  er  198  Meter, 
Højden  over  Vandspejlet  1 15  Meter.  Man 
begyndte  paa  Broen  tn  begge  Sider  paa 
en  Gang  og  fortsatte  indtil  de  to  Brostykker 
mødtes  paa  Midten,  Under  Opførelsen 
blev  der  udspændt  et  mægtigt  Sikkerheds- 
næt  under  Broen  For  at  optage  Arbejderne, 
hvis  nogen  af  dem  skulde  styrte  ned. 

Ved  Sambesebroens  Opførelse  er  der 
skabt  et  vigtigt  Bindeled  mellem  de  to 
Dele  af  den  saakaldte  „Gap  to  CaiiX)"  — 
Bane.  Dette  Navn  maa  ikke  opfittes 
bogstaveligt,  som  om  det  var  Hensigten 
at  anlægge  en  Jernbane  fra  Kairo  til  Kap; 
paa  store  Sirskninger  af  den  omtalte 
Linje  vil  Færdslen  foregaa  dels  ad  Lande- 
veje, dels  paa  Nilen.  Manregner,at6500Km. 
af  hele  Strækningen  skulde  tilbagelægges 
ad  Jernbane,  3200  Km.  paa  Floderne. 


Gustave  Flaubert. 

Af  Poul  Levin. 
(Et  Brudstykke  af  en  Afhandling  om  fransk  Naturalisme). 

(Sluttet). 


Ind  i  denne  Sammenhæng  knyttes  saa  Madame  Bovary,  Hoved- 
værket, som  her  er  gemt  til  Sluuungen  for  at  Baggrunden  mod  hvilken 
det  betragtes  kan  blive  saa  omfattende  som  muligt.  Men  forøvrigt  kan 
Berettigelsen  til  at  opsætte  Omtalen  af  Madame  Bovary  ogsaa  findes 
deri,  at  det,  skønt  først  udgivet,  som  paavist  er  det  af  Flauberts  store 
Værker,  hvortil  han  sidst  fattede  Planen. 

Hvis  nemlig  Maxime  du  Camp  har  Ret,  er  Spiren  til  Madame 
Bovary  lagt  i  Flaubers  Sjæl  af  hans  Ven  Bouilhet,  da  han  efter  den 
uheldige  Forelæsning  af  Tentation  de  Saint  Antoine  før  Rejsen  sagde 
til  ham:  „Hvorfor  vil  du  ikke  skrive  Delaunays  Historie?"  Hvortil  * 
Flaubert  svarer  med  et  glad  Udraab:  „Det  var  en  glimrende  Idé." 
Delaunay  var  en  Læge  i  en  Landsby  nær  ved  Rouen,  hvis  huslige 
Skæbne  har  mange  Ligheder  med  Bovarys. 

Det  er  interessant,  hvis  det  Hele  er  gaaet  saaledes  til.  Efterat 
Flaubert  af  Vennernes  Ord  har  faaet  Visheden  om,  at  hans  Antonios 
ikke  var  blevet,  hvad  han  havde  tænkt,  har  han  maattet  føle  en  Lettelse 
ved  gennem  et  fremmed  Stof  at  komme  udenfor  sin  egen  Person.  Det, 
som  efter  Beskrivelsen  har  karakteriseret  den  Bog,  han  læste  for  Ven- 
nerne, var  en  overstrømmende  Lyrik,  som  havde  præget  baade  Plan 
og  Form.  Det  ene  Ord  tog  det  andet,  og  han  glemte,  hvad  der  havde 
været  hans  Plan,  da  han  begyndte.  Og  Stilen  var  retorisk,  det  ene 
rigtige  Ord  var  afløst  af  mange  smuktklingende  og  udflydende. 

Flaubert  følte  med  Smærte  det  sande  i  Vennernes  Raad,  at  han 
skulde  ud  af  den  Stil,  som  Ensomheden  drev  ham  ind  i.  Dér  havde 
han  siddet  og  stirret  paa  Antonios,  de  to  havde  spejlet  sig  i  hinandens 
Øjne  og  ført  et  Sprog,  hvis  Skønhed  de  i  Grunden  kun  selv  forstod. 
Saa  kommer  Vennerne  og  smælder  Vinduet  op,  Gadens  Larm  trænger 
ind,  Genboens  Hus  kaster  sin  Skygge  ind  i  Stuen,  „skriv  om  dette," 
lyder  Raabet,  „skriv  Dig  fra  Dig  selv  og  Antonios." 

Og  saa  stærkt  har  dette  grebet  Flaubert,  at  Emnet  under  Rejsen 
maa  have  arbejdet  sig  stærkere  og  stærkere  frem  i  ham,  saaledes  at 
det  har  overskygget  den  orientalske  Fortælling  for  ham  —  ellers  havde 
det  vel  været  troligt,  at  den  var  blevet  taget  frem  efter  Hjemkomsten. 
Mærkeligt  er  det  blot,  at  Flaubert  ikke  i  sine  Breve  fra  Rejsen  om- 
taler Madame  Bovary,  men  dette  kan  maaske  forklares  derved,  at 
Planen  til  Værket  var  saa  uklar  endnu.  Han  kunde  kun  tænke  paa 
den,  ikke  skrive  om  den.  Atter  her  er  Maxime  du  Camps  Ord  betyd- 
ningsfulde, naar  han  skriver  om  Rejsen  med  Flaubert  i  Ægypten: 
„Mindet  om  hans  Moder  drog  ham  til  Croisset;  Skuffelsen  med  hans 

Tentation  de  Saint  Antoine  overvældede  ham;  ofte  om  Aftenen,  naar 
Flodens  Bølger  slog  mod  Baadens  Ræling  og  Sydkorset  straalede  paa 
Himlen,  diskuterede  vi  denne  Bog,  der  laa  ham  saa  stærkt  paa  Sinde; 
ogsaa  hans  næste  Roman  optog  ham;  han  sagde  til  mig:  Jeg  er  besat 
af  den."  Foran  de  afrikanske  Landskaber  drømte  han  om  normanniske. 
Ved  Nubiens  Grænse,  paa  Toppen  af  Djebel-Aboucir,  som  behersker 
den  anden  af  Katarakterne,  udstødte  han  et  Skrig,  medens  vi  saa  Nilen 
vælte  sig  imod  de  sorte  Granitklipper:  Jeg  har  det!  Heureka!  Heureka! 
Hun  skal  hedde  Emma  Bovary**;  og  han  gentog  det  flere  Gange  og 
smagte  paa  Navnet  Bovary,  hvis  o  han  udtalte  meget  kort.** 

Bogen  havde  besat  ham.  Det  er  netop  Ordet.  Under  Udarbejdelsen 
jamrer  han  for  sine  Venner.  Hvor  kunde  han  skrive,  om  hvad  han 
aldrig  havde  følt?  Hvad  havde  han  fælles  med  Emma  Bovary,  hvorfor 
skulde  han  sidde  her  og  plage  sig  med  hendes  Oplevelser  —  hvad 
var  de  for  ham? 

De  var  til  en  Begyndelse  intet  for  ham,  og  de  endte  selvfølgelig 
med  at  blive  alt.  Hvorfor  skulde  han  ellers  have  brugt  fem  af  sine 
bedste  Arbejdsaar  til  at  skildre  dem?  Det  vilde  røbe  et  sørgeligt  Kort- 
syn, hvis  man  vilde  mene,  at  denne  Roman  intet  betød  for  Flauben, 
fordi  det  ikke  er  muligt  i  den  at  finde  nogen  Person,  som  er  ham 
saaledes  som  Frédéric  i  L'education  sentimentale,  Antonios,  ja  Måtho 
i  Salammbo  — ,  og  fordi  han  selv  i  sine  Breve  morede  sig  med  at 
fortælle,  at  alt  er  opfundet  i  denne  Bog,  „der  findes  i  den  intet  af 
mine  Følelser  eller  af  mit  Liv". 

Tværtimod:  alle  hans  Følelser  findes  i  den,  hele  hans  Liv.  Han 
kunde  kun  skildre  Emma  Bovary,  fordi  hun,  skønt  hun  ligesom 
Frédéric  Moreau  er  anbragt  i  en  lavere  Plan,  levede  i  samme  Stem- 
ninger som  Flaubert.  Hvad  er  da  hendes  Skæbne?  Hun  opdrages  i  et 
Kloster,  efterat  hendes  Barndom  paa  Landet  ligesom  har  forberedt 
hende  paa  at  se  Livet  i  romantiske  Drømme.  Den  romantiske  Digtning 
griber  hendes  Sind  og  løfter  det  ind  i  fjærne  Riger,  hvor  Digternes 
Skikkelser  tilhvisker  hende  Ord  som  Lykke,  Lidenskab,  Beru- 
selse —  Flaubert  iidhæver  Ordene  og  bærer  paa  dem  Emma  op  paa 
det  hellige  Bjærg,  hvorfra  hun  ser  det  forjættede  Land.  Jeg  drømte  om 
Elskov,  Hæder  og  Skønhed.  Mit  Hjærte  var  stort  som  Verden  og 
aabnede  sig  for  alle  Himlens  Vinde.  Men  lidt  efter  lidt  er  jeg  skrumpet 

ind,  slidt  ud,  visnet  hen ,"  det  er  ikke  Emma,  der  skriver  dette,  men 

Flaubert  selv  i  et  Brev  til  en  Veninde,  og  han  slutter  med  at  sj)ørge: 
Jeg  fortæller  Dem  min  Historie,  er  det  ikke  ogsaa  noget  af  Deres?*. 

Jo  visselig,  saadan  var  alles.  Et  mægtigt  Opsving,  hvor  Hjærtet  er 
stort  nok  til  at  rumme  alle  Digternes  skønne  Ord,  og  saa  som  Svar 
paa  alle  romantiske  Spørgsmaal  det  platte  Hverdagsliv.  Et  Menneske, 
der  som  Emma  Bovary,  begynder  med  at  haabe  meget  og  ville  alt, 
kan  stige  højt,  blive  lykkelig  og  give  andre  Lykke,  hvis  hun  naaer  dér 
hen,  hvor  hun  skal,  hvis  hun  træffer  den  store  Lidenskab,  der  svarer 

til  hendes,  hvis  hun  kommer  i  Forhold,  der  lægger  Beslag  paa  alt  det 
bedste  i  hende.  Men  hvor  sker  det?  Jo,  i  de  romantiske  Poesier, 
hvor  hun  er  Heltinde  og  han  er  Helt,  men  i  det  virkelige  Liv  — 
aldrig.  Emma  har  vel  Muligheder  som  saa  mange,  men  det  gaar  hende 
som  alle  de  andre,  at  hun  paa  Grund  af  manglende  Helte  gifter  sig 
med  et  skikkeligt  Hverdagsmenneske,  der  ikke  forstaar  de  Længsler, 
hun  ikke  selv  kan  give  Ord,  og  Kedsomheden  griber  hende.  Hvorfor 
har  hun  saa  drømt?  Er  der  da  ikke  andre  Mænd  end  hendes  egen,  ikke 
andre  Forhold  end  hendes  snævre?  Og  hun  prøver,  først  angst  og 
nysgærrig,  saa  hidsigere  og  hidsigere,  og  tungere  og  tungere  falder 
Hverdagens  Støv  over  hendes  Drømmes  Slot.  Mænd,  der  misbruger 
hende,  alle  Dagens  smaa  Krav,  der  dræber  hende:  Hjemmets  Forfald, 
Mand  og  Barn,  som  hun  forsømmer.  Penge,  som  hun  forbruger  uden 
at  ane,  at  de  en  skøn  Dag  vil  blive  en  Lavine  af  skidne  Møntstykker, 
befamlede  af  griske  Hænder,  og  styrte  ned  over  hende,  saa  hun  knuses. 
Madame  Bovary  er  akkurat  som  Véducation  sentimentale ^  en  Bog 
om  de  smaa  Tings  dræbende  Magt,  hver  lille  Hændelse  bliver  stor  i 
sin  Virkning,  fordi  den  knyttes  sammen  med  tusinde  andre  Hændelser, 
Skæbnen  er  over  os  alle,  som  Emmas  Mand  tilsidst  siger  —  „og  det 
er  det  eneste  store  Ord,  han  nogensinde  sagde",  tilføjer  Flaubert  — , 
den  lille,  hæslige,  hævngærrige  Skæbne,  som  drager  os  ned  i  Støvet. 

Madame  Bovary  er  et  Værk  med  Front  til  to  Sider,  og  først,  naar 
man  ser  dette,  er  det  rykket  helt  ind  i  Flauberts  Tilværelse.  Han 
vender  sig  først  mod  alt  det,  der  bærer  ud  over  Hverdagen :  flyv  ikke, 
I  kommer  ingen  Vegne,  ser  I  ikke  Burets  Tremmer,  mod  hvilke  I 
knækker  Vingerne?  Og  dernæst  mod  Hverdagen,  hvorfor  er  den  saa 
hæslig,  hvorfor  er  alle  Mennesker  saa  smaa,  saa  egoistiske?  Drømmene 
vilde  være  skønne,  hvis  ikke  Hverdagen  var  der.  Hverdagen  var  god 
nok,  hvis  vi  ikke  drømte.  Modsætningerne  i  Flauberts  Liv  mødes  her 
som  overalt,  og  naar  han  om  Salammbo  skrev:  „Det  er  et  fjærnt  Sted, 
hvorhen  Afsmagen  for  det  moderne  Liv  har  drevet  mig,"  svarer  hertil 
ganske,  hvad  han  skrev  om  Madame  Bovary:  „Af  Had  til  Realismen 
har  jeg  foretaget  denne  Roman!" 

Grundlaget  for  Madame  Bovary  er  altsaa  akkurat  det  samme  som 
Grundlaget  for  Flauberts  andre  Romaner,  men  naar  det  alligevel  er 
blevet  hans  Hovedværk,  da  er  det,  fordi  han  ved  at  fjærne  Hoved- 
personen saa  stærkt  fra  sig  i  ydre  Henseende  kom  til  at  staa  frit  over- 
for sin  Opgave.  Flaubert  havde  en  dyb  og  forøvrigt  ganske  naturlig 
Afsky  for  at  give  Publikum  direkte  Meddelelser  om  sit  Liv.  Længe 
var  det  hans  Plan  kun  at  skrive  men  ikke  at  udgive,  lidt  efter  lidt 
kom  han  dog  ind  i  Hvirvlen.  Men  for  nu  at  tilsløre  Bekendelsen,  der 
findes  i  alt,  hvad  han  har  skrevet  og  udgivet,  kastede  han  forskellige 
Tidsaldres  Dragter  over  sine  Personer  og  vildledte  Læserne  ved  histo- 
riske Skildringer.  Selv  i  Uéducation  sentimentale,  hvor  det  er  hans 
egen  Ungdoms  Tidsalder,  der  skildres,  gør  han  Romanen  historisk  ved 

Ting,  han  slet  ikke  selv  mindedes,  men  hentede  frem  af  Aviser  og  Pjeser, 
saa  at  Begivenhederne  rykkes  ind  i  noget  fjæmt  og  forbigangent. 
At  han  ogsaa  derved  fik  Lejlighed  til  at  gøre  et  Arbejde,  som  kunde 
udfylde  hans  Tilværelses  Tomhed,  gjorde  blot  Fremgangsmaaden  endnu 
kærere  for  ham. 

Men  i  Madame  Bovary  behøvedes  det  ikke,  fordi  Omskrivningen 
alt  var  sket  derved,  at  Hovedpersonen  var  en  Kvinde,  hvis  ydre  Liv 
ikke  havde  nogensomhelst  Lighed  med  Flauberts.  Han  kunde  derfor 
frit  lade  hende  bevæge  sig  i  de  Forhold,  han  kendte  bedst  af  alle  — 
hans  egne,  det  vil  sige  Byen  og  Egnen,  i  hvilken  han  levede.  Madame 
Bovary  foregaar  omkring  og  i  Rouen.  Dette  har  medført  den  fuld- 
stændige Sikkerhed,  der  udmærker  denne  Bog  fremfor  alle  Flauberts 
andre.  Omgivelserne,  Personerne  og  Begivenhederne  hører  i  den  Grad 
sammen,  at  Læserens  Fantasi  formelig  omspindes  af  ubrydelige  Traade, 
der  hindrer  ethvert  Indtryk,  som  ikke  skabes  just  af  det  Fortalte,  i  at 
komme  fremi  Derved  bliver  denne  Bog  om  Hverdagsmennesker  saa 
mægtig.  Flaubert  er  den  uindskænkede  Herre  over  alle  Personerne, 
han  kender  dem  ind  i  deres  Lønkamre,  ikke  blot  Emma  selv,  men 
hendes  brave,  dumme  Mand;  Apotekeren  Homais,  der  er  blevet  det 
uforgængelige,  klassiske  Monument  over  den  spidsborgerlige  Opblæst- 
hed og  overfladiske  Kundskabstrang;  de  to  Elskere,  Fejgheden  og 
Raaheden,  og  uden  om  dem  alle  Smaafigurerne,  hvis  Ansigter  kikker 
frem  med  de  tydeligste  Træk.  Alt  dette  er  stort,  fordi  det  er  Livet, 
ikke  blot  disse  enkelte  Menneskers  Liv,  men  alle  deres,  hvis  Kaar 
ligner  disses.  Dette  er  Bogens  Magt.  Den  skræmmer.  Med  Gysen  har 
Mennesker  kendt  noget  af  sig  selv  i  dens  Skikkelser. 

Og  denne  Sikkerhed  i  Opfattelsen  har  saa  endelig  gjort  Bogens 
Kunst  fuldendt.  Det  er  saare  vanskeligt  at  karakterisere  dette,  fordi  alt, 
hvad  der  siges,  bliver  tomt,  naar  det  ikke  dokumenteres,  og  Dokumenta- 
tionen vilde  føre  til  at  Bogen  opløstes  i  lutter  Brudstykker.  Det  er  da 
ogsaa  gaaet  saaledes,  at  enhver,  som  har  skrevet  om  Madame  Bovary, 
har  skaaret  sine  Steder  ud  af  den  og  dvælet  ved  Kunsten  netop  her. 
Men  Kunsten  er  just  den,  at  alt  hører  sammen,  og  at  den  store  Grund- 
stemning, som  bærer  hele  Bogen,  spejler  sig  i  hver  lille  Sætning,  lige- 
som Solens  Glans  ikke  blot  opfanges  af  Havet,  men  af  hver  lille  Dug- 
draabe.  Personerne  bevæger  sig  i  Omgivelserne,  som  enhver  i  det 
daglige  Liv,  Mennesker  og  Milieu  farver  hinanden  og  disse  igen 
Sproget.  Det  er  denne  Overensstemmelse,  der  kaldes  Stil.  Det  er 
f.  Eks.  ofte  fremhævet,  hvorledes  Billederne  altid  er  valgte  saaledes,  at 
de  samtidig  med  at  illustrere  Forfatterens  Tanke  giver  en  Illustration 
fra  den  omtalte  Persons  Verden.  For  Eksempel: 

Emma  spørger  sig  selv:  hvorfor  har  jeg  giftet  mig?  Hvorfor  har 
hun  lukket  sig  ude  fra  den  Hændelse,  det  Møde,  som  kunde  have 
givet  hendes  Liv  Indhold?  Hendes  Veninder  fra  Klostret  har  sikkert 
haft  en  anden  Skæbne.    De  lever  nu  i  Byens  Larm  og  Glans.    „Men 

hendes  Liv  var  koldt  som  et  Tagkammer,  hvis  Luge  vender 
mod  Nord,  og  Kedsomheden,  den  tavse  Edderkop,  spandt 
i  alle  Kroge  af  hendes  Hjærte  sin  Traad  i  Skyggen." 

„Hun  troede,  at  Kærligheden  kommer  med  ét  Slag,  med  mægtig 
Glans  og  Glimt  —  en  Orkan  fra  Himlen,  der  falder  over  Livet,  om- 
styrter det,  river  Viljer  med  sig  som  Løvet  og  kaster  hele  Hjærtet  i 
Afgrunden.  Hun  vidste  ikke,  at  naar  Regnen  falder  paa  Al- 
tanen, danner  der  sig  hele  Søer,  fordi  Tagrenderne  er  til- 
stoppede, og  hun  troede  derfor,  at  hun  var  i  fuldstændig 
Sikkerhed,  indtil  hun  pludselig  en  Dag  opdagede  en  Revne 
i  Muren." 

Hun  elsker  Leon,  der  bor  hos  Apothekeren:  „Hun  syntes,  at 
Apothekerens  Kone  var  lykkelig,  fordi  hun  sov  under  samme  Tag  som 
han;  og  hendes  Tanker  slog  atter  og  atter  ned  paa  dette 
Hus  som  Duerne  fra  Gæstgiveriet,  der  fløj  op  paa  Apo- 
thekets  Tagrender  og  dyp  pedederesrøde  Fød  der  og  hvide 
Vinger." 

Hun  faar  et  Brev  fra  sin  Fader  og  alle  Minderne  fra  Barndom- 
mens Liv  paa  Landet  strømmer  ind  paa  hende:  „Hun  stod  nogle 
Minutter  med  det  simple  Papir  mellem  sine  Fingre.  Stavefejlene  flettede 
sig  ind  i  hinanden,  og  Emma  forfulgte  den  ømme  Tanke,  der 
kaglede  igennem  Fejlene  som  en  Høne,  der  er  halvt  skjult 
i  et  Tjørnehegn." 

„Hun  mindedes  al  sin  Trang  til  Luksus,  alle  hendes  Sjæls  Savn,  al 
Ægteskabets  og  Husholdningens  Simpelhed  og  hendes  Drømme 
faldt  i  Snavset  som  saarede  Svaler." 

Huset  og  Husets  Omgivelser  bygger  sig  umærkeligt  op  omkring 
hende  gennem  Steder  som  disse.  Og  ved  andre  drages  de  atter  bon, 
saaledes  at  man  med  hende  ser  bort  over  det  altsammen: 

„Den  næste  Dag  var  en  sørgelig  Dag  for  Emma.  Alt  syntes  hende 
indhyllet  i  en  mørk  Atmosphære,  der  flagrede  forvirret  over  Tingene 
omkring  hende,  og  Sorgen  susede  ned  i  hendes  Sjæl  med  en 
sagte  Brusen,  som  Vinterstormen,  der  hyler  i  de  øde 
Slotte." 

„Erindringen  om  Leon  blev  fra  nu  af  ligesom  Centrum  i  hendes 
Kedsomhed;  det  blussede  stærkere  dér  end  de  Rejsendes 
Vagtbaal,  der  brænder  forladt  i  Sneen  paa  en  russisk 
Steppe."  Men  allerede  i  dette  sidste  Eksempel  viser  Faren  sig, 
og  der  er  enkelte  Steder,  hvor  disse  Sammenligninger  gør  et  altfor 
pretentiøst  Indtryk.  Som  oftest  har  imidlertid  Flauberts  Instinkt  op- 
sporet det,  som  griber  stærkest  og  forunderligst. 

Endnu  betydningsfuldere  er  dog  den  Kunst,  med  hvilken  Flaubert 
ved  ganske  smaa  Midler  sammenknytter  Modsætningerne  og  belyser 
dem  ved  hinanden.  Derved  formaar  han  atter  og  atter  uden  direkte 
at  henvende  sig  til  Læseren  at  pege  paa  det,  der  er  Bogens  dybeste 

Mening.  En  af  Bipersonerne  er  Rodemesteren  Binet,  en  gnaven, 
indesluttet  Mand,  der  møder  paa  Klokkeslettet  til  sin  Middag  i  Hotellet, 
altid  ens  i  sine  Vaner  og  Fordringer,  præget  af  Provinslivets  Ens- 
artethed og  Smaalighed.  Karakteristisk  for  ham  er,  at  han  besidder  en 
Drejebænk,  paa  hvilken  han  til  ingen  Verdens  Nytte,  uden  egentlig 
Mening  men  med  ægte  spidsborgerlig  Følelse  af  sit  eget  Værd,  morer 
sig  med  at  dreje  Servietringe  med  en  Kunstners  Jalusi  og  en  Bourgeois 
Egoisme.  Det  er  et  Træk,  som  Flaubert  har  hentet  fra  Livet,  men 
han  anfører  det  ikke  blot  for  at  faa  ogsaa  det  med.  Han  lader  det 
vokse  til  at  betyde  hele  den  Hverdag,  der  skal  kvæle  Emmas  og 
Leons  Forelskelse. 

Det  er  i  deres  Samlivs  første  Dage,  Leon  laaner  hende  Bøger, 
bringer  hende  Blomster.  „Hun  lod  anbringe  en  Blomsterhylde  uden 
for  sit  Vindue  til  sine  Urtepotter.  Ogsaa  Skriveren  havde  sin  lille  hæn- 
gende Have;  de  kunde  se  hinanden,  naar  de  stod  ved  deres  Vinduer 
og  syslede  med  deres  Blomster. 

Blandt  Landsbyens  Vinduer  var  der  endnu  et,  som  var  optaget; 
thi  hver  Søndag  fra  om  Morgenen  til  om  Natten,  og  hver  Eftermiddag, 
hvis  det  var  klart  nok  i  Vejret,  kunde  man  ved  et  Tagkammervindue 
sé  Hr.  Binets  magre  Profil,  naar  han  bøjede  sig  over  sin  Høvlebænk, 
hvis  ensformige  Snorken  kunde  høres  lige  over  til  Den  gyldne 
Løve.« 

Hele  dette  Afsnit  om  Binet  er  Flauberts  Haan  over  de  to  Roman- 
tikere, der  svæver  i  Blomsterduft;  lav  hellere  Servietringe,  det  er  det 
sikkre.  Paa  denne  Maade  er  Romanen  bygget.  Tusinde  Smaating  er 
flettede  ind  i  hinanden  og  ikke  én  kunde  undværes.  Hvert  Sving  i 
Stilen  har  sin  Modvægt,  hver  Gang  en  af  Personernes  Stemninger 
løfter  sig,  kastes  der  en  Sten  paa  dem,  saa  de  atter  synker.  Det  ser 
ud,  som  var  det  kun  en  Ubetydelighed,  men  det  behersker  Bogen  og 
giver  Stemningen,  skønt  mange  har  været  i  denne  Stemnings  Magt 
uden  at  ane,  hvorledes  det  er  gaaet  til. 

Emma  sværmer  romantisk  for  Leon.  Hun  støtter  sig  til  hans  Arm, 
hun  ser  paa  hans  kastanjebrune  Haar,  som  falder  ned  over  Nakkens 
Fløjelskrave.  »Hun  lagde  Mærke  til  hans  Negle,  som  var  længere  end 
man  ellers  brugte  at  have  dem  i  Yon ville.** 

Og  Flaubert  føjer  til:  „Det  var  en  af  Skriverens  Hovedbeskæf- 
tigelser at  pleje  dem;  og  han  havde  til  dette  Brug  en  ganske  speciel 
Kniv,  som  laa  i  hans  Skrivetøj.** 

Af  samme  Art  er  det  Træk  i  Bogens  Slutning,  som  Georg  Brandes 
i  sin  fundamentale  Afhandling  om  Flaubert  noget  har  misforstaaet.  Paa 
Emma  Bovarys  Grav  ligger  Apothekerdrengen  hulkende.  Han  har 
elsket  Emma  og  aldrig  turdet  nærme  sig  hende.  Da  alle  er  gaaede  fra 
hendes  Grav,  kaster  han  sig  over  den  ude  af  sig  selv  af  Sorg.  Saa 
knirker  Laagen  og  Graveren  kommer  efter  sin  Spade.  „Han  saa  Justin, 
der  sprang  over  Muren,  og  vidste  nu,  hvem  den  Ugærningsmand  var. 

der  stjal  hans  Kartofler.''  Og  Brandes  beundrer  denne  Sætning,  fordi 
den  viser  det  alsidige  i  Fiauberts  Menneskeopfattelse.  Han  siger:  „Det 
er  naturligt,  at  Justin  føler  inderligt  og  poetisk  ved  den  tilbedte  Frues 
Død,  men  det  er  ikke  mindre  naturligt,  at  han  tidligere  har  stjaalet 
Kartofler  og  at  Graveren  i  hans  Stigen  over  Kirkegaardsmuren  ved  en 
genial  Intuition  ser  Indiciet  paa,  hvem  hans  Kartoffeltyv  er.**  Dette 
er  vist  ikke  Fiauberts  Mening.  Det  hele.  er  blot  en  Gentagelse  af 
Metoden  i  den  øvrige  Bog,  Hverdagen  mod  Romantiken,  Graveren,  der 
raaber  sit  Kartoffeltyv  efter  Ynglingen  med  det  bristende  Hjærte. 

Stundom  samler  Flaubert  saa  al  sin  Kraft,  og  medens  Fremgangs- 
maaden  stadig  er  den  samme,  bliver  Skildringen  bredere  og  endnu  tyde- 
ligere. Han  danner  paa  den  Maade  Højdepunkter  i  Værket,  hvorfra 
det  kan  overskues.  Berømtest  er  den  store  Skildring  af  Landbrugs- 
mødet,  hvor  Emma  hører  al  Romantiken  hvisket  af  den  nye  Elsker, 
Rodolphes,  Læber,  medens  under  hende  paa  Torvet  Dyrene  brøler, 
Menneskene  vrøvler,  den  stakkels  udslidte  Tjenestepige  belønnes  og 
ude  paa  Landevejen  Diligencen  rumler  afsted  i  Støvet:  „i  dette  gule 
Køretøj  vur  Leon  saa  ofte  rejst  til  hende".  Her  mestrer  Flaubert  et  Kor 
af  alle  de  Stemmer,  hans  Kunst  har  tryllet  frem,  det  stiger  og  synker 
efter  hans  Vilje,  mere  endnu:  i  Takt  med  hans  eget  bankende  Hjærtet 
Smærte,  Ha%n,  Medlidenhed  og  Ironi  —  her  er  det  alt,  her  er  Flau- 
bert, her  er  hans  stærke  Haand,  der  griber  frygtløst  om  Kniven. 

Og  han  slif^r  den  ikke.  Lige  til  den  sidste  Sætning  bevarer  han 
sin  Vilje,  lader  Emma  dø  hæsligt,  lader  Bovary  gaa  til  Grunde  i 
Længsel  og  Skuffelse  —  „hun  ødelagde  ham  ogsaa  efter  sin  Død''  — , 
lader  Homais  staa  som  den,  hvem  Livet  giver  Ret.  Bag  denne  haarde 
Skal  krymper  Fiauberts  Hjærte  sig  som  Læserens  gør  det,  men  til 
den,  som  ikke  mærker  det,  til  den,  der  absolut  skal  have  store  Ord 
og  brede  Fagter  for  at  for^taa  det,  gider  han  ikke  sige  det.  „Vi  giver 
Bourgeoisiet  vort  Hjærte,  og  det  aner  det  ikke,"  skrev  han  engang. 
„Gladiatorernes  RaCe  er  ikke  død,  hver  Kunstner  er  en  Gladiator. 
Han  morer  Publikumet  med  sine  Dødskvaler." 

Det  er  disse  Dødskvaler,  denne  dybe  Mistillid  til  Mennesker  og 
Lykke,  der  presser  et  Skrig  over  Fiauberts  Læber.  Det  genlyder  gen- 
nem hele  den  Litteratur,  der  skabes  i  Madame  Bovarys  Spor  og  be- 
svares mange  Aar  efter,  langt  borte  fra  i  Ibsens  Vildanden,  som  er 
skrevet  ud  fra  samme  Livsopfiattelse  og  spænder  ligesaa  vidt. 

Flaubert  maatte  blive  en  frygtelig  Læremester  for  de  af  den  yngre 
Slægt,  der  modtog  dybe  Indtryk  af  hans  Værk.  De  saa  en  Mand,  der 
kun  i  Ny  og  Næ  dukkede  frem  af  sit  Skjulested,  hvor  han  sad  bøjet 
over  en  og  samme  Bog  Aar  efter  Aar.  Og  de  hørte  paa  de  Fordringer, 
han  stillede:  Arbejde  og  atter  Arbejde.  Først  med  Stoffet,  der  burde 
skaffes  til  Veje,  hvor  svært  det  saa  end  faldt,  saa  Arbejdet  med  Stilen, 
med  hvert  Ord,  som  burde  findes,  varede  det  end  Maaneder.  Thi  der 

var  kun  ét  Ord,  som  var  det  rigtige,  et  eneste  Ord,  der  laa  oag  ved 
de  andre  Ord,  som  man  muligvis  ellers  plejede  at  bruge  til  at  ud- 
trykke just  denne  Ting,  et  hemmelighedsfuldt,  forunderligt  Ord,  Prin- 
sessen i  den  fortryllede  Skov.  Og  kun  den,  der  gennemtrængte  Tanken 
og  Stemningen,  naaede  ind  dertil.  Dag  efter  Dag  trængte  Flaubert  frem 
paa  denne  Maade,  havde  han  skrevet  en  Sætning,  stirrede  han  paa 
den,  brølede  den  højt  for  sig  selv,  kastede  Pennen  fra  sig  og  løb  for- 
tvivlet op  og  ned  ad  Gulvet  —  og  begyndte  for  fra  igen.  Men  til  denne 
mystiske  Strid  med  Ordet,  der  steg  op  fra  Tingenes  skjulteste  Ur- 
grund,  maatte  Læseren  intet  mærke.  Arbejdet  skulde  være  skjult  som 
Digteren  selv.  Hvad  har  Publikum  med  Digteren  at  bestille?  Flaubert 
fremstiller.  Han  fortæller  eller  lader  Begivenhederne  selv  fortælle. 
Dialogerne  var  ham  imod,  fordi  de  ligesom  afbrød  den  historiske  Ud- 
vikling. Der  findes  paa  de  første  otte  Sider  af  Madame  Bovary  tre 
Gange  Ordet  vi,  der  ikke  kan  henføres  til  andre  end  Flaubert  selv  og 
hans  Kammerater,  det  kunde  næsten  se  ud  som  en  Usikkerhed.  Thi 
Digteren  skal  være  skjult  bag-  sit  Værk  som  Gud  bag  Verden.  Han 
digter  med  hele  sin  Evne,  men  aldrig  om  sin  egen  Person,  aldrig  med 
direkte  Henvendelse  til  Publikum,  aldrig  med  en  Forklaring  af  en 
Tendens.  Siger  Livet  os  maaske,  hvad  der  er  Meningen  med  de  for- 
skellige Hændelser,  eller  maa  vi  ikke  selv  uddrage  Læren,  hvis  vi  kan 
det?  Hvorledes  skulde  Digtningen,  som  gengiver  Livet,  kunne  være 
klarere  end  Livet  selv?  Og  forstaar  Folk  ikke  Digterens  Værk,  da 
bliver  det  værst  for  dem  selv.  Han  digter  ikke  for  de  Tusinde  Læseres 
Skyld,  maaske  er  der  blot  en  Snes  Stykker,  som  forstaar  ham,  maaske 
vil  først  Eftertiden  gøre  det,  det  forandrer  intet. 

Tværtimod :  jo  mindre  Genklang  Flaubert  fandt,  jo  stejlere  blev  han. 
Med  et  mægtigt  Ryk  flytter  han  sit  Værk  over  paa  Videnskabens 
Grund,  byggende  det  op  paa  fuldt  afsluttede  Studier  og  dragende 
Resultatet  med  fuldstændig  Hensynsløshed  og  den  yderste  Konsekvens. 
Hans  Theorier  maatte  falde  som  Svøbeslag  over  alle  dem,  der  dilet- 
tantisk legede  med  Poesien,  og  for  de  unge,  stærke  Kræfter  maatte 
de  være  en  mægtig  Spore.  Deres  Fører  vilde  han  ikke  være,  deres 
Programmer  afskyede  han  —  man  snakkede  ikke  med  Publikum  og 
sagde  „jeg"  eller  „vi".  Han  var  ensom,  og  hans  Theorier  var  et  Værk 
af  hans  Ensomhed.  Og  jo  mere  hans  Evner  ebbede  ud,  fordi  For- 
nyelsen manglede,  jo  paradoksalere  blev  han  i  sine  Anskuelser,  jo  vildere 
paakaldte  han  „Skønheden",  den  fulde  Rytme,  der  skulde  bære  hans 
Værk  højt  over  Hoben.  Han  havde  lavet  sig  disse  Theorier  just  saa 
haarde,  at  han  kunde  løbe  Panden  imod  dem  i  Fortvivlelse.  Det  er 
det,  han  gør  hele  sit  Liv.  Han,  som  længtes  ud,  erklærede,  at  Dig- 
teren i  sin  Afsondrethed  skulde  være  en  Uhyrlighed,  noget  udenfor 
Naturen,  og  han,  der  var  overfølsom  overfor  Sorg  og  Glæde,  Kritik 
og  Opmuntring,  krævede  den  største  Ufølsomhed  og  paastod  midt 
imellem  Overmod  og  Fortvivlelse:   „du  kan  udmale  Vinen,   Elskoven, 

Kvinderne,  Hæderen  paa  den  Betingelse,  min  gode  Mand,  at  du  hver- 
ken er  Drukkenbolt,  Elsker,  Ægtemand  eller  Soldat." 

Imod  Oplevelsen,  Undfangelsen  ude  i  Dagenes  Hændelser,  stillede 
han  Studiet,  fordi  det  var  noget,  han  kunde  overkomme  i  sin  Stue. 
Hans  Theori  var  Forsvaret  for  hans  Liv,  noget  rent  personligt,  hvor 
meget  den  saa  „laa  i  Tiden "".  Flaubert  indsaa  da  ogsaå  klart,  at  ethvert 
Forsøg  paa  at  forandre  hans  Liv,  var  et  Angreb  paa  hans  Kunst.  Han 
forsvarede  den  først  mod  Vennerne,  saa  mod  Elskerinden,  saa  mod  sin 
Moder  og  tilsidst  mod  George  Sand. 

Dette  Møde  mellem  George  Sand  og  Flaubert  er  af  den  dybeste 
Interesse.  Det  er  to  modsatte  Individualiteter,  der  kæmper  som  Sol 
mod  Mørke,  og  bag  dem  de  to  Retninger  i  Litteraturen,  hvis  Kamp 
vil  være  evig.  Det  er  Romantiken,  der  udsender  sin  sundeste  Kraft 
mod  Virkelighedsdigtningens  mørke  Kæmpe.  I  1866  begyndte  Korre- 
spondancen og  vedvarede  til  George  Sands  Død  ti  Aar  efter. 

Som  grønne  Grene  er  George  Sands  Breve  fiildne  paa  Bordet  i 
den  tavse  Stue  i  Croisset.  Hun  bringer  ham  Bud  fra  alt,  hvad  der 
groer  og  lever.  Alderen  er  kommet  til  hende.  Skuffelser  har  hun  lidt, 
og  tungt  maa  hun  arbejde  for  at  skaffe  Penge,  Tiden  gaar  hende  og 
hendes  Poesi  imod,  1870  og  187rs  Rædsler  føler  hun  smærteligt  lige- 
saa  fiildt  som  Flaubert,  men  hvad  siger  det  altsammen,  naar  hendes 
Hjærte  stadig  banker  for  Livets  Glæder.  Det  myldrer  om  hende  der- 
ude paa  Nohant,  hele  Dagen  er  fuldt  optaget  med  Børnenes  Latter,  de 
Voksnes  Munterhed,  Besøg  og  Breve  og  Romanen,  «som  galopperer" 
—  „Smaapigeme  løber  som  Kaniner  i  Lyngen,  der  er  højere  end  de. 
Aa  Gud,  hvor  Livet  dog  er  godt,  naar  alt  det,  man  elsker,  lever  og 
tumler  sig."  „Kom  herud,"  skriver  hun  til  Flaubert,  „min  Benediktiner- 
munk," som  hun  kalder  ham,  „eller  skab  Dig  selv  noget  lignende,  der 
er  Tid  til  det  endnu." 

Det  er  Antonios  sidste  Fristelse.  Venner,  Ærgerrighed,  Elskov  har 
kaldt  paa  ham.  Nu  kommer  Livet  i  dets  Fylde,  Frugtbarhedens  Gud- 
inde, omgivet  af  legende  Børn,  af  Familjelivets  Glæder  og  Bekymringer. 
Men  han  har  ikke  Tid.  Han  studerer  hundrede  Bøger  for  at  skrive 
Bouvard  et  Pécuchet  Og  hun  glider  da  endelig  over  til  en  Dom  over 
hans  Kunst.  Mangler  den  ikke  noget,  fordi  hans  Liv  mangler  det  sidste, 
det  afgørende?  Jeg  ved  godt,  at  Du  ikke  synes  om  Digterens  per- 
sonlige Indgriben  i  Litteraturen.  Har  Du  Ret?  Er  det  ikke  snarere 
Mangel  paa  Overbevisning  end  æstetisk  Princip?  Man  kan  ikke  have 
en  Filosofi,  uden  at  den  aabenbarer  sig.  Jeg  har  ingen  litterære  Raad 
at  give  Dig,  og  jeg  skal  ikke  dømme  om  Dine  Venner  blandt  Skri- 
benterne, som  Du  taler  til  mig  om  (Zola,  Daudet,  Goncourts).  Jeg  har 
selv  sagt  hele  min  Mening  til  Goncourt*erne;  hvad  de  andre  angaar, 
troer  jeg  sikkert,  at  de  har  større  Studium  og  Talent  end  jeg.  Men  jeg 
troer,  at  de  og  navnlig  Du  mangler  et  virkeligt  og  uddybet  Syn  paa 
Livet.  Kunst  er  ikke  blot  Udmaling.   Det  virkelige  Maleri  er  fuldt  af 

den  Sjæl,  som  fører  Penselen.  Kunsten  er  ikke  blot  Kritik  og  Satire: 
Kritik  og  Satire  maler  kun  den  ene  Side  af  Sandheden.'' 

Og  hun  fordrer  Nuancerne,  ikke  blot  smaa  Mennesker,  der  ligger 
under  for  en  ond  Skæbne,  men  deres  Modsætning,  de,  som  kæmper 
for  et  Ideal.  Vi  har  Pligter  over  for  os  selv  og  andre,  vi  skal  ikke 
gøre  de  andre  ulykkelige,  heller  ikke  forvirre  dem  ved  at  skjule  vor  Me- 
ning for  dem,  lad  Meningen  være  god  og  sig  den,  saa  de  forstaar  den. 

Og  han  svarer  hende  dybt  bevæget.  De  maaler  deres  Poesi  mod 
hinanden.  Han  kan  ikke  følge  hendes  Raad,  han  forstaar  hende  ikke. 
Jeg  tænker  som  De,  kære  Mester,,  at  Kunsten  er  ikke  blot  Kritik  og 
Satire;  jeg  har  derfor  heller  ikke  mig  bevidst  forsøgt  at  gøre  hverken 
det  ene  eller  det  andet.  Jeg  har  altid  bestræbt  mig  for  at  naa  ind  ril 
Sjælen  af  Tingene  og  standse  ved  det  mest  typiske,  og  jeg  har  med 
fuldt  Overlæg  holdt  det  tilfældige  og  dramatiske  ude.  Ingen  Uhyrer  og 
ingen  Helte." 

Den  tunge,  mørke  Realitet  mod  hendes  lyse  Idealer.  Fordringerne, 
Videnskaben  mod  Troen  og  Metafysiken.  Men  ind  i  dette  en  Straale 
af  Lys,  Bekendelsen  om  Kunsten  som  det  højeste,  Ordet,  det  my- 
stiske, evigt  flygtende,  altid  lokkende,  som  var  Kilden,  der  sprang  i 
Flauberts  Ensomhed. 

Hvorfor  saa  tale  mere,  hvorfor  lave  flere  Theorier,  lad  os  blive 
hver  ved  sit.  „Kunsten  er  saadan,  som  man  kan  gøre  den.  Vi  er  ikke 
fri.  Enhver  følger  sin  Vej  tiltrods  for  sin  egen  Vilje." 

Denne  sidste  Yttring  er  hurtigt  henkastet  som  en  Afslutning 
paa  en  Diskussion,  men  den  betyder  meget.  Just  her,  hvor  man 
staar  overfor  en  Theori,  der  skulde  tumles  i  Dagens  Strid  og  blive 
manges,  er  det  godt  at  huske  paa,  at  den  først  og  fremmest  er  en 
Enkelts  og  udsprunget  af  en  Enkelts  Liv.  Og  som  dette  Liv  var 
tungt  og  fyldt  af  alvorsfuldt  Arbejde,  saaledes  blev  den  Kunst,  Flau- 
bert  gav  Eftertiden  i  Arv,  tung  at  fatte  og  tung  at  følge,  fiild  af  Alvor 
og  Krav,  med  et  Skær  over  sig  af  den  Smærte,  der  skabes  af  Livets 
Modsætninger  og  føles  dybest  i  Ensomheden. 


Kampen  mod  Alkoholen  i  Norge. 

Af  Johan  Scharffenberg. 

Af  alla  tecken  att  ddma  synes  Norge 
komma  att  blifva  fSregångsIandet  i  af- 
seende på  den  prohibitionistiska  lagstift- 
ningen i  Europa. 

Dr.  phil.  Johan  Bergman 
(Nykterhetsrorelsens  varldshistoria  S.  524). 

Hos  de  gamle  Nordmænd  var  Øllet  den  vigtigste  alkoholholdige  Drik 
baade  i  Dagliglivet  og  til  Festbrug ;  meget  01  bryggedes  i  Landet  selv,  dels 

af  hjeinmeavlet  Korn,  dels  af  indført  Korn  eller  Malt,  men  dertil  kom  en 
stor  Indførsel  særlig  af  tysk  01.  Desuden  brugtes  en  Del  Mjød  og  Vin, 
formodentlig  dog  mest  inden  Overklassen. 

Baade  af  Sagaerne  og  af  mange  senere  Skildringer  faar  man  det  Ind- 
tryk, at  der  var  megen  Drukkenskab  og  Drikfældighed  i  Norge  i  ældre 
Tid.  Nutildags  hører  man  endog  ofte  i  Afholdslejren  den  Tanke  udtalt,  at 
der  kanske  var  en  Aarsagsammenhæng  mellem  Drikfældigheden  og  Landets 
politiske  Fornedrelse,  og  det  synes  heller  ikke  nogen  urimelig  Antagelse, 
at  Alkoholen  kan  have  bidraget  til  Konge-  og  Adelslægternes  Forfald  og 
Uddøen.  At  danne  sig  nogen  bestemt  Forestilling  om  det  hele  Folks  Gen- 
nemsnitsforbrug i  ældre  Tid  turde  være  ugørligt;  de  af  Troels- Lund  an- 
givne almindelige  Ølrationer  i  det  16de  Aarhundrede  kan  næppe  have  været 
typiske  for  Norge,  hvor.  der  næsten  overalt  er  let  Adgang  til  godt  Drikke- 
vand, og  hvor  Kornavlens  Utilstrækkelighed  og  Folkets  Fattigdom  maa  have 
indskrænket  Dagliglivets  Ølbrug  i  høj  Grad. 

Brænd  vin  omtales  i  Norge  vistnok  første  Gang  1531,  dog  kun  som 
Medicin,  og  allerede  1562  søgte  Regeringen  ved  Forbud  at  hindre  den  for- 
dærvelige Brændvinhandel  ved  de  store  nordlandske  Fiskerier,  men  i  mere 
almindelig  Brug  som  Nydelsesmiddel  kom  Brændvin  dog  først  i  det  17de 
Aarhundrede. 

Allerværst  blev  det,  da  Bønderne  selv  efterhaanden  lærte  Destillations- 
kunsten,  og  Husbrændingen  blev  almindelig  navnlig  i  de  komdyrkende 
Landsdele.  I  store  Uaar  blev  Brændvinbrænden  midlertidig  forbudt,  og 
som  Følge  af  et  saadant  Forbud  under  Hungersnøden  1741 — 43  blev  der 
alene  i  Akershus  Stift  (som  dog  dengang  tillige  omfattede  det  nuværende 
Hamar  Stift)  forseglet  5657  Brændvinkedler.  Det  blev  fra  Norge  selv 
oftere  foreslaaet  at  forbyde  Husbrændingen,  og  Regeringen  udstedte  endelig 
1756  Forbud  mod  Brændvinbrænden  søndenfjelds  og  1757  nordenfields 
og  gav  samtidig  meget  strenge  Bestemmelser  mod  de  raadende  Drikke- 
skikke. 

Som  Følge  heraf  blev  Brændvinkedleme  over  hele  Landet  forseglet 
og  senere  ødelagt  af  Øvrigheden;  bare  i  det  daværende  Trondhjems  Amt 
(nu  delt  i  to)  forsegledes  der  1757 — 58  ialt  2434  Brændvinredskaber. 

Disse  Tal  vidner  om  et  vældigt  Brændvinforbrug.  Allerede  dengang 
fandtes  der  i  Norge  Talsmænd  for  en  radikal  Brændvinlovgivning,  saa- 
ledes  fremsattes  der  i  Historikeren  Suhm's  Tidsskrift  „Tronhiemske  Sam- 
linger'* i  1763  et  Forslag,  hvis  Tankegang  stemmer  ganske  godt  med  det 
19de  Aarhundredes  Afholdslovgivning.  Der  kendes  ogsaa  Eksempel  paa,  ar 
enkelte  Bønder  i  Slutningen  af  det  18de  Aarhundrede  indgik  skriftlig  Over- 
enskomst om  ikke  at  drikke  Brændvin.  —  I  Byerne  blev  Brændvin* 
brænding*  atter  tilladt,  dog  forbødes  i  1811  Oprettelsen  af  nye  Brænderier, 
men  paa  Landet  fastholdtes  og  indskærpedes  Forbudet,  som  mangesttds 
var  ildeset,  fordi  man  mente,  at  det  kun  tilsigtede  at  støtte  de  danske  og 
holstenske  Brændvinbrændere.  En  Del  Smugbrænding  fandt  vel  Sted,  men 
alligevel  bidrog  Forbudet  vistnok  til  at  indskrænke  Forbruget,  som  i  1812 
anslaas  til  c.  6,g  Liter  Brændvin  pr.  Indbygger. 

Stortinget  ophævede  i  1816  ulykkeligvis  dette  Forbud  og  tillod  atter  en 
udstrakt  Husbrænding  i  den  Hensigt  derved  at  ophjælpe  Jordbruget;  Ind- 
førsel af  Brændvin  var  nemlig  forbudt,  og  der  maatte  kun  brændes  af 
hjemmeavlet  Kom.  Desuden  fandtes  det  gamle  Forbud  stridende  mod  Fol- 
dets nyvundne  Frihed. 

Følgen  blev,  at   Brændvinforbruget  hurtig  mere   end    fordobledes  og  i 

1833  var  steget  til  16  Liter  pr.  Indbygger,  •  al tsaa  mere  end  det  nuværende 
danske,  som  dog  skal  være  Verdens  største.  (I  Sverige  skal  Brændvinfor- 
bruget  dengang  have  været  over  40  Liter  pr.  Indbygger.) 

Brændvinforbrugets  raske  Vækst  vakte  Forskrækkelse,  og  samtidig  kom 
Efterretningerne  om  det  nyvakte  nordamerikanske  og  snart  ogsaa  engelske 
Ædruelighedsarbejde  og  gav  Stødet  til  Oprettelse  af  de  første  Maadeholds- 
foreninger  c.  1835.  Løsenet  blev  snart  Totalafhold  fra  Brændvin,  me- 
dens maadeholden  Brug  af  01  og  Vin  tillodes. 

Dermed  begyndte  det  organiserede  norske  Ædruelighedsarbejde,  som  har 
ført  til,  at  Brændvinforbruget  er  sunket  fra  16  Liter  pr.  Indb.  i  1833  til 
vel  3  L.  i  1903  og  det  samlede  Alkoholforbrug  fra  c.  8,5  Liter  100  ®/o 
Alkohol  pr.  Indb.  i  1833  til  2,,  L.  i  1903,  altsaa  ikke  fuldt  saa  stærkt, 
fordi  Merforbrug  af  01*)  og  Vin  delvis  har  modvirket  Nedgangen  i  Brænd- 
vinforbruget. Paa  70  Aar  er  Norge  rykket  op  blandt  Verdens  mindst  alko- 
holbrugende  Lande,  hvor  kun  Finland  gør  det  Førerpladsen  stridig.  Dette 
Ædruelighedsarbejde  har  ikke  mange  Sidestykker  og  har  vakt  Opmærksom- 
hed overalt,  hvor  man  for  Alvor  vil  Kamp  mod  Alkoholen;  rigtignok  har 
man  ogsaa,  ikke  mindst  i  Danmark,  korset  sig  over  den  norske  Afholds- 
lovgivnings  Strenghed,  og  i  Norge  selv  skriger  navnlig  Overklassen  heftig 
op  mod  denne  for  »Næringslivets*'  og  „den  personlige  Fnheds**  Skyld. 

Men  mon  ikke  selve  Arbejdets  Frugt  er  tilstrækkeligt  Forsvar?  I  Norge 
har  Kampen  mod  Alkoholen  helt  fra  først  af  været  ført  baade  gennem  pri- 
vat elier  statsunderstøttet  Oplysnings-  og  Overbevisningsarbejde  og  gennem 
offentlige  Forholdsregler,  nemlig  dels  ved  Love,  der  vanskeliggør  Alkohol- 
handlen, dels  ved  høj  Beskatning. 

Den  bærende  Kraft  i  det  ældste  norske  Afholdsarbejde  var  den  teolo- 
giske Student  Kjel  N.  G.  Andresen  (1808 — 51),  der  med  Statsunderstøt- 
telse  virkede  som  Taler  og  Organisator  af  Foreninger  rundt  om  i  Landet 
fra  1844  til  sin  Død.  I  1845  sluttede  Foreningerne  sig  sammen  i  en  Lands- 
organisation „Den  norske  Forening  mod  Brændvindrik**,  som  fik  stor  Til- 
slutning, ikke  mindst  inden  Overklassen.  Kong  Oskar  I  var  selv  Medlem 
(ligesom  af  det  tilsvarende  svenske  Selskab),  og  ledende  Politikere  som 
Schweigaard,  Falsen,  Fr.  Stang,  Bondeoppositionens  Førere  Ueland, 
Jaabæk  m.  fl.  deltog  ivrig  i  Kampen  mod  Brændvinen. 

Derved  forklares  det,  at  Norge  saa  tidlig  gik  i  Gang  med  en  radikal 
Brændvinlovgivning,  hvis  bevidste  Maal  var  Brændvinbrugens  Undertryk- 
kelse. Stortinget  var  ivrigere  end  Regeringen,  hvis  formentlige  Lunkenhed 
selv  Schweigaard  angreb,  ja,  i  1842  vedtog  det  endog  efter  Falsen's  For- 
slag en  Lov,  som  forbød  indenlandsk  Brændvinfremstilling  fra  1852  af.  Saa 
gammel  er  Forbudtanken  i  Norge.  Denne  Lov  blev  dog  ikke  sanktioneret, 
men  Regeringen  fremsatte  i  1845  Forslag  om  Indskrænkning  af  Brændvin- 
brændingen;  der  var  fremdeles  i  Stortinget  adskillig  Stemning  for  fuldstæn- 
digt Forbud  mod  Produktion  og  Indførsel  af  Brændvin,  men  nu  faldt  dog 
Forslaget  derom.  Derimod  vedtoges  den  vigtige  Lov  af  6.  Oktober  1845 
med  indskrænkende  Bestemmelser  om  Salg  og  Skænkning  af  Brændvin,  og 
hertil  kom  saa  i  1845  og  1848  særlige  Love  om  Brændvinfremstilling,  som 
med  et  Slag  umuliggjorde  Husbrænding  ved  strenge  Bestemmelser  om  Ap- 
paraternes Størrelse,  nøjagtig  Kontrol  o.  s.  v.  Rundt  om  i  Landet  blev  alle 


*)  Det  første  norske  Bayerølbryggeri  oprettedes  i  Kristiania  1834,  hilset  med  naiv 
Velvilje,  endog  af  Stortinget,  som  en  formentlig  Forbundsfælle  i  Ædruellghedsar- 
bejdet. 

de  smaa  Brændvinkedler  ødelagt  aF  Øvrigheden.  I  1833  skal  der  have  været 
i  Brug  9576  Brændvinkedler  paa  Landet  og  151  i  Byerne;  de  egentlige 
større  Brænderier  skal  i  1835  have  været  366,  i  1840:  1387,  1845:  714, 
1850:  40,  senere  er  Tallet  langsomt  sunket,  nu  er  der  24  norske  Brænde- 
rier, de  fleste  i  Hamar  Stift,  og  ulovlig  Husbrænding  antages  endnu  kun 
at  finde  Sted  i  et  Par  afeides  Bygder.  Brændvinudskænkningsstedernes  Antal 
gik  ned  fra  1101  i  1847  til  640  i  1857  og  er  nu  formodentlig  c.  150  i 
hele  Landet.  Brændvinforbruget,  som  i  1843  endnu  var  10  Liter  pr.  Indb., 
var  allerede  i  Femaaret  1851 — 55  gennemsnitlig  aarlig  kun  6,9  L.,  det 
samlede  Alkoholforbrug  var  samtidig  sunket  til  3,^  L.  pr.  Indb. 

Overhovedet  er  det  hidtil  1840-Aarenes  Brændvinlovgivning,  som  har 
bragt  de  største  umiddelbare  Resultater,  og  Norge  vil  altid  staa  i  Gæld  til 
de  Mænd,  som  tilintetgjorde  Husbrændingen  og  grundlagde  vor  Afholdslov- 
givning. 

Men  det  ældre  Afholdsarbejdes  ensidige  Sigte  alene  paa  Brændvinen 
røbede  efterhaanden  sin  Svaghed,  allerede  i  1846 — 50  steg  Vin  indførslen 
betydelig,  og  ligeledes  tiltog  Brugen  af  Bayerøl  med  Bryggeriernes  Antal 
(i   1840:   13,  i   1860:  98  Bryggerier). 

Folkemoralens  utrættelige  Forsker  Eilert  Sundt  paapegte  ogsaa  alle- 
rede i  1858  i  sit  fortjenstfulde  Arbejde  „Om  Ædruelighedstilstanden  i 
Norge",  hvorledes  Bayerøllet  og  den  billige  Vin  truede  med  at  blive  en 
næsten  ligesaa  stor  Fare  som  Brændvinen  tidligere. 

Ikke  længe  efter  stiftedes  den  første  norske  Totalafholdsforening, 
hvis  Medlemmer  frasagde  sig  Brugen  af  enhver  alkoholholdig  Drik,  selv 
hjemmebrygget  01,  og  derved  var  —  atter  under  engelsk  og  amerikansk 
Paavirkning  —  Totalafholdsprincipet  indført,  som  efter  lang  og  haard 
Kamp  er  blevet  Løsenet  for  alt  organiseret  norsk  Ædruelighedsarbejde  og 
har  hævet  Afholdsfolket  til  en  Magt  i  vort  Samfund.  Den  norske  Total- 
afholdsbevægelses  Fader  er  Asbjørn  Kloster  (1823 — 1876),  en  vestlandsk 
Bondegut,  som  ved  Kvækeres  Hjælp  blev  uddannet  i  England  og  senere 
gjorde  Afholdsarbejdet  til  sin  Livssag  med  store  personlige  Ofre. 

Kloster  er  en  af  de  mest  ideelle  Karakterer  i  Norges  nyere  Historie,  i 
meget  minder  han  om  den  religiøse  Reformator  Hans  Nilsen  Hauge,  og 
gennem  ham  fik  Totalafholdsbevægelsen  i  Norge  det  stærkt  religiøse  Præg, 
som  utvivlsomt  har  bidraget  meget  til  at  vinde  store  Dele  af  Folket,  ikke 
mindst  paa  Vestlandet.  29.  December  1859  stiftede  Kloster  i  Stavanger  den 
første  norske  Totalafholdsforening  med  30  Medlemmer,  herfra  stammer 
Norges  nu  mægtigste  Afholdsorganisation,  det  norske  Totalafholdsselskab, 
som  i  1876  talte  7000  Medlemmer,  i  1887:  83,000  og  i  1903:  121,425, 
en  Fremgang,  som  viser,  hvor  overlegent  det  radikale  Totalafholdsprincip 
af  folkepsykologiske  Grunde  er  sammenlignet  med  Maadeholdsprincipet. 
De  ældre,  delvis  paa  Maadeholdsstandpunktet  staaende  Foreninger  fik  aldrig 
saaledes  Tag  i  de  brede  Lag,  de  talte  i  sin  bedste  Tid  i  1860  c.  35,000 
Medlemmer,  men  efterhvert  som  Totalafholdsbevægelsen  skød  Vækst,  syg- 
nede alle  Maadeholdsforeninger  for  endelig  ganske  at  opløses  i  1889  i  Er- 
kendelse af  Totalafhotdsprincipets  Sejr  efter  30  Aars  Kamp.  Intet  Under, 
at  Klosters  Billede  med  de  smukke,  renskaarne,  alvorlige  og  dog  milde 
Træk  ses  i  saa  mange  norske  Afholdsforeningers  Forsamlingsrum. 

Men  fra  først  af  saa  det  mørkt  ud  for  Kloster  og  hans  Venner.  Total- 
afholdsprincipet mødte  forbitret  Modstand  især  hos  Overklassen,  hvis  Hold- 
ning til  Afholdssagen  senere  altid  i  det  hele  taget  har  været  kølig,  ofte 
fjendtlig.  Ikke  mindst  Præsterne,  som  havde  taget  ivrig  Del  i  Kampen  mod 

Brænd  vinen,  tordnede  nu  løs  i  Skrift  og  Tale  mod  Totalafhold  som  ukriste- 
ligt og  stridende  mod  Bibelen. 

Hertil  kom,  at  Indføreisen  af  Samlaginstitutionen  hurtig  forsonede 
Overklassen  ogsaa  med  Brændvinbrugen,  som  Overklassens  bedste  Mænd 
før  saa  højlydt  fordømte  og  ønskede  afskaffet. 

Forslaget  fra  1842  og  1845  om  fuldstændigt  Brændvinforbud  kom  ogsaa 
frem  paa  Stortingene  i  1848  og  1851*),  men  faldt  igennem,  og  Brændvin- 
loven  af  1845  blev  i  det  væsentlige  gældende  helt  til  1894.  Det  vigtigste 
nye,  som  kom  til  i  denne  Tid,  var  Indførelsen  af  Brændvinsamlagene  **). 
Dette  System  for  Brændvinhandel  skal  først  være  bragt  i  Anvendelse  i 
Sverige  allerede  omkring  Midten  af  det  19de  Aarhundrede,  men  vakte  først 
større  Opmærksomhed  efter  Indførelsen  i  Gøteborg  1865,  hvorfor  det  ofte 
kaldes  „Gøteborgsystemet".  I  Norge  er  det  blevet  yderligere  udformet  og 
har  der  faaet  en  bedre  Skikkelse  end  mangesteds  i  Sverige.  Dets  Grund- 
tanke er  at  fjerne  den  private  Egennytte  fra  Brændvinhandlen  ved,  at  denne 
overtages  af  et  Aktieselskab  med  begrænset  Udbytte  (i  Norge  5  %),  me- 
dens hele  Overskudet  bruges  til  almennyttige  Øjemed;  desuden  skal  der 
ved  dettes  Udsalgssteder  holdes  streng  Orden  med  Afvisning  af  Berusede, 
kendte  Drankere  o.  s.  v. 

Samlagsystemet  indførtes  i  Norge  ved  Lov  af  3.  Maj  1871,  som  tillod 
Købstæders  og  Ladesteders  Kommunestyrer  at  give  saadanne  Aktieselskaber 
Bevilling  paa  Brændvinhandel  og  aabnede  Adgang  til  at  samle  al  Brænd- 
vinhandel paa  Stedet  hos  Samlaget.  Valget  af  Bestyrer  maa  godkendes  af 
Stedets  Magistrat  og  Formandskab.  Efterhaanden  oprettedes  der  Samlag  i 
de  fleste  Købstæder  og  Ladesteder  (1871:  1,  1872:  4,  1873 — 75:  15, 
1 876-— 80:  21,   1881—85:  7,   1886—88:  3,  iah  51   Byer). 

Samlagenes  Andel  i  Brændvinsalget  steg  fra  8,3  7o  >  ^^^^  ^^^  ^^*8  ^U 
i  1892,  det  øvrige  Salg  foregik  dels  gennem  de  genlevende  private  Brænd- 
vinhandlere,  dels  gennem  Partisalg  å  40  Liter  direkte  fra  Brænderier 
eller  gennem  Købmænd  med  ældre  Borgerskab. 

Det  er  store  Beløb,  som  gennem  Samlagenes  Overskud  er  kommet  al- 
mennyttige Øjemed  tilgode,  fra  1872 — 1903  næsten  25  Mill.  Kr.,  hvoraf 
16,2  %»  4,031,000  Kr.  til  Undervisningsvæsenet,  medregnet  tekniske  Skoler, 
Husholdningsskoler  osv.,  ll,i  ^1^  til  Kommunikationer,  ialt  2,755,000  Kr. 
(deraf  1,095,000  til  Jernbaner),  7,9  7o  *>>  Vandværker  o.  1.  med  1,957,000 
Kr.,  endvidere  til  Bameasyler,  Legater  til  Byens  Vel,  Parker  osv.  osv.  Til 
Fremme  af  Afholds-  og  andet  Ædruelighedsarbejde  er  anvendt  2,i  ®/y, 
535,000  Kr. 

Hertil  kommer  saa  Samlagenes  Skatter  og  Afgifter  osv.  Det  siger  sig 
selv,  at  Samlagenes  Indtægter  for  en  stor  Del  stammer  ikke  fra  Byen  selv, 
men  fra  Landdistrikterne,  hvor  der  saa  godt  som  ikke  findes  Brændvin- 
handel, derved  kan  Samlaget  føles  som  en  økonomisk  Velsignelse  for  den 
enkelte  By,  og  især  vil  de  større  Skatteydere  inden  Overklassen  se  ven- 
ligt til  denne  Institution,  som  baade  bærer  meget  af  Skattebyrden  og  yder 
Bidrag  til  en  Række  almennyttige  Institutioner,  som  ellers  vilde  stille  øgede 
Krav  til  de  formuendes  Pung.  Samtidig  giver  det  Magt  og  Ry  at  sidde  i 
Samlagdirektionen  og  fordele  Pengene  til  de  mange  sultne  Institutioner  og 
Foretagender. 

Saaledes  er  Samlagene  efterhaanden  blevet  meget  populære  „kommunale 


*)  Stortinget  samledes  dengang  kun  hvert  tredie  Aar. 
♦♦)  I  Sverige:  Bo  lag. 

Malkekøer*",  som  navnlig  i  Overklassens  Øjne  formelig  er  hellige  Dyr,  hvis 
Samfundsgavnlighed  det  er  formasteligt  at  drage  i  Tvivl.  Uvilkaarlig  er  der- 
ved ogsaa  selve  Brændvinbrugen  steget  i  Overklassens  Omdømme,  —  det 
er  utænkeligt,  at  en  Smaabymatador  og  Samlagdirektør  skulde  tage  i  sin 
Mund  slige  fordømmende  Udtalelser  om  Brændvinen  som  dem,  Fr.  Stang 
og  Schweigaard  i  sin  Tid  lod  falde. 

Selvfølgelig  maa  det  indrømmes,  at  hvis  der  skal  være  Brændvinhandel 
paa  et  Sted,  da  er  Samlag  den  bedste  Form,  fordi  Overskudet  kommer 
Almenheden  tilgode  istedenfor  at  gaa  i  private  Sjappeværters  og  Brændvin- 
høkeres  Lommer.  Men  ligesaa  klart  er  det,  at  Samlagenes  Brændvinhandel 
som  overhovedet  enhver  Alkoholhandel  ogsaa  økonomisk  maa  være  til 
Skade  for  det  hele  Samfund  (naar  man  tænker  paa  den  samlede  Kunde- 
kreds). I  1903  solgte  Samlagene  Brændvin  for  Kr.  9,221,004,  01,  Vin  m. 
m.  for  Kr.  509,573,  tilsammen  altsaa  Kr.  9,730,577;  den  Sum,  som  igen 
kom  Stat,  Kommuner  og  almennyttige  Formaal  tilgode  i  Form  af  Skatter, 
Afgifter  og  Overskud,  var  Kr.  2,158,177.  Det  er  selvfølgelig  en  daarlig 
Forretning  for  Norge,  at  Folket  giver  ud  næsten  10  Millioner  til  Samlagene, 
selv  om  deraf  vel  2  Millioner  kommer  Samfundet  direkte  tilgode  igen.  Men 
hvis  de  10  Millioner  var  gaaet  til  private  Alkoholhandlere,  vilde  Samfundets 
Indtægter  deraf  blevet  vel  1  ^4  Million  mindre,  idet  Samlagenes  Skatter  og 
Afgifter  kun  var  Kr.  421,551. 

Hvorvidt  Samlagene  h^r  fremmet  Ædrueligheden,  er  meget  omstridt. 
Brændvinforbruget  steg  stærkt  fra  1872  (4,5  L.  pr.  Indbygger)  til  1876 
(6,7  L.),  men  det  vilde  være  fejlagtigt  at  give  Samlagene  Skylden  derfor, 
thi  endnu  i  1876  faldt  kun  8,3  ^/^  af  Omsætningen  paa  Samlagene,  Stig- 
ningen skyldes  kun  de  gode  Tider  i  Begyndelsen  af  1870eme,  senere 
gik  Brændvinforbruget  ned  og  har  fra  1879  af  svinget  mellem  2 — 4  Liter 
pr.  Indbygger.  Det  vil  vistnok  være  umuligt  ganske  objektivt  at  afgøre, 
hvormeget  af  denne  Nedgang  der  bør  tilskrives  Totalafholdsbevægelsens 
Kæmpevækst  i  disse  Aar,  hvormeget  de  offentlige  Forholdsregler  og  Be- 
skatningen og  hvormeget  Samlagene.  Utvivlsomt  holdes  der  dog  bedre  Orden 
i  Samlagenes  Udsalg  og  sælges  mindre  til  Drankere  eller  Berusede,  end 
private  Brændvinhandlere  vilde  gjort.  Men  mangesteds  er  dog  vitterlig 
Handelsaanden  faret  i  Samlagene*),  saa  de  lægger  an  paa  at  sælge  mest 
mulig,  særlig  mislig  er  Ordningen  i  Kristiania,  hvor  29  Samlagrettigheder 
for  en  høj  Afgift  udlejes  til  private  Brændvingrosserere,  der  selvfølgelig 
driver  sin  Omsætning  saa  højt  som  mulig.  Medens  den  i  Aarhundredets 
Midte  saa  haardt  forfulgte  Brændvin  saaledes  fra  1871  af  fik  en  Række 
nye  Fæstninger  i  alle  Landets  Byer,  og  samtidig  Bayerølbryggerieme  blev 
en  stor  Forretning,  hvori  Overklassen  var  direkte  økonomisk  interesseret 
gennem  sine  Aktier,  vokste  ogsaa  Aar  for  Aar  Tallet  af  Alkoholens  svorne 
Fjender. 

Efter  Klosters  Død  ledede  Dr.  Oskar  Nissen**)  (f.  1843)  det  norske 
Totalafholdsselskab  fra  1879 — 87  og  redigerede  tillige  dettes  af  Kloster 
grundede  Organ  „  Menneskevennen  "*  (indtil  1883).  Nissen  er  en  af  de  des- 
værre yderst  faa  norske  Læger,  som  har  taget  virksom  Del  i  Kampen  mod 
Alkoholen,  men  han  er  til  Gengæld  en  stor  Kraft,  der  har  sonet  meget  af 


*)  Absolut  stridende  mod  Samlagtanken  er  det  at  give  Bestyrerne  Tantieme  af  Om- 
sætningen. 

♦♦)  Se  om  ham  i  Halvdan  Koht:  Norske  Socialdemokrater  i  „Det  ny  Aarhundrede**, 
1ste  Aargang,  13.  Hefte  S.  6. 

Lægestandens  Undladelsessynder  t  denne  Sag.  Totalafholdsselskabets  Med- 
lemstat tidobledes  under  hans  Ledelse. 

Nissen  afløstes  1883  som  Redaktør  af  „Menneskevennen"  og  1887  som 
Totalafholdsselskabets  Formand  af  Sven  Aarrestad  (f.  1850),  der  senere 
har  været  det  norske  Afholdsfolks  mest  fremtrædende  politiske  Leder. 
Aarrestad  er  ligesom  Kloster  en  vestlandsk  Bondegut,  uddannet  til  Lærer, 
Afholdsmand  fra  L876,  en  samtidig  djærv  og  klogt  behersket,  som  Taler 
og  Journalist  ypperlig  rustet  og  meget  virksom  Mand,  som  har  Hovedan- 
svaret og  Hovedæren  for  den  Retning,  Afholdsarbejdet  i  de  sidste  20  Aar 
har  taget,  og  derfor  ogsaa  er  en  af  Landets  mest  udskældte  Mænd.  Allerede 
ved  sin  Tiltræden  som  Redakter  pegte  han  i  sin  Programartikel  paa  Af- 
holdsfolkets  politiske  Opgaver,  Arbejdet  for  en  skærpet  Alkohollovgivning 
med  lokalt  Forbud  som  nærmeste  Maal. 

Far  dette  Arbejdes  Resultater  omtales  nærmere,  bør  Oprettelsen  af  en 
Del  nye  Afholdsorganisationer  nævnes.  Den  internationale  Good-Templar- 


orden  indtenes  i  Norge  1878  og  1879,  oprindelig  spaltet  i  to  Storloger, 
som  sammensmeltedes  1887  og  efter  en  Del  indre  og  ydre  Vanskeligheder 
har  faaet  en  hurtig  stigende  Betydning  i  Afholdsarbejdet.  Desuden  findes 
en  Del  mindre  Foreninger  „Det  blaa  Baand"  (stiftet  1885),  den  norske 
Good-Templar  Orden  (1888),  „Norske  Kvinders  Totalafholds-Selskab"  (1892) 
m.  fl.  Mellem  de  forskellige  Afholdsorganisationer  har  der  været  en  Del 
Rivninger,  men  i  1895  enedes  de  dog  om  Oprettelsen  af  et  fælles  Raad 
(„Fælleskomiteen  for  Norges  Afholdssamfund"),  og  nu  er  der  som  Regel 
Samhold  udad.  Afholdsfolket  har  ogsaa  fra  1894  en  Demonstrationsdag. 
3die  Søndag  i  Juni,  da  det  rundt  om  i  Landet  —  ligesom  Arbejderpartiet 
1ste  Maj  —  søger  at  vække  Almenhedens  Opmærksomhed  for  sin  Sag 
gennem  Fanetog,  Taler  og  Fest. 

Selve  Foreningsarbejdet  kan  ikke  her  skildres  nøjere  —  Mødernes  Antal 
var  i  1903 — 04  over  33,000  —  blot  maa  der  protesteres  mod  de  gængse 
Indbildninger  om  Afholdsfolkets  glædefjendske  Surhed;  ved  Siden  af  det 
alvorlige  Arbejde  med  Foredrag  og  Diskussioner  er  der  megen  Sang  og 
Musik,  Oplæsninger,  delvis  Skuespil,  Leg  (dog  som  Regel  ikke  Dans  i  selve 

Foreningsmødet),  overhovedet  megen  naturlig  Livsglæde.  Mangesteds  findes 
inden  Afholdsorganisationen  særlige  Ungdomslag,  Sangforeninger,  Orkestre 
o.  s.  V. 

Arbejdet  for  at  vinde  den  opvoksende  Slægt  udføres  gennem  Bamefor- 
eninger,  der  nu  tæller  over  46,000  Børn,  som  derved  holdes  borte  baade 
fra  Alkohol  og  Tobak. 

I  de  voksne  Foreninger  kræves  kun  Afhold  fra  Alkohol,  men  navnlig 
blandt  de  yngre  Afholdsmænd  træffer  man  ogsaa  ofte  Ikke-røgere;  sjælden 
er  Afhold  ogsaa  fra  Kaffe  og  The,  men  noget  særlig  stort  Kaifemisbrug 
foregaar  næppe  almindelig.  Det  bør  mærkes,  at  der  i  Norge,  med  ganske 
uvæsentlige  Undtagelser,  kræves  virkeligt  Totalafhold  selv  fra  Tyndtøl,  me- 
dens de  fleste  danske  Afholdsforeninger  tillader  Brug  af  det  skattefri  01 
med  indtil  2^^  Vægtprocent  Alkohol,  og  selv  Danmarks  Storloge  af  I.  O. 
G.  T.  tillader  dog  Hvidtøl.  —  Arbejdet  udad  foregaar  gennem  talrige  of- 
fentlige Foredrag  og  Emissærvirksomhed,  en  egen  Afholdpresse,  Spredning 
af  Traktater  o.  s.  v.  Afholdsforeningerne  har  en  Statsunderstøttelse  af 
12,000  Kr.  aarlig  og  faar  ogsaa  delvis  Bidrag  af  Brændvinsamlagene*),  men 
Medlemmerne  selv  bidrager  aarlig  over  300,000  Kr.  Foreningernes  væsent- 
ligste Formue  stikker  i  Forsamlingshusene,  hvis  Værdi  anslaas  til  c.  17< 
Million,  men  som  dog  er  adskillig  gældsheftede.  I  den  sidste  Tid  er  der 
hist  og  her  opstaaet  kooperative  økonomiske  Foretagender  inden  enkelte 
Afholdsorganisationer. 

De    vigtigste    Afholdsorganisationers    Medlemstal    fremgaar  af   følgende 

Oversigt: 

Børn  under 

Mænd.     Kvinder.  15  Aar. 

Det  norske  Totalafholdsselskab  (pr.  "/i*  1903) 43575        52200  25650 

Independent  Order  of  Good-Templars  (pr.  ^U  1904)  .     14968        12267  13298 

Den  norske  Good-Templarorden  (Sommeren  1904)...       5479  voksne  2472 

Norske  Kvinders  Totalafholdsselskab c.  4000       „  c.  1200 

Det  blaa  Baand c.  4000  Medlemmer. 

Der  findes  ogsaa  nogle  mindre  Afholdsforeninger,  og  desuden  hylder 
Metodisterne  (vel  10,000)  og  flere  andre  Dissentersamfund  samt  Frelses- 
armeen  (c.  4500)  Totalafholdsprincipet;  desuden  findes  der  adskillige  ikke- 
organiserede  Totalafholdne.  Det  samlede  Antal  voksne  Afholdsfolk  i  Norge 
anslaas  officielt  („Meddelelser  fra  det  statistiske  Centralbureau''  for  1904, 
Side  161)  til  175,000  å  180,000  eller  12  Procent  af  den  hele  Befolk- 
ning over  15  Aar;  i  Afholdsforeninger  eller  totalafholdne  religiøse  Sam- 
fund regnes  c.  50,000  å  55,000  Børn.  Det  hele  norske  Afholdsfolk  tæller 
saaledes  c.  220,000  inden  en  samlet  Befolkning  af  c.  2,290,000  ♦♦).  Tilslut- 
ningen til  Afholdsprincipet  er  imidlertid  yderst  ujævn  i  de  forskellige  Lands- 
dele, stærkest  i  det  vesten-  og  nordenfjeldske,  langt  svagere  i  det  sydlige 
og  østlige  Norge.  Saaledes  er  i  Romsdals  Amt  henimod  20  pCt.  af  hele 
Befolkningen  indskrevne  Afholdsfolk,  men  i  Smaalenenes  Amt  kun  ca.  6 
Procent. 

Der  er  i  Norge  almindelig  statsborgerlig  og   kommunal  Stemmeret  for 


*)  Enkelte  Foreninger  vil  principielt  ikke  søge  Samlagbidrag. 

**)  Til  Sammenligning  kan  nævnes,  at  der  i  Sverige  for  et  Par  Aar  siden  regnedes 
vel  317,000  Afholdsfolk  paa  en  Folkemængde  af  vel  5  Millioner,  i  Danmark 
vel  115,000  paa  c.  2Vs  Million  og  i  Tyskland  c.  35,000  organiserede  Afholds- 
folk paa  vel  56  Millioner.  Drankernes  Antal  i  Tyskland  anslaas  —  vistnok  for  lavt 
—  til  300,000. 

Det  ny  Aarhundrede.  II.  22.  86 


520  Johan  Scharffenberg 

Mænd  og  en  temmelig  udstrakt  kommunal  Stemmeret  for  Kvinder,  og  da 
der  nu  blandt  Afholdsfolket  findes  Titusener  af  Stemmeberettigede,  blev  Af- 
holdsfolket,  saasnart  det  satte  sig  politiske  Opgaver,  uvilkaarlig  ogsaa  en 
politisk  Magt,  som  de  gamle  store  Partier  maatte  tage  Hensyn  til.  Men 
hertil  kommer,  at  navnlig  Bønderne,  selv  om  de  personlig  ikke  er  prin- 
cipielle Totalister,  dog  i  stor  Udstrækning  er  omtrent  totalafholdne  i  Dag- 
liglivet og  velvillig  stemte  for  Afholdssagen.  Derved  faar  Afholdslovgiv- 
ningen  sympatisk  Støtte  langt  udenfor  den  egentlige  Afholdslejr.  I  Stor- 
tinget er  der  ogsaa  en  egen  Afholdsgruppe,  som  nu  tæller  22  af  Tingets 
1 1 7  Medlemmer,  og  som  holder  sammen,  hvor  det  gælder  Af holdslovgiv- 
ningen.  I  Kommunestyrene  findes  der  i  de  fleste  Byer  stærke  Af  holds- 
grupper,  og  paa  Landet  har  Totalisteme  meget  ofte  Flertal  i  Herredstyrene. 
Ved  Stortingsvalgene  har  Totalisteme  hidtil  ikke  optraadt  som  eget  Parti, 
omend  dette  oftere  har  været  drøftet,  men  ved  Kommunevalgene  er  det  nu 
næsten  Regel,  at  Afholdsfolket  opstiller  sin  egen  Liste,  fordi  alle  Bevillinger 
til  Salg  og  Skænkning  af  Alkohol  gives  af  Kommunestyret.  Ved  de  kom- 
munale Valg  Høsten  1904  havde  i  mange  Byer  Afholdslisten  flere  Stemmer 
end  Venstres;  i  Kristiania  fik  Totalisteme  —  delvis  paa  Grund  af  Splittelse 
—  rigtignok  kun  2  Repræsentanter  ind,  men  i  Bergen  er  Totalisteme  en 
af  de  største  Gmpper  i  Kommunestyret,  i  Aalesund  har  de  Flertal  o.  s.  v. 
Overhovedet  er  Afholdsfolket  en  betydelig  politisk  Magt  i  Norge,  og  ved 
en  virkelig  Styrkeprøve  for  eller  mod  Alkoholen  vilde  maaske  allerede  nu 
Totalafholdspnncipet  faa  Flertal  blandt  Vælgerne.  — 

—  Enhver  organiseret  livskraftig  Totalafholdsbevægelse  bliver  før  eller 
senere  klar  over,  at  det  Maal  at  rense  Landet  for  Alkohol  ikke  inden  en 
overskuelig  Fremtid  kan  naaes  alene  ad  den  frie  Overbevisnings  Vej,  fordi 
saa  altfor  mange  rige  og  mægtige  Borgere  er  økonomisk  interesserte  i 
Alkoholhandlen,  og  saa  altfor  mange  svage  Mennesker  lader  sig  forføre  af 
Alkoholhandlemes  Fristelser.  Vil  man  for  Alvor  jage  Alkoholen  af  Lande, 
maa  man  ad  Lovens  Vej  indskrænke  Alkoholhandlen,  og  tænkes  Tanken  til 
Ende,  kommer  man  til  Forbudet  som  den  følgerigtige  Afslutning.  Derom 
er  ogsaa  de  allerfleste  norske  Totalister  enige,  og  Uenigheden  gælder  kun 
den  belejlige  Tid. 

I  1880eme  rejstes  en  kraftig  Forbudbevægelse  med  særlige  Foreninger, 
til  hvis  øverste  Leder  Dr.  O.  Nissen  valgtes.  I  1885  fik  en  Adresse  om 
Forbudslov  65,604  Underskrifter  af  Personer  over  21  Aar,  og  i  1886  ind- 
sendte Redaktør  Chr.  Johnsen  til  Stortinget  Forslag  om  Forbud  mod  Til- 
virkning, Indførsel  og  Salg  af  Brændvin,  et  Forslag,  hvormed  Afholdsfolket 
imidlertid  ikke  var  tilfreds,  fordi  det  kun  tog  Sigte  paa  Brændvinen. 

I  Stortinget  voldte  Forslaget  en  hæftig  almindelig  Diskussion  om,  hvor- 
vidt Forbudslove  var  forenlige  med  Borgernes  personlige  Frihed,  —  selve 
Forslaget  oversendtes  Regeringen,  hvis  daværende  Chef  Johan  Sverdrup 
stod  ret  sympatisk  til  Afholdsarbejdet. 

Omtrent  samtidig  rejstes  der  Spørgsmaal  om  Statsmonopol  for  Brænd- 
vin- og  om  mulig  al  anden  Alkoholhandel,  og  i  1888  nedsatte  Regeringen 
den  saakaldte  „  Monopolkomité  "*,  hvis  Formand  var  den  nuværende  Borg- 
mester i  Kristiania  H.  E.  Berner,  som  har  taget  megen  Del  i  Ædruelig- 
hedsarbejdet.  Blandt  Medlemmerne  var  Aarrestad  Afholdsfolkets  særlige 
Talsmand.  Komiteen  fandt,  at  Statsmonopol  ikke  for  Tiden  kunde  gennem- 
føres, men  at  al  Brændvinhandel  foreløbig  maatte  søges  samlet  under  Sam- 
lagene (Samlagmonopol);  for  at  gøre  Byeme  mindre  økonomisk  inter- 
esserte i  Samlagene  skulde  Overskudet  for  en  væsentlig  Del  gaa  til  Stats- 

kassen  osv.  Aarrestad  gik  imidlertid  radikalt  et  Skridt  længere  og  foreslog 
at  gøre  Samlagenes  Bestaaen  afhængig  af  Folkeafstemning.  Efter  en 
fieraarig  Diskussion,  hvorunder  Regeringen  indhentede  Erklæring  fra  alle 
Landets  Kommunestyrer,  gik  Forslaget  sejrrigt  gennem  Stortinget  med 
Aarrestad  som  Ordfører  og  sanktioneredes  som  Loven  af  2 4.  Juli  1894 
om  Brændvins  Salg  og  Udskænkning,  der  betegnede  en  politisk  Sejr 
for  Afholdsfolket  og  indledede  en  ny  Epoke  i  det  norske  Afholdsarbejde. 

Denne  Lov  forbød  Brændvinsalg  fra  KL  1  Efterm.  Dagen  før  Søn-  og 
Helligdage  til  Kl.  8  Form.  Dagen  efter  disse  (navnlig  for  at  afholde  alle 
dem,  som  faar  Ugeløn  om  Lørdagen,  fra  at  bruge  den  til  Brænd  vin),  van- 
skeliggjorde end  mere  Brændvinsalg  paa  Landet,  hævede  Grænsen  for  Parti- 
salg af  Brændvin  fra  40  til  250  L.  o.  s.  v.,  men  allervigtigst  er  Bestem- 
melserne om  Samlagene.  Lovens  Grundtanke  er:  intet  Brændvinsalg  paa 
Landet  —  med  ganske  smaa  Indrømmelser  til  Hoteller  og  Sanatorier  —  og 
kun  Samlaghandel  i  Byerne,  men  saaledes,  at  alle  i  Byen  bosatte  Mænd 
og  Kvinder  over  25  Aar  ved  direkte  Folkeafstemning  hvert  femte  Aar  kan 
raade  over  Samlagets  Bestaaen,  Nedlæggelse  eller  Genoprettelse.  Loven 
paabød,  at  der  efterhaanden  skulde  holdes  en  Folkeafstemning  i  alle  Sam- 
lagbyer, men  senere  skulde  Folkeafstemning  kun  holdes  efter  Forlangende 
af  en  Tyvendedel  af  de  Stemmeberettigede;  fremsættes  intet  Krav,  bliver 
(fen  raadende  Tilstand  uforandret  i  5  Aar.  For  at  indskrænke  Borgernes 
økonomiske  Egeninteresse  i  Samlagets  Bestaaen,  blev  65  ^/^  af  Ovérskudet 
inddraget  i  Statskassen,  Samlagkommunen  beholdt  15  ^/^  og  Samlaget  selv 
20  7o  ^il  Fremme  af  Afholdssagen  og  andre  almennyttige  Øjemed,  dog  ikke 
Formaal,  som  Kommunen  selv  efter  Lovgivningen  pligter  at  sørge  for. 
Statens  Del  af  Ovérskudet  oplægges  til  et  eget  Fond,  som  —  ifølge  Lov 
af  29.  Maj  1901  —  indtil  Udgangen  af  1910  gaar  til  et  Grundfond  for 
den  paatænkte  Invalide-  og  Alderdomforsikring;  da  der  i  Loven  af  1894 
sattes  en  femaarig  Overgangstid,  for  at  Forandringen  ikke  med  et  Slag 
skulde  ramme  de  af  Samlagene  støttede  Institutioner  for  haardt,  er  dette 
Statens  Brændvinfond  endnu  kun  vokset  til  ca.  8  Mill.  Kr.,  naar  inde- 
værende Termin  medregnes.  Af  Hensyn  til  Statens  nuværende  finansielle 
Vanskeligheder  har  Regeringen  foreslaaet,  at  Samlagoverskudet  for  kommende 
Aar  skal  bruges  til  Budgettets  Balancering,  et  Forslag,  hvis  Vedtagelse  dog 
er  tvivlsom. 

Mest  Stnd  har  Folkeafstemningen  voldt.  I  1894  var  der  endnu 
ikke  almindelig  kommunal  Stemmeret  eller  Kvindestemmeret  i  Norge,  og  i 
denne  Henseende  var  saaledes  Loven  en  Forløber,  og  en  mer  demokratisk 
Bestemmelse  end  denne  findes  vel  ingensteds  i  Verden.  Men  denne  Folke- 
afstemning (Lovens  $  6)  er  da  ogsaa  den  af  Totalisternes  Gerninger,  som 
har  vakt  størst  Raseri  hos  Overklassen  og  givet  Signalet  til  en  Række 
Kampe,  hvis  Voldsomhed  ikke  staar  tilbage  for  vore  hedeste  politiske  Stridig- 
heder, og  Fanatismen  har  sandelig  ikke  været  mindre  hos  Samlagvenneme 
end  hos  Samlagstormerne.  I  enhver  Kamp  mod  Alkoholen  viser  de  i  Alko- 
holhandlen pengeinteresserte  sig  som  Afholdsarbejdets  farligste  og  sjofleste 
Fjender,  og  Grundskaden  ved  Samlaginstitutionen  er  jo  netop  ogsaa  dens 
Styrke:  navnlig  Byens  større  Skatydere  er  økonomisk  interesserte  i  Sam- 
lagets Bestaaen.  Selvfølgelig  vil  dog  faa  vedkende  sig,  at  de  støtter  Sam- 
laget af  økonomiske  Hensyn,  nej,  karakteristisk  nok  kæmper  begge  Parter 
i  Ædruelighedens  Navn,  og  Samlagvennemes  store  Trumf  er  altid  Skild- 
ringer af  den  forfærdelige  Drukkenskab  i  de  Byer,  som  har  nedstemt  Sam- 
lagene. 

86* 

I  1894  var  der  Samlag  i  51  Byer,  men  allerede  i  1895  blev  Resultatet 
af  13  Afstemninger,  at  Samlaget  nedlagdes  i  11,  og  i  de  følgende  Aar 
stemtes  ialt  15  Samlag  ned,  der  kom  imidlertid  en  Reaktion,  og  i  1900—03 
genoprettedes  7  af  de  26  nedlagte  Samlag.  Alt  i  alt  har  der  været  94 
Folkeafstemninger,  hvorved  Flertallet  44  Gange  var  mod  og  50  Gange  for 
Samlag.  Der  er  nu  Samlag  i  32  Byer. 

Samlagnedlæggelsemes  Virkning  paa  Ædrueligheden  i  vedkommende  Byer 
er  endnu  meget  omstridt.  Samlagvennerne  paastaar,  at  Drukkenskaben  tiltog 
paa  Grund  af  Smughandel  og  Laddevintrafik.  Smughandlen  skal 
omtales  senere.  „Laddevin"*)  kaldes  en  billig  Kunstvin,  hvis  Alkoholstyrke 
er  saa  høj  som  mulig  efter  Toldtraktateme  (før  23,  nu  højst  21  ^j^,  og 
som  paa  Grund  af  den  lave  Vintold  (indtil  Vaaren  1 904  kun  1 1 ,5  Øre  pr. 
Liter)  kunde  sælges  overmaade  billig,  endog  til  en  Pris  af  Kr.  0,40  for  en 
Flaske  „fin  Portvin".  Der  har  været  talt  meget  om,  at  den  skulde  virke 
uforholdsmæssig  stærkt  berusende  —  mere  end  formentlig  svarende  til 
Alkoholstyrken  —  og  være  tilblandet  andre  Gifte.  Ved  Forsøg  paa  Rigs- 
hospitalet fandt  man  dog  intet  særligt  ved  Laddevinrusen,  og  der  er  vist- 
nok kun  i  et  enkelt,  forøvrigt  uopklaret.  Tilfælde  kemisk  paavist  Tilblanding 
af  en  anden  Gift  (Nitrobenzol).  Sandsynligvis  har  der  været  adskillig  Over- 
drivelse i  Talen  om  Laddevinens  særlige  Farlighed. 

Vinindførslen,  som  i  Tiden  1871 — 90  aarlig  var  c.  0,9  Liter  pr.  Ind- 
bygger, steg  stærkt  i  1890erne  og  var  i  de  værste  Laddevinaar  1896 — 98 
2,38 — ^»7&  ^^^^^  P^'  Indbygger.  Det  paastodes  nu,  at  Samlagnedlæggelserne 
havde  Skylden  for  det  øgede  Vinforbrug,  men  Stigningen  begyndte  allerede 
i  1894  og  95,  medens  endnu  alle  Samlag  virkede,  og  LaddevinHommen 
svulmede  dog  ingensteds  saa  højt  som  i  Kristiania,  hvis  Samlag  ikke  faldt 
ved  Afstemningen  i  1899  (18,608  Stemmer  for  Nedlæggelse,  84,012  mod); 
medens  det  gennemsnitlige  Vinforbrug  i  hele  Norge  i  1900  var  2,34  L.  pr. 
Indb.,  var  det  i  Kristiania  6 — 7  L.  Grunden  til  den  øgede  Vinindførsel  var 
sandsynligvis  i  Virkeligheden,  at  Brændvinafgiften  forhøjedes  baade  i  1894 
og  endnu  stærkere  i  1895,  hvorved  Brændvinen  fordyredes.  Men  lad  saa 
være,  at  Samlagnedlæggelse  i  Byer  med  mange  Vinhandlere  kan  have  ledet 
til  øget  Vinbrug**),  dermed  er  dog  ikke  givet,  at  Befolkningen  har  nydt  lige 
meget,  endsige  mere  Alkohol  i  Form  af  Vin  end  før  som  Brændvin,  og  da 
kan  Nedlæggelsen  dog  have  bragt  Nedgang  i  det  samlede  Alkoholforbrug. 
Ingen  vil  forøvrigt  heller  end  Afholdsfolket  bringe  01-  og  Vinsalget  under 
samme  strenge  Kaar  som  Brændvinhandlen. 

Ved  energisk  Arbejde  fra  Regeringens  Side  lykkedes  det  ogsaa  efter- 
haanden  nogenlunde  at  stoppe  Indførslen  af  denne  Kunstvin,  og  den  høje 
Import  i  de  senere  Aar  omfatter  mere  billig  Naturvin  fra  Middelhavslandene; 
ved  den  nye  Handelstraktat  med  Spanien  aabnedes  der  endelig  Adgang  til 
Forhøjelse  af  Vintolden  til  40  Øre  Literen  fra  1ste  April  1904,  og  dermed 
kan  Laddevinfaren  nu  nogenlunde  siges  overvundet.  Indførslen  af  Vin  paa 
Fustager  (o:  billig  Vin)  har  ogsaa  i  1904  kun  været  1,893,000  Kilogram 
mod  4,010,000  i  1903.  Mangesteds  har  ogsaa  nu  Vinhandlerne  forpligtet 
sig  til  ikke  at  sælge  Vin  under  en  vis  Pris  pr.  Flaske. 

—  Ved  Dommen  om  Loven  af  1894  maa  det  erindres,  at  den  kom  til 


*)  Ordets  Oprindelse  er  ukendt,  det  dukkede  en  Dag  op  af  Folkesprogets  Dyb. 

**)  Selv  i  den  værste  Laddevintid  spilte  dog  Brændvinen  procentvis  den  største  Rolle 
i  Folkets  samlede  Alkoholforbrug,  saaledes  blev  i  1898  med  et  samlet  Forbrug  af 
2,4e  L.  100  °/o  Alkohol  omtrent  53  0/0  nydt  som  Brændvin,  33  %  som  01  og  H 
°;o  som  Vin. 

at  virke  under  økonomisk  særlig  gode  Tider  („Jobbetiden*'),  og  da  stiger 
altid  Alkoholforbruget.  Først  naar  Systemet  har  virket  baade  i  Op-  og  Ned- 
gangstider, kan  der  fældes  en  objektiv  Dom.  Nogen  brugbar  Statistik  over 
Alkoholforbruget  i  de  enkelte  Byer  før  og  efter  Samlagenes  Nedlæggelse 
findes  desværre  ikke;  efter  mit  personlige  Skøn,  som  rigtignok  nærmest 
falder  i  Traad  med  Totalistemes,  har  der  været  megen  tendensiøs  Over- 
drivelse i  Skildringerne  af  Ædruelighedens  Nedgang  i  de  samlagfrie  Byer, 
og  navnlig  tror  jeg,  at  det  for  Byernes  Opland  har  været  til  Gavn,  at 
Samlagene  stængtes,  —  ethvert  Samlag  er  som  et  Reservoir,  hvorfra  Brænd- 
vinen  ledes  ud  til  Byens  Omgivelser;  nedlægges  Samlaget,  saa  kan  nok 
Byens  egne  Folk  forsyne  sig  andetsteds  fra,  men  det  falder  ikke  saa  let 
for  de  Bønder,  som  har  sin  Handel  i  vedkommende  By. 

Loven  af  1894  vakte  imidlertid  meget  Røre,  og  navnlig  fra  Brænde- 
riernes, Brændvinhandlemes  og  Samlagvennemes  Lejr  rejstes  der  Skrig  om 
Revision.  Samtidig  krævede  Afholdslejren,  at  01-  og  Vinlovgivningen  skulde 
bringes  i  nogenlunde  Overensstemmelse  med  Brændvinloven. 

Efter  Stortingets  Forlangende  nedsattes  i  1896  en  Komité  til  Revision 
af  01-  og  Vinlovgivningen,  og  i  1897  udvidedes  dennes  Opgave  til  at  om- 
fatte Revision  af  Brændvinloven.  Blandt  Komiteens  6  Medlemmer  var  der 
en  Vin-  og  Brændvinhandler,  en  i  Brænderidriften  interesseret  Gaardbruger 
og  en  Bryggeriejer,  desuden  en  Politimester,  som  ihvertfald  ikke  saa  særlig 
blidt  til  Loven  af  1894,  en  maadeholdsvenlig  Præst,  den  nuværende  Kirke- 
minister Chr.  Knudsen,  og  en  Totalist,  Aarrestad,  og  selve  Komiteens 
Nedsættelse  skyldtes  Krav  fra  to  krigførende  Lejre.  Selvsagt  kunde  den 
ikke  komme  til  Enighed,  men  delte  sig  i  et  Flertal,  omfattende  de  tre  Re- 
præsentanter for  de  „interesserte""  samt  Politimesteren  og  et  Mindretal, 
Totalisten,  medens  Præsten  som  Regel  fulgte  Flertallet,  men  af  og  til  gik 
et  Skridt  til  den  anden  Side. 

Flertallet  foreslog  Folkeafstemningerne  afskaffet  og  vilde  forøvrigt  give 
Alkoholhandlen  meget  lempeligere  Kaar,  Mindretallet  foreslog  Loven  af  1894 
i  alt  væsentiigt  opretholdt.  Handelen  med  01  og  Vin  efterhaanden  samlet 
under  Samlag  o.  s.  v.  Flertallets  Indstilling  afgaves  i  Februar  1898,  Mindre- 
tallets i  Marts,  og  dermed  brød  den  seksaarige  Kamp  løs,  som  omsider 
endte  Vaaren  1904  med  Vedtagelsen  af  den  nye  Alkohollov.  Afholdsfolket 
sluttede  sig  til  Aarrestads  Forslag,  og  da  Regeringen  sendte  Forslagene 
rundt  til  Kommunestyrenes  Erklæring,  udtalte  17  Bystyrer  og  324  Herred- 
styrer sig  for  Mindretallets  Forslag  og  30  Bystyrer  og  123  Herredstyrer 
for  Flertallets,  medens  5  Bystyrer  og  28  Herredstyrer  udtalte  sig  for  at 
beholde  Loven  af  1894.   (Endel  Kommunestyrer  gav  intet  bestemt  Svar.) 

Som  man  ser,  er  Herredstyrene  mere  afholdsvenlige  end  Bystyrene. 
Ministerierne  Steen  og  Blehr  nølte  længe,  og  da  Blehr  endelig  i  Sep- 
tember 1 902  fremsatte  Forslag,  var  dette  en  Bastard,  som  ingen  af  Parterne 
var  tilfreds  med.  Regeringen  havde  vel  ikke  vovet  at  røre  Folkeafstemnin- 
gerne, men  gjorde  ellers  Alkoholhandlerne  vigtige  Indrømmelser,  saaledes 
vilde  den  aabne  Adgang  til  i  Byer,  hvis  Samlag  var  nedlagt  ved  Folkeaf- 
stemning, at  give  Hoteller  og  Kursteder  Brændvinret  ved  kongelig  Bevilling 
efter  Kommunestyrets  Anbefaling  o.  s.  v. 

Regeringsforslaget  mødte  en  stærk  organiseret  Modstand  fra  Afholds- 
lejren, der  vedtoges  Hundreder  af  Protester  fra  Afholdsforeningerne  og  Good- 
Templarlogerne  rundt  i  Landet,  og  120  Massemøder  med  Tusener  af  Del- 
tagere vedtog  Resolutioner  mod  det  og  til  Bedste  for  Aarrestads  Forslag. 
Ved  Komitébehandlingen  i  Stortinget  blev  Regeringsforslaget  ogsaa  paa  vig- 

tige  Punkter  ændret  i  den  af  Afholdsfolket  ønskede  Retning,  imidlertid  be- 
sluttede Stortinget  i   1903  at  udsætte  Lovens  Behandling. 

1 903  var  Valgaar,  alle  Partier  havde  en  eller  anden  ædruelighedsvenlig 
Udtalelse  i  sit  Program,  Højre  saaledes  „Drikkeondets  Bekæmpelse",  de 
moderate  stillede  sig  helt  paa  Afholdsfolkets  Side  o.  s.  v.  Valget  blev  et 
Nederlag  for  Ministeriet  Blehr,  dog  tog  Afholdsfolket  næppe  udpræget  Stil- 
ling mod  Ministeriet,  det  var  Landets  økonomiske  Forhold  og  Unionspoli- 
tiken,  som  spilte  Hovedrollen  i  Valgkampen,  men  endel  Totalister  stemte 
dog  vistnok  med  „Samlingspartiet''  mod  Ministeriet  netop  af  Hensyn  til 
Propositionen  af  1902.  Umiddelbart  før  Ministeriets  Afgang  Høsten  1903 
fremsatte  imidlertid  Blehr  en  ny,  mere  afholdsvenlig  Proposition,  som  blev 
Grundlaget  for  Sagens  videre  Behandling. 

Paa  det  nye  Storting  talte  Afholdsgruppen  22  Mand,  og  man  vidste,  at 
enkelte  Stortingsmænd  før  Valget  var  blevet  udtrykkelig  eksamineret  om 
sin  Stilling  til  Afholdssagen.  Sandsynligheden  for  en  mere  alkoholvenlig 
Lov  var  liden,  de  „interesserte**  vilde  derfor  helst  have  Loven  udsat, 
Kristiania  Handelstand,  Bryggeriforeningen,  Restauratørforeningen  og  andre 
til  Alkoholhandlen  knyttede  Korporationer  kom  med  Indsigelser  og  Klager 
over  Alkoholhandlens  uretfærdige  Forfølgelse,  navnlig  bad  den  mægtige 
Bryggeriforening  om  Udsættelse  for  at  kunne  samle  Materiale  til  Belysning 
af,  hvordan  vore  Afholdslove  virkede. 

Samtidig  begyndte  der  en  ejendommelig  Agitation.  En  Ingeniør  og  Over- 
lærer ved  Bergens  tekniske  Skole  O.  W.  Fas  ting  (kendt  som  Taler,  Jour- 
nalist og  Forfatter  af  Naturskildringer)  havde  taget  Permission  fra  sin  Stil- 
ling for  at  studere  Ædruelighedsforholdene  rundt  om  i  Landet  under  en 
stor  Foredragsrejse,  hvor  han  med  mange  rosende  Ord  om  Afholdssagen 
dog  rettede  stærke  Angreb  paa  den  Maade,  hvorpaa  Sagen  fremmedes,  og  ud- 
malte, hvor  slet  Ædruelighedstilstanden  var  blevet  under  Nægtelsessystemet, 
mod  hvilket  han  i  den  personlige  Friheds  Navn  vilde  rejse  „en  Opinion 
fra  Landsende  til  anden  **.  Saa  forbitret  som  Overklassen  og  de  fleste  Aviser 
er  paa  vor  Afholdslovgivning,  var  denne  Tale  naturligvis  kærkommen,  og 
Fasting  hyldedes  som  en  Befrier.  Men  saa  stod  han  en  Dag  afklædt  som 
den  norske  Bryggeriforenings  højt  lønnede  Udsending,  der  i  Bergen  selv 
havde  istandbragt  ulovlig  Brændvinhandel.  Han  forsøgte  at  nægte,  men  blev 
knebet.  Men  ikke  en  eneste  af  de  store  Aviser  havde  et  dadlende  Ord 
herom,  og  da  han  senere  udgav  to  Bøger*)  mod  vor  Afholdslovgivning, 
optrykte  Pressen  store  Afsnit  som  fuldgyldigt  Bevismateriale.  Bryggerifor- 
eningens Opfordring  til  Stortinget  om  at  udsætte  Lovens  Behandling  gjaldt 
denne  Mands  Undersøgelser. 

Da  Regeringsforslaget  af  1903  var  komitébehandlet  og  derunder  yder- 
ligere ændret  i  afholdsvenlig  Retning  og  kom  til  Behandling  i  Odelstinget 
i  Marts  1 904,  blev  der  fremsat  Udsættelsesforslag,  og  nu  optraadte  paa  den 
Hagerupske  Regerings  Vegne  Handelsdepartementets  Chef,  den  dygtige 
Statsraad  Schøning,  som  en  afgjort  Modstander  af  Loven  og  støttede 
varmt  Udsættelsesforslaget,  der  var  sammenkoblet  med  en  ganske  over- 
raskende fremkastet  Tanke  om  mulig  Indførelse  af  Statsmonopol  for 
Brændvinhandel.  Schøning  udtalte  sig  med  en  i  sig  selv  rosværdig  Aaben- 
hed  ikke  blot  mod  det  foreliggende  Lovforslag,  men  mod  hele  den  Retning, 


*)  O.  W.  Fasting:  „Paa  gale  Veje''  og  „Grug**.  Man  kan  her  finde  samlet  paa  et 
Bræt  Indvendingerne  mod  vor  Afholdslovgivning,  men  danske  Læsere  bør  vide, 
at  hans  Skildringer  ikke  er  fuldt  troværdige. 


Kampen  mod  Alkoholen  i  Norge  525 

Afholdsarbejdet  har  taget,  som  skadelig  for  „Næringslivet*'  o:  Alkoholindu- 
strien  og  Alkoholhandlen,  som  hvis  energiske  Ridder  han  optraadte.*)  Ud- 
sættelsesforslaget  faldt  imidlertid  med  stort  Flertal  (72  mod  16),  og  under 
Realitetsbehandlingen  sejrede  Afholdsfolkets  Synsmaader  paa  de  fleste  om- 
stridte Punkter.  Schøning  havde  flere  Nederlag  og  kun  en  Sejr,  idet  han 
Bk  i  væsentlig  Grad  indskrænket  Adgangen  til  at  lægge  Særafgift  paa  Vin- 
salget, —  i  et  Møde  for  lukkede  Døre  advarede  han  saa  indtrængende  her- 
imod af  Hensyn  til  Handelstraktateme  med  Vinlandene,  at  Odelstinget 
nøjede  sig  med  at  sætte  Afgiften  til  højst  100  Kr. 

Ellers  led  Afholdsmændene  kun  et  enkelt  alvorligt  Nederlag,  nemlig  i 
Spørgsmaalet  om  Adgangen  til  fremdeles  at  udleje  Samlagrettigheder  til 
private  Brændvinhandlere.  Dette  finder  kun  Sted  i  Kristiania,  men  disse  29 
Brændvinhandlere,  som  for  en  aarlig  Afgift  af  10,000  Kr.  (nu  forhøjet)  hver 
tjener  50 — 100,000,  sender  sine  Varer  over  det  hele  Land  direkte  til  For- 
brugerne, holder  delvis  lavere  Priser  end  Samlagene  og  har  en  væsentlig 
Del  af  Brændvinhandlen  under  sig,  udsender  Agenter,  reklamerer  osv.  paa 
en  Maade,  som  Samlagene  ikke  efter  hele  Samlagtanken  kan.  Afholdsgrup- 
pen  hævdede  nu  med  utvivlsom  Ret,  at  dette  Forhold  stred  baade  mod 
Institutionens  Grundtanke:  at  fjærne  den  private  Egeninteresse  fra  Brænd- 
vinhandlen og  mod  Bestræbelserne  for  at  samle  al  Brændvinhandel  under 
Samlagene.  Men  de  store  private  Pengeinteresser,  som  her  truedes,  voldte, 
at  Flertallet  ikke  kunde  bringe  det  over  sit  Hjerte  at  stoppe  denne  Rig- 
domskilde for  en  Del  Kapitalister.  Ogsaa  i  Lagtinget  var  der  adskillig  Mod- 
stand mod  Loven,  navnlig  viste  toLægerHiorth  og  Graarud  sig  som 
ivrige  Fjender  af  den  norske  Afholdslovgivning,  og  paa  enkelte  Punkter 
blev  Odelstingets  Beslutning  lempet  en  Del.  Men  alt  i  alt  er  Afholdsfolket 
mere  tilfreds  med  Udfaldet  end  Alkoholvennerne,  og  Loven,  som  uden  For- 
behold fra  Schønings  Side  sanktionertes  17.  Maj  1904,  er  et  Vidnesbyrd 
om,  at  Afholdsfolket  har  større  politisk  Magt  i  Norge  end  Alkoholhandleme 
—  modsat  Forholdet  f.  Eks.  i  England,  Belgien,  Frankrig  og  de  forenede 
Stater,  hvor  Knejpeværteme,  Bryggerierne  o.  s.  v.  har  en  stor  politisk  Ind- 
flydelse. 

Loven  af  17.  Maj  1904,  som  traadte  i  Kraft  Vi  1905  og  nu  vist- 
nok i  en  Aarrække  vil  blive  staaende  som  det  norske  Ædruelighedsarbejdes 
Grundlov,  opretholder  Bestemmelserne  i  Loven  af  1894  næsten  uforandret 
paa  de  vigtigste  Punkter.  Tiden  for  Folkeafstemningernes  Gyldighed  er  dog 
forlænget  fra  5  til  6  Aar,  og  Samlagoverskudets  Fordeling  ændres  saaledes, 
at  medens  Staten  fremdeles  faar  65  ^Jq  og  Samlagkommunen  15  ^/q,  faar 
Samlaget  selv  til  Uddeling  kun  10  ^/q,  og  de  genværende  10  7o  samles 
til  Fordeling  mellem  samtlige  Amtskommuner  i  Forhold  til  Folkemængden. 
Afholdsfolket  havde  kanske  heller  set,  at  Staten  havde  taget  det  hele  Over- 
skud for  at  Qeme  al  Egeninteresse  fra  Samlagkommunen.  Statens  Del  hen- 
lægges fremdeles  til  Fondet  for  Alderdoms-  og  Invalideforsikring.  —  Der 
indføres  enkelte  nye  skærpende  Bestemmelser,  saaledæ  Forbud  mod  Brænd- 
vinsalg  pr.  Efterkrav,  mod  Optagelse  af  Bestillinger  hos  Private  (rettet  mod 


*)  Forhandlingerne  bød  den  pikante  Situation,  at  en  af  Lovens  ivrigste  Forsvarere  var 
Statsraad  Schøning's  Halvbroder  Socialdemokraten  Postmester  Egede  Nissen, 
en  Brodersøn  af  Dr.  O.  Nissen;  paa  et  Punkt  gjaldt  Forhandlingerne  Afskaffelse 
af  nogle  midlertidige  Brændvinrettigheder  paa  Landet,  deriblandt  den  mer  end 
hundredaarige  Schøningske  Brændvinhandel  paa  Grøtø,  som  drives  af  deres  Søster- 
søn. 

Brændvinagenterne),   mod   Fortæring  af  medbragt  Brændvin  i  Kaféer  uden 
Brændvinret  o.  s.  v. 

For  01-  og  Vinhandlen  indføres  en  Del  strengere  Bestemmelser,  og 
der  aabnes  en  forøvrigt  temmelig  langsigtig  Mulighed  for  efterhaanden  at 
samle  ogsaa  denne  Alkoholhandel  under  Samlag,  hvis  Oprettelse  dog  fore- 
løbig blot  afhænger  af  Kommunestyret,  ikke  af  Folkeafstemning.  Salg  fra 
Ølvogn  forbydes.  Salg  og  Ombringelse  direkte  fra  Bryggeri  eller  Øllager 
kan  forbydes  i  Landdistrikterne  o.  s.  v.  Loven  indrømmer  det  alkoholsvage 
01  (med  samme  Styrke  —  2V4  Vægtprocent  —  som  det  danske  skattefrie) 
og  norsk  Frugtvin  visse  Lettelser,  som  dog  ved  Agtpaagivenhed  fra  Af- 
holdsfolkets  Side  næppe  vil  blive  synderlig  farlige.  Det  vil  vistnok  vise  sig, 
at  ogsaa  01-  og  Vinhandlen  efterhaanden  vil  kunne  tøjles  nogenlunde  ved 
Hjælp  af  den  nye  Lov. 

Som  Led  i  den  norske  Lovgivning  paa  dette  Omraade  maa  ogsaa  næv- 
nes Loven  om  Løsgængeri,  Betleri  og  Drukkenskab  af  31.  Maj 
1900  med  indgribende  Forholdsregler  mod  Drukkenskab  og  Drikfældighed ; 
denne  Lov  har  imidlertid  ikke  kunnet  sættes  i  Kraft  af  Mangel  paa  de 
offentlige  Arbejdsanstalter,  Kur-  og  Plejehjem  for  Alkoholister  o.  s.  v.,  som 
Loven  forudsætter.  De  Læger,  som  særlig  interesserer  sig  for,  at  der  ende- 
lig engang  maa  gøres  noget  for  fattige  Alkoholister,  er  utilfredse  med  Loven, 
fordi  den  mere  behandler  Alkoholisten  som  Forbryder  end  som  Syg.  Det 
har  under  de  nuværende  økonomiske  Forhold  saa  lange  Udsigter  med  at 
skaffe  de  fornødne  Anstalter,  at  Norge  her  vistnok  vil  vise  Verden  det 
Kuriosum :  en  i  Udlandet  meget  diskuteret,  delvis  som  Forbillede  rost  Lov, 
der  i  Landet  selv  ophæves,  før  der  har  været  alvorlig  Tale  om  at  føre  den 
fra  Papiret  ud  i  Livet.  Dens  enkelte  Bestemmelser  forbigaas  derfor  her. 

Foruden  ad  Lovgivningens  Vej  har  Norge  ogsaa  helt  fra  1840eme  af 
søgt  at  ramme  Alkoholen  ved  en  meget  høj  Beskatning.  Hvor  stor  Virk- 
ning den  har  havt  paa  Forbruget,  er  vanskeligt  at  afgøre,  dog  har  vel  ogsaa 
den  høje  Pris  paa  Spirituosa  bidraget  til  at  hæmme  Brugen.  Alkohol- 
skattens Berettigelse  maa  forøvrigt  søges  i  ganske  andre  Hensyn  — 
og  paa  det  Omraade  har  der  i  den  offentlige  Diskussion  i  Danmark  raadet 
megen  Uklarhed  — :  Alkoholen  skatlægges  ikke  egentlig  af  profylaktiske 
— -  eller  „moralske"  —  Hensyn  (da  maatte  Skatten  være  prohibitiv  høj), 
heller  ikke  af  fiskale  Grunde  (som  „ Luksusskat **,  da  maatte  Overklassens 
finere  Vine  skatlægges  højest,  „den  fattige  Mands  Snaps'*  lavest,  en  Alkohol- 
skat vil  aldrig  ramme  jævnt  i  Forhold  til  den  økonomiske  Evne),  nej.  Sagen 
er  simpelthen,  at  Alkoholbrugen  gennem  sine  hygiejnisk  og  socialt  skade- 
lige Virkninger  volder  Samfundet  store  Udgifter,  som  ikke  retfærdig  kan 
og  bør  fordeles  ligt  paa  alle  Borgere,  hvad  enten  de  selv  er  nøgterne, 
maaske  totalaf holdne  eller  drikfældige.  Det  er  aabenbart  retfærdigt 
at  lade  Alkoholbrugerne  bære  en  forholdsvis  større  Del  af 
Alkoholbrugens  Krigsomkostninger*),  dette  kan  kun  opnaas  ved 
Særskat   paa  Alkoholproduktion   og  Alkoholhandel  og  tilsvarende  Told  paa 


*)  Man  kan  forøvrigt  være  sikker  paa,  at  hvor  højt  saa  Alkoholen  skatlægges,  maa 
dog  de  nøgterne  Borgere  altid  bære  en  Del  af  Alkoholbrugens  økonomiske,  hygi- 
ejniske og  sociale  Følger,  og  deri  ligger  netop  deres  moralske  og  politiske  Ret  til 
at  bruge  sin  politiske  Magt  til  at  indskrænke  Alkoholbrugen  paa  Trods  af  alle  Fra- 
ser om  „den  personlige  Frihed".  Hvis  ikke  de  nøgterne  Borgere  tager  Forholds- 
regler mod  den  „frie*^  Alkoholbrug,  vil  Alkoholbrugeme  indskrænke  de  nøgterne 
Menneskers  og  det  hele  Samfunds  Frihed  ved  øget  Fattigdom,  Sygdom,  Forbrydelse 
o.  s.  v. 

Alkoholindførslen,  gennem  Varens  Pris  udligner  saa  igen  Alkoholsælgerne 
denne  Særskat  paa  Forbrugerne.  En  Sag  for  sig  er  Alkoholskattens  retfær- 
dige Fordeling  paa  de  forskellige  alkoholholdige  Drikke.  Afholdsfolkets  Pro- 
gram er:  Skat  i  Forhold  til  Alkoholstyrken,  men  Gennemførelsen  deraf  er 
hidtil  strandet  dels  paa  tekniske  Vanskeligheder,  dels  paa  Handelstraktateme 
med  Frankrig  og  Middelhavslandene. 

Den  norske  Brændvinafgift  for  indenlandsk  Produktion  er  nu  Kr.  2,5$ 
pr.  Liter  100  %  Alkohol  og  indbringer  aarlig  c.  5  Mill.  Kr.;  efter  samme 
Sats  vilde  den  aarlige  Afgift  i  Danmark  blive  over  36  Mill.  Kr.  eller  c. 
1 2  Gange  den  nuværende.  Brændvintolden  er  noget  højere  pr.  Liter  —  som 
Beskyttelse  af  den  indenlandske  Produktion  —  og  indbringer  aarlig  vel  2 
Mill.  Kr.  Maltafgiften  er  37,i  Øre  pr.  Kilogram  Kom  og  indbringer  aarlig 
3  Mill.  Kr.  o.  s.  v. 

Den  samlede  Sum,  som  Alkoholen  direkte  og  indirekte  indbringer  Stat, 
.Kommuner  og  almennyttige  Institutioner,  kan  formodentlig  anslaas  til  om- 
kring 17  Mill.  Kr.  Nu  er  det  norske  Folks  direkte  Udlæg  til  Alkohol 
aarlig  35 — 40  Mill,,  hvortil  kommer  de  vældige  indirekte  Alkoholudgifter: 
nedsat  Arbejdskraft  med  dertil  svarende  nedsat  Produktion  og  Løn,  Sygdom, 
Ulykker,  Forbrydelser  o.  s.  v.  For  disse  Krigsomkostninger  er  de  17  Mill. 
sikkert  et  utilstrækkeligt  Vederlag.  Dertil  kommer  al  den  Nytte,  som  de 
Millioner,  der  nu  gaar  til  et  skadeligt  Nydelsesmiddel,  kunde  gøre,  om  de 
brugtes  dels  til  at  hæve  Folkets  Levefod  (bedre  Boliger,  bedre  Ernæring 
o.  s.  V.),  dels  til  gavnlige  produktive  Foretagender,  som  nu  hæmmes  af 
Landets  Kapitalfattigdom  eller  gaar  over  paa  udenlandske  Kapitalisters 
Hænder. 


Adel. 

Af  Carl  E.  Dangaard. 


Saalænge  der  er  et  Monarki  og  et  Hof, 
vil  efter  sammes  Begreb  en  vis  Rangorden 
være  fornøden  ved  Hoffets  Anordning . . . 

(Af  Indenrigsministerens  Tale  paa  den 
grundlovgivende  Rigsdagsforsamling.  96.  off 
Møde). 

L 

De,  der  tror,  at  vor  Arveadel  ingensinde  har  haft  nogen  anden  Opgave 
overfor  det  borgerlige  Samfund  end  den  at  danne  en  Overstand  i  Landet, 
et  Lag  over  alle  Lag,  at  stifte  og  opretholde  en  kronet  Herrevælde  over 
Landets  rigeste  Jord  og  saare  mange  Menneskeskæbner  —  de  tager  fejl. 
Arveadelen  blev  til  under  en  stor  Samfundstankes  Tegn.  Herom  hedder 
det  tilstrækkelig  tydeligt  i  Indledningen  til  Grevernes  Privilegier  af  25. 
Maj  1671,  at  disse  Privilegier  er  givne,  for  at  Vedkommende  og  deres 
Efterkommere  derved  skulle  forbindes  til  at  forfægte,  befordre,  søge,  vide 
og  ramme  Kongens  Souverainitet  og  absolutum  dominium.  De  smaa  Kroner 
blev  til  for  at  underbygge  den  store  Krones  Majestæt,  løfte  den  opover  Liv 
og  Lov,  til  en  fjæm  og  ensom  Højhed,  hvorhen  det  »menige  Folks  Øje 
næppe  rakte,  for  som  Bisole  i  Konstellation  med  den  store  luende  Konge- 
sol at  øge  dens  Glans. 

Noget  for  noget:  Kongen  ophøjede  sin  Adel  i  haivfyrstelig  Halvhellig- 
hed,  forlenede  den  med  Guld  og  grønne  Skove,  gav  den  alle  Muligheder 
for  Rigdomsforøgelser  paa  de  ufri  Stænders  Bekostning  —  til  Gengæld 
havde  Friherrerne  og  deres  Efterkommere  efter  al  Evne  at  holde  alle 
Rørelser  i  Landet  nede,  der  kunde  true  Hans  Majestæts  absolutum  do- 
minium. 

Hvorledes  Adelen  ned  gennem  Tiderne  har  gjort  Fyldest  for  denne  bil- 
lige og  nærliggende  Forudsætning,  vedkommer  imidlertid  ikke  nærværende 
Betragtninger.  Hvad  her  skal  dvæles  ved,  er  dette,  at  Grundloven,  der 
gjorde  Ende  paa  Kongens  absolute  Herredømme  (saa  nogenlunde  da),  og- 
saa  gjorde  det  af  med  Privilegierne  og  ændrede  Adelens  Samfundsstilling 
her  i  Landet  —  og  i  hvilket  Maal  dette  sidste  blev  Tilfældet. 

Der  var  hos  Grundlovens  Givere  ikke  Tvivl  om,  at  Opretholdelsen  af 
Adelsmagten  var  uforenelig  med  den  Tingenes  Tilstand,  der  indtraadte  med 
Statsforfatningsforandringen.  Det  hedder  i  det  kongelige  Udkast  til  Grund-, 
loven,  nøjagtigt  med  de  samme  Ord,  der  findes  i  denne  (nu  dens  $  92): 
Enhver  i  Lovgivningen  til  Adel,  Tittel  og  Rang  knyttet  Forret  er  af- 
skaffet. 

Ved  Grundloven  bortfaldt  altsaa  Privilegierne:  herefter  havde  ingen 
Majoratsbesidder  Birkeret,  ikke  Kaldsret  til  Præsteembeder  o.  s.  v. 

Men  hvad  Adelen  indehavde  af  Besiddelser,  som  den  i  Ly  af  den  abso- 
lute Kongemagts  Beskyttelse,  havde  erhvervet  sig,  beholdt  den,  og  Loven 
fratog  den  heller  ikke  dens  sociale  Særstilling. 

Man  fattedes  paa  den  grundlovgivende  Rigsdagsforsamling  ikke  For- 
staaelse  af  det  uheldige  heri,  mange  Røster  hævede  sig  advarende  om  at 
give  den  paagældende  Paragraf  i  Loven  et  andet  og  fuldt  ud  rammende 
Indhold.  Man  indsaa  helt  vel,  at  det  var  en  mislig  Sag  med  det  hele  Lens- 
og  Stamhusbesiddervæsen  under  den  ny  Tingenes  Tilstand,  men  fomemme- 
ligt  forstod  man,  at  politisk  Frihed  i  et  Land  kræver  borgerlig  Lighed  som 
sin  umiddelbare  Forudsæming.  I  det  Udvalg,  der  havde  med  den  anførte 
Paragrafs  Affattelse  at  gøre,  dannede  der  sig  en  Minoritet  (4  mod  7),  der 
i  sin  Betænkning  udtalte: 

„Naar  enhver  til  disse  Kategorier  (Adel,  Tittel  og  Rang)  knyttet  Forret  afskaffes, 
saaledes  som  Udkastet  foreslaar  det,  synes  der  ikke  at  være  Grund  til  at  vedligeholde 
dem  blot  som  sociale  Adskillelser,  da  de  som  saadanne  ikke  blot  staar  i  Strid  med  det 
borgerlige  Lighedsprincip,  men  vilde  være  kun  altfor  vel  skikket  til  at  nære  Forfænge- 
lighed og  Kasteaand  mellem  Statsborgerne.  Det  indstilles  derfor,  at  denne  Paragraf 
affattes  saaledes:  Adel,  Tittel  og  Rang  ere  afskaffede.  Hvis  denne  Indstilling 
ikke  skulde  vinde  Forsamlingens  Bifald,  foreslaas  det  subsidiært  at  tilføje  den  af 
Majoriteten  foreslaaede  Affattelse  følgende  Bestemmelse:  Den  nuværende  Adel 
ophører  med  de  nulevende  Adelspersoners  Død." 

Dette  Forslag  foranledigede  en  ret  langvarig  Meningsudveksling.  De,  der 
var  Modstandere  af  Ændringsforslaget,  var  det  —  med  ganske  faa  Und- 
tagelser —  ikke,  fordi  de  ønskede  at  bevare  Adel,  Tittel  og  Rang  i 
Landet.  Tvertimod,  de  vægrede  sig  Gang  efter  anden  mod  al  Mistanke 
herom.  Man  var  simpelthen  mod  Forslaget,  fordi  man  ansaa  det  for  over- 
flødigt. Saaledes  udtalte  allerede  Udvalgets  Flertal  i  sin  Betænkning: 

„. . .  Det  kan  dog  kun  blive  i  det  private  og  selskabelige  Livs  Forhold,  at  Adel, 
Rang  og  Titler,  naar  først  enhver  i  Lovgivningen  dertil  knyttet  Forret  er  hævet,  vil 
kunne  have  nogen  Betydning.''  Og  Tscherning,  der  først  tog  Ordet  under  Spøigs- 
maalets  Drøftelse,  slog  den  Akkord  an,  der  sidenefter  klang  under  Diskussionen:  ,Jeg 
tror,  at  naar  Forsamlingen  ret  overvejer,  hvad  det  i  Grunden  er  for  en  Bagatel,  hvor- 
med den  i  nærværende  Paragraf  beskæftiger  sig,  vil  den  erkende,  at  man  næppe  gør 
klogt  i  at  gaa  udover  Udkastets  Bestemmelser  i  denne  Retning.^ 

Grundtvig  angreb  Ændringsforslaget  under  en  ret  energisk  og  særegen  Ali- 
mentation. Han  erkendte,  at  „Tittelvæsenet  er  noget  latterligt,  der  Guskelov  ikke  er  af 
dansk,  men  af  tysk  Herkomst^,  men  han  var  ikke  destomindre  mod  at  lovgive  om  dets 
Ophævelse :  „ ...  jeg  mener  ikke  blot  som  den  forrige  ærede  Taler  (Tscheming),  at 
naar  al  Forret  er  skilt  ft-a  Adel,  Rang  og  Titler,  man  da  rolig  kan  lade  dem  bestaa, 
nej,  jeg  tror  virkelig,  at  man  bør  lade  dem  bestaa  som  noget,  der,  naar  alle  Forrettig- 
heder er  skilt  derfra,  ikke  egentlig  kan  siges  at  høre  med  til  den  borgerlige  Retskres, 
og  alt,  hvad  der  kun  beror  paa  Meninger,  skulde  man  dog  aldrig  søge  at  faa  afskaffet 
ved  Lov . . .  Naar  alle  borgerlige  Forrettigheder  ere  skilte  fra  Adelen,  saa  véd  jeg  ikke, 
hvad  denne  Ophævelse  skal  betyde  uden  som  en  af  de  revolutionære  Griller,  som  vi 
kender  baade  fra  det  forrige  Aarhundrede  og  tildels  fra  dette  . .  .  Adelen,  mener  jeg, 
lader  sig  sletikke  ophæve,  uden  at  man  vil  give  den  naragtige  Forordning,  at  de,  som 
have  et  Adelsnavn,  skulle  aflægge  det  og  tage  et  andet  eller  og  at  de  ikke  maa  for- 
segle med  deres  Fædres  Signeter,  at  de  ikke  maa  beholde  de  saakaldte  Vaabener  og 
Mærker  paa,  at  de  vare  samme  Slægter  og  Familjer."  Det  vilde  bevise  en  lav  Tænke- 
maade  at  ville  berøve  Adelsmændene  et  Navn,  der  stammer  fra  ædel  Daad  og  Bedrift 
og  hvortil  de  befandtes  værdige,  og  —  „det  vilde  være  en  daarlig  Statsklogskab,  dersom 
man  vilde  borttage  den  Kappelyst,  som  kan  vækkes  ved  boi^erlig  Udmærkelse . . . 
Allerede  vore  Fædre  sang:  Af  Adel  kan  en  Bonde  være,  men  det  blev  han  jo  aldrig, 
om  vi  afskaffede  Adel  (Jo!  Jo!  Netop!).  Nej!  Vil  vi  virkelig  alle  være  Adelsmænd,  og 
gid  vi  vilde  det,  da  maa  vi  visselig  ikke  begynde  med  at  brændemærke  den,  thi  den 
sande  Adel  er  ædelmodig  og  blomstrer  kun  i  alt,  hvad  der  er  ædelt  og  Ære  værd . . . 
Derfor,  dersom  noget  skulde  bringe  mig  til  at  fortvivle  om  Danmarks  Redning,  saa 
maatte  det  være,  dersom  der  under  Fædrelandets  Nødskrig  kunde  falde  en  Rig^ags- 
beslutning  om  at  afskaffe  Adel  (Latter) . .  .*^ 

Disse  Udbrud  staar  som  et  mærkeligt  Bidrag  til  Grundtvigs  Karakteristik,  anden 
Skade  synes  de  ikke  at  have  forvoldt. 

Saa  var  Barfod  i  sin  Hærgang  mod  Ændringsforslaget  langt  mere  kortfattet,  og 
hans  Standpunkt  valgt  paa  et  helt  andet  Sted,  omend  hans  Vaabenleg  derved  ingen- 
lunde vandt  i  Styrke:  Han  havde  ingen  Forkærlighed  for  Rang  og  Titler  (naturligvis), 
men  de  maatte  falde  af  sig  selv,  ikke  ved  Lov:  Jeg  tror,  at  man  vil  se,  at  naar  de 
Forrettigheder,  den  Glans  og  den  Magt,  der  er  knyttet  til  Adelskabet,  ophører,  da  op- 
hører ogsaa  selve  Adelen  langt  hurtigere,  end  man  skulde  tro.** 

T  s  c  h  e  r  n  i  n  g ,  der  af  H  jærtens  Lyst  spottede  Adel,  Titler  og  Rang  (for  et  myn- 
digt Folk  noget,  der  ikke  vilde  blive  eftertragtet,  for  et  umyndigt  Folk  „et  behageligt 
Legeværk,  hvormed  det  fordriver  Tiden,  hvormed  man  morer  sig  i  det  selskabelige 
Liv"")  ansaa  ikke  Folket  for  modent  til  at  kaste  Vrag  paa  „dette  Spilleværk**.  „Men  hvis 
den  Tid  skulde  komme,  at  Reformværket  var  gaaet  saavidt  frem,  saa  at  de  fleste  var 
for,  at  der  ikke  skulde  være  Adel,  Rang  og  Titler  ...  da  vilde  man  jo  snart  kunne 
gøre  en  saadan  Forandring.** 

Naar  der  hermed  er  angivet  de  væsentlige  Grunde,  hvormed  man  be- 
kæmpede Forslaget  om  Afskaffelse  (ved  Grundloven)  af  Adel,  Tittel  og 
Rang,  vil  det  erkendes,  at  Angrebet  var  svagt.  Og  i  Virkeligheden  var  der 
paa  den  grundlovgivende  Rigsdag  en  overvejende  Tilbøjelighed  til  paa  en 
eller  anden  Maade  at  blive  „Tittel væsenet**  kvit.  Behøver  man  Bevis  her- 
for, vil  det  findes  deri,  at  Udvalgets  Flertal,  der  ikke  mente  at  kunne 
tiltræde  Mindretallets  Forslag,  derimod  vedkendte  sig  den  Formening,  at 
der  vel  kunde  være  „Grund  til  at  tilføje  Paragrafen  den  Bestemmelse,  at 
Adel,  Rang  og  Titler  ikke  for  Fremtiden  kan  meddeles 
nogen.**  Vel  forlod  Udvalgets  Flertal  senere  dette  Standpunkt  og  ind- 
skrænkede sig  til  at  anbefale  Paragrafens  Affattelse  overensstemmende  med 
Udkastet,  men  denne  Forandring  i  Udvalgets  Holdning  skyldtes  nogle  under 
Forhandlingerne  faldne  Udtalelser  fra  Regeringens  Side.  Herom  giver  Ord- 
førerens Ytringer  paa  sit  Sted  Forklaring,  naar  det  hedder:  „. , .  Hoved- 
sagen er  imidlertid,  at  den  hele  omhandlede  Genstand  er  af  liden  Værdi, 
og  da  nu  dog  den  foreslaaede  Bestemmelse  letteligen  kan  blive  opfattet, 
ogsaa  i  andre  Stater  kan  blive  opfattet  (I),  som  stridende  mod  de  monar- 
kiske Traditioner,  forekommer  det  Ministeriet,  at  efterat  Forsamlingen 
har    erfaret,    at  Hans  Majestæt    i   Overensstemmelse    med    sit   daværende 

Ministerium  har  indskrænket  sig  til  at  hæve  Forrettighederne,  saa  er  der 
Grund  for  Forsamlingen  til  ikke  at  fremkalde  Vanskeligheder  ved  at  fordre 
en  yderligere  Indskrænkning  af  det  heromhandlede  kongelige  Prærogativ 
end  den,  som  Udkastet  indeholder.  ** 


II. 

Bonden:  Der  er  mange,  der  ikke  beviser 
deres  Højhed  af  andet  end  deres  Forfædres 
Vaabener. 

(Don  Ranudo,  2den  Akt,  6.  Se.). 

Det  vilde  blive  altfor  vidtløftigt  her  at  citere  Taler  efter  anden.  Jeg 
maa  indskrænke  mig  til  at  anføre  blot  nogle  enkelte  af  de  vægtigste  Ud- 
talelser fra  Minoritetsvennemes  Kres,  vægtige,  fordi  de  staar  nøgne  og 
faste,  jævne  og  overbevisningsaandende,  uden  al  agitatorisk  Farve,  uden 
parlamentarisk  Udpyntning,  mod  vage  Talemaader  og  halvfærdige  kompro- 
misvenlige Standpunkter. 

Naar  der  fra  flere  Sider  blev  fremhævet,  at  alene  Folkets  politiske  og 
moralske  Udvikling  omsider  skulde  døde  Sansen  for  Titler  og  Rang,  men 
at  Lovgivningen  skulde  holde  sig  fri  for  alle  herhenhørende  Stemninger, 
svarede  Købmand  og  Redaktør  Rée  (Randers  6te  Kres): 

,Jeg  tror  dog,  at  man  saavel  i  Folkets  Repræsentation  som  i  Folket  selv  er  enig 
om  den  Erkendelse,  at  Adelen  er  Roden  til  den  ulykkelige  Kasteaand,  der  har  været 
indgroet  i  Folket,  at  den  har  næret  Forfængeligheden  i  alle  sine  Former  og  Reminger 
ved  at  stige  en  Grad  nedad  med  Titelvæsenet  og  alt,  hvad  dermed  staar  i  Forbindelse 
. .  .  Man  ønskede  det  (Adelskabet)  fjernet  som  en  Usædelighed,  der  ikke  bør  flnde 
Sted  i  en  Stat,  at  Svøbelsebarnet,  i  det  Øjeblik  det  ser  Verdens  Lys,  skal  øjne  Junker- 
titlen  paa  sin  Vugge,  skal  straks  forlenes  med  et  udvortes  Tegn,  en  Rang,  hvorved  jo 
i  Grunden  skulde  betegnes  udmærkede  Egenskaber,  personlig  Fortjeneste,  som  dog  vel 
ingen  instinktmæssig  kan  straks  føre  med  sig  til  Verden  . .  .*^ 

Gaardfæster  Olesen  (Maribo  A.  4de),  der  fondt  en  —  men  ogsaa  kun  en  —  for- 
mildende Side  ved  Rang  og  Titler,  den  nemlig,  at  de  ikke  kunde  arves,  fortsatte:  „Af 
en  ganske  anderledes  Betydning  og  Vigtighed  er  dog  imidlertid  Adelen.  En  Adelsmand 
fødes  som  Adelsmand,  og  dette  er  netop  en  Omstændighed,  som  tjener  til,  at 
Adelstanden  som  en  for  sig  staaende  særskilt  Corporation  fremdeles  bestandig  vil  ved- 
blive at  eksistere  (Hør!),  og  selv  om  man  kunde  være  sikker  for,  hvad  jeg  imidlertid 
anser  for  umuligt,  at  Adelstanden  ingen  særlig  politisk  eller  borgerlig  Betydning  eller 
Indflydelse  for  Fremtiden  nogensinde  vil  erholde,  saa  er  det  dog  alligevel  et  Brud 
paa  det  borgerlige  Lighedsprincip,  naar  der  i  en  Stat,  i  et  borgerligt  Samfund,  kunne 
fødes  Personer,  som  allerede  ved  den  blotte  Fødsel  betegnes  som  hørende  til  en  sær- 
egen Klasse,  som  staaende  højere  end  deres  øvrige  Medborgere.  Der  ligger  i  den  blotte 
Tanke  herom  noget  saa  oprørende,  noget  saa  aldeles  stridende  mod  al  sund  Menneske- 
forstand, at  dette  alene  maa  være  tilstrækkeligt,  synes  mig,  til  at  fordømme  det  hele 
Adelsvæsen  (Hør  ham!)** 

Som  et  Kuriosum  skal  i  denne  Forbindelse  blot  mindes  om,  at  1.  A. 
Hansen  ondskabsfuldt  nævnede  en  anden  Forrettighed,  Adelen  havde  haft 
uafhængig  af  Lovgivningen  —  en  Forret,  der  altsaa  heller  ikke  hævedes, 
blot  fordi  Adelen  berøvedes  sine  i  Lovgivningen  hjemlede  Forrettigheder 
—  den  nemlig,  at  „Grever  og  Friherrer  fortrinsvis  er  søgte  til  Ægteskaber 
med  meget  formuende  og  højtstaaende  Damer.** 

Ved  den  endelige  Behandling  af  Grundlovsudkastet,  umiddelbart  før  For- 
handlingernes Afslutning,  tog  Schack  Ordet.  Der  var  paa  dette  Tidspunkt 
stillet  en  Række  Ændringsforslag  til  den  heromhandlede  Paragraf,  der- 
iblandt —  foruden  Minoritetens  Forslag  om,  at  Adel,  Titel  og  Rang 
skulde  være  afskaffet  —  dens  subsidiære  Forslag,   ogsaa  kaldet  dens  Bi- 

forslag,  hvorefter  Paragrafen  i  sin  Helhed  skulde  gives  følgende  Ordlyd: 
„Enhver  i  Lovgivningen  til  Adel,  Titte!  og  Rang  knyttet  Forret  er  af- 
skaffet. Adel,  Rang  og  Tittel  kunne  fremtidig  ikke  meddeles  nogen.  Den 
nuværende  Adel  ophører  med  de  nulevende  Adelspersoners  Død.** 

Rigsdagsmand  for  Præstø  A.  3die  Distr.  Schack  —  „Cand.  juris,  af 
København",  Phantastemes  Forfatter  —  slog  det  sidste  Slag  for  Minori- 
tetens Sag  i  en  Tale,  der  aandede  af  Kløgt  og  Inderlighed: 

Naar  man  havde  ment,  sagde  han,  at  Adelens  Ophævelse  ikke  hørte  hjemme  i 
Grundloven,  „da  tror  jeg,  at  denne  Argumentation  grunder  sig  paa  en  væsentlig  Mis- 
forstaaelse  af  det,  som  man  egentlig  og  navnlig  her  i  Grundloven  maa  forstaa  ved 
Adel.  Man  maa  jo  dog  skelne  mellem  det  faktiske  Forhold  at  nedstamme  fra 
berømte  Forældre,  en  Ære,  som  naturligvis  ingen  kan  eller  vil  berøve  deres  Efter- 
kommere, og  det  juridisk  politiske  Forhold,  som  man  betegner  ved  Ordet 
Adel  og  som  medfører,  at  visse  Personer  af  Staten  erholder  et  —  jeg  kunde  kalde  det 
Stempel,  saaledes,  at  enhver,  der  fødes  i  Familjen,  ved  selve  sin  Fødsel  erhverver  en 
Ret  til  at  anse  sig  for  noget  andet  end  hans  Medborgere  .  . .  Hvis  Thorvaldsen  og 
Tordenskjold  havde  Descendenter,  og  vi  antoge  en  Paragraf,  som  ophævede  Adelen, 
da  vilde  Thorvaldsens  Efterkommere  derved  ikke  afficeres,  thi  han  var  ikke  adlet,  hans 
Hæder  var  faktisk,  ikke  juridisk  politisk,  —  Tordenskjolds  Efterkommere  derimod,  de 
vilde  vel  beholde  deres  faktiske  Adel,  den  Værdighed,  som  tilkom  dem  paa  Grund  af, 
at  de  nedstammede  fra  Tordenskjold,  fra  Peder  Wessel,  men  den,  som  beroede  paa 
deres  Patent,  den  mistede  de;  —  og  var  der  er  en  tredje  Mand,  hvis  Forfædre  ikke 
havde  nogen  faktisk  Adel,  men  kun  Patentadel,  saa  mistede  han  al  den  Ære,  han 
havde  fra  sine  Forfædre,  og  det  var  rigtigt.**  Naar  man  havde  sagt,  at  det  hele  var  en 
Forfængelighedssag,  der  ikke  skulde  overvindes  ved  Lovbestemmelser,  indvendte  Ta- 
leren: „Man  kan  befordre  en  bedre  Aand  i  Folket  ved  hensigtsmæssige  og  rigtige  Be- 
stemmelser . . .  Skulde  der  imidlerrid  være  noget  sandt  i  denne  Argumentation,  da 
gælder  det  i  al  Fald  især  med  Hensyn  til  Rang  og  Titler  .  .  .  mindre  om  Adel,  den 
har  et  meget  højere  og  bedre,  men  derfor  ogsaa  farligere  Udspring  ...  En  Bestem- 
melse om  Adelens  Ophævelse  hører  hjemme  i  Grundloven,  men  derimod  ligger  der 
en  Urimelighed  i  Udkastets  Bestemmelse,  at  Adelen  skulde  tabe  sine  Rettigheder  og 
dog  vedblive  at  bestaa,  en  politisk  Indretning  maa  jo  nødvendig  knytte  sig  til  fak- 
tiske Rettigheder,  det  er  en  Absurditet  at  sige,  at  en  politisk  Ret  ikke  længere  skal 
medføre  Ret  og  dog  vedblive  at  bestaa  ...  En  arvelig  Titel  er  jo  en  fuldstændig 
Urimelighed,  da  Staten  umuligt  kan  anerkende,  at  enkelte  Borgere  fødes  med  større 
Fortjeneste  end  andre." 

Ved  Afstemningen  over  Ændringsforslagene  forkastedes  Minoritetens 
principale  Forslag  —  omtrent  som  Tilfældet  var  ogsaa  med  de  øvrige  Æn- 
dringsforslag —  med  97  Stemmer  mod  15.  Ogsaa  Biforslaget  faldt,  men 
kun  med  78  St.  mod  52. 

Saa  nær  var  vi  den  Gang  v^d  en  Katastrofe.  Danmarks  Adel  har  uom- 
tvistelig det  daværende  stærkt  adelsfarvede  Ministeriums  ret  forblommede 
Henvisninger  til  Kongens  Ønsker  at  takke  for  sit  Liv.  Dens  Hoved  laa 
paa  Blokken. 

III. 

Thi  intet  i  Verden  er  saa  skikket  til  at 
holde  Almuen  i  Lydighed  som  den  Fordom, 
den  har  om  sin  Bestyrers  ædlere  og  glim- 
rende Herkomst, 

(Niels  Klim,  XIII.  Kap.) 

Kongens  Ønske  var  for  nogle  et  i  og  for  sig  afgørende  Motiv.  Andre 
havde  let  ved  i  Henseende  til  Opretholdelsen  af  „Tittel væsenet**  at  gøre 
Kongemagten  en  Indrømmelse,  som  den  formentlig  satte  Pris  paa,  fordi 
denne  Indrømmelse  syntes  saa  ringe,  næsten  betydningsløs,  i  Belysning  af 
Kongens  storladne  Redebonhed  paa  væsentlige  Forfatningsomraader.  Sikkert 
nok    har    mangen    Rigsdagsmand    ladet   sin  Afstemning    over  Afskaffelses- 

forslaget  i  Favør  af  Regeringens  Holdning  til  det  bestemme  af  Troen  paa, 
at  skulde  ikke  Tabet  af  „Forrettighederne*  gøre  det  af  med  Adelen,  saa  vilde 
det  næste  Slægtled  finde  Midler  til  at  give  den  Dødsstødet. 

Hvem  tør  lade  Grundlovens  Fædre  høre  ilde  for  deres  Uforstand? 
Hvem  tør  her  tale  om  Halvhandlinger,  om  Fejlgreb  og  sligt?  Vor  Tid 
ikke.  Fædrene  havde  dog  Trangen  og  Trodsen,  Mod  til  at  give  Tingene 
Navn.  Lad  os  heller  tale  om,  hvorledes  vi  har  fyldestgjort  Fædrenes  frej- 
dige Tro  paa  Efterslægtens  Evne  til  at  gøre  Halvhandlingeme  hele. 

Hvad  er  der  blevet  af  Adelen,  siden  Grundloven  tog  Forrettighederne? 
Er  det  kun  i  det  private  og  selskabelige  Livs  Forhold,  at  Adelskabet 
nu  betyder  noget?  Om  det  overhovedet  betyder  noget?  Er  vi  vokset 
dertil  i  politisk  og  borgerlig  Bevidsthed,  at  vi  har  gjort  den  Forandring 
—  eller  blot  tænkt  paa  at  gøre  den  Forandring  —  som  Fædrene  ventede 
af  os:   fejet  det  fødte  Overklassesystem   ud   i  Udjævningens  Afiøbsstrøm ? 

Svaret  er  et,  et  eneste,  et  ydmygende:  Adelskabet  lever  stærkt  og 
lykkeligt  her  tillands. 

I  det  private  og  selskabelige  Livs  Forhold  —  ja,  har  nogensinde  en 
Slægt  rejst  adelig  Byrd  et  Højsæde  i  sin  bedste  Stue,  saa  er  det  vor.  Har 
nogetsteds  en  Friherretittel  eller  et  Vaabenskjold  Magt  til  at  døde  Borgers 
Bram  og  Bondes  Brovten,  saa  lad  os  gaa  til  Bekendelse.  Har  noget  Folk 
givet  sin  Adel  jus  primæ  noctis,  saa  har  vi  det  —  vi,  der  standser  og 
maaber  andægtigt  paa  vore  Gader,  naar  et  Herskabskøretøj  gynger  os  forbi 
med  skrammeret  Tjenerskab  og  takket  Krone  paa  Vogndøren!  Vi  Køb- 
mænd,  der  skælver  i  vor  Hjærterod,  naar  en  Baronesse  træder  hen  ved 
Disken  i  vor  Butik  og  afkøber  os  6  Appelsiner!  Vi,  der  holder  vore  Fe- 
ster og  Basarer  under  Protektion  af  Aristokratiets  Damer,  giver  vor  sidste 
Krone  ud  i  en  Komtesses  Bod  for  et  skummemælket  Smil  og  en  Æske 
Cigaretter  og  som  pantsætter  vort  Ur  for  at  faa  Penge  til  en  Blomst  fra 
en  Prinsesses  Udsalg !  Vi  Etatsraad-Grosserere  og  Tantieme-Direktører,  der 
med  Tak  til  Gud  giver  vore  Døtre  (og  vore  Penge)  til  forgældede  ener- 
verede  Spinkelben  af  „Sidelinjen"!  Vi  radikale  Politikere,  der  haaner  vore 
Ministre  for  deres  borgerlige  Ekstraktion  og  slaas  ved  Kirkedørene  om  en 
Plads  i  Vaabenhuset,  hvorigennem  et  adeligt  Brudetog  skal  bruse!  Vi  lite- 
rære Journalister,  der  gnaver  spaltelangt  over  Digternes  Mangfoldighed  og 
Ynkværdighed,  men  slaar  Harpen,  saa  sønder  gaar  alle  dens  Strænge,  til 
et  Drapa  over  en  henfaren  Grevinde  paa  Lolland! 

I  det  private  og  selskabelige  Livs  Forhold  —  er  det  da  endelig  kun 
deri,  at  Adelskabet  nu  betyder  noget?  Tscheming  undte  sit  Folk  et  „Lege- 
tøj**, og  vi  beholdt  det.  Naar  vi  kom  fra  vore  Arbejdsrum  ind  i  vore  Daglig- 
stuer og  vore  Festsale,  skulde  vi  have  dette  Legetøj,  til  vi  voksede  fra 
det.  Men  saa  vist  det  er,  at  vi  leger  videre  med  „Spilleværket",  saa  vist 
er  det  ogsaa,  at  denne  Legelyst  betegner  en  organisk  Svaghed  i  vor  poli- 
tiske og  borgerlige  Udvikling.  De  to  Ting :  det  private  og  selskabelige  Livs 
Forhold  og  det  borgerlige  og  politiske  Livs  Forhold  lader  sig  ikke  holde 
ude  fra  hinanden.  Den  Aand,  der  præger  et  Folks  Privatliv,  den  Smag, 
der  forsaavidt  raader  i  dets  Tilbøjeligheder  og  Vaner,  er  Maalestokken  for 
Folkets  hele  Kulturstandpunkt.  Et  Menneske,  der  i  sit  Dagværk  er  myn- 
digt, bevidst,  arbejdsstolt,  leger  ikke  med  Dukker  i  sit  Hjem.  Sagen  er,  at 
Adelskabet  er  mere  end  et  Legetøj.  Barnlighed  er  der  i  vor  Følsomhed 
overfor  Kronernes  Glimmer  og  Klirren,  men  saa  barnligt  er  det  danske 
Folk  ikke,  at  det  leger  med  livløse  Ting. 

Grundlovens  Fædre  tog  „Forrettighederne",  de  i  Loven  hjemlede,  og  de 

troede,  at  derved  tog  de  Glansen  og  Magten  fra  Adelen.  Men  man  lod  den 
beholde  Majorateme,  de  vældige  Besiddelser,  Staten  dels  havde  forlenet  den 
med,  dels  havde  taget  under  sit  Værgemaal.  Gennem  sin  Hartkornsmængde 
erhvervede  Adelen  nye  Forrettigheder,  en  ny  Overvægt  i  Staten,  intet 
mindre  end  Vs  ^^  Lovgivningsmagten  for  sin  Mund.  Og  man  lod  den  be- 
holde dens  Overstandsrang.  Og  af  alt  dette  fødtes  en  ny  Glans,  der  næppe 
er  ringere  end  før,  og  vandt  Adelen  en  Indflydelse,  der  rakte  langt  udover  det 
private  og  selskabelige  Liv,  dybt  ind  i  det  borgerlige  og  politiske  Liv  — 
den  Indflydelse  og  Betydning,  Minoritetsmændene  paa  den  grundlovgivende 
Rigsdag  havde  øjnet  og  frygtet. 

For  den  Befæstelse  i  Glans  og  Magt,  Adelen  saaledes  har  opnaaet,  bærer 
vi  en  tung  Del  af  Ansvaret.  Det  Slægtled,  der  med  Aarhundredskiftet  gik 
i  Graven,  saa  grangivelig  nok  paa  den  politiske  Himmel  den  Konstellation, 
som  var  dømt  til  at  slukkes  for  evig:  den  store  Sol  i  Krans  af  de  smaa 
—  det  Slægtled  stred  haardt  nok  for  at  faa  det  Overklasseregimente  væltet 
af  sig,  som  det  mærkede  sig  voldgivet  til.  Der  var  tyve  lange  Aar  eller 
et  kvart  Aarhundrede,  da  det  Ord  Godsejer  vakte  bitre  og  barske  Tanker 
i  Folket,  saa  tit  Ordet  nævnedes.  Og  det  Slægtled  tjente  ind  til  os  det  ny 
System,  som  vi,  vor  Tid,  vor  Slægt,  kunde  bruge  i  alle  nedarvede  Forud- 
sætningers Medfør. 

Og  vi  begyndte  Systemet  med  en  Forsoningsfest,  der  til  alle  Tider  vil 
betegne  en  historisk  Skændsel,  vi  beredte  Kongemagten  et  Hyldingsoffer, 
som  den  ikke  i  mindste  Maade  havde  fortjent,  og  vi  satte  os  til  at  spise 
Kirsebær  med  Adelens  Landsting.  Og  saadan  sidder  vi  den  Dag  idag,  me- 
dens Stenene  ryger  os  i  Øjnene. 

Det  er  Majoraterne,  der  er  Grundlaget  for  Adelens  borgerlige  og  poli- 
tiske Overmagt  —  Majorateme,  der  besiddes  af  Adelen  og  kun  af  Adelen. 
Denne  Tilstand  er  indstiftet  af  det  absolute  Kongedømme,  og  gennem  Majo- 
ratemes  Indflydelse  aander  det  absolute  Kongedømme  sin  Spøgelseaande  ind 
i  vort  offentlige  Liv  den  Dag  idag  og  saalænge  Majoraterne  bestaar.  Det 
var  ikke  Mundsvejr,  da  Tysklands  Kejser  for  et  Par  Aar  siden  komplimen- 
terede sine  trofaste  Undersaatter  med  de  Ord:  Min  Adel  er  min  Garde. 
Dér  som  her  —  overalt  —  er  Adelen,  Majoratadelen,  Kongemagtens  Garde 
mod  Folkemagten,  Reaktionens  Bolværk  mod  Folkesuverænitetens  For- 
kæmpere. 

Ogsaa  i  det  borgerlige  Liv  har  Standens  materielle  Magtfylde  i  første 
Række  sin  Betydning  for  Tilstandenes  rette  Vurdering.  Naturligvis  dønner 
det  blændende  Rigdomsskær  fra  Besiddelserne  helt  ud  i  den  yderste  Periferi 
af  Samfundslegemet  og  giver  alt,  hvad  der  er  af  Adel,  en  forvirrende  Nimbus 
af  Rigdom  og  Formaaenhed.  I  de  arbejdende  Lag  har  Rigdommen  sit  Gud- 
domstempel. Derfor  ser  vi  Dampskibs-  og  Jæmbaneselskaber,  Banker,  ja 
selv  merkantile  Aktieselskaber  skilte  med  Navnene  paa  Adelsmænd,  der 
hyppigt  ikke  har  Begreb  om,  hvad  de  lægger  Navn  til.  Og  paa  Landet 
virker  Ophobningen  af  Hartkomsmængder,  Synet  af  de  stedlige  Markvidder 
og  de  store  Skove,  som  Enkeltmand  ejer,  i  og  for  sig  fortryllende  paa  de 
smaa,  trællende  Jorddyrkere. 

Men  Side  om  Side  hermed,  nøje  knyttet  hertil,  strømmer  med  svul- 
mende Livskraft  Overstandsbevidstheden  ind  i  Livets  store  og  smaa  Be- 
vægelser. Adelen  er  der  jo  med  sin  statsanerkendte  Højbaarenhed,  sin  fødte 
Rang,  sine  Udmærkelsespretentioner,  sine  egne  ydre  Værdighedstegn.  Adel 
er  jo  ikke  et  blot  Prædikat,   en   tom  Tittel,  Adel  er  en  Institution,  aner- 

kendt  ved  Loven,  beskyttet  af  Loven.  Loven  er  det,  der  byder,  at  Skellet, 
Standskløften,  som  Aarhundreder  har  uddybet,  skal  være  og  blive. 

Og  som  Staten  i  Aarhundreder  har  gjort  Loven  virksom  og  tolereret 
dens  mest  skrigende  Konsekvenser,  saaledes  har  Staten  ogsaa  beflittet  sig 
helt  op  til  vore  Dage  paa  at  manifestere  Lovens  Gyldighed.  Der  sidder 
ikke  faa  Præster  og  Dommere  i  gode  Embeder,  som  de  alene  kan  takke 
en  lokal  Greves  Indflydelse  for.  Vore  Gesandtskabsposter  beklædes  af 
Adelige,  vore  Amtmandsembeder  tildels  ogsaa.  I  alle  Embedsetater  kan  de 
borgerlige  Elementer  vidne  om  al  anden  Protektions  Magtløshed  overfor 
Adeliges  Aspirationer.  Standen  udmærker  sig  ikke  ved  Samfundsfølelse  og 
Virketrang,  endnu  mindre  ved  Kløgt.  Mellem  Embeder,  der  stiller  Krav  til 
sin  Indehavers  Flid  og  Snille,  Kundskabsmængde  eller  altomfattende  prak- 
tiske Duelighed,  vil  man  spejde  længe  forgæves  efter  et  adeligt  Navn.  Men 
hvor  redebon  maa  da  Staten  ikke  have  været  overfor  disse  enkelte,  der 
bød  sig  til  et  Embede!  Jeg  tror  nok,  at  de  sidste  Regeringer  har  haft 
Følelsen  af,  at  der  her  kunde  indstiftes  en  ny  Æra.  Men  brudt  med  Sy- 
stemet har  man  ingenlunde,  og  saalænge  dette  ikke  sker  med  demonstrativ 
Kraft,  lever  det  videre  og  kan  naarsomhelst  sætte  nye,  mærkbare  Spor. 

Hvad  Under,  at  Standskløften  staar  dyb  og  utilgængelig  ude  i  Folket! 
Hverken  i  Byernes  Borgerskab  eller  i  Landalmuen  har  Forholdet  til  Adelen 
i  fjæmeste  Maal  Karakter  af  Sympati.  Hist  og  her  i  Bykrese  kan  der  stun- 
dom smaaboble  en  Følelse  af  Uvilje  mod  det  slæbfejende  Aristokrati,  og 
i  Landbostanden  lever  der  en  sejg  bitter  Fortrydelse,  der  Mand  og  Mand 
imellem  giver  sig  tilkende  i  fjendtlige  Udbrud.  Men  mellem  Slot  og 
Bondebo  og  Borgerbod  rejser  sig  i  graa  tung  Murstyrke  de  sociale  Ved- 
tægter, afistandsbydende,  med  stærke  faste  Linjer  som  selve  Adelsborgene. 
Og  gennem  de  Skygger,  Besiddelsernes  monstrøse  Konturer  lægger  over 
Veje  og  Virke,  flimrer  Fornemhedens  stillestaaende,  stikkende  Lysfald 
ind  i  Menigmands  Syn  og  Sind,  slører  Indignationen  og  beruser  Sjælene 
i  Glans-  og  Glimmersitringer.  Takket  være  den  Usundhed,  Stands- 
adskillelsen  medfører,  nu  som  for  hundrede  Aar  siden,  nu  som  altid,  breder 
det  afskyelige  Snobberi  og  Labberi  sig  allevegne  og  i  alle  Forhold,  mindst 
paa  Landet,  mere  i  Købstæderne,  mest  i  den  radikal-demokratiske  Hoved- 
stad København. 

IV. 

Man  skal  vide,  hvad  der  er  op  og  hvad 
der  er  ned. 

Lad  Hovedstaden  sige  til  itide,  om  den  tør  og  kan  værge  for  sig. 
Har  enhver  Stad  den  Presse,  den  fortjener,  saa  lad  os  tage  en  hvilken- 
somhelst  Aargang  af  et  hvilketsomhelst  københavnsk  Blad  og  uddrage  af 
dets  Spalter,  hvad  dets  Publikum  i  Aarets  Løb  har  fortæret  af  adelig  Pluk- 
flsk  —  fra  Spidsartikler  om  Grev  Ahlefeldts  spirituelle  Taler  til  detaillerede 
Referater  af  Herlighederne  (og  Heltene)  ved  Grev  Frijs's  Sæsonmiddage 
paa  Hofhotellet  og  Petitnotitser  om  Komtessernes  Toiletter  ved  den  sidste 
Velgørenhedsfest  i  Koncertpalæet  —  og  lad  os  saa  siden  tie  stille. 

Der  vides  om  en  nu  afdød  borgerlig  født  Amtmand,  at  han  principfast 
frabad  sig  at  tiltales  med  den  Kammerherretittel,  han  havde,  i  alle  tjenst- 
lige Henvendelser,  at  han  altid  underskrev  sig  Amtmand  og  at  han  følgelig 
kun  kendtes  i  sit  Amt  som  Amtmanden. 

I  Modsætning  hertil  gælder  det  som  absolut  Regel,  at  adelige  Embeds- 
mænd, hvor  de  flndes,  omtales  og  tiltales  ved  deres  Adelstitel. 

Den  gamle  retsindige,  nu  afskedigede  Amtmand  over  Svendborg  Amt, 
Grev  Brockenhuus-Schack,  vandt  ved  sin  dagligdags  Jævnhed  en  betydelig 
Popularitet.  Men  i  sin  By  og  sit  Amt  blev  han  fra  sin  Embedstids  første 
Dag  til  den  sidste  Greven.  Kom  en  Fremmed  til  Svendborg  By,  var 
det  ikke  saa  lige  en  Sag  for  ham  at  faa  rede  paa,  hvem  der  var  Stedets 
Amtmand  og  hvor  Amtskontoret  laa.  Men  ethvert  Barn  i  Staden  —  naar 
det  havde  lært  at  tale  —  kunde  fortælle,  hvem  Greven  var  og  kunde  og- 
saa  vise  den  Fremmede  Vej  til  „Grevens  Kontor".  Nu  har  Byen  og  Amtet 
faaet  en  Baron  til  Amtmand,  og  Svendborg  Amtskontor  vil  sagtens  herefter 
hedde  „Baronens  Kontor". 

Naar  saaledes  den  højeste  Embedsværdighed  assimileres  af  Indehaverens 
Adelsrang,  er  det  ikke  saa  underligt,  at  en  adelig  født  Postmester  eller 
Tolder  eller  Skovrider  søger  —  og  finder  —  sin  borgerlige  Udmær- 
kelse alene  i  sin  Stands  Titel  og  Tegn. 

Hvad  Vægt  man  vil  lægge  paa  sligt,  paa  dette,  at  i  borgerlig  Bevidst- 
hed er  en  adelig  Rang  og  Titel  en  Udmærkelse,  der  stiller  selv  den  højeste 
Embedsrang  i  Skygge  —  det  slaar  den  Kendsgærning  fast,  at  Klasse- 
bevidstheden er  levende  og  virksom  i  det  borgerlige  Liv,  og  at  intet  tyder 
paa,  at  dette  Kræftsaar  vil  lukke  sig  uden  et  operativt  Indsnit  i  Samfunds- 
legemet. 

Tiden  alene  vil  ikke  bringe  Helsebod.  Thi  om  der  groede  i  Folket  en 
nok  saa  stærk  Trang  til  at  bryde  med  Overleveringer,  der  staar  fjendtlige 
til  Tidsaanden,  vilde  denne  Trang  altid  blive  hæmmet  af  Respekten  for 
Loven.  Selv  opsætsige  Naturer  mellem  os  viger  tilbage  for  Selvtægt.  Naar 
Loven  har  ophøjet  en  Mand  i  en  vis  Værdighed,  tilkommer  denne  Vær- 
dighed ham  —  saaledes  ræsonnerer  de  opsætsige:  kun  Loven  kan  forandre 
Loven. 

Jeg  skal  tillade  mig  at  tegne  et  Par  hastige  Rids  ude  fra  Bondelandet, 
et  Par  Fysiognomier,  hentede  i  én  Landsby. 

Det  er  ude  paa  Landet,  Adelskabet  har  sine  Hjem  og  sine  Forraadskamre, 
og  det  er  dér,  Adelsborgenes  Kupler  og  Spir  og  Trappegavle  staar  stramme  og 
stive,  truende  og  trodsige  op  mod  Skovene  og  Søerne,  ligesom  paa  varig 
væbnet  Fod  med  det  omliggende  lade,  fredelige  Land,  hvor  de  ikke  synes 
at  have  hjemme  og  hvor  de  oprindelig  ogsaa  skød  sig  op  som  Sejrsmærker 
for  fremmed  Skik,  paa  Hærgangsvis.  Det  er  derude,  „Spilleværket"  for- 
toner sine  gigantiske  Former  nærest  og  nøgent  og  hvor  der  ogsaa  leges 
med  det,  men  uden  Letsindighed. 

Jeg  staar  sammen  med  den  ansete  Mand,  Gaardejeren  paa  Aagaarden 
og  hans  Hustru,  ude  ved  Gaardens  Stakhave,  der  grænser  til  Landevejen. 
Bonden  har  pløjet  Dagen  lang,  han  luder  halvtræt,  fæster  sit  Blik  paa 
Agerfurerne,  som  Ploven  har  trukket,  hans  Ord  falder  rolige,  beslutsomme. 
Der  kommer  en  Bekymring  i  hans  Røst,  da  han  nævner  for  mig  Gaar- 
dens Byrder:  Tienderne  til  Greven  og  Præsten,  Renterne  til  Greven,  Ud- 
lodsafgiften,  igen  til  Greven.  Jeg  siger  til  ham:  Det  var  jo  fra  Jeppes  Tid 
Sædvane  i  Danmark,  at  Bonden  først  af  alt  maa  skaffe  Udveje  for  Land- 
gilde til  Herskabet  og  Offer  til  Hr.  Poul.  Han  smiler  og  trækker  paa 
Skuldrene.  Men  saa  taler  han  med  Fyndighed  om  det  sidste  Valg,  da  han 
var  Stiller  for  Folketingsmanden.  Og  vi  bringes  gennem  en  Tankeforbin- 
delse samdrægtigen  ind  paa  et  Omraade,  hvor  vi  ogsaa  Dagen  forud  befandt 
os:  Spørgsmaalet  om  Oplysningsforeningens  Foredragsplan  for  den  kom- 
mende Sæson. 

Gaardejeren    og    hans  Hustru    er    ikke  enige  i  denne  Sag,    hvad  der 

aabenbarer  en  forskellig  Aandsfarve  hos  Ægtefællerne:  han  er  kundskabs- 
tørstende, med  Sans  for  videnskabelige  —  særlig  historiske,  geologiske  og 
landøkonomiske  —  Emner,  kosmopolitisk  tænkende,  i  kirkelige  Ting  vist- 
nok nærmest  indifferent,  hun  er  stadefast  i  sit  Livsyn,  aandsformet  under 
Højskolens  Befrugtning,  hendes  Sind  er  aabent  og  følsomt,  hendes  Sjæl  en 
blomstrende  Urtegaard,  fjæm  fra  alle  Abstraktioners  Vidder  og  Veje  .  .  . 
Jeg  ser,  at  Gaardejeren  bereder  sig  til  Dyst.  Og  da  —  pludselig  —  stil- 
ner han,  hans  Blik  blidner,  han  skæver  til  Hustruen  —  lidt  forlegent, 
han  blotter  Hovedet.  Det  er  Greven,  der  kører  forbi.  Og  nu  taler  vi 
om  Grevens  Heste  og  om  Grevens  flotte  Kusk,  om  Grevens  »I^igefrem- 
hed"  og  om  Grevens  Jagter.  Og  Hustruen  fortæller  —  næsten  som  med 
Stolthed  —  om  sit  Slægtskab  til  den  flotte  Kusk.  Og  om  Stiftsdamen  taler 
vi,  om  Stiftsdamens  Særheder.  Hvor  uendelig  ligegyldige  vilde  disse  Sær- 
heder ikke  have  været  os,  dersom  Stiftsdamen  ikke  havde  været  Grev- 
indens Søster!  . ,  . 

Hjulmanden  yderst  i  Landsbyen  har  den  gamle  Greves  Billed  hængende 
paa  sin  Væg.  Jeg  spørger  ham,  hvad  han  har  at  takke  denne  gamle  Herre 
for,  og  han  svarer:  Min  Far  tjente  ham  i  30  Aar.  Saa  spørger  jeg:  Tror 
De,  at  Greven  har  Deres  Faders  Billed  hængende  paa  sin  Væg,  Billedet 
af  den  Mand,  der  gav  Greveslægten  sit  Livs  Arbejde?  Men  Hjulmanden 
ler  af  min  enfoldige  Indvending:  Nej,  men  det  kunde  han  da  ikke  — 
saadan  en  Mand!  ... 

Jeg  hilser  i  Forbigaaende  paa  Kromanden.  Han  er  en  stille  Mand,  knap 
af  Ord,  overbevisningsstejl.  I  Politik  er  han  Republikaner.  Jeg  giver  ondt 
af  mig  mod  Hjulmanden,  bruger  et  stærkt  Ord:  Trællesind.  Men  saa  siger 
Kromanden  i  Sagtmodighed:  Ja  ja,  man  skal  jo  vide,  hvad  der  er 
op  og  hvad  der  er  ned. 

Det  er  kun,  naar  Talen  er  om  Herskabet,  man  skal  det  paa  den 
Egn. 

Hyppigt  kunde  Greven  tænke  med  Jeppe:  Munden  siger  nok  Eders 
Naade,  men  Hjærtet  Eders  Nar.  Vistsaa,  det  er  Løgnen,  de  logrende 
Skrabud  overfor  Herskaberne,  der  er  Tidens  ækle  Skade.  Det  er  Lakaj- 
aanden,  der  oser  ud  fra  Godskomplekseme  og  driver  over  Landet,  trænger 
ind  i  Hjemmene,  i  Virksomhederne,  overalt. 

Hvor  Godskomplekseme  ikke  findes  —  fomemmeligt  i  de  Egne,  hvor 
Jorden  er  mager  og  Arbejdet  trælsomt  og  Menneskene  faa  og  viljestærke 
og  nøjsomme  og  hvor  en  Junker,  om  han  forvildede  sig  derhen,  vilde  gabe 
ad  Tilværelsen,  hjælpeløst  som  en  Torsk  paa  en  Sandbakke,  —  er  Stands- 
grænserne  videre,  det  borgerlige  Samkvem  friere.  Dette  aabenbarer  sig 
sporsikkert  i  alle  Livets  Forhold.  Respektløsheden  er  i  visse  Egne  et  over- 
ordnet menneskeligt  Karaktertræk  —  Respektløsheden  for  Fornemheden,  og 
denne  Frimodighed  fornemmes  ikke  mindst  i  vedkommende  Egns  Indsats  i 
det  fælles  Samfundsliv. 

Men  er  der  pletvis  Egne,  hvor  Overklassefølelsen  ikke  —  eller  ikke 
mærkbart  —  hersker,  hvor  det  lokale  Samkvem  ikke  forulempes  af  Stands- 
anmasselser,  saa  er  det  vist  nok,  at  ingen  Egn  i  Landet  derved  bliver  fri 
for  at  skatte  til  Herskabeligheden.  Herskabeligheden  er  i  Landet,  i  det 
samfiindslige  Fællesliv  kommer  den  os  alle  til  Fortræd. 

Skal  der  rejses  en  Kamp  mod  Adelskabet  —  og  den  bør  og  maa 
rejses,  vi  maa  dog  naa  dertil,  før  vi  kan  siges  at  røre  os  frit,  at  Mand 
staar  mod  Mand  i  Brydningerne,  ikke  Mand  mod  Mur  —  saa  først  bort 
med  Majorateme.   Men  Side  om  Side  med  denne  Foranstaltning  —  Majo- 

raternes  Ophævelse  —  bør  Kravet  lyde  nu  som  for  60  Aar  siden  om  Ade- 
lens Afskaffelse.  Der  maa  i  vort  Samfund  ikke  findes  Personer,  der  ved 
deres  Fødsel  betegnes  som  hørende  til  en  særegen  Klasse,  som  staaende 
højere  end  deres  Medborgere:  „Der  ligger  i  den  blotte  Tanke 
herom  noget  saa  oprørende,  saa  aldeles  stridende  mod  al 
sund  Menneskeforstand,  at  dette  alene  fordømmer  det  hele 
Adelsvæsen.** 

I  og  for  sig  er  der  ingen  Grund  til  at  frygte  virksom  Modstand  mod 
dette  Krav.  Tvertimod,  bliver  Kravet  først  rejst,  skulde  det  nok  vise  sig, 
at  er  der  noget,  hvorom  By  og  Land,  store  og  smaa,  kunde  mødes  i  Sam- 
drægtighed, da  maatte  det  være  dette:  at  blive  kvit  en  Tilstand,  som  ikke 
har  Rod  i  alvorlig  Sympathi  hos  Folket,  men  alene  i  Indbildningen  om 
dens  Bestandighed,  en  Art  Overtro  —  opretholdt  af  Loven. 


To  Punkter  i  Odenseprogrammet. 

Af  Morten  Pontoppidan. 


Der  er  altid  noget  velgørende  ved  at  se,  at  en  Mand  er  —  til  en 
vis  Grad  —  stolt  af  sin  Bestilling.  Og  det  gjorde  et  næsten  rørende 
Indtryk  paa  mig,  da  jeg  for  nogen  Tid  siden  saa  et  Ponræt  af  en  gam- 
mel Degn,  der  havde  ladet  sig  afbilde  med  sin  Degneværdigheds  In- 
signier. Højtidelig  kom  han  gaaende,  paa  Vej  til  eller  fra  Kirken,  iført 
sin  sorte  Kjole  med  det  høje  Kraveopslag.  Under  den  ene  Arm  havde 
han  sin  store  Salmebog,  og  i  den  anden  Haand  bar  han  omhyggeligt 
Alterkalken  —  som  en  Mand,  der  véd,  hvad  der  er  ham  betroet,  og 
som  sætter  en  Ære  i  at  røgte  sit  Hverv. 

Billedet  var  vel  omtrent  hundrede  Aar  gammelt. 

Ja,  det  var  dengang.  Ogsaa  i  vore  Dage  findes  der  vel  Degne,  som 
lader  sig  portrætere,  men  neppe  med  saa  stor  Iver  for,  at  deres  Degne- 
værdighed skal  være  at  se  paa  dem. 

Nej,  for  nu  er  de  jo  slet  ikke  saadan  Degne  længer.  De  har  fuld- 
byrdet den  Udvikling  »fra  Degn  til  Lærer",  som  Hr.  A.  Nøhr  saa 
interessant  skildrede  i  dette  Tidsskrift  (15.  Juli). 

Rigtignok  omtaler  Hr.  Nøhr,  hvorledes  man  endnu  i  Halvfjerserne 
„ikke  uden  en  vis  Smerte  var  Vidne  til,  at  Læreren  tillagde  Værdig- 
heden som  Kirkebetjent  (Degnen)  en  fremtrædende  Del  af  den  Agtelse, 
han  nød".  Og  det  kan  vel  tilføjes,  at  der  helt  ind  i  vort  tyvende  Aar- 
hundrede  vil  kunne  opvises  saadanne,  som  føler  det  ligefrem  som  en 
Ære  at  være  Degne.  Men  dog  vist  ikke  i  saa  stort  et  Tal  eller  i  saa 
høj  en  Grad,  at  Hr.  Nøhr  behøver  at  føle  nogen  overdreven  stor 
Smerte. 

Stillingen  som  Degn  —  jeg  tillader  mig  her  at  bruge  den  gode 
gamle  Benævnelse  i  Stedet  for  „Kirkesanger",  der  ikke  er  omfattende 

nok,  eller  „Kirkebetjent",  der  forekommer  mig  usmagelig,  —  Stillingen 
som  Degn  er  alt  andet  end  estimeret  hos  moderne  Mennesker.  Og 
den  Opfattelse  er  uden  Tvivl  temmelig  udbredt,  især  blandt  de  yngre 
Medlemmer  af  Standen,  at  Degnebestillingen  er  en  generende  Levning 
fra  Fortiden,  som  Læreren  snarest  mulig  maa  ønske  at  kunne  skille 
sig  af  med,  ligesom  Haletudsen  med  sin  Hale. 

Alligevel,  dersom  det  fra  imorgen  stilledes  alle  Lærere  frit  at  ned- 
lægge Degnebestillingen,  —  jeg  gad  vidst,  hvor  mange  der  straks  vilde 
være  parate  og  slaa  til.  Jeg  er  tilbøjelig  til  at  tro,  at  det  ikke  blev  saa 
overordentlig  mange. 

Men  en  Del  blev  det  naturligvis. 

Og  disse  skulde  have  Lov  dertil. 

Dette  er  min  uforgribelige  Mening  —  ganske  i  Overensstemmelse 
med  det  Punkt  i  det  radikale  Venstres  Program  („Odenseprogram- 
met"), der  lyder:  „Folkeskolens  Lærere  løses  fra  deres  tvungne  For- 
hold til  Kirken«. 

Dette  maa  jo  betyde,  at  en  Lærer  skal  kunne  sige  Nej  til  at  være 
Degn. 

Og  saa  kunde  vi  altsaa  komme  til  at  staa  der  uden  Degn.  Og  hvor- 
dan vi  saa  skulde  faa  fat  paa  en  —  en,  som  kunde  være  Pladsen 
voksen;  thi  der  skal  nu  alligevel  mere  til  at  varetage  denne  Post  paa 
en  anstændig  Maade,  end  mange  maaske  tænker,  —  hvorledes  vi  skulde 
faa  en  Degn  og  skaffe  Lønning  til  ham,  ja  det  tilstaar  jeg,  at  jeg  ikke 
i  en  Fart  er  klar  over. 

Men  trods  alle  Regler  om,  at  man  først  maa  have  overskuet  Konse- 
kvenserne, og  trods  alle  Ordsprog  om  ikke  at  kaste  det  skidne  Vand 
bort,  før  man  har  det  rene,  slutter  jeg  mig  alligevel  til  Odensepro- 
grammet. 

Jeg  er  nemlig  klar  til  at  tage  alle  Konsekvenser.  Med  andre  Ord: 
Hellere  ingen  Degn  end  en  tvungen. 

Det  er  sandelig  ikke,  fordi  jeg  vilde  synes  om  at  skulle  læse  i 
Kordøren,  synge  for  o.  s.  v.  ved  Siden  af  hvad  jeg  som  Præst  har  at 
foretage.  Selv  om  jeg  kunde  overkomme  det,  vilde  dog  Gudstjenesten 
paa  den  Maade  faa  et  fattigt  og  enbenet  Præg. 

Men  det  var  dog  ikke  positivt  umuligt  at  faa  en  opbyggelig  Guds- 
tjeneste ud  af  det. 

Det  kan  man  jo  derimod  næstendels  sige  i  det  andet  Tilfælde.  Naar 
Degnen,  han,  der  har  en  saa  indgribende  Del  i,  hvad  der  foregaar  ved 
Gudstjenesten  fra  først  til  sidst,  naar  han  gaar  under  det  altsammen 
med  det  stille  Ønske  og  den  Hjertens  Bøn,  at  han  bare  kunde  være 
fri  for  det  hele,  da  maa  hans  Tilstedeværelse  nødvendig  virke  som  en 
Hindring  for  det,  der  er  Gudstjenestens  egentlige  Øjemed. 

Thi  det  gælder  jo  dog  ikke  om  en  automatisk  Overholdelse  af  visse 
Formaliteter.  Det  er  Aanden,  der  skulde  paakaldes  i  Ord  og  Gerning 
ved  den  kristelige  Gudstjeneste.  Men  dersom  man  ligefrem  vilde  gøre 


To  Punkter  i  Odenseprogrammet  539 

sig  til  Opgave  at  bortskrÆmme  Aanden,  mon  man  da  behøvede  stort 
mere  end  at  stille  en  saadan  indvortes  vrangvillig  Degn  op  i  Kordøren 
straks  ved  Gudstjenestens  Indgang?    • 

Det  er  ikke  min  Mening  at  ville  paa  nogen  Maade  overspænde 
Fordringerne  til  en  Degns  —  lige  saa  lidt  som  til  en  Præsts  —  aande- 
lige  Kapacitet.  Tarvelige  er  de  fleste  af  os,  og  baade  de  synlige  og  de 
usynlige  Magter  faar  endda  tage  til  Takke  med  os.  Men  at  vi  møder 
frem  med  god  Vilje  og  dog  nogenlunde  lægger  vor  Sjæl  i  hvad  vi  fore- 
tager os,  det  er  den  første  og  ganske  uundværlige  Betingelse  for,  at  vi 
kan  være  til  en  Smule  Nytte  indenfor  Guds  Hus.  At  gaa  derind  og 
foretage  liturgiske  Handlinger  med  tvungen  ydre  Anstand,  medens  man 
indvortes  gaber  og  strækker  Benene  fra  sig,  derved  gør  man  sig  selv 
og  den  forsamlede  Menighed  akkurat  lige  megen  Nytte. 

D.  V.  s.  slet  ingen  Nytte,  men  absolut  Skade. 

Og  derfor,  dersom  Udviklingen  indenfor  Lærerstanden  virkelig  — 
som  det  kunde  se  ud  til  —  bærer  dér  hen  imod,  at  flere  og  flere 
Lærere  træder  i  Virksomhed  uden  at  have  kirkelig  Sans  eller  Interesse 
for  Gudstjenesten,  da  trues  Kirken  af  et  stort  Onde,  som  kun  vil 
kunne  afværges  derved,  at  Folkeskolens  Lærere  løses  fra  deres  tvungne 
Forhold  til  Kirken. 

Tingene  maa  indrettes  saaledes,  at  det  muliggøres  for  den,  der  er 
Degn  med  indvortes  Modstræben,  at  nedlægge  Degnebestillingen  og  gaa 
hjem  til  sin  Skolegerning. 

Men  én  Ting  til. 

Thi  ret  meget  vilde  der,  kirkelig  set,  ikke  være  vundet,  dersom  den 
ukirkelige  Mand  i  sin  Egenskab  af  Religionslærer  blev  nødt  til  frem- 
deles at  anstifte  langt  større  Ulykke,  end  han  nogensinde  havde  an- 
stiftet i  Egenskab  af  Degn. 

Læreren  i  Folkeskolen  skal  jo  sædvanligvis  undervise  i  Religion. 
Her  kan  da  for  Alvor  tales  om  et  Onde,  der  truer  Kirken,  fra  det 
Øjeblik,  da  det  kan  antages,  at  en  ukirkelig,  for  ikke  at  sige  ligefrem 
kristendomsfjendsk  Aandsretning  har  faaet  Indpas  i  Lærerstanden. 

Dersom  Sagernes  Stilling  var  den,  at  Religionsundervisningen  almin- 
delig betragtedes  som  Lærerens  hovedsagendige  og  altovervejende  Op- 
gave, da  vilde  man  jo  ogsaa  kunne  gaa  ud  fra,  at  ingen  vilde  vælge 
Lærergerningen  som  Livsopgave,  dersom  han  ikke  havde  religiøs  Sans. 
Men  nu  er  Virkeligheden  jo  den,  at  adskillige  i  vore  Dage  føres  ind 
paa  Lærergerningen  af  en  ganske  almindelig  pædagogisk  Interesse, 
trods  det,  at  der  maaske  slet  ikke  er  nogen  Fromhed  eller  Kristendom 
i  dem. 

Og  har  de  først  faaet  deres  Eksamen,  ja  saa  skal  de  jo  ogsaa  have 
sig  en  Ansættelse  —  om  muligt  en  saadan,  som  ikke  medfører  For- 
pligtelse til  at  undervise  i  Religion.  Men  er  en  saadan  Plads  ikke  at 
faa,  nuvel,  saa  faar  de  bide  i  det  sure  Æble  og  klemme  paa  med 
Katekismen  og  Bibelhistorien. 

Og  saa  gaar  Tingen  sin  Gang.  Og  Børnene  i  Skolen  faar  jo  da 
Religionsundervisning ! 

Ja,  han  fik  ogsaa  Musikundervisning,  den  lille  Dreng  af  mit  Be- 
kendtskab, som  havde  vist  musikalske  Anlæg  og  blev  betroet  til  en 
lokal  Musiklærers  Omsorg.  Men  samme  Lærer  var  uheldigvis  ganske 
umusikalsk,  hvorfor  hans  Undervisning  blot  førte  til,  at  Drengen  blev 
led  og  ked  af  Instrumentet.  Før  havde  han  aldrig  kunnet  holde  sine 
Fingre  fra  det  og  virkelig  lært  sig  at  spille  adskilligt  efter  Gehør.  Nu 
var  Anlæg  og  Lyst  og  det  Hele  —  i  det  mindste  foreløbig  —  fordærvet 
ved  den  umusikalske  Undervisning. 

Religion  er  Musik.  Den  Lærer,  der  ikke  har  Musikken  i  sig  —  det 
vil  ganske  simpelt  sige:  den  Lærer,  der  ikke  er  from  og  kristelig  af 
Gemyt,  lad  ham  i  alle  gode  Magters  Navn  holde  sine  Hænder  borte 
fra  Børnenes  fromme  Følelses-  og  Forestillingsliv.  Han  kan  ikke  andet 
end  fordærve  deres  religiøse  Anlæg. 

Hellere  ingen  Religionslærer  end  en  tvungen.  Dette  er  min  ufor- 
gribelige Mening.  Og  derfor  —  trods  de  praktiske  Vanskeligheder,  j^ 
tydeligt  ser  rejse  sig,  og  som  kan  blive  meget  vanskeligere  at  over- 
komme end  de  før  antydede  angaaende  Degnebestillingen  —  jeg  under- 
skriver alligevel  ogsaa  det  Punkt  i  Odenseprogrammet,  der  lyder: 
„Naar  Læreren  ønsker  det,  fritages  han  for  Religionsundervisningen''. 

Ja,  af  ganske  Hjerte  vil  jeg  være  med  at  fritage  ham.  Og  det  san- 
delig ikke  blot,  fordi  han  er  bedst  tjent  med  at  blive  fri  for  Religions- 
undervisningen, men  allermest  fordi  Religionsundervisningen  er  saa 
udmærket  tjent  med  at  blive  fri  for  ham. 

Naar  der  paa  den  ene  Side  staar  vigtige  aandelige  Krav,  sande 
Livskrav,  og  paa  den  anden  Side  Hensynet  til  en  hidtil  gældende  ydre 
Orden,  da  skal  Kravet  frem,  og  det  faar  gaa  Maskineriet  som  det  kan. 

Dette  er,  saa  vidt  jeg  forstaar.  Odenseprogrammets  Mening  med 
disse  Punkter,  og  det  kalder  jeg  god  Radikalisme. 


Breve  fra  en  Kineser. 

(Fortsættelse). 


V. 

Det  der  mest  umiddelbart  gjorde  Indtryk  paa  mig,  da  jeg  først  kom  i 
Berøring  med  Vesten,  var  Arten  og  Omfanget  af  Eders  Intelligens.  Jeg 
fandt  at  I  med  forbavsende  Held  havde  sat  Eders  aandelige  Evner  ind  paa 
Løsningen  af  Problemer,  som  vi  i  Østen  ikke  havde  haft  Anelse  om,  at  I 
ved  Hjælp   af  Undersøgelser   og  Eksperimenter   havde    fundet  Nøglen   til 

Naturkræfternes  Virksomhed,   forstaaet  at  udnytte   disse  paa  Maader,  som 
den  Gang  forekom  mig  noget  nær  mirakuløse. 

Heller  ikke  har  et  nærmere  Bekendtskab  formindsket  min  Beundring 
for  Eders  Erobringer  paa  dette  Omraade.  Jeg  anerkender  i  dem  Eders 
væsentlige  Krav  paa  Overlegenhed,  og  det  forbavser  mig  ikke,  at  selv 
nogle  af  de  mere  intelligente  blandt  mine  Landsmænd  ivre  for  deres  øje- 
blikkelige Indførelse  i  Kina.  Jeg  sympatiserer  med  disse  Reformatorers 
Begejstring,  men  ikke  desto  mindre  er  det  mig  umuligt  at  godkende  deres 
Politik,  og  jeg  vil  her  anføre  de  Grunde,  der  har  ledet  mig  til  en  Slutning, 
der  ved  første  Øjekast  kan  synes  et  Paradoks.  Sandheden  er,  at  Studiet 
af  Eders  Historie  i  det  forløbne  Aarhundrede,  og  det  nærmere  Bekendt- 
skab med  hele  Eders  Samfundsbygning,  betydelig  har  ændret  mit  oprinde- 
lige Syn  paa  Tingene.  Jeg  har  lært  at  indse,  at  de  mest  glimrende  Op- 
dagelser, de  mest  frugtbringende  Anvendelser  af  de  genialeste  Opfindelser 
ikke  i  og  for  sig  betinge  Samfundets  Vel,  og  at  en  Intelligens  som  ude- 
lukkende er  koncentreret  paa  Fabrikationen  af  arbejdsbesparende  Maskiner 
let  kan  foranstalte  mere  Skade  ved  en  Forstyrrelse  i  Industrien,  end  den 
kan  gøre  Gavn  ved  en  Forøgelse  af  Velstanden.  Thi  en  Forøgelse  af  Vel- 
standen —  det  vil  sige  af  Midlerne  til  at  skaffe  sig  Velvære  —  er  ikke 
efter  min  Mening  nødvendigvis  i  sig  selv  et  Gode,  alt  afhænger  af  Maaden, 
hvorpaa  Velstanden  fordeles,  og  af  dens  Indflydelse  paa  Nationens  moralske 
Karakter.  Ud  fra  dette  Synspunkt  er  det,  at  jeg  ser  med  Skræk  paa  Ud- 
sigten til  at  faa  Vestens  Methoder  indført  i  Kina.  Et  Eksempel  vil  bedst 
belyse  mit  Standpunkt.  Da  vi  begyndte  at  anlægge  vor  første  Jernbane  fra 
Tientsin  til  Peking,  opvakte  dette  Foretagende  en  Modstand  blandt  den 
omboende  Befolkning,  der  snart  udviklede  sig  til  aabent  Oprør.  Linien 
blev  brudt  op,  Broer  ødelagte,  og  der  var  ingen  Mulighed  for  at  fortsætte 
Arbejdet.  Vi  sendte  derfor,  som  Skik  og  Brug  er  hos  os,  ikke  en  Politi- 
styrke, men  en  Embedsmand  til  Skuepladsen  for  Spektaklerne,  for  at  han 
kunde  tale  med  Oprørerne  og  gøre  sig  bekendt  med  deres  Syn  paa  Sagen. 
Det  var  en  Baadebefolkning,  som  udelukkende  levede  af  Trafiken  paa 
Kanalen,  og  de  frygtede  at  Jernbanen  vilde  berøve  dem  deres  Levebrød. 
Regeringen  indsaa  det  berettigede  i  deres  Anker,  og  gav  den  forønskede 
Garanti  for  at  Trafikken  til  Vands  ikke  skulde  lide  noget  føleligt  Skaar, 
og  dermed  var  al  videre  Modstand  og  Forstyrrelse  forbi.  Denne  Episode 
afgiver  en  god  Illustration  til  den  Maade,  hvorpaa  vi  betragte  saadanne 
Spørgsmaal.  Englændere,  som  jeg  har  omtalt  Sagen  for,  har  alle  uden  Und- 
tagelse lyttet  til  min  Fremstilling  med  Forundring  blandet  med  Forargelse. 
For  dem  staar  det  som  noget  uhørt,  at  en  Regering  skulde  tage  det  fjerneste 
Hensyn  til  saadanne  Forestillinger  fra  Folkets  Side.  De  tale  om  Lovene 
for  Forsyning  og  Efterspørgsel,  om  Arbejdets  Absorbering,  om  Konkurrence, 
Fremskridt,  Bevægelse  og  „det  lange  Løb"".  Alt  dette  hører  jeg  paa  med 
mere  eller  mindre  Forstaaelse  og  Tilslutning,  men  det  kan  ikke  for  mig 
skjule  det  Faktum,  at  Indførelsen  af  ny  Methoder  —  i  ethvert  Tilfælde  i 
Øjeblikket  —  betyder  Forskydning  af  Arbejdet,  Fattigdom,  Lidelse  og  Sult. 

Herpaa  afgiver  Eders   egen   industrielle   Udvikling  tilstrækkelige   Beviser. 
Og  jeg  kan   ikke  undlade  med  Beklagelse  og  Skuffelse,  at  bemærke  at  i 
alle   disse  Aar,   hvor   I  har  fuldkommengjort  Eders  Teknik,  har  I  tilsyne- 
ladende ikke  en  Gang  forsøgt  —  i  ethvert  Tilfælde  har  I  ikke  forsøgt  med 
Held  —  at   udfinde    Midler    til   at    raade    Bod    paa    den    Forstyrrelse  og 
Nød,    som   I  have  udsat  Eders  Arbejderbefolkning  for.    Dette  er  i  Virke- 
ligheden ikke  til  at  undres  over,  thi  det  er  Eders  Skik  at  sætte  Velstand 
over  selve  Livet,   men   det  er  ikke  opmuntrende  for  en  Kineser,  og  jeg  i 
det  mindste   kan   ikke   uden   de   alvorligste   Bekymringer  tænke    paa  den 
Uorden,  som   Indførelsen  af  Vestens  industrielle  Methoder  efter  en  større 
Maalestok  uundgaaelig  maa   afstedkomme   mellem   vor  Befolkning  paa  fire 
Hundrede  Millioner.  I  vil  sige,  at  denne  Uorden  er  forbigaaende,   for  mig 
synes  den  at  være  kronisk  i  Vesten.  Men  afeet  her  fra,  hvad  vil  vi  vinde 
derved  om  jeg  maa  spørge?  Fordelen  for  Eder  er  haandgribelig;  det  samme 
er  efter  min  Mening  Tabet  for  os.  Men  hvor  er  vor  Fordel?  Spørgsmaalet 
forekommer  Eder  maaske  Sagen  uvedkommende,  men  det  maa  tilgives  en 
Kineser,  at  han  anser  det  for  nok  saa  vigtigt.    I  vil  uden  Tvivl   svare,  at 
vi  vil  vinde  i  Velstand.  Det  er  vel  muligt,  men  vil  ikke  vort  Liv  lide  der- 
under? Vil  vi  ikke  komme  til  at  ligne  Eder?   Og  kan  I  vente,  at  vi  skal 
tænke  derpaa  med  Sindsro?  Hvad  har  I  forud  for  os?  Eders  Folk  er  uden 
Tvivl  bedre  udstyret  end  vort  med  nogle  af  Livets  mindre  vigtige  Goder, 
de   spiser  mere,  .drikker   mere,   sover  mere,   men  der  ender  ogsaa  deres 
Overlegenhed.  De  er  mindre  glade,  mindre  tilfredse,  mindre  arbejdsomme, 
mindre  lovlydige;  deres  Beskæftigelser  er  mere  ødelæggende  for  Sjæl  og 
Legeme;  de  er  stuvede  sammen  i  Byer  og  paa  Fabriker,  skilte  fra  Naturen 
og  uden   Ejendomsret  over  Jorden.  Ved  alt  dette  har  jeg  allerede  dvælet 
udførligt,   og   jeg   kommer  her  kun   tilbage   til   det  som   Forklaring  af  et 
Standpunkt,   der  maaske   kan  synes  absurd,  men  som  er  naturligt  for  En, 
der  samtidig  med  at  han  oprigtig  beundrer  Produkterne  af  Vestens  Intelli- 
gens,  dog  er  i  Tvivl  om,   hvorvidt  denne  Intelligens   ikke  er  bleven  mis- 
brugt, eller  om  ikke  i  det  mindste  dens  Retning  har  været  saa  ensidig,  at 
den  muligen  har  gjort  ligesaa  meget  Ondt  som  Godt.  I  vil  maaske  —  jeg 
ønsker  intet  hellere  —  rette  denne  Fejl,  og  vise  Eder  lige  saa  dygtige  til 
at  organisere  Mennesker,   som   I  har  været  til  at  beherske  Naturen.    Men 
indtil  da,   maa  det  undskyldes  os,  om  vi,  selv  naar  vi  mest  beundrer,  dog 
er  betænkelige  ved  at  antage  Eders  Methoder,  og  føle  at  de  mulige  Fordele 
derved  vil  være   for  dyrekøbte  med  de  Forstyrrelser  som  overalt  har  led- 
saget deres  Indførelse.    Og  der  er  et  andet  Pnnkt,  som  har  en  Del  Vægt 
for  mig,   maaske  mindre  iøjnefaldende  men  ikke  mindre  betydningsfuldt.  I 
ethvert  Samfund  maa  det  altid  være  Tilfældet,  at  den  store  Masse  er  op- 
taget af  manuelt  Arbejde.  Det  er  saaledes  i  vort  ikke  mindre,  men  sikkert 
heller  ikke  mere,  end  i  Eders,  og  for  saa  vidt  synes  Tingenes  Tilstand  ikke 
at  være  paavirket  ved  Indførelsen  af  Maskiner.   Men  paa  den  anden  Side 
er  der,  eller  burde  der  i  ethvert  Samfund  være  Mænd,  som  ikke  saaledes 
er  Slaver  af  det  materielle,  men   frit  kan   ofre  sig  for  højere  Formaal.   I 

Kina  har  der  i  Aarhundreder  eksisteret  en  Klasse  Mænd,  som  fra  deres 
Ungdom  har  været  bestemte  til  at  dyrke  Literaturen,  og  udsete  til  Regerings- 
Stillinger.  Disse  Mænd  danne  ikke  en  særlig,  arvelig  Kaste,  det  staar 
enhver,  som  besidder  de  fornødne  Anlæg  og  Lysten  dertil,  frit  for  at  slutte 
sig  til  dem,  og  i  denne  Henseende  har  vort  Samfund  i  lange  Tider  været 
det  mest  demokratiske  i  Verden.  Den  Uddannelse  som  vi  giver  denne 
Embedsklasse,  har  ofte  været  Genstand  for  Kritik  fra  Eders  Side,  og  det 
er  ikke  min  Hensigt  her  at  indlade  mig  paa  at  forsvare  den.  Hvad  jeg 
derimod  ønsker  at  fremhæve  er  det  Faktum,  at  vi  takket  være  denne 
Institution  har  indpodet  alle  Klasser  i  vor  Befolkning  en  Agtelse  for  aande- 
lige  og  ideelle  Ting,  som  det  vilde  være  vanskeligt  at  finde  noget  Side- 
stykke til  i  Evropa,  og  som  der  særlig  i  England  ikke  er  Spor  af.  I  Kina 
respekteres  Literaturen  ikke  blot  i  en  Grad  men  ogsaa  i  en  Forstand,  som 
sikkert  maa  forekomme  Eder  ufattelig  og  overspændt.  Men  der  er  en  Grund 
til  det.  Vore  Digtere  og  Literater  har  gennem  mange  Generationer  lært 
deres  Læsere  at  søge  Lykken,  ikke  i  Velstand,  ikke  i  Magt,  ikke  i  mange- 
artet Virksomhed,  men  i  en  gennemdannet,  udsøgt  og  fin  Forstaaelse  af  de 
mest  enkle  og  almindelige  Livsforhold.  At  føle,  og  for  at  kunne  føle  at 
udtrykke,  eller  i  det  mindste  at  forstaa  Fremstillingen  af  alt,  hvad  der  er 
skønt  i  Naturen,  af  alt  hvad  der  rører  sig  i  et  Menneskes  Følelsesliv  er 
for  os  i  sig  selv  et  tilstrækkeligt  Maal.  En  Rose  i  en  maanebelyst  Have, 
Træernes  Skygger  paa  Grønsværet,  Mandelblomsteme,  Duften  af  Fyrretræer. 
Vinbægeret  og  en  Gitar,  Livets  og  Dødens  Alvor,  det  lange  Favntag, 
Haanden,  der  forgæves  rækkes  ud,  Nuet  som  glider  bort  for  evigt,  med 
dets  Rigdom  af  Lys  og  Musik,  ind  i  Fortidens  tavse  Skyggerige,  alt  hvad 
vi  besidde,  alt  hvad  vi  ikke  kan  gribe,  en  Fugl  i  Flugt,  en  Duft,  der  føres 
bort  af  Vinden  —  alt  dette  er  vi  oplærte  til  at  forstaa,  og  Forstaaelsen 
deraf  er,  hvad  vi  kalde  for  Literatur.  Dette  ejer  vi,  dette  kan  I  ikke  give 
os,  men  I  kan  saa  let  tage  det  fra  os.  Under  Maskinernes  Larm  høres  det 
ikke,  gennem  Røgen  fra  Fabriksskorstenene  ses  det  ikke,  det  gaar  til 
Grunde  i  Livets  Hvirvel  og  Tummel.  —  Og  naar  jeg  betragter  Eders 
Forretningsmænd,  de  Mænd,  som  I  selv  beundrer  mest,  naar  jeg  ser  dem 
Time  efter  Time,  Dag  efter  Dag,  Aar  ud  og  Aar  ind  trælle  i  deres  glædes- 
løse Trædemøliearbejde,  naar  jeg  ser  hvorledes  Bekymringer  følger  dem  i 
deres  knapt  tilmaalte  Fritid,  og  hvorledes  de  opslides,  ikke  saa  meget  af  Ar- 
bejdet,  som  af  smaaiige  trivielle  Sorger,  saa  tænker  jeg  unægtelig  med  Tilfreds- 
stillelse paa  vor  ældgamle  Industris  simplere  Arbejdsmethode,  og  priser 
fremfor  alle  Eders  ny  og  farefulde  Baner  den  lige,  slagne  Vej,  som  vore 
Fødder  er  saa  vant  til  at  træde,  at  vi,  medens  vi  vandrer  fremad,  har  Tid 
nok  til  at  vende  Blikket  op  mod  de  evige  Stjerner. 

VI. 
Af  kinesiske  Institutioner  er  der  ingen,  som  i  højere  Grad  er  Genstand 
for  Evropæernes  Uvillie  og  Ringeagt  end  vort  Regeringssystem.  Vore  Em- 
bedsmænds utilstrækkelige  Gagering  og  den  deraf  flydende  Fristelse,  som 

de  hyppigt  bukker  under  for,   til   at  afpresse  Penge  ved  ulovlige  Midler, 
giver.  Anledning  til  raange  Klager  fra  Evropæemes  Side  og  jeg  har  intet 
at  sige  til  Forsvar   for  en  Skik,  der  er  saa  absolut  forkastelig.    Samtidig 
kan  jeg  dog  ikke  undlade  at  bemærke,  at  den  Art  Korruption  er  et  langt 
mindre   Onde   i   Kina,   end   naar  den   optræder  hos  Eder  selv.    Hos  Eder 
spiller  Regerings-Maskineriet  en  saa  vigtig  og  indgribende  Rolle,  at  I   har 
ondt  ved  at  forestille  Eder  et  Folk,  der  er  i  Stand  til  næsten  helt  at  und- 
være  det.    Og  dog  er  dette  Tilfældet  hos  os.    Vor  Civilisations  simple  og 
naturlige  Karakter,  vort  Folks  fredsommelige  Natur,  naar  det  ikke  opægges 
ved  Fremmedes  Overgreb,  og  fremfor  alt  Familie-Institutionen  —  i  sig  selv 
en   lille   Stat,   en   politisk,   social   og  økonomisk  Enhed  —  disse  og  andre 
Kendsgerninger  har  gjort  os  uafhængige  af  Regerings- Kontrol  i  en  Grad, 
som  for  Evropæere  maa  synes  utrolig.    Hvad  Avtoriteteme  i  Peking  fore- 
tage sig  eller  ikke,   har  ingen  virkelig  eller  blivende   Indflydelse   paa  de 
store  Massers  Liv,  uden  for  saa  vidt  det  angiver  de  Stemninger  og  Krav, 
der  rører  sig  hos  Folket.    Udover  dette  forbliver  Regeringens  Anordninger 
et  dødt  Bogstav,  hvad  I  Fremmede  har  maattet  bekende.    Regeringen   kan 
lave  Konventioner  og  Traktater,  men  den  kan  ikke  sætte  dem  i  Kraft,  hvis 
de  ikke  godkendes  af  den  offentlige  Mening.    Den  passive  Modstand  hos 
en  saa  uhyre  Befolkning,  rodfæstet  som  den  er  i  en  ældgammel  Tradition, 
vil  i  Fremtiden,  ligesom  den   har  gjort  det  i  Fortiden,   trodse  de  vestlige 
Magters  Forsøg  paa,   ved  Regeringens  Hjælp,  at  paatvinge  Nationen  deres 
Vilje.  Ingen  Kraft  vil  nogensinde  være  stærk  nok  til  at  sætte  denne  uhyre 
Masse  i  Bevægelse  mod  dens  Vilje.  Krigens  Hvirvelvind  kan  for  en  Stund 
kruse  Søens  Overflade  og  stænke  den  med  Skum,  men  den  vil  aldrig  op- 
røre eller  forstyrre  det  klare,  bundløse  Dyb,  som  er  Kinas  stille  og  rugende 
Sjæl.    Skal  vort  Folk  nogensinde  bevæges,  maa  dets  Hjerte  og  Forstand 
overbevises;   denne   Lære,  som   I   i  Evropa  er  saa  langsomme  til  at  fatte, 
er  for  Aarhundreder  siden  blevet  levendegjort  i  vor  Stats  Praksis  og  Teori. 
Regeringen  hos  os  er  baseret  paa  Folkets  Samtykke  i  en  Grad,   som  man 
i  Vesten  næppe  kan  fatte,  endnu   mindre  efterligne.    Hvad  I  forgæves  har 
søgt  at  opnaa  ved   et  stadig  mere  og  mere  indviklet  Maskineri,  sker  hos 
os  simpelthen   i   Kraft  af  Forholdene.    Vore   fundamentale   Institutioner  er 
ikke  vilkaarlige  Opfindelser  af  Magthaverne;  de  er  den  Form,  Folket  har 
givet  sit  Liv.   Ingen  Regering  har  skabt  dem,  og  ingen  Regering  vil  tænke 
paa  at  forandre  dem.  Og  naar  det  fra  Tid  til  anden  bliver  ønskeligt  at  for- 
øge  dem   med   saadanne   ny   Vedtægter,    som    Begivenhedernes    Udvikling 
synes  at  ønskeliggøre,  bliver  ogsaa  disse  kun  indført  for  saa  vidt  der  er 
virkelig  Trang  til  dem,  og  efter  at  deres  Nytte  og  Popularitet  har  staaet 
sin  Prøve.  Loven  er  kort  sagt  hos  os  ikke  et  Reglement,  der  er  paatvungen 
fra   oven,   den   er  Formelen  for  det  nationale  Liv;  og  dens  Gennemførelse 
i  Praksis  ligger  forud  for  dens  Indførelse  i  nogen  Lovbog.    Heraf  kommer 
det,  at  Regeringsmagten  i  Kina  hverken  er  arbitrær  eller  uundværlig.  Afsæt 
vore  Avtoriteter,  de  centrale  og  de  provinsielle,   og  vort   Liv  vil   gaa  sin 
Gang  omtrent  som  hidtil.  Den  Lov  vi  lyde,  er  vor  egen  Naturs  Lov,  saa- 

ledes  som  den  har  udviklet  sig  gennem  Aarhundreders  Erfaring,  og  den 
vedbliver  vi  at  skænke  vor  Lydighed,  selv  om  den  ydre  Stadfæstelse  bort- 
falder. Komme  hvad  der  vil,  Familien  bliver  tilbage,  med  alt  hvad  dermed 
følger,  Aandslivet  bliver  tilbage,  den  medfødte  Trang  til  Orden,  Arbejde  og 
Sparsommelighed.  Disse  er  Kinas  Grundpiller,  og  de  Regeringer  som  vi 
passivt  har  taget  imod,  er  kun  Regeringer  saalænge  de  forstaar,  at  det  ikke 
er  deres  Opgave  at  regere,  men  kun  at  være  et  ydre  Udtryk  for  en 
Tingenes  Orden,  som  de  i  alt  væsentligt  maa  akceptere,  ligesom  de  akcep- 
tere  Himmellegemernes  Omdrejning.  Kina  forandrer  sig  ikke.  De  Tumulter, 
som  I  gør  saa  stort  Væsen  af,  og  som  I  selv  er  Skyld  i,  er  ikke  Bevis 
for,  at  vor  Civilisation  er  i  Opløsning.  I  høre  Braadsøeme  larme  mod 
Kysten,  men  langt  borte,  udenfor  Eders  Synskreds,  hvor  Eders  Skibe  ikke 
kommer,  strækker  Havets  tavse  Vidder  sig  til  den  blaa  Horisont.  —  Hvor 
helt  anderledes  opfattes  og  udøves  ikke  Regeringsmagten  i  Vesten.  Her  er 
ingen  fundamentale  Love,  men  en  Uendelighed  af  vilkaarlige  Regler.  Intet 
slaar  Rod,  uden  hvad  der  er  plantet,  og  alt,  hvad  der  er  plantet,  bliver 
plantet  om  igen.  I  Løbet  af  de  sidste  Hundrede  Aar  har  I  omkalfatret  hele 
Eders  Samfund.  Ejendomsret,  Ægteskab,  Religion,  Moral,  Rang  og  Klasse 
—  alt  hvad  der  har  den  største  og  dybeste  Betydning  i  det  menneskelige 
Samfundsliv,  er  blevet  revet  op  med  Rode  og  flyder  som  Vragstumper  ned 
ad  Tidens  Strøm.  Derfor  denne  travle  Virksomhed  hos  Eders  Regeringer, 
thi  det  er  udelukkende  ved  deres  Hjælp,  at  Eders  Samfund  overhovedet 
hænger  sammen.  Regeringsmagten  har  saaledes  hos  Eder  en  Betydning,  som 
vilde  være  utænkelig  i  Østen.  Dette  forekommer  mig  i  sig  selv  at  være  et 
Onde;  men  jeg  ser  at  det  er  uundgaaeligt.  Desto  mere  forbavses  jeg  over, 
hvor  ufyldestgørende  det  Maskineri  er,  hvormed  I  stole  paa  at  kunne  løse 
en  saa  uhyre  Opgave.  Jeg  ved  det  er  svært,  maaske  umuligt,  at  finde  eller 
udtænke  en  sikker  og  paalidelig  Methode  til  at  udvælge  kompetente  Mænd, 
men  det  er  unægtelig  forunderligt,  at  der  ikke  gøres  noget  Forsøg  paa  at 
sikre  sig  en  vis  Grad  af  moralsk  og  intellektuel  Kapacitet  hos  dem,  hvem 
I  betror  saa  vigtige  Hverv.  Det  System,  hvorefter  vi  i  Kina  udvælge  vore 
Myndigheder,  ved  Konkurrence-Eksaminer,  betragtes  af  Eder  med  en  Ringe- 
agt, som  ikke  er  helt  ufortjent  —  og  dog  benytter  I  det  selv  ved  Valget 
af  Eders  underordnede  Embedsmænd;  og  det  har  i  det  mindste  det  For- 
trin at  realisere  den  fornuftige  Tanke,  at  de  højeste  Poster  i  Statstjenesten 
bør  staa  aabne  for  alle,  Rige  og  Fattige,  som  har  givet  Bevis  paa  Dygtig- 
hed og  Talent,  og  at  de  ikke  bør  staa  aabne  for  andre.  Sammenlignet  med 
Valgsystemet  synes  det  Fornuften  selv.  Thi  hvad  betyder  Valgsystemet?  I 
sige,  at  det  betyder  Folkets  Repræsentation;  men  ved  I  ikke  godt,  naar  I 
skal  være  oprigtige,  at  det  slet  ikke  betyder,  og  ikke  kan  betyde,  noget 
saadant?  Hvad  der  i  Virkeligheden  repræsenteres  er  „Interesserne".  Og 
hvori  er  disse  Interesser  interesserede?  Eders  Svar  vil  sagtens  være  —  i 
offentlige  Misbrug!  Ejendomsbesiddere,  Bryggere,  Jembanedirektører  —  er 
det  ikke  dem,  som  i  Virkeligheden  regerer  Eder?  Og  kan  det  være  andet, 
saalænge  Eders  Samfund  er  konstrueret,  som  det  er?  Jeg  ved,  der  er  et 

Parti,  som  haaber  at  overvælde  disse  ved  Hjælp  af  den  raa  Masse.  Men 
et  saadant  Middel  vilde  efter  mit  Skøn,  selv  om  det  lod  sig  udføre,  være 
uheldigt;  for  Massen  i  Eders  Samfund  er  i  sig  selv  en  Interesse.  Det  Ma- 
skineri, I  benytte,  synes  at  have  til  Formaal  at  hidse  egoistiske  Kræfter, 
der  kun  stræber  efter  eget  Vel,  op  til  Kamp  imod  hinanden,  for  at  der 
derigennem  kan  naas  et  Resultat,  der  repræsenterer  det  heles  Vel.  Muligvis 
er  det  enhver  Kinesers  medfødte  indgroede  Respekt  for  Moralens  og 
Fornuftens  Avtoritet,  som  forhindrer  mig  i  at  se  paa  en  slig  Fremgangs- 
maade  med  den  Entusiasme,  som  den  i  Almindelighed  synes  at  fremkalde 
hos  Eder  selv,  eller  blot  med  Tolerance.  Naar  Problemer  af  en  saa  uhyre 
Betydning  foreligger  og  maa  optages  af  en  Regering,  kan  jeg  ikke  tro  andet, 
end  at  der  maa  kunne  findes  bedre  Midler  til  at  interessere  Nationens 
højeste  Intelligens  i  deres  Løsning.  Og  jeg  bestyrkes  i  denne  Mening  ved 
Tanken  om,  at  jeg  ved  Eders  Universiteter  og  andre  Steder  har  truffet 
Mænd,  som  grundigt  har  studeret  de  Spørgsmaal,  som  Eders  lovgivende 
Magt  forventes  at  afgøre.  Mænd  med  en  klar  Forstand  og  fordomsfri  Dømme- 
kraft, hvis  Entusiasme  er  upartisk  og  ægte,  men  som  aldrig  kan  haabe 
paa  en  Chance  til  at  faa  praktisk  Anvendelse  for  deres  Klogskab,  fordi 
deres  Temperement,  deres  Uddannelse  og  deres  Livsvaner  har  gjort  dem 
uskikkede  til  at  gennemgaa  de  offentlige  Valgs  Skærsild.  At  være  Parla- 
mentsmedlem synes  i  sig  selv  at  være  en  Profession,  og  de  intellektuelle 
og  moralske  Egenskaber,  som  aabner  Døren  til  en  offentlig  Karriere,  synes 
at  være  forskellige  fra,  og  selv  uforenelige  med  dem,  der  bidrage  til  det 
offentlige  Vel. 


Juli. 


Danmark. 

Flaadebesøg  og  Kejserbesøg.  —  Politisk  MoraL  —  Frihandelen.  —  Væverstriken. 

Krigen  mellem  Rusland  og  Japan  gik  længe  af  uden  at  bringe  de  andre 
Magter  i  Bevægelse.  De  saa  til  med  Forfærdelse,  og  neppe  nogen  ansvarlig 
Statsmand  følte  sig  fristet  til  at  bringe  lignende  Ulykker  over  sit  Folk.  Først 
nu  er  der  blevet  Uro.  Der  er  atter  Storpolitik  i  Luften.  Den  russiske 
Flaades  Tilintetgørelse,  den  russiske  Hærs  Lammelse,  Forvirringen  i  det 
russiske  Pengevæsen,  Opløsningen  i  det  russiske  Statsmaskineri,  alt  til 
sammen  betyder  det,  at  en  af  de  mægtigste  Faktorer  i  Stormagternes  Sam- 
menspil foreløbig  er  næsten  ude  af  Spillet.  Deraf  er  fulgt  Forskydninger 
blandt  Stormagterne ;  Frankrigs  og  Englands  venskabelige  Forstaaelse  er  blevet 
til  en  hjærtevarm  Forbindelse,  og  Tyskland  har  følt  sig  ilde  tilpas  ved  den 
Venskabspagt,  som  knyttede  dets  gamle  og  nye  Fjende,  de  to  liberale  Vest- 
magter sammen.  Et  vist  Røre  har  ogsaa  Adskillelsen  mellem  Sverige  og 
Norge  medført.  I  Virkeligheden  har  denne  vel  næsten  ingen  Betydning  for 
de  evropæiske  Magtforhold,  men  alligevel,  der  skete  dog  noget;  det  var 
nok  til  at  sætte  en  livlig  Fantasi  i  Bevægelse. 

Og  blandt  de  Mennesker,  hvis  Indflydelse  vejer  tungest  i  Storpolitiken, 
er  der  jo  en  Mand,  som  er  i  Besiddelse  af  en  overvættes  livlig  Fantasi, 
som  lever  i  stadig  Uro,  i  febrilsk  Iver  efter  at  opleve  noget  mærkeligt  og 
selv  være  med  i  det:  Kejser  Wilhelm.  Han  drog  da  paa  Rejse  som  sæd- 
vanlig, naar  Uroen  er  over  ham.  Først  til  Marokko.  Følgen  blev  en  kraftig 
Krigslarm  i  den  franske  og  tyske  Presse;  han  slap  for  en  fransk  Udenrigs- 
minister for  at  faa  en  anden,  overfor  hvem  det  vil  falde  hans  Diplomater 
end  vanskeligere  at  klare  sig;  en  Konference  faar  den  Opgave  at  dæmpe 
den  Uro,  han  her  har  afstedkommet.  Siden  fulgte  en  hemmelighedsfuld 
Sammenkomst  med  den  russiske  Kejser  ved  Nattetid  paa  den  rullende  Østersø, 
rigtig  lagt  til  Rette  for  fantasirige  Journalisters  Gisninger,  og  dertil  kom  endelig 
en  Sammenkomst  med  Kong  Oscar  og  et  Besøg  hos  Kong  Kristian.  Og  imens 
gæstede  en  imponerende  tysk  Flaade  København,  og  i  tyske  Blade,  som  i 
hvert  Fald  kan  antages  at  have  faaet  et  lille  Vink  fra  oven,  slog  man  til 
Lyd  for  Østersøens  Lukning.  Kun  Tyskere,  Russere,  Danske  og  Svenske 
maatte  have  Krigsskibe  paa  dette  Hav;  ikke  Franskmændene,  ikke  Eng- 
lænderne og  ikke  heller  Japanerne,  disse  Repræsentanter  for  „den  gule 
Fare",  som  altid  fylder  Kejserens  Sind  med  Bekymring.  Og  samtidig  ymtedes 
der  om  et  skandinavisk-tysk  Forbund,  et  forenet  Norden  under  tysk  Patronat. 
I  det  Øjeblik,  den  militærpolitiske  Skandinavisme  gaar  til  Grunde,  stilles  den  An- 
sigt til  Ansigt  med  den  Skandinavismens  Karrikatur,  som  vilde  have  staaet  for 
dens  Fædre  som  den  hæsligste  af  alle. 

Hvormeget  betyder  det  altsammen?  Sandsynligvis  ikke  ret  meget.  Naar 
Kejser  Wilhelm  en  Tid  har  frydet  sig  ved  Skuet  af  de  oprørte  Bølger, 
plejer  hans  Sind  at  falde  til  Ro,  og  saa  stilner  ogsaa  den  Storm  af,  som 
udgik  fra  ham.  Den  sunde  Sans  og  den  varme,  menneskelige  Følelse,  der 
synes  at  strides  i  hans  underlig  sammensatte  Sjæl  med  den  nervøse  Uro 
og  den  nedarvede  Kampglæde,  standser  ham  maaske.  Eller  faar  han 
at  mærke,  at  selv  i  Tyskland  har  det  personlige  Regimente  sine  Grænser. 
Ogsaa  denne  Gang  er  det  gaaet  saaledes.  Efter  Allarmartikleme  i  de  halv- 
officiøse Blade  er  fulgt  beroligende  Artikler  i  de  helofficiøse,  der  ivrig  bevidner, 
at  Tyskland  intet  Øjeblik  har  tænkt  paa  at  spærre  Østersøen. 

Men  alligevel,  de  Luftninger  af  det  storpolitiske  Uvejr,  som  stille  er 
bølget  ind  ogsaa  over  Danmark,  er  dog  Grund  nok  for  alle  Danske,  til  at 
tænke  en  Smule  paa  vor  Stilling,  til  at  overveje,  hvad  vi  kan  ønske,  og 
hvorledes  vi  kan  naa  det.  Og  her  gælder  det,  at  ingen  Dansk  lader  sig 
daare  af  den  tilsyneladende  saa  storstilede  Tanke  om  et  tysk-skandinavisk 
Forbund.  Det  er  vanskeligt  at  tænke  sig  nogen  større  Ulykke  for  det  danske 
Folk,  end  et  saadant  Forbund  vilde  være.  Selve  dets  Stiftelse  vilde  rime- 
ligvis betyde  Krig.  Den  Krig  mellem  evropæiske  Stormagter,  som  vel  nu 
snarest  kan  tænkes,  er  netop  Krigen  mellem  England  og  Tyskland.  Ingen  af  de  * 
to  Stater  vilde  jo  løbe  synderlig  Fare  for  at  faa  Krigen  ført  i  eget  Land,  og 
Interessemodsætningen  er  stor  mellem  de  to« store  Industri-  og  Handels- 
folk; Tysklands  Industri  bliver  en  bestandig  større  Fare  for  Englands,  og 
Tyskland  stiler  af  al  Magt  mod  Skabelsen  af  en  Flaade,  der  er  Englands 
jevnbyrdig.  Fristelsen  er  der  for  England  til  at  gribe  til  i  Tide.  Men  be- 
stod der  et  tysk-skandinavisk  Forbund,  da  vilde  denne  Kamp  blive  ført  paa 
vor  Grund.  Dette  Forbunds  første  Følge  vilde  være,  at  Tyskland  tvers  over 
Danmark  lagde  en  mægtig  Fæstningsrække,  der  virkelig  kunde  spærre 
Østersøen,  og  det  vil  sige  en  Fæstningsrække,  besat  med  tyske  Tropper. 
Danmark  vilde  blive  den  „Tysklands  Admiralstat",  Kristian  VIII  en  Gang 
fantaserede  om,  et  tysk  Vasalrige  med  tysk  Militærvæsen  og  al  den  Hæs- 

lighed,  dette  fører  med  sig,  indrettet  paa  Forhaand  til  Valplads  for  to  frem- 
mede Folk.  Det  er  ikke  til  at  se,  hvorved  denne  Tilstand  skulde  være 
bedre,  end  den  at  være  en  erobret  tysk  Provins.  Og  hvad  dette  betyder, 
mindedes  jo  det  danske  Folk  tilstrækkelig  om  lige  før  Kejserbesøget  gen- 
nem de  med  Udvisning  ensbetydende  Bortvisninger  af  danske  Undersaatter 
i  Sønderjylland.  Ingen  Forklaringer  bagefter  kan  bortforklare,  at  disse  Ud- 
visninger var  et  fuldtro  Udtryk  for  den  Tvangspolitik,  gennem  hvilken  Nord- 
slesvigs danskfølende  og  dansktænkende  Beboere  søges  draget  bort  fra  al 
Forbindelse  med  deres  Landsmænd. 

Det  hænder  undertiden  Danske,  naar  de  bekymret  søger  efter  Midler 
til  at  sikre  Landets  Selvstændighed  og  ingen  fuldt  betryggende  Midler  kan 
finde,  at  de  standser  ved  den  Fortvivlelsens  Nødhjælp,  som  en  tysk  Alli- 
ance, med  eller  uden  Norge  og  Sverige,  vilde  være.  Hvis  nogen  af  dem, 
hvem  dette  er  hændet,  har  tænkt  igennem,  hvad  denne  Alliance  vilde  be- 
tyde med  Blikket  veiidt  mod  Sønderjylland,  da  vil  han  sikkert  have  haft 
en  Følelse  af,  at  denne  Hjælp  er  værre  end  ingen. 

Men  et  andet  Spørgsmaal  har  meldt  sig  for  mange  Danske  i  disse  Dage, 
da  det  føltes,  at  der  i  hvert  Fald  kunde  tænkes  Tilfælde,  hvor  det  blev 
afgørende,  hvorledes  dansk  Udenrigspolitik  lededes,  det  Spørgsmaal,  om  vi 
med  Tryghed  kan  se  hen  til  den  Ledelse,  vi  nu  har  paa  dette  Omraade. 
Med  Skam  at  sige,  maa  det  bekendes,  at  i  dette  Land,  hvis  Ministre  paa- 
staar,  at  det  styres  parlamentarisk,  er  Udenrigsministeren  en  Mand,  om 
hvem  Befolkningen  saa  godt  som  intet  ved.  Kun  saa  meget  staar  fast,  at 
han  har  albuet  sig  frem  i  vort  politiske  Liv  paa  en  Maade,  som  viser,  at 
han  er  ganske  blank  for  Overbevisning,  og  at  de  enkelte  Udtalelser,  han 
hidtil  har  fremsat,  har  givet  det  Indtryk,  at  han  i  en  ganske  sjelden  Grad 
er  blottet  for  Evner.  Det  er  til  en  saadan  Mand,  den  Politiker,  der  nu 
ynder  at  tale  saa  bevæget  om  et  „forsvarligt  Forsvar **  har  anset  det  for 
forsvarligt  at  betro  Ledelsen  af  dansk  Udenrigspolitik  paa  en  Tid,  da 
Vanskelighederne  var  særlig  store,  hvad  enten  det  saa  er  et  Vink  fra  oven 
eller  andre  ufattelige  Grunde,  der  har  bevæget  J.  C.  Christensen  til  dette 
for  al  Mening  blottede  Valg.  En  Trøst  er  det  dog,  at  det  maa  antages,  at 
J.  C.  Christensen  føler  sit  Ansvar  saa  stærkt,  at  han  personlig  følger  alle 
udenrigsministerielle  Skridt.  Selv  de,  for  hvem  hans  Optranen  i  de  sidste 
Aar  har  været  saa  stor  en  Skuffelse,  vil  dog  deri  finde  en  Beroligelse, 
naar  de  tænker  paa,  hvem  det  er,  der  er  Landets  Udenrigsminister. 

Men  foruden  en  forsigtig  Udenrigspolitik  kræves  endnu  et,  uden  hvilket 
denne  kun  betyder  lidet:  en  forsigtig  Militærpolitik.  Og  dette  vil  atter  sige, 
en  militær  Ordning,  der  gør  Danmark  saa  militært  værdiløst,  som  det  paa 
nogen  Maade  er  muligt.  Alle,  der  har  læst  Beretningerne  om  den  tyske 
Flaade  med  blot  nogen  Forstaaelse,  maa  dog  derigennem  have  faaet  en  Fø- 
lelse af,  hvor  fuldstændig  illusorisk  det  danske  Forsvar  er.  Man  tænke  sig 
en  saadan  tysk  Flaade  i  bevægede  Tider  krydse  venskabelig  gennem  vore 
Farvande,  som  denne  har  gjort  det.  Den  Dag,  den  ligger  ved  København, 
indtræffer  maaske  den  Begivenhed,  som  gør,  at  Tysklands  Regering  mener,  at  det 
er  fornødent  at  sikre  sig  det  befæstede  København.  I  samme  Nu  er  den 
københavnske  Fæstning  i  dens  Hænder,  og  kommer  den  engelske  Flaade 
et  Par  Dage  derefter,  saa  er  Kampen  gaaende  om  Danmarks  Hovedstad. 
Og  omvendt,  hvis  det  er  Englænderne,  der  har  deres  Flaade  paa  Køben- 
havns Rhed  i  det  afgørende  Øjeblik.  Saadan  er  det  jo,  Krig  begynder  nu 
til  Dags.  Vi  kan  ikke  mobilisere,  fordi  en  tysk  eller  engelsk  Flaade  sejler 
om    i    vore   Farvande;    det    vilde   være  en  utænkelig   Udfordring;    det  er 

umuligt  at  være  rede  til  at  gøre  blot  et  Forsøg  paa  at  slaa  et  pludseligt 
Angreb  tilbage.  Og  dog  ligger  Fæstningen  der,  fristende  for  Stormagterne 
saa  tit  der  er  noget  paa  Færde.  Og  det  til  Trods  for,  at  der  sidder  en 
Forsvarskommission,  hvis  Flertal  er  Mænd,  som  atter  og  atter  har  bevid- 
net, at  ogsaa  de  opfattede  denne  Fæstning  som  den  store,  truende  Fare 
for  Danmark.  De  kommer  ikke  af  Stedet.  Og  til  Trods  for,  at  der  sidder 
en  Regering  af  Mænd,  som  atter  og  atter  har  stemplet  denne  Fæstning 
som  Landets  Ødelæggelse.  De  gør  intet  for  at  •  Qeme  den,  de  sidder  og 
forbereder  det  Forlig,  hvorefter  den  skal  bevares  og  udvides. 

I  Sammenligning  med  det  storpolitiske  Røre  forekommer  de  Ting  fra  den 
indre  Politiks  Omraade,  der  har  beskæftiget  Sindene  herhjemme  i  den  sidste 
Tid,  yderst  smaa.  Der  er  Udnævnelsen  af  den  haardhændede  Koldingsag- 
fører med  den  tvivlsomme  Forretningsmoral  til  kongevalgt  Landstingsmand. 
Det  er  mylret  frem  med  Klager  mod  ham,  om  hvis  Begrundelse  det  er 
umuligt  at  sige  noget  sikkert.  Saa  meget  er  dog  klart,  at  som  hans  poli- 
tiske Adkomst  til  Stillingen  som  kongevalgt  er  lig  Nul,  saaledes  er  hans 
personlige  Adkomst  negativ.  Udnævnelsens  Forklaring  kan  kun  søges  i 
Klikehensyn:  Venskab  med  en  Minister  og  gammel  Forbindelse  med  den 
bergske  Familje.  Saa  er  der  Høgsbroaffæreme.  Da  Hr.  Høgsbro  blev  Mi- 
nister, var  vel  alle  paa  det  rene  med,  at  han  ikke  havde  Forudsætninger 
til  at  udfylde  denne  Stilling.  Men  Ministre,  om  hvem  dette  gjaldt,  havde 
vi  jo  haft  i  Skarevis  i  Højres  Tid,  og  selv  i  de  bedste  nationalliberale 
Ministerier  forekom  en  og  anden,  for  hvem  det  samme  var  Tilfældet.  Og 
de  fleste  havde  ventet,  at  Hr.  Høgsbro  ved  en  jevn  folkelig  Optræden  og 
ved  Iver  for  de  „Sager",  han  har  interesseret  sig  saa  stærkt  for,  vilde 
have  bødet  paa,  hvad  der  ellers  kunde  mangle  hos  ham.  Paa  enkelte  Punkter 
synes  dette  ogsaa  at  være  sket.  Saa  vidt  skønnes,  har  han  indenfor  sin  Admini- 
stration med  megen  Iver  gjort  Alvor  af  Kvindebevægelsens  Krav  om  fuld 
Ligestilling  for  Mænd  og  Kvinder,  der  yder  samme  Arbejde.  Men  samtidig 
maa  det  siges,  at  det  ikke  er  lykkedes  ham  at  bære  sin  nye  Værdighed 
med  sømmelig  Beskedenhed  og  den  rette  Forstaaelse  af  Grænsen  mellem 
hans  Stilling  som  Statens  Repræsentant  og  som  Privatmand.  En  Dag  foran- 
stalter han  en  ganske  barnagtig  Scene  om  et  Kupevindue,  en  anden  for- 
syner han  en  Svoger  med  Fribilletter  og  Diæter  til  et  højst  besynderligt 
Foretagende,  en  tredje  kører  han  paa  Ekstratog  paa  Statens  Bekostning 
o.  s.  V.  Til  disse  Høgsbroske  Affærer  kommer  andre  ham  uvedkommende. 
Der  tales  snart  et  Sted,  snart  et  andet  Sted  om  besynderlige  Overlærer- 
udnævnelser; der  er  en  Folketingsmand,  der  vælges  til  en  indbringende 
Jæmbanestilling  derved,  at  han  selv  og  —  efter  ministeriel  Ordre  —  Statens 
Repræsentant  stemmer  paa  ham  o.  s.  v.  a  s.  v. 

„Lapperier"*,  siger  Hr.  Vilh.  Lassen,  „ondskabsfuld  Bagvaskelse**  siger 
Ministerbladene,  og  der  er  mange  radikale  Venstremænd,  som  siger  til  sig 
selv:  Det  er  dog  nogle  Bagateller  at  tvistes  om.  Dette  er  rimeligt  nok;  tit  og 
ofte  overdrives  saadanne  Angreb  i  Pressen  og  endnu  mere  Mand  og  Mand 
imellem,  og  det  vilde  være  rart,  om  vi  altid  kunde  nøjes  med  at  strides 
om  de  store  Spørgsmaal  og  lade  det  personlige  Kævl  ligge.  Men  alligevel, 
saalænge  Ting,  som  alt  dette  forekommer,  gaar  det  ikke  an  at  tage  der- 
paa  med  altfor  overbærende  Lemfældighed.  Dette  vilde  være  en  Slappelse 
af  den  offentlige  politiske  Moral.  Alle  disse  mange  Ting,  hvoraf  de  fleste 
hver  for  sig  er  smaa,  er  jo  nu  alligevel  Udslag  af  en  stor  Grundskade, 
den,  at  det  offentlige  Livs  ledende  Mænd,  de,  som  styrer  Landet,  endnu 
ikke  har  lært,    at  naar  de  handler  som  Statens  Repræsentanter,    saa  maa 

og  skal  alle  Hensyn  til  det  kære  Jeg,  til  Slægt  og  Venner  og  Partifæller 
holdes  ude.  Det  har  været  et  af  Højrepressens  mest  virkningsfulde  Slag- 
ord at  tale  om  „den  parlamentariske  Korruption **,  at  skildre  Reformpartiet 
som  en  „Bengnavernes  Fagforening'',  og  det  kan  ikke  være  skjult  for 
nogen,  at  dette  Angreb  er  slaaet  an  i  den  jevne  Befolkning  som  faa  andre. 
Og  det  ikke  blot  hos  Højremænd,  men  hos  mange  Venstremænd  og  først  og 
fremmest  hos  de  mange,  som  egentlig  hverken  er  det  ene  eller  det  andet, 
den  bevægelige  Del  af  Befolkningen,  hvis  Stemmer  vejer  saa  tungt  paa 
Valgdagen. 

Det  er  med  ringe  Ret,  at  netop  Højre  klager  herover  og  gør  Parlamenta- 
rismen ansvarlig  herfor.  Den  menneskelige  Svaghed,  det  her  gælder,  er 
saavist  ikke  indført  af  Venstreministerierne.  Den  trivedes  i  ganske  anden 
JMaalestok  i  Enevældens  Dage,  da  Johannes  Hage  førte  sit  Felttog  mod 
Nepotismen,  og  den  blomstrede  frodig  i  Højreministeriemes  Tid,  da  Ven- 
strepressen saa  hidsig  drog  til  Felts  imod  den.  Men  bedrøveligt  nok  er 
det  alligevelj  at  den  viser  saa  stor  en  Livskraft  under  Folketingsstyret. 
Ikke  saaledes,  at  der  er  Grund  til  at  forbavses  derover;  andre  Lande  med 
et  frit  Folkestyre  har  ogsaa  svært  ved  at  faa  Bugt  med. dette  dybt  rod- 
fæstede Onde,  England  saa  godt  som  Frankrig.  Men  hvor  forstaaeligt  dette 
Onde  end  er,  det  er  et  stort  Onde,  et  af  de  største,  der  endnu  klæber 
ved  det  parlamentariske  Styre.  Derfor  bør  det  bekæmpes  med  største  Energi, 
og  dette  sker  kun,  naar  Presse  og  Rigsdagsmænd  aarvaagent  griber  ind 
overfor  alle  Handlinger,  der  synes  at  være  Udslag  deraf,  stempler  dem, 
som  de  fortjener,  og  dommer  dem  haardest,  naar  de  skyldes  Mænd,  hvis 
Pligt  til  at  undgaa  saadanne  Overgreb  er  størst,  fordi  de  har  faaet  Magten 
som  Talsmænd  for  den  store  Befolknings  Interesser. 

Medens  Vælgermøderne  stilnede  af  i  Juli  Maaned,  skødes  et  enkelt 
Hovedspørgsmaal  stærkere  frem  i  Diskussionen  end  hidtil:  Toldreformen. 
Den  protektionistiske  Bølge,  som  i  de  sidste  Tiaar  har  skyllet  gennem  de 
fleste  Lande,  og  som  saa  smaat  var  naaet  ogsaa  til  os,  synes  nu  standset 
herhjemme.  Foreløbig  synes  der  ikke  at  være  Udsigt  til,  at  det  skal  lykkes 
Landstingets  Godsejere  og  Fabrikanter  at  gøre  Reformpartiets  gamle  Stand- 
punkter helt  flydende  ogsaa  paa  dette  Punkt.  Vælgerflertallets  gamle  solide 
Tro  paa  Frihandelen  er  hos  os  stadig  blevet  støttet  af  en  frisk  og  levende 
Agitation.  Peschke-Køedt  har  med  utrættet  Iver  og  smittende  Veltalenhed 
atter  og  atter  talt  Frihandelens  Sag,  og  en  ikke  mindre  ivrig  Talsmand  har 
denne  fundet  i  Sagfører  Berthelsen,  som  i  sit  lille  Tidsskrift  „Ret"  med  saa 
stor  Energi  og  Udholdenhed  fører  Ordet  for  Georgismen  og  dermed  for 
Frihandelen.  Hr.  Køedt  har  nu  atter  slaaet  et  Slag  for  sin  Overbevis- 
ning. Paa  et  stort  Møde  af  jydske  Bønder  ovre  ved  Mattrup  har  han 
faaet  vedtaget  en  Resolution,  der  energisk  kræver  en  frihandelsvenlig  Told- 
reform. Dette  er  ypperligt.  Den  bestaaende  Beskyttelsestold  er  en  af  de 
vigtigste  Kilder  til  den  skrigende  Ulighed,  der  bestaar  i  Menneskenes  Kaar. 
og  det  hele  Toldsystem  er  en  yderst  besværlig  og  bekostelig  Skatteopkræv- 
ning. Jo  hurtigere  og  jo  fuldstændigere,  det  kan  lade  sig  gøre  at  komme 
bort  derfra,  des  bedre,  selv  om  man  ved  denne  Overgang  ligesom  ved  nye 
Maskiners  Indførelse  ikke  bør  glemme  Hensynet  til  dem,  der  rammes  lige  i 
Øjeblikket.  Men  mindre  vel  betænkt  er  det,  naar  Hr.  Køedt  dertil  fik 
knyttet  Udtalelser  til  Fordel  for  en  kraftig  Brænde  vi  nsskat.  Dette  vilde 
for  en  stor  Del  af  den  fattigere  Befolkning  være  at  tage  med  den  ene 
Haand,  hvad  man  gav  med  den  anden.  Det,  man  sparede  paa  Tøjet,  vilde 
i  mangen  fattig  Familje,  hvor  der  kan  være  baade  en  og  to,  som  ikke  vil 

undvære  sin  Snaps,  gaa  til  det  dyrere  Brændevin.  Og  der  er  ikke  Grund 
til  at  tro,  at  man  vilde  skræmme  ret  mange  fra  Brændevinen. 

Ministeriets  Standpunkt  er  i  denne  som  i  andre  Sager  uklart  og  und- 
vigende. Finansministeren  begyndte  i  sine  Sommertaler  med  at  udvikle, 
at  det  er  uhyre  vanskeligt  at  faa  en  Toldreform,  hvilket  er  sandt,  men 
gælder  alle  Reformer,  som  betyder  noget  alvorligt,  at  henvise  til  sin  For- 
tid, hvilket  er  svært  lidt  betryggende,  efter  at  han  iøvrigt  har  sagt  denne 
Farvel,  og  endelig  at  skyde  sig  ind  under  Generaldirektør  M.  Rubin, 
hvilket  er  højst  utilladelig  handlet  af  en  ansvarlig  Minister  overfor  den 
Departementschef,  hvis  Opgave  er  at  udføre  Ministerens  Ordrer.  Siden  er 
han  blevet  ivrigere  og  sværger  til  „Frihandelen*'  saa  kraftig  som  til  „For- 
liget''. Sandsynligheden  er  vel  for,  at  vi  ad  Aare  eller  maaske  allerede  i 
Aar  faar  et  Regeringsforslag  i  frihandelsvenlig  Retning,  der  saa  kommer 
til  at  sove  samme  blide  Søvn  i  Landstinget,  som  Valgreformen  nu  gør, 
medens  det  lyder  paa  Vælgermøderne:  Hold  sammen  for  Valgreformens  og 
Frihandelens  Skyld.  — 

Den  store  Strid  indenfor  Væverfaget,  som  begyndte  i  Juni,  fortsattes  i 
Juli  under  megen  Bitterhed.  Omtrent  4000  Arbejdere  opgives  nu  at  være 
arbejdsløse.  Det  er  Lønspørgsmaal,  Striden  gælder.  Trods  den  store  Be- 
skyttelse, netop  denne  Industri  nyder,  er  Væveres  og  Væverskers  Løn 
overmaade  lav.  Man  har  her  som  i  saa  mange  Tilfælde  et  stærkt  Ind- 
tryk af,  hvorledes  det  er  Fabrikanterne,  der  tager  Broderparten  af  den 
Fordel,  Beskyttelsen  bringer,  medens  Arbejderne  maa  nøjes  med  en  sær- 
deles beskeden  Del.  „Socialdemokraten**  har  i  Anledning  af  denne 
Strike  bragt  en  Række  Sammenstillinger  mellem  Fabrikanternes  og  Arbej- 
dernes Liv,  som  maaske  kan  rumme  Overdrivelser,  men  som  dog  alt  i  alt 
rammer  det  rette,  og  som  vilde  være  en  særdeles  nyttig  Læsning  for  mange 
af  dem,  der  har  faaet  deres  Plads  paa  Livets  Lysside. 

Sverige  og  Norge. 

Sveriges  Standpunkt  —  Folkeafstemning  i  Norge. 

Forhandlingen  mellem  Nordmændene  og  Svenskerne  førtes  i  Juli  saa 
langt  frem,  at  vi  Danske  allerede  nu  kan  lykønske  vore  to  Frændefolk  til  en 
lykkelig  Løsning.  Efter  lange  hemmelige  og  aabenbart  vanskelige  Forhand- 
linger naaede  den  svenske  Rigsdags  Udvalgsmedlemmer  til  en  enstemmig 
Betænkning.  Den  var  et  Kompromis  mellem  Højre  og  Venstre,  svarede  vel 
nærmest  til  Anskuelserne  i  den  Del  af  Venstre,  som  har  følt  sig  stærkt 
krænket  ved  Nordmændenes  Optræden.  Udvalget  foreslog,  at  man  skulde 
gaa  ind  paa  Unionsopløsningen  men  paa  Betingelser.  Af  disse  var  to  af 
Betydning.  Man  vilde  ikke  nøjes  med  Stortingsbeslutningen  af  7.  Juni,  men 
krævede  en  fornyet  Opløsningsbeslutning  fra  norsk  Side,  enten  taget  af  et 
nyt  Storting  eller  ved  Folkeafstemning,  og  man  fordrede  Grænsefæstningemes 
Nedlæggelse.  Udvalgsforslaget  opfattedes  som  vendt  mod  Ministeriet  Ram- 
stedts  formentlige  Eftergivenhedspolitik,  og  tilfredsstillede  alt  i  alt  Folke- 
stemningen. Især  glædede  man  sig  dog  over,  at  der  nu  mod  den  norske 
Enighed  kunde  sættes  en  tilsvarende  svensk  Enighed.  Ministeriet  gik  af, 
og  endnu  før  et  nyt  Ministerium  var  dannet,  vedtoges  Indstillingen  en- 
stemmig i  de  to  Kamre.  Først  efter  nogen  Tids  Forløb  dannedes  et  nyt 
Ministerium  i  Begyndelsen  af  Avgust.  Paa  dets  højre  Fløj  staar  Storindu- 
striens toneangivende  Mand  Lundeberg,  paa  dets  venstre  det  liberale 
Samlingspartis  ledende   Mand  i  andet  Kammer  Karl  Staaff  (se  om  dem  V. 

Spångbergs  Artikel  i  1.  Aarg.  11.  S.  212  fig.).  Ogsaa  i  Sverige  hviler  nu  Parti- 
striden, mens  dette  score  Spørgsmaal  afgøres,  og  det  vil  da,  hvis  Begiven- 
hederne udvikler  sig,  som  del  nu  ser  ud  til,  neppe  lykkes  Højre  ved 
Valgene  lii  Erteraaret  at  drage  stor  Fordel  af  den  nationale  Bevægelse. 
Det  ny  Ministeriums  Politik  er  i  Virkeligheden  en  Fortsættelse  af  den 
fredelige  Opgørspolitik,  som  det  foregaaende  Ministerium  slog  ind  paa. 

I  Norge  har  man  hidtil  handlet  i  god  Overensstemmelse  dermed.  Samme 
Dag,  den  svenske  Rigsdags  Beslutning  forelaa,  stillede  den  norske  Regering 
Forslag  om  polkeafetemning  den  13.  Avg.  Det  var  klart,  at  dette  var  Vejen, 
man  maatte  gaa;  nye  Stortingsvalg  vilde  jo  ikke  kunne  tinde  Sted  uden  at 
kalde  Partikampene  frem.  Der  var  alligevel  dem,  der  kviede  sig  ved  Folke- 


afstemningen. 7.  Juni  er  for  Nordmændene  ved  at  blive  en  Dag  som  Uaf- 
hængighedsdagen, den  4.  Juli,  er  det  for  Amerikanerne,  Bastilledagen,  den 
14.  Juli,  for  Franskmændene.  Mange  syntes,  at  Glansen  ligesom  gik  af  den 
store  Beslutning,  naar  den  nu  skulde  til  at  geres  om  igen.  Men  mindre 
sentimentale  Betragtninger  sejrede.  Man  forstod,  hvor  urimeligt  det  vilde 
være  at  yppe  Kiv  om  dette,  og  hvor  meget  det  vilde  styrke  Norges  Stilling, 
at  Folkeafstemningen  fandt  Sted,  medens  en  Nægtelse  vilde  blive  opfattet 
som  stædigt  Krakileri  eller  som  Frygt  for,  at  Ja'emes  Flertal  ikke  skulde  blive 
stort  nok.  Hurtig  og  resolut  gik  Nordmændene  ind  paa  Folkeafetemningen. 
De  har  her  handlet  med  en  Klogskab,  som  staar  i  skarp  Modsætning  lil 
det  uhyre  Fejlgreb,  danske  Statsmænd  begik,  da  de  i  1864  afviste  Tanken 
om  en  Afstemning  i  Sønderjylland. 

løvrig  har  den  norske  Presse  udtalt  sig  med  forstaaelig  Forbeholdenhed 
om  Norges  Stilling  til  de  andre  Betingelser  og  har  omhyggelig  stræbt  at  und- 
gaa  alt,   der  kunde   foregribe  Udviklingen.    Det  er  dog  aabenbart,  at  der  i 

Norge  er  en  stærk  Stemning  mod  Grænsefæstningernes  Nedlæggelse.  Den 
illusion,  at  disse  betyder  et  værdifuldt  Værn  for  Norge,  næres  af  mange 
Nordmænd  og  har  maaske  virket  til  at  skabe  den  Dristighed,  hvormed  Nord- 
mændene er  optraadt.  Man  mener  det  fornødent  at  bevare  dem  og  synes 
at  det  intet  betyder,  at  Svenskerne  ingen  Grænsefæstninger  maa  have. 
Svenskerne  har  jo  ingen  Brug  for  dem,  de  er  jo  ikke  udsat  for  et 
norsk  Angreb.  Det  vilde  være  sørgeligt  om  disse  Stemninger,  der  besynder- 
ligt nok  især  findes  i  yderste  Venstre,  skulde  faa  nogen  Betydning.  Hvis 
Forholdene  var  saaledes,  at  Svenskerne  vilde  og  kunde  vende  hele  deres 
Magt  mod  Norge,  da  betød  Grænsefæstningeme  intet;  Troen  paa  deres 
Værdi  for  Norge  skyldes  en  af  de  instinktmæssige  Følelser,  der  saa  tit 
falder,  naar  dens  Grundlag  prøves  med  nøgternt  Sind.  Den  er  som  vor 
Tro  paa  Dannevirke  i  1864.  Det  naturlige  vil  være,  at  Nordmændene  gaar 
ind  paa  Sløjfningen  af  de  formaalsløse  Befæstninger,  men,  —  som  fore- 
slaaet  af  „Politiken",  —  til  Gengæld  opnaar  en  permanent  Voldgiftstraktat 
med  Sverige.  Den  Klogskab,  hvormed  Lederne  af  de  to  Landes  Politik,  hidtil 
er  optraadt  under  denne  Strid,  giver  al  mulig  Grund  til  at  tro  paa,  at  dette 
vil  blive  Resultatet. 

Et  andet  Spørgsmaal  var  i  Juli  ret  stærkt  fremme  i  Diskussionen :  Repu- 
blik eller  Kongedømme,  og  da  hvilken  Konge?  Navnlig  drøftede  man  med 
en  vis  Iver  Tanken  om  en  dansk  Prins  som  Norges  Konge;  den  mødte 
Velvilje  i  Norge,  Uvilje  i  Sverige.  I  dén  Henseende  vil  sikkert  de  danske 
og  de  svenske  Stemninger  falde  sammen.  Det  vilde  være  yderst  uheldigt, 
om  en  dansk  Prins  under  Misstemning  i  Sverige  besteg  Norges  Trone; 
bestandig  vilde  Mistænksomheden  overfor  den  norsk-danske  Politik  holdes 
i  Live  i  Sverige  derved;  vort  Forhold  til  Sverige  kunde  blive  varigt  for- 
bitret, uden  at  det  er  til  at  se,  hvorledes  et  saadant  Kongevalg  paa  noget 
eneste  Punkt  skulde  være  heldigt  enten  for  Norge  eller  for  Danmark.  Det 
kan  være  naturligt,  om  man  i  Norge  for  at  mildne  Misfornøjelsen  overfor 
Sverige,  kunde  vælge  en  Bernadotte.  Men  hvis  Svenskerne  ikke  ønsker 
dette,  saa  synes  det  unægtelig,  at  det  klogeste  ligesom  det  mest  tiltalende 
vilde  være  at  gøre  Norge  til  en  Republik.  Der  indvendes  i  Norge  herimod, 
at  det  er  en  Forfatningsforandring;  efter  Grundloven  er  Norge  et  Konge- 
domme. Sandt  nok,  men  Forfatningen  kan  jo  endelig  forandres  og  maa  i  hvert 
Fald  forandres  paa  nogle  Punkter.  Og  vil  man  for  enhver  Pris  undgaa  dette, 
saa  er  det  ufatteligt,  hvorfor  man  ikke  kan  vælge  en  Nordmand  til  Konge 
i  Stedet  for  at  hente  sig  en  Prins  et  eller  andet  Sted  fra  Udlandet.  Ingen 
Nordmand  vil  for  Alvor  paastaa,  at  en  Prins  af  Reuss  Greiss  eller  Schleiss 
eller  af  Schaumburg-Lippe  er  mere  værdig  til  at  beklæde  Landets  Trone 
end  en  af  Norges  bedste  Mænd,  og  at  Valget  af  en  saadan  Prins  skulde 
gøre  Norges  Stilling  lettere  overfor  Udlandet  er  en  ganske  ubegrundet 
Indbildning,  som  strider  mod  alle  Erfaringer. 

Frankrig, 

Juli  Maaned  begyndte  med  Vedtagelsen  i  Deputeretkamret  af  Adskil- 
lelsen af  Stat  og  Kirke.  Den  skete  med  108  Stemmers  Majoritet.  Hele  det 
Flertal,  Valgene  i  1902  skabte  for  Waldeck- Rousseaus  Politik  stod  ved  denne 
Afstemning  samlet.  I  Senatet  nedsattes  straks  derefter  et  Udvalg  til  Behand- 
ling af  Forslaget;  dette  har  allerede  gennemgaaet  det  og  med  overvældende 
Flertal  besluttet  at  foreslaa  Senatet  at  vedtage  Forslaget  uforandret.  Dette 
vil   da   komme   til   Behandling   i   Senatet   efter   Rigsdagsferien,   antagelig  i 

November,  og  kan  være  behandlet  til  Ende  endnu  før  Jul.  Slaar  Forventningerne 
derom  til,  er  der  hermed  gennemført  en  Reform  af  uoverskuelig  Betydning 
ikke  blot  for  Frankrig,  men  for  det  øvrige  Evropa.  Vi  skal  til  den  Tid 
bringe  en  nærmere  Redegørelse  for  den  nye  Ordning. 

Endelig  sluttede  Rigsdagssæsonen  passende  bevæget.  Regeringen  havde 
foreslaaet  Amnesti  for  alle  politiske  Forbrydelser:  Royalisternes  Sammen- 
sværgelser, Officerernes  Angiverier,  Strikeforbrydelser  o.  s.  v.  Senatet  ved- 
tog Forslaget.  Men  den  Dag  det  behandledes  i  Deputeretkamret  stod  en  af 
Højres  deklamatorisk  anlagte  Talere  op  og  rasede  i  de  groveste  Ord  mod 
den  tidligere  Krigsminister  Andrée  og  de  Officerer,  der  havde  givet  Indbe- 
retning til  ham  om  deres  Kammerater.  Følgen  blev  stort  Raseri  blandt 
Andrées  Venner;  baade  Brisson  og  Krigsministeren  Berteaux  erklærede,  at 
under  de  Omstændigheder  vilde  de  ikke  være  med  til  Amnestien.  Forhand- 
lingerne sluttede  under  megen  Bevægelse.  Men  Ministeriet  besluttede  hastig, 
som  det  var  paatænkt,  alligevel  at  hjemsende  Kamret  den  Dag,  og  udstedte 
i  Stedet  for  Amnestiloven  en  Benaadningsakt  for  alle  de  samme,  som  Amne- 
stien vilde  kommet  til  Gode.  De  benaadede  Royalistførere  er  siden  vendt  tilbage 
efter  først  at  have  lettet  deres  Hjerte  ved  nogle  aabne  Breve  med  Skældsord 
mod  Loubet.  Déroulede  derimod  har  højtidelig  erklæret,  at  han  vil  ikke 
vende  tilbage  som  benaadet.  Det  antages,  at  Regeringen  efter  Kamrenes 
Ferie  vil  genoptage  Amnestiloven. 

England. 

Balfour  i  Mindretal, 

Opløsningstilstanden  i  det  engelske  Regeringsparti  har  gjort  et  nyt  Skridt 
fremad.  Balfour  havde  Følelsen  af,  at  det  gik  ilde;  hans  Folk  foretrak  at  holde 
Ferie  fremfor  at  møde  og  sikre  Regeringen  Flertal.  Han  sammenkaldte  dem 
til  et  Møde  og  formanede  dem  indtrængende  til  at  være  fuldtallig  til  Stede 
ved  alle  Afstemninger.  To  Dage  efter  var  saa  mange  af  dem  fraværende, 
at  Ministeriet  kom  i  Mindretal.  Det  var  Irernes  Fører  Red m ond,  som  med 
199  St.  mod  196  fik  vedtaget,  at  stryge  100  £  paa  det  irske  Budget 
som  Udtryk  for  Mistillid  til  Styrelsen.  Irer  og  Liberale  forlangte  nu  med 
samme  Iver,  at  Ministeriet  skulde  gaa  af,  men  Balfour  trak  først  Afgørelsen 
ud  et  Par  Dage  og  blev  saa  siddende.  Han  forsvarede  sig  med,  at  det  tid- 
ligere var  hændet,  at  et  Ministerium,  der  havde  faaet  et  lille  Flertal  mod 
sig  en  enkelt  Gang,  beholdt  Magten,  naar  det  bagefter  kunde  mønstre  et 
Flertal.  Dette  er  rigtigt,  og  alt  vilde  opløses  i  Forvirring,  om  det  ikke  var 
saaledes.  Det  afgørende  er  de  Forhold,  hvorunder  Ministeriet  lider  sit 
Nederlag,  men,  som  selv  et  konservativt  Blad  som  „Times**  fremhævede,  var 
Forholdene  denne  Gang  saadanne,  at  de  vel  kunde  tilskynde  Ministeriet  til 
at  gaa.  En  Række  Nederlag  ved  Suppleringsvalgene  har  vist,  at  det  er  et 
forbavsende  lille  Mindretal  af  Vælgere,  der  er  blevet  de  konservative  tro; 
Partiet  er  saa  forskrækket  og  uenigt,  at  ingen  Forslag  af  Betydning  kan 
føres  igennem,  og  saa  sløvt  opgivende,  at  Ministeriet  hvert  Øjeblik  løber 
Fare  for  nye  Nederlag.  Under  disse  Forhold  er  det  lidet  stemmende  med 
engelske  Forfatningsprinciper,  at  Balfour  benytter  den  unaturlig  lange  Valg- 
periode, 7  Aar,  til  at  bevare  Magten  ud  over  alle  rimelige  Grænser.  Det 
synes  dog,  at  de  Liberale  ikke  er  meget  ivrige  efter,  at  Ministeriet  skal 
gaa  altfor  hurtig.  Tysklands  Flaadedemonstrationer  og  dets  stadige  Udvidelse 
af  Flaaden  vil  rimeligvis  fremkalde  store  Nybevillinger  til  den  engelske 
Flaade,   som   de    Liberale   gerne  under  Balfour  Ansvaret  for.    Og  desuden 


er  Uviljen  mod  den  konservative  Regering  saa  stærk,  ai  enhver  Opsættelse 
af  Valget  betyder  Udsigt  til  et  større  liberalt  Flertal.  Balfour  synes  For- 
øvrigt   at   omgaas   med  Tanken   om   endnu   et   Forsøg   paa   at   undgaa   sin 


Skæbne.  Han  kastede  pludselig  ind  i  Diskussionen  et  Forslag  om  en  lige- 
ligere ValgkredsFordeling.  Denne  er  paatrængende  nødvendig.  Englands  Valg- 
kredsordning rummer  trods  alle  Reformer  endnu  større  Urimeligheder  end 
den  danske.  Men  Forslaget  indeholder  en  Indskrænkning  aF  Irlands  Kredse 
fra  102  til  80.  Dette  slemmer  med  Folketallet,  men  Irerne  paastaar  med 
Rette,  at  da  del  irske  Pariament  i  1801  lod  sig  narre  til  opgive  sin  Eksi- 

Stens,  var  Betingelsen  de  102  irske  Repræsentanter  i  det  engelske  Parla- 
ment, og  dette  Tal  kan  ikke  nu  med  Billighed  formindskes,  med  mindre 
Irland  faar  sit  eget  Parlament  igen.  Homeruletankens  Retfærdighed  træder 
atter  klart  frem  for  Dagen.  Og  desuden  frygter  de  Liberale,  at  Balfour  skal 
forsøge  paa  ved  en  dristig  Valggeometri  at  bevare  sit  Flertal.  Efter  hele 
den  Maade,  hvorpaa  han  og  Chamberlain  er  optraadt,  er  der  al  Grund  til 
at  vente  dette,  men  Sandsynligheden  for  at  hans  Bestræbelser  vil  lykkes 
er  ikke  stor.  Valggeometri  er  vanskelig  i  et  Land,  som  næsten  har  alminde- 
lig Valgret;  den  hævner  sig  let  som  herhjemme  i   1895. 

Rusland  og  Japan, 

Fredsforhandlinger,  —  Semstvokongres. 

Det  samme  Mørke  hviler  stadig  over  Ruslands  Politik.  Gang  efter  Gang 
skiftede  man  Udsendinge  til  Fredsforhandlingerne  i  Waschington.  Tilsidst 
blev  det  Witte,  der  blev  den  ledende  blandt  dem.  Det  forudsættes  efter 
hans  Fortid,  at  han  ivrig  vil  søge  at  naa  Fred;  men  Ruslands  Forfatnings- 
venner  har  dog  med  Uvilje  set  ham  overtage  dette  Hverv.  De  havde  ventet, 
at  han  foreløbig  skulde  have  holdt  sig  tilbage  for  siden  med  sit  Navn  og  sin 
Indsigt  at  støtte  Forfatningspartiet.  Og  samtidig  med,  at  han  naaede  Wasching- 
ton, ser  det  ud  til,  at  den  krigerske  Stemning  atter  har  faaet  Overhaand  i 
St.  Petersborg.  Det  antages,  at  Czaren  er  blevet  opmuntret,  med  eller  uden 
Grund,  ved  Sammenkomsten  med  Kejser  Vilhelm,  og  at  Rusland  nu  har 
samlet  en  Styrke  paa  over  '/s  Million  ovre  i  Østasien,  saa  man  venter  at 
kunne  optage  Kampen  med  Held  og  i  det  mindste  „frelse  Æren"  ved  at 
slutte  af  med  en  Slags  Sejr.  Alt  dette  er  og  bliver  dog  Gisninger. 

Det  revolutionære  Røre  fortsattes  i  Juli  med  uformindsket  Styrke. 
Potemkins  eventyrlige  Tog  paa  Sortehavet  fandt  en  hurtig  Afslutning;  man 
gik  i  Land  i  en  rumænsk  By  og  overgav  Skibet  mod  Løfte  om,  at  Be- 
sætningen ikke  skulde  blive  udleveret.  Russerne  modtog  saa  atter  Skibet 
og  indlemmede  det  paany  i  deres  Flaade  efter  en  besynderlig  Indvielses- 
scene,  der  i  ingen  Henseende  stod  tilbage  for  vilde  Stammers  Krigscere- 
monier.  Attentaternes  og  Strikernes  Række  fortsattes  iøvrig.  Mere  Betydning 
havde  det,  at  et  Par  Hundrede  Delegerede  fra  Semstvoer  og  Byraad  mødte 
i  Moskva  og  vedtog  et  meget  vidtgaaende  Forfatningsforslag.  Regeringen 
forbød  Kongressen  og  synes  at  ville  anklage  Deltagerne  for  Højforræderi, 
men  kan  næppe  gøre  Alvor  af  sine  Trusler. 

Udgivelse  vil  fra  1.  Oktober  overgaa  til  et  særligt  Selskab.  Det  vil 
blive  udgivet  under  samme  Redaktion  som  hidtil.  Formatet  vil  blive 
større,  Tekstmængden  forøget  og  Illustrationerne  betydelig  flere.  Prisen 
bliver  uforandret.  Nærmere  Meddelelse  vil  fremkomme  i  September- 
hæfterne. 


Liv  og  Død. 

Af  Bjarne  Eide. 


Al  videnskab,  ja  al  menneskelig  tænkning  reducerer  sig  til  syvende 
og  sidst  til  en  inddeling,  en  klassificering  af  tingene  i  verden.  Enhver 
videnskab  er  som  en  hær.  Overalt  staar  grundbegrebet,  generalissimus, 
som  i  sig  skal  omfatte  alt  det  som  hører  ind  under  vedkommende  vi- 
denskab. Under  generalissimus  staar  generalstaben,  som  repræsenteres 
af  de  grene,  som  videnskaben  er  delt  i.  Dernæst  har  vi  officererne, 
det  vil  sige:  de  forskjellige  videnskabsspecialiteter  og  inddelingen  fort- 
sættes nedover  gjennem  underofficererne,  som  er  systemets  kapitler  og 
paragrafer  lige  ned  til  de  menige,  og  blandt  disse  skulde  da  alle  ting  i 
verden  finde  sin  behørige  plads  og  sit  rette  nummer.  Nu  findes  der  i 
ethvert  land  en  del  individer,  som  enten  ved  svig  og  list  eller  paa 
grund  af  medfødte  feil  unddrar  sig  tjenesten  og  derfor  ikke  har  plads 
og  nummer  i  de  militære  ruller.  Og  saaledes  findes  der  ogsaa  i  enhver 
videnskab  endel  facta,  som  ikke  liker  at  staa  i  række  og  geled,  men 
foretrækker  at  vagabondere  paa  egen  haand  udenfor  alle  kapitler  og 
paragrafer.  Disse  gjenstridige  blir  da  samlet  i  en  bunke  for  sig  og  ud- 
gjør,  hvad  de  gamle  kaldte  systemets  „caput  mortuum'',  dets  „døde 
kapitel",  egentlig  dets  „døde  hode",  d.  v.  s.  alle  undtagelserne  fra  re- 
gelen. Nu  har  det  altid  gaat  saa,  at  jo  mere  et  system  studeres  desto 
talrigere  blir  undtagelserne.  Det  døde  hode  vokser  og  vokser  og  sluger 
tilsidst  hele  systemet,  som  da  maa  erstattes  med  et  nyt,  der  netop  tar 
sit  udgangspunkt  fra  det  forrige  systems  undtagelser. 

Der  findes  en  inddeling  af  alle  ting  i  verden,  der  er  saa  enkel,  at 
man  ikke  skulde  tro,  at  den  havde  noget  „caput  mortuum'' ,  noget  und- 
tagelseskapitel,  og  det  er  inddelingen  i  liv  og  død,  i  levende  og  dødt. 
Men  ret  som  det  er  kommer  der  ting  frem,  som  synes  at  tyde  paa,  at 
selv  ikke  denne  inddeling  er  saa  ganske  sikker  og  paalidelig,  at  selv 
her  grænserne  er  lidt  flydende,  og. at  forskjellen  paa  liv  og  død  kanske 
ikke  stikker  saa  dybt,  som  man  skulde  tro.  Ogsaa  dette  enkle  indde- 
lingsprincip  har  muligens  sit  caput  mortuum. 

Disse  nye  facta  vil  være  de  fleste  bekjendt  af  aviserne.  Det  første 
er  Languilles  hoved.  Alle  har  vel  læst  om  den  dødsdømte  Languille 
som  før  sin  henrettelse  lovet,  at  han  vilde  give  livstegn  fra  sig,  om  der 
fandtes  fnug  af  liv  i  ham  eherat  den  skjæbnesvangre  økse  var  faldt. 
Øksen  faldt  og  Languilles  hode  med  den.  Og  doktoren  tog  det  mellem 
sine  hænder  og  raabte  hans  navn  ind  i  øret.  Ansigtet  bevæget  sig,  for- 
søgte at  aabne  øjnene,  kneb  dem  sammen  igjen  o.  s.  v.  Det  hele  varet 
Va  å  1  minut. 

Der  blev  en  svare  diskussion  i  aviserne.  Reporterne  satte  sig  i  be- 
vægelse for  at  interwiewe,  og  jeg  ved  ikke  hvad  jeg  mest  skal  beundre. 

det  instinct  som  ledet  disse  paa  deres  jagt  efter  autoriteter  eller  den 
afgjørende  suffisance  hvormed  svarene  for  det  meste  blev  givet.  Næsten 
allesammen  gik  til  —  chirurgerne.  Nu  skal  man  indrømme  mig,  at 
Languilie's  operation  er  en  smule  summarisk  chirurgi;  ialfald  ligger 
den  saavidt  udenfor  den  sædvanlige  praxis,  at  selv  en  professor  neppe 
kan  paaberaabe  sig  en  større  personlig  erfaring.  Svaret  blev  i  regelen 
git  med  et  skuldertræk:  „Det  ved  vi  jo  alle,  at  en  død  høne  kan  flyve. 
Det  er  bare  reflexbevægelser." 

En  død  høne?  Ja  ved  vi  egentlig  noget  videre  om  hvad  en  død 
høne  er  istand  til?  En  levende  høne,  som  pludselig  mister  hodet  — 
javel  om  den  ved  vi  alle,  at  den  kan  flyve.  Men  denne  levende  høne, 
som  netop  har  mistet  hodet  —  skulde  den  virkelig  være  død,  ganske 
død? 

Det  er  mærkelig  hvor  udbredt  og  indgroet  den  tanke  er,  at  et  hode- 
løst  individ  er  en  død  ting.  Og  dog  er  der  andre  dødsaarsager,  som 
virker  ligesaa  hurtig  f.  ex.  hjertelammelse  —  men  her  falder  det  ingen 
ind  at  forveksle  aarsag  og  virkning,  og  enhver  forstaar,  at  den  ene 
kommer  efter  den  anden.  Overfor  problemet  halshugning  er  allerede 
det  første  indtryk  saa  overvældende,  at  det  ikke  falder  en  ind  at  gjøre 
sig  nærmere  rede  for  sammenhængen,  der  i  virkeligheden  ikke  er  saa 
ligetil.  Den  egentlige  aarsag  til  døden  er  her  vistnok  en  forblødning 
gjennem  de  store  blodaarer  i  halsen.  Der  ødelægges  nemlig  ikke  ved 
denne  operation  noget  organ,  som  er  livet  og  hvis  ødelæggelse  i  og 
for  sig  er  døden.  Et  saadant  organ  findes  idetheletaget  ikke.  Organer- 
nes betydning  for  livet  er  meget  forskjellig.  Nogle  kan  uden  nogen 
risiko  fjernes,  f.  ex.  saagar  hele  mavesækken,  tarme  i  metervis.  Der 
er  andre,  hvis  tab  med  sikkerhed  medfører  døden,  men  først  om  maa- 
neder  eller  aar  f.  ex.  skjoldkjertelen.  Andre  kan  kun  i  meget  kortere 
tid  undværes  og  nogle,  som  hjertet  og  visse  dele  af  nervesystemet  er 
i  den  grad  uundværlige,  at  døden  indtræder  „momentant*"  naar  de 
pludselig  ophører  at  functionere.  Tiden  mellem  aarsag  og  virkning  er 
her  kort,  meget  kort,  men  den  findes.  Det  samme  er  netop  tilfælde 
ved  halshugning.  Det  tar  lidt  tid  at  dø  af  det  ogsaa.  Denne  tid  blir 
meget  længere  hvor  det  gjælder  meget  unge  individer  eller  lavere  dyr, 
thi  hos  disse  findes  endnu  ikke  den  fuldstændige  underordning  af  hele 
legemet  under  det  nervøse  centralapparat  og  de  enkelte  dele  er  derfor 
mere  uafhængige  i  sine  livsytringer.  Der  kommer  undertiden  børn  lil- 
verden  uden  hjerne.  De  lever  ikke  længe  —  minutter  eller  timer  — 
men  de  lever  og  for  kort  tid  siden  paaviste  en  parisisk  experimental- 
psycholog  tydelige  tegn  paa  sjæleligt  liv  hos  et  saadant  lidet  individ. 
Naar  han  anbragte  melk  eller  sukker  paa  dets  tunge,  kan  man  tydelig 
se  paa  dets  ansigt,  at  det  smagte  godt.  Anbragtes  derimod  peber  eller 
salt,  gav  den  lille  aldeles  utvivlsomme  tegn  paa  dybt  mishag.  Og  dog 
manglet  den  det  væsentligste  af  hodet,  nemlig  hjernen,  fuldstændigt. 

Nyfødte  smaadyr  lever  meget  længe  efter  halshugning.  Jeg  er  selv 

engang  bleven  klaret  ordentlig  af  en  liden  hodeløs  kat.  Legemet  arbej- 
der længe  for  at  reise  sig  paa  fire,  og  dets  bevægelser  herunder  er 
meget  vel  ordnede  og  overraskende  hensigtsmæssige,  og  den  forsvarer 
sig,  som  sagt,  meget  energisk.  Imens  ligger  det  lille  hode  i  lang  tid  og 
gjør  stærke  grimaser. 

Det  er  bare  reflexer,  svarer  man.  Ja  gjerne  det,  men  da  er  hele 
livet  reflexer.  Der  er  ingen  væsensforskjel  paa  den  maade  hvorpaa 
hjernen  og  viljen  omsider  reagerer  paa  aarsgamle  indtryk,  og  den, 
hvorpaa  rygmarven  svarer  paa  et  pludselig  indtryk  ved  en  øjeblikkelig 
„reflex". 

Som  man  ser  er  der  al  grund  til  at  tro,  at  der  var  liv  i  Languille*s 
hode,  og  jeg  tviler  ikke  paa  at  man  ogsaa  vilde  have  fundet  liv  i  hans 
hodeløse  krop,  om  man  havde  ledt  efter  det.  Livet  er  ikke  bundet  til 
et  organ  —  hele  legemet  lever  fra  stortaaen  op  til  den  fineste  hjerne- 
celle. Og  med  livet  følger  bevidstheden.  Denne  er  en  cellefunktion, 
som  andre  funktioner.  Og  alle  funktioner  er  fælles  for  alle  celleele- 
menter, kun  specialiserer  disse  sig  i  forskjellige  retninger,  udvikler 
nogle  af  sine  egenskaber  mere  end  andre.  Saaledes  er  bevidstheden 
intensest  i  en  hjernecelle,  bevægelsen  stærkest  i  en  muskelcelle.  Men 
der  er  bevægelse  ogsaa  i  en  hjernecelle  og  utvilsomt  ogsaa  bevidsthed 
i  en  muskelcelle. 

Som  man  ser,  begynder  grænsen  mellem  levende  og  døde  allerede 
at  bli  lidt  usikker  og  flydende  og  —  kanhænde  —  at  morderen  Lan- 
guille's  afhuggede  hode  kan  bli  begyndelsen  til  systemets  caput  mor- 
tuum. 

Det  er  saa  meget  mere  sandsynligt,  fordi  denne  summariske  indde- 
ling angribes  —  og  det  stærkt  —  fra  flere  andre  hold  paa  én  gang. 


H. 

En  gaade,  som  længe  har  sysselsat  mennesket,  er  den  saakaldte 
j^generatio  spontanea*" ,  d.  v.  s.  et  levende  væsens  opstaaen  direkte  fra 
den  døde  natur. 

I  gamle  dage  tog  man  gaadens  løsning  let.  Man  blandede  f.  ex. 
sagflis  og  alskens  urenhed  sammen  og  lod  det  staa.  Om  kort  tid  yret 
det  af  lopper  og  andet  kryb,  som  man  da  antog  var  opstaaet  direkte 
af  den  lidet  tiltalende  blanding.  Sammenhængen  er  naturligvis,  at  der 
var  fulgt  en  masse  æg  af  lopper  o.  1.  med  i  blandingen  og  at  disse  æg 
ganske  rolig  udviklet  sig  i  dette  for  dem  meget  gunstige  medium.  Men 
det  kjendte  man  dengang  intet  til. 

Saa  kom  Pasteur  og  slog  en  pæl  gjennem  læren  om  generatio 
spontanea,  idet  han  viste  at  hvis  man  grundig  dræber  alle  livsspirer  i 
et  lukket  kar,  saa  opstaar  der  aldrig  levende  væsener  deri  uden  at 
andre  spirer  kommer  til  udenfra.  Dermed  havde  han  fastslaaet  prin- 
cipet:  „omne  vivum  e  vivo''   o:  alt  liv  udgaar  fra  liv.    Det  syntes  at 

være  en  fundamental  sandhed,  som  aldrig  skulde  kunne  rokkes,  og 
man  slog  sig  til  ro  med  det.  Men  den  fuldstændige  mangel  paa  respekt 
for  principer,  som  udmærker  moderne  tænkning,  har  i  den  sidste  tid 
gjort  sig  gjældende  ogsaa  her,  og  der  er  gjort  en  hél  del  forsøg  paa  at 
skabe  liv  eller  at  iagttage  direkte  overgangen  fra  „dødt"*  stof  til  levende 
væsener. 

En  melder  om  levende  væsener  ved  krystaldannelse  og  leverer  saa- 
gar  fotografier  af  dem,  en  anden  om  lignende  forekomster  ved  chemiske 
processer  og  nu  sidst  kommer  en  engelskmand  og  erklærer  at  han  har 
set  levende  væsener  opstaa  i  gelatin,  som  er  under  paavirkning  af  ra- 
dium. Han  fortæller  at  de  vokser  og  formerer  sig,  og  ogsaa  han  har 
fotografier  at  fremvise  som  støtte  for  sine  paastande.  Alle  disse  forsøg 
bærer  upaalidelighedens  præg  i  høj  grad.  De  er  ogsaa  enten  mod- 
beviste eller  glemte.  Men  den  diskussion  de  har  vakt,  har  dog  for  mig 
havt  en  meget  stor  interesse  derved,  at  den  viser  hvor  usikre  og  ufuld- 
komne vore  begreber  er  om  mange  vigtige  ting. 

Jeg  mener  ikke  her  selve  hovedspørgsmaalet :  „Hvad  er  livet?*" 
Dets  uløselighed  er  nu  engang  saa  anerkjendt  og  indlysende,  at  kun 
poeterne  svarer  paa  det.  Men  der  er  et  andet  spørgsmaal,  som  synes 
langt  mere  praktisk  og  letløseligt.  Og  det  er:  hvorpaa  skjelner  vi  liv 
fra  død?  Hvilke  kjendetegn  er  der  paa  at  en  ting  »lever*? 

Man  har  søgt  efter  enkelte  tegn,  som  i  alle  tilfælde  skulde  afgjøre 
spørgsmaalet.  Man  har  saaledes  opstillet  forplantningen  som  en  condiiio 
sine  qua  non  for  at  erklære  en  gjenstand  at  være  , levende".  Det  er 
klart  at  dette  er  overdrevet.  Baade  individet  og  racen  kan  meget  vel 
„leve"  uden  at  forplante  sig.  Hverken  børn  eller  muldyr  gjør  det,  og 
de  lever  alligevel.  Man  kan  indvende  at  denne  evne  dog  ialfald  er  la- 
tent tilstede.  Hertil  svarer  jeg,  at  man  meget  vel  kan  tænke  sig  en 
levende  masse  uden  nogensomhelst  tendens  til  forplantning,  hverken 
skjult  eller  aabenbar. 

Naar  vi  ser  en  abekat  løbe  om  og  knække  nødder,  saa  ved  vi  at 
den  lever.  Det  samme  ved  vi  om  laksen  som  hopper  i  elven,  ja  selv 
naar  den  staar  mur  stille  mod  strømmen.  Naar  træet  vokser  og  sætter 
blade  og  blomster,  saa  er  det  fordi  det  lever.  Naar  vi  i  mikroskopet 
ser  infusionsdyr  svømme  omkring  og  fortære  sine  lige,  saa  tviler  vi 
ikke  paa  at  de  lever  og  naar  vi  ser  baciller  vokse  i  kolonier  paa  gela- 
tine saa  siger  vi  med  sikkerhed:  der  er  liv. 

Hvorfor?  Simpelthen  fordi  det  er  os  evident,  det  er  os  soleklart  at 
disse  ting  lever.  Vi  kjender  os  selv,  og  ved,  eller  tror  ialfald  med 
sikkerhed  at  vi  lever.  Og  alle  de  ting,  i  hvilke  vi  kjender  os  selv  og 
vort  eget  liv  igjen,  de  anser  vi  for  levende,  og  alle  de  ting,  hos  hvem 
vi  ikke  kan  drage  kjensel  paa  os  selv,  siger  vi  er  døde,  eller  vi  for- 
holder os  ialfald  meget  tvilende  overfor  muligheden  af  de  alligevel 
skulde  være  levende.  Noget  andet  bevis  for  liv  end  denne  summariske 
evidens,  beroende  paa  en  gjenkjendelse  af  os  selv,  findes  ikke,  og  hel- 

ler  ikke  videnskaben  har  kunnet  skaffe  os  et  fastere  grundlag  for  denne 
afgjørelse. 

Undertiden  støder  vi  paa  fænomener,  hvor  vi  i  den  grad  lidet  kjen- 
der  vort  eget  liv  igjen,  at  det  er  nølende,  uvilligt  og  uden  indre  over- 
bevisning, at  vi  erklærer  dem  for  levende,  fordi  vi  tvinges  til  det  af 
andre  grunde.  Allerede  bjørnens  liv  i  vinterhi,  eller  en  frosk,  som  til- 
bringer flere  aar  i  en  forseglet  æske  uden  mad,  allerede  dette  virker 
noget  fremmed  paa  os.  Men  lad  os  gaa  videre  og  tænke  os  at  vi  finder 
en  mand  liggende  paa  en  landevej  —  død  d.  v.  s.  uden  at  det  er  mu- 
ligt at  opdage  et  eneste  livstegn  hos  ham.  Han  bæres  hen  forat  be- 
graves, men  kommer  tillive  igjen  paa  vejen  og  ved  selv  ikke  noget  om 
hvad  der  er  hændt  ham.  Modstræbende  maa  vi  da  indrømme  at  der 
ogsaa  var  liv  i  ham,  da  vi  fandt  ham  uden  et  eneste  livstegn  og  vi 
trøster  os  med,  at  havde  vi  ledt  bedre  efter  saa  havde  vi  fundet  et  eller 
andet  tegn.  Men  er  det  saa  sikkert?  Vi  ledte  saa  godt  som  overhovedet 
muligt  uden  at  finde  noget. 

Man  har  i  de  ægyptiske  pyramider  fundet  korn,  som  har  ligget  her 
i  flere  tusen  aar.  De  blev  sat  i  jorden  og  endel  af  dem  spiret  og  vpkste 
og  gav  modent  korn,  med  andre  ord,  de  var  levende.  Derved  nødes 
og  tvinges  vi  til  at  tro  at  de  har  været  levende  i  al  den  lange  tid  det 
laa  i  pyramiden,  for  vi  kan  nu  engang  ikke  —  uvist  med  hvilken  ret 
forresten  —  tænke  os,  at  livet  kan  stanse  fuldstændigt  og  begynde 
paa  igjen.  Livets  stansning  er  døden,  og  den  er  irreparabel.  Kan  nu 
nogen  paastaa  at  der  har  været  mere  tegn  til  liv  i  dette  korn  end  i 
stenene  i  den  pyramide  det  laa  i?  Man  siger  at  der  maa  have  været 
noget  tegn,  bare  vi  havde  kunnet  undersøge  nøje  nok.  Men  at  sige  at 
noget  maa  have  været,  er  det  samme  som  at  indrømme  at  man  intet- . 
somhelst  ved  derom. 

Der  findes  altsaa  ting  i  verden,  som  vi  er  nødt  og  tvungne  til  at 
erklære  for  levende  uagtet  de  i  saa  henseende  ikke  paa  nogen  paavise- 
lig  maade  adskiller  sig  fra  en  sten,  et  stykke  jern  eller  en  anden  klump 
„død"  materie. 

Lad  os  føre  sammenligningen  videre.  Uagtet  ingen  enkelt  egenskab 
er  afgjørende  for  spørgsmaalet  liv  eller  død,  saa  er  der  dog  en  del 
saadanne  som  uvilkaarlig  hos  os  opvækker  forestillingen  om  liv  og 
som  indgaar  som  hovedbestanddele  i  det  generalindtryk  hvorefter  vi 
slutter  os  til  liv. 

Der  er  bevægelsen  —  ydre  bevægelse  og  indre.  Vi  er  saa  over- 
beviste om  bevægelsen  som  nødvendig  livsfænomen,  at  vi  ikke  kan 
tænke  os  liv  uden  bevægelse  —  hvor  den  ikke  kan  iagttages,  gaar  man 
dog  ud  fra  at  den  er  tilstede  f.  ex.  hos  de  smaa  baciller  som  ingen 
synlig  ydre  bevægelse  har,  forudsætter  man  en  indre  bevægelse  i  selve 
dens  legeme,  uagtet  noget  saadant  ikke  kan  iagttages.  Men  maanen 
drejer  sig  rundt  jorden,  jorden  om  solen,  og  solen  farer  med  svim- 
lende fart  gjennem  verdensrummet  trækkende  alle  planeterne  efter  sig. 

Vi  ved  ikke  hvorfra  eller  hvorhen,  og  vi  aner  ikke  hvilken  kraft  der 
driver  dem.  Og  saa  den  indre  bevægelse.  Lærer  ikke  fysiken  og  che- 
mien  os  at  alt  svinger,  molekyler  eller  ioner  farer  gjennem  rummet, 
alting  svinger  i  straaler  og  bølgebevægelser.  Alt  er  bevægelse  og  alt  er 
i  bevægelse.  Intet  hviler  —  det  vilde  være  døden. 

Kraft  og  arbeide  er  livsytringer.  Men  der  findes  end  ikke  en  eneste 
pariikkel  materie  uden  kraft  —  kemisk  kraft,  varmekraft,  elektrisk 
kraft,  levende  kraft  o.  s.  v.,  og  alle  kræfter  kan  gaa  over  i  hverandre 
og  alle  kræfter  arbeider  —  ustanselig. 

Tiltrækning  og  frastødning,  behag  og  ubehag,  kjærlighed  og  had 
hører  livet  til.  Men  ensbenævnte  magnetpoler  frastøde  hinanden,  uens- 
benævnte tiltrækker  hinanden,  ligesaa  med  elektricitet.  Jorden  holder 
os  fast  med  stor  kraft  d.  e.  tyngden.  Solen  binder  jorden,  maanen 
trækker  havet  til  sig;  det  er  ebbe  og  flod. 

Man  trækker  paa  skuldrene  og  siger:  Alt  dette  ved  vi  jo  —  vi 
kjender  det  altsammen  fra  videnskaben  om  den  døde  verden.  Det  er 
blot  matematik,  mekanik  og  fysik.  Sammenligningen  er  godtkjøbs  og 
dertil  banal. 

Men  vore  lemmers  bevægelser,  vore  musklers  og  nervers  virksom- 
hed —  det  er  ogsaa  matematik,  mekanik,  fysik  og  chemi  —  ligesaa 
sikkert  og  ligesaa  rigorøst  som  alt  andet  —  og  det  forhindrer  os  ikke 
i  at  betragte  dem  som  fuldgyldige  livsytringer. 

Sagen  er,  at  disse  ting  har  været  os  bekjendte  alt  for  længe  og  vi 
har  lært  dem  lidt  efter  lidt.  Vi  er  derfor  afstumpede  overfor  dem,  de 
overrasker  os  ikke,  de  forbløffer  os  ikke.  Men  sæt  om  det  pludselig 
var  idag  vi  fik  alt  dette  mærkelige  at  vide,  vilde  det  ikke  da  overraske 
os  og  forbløffe  os  ved  sin  overensstemmelse  med  „livet"  og  uvilkaar- 
lig  bringe  os  til  at  trække  visse  slutninger  om  den  „døde**  verdens 
natur  ? 

Mennesket  fødes,  vokser,  ældes  og  dør.  Det  mærkelige  stof,  som 
heder  radium,  existerer,  arbeider,  straaler,  varmer,  lyser,  virker  paa 
mange,  mange  maader  —  det  er  ungt  og  stærkt  en  tid,  det  ældes  og 
svækkes  og  omsider  „dør"  det  efter  hundreder  af  aars  „liv".  Kanske 
man  nu  begynder  at  „forklare"  dette  —  men  man  begynder  nu  ogsaa 
at  forklare  ungdom  og  alderdom  hos  mennesket. 

Naar  man  arbeider,  blir  man  træt  og  kan  ikke  mer.  Naar  man  saa 
hviler,  kommer  man  til  kræfter  igjen  og  kan  begynde  paa  ny.  Findes 
træthed  og  hvilens  velgjørende  virkning  ogsaa  i  den  „døde"  verden? 
Man  hører  ofte  tale  om  at  et  materiel  ved  intens  brug  blir  „træt"  og 
maa  „hvile".  Dette  er  kanske  for  størstedelen  en  talemaade.  Men  lad 
os  heller  tage  følgende  exempel  blandt  flere:  Hvis  glas  træffes  af  „ka- 
thodestraaler"  saa  begynder  det  at  lyse.  Stiller  man  en  skjærm  i  veien, 
saa  lyser  glasset  ikke  i  skyggen,  men  vel  rundt  omkring  denne  —  med 
aftagende  styrke.  Tar  man  nu  skjærmen  væk  vil  partiet  bag  den  træf- 
fes af  straalerne  og  lyse  —  stærkere  end  resten.  Fysikeren  siger,  at 

det  parti,  som  lyste  hele  tiden,  var  blevet  træt,  det  andet  derimod  var 
udhvilet.  Han  siger  det  rigtignok  med  et  nedladende  smil,  som  om  det 
blot  er  for  at  lette  os  begribelsen,  ikke  fordi  han  virkelig  skulde  mene 
saameget  med  det.  Men  iagttagelsen  har  sin  værdi  —  og  hvorfor  ial- 
verden  skal  vi  forandre  vore  begreber,  fordi  om  det  dennegang  gjælder 
et  stykke  glas  istedetfor  en  hund  eller  en  hest. 

Loven  om  at  enhver  ting  har  sin  aarsag  og  enhver  aarsag  sin  virk- 
ning er  for  os  et  nødvendigt  postulat.  —  Men  den  gjælder  i  lige  grad 
for  os  „levende*  som  for  den  døde  masse.  Det  modsatte  postulat  — 
friheden,  tilfældigheden  —  er  os  igrunden  akkurat  ligesaa  uomgjængelig 
nødvendig  for  forstaaelsen  af  os  selv  som  „levende"  væsener.  Læren 
om  den  døde  verden  derimod  imponerer  os  ved  sin  store  nøjagtighed 
og  ved  sine  tal,  som  alle  har  mange  decimaler.  Men  disse  tal  er  gjen- 
nemsnitstal.  Man  faar  aldrig  samme  tal  ved  to  forskjellige  undersøgel- 
ser, allermindst  naar  det  er  forskjellige  personer,  som  gjør  dem.  Dette 
regnes  arbejdsmethoden  og  arbejderen  tillast  —  men  er  det  ikke  muligt 
heri  for  en  del  at  se  et  udtryk  fra  stoffets  side  for  det,  som  vi  hos  os 
selv  føler  som  „frihed",  „tilfældighed". 

Men  alt  det,  som  lever,  har  en  bestemt,  karakteristisk  struktur,  en 
organisation,  som  savner  modstykke  i  den  „døde"  verden.  —  Om  vi 
undersøger  kornet  fra  pyramiden  under  mikroskopet,  saa  ser  vi  straks 
at  det  ialfald  har  været  levende,  ellers  vilde  det  aldrig  have  kunnet  faa 
den  organisation  i  celler  etc,  som  det  har. 

Dette  er  ganske  vist  en  gjennemgribende  forskjel  paa  den  „levende" 
og  den  „døde"  verden.  Men  man  maa  betænke,  at  de  enkleste  former 
for  liv,  som  vi  kjender  og  som  nu  overhovedet  existerer  f.  ex.  cellen, 
er  yderst  komplicerede  og  resultatet  af  en  udvikling  gjennem  millioner 
og  milliarder  af  aar.  Dette  viser  ogsaa  det  absurde  i  alle  forsøg  paa 
rygeneratio  spontanea*" ,  paa  at  skabe  liv.  Man  forsøger  med  én  gang  at 
overføre  det  „døde"  stof  til  en  højt  udviklet  stærkt  organiseret  livstil- 
stand —  cellen  —  og  tror  det  gaar  an  at  springe  over  alle  begyndel- 
sesstadier lige  fra  før  den  første  antydning  til  organisation. 

Det  første  man  maatte  gjøre  var  at  lave  et  „molekyl"  saa  stort,  et 
stof  saa  kompliceret,  med  saa  mange  løst  bundne  energier,  at  det  kunde 
bygge  op  igjen  paa  én  kant  det  som  blir  ødelagt  paa  en  anden  netop 
ved  de  herved  frigjorte  kræfter.  Saa  maatte  man  rolig  vente  i  milliarder 
eller  ved  omhyggelig  pleie  kanske  blot  millioner  af  aar  for  at  se,  om 
dette  stof  vilde  udvikle  sig,  organisere  sig  og  se,  hvilken  retning  denne 
udvikling  vilde  tage. 

Det  første  liv  paa  jorden  var  ikke  organiseret.  Det  var  en  „tilfæl- 
dig" opstaaet  masse,  saa  compliceret,  at  den  formaaet  at  fastholde  sin 
existens  ved  selvbevarelse.  Organisation  kom  først  længe  efter.  Ethvert 
spor  af  disse  „væsener"  er  selvfølgelig  for  al  tid  forsvundne. 

Denne  tendens  til  selvopholdelse  og  selvbevaring,  reparation  kjender 
vi  fra  os  selv  og  det  er  for  os  essentielle  livsfænomener.  Men  den  JBn- 

des  ogsaa  i  den  „døde"*  verden,  ialfald  hvis  følgende  experiment  er 
rigtig  gjengivet.  Man  strækker  en  jernstang  til  den  holder  paa  at  gaa 
af.  Stanser  man  saa,  og  lægger  stangen  hen,  saa  vil  det  sted,  hvor 
bruddet  holdt  paa  at  ske,  bli  stærkere  og  stærkere  og  om  en  tid  vil 
det  være  stærkere  end  stangen  for  øvrigt.  Naar  et  brukket  ben  gror 
godt  igjen,  vil  ogsaa  brudstedet  bli  stærkere  end  resten  af  benet.  Disse 
to  ting  er  meget  forskjellige  —  det  ene  er  overordentlig  mere  kompli- 
ceret end  det  andet.  Men  grundfænomenet  er  det  samme. 

« 

Sætningen  om  at  „liv  kun  fødes  af  liv''  er  sand  for  saa  vidt  som 
det  er  absurd  og  taabelig  at  forsøge  paa  at  overføre  den  døde  masse 
direkte  til  livsformer  som  dem  vi  kjender  fra  naturen.  Sætningen  er 
ogsaa  sand  i  videre  forstand,  forsaavidt  som  alt  liv  ikke  pludselig  er 
blevet  til,  men  blot  er  en  udvikling,  komplikation,  organisation  af  det 
„døde"  stofs  liv  af  det  liv  som  slumrer  i  alle  de  ting  der  existerer  i 
verden.  Verden  er  én  og  i  den  er  der  ingen  grænser,  ingen  sprang. 

Herved  bliver  ogsaa  mange  ting  forstaaelige  og  forklarlige,  som 
ellers  er  aldeles  ufattelige. 

Som  man  ser  er  grænsen  mellem  liv  og  død  ikke  saa  skarp  og 
sikker  endda.  Ogsaa  denne  inddeling  har  sin  bunke  af  tvilsomme  til- 
fælde, til  „caput  mortuum''.  Og  ethvert  systems  caput  mortuum  ten- 
derer nu  engang  til  at  vokse  indtil  det  har  slugt  hele  systemet  og  der- 
med har  adskillelsen  mellem  liv  og  død  tabt  sin  ret. 

Filosofer  har  før  tænkt  at  alle  ting  levet.  Men  én  ting  er  ældre 
tiders  theoretiske  spekulationer,  noget  andet  er  det  at  nu  videnskaben 
fremlokker  livstegn  af  den  døde  masse,  begynder  at  samle  elementer, 
til  den  summariske  evidens,  som  dog  alligevel  er  vort  eneste  livsbevis. 

Ganske  vist  er  der  forskjel  paa  en  levende  hund  og  en  sten  og 
ganske  vist  er  der  forskjel  paa  et  levende  menneske  og  et  dødt  men- 
neske, men  forskjellen  stikker  ikke  saa  dybt  endda  —  den  gaar  ikke 
helt  tilbunds. 

Vort  liv  er  et  samfundsliv,  et  uhyre,  kompliceret  samfund,  et  enormt 
rige,  med  overklasse  og  underklasse  etc. 

Naar  mennesket  dør,  gaar  samfundet  tilgrunde  og  dermed  alle  dets 
apparater  og  organer.  Samspillet  af  kræfter  er  ophørt  men  livets  ele- 
menter lever.  For  livets  egentlige  element  er  stoffet  og  dets  liv  kan 
ligesaalidt  gaa  tilgrunde  som  stoffet  selv.  Det  kan  indgaa  forbindelse 
med  andet  levende  stof  og  danne  et  nyt  samfund,  en  ny  organisation, 
som  saa  atter  ogsaa  en  tid  opløses.  Man  har  livets  kredsløb  som  man 
har  stoffets  kredsløb.  Det  er  blot  to  sider  ved  samme  ting. 

Conclusionen  blir  altsaa,  at  der  ingen  grænse  er  mellem  liv  og  død. 
Alle  ting  lever.  Den  er  kanske  vanskelig  at  acceptere  for  dem,  som 
gjør  den  for  første  gang.  Afstanden  er  jo  uhyre  stor  mellem  „livet"  og 
det  vi  kalder  „døden"*,  saa  at  alle  sammenligninger  blir  halsbrækkende 
vanskelige. 

Den  proces,  hvorved  et  brukket  ben  gror  igen,  er  overordentlig 
compliceret  og  neppe  endnu  fuldstændig  kjendt.  Men  jeg  vover  at  sige, 
at  det  idetheletaget  aldrig  vilde  finde  paa  at  gro  sammen  igjen,  om  der 
ikke  allerede  i  jernets  „døde"*  blinde  masse  bodde  denne  seige,  lang- 
somme, men  stærke  trang  til  selvbevarelse. 

Og  jeg  vover  ogsaa  at  sige,  at  aldrig  vilde  bevidsthedens  klare 
dagssol  have  skinnet  i  en  menneskehjerne,  om  ikke  dens  første  blege 
morgenlysning  laa  og  dæmret  i  hver  en  sten,  som  ligger  paa  lande- 
vejen. 

Betragtninger  af  en  Patient 


III.  Adspredelser. 

I  sine  „Betragtnininger  over  vort  Sindssygevæsen**,  som  jeg  atter  vil 
komme  til  gentagende  at  citere,  skriver  Prof.  Knud  Pontoppidan  om, 
hvordan  det  med  Patienter,  der  efter  langvarigt  Anstaltsophold  forsøges  ud- 
skrevne, kan  vise  sig,  at  de  ere  blevne  saa  forvænte  ved  at  gaa  i  Asy- 
lets Hyttefad,  at  de  ikke  længere  egne  sig  til  at  leve  paa  fri  Fod;  ...  de 
maa  ty  tilbage  til  den  rolige,  regelmæssige  Anstaltstil  værelse,  der  er  uden 
Ansvar  og  absolut  ingen  Fordringer  stiller  til  eget  Initiativ**. 
I  de  Linier,  jeg  har  understreget,  turde  Forf.  netop  træffe  Hovedet  paa 
Sømmet;  men  behøver  det  at  være  saaledes?  Jeg  tror  det  ikke.  For- 
søgene paa  Oringe  med  at  lægge  Patienter  ud  i  Funktionærers  Huse  er 
saaledes  netop  Skridt  bort  fra  det  Hyttefad-agtige ;  der  paalægges  dér  Pati- 
enterne et  Ansvar,  for  saa  vidt  som  der  gives  dem  en  ret  udstrakt  Fri- 
hed, som  de  ikke  maa  misbruge;  og  om  det  ikke  kræves  af  dem,  at  de 
skulle  have  Initiativ,  saa  letter  den  større  Frihed  dog  dette  for  dem.  Og- 
saa den  Arbejdsordning,  jeg  i  forrige  Afsnit  foreslog,  vilde  for  mange  Pati- 
enter øge  Ansvarsfølelsen.  Derimod  vil  Hospitalets  Arbejde  kun  rent  und- 
tagelsesvis kunne  vække  Initiativ  hos  dem;  men  kunde  der  ikke  gøres 
Noget  for  i  Fritiden  at  faa  Initiativet  frem?  Kunde  ikke  Adspredel- 
serne, som  Anstalterne  i  og  for  sig  ingenlunde  ere  karrige  med,  individuali- 
seres lidt  mere? 

Naar  jeg  tænker  paa  de  Arbejdshold,  der  besørge  det  meget  store  Have- 
arbejde ved  Anstalterne,  forekommer  det  mig  saaledes,  at  de  flinkeste  af 
Patienterne  meget  vel  maatte  kunne  faa  overladt  en  lille  Plet  Jord,  hvor 
de  til  sig  selv  kunde  dyrke  lidt  Urter  og  Blomster;  en  Smule  Karse,  Ra- 
diser, Salat  o.  L.  vilde  for  en  og  anden  Patient  være  et  saare  kærkom- 
ment —  og  sundt  —  Tillæg  til  den  tørre  Kost;  et  Par  egne  Blomster  at 


566  ^'^^^  PO'd  en  Sindssygeanstalt 

plukke,  til  sig  selv  eller  til  en  Gave,  vilde  kunne  volde  stor  Glæde.  *)  Paa 
lignende  Vis  synes  det  mig,  at  flinke  Haandværkere  i  deres  Fritid  maatte 
kunne  faa  Lov  til  at  sysselsætte  sig  med  lidt  privat  Arbejde;  akkurat  lige 
saa  vel,  som  Eleverne  i  en  Sløjdskole  kunne  betale  det  Materiale,  de  for- 
bruge, vilde  Patienterne  kunne  det  her.  Ved  paa  saadanne  egne  Omraader 
at  skulle  spekulere  ud,  paa  hvad  og  hvordan  der  skulde  tages  fat,  vilde 
—  ikke  mange,  men  dog  ganske  sikkert  altid  nogle  —  saadanne  Pati- 
enter blive  mægtig  hjulpne  til  at  holde  sig  friske. 

Især  for  de  Uhelbredelige  kan  dette  være  vanskeligt  nok.  Der  kan 
m,  H.  t.  dem  være  god  Grund  til  at  anføre,  hvad  Prof.  P.  under  sin  Omtale  af 
Lægeforholdene  skriver  om  særlige  Farer  ved  Anstaltslivet :  „Sindssyge- 
anstalterne ere  meget  farlige  Steder  at  sætte  sig  til  Ro ;  man  falder  nemlig 
saa  let  i  Søvn,  hvis  man  da  ikke  er  begavet  med  en  ualmindelig  aandelig 
Vivacitet.  Ganske  afset  fra  det  i  almen-menneskelig  Forstand  stagnerende  ved 
Livet  paa  disse  Steder  ..."  Gælder  dette  for  Læger,  saa  gælder  det  selv- 
følgelig i  end  højere  Grad  for  Patienter,  der  skulle  leve  der  Aar  efter  Aar, 
maaske  mange  Aar  lige  til  deres  Død;  thi  tor  ej  at  tale  om,  at  Sygdom- 
men for  de  Allerfleste  tenderer  mod  Afstumpning,  saa  mangle  Patienterne 
jo  de  Stimulanser,  som  Lægerne  finde  i  Omgang  med  Ikke-Hospitalsmen- 
nesker,  i  Syslen  med  Videnskab,  i  Mangfoldigheden  af  Skæbner,  de  faa  at 
se  ind  i  og  gribe  ind  i.  —  Om  nu  end  Arbejdet,  særlig  naar  det  i  videst 
mulige  Udstrækning  individualiseres,  for  Alle  er  og  bliver  det  bedste  Middel 
mod  at  falde  i  Søvn,  saa  maa  der  dog  ogsaa  egentlige  Adspredelser  til, 
og  ikke  mindre  spille  disse  Rolle  overfor  de  akute  Tilfælde.  I  al  Al- 
mindelighed kan  det  her  siges,  at  det  er  saa  overordentlig  tiltalende,  naar 
der  paa  St.  Hans  Hospital  paa  dette  Punkt  slet  ikke  gøres  Forskel  paa 
Forplejningsklasserne;  ligesom  Bedreplejeren  og  Tredieplejeren  paa  Kurhuset  i 
det  Væsentlige  føre  det  daglige  Liv  sammen,  saaledes  tage  alle  Patienter, 
hvis  Sindstilstand  tillader  det.  Del  i  den  samme  Selskabelighed  og  de 
samme  Adspredelser.  Paa  Statsanstalterne  er  der  vistnok  —  det  er  jo  kun 
en  enkelt,  jeg  kender  af  Selvsyn  —  en  større  Sondren;  men  ligesom  jeg 
under  mit  Ophold  paa  Statsanstalt  har  set  Livet  forme  sig  alt  mere  og 
mere  „demokratisk",  saaledes  vil  en  saadan  Ordning  vel  af  sig  selv  komme 
overalt.  Skal  der  ogsaa  blive  Tale  om  en  Tennis-Bane,  et  Croquetspil,  et 
Billard  o.  L.  ud  over,  hvad  man  allerede  har  —  og  maaske  som  Regel  kun 
lidet  bruger  —  saa  er  Sligt  vel  til  at  komme  over;  maaske  kunde  man 
endda  henpege  paa,  at  en  Ligegørelse  i  gastronomisk  Nydelse  ved  Baller 
o.  1.  Fester  meget  vel  kunde  gaa  i  Retning  af  det  slet  ikke  overdrevent 
frugale  Præg,  som  de  gemene  Tredieplejeres  Wienerbrød  eller  Boller  frem- 
byde, og  som  Bedreplejeren  og  de  bdttre  folk  blandt  Tredieplejerne  helst 
maatte  tage  Part  med  i,  naar  Nydelsen  dog  haves  i  samme  Lokale. 

Som  alt  sagt  falder  der  rigelige  Adspredelser  i  Patienternes  Lod.  Hver 
Sommer  komme  saaledes  alle  de  Patienter,  som  i  det  Hele  kunne  have 
Glæde  deraf,  med  paa  en  Skovtur;  gaar  den  end  med  de  ringeste  Pati- 
enter kun  ud  i  Anstaltens  eget  Anlæg,  saa  kan  dog  ogsaa  denne  lille  Luft- 
ning skabe  inderlig  Glæde,  end  mere  de  store  Skovture,  mange  Vogne  i 
Følge,  milevis  bort  og  med  fuldt  op  af  baade  Mad  og  Drikke.  Sligt  tales 
der  om   længe  forud,   det  drøftes,   hvor  Turen  vel  skal  gaa  hen  iaar,   Den 


*)  Naar  der  paa  Oringe  hvert  Aar  saas  nogle  Blomsterbede,   hvor  flinke  Patienter 
faa  Lov  til  paa  egen  Haand  at  plukke,  er  allerede  det  et  Skridt,  som  er  megen 
I  Tak  værd  og  i  denne  Forbindelse  ikke  bør  lades  unævnt. 

og  Den  spekulerer  paa,  om  han  vel  bliver  blandt  de  Lykkelige,  og  længe 
efter  kan  man  høre  Turen  og  dens  Smaahændelser  drøftede  med  et  Liv, 
som  bedst  af  Alt  viser,  hvor  den  har  gjort  godt.  Stor  Glæde  volder  ogsaa 
Juletræet  og  Smaagaverne,  som  dér  falde  af;  kun  Et  fordunkler:  at  Fest- 
salen er  bleven  meget  for  lille  til  de  Mange,  der  ere  komne  til  i  Aarenes 
Løb,  saa  at  endel  Patienter,  der  nok  kunde  have  Glæde  deraf,  maa  blive 
hjemme,  og  endda  de,  som  ere  med,  lovlig  meget  ere  stuvede  sammen. 
I  høj  Kurs  staa  ogsaa  Frilufts-Fester  som  „St.  Hans  Bal"  med  Fyr- 
værkeri og  Blus,  „Rødgrødsbal**  i  Eftersommeren,  begge  dog  maaske  lige- 
som Høstgildet,  hvor  dét  holdes,  noterede  saa  højt  allermest  paa  Grund  af 
den  gode  Mad,  der  følger  med;  thi  den  spiller  en  meget  stor  Rolle  i 
Anstaltslivet.  En  sikker  Succes  opnaa  de  Dilettant-Forestillinger,  som  under- 
tiden falde  af;  maaske  bydes  der  ogsaa  en  Gang  imellem  paa  Oplæsning 
eller  Koncert  af  Kunstnere.  Og  hver  4. — 6.  Uge  holdes  der  „Kaffebar ; 
her  danses  der  —  vistnok  med  alt  mindre  og  mindre  Lyst,  ganske  lige- 
som ude  i  Livet  —  og  der  drikkes  Kaffe  og  spises  Wienerbrød,  hvilket 
for  de  Fleste  turde  være  Hovedsagen  i  hele  den  3 — 4  Timer  lange  For- 
lystelse. Dog,  Alt  i  Alt  skabe  disse  Baller  vistnok  en  saadan  Sum  af 
Glæde,  at  de  have  deres  Berettigelse.  Derimod  nærer  jeg  stærk  Tvivl  om 
Betydningen  af  de  Sangaftener,  der  afholdes  1  eller  2  Gange  om  Ugen, 
det  halve  eller  hele  Aar  rundt.  Aar  efter  Aar  herses  der  gennem  de  samme 
Sange  med  et  Foredrag,  som  næppe  Nogen  kan  kalde  synderlig  oplivende. 
Nogle  Enkelte  komme  vel  for  Sangens  Skyld,  men  de  Fleste  ganske  sik- 
kert kun  af  gammel  Vane,  fordi  det  nu  saa  skal  være,  nogle  Mænd  og- 
saa af  en  —  ikke  altid  rigtig  tiltalende  —  Lyst  til  at  komme  i  Nærheden 
af  de  kvindelige  Patienter ;  om  det  gælder  vice-versa,  lader  jeg  usagt.  Kunde 
der  ikke  her  skaffes  nogen  Afvexling  ind  ved  at  lade  en  Del  af  Afte- 
nerne udfyldes  med  smukt  indøvet  Kvartet-  og  Solosang,  med  smukt 
Klaverspil  eller  anden  god  Instrumentalmusik,  med  lidt  Oplæsning?  —  der 
findes  vel  altid  En  og  Anden,  der  kan  læse  op,  om  ikke  som  en  Kr. 
Mantzius,  saa  dog  saaledes,  at  det  kan  fornøje.  Og  kunde  ikke  andre  Af- 
tener Sangen  helt  afløses  af  populære  Foredrag  eller  af  Smaapræstationer 
i  Gymnastik  —  som  flere  af  vore  Anstalter  nu  have  taget  op  som  Kur- 
og  Adspredelsesmiddel  — ,  i  Hugning  og  Fægtning?  Kort  sagt,  var  det 
ikke  muligt  og  godt  at  komme  ind  paa  større  Afvexling,  saaledes  som  de 
personlige  Kræfter  til  enhver  Tid  tillade?  Ikke  blot  vilde  Afvexlingen 
være  et  Gode  for  mange  Tilhørere  og  Tilskuere;  men  der  vilde  opnaas 
forøget  Anvendelse  for  Intelligensen  hos  forskellige  Patienter;  saadanne 
kunde  maaske  ogsaa  tages  i  Brug,  hvis  der  skulde  blive  Tale  om  nogen 
Undervisning  for  Anstalternes  yngre  Tyende,  hvad  sikkert  kunde  være 
meget  ønskeligt. 

Til  Adspredelserne  maa  ogsaa  Læsningen  nærmest  henregnes.  Dels 
holdes  der  til  Afdelingerne  endel  Aviser  og  nogle  illustrerede  Blade,  dels 
kunne  Patienterne  en  Gang  eller  to  om  Ugen  faa  Bøger  fra  Biblioteket. 
Her  synes  det  mig  et  uheldigt  Udslag  af  Anstalternes  Ansvar-  og  Initiativ- 
nedbrydende  Forhold,  naar  Bøgerne  som  Regel  gives  Patienterne  efter  den 
uddelende  Læges  Skøn;  hvorfor  skulle  de  dog  til  den  Grad  hjælpes  til  at 
gøre  sig  selv  umyndige,  at  det  end  ikke  kræves  af  dem,  der  meget  vel 
kunne  præstere  et  sligt  Tankearbejde,  at  de  selv  skrive  op,  hvad  de  ønske 
at  faa?  Og  kunne  de  ikke  selv  rigtig  finde  sig  tilrette  hermed,  saa  er  der 
jo  Overopsyn  og  eventuelt  Sygeplejerske  til  at  hjælpe  dem  dermed  — 
kunne  de,   have  de  saa  vist  ogsaa  bedst  af  at  bruge  Evnen.  —  Medens 

det  for  de  fleste  Patienter  i  Kur  vel  nok  netop  er  bedst  at  have  Livets 
Pulseren  helt  paa  Afstand,  bliver  Sagen  en  anden,  hvor  Opgaven  er  ble- 
ven den  at  holde  Mennesket  oppe.  Er  det  ikke  for  disse  Patienter  det 
Allerbedste,  indenfor  den  værnende  Ramme,  som  de  maa  have  i  Anstalten, 
dog  saa  vidt  muligt  at  kunne  føle  Livets  Pulsslag?  Vil  det  ikke  være  dem 
en  Hjælp  til  ikke  at  føle  sig  som  udgaaede  Grene  paa  Samfundstræet? 
En  Følelse  som  vistnok  altid,  naar  Livet  levner  Tid  dertil,  ender  med,  at 
de  virkelig  ere  udgaaede.  En  Støtte  herimod  kunde  det  være,  hvis  der 
for  de  Patienter,  der  have  en  Intelligens,  eller  dog  nogenlunde  Stumper 
af  en  Intelligens  at  bevare,  var  Adgang  til  en  Læsestue,  hvor  Tidsskrifter 
og  nye  Bøger  vare  fremlagte,  og  hvor  der  var  et  Haandbibliotek  af  gode 
Ordbøger,  Konversations-Lexikon  og  lignende  Hjælpemidler,  som  ere  saa 
nødvendige  i  Nutiden,  da  Intelligensen  i  Virkeligheden  mindre  virker  ved 
en  Mængde  detailleret  Viden  end  ved  almindeligt  Overblik  og  Kendskab 
til,  hvor  og  hvoriedes  man  skal  faa  sin  Viden  støttet  og  øget.  Maa  man 
Gang  efter  Gang  opgive  at  faa  undersøgt  et  Spørgsmaal,  som  har  meldt  sig 
under  Læsning  eller  Samtale,  vil  man  tilsidst  tabe  Trangen  dertil.  Og  ikke 
blot  for  dem,  der  selv  følte  Trangen,  vil  dette  Tab  være  en  intellektuel 
Forringelse;  men  det  vil  ogsaa  være  det  for  Andre  indenfor  Samværs- 
Omraadet.  Paa  Læsestuen  kunde  der  ogsaa  med  Nytte  anbringes  Baro- 
meter, maaske  ophænges  Vejrkort  og  Meddelelser  om  Sommerdagens  højeste 
Varme,  Vinternattens  laveste  Kulde  paa  selve  Stedet.  Vind  og  Vejr,  der  ude 
i  Livet  saa  ofte  maa  holde  for,  ere  naturligvis  ikke  mindre  paa  Anstalterne 
et  hyppigt  Emne,  og  jo  mere  Indhold,  der  da  kan  gives  det,  des  bedre  maa 
det  være.  —  Ogsaa  Funktionærerne  vilde  kunne  have  Glæde  af  et  saa- 
dant  Samlingssted,  og  man  kunde  da  komme  bort  fra  at  lade  Bøgerne 
cirkulere  imellem  dem,  før  de  indlemmes  i  Biblioteket;  paa  en  stor  An- 
stalt med  de  mange  Funktionærer  blive  Bøgerne  derved  lettelig  baade  ^/^ 
og  ^/4  Aar  gamle,  inden  de  naa  til  Patienterne  —  til  hvem  de  dog,  naar 
Alt  kommer  til  Alt,  først  og  fremmest  ere  anskafPede. 

Ogsaa  Spasereture  rumme  jo  et  Moment  af  Adspredelser;  men  de 
anvendes  vist  ikke  rigtig  i  den  Udstrækning,  som  den  gode,  friske  Luft» 
der  ombølger  vore  Anstalter,  opfordrer  til.  De  arbejdende  Patienter,  hvis 
Beskæftigelse  falder  ude  om,  faa  lettelig  Luft  nok;  med  nogle  andre  fore- 
tages der,  som  Regel  ganske  diminutive,  Spasereture,  Enkelte  have  ogsaa 
Lov  til  at  færdes  uden  Opsyn,  To  og  To  eller  Enkeltmand  helt  paa  egen 
Haand.  Men  alt  for  mange  ere,  ogsaa  uden  at  deres  Sygdom  med  Nød- 
vendigbed byder  det,  henviste  til  de  lukkede  Haver  og  Gaarde.  Naturlig- 
vis vilde  det  kræve  mere  Arbejde  fra  Opsynets  Side,  naar  der  skulde  spa- 
seres med  flere  Patienter;  men  sikkert  vil  en  saadan  human  Foranstaltning 
faa  alt  større  og  større  Virkerum.  —  I  denne  Forbindelse  kan  med  Tak- 
nemmelighed nævnes  de  Ro  ture,  som  nogle  Anstalter  give  Patienter  Ad- 
gang til.  Det  er  jo  en  sund  Motion,  der  ret  giver  Lejlighed  til  at  faa  Lun- 
gerne skyllede  igennem  med  ren  Luft.  Og  under  forstandig  Ledelse  tror 
jeg,  at  der  desuden  kan  vindes  ikke  ringe  psykisk  Resultat  paa  disse  Ture, 
ikke  blot  ved  det  Opmuntrende,  der  for  de  Allerfleste  er  ved  at  færdes  paa 
Vandet,  men  ogsaa  særlig  ved  at  faa  Patienter,  som  ellers  ere  sejge  at  faa 
paa  Gled,  til  at  lægge  Kræfter  og  Udholdenhed  i  et  Arbejde.  Stadig  en 
forstandig  og  søvant  Ledelse  forudsat,  vilde  jeg  endog  mene,  at  man  ikke 
skal  være  alt  for  tilbøjelig  til  at  gaa  af  Vejen  for  nogen  Blæst  og  Sø;  der 
er  noget  højst  forfriskende  ved  en  lille  Kamp  med  Elementerne, 

IV.  Forholdet  til  Omverdenen. 

Gælder  det  for  Anstalterne  om  for  de  Uhelbredelige  saa  vidt  muligt 
at  bevare  Følelsen  af  stadig  at  høre  Samfundet  til,  ikke  at  være  afsnørede 
Dele  af  det,  saa  kan  der  ogsaa  ude  fra  ydes  stor  Hjælp  hertil.  I  første 
Linie  ved,  at  Familien  og  de  nærmeste  Venner  gennem  Korrespon- 
dance og  Smaasendinger  holder  Forbindelsen  vedlige,  og  i  Modsætning  til 
den  Varsomhed,  der  vil  blive  paalagt  m.  H.  t.,  hvad  der  skrives  til  de 
akut  Syge,  vil  det  overfor  mangen  kronisk  Patient  netop  være  rigtigt,  saa 
vidt  gørligt  paa  Afstand,  at  lade  ham  følge  med  i  Forholdenes  Udvikling; 
saa  vidt  hans  Tilstand  tillader  det,  ogsaa  tage  ham  med  i  Afgørelserne, 
ligesom  man  vilde  have  gjort  det,  hvis  han  havde  været  rask.  Men  ogsaa 
de  Fjernere  kunne  her  yde  Hjælp.  Det  er  oftere  hændet  mig,  medens  jeg 
var  Funktionær,  at  der  til  Spørgsmaalet  om,  hvordan  det  gik  en  eller  anden 
fælles  Bekendt,  har  kunnet  føjes:  „Jeg  talte  forleden  med  hans  Fader"  — 
Hustru,  eller  hvad  det  nu  har  været  —  „men  jeg  holder  ikke  af  at  spørge 
til  ham  hos  Familien."  Opfattelsen  er  ganske  fejlagtig,  stammer  vel  fra 
gamle  Dages  Tro  paa,  at  Sindssygdommen  var  Noget,  man  maatte  „skamme 
sig  over".  Nu  er  det  kun  alt  for  vist,  at  Sygdommen  ofte  har  drevet  Pati- 
enten ud  i  Forhold,  hvor  han  paa  en  eller  anden  Maade  har  vakt  Anstød, 
fordi  hans  Hjerne  har  været  berøvet  Evnen  til  at  skelne  mellem  Passende 
og  Upassende,  Fornuftigt  og  Ufornuftigt,  maaske  endog  mellem  Ret  og  Uret. 
Men  det  er  jo  dog  fornuftigvis  gaaet  op  for  de  Fleste,  at  der  selv  i  saa 
Fald  kan  være  des  større  Grund  til  at  føle  Medlidenhed,  slet  ingen  til  at 
være  forarget.  Og  ganske  sikkert  vil  man  i  de  allerfleste  Tilfælde  ikke  be- 
høve at  frygte  for  ved  en  Forespørgsel  at  rive  op  i  et  Saar.  Er  Forholdet 
mellem  Patienten  og  den  Adspurgte  et  ganske  nært  —  ja,  saa  er  Saaret 
der  naturligvis;  men  naar  Patienten  kan  haabes  helbredet,  eller  blot  hører 
til  dem,  hos  hvem  Mennesket  er  holdt  oppe,  saa  vil  enhver  venlig 
Tanke  paa  ham,  er  den  ogsaa  kun  rent  forbigaaende,  langt  fra  at  være  en 
Sonde,  der  drejes  i  Saaret,  netop  være  et  dulmende  Middel  derpaa,  og  for 
Patienten  selv  vil  en  Hilsen  ude  fra  Livet  ofte  være  af  stor  Værdi.  Maaske 
forholder  Sagen  sig  anderledes,  hvor  Patienten  er  stærkt  reduceret;  selv  kan 
han  da  ikke  have  Nytte  af  Hilsenen  —  maaske  dog  en  forbigaaende  Glæde 

—  og  for  den  Adspurgte  vil  der  maaske  vækkes  smertelige  Erindringer, 
som  hun  eller  han  med  Rette  søger  at  dække  sig  imod.  Og  dog  kan  man 
under  Besøg  paa  Anstalterne  se  rørende  Exempler  paa  Slægtninges  ufor- 
mindskede Kærlighed,  Venners  trofaste  Hengivenhed  for  selv  stærkt  redu- 
cerede Patienter,  Exempler,  som  ikke  levne  Plads  for  Tvivl  om,  at  her 
vilde  en  venlig  Forespørgsel  ogsaa  finde  et  godt  Sted.  Overhovedet  vilde 
det  baade  for  Patienter  og  for  deres  Paarørende  være  et  stort  Gode,  om 
den   Opfattelse   kunde  blive  raadende,   at  vel  ere   disse  Forhold  sørgelige 

—  som  al  alvorlig  Sygdem,  end  mere  al  alvorlig  Invaliditet  er  det  —  men 
at  det  er  med  dem  ligesom  med  Brændenælder:  tager  man  fast  paa  disse, 
brænde  de  ikke;  tager  man  ganske  naturlig  paa  Sindssygdommene  som  de 
Sygdomme,  de  ere,  svider  det  i  hvert  Fald  ikke  paa  langt  nær,  som  naar 
der  listes  uden  om. 

Dernæst  er  for  mange  Patienter  de  Besøg,  de  kunne  modtage  paa 
Anstalten,  af  meget  stor  Værdi.  I  saa  Henseende  trænges  der  maaske 
til  nogen  Reform.   Prof.  P.  skriver: 

„Det  vilde  maaske  mere  end  noget  Andet  bidrage  til  at  modvirke  den  endnu  saa 
udbredte  Fordom  mod  Sindssygeanstalterne,  hvis  Folk  flk  Lejlighed  til  at  se,  at  de 
havde  faaet  Karakteren  af  virkelige  Sygehuse.  I  denne  Henseende  kan  jeg  ikke  nok- 

som  anbefale,  at  man  allerede  nu  saa  vidt  muligt  lader  de  Syge  modtage  de  besagende 
i  selve  de  Lokaler,  hvor  de  leve  og  opholde  sig  .  .  .  Og  navnlig  paa  Optage Isesafde- 
lingerae,  hvor  man  jo  dog  nutildags  næsten  overalt  behandler  sine  nykomne  Patienter 
med  Sengeleje  eller  i  alt  Fald  under  en  Sygeafdelings  særlige  Vilkaar,  vil  der  som 
Reg^l  ikke  være  noget  til  Hinder  for,  at  Sls^  og  Venner  komme  til  Stede  . 


.« 


At  en  saadan  Ordning  vilde  være  et  godt  Middel  mod  skadelig  For- 
dom, er  vel  Ingen  i  Tvivl  om.  Patienter  med  Eneværelse,  sengeliggende 
Patienter  ogsaa  paa  Fællesstue,  naar  Forholdene  i  det  Hele  dér  tillade  det, 
have  da  ogsaa  i  lange  Tider  kunnet  modtage  Besøg  under  deres  vante 
Forhold.  Men  at  det  skulde  være  heldigt  for  Patienterne  —  og  for  de 
Besøgende  —  at  Besøgene  i  større  Udstrækning  henlagdes  til  selve  Af- 
delingerne, synes  dog  tvivlsomt.  Navnlig  paa  St.  Hans  Hospital,  der  har 
hele  sit  Klientel  saa  tæt  op  ad  sig,  vilde  der  —  og  netop  særlig  paa  Op- 
tagelsesafdelingeme  —  blive  et  Rykind,  som  vel  nok  kunde  være  uheldigt 
for  adskillige  Patienter,  der  vistnok  ogsaa  i  de  allerfleste  Tilfælde  selv  ville 
føle  sig  bedst  tilpas  ved  ikke  at  se  fremmede  Ansigter.  Og  for  de  Besø- 
gende vilde  et  Indblik  i  Fællesstuerne  ofte  give  Anledning  til  pinlige  Iagt- 
tagelser, som  de  Syge  i  forbavsende  ringe  Grad  —  for  ikke  at  sige:  slet 
ikke  —  afficeres  af,  men  som  den  ude  fra  Kommende  bider  des  stærkere 
Mærke  i.  Snarere  synes  mig  da  fredelige  og  hyggelige  Plejestiftelse-Af- 
delinger at  maatte  kunne  være  tilgængelige  for  Besøg  ogsaa  paa  Fælles- 
stuerne, og  her  vilde  Besøgene  vel  endogsaa  kunne  bidrage  til  den  Sam- 
følelse med  Omverdenen,  som  jeg  tror,  at  disse  Afdelingers  Patienter  vilde 
have  saa  godt  af. 

Afdelinger  vil  der  dog  altid  være,  som  man  ikke  kan  lade  Dørene 
aabne  til.  Og  naar  Besøgstuer  maa  til,  vilde  det  være  et  stort  Gode, 
om  Anstalterne  forsynedes  med  saadanne  i  nogenlunde  tilstrækkelig  Mængde 
—  at  der  skulde  være  et  Rum  til  hvert  Besøg  paa  Festdagene  med  det 
særlig  store  Rykind,  kan  naturligvis  ikke  forlanges  —  og  at  de  ere  udsty- 
rede med  rimelig  Hygge.  Besøgstuer,  hvor  der  er  Gennemgang  alle  Øje- 
blikke af  Overopsyn,  Sygeplejerske,  Opsyn  og  Patienter,  maatte  ikke  gjerne 
findes. 

Kunne  mange  Patienter  have  baade  Glæde  og  Nytte  af  at  modtage  Be- 
søg, saa  ville  ogsaa  nogle  med  Fordel  kunne  aflægge  Besøg  udenfor 
Anstalten.  For  de  Helbredelige  vil  Saadant  ganske  naturlig  sjælden  finde 
Sted,  i  hvert  Fald  kun  som  Forsøg  nær  hen  imod  Udskrivning;  men  for 
flinke  kroniske  Patienter,  kunne  Smaavisitter  og  Smaature  nu  og  da  ud  i 
Livet  være  af  stor  bevarende  Betydning. 

Tænke  vi  endelig  paa  de  Patienter,  der  blive  udskrevne  fra  Anstal- 
terne som  helbredede  eller  dog  saa  væsentlig  bedrede,  at  det  skønnes  rig- 
tigt at  lade  dem  prøve  paa  igen  at  tage  Kampen  op  ude  i  Livet,  saa  er 
det  klart,  at  de  ofte  ville  trænge  til  Støtte.  Dels  kan  deres  Arbejdskraft, 
i  hvert  Fald  til  at  begynde  med,  være  noget  nedsat,  dels  er  det  ikke  i 
alle  Livsgjerninger,  at  man  kan  føle  den  samme  Tryghed  overfor  den, 
der  alt  en  Gang  har  været  syg,  som  overfor  den  helt  karske,  endelig  vil 
den  Hjerne,  der  allerede  har  vist  sig  svag,  som  Regel  let  ligge  under  for 
Genvordigheder  i  Livet,  som  en  anden  slet  ikke  vilde  afficeres  af  eller  dog 
forholdsvis  let  klare  sin  Mand  igennem.  Baade  paa  St.  Hans  Hospital  og 
paa  Oringe  —  om  det  Samme  er  Tilfældet  paa  de  andre  Anstalter,  ved  jeg 
ikke  —  er  Overlægen  i  Stand  til  i  nogen  Grad  at  træde  støttende  til ;  men 
her  er  der  dog  ganske  sikkert  et  stort  Felt,  og  det  er  et  meget  taknemme- 
ligt, som  endnu  ligger  aabent  for  Hjælpsomheden. 

„Blot  der  var  nogen,"  skrev  Overlæge  Helweg  for  allerede  en  Snes  Aar  siden, 
„der  tog  sig  af  de  Sindssyge  og  dem,  der  vende  hjem  fra  Asylerne,  for  saa  vidt  de 
trænge  til  det,  som  ordnede  Forholdene  for  dem,  og  som  i  Fremtiden  tilsaa  og  beskyt- 
tede dem,  saa  vilde  den  heldigste  Maade  at  tømme  Asylerne  paa,  nemlig  gennem  Ud- 
skrivning, fremmes  en  hel  Del.  Mangen  Rekonvalescent  vilde  kunne  sendes  tidligere 
hjem  og  en  Del  uhelbredelige  kunne  prøves  ude  i  Livet,  naar  man  vidste,  at  der  var 
nogen,  der  tog  sig  af  dem  paa  en  fornuftig  Maade;  men  naar  Udskrivningen  er  det 
samme  som  at  udsætte  det  skrøbelige  Rør  for  Vind  og  Vove,  for  alle  de  uheldige  For- 
hold, der  første  Gang  bøjede  det,  saaledes  som  det  desværre  ofte  er  Tilfældet,  saa  kan 
det  ikke  undre,  at  Anstalterne  søge  at  holde  alle,  der  ikke  ere  fuldstændig  sikre,  og 
som  ikke  have  gode  Familieforhold  at  vende  hjem  til,  saa  længe  som  mulig,  paa 
Asylet." 

Endnu  er  der  ikke  her  i  Landet  Nogen,  der  har  taget  denne  Opgave 
op,  som  i  Udlandet  er  løst  under  forskellige  Former  og  i  ret  stor  Udstræk- 
ning; exempelvis  kan  jeg  nævne  en  Forening  for  Kongeriget  Sachsen, 
der  har  2100  Medlemmer,  en  Aarsindtægt  af  ca.  6300  Kr.;  en  Forening  i 
Hessen:  52200  MedL,  hvoraf  719  aktive,  af  1132  Sogne  yde  de  892  Bi- 
drag, Aarsindtægten  er  ca.  25000  Kr. ;  en  Forening  i  Kanton  Luzern  har 
ca.  4000  Medl.,  en  Aarsindtægt  paa  6000  Kr.,  en  Formue  paa  90000  Kr. 
og  har  i   I   Aar  støttet  130  Personer  med  ca.  9000  Kr. 

Ligesom  Prof  P.  gør  det,  skal  jeg  slutte  med  en  sproglig  Bemærkning. 
„Ordet  Anstalt,"  skriver  Professoren,  „har  jo  des  værre  vundet  Borgerret 
i  vort  Sprog  i  forskellige  Forbindelser.  Det  er  i  og  for  sig  en  hæslig  Ger- 
manisme; men  navnlig  Sammensætningen:  Sindssygeanstalt  synes  mig 
straks  fra  Begyndelsen  at  have  maattet  skurre  i  Ørene  og  forekomme 
uheldig."  I  Stedet  for  ønsker  Professoren  „det  gode  danske  Ord  Sygehus" 
anvendt:  „Et  Sygehus  for  Sindssyge  maa  blive  et  Sindssygehus;  denne 
Sammensætning  vilde  vel  til  at  begynde  med  klinge  lidt  fremmed;  men 
den  er  i  Virkeligheden  den  adækvate  og  naturlige  Betegnelse."  Dette  For> 
slag  synes  mig  overordentlig  tiltalende,  og  naar  Overlæge  Lange  mener,  at 
for  de  Fleste  „betyder  det  ikke  noget",  hvad  Navnet  er,  saa  tror  jeg,  at 
han  miskender  Sprogets  opdragende  Magt.  I  Virkeligheden  er  Prof.  P.'s 
Forslag  kun  et  Skridt  videre  ad  den  længst  betraadte  Vej:  at  lade  selve 
Sproget  vidne  om,  at  Opfattelsen  og  Behandlingen  af  de  Sindssyge  efter- 
haanden  er  bleven  alt  heldigere  og  heldigere.  Det  er  ikke  hundrede  Aar 
siden,  at  man  endnu  talte  om  Daarer,  der  „plankedes  ind"  eller,  naar  de 
var  heldige,  kom  i  Daarekister;  da  Aarhus- Anstalten  var  under  Drøftelse, 
taltes  der  om  Afsindige,  ved  Forhandlingerne  om  Oringe  hed  det  „Sinds- 
svage", og  nu  hedder  det,  nok  saa  korrekt.  Sindssyge.  Men  Sproget  kan 
ikke  alene  vidne  om  Fremskridt  i  Opfattelsen,  det  kan  ogsaa  selv  hjælpe 
med  til  at  fremkalde  Fremskridt.  Der  er  saaledes  ingen  Tvivl  om,  at  ihær- 
dig Kamp  for  at  faa  udryddet  Navnet  „Bistrup"  med  dets  Tilbehør  af 
„blaa  Vogn"  osv.  i  meget  væsentlig  Grad  har  bidraget  til,  at  Hovedstadens 
Beboere  have  faaet  en  nogenlunde  god  Forstaaelse  af,  hvad  St.  Hans  Ho- 
spital i  Virkeligheden  er. 

I  „Sindssygehus"  vilde  man  da  ikke  blot  have  faaet  den  adækvate  Be- 
tegnelse, men  ogsaa  et  nyt,  og  jeg  tror:  et  godt  Middel  mod  Fordom  over- 
for de  Sindssyge  og  deres  Tilflugtssteder.  Med  den  Opfattelse,  jeg  har  af 
de  uhelbredelige  Sindssyge,  falder  det  lige  for,  at  jeg  gaar  endnu  et  Skridt 
videre:  Kunde  man  ikke  i  Stedet  for  Betegnelsen  „Plejestiftelse"  bruge 
„Sindssygehjem"?  Netop  dette  Ord  vilde  udmærket  godt  dække  det,  som 
det  synes  mig,  at  disse  Invalider  bør  finde,  og  som  jeg  foran  har  søgt  at 
skildre. 


Len  og  Stamhuse. 

Af  Carl  E.  Dangaard. 


Bonden:  Jo  flere  Junkere,  jo  flere  Ædere 
i  Landet.  Men  jo  flere  Bønder,  jo  flere 
Arbejdere  ...  Jo  flere  Arbejdere,  jo  større 
Velstand. 

(Don  Ranudo,  2.  Akt,  6.  Se). 

Medens  Gnindlovsudkastet,  saaledes  som  det  forelagdes  den  grundlov- 
givende Rigsdag,  indeholdt  den  Bestemmelse,  der  overgik  i  Loven,  nu  dens 
S  92:  Enhver  i  Lovgivningen  til  Adel,  Tittel  og  Rang  knyttet  Forret  er 
afskaffet,  foreslog  det  i  den  følgende  Paragraf  følgende  Paabud: 

„ Intet  Len,  Stamhus  eller  Fideikommis  kan  for  Fremtiden  oprettes;  de 
nu  bestaaende  kunne  med  alle  Berettigedes  Samtykke  overgaa  til  fri  Ejen- 
dom«. 

Paragrafens  første  Halvdel  var  en  simpel  Konsekvens  af  Budet  om  de 
adelige  Forrettigheders  Afskaffelse,  eftersom  Oprettelsen  af  Stamhuse  havde 
været  et  Adelen  og  de  lige  med  den  Priviligerede  hidtil  forbeholdte  Praero- 
gativ.  I  den  korte  Forhandling,  hvortil  Forslaget  gav  Anledning,  rejste  sig 
da  ogsaa  kun  ganske  enkelte  Indsigelser  mod  denne  Del  af  Paragrafen. 

Det  kongevalgte  Medlem  Lensbaron  Zeuthen  —  en  af  de  fire  Herrer, 
der  mod  119  ja  stemte  nej,  da  Grundloven  omsider  i  dens  Helhed  skulde 
vedtages,  vedkendte  sig  aabenhjærtig,  hvor  megen  Vægt  han  tillagde  de 
arvelige  Familjeejendomme  som  en  Grundvold  for  det  tilkommende  Lands- 
ting. Han  vilde  (ligesom  Ørsted)  „finde  det  mere  overensstemmende  med 
Frihedens  Fordringer  og  Landets  Tarv,  hvis  Udvalget  havde  foreslaaet  en 
Udvidelse  af  den  Ret  til  at  oprette  Stamhuse,  der  forhen  var  forbeholdt  en 
vis  Klasse  af  Statsborgere,  til  alle  Klasser.*" 

Det  var  saa  langt  fra,  at  det  vedkommende  Udvalg  havde  tænkt  paa 
at  gøre  et  saadant  Forslag,  at  det  meget  mere  havde  foreslaaet  at  udskyde 
Paragrafens  anden  Halvdel,  der  betingelsesvis  tillod  Ophævelsen  af  de  til- 
stedeværende Majorater,  og  erstatte  den  med  et  Paabud,  der  tydeligere 
understregede  Forsamlingens  Ønske  om,  at  en  saadan  Ophævelse  burde 
finde  Sted.  Desværre  henlagde  man  ikke  Opgavens  Løftelse  til  Grundloven, 
men  indskrænkede  sig  til  at  foreslaa,  at  det  skulde  overdrages  til  den 
fremtidige  Lovgivning  at  foretage  det  fornødne. 

Mod  dette  Forslag  rejste  Baron  Zeuthen  sig  med  Kraft: 

„Len  og  Stamhuse  er  i  Almindelighed  oprettede  ved  testamentariske  Bestem- 
melser eller  kongelige  Bevillinger  overensstemmende  med  de  bestaaende 
Love,  og  de  paagældende  Familjer  og  alle  dens  Medlemmer  have  derved  erhvervet 
en  lovlig  Ret,  som  man  vist  ikke  bør  betage  dem  mod  deres  Vilje  .  . .  Det  kunde  let 
tænkes,  at  Kongen,  idet  han  frivillig  har  tilbudt  Folket  politisk  Frihed,  foruden  de  al- 
mindelige Retfærdighedshensyn  har  haft  for  Øje  den  Betragtning,  at  det  hverken  vilde 
være  kongeligt  eller  sønligt,  hvis  han  tilintetgjorde  sine  Forfædres,  ja  tildels  sin  hej- 
salige Hr.  Faders  Underskrift." 

Hertil  bemærkede  Udvalgets  Ordfører,  at  der  jo  ikke  var  Tale  om  nu  at  gøre  For- 
andring i  det  bestaaende,  men  om,  at  det  ved  Lov  skulde  nærmere  ordnes,  hvor- 
ledes de  bestaaende  Majorater  kunne  overgaa  til  fri  Ejendom,  —  hvilken  Oplysning 
noget  trøstede  Baronen,  uden  at  han  dog  blev  en  stille  Rædsel  kvit  for,  at  man  med 
Tiden  kunde  finde  paa  at  lovgive  om  dette  Forhold  uden  at  tage  tilstrækkeligt  Hensyn 
til  „de  Berettigede". 

Og  Tscherning  ytrede  tørt,  at  det  jo  netop  var  Kongernes  daglige  Virksomhed 
at  sige  nej  til,  hvad  deres  Forgængere  havde  sagt  ja  til :  „dette  er  en  af  deres  vigtigste 

daglige  Beskæftigelser  (Latter),  og  det  er  ofte  Ulykken,  at  de  har  forsømt  tidsnok  at 
sige  nej." 

løvrigt  saa  Tscherning  med  Uvilje  paa  Majoraterne,  en  af  de  væsentligste  Grunde 
mod  dem  saa  han  „fra  Opdragelsens  Standpunkt,  thi  det  er  et  Motiv  til  en  slet  Op- 
dragelse, at  en  Dreng  ser,  at  hvor  stor  en  Stymper  han  end  bliver,  vil  han  dog  blive 
en  formuende  Mand/ 

Naturligvis  kunde  der  under  Forhandlingerne  have  været  ført  langt 
stærkere  Grunde  i  Marken  mod  Majoraterne,  og  Forstaaelsen  heraf  har 
næppe  manglet  paa  Rigsdagen.  Naar  man  lod  det  blive  ved  faa  og  be- 
herskede Argumenter,  var  det  heller  ikke,  fordi  man  havde  stor  Respekt 
for  de  testamentariske  Dispositioners  Ukrænkelighed.  Allerede  under  Be- 
handlingen af  Paragrafen  om  Afskaffelsen  af  Adelens  Forrettigheder  havde 
Brinck-Seidelin  (Hjørring  5te)  vedkendt  sig  den  Mening,  at  „en  testa- 
mentarisk Disposition,  som  i  Fremtiden  viste  sig  i  Modstrid  mod  Statens 
Vel,  bør  gøres  uskadelig**.  Og  i  denne  Opfattelse  havde  han  uomtvistelig 
Medhold  i  Forsamlingen.  Man  har  simpelthen  villet  overlade  den  hele  Sag 
til  en  kommende  Lovgivning,  man  har  ved  at  slutte  sig  til  Udvalgets  For- 
slag om  Ændringen  i  Paragrafen  tillidsfuldt  givet  en  Veksel  paa  Frem- 
tiden, og  hermed  har  man  slaaet  sig  tiltaals. 

Besynderligt  er  det,  at  Tscherning  ogsaa  paa  dette  Tidspunkt  lod 
skimte  en  godtroende  Forvisning  om,  at  Adelen  ved  Grundlovens  Bestem- 
melser var  uskadeliggjort  for  Tid  og  Evighed,  at  hvad  den  havde  tilbage 
af. Glans  og  Magt,  vilde  af  sig  selv  smuldre  hen  med  Tiden.  Han  intet 
mindre  end  tænkte  sig  Vejen  til  Stamhusenes  Ophævelse  banet  ved  Ade- 
lens eget  Initiativ:  „Det  er  dog  meget  tænkeligt  og  rimeligt,  at  Stamhus- 
besiddere, der  er  komne  til  at  skylde  Folk  mere,  end  de  kan  betale,  kunde 
ønske  at  komme  ud  af  det,  og  at  de  derfor  som  Middel  hertil  ivrigt  vilde 
drive  paa  at  faa  Stamhusene  ophævede  og  paa,  at  en  Lov  derom  kunde 
komme  frem." 

Det  er  dog  vistnok  bedst  ikke  at  tro  paa  Initiativ  fra  den  Kant. 

Udvalgets  Forslag  blev  Lov  med  102  St.  mod  11,  og  nu  findes  Para- 
grafen i  Grundlovens  $  93. 

Idet  denne  Bestemmelse  nedarvedes  til  Efterslægten,  ledsagedes  den  af 
Fædrenes  Advarsel  om,  at  en  saadan  Lov  (som  i  Paragrafen  bebudet)  maa 
forventes  givet  snarest  muligt. 

Henad  60  Aar  er  sidenefter  forløbet,  uden  at  Loven  er  givet,  ja  uden 
at  der  indtil  denne  Dag,  saavidt  vides,  er  foretaget  noget  blot  forberedende 
Skridt  dertil  fra  Regeringens  Side. 

Vil  man  have  et  Begreb  om,  hvilke  materielle  Værdier,  Majoraterne 
repræsenterer,  bedes  man  mærke  sig  følgende  Citat  af  Hr.  Th.  Hauch- 
Fausbølls  Afhandling  i  „Dansk  Tidsskrift"s  Januar  1904  Hæfte  —  en 
Afhandling,  fra  hvis  Synspunkter  og  Slutninger  jeg  iøvrigt  tager  al  Afstand : 

„Der  findes  i  Danmark  18  egentlige  Grevskaber,  14  Baronier,  36  Stam- 
huse og  10  Fideikommisgodser.  Af  disse  78  Majorater  indtager  1  (Ring- 
sted Kloster)  en  Særstilling  som  en  Slags  Familjestiftelse,  medens  der  til 
de  øvrige  er  69  Besiddere,  fordelte  paa  52  Slægter.  Af  de  69  Besiddere 
er  9  Udlændinge. 

Majoraterne  er  sammensatte  af  to  Bestanddele:  Jordegods  og  Fidei- 
kommiskapitaler, saaledes,  at  de  tilsammen  indtager  omtrent  Vio  ^^  ^'  ^^"' 
dets  Hartkorn   og  ejer  ca.   100   Millioner   Kroner  i  baandlagte   Kapitaler.  ** 

Naturligvis  har  den  citerede  Forfatter  Ret,  naar  han  siger  i  sin  Af- 
handling, at  det  er  urimeligt,  at  saa  store  Dele  af  Landets  Jord  er  for- 
beholdt Enkeltpersoner  og  sat   udenfor  den  almindelige  Omsætnings  Love, 

men  han  forhaster  sig,  naar  han  siger,  at  dette  er  navnh'g  Aarsagen  til,  at 
man  vil  Majoratsinstitutionen  tillivs. 

Der  er  andre  og  fuldt  saa  gyldige  Aarsager. 

Majorateme  er  paa  Adelens  Hænder,  og  saalænge  Adelen  er  i  ufor- 
krænket  Besiddelse  af  Majoraterne,  vil  den  hævde  sig  som  Overstand  i 
Landet,  som  et  Lag,  som  etr  Klasse  for  sig.  Saa  vist  som  det  er  ydmy- 
gende for  et  frit  Folk  at  have  en  Adel,  uværdigt  at  taale  en  Adelstand  i 
sit  Hus,  saa  vist  vil  Loven  om  Adelskabets  Afekaffelse  nok  komme  uden 
synderligt  betydende  Modstand,  men  Loven  vil  først  blive  endelig  og  virk- 
ningsfyldig  ved  Majoraternes  Ophævelse.  At  lade  en  detroniseret  Stand  be- 
holde sin  materielle  Magtkilde,  vil  sige,  at  man  giver  den  Vilkaar  for  en 
ny  Tildannelse,  en  ny  Vækst.  En  Gang  før  har  man  fejlet  paa  dette  væ- 
sentlige Punkt,  troet  Adelen  tilintetgjort  —  og  den  skød  blot  Ham  og  krøb 
levedygtig  ud  i  Solen. 

Hvad  Majoratsinstitutionen  betyder  i  Politik,  er  forlængst  bevist. 

Ligesom  Majoratsadelen  har  sin  egen  Arvelovgivning  i  Erektionspaten- 
teme,  saaledes  stiller  Majoraternes  lovbeskyttede  Urørlighed  dem  i  væsent- 
lige Retninger  paa  en  udæskende  Maade  over  den  almindelige  Lovgivning 
og  udenfor  de  i  det  borgerlige  Liv  gældende  Sædvaner.  Da  Majoratet 
skal  forblive  udelt  i  Slægten  fra  Led  til  Led,  følger  det  allerede  heraf,  at 
ingen  Del  af  dets  underliggende  Ejendele  kan  sælges  eller  pantsættes  eller 
gøres  til  Genstand  for  Retsforfølgning.  Har  en  Majoratsbesidder  stiftet  en 
Gæld,  som  han  enten  ikke  kan  eller  ikke  vil  betale,  saa  kan  Kreditor  vel 
faa  Dom  over  ham,  men  om  at  eksekvere  Dommen  i  Domfældtes  Be- 
siddelser, kan  der  altsaa  ikke  blive  Tale.  Enten  Besidderen  i  det  paagæl- 
dende Forhold  har  været  i  god  Tro  eller  han  har  tillumpet  sig  Fordele  paa 
anden  Mands  Bekostning,  det  beror  paa  hans  Forgodtbefindende,  om  han 
vil  opfylde  de  Forpligtelser,  han  saaledes  har  paadraget  sig  —  om  han  da 
ikke  har  Allodialejendom,  hvori  der  kan  søges  Fyldestgørelse.  Driver  en 
Besidder  det  nu  til  fuldstændig  at  miste  sin  Kredit,  godtgør  det  sig  med 
andre  Ord,  at  han  er  en  Ødeland  eller  en  Taabe,  en  i  borgerlig  Forstand 
snavs  Person,  da  mister  han  ikke  sine  Ejendomme,  han  kommer  ikke 
paa  Fattiggaarden  eller  i  Tvangsarbejdsanstalten  af  den  Grund,  han  mister 
ikke  en  Tøddel  af  sine  politiske  og  borgerlige  Rettigheder,  han  bliver  end 
ikke  henvist  til  at  tage  et  Arbejde  op,  hvorved  han  kunde  ernære  sig  og 
sin  Familje  —  han  bliver  tillagt  en  fast  aarlig  Indtægt.  Staten  træder  til 
som  hans  Hus's  Ven  og  Værge,  udnævner  en  Administrationskommission 
med  det  Hverv  at  faa  Orden  i  Tingenes  Forvirring  og  affinde  sig  med 
Kreditorerne.  Og  medens  denne  Kommission  opfylder  sit  Hverv,  oppebærer 
Besidderen  en  aarlig  Apanage  lig  to  eller  tre  Ministergager.  Dette  tager 
Staten  paa  sig  af  Omsorg  for  den  besiddende  Slægt,  fødte  og  ufødte  Kuld. 
Staten  —  d.  v.  s.  alle  danske  Borgere  —  Mænd  og  Kvinder,  rige  og 
fattige,  alle  vi,  der  hver  i  sit  strider  den  smærtelige  Livskamp,  hvadenten 
vi  har  Held  med  os  til  at  øge  vort  Bo  eller  Fattigdommen  før  eller  siden 
føjer  Skam  til  Skaderne,  vi  har  lidt,  vi  alle  i  Fællesskab  —  Staten  drager 
overhovedet  omhyggelig  Omsorg  for,  at  de  69  adelige  Besiddere,  vi  har, 
hvoraf  ovenikøbet  9  Udlændinge,  bliver  hjulpet  tilrette,  om  det  skulde  vise 
sig  hensigtsmæssigt  eller  nødvendigt,  med  Bestyrelsen  af  deres  beskedne 
Part  af  Nationalformuen  og  vaager  i  det  hele  taget  ved  et  dertil  indretter 
Embedsmaskineri,  der  sorterer  under  to  Ministerier,  over  Majoraternes 
Ukrænkelighed. 

Mon   ikke  alt   dette   trodser  al   Sømmelighedsfølelse,   sund  Fornuft,  al 

Tale  om  borgerlig  Lighed  i   Landet?    Mon   ikke  slige  Tilstande  i  et  Sam- 
fund er  en  utrolig  Haan  mod  Samfundets  sædelige  Begreber? 

Men  dog  er  det  vistnok  den  økonomiske  Afhængighed,  Godskom- 
plekserne skaber  til  alle  Sider,  der  ikke  stærkt  nok  kan  udhæves.  I  Hoved- 
staden mærker  man  intet  —  i  al  Fald  ikke  umiddelbart  —  hertil,  i 
Købstæderne  næppe  i  nogen  betydelig  Grad,  omend  mangen  By,  ret  beset, 
kan  takke  Naboskabet  til  et  eller  flere  Majorater  for  de  trange  Eksistens- 
vilkaar  Byen  har.  Men  paa  Landet  spores  Majoraternes  uafrystelige  Over- 
vægt i  Livets  store  og  smaa  Hændelser  des  stærkere. 

Statskalenderen  giver  os  vel  Oplysning  om,  hvor  meget  Hartkorn  og 
hvor  store  Fideikommiskapitaler  der  hører  til  Majoraterne,  men  alene 
Godsernes  Jordebøger  fortæller  om,  hvormange  Hoved-  og  Afbyggergaarde, 
Fæste-  og  Arvefæstegaarde,  Møller,  Kror,  Hoteller,  Fabriker,  Handelsforret- 
ninger, Havne,  Teglværker,  Lejelodder,  Huse  med  og  uden  Jordtilliggende 
o.  s.  V.,  der  hører  under  Lenet  eller  Stamhuset,  hvad  Konge-  og  Kirke- 
tienderne indbringer  —  og  hvor  mange  Mennesker,  der  kontraktmæssigt 
er  bundet  til  Godserne.  Disse  Tusinder  af  Forpagtere,  Gaardmænd,  Fæstere 
og  Lejere  —  for  dem  alle  gælder  det,  at  deres  borgerlige  Velfærd  staar 
og  falder  med  Besidderens  eller  navnlig  hans  Forvalteres  Velvilje.  For- 
pagterne sidder  ved  deres  Erhverv  paa  „Rotationer",  paa  et  vist  Antal 
Omdriftsaar,  efter  hvis  Forløb  Brugskontrakterne  skal  fornyes,  Fæstebønderne 
har  visse  Hensyn  at  tage  til  deres  Børn,  som  de  haaber  kan  faa  Lov  til 
at  tage  Gaarden  efter  dem,  Selvejere  og  Arvefæstere  har  Prioriteter  at 
forrente  (Dele  af  de  100  Millioner),  opsigelige  Hypoteker,  de  mange,  mange 
smaa  Huslejere  har  jævnlig  ondt  ved  at  skaffe  Afgiften  paa  Dag  og  Time, 
og  de  sidder  altid  paa  opsigelige  Kontrakter  —  for  dem  alle  betyder  det 
personlige  Forhold  til  Godsejeren  alt:  Hjem  og  Virke.  For  ikke  at  tale 
om  Godsfunktionærerne:  Inspektører  og  Forvaltere,  Skovridere,  Skovfogder, 
Fodermestre,  Kirkebetjente,  Haandværkere,  de  utallige  Arbejdere  paa  Herre- 
gaardene  og  i  Skovene! 

Enten  nu  Majoratsbesidderen  farer  ilde  med  de  Mennesker,  han  paa 
denne  Maade  hersker  over,  eller  han  —  hvad  der  er  det  almindelige  — 
nytter  sin  Magt  med  Maadehold,  Afhængighedsfølelsen  er  der,  og  utallige 
er  dens  Mærker,  aabenbare  og  skjulte. 

I  disse  Tilstande,  som  er  uopløseligt  knyttede  til  Majoratsinstitutionen, 
ser  jeg  den  absolut  mest  ondartede  Side  af  dens  Væsen. 

Man  vil  maaske  indvende,  at  selv  om  Majoraterne  blev  ophævet,  saa 
forsvandt  dermed  ingenlunde  Storgodserne,  der  vilde  alligevel  blive  Stor- 
godsejere, som  i  Rigdommens  Medfør  vilde  øve  Herredømme  over  meget 
Folk.  Dette  er  i  og  for  sig  rigtigt  nok,  og  det  taler  stærkt  for,  at  Lov- 
givningsmagten bør  have  sin  Opmærksomhed  skarpt  henvendt  paa  at  provo- 
kere Godsernes  Udstykning.  Men  Majoraternes  Splittelse  vilde  uomtvisteligt 
bringe  deres  Godser  ind  i  Omsætningen,  over  i  Hænderne  paa  et  større 
Antal  Ejere,  praktiske  Mennesker  med  Forstaaelse  af  Arbejdets  Vilkaar. 
Med  Besiddelsens  Opløsning  opløses  ogsaa  den  Magtfylde,  Besiddelsen 
repræsenterer,  megen  Fordom  og  Forblindelse  hos  Menigmand,  gammelt 
Syn  og  gamle  Vaner,  som  har  tjent  Afhængighedens  Aand,  vejrer  hen 
med  Omvæltningen.  I  Stedet  for  et  Over-  og  Underordnelsesforhold  som  det, 
der  nu  er  almindeligt  mellem  den  adelige  Majoratsbesidder  og  hans  Godsers 
Befolkning,  vilde  træde  et  Forretningsforhold  mellem  Ejer  og  Bruger,  Vil- 
kaarene  for  alle  Kontraheringer  blev  ligere,  den  personlige  Selvstændighed 
mere  gensidig.  Og  først  for  den  Godsejer,   der  virkelig  selv  er  Ejer  af  sit 

Gods,  gælder  det,  at  han  stundom  vil  ty  til  at  sælge  bort  af  sin  Ejendom, 
enten  fordi  han  derved  tror  at  kunne  „komme  ud  af  det"  eller  af  andre 
Grunde.  Saaledes  vil  Udstykning  følge  paa  Udstykning,  de  selvstændige 
Virksomheders  Tal  øges  derved.  Og  det  var  det,  der  skulde  tilstræbes. 


Moderne  Anvendelser  af  Affald. 


I  England  har  man  allerede  i  en  Aarrække  af  hygiejniske  Hensyn  søgt 
at  uskadeliggøre  alt  Slags  AfPåld,  og  i  de  senere  Aar  har  man  desuden  prøvet 
at  anvende  det  paa  de  forskelligste  Maader,  for  at  intet  skulde  gaa  til  Spilde. 
Efter  at  man  havde  faaet  Øjnene  op  for  det  sundhedsfarlige  i  at  anbringe 
Affaldet  i  Byernes  Nærhed,  har  den  ene  Kommune  efter  den  anden  ind- 
ført Destruktionsovne.  Manchester  gik  i  Spidsen  og  flere  andre  Byer 
fulgte  hurtig  efter.  De  første  Ovne  var  langt  fra  tilfredsstillende;  navnlig 
var  de  Luftarter,  der  udvikledes  ved  Forbrændingen,  i  høj  Grad  generende 
for  de  omboende.  Men  talrige  Forbedringer  er  i  Aarenes  Løb  blevet  ind- 
ført; og  man  er  nu  naaet  saa  vidt,  at  man  uden  Gene  kan  bygge  Ovnene 
midt  i  de  tættest  befolkede  Kvarterer. 

„The  Worlds  Work  &  Play''  beskriver  en  saadan  Ovn  paa  følgende 
Maade:  Den  bestaar  af  en  Mængde  Ildsteder,  der  er  ordnet  i  Rækker 
ved  Siden  af  hinanden.  De  fyldes  ovenfra  ved  at  man  lader  Tipvogne  med 
det  Affald,  der  skal  brændes,  løbe  paa  Skinner  oven  over  Fyrrummene; 
naar  Vognen  befinder  sig  oven  over  et  af  Rummene,  aabnes  Bunden  og 
Indholdet  styrter  ned.  Naar  Forbrændingen  er  fuldendt,  føres  de  rødglødende 
Slagger  ud  gennem  en  smal  vandret  Aabning  paa  Ovnens  Forside.  I  Ovnene 
af  nyeste  Konstruktion  holdes  der  stadig  en  Temperatur  paa  600 — 1 100^  C. 
i  Røgkanaleme  for  at  uskadeliggøre  de  Luftarter,  der  danner  sig. 

Den  Mængde  Affald,  som  aarlig  bortskaffes  i  en  større  By,  er  meget 
betydelig.  I  Birmingham  brændtes  f.  Eks.  i  1903  121,548  Tons,  medens 
66,388  Tons  bragtes  bort  paa  anden  Maade.  — 

Det  næste  Skridt,  efter  at  man  havde  naaet  det  uhyre  hygiejniske  Frem-  1 
skridt  at  uskadeliggøre  Affaldet,  var  at  udnytte  Slaggerne,  og  det  er  virkelig 
lykkedes  at  naa  meget  vidt  hermed.  Det  viste  sig,  at  Slaggerne  i  knubt 
Tilstand  kunde  anvendes  til  Cement  og  lign.  Den  Bevægkraft,  der  krævedes 
til  at  forarbejde  disse  Ting,  kunde  faas  ved  at  udnytte  den  store  Varme- 
mængde,  der  udvikledes  i  Ovnen  og  den  Del  af  Varmen,  der  ikke  be- 
nyttedes hertil,  kunde  anvendes  til  Frembringelse  af  Elektricitet. 

Foreløbig  kan  Indtægterne  ved  Forbrændingen  af  Affaldet  ikke  dække 
Udgifterne,  men  man  mener,  at  ogsaa  dette  i  Fremtiden  kan  naas,  naar 
man  har  lært  fuldt  ud  at  udnytte  den  Arbejdsværdi,  der  nu  paa  forskellig 
Maade  gaar  til  Spilde  ved  Destruktionsovnene;  i  alle  Tilfælde  tyder  Beret- 
ningerne fra  en  Del  af  de  store  engelske  Byer  paa,  at  den  Tid  ikke  er 
f)em,  da  største  Delen  af  Fejeskarnet  daglig  vil  blive  omsat  i  elektrisk 
Lys  og  til  Drivkraft  i  de  elektriske  Sporvogne. 

Et  af  de  mærkeligste  Eksempler  paa,  at  „alt  kan  bruges",  er  det  åcz 
vel  nok,  at  man  nu  ogsaa  er  begyndt  at  bygge  Huse  af  Slaggerne  hi 
Destruktionsovnene.  Liverpool  var  den  første  By,  hvor  et  saadant  Fors*«c 
blev    anstillet.     Idéen    dertil    undfangedes     af    Stadsingeniøren,    John   A 

Brodie.  Han  havde  allerede  opnaaet  ved  en  Destruktionsovn  at  tilveje- 
bringe '/s  'f  '^^"  DrivkraFc,  der  skulde  anvendes  i  Sporvognene,  men  en 
meget  stor  Del  aF  Slaggerne  maatte  man  stadig  med  ret  stor  Bekosming 
læsse  paa  Skibe  og  kaste  i  Vandet.  Han  fik  da  den  Idé  at  anvende 
disse  Rester  til  at  bygge  Huse  af  og  fik  Byggekommissionens  Tilladelse 
til  at  gøre  et  Forsøg.  Han  lod  den  Masse,  der  var  dannet  aF  de  knuste 
Slagger,  forme  i  Stykker  af  Størrelse  som  Væggene  i  et  Værelse  med  Aab- 
ninger  til  Døre,  Vinduer  o.  s.  v.  1  Massen  blev  der  anbragt  nogle  Staal- 
stænger for  at   gøre  den  mere  modstandsdygtig  overfor  Tryk.    Efter  at  de 


El  Hua  I  Liverpool,  lvu«t  *f  Affiild. 

Forskellige  Bestanddele  aF  Huset,  Vægge,  Gulve,  LoFter  o.  s.  v.  var  støbt 
paa  denne  Maade,  blev  de  transporteret  hen  til  Byggepladsen  og  stillet 
sammen  paa  lignende  Maade  som  Klodser  Hl  et  Legeiøjshus.  De  enkelte 
Stykker  var  lavet  saaledes,  at  de  kunde  gribe  ind  i  hinanden,  naar  de 
blev  sat  sammen. 

Den  Bygning,  Mr.  Brodie  opførte  paa  denne  Maade,  ligger  i  Eldon 
Street.  Den  bestaar  af  3  Etager  med  4  Lejligheder  i  hver.  Alle  Lejlig- 
hederne er  ens,  hver  med  3  Værelser.  Foran  hver  Etage  leber  en  Balkon, 
og  da  Beboerne  saaledes  har  forskellige  Udgange,  undgaas  Ulæmpen  ved 
fælles  Trapper.  Bygningens  Tag  er  fladt  og  kan  bruges  til  Vaske-  og  Tørre- 
plads eller  til  Legeplads.  Ved  hver  Køkkendør  er  anbragt  en  Balkon,  som 
bæres  af  en  hul  Pille,  der  tjener  til  Nedstyrtningsrar. 


Breve  fra  en  Kineser. 

(Sluttet). 


VII. 

Til  alvorlige  og  indgribende  Forskelligheder  i  Nationalkarakteren  og  det 
nationale  Liv,  svarer  i  Almindelighed  lignende  Forskelligheder  i  den  religiøse 
Tro.  Thi  Religionen  er,  eller  burde  være,  Sjælen  i  Stats-Legemet,  den  Idé 
som  beaander  og  befæster  Institutionerne.  Jeg  ved,  det  er  ikke  altid  i  denne 
Forstand,  at  Ordet  opfattes,  thi  Religion  identificeres  ikke  saa  sjældent  med 
Overtro.  Jeg  agter  imidlertid  her  at  skælne  mellem  de  to  og  hovedsagelig 
beskæftige  mig  med,  hvad  jeg  forstaar  ved  Religion  i  egentlig  Forstand. 
Men  jeg  maa  straks  bemærke,  at  blandt  de  store  Masser  i  Kina  er  Over- 
troen ligesaa  udbredt  som  i  et  hvilket  som  helst  Land  i  Evropa.  —  Buddh- 
isme og  Taoisme  laane  sig  hos  os  til  lige  saa  sørgelige  og  absurde  Ud- 
skejelser og  Vildfarelser  som  nogen  af  dem,  der  fostres  af  Kristendommen 
hos  Eder.  Vort  Folk  haaber  ligesom  Eders  ved  Hjælp  af  Formularer 
og  Bønner  at  kunne  gribe  ind  i  Naturlovene  eller  opnaa  personlige  og 
materielle  Fordele;  de  tro  paa  Aander  og  Trolde,  ligesom  de  romersk- 
katholske  tror  paa  Helgener;  de  tilbeder  Afguder  og  øve  Trolddom.  Men 
alt  det  forbigaar  jeg  som  noget,  der  ikke  hører  den  sande  Religion  til.  Jeg 
betragter  det  kun  som  et  Udslag  af  den  menneskelige  Naturs  Svaghed,  et 
Afløb  for  den  enkelte  Sjæls  sygelige  Stemninger.  Noget  helt  andet  er  den 
Tro  og  Kultur,  hvorpaa  vor  Civilisation  er  grundet,  og  det  er  til  Forklaring 
af  denne,  som  er  blevet  saa  højligt  misforstaaet  af  Evropæerne,  at  jeg 
ønsker  at  sige  et  Par  Ord. 

Det  paastaaes  undertiden,  at  Konfucianismen  slet  ikke  er  nogen  Re- 
ligion, og  hvis  der  ved  Religion  forstaas  en  Række  dogmatiske  Læresæt- 
ninger, som  omhandler  en  overnaturlig  Verden  grundforskellig  fra  vor  egen, 
saa  er  denne  Paastand  uden  Tvivl  strængt  korrekt.  Det  var  i  Virkeligheden 
et  af  Konfusius's  Formaal  at  modvirke  Hangen  til  det  Overnaturlige,  og 
hans  sande  Disciple  stræber  i  dette  Punkt  at  følge  i  Lærerens  Fodspor. 
Ligeledes  paastaaes  det,  at  Konfusianismen  kun  er  et  Moralsystem;  ogsaa 
dette  er  sandt,  for  saa  vidt  som  dens  hele  Maal  er  at  lære  Menne- 
skene at  handle  ret.  Men  paa  den  anden  Side  —  og  dette  er  et  Punkt, 
jeg  lægger  særlig  Vægt  paa  —  er  den  ikke  blot  en  Lære,  men  et  Liv. 
De  Principper,  den  foreskriver,  er  Grundpillerne,  hvorpaa  hele  vor  Sam- 
fundsbygning hviler,  saa  at  de  ikke  blot  indprentes  ved  det  skrevne  og 
levende  Ord,  men  ved  hele  det  daglige  Livs  Erfaring  og  Vaner.  Familiens 
og  Statens  Enhed,  som  udtrykt  i  Forfædre-Dyrkelsen,  er  Grundlaget,  ikke 
blot  for  Kineserens  officielle  Troesbekendelse,  men  ogsaa  for  hele  hans 
praktiske  Livsførelse.  Til  hvilken  som  helst  anden  Tro  han  end  bekender 
sig  —  Buddhisme,  Taoisme  eller  Kristendom  —  er  dette  det,  som  har 
virkelig   Betydning   for  ham.   For  ham  danner  de  hedengangne  Slægter  og 

de  kommende  Slægter  i  Forening  med  dem,  som  leve,  et  eneste  stort  Hele. 
Alle  leve  evigt,  skønt  det  kun  er  nogle,  der  i  et  givet  Øjeblik  tilfældigt 
lever  paa  Jorden.  Forfædre-Dyrkelsen  er  saaledes  Symbolet  paa  en  social 
Idé,  der  rummer  en  mægtig  Kraft  til  at  binde  og  sammenholde.  Dens  Virk- 
ninger i  Kina  maa  ses  for  at  forstaaes.  Dette  er  det  første  og  mest  slaa- 
ende  Træk  ved  vor  nationale  Religion ;  men  der  er  et  andet,  næppe  mindre 
betydningsfuldt  for  Samfundslivet.  Konfucius  opstiller  Arbejdet  som  et  Ideal. 
Menneskets  Pligt  til  at  arbejde,  og  først  og  fremmest  til  at  bearbejde 
Jorden,  er  en  af  vor  Religions  Grundsætninger.  —  Derfor  tilbeder  vi  Moder 
Jord,  Kilden  til  al  Frugtbarhed,  derfor  tilbeder  vi  Himmelen,  hvorfra  Lyset 
og  Regnen  sendes  os,  og  derfra  stammer  ogsaa  det  sociale  System,  hvis 
Maal  det  er  at  sikre  en  almindelig  Brugsret  til  Jorden.  Alles  velvillige 
Hengivelse  i  Fred  og  Broderskab  til  et  Arbejde,  velsignet  af  Himlens  og 
Jordens  Magter,  det  er  den  Idé,  vi  har  levendegjort  i  vore  Institutioner, 
Og  hvis  I  søger  mere  end  dette,  et  metafysisk  System,  som  kan  retfærdig- 
gøre og  forklare  vor  jævne  Tro,  saa  har  vi  ogsaa  et  saadant. 

Menneskeheden,  lære  vi,  er  et  aandeligt  og  evigt  Væsen,  som  her 
i  Tiden  manifesterer  sig  i  de  vekslende  Generationer.  Dette  Væsen  er 
Bindeleddet  mellem  Himmel  og  Jord,  mellem  det  højeste  Ideal  og  den 
haandgribelige  Virkelighed.  Ved  flittigt  og  hengivent  Arbejde  at  hæve  Jorden 
op  til  Himlen,  at  virkeliggøre  det  Gode,  der  endnu  kun  eksisterer  som  et 
Ideal  —  dette  er  Menneskelivets  Maal  og  Bestemmelse,  og  ved  at  opfylde 
dette,  fuldbyrde  og  opretholde  vi  det  Enheds-Princip,  der  knytter  Menneskene 
sammen  til  et  Hele  og  gør  dem  til  Et  med  det  Guddommelige.  Dette  er 
en  Tro,  der  sandelig  ikke  er  uværdig  til  at  kaldes  Religion.  Jeg  paastaar 
ikke,  at  Folkets  Masse  er  sig  denne  Tro  bevidst,  thi  der  gives  ingen  Stat, 
hvor  Folkets  Masse  reflekterer.  Men  jeg  fastholder,  at  vore  Masser  ind- 
rette og  leve  deres  Liv  paa  en  saadan  Maade,  at  det  er  i  Overensstem- 
melse med  vore  Grundsætninger,  at  de  rette  sig  efter  —  selv  om  de  ikke 
bekende  sig  til  —  vore  Vises  Lære;  og  at  de  to  Grund-Idéer,  hvorpaa 
ethvert  Samfund  burde  hvile.  Broderskab  og  Agtelse  for  Arbejdet,  ind- 
prentes dem  paa  en  direkte  og  umiskendelig  Maade  gennem  vore  verds- 
lige Institutioner. 

Dette  er  da  i  korte  Træk  Kvintessensen  i  Konfucianismen,  saaledes 
som  den  opfattes  af  en  dannet  Kineser.  Langt  vanskeligere  er  det  for  mig, 
skøndt  jeg  har  levet  længe  i  Evropa,  at  vurdere  Betydningen  af  Kristen- 
dommen. Maaske  vil  man  dog  undskylde  mig,  naar  jeg  søger  at  gengive 
mine  Indtryk,  saaledes  som  de  have  formet  sig  hos  mig  ved  Studiet  af 
Eders  hellige  Bøger,  Eders  Historie  og  Eders  Nutidsliv. 

Ved  de  Iagttagelser  jeg  har  anstillet,  har  jeg  ikke  saa  meget  lagt  Vægt 
paa  Spørgsmaalet  om  Sandheden  af  Eders  Religion  —  den  føler  jeg  mig 
ikke  kompetent  til  at  dømme  om  —  som  paa  dens  Indflydelse  paa  Eders 
sodiale  Institutioner.  Og  her,  mere  end  ved  noget  andet,  føler  jeg  mig 
slaaet  af  den  uhyre  Forskel  mellem  Eders  og  vor  Civilisation.  Jeg  kan  ikke 
se,   at  Eders  Samfund   overhovedet   er   bygget   paa  Religion;  og  dette  for- 

bavser  mig  ikke,  —  thi  det  Ideal,  som  saa  vidt  jeg  kan  se  er  opstillet  i 
Eders  Evangelier  og  udtrykt  i  Eders  Theologers  Diskussioner,  har  intet  at 
skaffe  med  Arbejde  paa  Jorden  og  Menneskeslægtens  Enhed.  Det  gælder 
Himlen  og  de  helliges  Samfund.  Hvorvidt  dette  er  et  højere  Ideal  end  vort, 
drister  jeg  mig  ikke  til  at  udtale  mig  om,  men  jeg  kan  ikke  undlade  at 
finde  det  mindre  praktisk.  —  Det  maa  være  vanskeligt,  om  ikke  umuligt, 
skulde  man  synes,  at  grunde  et  fast  Samfund  paa  den  Forestilling,  at  Livet 
her  paa  Jorden  kun  er  en  Episode  i  et  Drama,  hvis  Hovedhandling  ligger 
et  helt  andet  Sted.  —  Ligegyldighed  for  hvad,  der  fra  et  mere  jordisk 
Synspunkt  maa  anses  for  væsentlige  Hensyn,  Udviskning  af  timelige 
Grænser  i  Evighedens  hvide  Taager,  en  ren  tilfældig  Organisation  af  alle 
det  borgerlige  Livs  Detailler,  som  det  næppe  vilde  være  foreneligt  med 
sand  Religion  at  syselsætte  sig  med  for  Alvor  —  dette  synes  at  være  det 
naturlige  Resultat  af  en  ægte  Kristendoms-Bekendelse.  —  Og  dette  var, 
hvis  jeg  har  forstaaet  ret,  netop  Kendemærket  for  Eders  Civilisation  i  hine 
Tider,  som  I  betegne  som  Troens  Tidsalder.  Askese,  Klosterløfter,  Præste- 
herredømme, Livets  og  Dødens  smaa  Interesser  stillede  i  Skygge  og  skudte 
til  Side  af  de  altopslugende  Spørgsmaal  om  Himmerig  og  Helvede,  Tiggeriet 
helliggjort,  Rigdommen  foragtet.  Fornuften  bundet  og  bastet.  Indbildnings- 
kraften sygelig  ophidset,  de  aandelige  og' timelige  Magter  i  Krig,  Legemet 
i  Kamp  med  Sjælen,  overalt  Splittelse,  Strid,  Forvirring,  aandelig  og  mo- 
ralsk Sindssyge  —  dette  var  Kendemærket  for  hin  mærkværdige  Epoke  i 
Vestens  Historie,  da  den  kristne  Idé  gjorde  en  Kraftanstrængelse  for  at 
virkeliggøre  sig  i  Livet. 

Det  var  et  storslaaet  Ideals  Kamp  paa  Liv  og  Død  mod  alle  den 
materielle  og  moralske  Verdens  Kendsgerninger.  Og  i  denne  Kamp  bukkede 
Idealet  under.  Da  Støvet  fra  Valpladsen  havde  lagt  sig,  var  Vestens  Folk 
ligesaa  verdslige,  som  da  Slaget  begyndte:  uforbeholdent  jordiske,  frejdigt 
videbegærlige,  lidenskabelig  tørstende  efter  Herredømmet  over  alle  Naturens 
Kræfter,  efter  Skønhed,  Rigdom,  Kundskaber,  Anseelse  og  Magt.  Fra  den 
Tid  og  til  nu  har  I,  skøndt  I  endnu  bekende  Eder  til  Kristendommen,  ikke 
gjort  Forsøg  paa  at  kristen-gøre  Eders  Institutioner.  Tværtimod,  det  har 
været  Eders  Maal  at  udviske  ethvert  Spor  af  den  gamle  Tingenes  Orden, 
ad  adskille  Kirken  fra  Staten,  Ritual  og  Tro  fra  Virkeligheden.  I  har  aaben- 
lyst  prisgivet  Eders  Samfund  til  økonomiske  og  politiske  Kræfter  med  de 
Resultater,  jeg  har  søgt  at  paavise  i  et  tidligere  Brev.  — 

Men  medens  Eders  Samfund  saaledes  paa  den  ene  Side  har  udviklet 
sig  paa  en  ren  materiel  Basis,  har  Religionen  paa  den  anden  Side  ikke 
ophørt  at  være  anerkendt  mellem  Eder.  Kun  har  den,  afskaaret  fra  sin 
naturlige  Rod  i  de  sociale  Institutioner,  antaget  Former,  som  jeg  ikke  kan 
andet  end  betragte  som  enten  tomme  eller  farlige. 

De  som  bekender  sig  til  Kristendommen,  —  og  der  er  faa  som  ikke 
gøre  dette  paa  en  eller  anden  Maade,  enten  bekende  den  kun  med  Læ- 
berne, og  naar  de  paa  denne  Maade  have  tilfredsstillet  de  Krav  til  det 
Ideelle,   som  intet  Menneske  helt  er  fri  for,  vende  de  sig  med  rolig  Sam- 

vittighed  og  ubekymret  Sind  tilbage  til  deres  egoistiske  Maal,  eller  ogsaa, 
hvis  de  er  alvorlig  grebne  af  Kristi  Lære,  drives  de  næsten  uundgaaelig 
ind  i  de  revolutionæres  Rækker.  Thi  hvis  denne  Lære  anerkendes  fuldt  ud 
og  fortolkes  paa  rette  Maade,  da  er  den  uforenelig  med  hele  Eders  Sam- 
fundsbygning. Forkyndt  Aarhundreder  tilbage  af  en  mild  orientalsk  Svær- 
mer, en  uoplyst,  uberejst,  uerfaren  Mand,  er  den  lige  saa  mærkelig  ved 
sin  inderlige  og  rørende  Appel  til  Næstekærligheden,  som  ved  sin  Uvillie 
eller  Ligegyldighed  over  for  alle  andre  menneskelige  Fortrin.  Han  Au- 
gustus's  og  Tiberius's  Undersaat  levede  og  døde  i  Uvidenhed  om  det 
kejserlige  Roms  Historie  og  Skæbne;  Virgils  og  Livius's  Samtidige  kunde 
ikke  læse  det  Sprog,  hvorpaa  de  skrev.  Født  i  en  Provins,  Haandværker 
af  Profession,  Digter  og  Mystiker  af  Temperament,  fik  han  i  sit  korte 
Liv  kun  ringe  Lejlighed,  og  viste  kun  liden  Tilbøjelighed  til  at  gøre  sig 
bekendt  med  Begyndelsesgrundene  i  den  Videnskab,  hvis  Maal  er  Statens 
Vel.  Frembringelsen  og  Anvendelsen  af  Rigdom,  Magtens  Fordeling, 
Lovene  der  regulerer  Arbejde,  Ejendom,  Handel  —  alle  disse  Ting  laa  lige 
saa  fjernt  fra  hans  Interesser,  som  de  laa  over  hans  Fatteevne.  Aldrig  har 
noget  Menneske  været  bedre  udrustet  til  at  inspirere  en  religiøs  Sekt; 
aldrig  har  nogen  været  mindre  skikket  til  at  grundlægge  eller  lede  et 
borgerligt  Samfund.  Og  dog  er  det  denne  Mand,  hvis  naive  Lære  om  Selv- 
fornægtelse, er  blevet  modtaget  som  et  Evangelium  af  Vestens  Nationer, 
der  selv  er  Indbegrebet  af  Rov,  Vold  og  Anmasselse.  Intet  Under,  at  Eders 
Historie  er  en  lang  og  sørgelig  Fortælling  om  Fjendskab,  Oprør,  Blods- 
udgydelse og  Forvirring.  Intet  Under,  at  de  aandelige  og  verdslige  Magter 
har  svinget  mellem  en  aaben  Krig  og  Vaabenstilstand,  der  var  lige  nedvær- 
digende for  begge  Parter.  Intet  Under,  at  enhver  iblandt  Eder  lige  til  den 
Dag  i  Dag,  som  virkelig  har  været  inspireret  af  Aanden  i  Eders  Religion, 
i  Rædsel  er  gyst  tilbage  fra  et  Samfund,  som  gør  sig  til  af  at  have  til- 
egnet sig  dens  Principper!  Det  er  den  Nemesis,  der  følger  en  idealistisk 
Tro,  at  den  ikke  kan  befrugte  Virkeligheden,  den  kan  kun  udenfra  og  i 
Opposition  til  det  bestaaende  samle  de  Kræfter,  der  skulde  have  dannet 
og  besjælet  det  indvendig  fra.  Aanden  forbliver  uden  Legeme,  Legemet 
uden  Aand.  Saaledes  har  det  været,  og  saaledes  er  det  med  Eders  Sam- 
fundsorden. Den  giver  sig  ud  for  at  repræsentere  et  overmenneskeligt 
Ideal,  i  Virkeligheden  repræsenterer  den  ikke  engang  et  menneskeligt. 
Den  er  af  Jorden,  jordisk,  men  højt  oppe  fra  Himlen  Jcalder  Nazaræerens 
Røst  lig  en  Aands,  lige  saa  ren  og  klar  og  virkningsløs,  som  da  den  første 
Gang  fra  Galilæas  Kyst  slyngede  sin  Udfordring  mod  Romas  verdensher- 
skende  Magt.  Den  Fremstilling,  jeg  her  i  al  Oprigtighed  har  dristet  mig  til 
at  give  af  Forholdet  mellem  Eders  Samfund  og  Eders  Religion,  ved  jeg  vil 
blive  modtaget  med  Forundring,  om  ikke  med  Harme  af  de  fleste  af  mine 
Læsere.  Tillad  mig  derfor  at  belyse  og  bekræfte  den  med  et  Eksempel, 
der  er  saa  slaaende  og. iøjnefaldende,  at  det  ikke  kan  undlade  at  gøre  et 
vist  Indtryk,  selv  paa  dem  der  er  mest  uvillige  til  at  se  Sandheden  lige  i 
Øjnene. 

Hvis  der  i  Kristi  Lære  er  et  Træk,  som  er  mere  fremtrædende  end 
noget  andet,  er  det  hans  Fordømmelse  af  enhver  Form  af  Vold.  Ingen 
kan  læse  Evangeliet  med  et  upartisk  Sind  uden  at  blive  slaaet  af  det 
Eftertryk,  hvormed  han  gentager  denne  Læresætning:  „Hvis  nogen  slaar 
Dig  paa  din  højre  Kind,  skal  Du  ogsaa  vende  den  venstre  mod  ham." 
Disse  er  hans  Ord,  og  de  er  udtalte  i  dybeste  Alvor,  ikke  billedligt, 
heller  ikke  som  et  Ideal,  noget  som  burde  være,  men  som  ikke  kan 
udføres.  Nej !  de  er  Sandhedens  og  Overbevisningens  Ord,  støttede  af  deres 
Ophavsmands  hele  Vandel  og  Karakter.  Om  selve  det  Princip,  der  ligger 
til  Grund  for  dem,  kan  der  naturligvis  disputeres.  Det  kan  anføres  — 
som  det  faktisk  altid  er  blevet  anført  af  Flertallet  af  Menneskene  gennem 
alle  Tider  —  at  Magt  er  nødvendig  for  Bevarelsen  af  Samfundet,  og  at 
der  uden  den  ikke  kunde  eksistere  Sikkerhed,  Orden  og  Fred.  Men  den, 
som  har  denne  Opfattelse,  kan  ikke  være  en  Kristen  i  Ordets  rette  Betyd- 
ning d.  V.  s.  en  Efterfølger  af  Kristus.  Hvis  derfor  denne  Opfattelse,  hvad 
der  uden  Tvivl  er  Tilfældet,  har  været  den  herskende  hos  alle  Vestens 
Nationer  gennem  deres  hele  Historie,  kunne  de  ikke  være  sande  Kristne, 
hvad  de  saa  end  kalder  sig  selv.  Og  dog  har  de  altid  nægtet  at  anerkende 
denne  Konsekvens.  De  har  udlagt  deres  Religionsstifters  Ord,  som  om  de 
betød  det  modsatte  af,  hvad  de  udsige,  og  have  opfattet  ham,  tilsyne- 
ladende uden  at  ane  den  Modsigelse,  hvori  de  gør  sig  skyldig  —  som 
Forsvarer  og  Talsmand,  ikke  alene  for  deres  hele  Lovsystem,  opbygget 
som  det  er  paa  Fængslet  og  Skafottet,  men  ogsaa  for  alle  deres  Krige, 
selv  de  som  for  Mennesker  med  almindelig  Forstand  maa  synes  at  være 
de  mindst  forsvarlige  og  mest  uretfærdige. 

Som  Bevis  paa  hvad  jeg  siger  —  hvis  der  behøves  Beviser  —  er  det 
ikke  nødvendigt  at  gaa  tilbage  til  gamle  historiske  Eksempler.  Det  er  til- 
strækkeligt at  henvise  til  det  Tilfælde,  som  jeg  ganske  naturligt  nærmest 
tænker  paa  —  de  vestlige  Magters  sidste  Angreb  paa  Kina.  At  der  gik  en 
alvorlig  Udæskning  forud,  har  jeg  ingen  Grund  til  at  nægte,  skøndt  det  ikke 
var  os,  der  oprindelig  var  de  udæskende.  Men  hvad  der  opfylder  mig  med 
Forbavselse  og,  hvis  jeg  skal  være  ganske  ærlig,  med  ligefrem  Gru,  er 
den  Kendsgerning,  at  Evropas  Nationer  kunde  søge  at  retfærdiggøre  deres 
Fremfærd  paa  Grundlag  af  det  kristelige  Evangelium,  og  at  der  blandt  dem 
kunde  findes  en  kristen  Fyrste,  som,  da  han  sendte  sine  Soldater  af  Sted 
paa  deres  Hævntog,  tilskyndede  dem  i  hans  Navn,  som  bød  os  at  vende 
den  anden  Kind  til,  ikke  blot  til  at  angribe,  ikke  blot  til  at  ihjelslaa  — 
men  til  at  ihjelslaa  uden  at  give  Pardon!  Hvilket  yderligere  Bevis  behøves 
der  for  Sandheden  af  min  Paastand  om,  at  den  Religion,  I  bekende,  saa 
godt  som  ikke  har  nogen  Indflydelse  paa  Eders  officielle  Politik,  hvad  Ind- 
flydelse den  saa  end  kan  have  paa  de  enkelte  Individers  Liv.  Den  kan 
mulig  hist  og  her  inspirere  en  og  anden  hellig  Eneboer,  den  har  aldrig 
inspireret  dem  som  styrer  Staten.  Hvad  nytter  det  da  at  erklære,  at  den 
i  sit  inderste  Væsen  er  en  højere  Religion  end  vor?  Jeg  skøtter  ikke  om 
at  diskutere  paa  saa  bar  en  Grund.    „Paa  deres  Frugter  skulle  I  kende 

dem/  sagde  Eders  egen  Profet;  og  jeg  vil  nøjes  med  at.  henvise  til  disse 
Frugter.  Lad  saa  være  at  Konfucianismen  slet  ikke  er  nogen  Religion  — 
som  I  paastaar,  lad  være  at  den  er  en  lavere  Morallære;  den  har  ikke 
desto  mindre  gjort  Kineserne  til  den  eneste  Nation,  som  af  Hjertet  afskyer 
Vold,  og  som  holder  Fornuften  og  Retten  i  Ære. 

Jeg  forlanger  intet  bedre  Vidnesbyrd.  Her  er  ingen  overnaturlige  Dyder, 
ingen  Selvfornægtelse,  ingen  fanatisk  Fordømmelse  af  Grundelementerne  i 
den  menneskelige  Natur.  Men  her  er  et  Liv  i  Overensstemmelse  med  et 
fornuftigt  Ideal;  og  her  er  en  Tro  paa  dette  Ideal,  saa  stærk  og  dyb,  at 
den  har  bidraget  væsentlig  til  at  overflødiggøre  Brugen  af  Magt. 

Ja,  det  er  os,  der  ikke  bekende  Fredens  Evangelium,  som  i  Gerningen 
udøve  det;  og  det  er  Eder,  der  bekende  det,  som  tramper  det  under 
Fødder.  Og  Topmaalet  af  Ironi!  det  er  de  kristne  Nationer,  som  er  kommet 
til  os  med  Sværd  og  Brand  for  at  lære  os,  at  Retten  i  denne  Verden  er 
magtesløs,  med  mindre  den  støttes  af  Magt.  O,  tvivl  ikke  om,  at  vi  skal 
lægge  os  denne  Lære  paa  Sinde !  Ve  over  Evropa,  naar  vi  har  tilegnet  os 
den!  I  giver  en  Nation  paa  fire  Hundrede  Millioner  Vaaben  i  Hænde!  En 
Nation,  som  indtil  I  kom,  ikke  havde  noget  højere  Ønske  end  at  leve  i 
Fred  indbyrdes  og  med  hele  Verden.  I  Kristi  Navn  har  I  kaldt  til  Vaaben ! 
I  Konfucius's  Navn  møde  vi  Eder! 

VIII. 

(Dette  Brev  indeholder  en  nærmere  Redegørelse  for  Evropæemes  Over- 
greb i  Kina.  Det  slutter  saaledes): 

Tænk  engang  over  de  Vilkaar,  I  have  paatvunget  et  stolt  og  æld- 
gammelt Kejserrige,  et  Rige,  som  i  Aarhundreder  har  betragtet  sig  selv 
som  staaende  paa  Civilisationens  Toppunkt.  I  har  tvunget  os  til  mod  vor 
Villie  at  aabne  vore  Havne  for  Eders  Handel;  I  har  tvunget  os  til  at  taale 
Indførslen  af  en  Gift,  som  vi  tro  er  vort  Folks  Ruin,  I  har  unddraget  de 
af  Eders  Landsmænd,  som  lever  mellem  os,  fra  vore  Love,  I  har  tilranet 
Eder  vor  Kysttrafik,  og  I  fordrer  Retten  til  Trafikken  paa  vore  Floder  og 
Indlandssøer.  Hvert  Forsøg  fra  vor  Side  paa  at  afvise  Eders  Fordringer, 
har  været  efterfulgt  af  nye  Krav  og  nye  Overgreb,  Og  dog  har  I  under 
alt  dette  givet  Eder  Mine  af  at  være  et  civiliseret  Folk,  der  havde  med 
Barbarer  at  gøre.  I  har  nødsaget  os  til  at  modtage  Eders  Missionærer,  og 
naar  de  ved  deres  blinde  Nidkærhed  har  opirret  vort  Folk  til  at  rejse  sig 
mod  dem  „en  masse",  har  I  atter  brugt  dette  som  Paaskud  for  nye  Plyn- 
dringer, til  vi  ganske  naturlig  er  kommet  til  at  tro,  at  Korset  er  Bane- 
bryder for  Sværdet,  og  at  den  eneste  Brug,  I  har  for  Eders  Religion,  er 
at  benytte  den  som  Krigsvaaben.  Forestil  Eder  engang,  hvad  en  Englænder 
vilde  føle,  hvis  han  blev  udsat  for  lignende  Behandling,  forestil  Eder,  at 
vi  havde  taget  Liverpool,  Bristol  og  Plymouth  i  Besiddelse,  at  vi  paa 
Eders  Territorium  havde  landsat  Tusinder  af  Mennesker,  som  vi  havde 
unddraget  fra  Eders  Love,  at  vore  Skibe  fortrængte  Eders  fra  Eders  egne 
Kyster  og  farbare  Floder,  at  vi  havde  tvunget  Eder  til  at  tilstaa  os  toldfri 

Indførsel  af  Spiritus  til  vort  Folks  bevislige  Ruin,  og  at  vi  i  alle  Eders 
store  Byer  havde  ansat  Agenter  med  det  Formaal  at  modarbejde  Eders 
Kirkes  Lære  og  underminere  hele  den  Livsopfattelse,  hvorpaa  Eders  Sam- 
fundsbygning hviler.  Forestil  Eder,  at  I  vare  nødte  til  at  finde  Eder  i  alt 
dette.  Vilde  I  blive  saa  overvættes  forbavsede,  eller  vilde  I  virkelig  harmes, 
hvis  I  en  skønne  Dag  saa  den  kinesiske  Legation  i  London  omringet  a 
en  hylende  Pøbelhob,  og  konfuciske  Missionærer  alle  Steder  jages  til  Døde? 
Hvad  Ret  har  I  da  til  at  blive  forbavsede,  hvad  Ret  har  I  til  at  harmes 
over  selv  det  værste  af,  hvad  der  er  foregaaet  i  Kina?  Hvad  er  det,  der 
er  saa  mærkværdigt  eller  saa  oprørende  i  vor  Optræden?  En  Legation, 
siger  I,  er  hellig  og  ukrænkelig  ifølge  de  internationale  Love.  Ja  vel,  men 
husk  paa,  at  det  var  med  Kniven  paa  Struben,  at  I  tvang  os  til  at  mod- 
tage de  Gesandtskaber,  hvis  Nærværelse  vi  altid  har  betragtet  som  en 
national  Ydmygelse.  Men  vor  Pøbel  var  barbarisk  og  grusom.  Desværre! 
Ja.  Og  Eders  Tropper?  Og  Eders  Tropper?  I  kristne  Nationer!  Lad  det 
engang  saa  blomstrende  Land  fra  Peking  til  Kysten  —  lad  Ligene  af 
myrdede  Mænd  og  mishandlede  Kvinder  og  Børn  —  lad  de  Uskyldige,  som 
ramtes  uden  Forskel  sammen  med  de  Skyldige  —  lad  Kristus,  han,  der 
elskede  Menneskene,  og  hvem  I  paastaar  at  I  tjene,  dømme  mellem  os, 
som  rejste  os  i  vild  Fortvivlelse  for  at  frelse  vort  Land,  og  Eder,  som 
for  at  hævne  Forbrydelse  med  Forbrydelse,  ikke  gav  Eder  Stunder  til  at 
betænke,  at  den  Forbrydelse,  I  hævnede,  var  Frugten  af  Eders  egne  Mis- 
gerninger. 

Men  nu  er  det  jo  overstaaet,  —  overstaaet  i  det  mindste  for  Øjeblikket. 
Jeg  vil  ikke  dvæle  ved  Fortiden.  Og  dog  er  Fortidens  Lære  vor  eneste 
Vejviser  med  Hensyn  til  Fremtidens  Politik.  Og  hvis  I  Vestens  Folkefærd 
ikke  faar  Øjnene  op  for  Sandheden,  hvis  ikke  I  indse,  at  de  Begivenheder, 
der  har  forfærdet  Evropa,  er  Gengældelsen  for  en  lang  Række  af  Uret- 
færdigheder og  Overgreb,  hvis  I  ikke  lærer,  at  den  dybe  Modsætning 
mellem  vor  og  Eders  Civilisation  ikke  giver  mere  Grund  til  at  I  skulle 
betragte  os  som  Barbarer  end  vi  Eder,  hvis  I  ikke  vil  behandle  os  som 
en  civiliseret  Magt  og  respektere  vore  Love  og  vore  Skikke,  hvis  I  ikke 
vil  give  os  samme  Behandling,  som  I  vilde  give  en  hvilken  som  helst 
evropæisk  Nation,  og  holde  Eder  fra  at  foreskrive  Betingelser,  som  I  aldrig 
vilde  drømme  om  at  byde  en  vestlig  Magt,  hvis  I  ikke  vil  gøre  dette,  er 
der  intet  Haab  om  Fred  mellem  os.  I  har  ydmyget  den  stolteste  Nation  i 
Verden,  I  har  mishandlet  den  mest  retsindede  og  retfærdige.  Resultaterne 
ligge  nu  tilstrækkelig  klart  for  Dagen.  Hvis  Uvidenhed  hidtil  har  været 
Eders  Undskyldning,  saa  lad  den  ikke  være  Eders  Undskyldning  længere. 
Lær  at  forstaa  os,  og  lær  samtidig  at  forstaa  Eder  selv  bedre. 

At  hjælpe  dertil  har  været  mit  eneste  Formaal  med  at  skrive  og  offent- 
liggøre disse  Breve.  Har  jeg  givet  Anstød,  beklager  jeg  det;  men  hvis  det 
er  Sandheden,  som  støder,  —  derfor  hverken  skylder  eller  gør  jeg  nogen 
Undskyldning. 


Folkets  Rusland. 

Af  P.  Munch. 

En  fri  Forfatning,  i  lange  Aar  har  dette  Ord  rummet  alt,  hvad 
Ruslands  bedste  Mænd  og  Kvinder  ønskede  deres  Folk  af  Fremgang 
og  af  Lykke.  Det  store  Maal  syntes  saa  fjernt  og  uopnaaeligt;  alligevel 
stred  de  sig  frem  imod  det  med  beundringsværdig  Selvopofrelse;  fiaa 
Bevægelser,  religiøse  eller  politiske,  har  ejet  en  Martyrskare,  som  den 
der  ofrede  Ruslands  Frihedssag  deres  Arbejde  og  deres  Liv.  Siden 
Krigen  brød  ud  for  halvandet  Aar  siden,  har  Haabet  lyst  med  ny  Glans 
for  alle  Frihedens  Venner  i  Rusland;  det  har  dulmet  deres  Smerte 
over  deres  Medborgeres  blodige  Død  og  over  deres  Fædrelands  Nederlag; 
hver  Gang  Telegrafen  meldte  om  nye  japanske  Sejre  har  de  sagt  til 
sig  selv:  Nu  maa  det  være  forbi;  nu  maa  Forfatningen  komme. 

Nu  synes  dette  Haab  at  skulle  opfyldes.  Den  Mand,  hvis  Vilje  be- 
stemte 130  Millioner  Menneskers  Samfundsliv,  har  omsider  forstaaet, 
at  hans  Almagt  er  brudt.  Han  har  givet  sit  Rige  en  Forfatning.  Sandt 
nok.  Enevælden  opretholdes  i  Principet.  Rigsdagen  bliver  kun  raad- 
givende;  den  store  Mængde  lukkes  ude  fra  Valgretten,  de  rigeste  faar 
mest  at  sige.  Jo  mere  man  faar  at  vide  om  Indholdet,  des  ringere 
synes  Forfatningen.  Men  alligevel,  det  afgørende  Skridt  er  taget,  det 
gøres  vanskelig  om  igen,  og  det  bliver  ikke  let  at  standse  derved. 

Forud  for  den  19.  August  er  i  Rusland  gaaet  et  revolutionært  Røre, 
i  Sammenligning  med  hvilket  Bevægelsen  i  Frankrig  før  den  5.  Maj 
1789  var  en  fredelig  Idyl.  Derved  er  Forfatningen  fremtvunget.  Men 
den  har  ikke  dæmpet  Uroen;  alle  synes  den  yder  for  lidt;  med  Styrke 
kræves  større  Frihed,  en  mere  udstrakt  Valgret;  det  er  troligt,  at 
Zaren  maa  bøje  sig  for  disse  Krav,  eller  at  han  vil  blive  skyllet  bort 
af  den  voksende  Bevægelse.  Men  selv  om  ingen  af  Delene  sker,  selv 
om  Rigs  dumaen  til  Januar  træder  sammen  som  et  raadgivende  Raad, 
saa  vil  dog  fra  den  første  Mødedag  Tyngdepunktet  i  Ruslands  politiske 
Liv  ligge  i  denne  Rigsdag  og  indenfor  Rigsdagen  i  den  liberale  Oppo- 
sition. Zaren  vil  være  nødt  til  at  gennemføre  Hovedmassen  af  deres 
Reformkrav,  og  inden  meget  længe  vil  den  raadgivende  Forsamling 
være  forvandlet  til  en  besluttende.  Saaledes  gik  det  selv  i  vort  fredelige 
Danmark  under  den  folkekære  Olding,  Frederik  VI.  Saa  snart  vi  havde 
de  raadgivende  Stænder,  var  hele  Forfatningsmaskineriet  i  Gang  med 
politiske  Partier,  Aviser,  Møder  og  Foreninger.  Og  der  kom  en  sand 
Reformfeber  over  Regeringen.  I  Stændernes  6  første  Aar  gennemførtes 
Fremskridt  i  Forhold  til  hvilke  de  Love,  Folketinget  og  dets  Mini- 
sterium har  gennemført  siden  1901,  er  for  rene  Smaating  at  regne.  Og 
hurtig  førte  Stændertidens  politiske  Røre  til  Junigrundloven. 

Hvis  ikke  alle  Solemærker  slaar  Fejl,  er  da  nu  Folkestyrets  Tid 


Folkets  Rusland  587 

inde  for  den  store  Nation,  som  bebor  den  østlige  Halvdel  af  Evropa. 
Det  enevældige  Zardømme,  som  nu  gaar  i  Graven,  tager  et  tungt  An- 
svar med  sig.  Blodet  af  de  Hundredtusinder,  som  ofredes  paa  Val- 
pladserne, af  de  Tusinder,  som  myrdedes  i  Fængslerne,  raaber  til 
Himlen  om  de  russiske  Magthaveres  Brøde.  I  Sammenligning  dermed 
er  de  enkelte  Drab,  der  var  Folkets  Svar,  som  smaa  Draaber  mod  et 
mægtigt  Hav.  I  Uforstand  og  Stædighed  har  Ruslands  herskende  Kredse 
hæmmet  Folkets  økonomiske  og  aandelige  Udvikling;  Vilkaarlighed  og 
Uredelighed  har  gjort  Livet  utrygt  for  alle  deres  Undersaatter;  ved  de 
fordømmeligste  Midler  har  de  ud  over  alle  rimelige  Grænser  opretholdt 
en  døende  Statsform.  Naturligvis  kan  der  for  hver  af  de  Personer, 
som  var  med  dertil,  gives  undskyldende  Forklaringer.  Uovervindelige 
Fordomme  er  fra  Barndomsaarene  indprentet  i  disse  Menneskers  Sind, 
og  tilsyneladende  Fornuftgrunde  har  støttet  Fordommene.  De  har  vel 
naivt  troet  paa,  at  Gud  har  skænket  netop  dem  Retten  til  at  herske 
over  deres  Medmennesker,  og  de  har  bildt  sig  selv  ind,  at  deres  Styre 
var  til  Folkets  Gavn.  Alt  dette  er  Undskyldninger  og  Forklaringer, 
men  ikke  et  fornuftmæssig  Forsvar  for,  at  Enevælden  har  bestaaet 
indtil  nu.  Naar  en  Forfatningsform  kun  kan  opretholdes  ved  et  Tvangs- 
regimente  som  det,  der  er  øvet  i  Rusland,  saa  er  og  bliver  den  for- 
nuftstridig. 

Men  deraf  følger  ikke,  at  det  russiske  Rige  i  den  sidste  Menneske- 
alder har  haft  en  Tilbagegangens  Tid,  hvor  alt  blev  værre  og  værre, 
indtil  Forholdene  til  sidst  blev  ganske  utaalelige.  Saaledes  tænker  man 
sig  oftest,  at  det  gik  i  Frankrig  i  Aarene  før  1789;  mange  Skolebøger 
tegner  endnu  et  skrækindjagende  Billede  af  den  Elendighed,  som  da 
herskede.  Men  med  Urette.  Netop  de  sidste  Aartier  før  Revolutionen 
bragte  Frankrig  en  usædvanlig  hurtig  Opgang  i  Velstand  og  Folketal. 
Den  store  Revolution  brød  ikke  ud  i  Frankrig,  fordi  dette  Land  havde 
det  værre  end  alle  andre,  men  fordi  det  var  længst  fremme.  Og  den 
Revolution,  som  nu  raser  i  Rusland,  er  heller  ikke  kommet  som  Følge 
af  lange  Tiders  Tilbagegang  men  som  Resultatet  af  en  Fremgang,  der 
har  givet  Folket  Kraft  og  Mod  til  at  bryde  det  Aag,  der  har  hvilet 
paa  det.  Trods  det  usle  Styre  har  ogsaa  Rusland  nydt  godt  af  den 
Opgang,  som  tekniske  Fremskridt  og  stigende  Oplysning  i  det  sidste 
Aarhundrede  har  skænket  alle  Kulturfolk.  Paa  det  Omraade,  hvor  der 
100  Aar  tilbage  levede  40—50  Millioner  Mennesker,  lever  der  nu  over 
100  Millioner.  Og  de  lever  bedre.  Endnu  er  Livsvilkaarene  saa  daar- 
lige  i  Rusland,  at  Menneskene  der  gennemsnitlig  kun  lever  halvt  saa 
længe  som  i  Danmark;  men  det  er  gaaet  stærkt  frem;  1851 — 60  døde 
aariig  40,o  af  hver  1000  Mennesker,  1896—1900  var  det  kun  31„.  Og 
Oplysningen  er  steget;  for  50  Aar  siden  var  der  kun  1  Skoleelev  for 
hver  142  Indbyggere;  nu  er  der  1  for  hver  46.  Og  ogsaa  Landets 
Næringsveje  gaar  frem;  en  stor  Industri  er  ved  at  skabes  i  Rusland. 

Ogsaa    Regeringen    har   ydet   sit  Bidrag   til   Fremgangen.    Rusland 

havde  i  60*erne  under  Aleksander  II  en  betydningsfuld  Reformtid.  Liv- 
egenskabets Ophævelse,  et  nogenlunde  vestevropæisk  Retssystem  og 
Oprettelsen  af  Semstvoerne*)  var  de  vigtigste  Resultater.  Siden  da  har 
de  reaktionære  Strømninger  næsten  uafbrudt  haft  Overtaget.  Men  selv 
i  denne  Tid  har  Regeringen  ikke  helt  undgaaet  at  tjene  Fremskridtets 
Sag.  Den  har  fremmet  Udviklingen  af  Transportmidlerne,  og  den  har 
endogsaa  søgt  at  dæmpe  de  sociale  Vanskeligheder  ved  en  Arbejdslov- 
givning efter  vestevropæisk  Mønster.  Hvor  meget  en  absolutistisk  Re- 
gering end  stritter  imod,  den  drages  dog  i  vore  Dage  det  ene  lille 
Skridt  efter  det  andet  ad  Fremskridtets  Vej. 

Saa  langt  er  da  det  russiske  Folk  nu  naaet  frem,  trods  Enevælden, 
at  det  føler  sig  stærkt  nok  til  at  sprænge  dennes  hæmmende  Baand. 
Er  det  nu  ogsaa  modent  dertil?  spørges  der  i  disse  Dage  overalt  i 
Evropa,  ofte  lidt  tvivlende.  Det  er  et  Spørgsmaal,  der  synes  saa  natur- 
ligt, men  som  dog  i  Grunden  er  saa  ørkesløst.  Et  Folk  laar  i  Virkelig- 
heden aldrig  mere  Frihed,  end  det  er  modent  til,  hvordan  saa  end  Stats- 
styrelsens  Former  er.  Har  Folkets  brede  Lag  ikke  Oplysning  nok  til 
at  skabe  sig  den  fornødne  Forstaaelse  af  Statslivet,  saa  faar  det  heller 
ingen  direkte  Indflydelse  derpaa,  selv  om  Valgretten  er  nok  saa  ud- 
strakt og  Rigsdagen  nok  saa  almægtig.  Den  politiske  Magt  tilfalder  da 
af  sig  selv  den  Elite,  som  har  den  fornødne  Indsigt.  Men  derfor  er 
Folkestyret  ikke  Blændværk,  den  almindelige  Valgret  ikke  betydnings- 
løs. Den  gør  den  herskende  Elite  lydhør  for  Vælgermassernes  Inter- 
esser, og  lidt  efter  lidt  opdrages  netop  gennem  Valgretten  de  uvidende 
Masser  til  politisk  Indsigt.  Saaledes  er  det  gaaet  i  Frankrig,  hvis  Bønder 
saa  vist  ikke  besad  megen  politisk  Visdom,  da  Valgretten  i  1848  til- 
faldt dem.  Og  saaledes  er  der  al  Grund  til  at  tro,  at  det  vil  gaa  i 
Rusland  nu.  At  det  russiske  Folk  ejer  en  politisk  forstaaende  Elite 
med  varm  Følelse  for  Folkets  Vel,  derom  kan  ikke  tvivles.  Store  Dele 
af  Ruslands  dannede  Kredse  har  længe  vist  en  politisk  Interesse,  som 
ikke  overgaas  mange  Steder;  paa  adskillige  Omraader  staar  russisk 
Videnskab  Maal  med  de  store  Kulturfolks;  Ruslands  Literatur  har  i 
Realismens  Tid  haft  den  anden  Plads  i  Verdensliteraturen,  nærmest 
efter  Frankrigs,  og  Evropas  Aandsliv  ejer  i  Øjeblikket  neppe  mere 
umiddelbart  tiltalende  Skikkelser  end  Tolstoy  og  Krapotkin. 

Der  vil  komme  vanskelige  Tider  i  Rusland  efter  den  nye  Forfat- 
ning som  før  den.  De  Kredse,  som  nu  ser  Magten  og  dens  Fordelt 
slippe  sig  af  Hænderne,  vil  klynge  sig  til  Magten  med  Hænder  og 
Fødder,  og,  naar  de  har  tabt  den,  vil  de  søge  at  vinde  den  igen  ved 
Sammensværgelser  og  Statskup.  Og  de  nye  Mænd,  som  Forfatnings- 
livet  vil  drage  frem  af  Mængden  og  give  Styrelsen,  vil  faa  uoverskue- 
lige Vanskeligheder  at  kæmpe  med.    Naive  Drømmere  vil   vel  mange 


*)  Se  om  disses  store  Betydning  for  Skoler,  Hospitaler,  Vejvæsen  o.  s.  v.  dette  Ti^- 
skrift  2.  Aarg.  II,  S.  313  og  flg. 

af  dem  være,  og  haard  Strid  vil  der  blive  mellem  Frihedspartiemes 
forskellige  Afskygninger.  Men  trods  alt  er  der  god  Grund  til  at  haabe, 
at  Forfatningslivet  vil  blive  til  Lykke  for  Rusland,  som  det  før  er  blevet 
det  for  Vestevropa.  Det  kan  lide  under  mange  Skavanker  ogsaa  der; 
men  ingen,  der  har  blot  nogen  historisk  Kundskab,  kan  dog  tvivle  om, 
at  selv  det  tarveligste  Forfatningsliv,  der  nu  findes  i  Evropa,  staar 
himmelhøjt  over  den  Enevælde,  der  gik  forud.  Forfatningen,  det  be- 
tyder for  Rusland:  fri  Presse,  Forsamlings-  og  Foreningsfrihed,  Re- 
ligionsfrihed, virksom  Kontrol  overfor  Embedsmændene,  Sikkerhed  mod 
Politivilkaarligheden  og  nyttig  Kappestrid  mellem  Partierne  om  lykke- 
bringende Reformer.  For  hver  enkelt  Russer  betyder  det  større  Tryg- 
hed og  større  Frihed. 

Sandsynligt  er  det  ogsaa,  at  Frihedens  Sejr  i  Rusland  vil  betyde 
Befrielsen  for  de  Folk  af  anden  Nationalitet,  der  er  tvunget  ind  under 
Zarens  Scepter:  Finland  og  Polen  og  maaske  endnu  flere.  Til  Lykke 
vilde  dette  være  for  det  russiske  Folk.  Det  er  stort  og  mægtigt  nok 
alligevel;  det  kan  kun  blive  til  Gavn  for  det,  at  det  bliver  fri  for  at 
øve  et  Tvangsregimente  over  andre  Folk.  Og  en  umaalelig  Lykke  vilde 
det  være  for  Finland  og  Polen.  Et  stort  Haab  er  i  disse  Dage  tændt 
for  disse  to  saa  haardt  hjemsøgte  Lande. 

Men  er  det  af  uvurderlig  Betydning  for  de  russiske  Lande,  at  de 
nu  lidt  hurtigere  eller  lidt  langsommere  glider  ind  i  det  vestevropæiske 
Forfatningsliv,  saa  er  Betydningen  deraf  ikke  meget  ringere  for  Vest- 
evropa. Hidtil  har  Rusland  været  den  uhyre  døde  Masse,  som  ved  selve 
sin  Tilværelse  hæmmede  Fremskridtet  i  Evropa.  Hvad  betød  ikke  Zar 
Nikolaj  I  i  sin  Tid  som  Enevældens  store  Opretholder.  Fuldføres  nu 
Ruslands  Overgang  til  et  frit  Folkestyre,  da  skabes  de  bedste  Betin- 
gelser for  et  nyt  stort  demokratisk  Fremstød,  samtidig  med  at  ogsaa 
alt  andet  netop  nu  synes  at  lægge  sig  til  rette  dertil. 

Siden  Midten  af  Halvfemserne  har  en  konservativ  Strømning  været 
herskende  i  Storstaternes  Politik,  sammensat  af  en  mærkelig  Blanding 
af  Antisocialisme,  Protektionisme  og  Imperialisme.  Frankrig  brød  allerede 
ud  heraf,  da  Dreyfusafl'æren  i  1899  bragte  den  store  Genrejsning  af  det 
radikale  Frankrig.  Italien  fulgte  snart  efter.  Nu  er  de  Konservatives  Dage 
talte  i  England.  Naar  Frihedspartierne  faar  Magten  der,  vil  efter  al 
Sandsynlighed  et  endnu  nøjere  Venskabsforhold  end  hidtil  knytte  de 
to  liberale  Vestmagter  sammen.  Skabes  der  nu  et  frit  Rusland,  da  kan 
dette  helt  naturlig  træde  ind  i  dette  Forbund.  Den  russisk-franske 
Alliance,  der  syntes  døende,  kan  faa  ny  Livskraft;  lige  saa  stor  Uviljen 
i  den  sidste  Tid  var  blevet  i  det  radikale  Frankrig  mod  Zarens  Rus- 
land, lige  saa  stor  vil  Sympatien  være  overfor  et  frit  Rusland.  Og 
Ruslands  Frihedsvenner  er  paa  det  nøjeste  knyttede  til  Frankrig;  i  dets 
skønne  Hovedstad  hentede  de  deres  Kundskaber,  deres  Kultur,  Fran- 
krigs store  Revolution  er  det  lysende  Forbillede  for  deres.  Det  kon- 
servative Tyskland  vilde  da  staa  alene  midt  imellem  Fremskridtslandene, 

Og  det  vilde  ogsaa  der  blive  svært  at  opretholde  Hof,  Junker  og  Soldater- 
vældet. 

Store  Muligheder  og  lyse  Udsigter  aabner  sig  da,  om  Frihedens  Sag 
nu  sejrer  for  Alvor  i  Rusland.  Maaske  vil  de  ikke  alle  blive  til  Virke- 
lighed. Saa  meget  er  dog  vist,  at  den  store  Omvæltning,  der  nu  fore- 
gaar  i  Rusland,  er  en  mægtig  Opmuntring  for  alle  dem,  der  rundt  om 
i  Landene  arbejder  for  Frihed  og  Fremskridt.  Den  giver  dem  Følelsen 
af,  at  ogsaa  deres  Arbejde  er  et  Led  i  en  uimodstaaelig  Verdensbevæ- 
gelse, der  fører  Menneskene  længere  og  længere  frem  mod  Velvære 
og  Lykke.  Mange  Steder  kan  Frihedens  og  Demokratiets  Venner  trænge 
til  en  saadan  Opmuntring.  Og  ikke  mindst  herhjemme  i  Danmark.  Vi 
er  i  ikke  helt  ringe  Grad  gledet  ind  i  en  underlig  opgivende  Stemning, 
hvor  al  Tale  om  alvorlige  Fremskridt  mødes  med  et  skeptisk  Skulder- 
træk og  et  tvivlende:  Det  bliver  der  saamænd  ingen  Ting  ud  af.  De 
Mænd,  som  Folket  gav  den  Opgave  at  føre  det  frem,  prædiker  ustandse- 
lig Taalmodighed  og  vidner  Dag  ud  og  Dag  ind,  at  det  er  saa  uhyre 
svært  at  gennemføre  noget  fornuftigt.  En  ubrugelig  Forfatning  lammer 
alt  Fremskridt.  Og  dog  vover  man  knap  at  tale  om  dens  Forandring. 
Derfor  trænger  vi  saa  haardt  til  den  Styrkelse,  der  ligger  i  at  se, 
hvor  store  Ting  Mænds  og  Kvinders  Vilje  andet  Steds  kan  udrette. 
Derfor  bør  vort  Blik  i  disse  Dage  være  rettet  mod  Norge  og  mod 
Rusland. 


Spiritisme. 

Af  Erik  Faber. 


Spiritismen  har  i  de  sidste  Aar  vundet  en  ret  betydelig  Udbredelse 
herhjemme,  i  alt  Fald  i  Hovedstaden.  Det  er  værd  at  lægge  Mærke 
til,  netop  fordi  Spiritisterne  tidligere  uden  Held  har  forsøgt  at  gøre 
Propaganda  for  deres  Sag. 

I  1887  søgte  det  nystiftede  „spirititiske  Samfund""  saaledes  at  vække 
Interesse  for  Spiritismen  ved  et  offentligt  Møde,  som  under  meget 
beskedne  Former  fandt  Sted  i  en  lille  skummel  Sal  i  en  Bagbygning  i 
Borgergade,  og  som  kun  havde  formaaet  at  samle  30 — 40  Tilhørere 
fra  de  allerjævneste  Lag.  Mødet  blev  ganske  uden  Virkning,  blev 
vistnok  ikke  omtalt  i  en  eneste  Avis  og  blev  ikke  gentaget. 

Hvilken  Forskel  nu!  Der  findes  nu  her  i  Byen  en  betydelig 
spiritistisk  Menighed,  der  udkommer  et  spiritistisk  Blad  („Sandheds- 
søgeren") og  de  gentagne  offentlige  Møder,  som  Spiritisterne  i  Be- 
gyndelsen af  dette  Aar  arrangerede,  formaaede  at  fylde  til  Trængsel 
en  af  Byens  største  Forsamlingssale.  Møderne  refereredes  af  alle 
Hovedstadens  Blade,  af  hvilke  flere  bragte  mer  eller  mindre  velvillige 

Interwiews  af  Bevægelsens  Ledere  —  et  temmelig  paalideligt  Tegn  til, 
at  Sagen  har  vakt  Opmærksomhed  i  større  Kredse.  For  enhver,  der 
overværede  disse  Møder,  var  det  ogsaa  klart,  at  største  Parten  af  Til- 
hørerne ikke  kom  blot  af  Nysgerrighed  eller  for  at  mores.  Tværtimod 
var  enhver  Taler,  som  virkelig  havde  noget  at  sige  —  for  eller  imod 
Spiritismen  —  sikker  paa  Publikums  udelte  Opmærksomhed,  og  selv 
det  værste  Bavl  og  Nonsens  paahørtes  i  Reglen  med  næsten  rørende 
Taalmodighed. 

Hvad  er  der  da  sket,  som  kan  forklare  denne  Forskel?  Spiritismen 
selv  er  ikke  forandret  i  de  forløbne  20  Aar,  den  er  endnu  den  samme 
underlige  Blanding  af  Religion,  Hysteri  og  halvfordøjet  Naturvidenskab, 
som  den  var  dengang,  og  som  den  har  været  lige  siden  Davis  i  1845 
—  efter  de  bedste  Religionsstifteres  Mønster  —  nedskrev  Indholdet  af 
sine  Visioner  og  derved  grundlagde  den  moderne  Spiritisme.  Grunden 
til  Spiritismens  nuværende  Fremgang  kan  da  kun  søges  hos  Publikum 
selv.  Der  er  aabenbart  i  Befolkningen  for  Øjeblikket  en  større  Mod- 
tagelighed, en  bedre  Jordbund  for  religiøse  Ideer  og  Drøftelser,  end 
der  i  flere  Decennier  har  været. 

Det  maa  man  nemlig  allerførst  bemærke,  at  Spiritismen  for  sine 
Tilhængere  er  en  ren  og  skær  Religion.  En  Religion,  som  væsentlig 
er  bygget  paa  Kristendommen,  med  hvilken  den  blandt  andet  har 
Morallære  fælles.  Naar  den  har  vundet  saa  stor  Udbredelse  baade  i 
Amerika  og  Europa,  er  det  aabenbart  især,  fordi  mange  Mennesker, 
som  har  Trang  til  en  positiv  Religion,  ikke  føler  sig  tilfredsstillede 
eller  maaske  endog  frastødte  af  den  nuværende  Kristendoms  Dogmer  om 
Arvesynd,  evige  Helvedesstraife  o.  1.  Alt  saadant  forkaster  Spiritismen^ 
for  den  er  alle  Menneskesjæle  i  stadig  Fremgang  —  efter  Fortjeneste 
hurtigere  eller  langsommere  —  mod  højere  Tilværelsesformer.  „Rein- 
karnationen^, Buddhisternes  Sjælevandring  paa  en  ny  Maade,  fører  en 
Gang  før  eller  senere  til  den  fuldkomne  Salighed. 

For  adskillige  Mennesker,  især  for  mange  Kvinder,  er  det  imidler- 
tid slet  ikke  Hovedsagen  at  faa  „Livsgaaden  løst"*,  men  de  slutter 
sig  til  en  Religion  eller  et  Religionssamfund  af  Trang  til  den  —  man 
kunde  fristes  til  at  sige  vellystige  —  Stemning,  som  følger  med  en 
stærk  religiøs  Betagelse.  Og  netop  ved  Spiritisternes  Sammenkomster, 
med  deres  Hang  til  Mystik  og  Forkærlighed  for  det  overnaturlige,  er 
der  rig  Lejlighed  til  at  blive  gennemrislet  af  disse  Stemninger,  som 
vistnok  er  mange  stakkels  Menneskers  eneste,  men  ikke  helt  ringe 
Part  af  Livsnydelsen. 

For  de  store  Kredse  af  Befolkningen,  som  enten  er  tilfredse  med 
den  Religion,  de  har,  eller  er  religiøst  indifferente  og  heller  ikke  føler 
Manglen  af  religiøse  Stemninger  som  et  Savn,  staar  Spiritismen  mest 
som  Læren  om  de  „overnaturlige  Fænomener".  Man  tænker  ved  Ordet 
Spiritisme  paa  Bankeaander,  Borddans,  Varsler  o.  1.  og  staar  maaske 
noget   uvis  om,   hvad  man  skal  mene  om  disse  Sager,   hvis  man  da 

ikke  betragter  alle  Beretninger  om  saadanne  Ting  som  Løgn  eller 
Fantasi.  Det  sidste  ialtfald  med  Urette.  Det  er  udenfor  al  Tvivl,  at  der 
i  spiritistiske  Seancer  baade  bankes  og  danses  og  sker  mange  andre 
mærkelige  Ting.  Deri  ligner  Spiritismen  nemlig  mangfoldige  —  især  de 
mere  primitive  Religioner  —  at  den  har  taget  i  sin  Tjeneste  den  Hær- 
skare af  mærkelige  eller  af  de  fleste  ukendte  fysiske,  psykologiske  og 
pathologiske  Fænomener,  som  fordi  Forklaringen  ikke  ligger  lige  for 
Haanden,  af  mindre  dybttænkende  Mennesker  kaldes  „overnaturlige**. 
Og  Spiritismen  bruger  disse  Fænomener  nøjagtig  paa  samme  Maade, 
som  alle  andre  Religioner  har  benyttet  dem,  som  „Beviser"  paa  Lærens 
Sandhed.  Naar  et  Bord  danser,  naar  en  Harmonika  spiller  „God  save 
the  queen""  tilsyneladende  uden  at  blive  rørt  af  Menneskehænder,  anses 
det  af  Spiritisterne  som  fuldgyldigt  Bevis  paa  Aandemes  Tilstede- 
værelse, thi  „hvorledes  skal  det  ellers  forklares?" 

Dette  er  ganske  vist  „Faxelogik"*).  Men  naar  man  kender  den 
ganske  forbløffende  Lettroenhed  og  Kritikløshed,  selv  dannede  Men- 
nesker kan  lægge  for  Dagen,  naar  det  gælder  Ting,  der  ligger  udenfor 
det  daglige,  forbauser  det  ikke,  at  Spiritismen  kan  vinde  Fremgang 
ved  saadanne  tarvelige  Sofismer.  Thi  den,  der  giver  Spiritisterne  Ret 
i,  at  Modstanderne  har  Forpligtelse  til  at  vise  „hvorledes  det  gaar  ril,* 
hvis  de  ikke  vil  indrømme  Aandemes  Tilværelse,  han  er  allerede  halvt 
overbevist.  Det  er  jo  nemlig  en  Selvfølge,  at  ingen  alene  af  Beretningen 
om  mærkelige  Forsøg  eller  Fænomener  er  i  Stand  til  at  sige,  hvorledes 
den  naturlige  Forklaring  er  i  hvert  enkelt  Tilfælde,  ligesaa  lidt  som 
man  f.  Ex.  nu  er  i  Stand  til  at  eftervise,  hvad  der  li^er  til  Grund 
for  Fortællingen  om,  at  Dannebrog  faldt  ned  fra  Himlen.  Og  i  Almin- 
delighed er  man  naturligvis  ikke  i  Stand  til  at  sige,  hvorledes  et 
spiritistisk  „Fænomen"  er  udført,  ligesaa  lidt  som  det  i  de  allerfleste 
Tilfælde  er  noget  Menneske  muligt  at  se,  hvorledes  en  øvet  Tasken- 
spiller foretager  sine  Tricks,  selv  om  man  i  Forvejen  er  ganske  klar 
over,  at  det  er  „keine  Hexerei,  nur  Behendigkeit". 

Men  selv  om  man  altsaa  kun  i  faa  Tilfælde  er  i  Stand  til  at  sige, 
hvorledes  det  enkelte  bestemte  Forsøg  eller  Fænomen  skal  forklares, 
er  der  dog  nu  baade  af  Læg  og  Lærd  foretaget  saa  mange  Under- 
søgelser over  de  spiritistiske  Fænomener,  at  man  i  al  Almindelighed  kan 
danne  sig  et  meget  tydeligt  Begreb  om  det  „hvorledes,"  som  af  Spiri- 
tisterne kaldes  Aandemes  Medvirken.  Det  er  uomtvisteligt,  at  der  ved 
spiritistiske  Seancer  er  set  og  foregaaet  mange  mærkelige  og  interessante 


")  For  dem,  der  muligvis  ikke  kender  dette  Udtryk,  tjener  følgende  Anekdote  til 
Forklaring:  I  Faxeegnen  finder  man  ofte  store  Flintesten,  som  er  forsynede  med 
Knuder  eller  Udvækster.  Disse  Sten  kaldes  af  Befolkningen  „Mopser".  En  fremmed 
spurgte  en  Gang  en  indfødt,  hvorfor  de  havde  det  Navn,  Manden  svarede:  fordi 
de  har  Horn !  Og  da  den  fremmede  indvendte,  at  Mopser  ellers  ikke  havde  Horn, 
tog  den  indfødte  en  Sten  op,  pegede  paa  dens  „Horn**  og  sagde:  der  kan  De  jo 
selv  se! 

Ting,  men  for  dem,  der  har  de  nødvendige  Forudsætninger,  er  det 
paa  ingen  Maade  uforstaaelige  eller  mod  Naturlovene  stridende  Fæ- 
nomener. 

Vil  man  have  et  Indtryk  af,  hvorledes  en  saadan  spiritistisk  Seance 
tager  sig  ud,  bør  man  læse  Spiritistmøderne  i  Johannes  V.  Jensens 
„Madame  D'Ora".  Trækker  man  paa  alle  Punkter  lidt  fra,  som  skyldes 
denne  Forfatters  svulmende  frodige  Fantasi  og  Hang  til  Overdrivelser, 
har  man  her  et  genialt  truffet  Billede  af  en  Seance  og  de  optrædende 
Personers  Karakteristik. 

Her  er  alt,  hvad  der  hører  til:  „Præsten"  Evanston,  Lederen  af 
Mødet,  som  ganske  koldblodig  og  hensynsløst  lever  af  at  bedrage 
sine  Medmennesker,  —  den  spiritistiske  Menighed,  denne  Samling 
Smaaborgere  fra  den  store  By,  sølle,  ubetydelige  Mænd  og  sentimen- 
tale, halvfjoUede  Fruentimmer,  —  Mediet,  den  unge  Pige,  som  agerer 
og  deltager  i  Bedragerierne  paa  den  halvt  ubevidste  og  næsten  uskyldige 
Maade,  som  er  karakteristisk  for  de  rigtige  Hysterikere.  Endelig  Viden- 
skabsmanden, Edmund  Hall,  som  skal  „kontrollere"*  Fænomenerne, 
og  som  selv  tror,  at  han  er  ganske  nøgtern  og  objektivt  iagttagende, 
skønt  han  paa  forskellig  Maade  er  saa  nervøst  ophidset  og  uligevægtig, 
at  det  er  en  forholdsvis  let  Sag  at  tage  ham  ved  Næsen. 

Først  og  fremmest  er  der  da  ved  de  spiritistiske  Fænomener  en 
overvældende  Masse  direkte  og  bevidst  Bedrageri  med  i  Spillet.  Dette 
gælder  særlig  de  saakaldte  „fysiske  Fænomener",  hvor  Medierne  selv 
eller  tilstedeværende  Møbler  og  Instrumenter  tilsyneladende  opfører  sig 
paatværs  af  de  almindelig  gældende  Naturlove,  —  Borde  danser  eller 
svæver  i  Luften,  Genstande  passerer  gennem  lukkede  og  forseglede 
Døre,  Grifler  skriver  paa  lukkede  Tavler,  Aandeskikkelser  viser  sig  o.  L 
Alene  den  mærkværdige  Lighed,  der  er  mellem  disse  „Aandepræsta- 
tioner"  og  de  Taskenspillerkunster,  man  kan  se  paa  enhver  Varieté, 
maa  gøre  uhildede  Mennesker  mistænksomme  overfor  Mediernes  bona 
officia.  Men  tillige  er  netop  de  allerfleste  fysiske  Medier  ved  en 
eller  flere  Lejligheder  afslørede  som  Bedragere.  Selv  den  berømte 
S  lade,  ved  hvis  Tilstedeværelse  der  frembragtes  „Aandeskrift"  paa 
sammenlukkede  Tavler,  Knuder  bandtes  eller  løstes  af  sig  selv  paa 
endeløse  Snore,  og  hvis  Præstationer  gav  Prof.  Zollner  Anledning 
til  Teorien  om  de  „intelligente  firdimensionale  Væsener",  viste  sig  at 
være  en  almindelig  eller  rettere  en  ualmindelig  dygtig  Taskenspiller. 
De  opsigtsvækkende  Fotografier  af  „materialiserede  Aander",  som  i 
lang  Tid  blev  anset  for  uomstødelige  Beviser  for  Aandemes  Virkelighed, 
er  Gang  paa  Gang  bleven  aabenbarede  som  ret  plumpe  Bedragerier, 
idet  Aandens  Billede  fandtes  paa  Pladen,  forinden  Fotograferingen 
fandt  Sted.  Ligeledes  er  Medierne  selv  adskillige  Gange  grebne  i  at 
agere  Aander.  Den  gaadefulde  Aand  Katie  King,  som  flere  Gange 
viste  sig  ved  Crookes  Experimenter,  og  som  han  en  Gang  fik  Lov 
at  kysse,  viste  sig  saaledes  ved  en  senere  Lejlighed  at  være  Mediet 

selv,  Florence  Cook,  iført  Trikot  og  Aandegevandt.  Ja  selv  Teosofiens 
berømte  Grundlæggerske,  Md.  Blavatsky  blev  tilsidst  afsløret  som 
Taskenspiller  og  Bedragerske. 

De  naivt  troende  Spiritister  lader  sig  imidlertid  ikke  anfægte  af  saa- 
danne  Afsløringer.  Skønt  det  for  almindelig  sund  Menneskeforstand 
synes  selvfølgeligt,  at  et  Medium,  som  én  Gang  er  greben  i  Bedrageri, 
efter  al  Sandsynlighed  ogsaa  har  benyttet  Bedragerier  ved  sine  andre 
Forsøg,  og  at  dette  Mediums  Præstationer  ialtfald  ikke  kan  gøre  For- 
dring paa  „videnskabelig"  Betydning,  ræsonnerer  mange  Spiritister  — 
tilsyneladende  i  god  Tro  —  saaledes,  at  denne  ene  Gang  var  det  Be- 
drageri, men  at  alle  de  andre  Forsøg  maa  anses  for  at  være  „ægte"*, 
indtil  det  modsatte  bevises.  Overfor  en  saadan  Tankegang  er  naturligvis 
enhver  videre  alvorlig  Diskussion  overflødig  og  unyttig. 

De  mange  Bedragerier  er  ogsaa  en  af  Aarsageme  til,  at  adskillige 
alvorlige  Videnskabsmænd  trods  Opfordring  har  nægtet  at  give  sig  af 
med  Undersøgelser  over  de  spiritistiske  Fænomener,  idet  de  er  paa 
det  rene  med,  at  det  under  de  Omstændigheder,  Seancerne  finder  Sted, 
er  saa  godt  som  umuligt  at  øve  nogen  virksom  Kontrol.  Alene  den 
Kendsgæming,  at  en  øvet  Taskenspiller  er  i  Stand  til  at  foretage  saa 
hurtige  Bevægelser  med  Hænderne,  at  det  menneskelige  Øje  ikke  kan 
følge  dem,  altsaa  ikke  se  dem,  aabner  rige  Muligheder  for  vidunderlige 
Foreteelser.  Men  desuden  eksisterer  der  en  Mængde  andre  og  opfindes 
stadig  ny  smaa  Tricks,  som  letter  Kunstneren  og  vanskeliggør  Kon- 
trollen. For  blot  at  nævne  et  enkelt  lærerigt  Eksempel:  Lægger  man 
en  meget  kold  Haand  ovenpaa  en  anden  Persons  Haand,  og  lader  den 
ligge  lidt,  kan  vedkommende  ikke  mærke,  naar  den  forsigtig  fjærnes, 
idet  han  stadig  vil  have  den  kølige  Fornemmelse  af  Berøringen.  Man 
forstaar  let,  at  dette  kan  benyttes  af  Mediet  i  spiritistiske  Seancer,  som 
ofte  foregaar  i  Mørke.  Mens  „de  kontrollerende  Medlemmer""  stadig 
tror,  at  Mediets  Haand  hviler  paa  deres,  er  den  i  Virkeligheden  fri  og 
kan  bruges  til  at  gøre  „Aandegerninger"".  Ifølge  Alfred  Lehmann 
beroede  en  Del  af  Miss  Foys  Kunststykker  i  „det  grønne  Hus""  netop 
paa  dette  Trick,  hvortil  hun  umiddelbart  i  Forvejen  præparerede  sig 
ved  at  holde  Hænderne  i  Isvand.  Naar  man  nu  ikke  tilfældigvis  kender 
dette  rent  fysiologiske  Fænomen,  er  det  selvfølgelig  umuligt  at  opdage 
Bedrageriet.  Ovenikøbet  vil  et  Menneske,  som  ikke  er  overordentlig 
skarpt  og  kritisk  anlagt,  let  i  Erindringen  forveksle  det,  at  Mediet  holdt 
paa  hans  Haand  med  det,  at  han  holdt  paa  Mediets  Haand.  I  et  saa- 
dant  Tilfælde  har  man  da  den  fiildt  troværdige,  maaske  videnskabelig 
eksperimenterende  Mands  Attest  paa,  at  de  og  de  Ting  er  foregaaede, 
mens  han  „uafbrudt  holdt  fast  paa  Mediets  Hænder."" 

Der  er  imidlertid  nogle  spiritistiske  Fænomener,  som  ikke  kan  for- 
klares alene  som  Bedragerier  eller  Taskenspillerkunster.  Det  er  de  i 
videnskabelig  Henseende  yderst  interessante  Forsøg,  hvor  Medier  i 
„Trancetilstand""  taler  i  fremmede  Tungemaal  eller  giver  Oplysninger 

om  Ting,  som  de  i  vaagen  Tilstand  ikke  ved  Besked  med.  Det  er  disse 
Forsøg,  Spiritisterne  kalder  „Idenditetsbeviser",  fordi  de  benytter  dem 
som  Beviser  for,  at  den  Stemme,  som  taler  ud  af  Mediet,  virkelig  er 
den,  den  udgiver  sig  for  —  f.  Eks.  Aanden  af  en  bekendt  Afdød. 
Skønt  ogsaa  disse  Kunster  til  en  forbløffende  Grad  kan  efterlignes  af 
dygtige  Taskenspillere  eller  „Illusionister'*,  og  skønt  man  stedse  maa 
huske,  at  Grænsen  mellem  Bedrag  og  Selvbedrag  paa  disse  Omraader 
er  yderst  svævende,  er  der  utvivlsomt  adskillige  af  disse  Forsøg,  som 
er  helt  „ægte*",  for  saa  vidt  som  Mediet  selv  virkelig  ikke  er  sig  noget 
som  helst  bedragerisk  bevidst. 

Til  Forstaaelsen  af  disse  vidunderlige  Tildragelser  hører  Kendskabet 
til  forskellige  af  Psykologiens  og  Sygdomslærens  nyere  Undersøgelser 
og  Resultater,  som  i  og  for  sig  er  lige  saa  mærkelige  som  de  spiritistiske 
Fænomener.  For  det  første  er  det  fuldtud  godtgjort,  at  et  Sanseindtryk, 
en  Erfaring  kan  optages  i  Hjæmen  og  „  magasineres "^  i  en  lavere  Del 
af  denne  uden  at  blive  optaget  i  Bevidstheden  —  eller  efter  at  være 
opfattet,  blive  glemt,  men  dog  være  til  Stede  i  „Underbevidstheden". 
Ved  en  eller  anden  Lejlighed,  f.  Eks.  under  en  Trance,  kan  den  saa 
hentes  ind  i  Individets  Forestillingsliv,  uden  at  hverken  han  selv  eller 
nogen  anden  kan  opklare,  hvorfra  den  stammer.  Undertiden  kan  man 
dog  ved  omhyggelig  Efterforskning  paa  vise,  hvorfra  Mediet  har  sin 
Kundskab.  Et  interessant  Eksempel  herpaa  fortæller  Alfr.  Lehmann  i 
sin  Bog  om  Spiritisme:  Den  russiske  Spiritist  Aksakow  fik  i  en  Seance 
gennem  et  Medium  opgivet  Ordene  „Emek  Habaccha",  med  Tilføjelse 
af,  at  det  var  hebraisk,  betød  „Taarernes  Dal"  og  var  et  Motto,  brugt 
af  den  portugisisk- jødiske  Læge  Cardosio.  Det  viste  sig  rigtigt,  at 
Ordene  betød  „Taarernes  Dal",  et  Udtryk,  som  en  enkelt  Gang  fore- 
kommer i  det  gamle  Testamente.  En  Læge  ved  Navn  Cardosio  kunde 
ikke  paavises,  derimod  fandtes  paa  „British  Museum"  en  Del  Skrifter 
af  en  portugisisk  Læge  Cardoso,  som  gik  over  til  Jødedommen. 
Aksakow  gennemgik  alle  disse  Skrifter  uden  at  finde  det  omtalte  Ud- 
tryk, men  nogle  Aar  senere  fandt  han  tilfældigvis  i  en  lille  tysk  Sam- 
ling Tankesprog  og  Deviser  netop  Ordene  „Emek  Habaccha  —  Taa- 
rernes  Dal",  anført  som  et  Motto,  brugt  af  den  portugisisk-jødiske 
Læge  B.  Cardosio.  Fra  denne  Bog,  som  var  udkommen  et  Par  Maaneder 
før  Seancen  fandt  Sted,  havde  Mediet  altsaa  baade  de  hebraiske  Ord 
og  den  gale  Stavemaade  af  Lægens  Navn,  skønt  hun  tilsyneladende 
ganske  havde  glemt,  hvorfra  de  skrev  sig. 

Lignende  Tildragelser  finder  imidlertid  ogsaa  Sted  udenfor  de  spiri- 
tistiske Seancer.  Fra  den  medicinske  Literatur  kendes  f.  Eks.  et  Til- 
fælde, hvor  en  Tjenestepige  under  en  Nervesygdom  pludselig  begyndte 
at  tale  hebraisk.  Det  viste  sig,  at  hun  tidligere  havde  været  hos  en 
Præst,  og  der  jævnlig  havde  hørt  det  hebraiske  Sprog  tale.  Skønt 
hun  til  daglig  aldeles  ikke  kendte  dette  Sprog,  maa  hebraiske  Sæt- 
ninger  altsaa   paa   en   eller  anden  Maade  have  sat  sig  fast  i  hendes 

Hjærne  for  ved  denne  Lejlighed  at  dukke  op,  ganske  uafhængig  af 
hendes  Vilje. 

Denne  Skærpelse  af  Erindringen  og  den  forøgede  Reproduktions- 
evne findes  navnlig  hyppig  i  de  hysteriske  og  hypnotiske  Sindstil- 
stande, hvor  de  kan  give  ganske  mærkelige  Udslag.  Den  franske 
Nervelæge  Richet  havde  f.  Eks.  en  Patient,  som  i  Hypnose  kunde 
synge  en  lang  Arie  af  „Afrikanerinden**  ganske  fejlfrit,  skønt  hun  til 
daglig  ikke  kunde  synge  en  Node  udenad.  —  En  engelsk  Officer  fra 
Afrika,  som  blev  hypnotiseret  af  den  bekendte  danske  Magnetiser 
Hansen,  begyndte  i  Hypnosen  at  tale  et  fremmed  Sprog.  Det  viste 
sig  at  være  wallisisk,  som  Officeren  havde  lært  som  Barn,  men  siden 
glemt.  Disse  Iagttagelser  har  stor  Interesse,  fordi  den  spiritistiske 
„Trancetilstand"",  naar  den  er  ægte,  er  meget  nær  beslægtet  med  et 
hysterisk  eller  autohypnotisk  Anfald.  Der  er  heller  ingen  Tvivl  om,  at 
adskillige  af  de  allermest  fremragende  Medier  har  været  udprægede 
Hysterikere. 

Dette  giver  ogsaa  Forklaringen  af  de  Tilfælde,  som  vist  ikke  kan 
betvivles,  hvor  Medier  i  Trancetilstand  har  givet  Oplysninger,  som  de 
absolut  ikke  kunde  sidde  inde  med  under  normale  Forhold.  I  disse 
abnorme  Sindstilstande  findes  jævnlig  en  til  det  vidunderlige  grænsende 
Skærpelse  af  enkelte  Sanser,  ofte  samtidig  med  Nedsættelse  eller  Op- 
hævelse af  andre.  En  hypnotiseret  Patient,  som  den  franske  Læge 
Taguet  eksperimenterede  med,  kunde  saaledes  ved  Hjælp  af  Lugten 
finde  de  enkelte  Stykker  af  et  Visitkort,  som  var  revet  i  Stykker  og 
spredt  og  gemt  rundt  om  i  Værelset.  Hun  kunde  ogsaa  se  i  et  Stykke 
hvidt  Papir  som  i  et  Spejl,  hvad  der  foregik  bagved  hende. 

En  anden  fransk  Læge  Bergson  fortæller  om  en  Dreng,  hvis  Syn 
var  saa  skærpet,  at  han  kunde  se  det  Spejlbillede,  som  Bogstaverne 
i  en  Bog  frembragte  i  Undersøgerens  Øje,  og  paa  den  Maade  læse  op 
af  Bogen,  skønt  den  blev  holdt  med  Ryggen  mod  ham.  Dette  Til- 
fælde blev  i  lang  Tid  betragtet  som  Bevis  for  Muligheden  af  Tanke- 
overføring, „Telepathi". 

Ogsaa  Høresansen  kan  blive  utrolig  skærpet,  og  heri  har  man  vist- 
nok Forklaringen  paa  de  mange  andre  Tilfælde  af  Tankeoverføring, 
som  er  berettede.  Ved  nogle  Forsøg,  Dr.  Alfr.  Lehmann  og  Dr. 
Hansen  herhjemme  har  anstillet,  er  det  ialtfald  i  høj  Grad  sandsyn- 
liggjort, at  Forklaringen  er  følgende:  Ved  enhver  distinkt  Tænken  fore- 
gaar  der  uvilkaarlige  Muskelbevægelser  i  Struben,  hvorStemmen  dannes, 
altsaa  en  Slags  uvilkaarlig  og  sagte  Hvisken,  —  saa  sagte,  at  den  kun 
kan  opfattes  af  den  hypnotiseredes  eller  Mediets  sygelig  eller  abnormt 
skærpede  Sanser.  Mediet  selv  har  forøvrigt  slet  ingen  Forestilling  om, 
ad  hvilken  Vej  eller  med  hvilke  Sanser,  det  overførte  kommer  til  hans 
Kundskab,  han  har  blot  en  Følelse  af,  at  det  af  sig  selv  „dukker  op* 
i  Bevidstheden. 

Paa  den  ene  eller  den  anden  Maade  kan  det  altsaa  ske,  at  Mediet 

kommer  til  Kundskab  om  Spørgerens  eller  en  anden  Tilstedeværendes 
„Tanker".  Naar  dertil  kommer,  at  hypnotiserede,  hysteriske  eller 
andre  „Medier"  er  yderst  let  suggestible  ved  Ord,  Fagter,  Bevægelser, 
forstaar  man,  at  man  af  dertil  egnede  Individer  og  under  gunstige  Om- 
stændigheder —  f.  Eks.  i  en  spiritistisk  Seance,  virkelig  kan  faa  Svar 
og  Oplysninger,  hvis  Oprindelse  synes  ganske  vidunderlig  og  ufor- 
klarlig. Men  man  forstaar  ogsaa,  hvorfor  Mediernes  Svar  næsten  altid 
er  i  Overensstemmelse  med  de  Anskuelser,  „Kredsen",  den  spiritistiske 
Forsamling,  har.  Og  man  forstaar,  at  et  Medium  ikke  kan  give  Oplys- 
ninger, som  ikke  ialtfald  et  af  Kredsens  Medlemmer  —  bevidst  eller 
ubevidst  —  sidder  inde  med. 

Spørger  man  om,  hvilken  Grund  da  disse  Mennesker  har  til  at  bedrage 
deres  Medmennesker  ved  at  agere  Mellemled  mellem  lettroende  Folk 
og  nogle  imaginære  Aander,  saa  maa  man  svare,  at  det  vistnok  i  de 
færreste  Tilfælde  er  for  økonomisk  Fordels  Skyld,  —  de  fleste  Medier, 
som  overhovedet  er  professionelle,  kunde  maaske  som  almindelige 
Tryllekunstnere  tjene  betydelig  mere  end  som  spiritistiske  Medier,  og 
mangfoldige  private  „Amatørmedier"  har  overhovedet  ingen  pekuniær 
Fordel  af  deres  Virksomhed.  Men  det  er  netop  et  karakteristisk  Træk 
hos  Hysterikere,  næsten  et  Symptom  paa  denne  sygelige  Tilstand,  at 
de  ikke  selv  er  i  Stand  til  at  skælne  mellem  Sandhed  og  Løgn,  mellem 
Bedrag  og  Selvbedrag.  Og  ligesaa  karakteristisk  for  Hysterikere  er  den 
uimodstaaelige  Trang  til  at  gøre  sig  bemærket,  vække  Opsigt,  som  er 
den  egendige  Aarsag  til  mange  hysteriske  Patienters  mærkelige  Syg- 
domssymptomer. Netop  det,  at  være  et  videnskabeligt  Fænomen,  at 
blive  undersøgt  og  kontrolleret,  omtalt  og  beskrevet,  synes  for  disse 
Mennesker  det  højeste,  eller  næsten  det  eneste  attraaværdige  Maal  at 
stræbe  efter.  For  at  naa  dette,  kan  hysteriske  Patienter  underkaste  sig 
de  utroligste  Lidelser  og  Savn,  og  lader  sig  heller  ikke  afholde  af  Ud- 
sigten til  at  blive  afslørede  og  straffede  som  Bedragere,  som  d€t  gen- 
tagne Gange  er  hændet  spiritistiske  Medier. 

Man  maa  nu  ikke  tro,  at  disse  vidunderlige  Fænomener  altid,  eller 
blot  hyppig  finder  Sted  ved  de  spiritistiske  Sammenkomster.  For  at 
præstere  noget  fremragende,  maa  et  Medium  enten  være  en  dygtig 
Taskenspiller  eller  et  Menneske  med  et  abnormt  Sjæleliv,  og  kun  naar 
begge  disse  Egenskaber  er  forenede  hos  det  samme  Menneske,  har  man 
det  virkelig  „store"  Medium,  hvis  Ry  gaar  over  hele  Verden,  og  som 
de  spiritistiske  Kredse  kappes  om  at  faa  fat  paa.  Saadanne  Medier  er 
imidlertid  sjældne.  I  de  allerfleste  Seancer,  som  afholdes  af  de  smaa 
spiritistiske  Menigheder  rundt  om  i  Verden,  sker  der  overhovedet  ikke 
noget  som  helst,  der  kan  forbause  Mennesker,  som  blot  har  et  ringe 
Minimum  af  sund  Fornuft  og  Kritik.  Kun  Folks  Lettroenhed  paa  disse 
Felter  er  i  Virkeligheden  det  eneste  forbausende.  Naar  der  alligevel  i 
de  spiritistiske  Skrifter  vrimler   af  de  vidunderligste  Beretninger  fra 

Folk,  hvis  Vidnesbyrd  man  ikke  uden  videre  kan  forkaste,  beror  dette 
paa  en  hel  anden  Side  af  Sagen. 

Netop  foranlediget  af  spiritistiske  Forsøg  og  Fænomener  er  der  i 
den  nyeste  Tid,  i  forskellige  Lande  og  stadig  med  samme  Resultat, 
foretaget  en  Række  eksperimental-psykologiske  Undersøgelser,  som 
viser  den  menneskelige  Iagttagelsesevnes  Ufuldkommenhed.  Det  er  ved 
disse  Forsøg  godtgjort,  at  end  ikke  videnskabelig  uddannede  og  øvede 
Iagttagere  —  som  ved,  hvorom  det  drejer  sig  —  er  i  Stand  til  at  give 
en  nøjagtig  og  korrekt  Beskrivelse  af,  hvad  der  virkelig  er  foregaaet 
i  en  saadan  Seance,  —  og  naar  to  Tilskuere,  uafhængig  af  hinanden, 
forsøger  paa  at  gøre  det,  kan  Beretningerne  blive  saa  forskellige,  at 
man  knap  kan  se,  at  de  handler  om  det  samme  Forsøg.  Men  gaar  det 
saaledes  med  det  grønne  Træ,  forstaar  man,  hvor  megen  Vægt  der 
kan  lægges  paa  Beretninger  fra  troenc^e  Spiritister,  som  ikke  tænker 
paa  Svig,  og  som  stadig  sidder  spændt  og  venter  „det  vidunde^lige^ 
Mangfoldige  af  de  Tildragelser,  som  berettes,  har  overhovedet  slet  ikke 
fundet  Sted  uden  i  Tilskuerens  Fantasi.  Det  er  maaske  svært  at  for- 
staa,  og  man  kan  sige,  at  det  er  sørgeligt  og  nedslaaende  for  den  men- 
neskelige Stolthed  eller  Forfængelighed,  men  det  staar  fast,  at  selv  den 
troværdige  Mands  „jeg  har  selv  set  det""  i  disse  Sager  ikke  har  den 
ringeste  videnskabelige  Betydning.  Derfor  er  ogsaa  det  allermeste 
af  de  30,000  Bind  spiritistisk  Literatur,  der  siges  at  eksistere,  ikke  stort 
andet  end  Makulatur  —  naar  bortses  fra  den  Betydning,  de  for  troende 
Spiritister  kan  have  som  Opby^elsesskrifter. 

Og  ligesaa  lidt  Betydning  har  de  Kontrolforsøg,  som  er  anstillede  af 
forskellige  Videnskabsmænd  uden  tilstrækkelig  Kendskab  og  Hensyn- 
tagen til  de  mange  Fejlkilder,  der  findes.  Dette  gælder  blandt  andet 
ogsaa  C  ro  ok  es,  som  efterhaanden  ved  Siden  af  sin  virkelige  Berøm- 
melse har  opnaaet  en  herostratisk  Berømmelse  ved  at  blive  slæbt  rundt 
fra  Spiritistmøde  til  Spiritistmøde  og  fremvist  som  den  Videnskabsmand, 
der  begyndte  som  Skeptiker  og  endte  som  troende  Spiritist.  Sandheden 
om  Crookes  er  den,  at  han  paa  dette  Felt  er  akkurat  lige  saa  lidt 
Videnskabsmand,  som  de  fleste  læge  Spiritister.  Han  er  Fysiker  og  paa 
dette  Omraade  en  fremragende  Forsker,  men  han  manglede  i  Virkelig- 
heden alle  Forudsætninger  for  at  give  sig  af  med  saa  vanskelige  For- 
søg som  de  spiritistiske.  Derfor  lod  han  sig  bedrage  af  nogle  dygtige 
Taskenspillere. 

Det  er  der  mange  andre,  der  har  gjort  før  ham,  og  det  er  der 
sikkert  mange,  som  i  Fremtiden  vil  gøre. 


J.  c.  Christensens  Skyttetale. 


(Vi  gengiver  her  med  enkelte  nærmere  angivne  Forkortelser  en  Tale, 
som  J.  C.  Christensen  den  20.  August  har  holdt  ved  en  Skyttefest  i  Es- 
bjerg, og  et  Digt,  han  har  skrevet  dertil.  Denne  Tale  giver  saa  gode  Bidrag 
til  Forstaaelse  af  denne  Politiker,  der  har  spillet  og  vil  komme  til  at  spille 
saa  stor  en  Rolle  i  vor .  Politik,  at  vi  tror  vore  Læsere  med  Glæde  vil  be- 
nytte Lejligheden  til  at  trænge  ind  i  hans  ejendommelige  Tænkemaade.) 


Der  var  en  Gang  en  stor  Taler,  som  havde  for  Skik  af  og  til  at  standse 
i  sin  Tale  og  sige:  Hvo,  som  har  Øren  at  høre  med,  han  høre!  Var  det 
ikke  underligt?  Og  hvorfor  gjorde  han  det?  Jo,  han  vidste,  at  der  er  en 
hel  Del  Mennesker,  som  er  aandelig  døve.  De  hører  vel  Ordet  med  deres 
kødelige  Øren;  men  de  hører  det  dog  ikke  alligevel;  thi  de  opfatter  det 
ikke,  de  lader  det  gaa  ind  ad  det  ene  Øre  og  ud  ad  det  andet.  At  tale  til 
saadanne  Tilhørere  er  som  at  slaa  Vand  i  et  Sold,  det  render  lige  saa  rask 
ud,  som  det  slaas  i. 

Vil  nu  nogen  spørge  mig,  om  jeg  tror,  at  der  er  saadanne  døve  Men- 
nesker til  .Stede  her  i  Dag,  saa  vil  jeg  svare:  Ja,  det  tror  jeg  rigtignok; 
thi  den  Slags  Mennesker  finder  man  alle  Vegne;  men  jeg  tror  ikke,  at 
der  er  saa  mange  her  som  saa  mange  andre  Steder,  og  jeg  skal  sige  Dem, 
hvorfor  jeg  ikke  tror  det.  Det  er,  fordi  det  er  Skytter  og  Gymnastikere, 
jeg  taler  til;  thi  det  er  netop  en  af  Skyttesagens  og  Gymnastikens  Dyder, 
at  den  lærer  de  unge  Mennesker  at  bruge  deres  Evner,  baade  de  legem- 
lige og  de  aandelige.  (Dette  forklares  nærmere.) 

Der  er  tre 'Ord,  som  kendetegner  Gymnastiken,  nemlig  de  tre  Ord: 
Høre,  føre  og  gøre!  Og. der  er  tre  andre  Ord,  som  passer  paa  Skydningen, 
nemlig  disse:  Se,  sigte  og  sætte.  Vi  ser  Maalet,  vi  sigter  efter  det  for  at 
finde  Vejen,  og  vi  sætter  Kuglen  i  Pletten  som  et  Budskab  fra  vor  Villie. 

Høre,  føre  og  gøre.  Se,  sigte  og  sætte,  det  er  Ord  for  Skytteforenin- 
gerne, det  er  Ord  for  baade  Aandens  og  Legemets  Opdragelse. 

Skyttesagen  er  en  Sag,  som  enhver  Skolemand  bør  elske.  (Dette  ud- 
vikles.) Jeg  har  selv  i  min  Lærervirksomhed  alt  for  lidt  haft  Øjet  oppe  for 
Ungdommens  legemlige  Opdragelse,  og  derfor  slaar  jeg  saa  meget  mere  til 
Lyd  for  den  her  i  Dag,  fordi  jeg  har  Følelsen  af,  at  jeg  har  en  Fejl,  som 
jeg  skal  have  rettet.  Jeg  vilde  ønske,  at  mine  Ord  kunde  naa  ud  til  alle 
Landets  flinke  Lærere.  Det  vil  aldrig  fortryde  dem  at  gaa  med  i  denne  Sag. 

Ogsaa  vi  Rigsdagsmænd  kan  have  godt  af  at  se  lidt  mere  paa  Skytte- 
sagen. Vor  Ungdoms  Opdragelse  og  Dygtiggørelse  bør  ingenlunde  være  os 
ligegyldig,  saa  sandt  vi  elsker  vort  Fædreland  og  ønsker  det  en  god  Frem- 
tid. Fremtiden  bæres  af  Ungdommen. 

Vort  Land  er  kun  lille,  men  det  er  ikke  fattigt.  Vi  synger  nok,  at  Dan- 
mark er  et  lidet  fattigt  Land;  men  det  skal  ikke  tages  altfor  bogstaveligt. 
Landet  er  rigt  nok  til  at  føde  os  alle  og  mange  flere  til,  blot  vi  havde 
Evne  og  Villie  til  at  udnytte,  hvad  det  byder  os.  Men  denne  Evne  og  Villie 
er  det,  som  Ungdommen  skal  have  vækket  og  styrket  ogsaa  gennem  Ar- 
bejdet i  Skytteforeningerne,  og  derfor  bør  Regering  og  Rigsdag  vedblivende 
støtte  Skytteforeningerne. 

Jeg  har  en  Gang   rejst   langs  Rhinen.    Vi   sejlede   fra   Køln   til  Mainz. 


600  J.  C.  Christensens  Skyttetale 

Der  er  meget  at  se  paa  den  Vej,  meget  stort  og  smukt,  Slotte  og  Byer, 
Klipper  og  Vinbjerge,  nye,  store  og  prægtige  ICirker  og  Skoler  og  gamle 
Ruiner.  Men  véd  De,  hvad  der  ogsaa  er  at  se,  og  som  gjorde  et  dybt 
Indcryk  paa  mig.  Man  ser  et  Folk,  der  arbejder.  (Det  forklares  derpaa,  at 
hvis  Danskerne  var  ligesaa  flittige,  kunde  de  langt  bedre  end  nu  hjælpe 
sig  selv.)  Men  Dygtighed  maa  der  til;  thi  ingen  kan  hjælpe  sig  selv  eller 
M  noget  ud  af  sine  Sager,  uden  at  han  har  Evne  og  Villie  dertil,  det  er 
Ungdommen,  som  skal  frem  med  sit:  Høre  og  føre  og  gøre.  Se  og  sigte 
og  sætte. 

Men  Forældrene  og  Husbonderne,  hvad  siger  de  til  Skyttesagen? 

Ja,  hvad  siger  de.  Det  er  en  gammel  Historie.  Nogle  ser  venlig  til 
den,  andre  er  ligegyldige  og  uforstaaende  overfor  den,  og  atter  andre  igen 
er  rent  ud  Modstandere  af  den. 

Modstanderne  siger,  at  Skyttesagen  er  enten  Leg  eller  Militarisme.  I 
første  Tilfælde  er  det  en  Skam  at  spilde  Tid  og  Penge  paa  den;  thi  der 
er  mange  andre  Maader,  hvorpaa  man  kan  lege  langt  billigere;  og  i  sidste 
Tilfælde  er  det  endogsaa  skadeligt;  thi  derved  opelskes  en  militaristisk 
Aand  i  Folket.  Begge  Paastandefie  er  imidlertid  ganske  forkerte.  Skytte- 
sagen tilsigter  Folkets  Opdragelse,  at  Arbejdet  derpaa  gaar  som  en  Leg, 
skader  ikke,  men  fremmer  tværtimod,  da  det  som  bekendt  er  Lysten,  der 
driver  Værket,  og  at  en  velopdragen  Ungdom,  en  Ungdom,  der  kan  bruge 
baade  sin  Sjæl  og  sit  Legeme,  er  bedre  til  Fædrelandets  Forsvar  end  en 
Ungdom,  der  gaar  halvdøv  og  halvsovende  gennem  Livet  med  kroget  Ryg 
og  Hænderne  i  Bukselommerne,  det  trænger  dog  vel  ikke  til  nærmere 
Paavisning,  og  det  skulde  man  nødig  karakterisere  som  Militarisme. 

Men  saa  kommer  vi  til  Spørgsmaalet  om  Søndagens  Brug.  Og  derom 
vil  jeg  gerne  tale  lidt;  thi  det  er  et  af  Skyttesagens  ømme  Punkter.  Der 
er  mange  Husbonder,  der  klager  over  de  unge  og  over  Skyttesagen  og 
siger:  Vi  har  aldrig  Karlene  hjemme  om  Søndagene,  de  render  til  Skyd- 
ning og  Gymnastik  og  Skyttefester,  og  saa  maa  vi  selv  gaa  hjemme  ved 
Sagerne,  og  man  kan  slet  ingen  Ting  faa  udrettet  om  Søndagene.  Hertil 
er  der  det  at  sige  for  det  første,  at  Husbonderne  maa  gøre  sig  fortrolige 
med,  at  om  Søndagen  skal  der  ikke  arbejdes.  —  Kvægets  Røgt  og  Pleje 
maa  ikke  forsømmes,  det  forstaar  sig,  og  Malkningen  ikke  heller;  men 
hertil  kan  de  unge  ogsaa  nok  række  en  hjælpende  Haand  og  endda  komme 
til  Skydning  og  Gymnastik  eller  til  Skyttefest;  men  alt  andet  Arbejde  maa 
vi  lægge  af  om  Søndagen,  ogsaa  Kørsler  og  Arbejde  for  Smaafolk.  De  seks 
Dage  om  Ugen  er  nok  til  Arbejdet,  og  jeg  har  aldrig  set,  at  Søndags- 
arbejdet bringer  Velsignelse,  selv  om  det  gøres  for  Smaafolk.  Lad  os  tage 
Lørdagen  til  Arbejdet  for  Husmanden  og  Indsidderen.  Vi  taber  ikke  noget 
derved ;  thi  han  har  jo  i  de  fleste  Tilfælde  arbejdet  for  os  en  anden  Dag 
i  Stedet,  og  han  taber  heller  ikke  derved;  thi  vore  Karle  gør  langt  bedre 
Arbejde  for  ham  om  Lørdagen  end  om  Søndagen.  Jeg  kan  ikke  forstaa,  at 
Folk  ikke  ere  glade  allesammen  ved  Søndagshvilen ;  jeg  synes  altid,  naar 
jeg  gaar  til  Sengs  Lørdag  Aften  eller  rejser  her  over  til  Jylland  Lørdag 
Aften,  at  vi  ret  maa  være  glade  ved  den  Hviledag,  som  staar  for,  jeg 
synes,  at  den  er  en  Guds  Velsignelse  og  ikke  mindst  for  Arbejdets 
Fremme.  Og  for  det  andet  maa  Husbonderne  huske  paa  den  Tid,  de  selv 
var  unge,  hvor  rart  det  da  var  at  faa  lidt  Frihed,  de  maa  huske  paa,  at 
Ungdommen  ikke  skal  være  en  trælbunden  Ungdom,  men  en  Ungdom,  der 
faar  Frihed  og  forstaar  at  bruge  sin  Frihed  og  sin  Fritid  til  noget  godt. 

Men  Søndagsspørgsmaalet   har   ogsaa   en  Side,    der   vender  mod   Ung- 

dommen,  og  nu  vil  jeg  tale  lidt  om  den  Side.  Det  har  alle  Dage  været 
en  af  Menneskelivets  Fristelser  at  hengive  sig  til  Nydelser,  at  ville  leve, 
som  det  hedder  om  den  rige  Mand  i  Evangeliet,  i  Herlig  og  Glæde. 
Det  er  en  meget  farlig  Fristelse;  thi  den  har  meget  stærk  Tilhold  i  den 
menneskelige  Natur,  og  falder  vi  for  den,  saa  glider  vi  stadig  længere  og 
længere  ud.  Man  begynder  med  at  more  sig  storartet  med  ganske  jævne 
og  uskyldige  Ting;  men  Nydelsestrangen  er  umættelig,  den  kræver  stadig 
mere  og  mere.  (Dette  udvikles  nærmere.) 

Denne  Jagt  efter  Nydelser  er  stærk  i  vore  Dage,  og  den  har  trængt 
sig  ind  paa  Omraader,  hvor  man  mindst  skulde  vente  at  møde  den.  Den 
er  ogsaa  trængt  ind  paa  Kirkelivets  Omraade.  Det  er  slet  ikke  ualminde- 
ligt, at  Folk  siger,  at  de  ikke  gaar  i  Kirke,  fordi  de  ikke  kan  nyde  Præ- 
dikenen, de  vil  hellere  høre  et  Foredrag  eller  en  Oplæsning  i  Forsamlings- 
huset; thi  det  er  en  virkelig  Nydelse.  Og  saa  bliver  de  fra  Kirken.  Men 
det  er  en  ganske  forkastelig  Betragtning.  Jeg  har  ikke  noget  imod  Fore- 
drag og  Oplæsninger  i  Forsamlingshuse,  det  kan  være  meget  godt;  men 
erstatte  Gudstjenesten,  det  kan  de  slet  ikke.  —  Vi  taler  om  Gudstjeneste, 
fordi  det  virkelig  er  en  Tjeneste,  det  drejer  sig  om.  Vi  gaar  til  Kirke  for 
at  tjene  Gud  og  ikke  for  at  faa  en  særlig  Nydelse  eller  en  sund  Latter,  saa- 
ledes  som  vi  kan  faa  den  i  Forsamlingshuset.  Vel  veed  vi,  at  Gud  ikke 
har  vor  Tjeneste  behov,  han  kan  undvære  den;  men  vi  kan  ikke  undvære 
den,  vi  trænger  til  at  bøje  vore  Hjerter  i  Lydighed  for  Gud,  vi  trænger 
til  at  være  agtpaagi vende  overfor  hans  Ord.  Og  derfor  gaar  vi  til  Kirke 
og  tager  Del  i  Gudstjenesten,  og  Tjenesten  bestaar  ikke  alene  i  Prædi- 
kenen, men  desuden  og  ikke  mindst  i  Bønnerne  og  Salmesangen,  og  derfor 
skal  vi  tage  Del  i  det  altsammen. 

Det  er  Gudstjenesten,  det  er  den  Tjeneste,  vi  om  Søndagen  viser  Gud 
for  at  lære  os  selv  og  Verden,  at  vi  har  Gud  til  Herre,  og  at  det  vil  vi 
have,  det  er  et  frivilligt  Tjenesteforhold,  men  et  Tjenesteforhold  er  det  og 
ikke  et  Nydelsesforhold.  Og  saa  veed  vi,  at  Gud  har  Behag  i  vor  Guds- 
tjeneste; thi  han  har  sagt,  at  han  ser  paa  Hjærtet,  og  at  han  har  Behag  i 
Lydighed  mer  end  i  Offer  og  i  Agtpaagivenhed  mer  end  i  Væddernes  Fedt. 

Men  hvorledes  gaar  det  nu  med  Ungdommens  Gudstjeneste  i  vor  Tid? 
Forsømmes  den  ikke,  naar  Søndagen  anvendes  til  Gymnastik  og  til  Skyd- 
ning? Jo,  det  kan  ikke  nægtes,  at  her  er  en  Fare,  og  den  vil  jeg  gøre 
opmærksom  paa  her  i  Dag.  Jeg  vil  tale  saa  venlig  og  jævnt  om  den,  som 
jeg  kan.  Jeg  veed  nok,  at  Ungdommen  har  det  som  de  unge  Heste,  de 
taaler  ikke  haarde  Ord  og  Stangmile,  og  derfor  vil  jeg  sige :  Søndagen  kan 
godt  slaa  til  baade  til  Gudstjenesten  og  Skydningen.  Vær  derfor  enige  om 
altid  at  lægge  Skydningen  saaledes,  at  Gudstjenesten  ikke  forsømmes,  og 
søg  Guds  Hus,  det  er  noget,  som  man  aldrig  fortryder,  og  det  er  noget, 
som  hjælper  til  at  opdrage  et  Menneske,  saa  at  han  kommer  til  at  du 
noget,  saa  at  han  baade  kan  høre  og  se.  Ungdommen  paa  Kirkevejen,  det 
er  et  dejligt  Syn,  og  De  kan  tro  mig,  den  Ungdom  er  heller  ikke  den 
daarligste  til  Skydningen  og  Gymnastiken,  den  Ungdom  veed  nok,  hvad 
det  vil  sige:  Høre,  føre  og  gøre;  se,  sigte  og  sætte! 

Nu  vil  jeg  fortælle  Dem  en  lille  Historie,  som  viser,  hvilken  Betydning 
vore  Forfædre  tillagde  Gudstjenesten,  og  at  de  troede,  at  der  var  Vel- 
signelse ved  at  søge  Kirken. 

Der  kom  en  Gang  en  fattig  Normand  til  den  danske  Konge  Svend 
Estridsen,  han  hed  Hakon  Hareksøn,  men  kaldte  sig  Vigfus.  Han  havde 
været  rig,  men  havde  spist  alt  sit  Gods   op  i  Gilder  og  anden   Nydelse. 

Svend  Estridsen  var  en  vænnesæl  og  gæstfri  Konge.  Han  tog  vel  mod 
Vigfus  og  lod  ham  oplære  som  Bygmester  og  Kunstner  i  Metal-  og  Billed- 
skærerarbejde.  Paa  den  Tid  byggedes  der  meget  her  i  Danmark,  navnlig 
Kirker.  Da  Vigfus  havde  været  hos  Kongen  i  nogle  Aar  og  var  udlært  til 
en  sjælden  dygtig  Mester,  hvis  Lige  ikke  var  at  finde,  gav  Svend  Estridsen 
ham  en  Skonnert  med  kostbare  Varer  og  bad  ham  rejse  til  England  og 
prøve  sin  Lykke.  Dette  gjorde  Vigfus.  Skibet  og  Varerne  solgte  han  med 
stor  Fordel  i  England,  og  selv  kom  han  i  den  engelske  Konges  Tjeneste 
som  Bygmester.  Den  engelske  Konge  vilde  have  bygget  en  stor  Hal,  og 
for  at  Arbejdet  kunde  gaa  fort,  satte  han  to  Mestre  til  at  bygge  den, 
den  ene  var  en  Englænder  og  den  anden  Vigfus.  Kongen  vilde  se,  hvem 
af  dem  der  var  den  hurtigste  og  dygtigste  Mester,  og  derfor  skulde  de 
bygge  hver  paa  sin  Side  af  Hallen. 

(Det  udvikles  nu,  hvorledes  Vigfus  byggede  hurtigere  end  Englænderen, 
hvorfor  denne  bildte  Kongen  ind,  at  Vigfus  var  en  Troldmand,  hvis  Byg- 
værker voksede  om  Natten). 

Kongen  raadførte  sig  med  den  engelske  Mester,  hvad  han  skulde  gøre 
og  sagde,  at  det  var  ham  ikke  kært,  at  en  saa  forbandet  Bygning  skulde 
være  over  hans  Hoved,  da  han  ikke  kunde  vide,  hvad  Fare  han  derved 
udsatte  sig  for.  „Men  hvorledes  skal  vi  tage  ham  af  Dage",  sagde  han, 
saa  at  vi  ingen  Bebrejdelser  udsætter  os  for?  Thi  ikke  synes  mig  den 
Mand  lovlig  dræbt,  om  vi  ikke  lader  ham  dræbe  for  andet  end  Arbejdet, 
saa  stor  Berømmelse  som  han  har  hos  de  Danske **.  „Der  findes  Raad  for 
det**,  sagde  Mesteren.  „I  skal  nu  straks  lade  mig  faa  eders  Handske  med 
det  Budskab  til  Vigfus,  at  I  meget  berømmer  hans  Færdighed,  og  at  I  fra 
dette  Øjeblik  overdrager  ham  hele  Arbejdets  Bestyrelse  og  Ordning  og 
sender  Handsken  til  Tegn  derpaa  og  byder,  at  han  i  Morgen  før  Solens 
Opgang  skal  ride  hen  til  Trællene  og  bestyre  det  Arbejde,  som  jeg  forhen 
har  haft  under  mig.  Saa  snart  jeg  har  bragt  ham  dette  Bud,  vil  jeg  ride 
hen  til  Trællene  og  sige  dem,  at  han  vil  komme  der  tidlig  i  Morgen,  og 
at  det  er  Kongens  Villie,  at  de  skal  brænde  ham  paa  et  Baal,  hvad  Skik- 
kelse han  end  ved  sin  Trolddom  har  paataget  sig"".  Dette  Raad  samtykkede 
Kongen  i.  Mesteren  drager  da  af  Sted  og  bringer  Vigfus  Handsken  og  led- 
sager den  med  de  fornævnte  Ord,  skaffer  sig  straks  en  Hest  og  rider  hen 
i  Skoven  og  byder  Trællene  brænde  den  danske  Bygmester  om  Morgenen 
derpaa    hvad  Skikkelse  han  end  havde. 

Nu  er  at  fortælle  om  Vigfus,  at  han  blev  underlig  til  Mode  ved  Kon- 
gens Befaling  og  over,  at  Befalingen  bragtes  ham  af  den  engelske  Mester. 
Han  kunde  ikke  sove  om  Natten  og  stod  derfor  op  Kl.  3  om  Morgenen  og 
red  til  Skoven  for  at  gøre,  som  Kongen  havde  budt  ham.  Vejen  var  lang, 
og  da  Solen  stod  op,  var  han  lige  netop  ved  en  By,  som  han  skulde  igen- 
nem. Straks  ved  Indgangen  i  Byen  var  et  Kapel,  hvor  det  netop  ringede 
til  Gudstjeneste.  Vigfus  kom  i  Hu,  hvorledes  Kong  Svend  aldrig  forsømte 
Gudstjenesten,  og  han  steg  af  sin  Hest  og  gik  ind  i  Kapellet.  Her  blev 
han  va'r,  at  det  var  en  gammel  Præst,  som  saa  daarlig  og  var  langsom  i 
sine  Bevægelser.  Han  syntes  da,  at  han  aldrig  vilde  komme  i  rette  Tid  til 
sit  Arbejde  i  Skoven,  hvis  han  tøvede  Gudstjenesten  ud,  og  derfor  gik  han 
igjen  ud  og  steg  til  Hest.  Han  var  imidlertid  utilfreds  med  sig  selv;  thi 
han  mindedes,  at  han  en  Gang  havde  bedt  Kong  Svend  om  et  godt  Raad, 
og  at  denne  da  havde  sagt:  „Ih vor  mange  Forretninger  der  end  hviler  paa 
Dig,  saa  pas  dog  vel  paa,  at  Du  ikke  gaar  fra  Gudstjenesten,  førend  den 
er  endt,  naar   Du   er  i    Kirke."    Han  red   nu  videre  gennem   Byen,  men 

kunde  slet  ikke  faa  Kong  Svends  Raad  ud  af  sine  Tanker,  og  i  sit  Indre 
mærkede  han  stærke  Bebrejdelser,  fordi  han  ikke  havde  fulgt  det.  Da  han 
derfor  kom  til  et  andet  Kapel  ved  Udkanten  af  Byen,  og  der  ogsaa  ringe- 
des til  Gudstjeneste,  saa  stod  han  af  Hesten  og  gik  ind  med  den  faste  Be- 
slutning at  blive  der  Gudstjenesten  ud,  og  det  gjorde  han,  endskønt  der 
ogsaa  var  Altergang. 

Solen  var  imidlertid  kommen  højt  paa  Himmelen,  og  da  han  kom  ud, 
red  han  rask  til  for  at  komme  hastig  til  sit  Arbejde. 

Den  engelske  Mester  havde  vaaget  hele  Natten  af  Glæde  over,  at  Vig- 
fus skulde  brændes  om  Morgenen,  og  straks  det  blev  Dag,  red  han  til 
Skoven  for  at  se,  hvorledes  Trællene  havde  udført  hans  Befaling.  Han  kom 
til  Skoven  førend  Vigfus;  thi  han  lod  sig  ikke  standse  af  Gudstjeneste 
noget  Steds.  Saa  snart  han  kom  ind  i  Skoven,  omringede  Trællene  ham, 
greb  ham  og  trak  ham  med  Grusomhed  hen  paa  Baalet  som  de  forud  havde 
bragt  i  stærk  Lue.  Han  skreg  og  spurgte,  hvorfor  de  vilde  dræbe  ham: 
„Jeg  er  jo  en  engelsk  Mand  og  Kongens  Ven."  „Tror  Du,  fordømte  Trold- 
mand", svarede  de,  „at  vi  ikke  kender  Din  Ondskab,  at  Du  kan  paatage 
Dig,  hvad  Skikkelse  Du  vil,  som  den  engelske  Mand  sagde  os  i  Aftes,  og 
derfor  skal  Ilden  fortære  Dig." 

De  kastede  ham  da  straks  ind  paa  Baalet,  og  der  brændte  han  op  til 
Kul,  det  onde  og  svigfulde  Menneske,  som  gravede  for  andre  den  Grav, 
hvori  han  efter  Guds  retfærdige  Dom  selv  faldt.  Men  da  Trællene  nu  stod 
om  Ilden  og  talte  om  det  forefaldne,  red  Vigfus  hen  til  dem  og  spurgte, 
hvorfor  de  ikke  bestilte  noget.  De  sagde,  at  de  havde  udført  den  mest  for- 
nødne Morgehgerning  ved  at  brænde  Troldmanden,  som  forrige  Høst  var 
kommen  fra  Danmark.  Vigfus  tav  da  og  saa,  hvad  der  havde  været  ham 
tiltænkt,  og  hvorledes  Gud  havde  reddet  ham  derved,  at  han  ikke  havde 
forsømt  Gudstjenesten. 

Ja,  Fortællingen  er  meget  længere;  men  her  standser  jeg,  fordi  jeg  nu 
har  fortalt  den  Del,  som  viser,  hvorledes  vore  Forfædre  saa  paa  Guds- 
tjenestens store  Betydning. 

Men  jeg  har  endnu  et  Par  Ord  at  sige  til  de  unge  i  Dag.  Den  Uddan- 
nelse, som  Skytteforeningen  giver  Eder,  og  al  anden  Uddannelse  baade  til 
Sjæl  og  Legeme,  den  skal  først  og  fremmest  sætte  Eder  i  Stand  til  at 
styre  Eder  selv,  til  at  herske  over  Eder  selv.  Mennesket  har  fra  Skabelsen 
af  det  Bud  med  sig,  at  han  skal  gøre  sig  Jorden  underdaning,  at  han  skal 
herske  over  Jorden.  Men  et  Menneske,  som  ikke  kan  beherske  sig  selv, 
hvis  Sjæl  er  en  Bold  for  Lyster  og  Drifter,  og  hvis  Legeme  ikke  er  i 
Stand  til  at  gøre,  hvad  Viljen  bestemmer,  hvorledes  kan  et  saadant  Men- 
neske herske  over  Skabningen  og  gøre  sig  Jorden  underdanig?  Det  er 
simpelthen  en  Umulighed. 

Hvis  vort  Land  faar  en  Ungdom,  som  kan  høre,  føre  og  gøre,  som  kan 
se,  sigte  og  sætte,  som  i  det  hele  taget  har  sine  Evner  udviklede,  saa  at 
den  kan  herske  over  sig  selv,  ja,  lad  os  saa  prise  vort  Land  lykkeligt;  thi 
saa  vil  det  faa  alle  sine  Kilder  aabnede  og  plejede,  saa  mange  flere  end  nu 
kan  leve  lykkeligt  her  i  Landet.  Og  saa  vil  ogsaa  Landet  blive  forsvaret, 
naar  det  lider  Vold;  thi  saa  vil  dets  Sønner  føle,  at  det  er  værd  at  for- 
svare. (Derefter  udvikles,  at  Gud  har  befalet  Menneskene  at  tjene  hin- 
anden.) 

Men  ogsaa  for  en  god  Tjener  gælder  det,  at  han  faar  sine  Evner  fuldt 
uddannede,  og  at  han  kan  høre,  føre  og  gøre,  se,  sigte  og  sætte. 

Lad   os   da  ønske   vor  Ungdom  en    saadan    Uddannelse;    det  bliver    til 

Gavn  for  Ungdommen  selv  og  til  Lykke  og  Held  for  vort  Fædreland,  og 
lad  os  med  dette  Ønske  raabe  tre  Gange  Hurra  for  gamle  Danmark.  Dan- 
mark leve! 

J,  C.  Christensens  Skyttedigt. 

Mel. :  Menuetten  tf  Elverhej. 


Af  Havets  Dyb  sig  skyder  frem 
et  Land  med  Høj  og  Slette, 
hvor  Skov  og  Lyng  og  Klinebrem 
sig  smukt  har  lagt  tilrette; 
med  Sang  og  Sagn  fra  Hedenold 
dets  Ry  er  sært  iblandet, 
dets  Konger  nævnes  efter  Skjold, 
og  Dan  gav  Navn  til  Landet. 

Ja,  Danmark,  dækt  bag  Bølgen  blaa, 

Du  straaler  for  vort  Øje 

i  Sagnets  Glans,  fra  vi  var  smaa, 

og  Dine  Kæmpehøje 

kan  tale  vore  Fædres  Pris, 

de  ædelbaame  kække, 

som  stormed  London  og  Paris 

fra  aabne  Vikingsnække. 


De  stred  i  Tro  paa  Thor  og  Frej, 
højt  blussed  Vikingaanden, 
da  stod  en  Dag  paa  deres  Vej 
Ansgar  med  Kors  i  Haanden. 
Han  tåled  om  den  hvide  Krist, 
som  uden  Sværd  til  Vaaben 
bese j  red  Dødens  Magt  og  List 
og  vandt  os  Himlen  aaben. 

Det  Ord,  det  gik  til  Hjærterod, 
det  Kors  var  værd  at  bære, 
og  tvang  det  end  det  vilde  Mod, 
de  bar  det  dog  med  Ære. 
Fra  Øresund  til  Grønlands  Is 
nu  vajer  Korsets  Mærke 
i  Dannebrog  til  Fredens  Pris 
med  Livets  Farver  stærke. 


Af  Havets  Dyb  sig  skyder  frem 

vort  Land  med  Høj  og  Slette, 

med  Skov  og  Lyng  og  Klittebrem, 

vi  elske  det  med  Rene. 

Gud  gav  os  det  fra  Hedenold, 

og  Hjærtet  i  os  luer, 

naar  vi  for  Danmark  løfte  Skjold 

og  op  til  Korset  skuer. 


A.  Alberti  og  J.  C.  Christensen  er  Symbolet  paa  hver  sin  Side  af 
Reformpartiets  Politik.  Alberti  er  Udtryk  for  det  materielle  Grundlag,  hvor- 
paa  Partiet  hviler:  Ønsket  om  at  bevare  Magten  og  dens  Goder  for  Mag- 
tens og  Godernes  egen  Skyld,  det  herskende  Partis  og  den  herskende 
Klasses  Ønske  om  at  have  det  hele  for  sig  selv.  J.  C.  Christensen  repræ- 
senterer de  ideelle  Kræfter,  der  bærer  Partiets  nye  Politik,  hvilket  dog 
ingenlunde  hindrer  ham  i  at  skatte  det  materielle  Grundlag.  De  to  har 
fundet  hinanden  helt  og  fuldt  og  i  Forening  skabt  den  besynderlige  Blan- 
ding af  materiel  Interessefølelse  og  ideel  Rørelse,  som  binder  Partiet 
sammen,  og  som  trods  alle  dets  iøjnefaldende  Mangler  giver  det  en  Styrke, 
som  det  vilde  være  uklogt  at  undervurdere. 

Den  Tale,  vi  ovenfor  har  aftrykt,  er  utvivlsomt  et  typisk  Udtryk  for  dens  For- 
fatters Tankegang  og  Personlighed.  Den  trohjertig  rørende,  i  en  vis  Forstand 
jevne  Tone,  som  dækker  over  Tankens  Skrøbelighed,  gengiver  nøje  de  personlige 
Egenskaber  hos  ham,  der  har  givet  ham  saa  stor  Magt  over  dem,  han  færdedes 
iblandt.  Det  faderlig  formanende,  næsten  profetagtige  Opdragerpræg  ud- 
trykker den  Selvfølelse,  som  hans  hastige  Magterhvervelse  og  hans  Om- 
givelsers ukritiske  Beundring  har  udviklet  helt  sygelig  hos  ham.  Og  selve 
Indholdet  rummer  de  Hovedideer,  som  besjæler  ham.  Det  kan  samles  i 
de  fire  Ord:  Forsvar  og  Religion,  Skjold  og  Kors.  Med  Iver  taler  han 
Skydningens  Sag  som  opdragende  for  Aand   og  Legeme,   skønt  Sandheden 

er  den,  at  Gymnastikken  vel  har  stor  opdragende  Betydning,  men  at  Skyd- 
ningen ikke  har  nævneværdig  anden  Betydning  end  at  dygtiggøre  Menne- 
skene til  at  myrde  hinanden.  Og  bestandig  drager  han  Religionen  ind  i 
vor  Politik,  i  Stedet  for,  som  det  før  var  god  Venstrepolitik,  at  lade  det 
være  hver  Mands  og  hver  Kvindes  egen  Sag,  hvad  de  vilde  tro  og  tænke 
derom.  Og  endelig  blander  han,  —  efter  gammel  Sæd,  men  i  dybeste  Strid 
med  det  mest  værdifulde  i  Kristendommen,  —  Krig  og  Religion  sammen. 
Skydning  og  Gudstjeneste. 

Det  er  forstaaeligt,  at  ligesom  Skjoldet  og  Korset  hos  J.  C.  Christensen 
gaar  op  i  en  højere  Enhed,  saaledes  har  han  udmærket  kunnet  forene  sin 
egen  ideelle  Politik  og  Albertis  materielle.  Men  det  er  mere  forunderligt, 
at  det  har  været  muligt  at  drage  saa  stor  en  Del  af  Venstrereformpartiets 
Mænd  med  til  denne  tredobbelte  Sammensmeltning  af  Skjoldet  og  Korsene 
og  Pengene.  Vi  tilstaar,  at  vi  under  Læsningen  af  denne  Tale  og  disse  Vers 
har  sendt  Hr.  Vilh.  Lassen  en  stille  Tanke.  Vi  tænker  os,  at  han  trods  alt 
har  følt  sig  en  Smule  ilde  tilpas,  efterhaanden  som  hans  Øjne  gennemløb 
den.  Vi  tænker,  at  han  har  rystet  lidt  utaalmodig  paa  Hovedet,  mens  han 
granskede  Skydningens  lyksaliggørende  Evne,  at  han  er  blevet  en  Smule 
lang  i  Ansigtet,  da  han  fulgte  Ungdommen  ad  Kirkevejen  og  hørte  Kirke- 
døren smække  i  efter  den,  og  at  det  ret  har  kriblet  ham  i  Fingrene,  da 
han  saa  opstige  af  sin  Erindring  den  fromme  Bygmester  fra  Hedenold,  som 
han  i  en  tidlig  Barndom  stiftede  Bekendtskab  med  sammen  med  H.  C. 
Andersens  Eventyr.  Vi  tænker  os,  at  han  uvilkaarligt  har  grebet  sin  Pen 
for  at  nedskrive  de  gode  radikale  Ord,  hvormed  han  i  gamle  Dage  vilde 
have  hudflettet  en  saadan  Tale,  naar  den  udgik  fra  Bahnsons  Mund.  Men 
vi  ved,  at  har  han  haft  saadanne  Mindelser  fra  sin|  Fortid,  saa  har  han 
ikke  givet  efter  for  dem.  De  radikale  Fyndord  har  ikke  fundet  Vej  til 
hans  Blad.  Og  som  det  gaar  ham,  gaar  det  vel  mange  andre  af  dem, 
der  i  sin  Tid  førte  Venstres  Sag.  Det  kribler  i  dem  mangen  god  Gang. 
Men  de  har  taget  deres  Parti.  De  tier  og  følger  Trop  alligevel. 

Derfor  er  J.  C.  Christensen  og  A.  Alberti  saa  stærke,  men  ikke  derfor 
alene.  Som  den  Magtglæde  og  Klasseegoisme,  Alberti  paakalder,  er  dybt 
rodfæstet  i  den  menneskelige  Natur,  saaledes  har  den  religiøst  farvede 
Krigeraand,  til  hvilken  J.  C.  Christensen  taler,  dybe  og  stærke  Rødder  i 
vort  som  i  andre  Folks  Følelsesliv.  Derfor  vil  Arbejdet  blive  haardt  og 
langvarigt  for  dem,  der  ikke  var  med  i  det  store  Frafald  fra  Venstres  Sag. 


Champignonsdyrkning  under  Jorden. 

Efterhaanden  som  Forbruget  af  Champignons  er  blevet  større,  har 
man  forskellige  Steder  begyndt  en  rationel  Champignonsdyrkning.  Herved 
opnaar  man  blandt  andet  den  Fordel  at  kunne  undgaa,  at  giftige  Arter 
sniger  sig  ind  imellem  de  spiselige  og  forveksles  dermed.  Det  hedder  sig 
almindeligt,  at  der  ingen  Fare  er  ved  at  spise  franske  Champignons; 
dette  er  forsaavidt  rigtigt,  som  største  Delen  af  de  Champignons,  der 
syltes  og  udføres  fra  Frankrig,  er  dyrkede.  I  Paris'  nærmeste  Omegn 
har  denne  Dyrkning  faaet  en  ejendommelig  Form;  den  foregaar  nemlig 
her  uiider  Jorden.  En  stor  Del  af  de  uhyre  Stenmasser,  som  er  med^aaet 

til  Opførelsen  af  Paris'  mægtige  Bygninger,  er  hentet  i  Byens  Omegn,  i 
Malakoff,  Montrouge,  Chatillon,  Gentilly  o.  s.  v.  Dybt  nede  under  de  Steder, 
hvor  der  nu  er  Grønsvær  og  Landeveje,  har  man  i  fordums  Dage  udgravet 
et  Næt  af  Tunneller,  og  det  er  disse  store,  underjordiske  Rum,  som  med 
deres  fugtige  Mørke  afgiver  et  fuldstændig  ideelt  Voksested  for  Champignons. 

En  af  de  største  Champignonsmarker  findes  ved  MalakofP.  Nedgangen 
dertil  dækkes  af  et  højt  Trætaam,  som  er  nødvendigt  for  Ventilationen; 
saavel  Arbejderne,  der  færdes  i  de  underjordiske  Huler,  som  Planterne 
maa  jo  have  rigelig  Tilførsel  af  frisk  Luft. 

Vil  man  stige  ned  i  Dybet  for  at  undersøge  denne  mærkelige  Produk- 
tion noget  nærmere,  maa  man  klatre  ned  ad  Jemstiger,  som  staar  lodret  op 
ad  Muren.  Vandet  løber  i  Strømme  ned  ad  Væggene  og  Stigens  Trin  er 
fugtige  og  glatte.  Har  man  omsider  naaet  Bunden,  vader  man  i  Mudder; 
Rummet  er  bælgmørkt,  kun  oplyst  af  Champignonsdyrkerens  lille  Olielampe. 
Men  lidt  efter  lidt  opdager  man,  at  man  befinder  sig  i  en  rummelig  Hvæl- 
ving, hvor  der  hænger  fuldt  af  Arbejdstøj,  Værktøj  og  Kurve. 

Gennem  en  lille  Dør  kommer  man  ind  i  en  lav,  smal  Tunnel,  hvor 
det  er  umuligt  at  staa  oprejst.  Her  løber  Champignonsbedene  i  lange 
Rækker  ved  Siden  af  hinanden  med  smalle  Gange  imellem.  Rundt  om  i 
de  forskellige  Kældere  findes  store  Ovne,  som  skal  holde  Temperaturen  i 
Rummet  ved  18^0.  og  besørge  Ventilationen.  Man  fortæller,  at  en  Mand, 
som  blev  myrdet  i  en  af  Paris'  Forstæder,  blev  brændt  i  en  saadan  Ovn 
af  sine  Mordere. 

Der  findes  flere  Etager  under  hinanden;  den  underste  er  60  Meter 
under  Jordens  Overflade.  Den  samlede  Længde  af  alle  de  forskellige  Tun- 
neller er  80  Kilometer.  Forholdene  er  i  høj  Grad  usunde  og  ubehagelige 
at  arbejde  under;  men  Arbejdet  bliver  godt  betalt.  Omtrent  50  Mænd  er 
stadig  beskæftigede  i  disse  Kældere  med  at  lave  Bedene,  saae  Frøene,  vande 
Planterne  og  plukke  de  modne  Champignons.  Høsten  varer  hele  Aaret 
igennem,  uafhængig  som  den  under  disse  ejendommelige  Forhold  er  af  Vind 
og  Vejr.  Saasnart  en  Række  Bede  er  afhøstede,  bliver  de  udrensede,  hvilket 
sker  med  den  yderste  Omhu.  Det  er  nødvendigt  at  rense  Gulvet  omhygge- 
ligt; et  rustent  Søm,  en  død  Rotte,  et  Insekt,  der  spiser  Champignons,  kan 
anrette  stor  Skade. 

Den  Gødning,  som  skal  anvendes  bliver  oppe  i  det  Fri  vendt  og 
vandet  og  udsat  for  Solen.  Den  bliver  derpaa  styrtet  ned  gennem  Skakten 
i  Tøndevis  og  kørt  til  Bestemmelsesstedet  i  Hjulbøre.  Derpaa  begynder  man 
at  lægge  Bedene,  som  anbringes  paa  et  2  Fod  højt  Fodstykke  og  gøres  2 
Fod  høje.  Et  højst  besværligt  Arbejde  er  det  at  lægge  disse  Bede.  Arbej- 
deren sætter  sig  paa  den  Del  af  Bedet,  der  er  lavet,  tager  Favnen  fuld  af 
Gødningen  og  presser  den  paa  Plads.  Frøene  som  skal  saaes  flndes  i  smaa 
firkantede  Stykker  Jord,  der  er  skaaret  ud  af  de  gamle  Bede.  De  lægges  i 
Huller  med  bestemt  Afstand  imellem,  hvorpaa  Hullerne  dækkes  til.  Efter  nogle 
Dages  Forløb  bestrøs  Bedene  med  et  tyndt  Lag  fint  Sand.  Omtrent  en 
Maaned  senere  begynder  de  hvide  Svampe  at  dukke  op  af  Bedet;  i  Løbet 
af  1 4  Dage  er  de  færdige  til  at  plukkes  og  Dagen  efter,  at  de  er  plukkede, 
sælges  de  paa  Torvet  for  3  Fr.  pr.  Kilo.  Uden  Tvivl  er  det  en  indbrin- 
gende Forretning;  hver  Meter  af  et  Bed  giver  3  Kilo  Champignons,  som 
Dyrkeren  sælger  for  1,25  Fr.  pr.  Kilo;  Indtægten  af  Bede  med  en  samlet 
Længde  af  24000  Meter  er  —  naar  Udgifterne  er  trukket  fra  —  3600  Fr. 
som  Resultat  af  et  Par  Maaneders  Arbejde. 

(Efter  „The  Worlds  Work  and  Play.") 


Lærernes  sproglige  Uddannelse. 

Af  J.  Gr.  Pinholt. 


Det  kan  ikke  benægtes,  at  Folkeskolens  Læreruddannelse  er  gaaet  godt 
fremad  i  Løbet  af  den  sidste  Menneskealder.  En  af  Følgerne  deraf  har  bl. 
a.  været,  at  Standen  betydelig  har  hævet  sig  i  det  sociale  Omdømme.  Man 
afspejle  den  blot  paa  de  klassiske  Typer,  som  Holberg  og  Rosenkilde  har 
fremstillet,  og  der  opnaas  let  Enighed  om,  at  saavel  Per  Degn  og  Anders 
Tikøb  som  Hostrups  Skolelærer  Sørensen  forlængst  er  gaaet  ud  af 
Sagaen.  Og  dog  —  den  ældste  af  disse  Skikkelser  havde  et  ikke  ubetyde- 
ligt Fortrin  for,  paa  ganske  enkelte  Undtagelser  nær,  alle  hans  nulevende 
Kolleger.  Han  kunde  nemlig  Latin.  Denne  Omstændighed  ved  sin  Uddan- 
nelse satte  han  ogsaa  særdeles  højt.  „Latinen  hjælper  meget  et  Menneske 
udi  alle  Forretninger'',  saa  var  hans  Ord.  Kristoffer  Degn  kendte  ikke 
„en  Latine  Bogstav",  men  han  var  jo  og  Degn  derefter.  —  Efter  Per' s 
Mening  tør  hans  nulevende  Kolleger  øjensynligt  ikke  nære  for  store  Tanker 
om  sig  selv. 

Og  mon  gamle  Per  Degns  Opfattelse  er  hel  fejlagtig? 

Man  kan  ikke  være  blind  for,  at  der  i  vore  Dage  er  en  Mangel  ved 
Folkeskolens  Læreruddannelse.  Dens  Dannelse  er  ikke  med  hel  Uret  karak- 
teriseret som  „halv".  Og  Lærerne  er  hverken  Fugl  eller  Fisk.  I  Kund- 
skaber staar  de  over  den  almene  Befolkning;  men  de  saakaldte  „dannede 
Klasser"  vil  ikke  vedkende  sig  dem.  Og  det  er  ikke  heller  vanskeligt  at 
se,  hvorpaa  dette  hovedsageligt  grunder  sig  —  det  er  i  Mangelen  paa 
Kendskab  til  fremmede  Sprog,  og  hvad  dermed  flyder. 

Paa  Folkeskolens  nuværende  Stade  med  dens  korte  Undervisningstid, 
vilde  det  selvfølgelig  være  urigtigt  om  man  begyndte  med  at  indføre  et 
fremmed  Sprog.  Følgen  af  dette  vilde  bl.  a.  blive,  at  Børnene  end  yder- 
ligere overlæssedes  med  Fag,  og  med  den  uregelmæssige  og  mangelfulde 
Skolegang  vilde  denne  Undervisning  blive  uden  mindste  Frugt  for  den  langt 
overvejende  Del  af  Børnene.  Men  dermed  er  det  slet  ikke  sagt,  at  man 
ikke  skulde  fordre  Sprogkundskab  af  Folkeskolens  Lærer.  Ingen  vil  nægte, 
at  denne  bør  have  Kendskab  til  f.  Eks.  Naturfagene,  Matematik,  Tegning 
o.  lign.,  og  dog  meddeles  der  i  den  langt  overvejende  Del  af  vore  Folke- 
skoler ikke  nogen  Undervisning  i  disse  Fag. 

Sagen  er  nemlig,  at  en  Lærer  maa  fyldestgøre  de  Fordringer,  der  med 
Rette  kan  stilles  til  en  Mand  med  Dannelse.  Men  i  den  Henseende  er  i 
vore  Dage  Kendskab  til  Sprog  en  selvfølgelig  Betingelse.  Saaledes  betragtet 
kan  Spørgsmaalets  Besvarelse  kun  blive  bekræftende.  Saa  længe  vi  Lærere 
ikke  gør  nogen  Fyldest  i  sproglig  Retning,  er  vor  Uddannelse  ikke  tids- 
svarende. 

Hvad  angaar  det  eller  de  Sprog,  som  Uddannelsen  skulde  omfatte,  da 
er  der  næppe  Uenighed  om,  at  Latinen  ikke  passer  mere.  Der  maatte  uden 
Tvivl  tænkes  paa  et  af  de  levende  Sprog,  som  staar  vort  eget  nærmest, 
t.  Eks.  Tysk  eller  Engelsk  eller  maaske  dem  begge.  Var  det  for  meget, 
om  Lavmaalet  til  Skolelærereksamen  i  den  Retning  maatte  være,  hvad  der 
nu  fordres  til  „Almindelig  Forberedelseseksamen"? 

At  der  virkelig  blandt  Lærerstanden  er  Trang  til  Stede  i  antydede  Ret- 
ning, bevises  af  flere  Omstændigheder.  Det  bliver  i  stedse  større  Grad 
Tilfældet,   at  de   unge   Lærere   efter   iPuldendt  Seminarieuddannelse   griber 

enhver  Lejlighed  til  at  tilegne  sig  Kundskaber  i  Sprog  —  om  ikke  af  anden 
Grund,  saa  af  denne,  at  deres  Duelighed  i  og  Kendskab  til  Modersmaalet 
netop  derved  stiger.  Men  denne  Vej  er  besværlig.  Paa  Landet  er  det  ikke 
let  at  opdrive  en  Manuduktør,  og  det  er  kun  de  færreste,  der  har  set  gode 
Resultater  af  Selvundervisning  i  den  Henseende.  Men  ikke  alene  paa  denne 
Maade  har  man  Beviser  for  Sagens  Interesse  rundt  omkring.  Paa  Møderne, 
saa  vel  ved  de  større  Skolemøder  som  paa  de  mindre  i  Kredsene  tages 
Spørgsmaalet  idelig  op,  og  man  er  meget  ofte  enig  om  Betimeligheden  af, 
at  der  til  Skolelærereksamen  krævedes  et  eller  flere  fremmede  Sprog.  Hvad 
man  nærmest  fra  modsat  Side  har  indvendt  derimod,  angaar  de  forøgede 
Bekostninger  for  Seminaristerne.  Men  i  den  Henseende  er  Tilgangen  til 
Lærerstanden  nu  for  Tiden  saa  stærk,  at  man  sikkert  uden  nogen  Risiko 
kunde  højne  Fordringerne,  de  sidste  Skærpelser  tagne  med  i  Betragtning,  og 
dels  kunde  og  burde  Staten  øge  sine  understøttende  Midler  til  trængende 
Elever. 

Mere  indviklede  Forandringer  vilde  omhandlede  Spørgsmaal  føre  med 
sig  i  Henseende  til  den  nu  bestaaende  Seminarieundervisning.  Denne  maatte 
selvfølgelig  ordnes  paa  en  anden  Maade.  Seminarieuddannelsen  maatte  om- 
fatte  mindst  fire  Aar;  thi  Eleverne  kunde  formentlig  ikke  uden  Skade  taale 
at  slaa  af  paa  Fordringerne  i  noget  af  de  nuværende  Fag  og  er  antagelig 
tilstrækkeligt  engageret  med  Læreemner  i  den  allerede  nu  ikke  for  lange 
Undervisningstid.  Men  dersom  Undervisningen  fordeltes  paa  fire  Aar,  vilde 
formentlig  en  ikke  ringe  Sprogkundskab  kunne  naas  sammen  med,  at  Under- 
visningen i  de  andre  Lærefag  blev  grundigere,  og  Seminarieuddannelsen  i 
det  hele  blev  mere  fast  og  harmonisk. 


Verdens  Gang. 


David  Sprengel:  Från  det  mo- 
dema  Danmark.  (Stockholm,  Bon- 
niers Forlag  1905).  Den  unge  svenske 
Kritiker  og  Journalist  David  Sprengel 
har  for  nogen  Tid  siden  afelunet  en  Bog 
paa  c.  500  Sider,  hvori  han  skildrer  danske 
Forhold  for  sine  Landsmænd.  Han  har 
opholdt  sig  længe  i  Danmark,  set  sig  godt 
om  baade  i  København  og  ude  i  landet 
og  ihærdig  søgt  Oplysning  om  de  Emner, 
han  tænkte  sig  at  behandle.  Han  giver  da 
ogsaa  en  livlig  og  interessant  Skildring  af 
en  Mængde  danske  Forhold.  Der  fortælles 
om  Handel  og  Industri,  om  de  sidste  30 
Aars  Arbejderbevægelse,  om  Landbrugets 
Udvikling  og  om  den  giyende  Husmands- 
bevægelse, om  Universitetet  og  Højsko- 
lerne, om  Kunst,  Teater  og  Presse,  om 
de  literære  Bevægelser  og  om  de  politiske 
Kampe.  Han  giver  en  ret  indgaaende  Skil- 
dring af  Forfamingskampens  Historie  og  af 
den  politiske  Situation,  som  den  formede 
sig  i  Aarene  efter  Systemskiftet.  Det  er 
helt  igennem  hans  Maal  at  stille  de  danske 
Forhold  op  som  Mønster  for  Svenskerne; 


han  vil.  virke  agitatorisk)  sige  til  sine 
Landsmænd:  Saa  vidt  er  de  naaet  der. 
skulde  vi  ikke  kunne  gøre  ligesaa?  Deraf 
følger,  at  han  helst  drager  de  Ting  frem, 
som  har  tiltalt  ham  mest,  og  som  han 
finder  særlig  efterlignelsesvæidige.  Dette 
medfører  selvfølgelig  en  vis  Ensidighed 
og  en  vis  Ufuldstændighed,  men  Bogen 
gør  jo  ikke  Fordring  paa  at  være  en  ud- 
tømmende, alsidig  Skildring  af  Danmark; 
det  kunde  den  i  Følge  Sagens  Natur  ikke 
være,  ingen  kan  kræve  det  af  Forfatteren 
med  nogen  Rimelighed.  Ikke  heller  kan 
det  bebrejdes  ham,  at  han  hist  og  her 
tegner  de  danske  Nationalejendommelig- 
heder med  lidt  skarpere  Farver  i  Mod- 
sæming  til  de  svenske  end  rigtig  er.  Det 
gør  alle  de  mange  Forfattere,  der  prøver 
paa  at  løse  den  vanskelige  Opgave  at  an- 
give, hvad  der  kendetegner  et  Folk  i  Mod- 
sæming  til  et  andet.  Forskellen  er  jo  som 
oftest  ikke  saa  stor,  som  man  har  vænnet  sig 
til  at  tro;  skal  man  faa  den  til  at  træde  tydelig 
frem,  maa  man  trække  Omridsene  lidt 
skarpt  op.  Hr.  Sprengels  egen  Opfattelse 


er  udpræget  radikal  baade  politisk  og  lite- 
rtert,  sterlig  den  socialdemokratiske  Ar- 
beiderbevægelseskildrerhan  med  den  største 
Sympati,  uden  dog  selv  at  være  Social- 
demokrat, 

Hans  Bog  har  i  Sverige  VKret  Genstand 
for  ret  skarpe  Angreb  i  Pressen.  Det  Tal- 
der  danske  Læsere  lidt  vanskelig  at  se 
hvorfor.  En  vfs  Anledning  har  han 
maaske  nok  givet  ved  at  beg/nde  med 
en  indgaaende  Skildring  af  Tivoli  og  i 
Tilknytning  dertil  af  det  kebenhavnske 
Forlystelsesliv.  Han  har  vel  ladet  sig  friste 
dertil  af  det  Forlagsmæssige  Hensyn,  at 
det  var  godt  at  begynde  et  Subskriptions- 
værk  med  nogle  særlig  letlæselige  Hæfter. 

Berømte  Navne.  Le  Courrier  Europien 
beretter  en  ejendommelig  lille  Historie  fra 
Paris'  literære  Liv.  En  parisisk  Journalist, 
Georges  Daniel,  havde  efter  Opfordring 
skrevet  en  Artikel  til  det  franske  Tidsskrift: 
Je  sals  tout.  Han  fandt  saa  en  Dag  Ar- 
tiklen i  Tidaskrlflet,  men  under  den  stod 
ikke  hans  Navn,  men  Navnet  paa  en 
kendt  Forfatter  Jean  Lorrain.  Han  skrev 
til  denne  og  bad  om  Forklaring,  og  Lorrain 
svarede,  at  Tidsskriftets  Redaktør  havde 
bedt  ham  om  en  Artikel  om  det  paagæl- 
dende Emne,  han  havde  svaret,  at  han  ikke 
havde  Tid,  men  Redaktøren  havde  dertil 
sagt,  at  han  skulde  nok  skaffe  de  fbrnødne 
„Oplysninger".  Disse  var  Daniels  Artikel, 


John  Bull  t  ØBterBøen. 


Der  er  derfor  kommet  lidt  urimeligt  over 
Bogens  Begyndelse.  Tivoli  spiller  ingen- 
lunde, hverken  i  Danmarks  elier  i  Køben- 
havns Liv,  en  saa  fremskudt  Plads  som  det 
her  har  faset.  Og  ikke  heller  er  der  Grund 
til  at  knytte  Skildringen  af  den  danske 
Nationalkarakter  saa  nøje  til  de  køben- 
havnske Forlystelser,  som  Forfatteren  har 
gjort;  Storstædernes  Forlystelser  har  jo 
nu  en  Gang  el  iniemationali  Præg  og 
fortjener  neppe  den  Interesse  begejstrede 
Beundrere  og  forargede  Angribere  skænker 
dem.  Men  selv  om  man  kan  synes,  at  det 
vilde  været  heldigt,  at  dette  Afsnit  havde 
faaet  baade  et  beskednere  Omfang  og  en 
mindre  fremtrædende  Plads,  er  dette  dog 
en  højst  uvæsentlig  Anke  mod  Bogen. 
Det  giver  ikke  rimelig  Grund  til  at  lukke 
Øjnene  for  det  interessante  og  oplysende 
Stof,  Bogen  som  Helhed  bringer. 


som  Redaktøren  saa  satte  Lorrains  Navn 
under.  Derefter  fulgte  en  bevæget  Sammen- 
komst mellem  Daniel,  Tidsskriftets  [Redak- 
tør og  en  Repræsentant  for  Forlaget,  det 
store  Firma  Lafltte.  Resultatet  blev  Udfor- 
dring og  Proces.  „Le  Courrier  Européen" 
tilføjer,  at  Firmaet  LaHtte  ikke  er  ene  om 
at  benytte  berømte  Navne  paa  denne  Maade. 


Fritænkerkongres  I  Paris.  Efter  den 
store  Fri  lænkerkongres  i  Rom  i  Fjor,  føl- 
ger allerede  nu  en  ny  Kongres  I  Paris. 
Den  holdes  4.-6.  Septbr.  Paa  Dagsordenen 
staar:  Forslag  om  en  ny  Encyclopedi; 
Moralen  uden  Gud;  Adskillelsen  af  Stat 
og  Kirke;  Fritænkernes  iniemationale  Or- 
ganisation; Fritænkerne  og  Socialismen; 
Fritænkerne  og  Fredsbevægelsen   o.  s.  v. 

Mødets  mest  kendte  Talere  er  de  to  be- 
rømte Videnskabsmænd  M.  Berthelotog 
Ernest  Haeckel. 


Billeder  pr.  Telegraf.  For  nylig  har 
man  paa  en  Telefonlinje  mellem  Paris  og 
Rouen  anstillet  nogle  interessante  Forsøg 
med  en  Opfindelse  af  den  tyske  Professor 
Korn,  som  gaar  ud  paa  at  overføre  Haand- 
skrift,  Fotografter,  Fotogravurer,  Tegninger, 
Noder  etc,  fra  den  ene  Station  til  den 
anden  pr.  Telegraf.  Resultaterne  var  sær- 
deles gode.  Systemet  virkede  fuldstændig 
normalt  paa  en  Afstand  af  150  Kilometer 
og  Billederne  modtoges  i  Rouen  i  samme 
Øjeblik,  som  de  blev  afsendt  fra  Paris. 


Det  menneskelige  Legeme  som 
Elektricitetskilde.  Den  tyske  Professor 
Sommer  har  gjort  den  interessante  Opda 


gelse,  at  en  elektrisk  Glødelampe  kan 
komme  til  at  lyse  ved  at  berøre  det  men- 
neskelige Legeme.  Da  han  en  Nat  rakte 
efter  den  elektriske  Lampe  for  at  tænde 
Lys,  lagde  han  Mærke  til,  at  der  udgik  et 
svagt  Lysskær  fra  Dele  af  Glaspæren  og 
fra  hans  Fingre,  inden  han  endnu  havde 
faaet  Lampen  tændt.  Siden  anstillede  han 
en  Mængde  Forsøg  med  at  gnide  en  Gløde- 
lampe mod  Huden  og  i  mange  Tilfælde 
lykkedes  det  ham  at  faa  en  Lysvirkning 
fi'em.  Glødelamper,  der  har  været  brugt 
nogen  Tid,  og  som  indvendig  er  blevet 
belagt  med  et  Lag  smaa  Kuldele,  egner 
sig  ikke  til  Foraøget.  Men  tager  man  en 
ny  Glødelampe,  som  ikke  er  i  Forbindelse 
med  Metalledninger,  i  Haanden  og  gnider 
den  stærkt  mod  Huden  f.  Ex.  paa  Under- 
armen eller  Panden,  og  derpaa  pludselig 
hæver  den  op,  saa  opstaar  der  et  Lysskær 
i  Lampen.  Hæver  man  den  op  efter  Gnid- 
ningen og  derpaa  standser  den  pludselig, 
saa  ser  man  tydelig  dens  Omrids,  navnlig 
Glasspidsen,  og  en  Lysplet  inde  i  Lampen. 


yy 


Det  ny  Aarhundrede^^ 


vil  fra  1 .  Oktober  udgaa  i  større  Format,  med  forøget  Tekstmængde 
og  flere  Illustrationer.  Det  vil  gaa  over  til  at  være  et  Maanedsskrift, 
men  hvert  af  Hæfterne  vil  blive  større  end  to  af  de  nuværende 
Hæfter.  Det  vil  derved  blive  muligt  at  undgaa  den  Deling  af  Artikler, 
som  oftere  har  fundet  Sted,  og  at  give  hvert  Hæfte  et  endnu  langt  mere 
alsidigt  Præg,  saaledes  at  Tidsskriftet  i  højere  Grad  kommer  til  at 
svare  til  de  store  udenlandske  Tidsskrifter.  Med  flere  af  disse  er  der 
truffet  Aftale  om  Benyttelse  af  Artikler  og  Billeder.  I  det  hele  vil  Tids- 
skriftet mere  end  hidtil  bringe  Underholdningsstof  og  Artikler  hentede 
fra  det  praktiske  Liv  og  fra  Teknikens  Omraader.  Det  store  Omfang 
vil  muliggøre  dette,  samtidig  med  at  „Det  ny  Aarhundrede"  ligesom  hid- 
til bliver  ved  at  være  et  Hjemsted  for  fri  Drøftelse  af  alle  Tidens 
politiske  og  sociale,  religiøse  og  literære  Stridsspørgsmaal.  Den  danske 
Politik  vil  vedblivende  blive  behandlet  i  særlige  Artikler,  Begiven- 
hederne i  Sverige  og  Norge  vil  blive  fulgt  gennem  maanedlige  Breve 
fra  svenske  og  norske  Forfattere.  Maanedsoversigterne  over  Udlandets 
Politik  vil  fremtidig  blive  ført  saa  nær  op  til  Udgivelsesdagen,  som 
Hæftets  Trykning  og  Indbinding  muliggør. 

Prisen  vil  blive  uforandret,  2  Kr.  Kvartalet. 

Nærmere  Meddelelse  vil  fremkomme  i  Hæftet  den  15.  September. 


Andet  længere  Udenrigsophold 

Af  Georg  Brandes 


33. 
Genfersøen  henrev  mig.  Hele  Naturen  omkring  den  forekom  mig 
feagtig,  et  Drømmeland,  hvori  mægtige  Bjerge  kastede  deres  sorteblaa 
Skygger  ned  i  et  himmelblaat  Vand  under  en  tindrende,  straalende  Sol, 
der  mættede  Luften  med  sine  Farver.  Indtryk  fra  Lausanne,  Chillon, 
Vevey,  Montreux  gik  over  i  mine  første  Universitetsforelæsninger  Aaret 
efter.  Torturredskaberne  i  Chillon,  barbariske  og  frygtelige,  som  de  var, 
bragte  mig  til  at  tænke  over  de  endnu  værre  Mordredskaber,  der  an- 
vendtes i  Krigen  mellem  Tyskland  og  Frankrig.  Det  forekom  mig,  at 
hvis  man  saa  Krigen  paa  nærmeste  Hold,  maatte  man  komme  til  at 
betragte  Jorden  som  befolket  af  farlige  Vanvittige.  I  Stedet  for  Middel- 
alderens overlagte  Grusomhed  var  nu  traadt  den  politiske  Ligegyldig- 
hed for  Menneskeliv  og  Menneskelidelser.  Imidlertid,  havde  aldrig  for- 
hen en  Krig  været  saa  frygtelig,  saa  havde  der  heller  aldrig  været 
gjort  saa  meget  for  at  lindre  Jammeren.  Medens  fanatiske  franske 
Kvinder  paa  Valpladserne  skar  Næserne  af  saarede  Tyskere  og  lem- 
læstede dem,  hvor  de  kunde,  og  medens  Tyskerne  brændte  Landsbyer 
af  og  dræbte  deres  fredelige  Beboere,  ifald  blot  en  af  dem  havde  løsnet 
et  Skud,  virkede  i  Stilhed  de  store  Selskaber  til  de  Saaredes  Pleje. 
Og  her  stod  især  Schweiz  med  Palmer.  Der  var  da  to  Strømninger, 
en  umenneskelig  og  en  menneskelig,  af  hvilke  engang  den  sidste  vilde 
vise  sig  stærkest.  Under  Ludvig  XIV  var  Krig  endnu  enstydig  med 
uindskrænket  Plyndring,  Mord,  Voldtægt,  Tyveri  og  Rov.  Under  Na- 
poleon I  gaves  der  endnu  ingen  Ambulancer.  De  Saarede  læssedes  en- 
gang imellem  paa  nogle  Karrer  over  hverandre,  hvis  ellers  Karrer 
havdes;  i  modsat  Tilfælde  blev  de  lidende,  hvor  de  laa,  eller  smedes 
i  en  Grøft  for  at  dø  der  i  Fred.  Nu  var  det  dog  lidt  bedre. 


34, 
I  Genf  naaede  den  Meddelelse  mig,  at  jeg  —  tiltrods  for  et  Løfte, 
Hall  som  Minister  havde  givet  Hauch,  der  ansøgte  for  mig  —  ingen 
Rejseunderstøttelse  havde  modtaget  af  Kultusministeriet.  Paa  fornyet 
Forespørgsel  havde  Hall  svaret:  jeg  har  givet  saa  mange  hele  og  halve 
Løfter,  at  jeg  umuligt  har  kunnet  huske  eller  holde  dem.  Denne  Skuf- 
felse ramte  mig  temmelig  haardt;  jeg  havde  i  Alt  kun  omtrent  900 
Kroner  tilbage  og  kunde  ikke  blive  mere  end  ni  Uger  borte  endnu 
uden  at  sætte  mig  i  Gæld,  jeg  som  havde  regnet  paa  endnu  at  blive 
Aar  og  Dag  i  Udlandet.  Omstændigheder,  hvorover  jeg  ikke  var  Herre, 
tvang  mig  senere  til  alligevel  at  blive  næsten  endnu  et  Aar  iraværende. 

Men  det  kunde  jeg  da  ikke  forudse,  og  Raad  dertil  havde  jeg  ingen- 
lunde. Flere  af  mine  Bekendte  havde  havt  store  ministerielle  Rejse- 
understøttelser; Krieger  og  Martensen  havde  paa  ét  Bræt  skaffet  Hee- 
gaard  4000  Kroner,  da  han  ønskede  at  komme  bort  fra  Rasmus  Nielsens 
Indflydelse.  Det  forekom  mig,  at  Vægringen  ved  at  give  mig  Noget 
varslede  ilde  for  min  forhaabede  Ansættelse  i  Danmark.  Ved  min  Pen 
kunde  jeg  paa  Rejsen  som  ellers  kun  tjene  yderst  lidt;  det  blev  ti 
Kroner  for  tre  Folioblade,  og  da  jeg  ikke  følte  mig  i  Stand  til  under 
Rejselivets  Uro  at  skrive  noget,  der  duede,  gjorde  jeg  end  intet  For- 
søg derpaa.  Med  en  Art  Rædsel  tænkte  jeg,  der  havde  belavet  mig 
paa  en  længere  Rejse,  der  skulde  bringe  mig  ud  af  de  gamle  Folder, 
paa  min  tidKgere  snevre  Livsførelse  i  Kjøbenhavn.  Alle  de  gamle  Folder 
viste  sig  i  Frastand  for  mig  som  Folderne  i  en  Spændetrøje. 

35. 

Græsselig  langsomt  med  stadige  Forsinkelser  sneglede  —  „paa  Grund 
af  Krigen"  —  Toget  fra  Genf  sydpaa  sig  afsted.  Mellem  de  Rejsende 
var  en  veltalende  italiensk  Murermester,  der  kom  fra  Lyon,  en  gammel 
Garibaldist,  hvis  Livs  store  Begivenhed  var,  at  Garibaldi  engang  havde 
spist  Frokost  ene  med  ham  i  Varese.  Han  opbevarede  i  sit  Hjem  som 
en  Helligdom  det  Glas,  af  hvilket  Generalen  havde  drukket.  Han  var 
meddelsom,  hjælpsom,  gav  alle  at  spise  og  drikke  af  sit  Forraad.  Andre 
Rejsende  fortalte,  at  de  fulde  tolv  Timer  havde  maattet  staa  i  Vente- 
række  foran  Billetudsalget  i  Paris  for  at  komme  bort  fra  Byen. 

Toget  gik  forbi  det  Sted,  hvor  Rousseau  boede  hos  Fru  de  Warens. 
I  et  officielt  Værk  over  Savoyen,  forfattet  af  en  Præst,  havde  jeg  da 
nylig  læst  en  Affærdigelse  af  Rousseau  som  Bagvasker  af  sin  Velgører- 
inde.  Det  saa  derefter  ud  som  om  idetmindste  Rousseaus  Hukommelse 
undertiden  havde  slaaet  ham  forbausende  fejl.  Saaledes  levede  den 
Claude,  hvorom  han  taler,  slet  ikke  mere  paa  den  Tid,  da  han  skulde 
have  været  i  Fru  de  Warens'  Gunst. 

Vi  foer  forbi  franske  Frivillige  i  Bluser  med  røde  Kors;  de  raabte 
og  var  i  lystigt  Humør.  Forbi  sumpede  Egne,  hvor  der  langs  Vejen 
var  talrige  Kretinere  med  deres  stygge  Poser  under  Hagen.  Endelig 
kom  vi  —  flere  Timer  for  sent  —  til  St.  Michel  ved  Foden  af  Mont 
Cenis;  Klokken  vai^  4  om  Eftermiddagen,  Træthed  begyndte  at  indfinde 
sig;  thi  jeg  havde  været  oppe  siden  om  Morgenen  Klokken  4.  Kl.  5 
begyndte  Opstigningen  under  frygtelig  Stønnen  af  Lokomotivet,  alle 
Rejsende  pressedes  sammen  i  tre  usle  Smaavogne;  thi  det  lille  Loko- 
motiv kunde  ikke  trække  mere.  Unge  glade  franske  Piger  jublede  over 
at  skulle  se  „Italiens  skønne  Himmel "*.  Her  var  den  ikke  synderligt 
skøn;  Vejret  var  vildt  og  skyet,  passede  til  Afgrunden  og  Bjergskrænten. 
Men  ud  paa  Natten  blev  Rejsen  over  Mont  Cenis  underfuld.  -Højt  oppe 
paa  Bjerget  lyste  Maaneskinnet  i  Bjergsøen.  Og  fra  en  Klippetinde  be- 
herskede Fæstningen  Bramans  med  syv  vældige  Forter  Vejen. 

Lokomotivet  holdt  en  Time  af  Mangel  paa  Vand.  Af  den  Grund 
maatte  vi  blive  liggende  i  den  lille  italienske  By  Suså  (i  en  herlig  Dal 
under  Mont  Genis),  da  Toget  til  Turin  var  gaaet  for  tre  Timer  siden, 
Suså  var  den  første  italienske  By  jeg  saa.  Da  Toget  næste  Morgen  løb 
ind  paa  Banegaarden  i  Turin,  raabte  en  Flok  italienske  Soldater,  som 
stod  der,  „Leve  Prøjseren!"  og  vinkede  til  mig.  Hvorfor  raaber  De? 
spurgte  jeg  en  \ing  Turiner,  med  hvem  jeg  havde  havt  lange  Samtaler. 
„Det  er  en  Ovation,  man  bringer  Dem,**  svarte  han.  „Man  er  henrykt 
over  Prøjsernes  Sejre  og  tror.  De  er  Prøjser,  paa  Grund  af  Deres 
blonde  Skæg.** 

36. 

Et  overvældende  Indtryk  fulgte  af  Turins  Monumenter,  Pofloden, 
den  dejlige  flerstemmige  Sang  paa  Gaderne.  For  første  Gang  saa  jeg 
Buegange  dækkede  med  tunge  Forhæng  ud  mod  Gaden  gøre  Tjeneste 
som  Fortov  og  over  dem  Balkoner.  Officererne  med  deres  guldstraa- 
lende  Uniformer,  Damerne,  der  bar  et  Tørklæde  om  Hovedet  isteden- 
for  Hat,  den  milde  Varme,  de  brune  Øjne  gjorde  mig  det  ved  hvert 
Skridt  indlysende,  at  jeg  var  i  et  nyt  Land. 

Jeg  ilede  op  til  Costanza  Blanchetti.  ^Madame  la  comtesse  est  d  la 
campagne.  Monsieur  le  comte  est  sortie  Næste  Morgen,  som  jeg  sad 
paa  mit  Værelse  i  Hotel  Trombetta,  foer  Blanchetti  ind  ad  Døren, 
trykkede  mig  til  sig,  kyssede  mig  paa  begge  Kinderne,  vilde  ikke  mere 
slippe  mig,  men  tage  mig  med  ud  paa  Landet. 

Vi  kørte  først  rundt  i  Byen,  tog  saa  med  Jernbanen  til  AlpignanO, 
hvor  Costanza  boede  hos  en  Slægtning  af  Familien,  Grev  Buglioni  di 
Monale.  Her  blev  jeg  modtaget  som  Søn  af  Huset  og  fik  straks  anvist 
mit  Værelse,  hvor  der  stod  en  Seng  med  Silkebetræk  og,  hvor  der  paa 
Hovedpuden  laa  en  lille  sammenviklet  Ting,  ogsaa  af  hvid  Silke,  der 
var  mig  gaadefiild,  til  jeg  ved  at  udfolde  den  fandt,  det  var  en  Nathue, 
den  klassiske  Nathue,  der  løber  ud  i  en  Spids,  som  man  ser  den  i 
gamle  Lystspil  paa  Teatret.  Buglioni's  var  godmodige,  blide  Mennesker, 
firskaarne  og  dog  fine,  en  gammel,  fornem  Landmand  og  hans  Kone. 
Ingensteds  har  jeg  fundet  Druerne  tunge  og  søde  og  aromatiske  som 
der.  Haven  duftede  saa  godt  og  stærkt.  Umuligt  at  tænke  paa  en  Bog 
eller  et  Blad  Papir  i  Alpignano.  Vi  gik  under  Træer,  laa  mellem 
Blomster,  nød  Synet  og  Smagen  af  Aprikoser  og  Vindruer,  og  smaa- 
snakkede  under  Smil  for  at  udtrykke  vor  gensidige,  rolige,  dybtgaaende 
Sympati. 

En  Aften  tog  jeg  med  Blanchetti  til  Turin  for  at  se  Komedie.  I 
Kameliadamen  spiltes  Elskeren  af  en  ung  Italiener  ved  Navn  Lavaggi, 
smuk  som  en  Antinous,  en  Type,  der  oftere  mødte  mig  i  Piemont. 
Han  overgik  ved  medfødt  Ynde,  velgørende  Ro,  alle  Bevægelsers  Liv, 
sin   hele  Dejligheds  Ild,    al  Skuespilkunst  hos  de   unge  Elskere,  jeg 

havde  set  paa  franske  Teatre.  Blot  hans  Fingerspil  var  lutter  Gratie 
og  Udtryk. 

37. 

Paa  Vejen  fra  Turin  til  Milano  havde  jeg  for  Øje  det  mægtige 
Mont  Rosa  med  sin  kraftige  Snekrop  og  St.  Bernhard,  hvorover  Bona- 
parte førte  sine  lasede  Soldater.  Vi  kørte  over  Maisaiarker,  gennem 
Busketter,  over  Valpladsen  ved  Magenta.  Fra  Læsning  af  Beyle  med- 
bragte jeg  Forestillingen  om  Milano  som  den  skønne,  frie  Livsglædes 
By.  Blot  at  opnaa  Skuet  af  den  var  Lykke.  Og  jeg  nød  den,  Kuppel- 
galleriet, Domen,  fra  hvis  Tag  jeg  straks  efter  Ankomsten  saa  ud  over 
Byen,  som  laa  der  skinnende  under  en  ren,  mørkeblaa  Himmel.  Om 
Aftenen  i  den  offenlige  Have  glædede  jeg  mig  ved  de  milanesiske 
Kvinders  Skønhed.  De  indfødte  Damer  bar  dengang  endnu  ikke  Hat, 
men  en  sort  Knipling  om  Hovedet.  Deres  Kjole  stod  aaben  foran,  saa 
Halsen  var  blottet  til  midt  paa  Brystet.  Kvindetypen  slog  mig.  Ranke 
Kvinder,  midieslanke;  fine,  fordetmeste  blottede  Hænder;  Ansigtet  af- 
langt, Øjenbrynene  aldeles  regelret  hvælvede;  Næsen  smal,  velformet 
med  lidt  udad-  og  opadbøjede  Næsevinger  —  Leonardos  og  Luinis 
Modeller. 

Nadveren  i  S.  Maria  delle  Grazie  og  Tegningerne  paa  det  ambrosianske 
Bibliotek  bragte  mig  Leonardo  nærmere  end  jeg  havde  kunnet  komme 
ham  ved  Hjælp  af  Afbildninger;  jeg  fik  fat  paa  det  rette  Udtryk  i 
Nadverens  Kristus-Aasyn,  som  Afbildningerne  ikke  kan  undgaa  at  for- 
vanske. 

38. 

En  heftig  Kærlighed  til  Correggio  og  Længsel  efter  at  se  hans 
Værker,  hvor  de  findes  i  størst  Antal,  drev  mig  til  Parma. 

Jeg  ankom  til  Byen  ved  Nattetid;  ingen  Gas,  ingen  Omnibus  fra 
noget  Hotel.  En  Lastdrager  travede  med  min  Vadsæk  paa  Ryggen 
gennem  brede,  gravmørke,  øde  Gader  med  Buegange  forbi  store 
Paladser,  til  vi  efter  en  halv  Times  hastige  Gang  naaede  Hotellet. 
Dagen  før  min  Ankomst  havde  dair  Ongaro  afsløret  Correggios  smukke 
og  smukt  anbragte  Statue  paa  Torvet.  Jeg  granskede  først  de  to  Kupler 
i  Katedralen  og  San  Giovanni  Evangelista,  dernæst  den  indsmigrende 
Udsmykning  af  Nonneklostret  San  Paolo.  I  Museet,  hvor  jeg  noget 
nær  var  den  eneste  Besøgende,  studerede  jeg  Corre^io  med  saa  megen 
Lidenskab  og  saa  ivrigt  optegnende  mine  Indtryk,  at  jeg  for  ikke  at 
spilde  Tid  lod  Vogterne  købe  mig  Frokost  og  fortærede  denne,  som 
bestod  af  Brød,  Ost  og  Druer,  i  deres  private  Lejlighed  der.  De  var 
vakre  og  imødekommende,  og  da  jeg  købte  for  temmelig  mange  Penge 
Fotografier  af  dem,  var  de  meget  gæstmilde.  De  talte  med  mig  om  Politik 
og  lagde  deres  glødende  Had  til  Frankrig  for  Dagen*). 


•)  Saml.  Skrifter  XI.  lo- 

Der  var  andet  end  Correggio  at  se  i  Parma,  om  han  end  beherskede 
Byen  for  mig.  Der  var  en  stor  Udstilling  af  moderne  italiensk  Maler- 
og  Billedhuggerkunst  og  Folkelivet  i  Byen  og  om  den.  I  Gaderne  holdt 
Vogne  fulde  af  Druer.  Fire,  fem  Karle  med  nøgne  Fødder  stampede  i 
en  saadan  Vogn  Druemassen;  et  Trug  førte  fra  Vognen  ned  i  et  Kar, 
og  der  løb  Saften  ud,  som  ved  Gæringen  af  sig  selv  udskyder  alt 
Smuds. 

Det  var  smukt  i  Aftenrøden  at  gaa  rundt  ad  Byens  gamle  Volde, 
og  der  var  livligt  i  den  hertugelige  Have.  Der  sad  en  Aften  italienske 
Soldater  i  Klynger.  En  af  dem  sang  med  ypperlig  Stemme,  en  anden 
ledsagede  ham  meget  kønt  paa  en  Luth ;  de  andre  lyttede  med  anspændt 
og  dyb  Opmærksomhed  til. 

39. 

Saa  fulgte  rige  Dage  i  Florents.  Alt  frydede  mig  der  Ira  Granit- 
brolægningen til  Paladser,  Kirker,  Gallerier  og  Haver.  Med  Andagt 
stod  jeg  foran  Medicæernes  Gravmæler  i  Michelangelos  Helligdom.  Be- 
folkningen tiltalte  mig  mindre;  Kvinderne  syntes  mig  ingen  Type  at 
have  i  Sammenligning  med  alle  de  dejlige  Skikkelser  og  Ansigter  i 
Milano  og  Parma.  Lopperne  tiltalte  mig  allermindst. 

Hos  dair  Ongaro  var  der  hver  Søndag  Aften  Modtagelse  af  et 
ganske  mellemfolkeligt  Selskab,  og  derfor  gik  Samtalerne  trægt.  Med 
den  engelske  Konsuls  dejlige  Frue  fra  Japan,  der  ikkun  talte  Engelsk 
og  Japansk,  kunde  ingen  af  Værtsfolkene  veksle  et  Ord.  Hollændere 
og  Schweizere  var  der  med  deres  Damer;  sukkersøde,  bundaffekterte 
unge  Italienere;  smukke  unge  Malere  og  enkelte  fremragende  unge 
Videnskabsmænd,  hvoraf  en  i  Fremtiden  skulde  blive  min  Ven. 

Til  den  danske  Gesandt  i  Florents  havde  jeg  en  dobbelt  Anbefaling, 
dels  fra  Udenrigsministeriet,  dels  fra  en  gammel  nær  Ven  af  ham  i 
Kjøbenhavn.  Da  jeg  overrakte  dem,  udbrød  han  ærgerlig:  Igen  disse 
specielle  Anbefalinger!  Hvor  ofte  skal  jeg  forklare,  at  de  er  ufornødne, 
at  alle  Danske  som  saadanne  er  velkomne  hos  mig !  —  Det  var  den  fine 
Maade,  hvorpaa  han  lod  mig  forstaa,  at  han  ikke  vilde  gøre  nogetsom- 
helst  særligt  for  mig.  Han  begyndte  da  ogsaa  straks  med  en  Beklagelse 
af,  at  hans  Familie  var  fraværende,  saa  at  han  ikke  førte  noget  Hus 
eller  kunde  se  nogen  hos  sig. 

Ved  en  Opførelse  af  Emile  Augiers  Le  fils  de  Giboyer,  hvor  alle 
de  fremmede  Diplomater  var  tilstede,  indfandt  ogsaa  han  sig.  Medens 
de  øvrige  Diplomater  hilste  paa  hinanden  stiltiende  med  et  Nik,  gjorde 
han  mere  ud  af  Gensynet  end  nogen  anden,  gik  fra  Plads  til  Plads  i 
Parkettet,  rystede  Hænder,  talte  afvekslende  fransk,  tysk,  engelsk  og 
italiensk,  var  Alt  for  Alle,  kom  saa  hen  og  tog  Plads  ved  min  Side, 
satte  sig  til  Rette  og  sad  et  Øjeblik  efter  i  dyb  Søvn.  Da  han  begyndte 
at  snorke,  hændte  det,  at  den  ene  og  den  anden  af  hans  Kaldsfæller 
vendte    Hovedet   og   smilte   ganske   svagt.    Han   sov  to  Akter  og  to 

Mellemakter  igennem  trods  Talen  Ira  Scenen  og  den  højrøstede  Passiar 
imellem  Akterne  og  vaagnede  midt  i  tredie  Akt,  mumlende  i  mit  Øre: 
Det  er  en  daarlig  Fornøjelse  at  se  Stykket  spillet  saadan. 

Paa  min  Yndlingsrestaurant  Trattoria  delT  antiche  carrozze  blev  jeg 
en  Dag  Vidne  til  en  heftig  Ordstrid  mellem  en  polsk  Adelsmand,  der 
af  politiske  Grunde  var  flygtet  fra  russisk  Polen,  og  Prøjseren  Hans 
Semper,  Forfatteren  til  en  Bog  om  Donatello.  Den  sidste  dyrkede 
naturligvis  Bismarck,  den  første  talte  med  Heftighed  Danmarks  Sag. 
Da  jeg  gik,  sagde  jeg  høfligt  til  ham:  Jeg  takker  Dem,  fordi  De  saa 
varmt  har  forsvaret  mit  Land;  jeg  er  Dansk."  Næste  Dag  søgte  Po- 
lakken mig  paa  Restauranten,  og  et  nærmere  Bekendtskab  kom  i  Stand. 
Vi  gik  mangen  Spadseretur  sammen  langs  Floden;  han  talte  som  typisk 
polsk  Fædrelandsven,  og  jeg  gik  som  Tilhører  til  hans  Fremtidsdrømme 
om  et  genopstandent  Polen.  Jeg  nævner  dette  kun  fordi  det  afgiver  et 
Eksempel  paa  de  besynderlige  Sammentræf,  Livet  rummer,  og  som 
gerne  giver  Anledning  til  Udbruddet:  Hvor  lille  Jorden  er!  Denne 
Polak  forlovede  sig  mange  Aar  derefter  med  en  ung  polsk  Pige  og  for- 
lod hende  uden  Forklaring,  fordi  han  havde  indladt  sig  med  en  russisk 
Danserinde.  Jeg  lærte  hende  at  kende  i  Warszawa  femten  Aar  efter 
at  jeg  havde  truffet  ham  i  Florents.  Hun,  som  da  var  26  Aar  gammel 
og  som  er  en  af  de  Kvinder,  der  har  lært  mig  mest,  fortalte  m\g  sin 
første  Ungdoms  Historie  og  den  ufordelagtige  Rolle,  min  Bekendt  fra 
1870  havde  spillet  i  den*). 

I  Florents  saa  jeg  Rossi  som  Hamlet.  Forestillingen  bragte  mig  for- 
saavidt  en  Skuffelse,  som  Rossi  med  sin  rent  italienske  Natur  ganske 
havde  udskilt  det  Engelske  af  Hamlet.  Den  skarpe  engelske  Humor 
blev  i  hans  Behandling  til  Fortvivlelsens  Latter.  Handlesvagheden  hos 
Hamlet  oversaa  han  helt.  Hamlet  var  for  ham  en  ædel  ung  Mand, 
som  har  den  Sorg,  at  hans  Moder  opfører  sig  meget  ilde.  Enkeltheder 
udførte  han  med  Virtuositet.  Saaledes  var  det  virksomt,  at  han  under 
Pantomimen  liggende  for  Ofelias  Fødder  knuste  hendes  Vifte  mellem 
sine  Hænder  i  det  Øjeblik,  Kongen  blegnede.  Min  Hovedfomøjelse  ud- 
gjorde ikke  Spillet,  men  Stykket.  Det  viste  sig  med  Et  for  mig  fra  nye 
Sider,  og  jeg  faldt  ned  i  en  saa  overvættes  Beundring  for  Shakespeare, 
at  jeg  følte,  jeg  aldrig  kom  op  igen.  —  Rørende  var  Italienernes  Ud- 
talelser om  Hamlet,  Stykket  var  dem  nyt.  Meget  hyppigt  hørte  man: 
„Det  er  et  meget  filosofisk  Stykke."  Da  man  i  Teatret  skiftede  Plads 
og  satte  sig,  som  man  vilde,  kunde  man  opsnappe  mange  forskellige 
Menneskers  Ytringer  om  Dramet.  Selvmords-Monologen  gjorde  en 
mægtig  Virkning  paa  disse  friske  og  opvakte  Sind. 

Den  Aften  gjorde  jeg  iøvrigt  Iagttagelser  over  den  menneskelige 
Fejghed,  der  aldrig  holdes  for  saa  stor,  som  den  er.  Der  hørtes  under 
Stykket  et  Spektakel  bag  Scenen   og  straks  derefter  Raabet  Fuoco! 


•)  Saml.  Skrifter  X,  178  ff. 

(Ild!).  Tilskuerne  blev  grebne  af  en  ubeskrivelig  Angst.  Mer  end  Halv- 
delen af  dem  stormede  til  Dørene,  rev  hverandre  om  og  traadte  paa 
de  Faldne  For  hurtigt  nok  at  slippe  ud;  andre  foer  op  paa  selve  Skue- 
pladsen. Da  der  ikke  var  ringeste  Ild  at  se,  blev  jeg  naturligvis  roligt 
siddende  paa  min  Plads.  Et  Par  Minutter  efter  erklærede  en  af  Skue- 
spillerne ud  til  Publikum,  at  der  slet  ingen  Ildebrand  havde  fundet 
Sted;  et  Slagsmaal  mellem  nogle  Maskinkarle  havde  foranlediget  hele 
AUarmen.  At  disse  saaledes  havde  forstyrret  og  afbrudt  Forestillingen, 
tog  den  italienske  Godmodighed  end  ikke  ilde  op. 

Stuart  Mill  havde  medgivet  mig  Anbefaling  til  Pasquale  Villari,  der 
vel  allerede  da  var  commendatore,  professore  og  havde  en  høj  Stilling 
i  Undervisningsministeriet,  men  endnu  var  langt  fra  at  have  naaet  sin 
Berømmelses  og  Indflydelses  Højde.  Da  de  første  Dages  Forbeholden- 
hed var  overvunden,  blev  han  meget  prægtig  imod  mig.  Naar  noget, 
jeg  sagde,  forekom  ham  træffende,  trykkede  han  med  ungdommeligt 
Liv  mine  Hænder,  og  han  bifaldt  enhver  Spøg,  jeg  fremsatte,  med 
overstrømmende  Latter.  Der  skulde  gaa  en  Snes  Aar  før  jeg  gensaa 
ham.  Da  opsøgte  han  mig  i  Kjøbenhavn  for  at  gøre  mit  Bekendtskab 
uden  at  ane,  jeg  var  det  unge  Menneske,  der  for  saa  lang  Tid  siden 
var  kommet  til  ham  fra  Mill.  Med  Forundring  saa  han  Bøger,  hvori 
han  havde  skrevet  en  Tilegnelse  til  mig,  og  gamle  Breve  fra  hans 
Haand,  som  jeg  opsøgte.  Jeg  besøgte  ham  atter  i  Italien  1898.  Som 
Forfatter  af  Bøgerne  om  Machiavelli  og  Savonarola  indtager  han  en 
Hovedplads  blandt  Italiens  Forskere,  og  Fremstillere. 

En  Dag  tog  jeg  ud  til  det  store  aarlige  Marked  i  Fiesole.  Der 
kørtes  under  Raab  og  Hvin  ad  den  utroligt  støvede  Vej  med  saadan 
Hast,  Uagtsomhed  og  Overgivenhed,  at  Vognene  hvert  Øjeblik  kørte 
paa  hverandre.  Der  var  den  Art  af  Liv  derover  som  paa  et  Billede  af 
Marstrand  fra  ældre  Tid.  I  det  overfyldte  Fiesole  lærte  jeg  ret  den 
toskanske  Landtype  at  kende,  brune  Øjne,  gul  eller  klar,  hvid  Hud, 
langligt  magert  Ansigt,  brunt  eller  blond,  aldrig  sort  Haar,  stærke, 
sunde  Legemer.  Mandstypen,  som  jeg  kendte  fra  Soldaterne,  var  unægte- 
lig kønnere  end  vor,  særligt  mere  intelligent;  de  unge  Kvinder  havde 
et  kysk,  tilbageholdent  Væsen,  indlod  sig  sjældent  med  Karlene,  lagde 
trods  Ilden  i  deres  Blik  en  vis  Bonde-Undseelse  for  Dagen,  der  synes 
ens  overalt. 

40. 
Vinranker  slynger  sig  om  Frugttræer;  sorte  Svin  og  Grise  aaben- 
barer  sig  i  Masse,  Trasimenersøen  udbreder  sig,  ved  hvilken  Hannibal 
slog  Romerne.  Toget  gaar  fra  Florents  til  Rom.  Ved  Middagstid  træder 
ind  i  Vognen  en  ung  Pige,  øjensynligt  engelsk  eller  nordamerikansk, 
med  brune  Øjne,  brunt  Haar,  der  falder  i  naturlige  Lokker  om  Hovedet; 
hun    har  sin  Guitarkasse  i  Haanden,    som    hun  kaster  op  i   Nettet. 

Hendes  Forældre  Følger  hende.  Da  der  er  Plads  i  Vognen  til  48 
Personer  og  ikke  fiildt,  reder  hun  for  Forældrene  og  lader  dem  efter 
megen  indbyrdes  Latter  og  Skemt  lægge  sig  til  at  sove.  Italienerne 
gloer  paa  hende;  jeg  ikke.  Jeg  sidder  med  Ryggen  til.  Hun  sætter  sig 
med  Ryggen  mod  min,  vender  saa  Hovedet  og  retter  paa  Italiensk  et 
Spørgsmaal  til  mig  om  Tid,  Sted  eller  lignende.  Jeg  svarer  efter  Evne. 
Hun:  You  are  Italian?  Efter  mit  Svar  siger  hun:  Jeg  kan  neppe  en 
Snes  Ord  Italiensk,  jeg  taler  kun  Engelsk,  skønt  jeg  har  været  bosat 
i  Rom  i  to  Aar. 

Hun  fortalte  saa,  at  hun  var  Amerikanerinde,  født  af  fattige  For- 
ældre ude  ved  Grænsen  mod  Indianerstammer;  hun  var  seks  og  tyve 
Aar  gammel,  Billedhuggerinde  og  kom  fra  Carrara,  hvor  hun  havde 
tilset  Udførelsen  af  et  af  sine  Arbejder,  en  Statue  af  Lincoln,  som 
Parlamentet  i  Washington  havde  gjort  hende  den  Ære  at  bestille  hos 
hende.  Først,  da  hun  næsten  var  voksen,  var  hendes  Talent  blevet 
opdaget  af  en  gammel  Billedhugger,  der  tilfældigt  kom  i  Besøg,  og 
som,  da  han  saa  hende  tegne,  halvt  i  Spøg  gav  hende  en  Klump  Ler 
og  sagde:  Gør  mit  Portræt!  Hun  havde  da  endnu  aldrig  set  en  Statue 
eller  et  Maleri;  men  hun  lagde  saa  gode  Evner  for  Dagen,  at  snart 
forskellige  ansete  Mænd  udbad  sig  deres  Byster  af  hende  og  blandt 
andre  Lincoln.  Hun  boede  i  hans  Hus  hin  14.  April  1865,  da  han 
blev  myrdet,  og  blev  saaledes  udset  til  at  udføre  Monumentet  efter 
hans  Død.  Hun  betænkte  sig  dog  længe  paa  at  opgive  den  beskedne, 
men  sikre  Ansættelse,  hun  da  havde  paa  et  Postkontor;  men  da  Andre 
troede  paa  hendes  Talent,  rejste  hun  til  Europa,  opholdt  sig  først  i 
Paris,  hvor  hun  til  sin  Glæde  gjorde  Bekendtskab  med  Gustave  Doré, 
og  hvor  hun  udførte  en  (ganske  ypperlig)  Byste  af  Pére  Hyacinthe, 
besøgte  London,  Berlin,  Miinchen,  Florents  og  slog  sig  ned  i  Rom. 
Der  havde  hun  Bestillinger  nok,  havde  desuden  i^aet  Lov  at  udføre 
Kardinal  Antonellis  Byste,  var  allerede  anset  og  velhavende.  Om  et  Par 
Uger  skulde  hun  vende  tilbage  til  Amerika. 

Da  hun  fandt  Behag  i  at  samtale  med  mig,  udbrød  hun  uden  videre : 
/  mil  stay  with  you,  sagde  mig  nogle  Artigheder,  og  tog  det  Løfte  af 
niig,  at  jeg  vilde  fortsætte  Rejsen  med  hende  til  Rom,  naar  vi  maatte 
forlade  Toget  paa  det  Sted,  hvor  Jernbanen  var  afbrudt  for  at  hindre 
Italienernes  Indrykken  i  Kirkestaten.  Ved  Treni  kom  et  dansk  Ægte- 
par, en  middelmaadig  Kunstner  og  hans  Kone,  ind  i  Vognen  og  iagt- 
tog med  national  Forundring  og  Nysgerrighed  Fortroligheden  mellem 
den  ft-emmede  unge  Pige  og  mig,  om  hvilken  da  ogsaa  alle  Skandi- 
naver i  Rom  vidste  Besked  et  Par  Dage  efter. 

Ved  Monte  Rotondo,  hvor  Broen  var  sprængt,  maatte  vi  gaa  en 
lang  Vej  i  daarligt  Føre  og  blev  skilte  i  Trængslen,  men  hun  holdt  en 
Plads  til  mig  ved  sin  Side.  Saaledes  kørte  jeg  da  for  første  Gang  over 
den  romerske  Campagna  i  Maanelys  med  to  brune  Øjne  stirrende  ind 

i  mine.  Det  var  mig,  som  havde  jeg  truffet  en  af  Walter  Scotts  Helt- 
inder og  havde  ved  et  eneste  Møde  vundet  hendes  Fortrolighed. 


41. 

Nogen  Heltinde  af  Walter  Scott  var  Vinnie  Ream  nu  visselig  ikke, 
derimod  en  ægte  Amerikanerinde  og  for  mig  dobbelt  mærkværdig  som 
det  første  Eksemplar  af  en  ung  Kvinde  fra  De  forenede  Stater,  jeg 
lærte  at  kende.  Selv  da  jeg  havde  set  en  Del  til  hendes  Kunst,  kunde 
jeg  ikke  helt  føle  mig  tiltalt  af  hendes  Talent,  der  undertiden  ytrede 
sig  mindre  plastisk  end  malerisk  og  var  tilbøjeligt  til  følsomme  Virke- 
midler. Men  hun  var  en  sand  Kunstnerinde  som  et  ægte  Menneske, 
og  jeg  havde  aldrig  hos  noget  kvindeligt  Væsen  truffet  en  Vilje  som 
hendes.  Hun  var  uafladeligt  optaget.  Medens  man  i  hendes  Hjem 
nu,  da  Opbruddet  var  nær  forestaaende,  stadigt  pakkede  et  Par 
Kufferter  om  Dagen,  modtog  hun  daglig  Besøg  af  mellem  seksten  og 
fem  og  tyve  Personer  og  fik  med  Posten  saa  mange  Breve,  at  jeg 
jævnlig  fandt  tre,  fire  uaabnede  blandt  de  aflagte  Visitkort.  Dem  havde 
hun  glemt,  og  aabnede  hun  dem,  havde  hun  dog  ingen  Tid  til  at  svare. 
Hver  Dag  sad  hun  et  Par  Timer  for  den  dygtige  amerikanske  Maler 
Healy,  der  var  en  Beundrer  af  hendes  Kunst  og  kaldte  hendes  Evner 
Geni.  Dagligt  arbejdede  hun  paa  Antonellis  Byste.  For  at  faa  Tilladelse 
til  at  udføre  den,  havde  hun  simpelthen  i  sin  smukkeste  hvide  Kjole 
søgt  Audiens  hos  den  frygtede  Kardinal  og  da  ogsaa  øjeblikkelig  faaet 
Tilladelsen.  Hendes  frejdige  Væsen  havde  gjort  Indtryk  paa  den  poli- 
tiske og  kirkelige  Reaktions  forhadte  Statsmand,  og  som  hun  fremstilte 
ham,  tog  han  sig  vel  ogsaa  adskilligt  ædlere  og  finere  ud  end  han  var. 
Men  foruden  at  udforme  Kardinalens  Byste,  lagde  hun  sidste  Haand 
paa  to  andre,  sørgede  for  Forældrenes  Husvæsen  og  dets  Udgifter  og 
fik  daglig  Tid  til  at  afse  et  Par  Timer  til  mig,  enten  til  en  Spadseretur 
eller  til  Vandring  paa  de  forskellige  Gallerier. 

Hun  ernærede  Familien;  thi  Forældrene  ejede  intet.  Men  da  man 
bestilte  Lincolns  Statue  hos  hende,  havde  hun  straks  af  Parlamentet 
faaet  10,000  Dollars  paa  Haanden  til  Forarbejderne.  Hun  kunde  da 
leve  sorgløst,  men  brød  sig  forøvrigt  slet  ikke  om  Penge.  Hun  var 
uvidende  om  Alt  hvad  der  ikke  angik  hendes  Virksomhed,  og  Ordene 
my  work  var  de  eneste,  hun  sagde  med  Lidenskab.  Hvad  hun  kendte 
til,  havde  hun  erfaret  ad  praktisk  Vej  ved  Rejser  og  Omgang  med  en 
Mangfoldighed  af  Mennesker.  Hun  kunde  neppe  en  halv  Snes  Ord  af 
noget  andet  Sprog  end  Engelsk  og  kendte  kun  engelske  og  ameri- 
kanske Skribenter;  af  Digterne  Shakespeare  og  Byron  bedst;  hun  havde 
af  Livet  og  Bøgerne  kun  uddraget  faa  Meninger  i  Form  af  saadanne  Be- 
greber, der  skulde  have  Gyldighed  for  Andre;  derimod  nok  en  ganske 
personlig  Livsbetragtning.  Den  gik  ud  paa,  at  den  ringere  Aand  altid  burde 
bøje  sig  under  den  højere  og  at  denne  havde  Ret  til  frit  at  raade  over 

den  ringeres  Tid  og  Kræfter  uden  at  skulle  aflægge  Regnskab  derfor. 
Hun  selv  var  indtil  Underdanighed  beskeden  overfor  Kunstnere,  hun 
saa  op  til.  løvrigt  lod  hun  alle  Mennesker  vente,  komme  igen,  gaa  uden 
Svar. 

Temmelig  lille  af  Vækst,  sund  og  rask  —  saa  hun  aldrig  havde 
ligget  syg,  aldrig  taget  Medicin  —  med  hvide  Tænder  og  røde  Kinder, 
hurtig  i  alle  Ting,  talte  hun,  naar  der  var  flere  tilstede,  kun  lidet  og 
adspredt,  viste  sig  kold,  betænksom  og  fattet  som  en  karakterfast  Mand ; 
men  samtidigt  var  hun  godtroende  og  gavmild,  og  trods  sin  Rastløshed 
og  sin  ærgerrige  Arbejdsdrift  indsmigrende  koket  mod  den,  hun  vilde 
vinde.  Det  var  morsomt  at  være  Vidne  til  Maaden,  hvorpaa  hun  af- 
færdigede de  pligtskyldigt  sukkende  Italienere,  der  neppe  var  komne 
over  Atelierets  Tærskel,  før  de  erklærede  sig.  Hun  svarede  dem  med 
et  Overmaal  af  sund  Forstand  og  afvisende  Skemt. 

En  Dag,  jeg  hentede  hende  til  et  Besøg  i  Casino  Borghese  fandt 
jeg  hende  opløst  i  Taarer.  Af  to  meget  smukke,  hvide  Duer,  der  fløj 
omkring  hos  hende  og  sad  paa  hendes  Skuldre,  og  som  hun  havde 
ført  med  sig  fra  Washington  til  Europa,  var  den  ene  om  Natten  for- 
svunden. Først  troede  jeg,  hendes  Fortvivlelse  halvt  var  Spøg,  men 
den  kunde  ikke  være  mere  ægte;  hun  var  ude  af  sig  selv  af  Sorg. 
Jeg  indsaa,  at  naar  Filologerne  har  stridt  om  hvorvidt  Catullus's  Digt 
om  Pigebarnets  Sorg  over  den  døde  Spurv  er  Spøg  eller  Alvor,  saa 
har  de  ikke  set  en  ung  Pige  græde  over  en  Fugl.  Catullus  gør  maaske 
nok  lidt  Løjer  med  Sorgen,  men  selve  Sorgen  er  ogsaa  hos  ham  al- 
vorlig nok. 

I  den  dejlige  Have,  der  hører  til  Villa  Borghese,  spredtes  dog  Vinnie 
Reams  tunge  Stemning,  og  vi  sad  længe  ved  et  af  de  skønne  Spring- 
vand og  talte  blandt  andet  om  vor  Glæde  ved  at  være  sammen,  som  ikke 
formørkedes  ved  Udsigten  til  den  snart  forestaaende  Adskillelse,  fordi 
den  kun  beroede  paa  godt  Kammeratskab  uden  noget  erotisk  Element. 
Ud  paa  Aftenen  havde  hun  i  sit  Atelier  helt  glemt  Sorgen  under  den 
feberagtige  Iver,  hvormed  hun  arbejdede,  og  hun  holdt  ud  ved  Lys  til 
Klokken  3  om  Natten.  Den  Aften  kom  et  Øjeblik  en  simpel  Mand,  en 
Italiener,  der  havde  et  lille  Hotel;  han  oversatte  undertiden  Breve  for 
Vinnie  Ream.  Da  han  var  mig  uvedkommende,  henvendte  jeg  ikke 
noget  Ord  til  ham;  hun  derimod  behandlede  ham  med  den  yderste 
Venlighed,  den  største  Agtelse,  og  hviskede  mig  i  Øret :  Tal  smukt  med 
ham  og  som  med  en  Gendeman,  for  det  er  han;  han  kan  fortræffeligt 
fire  Sprog;  det  er  en  talentfuld  Mand.  Bryd  Dem  ikke  om  hans  simple 
Dragt.  Vi  Amerikanere  ser  ikke  paa  Stillingen  men  paa  Manden,  og 
han  gør  sin  Stilling  Ære.  —  Jeg  nærede  ikke  de  Fordomme,  hun  til- 
troede mig,  men  gav  mig  nu  efter  hendes  Ønske  i  Snak  med  Manden  og 
hørte  med  Fornøjelse  hans  sunde  Domme.  (Han  talte  bl.  A.  om  nor- 
disk Kunst  og  med  Varme  om  Carl  Blochs  Prometheus). 

42. 

Vinnie  Reams  Opfattelse  af  mig  var  den,  at  jeg  var  det  mest  upoli- 
tiske Menneske,  hun  nogensinde  havde  kendt. '  Hun  mente  dermed,  at 
jeg  bestandig  lagde  mig  ud  med  Folk,  (saaledes  straks  havde  stødt 
de  Danske  i  Rom  fra  mig  ved  skarpe  Ord  om  de  usle  danske 
Aviser  og  at  jeg  overhovedet  bestandig  fik  færre  Venner  og  bestandig 
flere  Uvenner.*)  Hun  selv  vandt  Enhver,  hun  vilde  vinde  og  fik  Alle 
til  at  springe  for  hende.  Hun  fremhævede  for  mig,  hvor  megen  Politik 
hun  havde  havt  nødig  i  sit  Forhold  til  sin  Kunst.  Da  hun  vilde  være 
Billedhuggerinde,  var  i  hendes  Fødeegn  Alle  opfyldte  af  det  skrække- 
ligt Ukvindelige  deri,  og  der  fabledes  da  i  Krogene  om  hendes  daar- 
lige  Instinkter.  Men  hun  paa  sin  Side  satte  ikke  mere  Kraft  ind  end 
netop  nok  til  at  føre  sin  Krig  igennem,  lod  iøvrigt  Folk  snakke,  tog 
ikke  Hævn  over  nogen  Bagvaskelse,  viste  endog  de  ilde  Sindede  den 
største  Velvilje  og  havde  nu  efter  sit  eget  Sigende  ikke  en  Fjende. 
Der  var  i  hende  en  underlig  Blanding  af  Vilje  til  hurtig  Fremgang, 
Selvbeherskelse  og  Hjertensgodhed. 

Den  20.  Oktober  1870  var  der  i  Rom  stor  Fest  i  Anledning  af  den  første 
Maanedsdag  for  Italienernes  Indtog.  Unge  Mænd  gik  ud  paa  Aftenen 
med  Faner  og  Musik  gennem  Gaderne.  Alle  Folk  styrtede  da  til  Vin- 
duerne, og  Damerne  holdt  Lamper  og  Lys  ud  af  dem.  Dette  blev  i 
Pavetiden  kun  gjort,  naar  Sakramentet  i  højtideligt  Optog  bragtes  til  en 
Døende;  det  opfattedes  derfor  som  den  største  Ære,  der  kunde  vises. 
Alle  klappede  da  ogsaa  i  Hænderne  og  udstødte  Glædesraab  over  den 
improviserede  Illumination,  medens  de  mange  smukke  Damer  tog  sig 
henrivende  ud  i  det  flakkende  Lampeskin.  Atter  den  23.  var  der  Fest 
i  Anledning  af  Enrico  Cairoli's  Dødsdag  —  af  de  berømte  Brødre  faldt 
han  ved  Mentana  —  jeg  havde  lovet  Vinnie  Ream  at  se  Festen  med 
hende;  men  da  hun  som  sædvanlig  fik  tyve  Visitter  i  det  Øjeblik,  vi 
skulde  gaa,  kom  vi  for  sent,  og  Vinnie  tiggede  mig  nu  om  i  Stedet  at 
gaa  med  hende  i  det  amerikanske  Kapel;  hun  vilde  og  maatte  synge 
nogle  Salmer,  sang  dem  ogsaa  virkelig  meget  smukt. 

Kapellet  var  nøgent.  Paa  Væggene  de  ti  Bud  og  nogle  andre  Skrift- 
steder og  over  et  lille  Alter:  Do  this  in  remembrance  of  me  med 
Munkeskrift.  Jeg  maatte  døje  baade  Salmer,  Prædiken  (gruelig)  og  Op- 
læsning af  de  ti  Bud,  med  mumlende  Forsikringer  og  Amen  efter  hvert 
af  andægtige  Amerikanere.  Da  vi  gik  ud,  sagde  jeg  intet,  da  jeg  ikke 
vidste,  om  Vinnie  maaske  var  noget  bevæget;  thi  hun  sang  mod  Slut- 
ningen meget  følsomt.  Hun  tog  imidlertid  blot  min  Arm  og  udbrød: 
„Den  Præst  var  dog  det  stupideste  Asen,  jeg  endnu  har  hørt;  men  det 
er  morsomt  at  synge."  Saa  begyndte  hun  paa  en  Gendrivelse  af  Præ- 
dikenen, der  mest  havde  drejet  sig  om  Ordene  Dine  Synder  er  dig 
forladte  og  om  den  usigelige  Glæde,  det  skulde  være  at  høre  dette. 


♦)  Saml.  Skrifter  XI  14. 

Vinnie  mente,  at  enhver  sundt  Menneske  vilde  blæse  ad  Tilgivelsen, 
hvis  der  ikke  med  den  fulgte  Genoprettelse  af  den  tidligere  Tilstand. 
Hvad  nyttede  det  mig,  om  nok  saa  mange  himmelske  Væsener  sagde 
til  mig:  Jeg  lader,  som  om  du  ikke  havde  gjort  det*",  ifald  jeg  dog 
havde  gjort  det! 

I  den  sidste  Uge  af  Oktober  saa  vi  i  Rom  mærkværdige  Nordlys. 
Himlens  nordre  Halvdel  blev  Kl.  9  om  Aftenen  luerød  som  Purpur, 
og  hvide  Straaler  drog  sig  gennem  det  Røde,  i  hvilket  Stjernerne  skin- 
nede gult,  medens  der  hvert  Øjeblik  fløj  blaalige  Lyn  hen  derover. 
Da  jeg  opdagede  Skæret,  gik  jeg  op  til  Reams  og  hentede  Vinnie  ned 
paa  Gaden  for  at  se  det.  Det  var  et  utrolig  dejligt  Luftsyn.  Næste 
Aften  viste  det  sig  paany  paa  et  Underlag  af  sorte  Skyer,  og  dette  var 
det  sidste  smukke  Syn,  Vinnie  Ream  og  jeg  saa  i  Forening. 

Næste  Aften  skrev  jeg  for  mig  selv: 

Vinnie  Ream  rejser  imorgen  tidlig;  jeg  sagde  hende  Farvel  i  Aften.  Der  var  des- 
værre mange  hos  dem.  Hun  tog  min  Haand  og  sagde:  ,Jeg  ønsker  Dem  alt  Godt  i 
Verden,  og  jeg  véd,  at  De  ønsker  mig  det  Samme."  —  Og  saa  Farvel.  En  Dør  aabnes,  en 
Dør  lukkes,  og  man  ser  ikke  hinanden  mer  paa  denne  Jord,  aldrig  mere,  aldrig  —  og 
der  er  ingen  i  det  menneskelige  Sprog  opfunden  Forskel  paa  Farvel  for  en  Time  og 
Farvel  for  altid.  Man  sidder  og  smaataler,  spøger  og  smiler.  Saa  rejser  man  sig,  og 
Historien  er  ude.  Forbi!  Forbi!  Og  det  bliver  alle  Historier,  siger  Andersen. 

Livet  igennem  drages  man  med  Folk,  der  er  En  saa  dyrebare  som  Ploug  er  mig. 
Jeg  har  grundet  Haab  om  at  se  Rudolf  Schmidts  Profil  snart  igen  og  hundrede  Gange 
endnu;  men  Vinnie  ser  jeg  aldrig  mere. 

Jeg  forstod  hende  ikke  i  Begyndelsen ;  jeg  havde  nogle  grimme  Formodninger  paa 
rede  Haand.  Der  behøvedes  en  Del  Samtaler  før  jeg  begreb  hendes  Naivetet,  hendes 
Uvidenhed,  hendes  Hjertensgodhed,  kort  sagt  hendes  Sjæls  simple  Sundhed.  Forbi! 

Da  jeg  forleden  drillede  hende  med  al  den  Tid,  jeg  spildte  i  hendes  Selskab, 
svarte  hun:  Man  spilder  ikke  Tiden  med  sine  Venner,  og  da  jeg  udbrød:  Hvad  ^r 
jeg  af  Dem?  svarte  hun  leende:  Inspiration,  Og  det  var  Sandhed.  Dette  store  brune 
Blik,  de  faste  Bryn,  den  ringlende  Mængde  af  kastaniebrune  Lokker  og  den  friske 
Mund,  dette,  som  jeg  endnu  husker,  men  som  jeg  maaske  om  et  Fjerdingaar  ikke 
mere  kan  genkalde  mig,  denne  lille  hurtige,  snart  befalende,  snart  beskedne  Skikkelse 
indeholder  for  mig  en  Art  Inspiration.  Jeg  har  aldrig  været  forelsket  i  Vinnie;  dog 
vilde  de  fleste  Mennesker  tro  det,  naar  de  hørte  de  Udtryk,  jeg  nu  bruger.  Men  jeg 
holder  af  hende  som  af  en  Ven,  som  af  en  Aand,  der  er  i  Slægt  med  min.  Der  var 
Tanker  i  vore  Hjemer  og  Strenge  i  vore  Hjerter,  som  stadig,  naar  de  rørtes,  gav  en 
Akkord.  Fred  med  hende!  Gid  den  fordømte  Verden  ikke  maa  flaa  eller  æde  hende; 
gid  hun  maa  kunne  dø  engang  med  den  samme  klare  Pande,  hvormed  jeg  har  set 
hende.  Jeg  er  hende  taknemmelig.  Hun  har  meddelt  mig  noget  Godt  og  Simpelt,  som 
man  ikke  kan  se  for  meget  af  og  som  man  næsten  aldrig  ser  noget  af.  Hun  har  en- 
delig engang  igen  vist  mig  et  helt  Menneske,  som  er  lykkeligt,  og  godt  gennem  sin 
Lykke,  en  Sjæl  uden  Skygge  af  Bitterhed,  en  Aand,  som  arbejder  uden  tung  Møje. 

Det  er  meget  langt  fra,  at  Vinnie  er  —  eller  var,  skulde  jeg  sige,  thi  for  mig  er 
hun  jo  død  —  en  dannet  Pige  i  kjøbenhavnsk  Forstand.  En  gudsforbarmeligt  udannet 
Pige  var  hun  i  de  danske  Dannelsesanstalters  Mening.  Hun  var  under  alt  Begreb  tung- 
nem med  Hensyn  til  Sprog.  Hun  kunde  som  et  Barn  finde  en  ældgammel  Spøg  eller 
Vittighed  eller  Kompliment  (som  Italienerne  bruger  dem)  morsom  og  ny ;  thi  hun  kendte 
intet  til  det  europæiske  Magasin  af  stereotype  Talemaader  og  nedsaltet  Vrøvl.  Hendes 
egen  Tale  var  ny;  der  gik  et  Pust  af  den  store  Republiks  Uafhængighedsaand  igennem 
den.  Hun  var  ingen  fornem  Dame;  an  american  girl  var  hun,  der  ikke  ved  Adel  eller 

ved  arvet  Rigdom  havde  foaet  sin  Rang,  men  havde  tilkæmpet  sig  den  ved  et  uden 
tidlig  Dyrkning  frembrudt  Talent,  ved  Dages  og  Nætters  Flid  og  ved  en  Blanding  af 
Begejstring  og  Vilje. 

Hun  var  forfængelig;  vist  var  hun.  Men  atter  som  et  Barn.  Glad  over  Vers  til 
hendes  Ære,  naar  de  kom  i  de  amerikanske  Aviser,  glad  over  Hyldest  og  Æresbevis- 
ninger, men  langt  mere  ærgerrig  end  forfængelig  af  personlige  Fortrin.  Hun  lo,  da  vi 
læste  i  Bladet  om  Vinnie  Ream,  at  hun  tiltrods  for  det  ilde  Ry,  som  frembringende 
Kunstnerinder  har,  langt  fra  at  være  et  Uhyre  med  grønne  Øjne  tillod  sig  at  være 
smuk. 

Hun  var  en  god  Pige.  Der  gik  en  vis  inderlig  Tone  gennem  Alt  hvad  der  kom 
fra  hendes  Hjerte.  Der  var  mange  Farver  i  hendes  Aand.  Og  der  var  et  allerhelvedes 
Fremad  i  hendes  Færd,  allways  in  a  hurry. 

Og  nu  ingen  „romersk  Elegi**.  Jeg  vil  gemme  hende  i  min  Erindring: 

Her  hviler 

Vinnie  Ream 

Billedhuggerinde  fra  Washington 

U.  S.  A. 

Seks  og  tyve  Aar  gammel. 

Dette  Minde  bevares  hende  af  En 

der  kendte  hende 

i  sytten  Dage 

og  aldrig  glemmer  hende. 

Virkelig  har  jeg  aldrig  genset  Vinnie  Ream.  Vi  vekslede  efter  hendes 
Afrejse  et  Par  Breve,  og  Resten  var  Taushed. 

Hendes  Statue  af  Abraham  Lincoln  findes  nu  i  en  Rotunde  paa 
Capitolium,  hvortil  den  var  bestilt.  Et  senere  Kongres-Udvalg  bestilte 
hos  hende  en  Statue  af  Admiral  Farragut,  der  ligeledes  er  opstilt  i 
Washington.  Disse  er  de  to  eneste  Billedstøtter,  som  de  forenede 
Staters  Regering  nogensinde  har  bestilt  hos  en  Kvinde.  Andre  Statuer 
af  hende,  som  jeg  har  set  omtalte,  fører  Navnene  Mirjam,  Vesten, 
Sappho,  Karnevalets  Aand  osv.  Ellers  véd  jeg  kun,  at  hun  har  giftet 
sig  med  Ingeniøren  Richard  L.  Hoxie  og  endnu  for  faa  Aar  siden  var 
bosat  i  Washington. 


8   Timers    Dagen. 

15  Aars  Agitation. 

Af  J.   P.   SUNDBO. 


Den  internationale  Arbejderkongres  i  Pans  1889  vedtog,  at  der  hvert 
Aars  1ste  Maj  skulde  foretages  en  international  Demonstration  for  8  Timers 
Dagens  Gennemførelse.  Og  Aaret  efter,  den  1ste  Maj  1890,  afholdtes  den 
første  af  disse  Demonstrationer.  Denne  aarligt  tilbagevendende  Arbejderfest 
holdtes  altsaa  i  Aar  for  femtende  Gang. 

Mellem  Arbejdsgiverne  i  Tyskland  og  Norden  var  der  for  15  Aar  siden 
kun  en  Mening  om,  at  Majfesteme  var  i  høj  Grad  samfundsfarlige.  Det 
syntes   dem  at   være  den    reneste    Rebellion,    naar  Arbejderne  ikke  bare 

vilde  have  en  Fridag,  men  ydermere  anvende  denne  paa  en  fornuftig  Maade 
til  Agitation  for  en  Forkortelse  af  Arbejdstiden.  Man  paastod,  at  Samfundet 
umuligt  kunde  bestaa,  naar  Arbejderne  saadan  stansede  Virksomhederne 
under  Majfesten.  Det  lød  noget  utroligt,  da  Samfundsmekanismen  dog  i 
Reglen  havde  holdt  f.  Eks.  i  Paaskens  mange  umotiverede  Helligdage, 
endda  man  havde  taget  baade  Christi  Himmelfartsdag  og  den  ganske  verds* 
ligt  indstiftede  Store  Bededag  med  i  Købet.  Det  var  jo  heller  ikke  længe 
siden,  at  man  med  Glans  havde  fundet  sig  i  regelmæssige  „blaa  Mandage*, 
en  hel  Uges  Fastelavnsfest  og  selv  den  gamle  Skik  at  ride  Sommer  i  By 
paa  Skøn  Valborgs  Dag  var  endnu  i  friskt  Minde.  Hvis  Arbejderne  havde 
nøjedes  med  at  optage  denne  gamle  Skik,  er  der  da  nogen  Grund  til  at 
antage,  at  Samfundet  havde  baaret  dette  Kors  uden  at  falde  i  Ulave. 

Men  nu  vilde  Arbejderne  bruge  deres  Fridag  til  et  alvorligt  Formaal. 
De  hejste  deres  Fane  for  et  helt  nyt  Ideal:  8  Timers  Arbejde,  8  Timers 
Søvn  og  8  Timers  Frihed.  Og  det  var  mere,  end  germanske  Magthavere 
kunde  taale.  De  holdt  Militæret  parat  for  alle  Tilfælde,  og  nogle  af  dem 
afskedigede  de  Arbejdere,  der  deltog  i  Demonstrationen.  Dagen  derpaa 
bragte  Bladene  alenlange  Telegrammer  om,  at  Dagen  baade  her  og  der 
var  forløbet  uden  Uroligheder,  og  baade  før  og  efter  trøstede  man  sig  med 
lange  Prædikener  om,  at  8  Timers  Dagen  var  en  „Utopi",  som  aldrig  kiinde 
gennemføres. 

Det  varede  imidlertid  ikke  længe,  før  „Utopien"  havde  staaet  sin  Prøve 
baade  i  England,  Amerika  og  Australien.  Englænderen  Allan,  som  driver 
store  Maskinfabrikker  i  Sunderland,  indførte  8  Timers  Dagen  i  sine  Værk- 
steder allerede  fra  1.  Januar  1892.  Et  halvt  Aar  derefter  sendte  han  den 
gamle  Statsmand  Gladstone,  som  stillede  sig  meget  vantro  overfor  8  Ti- 
mers Bevægelsen,  følgende  Brev: 

„I  min  Fabrik,  hvor  der  udelukkende  laves  Dampskibsmaskiner,  har  vi  nu  i  6 
Maaneder  arbejdet  med  8  Timers  Systemet  med  det  mest  tilfredsstillende  Resultat.  J^ 
ser  mig  nu  i  Stand  til  at  give  mine  Arbejdere  de  5  %  af  Lønnen  tilbage,  som  de 
gav  mig  i  Garanti  ved  Begyndelsen.  Det  gør  mig  meget  ondt,  at  Mr.  Gladstone  ikke 
kan  se  Værdien  af  en  8  Timers  Dag  saavel  for  Mestrene  som  for  Svendene.  I  min 
Virksomhed  har  jeg  haft  Lejlighed  til  at  kende  Værdien  af  en  10,  9  og  8  Timers  Dag. 
Det  sidste  er  ubetinget  bedst.  Dene  vil  maaske  synes  utroligt,  men  mine  Regnskabs- 
bøger giver  et  sikkert  Bevis.  Mine  Arbejdere  spiser  nu  deres  Frokost  hjemme,  før  de 
begynder  deres  Dagsgærning  og  er  i  en  bedre  fysisk  Tilstand  under  Arbejdet.  Lær- 
lingene er  ved  bedre  Helsen  og  gør  deres  Arbejde  med  større  Lyst,  medens  enhver 
især  er  tilfreds.  Og  Utilfredshed  er  Fader  til  alle  Tab,  medens  tilfredse  Arbejdere 
giver  Balancen." 

Lignende  Udtalelser  foreliggef  fra  det  engelske  Parlamentsmedlem  Ma- 
ther, som  i  Januar  1893  indførte  8  Timers  Dagen  paa  sin  store  Maskin- 
fabrik i  Salford.  Denne  Fabrikant  er  navnlig  veltilfreds  med,  at  hans  Ar- 
bejdere nu  først  begynder  Kl.  8  om  Morgenen.  Thi  de  tidligste  Morgentimer 
har  vist  sig  lidet  indbringende,  siger  han,  maaske  ogsaa  skadelige  for  Ar- 
bejdernes Sundhed.  Den  kortere  Arbejdstid  opvejes  ved  den  forøgede 
Arbejdsevne.  Og  Hr.  Mather  beviser,  at  8  Timers  Dagen  er  den  billigste 
Form  for  industriel  Produktion,  fordi  man  ved  den  kortere  Arbejdsdag  kan 
regne  paa  bedre  Sundhedsforhold  og  større  Arbejdslyst  hos  Folkene. 

Til  disse  Vidnesbyrd  fra  private  Arbejdskøbere  slutter  sig  ogsaa  den 
amerikanske  Millionær  Major  Leth  Law,  som  i  et  Brev  til  Direktøren  for 
Grubeejemes  Forbund  skriver  følgende: 

„I  Arbejdernes  Stræben  efter  8  Timbrs  Dagen  erkender  jeg  Menneskehedens 
Stræben  efter  noget  højere  end  blot  og  bart  den  økonomiske  Eksistens.  Det  er 
Længslen  efter  et  menneskeligere  Familjeliv  og  andre  højere  Interesser.  Denne  Be- 
vægelse er  af  ft'emskridende  Natur  og  fortjener  at  krones  med  Held.'' 

„.  .  .  Hvor  nær  vi  staar  ved  Virkeliggørelsen  af  denne  Reform,  kan  jeg  ikke  sige, 
men  Jordens  Nationer  staar  i  saa  inderlig  Berøring  med  hverandre,  at  det  vil  være 
næsten  umuligt  for  nogen  Nation  at  holde  sig  tilbage**' 

Det  var  naturligt,  at  Agitationen  for  Arbejdstidens  Forkortelse  maatte 
vise  de  største  Resultater  i  ny  Samfund,  hvor  der  var  stærk  Efterspørgsel 
efter  Arbejdskraft.  I  de  forenede  Stater  blev  Agitationen  for  8  Timers 
Dagen  da  ogsaa  begyndt  saa  tidligt  som  under  Borgerkrigen  1863 — 65, 
altsaa  adskillige  Aar  inden  europæiske  Arbejdere  havde  en  maalbevidst 
faglig  Bevægelse  i  moderne  Betydning.  En  amerikansk  „8  Timers  Liga'' 
søgte  at  faa  indført  en  8  Timers  Arbejdsdag  i  Statens  Værksteder,  og  Fag- 
foreninger rundt  om  i  Unionen  rejste  samtidig  Kravet  om  Indskrænkning 
af  Arbejdstiden  i  private  Virksomheder.  I  1872  strejkede  80,000  Bygnings- 
arbejdere i  New- York  for  at  gennemføre  dette  Krav.  En  Del  af  disse  Tu- 
sinder sejrede  ogsaa,  men  tabte  atter  i  nedadgaaende  Tider,  hvad  de  tidligere 
havde  vundet.  I  Midten  af  Firserne  blev  Agitationen  imidlertid  genoptaget. 
I  Aaret  1886  var  der  saaledes  i  de  forenede  Stater  ikke  mindre  end  5073 
Strejker  for  kortere  Arbejdstid.  Godt  Halvdelen  af  disse  Kampe  faldt  ud 
til  Arbejdernes  Fordel.  I  Bygningsfagene  og  Maskinindustrien  nedsattes 
Arbejdstiden  flere  Steder  til  8  Timer,  medens  man  enkelte  Steder  maatte 
blive  staaende  ved  9  Timer.  Den  Iste  Maj  1890  deltog  man  med  vok- 
sende Styrke  i  Demonstrationen  for  8  Timers  Kravet,  og  foruden  i  Byg- 
ningsfagene og  Maskinindustrien  naaede  man  nu  betydelige  Resultater  i 
Træindustrien  og  i  Tobaksfabrikerne. 

Imidlertid  gik  det  i  de  forenede  Stater  som  i  andre  Lande,  at  Arbej- 
derne fortrinsvis  rettede  deres  Bestræbelser  paa  at  faa  8  Timers  Dagen 
gennemført  ved  Lov.  Ogsaa  denne  Agitation  bar  god  Frugt,  idet  man  alle- 
rede i  1893  fik  vedtaget  en  Lov  om  8  Timers  Dagen  for  Statens  Arbejdere 
og  for  alle  Grubearbejdere  i  de  forenede  Stater.  Loven  gælder  ogsaa  for 
Entreprenører,  der  overtager  offentligt  Arbejde.  Og  disse  saavel  som  Em- 
bedsmænd, der  forsætlig  overtræder  Loven,  kan  straffes  med  en  Pengebøde 
af  1000  Dollars  eller  Fængsel  indtil  6  Maaneder  eller  begge  Dele  til- 
sammen. 

I  flere  af  Fristateme,  bl.  a.  i  Illinois,  har  man  bestemt  ved  Lov,  at 
Kvinder  ikke  maa  beskæftiges  mere  end  8  Timer  paa  Fabrik  eller  Værk- 
sted, ligesom  de  enkelte  Stater  har  gennemført  Love  om  8  Timer  for  alle 
Statsarbejdere. 

Hvorvidt  man  end  er  naaet  i  de  forenede  Stater,  er  Australien  dog  paa 
dette  Felt  kommen  ind  som  en  smuk  Nr.  1.  Her  var  man  endog  naaet  til 
at  lovgive  om  8  Timers  Dagen  før  1890.  I  Staten  Victoria  vedtoges  saa- 
ledes i  1885  en  Lov  om  8  Timers  Arbejdstid  for  alle  Jernbanearbejdere 
og  andre  med  Transportvæsen  beskæftigede  Personer.  Senere  er  8  Timer 
fastsat  ved  Lov  for  alle  Minearbejdere.  I  Ny  Sydwales  er  Arbejdstiden  i 
Gruberne  endog  nedsat  til  44  Timer  ugenlig-  I  san\me  Stat  er  8  Timers 
Dagen  gennemført  for  de  fleste  Industriarbejdere.  Bygningsarbejderne  gaar 
i  Spidsen,  men  Jemstøbeme,  Teglbrænderne  og  Skibsbyggerne  følger  hurtigt 
efter. 

I   1892  havde  Halvdelen  af  Arbejderne  i  Kolonien  Victoria  faaet  8  Ti- 

mers  Dagen  fastsat  ved  Lov.  Paa  Ny-Zeland  har  saa  godt  som  alle  Industri- 
arbejdere Tiden  inddelt  efter  de  tre  Ottetaller.  Og  man  regner,  at  8  Ti- 
mers Dagen  nu  er  gennemført  for  de  tre  Fjerdedele  af  alle  Industriarbej- 
dere i  Australien. 

I  Evropa  gaar  det  naturligvis  mere  trægt  med  en  saadan  ny  Bevægelse. 
England  gaar  i  Spidsen.  I  1894  indskrænkedes  Arbejdstiden  paa  Krigs-  og 
Marineministeriets  Værksteder  ad  administrativ  Vej  til  48  Timer  ugenlig. 
Den  daværende  Krigsminister  motiverede  sin  Beslutning  med,  at  8  Timers 
Dagen  med  Held  var  gennemført  af  Kommunalbestyrelserne  i  London,  og 
Forsøgene  i  denne  Millionby  var  igen  en  Følge  af  Majdemonstrationen  i 
1890. 

De  engelske  Arbejdere  har  jo  ofte  indtaget  en  Særstilling  blandt  de 
organiserede  Arbejdere,  og  de  engelske  Organisationer  tæller  kun  et  for- 
svindende Antal  Medlemmer  i  Forhold  til  hele  Landets  Arbejderbefolkning. 
Det  var  derfor  et  stort  Spørgsmaal  i  Arbejderverdenen,  om  man  fra  Eng- 
land kunde  vente  nogen  Deltagelse  i  Bevægelsen  for  8  Timers  Dagen.  Men 
ved  Demonstrationsmødet  i  Hyde  Park  den  1ste  Maj  1890  mødte  der 
250,000  londonske  Arbejdere.  Der  var  desuden  Delegerede  fra  de  fleste 
store  Arbejderorganisationer  i  det  øvrige  Land.  Det  blev  Dagens  mægtigste 
Fest.  Fra  12  Talerstole  oplæstes  en  Resolution,  der  forlangte,  at  Staten, 
Kommunerne  og  private  Arbejdsgivere  skulde  anerkende  8  Timers  Prin- 
cippet og  gennemføre  det  i  Praksis  saa  hurtig  som  muligt. 

Og  dette  Krav  rejstes  ikke  forgæves.  Allerede  Aaret  efter  gennemførtes 
8  Timers  Dagen  for  alle  Arbejdere  og  Funktionærer  i  Staden  Londons 
Tjeneste.  I  1892  vedtoges  det,  at  Kommunen  saavidt  muligt  skulde  undgaa 
at  benytte  Mellemmænd  ved  Udførelsen  af  kommunale  Arbejder.  Og  hvor 
Entreprenøren  ikke  kunde  undgaas,  skulde  han  være  forpligtiget  til  at 
overholde  de  af  Fagforeningerne  normerede  Betingelser  og  til  at  anvende 
en  normeret  Arbejdstid  af  48  Timer  ugenlig.  Lignende  Bestemmelser  er 
nu  gennemført  i  de  fleste  større  Byer  i  England. 

Selv  det  konservative  England  er  dog  langt  foran  Tyskland  og  Dan- 
mark med  Hensyn  til  8  Timers  Systemets  Gennemførelse.  I  enkelte  tyske 
Stater  har  man  en  Maksimalarbejdsdag  paa  1 1  Timer  for  Kvinder.  Men  8 
Timers  Dagen  er  kun  forsøgt  spredtvis  af  private  Arbejdskøbere. 

Det  samme  er  Tilfældet  i  Danmark,  hvor  Magthaverne  altid  vogter  sig 
for  at  komme  foran  Tyskland  med  noget  Fremskridt.  Hvad  vi  her  har 
naaet,  skyldes  udelukkende  Fagforeningernes  Virksomhed,  og  Statistiken 
viser  en  tydelig  Fremgangslinje  i  Retning  af  Arbejdstidens  Forkortelse. 

Endnu  i  1884  arbejdede  Vis  ^^  ^^^  samlede  Antal  Arbejdere  i  Køben- 
havn over  1 2  Timer  i  Døgnet,  Vi»  arbejdede  i  1 1  Timer,  */*  af  det  sam- 
lede Antal  arbejdede  under  1 1  Timer,  og  ^/s  af  Antallet  havde  en  Titimers- 
arbejdsdag,  8  Timer  havde  kun  Arbejdsmændene  paa  Orlogsværftet,  der 
allerede  i  1872  var  naaet  saa  vidt.*) 

Efter  15  Aars  Forløb,  nemlig  i  1899,  har  ^/s  af  Arbejderne  i  København  en 
Titimersarbejdsdag.  Gruppen  med  1 1  Timer  er  gaaet  ned  til  Visi  og  de  Ar- 
bejdere, der  har  over  1 1  Timer,  er  ligeledes  reduceret  til  Vi6»  hvorimod  Grup- 
perne med  under  1 1  Timer  nu  udgør  omtrent  '/i^  eller  87,,  7o»  "^^d  72,^  °/o  i 


*)  De  her  opgivne  Tal  er  anført  efter  J.Jensen  og  C.  M.  Olsen:   Oversigt  over  Fag- 
foreningsbevægelsen  i  Danmark  i  Tiden  fra  1871  til  1900  (Kbhvn.  1901) 

1884  og  23,3  ®/o  '  1872.  Endnu  arbejder  Barbererne,  Jernbanefunktio- 
nærerne, Kuskene  og  Skræderne  i   12  Timer. 

Men  i  1884  arbejdede  100  københavnske  Arbejdere  over  15  Timer, 
1,000  i  15  Timer,  826  i  14  og  325  i  13  Timer.  Disse  Grupper  var  i 
1899  helt  forsvundne. 

I  1884  arbejdede  2,022  Arbejdere  i  9V2  Time  og  244  i  9  Timer.  Tal- 
lene paa  disse  Arbejdere  er  i  1899  voksede  til  henholdsvis  5,563  og  2,953. 
Endvidere  har  72  Arbejdere  nu  faaet  Arbejdstiden  forkortet  til  872  Time, 
596  har  en  8  Timers  Arbejdsdag  og  170  —  Renovationsarbejderne  —  ar- 
bejder kun  i  7  Timer.  De  ny  tilkomne  under  8  Timers  Rubriken  er  Told- 
bodarbejderne. *Men  hertil  kommer,  at  foruden  de  tidligere  medregnede 
200  private  Arbejdsmænd  paa  Orlogsværftet,  er  der  paa  Værftet  ca.  800 
Arbejdere  af  forskellige  Fag,  der  selvfølgelig  ogsaa  har  8  Timers  Arbejds- 
tid. Endelig  var  der  ogsaa  i  1899  i  flere  Fag  enkelte  Grene,  der  havde 
opnaaet  en  Arbejdstid  paa  8  Timer.  Men  noget  bestemt  Tal  kunde  ikke 
angives.  Efter  en  skønsmæssig  Opgivelse  fra  de  paagældende  Fag  var  der 
ca.  200  Bladsættere,  65  Bagere  i  større  Rugbrødsfabriker  med  kontinuerlig 
Drift  og  300 — 600  Gasværksarbejdere,  som  kun  arbejdede  i  8  Timer  (siden 
1897).  Disse  sidstnævnte  Arbejdere  rettede  sig  efter  Travlheden  paa  Gas- 
værkerne i  de  forskellige  Aarstider.  En  Del  Søfyrbødere  arbejder  ligeledes 
efter  8  Timers  Systemet. 

Ogsaa  ved  de  større  kommunale  Gasværker  kar  man  inddelt  Døgnet 
efter  de  tre  Ottetaller.  Men  til  Gengæld  har  Arbejderne  i  Reglen  ingen 
egenlig  Fridag  ved  saadanne  Værker.  De  arbejder  ikke  blot  i  48,  men  i 
56  Timer  ugenlig. 

Provinserne  er  ellers  nær  op  ad  København  med  Hensyn  til  Arbejds- 
tidens Forkortelse,  vel  at  mærke,  naar  man  undtager  Landbruget  og  alle 
de  dertil  knyttede  Virksomheder. 

Titimersgruppen  for  Købstadarbejdeme  udgjorde  i  1899  mere  end  ^1^ 
af  det  Antal  Arbejdere,  for  hvem  der  foreligger  Oplysninger.  1 1  Timer  og 
derover  havde  kun  knapt  7io  "^^^  V4  ^  ^^^^  ^S  Vs  *  1872.  Der  er  dog 
endnu  7  ^/q,  der  arbejder  over  1 2  Timer,  og  7  Møllersvende  i  Stevns  har 
en  Arbejdstid  paa  over  15  Timer  i  Døgnet.  Kun  et  Sted  var  8  Timers- 
dagen  gennemført,  nemlig  for  Glasmagerne  i  Aalborg.  Deres  Kolleger  i 
Kastrup  havde  8V4  Time.  I  Aarhus  havde  samme  Fag  9  Timer.  Denne 
Arbejdstid  er  endvidere  flere  Steder  gennemført  for  Tobaksarbejderne  og 
for  Typograferne  i  samtlige  Provinsbyer,  hvor  disse  Arbejdere  er  organi- 
serede. Af  Provinsbyernes  organiserede  Arbejdere  havde  1 1 37  i  1 899  en 
Arbejdstid  paa  97«  Time,  1234  havde  9  Timer,  221  arbejdede  i  872  og 
50  i  8  Timer.  Til  Sammenligning  kan  nævnes,  at  i  1884  havde  ingen  Ar- 
bejder i  Provinserne  under  972  Timers  Arbejdstid. 

Ogsaa  i  de  senere  Aar  er  der  hist  og  her  gennemført  Forkortelse  af 
Arbejdstiden  i  enkelte  Fag  eller  Grene  af  disse.  Men  nogen  stor  Frem- 
gang har  der  ikke  været,  idet  den  økonomiske  Stilstand  selvfølgelig  har 
været  en  daarlig  Baggrund  for  8  Timers  Bevægelsen  som  for  de  fleste 
andre  kulturelle  Fremskridt. 

Det  kan  da  ingenlunde  siges,  at  Danmark  indtager  nogen  Førsterangs 
Stilling  i  8  Timers  Bevægelsen  eller  at  de  danske  Arbejdere  har  været 
mere  fordringsfulde  end  deres  Kammerater  i  det  vestlige  Udland.  Tvært- 
imod, vi  staar  tilbage  for  England,   de  forenede  Stater  og  Australien.   Og 

vi  staar  ganske  blottet  med  Hensyn  til  Lovgivning  angaaende  en  Maksimal- 
arbejdsdag for  voksne  mandlige  Arbejdere. 

Den  socialdemokratiske  Rigsdagsgruppe  har  ganske  vist  omtrent  hvert 
Aar  indbragt  et  Lovforslag  om  Fastsættelse  af  en  saadan  Normalarbejdsdag 
paa  8  Timer  for  alle  Industriarbejdere.  Men  Forslaget  er  aldrig  naaet  læn- 
gere enH  i  Udvalg.  Først  i  Aar  naaede  man  saa  vidt  under  1ste  Behand- 
ling i  Folketinget,  at  en  enkelt  Rigsdagsmand  uden  for  Socialdemokratiet 
udtalte  sig  med  Velvilje  om  8  Timers  Dagens  Fastsættelse  ved  Lov  for 
enkelte  Virksomheder.  Og  ved  Rigsdagssamlingens  Slutning  afgav  det  paa- 
gældende Udvalg  en  Beretning,  hvori  Udvalget  indrømmer,  at  der  kunde 
findes  Omraader,  hvor  det  kunde  være  betimeligt'  at  lovgive  om  Arbejds- 
tid, f.  Eks.  overfor  sundhedsfarlige  Arbejder.  Udvalget  mente  imidlertid,  at 
der  først  skulde  indhentes  „Oplysninger",  og  dette  var  der  ikke  Tid  til 
i  Aar. 

Men  der  er  altsaa  gaaet  Hul  paa  Modstanden,  og  man  har  da  vel  Lov 
til  at  slutte,  at  der  næste  Aar  vil  blive  taget  fat  paa  at  løse  i  det  mindste 
en  Del  af  den  foreliggende  Opgave. 

Folketingsudvalget  nævner  sundhedsfarlige  Virksomheder  som  dem,  der 
nærmest  bør  være  Genstand  for  Lovgivning  om  Arbejdstid.  Dette  kan  jo 
ogsaa  være  rigtigt,  men  det  er  ikke  nok.  Hvis  man  vil  skabe  en  stykke- 
vis Lovgivning  paa  dette  Omraade,  bør  man  i  det  mindste  gaa  saa  vidt, 
at  man  for  Kvinder,  der  arbejder  i  Fabriker,  og  for  Lærlinge  fastsætter 
en  Normalarbejdsdag  paa  8  Timer. 

I  det  forhen  anførte  Brev  fra  den  engelske  Maskinfabrikant  Allon,  siger 
denne  erfarne  Arbejdsgiver,  at  Lærlingene  „er  ved  bedre  Helsen**  efter 
8  Timers  Systemets  Indførelse.  De  har  altsaa  haft  Skade  af  den  tidligere 
lange  Arbejdstid.  Og  hvad  der  gælder  om  engelske  Lærlinge,  passer  sikkert 
lige  saa  godt  paa  de  danske.  Den  nuværende  i  Fabriksloven  fastsatte  Nor- 
malarbejdsdag paa  10  Timer  for  Fabrikslærlinge  er  ikke  længere  tids- 
svarende. For  unge  Mennesker,  der  yderligere  i  Fritiden  skal  søge  teoretisk 
Uddannelse  paa  tekniske  Skoler,  Handelsskoler  eller  lignende  Dannelses- 
anstalter  er  8  Timer  sikkert  mere  end  nok. 

I  den  nuværende  Lovgivning  er  det  kun  Lærlinge  i  Fabriker  og  dermed 
ligestillede  Værksteder,  der  falder  ind  under  den  lovbefalede  Arbejdstid. 
Men  de  unge  Mennesker,  der  er  beskæftigede  ved  Handel  og  ved  Kontor- 
arbejde, trænger  ogsaa  haardt  til  en  kortere  Arbejdstid.  Og  her  vil  lige- 
ledes 8  Timers  Dagen  være  ikke  bare  ønskelig,  men  nødvendig,  nødvendig 
navnlig  ogsaa  af  Hensyn  til,  at  Handelslærlinge  ligesom  deres  Kammerater 
i  Fabrikeme  skal  søge  teoretisk  Uddannelse  udenfor  den  normerede  Ar- 
bejdstid. 

Men  foruden  disse  Arbejdstidsforkortelser  af  Hensyn  til  de  paagældende 
Arbejderes  Sundhed,  kan  det  ogsaa  være  nødvendigt  at  forkorte  Arbejds- 
tiden af  Hensyn  til  Konsumenterne.  Dette  gælder  saaledes  om  Arbejdet  i 
Bagerier  og  i  andre  Virksomheder,  hvor  der  fabrikeres  eller  indpakkes  og 
afsendes  Levnedsmidler.  Er  Arbejdstiden  i  saadanne  Arbejdsgrene  saa  lang, 
at  den  medfører  Overanstrængelse,  bliver  Levnedsmidlerne  heller  ikke  be- 
handlede med  den  fornødne  Omhu  og  Renlighed  og  saa  gaar  det  ud  over 
Forbrugerne. 

Hvad  her  er  sagt,  gælder  ogsaa  om  Arbejdstiden  for  Jembanearbejdeme. 
Det  er  i  Virkeligheden  ganske  uforsvarligt,  som  vore  Jembanefunktionærer 
nu  overanstrænges.    1  den   foran   anførte  Statistik  fra    1899  staar  Jærbane- 

folkene  med  en  Arbejdstid  af  12  Timer  og  derover,  og  denne  Arbejdstid 
er  ikke  blevet  mindre  siden  Tantiémesystemet  og  den  dermed  følgende 
Inddragning  af  Personale  har  medført,  at  det  tilbageværende  Mandskab  ofte 
maa  arbejde  saa  meget  længere.  Men  baade  10,  12  og  14  Timer  er  en 
altfor  lang  Arbejdstid  for  Jernbanefolk,  som  undertiden  i  Løbet  af  Dagen 
skal  være  ansvarlig  for  Tusinder  af  deres  Medmennesker.  Overanstrængelse 
og  deraf  følgende  Fejlgreb  kan  afføde  en  „  Gentoftekatastrofe "  eller  andre 
uberegnelige  Ulykker  med  Tab  af  mangfoldige  Menneskeliv.  Og  her  kan 
ikke  bare  de  paagældende  Arbejdere,  men  det  rejsende  Publikum,  ja 
hele  Samfundet  med  Rette  kræve  en  Arbejdsdag  paa  højst  8  Timer. 

Det  er  saaledes  let  at  paavise  Omraader,  paa  hvilke  8  Timers  Dagens 
Indførelse  er  særlig  nødvendig.  Men  det  er  i  øvrigt  ikke  let  at  se,  hvilken 
Skade  der  kan  ske  ved  at  indføre  denne  Normalarbejdsdag  overalt. 

Det  gaar  aldrig  for  Landbruget,  vil  man  sige,  og  i  det  Lovforslag, 
Socialdemokratiet  har  bragt  frem  for  den  danske  Rigsdag,  har  man  ogsaa 
undtaget  det  egentlige  Landbrugsarbejde. 

Men  selv  om  man  fastsatte  en  Normalarbejdsdag  paa  8  Timer  ogsaa 
for  Landbruget,  var  det  jo  ikke  Meningen,  at  nødvendigt  Arbejde  ikke 
maatte  blive  udført  ogsaa  uden  for  de  normerede  otte  Timer.  Ingen  finder 
paa,  at  Kornet  skal  staa  og  raadne  paa  Marken  af  Hensyn  til  Normal- 
arbejdsdagen, lige  saa  lidt  som  det  skal  gøres  umuljgt  at  tænde  Gade- 
lygterne, tilberede  Maden  eller  køre  med  Jernbanetogene  om  Søndagen, 
selv  om  det  strider  imod  de  almindelige  Principper  for  Helligdagsord- 
ningen. 

Meningen  med  Arbejdsdagens  Fiksering  ved  Lov  er  først  og  fremmest 
den  at  fastslaa,  hvad  der  skal  forstaas  ved  en  Arbejdsdag. 

Nu  er  dette  Begreb  meget  variabelt.  Et  Sted  er  det  15  Timer,  andre 
Steder  12,  de  fleste  Steder  10  og  i  enkelte  Arbejdsgrene  8  Timer. 

Saaledes  har  man  ogsaa  en  Gang  haft  Alenmaal  og  Tommemaal  af  for- 
skellig Størrelse.  1 5  sjællandske  Alen  var  lig  med  9  jydske,  og  ofte  kunde 
der  i  to  Nabosogne  bruges  forskellig  Længde-  og  Rummaal,  hvilket  selv- 
følgelig afstedkom  megen  Fortræd  i  Handel  og  Vandel. 

For  at  raade  Bod  paa  disse  Ulæmper,  har  Lovgivningen  fastsat  juste- 
rede Maal.  Og  det  er  just  dette,  man  nu  ogsaa  skal  gøre  ved  Arbejds- 
dagen. 

Vi  skal  have  fastslaaet  ved  Lov,  hvor  mange  Timer,  der  hører  til  en 
Arbejdsdag.  Naar  der  handles  om  en  saadan,  skal  baade  Køber  og  Sælger 
vide,  hvad  der  handles  om,  ligesom  man  ved,  hvor  meget  der  hører  til  en 
Alen,  en  Pot  eller  en  Skæppe.  Naar  man  derefter  køber  en  Arbejdsdag, 
faar  man  kun  8  Timer  for  den  fastsatte  Dagløn.  Vil  man  have  mere  Ar- 
bejde udført,  maa  man  enten  leje  en  Mand  mere  eller,  som  i  Høsten  og 
ved  andet  samfundsnødvendigt  Arbejde,  betale  en  større  Ekstraløn  for 
Overarbejde.  Og  der  vil  da  intet  være  ivejen  for,  at  8  Timers  Dagen  over- 
alt kan  være  den  Enhed,  hvorom  der  handles,  naar  der  er  Tale  om  en 
Dags  Arbejde  eller  Dagløn  derfor. 

Endnu  kan  man  her  til  Lands  høre  saadanne  Indvendinger  som  den, 
at  8  Timers  Dagen  vil  være  til  Skade  baade  for  Arbejder  og  Arbejds- 
køber.  Men  i  Udlandet,  hvor  Systemet  er  indført,  gaar  Erfaringerne  i 
modsat  Retning. 

Den  engelske  Forfatter  John  Roe  hævder,  at  Arbejderen  under  8  Timers 

Systemet  gaar  mindre   hyppigt  paa  Værtshus  og  er  mere   tilbøjelig   til  at 
søge  aandelig  Sysselsættelse. 

Den  østrigske  Nationaløkonom,  Dr.  Garl  v.  Scherger,  påaviser,  at  8 
Timers  Dagen  har  højnet  den  australske  Arbejders  Sundhedstilstand  saavel 
i  aandelig  som  i  legemlig  Henseende.  Om  Sommeren  søger  Arbejderne 
Adspredelse  i  deres  smaa  Haver,  hvor  de  tager  Familjen  med,  og  om 
Vinteren  i  deres  Foreninger. 

I  en  Henseende  har  8  Timers  Dagen  dog  været  en  Skuffelse  for  Ar- 
bejderne. Den  vil  næppe  i  nogen  nævneværdig  Grad  kunne  raade  Bod 
paa  Arbejdsløsheden. 

Erfaringen  viser  nemlig,  at  der  udrettes  lige  saa  meget  i  8  Timer,  som 
i  9  eller  10.  En  jævn  Forkortelse  af  Arbejdstiden  giver  med  andre  Ord 
ingen  Plads  for  de  arbejdsløse  Kammerater.  Den  tyske  Økonom  Lujo  Bren- 
tono  er  vel  den  Videnskabsmand,  der  klarest  har  paavist,  at  højere  Løn 
og  kortere  Arbejdstid  medfører  Stigning  i  Produktionen  i  saa  høj  Grad,  at 
Produktionsomkostningerne  formindskes. 

For  at  naa  dette  Maal,  kræves  dog  selvfølgelig  et  vist  Maal  af  Intelli- 
gens baade  hos  Arbejder  og  Arbejdsgiver.  Lavsvæsenets  Mestre  og  Liv- 
egenskabets Trælle  var  ikke  skikkede  til  at  indføre  Fremskridt  i  Produk- 
tionen. Men  Konkurrencen  har  forlængst  lært  Arbejdskøberne  at  indføre  de 
nyeste  Arbejdsmaader,  Maskinerne  har  tvunget  Arbejdere  og  Arbejdsgivere 
til  at  anspænde  alle  Kræfter,  og  Arbejdernes  Intelligens  er  i  mægtig  Grad 
højnet  gennem  Organisationsarbejdet.  »Der  har  vi  da,"  som  Brentono  siger, 
„den  moderne  Arbejdertype:  En  velnæret  og  velklædt,  energisk  og  intelli- 
gent arbejdende  Mand,  som  i  den  halve  Tid  gør  det  samme  Arbejde  dob- 
belt saa  godt  som  Slaven,  og  som  derfor  kan  bruge  Resten  af  Tiden  til 
sin  egen  personlige  Udvikling." 

For  den  moderne  Nationaløkonomi  er  der  ingen  Tvivl  om,  at  8  Timers 
Dagen  er  til  Fordel  for  begge  de  to  Parter  i  den  industrielle  Virksomhed. 
Arbejdsgiveren  faar  udført  den  samme  Arbejdsmængde  i  kortere  Tid,  og 
han  faar  bedre  Arbejde.  Maskinerne  bliver  passet  bedre,  og  han  sparer 
Kul,  Lys,  Slittage  og  anden  Kapital.  Han  kan  derfor  i  mange  Tilfælde  staa 
sig  ved  at  forhøje  Arbejdslønnen  samtidig  med,  at  han  forkorter  Arbejds- 
tiden. 

Arbejderen  vil  paa  sin  Side  opnaa  større  aandelig  og  legemlig  Sund- 
hed, Tid  til  at  opdrage  sine  Børn  og  pleje  sit  Familjeliv,  og  eventuelt  faar 
han  en  lille  Lønforhøjelse  i  Tilgift. 

Med  disse  Erfaringer  in  mente,  er  det  mildest  talt  ubegribeligt,  at 
danske  Lovgivere  er  saa  bange  for  at  beskæftige  sig  med  8  Timers 
Spørgsmaalet.  De  burde  læse  følgende  Udtalelse  af  Dr.  Scherger  og  handle 
derefter: 

„Der  gives  ubestrideligt  en  Grænse  imellem  Arbejde  og  Hvile,  der  ikke  maa  over- 
skrides, om  den  menneskelige  Virksomhed  skal  bringe  Arbejdsgiverne  nogen  Fordel. 
Det  Faktum,  at  8  Timers  Dagen  har  bestaaet  Prøven  i  de  fleste  Industrigrene  i  Vik- 
toriakolonien og  har  vist  sig  at  nære  fordelagtig  baade  for  Arbejderne  og  Arbejds- 
giverne, giver  i  al  Fald  Plads  for  den  Antagelse,  at  en  saadan  Begrænsning  af  Arbejds- 
tiden til  Fordel  for  Arbejderne  og  uden  Skade  for  Arbejdsgiverne  ogsaa  kunde  gennemføres 
i  Europa.** 

De  ængstelige  Sjæle,  der  endnu  er  vantro  i  denne  Sag,  kan  vi  endog 
anbefale,  at  de  ser  sig  i  Spejl  paa  Rusland. 

En   af  de   mange  Regeringskommissioner,   der  i  Begyndelsen  af  inde- 


Otte  Timers  Dagen  631 

værende  Aar  afgav  Betænkning  angaaende  de  sociale  Forhold  i  Rusland, 
paapegede,  at  Titimersdagen  straks  burde  indføres  ved  Lov  i  den  russiske 
Industri,  og  at  der  meget  godt  kunde  fastsættes  en  Tidsfrist,  inden  hvilken 
8  Timers  Dagen  skulde  være  gennemført. 

Det  kan  gæme  være,  at  de  russiske  Lovgivere  ikke  rider  den  Dag, 
de  sadler.  Men  for  det  halvt  middelalderlige  Rusland  er  det  visselig  en 
stor  og  dristig  Tanke  at  springe  omtrent  fra  16  Timers  Systemet  og  til  8 
Timers  Dagen.  Kommissionsforslagets  Fremkomst  viser  i  hvert  Fald,  at  det 
Kulturkrav,  der  kom  ind  i  Verden  med  8  Timers  Bevægelsen,  bryder  paa, 
hvor  man  mindst  skulde  vente  det.  Saa  langt  som  til  den  fattigste  russiske 
Minetræl  og  til  Zarens  Palads  naaede  denne  geniale  Tanke  om  Tidens 
Deling  efter  de  tre  Ottetaller. 

Men  det  Fremskridt,  der  kan  formes  i  Love  af  den  enevældige  rus- 
siske Regering,  skulde  ikke  gæme  være  umuligt  i  det  parlamentariske 
Danmark. 

Gudskelov,  at  den  Kineser  endelig  er  blevet  færdig  med  de  Breve, 
Det  ny  Aarhundrede  har  bragt.  Og  Gudskelov,  at  Freden  snart  bliver 
sluttet,  saa  vi  kan  slippe  fri  for  de  Japanere.  Tusind  Tak,  Tolstoi,  fordi  De 
denne  Gang  har  nøjedes  med  at  skrive  500  Avisspalter  fulde  af  russisk 
Ædelhed  —  Evropa  aander  atter  op!  Vi  har  nu  Maaneder  igennem  levet 
paa  japansk  Vidunderlighed,  vi  har  faaet  Næsen  fyldt  af  Stanken  fra  denne 
kinesiske  Selvgodhed,  og  mi  kommer  endelig  Tolstoi  anstigende  bag  sin  Plov 
og  med   disse  Ord,   der   favner  saa  vidt,  at  de  ryger  lige  op  i  det  Blaa. 

Lad  os  vende  tilbage  til  vore  egne  Faar!  I  Hjærtet  beundrer  vi  jo  aldeles 
ikke  Japanerne,  fordi  de  har  en  Religion,  der  faar  dem  til  at  lade  sig 
spidde  paa  Pigtraad  og  til  at  sprætte  deres  egne  Maver  op  med  Vellyst,  i 
Virkeligheden  imponerer  det  os  ikke,  at  den  menneskelige  Begrænsning 
har  andre  Former  i  Kina  end  i  København,  og  gamle  Tolstoi  —  naa  ja. 
Manden  er  jo  god  nok,  men  han  skriver  ikke  for  et  evropæisk  Publikum, 
der  véd,  hvor  langsomt  Fremskridtet  flytter  sine  Pæle,  og  som  regner  med 
denne  Langsomhed. 

Lad  os  vende  tilbage  om  ikke  til  Faarene  saa  til  de  Marker,  paa  hvilke 
de  har  græsset  og  hvorover  Vinden  farer  i  det  høstlige  Danmark.  Efter- 
aarsjord,  der  klæber  sig  til  Støvler  og  Træsko,  Lugten  af  vaad  Muld  og 
raadnende  Blade,  opkørte  Hjulspor,  der  danner  Bjærglandskaber  for  krav- 
lende Biller  og  Kryb,  medens  Svampene  staar  som  Fjældspidser,  der  tindrer 
i  jublende  Farver.  Det  arbejder  nu  i  hele  Danmarks  Land,  Vinden  arbejder 

i  Skovens  Trætoppe,  det  risler  gennem  Jorden,  der  høstes  og  tærskes,  der 
holdes  store  Møder  baade  af  Svalerne,  som  skal  rejse,  og  af  Politikeme, 
der  vender  hjem. 

Og  under  alt  dette  er  der  en  lille  Flok  af  Damer  og  Herrer,  der  be- 
sindigt gaar  omkring  i  Danmark  og  kigger  indenfor  Dørene.  Der  er  mange 
Tanker,  som  i  disse  Dage  følger  Tyendekommissionen  paa  dens  Færd. 
En  hel  menneskelig  Komedie  er  udspillet  i  Anledning  af  denne  Kommission : 
Højrebladenes  Harme  over  Rundrejsen,  Højremedlemmemes  Vægren  ved  at 
rejse  med,  de,  der  nægtede  at  modtage  Kommissionens  Besøg,  og  de,  som 
i  Huj  og  Hast  gjorde  rent  i  Karlekamrene  og  saa  slog  Dørene  op  paa  vidt 
Gab.  Det  hører  med  altsammen,  netop  saadan  skal  det  være.  Der  maa 
Lidenskab  til  alt,  og  førend  Kommissionen  faar  hele  Landet  hidset  op, 
naaer  den  intet  Resultat.  Den  støttes  i  dette  Arbejde  af  Socialdemokraterne, 
der  just  i  disse  Dage  foretager  et  brillant  Felttog  mod  Børnemishandlin- 
gerne paa  Flakkebjerg.  Det  er  Folketingsmand  Peter  Sabroe  og  Journalisten, 
som  kalder  sig  Ib  George,  der  fører  an.  De  gør  det  ypperligt.  Hvert  Ord, 
de  skriver  eller  taler,  er  en  Handling.  Denne  Ib  George  det  er  da  endelig 
en  Kraft  i  den  hjemlige  Journalistik,  han  er  i  Slægt  med  Efteraarsblæsten 
og  den  tunge  Muld.  Og  med  Jeppe  Aakjær,  hvis  Roman  om  de  stakkels 
Hjorddrenges  Lidelser  og  Tyendeforholdene  paa  Landet  har  beredt  Vejen 
for  Kommissionens  Arbejde  i  mangfoldige  Sind.  Ib  George,  der  lister  sig 
ind  paa  Flakkebjærg  og  faar  de  forpryglede  Børn  til  at  tale  og  som  Dag 
efter  Dag  river  deres  pjaltede  Tøj  af  dem  for  at  alle  kan  se  deres  blodige 
og  arrede  Ryg,  medens  han  samtidig  udfolder  en  Veltalenhed  om  Livets 
ulige  Kaar,  der  ganske  vist  ikke  er  ny  i  og  for  sig,  men  som  virker  nyt 
i  det  besindige  Danmark,  —  Sabroe,  der  ikke  er  til  at  standse  Munden 
paa  og  som  gennem  Fornærmelser  og  Injuriesøgsmaal  tvinger  en  offentlig 
Undersøgelse  frem,  saadanne  Mænd  pløjer  ny  Jord  op,  og  hvem  vil  be- 
brejde saadanne  Plovmænd,  at  de  ingen  let  Haand  har?  Og  gennem  den 
brede  Fure,  som  Indignationen  har  draget  igemiem  vort  Land,  gaar  saa 
Kommissionen  frem  fra  Gaard  til  Gaard. 

Men  det  er  ikke  blot  nogle  forbedrede  Kaar,  den  fører  med  sig,  den 
er  et  Vidne  om  en  ny  Tid.  Som  Svar  paa  mange  af  de  Anker,  der  nu 
føres  mod  Tyendeforholdene,  siges  der:  det  kan  ikke  være  anderledes. 
Forholdene  kræver  det.  Men  det  vil  blot  sige,  at  Spadestikket  føres  endnu 
dybere:  under  den  øjeblikkelige  Nødstilstand  ligger  de  Samfundsforhold, 
der  skabte  den;  saa  dybt  skal  vi  ned.  Og  det  er  nedefra  Samfundet  for- 
nyes. Saadan  en  jaget  Hjorddreng  eller  mishandlet  Flakkebjærgdreng  bærer 
en  hel  Byrde  af  Samfundsskavanker,  som  gør  ham  til  en  historisk  Person- 
lighed. Det  fremgik  klart  af  den  Enquete,  der  fandtes  her  i  Tidsskriftet 
om  dette  Spørgsmaal,  at  det  er  en  Omformning  af  Sjælene,  det  drejer  sig 
om,  et  nyt  Syn  paa  Menneskenes  Pligter  overfor  hinanden  og  en  anden 
Form  for  det  daglige  Samliv.  Men  endnu  tydeligere  vil  dette  springe  i 
Øjnene,  hvis  man  følger  Tyendekommissionen  fra  Landet  ind  til  Byerne, 
lige  ind  i  København,   hvor  den  ogsaa  har  Ærinde.  Jeg  véd  nok,  at  den 

ikke  skal  marschere  rundt  i  Husene  og  undersøge  —  skønt  der  mange 
Steder  kunde  være  god  Grund  dertil  — ,  og  det  er  klart,  at  den  ikke  kan 
reformere  Tonen  i  Etatsraad  Mikkelsens  Hjem  —  skønt  det  ikke  vilde 
være  overflødigt  — ,  men  den  vil  alligevel  virke  indirekte  ved  den  nye 
Belysning,  der  ved  dens  Resultater  og  deres  Præmisser  vil  blive  kastet 
over  Tyendeforholdet.  Og  man  prøve  blot  paa  at  pille  en  lille  Smule  ved 
alle  disse  Spørgsmaal  om  Frihed,  om  jævnbyrdig  Stilling,  om  Ret  til  at  søge 
Uddannelse,  som  bære  hele  denne  Sag,  for  at  forstaa,  hvorledes  de  alle 
munder  ud  i  dette:  Hjemmets  Omdannelse.  Hvert  Fremskridt  gaar  imod 
den  traditionelle  Opfattelse  af  Hjemmet,  hvert  nyt  Samfundsspørgsmaal,  der 
rejses,  maa  først  finde  sin  Løsning  dér.  Blot  et  saa  lille  Spørgsmaal  som 
at  Hjorddrengen  skal  kunne*  passe  sin  Skolegang  eller  Stuepigen  have 
Lejlighed  til  at  studere  saa  meget  Engelsk,  at  hun  kan  rejse  over  til  sin 
Ven  i  Amerika,  eller  uddanne  sig  paa  anden  Vis  efter  sin  egen  Lyst,  en 
saadan  lille  Ting,  der  for  den  Ikke-Tjenende  er  en  Selvfølge,  ryster  i  Virke- 
ligheden Hjemmet  i  Bondegaarden  eller  i  Hovedstaden.  Der  bliver  et  eller 
andet  Arbejde  ledigt,  som  maa  fordeles  paa  en  ny  Vis,  samtidig  med  at  et 
Medlem  af  Hjemmet  faar  et  Skub  opad  eller  udad.  Den  Slags  Forskyd- 
ninger  i  Hjemmet  er  Rystelserne  før  en  ny  Tids  Jordskælv,  og  der  vil 
ramle  adski^igt  sammen  i  de  gamle  Hjem,  naar  Udviklingen  først  gaar  fra 
Teori  til  Praksis. 

Der  vil  konnne  en  Tid,  hvor  det  vil  blive  nødvendigt  at  gaa  hele  dette 
Spørgsmaal  om  Hjemmene  grundigt  efter.  Hvad  der  først  og  fremmest 
maatte  fremskaffes  var  et  virkeligt  Materiale,  og  her  var  der  et  smukt  Felt 
for  Danmarks  Digtere  og  Digterinder.  Vi  trænger  til  nye  Bekendelser. 
Bekendelser  om  Erotik  har  vi  nu  faaet  i  saa  rigt  et  Maal,  at  hver  den, 
dor  har  Øjne  til  at  læse  med,  kender  baade  den  mandlige  og  den  kvinde- 
lige Elskov,  vi  véd,  hvorledes  den  opstaar  og  udvikler  sig,  vi  véd  —  ak, 
hvor  godt!  —  hvorledes  den  svækkes  og  dør,  vi  har  set  Ægteskabet  efter 
i  alle  Sømmene,  vi  véd  nøjagtigt,  hvornaar  Fruen  begynder  at  længes, 
hvomaar  Elskeren  træder  ind  ad  Døren,  vi  har  været  separerede  og  vi  er 
kommet  sammen,  og  vi  har  hørt  flere  Dusin  bespændte  Kvinder  gylpe 
Ellen  Key  op  igen  —  er  der  mon  mere  tilbage?  Vist  saa,  det  er  der  natur- 
ligvis, saasnart  en  virkelig  Digter  griber  Sagen  an.  Men  der  er  et  Thema, 
som  vilde  være  meget  lettere  tilgængeligt  for  den  store  Skare  af  Skri- 
benter, der  uden  at  være  fødte  under  Geniets  Stjæme  kunde  gøre  et  nyt- 
tigt Arbejde.  I  Stedet  for  paa  de  vage  Antydninger  af  erotisk  Oplevelse, 
der  falder  i  den  jævne  Skares  Lod,  at  digte  en  lang  Fantasi  til  Glæde  for 
de  indespærrede  Drifter  og  Længsler,  skulde  de  sætte  sig  til  ganske  rede- 
ligt at  skildre  det,  de  kender  bedst:  deres  Hjem.  Vi  skulde  have  dette 
Thema  gennemspillet  i  alle  Tonarter,  vi  skulde  se  de  fattige  og  de  rige 
Hjem,  Arbejderhjemmene,  Købmandshjemmene,  Embedsmandshjémmene, 
dem  alle  og  i  alle  skiftende  Stemninger.  Det  vilde  blive  en  Poesi  med 
fast  Grund  under  sig,  og  Forfatterne  vilde  snart  faa  at  føle,  hvorledes  Pro- 
blemerne vilde  myldre  frem  under  deres  Pen.  Der  var  engang  i  Vinter  en 

Mand,  som  kaldte  sig  Homo  sum,  han  skrev  en  saadan  Bogom  Hjemmet 
og  om  Samlivets  Problemer. 

Det  skulde  være  en  gribende  Aabenbarelse  af  Hjemmets  Magt.  Vi  vilde 
i  én  Bog  finde,  hvorledes  Hjemmet  samlede  og  støttede,  hvorledes  en  saa- 
dan Familjekreds  kan  løfte  den  Enkelte  ved  Hjælp  af  et  Sammenhold,  der 
virker  næsten  som  en  Sammensværgelse,  vi  skulde  se  denne  Samhørighed 
først  bære  Slægten  fremad,  indtil  den  for  fjæmere  Generationer  bliver  en 
Overtro,  der  svækker  Karakteren  og  sløver  Viljen.  Eller  vi  vilde  i  en  anden 
Bog  se  Hjemmet  undergrave  og  vildlede,  vi  vilde  overvære  den  forfærde- 
lige Kamp  mellem  Forældre  og  Børn,  under  hvilken  Børnene  lidt  efter  lidt 
underminerer  Hjemmet  og  sprænger  det  i  Luften.  Vi  vilde  kort  sagt  faa 
flere  Værker,  der  maaske  ikke  kunstnerisk -men  vel  menneskeligt  kunde 
staa  paa  Højde  med  Lykke  Per  af  Pontoppidan  og  Hjærtets  Gærninger 
af  Sven  Lange. 

Og  gennem  alle  disse  Skildringer  vilde  vi  kunne  se  ind  til  det  store 
Spørgsmaal  om  Hjemmets  Stilling  i  det  nye  Samfund,  der  langsomt  og 
uimodstaaeligt  bryder  frem  omkring  os.  Vi  vilde  faa  Lejlighed  til  gennem 
de  hundrede  Smaating  at  føle,  hvad  der  bliver  tilbage  for  Hjemmet  i  en 
Tid,  der  netop  lægger  Vægten  paa  den  Enkeltes  Udvikling,  hvor  Kvinden 
har  sin  Ret  og  Manden  sin,  hvor  Børnene  drages  bort  ad  egne  Veje,  hvor 
de,  som  før  tjente,  ikke  vil  tjene  længere,  end  deres  Selvstændighed  til- 
lader det.  Og  vi  vilde  komme  til  at  tænke  dybere  paa  saadanne  Spørgs- 
maal som  om  Fælleshusholdningen  og  Kostskolen  virkelig  skulde  være 
Fremtidens  Løsning,  og  om  det  løndomsfulde  Samliv,  den  Uddyben  af  et 
rent  og  uegoistisk  Forhold  som  det  mellem  Forældre  og  Børn  eller  mellem 
Søskende,  der  er  Hjemmet,  skulde  være  dømt  til  at  forgaa  i  Konkur- 
rencens, Selvudviklingens  og  Lighedens  Brænding. 

Stof  til  Bøger?  Ja,  men  fremfor  alt  Stof  for  den  Enkeltes  Tanke,  en 
Hjærtets  og  Hjæmens  Forberedelse  til  Kommissionen,  der  staar  for  vor 
Dør  med  en  ny  Tids  Fordringer,  en  ny  Tids  Lykke  og  Ulykke.  Det  kan 
ikke  nytte  at  vi  vil  slippe  Gaardhunden  løs  paa  denne  Kommission,  ind 
skal  den,  og  bag  de  Par  Love,  som  engang  bliver  dens  Resultat,  ligger 
den  hele  Udvikling,  som  tvang  en  Husmand  og  en  Tjenestepige  og  selve 
Sabroe  ind  i  den. 

Det  er  Tid,  at  vi  høster  vore  egne  Marker.  Vi  har  levet  en  hel  Som- 
mer paa  Japan  og  Rusland  og  Norge  og  Sverrig^  vi  har  set  Japan  sejre  i 
Krig  og  blive  besejret  i  Fred,  vi  har  set  Norge  gøre  sig  fri  og  dog  bede 
Sverrig  om  en  Konge,  som  en  Blindebuk  tumler  Mennesket  gennem  Ver- 
den, og  hvad  vi  kan  hente  derude,  det  er  kun  den  gamle  Klogskab,  at 
Livet  er  urimeligt. 

Lad  os  høste  vor  egen  Mark  og  se,  om  det  ikke  vilde  være  det  klo- 
geste. De  mange  Telegrammer,  hvormed  vi  daglig  bombarderes,  lærer  os 
ikke  saa  meget  som  en  enkelt  lille  Begivenhed,  der  foregaar  paa  vor  egen 
Jord.    Denne  Tyendekommission,  der  gaar  sin   rolige  Gang  over  de  vaade 

Marker  til  Bondens  Gaard  og  som  kigger  ind  bag  den  klaprende  Luge  til 
Seng  og  Gulv  og  Loft,  den  er  jo  dog  et  lille  Hjul  af  Verdensmekanismen, 
der  pløjer  den  danske  Jord  op  til  ny  Udsæd. 

1ste  September. 


Resultatet  af  Kampen  mod  Alkoholen  i  Norge. 


Af  Johan  Scharffenberg. 


Som  det  fremgaar  af  den  Oversigt,  vi  tidligere  har  givet,  har  det  norske 
Ædruelighedsarbejde  helt  fra  først  af  taget  Sigte  paa  Ondets  Rod:  selve 
Alkoholbrugen,  uden  at  vildledes  af  det  klingende  Slagord,  at  kun 
„  Misbrugen  **   vedkommer  Samfundet.    Oprindelig  tog  man   væsentlig  Sigte 

Fig.  I.  Forbruget  af  01  og  Brændevin  og  Indførslen  af  Vin  I  Norge  1871—1903, 

angivet  i  Liter  pr.  Indbygger  aarlig. 

paa  Brændvinen,  hvis  Brug  man  ønskede  at  gøre  saa  vanskelig  som  mulig, 
senere  fik  man  Øje  for,  at  ogsaa  Alkoholen  i  01  og  Vin  kunde  blive  en 
Folkefare,  og  optog  konsekvent  Kampen  ogsaa  mod  disse  Drikke.  Men  der 
er  intet  Brud  i  Udviklingen  fra  1840emes  Kamp  mod  Brændvinen  til  Nu- 
tidens Kamp  mod  Alkoholen  i  enhver  Form,  dengang  som  nu  vilde  man 
føre  Kampen  ikke  bare  ad  den  frie  Overbevisnings  Vej,  men  ogsaa  ved 
offentlige  Forholdsregler. 

Væsentlige  Forsømmelser  har  kun  fundet  Sted  paa  to  Omraader:  Skole- 
undervisningen*) om  Alkoholen  er  endnu  mangesteds  ganske  utilstræk- 


*)  I  Januar  1905  holdt  „Landskomiteen  for  Afholdsundervisning"  efter  svensk  For- 
billede det  første  norske  almenvidenskabelige  Kursus  til  Uddannelse  af  Lærere  i 
Alkoholundervisning;  Universitetet  stillede  sin  Festsal  til  Raadighed  for  dette  med 
stor  Tilslutning  modtagne  Kursus,  hvor  ogsaa  enkelte  medicinske  Professorer  holdt 
Foredrag. 

kelig  trods  Skolelovens  udtrykkelige  Paabud,  og  for  fattige  Alkoholisters 
Helbredelse  er  der  omtrent  intet  gjort  fra  det  offentliges  Side.  Behand- 
lingen af  dem  indskrænker  sig  til,  at  de  puttes  i  ,  Fyldearresten ',  hvergang 
de  viser  sig  berusede  paa  Gaden.  Privat  arbejdes  der  jo  stadig  for  deres 
Redning,  men  det  norske  Afholdsfolk  lægger  dog  med  Rette  sit  Arbejdes 
Tyngdepunkt  i  Forebyggelsen. 

Hvilke  Resultater  har  da  denne  omtrent  70-aarige  Kamp  bragt?  Der 
bliver  her  Spørgsmaal  om  1)  Alkoholforbrugets  Størrelse,  2)  Ædrueligheds- 
tilstanden,  3)  de  Samfundsonder,  som  for  en  væsentlig  Del  antages  at  skyldes 
Alkoholen. 

Nedgangen  i  Alkoholforbruget  er  en  utvivlsom  Kjendsgjeming ;  som  før 
nævnt  var  den  dog  størst  fra  1833—50,  da  Husbrændingen  undertryktes, 
og  har  senere  været  langsommere  og  ujævnere,  afbrudt  af  Stigning  i 
gode  Tider  særlig  i  Begyn- 
delsen af  1870erne  og  i  1890- 
eme. 

Fig.  1  viser  det  aarlige  For- 
brug pr.  Indbygger  i  Liter  af 
Brændvin  og  01  1871  — 1903») 
og  Indførslen  af  Vin  (Gjennem- 
snitstat  for  1871—90,  senere 
for  hvert  enkelt  Aar).  Særlig 
Øllets  Kurve  viser  store  Sving- 
ninger svarende  til  de  økono- 
miske Op-  og  Nedgangstider. 

Brændvinforbniget  steg  og- 
saa  stærkt  i  de  gode  Tider  i 
'         Bagyndelsen  af  I870eme,  men 
-^,_^        har    efter    1879    aldrig    været 
V    „  r.  ,  „      ,,     .,L  L  „  V         .  ^..  over  4  L.   Det  bør  udtrykkelig 

i  Norge  i  Fenn.rfptrfodemt  lasi— I9O0,  mærkes,   at  tekuisk  anvendt 

ingiv«  I  uitr  100  »/o  Aikdhoi.  Spintus  hef  overall  er   med- 

regnet i  Brændvinforbniget. 
Derved  afsvækkes  den  gjængse  Indvending,  at  der  i  Norge  drikkes  en  Del 
Politur**)  og  denatureret  Spiritus,  indsmugles  Brændvin  —  især  det  sørge- 
lig billige  danske!  —  og  foregaar  Smugbrænding,  alt  sammen  desværre 
Kjendsgjerninger,  hvis  Rækkevidde  dog  ikke  maa  overdrives.  Det  er 
næppe  sandsynligt,  at  der  indsmugles  og  smugbrændes  saa  megen  Spiri- 
tus, som  der  faktisk  bruges  teknisk,  og  derfor  er  man  vistnok  paa  den 
trygge  Side,  naar  man  som  her  medregner  den  til  teknisk  Brug  bestemte 
Spiritus  i  det  samlede  Brændvinforbrug. 

Fig.  II  viser  det  gjennemsnitlige  aarlige  samlede  Alkoholforbrug  (100  "1^) 
i  Femaarsperioder  1850 — 1900  og  tillige  dettes  Fordeling  paa  Brændvin, 
01  og  Vin  beregnet  efter  Alkoholstyrken"*),  idet  Øllet  før  1896  er  sat  til 
4  7(|,  senere  til  3,„  "/p.  Vinen  før  1896  til  10  "l^,  i  1896  og  1897  til 
'^  Vo  ^8  senere  til   12  "/o-    ^^^  ^^^'   bvorledes   Nedgangen  i  Brændvin- 


indførslcn  gaaei  yderligere  ned,  medens  Brtend- 
'  uforandret.  Den  officielle  Statistik  roreligger  dog 


•)  I  1904   er  Øirorbniget  og  V 
vinforbruget  har  holdt  sig 
ikke  endnu. 

**)  Skellaken  fidfieldes  ved  Kogsall;  den  saaledes  fremstillede  Brændvin  kaldes  „Skaap' 
•**)  Brændvin  en  er  overall  i  Siatisiiken  beregnet  som  50  */». 

forbruget  delvis  modvirkes  af  øget  Forbrug  af  01  og  i  sidste  Femaar  tillige 
Vin.   1886 — 90  viser  det  laveste  Alkoholforbrug,  Norge  hidtil  har  havt. 

Det  er  noget  nedslaaende,  at  Forbruget  i  1891 — 95  2,7  L.  var  lige  højt 
som  30  Aar  forud,  i  1861 — 65.  Men  det  menneskelige  Fremskridt  gaar  jo 
oftere  i  Bølger  end  i  lige  Linje,  og  Stigningen  i  1890erne  var  dog  kun 
halvt  saa  stor  som  i  1870eme,  skønt  1890eme  vel  var  fuldt  saa  „gode" 
Tider. 

Og  det  nedslaaende  Indtryk  af  1890emes  Merforbrug  mildnes  ogsaa  ved, 
at  Alkoholforbruget  trods  Linjens  bølgeformede  Løb  dog  synes  at  have  en 
nedadgaaende  Tendens.  Jeg  vover  at  spaa,  at  Forbruget  1906 — 10  vil  blive 
lavere  end  1886 — 90,  maaske  under  2  L.  pr.  Indbygger.  En  Sammenligning 
med  andre  Lande  viser  ogsaa,  at  Norge  dog  er  et  af  de  Lande,  som  holder 
Alkoholhandlen  mest  i  Skak. 

Følgende  Tabel,  som  er  hentet  fra  den  svenske  Statistiker  Gustav 
Sundbftrg,  viser  det  gjennemsnitlige  aarlige  Forbrug  i  Liter  100  ^Iq  Alko- 
hol pr.  Indbygger  i  en  Del  Lande  1871 — 1900;  Landenes  Rækkefølge  svarer 
til  Forbrugets  Størrelse   1896 — 1900: 


1871—80 

1881—90 

i 

1891-^95 

1896—1900 

U 

3,48 

2,S4 

2,6» 

2^. 

3,8S 

4,77 

5^6 

4,89 

6,M 

4,« 

4,60 

5,43 

9,19 

7,7. 

8,17 

8,86 

10,3, 

10,80 

9,64 

8,n 

8,68 

9,86 

9,86 

10,M 

10,„ 

io„, 

11,,. 

11,„ 

12,«t 

11,47 

11^7 

12,„ 

13,w 

>3,„ 

>4,„ 

16,,. 

16,,, 

Finland 

Norge 

De  forenede  Stater*) . . . 

Sverige 

Storbritannien  og  Irland 

Italien 

Tyskland 

Danmark 

Schweiz 

Belgien 

Frankrige 


Naar  det  danske  Forbrug  har  holdt  sig  saa  uforandret  højt,  er  Grun- 
den vistnok  den,  at  Ædruelighedsarbejdet  der  har  været  drevet  alene  som  et 
privat  Overbevisningsarbejde  og  ikke  tillige  ved  offentlige  Forholdsregler. 

I  Norge  har  man  gjennem  Bevillingsystemet  og  den  derigjennem 
aabnede  Adgang  til  lokalt  Forbud  systematisk  søgt  at  indskrænke  Alko- 
holudsalgene. Størst  Frugt  har  dette  Arbejde  baaret  paa  Landet,  men  dette 
har  ogsaa  særlig  Betydning,  thi  af  det  norske  Folk  bor  71,^,1  ^/^  paa  Lan- 
det og  kun  28,79  ^/o  '  Byerne. 

Landdistrikterne  vil  snart  være  renset  for  Brændvinhan- 
d  e  1 ;  fraset  1  Hotel  og  4  Sanatorier,  som  har  midlertidig  Skjænkeret  alene 
for  sine  Gjæster,  findes  der  paa  Landet  nu  ialt  8  Brændvinudsalg,  men  4 
af  disse  afskaffes  ved  den  nye  Lov  og  ophører  senest  Vi  1906,  3  er  livs- 
varige Rettigheder,  som  efterhaanden  vil  bortfalde  (en  af  Indehaverne  er 
96  Aar  gammel),  kun  1  er  saakaldt  „reel*",  knyttet  til  Ejendommen,  men 
den  vil  vistnok  paa  anden  Maade  blive  afskaffet.  Af  ældre  Rettigheder  til 
01-  og  Vinsalg  er  der  paa  Landet  adskillig  fiere,  som  dog  ogsaa  efter- 
haanden vil  bortfalde. 


') 


Det  gjennemsnitlige  Forbrug  i  hele  Europa  i  1891—95  var  8,74  L.  og  i  de  for- 
enede Stater  5^6  L. 

Allerede  nu  findes  der  sandsynligvis  i  mindst  '/s  af  Landets  Herreder 
ingen  lovlig  Alkoholhandel  i  nogen  Form,  og  det  lokale  Forbud  er  for  saa 
vidt  allerede  gjennemført  i  store  Landsdele.  Der  findes  endog  nogle  Amter, 
hvor  ogsaa  Byernes  Samlag  er  nedlagt  efter  Folkeafstemning,  saa  der  i  hele 
Amtet  ikke  er  lovlig  Adgang  til  at  faa  kjøbt  Brændvin.  F.  Eks.  findes  der 
i  Nordre  Trondhjems  Amt  med  over  83,000  Indbyggere  ikke  et  eneste  lov- 
ligt Brændvinudsalg.  Hjemmebrygning  af  01  til  eget  Brug  (ikke  til  Salg) 
og  Lagning  af  Frugtvin  er  tilladt,  men  spiller  som  Regel  ingen  nævnevær- 
dig Rolle.  Vil  Landbefolkningen  nyde  Alkohol,  maa  denne  som  Regel  kjøbes 
fra  Byerne,  frem  for  alt  Kristiania. 

Mindre  lyst  er  Billedet  i  Byerne.  Lovlig  Brænd  vinhandel  findes  endnu 
i  35  Byer,  nemlig  Samlag  i  32,  livsvarige  Rettigheder  i  1  (Skien),  „reel* 
Rettighed  i  1  (Sarpsborg)  og  Partisalg  (mindst  250  L.)  i  1  (Stavanger).  I 
23  Byer  findes  ingen  lovlig  Brændvinhandel,  deriblandt  Aalesund  og  Kri- 
stianssund  med  c.  1 2,000  Indbyggere.  Samlagene  i  de  større  Byer  har  flere 
Udsalg,  men  Brændvinudskjænkning  foregaar  dog  nu  i  hele  Norge  kun  paa 
c.   150  Steder. 

Af  01-  og  Vinhandlere  findes  der  imidlertid  endnu  mangfoldige  Hun- 
dreder i  Byerne,  og  det  vil  vare  længe,  inden  denne  Handel  kan  monopo- 
liseres under  Samlag,  dog  findes  der  enkelte  Byer  med  01-  og  Vinsamlag, 
og  i  en  af  Norges  yngste  Byer  Narvik  (c.  4000  Indbyggere)  findes  der 
udenfor  Hotellerne  intet  lovligt  Udsalg  af  01  og  Vin  i  Smaat. 

Hvorledes  overholdes  nu  disse  strenge  Love? 

Ja,  Alkoholvenneme  paastaar,  at  Norge  i  denne  Henseende  er  som  de 
kalkede  Grave  med  lutter  Raaddenskab  bag  den  hvidpudsede  Overflade,  og 
de  kræver  derfor  i  Sandhedens,  Frihedens,  Skjønhedens  og  endnu  flere 
hellige  Navne  Afskaffelse  af  disse  Love,  som  kun  fremmer  Hyklen  og  Lov- 
brud, Smugbrænden,  Smugling,  Smughandel  og  Smugdrik  til  ubodelig  Skade 
for  Ædrueligheden,  som  er.  den  norske  Bryggeriforenings  og  Kristianias 
Brændvinhandleres  egentlige  Hjertesag. 

Smugling  og  Smugbrænden  spiller  næppe  nogen  særlig  stor  Rolle, 
Smughandlen  er  en  meget  alvorligere  Kjendsgjeming,  som  dog  ikke  ind- 
virker paa  Paalideligheden  af  de  statistiske  Opgaver  over  Forbruget,  da  den 
allermeste  ulovlig  solgte  Alkohol  er  lovlig  indført  eller  lovlig  fremstillet  in- 
den Landet.  Det  ulovlige  Ølsalg  f.  Eks.  kunde  for  den  allerstørste  Del 
afskaffes,  hvis  Bryggerierne  ikke  stiltiende  leverte  01  til  Kunder,  hvis 
ulovlige  Handel  de  meget  godt  kjender;  man  fristes  endog  ofte  til  at 
spørge,  om  ikke  Bryggerierne  undertiden  i  Stilhed  spæder  til,  naar  Mulk- 
teme  skal  betales.  Men  istedenfor  at  hjælpe  til  med  at  undertrykke  det 
ulovlige  Ølsalg  foretrækker  den  norske  Bryggeriforening  at  udsende  en 
Mand,  som  skal  studere  Smughandlen  for  at  skaffe  Foreningen  Vaaben 
mod  Alkohollovgivningen. 

Øvrighedens  Holdning  til  den  ulovlige  Alkoholhandel  har  ogsaa 
ofte  været  uforsvarlig  slap  som  Følge  af,  at  vedkommende  Øvrighedsper- 
soner selv  har  været  Fiender  af  Lovene  og  sympatiseret  med  det  ulovlige 
Salg.  Jeg  har  Sommeren  1904  iagttaget  og  anmeldt  et  ulovligt  Ølsalg,  som 
rimeligvis  dreves  med  Lensmandens  Vidende,  og  i  Lofotens  store  Fiskevær 
har  Befolkningen  selv  taget  sig  til  Rette,  ødelagt  de  ulovlige  Brændvin- 
sjapper  eller  tvunget  Politiet  til  at  gribe  ind.  Hvor  det  lykkes  Afholdsfolket 
at  vinde  Øvrigheden  for  virksom  Forfølgelse  af  Smughandlen,  kan  Forhol- 
dene blive  ret  gode.  Det  aarlige  Antal  Domfældelser  for  ulovlig  Tilvirkning 
eller  Salg  af  Alkohol  er  ogsaa  stadig  stigende,  fra  1310  i  1896  til  2774  i  1901. 

Selv  i  Danmark  findes  der  jo  adskillige  Smugkroer,  skjønt  der  slavist 
er  tilstrækkelig  mange  lovlige  Brændvinudsalg.  Saasandt  der  sættes  den 
mindste  Skranke  for  Alkoholhandlen,  vil  der  finde  ulovlig  Handel  Sted, 
ligesom  der  vil  smugles  Alkohol,  saasandt  der  overhovedet  er  Told  paa 
den ;  men  ligesaa  usandsynligt  som  det  er,  at  Alkoholindførslen  vilde  synke,  om 
Tolden  nedsattes  eller  ophævedes,  ligesaa  usandsynligt  er  det,  at  Alkohol- 
forbruget vilde  synke,  om  Alkoholhandlen  fik  friere  Kaar.  Man  maatte 
give  Alkoholhandlen  ganske  fri,  hvis  man  skulde  faa  al  Smughandel  bort, 
men  det  vilde  sikkert  ikke  gavne  Ædrueligheden.  Alkoholvennernes  Paa- 
stand, at  der  drikkes  mere  under  Forbudsystemet  end  under  fri  Alkohol- 
handel, rimer  ikke  med  Alkoholhandlemes  Forbitrelse  over  de  mange  For- 
bud; solgte  de  mere  under  Forbud,  vilde  de  være  Forbuds  venner  for  at 
tjene  mer.  Vistnok  har  frivillig  Nøgternhed  større  moralsk  Værd  end  tvun- 
gen, men  hygienisk  og  socialt  set,  er  Hovedsagen,  at  Folket  bruger  mindst 
mulig  Alkohol,  sammenlignet  hermed  er  det  en  Bisag,  om  denne  Nøgtern- 
hed er  frivillig  eller  tvungen. 

Den  norske  Afholdslovgivning  har  utvivlsomt  Støtte  hos  Folkets  Flertal, 
navnlig  inden  Landbefolkningen.  Naar  de  allerfleste  Aviser  —  navnlig  de 
ledende  Kristianiablade  —  fordømmer  Afholdslovgivningen  og  Afholdsfolkets 
hele  politiske  Arbejde,  da  har  man  her  et  af  de  vistnok  ikke  sjeldne  Til- 
fælde, da  Pressen  mere  spejler  Overklassens  end  det  hele  Folks  Syn. 
Alkoholavertissementerne  spiller  ogsaa  en  stor  Rolle,  og  i  enkelte  Aviser 
har  Alkoholhandlere  Aktier. 

Dommen  over  Ædruelighedtilstanden  i  Norge  lyder  ogsaa  strengt  i 
alkoholvenlige  Kredse,  hvor  man  indtrængende  forkynder,  at  Ædrueligheden 
er  meget  større  overalt  i  Udlandet  end  herhjemme.  Nogle  Udtalelser  i 
Stortinget  under  Debatten  1904  om  vor  nye  Alkohollov  er  ganske  karak- 
teristiske; forhenværende  Statsraad  Konow  (Repræsentant  for  det  brænd- 
vininteresserte  Hedemarken)  sagde  bl.  a.:  Jeg  har  rejst  i  fremmede  Lande, 
hvor  der  ingen  Hindringer  er  lagt  i  Vejen  for  at  benytte  01,  Vin  og 
Brændevin;  der  er  ikke  Tale  om,  at  man  der  ser  en  drukken  Mand  paa 
Gaden  som  her  i  Norge,  **  og  Direktør  for  Bergens  Museum  Dr.  phil. 
Brunchorst  (Repræsentant  for  Bergen)  udtalte:  Jeg  har  rejst  en  Del 
rundt  i  Verden  paa  forskjellige  Steder.  Men  det  maa  jeg  sige,  at  et  Land, 
hvor  der  findes  saa  indskrænkende  Bestemmelser  med  Hensyn  til  Salget 
af  berusende  Drikke  som  i  Norge,  har  jeg  ikke  været  saa  heldig  at  træffe 
paa  nogensteds.  Samtidig  vil  jeg  lægge  til,  at  noget  Land,  hvor  Misbrugen 
af  de  berusende  Drikke  florerer  mere  end  her  i  Norge,  har  jeg  heller  ikke 
truffet  paa.  De  to  Ting:  indskrænkende  Bestemmelser  og  Misbrug  synes  at 
gaa  noksaa  meget  Haand  i  Haand.**  Af  Udtalelser  udenfor  Stortinget  kan 
nævnes  et  Hjertesuk  af  den  før  omtalte  Overlærer  O.  W.  Fas  ting  om,  at 
vi  Nordmænd  dog  engang  maatte  blive  „saa  ædruelige  som  vore  danske 
Brødre".  Overhovedet  er  Danmark  vore  Alkoholvenners  Ideal,  og  enhver 
kritisk  Udtalelse  i  den  danske  Presse  mod  vore  Alkohollove  gribes  med 
Glæde. 

Det  hele  Spørgsmaal  afhænger  af,  hvad  man  lægger  i  Ordet  „Ædrue- 
lighed**. Hvem  er  mest  „ædruelig**,  den  Mand,  som  en  Gang  om  Maaneden 
beruser  sig  og  ellers  er  fuldstændig  nøgtern  i  Dagliglivet,  eller  den,  som 
aldrig  drikker  sig  egentlig  fuld,  men  daglig  nyder  saamegen  Alkohol,  at  han  aldrig 
er  ganske  nøgtern?  Den  første  bruger  kanske  150  Gram  Alkohol  en  Gang 
hver  Maaned,  altsaa  1800  Gram  om  Aaret,  den  anden  bruger  kanske  50 
Gram  Alkohol  daglig  eller  18250  Gram  om  Aaret. 

Man  kan  kjævle,  saameget  man  vil,  om  Ordet  „Ædruelighed'*,  der  er 
alligevel  ingen  Tvivl  om,  at  den  førstes  Alkoholbrug  —  fraset  Ulykker  og 
Forgaaelser  under  Rusen  —  skader  hans  Helbred  mindre  end  den  sidstes. 

Man  har  her  den  typiske  Forskjel  mellem  norsk  og  dansk  Alkohol- 
brug. 

Det  kan  ved  en  ganske  enkel  Beregning  vises,  at  de  fleste  alkoholbru- 
gende  voksne  Mænd  i  Danmark  daglig  bruger  gjennemsnitlig  mindst  80 
Gram  Alkohol,  altsaa  Mængder,  som  ifølge  de  Kraepelin'ske  Forsøg 
strækker  sin  Virkning  over  24 — 36  Timer,  og  da  enhver,  som  regelmæssig 
nyder  Alkohol  paany,  før  Virkningen  af  den  foregaaende  Dose  er  over- 
vundet, efter  Kraepelin's  Definition  er  Alkoholist,  er  man  berettiget  til  at 
antage,  at  der  svarende  til  det  store  danske  Alkoholforbrug  maa  findes 
et  stort  Antal  kroniske  Alkoholister,  og  dette  bekræftes  ogsaa  af  Statistiken 
over  Delirium  tremens  m.  m.  og  af  fremtrædende  danske  Lægers  Udtalelser. 

For  Norges  Vedkommende  vil  man  af  det  lave  gjennemsnitlige  Alkohol- 
forbrug være  tilbøjlig  til  at  slutte,  at  der  ikke  kan  findes  megen  kronisk 
Alkoholisme.  Nogen  brugbar  Statistik  over  Antallet  af  kroniske  Alkoholister 
i  Norge  findes  desværre  ikke.  For  Kristi  an  ia  findes  en  Undersøgelse  af 
Direktør  Kiær  fra  1899—1900,  hvorefter  16  Procent  af  samtlige  Mænd 
over  15  Aar  —  bortset  fra  de  totalafholdne  —  skulde  være  ikke  ædrue- 
lige eller  udtalt  drikfældige  eller  c.  9,600  Mænd.  Men  det  vilde  være 
ganske  forfejlet  at  overføre  dette  Resultat  paa  det  hele  Land,  overhovedet 
skyldes  de  ugunstige  Domme  om  Ædrueligheden  i  Norge  i  altfor  høj  Grad 
Indtryk  fra  Kristiania  eller  overhovedet  fra  Byerne,  hvor  dog  ikke  engang 
Vs  af  Folket  bor. 

Navnlig  er  Kristiania  Alkoholhandlens  Hjerte,  og  der  er  vel  ingen 
norsk  By,  hvor  Afholdsfolket  trods  alt  sit  Stræv  har  mindre  virkelig  Ind- 
flydelse. Kristiania  har  c.  7io  af  Landets  Folkemængde,  men  mindst  V4  af 
dets  Alkoholforbrug.  Paa  Grundlag  af  Direktør  Kiær's  Undersøgelser  kan 
det  samlede  aarlige  Forbrug  anslaaes  til  6 — 6^2  Liter  IOO^/q  Alkohol  pr. 
Indbygger  i  Kristiania,  4 — 4V2  L.  i  de  øvrige  Byer  og  17« — 2  L.  paa 
Landet.  Navnlig  i  de  fjærnere  fra  Byerne  liggende  Landdistrikter  er  Be- 
folkningen udpræget  nøgtern,  saa  kronisk  Alkoholisme  mangesteds  er  saa- 
godtsom  ukjendt,  men  ved  festlige  Lejligheder  eller  paa  Byture  hænder 
det  til  Gjengæld  ikke  sjelden,  at  Landsfolk  tager  sig  en  Rus,  og  det  Drag 
af  oprindelig  Voldsomhed,  som  gaar  gjennem  vor  Folkekarakter,  gjør,  at 
en  norsk  Rus  let  bliver  særlig  iøjnefaldende.  Den  danske  Gemytlighed 
skal  jo  ifølge  Professor  Pontoppidan  endog  præge  Sygdomsbilledet  ved 
Delirium  tremens. 

Den  norske  Sindsygelæge  og  fremtrædende  Afholdsmand  Dr.  med. 
Ragnar  Vogt  har  træffende  udtalt,  at  det  ikke  vilde  være  ønskeligt  at 
bytte  norsk  Fuldskab  med  dansk  Vanedrik.  Der  kan  ikke  være  Tvivl  om, 
at  der  —  fraset  maaske  Kristiania  —  findes  langt  mindre  kronisk  Alkoho- 
lisme i  Norge  end  i  Danmark.  Dødelighedstatistiken  har  rigtignok  kun  et 
meget  begrænset  Værd  for  Spørgsmaalet  om  Alkoholismens-  Rolle  som 
Dødsaarsag,  men  til  indbyrdes  Sammenligning  mellem  Landene  er  den  dog 
nogenlunde  brugbar,  og  det  er  ikke  sandsynligt,  at  norske  Læger  nødigere 
end  danske  skulde  opføre  denne  Sygdom  paa  Dødsattesten,  da  de  prakti- 
serende Lægers  Dødsanmeldelser  i  Norge  som  Regel  sendes  direkte  til 
Embedslægen.  Danmarks  Dødsstatistik  gjælder  kun  Byerne.  Med  det  Forbe- 
hold, at  Tallene  hverken  i  Norge  eller  Danmark  angiver  hele  den  virke- 
lige Alkoholdødelighed,  hidsættes  følgende  Sammenstilling: 

Alkoholdødsfald  ifølge  Lægernes  Anmeldelser  1896—1900.*) 


Kronisk 
Alkoholisme 

1 

Deliriuni 
tremens 

Pludselig  Død 
sf  Drik 

Aikoholdødsfiild 
islt 

Norees  Bver 

1 

70 
20 

I  Norge  opfort 
sammen  med 
den  kroniske 
Alkoholisme 

25 
18 

95 

Norges  Landdistrikter 

38 

Norge  (Land  og  By) 

Danmarks  Byer 

90 
622 

209 

43 
72 

133 
903 

(Folkemængden  var  i  Norge  1900:  2,221,477,  deraf  639,553  i  Byerne  og  1,581,924 
paa  Landet,  i  Danmark  1901:  2,449,540,  deraf  936,565  i  Byerne  og  1,512,975  paa 
Landet.) 

Selv  om  Hensyn  tages  til  den  større  Bybefolkning  i  Danmark  end 
Norge,  er  Alkoholdødsfaldene  dog  meget  talrigere  i  Danmark  end  i  Norge, 
og  det  større  Antal  Tilfælde  af  pludselig  Død  afDrik  tyder  endog  paa, 
at  der  modsat  gjængse  Meninger  kanske  alligevel  er  mere  Beruselse  i 
Danmark  end  i  Norge. 

Antallet  af  Arrestationer  for  Drukkenskab  er  neppe  brugbart  til  Sam- 
menligning, fordi  Politiets  Optræden  maaske  ikke  er  ens,  og  fordi  som 
nævnt  en  drukken  Normand  sandsynligvis  vil  volde  mere  Opstyr  end  en 
drukken  Dansk.  Men  det  er  en  sørgelig  Kjendsgjeming,  at  der  er  megen 
Fuldskab  i  Norges  Byer,  navnlig  i  Kristiania.  I  1900  straffedes  der  i  Norge 
for  „Drukkenskab  og  Gadeuorden  samt  andre  Politiforseelser"""")  ialt  44,869 
Mænd  og  2071  Kvinder,  deraf  i  Byerne  40403  M.  og  1874  K.,  paa 
Landet  4466  M.  og  197  K.  For  de  større  Byer  kan  der  gives  nøjagtigere 
Opgaver,  saaledes  indsattes  der  i  1903  i  Kristianias  Drukkenskabsarrester 
ialt  13890  (deraf  alene  for  Drukkenskab:  12019),  heraf  var  11671  inden- 
bysboende.  Endnu  værre  var  det  i  den  egentlige  Jobbetid,  saaledes  blev 
der  i   1899  indsat  i  Kristianias  „Fyldearrester"  22176. 

Ingen  indrømmer  villigere  end  Afholdsfolket,  at  Ædruelighedstilstanden 
i  Norge  endnu  lader  meget  tilbage  at  ønske,  men  der  kan  med  Grund 
protesteres  mod  den  Paastand,  at  Ædruelighedstilstanden  er  saa  daarlig 
paa  Grund  af  de  strenge  Alkohollove,  tværtom  tør  det  vel  hævdes,  at 
den  er  daarlig  trods  den  energiske  private  og  offentlige  Kamp  mod  Alko- 
holen. Ligeledes  har  man  Ret  til  at  protestere  mod  en  Udtalelse  som 
Brunchorst's,  at  Alkoholmisbrugen  florerer  mere  i  Norge  end  i  Udlandets 

Fra  rent  medicinsk  Standpunkt  kan  der  ikke  være  Tvivl  om,  at  et 
lavt  Alkoholforbrug,  selv  om  det  ledsages  af  endel  Beruselse,  dog  er  langt 
at  foretrække  for  et  højt  Alkoholforbrug  som  Følge  af  pyntelig  Vanedrik. 
Netop  den,  som  ikke  er  vant  til  Alkohol,  bliver  let  beruset  af  Mængder, 
som  den  regelmæssige  Alkoholbruger  „taaler**  uden  at  blive  „synlig  be- 
ruset*",  hvori  dog  ikke  ligger,  at  hans  Nervesystem  ikke  tager  Skade  deraf. 
Enkelte  Drankere  kan  næsten  ikke  faa  sig  en  Rus.. 

Lidet  vant  til  Alkohol,  er  navnlig  den  norske  Landbefolkning  nu  let 
paavirkelig  selv  af  smaa  Mængder,  men  Kampens  Maal  er  ogsaa  at  skabe 
et    norsk  Kulturfolk    med   et  Naturfolks    friske   Uberørthed  af 


*)  Tager  man  en  Sygdom  som  Skrumplever  (Cirrhosis  hepatis),  der  antages  oftest  at 
skyldes   Alkohol,  er  Tallene:  Dødsfald  i   1896—1900  af  Skrumplever  i  Norge 
(Land  og  By):  99  og  i  Danmarks  Byer  253. 
**)  Statistiken  tillader  ikke  nøjere  Sondring  for  det  hele  Land. 

Alkoholen  og  alle  andre  nerveødelæggende  Gifte.  Selv  om  Maalet 
endnu  er  f^ærnt,  ligger  det  dog  indenfor  Synskredsen.  — 

Det  vilde  føre  altfor  langt  her  at  undersøge,  i  hvilken  Udstrækning  de 
af  Alkoholen  delvis  afhængige  Onder  er  trængt  tilbage  samtidig  med  Ned- 
gangen i  Alkoholforbruget. 

Alkoholbrugens  umiddelbare  Følger  gaar  naturligvis  op  og  ned  med 
Forbruget,  saaledes  er  Indlæggelse  i  Sindsygehus  paa  Grund  af  Drik  ble- 
vet betydelig  sjeldnere  i  de  sidste  50  Aar.  Arv  opføres  overalt  i  Verden 
som  den  vigtigste  Aarsag  til  Sindsygdom,  dernæst  følger  i  de  fleste  Lande 
Drik,  men  i  Norge  kommer  denne  Aarsag  nu  først  som  Nr.  4.  En  Sam- 
menligning mellem  Norge  og  Danmark  er  ogsaa  her  lærerig,  —  dog  er 
den  norske  Sindsygestatistiks  Oversigt  over  Aarsageme  mere  indgaaende 
end  den  danske,  og  for  ikke  paa  nogen  Maade  at  forfordele  Danmark 
har  jeg  i  Norge  medregnet  alle  Tilfælde,  hvor  Drik  overhovedet  nævnes, 
selv  om  der  samtidig  foreligger  Arv,  Syfilis  o.  s.  v.,  „uordentligt  Levnet** 
har  jeg  ogsaa  medregnet,  selv  om  Drik  ikke  nævnes. 

Sammenligningen  gjælder  samtlige  Indlæggelser  1895 — 99  i  alle  norske 
Asyler  (3714  Indlæggelser)  og  i  de  danske  Statsanstalter  og  St.  Hans  Ho- 
spital (3726 'Indlæggelser),  men  bortset  fra  Kjøbenhavns  Kommunehospitals 
6.  Afdeling  med  alle  Deliranteme.  De  norske  Sindsygehuse  modtager  ikke 
Deliranter. 

Drik  antoges  som  medvirkende  eller  afgjørende  Aarsag  til  Indlæggelsen  i 


Mend 


Norge 13,15% 

Danmark 2\y^^U 


Kvinder 

1j07  /o 
4»M  /o 


Tilsammen 
I2,4S  /o 


Ogsaa  som  Dødsaarsag  spiller  Drik  nu  en  meget  mindre  Rolle  i  Norge 
end  før;  ved  Dødsfald,  hvor  Aarsagen  er  meddelt  af  Læge,  blev  saaledes 
i  1856 — 60  Alkoholen  opgivet  som  Aarsag  i  33  pr.  10,000  Dødsfald,  men 
1896—1900  i  9  pr.   10,000. 

Vanskeligere  er  Spørgsmaalet,  om  Nedgangen  i  Alkoholforbruget  har 
indvirket  statistisk  paaviselig  paa  de  Samfundsonder,  hvor  Alkoholen  kun 
er  en  af  Aarsageme.  Forholdene  er  her  saa  indviklede.  Dødeligheden  er 
aftaget  og  Middellevetiden  steget  i  det  19de  Aarhundrede  rundt  om  i 
Verden  som  Følge  af  hygienisk  og  økonomisk  Fremgang,  saaledes  ogsaa  i 
Norge ;  det  er  dog  et  ejendommeligt  Faktum,  at  Norge  paa  flere  Punkter  staar 
som  Numer  1  af  alle  civiliserede  Lande.  Saaledes  har  Norge  længe  haft  den 
længste  Middellevetid  (overgaas  nu  lidt  af  Sverige),  det  har  den  laveste 
Spædbamdødelighed  og  vistnok  ogsaa  den  største  Tilvækst  i  Soldaternes  Gjen- 
nemsnitshøjde,  som  i  de  sidste  Tiaar  er  tiltaget  med  flere  Centimeter  og  nu  er 
over  1 70  Cm.  Ved  Middellevetidens  stadige  Forlængelse  i  Norge  er  der  ogsaa 
det  karakteristiske  Træk,  at  Forskjellen  mellem  Mænds  og  Kvinders  Middel- 
levetid formindskes,  vistnok  fordi  Mændene  nu  er  mere  ædruelige  end  før. 
Dødfødslernes  Hyppighed  er  ogsaa  aftaget  meget.  Trods  Folkets  store  Fattigdom 
og  haarde  Livskaar,  trods  Tuberkulosens  og  Udvandringens  svækkende  Virk- 
ning er  det  norske  Folk  i  utvivlsom  racehygienisk  Fremgang,  og  det  synes 
rimeligt,  at  Nedgangen  i  Alkoholforbruget  har  en  væsentlig  Del  deri. 

Selvmordshyppigheden  er  i  Norge  steget  og  faldt  nogenlunde  overens- 
stemmende med  Alkoholforbruget;  det  aarlige  Antal  Selvmord  pr.  1  Million 
Indbyggere  var  i  1826—30:  81,  steg  jævnt  til  1846—50:  109  og  er  se- 


^)  I  1856—60  opførtes  Drik  som  Aarsag  til  13,7<»/o  af  Indlæggelserne  i  Norge. 

nere  stadig  sunket  til  1896 — 1900:  5  7.  I  Danmark  er  Selvmordshyppig- 
heden  den  mangedobbelte,  saaledes  i  1886 — 95:  255  pr.  7  Million  Indb., 
37%  af  Selvmorderne  var  drikfældige.  I  Norge  har  det  øjensynlig  ikke 
forringet  Livslysten,  at  Alkoholforbruget  er  formindsket. 

Forbrydelser  skyldes  jo  overordentlig  ofte  Alkoholen,  og  der  er 
ogsaa  i  Norge  paaviselig  adskillig  Overensstemmelse  mellem  Gangen  i 
Alkoholforbruget  og  Kriminaliteten,  saaledes  steg  Antallet  af  Straffanger  i 
Forhold  til  Folkemængden  meget  stærkt  fra  1814  til  1843  for  senere  jævnt 
at  synke,  saa  det  i  1900  var  mindre  end  i  1814;  det  aarlige  Antal  for 
Forbrydelser  dømte  Personer  pr.  100,000  Indbyggere  var  i  1851 — 55:  194,5, 
1856—60:  157,«,  1871— 74:  180,s,  1886—90:  14  1,,,  1896—1900:  178, 
—  1886—90  viser  det  laveste  Antal  Forbrydelser  og  det  mindste  Alkohol- 
forbrug, Norge  i  nyere  Tid  har  havt.  Nu  er  vistnok  ogsaa  Lovene  formildet 
i  disse  Tider,  meu  Sammenhængen  mellem  Forbrydelserne  og  Alkoholen 
synes  dog  utvivlsom.  — 

Om  alle  disse  Forhold  gjælder  det  imidlertid,  at  man  maa  vise  lidt 
Taalmodighed,  medens  Frugten  modnes.  Der  maa  gaa  mere  end  et  Slægt- 
led, før  Virkningen  taber  sig  af  et  Alkoholforbrug  saa  stort  som  det  norske 
i  første  Halvdel  af  det  19de  Aarh.,  og  selv  det  nuværende  forholdsvis  be- 
skedne Forbrug  er  dog  stort  nok  til  at  gjøre  megen  Skade. 

Kampen  mellem  de  Kræfter,  som  bryder  Folkets  Sundhed  ned,  og  dem, 
som  bygger  op,  kræver  Menneskealdre.  Men  med  Videnskabens  nuværende 
Lære  for  Øje  kan  der  ikke  godt  tvivles  om,  at  Alkoholen  er  en  Folkeøde- 
lægger, og  da  knytter  der  sig  et  stort  Haab  for  Norges  Fremtid  til  Af- 
holdsarbejdet. 

At  Norge  allerede  nu,  trods  de  haarde  naturlige  Betingelser,  dog  paa 
mange  Omraader  ikke  kommer  saa  rent  tilkort  i  en  Sammenligning  med 
et  af  Naturen  saa  rigt  velsignet  Land  som  Danmark,  dertil  bidrager  tilvisse 
ogsaa  den  Omstændighed,  at  vort  Alkoholforbrug  kun  er  ^4  ^^  ^^^  danske. 

I  den  ældre  Kamp  mod  Brændvinen  tog  Overklassen  Del  paa  en  for- 
tjenstfuld Maade,  men  fra  1859  har  næsten  kun  Smaakaarsfolk  ført  Kam- 
pen mod  Alkoholen.  Nu  da  Totalafholdsbevægelsen  er  blevet  en  af  de  dy- 
bestgaaende  og  stærkeste  aandelige  Strømninger  i  Folket  og  dens  Tilhæn- 
gere bruger  sin  politiske  Magt  til  at  indskrænke  Alkoholhandiernes  Frihed, 
ser  Overklassen  —  paa  faa  Undtagelser  nær  —  med  stigende  Vrede  paa 
Totalistemes  Færd.  Vel  er  der  enkeltvis  Tegn  paa  vaagnende  Forstaaelse, 
ikke  mindst  blandt  de  yngre  Præster,  medens  Lægestanden  i  det  hele 
taget  staar  ligegyldig,  men  de  toneangivende  og  navnlig  de  formuende 
Kredse  hader  hele  den  nyere  norske  Alkohollovgivning,  de  vil  kun  have 
Afholdsfolket  som  Ambulance  til  Drankeres  Redning,  men  dette  selv  vil 
have  Ledelsen  og  finder,  at  det  er  bedre  at  forebygge  Faldet  end  flikke 
paa  de  Ealtfne.  Grundene  til  denne  Overklassens  uforstaaende  Holdning  er 
forskjelligé;  dels  ligefrem  Uvidenhed  om  Alkoholbrugens  hygieniske  og  so- 
ciale Følger,  dels  personlig  Kjærlighed  til  Alkoholen,  den  norske  Overklasse 
bruger  sandsynligvis  mere  Alkohol  end  den  danske;  den  har  fraset  obligat 
Velgjørenhed,  ikke  meget  af  ægte  menneskelig  Samfølelse  med  Underklassen, 
og  den  er  i  stor  Udstrækning  økonomisk  interesseret  i  Alkoholhandlen, 
alene  i  Bryggerierne  er  der  lagt  c.  30  Millioners  Aktiekapital  og  en  lig- 
nende Sum  i  Hoteller,  for  hvis  Trivsel  Alkohol  anses  uundværlig,  ogsaa 
gjennem  Samlagene  er  Overklassen  i  Byerne  indirekte  økonomisk  interes- 
seret i  Alkoholbrugens  Opretholdelse. 

Overklassens    Ungdom    foragter   som    Regel    Afholdssagen ;    naar   dens 

Det  ny  Aarhundrede.  II.  24.  95 

Ædruelighed  paa  enkelte  Kliker  nær  dog  gjennemgaaende  er  noksaa  til- 
fredsstillende, skyldes  det  vistnok  for  en  stor  Del  den  ivrige  Interesse  for 
Idræt,  som  i  Længden  ikke  kan  forliges  med  regelmæssig  betydelig  Al- 
koholbrug. Til  gode  Træningsregler  for  Skiløbere,  Roere  o.  s.  v.  hører  jo 
altid  Totalafhold. 

Bonde-  og  Arbejderungdommen  er  derimod  i  det  hele  let  at  vinde  for 
Afholdssagen,  og  Norges  organiserede  Ungdomslag  har  banlyst  Alkoholen 
fra  sine  Fester. 

Afholdsfolket  bestaar  af  Bønder,  Arbejdere  og  Byernes  jævne  Middel- 
stand. Derved  har  Afholdsarbejdet  faaet  et  udtalt  demokratisk  Præg,  delvis 
ogsaa  radikalt.  Afholdsforeningerne  gav  tidlig  sine  kvindelige  Medlemmer 
Stemmeret  og  Valgbarhed,  Loven  af  1894  gav  i  et  vigtigt  Samfiindsspørgs** 
maal  Folket  selv  Afgjørelsen  gjennem  den  mest  udstrakte  Stemmeret  for 
Mænd  og  Kvinder,  som  Verden  kjender,  og  var  derved  en  Forløber  for 
almindelig  kommunal  Stemmeret  og  Kvindestemmeret,  ja,  Folkeafistemnin- 
geme  peger  længer  frem  mod  Referendum.  Fremtidens  politiske  Udvikling 
maa  jo  utvivlsomt  føre  til  en  Indskrænkning  af  Folkerepræsentationens 
Myndighed  til  Bedste  for  direkte  Folkeafgjørelse  af  de  store  Samfunds- 
spørgsmaal. 

Det  sidste  Stormløb  mod  „Forbud-  og  Nægtelsesystemet**  mislykkedes, 
og  der  er  ikke  Udsigt  til  noget  Systemskifte  i  det  norske  Afholdsarbejde, 
Forbudstanken  vil  blive  fastholdt  og  gradvis  gjennemført.  Det  norske 
Socialdemokrati  har  paa  sit  Aarsmøde  1904  sluttet  sig  til  Arbejdet  for 
lokalt  Forbud  ved  paa  sit  Kommuneprogram  at  optage  som  særlig  Post,  at 
der  ikke  maa  gives  nye  Bevillinger  til  Alkoholhandel,  og  at  de  bestaaende 
Rettigheder  efterhaanden  mest  mulig  skal  indskrænkes.*) 

Navnlig  i  de  større  Byer  v  i  \  der  vistnok  efterhaanden  blive  Samarbejde 
mellem  Arbejderpartiet  og  Afholdsfolket.  I  1907  bliver  der  efter  den  nye 
Lov  Adgang  til  Samlagafstemning  i  alle  norske  Byer,  og  da  vil  rimeligvis 
Kampen  bryde  løs  over  hele  Linjen. 

Allerede  nu  er  der  stærke  Modsætningsforhold  mellem  Totalisteme  og 
Alkoholvenneme,  og  de  vil  yderligere  skjærpes,  til  der  engang  i  Løbet  af 
det  20de  Aarhundrede  bliver  for  Alvor  Spørgsmaal  om  Alkoholens  „være 
eller  ikke  vflere**  i  Norge.  Det  bærer  mod  en  lidenskabelig  hed  Strid,  hvor 
alle  Mellemstandpunktej;  vil  svides  bort,  og  hvor  der  kræves  klart  Valg: 
for  eller  mod  Alkoholen. 

Som  i  de  store  politiske  Kampe  tørner  ogsaa  her  modsatte  Livssyn 
sammen,  saa  modsatte,  at  Landet  ikke  i  Længden  har  Plads  for  begge; 
thi  Afholdsfolket  har  ubønhørlig  sat  sig  det  Maal  at  rense  Norge  for  Al- 
koholen, og  det  skal  sejre  efter  megen  Modgang. 

Her  gjælder  Bjørnsons  Ord: 

Foragtet  af  de  store,  men  elsket  af  de  smaa,  * 

sig  er  det  ikke  Vejen,  det  nye  maa  gaa? 
Forraadt  af  dem,  som  Vagt  skulde  være,  just  af  dem, 
sig  er  det  ikke  saadan  en  Sandhed  staar  frem? 

I  denne  Sag  føler  det  norske  Afholdsfolk  sit  Kald,  og  derfor  er  det  en 
i  Længden  uimodstaaelig  Kraft. 


*)  Karakterisdsk  nok  var  der  mindst  Stemning  for  denne  Post  blandt  Kristianias 
Socialdemokrater,  og  den  danskfødte  Fører  Jeppe  s  en,  der  staar  paa  samme  Stand- 
punkt i  dette  Spørgsmaal  som  de  ældre  danske  Socialdemokrater,  har  opponeret 
stærkt  mod  dette  allerede  bekjendte  „Punkt  8^'. 


Om  Kødforgiftning. 

Af  ViLH.  Jensen. 


Blandt  de  mange  Omraader,  paa  hvilke  moderne  bakteriologiske 
Undersøgelser  har  bragt  Rede,  kan  ogsaa  nævnes  Kødforgiftningerne. 

Man  havde  allerede  tidlig  lagt  Mærke  til,  at  det  kunde  være  ferligt 
at  spise  visse  Kødspiser  og  man  iagttog  af  og  til  hele  Epidemier,  for- 
aarsagede  af  fordærvet  Kød  og  Kødmad  i  en  eller  anden  Form.  Men 
først  ved  de  bakteriologiske  Undersøgelser,  som  er  foretagne  i  den 
sidste  Snes  Aar,  er  det  lykkedes  nærmere  at  oplyse  Forholdene. 

Kødforgiftningen  kan  have  3-dobbelt  Oprindelse. 

For  det  første  kan  det  Kød,  der  spises  allerede  ved  Slagt- 
ningen være  farligt,  fordi  det  stammer  fra  syge,  undertiden  nedslagtede 
Dyr.  Det  drejer  sig  oftest  om  Dyr  med  Tarmlidelser,  Tarmbetændelse  og 
Diarrhoe,  men  undertiden  kan  man  finde  Aarebetændelse,  Yverbetændelse 
og  lignende  Sygdomme.  For  at  undgaa  at  lide  det  Tab,  som  et  selvdødt 
Dyr  altid  bringer  sin  Ejer,  slagtes  Dyr,  om  hvis  Sygdom  man  ved 
Besked,  snarest  mulig  for  at  komme  Døden  i  Forkøbet,  og  Kødet  sælges, 
hvor  der  ikke  findes  Kødkontrol,  uden  nogensomhelst  Angivelse  af  den 
mindre  pæne  Oprindelse.  Eller  hvis  Dyret  allerede,  da  det  blev  slagtet, 
var  saa  medtaget,  at  det  var  usælgeligt  som  almindelig  Handelsvare, 
kan  det  ende  i  en  Pølsefabrik.  Især  en  Del  Aar  tilbage  var  dette  al- 
mindeligt. Sker  Slagtningen  tilmed  i  Sommertiden,  er  Muligheden  yderligere 
stor  for,  at  de  Bakterier,  der  har  fremkaldt  Sygdommen  kan  udvikle 
sig  videre  i  og  paa  Kødet.  Ti  selv  om  de  sygdomvækkende  Bakterier 
maaske  ikke  altid  fra  Begyndelsen  fandtes  i  Kødet,  foretages  Slagtningen 
jo  ikke  saa  forsigtig,  at  ikke  Bakterier  fra  Tarmkanal  eller  Yver  kan 
komme  til  det,  endsige  da,  hvis  baade  Kød  og  Indmad  bruges  som 
Pølsemad. 

Man  kender  en  Række  Epidemier,  som  hører  herhen,  saaledes  1885 
i  Egelsdorf  i  Tyskland,  hvor  60  Mennesker  blev  syge  og  1  døde,  1889 
i  Cotta  ved  Dresden  126  med  4  døde;  Kødet  stammede  her  fra  en  Ko 
med  Yverbetændelse;  1891  i  Flandern  80  syge  og  4  døde;  Kødet  stam- 
mede fra  to  Kalve  med  Diarrhoe.  En  lignende  Oprindelse  havde  en  af 
Professor  Holst  i  Norge  beskrevet  Epidemi  paa  Sindssygehuset  i  Gau- 
stad,  hvor  81  angrebes  og  4  døde.  I  1895  mistænktes  i  Gent  nogle 
Cervelatpølser  for  at  have  givet  Anledning  til  sygelige  Tilstande  hos 
flere  Mennesker.  En  af  dem  sendtes  til  Undersøgelse  paa  Slagtehuset,  hvor 
Inspektøren  erklærede  Pølsen,  der  saa  godt  ud,  for  god  og  spiste  2 — 3 
Skiver  af  den,  ligesom  flere  ved  Slagtehuset  ansatte  spiste  med.  De 
fleste  af  disse  blev  syge,  fik  Diarrhoe  og  Opkastning,  Inspektøren  selv 
fik  en  kolerinelignende  Sygdom  og  døde  5te  Dag  derefter.  Man  kan 
ikke  altid  se  paa  Kødet  eller  Pølserne,  om  de  fejler  noget. 

95* 

Ved  en  hel  Række  Undersøgelser  har  det  vist  sig,  at  det  næsten 
altid  er  en  bestemt  af  Gartner  i  1888  fanden  Bakterie,  der  kan  paa- 
vises  i  det  skadelige  Kød  og  de  syges  Og  dødes  Organer. 

Det  er  en  Bakterieform,  der  staar  Tyfdsbacillen  og  den  almindelige 
Tarmbakterie  nær,  og  som  i  sine  Egenskaber  danner  et  Mellemled 
mellem  dem.  Den  hedder  efter  Finderen  Bacillus  enteridis  Gartner. 
Den  kan  let  dyrkes  udenfor  de  levende  Væv  paa  vore  almindelige 
Bakterienæringsstoffer:  Bouillon,  Agar  og  Gelatine.  Den  danner  ingen 
Sporer  og  er  derfor  ikke  synderlig  sejlivet;  alle  de  alvorligere  Tilfælde 
skyldes  da  ogsaa  Nydelsen  af  Kødet  i  raa  eller  ufuldstændig  kogt  Til- 
stand, saaledes  som  det  ofte  findes  i  Pølser.  Lettere  Tilfælde  kan  dog 
opstaa  ogsaa  af  kogte  Kødspiser,  idet  Bakterien  er  i  Stand  til  at  danne 
et  giftigt  Stofekifteprodukt,  et  Toxin,  der  taaler  kortvarig  Kogning. 

Den  af  Gartners  Bakterie  fremkaldte  Form  af  Kødforgiftning  er 
forholdsvis  sjælden,  og  særlig  sjælden,  hvor  der  findes  gennemført  Kød- 
kontrol og  Slagtehuse. 

Dette  er  derimod  ikke  Tilfældet  med  en  anden  Form  af  Kød- 
forgiftning som  skyldes  Kød,  der  stammer  fra  sunde  Dyr  og  som 
altsaa  uden  Indvendinger  kan  passere  Kødkontrollen. 

Faren  opstaar  først,  naar  Kødet  har  faaet  Lejlighed  til  at  gaa  i 
Forraadnelse,  hvadenten  det  sker  i  raa  eller  tillavet  Tilstand.  Det 
er  ofte  de  saa  hyppig  forekommende  almindelige  Tarmbakterier,  eller 
de  ved  Forraadnelse  næsten  altid  tilstedeværende  Proteusbaciller,  der 
ved  deres  Livsvirksomhed  omdanner  Kødets  Safter  og  danner  Giftstoffer, 
Ptomainer,  der  dog  ødelægges  ved  Opvarmning. 

Det  er  denne  Form  af  Kødforgiftning,  som  vi  alle  kender  fra  Som- 
merens varmeste  Tid,  hvor  Kødvarer  „let  faar  en  Tanke",  d.  v.  s.  be- 
gynder at  gaa  i  Forraadnelse,  og  det  er  ofte  lignende  Former,  der 
ødelægger  Suppe  og  Frikase.  I  denne  sidste  er  det  rimeligere  at  antage 
denne  Forandring  som  Aarsag  til  de  Forgiftningstilfælde,  man  saa  hyppig 
ser,  og  ikke  Opvarmningen  af  Petersiljen,  som  man  saa  ofte  hører 
nævne  som  Aarsag  dertil. 

Man  maa  dog  ikke  tro,  at  det  er  enhver  Forraadnelse  der  frem- 
kalder den  Slags  Giftstoffer,  dels  maa  man  naturligvis  forudsætte,  at 
de  omtalte  eller  lignende  Bakterier  er  til  Stede,  dels  synes  Varmegraden 
at  være  af  stor  Betydning.  Den  Forraadnelse  „haut  gout*,  som  mange 
ynder  ved  Vildt  om  Vinteren,  synes  yderst  sjælden  at  give  Anledning 
til  Forgiftning,  og  Kinesere  spiser  nedgravede  raadne  Æg,  Grønlænderne 
raaddent  Spæk  og  Malayer  raaddent  Kød  uden  at  det  gør  dem  noget. 
Denne  Form  af  Kødforgiftning  ligner  i  meget  den  foregaaende.  Døds- 
fald er  i  hvert  Fald  hos  Voksne  sjældne. 

Langt  vigtigere  og  i  mange  Punkter  interessantere  er  den  tredje  af 
de  Kødforgiftningsformer  man  træffer,  den  saakaldte  Botulisme. 

Det  drejer  sig  næsten  altid  om  Kødvarer,  der  har  været  beregnet 
til  at  opbevares  for  længere  Tid,  ofte  ved  Saltning,  og  det  gælder  baade 

om  Leverpølser,  Blodpølser,  saltet  og  røget  Kød  osv.  Undertiden  drejer 
det  sig  om  Postejer  tildækkede  med  et  Fedtlag. 

Man  kan  ogsaa  se  Sygdommen  optræde  efter  Nydelsen  af  Fisk,  og 
man  taler  da  om  Ichthyosismus.  Ogsaa  her  er  det  nedsaltet  og 
lagret  Fisk. 

Botulismen  adskilter  sig  fra  de  to  tidligere  omtalte  Former  af  Kød- 
forgiftning derved,  at  Tarm-  og  Mavesymptomerne  næsten  altid  mangler, 
hvorimod  nervøse  Fænomener,  fremkaldte  ved  en  tydelig  Forgiftning, 
er  mest  fremtrædende.  Vedkommende  faar  Dobbeltsyn,  hængende  Øje- 
laag,  snævre  Pupiller,  tonløs  Stemme,  Vanskelighed  ved  at  synke  osv. 
Symptomer  optræder  oftest  24 — 36  Timer  efter  Forgiftningen  og  er  ikke 
ledsagede  af  Feber.  25 — 30  ^/o  af  de  angrebne  afgaar  ved  Døden,  og 
hvis  denne  ikke  indtræder,  følger  der  et  langvarigt  Sygeleje  og  Rekon- 
valescens efter. 

Forgiftningen  skyldes  en  Bakterie  —  Bacillus  botulinus  —  der  er 
fundet  1895  af  van  Ermengem  under  en  Epidemi  i  Holland. 

Det  drejede  sig  dengang  om  en  usædvanlig  godartet  Epidemi  med 
50  Tilfælde  og  kun  3  Dødsfald.  De  angrebne  havde  spist  Skinkerne  af 
et  sundt  Dyr,  der  var  nedsaltet.  De  3  første  var  spiste  uden  Skade, 
men  den  nederste,  der  havde  lidt  harsk  Lugt  og  var  lidt  blød,  gav 
Forgiftningen. 

Atter  her  træffer  vi  Antydning  af,  at  det  kun  var  i  Kød,  hvortil 
Luften  ingen  Adgang  havde,  at  Giften  opstod,  og  det  hænger  sammen 
med  at  Bakterien  hører  til  de  saakaldte  anagrobe,  der  kun  kan  vokse 
hvor  Luftens  Ilt  ingen  Adgang  har.  Derfor  i  de  tildækkede  Postejer, 
derfor  paa  Bunden  af  Saltetønden,  og  i  denne  endda  kun  hvis  der  ikke 
er  sørget  for,  at  der  er  rigelig  og  kraftig  Saldage  tilstede,  saaledes  at 
den  kan  trænge  ind  paa  alle  Sider,  thi  i  kraftig  Lage  trives  Bakterien 
ikke.  En  anden  Særegenhed  har  denne  Bakterie :  at  den  kun  kan  vokse 
ved  Varmegrader  omkring  25  ^  ikke  ved  Legemsvarme.  Det  kan  altsaa 
ikke  være  Bakterien  selv  der  fremkalder  Sygdommen,  men  et  Giftstof, 
hvis  Tilstedeværelse  i  Kødet  og  hvis  Dannelse  af  Bakterien,  man  har 
kunnet  paavise. 

Dette  Giftstof  er  et  af  de  kraftigste  vi  kender  og  minder  i  visse 
Henseender  om  Stivkrampegiften,  der  ligeledes  dannes  af  en  anaerob 
Bakterie,  og  som  hos  Dyr  og  Mennesker  Iremkalder  nervøse  Fæno- 
mener, Stivkrampen.  Botulismegiften  dræber  en  Kanin,  naar  1  Milli- 
gram af  Opløsningen,  som  den  findes  i  den  Bouillon,  i  hvilken  man 
har  dyrket  Bakterien,  indsprøjtes  under  Huden  eller  i  Blodet.  Kaninen 
faar  Lammelser  og  Spytflod,  Forandringer  ved  Øjnene  osv.  Giver  man 
lidt  stærkere  Doser  faar  Kaninerne  allerede  efter  nogle  Timer  Aandenød, 
Lammelser  og  dør  hurtig.  Denne  stærke  Gift  har  været  studeret  meget 
grundig,  og  det  er  i  Lighed  med  hvad  man  har  kunnet  gøre  ved  Difteri 
og  Stivkrampe,  lykkedes  at  lave  et  Serum,  der  har  baade  beskyttende 
og  helbredende  Virkning,  i  hvert  Fald  paa  Dyr.  Vil  man  undgaa  denne 

Kødforgiftning,  skal  man  ikke  spise  Kød,  Postejer  eller  Pølser,  naar 
det  har  været  fejlagtig  saltet,  altsaa  i  for  svag  —  under  10  7o  —  og 
for  lidt  Lage. 

Mere  Sikkerhed  giver  her  som  for  mange  andre  Farers  Vedkom- 
mende en  grundig  Gennemvarmning  ved  Kogning  eller  Stegning,  idet 
Giftstoffet  ødelægges  let  ved  Opvarmning;  allerede  omkring  60®  svækkes 
det  stærkt.  — 

I  Tilslutning  til  disse  Kødforgiftninger  kunde  der  maaske  være  An- 
ledning til  at  omtale  en  Række  Undersøgelser  over  hermetisk  henkogte 
Sager,  væsentligst  paa  Grundlag  af  en  interessant  Artikel,  som  M.  Geirs- 
vold  og  Th.  Steenberg  i  1903  skrev  i  Norsk  Tidsskrift  for  Militærmedicin. 

Som  bekendt  kan  man  til  Opbevaring  af  Næringsmidler  anvende 
Tørring,  der  benyttes  til  Korn,  Frugter,  og  i  den  nyere  Tid  tillige  til 
Grøntsager.  Anvendelsen  beror  paa,  at  Bakterier  og  Skimmelsvampe 
nødvendigvis  til  deres  Udvikling  kræver  Fugtighed.  Man  anvender  den 
som  bekendt  til  Kød  og  Fisk  —  Klipfisk  —  Tørfisk  —  Stokfisk  osv. 
En  særlig  Anvendelse  fandt  denne  Opbevaringsmaade  i  den  berømte  tyske 
Ær  te  pø  Ise,  som  i  Krigen  1 870  var  Tyskerne  til  saa  stor  Nytte  under 
den  vanskelige  Proviantering,  at  Opfinderen  af  den  efter  Krigen  fik  en 
Hædersgave  af  30,000  Thaier.  Man  har  ogsaa  søgt  at  gøre  Mælk  holdbar 
ved  at  tørre  det  til  Pulver. 

Frysning  anvendes  som  bekendt  mere  og  mere.  Masser  af  Faare- 
kroppe.  Oksekroppe  og  Fisk  sendes  paa  lange  Afstande  fra  Australien 
og  Amerika  til  Evropa  i  Fryserum  og  Iskasser,  Isskabe,  store  Kølerum 
anvendes  jo  nu  til  daglig  Dags  i  stor  Udstrækning,  i  større  Hushold- 
ninger, Restaurationer  o.  s.  v.  Anvendelsen  af  Kulden  beror  paa,  at 
Bakterier  kræver  en  vis  Varmegrad  for  at  trives,  og  at  der  ved  O® 
og  derunder  næsten  ingen  Udvikling  finder  Sted,  selv  om  endog  den 
stærkeste  Kulde  ikke  er  i  Stand  til  med  Sikkerhed  at  dræbe  Bakterier. 

Betydningen  af  Saltning  ligger  i  en  vis  Udtørring  ved  den  vand- 
sugende Ævne  hos  stærke  Saltopløsninger  og  en  vis  Giftighed  af  den 
ved  Siden  af;  Rygning  beror  paa  Tilførslen  af  forskellige  Stofifer  fra 
Røgen,  især  Kreosot,  samtidig  med  en  let  Udtørren. 

Større  og  større  Betydning  faar  Anvendelsen  af  hermetisk  Hen- 
kogning til  Opbevarelse  af  Næringsmidler. 

Den  bekendte  Eksperimentator,  Abbed  Spallanzani,  et  af  det  18de 
Aarhundredes  bedste  Hoveder,  viste  omkring  1765,  at  der  ikke  ind- 
træder Forraadnelse,  naar  man  koger  Næringsmidler  og  hindrer  Luftens 
Adgang.  Man  har  senere  søgt  at  modbevise  og  betvivle  dette,  men  til 
sidst  førte  Pasteur  det  endelige  Bevis  og  gav  den  rigtige  Forklaring. 

Man  regner  i  Almindelighed  Frangois  d'Appert  for  den  egentlige 
Opfinder  af  den  hermetiske  Henkogning,  idet  han  1809  maalbevidst 
anvendte  den  til  Opbevaring  af  Næringsmidler.  Han  kogte  dem  i  vid- 
halsede  Glasflasker  og  lukkede  dem  tæt;  derefter  sattes  de  i  koldt 
Vand,  der  opvarmedes  til  Kogning  og  stod  der  i  fem  Timer.  Senere 

indførtes,  i  1854  af  Fastier,  Anvendelsen  af  Blikæsker,  som  loddedes 
til  efter  Kogningen,  der  i  den  nyere  Tid  finder  Sted  ved  ophedet  Damp 
i  Autoklaver. 

I  henkogt  Tilstand  kan  Næringsmidlerne  holde  sig  i  lange  Tider, 
og  paa  Udstillingen  i  London  1851  blev  der  serveret  Kødretter,  hen- 
kogte af  Appert  1813  og  af  udmærket  Udseende  og  Smag. 

De  Fordringer,  der  skal  stilles  til  Konserves  af  den  nævnte  Art, 
maa  efter  de  to  Forfatteres  Meninger  være :  Maden  maa  ikke  i  væsendig 
Grad  adskille  sig  fra  frisk  tillavet  i  Udseende,  Smag  eller  Nærings- 
værdi. Den  maa  være  absolut  holdbar,  Indpakningen  let  og  let  at  aabne 
og  Prisen  ikke  være  for  høj. 

Den  Mængde  af  henkogt  Mad,  der  bruges  mellem  Aar  og  Dag  er 
kolossal.  Alene  den  franske  Hær  bruger  om  Aaret  4,700,000  Pund  Kød, 
og  i  Krigstid  gør  man  Regning  paa  at  komme  til  at  bruge  120,000  Pund 
o;n  Dagen. 

Som  bekendt  fordærves  Konserves,  der  har  været  aabnet,  lettere 
end  anden  Mad,  og  Forgiftninger  af  denne  Art  synes  ret  almindelige 
og  falder  ind  under  den  ovenfor  omtalte  anden  Form.  Særlig  for  de 
hermetiske  Forgiftninger  er  derimod  saadanne,  hvor  Varen  har  vist  sig 
af  normal  Udseende.  I  1888  indtraf  i  Frankrig  i  et  Infanteriregiment 
70  Tilfælde  af  Forgiftning  efter  Nydelsen  af  konserveret  Kød,  der  kun 
frembød  den  Særegenhed,  at  Geleen  i  Æsken  var  flydende.  Alle  de 
angrebne  kom  sig  paa  1  Uge.  I  et  andet  Tilfælde,  ogsaa  blandt  Sol- 
dater, var  Geleen  flydende  og  Laaget  paa  Æsken  udbulnet.  Alt  i  alt 
regner  man,  at  der  i  Frankrig  aarlig  forekommer  200  Tilfælde  af  For- 
giftninger af  denne  Art,  men  kun  yderst  sjælden  Dødsfald.  Forgiftningen 
ytrer  sig  med  Kvalme  og  Hovedpine,  senere  med  Opkastninger  og 
Diarrhoe,  ledsaget  af  stærke  Smærter,  ofte  Lægkrampe  og  lidt  Feber. 

Aarsagen  til,  at  det  hermetiske  Kød  er  giftigt,  falder  for  en  stor  Del 
sammen  med  det  tidligere  omtalte.  Det  kan  enten  dreje  sig  om  Kød 
fra  syge  Dyr,  hvor  Giften  som  nævnt  kan  taale  Kogning;  det  kan  være 
Kød,  der  før  Henkogningen  har  li^et  for  længe,  eller  endelig  kan 
Henkogningen  være  upaalidelig.  Opvarmningen  for  svag  og  for  kort- 
varig, saaledes  at  visse  Bakterier  overlever  den  og  fremkalder  Foran- 
dringerne i  Kødet. 

Man  kan  undertiden  skælne  saadanne  Æsker  fra  gode  derved,  at 
Bunden  er  udbulet,  medens  den  hos  de  gode  er  indbulet  som  Følge 
af  Luftens  Tryk  paa  den  lufttomme  'Kasse.  Eller  man  kan  opdage  to 
Loddesteder,  hvad  der  ofte  angiver,  at  man  allerede  paa  Fabriken  har 
opdaget  Skaden  med  Udbulingen  og  har  forbedret  den  ved  at  stikke 
Hul  i  Bunden,  opvarme  igen  og  atter  lodde. 

Man  træffer  ret  jævnlig  i  Konserves  dræbte  Bakterier  undertiden  i 
meget  stort  Antal,  naar  Kødet  ikke  har  været  helt  frisk  før  Opvarm- 
ningen. Undertiden  kan  der  paavises  levende  Bakterier  i  Daaserne,  i 

nogle  af  de  norske  Forfattere  undersøgte  Daaser  endog  i  6  af  20,  uden 
at  disse  synes  at  have  været  af  særlig  Natur. 

Saadant  bør  ikke  kunne  findes  i  ordendig  og  paalidelig  Konserves, 
men  her  har  det  store  Publikum  kun  den  Udvej  at  holde  sig  til  store 
og  paalidelige  Firmaers  Varer.  Meget  sjælden  ser  man  som  Former  af 
Hermetikforgiftning,  Forgiftning  med  Bly,  der  altid  findes  i  Daaseme, 
omend  oftest  i  meget  ringe  Mængde.  I  Frankrig,  Tyskland  og  Østerrig 
maa  der  ikke  være  mere  end  10  7o  Bly  i  Loddemetallet  og  ikke  over 
1  ^/o  i  Fortinningen.  Lidt  Bly  opløses  ved  længere  Tids  Henstand  saa- 
ledes  ca.  60  Milligram  i  en  Daase  efter  2  Aar,  107  efter  4  og  162 
efter  5  Aar.  Disse  Mængder  er  dog  ikke  nok  til  at  give  Forgifming. 


Urets  Historie. 

Lommeurets  400- Aars  Jubilæum. 


I  Aar  kan  Lommeuret  fejre  sit  400-Aars Jubilæum.  Fuldstændig  nøj- 
agtig ved  man  ikke,  hvad  Aar  det  blev  opfundet;  men  da  det  maa  være 
indenfor  Tidsrummet  1500 — 1510,  er  man  enedes  om  at  fostsætte  det  til 
1505,  og  man  har  fejret  denne  400-Aars-Fest  ved  at  afeløre  et  Mindes- 
mærke i  Niimberg  af  Lommeurets  Opfinder,  den  nlimbergske  Kleinsmed 
Peter  Henlein. 

En  fransk  Kulturhistoriker  har  en  Gang  sagt,  at  man  kan  datere  Kul- 
turens Begyndelse  fra  det  Øjeblik,  da  Tidsbegrebet  gik  ind  i  Menneskenes 
Bevidsthed;  og  vist  er  det,  at  Kulturens  Opvaagnen  hos  omtrent  alle  Folk 
kendetegnes  derved,  at  Foreteelserne  blandt  Himmellegemerne,  Solens  Op- 
og  Nedgang,  Maanens  Faser  o.  s.  v.  vækker  deres  Interesse.  Overalt  er 
Astronomien  den  første  Videnskab,  et  Folk  dyrker.  De  første  primitive 
Ure  er  ogsaa  lavet  som  Hjælpemiddel  ved  astronomiske  Undersøgelser. 

De  første  Tidsmaalere,  man  kender,  Solure  eller  Gnomoner,  er 
lavet  af  Kaldæerne.  Det  var  lodrette  Stænger  eller  Søjler;  efter  Skyg- 
gens Længde  og  Retning,  aflæste  man  de  forskellige  Tider  paa  Dagen; 
særlig  Middagen  blev  nøjagtig  bestemt.  Denne  Metode  havde  den  Ulempe, 
at  Skyggens  Længde  paa  de  forskellige  Klokkeslet  skiftede  efter  Aarstiden ; 
man  indrettede  derfor  Tabeller,  der  angav,  hvilken  Længde  Skyggen  skulde 
have  til  bestemte  Klokkeslet  for  de  forskellige  Tider  af  Aaret.  Endnu  an- 
vender man  enkelte  Steder  Solskiver,  nærmest  til  Pynt  i  Haver. 

Det  antages,  at  Gnomoneme  er  bragt  til  Grækenland  af  den  græske 
Filosof  Anaximenes  Aar  550  f.  C,  og  de  var  meget  almindelige  i  de 
gamle  græske  Byer.  De  led  jo  imidlertid  stadig  af  den  Mangel,  at  de  kun 
kunde  bruges  om  Dagen  og  i  Solskin. 

Allerede  i  Oldtiden  begyndte  man  derfor  at  konstruere  Vandure.  As- 
syrerne havde  dem  allerede  i  Aaret  600  f.  C,  Grækerne  hundrede  Aar 
senere,  og  til  Rom  naaede  de  159  f.  C.  De  assyriske  Vandure  bestod  af 
en  Beholder,  hvori  der  forneden  var  en  fin  Aabning,  hvorigennem  Vandet 

kunde  løbe  ud.  Ved  Solopgang  blev  Beholderen  fyldt  med  Vand  og  dens 
Størrelse  var  afpasset  saaledes,  at  Vandet  indtil  Solnedgang  løb  6  Gange 
ud.  For  hver  Gang  Beholderen  tømtes  —  altsaa  med  et  Mellemrum  pae 
2  Timer  —  forkyndtes  det  af  en  Udraaber,  som  var  posteret  ved  Uret.  1 
Athen  og  Rom  blev  Udraaberen  senere  hen  overflødiggjort,  da  man  paa 
Beholderens  indvendige  Side  anbragte  Cirkler,  paa  hvilke  Tiden  var  skrevet. 


De  forbigaaende  kunde  da  selv  se,  hvilken  Cirkel  Vandet  stod  til,  og 
deraf  slutte,  hvad  Klokken  var. 

De  første  Vandure  var  meget  unøjagtige,  da  Vandet  strømmede  lang- 
sommere ud,  efterhaanden  som  Beholderen  tømtes;  denne  Vanskelighed 
lykkedes  det  dog  senere  at  komme  ud  over.  Ved  Siden  af  Vandurene 
indførtes  Sandurene,  de  saakaldte  Timeglas,  som  endnu  anvendes  i 
særlige  Tilfælde,  saaledes  ved  Loggen  paa  Skibe,  ved  Telefoner  til  Ud- 
raaaling  af  Samtalens  Varighed,  i  Fotografien  o.  s.  v. 

Et  afgørende  Fremskridt  skete,  da  man  fandt  paa  at  konstruere  Ure 

med  Hjulværk.  Hvem  der  har  opFundel  dem,  vides  ikke  med  Vished.  Men 
allerede  Grækeren  Ktesibios  har  omkring  150  f.  C.  anbragt  Tandhjul 
paa  Vandurene.  Ligeledes  vides  det,  at  Kalifen  Harun  al  Raschid  sendte 
Kejser  Karl  den  Store  som  Kroningsgave  et  Ur  med  Hjulværk.  Ved  Kob- 
berkugler, der  faldt  paa  en  Metalplade,  forkyndte  det,  naar  der  var  gaaet 
en  Time.  Men  ferst  senere  naaede  man  til  Ure,  hvor  Hjulværket  sattes  i 
Bevægelse  ved  Hjælp  ar  Lodder.  Muligvis  er  en  italiensk  Præst,  PaciRus, 
i  Midten  af  det  9de  Aarh.  efter  Chr.  den  første,  der  bar  konstrueret  et 
saadant.  Den  ældste  sikre  Viden  man  bar  om  et  Hjulur  i  Tyskland,  er  fra 
Aaret  1232,  da  Kejser  Friedrich  11  fik  et  saadant  Ur  sendt  som  Gave  fra 
Sultan  Saladin.  Dels  Værdi  angives  til  5000  Dukater.  Dette  Ur  har  givet  An- 
ledning til  den  Antagelse,    at  Sarazeneme  var  de  egentlige  Opfindere  af 


KtuIMM  Vandnr. 


Lommeur  (n  dd  11. 


Hjuluret  og  at  det  først  er  kommet  til  Evropa  paa  Korstogenes  Tid.  I  de 
følgende  Aarhundreder  blev  det  almindeligt,  at  man  i  de  rige  Handelsbyer 
Bk  store  Taarnure  i  Raadhuse  eller  Kirker.  I  Slutningen  af  det  15de  Aarh. 
begyndte  man  al  faruge  Ure  med  Hjulværk  ved  astronomiske  Iagttagelser, 
men  de  var  meget  unøjagtige,  og  Tycho  Brahe  f.  Eks.  klagede  sig  stærkt 
derover. 

1  Aaret  1580  bestemte  Magistraten  i  Breslau,  at  Uret  i  et  Døgn  skulde 
vise  2  Gange  12  Timer  i  Stedet  før  som  hidtil  at  regne  Timerne  fra  I  til 
24  ;  derved  blev  den  Timeinddeling,  der  nu  bruges  i  de  fleste  Lande,  For 
første  Gang  indfort  ofHdelt. 

Skønt  det  jo  allerede  var  store  Ting,  at  man  kunde  gaa  hen  paa  Torvet 
og  se,  hvad  Klokken  var,  var  det  dog  naturligt,  at  men  eflerbaanden  følle 
Trang  til  at  skaPfe  sig  Ure,  som  man  kunde  føre  med  sig.  Allerede  Før 
Opfindelsen  aF  det  egentlige  Lommeur,  konstruerede  man  smaa  transpor- 
table Sandure.  Der  fortælles  Eksempler  paa,  at  man  anbragte  saadanne  ved 
Knæet,   hvor  de   stadig   kunde   hænge   lodret.    Et  stort  Fremskridt   var  det 

dog,  at  Peter  Henlein  opfandt  det  første  Lommeur.  Hans  væsentligste 
Fortjeneste  ligger  deri,  at  han  fandt  paa  at  drive  Uret  med  en  Fjeder  i 
Stedet  for  med  et  Lod,  en  Opfindelse,  som  nu  ogsaa  finder  Anvendelse  i 
de  fleste  faste  Ure.  Paa  Statuen  af  Henlein  har  Billedhuggeren  søgt  at 
symbolisere  denne  Opfindelse  ved  at  fremstille  ham  med  den  højre  Fod 
paa  et  Uriod.  De  ældste  Lommeure  havde  kun  én  Viser  af  Form  som 
en  Pil,  der  angav  de  hele  Timer.  I  Aarenes  Løb  indførte  Henlein  mange 
Forbedringer  i  sin  Konstruktion,  og  det  lykkedes  ham  at  drive  den  til  en 
saadan  Fuldkommenhed,  at  han  kunde  faa  et  Ur  til  at  gaa  40  Timer  i 
Træk  uden  at  blive  trukket  op. 

Nøjagtig  gik  disse  Ure  dog  langt  fra.  Medens  Ure,  der  drives  med 
Lodder,  gaar  hurtigere  og  hurtigere  efterhaanden  som  Loddet  falder,  gaar 
Ure,  der  drives  ved  en  Fjeder,  langsommere,  efterhaanden  som  Fjederen 
rulles  af  Aksen. 

Man  prøvede  i  de  Ure,  der  drives  med  Lodder,  at  bøde  paa  Uregel- 
mæssigheden ved  at  forsyne  dem  med  et  Slags  Hem  værk;  men  man  op- 
naaede  dog  først  en  egentlig  Regulering  af  Uret,  da  man  indførte  Pen- 
dulet deri.  Ideen  dertil  udgik  fra  Galilæi.  Han  lagde  en  Dag  Mærke  til, 
at  Hængelampen  i  Domkirken  i  Pisa  svingede  frem  og  tilbage;  han  saa, 
at  Svingningerne  efterhaanden  blev  mindre  og  mindre;  men  han  lagde 
tillige  Mærke  til,  at  den  Tid,  der  medgik  til  de  mindre  Svingninger,  var 
den  samme  som  den,  der  medgik  til  de  større.  Denne  Egenskab  ved  Pen- 
dulet, at  Svingningerne  er  lige  ti  dige,  er  det  man  benytter  sig  af  i  Uret; 
idet  Pendulet,  som  svinger  regelmæssigt,  sættes  i  Forbindelse  med  Hem- 
værket, bringes  dette  til  at  standse  Loddets  Bevægelse  med  regelmæssige 
Mellemrum,  saa  at  Bevægelsen  ligesom  begynder  forfra  hver  Gang,  hvor- 
ved man  undgaar,  at  Loddet  efterhaanden  falder  hurtigere.  Galilæi  fik  dog 
ikke  sin  Ide  udført  i  Praxis.  Som  den  egentlige  Opfinder  af  Penduluret 
regnes  Fysikeren  Huyghens,  der  i   1657  fik  Patent  derpaa. 

Samme  Rolle  som  Pendulet  spiller  for  de  store  Ure,  spiller  „Uroen** 
for  Lommeurene.  Muligvis  kan  man  tilskrive  Huyghens  Æren  for  at  have 
opfundet  den  i  Aaret  1674;  men  Rangen  blev  gjort  ham  stridig  af  Eng- 
lænderen Hooke.  Denne  beskyldte  Huyghens  for  Plagiat  og  hævdede,  at 
han  allerede  i  Aaret  1658  havde  søgt  at  danne  et  Selskab,  der  skulde  ud- 
nytte hans  Opfindelse,  men  at  dette  var  mislykkedes  for  ham.  Det  første  Ur, 
der  fremstilledes  efter  Hookes  Princip,  blev  lavet  til  Kong  Karl  II;  det 
findes  i  Kensington-Musæet  og  bærer  Inskriptionen:  „Robert  Hooke  in- 
ventit 1658,  Tompson  fecit  1675.'* 

Omtrent  fra  samme  Tid  skriver  sig  de  to  Metoder  til  Regulering  af 
Lommeurene:  Ankerhemningen  og  Cylinderhemningen,  som  endnu 
benyttes.  Endnu  var  der  dog  en  væsentlig  Mangel  ved  Urene;  medens 
Pendulets  Svingningstid  er  uafhængig  af  Udsvingets  Størrelse,  er  den  af- 
hængig af  Pendulets  Længde,  og  da  denne  atter  forandres  med  Tempera- 
turen, kommer  Urene  til  at  gaa  langsommere  i  Varmen  og  hurtigere  i 
Kulden.  I  Aaret  1714  udsatte  derfor  det  engelske  Parlament  en  Præmie 
paa  20,000  £.  (300,000  Kr.)  for  Konstruktionen  af  et  nøjagtigt  Skibsur. 
Englænderen  Harrison  indførte  da  den  saakaldte  Kompensation:  han 
konstruerede  „Uroen**  af  2  Metaller,  som  udvidede  sig  forskelligt,  og  an- 
bragte dem  paa  en  saadan  Maade,  at  „Uroen**  stadig  beholdt  samme  Længde. 
Harrison  fik  da  1675  Halvdelen  af  Præmien,  medens  den  øvrige  Halvdel 
blev  fordelt  mellem  to  tyske  Matematikere,  der  havde  leveret  Beregningerne 
til  Konstruktionen  af  „Uroen**. 

Med  Opfindelsen  af  „Uroen'',  Forbedringen  af  Hemværket  og  Kompen- 
sationen  var  det  Grundlag  lagt,  der  var  nødvendigt  for  at  Lommeurene 
kunde  naa  deres  nuværende  Fuldkommenhed.  Af  andre  Fremskridt  kan 
særlig  fremhæves  Indførelsen  af  Minut-  og  Timeviser.  I  de  senere  Aar  har 
man  konstrueret  Ure,  der  kan  trække  sig  selv  op,  naturligvis  kun  indenfor  et 
vist  forholdsvis  langt  Tidsrum;  et  Ur,  der  gik  af  sig  selv  i  det  uendelige 
uden  ydre  Paavirkning,  vilde  være  et  perpetuum  mobile. 

Medens  Lommeurene  tidligere  kostede  uhyre  Summer,  fremstilles  de  nu 
overmaade  billigt.  De  første  Stød  til  Massehbrikationen  af  billige  Ure  gav 
Amerikanerne.  Tidligere  maatte  hver  Tand  i  hvert  Hjul  omhyggelig  Ries  af 
Urmageren,  hvert  Hul  paa  det  nøjagtigste  udbores  o.  s.  v.  Som  Følge  deraf 
tog  Fremstillingen  af  et  Ur  en  uhyre  Tid,  og  Prisen  blev  derefter.  Lomme- 
urene var  i  Aarhundreder  en  Luxus,  som  kun  de  rige  kunde  tillade  sig; 
men  efter  at  Amerikanerne  havde  indført  deres  Principper  i  Urfabrikationen, 
gjort  Værket  simplere  og  Materialet  billigere,  er  Lommeuret  saa  godt  som 
blevet  Hvermands  Eje  og  har  trods  den  billige  Fremstillingsmaade  naaet 
en  overordentlig  Fuldkommenhed.  (Efter  „Die  Welt  der  Technik*). 


Schillers  „Vilhelm  Tell«. 

Opført  I  Altdorf  af  Schweltzere. 

Af  Martin  Goldschmidt. 


Man  har  her  til  Lands  næppe  noget  tydeligt  Begreb  om,  hvad  et  Regn- 
vejr i  Bjergene  egentlig  vil  sige.  Den  Intensitet  og  Styrke,  hvormed  det 
falder,  er  os  noget  ganske  ubekendt.  Navnlig  forbavses  vi  over  den  Ved- 
holdenhed, et  saadant  Regnskyl  kan  udvise.  Det  er  som  om  det  aldrig  vilde 
holde  op,  som  om  Himlens  Vandforraad  var  ganske  uudtømmeligt.  En  saa- 
dan  Regndag  blev  jeg  iaar  den  6te  August  overrasket  af  i  Altdorf;  —  ja 
det  var  egentlig  mere  end  en  Regn  dag;  thi  det  strømmede  ned  uafbrudt 
lige  fra  Lørdag  Middag  Kl.  3  til  Mandag  Morgen.  Lige  da  jeg  i  Gøsche- 
nen  var  kommet  hjem  fra  en  Fodtur  ind  i  Gøschenenthal  til  Gøscheneralp 
og  Dammagletscheren  —  en  Tur,  som  i  Storslaaethed  søger  sine  Lige,  men 
som  alligevel  ikke  foretages  af  ret  mange  — ,  begyndte  Uvejret,  og  det 
hindrede  mig  i  at  aflægge  et  Besøg  i  Amsteg,  som  jeg  havde  glædet  mig 
til;  der  var  ikke  andet  for  end  at  tage  med  Gotthardbanen  lige  til  Altdorf; 
dér  vidste  jeg  nemlig,  at  jeg,  selv  om  Regnen  skulde  blive  ved,  kunde 
tilbringe  en  behagelig  og  underholdende  Søndag.  Jeg  havde  nemlig  i  Be- 
gyndelsen af  Juli  et  Sted  sét,  at  der  i  Altdorf  hver  Søndag  i  de  to  Sommer- 
maaneder  Juli  og  August  var  „Jubilftums-Tell-Aufflihrungen  nach  Friedrich 
Schiller.''  Det  var  ellers  Synd  at  sige,  at  der  var  reklameret  videre  godt 
derfor;  thi  medens  man  overalt  saa  store  Plakater  om  Passionsskuespillene 
i  Selzach  og  Vinfesterne  i  Vevey,  kunde  jeg  ikke  engang  i  Gøschenen 
opdrive  et  Program  til  Skuespillene  i  Altdorf;  først  paa  den  allernærmeste 
Jæmbanestrækning  var  der  i  Kupéerne  ophængt  Meddelelser  om  Tell-Op- 
førelseme.  Jeg  naaede  da  allerede  Lørdag  Eftermiddag  til  Altdorf  og  tog 
ind  i  det  hyggelige  Hotel  „Schllissel,*'  eller  som  det  med  et  mere  velklin- 
gende Navn   kalder  sig:    „Hdtel  de  la  clef  d'or*,  hvor  man  blandt  andre 

Herligheder  træffer  en  Værtinde,  hvis  Lige  i  Elskværdighed  næppe  findes 
i  det  ganske  Schweitz,  og  hvor  Opvartningspigerne  med  et  smukkere  Navn 
kaldes  for  „Servier-TOchter."  Hotellet  har  ogsaa  den  „for  Tilfældet"  store 
Fordel,  at  det  ligger  umiddelbart  ved  Siden  af  „Tell-Spielhaus,*'  saa 
at  man  kunde  naa  nogenlunde  tør  til  Theatret.  Skuespilhuset  er  bygget  helt  af 
Træ,  og  alle  Pladserne,  selv  de  bedste,  var  kun  umalede  Træbænke.  Ud- 
smykningen var  yderst  tarvelig;  overalt  saa  man  det  naturlige  Træ;  kun 
Fortæppet  og  Prosceniet  var  malet  i  lyse  Farver,  graat  og  Guld,  med  lidt 
blaat  og  rødt  i.  Derimod  var  Udstyrelsen  af  selve  Stykket  meget  glimrende, 
navnlig  var  Dragterne  ualmindelig  prægtige  og  yderst  korrekte;  ogsaa  De- 
korationerne var  fortrinlige;  bedst  lykkedes  Interiørerne,  som  Stauffachers 
Hus  eller  Salen  i  Attinghausens  Slot;  enkelte  af  Landskaberne  var  derimod 

—  i  al  Fald  sete  nærved  —  just  ikke  meget  illuderende;  men  paa  Afstand 
har  de  utvivlsomt  gjort  sig  ganske  godt;  andre  derimod,  saaledes  „Riitli** 
og  ''die  hohle  Gasse **,  der  var  malet  som  Efteraarslandskab  i  stærke  gule  og 
grønne  Farver,  var  selv  paa  nært  Hold  af  betydelig  Virkning.  —  Med 
Hensyn   til   Schillers  Text    var  man   meget  samvittighedsfuld,    og  havde, 

—  bortset  fra  Johannes  Parricida-Sceneme,  der  jo  i  Regelen  udelades,  — 
næsten  intet  strøget.  Selv  i  den  lange  Riitli-Akt  blev  ikke  noget  sprunget 
over,  hvad  man  sikkert  gør  paa  andre  Scener;  men  her  havde  jo  unægtelig 
ogsaa  hver  eneste  Replik  Interesse  for  Schweitzeme.  Sproget  var 
naturligvis  Højtysk;  Schweitzerdialekten  sporedes  kun  ganske  undtagelsesvis 
i  enkelte  Biroller.  —  Hvad  nu  Skuespillerne  angaar,  saa  blev  Stykket 
gennemgaaende  udført  af  Dilettanter,  kun  en  enkelt  af  Damerne  gjorde  Ind- 
tryk af  at  være  en  noget  ældre,  rutineret  Skuespillerinde.  Et  Uddrag  af  Person- 
listen vil  bedst  kunne  give  et  Begreb  om,  hvor  godt  de  forskellige  Lag  af 
Byen  Altdorfe  Befolkning  var  repræsenterede;  saaledes  var  Gessier  Oberst- 
løjtnant og  Hotelvært,  Verner  v.  Attinghausen  Rektor,  Ulrich  v.  Rudenz 
Bankassistent,  Verner  Stauffacher,  Redaktør,  Valther  Fiirst  Skræddermester, 
Vilhelm  Tell  Oberstløjtnant  og  Købmand,  Petermann  Guldsmed,  Vinkelried 
Konditor,  en  Olding  Skomager,  Vandrigsmanden  Frisør  o.  s.  v.  Udførelsen 
var  i  det  hele  forbavsende  god;  ikke  blot  var  Optogene  af  Folkemængden 
og  Masseoptrinene  med  Børn  o.  s.  v.  udmærket  arrangerede,  men  ogsaa 
de  enkelte  Skuespillere  ydede  noget  virkelig  betydeligt.  Vilhelm  Tell,  Ver- 
ner Stauffacher,  Valther  Fiirst  og  Gessier  saa  ikke  blot  glimrende  ud,  men 
spillede  som  gamle  øvede  Skuespillere,  saa  at  et  hvilken  som  helst  Theater 
kunde  være  deres  Præstationer  bekendt.  Rektoren  (v.  Attinghausen)  dekla- 
merede derimod  vel  meget,  og  i  for  langsomt  Tempo.  Arnold  v.  Melchthals 
vanskelige  Rolle  blev  vel  ikke  helt  idealt  fremstillet,  men  til  Gengæld  mere 
naturligt  og  menneskeligt  og  med  mindre  Skrigen,  end  jeg  har  sét  den 
udført  i  Berlin  af  den  dygtige  Skuespiller  Matkowsky.  Kvinderollerne,  der 
jo  i  Stykket  er  af  mere  underordnet  Betydning,  blev  gennemgaaende  — 
maaske  med  Undtagelse  af  Hedvig  —  mindre  godt  udførte;  navnlig  havde 
de  alle  —  med  den  ovenfor  nævnte  Undtagelse  —  nogle  højst  stereotype 
Haandbevægelser ;  men  deres  Ydre  og  Dragt  var  god,  og  man  fik  et  be- 
stemt Indtryk  af,  at  det  virkelig  var  Schweitzer-Piger  og  Koner,  man  havde 
for  sig.  Kun  Berthas  Fremstillerinde,  der  iøvrigt  deklamerede  upaaklageligt, 
var  hverken  ung  eller  smuk  nok.  Der  var  kun  én  eneste  Scene,  der  vir- 
kede noget  parodisk;  men  deri  var  ikke  Spillet  Skyld,  men  kun  det  uheldige 
Arrangement.  Det  var  Kærlighedsscenen  i  Skoven  mellem  Rudenz  og  Bertha. 
Man  havde  nemlig  —  tværtimod  Schillers  Forskrift  —  haft  den  mærkelige 
Idé   at   lade   hele   Samtalen   foregaa   til   Hest.    En   længere   Underholdning 

mellem  to  ridende  Personer  kan  naturligvis  kun  tænkes  saaledes,  at  de 
paagældende  bevæger  sig  fremad  og  konverserer  hinanden  under  Ridningen 
—  noget,  der  jo  allerede  er  umuligt  paa  en  Scene.  Skal  de  holde  stille  og 
samtale  i  længere  Tid,  har  vi  ikke  længer  Theater,  men  kun  Cirkus.  Men 
hertil  kom  nu  den  uheldige  Omstændighed,  at  den  ene  af  Hestene  ved  sine 
Blink  i  Øjnene  og  sine  Mundbevægelser  lagde  en  saa  uimodstaaelig  Komik 
for  Dagen^  at  f.  Ex.  en  ældre  værdig  Englænderinde  foran  mig  var  nær 
ved  at  falde  ned  af  Bænken  af  Latter.  I  Gessiers  Dødsscene  virkede  deri- 
mod Hestene  langt  mindre  forstyrrende;  her  skal  han  jo  ogsaa  komme 
ridende  ind  og  skal  standses  af  den  ulykkelige  Armgard.  Hesten  er  her 
kun  i  kortere  Tid  paa  Scenen,  og  desuden  har  Digteren  selv  foreskrevet 
det  saaledes.  Men  i  det  Hele  er  det  en  Uting  i  altfor  stor  Udstrækning  at 
anvende  Heste  paa  Scenen.  Sagen  er,  at  disse  Dyr  er  altfor  store  og 
kolossale  og  derfor  i^bsolut  virker  forstyrrende  i  Omgivelserne.  Dekoratio- 
nerne er  jo  altid  fremstillede  i  noget  formindsket  Maalestok;  derfor  bliver 
Hestene  i  Forhold  til  Huse  og  Træer  af  en  ganske  unaturlig  Størrelse  og 
Højde.  — 

Den  Scene,  der  af  alle  virkede  stærkest  og  blev  fremstillet  med  størst 
Bravur,  var  dog  den,  hvor  Tell  skyder  Æblet  af  Sønnens  Hoved ;  den  blev 
ogsaa  modtaget  med  stormende  Begejstring,  og  ikke  mindst  Bifald  vakte 
den  Replik,  hvori  Tell  fortæller  Gessier,  hvortil  den  anden  Pil  var  bestemt. 
Men  det  maa  siges,  at  Publikum,  som  ganske  overvejende  bestod  af  ind- 
fødte, hele  Tiden  var  stærkt  interesseret.  Schillers  Drama  er  jo  ikke  blot 
en  Forherligelse  af  det  dejlige  Schweitzerland,  men  nok  saa  meget  en  Lov- 
prisning af  Schweitzeme  som  det  frie  og  uafhængige  Folk,  der  ikke  taaler 
nogen  Herre  over  sig ;  og  derfor  er  Vilhelm  Tell  mere  end  noget  andet  Drama 
et  schweitzisk  Nationalstykke.  Det  var  nu  desuden  forbunden  med  en  ganske 
ejendommelig  Følelse  at  se  dette  Skuespil  opført  paa  selve  de  Steder,  hvor 
Begivenhederne  foregik,  ikke  mange  Skridt  fra  selve  Torvet  i  Altdorf,  og 
saå  tilmed  fremstillet  af  veritable  Schweitzere,  hvis  Dialekt  enkelte  Steder, 
navnlig  i  de  mindre  Roller,  trængte  igennem.  Virkningen  blev  yderligere 
forhøjet  af  det  gode  Militærorkester,  der  dels  indledede  Forestillingen  med 
et  Potpourri  af  bekendte  Melodier,  men  navnlig  virkede  betagende  ved 
umiddelbart  efter  Rtitli-Akten  at  falde  ind  med  den  schweitziske  National- 
sang. Den  samme  smukke  Melodi  afsluttede  meget  festligt  og  pompøst  hele 
Forestillingen,  der  havde  varet  fra  IV«  til  SVj.  Regnen,  der  uafbrudt  under 
hele  Opførelsen  havde  trommet  paa  Taget,  virkede  unægtelig  af  og  til  noget 
forstyrrende,  men  saa  havde  den  jo  ogsaa  til  Gengæld  de  enkelte  Steder, 
hvor  der  skulde  være  Uvejr  paa  Scenen,  forhøjet  Illusionen  —  men  den 
holdt  som  sagt  først  op  næste  Morgen  og  veg  saa  Pladsen  for  et  straalende 
Solskin,  der  gav  mig  Mod  og  Lyst  til  at  foretage  min  planlagte  Fodtur  over 
det  dejlige  Klausenpas,  hvor  den  første  Station  netop  er  Btirglen,  Vilhelm 
Tells  Fødeby. 

Rusland  og  Japan. 

Freden,  —  Ruslands  Forfatning, 

Efter  halvandet  Aars  Forløb  er  den  store  Styrkeprøve  mellem  Rusland 
og  Japan  omsider  endt.  Den  Enighed,  de  to  Regeringer  ikke  kunde  naa 
for  halvandet  Aar  siden,  har  de  naaet  nu,  efter  at  have  ofret  nogle  Hun- 
dredtusind Menneskeliv  og  nogle  Milliarder  Kr.  Hvormange  Mennesker 
Krigen  har  kostet  Livet  kan  ikke  nu  opgives  med  nogen  Sikkerhed;  det 
ser  nærmest  ud  til,  at  omkring  200,000  Mand  ialt  er  faldet  paa  Valpladsen, 
lignende  Tal  som  i  den  fransk-tyske  Krig  1870 — 71;  dertil  kommer  saa  et 
Tal  af  Saarede  fiere  Gange  saa  stort,  hvis  Liv  denne  Krig  har  forkortet, 
og  som  saa  længe  de  lever  vil  bære  Mærkerne  af  deres  Saar;  og  endelig 
et  ubestemmeligt  Antal  af  Syge,  som  de  usle  Vilkaar,  hvorunder  de  har 
levet  i  Krigstiden  har  mærket  for  Livstid.  Hvert  af  de  to  Folk  har  alt  i 
alt  sendt  omkring  1  Million  Mennesker  i  Ilden,  og  der  er  neppe  mange  af 
disse,  der  er  sluppet  derfra  uden  at  paadrage  sig  den  ene  eller  den  anden 
Svaghed.  Og  hvormeget  Krigen  har  kostet  Koreas  og  Mandschuriets  Befolk- 
ning i  Menneskeliv,  derom  vides  intet.  Ikke  heller  Pengeofrene  kan  op- 
gøres; Japans  Statsgæld  er  i  Krigsmaanedeme  mere  end  tredoblet;  den  er 
nu  omtrent  5  Milliarder  Frcs. ;  for  Rusland  er  utvivlsomt  Krigsudgifterne 
endnu  langt  større.  Og  dertil  kommer  Tabet  af  næsten  hele  den  russiske 
Flaade;  det  russiske  Folk  har  Udsigt  til  i  de  kommende  Aar  at  komme  til 
at  bære  ikke  blot  en  mægtig  forøget  Rentebyrde,  men  tillige  en  overordent- 
lig stor  Udgift  til  Flaadens  Genrejsning. 

Det  er  med  disse  Blodsudgydelser  og  disse  Pengeofre  prentet  i  deres 
Bevidsthed,  Witte  og  Komura  har  mødt  hinanden  derovre  i  Amerika  og 
er  blevet  enige  om  at  holde  inde  med  al  denne  Daarskab.  Det  er  umuligt 
at  trænge  til  Bunds  i,  hvilke  Bevæggrunde  der  har  ledet  dem  til  Freden. 
Trods  alle  Wittes  Proklamationer  og  alle  driftige  Journalisters  Interwiews 
er  alt  det,  man  kunde  ønske  at  faa  Besked  om,  en  Hemmelighed,  som  først 
en  Gang  i  Tiden  vil  blive  afsløret  af  Historikerne;  over  den  Udenrigspoli- 
tik, som  griber  saa  dybt  ind  i  Folkenes  Skæbne,  hviler  jo  endnu  et  uigen- 
nemtrængeligt Hemmelighedernes  Dække.  Maaske  er  de  to  Landes  Her- 
skere blevet  trætte  af  at  se  Blodet  flyde  i  Strømme  for  deres  Skyld,  maa- 
ske har  det  syntes  dem  letsindigt  at  blive  ved  at  friste  Skæbnen ;  i  Rusland 
var  jo  Tilstanden  en  saadan,  at  et  nyt  Nederlag  kunde  blive  skæbnesvan- 
gert for  Zarvælden,  og  Japanerne  har  neppe  heller  følt  sig  helt  sikre;  nye 
russiske  Hærmasser  strømmede  jo  stadig  til  Kamppladsen ;  de  russiske  Hære 
derovre  var  formodentlig  allerede  nu  de  japanske  jevnbyrdige  i  Tal,  maaske 
overlegne.  Rimeligvis  har  ogsaa  Pengehensynet  vejet  tungt;  ikke  saaledes 
at  forstaa,  at  nogen  af  Staterne  har  været  nødt  til  at  holde  op,  fordi  de 
ikke  kunde  skaffe  Penge;  en  Krig  standser  vanskelig  af  Pengemangel,  og 
baade  Rusland  og  Japan  vilde,  naar  Nøden  bød  det,  kunne  skaffe  fiere 
Gange  det  Pengebeløb,  denne  Krig  har  kostet  dem;  men  besværligt  vilde 
dette  jo  altid  være,  hele  Landets  Styrelse  vilde  vanskeliggøres  for  lange 
Tider  ved  nu  at  blive  ved  at  kaste  Penge  ud  til  Krigen.  Muligt  er  det 
ogsaa,  at  andre  Landes  Diplomati,  først  og  fremmest  det  engelske  og 
franske    har    grebet    afgørende    ind;    Japan    opnaaede     jo    samtidig    med 


658  August 

Freden  en  Fornyelse  og  Udvidelse  af  det  Forbund,  som  knytter  det 
til  England.  Hvilken  Rolle  Roosevelt  har  spillet  er  ganske  uklart.  Han 
har  været  Mellemmand  ved  Aftalen  om  Fredsforhandlingerne,  og  Forhand- 
lingerne er  foregaaet  indenfor  det  Rige,  han  staar  i  Spidsen  for.  Maaske 
har  han  lagt  Amerikas  Indflydelse  i  Vægtskaalen,  baade  den  militære  og 
den  økonomiske,  for  at  fremtvinge  Fred.  Men  der  vides  intet  herom.  Det 
Indtryk  Amerikas  Præsident  gør,  set  ud  fra  evropæiske  Forudsætninger,  er 
ikke  umiddelbart  fordelagtig.  Billederne  af  ham  bære  Præg  af  en  hensyns- 
løs, næsten  brutal  Energi  og  Styrke,  de  Taler  af  ham,  som  undertiden 
citeres,  synes  tomme  og  deklamatoriske,  en  Blanding  af  sødladne  Moral- 
prædikener og  patriotiske  Bravader;  han  har  indenfor  de  forenede  Stater 
fremmet  og  draget  Fordel  af  de  opdukkende  nationalistiske  Strømninger  og 
ført  Amerika  ind  paa  en  ret  stridbar  Verdenspolitik.  Men  maaske  er  dette 
umiddelbare  Indtryk  misvisende;  maaske  er  det  kun  de  ydre  Former  hos 
ham,  der  virker  saa  stødende  paa  en  evropæisk  Bevidsthed.  Sikkert  er  det 
jo,  at  han  har  haft  en  heldig  Haand.  I  sit  eget  Folk  har  han  naaet  en 
Popularitet,  som  neppe  nogen  af  de  foregaaende  Præsidenter,  og  han  har 
nu  ved  sin  Medvirkning  til  Freden  vundet  Krav  paa  hele  Menneskehedens 
Taknemmelighed.  Den  bliver  ham  da  ogsaa  til  Del  i  rigt  Maal;  rundt  om 
begynder  Fredsvennerne  at  haabe  paa,  at  det  skal  blive  ham,  der  fører  det 
internationale  Fredsværk  videre,  som  Nikolaj  II  gav  Stødet  til,  men  som 
han  vanskelig  kan  være  Fører  for  efter  denne  Krig.  „Verdens  Gang''  be- 
klager allerede,  at  Roosevelt  ikke  kan  faa  Nobelpræmien  i  Aar  og  lover 
ham  den  næste  Aar. 

Fredens  Hovedbestemmelser  er  disse:  Japan  opnaar  Ruslands  Anerken- 
delse af  dets  Protektorat  over  Korea,  som  siden  1894  har  staaet  under  dets 
Indflydelse.  Det  er  et  frugtbart  Land  paa  4000  Q  ^^ile  med  10  Millioner 
Indbyggere,  som  saaledes  knyttes  nøje  til  Japan.  Japan  faar  Liao-Tunghalvøen 
med  Port  Arthur  og  Dalny,  den  stærke  Fæstning  og  den  lovende  Frihavn. 
Japan  faar  den  sydlige  Halvdel  af  den  ikke  meget  værdifulde  0  Sakhalin, 
der  strækker  sig  langs  Sibiriens  Østkyst ;  det  er  et  Omraade,  som  har  hørt 
til  selve  det  russiske  Rige.  Rusland  tilbagegiver  Mandschuriet,  som  det  har 
holdt  besat  siden  1900,  til  Kina;  det  er  et  Landomraade  paa  17000  D 
Mil  med  c.  10  Millioner  Indbyggere,  som  her  slipper  det  af  Hænderne. 
Rusland  overdrager  Kina  den  Del  af  den  mandschuriske  Bane,  som  gaar 
mod  Syd  fra  Kouan-Tschen-Tse  til  Niou-Chang  og  Port  Arthur.  Japan  faar 
nogle  Fiskerettigheder  i  de  sibiriske  Farvande.  Derimod  opgav  Japanerne 
deres  Krav  om  en  Krigsskadeserstatning,  om  Overdragelse  af  de  russiske 
Krigsskibe,  der  havde  søgt  Tilflugt  i  nevtrale  Havne,  om  Fastsættelsen  af 
en  bestemt  Grænse  for  Ruslands  Sømagt  i  Østasien  og  om  Afstaaelse  af 
det  nordlige  Sakhalin. 

For  Japan  betyder  dette  en  overordentlig  Magtforøgelse.  Det  har  i 
Korea  sikret  sig  paa  en  Gang  et  Marked  og  en  Arbejdsplads  for  den  Ar- 
bejdskraft, der  synes  overflødig  paa  de  japanske  Øer  med  deres  tæt  sam- 
menpressede Befolkning.  Det  har  i  Port  Arthur  faaet  et  fast  Holdepunkt, 
hvorfra  det  kan  strække  sin  Indflydelse  til  Kina,  og  hvor  det  kan  føle  sig 
sikker  mod  Rusland.  Den  russiske  Fare,  der  svævede  over  det,  er,  forelø- 
big i  hvert  Fald,  fjernet.  Og  samtidig  er  Japans  Anseelse  forøget  i  en  uhyre 
Grad.  Sandt  nok,  Komura  forstod  ikke  saa  godt  som  Witte  at  logre  for  de 
Journalister,  der  kredsede  omkring  Fredskongressens  Mænd,  og  magtede  ikke 
den  Reklame,  hvormed  Witte  talte  til  Amerikanernes  Sind.  Det  lykkedes 
Russerne  at  slutte  Freden  paa  saadan  Mar     ,  at  det  saa  ud  som  en  relativ 

Triumf  for  Rusland.  Men  dette  Øjebliksindtryk  betyder  intet  overfor  den 
mægtige  Anseelse,  Japanerne  har  vundet.  For  Asiaterne  vil  de  fra  nu  af 
staa  som  det  Folk,  der  kan  blive  deres  Beskytter  mod  evropæiske  Over- 
greb, og  hos  Evropæeme  har  de  ved  deres  Vaabenheld  vundet  en  Respekt, 
som  deres  hurtige  Kulturfremgang  ikke  havde  formaaet  at  skabe.  Evropas 
Statsmænd  vil  fra  nu  af  alle,  ogsaa  Tyskere,  Franskmænd  og  Englændere, 
forstaa,  at  det  er  en  farlig  Sport  at  drive  Kolonipolitik  i  Asien,  og  mange 
Evropæere  har  under  denne  Krig  faaet  Blikket  op  for  den  kinesisk-japanske 
Kulturs  ejendommelige  Styrke  og  Skønhed.  Tabet  for  Japan  er  de  store 
Ofre  af  Menneskeliv  og  Penge,  og  Faren  for  det  er,  at  det  af  dette  Held 
skal  lade  sig  føre  til  en  byrdefuld  og  farerig  Storpolitik,  der  koster  dets 
Befolkning  mangefold  mere,  end  de  Fordele  er  værd,  den  kan  bringe  det. 
For  det  russiske  Folk  er  Tabet  ligeledes  dets  Tab  af  Mennesker  og 
Penge.  Ellers  har  det  kun  Fordel  af  Krigens  Gang  og  dens  Resultat.  Det 
er  standset  i  en  Udvidelsespolitik,  der  ingen  nævneværdig  Fordel  kunde 
bringe  Ruslands  Beboere,  men  som  kunde  skaffe  det  uberegnelige  Farer. 
Men  først  og  fremmest  har  Krigen  givet  Stødet  til  det  Røre,  der  efter  al 
Sandsynlighed  vil  skabe  et  nyt  og  bedre  Rusland.  Det  er  ofte  gaaet  saa- 
ledes,  at  Sejren  i  Krig  betød  Ulykke  for  et  Folk,  mens  Nederlag  blev  det 
til  megen  Fordel.  I  1870  fik  Tyskland  som  sit  sikre  Udbytte  af  Sejren  en 
brutal,  næsten  raa  Militæraand  i  sine  toneangivende  Folkeklasser,  medens 
det  er  yderst  tvivlsomt,  om  det  materielle  Opsving,  som  siden  er  sket  i 
Tyskland,  er  fremmet  ved  Krigen.  I  Frankrig  derimod  førte  Nederlaget  til 
det  frie  Folkestyre,  der  ellers  rimeligvis  først  vilde  være  naaet  en  god  Tid 
senere,  og  til  det  store  videnskabelige  og  literære  Opsving,  som  siden  da 
er  sket.  Ogsaa  for  Rusland  synes  nu  Nederlaget  at  skulle  blive  en  lykke- 
bringende Lære.  Endnu  er  det  dog  lidet  klart,  hvor  hurtig  Udviklingen  vil 
gaa  i  dette  uudgrundelige  Rige.  Den  Forfatning  Zaren  har  oktroyeret  er 
aabenbart  mest  beregnet  paa  at  dysse  Folkerøret  til  Ro  ved  at  give  det  Skin 
for  Virkelighed.  Valgmaaden  er  fra  først  til  sidst  beregnet  paa  at  skabe  en 
lydig  Forsamling,  Zaren  og  Kirken  hengiven.  Valgene  skal  være  indirekte. 
Af  de  412  Medlemmer  vælges  28  i  Petersborg,  Moskva  og  24  andre  store 
Byer,  men  med  en  yderst  indskrænket  Valgret.  Udenfor  disse  Byer  sam- 
mensættes Valgraadsforsamlingerne  af  Repræsentanter  for  de  øvrige  Byer, 
de  større  Landbesiddere  og  Bønderne.  Valgretten  er  ogsaa  her  stærkt  ind- 
skrænket i  Byerne,  men  synes  mere  udstrakt  for  Bønderne.  Disse  vil, 
hvis  de  holder  sammen,  kunne  øve  en  afgørende  Indflydelse  paa  Valgene. 
Arbejderne  og  Universitetskredsene,  Zarens  og  Kirkens  farlige  Modstandere 
har  man  med  megen  Sindrighed  stræbt  at  holde  ude.  Og  samtidig  søger 
man  paa  enhver  Maade  at  hindre  en  virkelig  Valgbevægelse.  Men  det  er 
ikke  troligt,  at  alt  dette  vil  forslaa  synderlig.  Store  Lag  af  de  velstillede 
Kredse  er  med  i  den  russiske  Bevægelse,  mange  af  Bønderne  ogsaa,  og  et 
kraftigt  Valgrøre  kan  fornuftigvis  ikke  hindres  i  et  Land,  hvor  man  ikke 
evner  at  holde  helt  revolutionære  Udbrud  tilbage.  Oppositionens  Mænd  vil 
da  altid  finde  Vej  til  Kamret  og  lade  deres  Ord  lyde  derfra  ud  til  Folket, 
hvormeget  man  saa  begrænser  Kamrets  Indflydelse.  Og  endelig  har  For- 
fatningens reaktionære  Karakter  gjort  et  saa  stærkt  Indtryk  paa  det  frisin- 
dede Rusland,  at  den  snarere  synes  at  have  fremmet  end  hæmmet  det 
revolutionære  Røre.  I  August  naaede  Bevægelsen  især  i  Østersøprovinserne 
en  langt  voldsommere  Karakter  end  hidtil.  Rigmænd  og  Godsejere  maatte 
her  paa  helt  middelalderlig  Vis  hverve  Tropper  til  Forsvar  mod  Arbejdere 
og  Bønder.  o!;t 

Sverige  og  Norge, 

Norsk  Folkeafstemning. 

Den  norske  Folkeafetemning  d.  13.  August  blev  et  Vidnesbyrd  om,  at 
al  Tro  paa  Unionens  Genskabelse  er  forsvundet  af  det  norske  Folk;  der  er 
vel  sagtens  dem  tilbage,  som  i  og  for  sig  vilde  foretrække  Unionen,  men 
selv  de  har  opgivet  alle  Tanker  om  at  opretholde  den.  Opløsningen  ved- 
toges med  368,000  Stemmer  mod  180.  Omkring  85%  af  Vælgerne  stemte, 
næsten  ens  i  By  og  paa  Land.  Ejendommelig  var  Præsternes  Indgriben. 
Som  Nordmændene  i  1814  gik  til  Stortingsvalgene  under  Bøn  og  Præste- 
tale, saaledes  kaldte  nu  Præsterne  fra  Prædikestolene  deres  Tilhørere  til 
Afstemningsurnerne,  og  det  paastaas  almindelig,  at  der  i  mange  Egne  ikke 
vilde  være  naaet  nær  saa  stort  et  Stemmetal,  hvis  man  ikke  saaledes 
havde  taget  Religionen  i  den  nationale  Politiks  Tjeneste.  Ogsaa  Kvinderne 
lagde  deres  Lod  i  Vægtskaalen;  selv  i  Norge  har  de  jo  endnu  ikke  op- 
naaet  Valgret  og  kunde  da  ikke  stemme  med,  men  Kvindeforeningeme  for- 
anstaltede en  privat  Kvindeafstemning;  overalt  fremlagdes  Lister,  hvorpaa 
der  indtegnedes  c.  235,000  Kvindestemmer  for  Unionsopløsningen. 

Det  var  under  stor  Begejstring  og  stærk  Samfølelse,  Afstemningen  fandt 
Sted,  men  bagefter  er  der  begyndt  at  gaa  Skaar  i  den  norske  Enighed. 
Regeringen  foreslog  Forhandlingerne  med  Sverige  aabnede  under  Former, 
som  de  Nordmænd,  der  mest  frygter  Ydmygelsens  Spøgelse,  ansaa  for  alt- 
for eftergivende.  Den  i  indre  Politik  udpræget  radikale  Castberg  førte 
Ordet  for  dette  Standpunkt  og  samlede  1 1  Mand  om  det  i  Stortinget.  Me- 
dens dette  Spørgsmaal  hørte  til  de  formelle  Problemer,  der  altid  synes  de 
direkte  interesserede  uhyre  betydningsfulde,  mens  alle  andre  finder  dem 
temmelig  ligegyldige,  har  to  andre  Spørgsmaal  af  ganske  anden  reel  Be- 
tydning været  diskuteret  med  megen  Iver:  Grænsefæstningeme  og  Repu- 
bliken.  Med  Hensyn  til  de  første  har  man  det  Indtryk,  at  Regeringen  og 
de  andre  toneangivende  Mænd  er  bestemt  paa  at  søge  en  Ordning,  der 
opfylder  Svenskernes  Ønske  om  Fæstningernes  Opgivelse  men  knytter  en 
Voldgiftstraktat  dertil.  Derimod  synes  det,  at  man  i  de  samme  Kredse 
stadig  fastholder  Kongedømmet,  og  at  man,  hvis  ingen  Bernadotte  tager 
mod  Kronen,  vil  søge  at  faa  den  danske  Prins  Karl  til  Konge.  Fra  et  dansk 
Synspunkt  maa  det  i  højeste  Grad  beklages,  hvis  dette  skulde  ske.  Social- 
demokraterne har  prøvet  at  rejse  en  Agitation  for  Republiken,  og  det  radi- 
kale Venstres  Hovedorgan  „Dagbladet""  ligesom  fiere  andre  Venstreblade 
har  ogsaa  udtalt  sig  derfor.  Derimod  bekæmpes  Tanken  derom  ikke  blot 
af  de  gamle  Højreblade,  men  ogsaa  af  det  Blad,  der  synes  at  staa  Første- 
ministeren nærmest,  „Verdens  Gang".  Lige  ved  Slutningen  af  August 
aabnedes  i  Karlstad  Forhandlinger  mellem  de  svenske  og  norske  Udsendinge. 

Frankrig,  England,  Tyskland,  Holland. 

Marokko.  —  In4ien.  —  Tysk  Afrika.  —  Hollands  nye  Ministerium. 

Det  marokkanske  Spørgsmaal  staar  endnu  i  høj  Grad  paa  Dagsordenen 
i  Frankrig,  medens  man  venter  paa  den  Stormagtskonference,  som  en  Gang 
i  Løbet  af  Efteraaret  skulde  søge  at  ordne  Marokkos  Forhold.  Uroen  i  Ma^ 
rokko  vedbliver  imidlertid,  og  det  er  alt  andet  end  sikkert,  at  Befolkningen 
derovre  udenvidere  vil  bøje  sig  for,  hvad  Magterne  bestemmer.  Marokko 
er  et  stort  Land  paa  16,000  D  ^il  ^^^  omkring  8  Millioner  Indbyggere. 
Det  er  et  frugtbart  Land  med  store  Muligheder  baade  for  Korndyrkning  og 
Minedrift.  Det  ligger  tæt  op  ad  Algier,  og  Frankrig  har  en  betydelig  Han- 

del  derpaa.  Den  overgaas  dog  af  den  engelske  Handel,  og  Tyskerne  er 
tæt  ved  at  naa  Franskmændene.  Forvirringen  derovre  vedbliver.  Der  er 
Oprør  mod  Sultanen,  og  denne  stitier  sig  meget  fjendtlig  mod  Frankrig; 
nu  i  August  kom  det  til  et  ret  hæftigt  Sammenstød  mellem  ham  og  det 
franske  Diplomati,  fordi  han  lod  en  Fransk  Undersaat  arrestere  og  kun 
modstræbende  slap  ham  løs  igen. 

End  mere  Opsigt  end  disse  Stridigheder  vakle  dog  de  store  Sukker- 
falliter.  Forst  ramtes  Jaluzot,  en  af  Nationalisternes  mest  højttalende  Pa- 
trioter, af  en  Fallit,  der  bragte. Tab  over  en  Mængde  Smaaborgerfamiljer. 
som  havde  betroet  ham  deres 
Penge.  Han  er  nu  anklaget 
for  bedragerisk  Adfærd.  Der- 
paa opskræmmedes  man  ved 
Efterretningen  om,  at  Cro- 
nier,  Chefen  for  et  af  Ver- 
dens største  Sukkerfirmaer, 
havde  laget  Livet  af  sig.  Han 
efterlod  en  Underbalance,  der 
regnes  til  c.  70  Millioner  Frcs., 
maaske  mere;  deri  var  ind- 
befattet den  rige  Familje  Says 
Millioner,  som  han  havde  haft 
at  bestyre.  Han  havde  speku- 
leret sammen  medjaluzot;  de 
havde  købt  uhyre  Sukker- 
mængder op  i  Tillid  til,  at 
Sukkerroehøsten  skulde  slaa 
fej],  hvad  det  i  Foraaret  teg- 
nede til.  I  S(edet  blev  den 
god,  Priserne  faldt  og  et  uhyre 
Tab  ramte  de  to  Spekulanter. 
Det  er  et  ejendommeligt  Vid- 
nesbyrd om,  hvor  meningsløse 
Forhold  hele  det  moderne 
Børsspil  skaber,  at  den  gode 
Høst,  Varemængdens  For- 
øgelse, saaledes  bliver  til  For- 
dærv for  et  stort  Firma.  I  sig  selv  er  denne  Fallit  en  Fordel  for  de  mange,  kun 
en  Ulykke  for  Cronier,  hvem  hans  uforsvarlige  Spekulationer  drev  i  Døden, 
og  om  man  vil  for  Familjen  Say,  der  mister  de  fleste  af  sine  Millioner, 
men  dog  altid  beholder  nogle  af  dem  at  trøste  sig  med.  For  den  store 
Befolkning  derimod  er  det  en  Fordel,  at  Sukkerpriserne  falder,  og  at  de 
Millioner  af  Samfundets  Formue,  som  Cronier  havde  vidst  at  beslaglægge 
til  egen  Fordel,  spredes  ud  i  Befolkningen. 

1  engelsk  Politik  foregik  i  August  en  Begivenhed  af  ikke  ringe  Betyd- 
ning. Indiens  Vicekonge,  Lord  Curzon  opgav  sin  Plads.  Curzon  er  en  be- 
gavet og  energisk  Mand,  en  af  de  kraftigste  Repræsentanter  for  den  Cham- 
berlainske  Imperialisme.  1  Indien  var  han  altid  tilbøjelig  til  at  føre  en  ener- 
gisk Udvidetsespoiitik.  Nu  er  han  imidlertid  kommet  i  Konflikt  med  Gene- 
ral Kilschener,  den  øverstkommanderende  General  derovre,  som  ønskede 
den  civile  og  militære  Styrelse  i  Indien  holdt  ude  fra  hinanden,  og  stræbte 
at  omforme  Indiens  Militærvæsen  saaledes,  at  det  først  og  fremmest  blev 
lagt  an  paa  Forsvar.  Det  ser  ud  til,  at  Indtrykket  af  Japans  Sejre  har  givet 

ogsaa  Englænderne  det  Indtryk;  at  nu  gælder  det  Forsvar,  ikke  Angreb  i 
Indien.  Curzon  er  da  gaaet  af  i  megen  Misfornøjelse,  'Og  han  og  Kitschener 
har  bagefter  ført  et  hæftig  Pressefelttog  mod  hinanden.  Curzon  vender  da 
nu  tilbage  til  England;  en  Del-  af  Imperialisterne  knytter  deres  Haab  til 
ham  som  Chamberlains  Arvtager. 

Ogsaa  i  Tyskland  er  Kolonipolitiken  stadig  paa  Dagsordenen  og  be- 
standig paa  ubehagelig  Maade.  Kampen  mod  Herreroerne  i  Afrika  har  nu 
kostet  et  Par  Tusinde  tyske  Soldater  Livet  og  bragt  Tyskland  en  Udgift  paa 
et  Par  Hundrede  Millioner,  og  lige  vidt  er  man.  Kampen  trækker  ud 
Maaned  efter  Maaned.  Og  atter  og  atter  fremkommer  nye  Vidnesbyrd  om 
den  raa  Grusomhed,  hvormed  de  tyske  Generaler  fører  Kampen. 

I  Holland  er  det  nye  Ministerium  dannet  efter  mange  Vanskeligheder. 
Det  er  nærmest  et  Forretningsministerium  af  moderat-liberal  Farve. 

Danmark. 

Straffelovskommissionen, 

August  var  i  Danmark  en  stille  Maaned.  I  Høstens  og  Feriernes  Tid 
stilnede  selv  i  Aar  det  politiske  Røre  af.  Ministeriets  to  ledende  Mænd 
vidste  dog  at  benytte  ogsaa  denne  Tid  til  at  aflægge  nye  Vidnesbyrd  om 
den  Aand,  som  besjæler  dem.  J.  C.  Christensen  afgav  paa  Vers  og  paa 
Prosa  de  smukkeste  Beviser  for,  at  hans  faldne  Forgængers  militaristiske 
Aand  lever  kraftigt  videre  i  ham,  og  Alberti  fortsatte  ved  sin  Straffelovs- 
kommission  paa  værdigste  Maade  den  Prygtelovspolitik,  han  i  Foraaret  førte 
til  Sejr.  Det  plejer  at  være  saaledes,  at  betydningsfulde  Opgavers  Løsning 
forberedes  gennem  en  parlamentarisk  Kommission  med  Repræsentanter  for 
de  forskellige  Anskuelser.  Hr.  Alberti  giver  i  Stedet  Rigsdagen  en  god  Dag 
og  nedsætter  uden  videre. en  Kommission  efter  sit  eget  Hoved.  Det  er  tæt 
i  den  af  Mænd,  som  repræsenterer  Højres  mest  reaktionære  Standpunkt  i 
Strafferetsspørgsmaalet,  der  er  ingen  som  staar  som  Talsmænd  for  moderne 
Strafferetsvidenskab;  dennes  Mænd  stod  Hr.  Alberti  imod,  da  han  førte 
Pryglesystemet  igennem ;  nu  tager  han  en  tarvelig  Hævn  over  dem  ved  at 
lukke  dem  ude;  det  morer  ham  jo  nu  en  Gang  at  vise,  at  han  tør  admi- 
nistrere med  en  Vilkaarlighed,  som  overgaar,  hvad  de  mest  vilkaarlig  an- 
lagte Højreministre  tillod  sig;  og  han  finder  det  vel  nyttigt,  at  Folk  faar  at 
vide,  at  naar  de  ikke  lystrer  ham,  saa  faar  de  tage  Følgerne.  Det  yderste 
Venstre  i  denne  Kommission  er  den  gamle  Højreminister,  Hr.  Goos,  der 
blandt  Strafferetsforskerne  staar  paa  yderste  højre  Fløj,  men  som  dog  ikke 
deler  Pryglebegejstringen;  Folketinget  maa  døje  den  Ydmygelse  at  repræ- 
senteres af  den  tankelæsende  Hr.  Sveistrup,  der  under  Prygledebatten  viste 
det  rette  underdanige  Sindelag.  — 

Samtidig  med  at  denne  Kommission  nedsattes,  paabegyndte  den  parla- 
mentarisk nedsatte  Tyendekommission  sin  Virksomhed  paa  meget  fornuftig 
Maade.  Trods  Højremedlemmernes  forfærdede  Protest  og  en  Del  moderate 
Blades  ynkelige  Jamren  slog  man  ind  paa  personlige  Undersøgelser  ved 
Besøg  i  Tyendekamrene.  Det  er  paa  denne  Vis,  de  store  engelske  Kom- 
missioner har  virket  siden  Trediverne;  de  har  netop  derigennem  faaet  den 
mest  indgribende  Betydning  for  engelsk  Udvikling.  Det  er  at  haabe,  at 
Tyendekommissionen  herved  maa  komme  til  at  begynde  en  ny  Æra 
for  de  danske  Kommissioner.  Hidtil  har  de  fleste  af  dem  jo  kun  været 
brugt  til  at  forsumpe  de  Sager,  der  blev  dem  betroet. 

